
Sis dvieju pagrindiniy Ryty Azijos estetikos ir meno tradiciju tyrinéjimui skirtas veikalas yra 
antroji knyga iš trijų dalių visuotinei estetikos ir meno filosofijos istorijai skirto manojo leidi- 
nių ciklo „Estetikos ir meno filosofijos idėjų istorija: Rytai- Vakarai“. Joje pagrindinis dėmesys 
sutelkiamas į tradicinės kinų ir japonų estetinės minties ir meno savitumo, ištakų, svarbiausių 
raidos etapų, įtakingiausių krypčių, mokyklų, koncepcijų, idėjų komparatyvistinę analizę kitų 
civilizacinių tradicijų idėjų aplinkoje. 

Kinija buvo ir tebėra pagrindinis Rytų Azijos kultūrinio arealo centras, viena iš keturių 
seniausių, greta egiptiečių, šumerų, indų, „didžiųjų upių“ motininė civilizacija. Tūkstantmečiais 
ji buvo ir pagrindinis pasaulinės civilizacijos centras, jos vedlys, savo ekonomine galia, socialine 
sandara, urbanizacija, kultūros, mokslo laimėjimais gerokai lenkęs Vakarų šalis. Tai suformavo 
imperinės epochos kinams būdingą begalinį pasitikėjimą savo kultūros, estetinės minties ir 
meno tradicijų galia. Rytinėje Euroazijos dalyje izoliuotų nuo kontinento salų archipelage išsi- 
skleidusi japonų kultūros tradicija yra nepalyginamai jaunesnė ir imlesnė išorinėms įtakoms, 
todėl ankstyvajame savo raidos etape ji buvo esmingai paveikta didingų kinų ir indų budistinės 
kultūros tradicijų sklaidos. Tačiau ilgainiui japonai sukūrė savitą itin rafinuotą estetikos ir meno 
tradiciją, kurios poveikis regimas visose dabartinės jų kasdienės kultūros srityse. 

Nežinantis pagrindinių Rytų Azijos estetikos principų suvokėjas, kontempliuodamas įsta- 
bius šios tradicijos peizažo tapybos meistrų kūrinius, dažniausiai suvoks tik išorinį formalų jų 
sluoksnį, tapymo meistriškumo, kompozicijos, neužpildytų erdvių emocinio poveikio galią, 
o daugelis kitų svarbių estetinių, simbolinių, psichologinių šio meno aspektų jam taip ir liks 
nepasiekiami. Vadinasi, siekiant geriau suvokti skirtingų civilizacinių pasaulių estetinių idealų 
ir meno formų grožį, būtinas atsivėrimas kitokioms vertybių ir simbolių sistemoms, etnocentri- 
nio mąstymo stereotipų įveikimas ir pažintis su kitų tautų pamatinémis pasaulėžiūrinėmis bei 
mąstymo kategorijomis. Šis kelias tiek Rytuose, tiek Vakaruose į „kito“ estetinių idealų bei meno 
formų savitumo pažinimą buvo ir išlieka ilgas bei sudėtingas. 

Šioje knygoje atsispindi daugelio man svarbių gyvenimo epizodų ir brangių žmonių 
įtakos pėdsakai. Pirmąjį postūmį domėtis Rytų Azijos kultūromis, jų estetika ir menu patyriau 
dar besimokydamas Kauno meno mokykloje, kur žavėjausi Rytų dailės tradicijų įkvėptais 
M.K. Čiurlionio paveikslais ir bendravau su aistringu orientalizmo gerbėju dailininku Liudu 
Truikiu. Tai paskatino filosofinėms ir orientalistinėms studijoms tuomečiame Maskvos Lomo- 
nosovo universitete. Studijuodamas Filosofijos fakultete daug laiko praleisdavau paskaitose ir 
šio universiteto Azijos bei Afrikos tautų institute. Čia turėjome galimybę fakultatyviai lankytis 
humanitarinio profilio srautinėse paskaitose, kurias skaitė rusų orientalistikos korifėjai. Tuomet 

kiny klasikinés peizaZo tapybos, kaligrafijos ir poezijos atradimas tapo vienu svarbiausiy mano 
intelektinę evoliuciją ir akademinius interesus nulėmusių veiksnių. 

Didžiausią poveikį man padarė lemtingas susitikimas su rusų komparatyvistikos, sinolo- 
gijos ir japonistikos patriarchu akademiku Nikolajumi Konradu, kurio šiltas įdėmus žvilgsnis, 
žodžiai, mintys išliko gyvi atmintyje ir praslinkus daugiau nei keturiems dešimtmečiams, nors 
daugelio jo kolegų paskaitos bei vardai išnyko užmarštyje. Daug dvasinio peno vėlesnių moks- 
linių interesų sklaidai teikė studijų metais užsimezgusi draugystė su garsiais rusų Rytų Azijos 
estetikos ir meno specialistais - Elena Zavadskaja, Natalija Nikolaeva, Tatjana Grigorjeva, Larisa 
Pomeranceva. Šių mokslininkų dovanotas knygas saugoju iki šiol. Studijų metais mano artimais 
draugais tapo būsimi žymūs rusų sinologai Vladimiras Maliavinas ir Artiomas Kobzevas, su 
kuriais kartu lankiausi įvairiuose akademiniuose renginiuose ir skaičiau pranešimus daoizmui 
skirtose konferencijose. Jau tuomet man dvasiškai artimiausia tapo Žmogaus ryšius su gamta 
ir estetines būties formas aukštinanti daoistinė ir čan pasaulėžiūra. 

Svarbios tolesnei orientalistinių interesų plėtotei buvo stažuotės L'Université de Paris-1 
(Panthėon-Sorbonne) ir Collėge de France, 1996 m., mokslinis darbas L'institute dart et 
d'archéologie (L'Université de Paris-1), o 1998 m. - Centre de Recherches sur l'art Paryžiuje. 
Daug mokslinių inspiracijų patyriau bendraudamas su prancūzų sinologais Nicole Vandier- 
Nicolas, Francois Cheng, Francois Jullien ir kitais. Neabejotinai svarbus buvo lankymasis 
įvairiuose Paryžiaus ir kitų Vakarų kraštų muziejuose, pažintis su juose sukauptomis kinų ir 
japonų meno kūrinių kolekcijomis. 

Kitu reikšmingu šios knygos atsiradimo postūmiu buvo kelionės po įstabaus gamtos 
grožio Rytų Azijos šalis ir tiesioginis sąlytis su jų žmonėmis, kultūros palikimu. Šios knygos 
autoriaus gyvenime daug reiškė ir pedagoginis darbas Japonijoje, kuris suteikė galimybę ne 
tik ilgiau bendrauti su įvairių kartų žmonėmis, tačiau ir tarsi „iš vidaus“ ne tik per universite- 
tinės kultūros pasaulį pažvelgti į šios šalies kultūros, estetikos, meno tradicijas, kasdienį šios 
unikalios estetinių požiūriu šalies žmonių gyvenimą. 

Daugiau nei tris dešimtmečius įdėmiai sekiau naujų Rytų Azijos estetikos, meno šaltinių 
ir svarbesnės interpretacinės literatūros pasirodymą. Viešėdamas įvairiose užsienio šalyse, 
dirbdamas bibliotekose periodiškai sugrįždavau prie kinų ir japonų estetikos ir meno tradicijai 
skirtų tekstų, nuolatos lankiau šių tautų menui skirtas įvairių muziejų kolekcijas. Pastebėjau, 
kad praslinkus ilgesniam laiko tarpsniui dėmesį patraukdavo anksčiau visiškai nepastebėti ar 
nereikšmingais laikyti dalykai. 

Visa tai atsispindi šioje naujoje knygoje, kurios tekstai buvo rašomi protrūkiais, lyg savai- 
me, greta daugybės kitų darbų. Prie Rytų Azijos estetikos ir meno problematikos periodiškai 
sugrįždavau sunkiausiais gyvenimo tarpsniais. Rašymas buvo tarsi bėgimas nuo tikrovės ir 
atgaiva. Mokslinių ir meninių interesų sritys per pastaruosius daugiau nei tris dešimtmečius 

keitėsi, galvoje sukirbėdavo vis naujų sumanymų ir tada ilgam nuklysdavau į kitas lankas, ra- 
šiau tekstus, skirtus idėjų istorijai, filosofijos, estetikos, meno filosofijos istorijai, neklasikinei 
filosofijai, postmodernizmui, civilizacijos ir kultūros studijoms. 

Prasidėję atskirų straipsnių publikavimu, Rytų Azijos tradicinės estetikos ir meno tyri- 
nėjimai ilgainiui išsiliejo į atskirus skyrius programiniame veikale „Grožis ir menas. Estetika 
ir meno filosofijos idėjų istorija (Rytai - Vakarai)“, kuri pasirodė dviem leidiniais 1995 ir 1996 
metais. Tuomet į ją pateko tik apie dešimtadalis šios knygos apimties. Vėliau pasirodė kita knyga 
„Tradicinė japonų estetika ir menas“ (2001), kuri kaip ir anksčiau minėta, pakliuvo į labiausiai 
šalies bibliotekose skaitomų humanitarinio profilio leidinių sąrašą. Po ilgos pauzės dienos šviesą 
išvydo „Vaizduotės erdvės. Kinų estetikos ir meno tradicija“ (2015). Visi šie daugelio darbo 
metų rašyti ir kritiškai peržiūrėti bei suglausti tekstai sugulė į šią bemaž didžiausios apimties 
monografiją, kurią nedaug nusižengiant tiesai, galima traktuoti kaip daugiau nei tris dešim- 
tmečius darytų Rytų Azijos estetikos ir meno tyrinėjimų srityje konceptualią idėjinę sintezę, 
apibendrinančią visus ankstesnius tyrinėjimus. Visą šią medžiagą skubu paskelbti lietuvių kalba, 
nes visų šios knygos leidimo autorinių teisių pageidauja viena anglakalbė leidykla. 

Didžiąją šioje monografijoje analizuojamy šaltinių dalį sudaro kinų ir japonų estetikos 
bei meno korifėjų sukurti tekstai, kurie gausiai pasitelkiami analizuojant pagrindines kinų ir 
japonų tradicinės estetikos ir meno problemas. Greta šaltinių, darbe naudojama ir moksliškai 
analizuojama įvairi su aptariama problematika susijusi interpretacinė literatūra. Siekdamas 
pagilinti tyrinėjamų problemų kontekstą, autorius įveda kai kuriuos reikšmingus, tiesiogiai su 
aptariama problematika susijusius, kitų civilizacijų istorijos, kultūrologijos, estetikos, menotyros 
šaltinius bei kitų artimų humanistikos sričių specialistų darbus. 

Pagrindinis principas, kurio stengiausi laikytis rengdamas spaudai šią monografiją - kuo 
išsamesnis geriausiai reprezentuojančių kinų, japonų estetikos ir meno tradicijų savitumą 
koncepcijų ir meninės raiškos formų aptarimas. Taip leidinyje atsirado nuolatiniai ekskursai 
į kitų didžiųjų civilizacijų estetikos ir meno tradicijas, jose viešpatavusius estetinius požiūrius 
ir meninės kūrybos nuostatas. Kitas svarbus principas - įvesti į tekstą ir pateikti lietuvių skaity- 
tojui kuo platesnį tradicinės Rytų Azijos estetikos ir meno tradicijų genezės ir raidos kontekstą. 
Todėl tiek dėmesio leidinyje skiriama mitiniams, filosofiniams, religiniams ir kitiems anali- 
zės aspektams. 

Autorius reiškia gilią pagarbą ir dėkingumą akademikui Nikolajui Konradui, profeso- 
riams E. Zavadskajai, Tatjanai Grigorjevai, Natalijai Nikolajevai, Vladimirui Maliavinui, Ar- 
temui Kobzevui, Marcui Le Bot, Mikel Dufrenne, Nicole Vandier-Nicolas, Francois Jullienui, 
Marivonne Saisson, Hidemichi Tanakai, Ken'ichi Sasakiui, Charles Ridoux už konsultacijas 
ir suteiktą galimybę dirbti mokslinį darbą universitetuose Paris-I (Sorbonne), Paris-VII 
(Diderot), Paris-X (Nanterre), Collėge de France, Sendai, Kioto, Tokijo, Berno ir kitų kraštų 
universitetinėse bibliotekose. Nepaprastai dėkingas Ridoux, Zavadskajai, Maliavinui, Tanakai, 
Sasakiui už daug metų besitęsiančius bičiuliškus ryšius, nuolatinį reagavimą į laiškus ir dosnų 
dalijimąsi mintimis bei pastebėjimais. 

Nuoširdžiausiai dėkoju filosofui ir mecenatui Žilvinui Svigariui, ženkliai prisidėjusiam 
spausdinant šią monografiją, sūnui Konstantinui, kuris talkino tvarkant kinų terminiją, teikė 
gausią iliustracinę medžiagą, Lietuvos kultūros tyrimų instituto Leidybos skyriaus vadovui 
Adomui Matuliauskui, redaktorei Margaritai Dautartienei, maketuotojai Daivai Mikalainytei, 
dailininkei Skaistei Ašmenavičiūtei, laborantei Karolinai Kaniušėnaitei ir visiems, padėjusiems 
parengti šią monografiją spaudai. 

Tradicijos galia ir kinų estetiškumo samprata 


Viena didingiausių pasaulinės kultūros istorijoje kinų civilizacija, kaip ir indų, išsiskiria mil- 
žiniškomis nenutrūkstamomis kultūros tradicijomis nuo neolito epochos iki nūdienos. Šių 
šlovingą istoriją turinčių civilizacijų kultūros raidą sieja panašios tradicionalistinės nuostatos, 
kurios dėl daugybės kitų veiksnių įtakos skirtingai skleidžiasi įvairiose filosofinės minties, este- 
tikos ir meno srityse. Pirmiausia kinų, skirtingai nei indų civilizacija, nėra lingvistiškai susijusi 
su Vakarų civilizaciją sukürusiomis tautomis, indo-europietiškomis kalbomis, vartojamomis 
Europos tautų šeimoje. Tai kitas sąlyginai uždaresnis vizualių ideografinės hieroglifo kalbos 
ženklų įtakos apibrėžtas pasaulis, kuris kalbos, mąstymo, estetikos, meno ir kitomis kultūros 
tradicijomis ženkliai skiriasi nuo to, ką mes regime Artimųjų Rytų, Indijos ir Vakarų civiliza- 
ciniuose pasauliuose. 

Tradicijos vaidmuo Kinijos estetikos, meno filosofijos ir meno istorijoje - viena nuos- 
tabiausių žmonijos dvasinės kultūros apraiškų. Vakaruose seniai įsivyravo supaprastintas po- 
žiūris, tiesmukai priešinantis Europos kultūros „dinamizmą“, nuolatinę pakilimų ir smukimy 
kaitą ir kinų kultūros tradicijų „stabilumą“, kone stagnaciją. Įdėmiau pažvelgę į kinų kultūros 
kelią po drastiškų apokaliptinių istorijos sukrėtimų, pragaištingų klajoklių tautų antplūdžių, 
įsitikiname eurocentrinių teorijų seklumu. Apmirštančios tradicijos, kaip ir gaivališki dvasinių 
jėgų pakilimo periodai, būdingi tiek Vakarų, tiek Rytų kultūroms. 

Kinijoje kristalizavęsi kultūros sluoksniai, temos, leitmotyvai tarsi paklusta banguojan- 
čios kaitos dėsniui. Čia tradicionalizmas, ieškojimas nauja ir nuolatinis praeities kultūros 
klodų atgaivinimas visada žengia kartu. Kultūros tradicija yra atvira, lanksti, dinamiška, 
pajėgianti prisitaikyti prie tos dienos poreikių, ji gebėjo integruoti ne tik naujas formas, te- 
mas, motyvus, bet ir visuomenei aktualius dvasinės kultūros sluoksnius. Taip kinų kultūros 
ir meno tradicija, kiekvienoje epochoje susiurbdama naują turinį, darosi vis turtingesnė, 
daugiasluoksnė. Ji natūraliai pati save reguliuoja. Prasminga kinų estetikos ir meno pažanga 
iš kultūros subjekto pirmiausia reikalauja suvokti save tradicijoje, ją pritaikyti, užtikrinti 
tolesnį jos tęstinumą ir perėmimą. 

Gvildenant tradicijos vaidmenį kinų civilizacijos istorijoje verta prisiminti, kad kiekvienos 
civilizacijos kultūrinis fondas plėtojasi veikiamas skirtingo intensyvumo tarpkultūrinių santy- 
kių, įvairių istorinių konfliktų, galios centrų susidūrimų, karų, invazijų ir kitokių politinių bei 
socialinių sukrėtimų, kurie skatina nuolatines kultūros formų transformacijas. Todėl vienos 
idėjos, tiesos, principai, vertinimo kriterijai, kurie tinka vieno civilizacijos istorinio tarpsnio 

Atsiklaupes žmogus. Shang era. Bronzinis ritualinis indas. Paauksuota bronziné lempa. Vakary 
1250-1200 m. pr. m. e. Shang era. XIV a. pr. m. e. Han dinastija 150 m. pr. m. e. 


apibüdinimui, ne visada gali büti tiesmukai perkeliami j kita to paties civilizacinio organizmo 
kultüros formy analize. 

Kinijos geografinė erdvė bėgant amžiams keičiasi, tai susitraukia spaudžiant karingiems 
šiaurės nomadams arba vakaruose esantiems tibetiečiams, tai — vėl galingai išsiskleidžia įtrauk- 
dama į savo civilizacijos orbitą didžiules toli už šio civilizacijos centro, tarp dviejų didžiųjų 
kinų upių esančias teritorijas. Tačiau, kaip taikliai pastebėjo Charlesas Patrickas Fitzgeraldas, 
„nei viena iš teritorijų, kuri vieną kartą šios civilizacijos buvo pajungta, niekuomet nebuvo 
visiškai prarasta, nei viena laikinai tapusi kinų arealo dalimi, nepajėgė priešintis kinų kultūros 
sklaidai. Šis pajungimo procesas kartais vyko lėtai, tačiau visada buvo pilnas ir galutinis. Tokia 
teritorijų kaita yra paaiškinama tuo, kad kinai - tai ne vieninga tauta, o greičiau junginys skir- 
tingų tautų, apjungtų bendra kinų kultūros erdve“ (Fitzgerald, 1998, p. 12). Kinų kalba ir jai 
veikiant anksti susiformavusi nenutrūkstama civilizacinė tradicija nenumaldomai įtraukdavo 
į jos orbitą pakliuvusias tautas ir etnines grupes, kurias,virškino“ savos civilizacijos estetinių 
ir meno vertybių katile. 

Tai, kad kinų civilizacija šimtmečiais šalia neturi galingų konkurentų, padeda įsigalėti 
etnocentriniam požiūriui į ją kaip pasaulio centrą arba, kitais žodžiais tariant, „Paskliautės im- 
periją“, su kuria lyginant visos kitos už šios civilizacinės erdvės esančios tautos yra suvokiamos 
kaip vasaliniai barbarai. Kai kalbame apie kinų civilizacinio modelio išskirtinumą, verta daugiau 
nei du tūkstančius metų gyvavusią kinų imperiją palyginti su kita milžiniškas nenutrūkstamas 
kultūros tradicijas Rytuose turinčia Indija, kurioje tūkstantmečiais taip ir nesusiklostė ilgalaikė 
valstybinė vienybė. Didžiosios imperijos joje gyvavo neilgai ir niekuomet, skirtingai nei kinų 

imperija, neaprėpė viso Hindustano pusiasalio civilizacinės erdvės regiono. Nors periodiškai 
Kinija skyla į tarpusavyje kariaujančias valstybes, išgyvena klajoklių antplūdžius, tačiau nie- 
kuomet savo civilizacinėje erdvėje nepraranda kultūrinio bendrumo. 

Per visą galingos kinų imperijos gyvavimo laikotarpį Kinijos kultūra daugiau ar mažiau 
glaudžiai sąveikauja su kitomis Rytų Azijos, Pietų Azijos, Artimųjų Rytų tautomis ir kinų su- 
kurtas kultūros vertybių ir simbolių fondas savo galia veikia visas su šia civilizacija bendravusias 
tautas. Stipriausiai šis poveikis jaučiamas greta gyvavusiose Korėjos, Japonijos civilizacijose, 
kurios perėmė iš kaimynės daug pamatinių savosios kultūros segmentų. Būtent Kinija tapo pa- 
grindiniu šios civilizacinės erdvės kultūriniu ir dvasiniu centru, šerdimi, motinine ideografinio 
(„hieroglifų rašto išplitimo erdvės“) arba kitaip vadinamos „konfucinės civilizacinės erdvės“ 
dvasine ir intelektualine ašimi. 

Rafinuotos kinų kultūros, estetikos ir meno kūrėjais tūkstantmečiais buvo mąstytojai, 
intelektualai, dailininkai, poetai, rašytojai, muzikai, mokslininkai, kurie vadovaudamiesi kon- 
fuciniu kilnaus žmogaus idealu ne tik kloja šios unikalios kultūros ir meno tradicijos pamatus, 
tačiau ir saugo, plėtoja. Kinijoje užgimusios filosofijos, estetinės minties, meno formos plinta į 
kitas „dukterines“ Korėjos ir Japonijos civilizacijas, kuriose šimtmečiais vietos kultūros tradicijų 
poveikio adaptuojamos ir jjungiamos į savo kultūros vertybių ir simbolių sistemas. 

Atskirais istoriniais tarpsniais, pirmiausia Han ir Yuan dinastijų valdymo laikais aukštesnį 
kultūros išsivystymo lygį pasiekusi Kinija didžiuoju šilko keliu intensyviai keičiasi savo kultūros 
laimėjimais ir su Vakarų Europa. Iš tikrųjų kinų kultūros tradicijos pasiekimai per tarpines 
indų ir Artimųjų Rytų civilizacijas plinta į Vakarus įvairiais komunikaciniais kanalais ir kitais 
istoriniais tarpsniais, o pasiekę kitoje Eurazijos subkontinento dalyje esančias Vakarų Europos 
tautas tapo neatsiejama jų dabartinio kultūrinio fondo dalimi. 

Civilizacijos istorija ir mokslininkų tyrinėjimai liudija, jog praeityje sukauptas kultūros 
elementų fondas suteikia kinų kultūros tradicijai gyvybingumą, spontaniškumą, paverčia ją 
judriu, dinamišku reiškiniu, skatinančiu plėtotis kultūros, estetinės minties ir meno raidos 
procesus. Tradicijoje slypi daugybė įvairių spontaniškų, improvizacinių jėgų, kurios įvairiuose 
kūrybinės veiklos srityse, ypač tokiose lanksčiose kaip estetika ir meninė kūryba, greitai suranda 
alternatyvius raidos kelius, įveikia įvairius prieštaravimus. 

Neatsitiktinai svarbiausiai tikro meno gimimo veiksniais kinų tradicinėje estetikoje ir 
mene skelbiamas glaudus menininko sąlytis su anksčiau gyvavusia tradicija, jos įsisavinimas, 
išsilavinimo įvairiapusiškumas ir gelmė, galinga kūrėjo biologinė energija, dvasios budrumas. 
Kinams akivaizdu, kad meistriškas pasirinktos meno srities techninių meninės išraiškos subti- 
lybių įvaldymas ir konkrečios meno srities meistro tapsmas taip pat neįmanomas be išsamaus ir 
įvairiapusio tradicijos pažinimo. Daugumą šių tikro meno gimimą apsprendžiančių problemų, 
anot kinų meno filosofijos traktatų autorių, galėjo padėti mokiniui išspręsti glaudus gyvenimiš- 

kas ryšys ir nuolatinis bendravimas su mokytoju, 
kadangi gyvenimo ir meno tiesas, kinų įsitikini- 
mu, galima suvokti tik tiesiogiai jas išgyvenant. 
Vadinasi, prisilietimas prie gyvybingųjų tradicijos 
versmių ir menininko profesinio tobulėjimo kelias 
prasideda nuo mokytojo pasirinkimo bei judėjimo 
jo nubrėžtais keliais. 


Kinų estetiškumo samprata. Kinų estetika - tai 
savitas kultūros fenomenas, nulemtas didžiosios 
kinų civilizacijos sukurtų dvasinių vertybių. Būtent 
Kinijoje susiformuoja daugelis fundamentalių fi- 
losofinių, estetinių idėjų, specifinių meno formų, 
kurios sąlygoja pagrindinius Rytų Azijos estetikos 
ir meno bruožus. Lygindami Kinijos estetinės 
minties raidą su Indijos ir kitų Rytų Azijos didžiųjų 
civilizacijų (Japonijos, Korėjos) sukurta estetika, 
galime išskirti kai kurias specifines ypatybes. 
Pirmiausia kinų ir indų estetines teorijas sieja 
nuoseklus idėjų tęstinumas, sąlygojamas vienodai 
turtingų nenutrūkstamų dvasinės kultūros raidos 
tradicijų. Kita vertus, skirtingai nuo Indijos, ku- 
rioje dėl galingos vedų literatūros tradicijos vy- 
rauja norminiai poezijai ir dramai skirti traktatai, 
Kinijoje dėl ideografiniam kinų hieroglifų raštui 
būdingo vaizdinio asociacinio tikrovės suvokimo 


Ma Yuan. Vėjo ir lietaus peizažas. XIII a. pr. 
Spalvotas tušas, šilkas 


išsiskiria tapybos estetikos veikalai. Korėjos ir Japonijos estetinė mintis, kaip ir visa šių šalių 


kultūra, daug jautresnė išorinėms įtakoms, patiria daugiau transformacijų, lengviau perima 


naujoves, o štai Kinijoje galime konstatuoti per šimtmečius susiklosčiusių estetinių ir meninių 


tradicijų poveikį. 


Vakarų mokslininkams būdingas nesąmoningas noras primesti kitų civilizacinių pasaulių, 


vadinasi, ir kinų estetikos, meno teorijos tyrinėjimams tam tikras mąstymo schemas, teorinius ir 


metodologinius principus. Tačiau vakarietiška „estetikos“ mokslo samprata tik su tam tikromis 


išlygomis gali būti taikoma tradicinei kinų estetikai, kuri remiasi kitokiais požiūriais į žmogaus 


ir jį supančios gamtos pasaulio santykius, estetiškumą, meną, menų hierarchiją, menininką, jo 


kūrybos tikslus, meninės kūrybos procesą, svarbiausius jį veikiančius veiksnius ir pan. Todėl 

pasinerdami į tradicinės kinų estetikos, meno teorijos, meno pažinimą neturime pamiršti šio 
tyrinėjamo estetinio fenomeno savitumo. 

Įdėmiau lyginamuoju aspektu analizuojant Kinijoje, Indijoje ir Vakaruose išsikristaliza- 
vusias mokslo apie estetiškumo prigimtį, jo apraiškas gamtoje ir mene tradicijas iškart pastebimi 
esminiai skirtumai. Jie išryškėja pamatinėse teorinėse nuostatose, kategorijose ir gvildenamy 
problemų laukuose, akcentuose ir savitose interpretacijose. Kita vertus, kiekvienoje iš mi- 
nėtų tradicijų susiklosto skirtingos kryptys, mokyklos su savitais požiūriais į pamatinės 
filosofinės ir menotyrinės estetikos problemas. Šiuos skirtumus regime ir įtakingiausių kinų 
estetikos krypčių (konfucianizmas, daoizmas, čan) šalininkų pamatinėse teorinėse nuostatose. 
Pavyzdžiui, konfucianizmo kūrėjų ir adeptų veikaluose labiau ryškėja potraukis racionaliam 
mąstymui, logiškam minčių dėstymui, aiškiau apibrėžtoms kategorijoms, o daoistinis ir čan 
mąstymas neretai stulbina paradoksalumu ir kategorijoms būdingu neapibrėžtumu, išsakomų 
minčių prasminiam kontekstualumui. 

Retrospektyviai žvelgiant į kinų estetinės minties kelią, negalima kategoriškai teigti, kad 
tradicinėje Kinijos kultūroje gyvuoja pagal vakarietišką mokslo tradiciją sukurtas „mokslas apie 
grožį“ Pirmiausia šiuolaikinėje kinų humanistikoje išplitęs dvidalis terminas meixue, kurį sudaro 
žodžiai mei (grožis) ir xue (mokymas), yra tik XX a. pradžioje nukaltas naujadaras. Jis įsitvir- 
tina kinų akademiniame moksle verčiant vakarietiškus estetinius tekstus ir ieškant „estetikos“ 
sąvokos kiniškų atitikmenų. Šis simetriškų terminologinių atitikmenų ieškojimas Kinijoje yra 
atsiradęs kaip vienas iš būdų, padedančių geriau suvokti Viduržiemio jūros regiono Antikos ir 
Vakarų estetikos bei meno tradicijų savitumą. Kita vertus, jis atsiranda kaip kultūrinio dialogo 
paieška, noras visavertiškai diskutuoti su Vakarų estetikos ir meno tradicijos atstovais jų teorinių 
koncepcijų ir idėjų teritorijose. Ir galiausiai, Vakarų estetikos idėjų, teorinių ir metodologinių 
principų recepcija padeda kinams geriau suvokti savo estetikos, meno teorijos ir meno tradicijų 
savitumą bei vertę. 

Neatsitiktinai, vietoj įprasto termino „estetika“, prancūzų sinologė Florence Hu-Sterk 
siūlo mokslininkams pasitelkti kitą formuluotę „kinų požiūriai į meną ir grožį“ (la rėflexion des 
chinois sur les arts et beau (Hu-Sterk, 2004, p. 11). Kiek konceptualiai pagrįstas toks siūly- 
mas, pamatysime pasinerdami į lyginamuosius kinų estetikos ekskursus su kitų civilizacinių 
pasaulių estetikos ir meno teorijomis, papunkčiui aptardami įvairius kinų estetikos sąvokų 
sistemos, meno, menininko, menų hierarchijos, meninės kūrybos procesų psichologijos, 
meno kūrinio sampratos ir kitus ypatumus. Todėl pasitelkdami kaip darbinį instrumentą va- 
karietišką terminą „estetika“ tradicinės kinų estetikos analizei naudosime jį tik su tam tikromis 
išlygomis, neužmiršdami tyrinėjamos tradicijos savitumo. 

Ankstyvaisiais viduramžiais veikiant klasikiniams estetiniams idealams galutinai susiklos- 
to tradicinės kinų estetikos principai. Jie remiasi europietiškajai mąstysenai svetima žmogaus 


18 


KINU TRADICINÉ ESTETIKA IR MENAS 


ir jį supančio pasaulio koncepcija. Vakarų estetikoje žmogus priešinamas pasauliui ir patal- 
pinamas Visatos centre. Žmogaus vaizdinys, įdėmus jo kūno tyrinėjimas, grožio aukštinimas 
tampa europietiško antropocentrizmo ir humanizmo išeities tašku, pagrindiniu estetinės būties 
ir meninės kūrybos objektu. Kinų tradicinės estetikos esmė - kosminio universalizmo idėja, 
kuri nesureikšmina individo. Žmogus čia ištirpsta jį supančioje didingoje gamtos stichijoje, 
suvokia save kaip organišką gamtos dalį. 

Palyginus kinų ir Vakarų estetines tradicijas, į akis krinta europietiškam pasaulio suvo- 
kimui būdingas subjekto (žmogaus) ir objekto (gamtos) dualizmas, o Kinijoje - monizmas, t. 
y. Žmogaus ir gamtos vientisumas. Iš čia išplaukia ir kitas esminis skirtumas - vakarietiškai 
estetikai būdingas „pasaulio pertvarkymo", jo aktyvaus jvaldymo, drastiško įsiveržimo į gamtos 
procesus principas, o kiniškajai - priešingai, prisitaikymo prie gamtos, vienovės su ja ieškojimas. 
Kinų mąstytojai linksta į intravertišką jauseną, introspekciją, labiau domisi individo dvasios 
ugdymu negu išorinio pasaulio įvaldymu. Prancūzų meno filosofas A. Malraux teisingai 
pažymėjo, kad Vakarų menininkai dažniausiai savo kūrybinę galią naudoja inertiškai gamtai 
pakeisti, tobulinti. Tai yra medžiagos pajungimo menininko valiai aktas. O kinų dailėje me- 
nininkas ir ta medžiaga, kurią jis panaudoja kūrybai, yra vienodo aktyvumo, kartais pastaroji 
net diktuoja sąlygas menininkui (Malraux, 1948, p. 94). 

Metaforiška Dao sąvoka, slypinti pagrindinių kinų estetikos krypčių esmėje, padėjo 
atsirasti savitam sintetiniam mąstymo stiliui, kuris paveikė meninį pasaulio suvokimą. „Kinai 
žvelgė į gyvenimą ne pro religijos, filosofijos ar mokslo, tačiau pro meno prizmę. Atrodo, 
kad ir visas kitas jų veiklos sritis buvo nuspalvinusi meninė pasaulėjauta“ (Rowley, 1989, 
p. 9). Kiniškojo panestetizmo raiška tokia galinga, kad paveikia net mokslo ir filosofijos sritį. 
Kinijos viduramžių intelektualams, sukūrusiems rafinuotą estetiką ir įvairove stebinančias 
meno formas, būdingas vidinis grožio ir meninių vertybių regėjimas bei išgyvenimas. Tiesa 
jiems tik tuomet tampa autentiška, kai ji išgyvenama, papildoma subtiliais grožio atspalviais, 
poetiniais įvaizdžiais. 

Todėl kinų estetikos kūrėjams yra mažiau svarbus tikrovės pamėgdžiojimo principas, ka- 
dangi pagrindinį dėmesį jie sutelkia į emocinį santykį su estetinės kontempliacijos objektu, tai 
yra jausmų ir nuotaikų išraišką, kas akivaizdu poezijos, kaligrafijos ir tapybos kūriniuose. Su 
senovės graikų estetika kinus sieja išskirtinis dėmesys harmonijos kategorijai, kurią apibūdina 
kaip grožio idealą ir „vidurio kelio“ ieškojimą. Tačiau kinai harmonijos sampratą sieja ne tik 
su estetiniais, tačiau pirmiausia su konfucianizmo estetikos šalininkų deklaruojamais etiniais 
principais, o graikai ir jų paveikti Vakarų estetikos atstovai daugiau kalba apie formų harmo- 
nijos grožį, nors negalima neigti, kad daugeliui graikų yra svarbus grožio ir gėrio vienybės, tai 
yra kalokagatijos principas. 

Kiny estetinis meninis kanonas 


Kinų civilizacijos erdvėje šimtmečiais formuojasi savitas sinkretiškas estetinis meninis kanonas, 
kuriame skirtingais pavidalais sąveikauja tiek per centralizuotas valstybines institucijas sklei- 
džiami, tiek ir jiems oponuojantys estetiniai idealai, meninės kūrybos formos, kurios ilgainiui 
susilieja į tradicinei kinų estetinei ir meninei kultūrai būdingų visuotinai priimtų estetinių 
bei meninių taisyklių ir normų rinkinį. Ankstyviausios šio kanono ištakos - neolito epochos 
archajinės kosmologinės pažiūros, ritualai, sakralinio ir maginio pobūdžio kūrybinė praktinė 
veikla ir jos ritualizuotais normatyviniais reikalavimais apibrėžtos taisyklės. 

Susiformavus šalyje galingoms imperinėms valstybės valdymo struktūroms normatyviniai 
kūrybinės veiklos reikalavimai teoriškai grindžiami oficialios konfucinės etikos normomis. 
Besąlygiškai šalyje viešpataujanti centralizuota valdžia iš imperatorių rūmų skleidžia savo įtaką 
visuose visuomeninio ir kultūrinio gyvenimo srityse. Todėl estetinio meninio kanono tapsmas 
patiria esminius su filosofiniu jo konceptualizavimu ir meninės kūrybos principų sunormi- 
nimu susijusius pokyčius. Klasikiniame periode į klestėjimo tarpsnį įžengusios pagrindinės 
kinų filosofijos kryptys konfucianizmas, daoizmas ir čan stipriai veikia ne tik normatyvinius, 
tačiau ir įvairius ontologinius, epistemiologinius, socialinius, etinius, estetinio meninio kanono 
tapsmo aspektus. Kanoniškos meninės kūrybos formos su joms būdingų taisyklių ir norminių 
reikalavimu visuma vis glaudžiau susipina su Han ir Jin dinastijų valdymo metu vis didesnę 
įtaką įgaunančiais neodaoizmo ir čanbudizmo mokymais, juose išplėtota gamtos ir meninės 
būties filosofija. Čia į vieningą gimstančio estetinio meninio kanono sistemą jungiasi ne tik 
filosofinės konfucianizmo, neodaoizmo ir čanbudizmo idėjos tačiau ir įvairūs su ideografinio 
rašto simboliais, meno praktikos kompoziciniais, erdviniais, spalviniais ieškojimais susiję 
normatyviniai reikalavimai, kurių santalka įvairių menų formomis įtvirtina jau brandesnio 
konceptualiais filosofijos principais ir neodaoistiniais grožio bei harmonijos idealais pagrįsto 
estetinio meninio kanono užuomazgas. 

Tiesa, paskirais kinų civilizacijos klestėjimo tarpsniais išsiplėtus prekybiniams ir kultūri- 
niams kontaktams su kitomis šalimis, kinų estetinio meninio kanono tapsmą veikia užsieninės 
įtakos. Šie procesai akivaizdžiai regimi Han ir Tang imperijų gyvavimo laikais, kai stiprėja 
prekybiniai ir kultūriniai ryšiai su persų civilizacijos įtakoje esančiais kultūriniais regionais, o 
vėliau su Indija. Vadinasi, priešingai daugelyje tekstų išplitusiems požiūriams į kinų estetinio 
meninio kanono tapsmo imanentiškumą, tikrovėje jis patyrė daugiau ar mažiau reikšmingos 
įtakos, ir čia pirmiausia reikėtų išskirti jau mūsų eros pradžioje ryškėjantį, tačiau itin plačius 
mastus įgavusį Tang dinastijos valdymo laikais indų civilizacijos poveikį. „Daugelį metų 
dviejų didžiųjų civilizacijų - kinų ir indų vieningumas ir tolydumas, jų tradicijos, nepaisant 
jų ilgamečių kontaktų, buvo laikomos visiškai atskiromis ir neturinčiomis nieko bendro. Kinų 

kultüriniai dariniai, besiranda grynai 
i$ savos kultüros ir jos stiliaus. Netgi ir 
ten, kur šių civilizacijų įtakos labiausiai 
susilieja, pavyzdžiui, vakarinės Kinijos 
budistinėse olose, ši nuostata yra tokia 
stipri, kad atskirus elementus iš skirtingų 
regionų tyrinėtojai atskiria. Tačiau Song 
dinastijos (960— 1279) laikų tapybos atve- 
ju, konkrečiai kalbant tušo tapybos, toks 
atskyrimas yra neįmanomas. Šiuo atveju 
regima tokia abiejų civilizacijų filosofinės 
minties ir jausmo sintezė, kad sunku at- 
skirti abstrakčius Song meno aspektus nuo 
regioninių ypatybių. Ir iš tiesų, rezultatas 
atspindi kerinčią formą, kuri gali būti 
vertinama kaip abiejų valstybių kūrybos 
etalonas“ (Di Bona, 1969, p. 280). Dėl šios 
sąveikos ir sintezės atsiranda plati kinų Wang Xizhi. Kaligrafija xingshu stiliumi. IV a. Kopija. 
estetiniam meniniam kanonui būdingų 224 

meninės išraiškos priemonių skalė. Joje 

dėl išskirtinio hieroglifo struktūros vaidmens išryškėja kinų estetiniam fenomenui artimas 
įvairių meno rūšių sąryšingumas, kurio nepanaikina konkretaus estetinio fenomeno ar meno 
kūrinio ryšys su jį supančia kultūrine aplinka, suteikiančia pagrindinius jo stiliaus bruožus ir 
semantines kontekstines prasmes. 

Hierarchizuotoje tradicinėje visuomenėje išplitusios filosofinės idėjos, visuotinai priimtos 
ritualizuotos rūmų gyvenimo taisyklės ir normos veikia įvairias kūrybinės veiklos sritis, meno 
kūrinių vertinimo kriterijus, menininkų skonius, jų gyvenimo būdą, kūrybines praktikas, įvairių 
kuruojančių meną imperinių institucijų, Kaligrafijos ir Tapybos akademijų, meno kolekcininkų 
veiklą, kuri, kaip ir akademijų veikla, yra pajungta griežtai apibrėžtoms taisyklėmis, aiškiais 
socialiniais užsakymais, įvairiomis skatinimo ir nuobaudų priemonėmis, kurios susipina su 
menininko kūrybinę laisvę ribojančių normatyvinių nuostatų visuma. 

Įgavęs klasikiniame periode filosofinį pagrindimą konfucianizmo, daoizmo ir čan es- 
tetikoje Jin ir Tang dinastijų valdymo metu estetinis meninis kanonas pradeda kristalizuotis 
vaizduojamųjų menų teorijoje ir meno praktikoje. Dėl ankstyvųjų kosmogoninės kilmės es- 

tetinių teorijų mįslingumo, jų simbolinio pobūdžio, techninių meninės išraiškos priemonių 
sudėtingumo ankstyvojo kinų estetinio meninio kanono pagrindą sudarančios kaligrafijos 
estetiniai ir meniniai principai pirmiausia plinta išsilavinusiuose elitiniuose kinų visuomenės 
sluoksniuose, o per juos skleidžia savo įtaką kinų civilizacijos erdvėje. 

Šio kanono tapsmas ir sklaida tiesiogiai siejasi su kinų ideografine rašmenų sistema. Kinų 
rašto esmė - ne abstrakčių raidžių seka, o piktograma, t.^Sy. schematiškas piešinys, simboli- 
zuojantis konkretų daiktą, reiškinį, apie kurį rašoma. Nors rutuliojantis hieroglifų raštui šios 
sąsajos pastebimai silpnėja, tačiau daugelis hieroglifų iki šiol simboliškai susiję su realaus 
pasaulio daiktais ir reiškiniais. Kinų estetikos ir meno žinovas E. Fenollosa hieroglifiniame 
rašte įžvelgia tobuliausią autentiškos kalbos analogiją ir sieja jo specifiškumą su dinamišku 
vientisumu, t. y. sugebėjimu tiesiogiai atkurti daugybės natūralių pasaulio procesų bei daiktų 
vidinį sąryšingumą. Kitaip nei vakarietiškojo alfabetinio rašto logicizmas, hieroglifų struktūros 
atspindi vientisą pasaulinių procesų judėjimą, pirmapradę žmogaus ir gamtos, dvasinio ir mate- 
rialaus pradų vienybę, natūraliai formuoja metaforišką tikrovės suvokimą. Šis metaforiškumas, 
pasak E. Fenollosos, „įmanomas tik todėl, kad jis atitinka objektyvius gamtos santykius, kurie 
realesni ir svarbesni nei daiktai, kuriuos jie sieja“ (Fenollosa, 1968, p. 22). 

Versdamas sutelkti mintis į daiktų santykius, ženklą, jų visumą, hieroglifų raštas kartu 
plėtoja kinų estetinio meninio kanono tapsmui svarbų vaizdinį asociatyvų mąstymą, daugias- 
luoksnį tikrovės suvokimą, sąlygoja savitą kategorijų sistemą, daug laisvesnį teksto formavimą 
ir suvokimą. „Mes įsivaizduojame pasaulį abstrakčioje skirtingo laiko tėkmėje, tačiau viskas 
vyksta iškart, vienu metu, ir konkretus egzistavimas Visatoje nepaklūsta mūsų abstrakčios 
kalbos aprašinėjimui. Netgi dulkių saujos tikslus aprašymas, remiantis tokiais principais, 
pareikalautų nepaprastai daug laiko. Linijinis, nevienalaikis kalbos ir mąstymo pobūdis itin 
ryškus tose kalbose, kurios naudojasi ilga raidžių virtine“ (Watts, 1968, p. 27-28). 

Taigi kinų estetinio meninio kanono tapsmas, jo visuotinai priimtų taisyklių ir normų 
visuma glaudžiai siejasi su sudėtinius kanono segmentus sistemiškai organizuojančiu ar- 
chetipu - hieroglifu. Pastarojo esmė - vizualaus pavidalo simbolinės ir energetinės prasmės 
prisodrinti simboliai, kurie yra svarbus tradicinio kanono normatyvinių kūrybos stiliaus 
reikalavimų savitumą įtakojantis veiksnys. Vadinasi, vaizdinis hieroglifinis tikrovės suvokimas 
su jam būdingų normatyvinių nuostatų visuma yra pagrindinė kinų estetinio meninio kanono 
šerdis. Šių hieroglifais užrašytų simbolių ištakos yra ženklinės vaizdinės prigimties archajinėse 
piktogramose - vizualinės prigimties piešiniuose, kurie yra ne tik menų hierarchijoje iškilusio 
kaligrafijos meno, tačiau ir tikrasis kinų estetinio meninio kanono savitumą ir jo tolesnės raidos 
ypatumus suformavęs veiksnys. 

Kinų rašto ir kaligrafijos estetinių principų tapsmo bei raidos istorija rodo išskirtinį vaiz- 
dinį tikrovės suvokimą tradicinėje kinų kultūroje, padeda geriau suvokti šios tautos mąstymo 

principus, estetinius idealus, pamatines vertybines nuostatas, paaiškina dėmesį išsilavinimui, 
tradicijos galios jsisamoninimui. Ilgainiui kaligrafijoje visuotinai priimtų kūrybos normų vi- 
suma, joje išsikristalizavę normatyviniai kūrybinių stilių reikalavimai tampa savotišku idealu, 
išskirtinės svarbos sociokultūriniu fenomenu, iškylančiu kinų ir kitų hieroglifų zonos Rytų 
Azijos tautų menų hierarchijos viršūnėje. Tapusi daugybės specifinių kinų civilizacijos genezės 
veiksnių suformuotu svarbiu kinų kultūros reiškiniu, kaligrafija skleidžia savo estetinius prin- 
cipus, taisykles ir normas į kitas meno rūšis. Todėl ir kitų meno sričių kinų estetinis meninis 
kanonas yra ženklinamas galingos kaligrafizmo įtakos. Kaligrafizmas yra tarsi styguojanti kinų 
estetinio meninio fenomeno raidą pagrindinė ašis, kuri veikia visą vėlesnę tradicinės estetinės 
minties ir meno raidą. 

Vėliau iš kaligrafijos lyderio estafetę perėmusioje Song peizažo tapyboje estetinis meninis 
kanonas įgauna naujas ištobulintas formas ir sukuria rafinuotą jį teoriškai grindžiančią brandžią 
peizažo tapybos estetiką, kurios idėjine šerdimi ir varomąja jėga tampa visuomeninį pripa- 
žinimą įgavusi intelektualų ir akademikų estetika. Song didžiųjų peizažo meistrų Fan Kuan, 
Mi Fu, Guo Xi, Li Tang, Ma Yuan, Ma Lin, Xia Gui, Mu Qi susiformuotas peizažo tapybos 
estetinis meninis kanonas išsiskiria tobulais kompoziciniais, erdviniais ir koloritiniais spren- 
dimais, plastinių formų emociniu jtaigumu, o tai paverčia šį kanoną nekvestionuojamu idealu 
ir nuolatinio pamėgdžiojimo objektu daugeliui vėlesnių kartų dailininkų kūriniuose. Šiame 
kanone skleidžiasi specifinių, sunkiai racionaliai apibrėžiamų estetinių ir meninių taisyklių 
visuma, kurios esminiu segmentu tampa ir pats į kanono įtakos lauką pakliuvęs menininkas, 
jo jautrus asmeninis santykis su didžių anksčiau gyvavusių meistrų kūriniais ir jį supančiu 
gamtos pasauliu, konkrečios meno rūšies savitumo problemos. Santykyje su kanono keliamais 
reikalavimais išskirtinę svarbą įgauna vidiniai menininko kūrybą formuojantys veiksniai: este- 
tinės nuostatos, įsijautimas į meninės kūrybos procesą, emocinis santykis su meninės kūrybos 
objektu, techninės meninės išraiškos priemonės. 

Kalbant apie šio kanono įsitvirtinimo ir sklaidos ypatumus, nevertėtų pamiršti, kad, greta 
valdovų rūmų remiamų unifikuojančių iniciatyvų, milžiniškoje imperijos teritorijoje ilgainiui 
atsiranda nauji kanoniškų normų sklaidos intelektiniai bei meninės kūrybos židiniai (tokiais 
buvo atokiai įsikūrę vienuolynai ar talentingų intelektualų, menininkų grupės), kuriuose ryškėja 
specifiniai konkrečiai epochai ir regionui būdingi nauji stilistiniai kanono bruožai. Susilpnėjus 
centralizuotoms imperijos valdymo struktūroms, invazijų, centro krizių tarpsniais neretai 
išaugdavo periferijoje esančių lokalių regioninių kultūros centrų, juose užgimstančių sąjūdžių, 
mokyklų, kūrybos formų įtaka, kuri paprastai tiesiogiai siejasi su regionų augančia ekonomine 
ir politine galia, o jai blėstant silpnėja jų įtaka šalies kultūriniam ir meniniam gyvenimui. Šis 
procesas išryškėja valdant Tang ir ypač Yuan dinastijoms, kai opozicijoje imperatorių rūmams 
ir Akademijai buvusios intelektualų ar vienuolynų kongregacijose susitelkusios grupuotės, mo- 

kyklos, sąjūdžiai šimtmečiais priešinosi iš tų centrų sklindancioms unifikuojančioms tenden- 
cijoms. Tačiau vertinant pagrindines kinų estetinio meninio kanono raidos tendencijas, tenka 
pripažinti, kad ilgalaikėje perspektyvoje plėtojantis kinų teorinei minčiai ir meno praktikai 
dažniausiai stipriau yra jaučiamas iš imperijos centro sklindančių universalių niveliuojančių 
lokalias tendencijas estetinių taisyklių ir meninės kūrybos normų poveikis. Jos sujungia ir 
sunormina pagal konkrečios epochos kūrybinės veiklos centro modelį visas kanono išplitimo 
erdvei būdingas visuotines regioninių kūrybos stilių taisykles. 

Kinų estetinio meninio kanono savitumas giliausiai atsiskleidžia kaligrafijoje, poezijoje ir 
peizažo tapyboje, kurioje kinų estetinis meninis kanonas tarsi pasiekia tobulą formą. Jis įgauna 
įvairiapusiškai išplėtotos tradicijos, kurioje estetinė mintis ir meninė vaizduotė susilieja į har- 
moningą visumą ir pagimdo rafinuočiausią kinų kultūros reiškinį. Netgi dabartiniam Vakarų 
meno mylėtojui aukščiausią savo pakilimo tašką pasiekusi Song epochos kinų peizažo tapyba 
atrodo aktuali ir šiuolaikiška. Šias jos neblėstančio aktualumo savybes tikriausiai galime pa- 
aiškinti genialiems kūriniams būdingu principiniu neišsakomumu ir tuo, kad kontempliuojant 
šiuos kūrinius jaučiamas aukštas kompozicijos, kolorito, plastinės kultūros ir estetinio vertinimo 
kriterijų reikalavimus atitinkantis lygis. 

Tolesnė jau aukščiausią savo raidos tarpsnį peržengusi kinų meninė kultūra, praradusi 
Song ir Yuan dinastijų valdymo tarpsniui būdingą kūrybos gelmę, Ming dinastijos valdymo 
laikotarpiu įžengia į krizės ir stilistinio sąstingio fazę. Po galingų socialinių sukrėtimų man- 
džiūrų imperijos saulėlydyje kultūroje išryškėja stagnacijos ir kūrybinės galios nuosmukio 
tendencijos, kurios neišvengiamai atsispindi ir gyvybingumą prarandančiame estetiniame 
meniniame kanone, jis susidūręs su galingomis modernizacijos apraiškomis, praranda kadaise 
turėtą aktualumą. 

Vadinasi, tradicinis kinų estetinis meninis kanonas ir rafinuočiausia jo peizažo tapybos 
estetikos ir meno forma, kuriai šioje monografijoje skiriamas pagrindinis dėmesys, išgyveno 
esmines metamorfozes, susijusias su pagrindiniais kinų civilizacijos istorijos posūkiais ir 
pokyčiais menų hierarchijoje bei visuomeninės sąmonės ir estetinių idealų pokyčiais. Jo savi- 
tumą pirmiausia lemia iš specifinių kinų hieroglifų susidedanti ideografinė rašmenų sistema 
ir jos dėka susiformavęs bei menų hierarchijoje iškilęs kaligrafijos menas, o vėliau jį menų 
hierarchijoje pakeitusi peizažo tapyba, kurių normatyviniai kūrybinio stiliaus reikalavimai, 
atspindintys esminius estetinio meninio kanono bruožus, išplinta kitose meno srityse. Visa 
tai apsprendžia vizualinio meno normatyvinių taisyklių ir reikalavimų įsivyravimą kinų vaiz- 
duojamosios dailės tradicijoje, kuri turi įtakos ir besiskleidžiančiai estetinei minčiai, ir kitoms 
kūrybinės veiklos sritims. 

Estetinés minties istorijos periodizavimas 


Kiny estetikos ir meno tradicija, paklojusi pamatus kitoms didZiosioms Rytu Azijos (japonu, 
korėjiečių) tradicijoms, išsiskiria estetinės minties idėjų istorijoje testinumu, rafinuotumu, sub- 
tiliu formos, intonacijų pajutimu. Brandžios kinų estetikos ir meno tradicijos švelnų delikatumą 
kuria išsilavinusi kilminga aristokratija, aukšto rango valdininkai, mąstytojai, mokslininkai, 
menininkai, literatai, kurių patirtis pagrįsta tūkstantmečiais formuotos filosofijos, meno prak- 
tikos tradicijos, kilnaus išmintingo žmogaus idealo siekio ir savitos „meno kelio“ ideologijos. 

Turėdama turtingą kultūros istoriją kinų civilizacija tūkstantmečiais kaupia savo intelek- 
tinį ir kultūrinį potencialą. Ji buvo pasaulinės civilizacijos lyderių gretose pirmųjų didžiųjų 
upių civilizacijų formavimosi metu, išsaugoja jas ir rašto civilizacijos ir pirmųjų filosofijos 
mokyklų, svarbių kultūros ir meno institucijų formavimosi laikotarpiu. Pirmaujančias kinų 
civilizacijos pozicijas sutvirtina maždaug prieš 1600 m. pr. m. e. įvairiuose Senojo pasaulio 
regionuose vykęs nomadų judėjimas. Tuomet atsiranda Yin-Schan (1600-1046 m. pr. m. 
e.) Karalystė, tapusi didžiosios kinų civilizacijos lopšiu. Tai yra seniausia iš mums žinomų 
dabartinės Kinijos teritorijoje susiformavusių valstybinių struktūrų. Jos dvinaris pavadini- 
mas kyla iš dviejų jos genezę nulėmusių veiksnių - schan tautos, kuri tapo šio valstybinio 
organizmo kūrėja, ir jos sostinės yin. Ilgainiui šie du terminai vėlesnių epochų rašytiniuose 
šaltiniuose susilieja ir ji įvardijama minėtų dviejų terminų junginiu. Ją keičia ilga Zhou epo- 
cha (1046-221 m. pr. m. e.). Joje vadinamuoju „ašiniu laiku“ (VI-V a. pr. m. e.) išsiskleidžia 
pirmos įtakingos kinų filosofijos mokyklos, o kartu su jomis ryškėja filosofinės estetikos bei 
meno filosofijos pradmenys. 

Kinų filosofinės estetikos ištakos - senovės kinų mitologijoje, kuri fantastiniais vaizdiniais 
atsispindi slėpiningus žmonių troškimus, svajas. Ji yra paini, prisodrinta ritualinės kultūros 
elementų, lakios vaizduotės polėkių ir mįslingos simbolikos, kadangi žmonės, t. y. neatsieja- 
ma gamtos pasaulio dalis, tapatinasi su gamtos jėgomis. Ankstyvasis mitinės sąmonės raidos 
tarpsnis siejasi su archajiniais kosmogoniniais mitais, atspindinčiais organicistinį požiūrį į 
pasaulio sandarą, „žemės-žmogaus-Dangaus“ santykį. Dievai, mitinės esybės ir žmonės šiame 
vientisame pasaulėvaizdyje glaudžiai siejasi su įvairiomis gamtos jėgomis, o dangiškas pasaulis 
tarsi atkartoja žemiškos hierarchijos principus. Todėl kiekvienas konkretus estetinis ar meninis 
reiškinys kinų mitinėje sąmonėje suvokiamas kaip visumos detalė. 

Kitas aptariamos mitologijos aspektas siejasi su penkianariu pasaulio suvokimo mo- 
deliu, kurio epicentre - žmogus ir besiskleidžiančios keturios pagrindinės pasaulio kryptys. 
Kinų filosofijoje ir numerologijoje su skaičiumi penki siejami visi Visatos procesai, kadangi 
šis skaičius simbolizuoja aukščiausią imperatoriaus galią, kūrybingumą, aktyvumą, išmintį, 
tobulą tvarką. Tai - universalus, visa persmelkiantis kūrybinis pradas, kuris skatina daiktus 

ir reiškinius keistis, judėti į priekį, plėtotis. Šioje hierarchizuotoje mitinéje sistemoje sureikš- 
minama penkių pagrindinių planetų, penkių pagrindinių elementų (vanduo, metalas, ugnis, 
medis, žemė), penkių šventųjų kalnų, penkių jutimo organų, penkių muzikos garsų ir penkių 
spalvų sąveika. Vadinasi, kinų mitinės pasaulėžiūros esmė - estetinis harmonijos, pusiausvyros, 
subalansuotos garsų ir spalvų sąveikos principas, kuris veikia vėliau išsiskleidusias filosofinės 
ir menotyrinės pakraipos estetines teorijas. 

Susipažindami su senovės kanoninių tekstų turiniu, nesunkiai pastebėsime glaudų anks- 
tyvųjų kosmogoninių organicistinių koncepcijų ryšį su estetiniais požiūriais. Kosmosas, gamta 
ir žmogus čia suvokiami kaip vientisas, kupinas grožio ir harmonijos gyvas organizmas. Į este- 
tinę organicistinę senovės kinų pasaulėžiūrą atkreipia dėmesį prancūzų akademikas Francois 
Chengas. „Žinoma, kad kinų estetinė mintis mene remiasi organicistine Visatos koncepcija, 
kuri visada siekia atkurti mikro-kosmoso visumą“ (Cheng, 1979, p. 5). 

Minėtas požiūris itin nuosekliai išreikštas pagrindinėje filosofinės estetikos ištakoje gar- 
siosiojoje „Permainų knygoje“ (Yijing), kurioje žmogus organiškai įtraukiamas į bioenergetinį 
Visatos ir gamtos ritmų srautą. „Makro ir mikrokosmo pasauliai čia neatsiejami vienas nuo kito 
ir funkcionuoja vieningoje sistemoje. Žmogus yra integrali Visatos dalis, ir čia slypi atsakymas. 
Viskas žmoguje pakartoja Pasaulio sandarą. Žmogus ir Pasaulis - tai du organizmai, kurie tiksliai 
atitinka vienas kitą: žmogaus galva yra tokia pat apskrita kaip dangaus skliautas, jo pėdos atitinka 
stačiakampę žemės formą. Penki svarbiausi vidaus organai atitinka penkis pasaulį sudarančius 
Elementus. <...> kraujas, cirkuliuojantis žmogaus kūne, yra identiškas žemės upėms ir upeliams“ 
(Vandier-Nicolas, 1982, p. 8). Ryškius šios organicistinės estetinės koncepcijos pėdsakus taip 
pat regime filosofinėje daoizmo estetikoje, ypač „Huainanzi“ tekste, kur Visata suvokiama kaip 
gražus, gyvas, harmoningas organizmas, pasižymintis dvasia ir dieviškuoju protu, kurio sandarą 
ir pagrindinius bruožus mikrokosmo pasaulyje tiksliai pakartoja žmogus. Šis organicistinis ir 
holistinis požiuris persmelkia įvairius vėlesnės estetinės ir meno teorijos aspektus. 

Kinų estetikos, meno filosofijos ir vaizduojamosios dailės istorijos periodizavimui dabar- 
tinėje sinologijoje pritaikomos įvairios klasifikacijos sistemos, atspindinčios ir charakterizuo- 
jančios konkrečių kinų kultūros istorijos etapų savitumą. Dažniausiai pasitelkiama tradicinė 
sinologijoje konkrečiame šalies istorijos tarpsnyje viešpatavusių imperatorių dinastijų periodi- 
zacijos sistema, tačiau ji, pririšdama estetinę mintį prie konkrečios dinastijos valdymo tarpsnio, 
beveik nieko nepasako apie konkrečiam tarpsniui būdingas idėjas ir apie esmines teorines bei 
metodologines slinktis. Todėl remiantis tradicinėmis dinastijų periodizacijos schemomis, verta 
pasitelkti ir kitas, padedančias geriau suvokti analizuojamus kinų kultūros reiškinius pasaulinės 
kultūros raidos aplinkoje. 

Siekiant nubrėžti konkretaus periodo ar siauresnio tarpsnio ribas, verta suvokti simbolinė- 
mis datomis pažymėtų ribų sąlyginumą ir juose besisiskleidžiančių krypčių, mokyklų, kūrybingų 

asmenybių individualumą, istorinę jy skiriamųjų požymių ar stilistinių bruožų kaitą. Kinų 
estetinės minties ir dailės istorijoje išskiriame šešis pagrindinius raidos periodus. 

Pirmasis filosofinės estetikos ir meno filosofijos (Konfucijus, Laozi, Zhuangzi, Han Fei- 
zi) tapsmo periodas prasideda vadinamuoju „ašiniu laiku“, kai VI-V a. pr. m. e. ima skleistis 
įvairios klasikinės kultūros, filosofijos, meno formos ir tęsiasi iki Han imperijos saulėlydžio bei 
šalies feodalinio susikaldymo III amžiuje. Jame formuojasi pamatiniai kinų filosofinės estetikos 
principai ir pagrindinių estetinių katergorijų sistema. Savo lyderio pasaulinės civilizacijos isto- 
rijoje pozicijas kinų civilizacija sutvirtina, kai joje iškyla konfucianizmo, daoizmo, monizmo, 
legizmo ir kitos filosofijos mokyklos, kurios parengia dirvą vėlesniam estetikos, meno filosofijos, 
meno teorijos ir meno praktikos pakilimui. Filosofinės minties gaivinantis poveikis filosofinės 
estetikos ir meno filosofijos raidai jaučiamas visą klasikinį periodą. Konfucianizmo ir daoizmo 
idėjos paskatina formuotis įvairias estetines koncepcijas, iškilusias Han dinastijos (206 m. pr. 
m. e. - 220 m.) valdymo laikais. 

Antrasis tarpsnis prasideda nuo III a. ir tęsiasi iki Sui dinastijos (581-618) pabaigos. Tai 
sudėtingo feodalinio susikaldymo epocha. Joje vyrauja neodaoizmo ideologija, dėl kurios 
įtakos formuojasi vientiso bohemiško gyvenimo stiliaus fengliu („vėtros ir srauto“), estetika. 
Jos pagrindiniai įkvėpėjai buvo trys genijai - Gu Kaizhi, Tao Yuanming, Wang Xizhi. Taip pat 
intensyviai plėtojasi menotyrinė kaligrafijos, tapybos, poezijos estetika, Zong Bing (375-443) ir 
Wang Wei (415-443) veikaluose lygiagrečiai kristalizuojasi garsiosios kinų peizažinės tapybos 
estetikos principai. Ankstyvąjį periodą vainikuoja etapinis Xie He veikalas „Užrašai apie senovės 
tapybos sąvokas“. 

Įsivyravus neobudhizmui, Kinijoje gavusiam čanbuddhizmo vardą, viduramžių estetika 
įžengia į antrąjį etapą, kuris aprėpia Tang ir Ūdai (Penkių dinastijų) valdymo periodą (618-959). 
Estetinės minties pakilimą sąlygoja susiformavusios meninės kultūros tradicijos ir kaligrafijos, 
tapybos, poezijos, muzikos, sodų meno ir kitų menų atstovų profesionalumas. Feodalinių san- 
tykių įsigalėjimo epochoje, atitinkančioje viduramžius Vakarų Europoje ir Indijoje, Kinijoje 
estetinės ir meninės kultūros centrai keičiasi, atsiranda naujų provincijoje, sparčiai plėtojasi 
vienuolynų kultūra, kuri tampa svarbiu savitos čanbudistinės religinės pasaulėjautos antspaudu 
ženklintos estetinės ir meninės kultūros intensyvėjančios plėtotės veiksniu. Kita vertus, greta 
anksčiau besąlygiškai viešpatavusių imperatorių rūmų aristokratiškos aplinkos, vis aktyviau į 
įvairias dvasinės kultūros ir meno sritis per kas trejus metus vykstančių valstybinių egzaminų 
sistemą aukščiausių valstybės valdymo postų (kaskart būta iki 700 kandidatų) siekia ir išsilavinę, 
skirtingų socialinių sluoksnių provincijoje gyvenantys talentingi žmonės. 

Tradicinės kinų estetinės minties ir meno formų rafinuotumą, grožio sampratą veikia sti- 
prėjantis įtakingo čanbudistinio kultūros srauto skverbimasis iš Indijos, kuris akivaizdus Tang 
epochoje. Tai, kad kinų kultūrą, estetiką, meną ir estetinę sąmonę paveikia svetimšalės budistinės 

jtakos, suminkstina daugelio kiny estetinés minties ir meno formy reglamentacija ir Zenkliai 
išplečia vertybių sampratą. Šiuo laikotarpiu Du Fu, Bai Juyi, Wang Wei (699-756), Zhang Ya- 
nyuan ir kitų teoretikų veikaluose iškyla pagrindinės viduramžių estetikos problemos. Vyrauja 
peizažinei poezijos ir peizažinės tapybos estetikos veikalai. Estetinė mintis dėl čan ontologinių 
ir panteistinių idėjų įtakos rutuliojasi bendrų filosofinių idėjų veikiama. 

Trečiasis, aukščiausio kinų estetinės minties pakilimo periodas (X-XIV a.), kurį daugelis 
kinų kultūros tyrinėtojų pagrįstai vadina „kiniškuoju renesansu“, aprėpia Song (960-1279) ir 
Yuan (XIII a. vid. -XIV a.) epochas. Iš tikrųjų apie X a., valdant Šiaurės Song dinastijai, prasi- 
deda vaisingiausias kinų civilizacijos kultūros, estetinės minties ir meno klestėjimo periodas, 
kuris tęsiasi iki XIV amžiaus. Tuomet atsiranda neregėto masto ir lygio pasaulinės civilizacijos 
istorijoje kultūros ir meno formų įvairovė, o šio tarpsnio pabaigoje, iki XIV a., sukuriamas 
beveik visas kinų kultūros, estetinės minties ir meno formų repertuaras. Šio kultūros pakilimo 
nepajėgia stabdyti netgi nuo X a. ryškėjanti Song imperijos politinė valstybingumo krizė, susijusi 
su stiprėjančiu nomadu spaudimu, niokojančių jų antplūdžių ir valstybės teritorijų mažėjimu. 

X a. kinų imperijos šiaurės rytuose iškyla protomongoliškos kilmės karinga etninė grupė 
kidaniai, kurie įkuria galingą valstybę (916-1125). Jos valdovai palaipsniui užgrobia vis dides- 
nes dalis imperijos teritorijos ir priverčia Šiaurės Song imperatorius mokėti duoklę. Beveik 
tuo pat metu šiaurės vakarinėje imperijos dalyje iškyla tangutų valstybė, kuri taip pat atplėšia 
dalį teritorijos. XII a. sustiprėja pietinių mandžiūrų genčių konfederacijos džurdženų galinga 
invazija, 1211-1215 metais didžiojo mongolų karvedžio Čingischano kariuomenė užima Pekiną 
ir sunaikina tangutų bei džurdženų valstybes, o Čingischano vaikaitis Chubilajus 1279 m. jau 
užima likusią Pietų Song dinastijos valdomą pietinę imperijos teritoriją. 

Valdant Song dinastijai dėl neokonfucianizmo idėjų įtakos pastebimas laipsniškas estetinės 
teorijos ir meno praktikos suartėjimas. Žymiausių šio periodo teoretikų Jing Hao, Li Cheng, Guo 
Ruoxu, Guo Xi, Mi Fu, Su Shih traktatuose susiformuoja vientisa tradicinių kinų menotyrinės 
estetikos kategorijų sistema. Šis periodas siejasi su sinkretiškos neokonfucianizmo estetikos, 
jungiančios konfucianizmo, daoizmo ir čanbudizmo mokymų elementus, o vėliau - čanbudizmo 
estetikos pakilimu bei peizažinės tapybos estetikos ir peizažo žanro klestėjimu. 

Ketvirtajam, eklektiniam vėlyvojo feodalizmo periodui, jungiančiam Ming ir Qing dinas- 
tijų valdymo laikotarpius (XIV-XX a. pr. kinų imperijos žlugimo 1911 m.), būdingi istoriniai 
kataklizmai, stabdantys natūralią kinų civilizacijos raidą; joje ryškėja stagnacijos požymiai, nors 
Ming dinastijų valdymo pradžioje regime dar daug reikšmingų estetikos ir vaizduojamos dailės 
kūrinių, tačiau šios dinastijos saulėlydyje ryškėja kūrybinės energijos nuosmukio tendencijos. 
Šiuo laikotarpiu pasirodo daugybė įvairiems meno žanrams skirtų, dažniausiai eklektiškų 
kompiliacinių traktatų, praradusių geriausiems Tang ir Song epochų veikalams būdingą minties 
gilumą. Iš daugybės šio tarpsnio veikalų išsiskiria Shi Tao „Pokalbiai apie tapybą“ ir Wang Gai 

parengta kinų tapybinės estetikos enciklopedija „Apmąstymai iš garstyčios dydžio sodo“. Po 
estetinės minties ir meno pakilimo, susijusio su Shi Tao, Wang Gai, Zhu Da kūryba, vėliau 
regime tradicinės estetikos ir vaizduojamosios dailės nuosmukį XVIII a. pabaigoje ir XIX a. 
pirmoje pusėje, kai išryškėja Qing jau gilėjančios kultūros, estetinės minties ir meno stagnacijos 
požymiai. Degraduodamos imperinės struktūros destruktyviai veikia ir tradicinių teorinės 
minties bei meno formų raidą, tačiau XIX ir XX a. sandūroje tampa akivaizdus estetinės minties 
ir meno pakilimas, kurį sąlygoja naujų raidos kelių paieška. 

Penktasis tradicinės kinų estetikos transformacijos, saulėlydžio ir sąlyčio su Vakarų esteti- 
kos periodas yra XX a. pradžia - nūdiena. Jame galima išskirti su esminiais sociokultūriniais ir 
politiniais virsmais susijusius tarpsnius: Kinijos Respublikos, po Kinijos Liaudies Respublikos 
paskelbimo maoistinį, pomaoistinį sąlyginės liberalizacijos ir atsivėrimo išoriniam pasauliui, 
kuriame tradicinės estetikos ir meno sampratos dėl globalizacijos ir postmodernios estetikos 
išstumiamos į kultūrinio lauko periferiją, tačiau sėkmingai skleidžiasi daugybė naujų moder- 
naus ir posmodernaus meno tendencijų, veikiančių dabartinę metacivilizacinę meno rinką. 


Estetikos ir meno teorijos traktatai 


Kinų menotyrinės pakraipos estetikos ir meno teorijos problemas gvildenantys traktatai 
ženkliai skiriasi nuo Antikos, Vakarų ir indų. Kinų traktatų forma buvo labai įvairi, dažniau- 
siai jie priklauso pastabų estetikos ir meno problematikos žanrui, ne mažiau paplitęs buvo 
ir vadinamas užrašų žanras, Tang ir Song dinastijų valdymo metu išplinta meno paslapčių 
tyrinėjimo ir atskleidimo žanras, rečiau aptinkame istorijų pavidalo traktatus, priskiriamus 
kategorijų žanrui. Skirtingų traktatų formų populiarumas konkrečiais kinų estetinės minties 
raidos tarpsniais tiesiogiai siejosi su autorių dėmesio centre esančių menų žanrų įvairove ir 
aptariama problematika. 

Dauguma estetinių traktatų yra glausti, juose vyrauja metaforiškas minčių dėstymas. 
Čia beveik neaptiksime Vakarų kultūrai būdingų abstrakčių metafizinių svarstymų apie grožį, 
didingumą, tragiškumą ir pan. kategorijas, kadangi vyrauja ne spekuliatyvūs svarstymai, o 
klasifikaciniai, etiniai, didaktiniai arba su meninės kūrybos procesų problemomis ir menininko 
emociniais išgyvenimais susiję klausimai. Iš čia plaukia traktatų autorių dėmesys konkrečių 
mokyklų istorijoms, menininkų kūrybinės biografijos vingiams, kurie atveria apmąstymus apie 
tikrovės ir reprezentacijos, regimo ir neregimo, grožio ir bjaurumo, išsakymo ir tylos, tobulu- 
mo ir nemokšiškumo, rafinuotumo ir paprastumo, dirbtinumo ir natūralumo, tikslingumo ir 
savaimingumo, gausaus kalbėjimo ir neišsakymo, perkrovimo ir estetinės užuominos, išorinės 
ir gelminės esmės perteikimo bei kitoms problemoms. 

Tai, kad kinams ir dél ju tradiciju jtakos besiplétojancioms Ryty Azijos tautoms büdingas 
kaligrafijos ir tik vėliau tapybos, poezijos, muzikos estetinių principų sureikšminimas, ženkliai 
skiria šią estetikos tradiciją nuo antikinės, vakarietiškos, indiškos ir arabų musulmoniškos. Tai - 
didžiulė problema Vakarų tyrinėtojams, kurie, siekdami perprasti kinų vaizduojamosios dailės 
estetikos traktatų savitumą, nesąmoningai palyginimų ir žodyno ieško jiems geriau pažįstamose 
Vakarų dailės traktatuose. Kinų vaizduojamosios dailės traktatų pažinimas apvainikuojamas 
sėkme tik tokiu atveju, kai tyrinėtojai atsiriboja nuo analogijų ir aiškinasi įkūnyto pasaulėvaiz- 
džio, teorijų, sąvokų savitumą, išplaukiantį iš daoistinės, konfucinės ir čan filosofijos teorijų. 
Daugelis ankstyvųjų kinų kaligrafijos ir tapybos traktatų idėjų kinų sąmonėje siejasi su Visatą 
persmelkiančiomis slėpiningomis gamtos jėgomis ir energijomis. „Pagrindinis tapybos dėsnis ir 
tikslas (Dao) - aprėpti visą Visatą - tuomet priešais akis nebus nieko tokio, kas nebūtų gamtos 
harmonijos jėgos“ (Dong Qichang, 1965, p. 106). 

Naujas klasikinės filosofijos idėjų paveiktas estetinės teorijos raidos etapas pradeda ryškėti 
dar Han imperijos valdymo laikais menininkų, kaligrafų, poetų, rašytojų, istorikų įvairių žanrų 
tekstuose: užrašuose, kataloguose, istoriniuose užrašuose ryškėja pamatinių estetinių idėjų ir 
meninės kūrybos principų teorinis apmąstymas. Senovėje, viduramžiais ir Naujaisiais amžiais 
Kinijoje sukuriama daugybė įvairių menų poezijos, kaligrafijos, tapybos, muzikos, dramos, 
sodų meno estetines problemas gvildenančių traktatų. Be filosofinės ir menotyros traktatų, daug 
svarbių duomenų apie kinų estetiką esama ir kituose žanro šaltiniuose: antologijose, sąvaduose, 
kompendiumuose, dinastijų kronikose, jų komentaruose, istoriografiniuose šaltiniuose, reli- 
giniuose, istoriniuose, poetiniuose tekstuose, „įžymybių“ ir „keistenybių“ užrašuose (kuriems 
Kinijoje teikiamas išskirtinis dėmesys), dienoraščiuose, kelionių užrašuose, laiškuose, įvairiuose 
pastabose ir kituose tekstuose, kuriuose aptarinėjamos estetikos ir meno teorijos problemos. 

Nors iki Han imperijos iškilimo jau gyvavo muzika, šokis, poezija ir literatūra, tačiau 
kaligrafija ir tušo tapyba Han dinastijos saulėlydyje, skirtingai nei muzika, dar neturėjo meno 
statuso. Jų vėlesnis atsiradimas paaiškinamas objektyviais kinų meno raidos ir jos teorinės 
recepcijos dėsningumais. 

Pradžioje tapyba buvo suvokiama kaip su rūmų ir šventyklų dekoravimu susijęs amatas, 
todėl specializuoti kaligrafijos ir tapybos estetikos traktatai atsiranda vėliau. Iš vaizduojamųjų 
menų aukštą socialinį statusą ir privilegijuotą vietą menų hierarchijoje pirma įgauna kaligrafija. 
Todėl tapyba yra veikiama anksčiau susiformavusios kaligrafijos estetinių principų. „Kaligrafija 
išsikovoja meno statusą mūsų eros pradžioje, o pirmieji šiam menui skirti traktatai pasirodo 
II amžiuje, pabrėžiant Zaidybinj ir hedonistinį kaligrafijos aspektą, kaip meno, kuris turi kitą 
funkciją. Tapybos meno teorinis apmąstymas išryškėja IV a., aptarinėjant portretinę ir „kalnų- 
vandenų“ (shan shui), kitais žodžiais tariant, peizažo tapybą“ (Escande Yolaine. Introduction. 
Traites, t. 1, 2003, p. 21). Tarp tapybai skirtų traktatų aptinkame įvairiems žanrams (portreto, 

gėlių, paukščių, bambuko ir kitus) skirtus, tačiau neabejotinai teoriniu lygmeniu ir jvairiapu- 
siškumu išsiskiria peizažo meno traktatai. 

Iš gausybės menotyros estetinių traktatų svarba kinų estetinės minties raidai išsiskiria 
glaudžiausiai su hieroglifų rašmenimis susijusiems „trims didiesiems menams“ (kaligrafijai, 
tapybai ir poezijai) skirti traktatai. Tikriausiai dėl vizualinės hieroglifų kultūros prigimties kinų 
menotyrinės pakraipos estetikoje savo įtaka akivaizdžiai vyrauja dviem vaizduojamosios dailės 
rūšims (kaligrafijai ir tapybai) tyrinėti sukurti traktatai. 

Gausūs kaligrafijos ir tapybos estetikos traktatai pateikia platų monochrominės ir po- 
lichrominės tušo tapybos meninės išraiškos priemonių žodyną, detaliai aprašo psichologinio 
dailininko pasirengimo kūrybos procesui, meninės kūrybos objekto kontempliacijos, paties 
kūrybos proceso ir jo pagrindinių fazių ypatumus. Meninis kūrybos procesas kaligrafijoje ir 
tapyboje nėra izoliuotas nuo poetinio, metaforinio vaizdinių sistemos sklaidos lygmens, kuris 
ir akumuliuoja daug kinų estetikos veikaluose aptariamų meninės kūrybos subtilybių. 

Kinų menotyros estetikos ir meno teorijos traktatų plėtotės istoriją, remiantis įvairiais 
klasifikacijos kriterijais, galima suskirstyti į skirtingus periodus, kiekvienam iš kurių būdingi 
specifiniai tipologiniai bruožai, aptariamų idėjų kompleksai bei jų tyrinėjimo akcentai. Daug 
dėmesio skyręs kinų estetinių traktatų tyrinėjimui ir jų vertimui į prancūzų kalbą, akademikas 
Francois Cheng taikliai pastebi, kad kadangi šie „teoriniai traktatai buvo sukurti konkrečioje 
kultūrinėje aplinkoje, jie sudaro savaime suprantamą to konteksto dalį, kurį kiekvienu kon- 
krečiu atveju būtina dar kartą išryškinti. Taip pat ir traktatų techninė terminija nėra tik kokie 
nors izoliuoti elementai, kadangi ji formuoja organinę visumą savo tiksliais planais ir sąveikos 
dėsniais“ (Cheng, 1981, p. 8). 

Pradžioje vyrauja poezijos menui skirti traktatai, kuriuose plėtojamos idėjos veikia ir mu- 
zikos bei vaizduojamosios dailės estetinius principus. Vėliau, kai su poezija pradeda konkuruoti 
kaligrafija, kuri ankstyvaisiais viduramžiais jau suvokiama kaip aukščiausias menas kinų menų 
hierarchijoje (tik Song epochoje su ja savo įtaka pradeda konkuruoti peizažo tapyba, kuri kinų 
estetikos tradicijoje tampa visa apimančios Visatos simboliu nukreiptu į tuštumos ir erdvės 
begalybės pažinimą). Iki X a. beveik visi vaizduojamosios dailės traktatai išsiskiria minčių dės- 
tymo glaustumu. Jų apimtis ženkliau išauga Song dinastijos valdymo metu, tačiau praslinkus 
šiai epochai vėl grįžtama prie glaustos minčių dėstymo formos. Ženklus veikalų apimties didė- 
jimas pastebimas Qing dinastijos valdymo metu ir yra paaiškinamas didaktinių ir pedagoginių 
tendencijų stiprėjimu bei iliustracinės medžiagos gausėjimu, tai, beje, palengvina tobulėjančios 
leidinių spausdinimo technologijos. 

Estetinės minties raidoje, priklausomai nuo įsivyraujančių tendencijų imperatorių rūmų 
aplinkoje, o vėliau atsiradus akademijoms ir meninio elito skonio bei tapybos žanrų hierarchijai, 
ženkliai keičiasi traktatų problematika. Ankstyvosios iki Tang dinastijos valdymo laikų gyvavu- 

sios estetikos kūrėjai pagrindinį dėmesį sutelkia į Zanrinius tapybos ypatumus, jos specifiškumo 
ir pagrindinių tapybos principų aptarimą. Vėliau Tang dinastijos laikų tapybinės estetikos raidoje 
regima slinktis į peizažo tapybos estetinių principų ir meninės išraiškos priemonių pažinimą, 
Song ir Yuan dinastijų valdymo laikais tapybos estetikoje jau besąlygiškai vyrauja peizažo 
žanro problemos, detalus įvairiausių jo kompozicinių, erdvinių, toninių ir smulkiausių peizažo 
detalių sąveikos problemų aptarimas. Yuan dinastijos valdymo metu taip pat auga dėmesys 
„gėlių ir paukščių“ žanro problemoms, kurių aptarimas praranda peizažo tapybos veikalams 
būdingą polinkį į metafiziškumą ir gelmę. Vėlesnėse Ming ir Ging dinastijų valdymo epochose, 
smunkant bendram teoriniam traktatų lygiui, stiprėja universalistinės tendencijos. Greta vis 
akivaizdžiau prarandančio vyraujančias pozicijas peizažo žanro, detalesnio dėmesio susilaukia 
portreto žanras, gėlių, paukščių, gyvūnų, bambuko, laukinės slyvos, orchidėjų ir chrizantemų 
tapybos estetinių principų aptarimas. 

Neretai pagrindinis dėmesys tapybinės estetikos traktatuose sutelkiamas ne į konkrečių 
meno kūrinių ar jų estetinių savybių analizę, o į patį menininką, jo ir gamtos santykius, tuos 
įvairialypius emocinius santykius, kurie nusistovi tarp suvokėjo ir menininko kūriniuose įkūnytų 
vaizdinių, konkrečios idėjos išraiškos gelmės, kompozicijos, stiliaus, meninės išraiškos priemonių 
ypatumų. Todėl kinų, kaip ir indų bei japonų estetiniuose traktatuose, skirtingai nei Antikos ir 
Vakarų, didesnis dėmesys skiriamas meno psichologijos problematikai. Juose detaliai apraši- 
nėjami kontempliuojančio gamtos grožį menininko vidiniai išgyvenimai. 

Remdamiesi istoriniu chronologiniu principu ir konkrečių tipologinių bruožų visuma, 
kinų tradicinės estetinės minties raidoje sąlyginai išskirsime keturis pagrindinius su menotyrinės 
estetikos ir vaizduojamosios dailės (kaligrafijos, tapybos), meno teorijos traktatų istorija susiju- 
sius etapus: pirmąjį, arba ankstyvąjį (II-VII a. pradžią), kurio eigoje kristalizuojasi pamatiniai 
kaligrafijos ir tapybos estetiniai principai. Teoretikų dėmesio centre yra žmogaus ir gamtos san- 
tykiai, o kaligrafijoje ir tapyboje kristalizuojasi pagrindiniai šių meno rūšių estetiniai principai. 
Antrąjį (618-1368), kuris aprėpia Tang ir penkių dinastijų valdymo laikotarpį iki Yuan dinastijos 
saulėlydžio. Šiame tarpsnyje kaligrafijos ir tarp kitų žanrų iškilusios peizažo tapybos estetiniai 
principai Song ir Yuan periodų darbuose įgauna klasikinį pavidalą ir simbolinę prasmę. Šio pe- 
riodo pradžioje Song epochoje vyrauja didaktiniai ir mokomieji estetiniai veikalai, o vėliau juos 
keičia čan estetikos įtakos ženklintos intravertiškos peizažo estetikos interpretacijos, susijusios 
su subjektyvių meninės kūrybos procesų, dvasios būsenų, meno kūrinių būdingiausių bruožų 
klasifikaciniais aprašinėjimais. Trečiasis periodas (1368 - XVIII a. pabaigos) siejasi su teorinės 
minties kūrybinės galios nuosmukiu ir eklektiškų tendencijų darbuose stiprėjimu, o pabaigoje 
modernizacijos tendencijų ir sąveikos su Vakarų estetikos tradicijomis stiprėjimu. Ketvirtas 
(XIX a. pr. iki imperijos žlugimo XX a. pr.), kadangi jame jau intensyviai skleidžiasi įvairios 
eklektiškos ir su augančiu Vakarų estetikos ir meno tradicijų poveikiu susijusios tendencijos. 

Gu Kaizhi. Išmintingos ir padorios moterys. IV a. Song laikų kopija. Spalvotas tušas, šilkas 


Savo analizėje pagrindinį dėmesį sutelksiu į trimis pirmaisiais tarpsniais pasirodžiusius trak- 
tatus, kadangi būtent juose ryškiausiai atsiskleidžia originalios tradicinės kinų estetikos raidos 
tendencijos ir joms būdingų idėjų visuma. 

Atsižvelgdamas į tai, kad kinų menotyrinės estetikos tradicijoje meno teorinių problemų 
gvildenimo įvairiapusiškumu ir gelme vyrauja vaizduojamosios dailės meno rūšims kaligrafi- 
jos ir tapybos teorinėms problemoms skirti traktatai, pereisiu prie glausto problemų bei idėjų 
raidos aptarimo. 

Ankstyvasis menotyrinės pakraipos vaizduojamosios dailės estetikos raidos etapas aprėpia 
tarpsnį nuo Han dinastijos pabaigos iki Tang pradžios. Pirmieji kaligrafijos estetikos traktatai 
pasirodė dar Han dinastijos valdymo saulėlydyje, pirmaisiais mūsų eros amžiais, o tapybos 
estetikos vėliau - Jin (261-419) dinastijos valdymo metu. Ankstyvajame tapybinės estetikos 
raidos etape nuo Jin iki Tang dinastijos valdymo laikų buvo sukurta aštuoniolika tapybos este- 
tikos traktatų, iš kurių iki nūdienos išliko dvylika. Vaizduojamosios dailės (kaligrafijos, tapybos) 
traktatų tradicijos, pabrėžiančios intelekto, plačios humanitarinės kultūros prioritetą, tapsmas 
išryškėja IV a. „vėtros ir srauto“ (fengliu) sąjūdyje. Šios naujos tendencijos užuomazgas regime 
kinų kaligrafijos genijaus Wang Xizhi darbe „Apie kaligrafiją“ (Shu lun), kuriame autorius 
subtiliai aptaria formalius ir dvasinius kaligrafijos meno aspektus, siedamas juos su jautriausių 
kūrėjo dvasios poslinkių išraiška. 

Nors iki Gu Kaizhi (apie 345-406) gyvuoja tapytojai, kurie plėtoja tapybos estetinius prin- 
cipus, tačiau į kinų estetinės minties istoriją būtent Gu Kaizhi patenka kaip kinų menotyrinės 
tapybos estetikos pradininkas. Greta paveikslų kopijų, išliko fragmentai ir trijų jo tapybai skirtų 
teorinių traktatų: „Apie tapybą“ (Hua lun), „Himnas Wei ir Jin dinastijų laikų tapybos suklestė- 
jimui“ (Weijin shengliuhua zan) ir „Užrašai, kaip vaizduoti Yuntai kalną“ (Hua Yuntai shan ji). 
Pirmasis jų skirtas bendroms estetinėms problemoms, o kiti du aptarinėja tapybos technikos 
problemas. Neabejotinas Gu Kaizhi nuopelnas, kad jis pirmas aiškiai apibrėžia pagrindines 

tikros tapybos savybes: sudvasinimą, natūralumą, kompozicinj vientisumą, struktūrinį kūrinio 
pagrindą, sekimą tradicija ir meistrišką tušo ir teptuko valdymą. 

V a. pradžioje pasirodo dviejų didžių peizažo tapybos pradininkų Zong Bing „Įvadas į 
peizažo tapybą“ (Huashanshuixu) ir neodaoizmo adepto Wang Wei (415-453) „Tapybos apta- 
rimas“ (Xu Hua). Pirmasis filosofas, vienas įtakingiausių peizažo tapybos pradininkų, pripa- 
žintas kaligrafas, aistringas muzikos mylėtojas, puikiai grojantis citara, jau būdamas pripažintu 
mąstytoju, tapytoju, kaligrafu, nuolatos atmesdavo valdovo pasiūlymus tarnybai imperatorių 
rūmuose. Peizažą jis traktuoja kaip tokį dvasios kūrinį, kuris, suvokiant paveiksluose įkūnytus 
vaizdus, padeda klajoti vaizduotės pasaulio bekraštybėse. Tapęs čan budizmo adeptu jis daug 
klajoja kalnuotomis centrinės Kinijos vietovėmis. Savo jautrumą gamtos grožiui dailininkas 
įprasmina peizažo tapyboje. Persisėmęs budistų vienuolio Huiyuano (334-416) idėjomis, parašo 
peizažo tapybos estetikos veikalą „Įvadas į kalnų ir vandenų tapybą“ (Hua shan shui xu), kuris 
atveria šios srities traktatų tradiciją. 

Jo teorinių apmąstymų centre yra kūrėjo santykis su žmogų supančios gamtos grožiu ir 
harmonija, kuriame Zong Bing ieško gyvenimo prasmės ir kūrybinio įkvėpimo. Ši meninės 
kūrybos koncepcija kupina etinio ir humanistinio užtaiso, kadangi, pasak traktato autoriaus, 
gamtos grožis, malonūs akiai gamtos vaizdai ne tik atliepia žmogaus dvasią, tačiau ir skatina jį 
kūryboje pažinti dvasines vertybes. Štai kodėl Zong Bing aukština dvasines klajones žavingų 
kalnų ir upių keliais ir takeliais. „Ir štai- palaimingai aš gyvenu ir patikiu gyvenimiškas jėgas 
aukščiausiai tiesai; tai paimu į rankas taurę su vynu, tai prisiliesiu prie dainuojančio cinio arba 
pasinersiu į kontempliaciją išskleisto [paveikslo] ritinėlio. Nepalikdamas savo sėdimos vietos, 
pasiekiu pasaulio ribas; ne matuodamas Dangaus, vienatvėje suvokiu tuščias erdves. Grėsmin- 
gos viršūnės, nukreiptos į neregimas aukštumas, virš debesų dunkstantys miškai tirpstantys 
ūkuose, išmintingi ir garbingi vyrai juos kontempliavo seniai praslinkusiais laikais“ (ManaBun 
B. UxxyaH-1351, 1985, p. 78). 

Jo amžininkas Wang Wei savo traktate tapybos meno estetinę vertę teoriškai grindžia 
kosmogoninėmis teorijomis. Pagrindinį dėmesį jis sutelkia į žmogaus ir gamtos santykius, o 
peizažo tapybą traktuoja kaip būdą, padedantį jautriam kūrėjui pajusti būties pilnatvės jausmą 
ir semtis iš gamtos dvasingumo. Meninis įkvėpimas ir kūrybos procesas jo traktate siejamas 
su gamtos harmonijos kontempliacija. Todėl ir peizažo kūrimo procesas čia suvokiamas kaip 
kūrėjo priartėjimas prie slėpiningos gamtos ir būties esmės. 

Kitas svarbus ankstyvosios kinų tapybinės estetikos raidai yra Xie He (479-547 m./ 500) 
traktatas „Užrašai apie senovės tapybos sąvokas“ (Guhua pinlu), kuriame, remdamasis kūrinių 
privalumais ir trūkumais, autorius suskirsto 27 nuo III iki V a. kūrusius žymiausius tapytojus 
į skirtingas kategorijas ir išskiria šešis pamatinius kinų tapybos principus, kurie tampa svarbiu 
vėlesnės kinų estetinės minties diskusijų objektu. 

Tang dinastijos valdymo metu prasideda kokybiskai naujas estetinés minties pakilimo 
tarpsnis, kuriame pasirodo traktatai, kurie aprépia daugybe kaligrafijos problemu, pradedant 
klasifikacinėmis menininkų tipų, ju stilių, meno kūrinių bruožų, menininko santykių su gamtos 
pasauliu, jo kūrybinio potencialo ir baigiant sudėtingomis meninės kūrybos procesų psichologi- 
jos problemomis. Savo skaičiumi tarp vaizduojamosios dailės traktatų Tang dinastijos valdymo 
metu akivaizdžiai vyrauja kaligrafijos traktatai, tačiau įvairiuose rašytiniuose šaltiniuose minimi 
dvidešimt aštuoni tapybinės estetikos veikalai,iš kurių iki nūdienos išliko dešimt. Pirmame 
aptariamo laikotarpio etape svarba išsiskiria Ouyang Xun (557-641) „Aštuonios paslaptys“ 
(Bajue) ir „Trisdešimt trys technikos“ (Sanshiliu fa), Yu Shinan (558-638) „Apie teptuko esmę“ 
(Bisui lun), galingiausio Tang dinastijos imperatoriaus Taizong; žinomo Li Shimin (597-649 
pseudonimu, traktatai „Apie kaligrafiją (Lunshu), „Savo nuostatų atskleidimas“ (Zhiyi), 

Svarų indėlį į vaizduojamosios dailės estetikos raidą įnešė Wang Wei (701-761) traktato 
„Tapybos paslaptys“ (Shanshui jue, apie 760) autorius ir du jo bendražygiai kinų poezijos genijai 
Du Fu (712-770), parašęs veikalus „Odė apie Wang Zai peizažo tapybą“ (Xiti Wang Zai hua 
shanshuitu ge, apie 755) ir „Odė apie neseniai gyvavusią peizažo tapybą Fengxian provincijoje“ 
(Fengxian Liu Shaofu xinhua shanshui ge, 754?) ir jam artimas Bai Juyi (772-846) „Pastabos apie 
tapybą“ (Huaji, 803), „Odė apie bambuko tapybą“ (Huazhu ge). Kalbant apie naujų spontaniškų 
kaligrafijos raidos tendencijų teorinį pagrindimą, verta paminėti Wang Xizhi metusį iššūkį 
čan vienuolį Huaisu (737-799), kuris parašė darbą apie kaligrafiją „Savęs išsakymas“ (Zixu tie). 

Svariausiu Tang dinastijos tapybinės estetikos laimėjimus simboliškai apibendrinančiu 
veikalu yra minėtas Wang Wei traktatas „Tapybos paslaptys“, kuriame pateikiama peizažo 
kūrimo filosofija. Čia teoriškai grindžiami monochrominės tapybos principai ir aukštinamos 
minimalios meninės išraiškos priemonės. Šios peizažo tapybos estetikos esmėje glūdi kruopščiai 
apgalvotos „gamtos idėjos“ autentiško perteikimo uždavinys. Gamta suvokiama kaip neatsiejama 
universalaus kosminio pasaulio dalis, kuri atspindi Visatos procesų begalybę, metamorfozes, 
harmoniją ir grožį. 

Penkių dinastijų valdymo metu buvo parašyti aštuoni tapybinės estetikos traktatai, iš kurių 
išliko tik trys, o Song dinastijos valdymo laikotarpiu parašomi septyniasdešimt septyni, iš jų 
išliko penkiasdešimt penki, Yuan epochoje parašytas trisdešimt vienas veikalas, išliko -dvidešimt 
trys, Ming šešiasdešimt septyni - išliko šešiasdešimt vienas, Qing trys šimtai devyniasdešimt 
penki- neišliko tik du. 

Lyginant su indų estetikos ir meno teorijos tradicija, Kinijoje vėliau atsiranda vaizduoja- 
mosios dailės estetikos ir meno istorijos raidą reflektuojantys traktatai. Jų užuomazgas galime 
pastebėti jau IX a., Tang dinastijos valdymo saulėlydyje, kai pasirodo pirmieji reikšmingi šio 
žanro darbai, kurie apibendrina vaizduojamosios dailės raidos laimėjimus ir ankstesnės kali- 
grafijos ir tapybos raidos tendencijas. Tai du svarbūs istoriniai traktatai Zhu Jingxuan (IX a.) 


35 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


„Užrašai apie žymiausius Tang dinastijos valdymo periodo tapytojus“ (Tangchao minghua lu) 
ir Zhang Yanyuan (apie 813-879) „Užrašai apie geriausius įvairių epochų menininkus“ (Lidai 
minghua ji, 847), kurie vėliau inspiruoja panašių veikalųsrautą. Šio žanro traktatų populiarėjimo 
pirmoji banga išryškėja Song dinastijos saulėlydyje ir Yuan pradžioje, kai kinų intelektualai ir 
menininkai, išgyvenę sudėtingus socialinius sukrėtimus, sugrįžta prie nacionalinių kultūros 
tradicijų ir siekia jas išsaugoti, sisteminti svetimšalių nomadų kultūros spaudimo sąlygomis. 

Peizažo tapybos estetikos iškilimas siejasi su gaivališku rafinuotos intelektualų (wenren- 
hua) krypties estetikos ir meno įsiveržimu X a. į kinų kultūros avansceną ir ilgu vyravimu joje. 
Intelektualų idėjos veikia kinų estetinės minties ir meno raidą, sąlygoja naujų humanitarinės 
kultūros kaligrafijos, tapybos, poezijos problemų atsiradimą, koreguoja įvairias meno klasifi- 
kacines sistemas, meninio kūrybos proceso dėsningumus, menininkų, meno kūrinių tipus, jų 
specifinius bruožus tyrinėjančių traktatų atsiradimą. Pastarųjų veikalų atsiradimas X-XIV a. 
atspindi į brandos fazę įžengusios kinų teorinės minties ieškojimus ir atradimus. Intelektualų 
tradicijai būdingų idėjų užuomazgas galime aptikti dviejų X a. teoretikų Jing Hao ir Li Cheng 
traktatuose. 

Xa. sukuriamas vienas konceptualiausių Jing Hao estetikos traktatų „Užrašai apie teptuko 
valdymo būdus“ (Bifa ji), kuriame pagrindinis dėmesys sutelkiamas aptarti įvairius tapybos 
dėsnius ir meno kūrinių klasifikacijos principus. Savo apmąstymų išeities tašku jis pasirenka 
šešis pamatinius Xie He iškeltus tapybos principus. Laikydamas juos nepakankamai atspindin- 
čiais meno esmę pakeičia nauja estetinių vertybių sistema, kurią pavadina „šešiomis esminė- 
mis vertybėmis“ - pirmas - dvasia, antras - ritmo skambesys, trečias - koncepcija arba idėja, 
ketvirtas - gamta, penktas - teptukas, šeštas - tušas“ (Jing Hao, 1965, p. 74). Ši nauja vertybinė 
sistema suteikia jo veikale plétojamoms estetinėms idėjoms ir meno sampratai universalesnį ir 
geriau teoriškai pagrįstą pamatą. 

Jing Hao idėjas toliau X a. plėtoja peizažo tapybos meistras, poetas, muzikantas Li Cheng 
(919- 9672), kuris savo požiūrius į tapybą teoriškai grindžia glaustos apimties traktate „Peizažo 
tapybos paslaptys“ (Shanshui jue). Jame regimos akivaizdžios aliuzijos į jau aptarto to paties 
pavadinimo traktate išsakytas Wang Wei mintis. Pagrindinis dėmesys Li Cheng traktate sutel- 
kiamas į peizažo žanro savitumo ir jo sudėtinių komponentų aptarimą, svarstomos kompozicijos 
sudėtinių komponentų ir meninės išraiškos problemos. Apibendrindamas kūrybinę patirtį jis 
daug dėmesio skiria meninės kūrybos procesų psichologijos, paveikslo kompozicijos, plastinių 
meninės išraiškos priemonių, formos ir turinio santykių problemoms. Prieš pradedant tapyti 
peizažą autorius kviečia dailininkus pirmiausia aiškiai atskirti pagrindinius motyvus nuo an- 
traeilių ir tik tuomet imtis praktiškai įgyvendinti sumanymą, teisingai paskirstyti kompozicijos 
viršuje ir apačioje esančias detales. Li Cheng taip pat pateikia tapytojams ir svarbių techninio 
pobūdžio patarimų. „Tapyk ne perdėm tirštu potėpiu. Tušo gausa gimdo purvinas dėmes, to- 

Han Huang. Intelektualų pokalbis sode. VIII a. Spalvotas tušas, šilkas 


dėl švarumas išnyksta. Neverta tapyti labai sausu teptuku. Sausas štrichas panaikina paveikslo 
sodrumą“ (Zavadskaja, 1975, p. 340). Šiame traktate iškeltas idėjas perima ir plėtoja daugelis 
vėlesnių peizažo tapybos estetikos atstovų. 

Song epocha kinų estetinės minties ir meno raidos istorijoje yra svarbus tarpsnis, kadangi 
tapyba socialiniu statusu susilygina su kaligrafija, o tarp tapybos žanrų įsivyrauja peizažas, kuriam 
skirti svarbiausi šios nerimo ir sukrėtimų kupinos epochos estetiniai traktatai. Song epochoje 
sukuriama per 100 estetinių veikalų, dauguma jų skirti peizažo tapybos estetikai. Beveik visi 
žymiausi šio laikotarpio estetikos atstovai yra žinomi menininkai, gerai pažįstantys meninės 
kūrybos problemas. Song epochos estetiniams traktatams svetimas teorinių konstrukcijų abs- 
traktumas, atsiribojimas nuo meninės praktikos poreikių. Gvildendami šiuos darbus pastebime 
glaudų jų dvasinį ryšį su IV-VI a. veikalais. Kartais susidaro įspūdis, kad X-XII a. teoretikai tik 
kartoja, perfrazuoja ir varijuoja seniai mums pažįstamus Gu Kaizhi, Zong Bing, Xie He veikalų 
leitmotyvus. Tačiau tai tik išorinis įspūdis, nes po tų pačių sąvokų ir įvaizdžių skraiste slepiasi 
kitas dvasinis turinys, kuriame atsispindi turtingas istorinis kelių amžių estetinės minties raidos 
patyrimas. Iš daugybės Song epochos pradžios estetinių traktatų išsiskiria akademiko Guo Xi ir 
jam tarsi oponuojančių dviejų intelektualų Su Shih (1037-1101) ir Mi Fu (1051-1107) darbai, ku- 
rie yra tos epochos veidas ir dviejų pagrindinių estetinės minties raidos tendencijų įsikūnijimas. 

Pagrindinis įtakingos akademikų estetikos ideologas Guo Xi (1020-1090) traktate „Iš- 
kilmingas miškų ir vandens srautų kreipimasis“ (Linguan Gaozhi) paveikslą traktuoja kaip 
psichologinį dailininko portretą ir kelia nuolatinio menininko tobulėjimo problemą, aukština 
gamtos grožį ir jį atspindinčios peizažo tapybos poetiškumą. Šiame darbe analizuojamos 

struktūrinių gamtos principų ir trijų skirtingų planų: aukštosios, horizontaliosios ir giliosios 
perspektyvos problemos. 

Jam oponuojantys intelektualai Su Shih ir Mi Fu savo idealus suranda Jin (265-420) di- 
nastijos laikų menininkų kūryboje. Jų traktatuose naujomis idėjinėmis sąlygomis atgimsta ir 
plačiai pasklinda fengliu kaligrafijos, tapybos ir poezijos sąveikos, glaudaus menininkų bendra- 
vimo nuostatos, aistringas praeities kūrinių kolekcionavimas, naujumo ir absoliučių vertybių 
siekis. Šios tendencijos išsiskleidžia intelektualų sąjūdžio įkvėpėjo humanisto tapytojo, kaligrafo, 
poeto, rašytojo Su Shih, labiau žinomo poetiniu Su Dungpo pseudonimu, veikaluose. Traktate 
„Kalnų ir lygumų laiškai“ (Qiuhuozhishi) jis aukština glaudžios kaligrafijos, tapybos ir poezijos 
sąveikos idėjas. 

Su Shih bendražygis ekscentriškas universalių interesų Mi Fu parašo kelis reikšmingus 
traktatus „Tapybos istorija“ (Huaishi) ir „Kaligrafijos istorija“ (Shushi), o taip pat paveikusius 
vėlesnių kartų intelektualus darbą „Kolekcionieriaus pastabos“ (Haiyue tiba). Jis taip pat para- 
šo veikalus skirtus kolekcionierių aukštai vertinamiems iš brangių medžiagų sukurtiems tušo 
indams skirtą „Tušo indų istoriją“ (Yanshi). Mi Fu dėmesio centre yra ir didžių kaligrafijos 
ir tapybos meistrų autografų tyrinėjimai, taip pat jis rašo tekstus, skirtus dešimčiai skirtingų 
popieriaus rūšių apibūdinimui. 

XI a. antroje pusėje pasirodo vienas svarbiausių apibendrinančių Šiaurės Song epochos 
estetinės minties ir ankstesnės vaizduojamosios dailės raidą Guo Ruoxu (aktyvi veikla apie 
1070-1080) traktatas „Užrašai apie tai, ką regėjau ir girdėjau apie tapybą“ (Tuhua Jianwenzhi, 
1074), kuriame tarsi plėtojamos anksčiau minėto Zhang Yanyuan veikalo idėjos. Traktato autorius 
buvo imperatoriaus Zhenzong žmonos giminaitis, kilęs iš įtakingų aristokratų giminės. Jis atliko 
įvairias atsakingas pareigas imperatorių rūmuose Kaifenge (Henane), todėl puikiai pažinojo 
Akademijos narius ir iš aukštuomenės sluoksnių kilusių menininkų aplinką. Savo traktate pa- 
teikia svarbių detalių iš kinų dailės istorijos. Jo veikalą sudaro šešios dalys, jis prasideda teorinių 
estetikos problemų aptarimu, vėliau pereinama, techninių, kritinių, ir galiausiai, įvairių daili- 
ninkų intelektualinės ir kūrybinės biografijos problemų aptarimo nuo Tang dinastijos valdymo 
pabaigos iki 1074 metų. Dvi paskutinės traktato dalys yra skirtos svarbiems liudijimams apie 
aptariamos epochos dailininkų gyvenimą. Šio veikalo poveikis vėlesnei estetinės minties ir meno 
teorijos raidai buvo didžiulis ir ilgalaikis. Tačiau sistemingas praeities estetinės minties ir meno 
teorijos tyrinėjimas išryškėja tik XVII ir XVIII a., kada pasirodo svariausi šio žanro traktatai. 

Yuan dinastijos valdymo laikotarpyje, atsiribojusių nuo užkariautojų intelektualų aplin- 
koje, sukuriama daug tapybai ir kaligrafijai skirtų traktatų, tačiau, skirtingai nei ankstesniais 
tarpsniais, dėmesio akcentai nuo idėjų aptarimo perkeliami į technines tapybos subtilybes. 
Savitumu išsiskiria žymaus tapytojo Huang Gongwang (1269-1354) veikalas „Peizažo vaiz- 
davimo paslaptys“ (Xie shanshui jue), kuriame įvairiais aspektais aptarinėjamas peizažo žanro 

savitumas ir techninés kürybos subtilybés, bei Rao Ziran (1340) traktatas ,,Dvylika tapybos 
tradicijos klaidų“ (Hua fang shier ji), kuriame metodiškai analizuojamos tradicinės tapytojų 
klaidos ir paaiškinama, kaip jų išvengti. 

Minėtame Huang Gongwang traktate aptariamos iš dviejų jį nuo jaunystės žavėjusių Xa. 
tapytojų Dong Yuan ir Ju Ran kūrinių studijų išplaukiančios estetinės problemos. Jame išskirti- 
nis dėmesys sutelkiamas į tapymo manieros trūkumų analizę. Kaip įvairių meno rūšių žinovas 
Huang Gongwang detaliai aptarinėja pagrindinius trūkumus, trukdančius dailininkui pasiekti 
trokštamų kūrybos rezultatų. Taip suformuluojama keturių pagrindinių tapybos trūkumų te- 
orija. Pirmasis iš jų - sekimas klaidingai pasirinktos mokyklos nuostatomis; antras - polinkis 
įišorinį žavingumą, grožį, siekimas patikti kuo daugiau žiūrovų; trečias - vulgarumas; ketvir- 
tas - nesąžiningumas, mechaniškai apjunginėjant iš klasikinės tapybos pavyzdžių perimtus 
atskirus komponentus, tai yra savarankiškumo trūkumas. Jo estetikoje savitai atsiskleidė Yuan 
epochos intelektualams ir menininkams būdingas autentiškos intravertiškos, nukreiptos į vidinį 
asmenybės pasaulį, ilgesys. 

Iš gausybės eklektiškų Ming dinastijos valdymo metu pasirodžiusių traktatų įtaka tolesnės 
estetinės minties raidai išsiskiria tapytojo ir kaligrafo Dong Qichang (1555-1636) veikalai „Ta- 
pybos akis“ (Huayan), „Tapybos reikšmė“ (Huazhi) ir „Apmąstymai apie tapybą savo dirbtuvėje“ 
(Huachanshi Suibi), kuriuose aptarinėjama daugelis aktualių įvairių menų sąveikos ir meninės 
kūrybos proceso problemų. 

Paskutinis reikšmingas intelektualų universalumo tradicijas plėtojantis vaizduojamosios 
dailės estetikos pakilimo tarpsnis išryškėja XVII a. pabaigoje ir XVIII a. pradžioje, kai pasirodo 
sintetiniai Shi Tao ir Wang Gai traktatai. Shi Tao „Pokalbiai apie tapybą“ (Hua Yu Lu), kurio 
neseniai atrasta kita versija, yra vienas reikšmingiausių sumuojančių kinų vaizduojamosios 
dailės estetikos veikalų. Šis traktatas, vertinant jį kinų estetinių idėjų raidos sraute, yra tarsi 
anksčiau aptarto Zhang Yanyuan traktato pamėgdžiojimas ir kartu jo idėjų naujoje kultūrinėje 
aplinkoje kūrybingas pratęsimas. Jis pagrįstai yra laikomas vienu pamatiniu kinų vaizduojamo- 
sios dailės estetikos veikalų, išsiskiriančiu sintetiniu pobūdžiu, griežta struktūra, konceptualumu 
ir autoriaus minčių dėstymo aiškumu. Skaitant traktatą susidaro įspūdis, kad Shi Tao estetika 
yra paveikta konfucinio praeities ir senovės kultūros, estetikos ir meno tradicijų aukštinimo. 
„Senovė yra pažinimo instrumentas. Pokyčiai slypi tame, kad pažinti šį ginklą, tačiau nebūti 
kartu jo tarnu“ (Shi Tao, Zav., 1978, p. 68). Tačiau netrukus greta regime ekscentriškus iššūkius 
tradicijai, aistringą norą įtvirtinti savus novatoriškus estetinius ir meninės kūrybos principus. 

Šiame traktate Shi Tao išplėtoja konceptualią „vientisos linijos“ filosofiją, kurią laiko esmi- 
niu kiekvieno paveikslo kūrimo elementu, menkai dėmesio skirdamas įprastiems techniniams 
meno aspektams. Jo estetikos esmė - įsitikinimas, kad pirmapradę pasaulio ir gamtos vienybę 
pajėgus pažinti tik visapusiškai išsilavinęs ir besiremiantis asmeniniais išgyvenimais menininkas. 

Kitas Shi Tao amžininkas, tapytojas, kaligrafas, mokslininkas, graveris Wang Gai kinų 
estetinės minties istorijoje išgarsėjo kaip traktato „Pokalbiai apie tapybą iš Cinzai paviljono“ 
(Hua yulu) ir vieno pamatinių bei didžiausių tekstų 3 tomų tapybinės estetikos enciklopedijos 
„Apmąstymai iš garstyčios grūdo dydžio sodo“ (Jieziyuan Huazhuan, 1679-1701 m.) pagrindi- 
nis autorius ir redaktorius. Shi Tao amžininko Wang Gai arba Wang Kai (tikslios jo gyvenimo 
datos nežinomos, o aktyviausias kūrybinės veiklos tarpsnis Nankine, manoma, yra nuo 1677 
iki 1705 m.) estetika yra paskutinioji didinga vėlyvųjų viduramžių Kinijos enciklopediškumo 
išraiška. Jame tarsi sumuojami ankstesnės estetinės minties laimėjimai. Tai paskutinis reikš- 
mingas tradicinės vaizduojamosios estetikos pakilimo tarpsnis, po kurio kartu su ekonominiu 
imperijos nuosmukiu seka ir akivaizdūs krizės požymiai estetinės minties srityje. 

XVIII a. pabaigoje slopstant kinų tautos kūrybinio genijaus dvasiai, vis didesnę įtaką įgauna 
įvairūs mokomieji tekstai ir Žinynai, kurie nedaug paveikia naujų estetinių principų ir idėjų 
plėtotę. Vienas tipiškų šio žanro traktatų yra kaligrafo peizažo ir portretinės tapybos atstovo 
Shen Zonggian (1770-1817) didelės apimties veikalas „Tapybos meno detalės“ (Jiezhou xuehua 
bian), kuriame metodiškai gvildenamos peizažo ir portreto tapybos problemos, daug dėmesio 
skiriama įvairių peizažo objektų, firmos, spalvos, toninio paveikslo vientisumo problemų ap- 
tarimui. Lyginant su didžiaisiais praeities estetiniais traktatais, tai jau visai kito teorinio lygio ir 
emocinės įtampos tekstas. 

Vadinasi, po kelis kartus pasikartojusių nomadų užkariavimų, kultūros centrų ir tradicinių 
estetinės minties ir meno sklaidos institucijų sugriovimo išryškėję valstybinių egzaminų siste- 
mos, imperiją valdančio elito atrankos krizės požymiai liudija apie traktatus rašiusio intelek- 
tualų socialinio ir kultūrinio statuso menkėjimą ir estetinės meno refleksijos lygio nuosmukį. 
Nors, pavyzdžiui, Ming dinastijos valdymo metu imperatoriaus Dailės akademijos aplinkoje 
ir didžiuosiuose provincijos kultūros centruose regime estetinės minties pagyvėjimą, tačiau 
įdėmiau pažvelgus aiškėja, jog tie veikalai yra ekstensyvios kiekybinės, o ne kokybinės teorinės 
minties plėtotės rezultatas. Šis banguojantis teorinės minties raidos procesas aukšto teorinio 
lygio traktatų mažėjimas regimas iki pat imperijos žlugimo XX a. pradžioje. 

Aptarę kinų estetiškumo sampratos ir estetinių kategorijų pasaulio savitumą, pirmiausia 
galime konstatuoti, kad pagrindines Rytų Azijos tautų estetikos tradicijų raidos gaires nubrėžusi 
kinų estetikos tradicija savo pamatinėmis teorinėmis nuostatomis ženkliai skiriasi nuo indų, 
Antikos ir Vakarų estetikos tradicijų. Kita vertus, hieroglifų rašmenys, mitinės ir filosofijos tra- 
dicijos suponuoja ypatingą kinų estetinių kategorijų pasaulio situatyvumą ir kontekstualumą. 
Kinijoje išryškėja dvi pagrindinės estetinės minties raidos tendencijos - filosofinė ir menotyrinė. 
Pirmosios šalininkai, pradedant klasikinės epochos mąstytojais, aiškina pamatines estetikos 
problemas teoriniais konfucinės, daoistinės ir čan filosofijos principais, o antrosios - judėdami 
„Iš apačios“, t. y. iš meno praktikos pozicijų, konceptualizuoja meno praktikos dėsningumus. 

Ir galiausiai tenka pripažinti, kad dėl hieroglifų rašto ypatumų kinų menotyrinės estetikos 
tradicijoje svarba išsiskiria vaizduojamajai dailei (kaligrafijai, tapybai) skirti traktatai, kuriuose 
išsamiausiai aptariamos įvairios estetikos ir meno teorijos problemos. Istoriškai žvelgiant į me- 
notyros estetikos idėjų raidą, joje nuo IV a. pastebime akivaizdų teorinės minties intensyvėjimą, 
kuris viršūnę pasiekia X-XIV amžiuje. Vėliau po nomadų užkariavimų ir meno procesų valdymo 
institucijų sistemos irimo pastebimas laipsniškas teorinės minties nuosmukis ir eklektiškumas. 


Kinų estetinių kategorijų savitumas 


Tradicinės kinų estetikos kategorijų pasaulis ženkliai skiriasi nuo to, kurį regime Vakarų estetikos 
tradicijoje. Jų savitumo problemomis Vakaruose daugiau susidomėta tik prieš kelis dešimtmečius. 
Iš šios krypties tyrinėjimų pirmiausia reikėtų išskirti Tatjanos Grigorjevos, Francois Cheng, 
Muriel Detrie, François Jullieno, Yolaine Escande, A. Munko ir Feng Wen, Michaelio Sulliwano, 
Hu Sterk, Elenos Zavadskajos, Nicole Vandier-Nicolas ir kitų darbus. Kinų estetiskumo sam- 
pratos savitumą ir estetinių kategorijų sistemos ypatumus lemia ideografinis raštas. Skirtingai 
nei geriau mums pažįstamoje Antikos ir Vakarų estetikoje, čia regime kitokias tiesiogiai su 
hieroglifų rašto asociatyvumu susijusias situacines ir kontekstualias estetines kategorijas, kurių 
turinio ir prasmių konotacijų įvairovės bemaž neįmanoma adekvačiai perteikti europietiškomis 
kalbomis. Šis estetinių kategorijų daugiareikšmiškumas ir situatyvumas iš esmės skiria kinų es- 
tetinių kategorijų pasaulį nuo indiškų, Antikos, arabiškų ir Vakarų estetikos tradicijos kategorijų 
ir suartina su japoniškomis. 

Kita vertus, Kinijoje neaptinkame dualistinio dalijimo į materialy ir dvasinį pasaulius, 
kadangi, mąstytojų požiūriu, visos dvasinės esmės yra neatsiejamos nuo jų materialiai apčiuo- 
piamos kūniškos jausminės prigimties. Ir galiausiai organicistinės pasaulėžiūros įtaką patyrusi 
kinų ontologija traktuoja žmogų, jį supantį kosmosą, gamtos pasaulį holistiškai, t. y. kaip vien- 
tisą absoliučią vertę turinčią sistemą, kurioje idealūs (dvasiniai) ir realūs (materialūs) pradai 
yra neatsiejami ir sąveikauja nuolatiniame metamorfozių procese. Taigi kinų estetinio pasaulio 
suvokimui ir daugeliui estetinių kategorijų būdingas „procesualumas“, kuris atsispindi erdvės ir 
laiko sampratoje bei tokiose pamatinėse kategorijose kaip harmonija, grožis, Dao, gi, energijos 
srautas, dvelksmas, vėjas, ritmas, linija ir kituose. 

Ir galiausiai kinų klasikinėje kalboje nėra terminų, kurie būtų adekvatūs vakarietiškoms 
sąvokoms „estetika“, „menas“, „grožis“. Jos atsiranda palyginti vėlai, verčiant Vakarų estetinius 
traktatus ir ieškant kinų kalboje vakarietiškos estetikos sąvokų atitikmenų. 

Savitas kinų tradicinės estetikos kategorijų pasaulis formavosi ir keitėsi natūraliai veikia- 
mas kinų mitinės pasaulėjautos, filosofinių, istorinių, literatūrinių tekstų plėtotės. Jo branduolį 

sudaro ribotas maždaug 100 terminų skaičius. Aiškių ribų tarp filosofijos, mokslo ir literatūros 
nebuvimas ankstyvajame kinų estetinės minties raidos etape sąlygoja vieningos terminijos 
pasitelkimą ankstyvuosiuose estetikos problematikos tekstuose, kuriuose abstraktus teorinis 
ontologinių ir estetinių idėjų plotmėje besiskleidžiantis mąstymas jungiasi su vaizdiniu, meta- 
foriniu ir poetiniu. Tai paaiškina, kodėl ankstyvajame kinų filosofijos raidos etape išsikritali- 
zavusios filosofinės estetikos kategorijos (Dao, de, Taiji, yin, yang, qi, li, shen, ziran it kitos) yra 
universalios. Šį filosofinės estetikos kategorijų sąlyginį stabilumą užtikrino konfucinės estetikos 
idėjų perėmimas, sąvokų sistemos kūrimas. 

Todėl pagrindinių kinų tradicinės estetikos kategorijų ir sąvokų korpusas šimtmečių 
tėkmėje lieka iš esmės nepakitęs. Estetinės minties raidoje, natūraliai plėtojant pirmtakų 
iškeltas idėjas tos pačios sąvokos jungiasi su kitomis, įgauna vis naujų atspalvių, konotacijų. 
Sudėtingi jau ankstyvuosiuose klasikiniuose senovės tekstuose susiklostę sisteminiai ryšiai 
sąlygoja tai, kad tas pats terminas skirtingoje situacijoje ar kontekste įgauna skirtingas, netgi 
priešingas reikšmes. 

Iš archajinių mitinių požiūrių išsirutulioja pamatinė kinų estetikos kategorija Dao. Ji suvo- 
kiama kaip chaose anksčiau nei Dangus ir Žemė atsiradęs Visatos ir gamtos procesų natūralios 
raidos kelias, visų daiktų pirmapradė esmė, neišreiškiama nei žodžiais, nei ženklais, nepasižy- 
minti jokia aiškiai apibrėžta forma ir sujungianti principinį neišsakomumą. Ši idėja konceptuali- 
zuojama pamatiniame daoizmo estetikos traktate Laozi, kurio keturiadešimt antrajame skyriuje 
rašoma: „Dao gimė vienas; iš vieno gimė du, iš dviejų gimė trys; iš trijų visi pasaulį gimė“ (Laozi, 
42 sk., 1997, p. 89). Vadinasi, Dao sampratoje ryškėja savita pasaulio ir gamtos įvairovės, jos 
grožio ir harmonijos gimimo koncepcija, kadangi Dao suvokiamas ne tik kaip Visatos ir gamtos 
procesų raidos kelias plačiausia šios sąvokos prasme, tačiau ir pirmapradė Tuštuma, Nebūtis. Iš 
čia besiskleidžiantis pasaulio ir gamtos įvairovės, harmonijos, grožio gimimo procesas pereina 
kelias kokybiškai skirtingas raidos pakopas: 

Vienis 

(Chaosas, būtis, dvasia, gyvybės dvelkimas, pirmapradiškumas, iš kurio atsiranda) 

Du 

(Dangus ir Žemė arba yang ir yin, iš kurių gimsta) 

Trys 

(Dangus- žmogus - Žemė, iš kurių atsiranda) 

Dešimt tūkstančių būties formų 

(Visata, jos lemtis ir kūrinių įvairovė) 

Kinų tapybos estetikoje šis gamtos pasaulio daiktų, reiškinių, spalvų, formų, garsų ir pan. 
įvairovės gimimas siejasi su dviejų pradų yang (šviesaus) ir yin (tamsaus) sklaidos dialektika, 
iš kurios išsirutulioja kinų estetikos ir meno teorijos tradicijai būdinga daugybės kitų binarinių 

opozicijų gausa: kalnai - vandenys, balta - juoda, šviesa - tamsa, skaidrus tušas - tamsus tušas, 
atskiestas tušas — koncentruotas tušas, sausas tušas - vandeningas tušas, aktyvus - pasyvus, 
teigiamas - neigiamas, judėjimas - rimtis, saulė - mėnulis, šiluma - šaltis ir pan. 

Konfucianizme, daoizme ir čan priklausomai nuo jų interesų objekto formuojasi skirtinga 
pamatinių filosofinės estetikos kategorijų hierarchija. Savotiška išimtimi iš konfucanizmo ir jam 
oponuojančios daoizmo estetikos tradicijos tapo čan estetika, kurios šalininkai įveda tam tikras 
naujas sąvokas ir psichologizuoja estetikos problematiką, vadinasi, ir estetinių kategorijų pasaulį. 

Hieroglifų rašto suformuotas vaizdinis asociatyvus mąstymas ir jo daugiasluoksnę pri- 
gimtį atskleidžiantis situatyvių ir kontekstualių kategorijų pasaulis sąlygoja savitą kinų požiūrį į 
spontaniškai besiskleidžiančias harmonijos ir grožio formas. Kinų estetinių kategorijų sistema 
formuojasi senuosiuose kinų rašytiniuose šaltiniuose Yijing, Shijing, Lunyu, Laozi, Zhuangzi 
ir kituose estetiniuose bei meno teorijos traktatuose drauge su giminingų mokslų terminija. 
Nesant aiškių ribų tarp filosofijos, mokslo ir literatūros, minėtuose tekstuose buvo vartojama 
vieninga terminologija. Ji sąlygojo skirtingus hieroglifų teksto suvokimo lygmenis: 1) vaizdinį 
metaforišką, 2) konkretųjį jausminį ir 3) abstraktųjį filosofinį. Daugiasluoksnis hieroglifų rašto 
poveikis labai praplečia mąstytojų ir menininkų saviraišką. 

Skirtingai nei Vakarų filosofinės estetikos tradicijoje, kur terminijos ir pagrindinių kon- 
cepcijų raidą skatina idėjos, Kinijoje šią svarbią funkciją atlieka kategorijos. Jos ne tik suauga su 
tam tikrų hieroglifinių struktūrų visuma, tačiau ir tampa svarbiausia kinų mąstytojų estetinių 
apmąstymų paskata. Į naujas idėjas čia žvelgiama kaip į senų „aukso amžiaus“ išminčių veika- 
luose išsakytų idėjų atgaivinimą. Šiam požiūriui įsigalėti labai padėjo konfucianistinei tradicijai 
būdingas tradicionalizmo ir kanonizuotų tekstų kultas. Jis kiekvienos mokyklos šalininkus 
skatina remtis senovės kategorijomis, kurios, patekusios į naują filosofinį kontekstą, įgauna 

vis naujų atspalvių, reikšmių, neretai nutolusių nuo jų pirminės prasmės. Iš čia kyla daugeliui 
pagrindinių kinų estetinių kategorijų būdinga polisemantika ir situatyvumas. Kinų estetinių 
kategorijų daugiareikšmiškumas ir situatyvumas iš esmės skiria kinų estetinių kategorijų pasaulį 
nuo indiškų ir europietiškų. 

Brestant kinų civilizacijai ir formuojantis savitoms estetikos tradicijoms, šis kinų estetinės 
terminijos ir jos suvokimo savitumas, glaudžiai susijęs su hieroglifų rašto principais, iš esmės 
keičia kinų estetikos tradicijos santykį su kitų šalių tradicijomis. Kinų civilizacija, tapusi vienu 
svarbiausių pasaulio kultūros židinių, ilgainiui įgauna pasitikėjimo savosios kultūros galia, pajėgia 
greit pritaikyti savo dvasios poreikiams ir suteikti kinišką pavidalą daugeliui iš kitų šalių besi- 
skverbiančių idėjų. Šio likimo nepajėgė išvengti net toks visokeriopai išplėtotas metafizinis mo- 
kymas, kaip budizmas, kuris, patyręs kinų filosofinių tradicijų poveikį, greit įgijo kiniškų bruožų. 

Sinkretiška mitinė ir foklorinė pasaulėžiūra, slypinti kanoninėse kinų išminties knygose, 
suteikia kinų estetikai, literatūrai, dailei abstraktų pasaulio modeliavimo būdą, turtingą estetinių 
kategorijų pasaulį ir meninių vaizdinių sistemą. Yijing („Permainų knyga“) tampa pagrindine 
senovės kinų filosofinės estetikos ištaka, o Shijing („Poezijos knyga“) sukauptuose folkloro ir in- 
dividualios poetinės kūrybos tekstuose ryškėja menotyrinės estetikos užuomazgos ir jos katego- 
rijos. Trečiasis svarbus estetinės minties šaltinis - archajiškų ritualų simbolinės prasmės ar paties 
ritualinio vyksmo estetiniai apmąstymai. Ši tendencija aiškiai pastebima Liji („Ritualų knyga“). 

Daugelis filosofinės kilmės kinų estetinių kategorijų išplaukia iš Yijing („Permainų kny- 
gos“), organicistinės pasaulio sampratos ir pirmapradės „Tuštumos“ arba „nebuvimo“ idėjos. 
Seniausiuose tekstuose plėtojama Visatos nenutrūkstamų kosminių energetinės dvasios 
kupinos metamorfozių idėja, kurios esmė yra du skirtingi pradai - pirmasis moteriškas yin 
sukuria žemę, o antrasis - vyriškas yang - dangų. Tokia pasaulio kilmės samprata sąlygoja 
daugybės su gamtos energijų sklaida susijusių teorijų ir sąvokų atsiradimą. Taigi menininko 
kūrybinės energijos sukurtos vaizdinės sistemos traktuojamos kaip savotiško mikrokosmo, 
atspindinčio makrokosmo, tai yra Visatoje vykstančių procesų, harmoniją. 

Todėl kinų filosofinėje ir menotyrinėje estetikoje išskirtinę svarbą įgauna kosmogoninės 
kilmės gi (prado, pirmapradės visa apimančios psichinės ir gyvybinės energijos) kategorija. 
„Žodžiais nenusakomas ir neregimas Dao, kaip visų reiškinių pamatinė nematoma pusė, taip 
pat veikia per prado energiją, o daiktas gi prado energijos terminais, yra tiesiog tos pačios 
energijos tankiausia apraiška. Pradai yin ir yang energijos kontekste yra tiesiog vienos ir tos 
pačios energijos poliariniai aspektai arba dialektinės priešybės“ (Vaitkevičius, 2012, p. 52). 
Gi kategorija įvardina galingai besiskleidžiančius Visatos, gamtos energetinius procesus ir 
su jais susijusias energijos apraiškas įvairiose žmogaus kūrybinės veiklos srityse, pavyzdžiui, 
kaligrafijoje ar tapyboje, kur gaivališka niekuomet nenurimstanti prado energija skleidžiasi 
emocionaliame ir ekspresyviame potėpyje. 

Pažymėtina, kad kinams mažiau būdingas spekuliatyvus mąstymas, todėl jų estetinių 
kategorijų pasaulis kuriamas ne iš apriorinių schemų, o natūraliai išsirutulioja iš gvildenamų 
problemų visumos ir siejasi su kinų mąstymui būdingam potraukiu įvairioms klasifikacinėms 
schemoms. „Teorinis estetinių kategorijų gvildenimas Kinijoje atspindi kai kurias bendriau- 
sias kinų mąstysenos tendencijas: klasifikacijos, sąrašai, suskirstymai aptinkami visur kinų 
tekstuose. Klasifikacijoms (pin) kaligrafijoje, poezijoje ir tapyboje tenka pirmaeilis dėmesys 
kinų menininkų ir meno teoretikų traktatų visumoje“ (Escande, 2001, p. 101). Kita vertus, 
nepaisant potraukio pedantiškam klasifikavimui, kinų estetikoje aptinkame daug gilios 
simbolinės prasmės kupinų Vakarų estetikos tradicijai neįprastų kategorijų, pavyzdžiui: Dao, 
de, gi, grožis, forma, linija, spalva, erdvė, vėjas, dvelksmas, šešėlis, kalnai, vandenys, ir kitas. 
Greta šių kategorijų, filosofinėje estetikoje išskirtinę svarbą įgauna konfucinės li (principas, 
dėsnis, įstatymas, struktūra), i (idėja, noras, nuostata), daoistines shen (dvasia, esmė, pui- 
kumas, tobulumas), ziran (natūralumas), pu (paprastumas), dan (préskumas) ir kitos. Can 
estetinės tradicijos tekstuose vyrauja daoizmui artimos kategorijos tik jose regima slinktis 
intravertiškumo kryptimi. 

Išvardytos situacinės ir kontekstinės pagal semantinį turinį kategorijos liudija apie 
kinų mąstytojų atvirumą Visatai ir gamtai, įsiklausymą ir mėginimą autentiškai perteikti 
savo kūriniuose įvairiausias sąlyčio su natūralios gamtos apraiškomis ir stichijomis, o kitų 
svarbių Vakarų estetikai kategorijų analogai, pavyzdžiui, didingumas, gracingumas, tragiškumas 
ir pan. arba apskritai nefunkcionuoja kinų estetiniuose traktatuose arba yra jų sąvokų žodyno 
periferijoje. 

„Kaip ir visoje senovės filosofijoje, taip ir Laozi filosofinėje sistemoje estetinės problemos 
irgi neatskirtos nuo kitų. Joje neišryškintos nei estetinės objekto savybės, nei estetiniai subjekto 
sugebėjimai. Tačiau būtent Laozi pasaulėžiūrai būdingas labai stiprus estetinis būties suvokimas 
ir apmąstymas“ (Zavadskaja, 1975, p. 26). Estetinis dao mokymas pobūdis išryškėja vėlesnėje da- 
oizmo filosofijoje, kurioje filosofinės kategorijos aiškiau įvardijamos estetinėmis. Nors klasikinio 
daoizmo tekstuose dao sąvoka apibūdinama kaip „neregima“, „neaiški“, „miglota“, „beformė“, 
„grįžtanti atgal į nebūtį“, tačiau joje, be mei (grožio) ir he (harmonijos) savybių, įžvelgiama miao, 
t. y. įstabi „vidinė esmė“, kuri estetinėje daoizmo tradicijoje tampa aukščiausios estetinės vertės 
požymiu. Glaudžiai su dao susijusi miao samprata daoistiniuose tekstuose plačiai vartojama kal- 
bant apie substancialią, neregimą, vidinę visų būties reiškinių, daiktų, žmogaus kūrinių kilmę. 
Miao yra esminė visų reiškinių ir daiktų savybė, kurią trokšta perteikti kūriniuose daoistinės 
tradicijos menininkas. Vakarų teoretikai, apibūdindami šią kategoriją, dažnai pamiršta svarbų 
daoizmo estetikai laipsniško perėjimo nuo neregimo prie regimo aspektą. 

Kiekvienoje kinų estetikos kryptyje per šimtmečius susiklosto saviti prioritetiniai 
situacinių ir kontekstinių su daugybe konotacijų estetinių kategorijų pasauliai, kurie kinų 

estetikos traktatuose susipina ir atgyja. Pasak F. Hu Sterk pastebėjimo, kinų estetiškumo 
giliausios esmės ieškojimas „gali būti suvestas į vieną žodį: harmonija“ (Hu Sterk, 2004, 
p. 23). Iš tikrųjų gilinantis į kinų estetinius traktatus pirmiausia aiškėja, kad sąvoka „grožis“ 
(mei) juose daug rečiau aptinkama nei harmoniją. Kita vertus, žvelgiant į estetinių kategorijų 
hierarchiją tampa akivaizdu, kad antikos ir Vakarų estetikos tradicijai svarbios kategorijos 
„grožis“ pozicijos kinų estetikoje yra daug silpnesnės. Todėl ši sąvoka neužima svarbiausios 
vietos kinų estetinių kategorijų sistemoje; jai būdingos kitokios prasminės konotacijos nei, pa- 
vyzdžiui, Platono ar Vakarų klasikinėje estetikoje, kurioje įsigali abstrakčios metafizinės grožio 
sąvokos interpretacijos. Vakaruose įsivyravusioje nuo Platono, neoplatonikų, scholastų, Vakarų 
renesanso mąstytojų, Hegelio ir gausių jų sekėjų absoliutaus idealizmo filosofijos tradicijoje 
grožis yra suvokiamas kaip abstrakti estetinė kategorija. Ji aprėpia įvairius metafizinius grožio 
aspektus, o kinų estetikos tradicijoje - mei dažniausiai įgauna aiškiau apibrėžtas nuo esminės 
harmonijos sąvokos priklausomas konkrečias vizualiai ar klausa suvokiamas prasmes. Dėl šios 
priežasties grožis kinų estetikos tradicijoje suvokiamas kaip viena iš daugybės kitų kategorijų. 
Muriem Detrie netgi pastebi, kad menkas domėjimasis grožiu kinų estetikoje, dažnai gimdo 
požiūrius apie Kinijos ir Vakarų estetikos lyginimo negalimumą“ (Detrie, 2013, p. 13). 

Kaip ir ankstyvuosiuose senovės graikų, taip ir kinų filosofiniuose tekstuose daugiau 
kalbama apie harmonijos aspektus, siejant juos su kosmogoniniais, socialiniais, etiniais ir es- 
tetiniais. Todėl ilgainiui su kosmogoninių problemų apmąstymu susijusioje ankstyvojoje kinų 
estetikoje pagrindinės estetinės kategorijos funkcijas perima universalios kategorijos statusą įga- 
vusi harmonija (he), o kitos estetinės sąvokos čia traktuojamos kaip semantine prasme siauresnės 
estetiškumo modifikacijos. Kita vertus, kinų kaligrafijos, tapybos, muzikos, poezijos traktatuose 
estetiškumas neretai abstrakčiai siejamas su dviejų skirtingų dialektiškai sąveikaujančių pradų 
yin ir yang vienybe, kuri suvokiama kaip universalios estetinės kategorijos „harmonijos“ įtakos 
sritis. Vadinasi, pagrindinių kinų estetinių kategorijų pasaulis, jų hierarchija ženkliai skiriasi 
nuo tos, kuri susiklosto Viduržemio jūros regiono Antikos, o vėliau savitai išplėtojama Vakarų 
klasikinės estetikos tradicijoje. 


Tuštumos neišsemiama potencija 


Kinų estetinių kategorijų pasaulio aptarimą pradėsime nuo pamatinės mįslingos ir kontrover- 
siškos „tuštumos“ (wu) kategorijos, kuri siejama su „nebuvimu“ ir suvokiama kaip visų reiš- 
kinių pramotė. Jos svarba kinų ir japonų estetikos tradicijose atsirado iš daoistinės filosofijos, 
kurios idėjos buvo praturtintos iš Indijos plaukiančiomis budistinėmis idėjomis, o Kinijoje 
besiskleidžiančios čanbudizmo, Japonijoje dzenbudizmo estetinėmis idėjomis. Šios katego- 

rijos iškilimui kinų daoizmo, čan ir dzen estetikoje didžiulį poveikį turėjo Laozi ir Zhuangzi 
apmąstymai apie tuštumos vertę. Iš tikrųjų ši Laozi tekste 101 kartą paminėta kinų estetikos 
kategorija sujungia daug prasminių konotacijų. Ši viena svarbiausių daoizmo kategorijų nepa- 
grįstai orientalistinėje literatūroje artimai siejama su indišku terminu „shunyata“ ar graikiška 
„nebūtimi“. Ji įvairiai traktuojama skirtingų daoizmo žinovų veikaluose. „Tuštuma“- tai ga- 
liausiai netikęs žodis, netikęs vertinys, kuris nieko nepasako ir neduoda aiškumo. Ir dėl kurio 
visi neriasi iš kailio ir rašo kalnus straipsnių, kad pasakytų paprastą dalyką - tuštuma nėra 
tuštuma. O jei taip, galbūt sąvokai wu išversti išsirinkome klaidingą terminą? (Vaitkevičius, 
2010, p. 298) - provokuojančiai klausia daoizmo tyrinėtojas Julius Vaitkevičius. Aptardamas 
įvairius wu sąvokos vartojimo kontekstus ir konotacijas Vaitkevičius parodo, kad kai kuriais 
atvejais,tuštumos“ vertinys visiškai nevartotinas, nes tai, kas neįvardijama, visai neprivalo 
būti tuštuma“ (ten pat, p. 296). 

Kita vertus, Tuštuma glaudžiai siejasi su būties užpildymo, neveiklos (wu wei) ir nebu- 
vimo sąvokomis. „Nebuvimas yra dangaus ir žemės pradžių pradžia, buvimas - visko esamo 
ištakos. Taigi nebuvime įžvelgiamos mįslingos Dao gelmės, o buvime - jo kontūrai. Ir nebu- 
vimas, ir buvimas, - abu jie kilę iš to paties, bet jų vardai skirtingi; abu vadinami slėpiningais. 
Iš slėpiningų jie patys slapčiausi - vartai į visas gelmes“ (Laozi, sk. 1, 1997, p. 7). Nebuvimo, 
kaip ir Dao sąvoka, neturi nei formos nei aiškiai apibrėžtos vietos laike ir erdvėje, ji nepaklūsta 
loginiam mąstymui, o suvokiama tik intuityviai sąmonės nušvitimo akimirkomis. 

Tuštuma kinų filosofijoje daoizmo filosofijos poveikyje yra suvokiama kaip giliausios 
Dao esmės ištaka ir sklaidos forma, begalinė neišsemiama būties potencija. „Dao - Tuščias, 
tačiau imi iš jo, ir niekada nėra jam pabaigos. Jis toks gilus - lyg protėvis vienvaldis visa ko“ 
(Laozi, 4 sk., 1997, p. 13). Šiuo aspektu žvelgiant, Tuštuma yra tai, nuo ko viskas prasideda ir 

sujungia visų daiktų bei reiškinių pradžios, begalinės potencijos idėją. Greta vienuoliktame 
Laozi traktato skyriuje filosofinio daoizmo pradininkas, aiškindamas šios kategorijos svarbą, 
pasitelkia įvairius įvaizdžius, pavyzdžiui, ratą, kurio esmę, nepaisant daugybės sutvirtinančių 
stipinų, arba iš molio nulipdytos puodynės ar namo, apriboto sienomis, langais, durimis esmę 
jis pirmiausia regi tuštumoje, kurią traktuoja kaip giliausią būties esmę, įėjimą į giliausią pradą, 
įėjimą į Būties, Dangaus ir žemės ištakas. 

Kita vertus, Tuštuma čia aiškinama ir kaip žmogaus kūrybinės veiklos gelminė pir- 
mapradė versmė. Todėl Tuštuma, žmogus ir kūryba kinų tradicinėje estetikoje susipina į 
vieningą junginį ir tampa pagrindiniu kūrybinės raiškos, meno pasaulio gyvavimo principu, 
kuris suranda kiekvienoje konkrečioje meno rūšyje savitas sklaidos galimybes. Tuštuma taip 
pat kinų estetikos tradicijoje yra suvokiama kaip neišsemiamos kūrybinės potencijos kupina 
„vidinė erdvė“, „vidinė rimtis“, iš kurios gali lietis galingas kūrybinės energijos srautas. Iš čia 
plaukia vienas pamatinių daoizmo estetikos kūrėjui keliamų principų: „Tuščiausią tuštumą 
pasiekti, nebylią rimtį išlaikyti dera“ (Laozi, 16 sk., 1997, p. 37). 

Daoistai pirmieji kinų estetikos istorijoje išplėtoja su aptartomis Tuštumos savybėmis 
susijusias aukščiausios harmonijos ir grožio principinio neišsakomumo idėjas, prabyla apie 
„antrojo plano“ estetiką, apie beformes formas, neregimas spalvas, negirdimą būties muziką 
ir poeziją. Kinų filosofinės ir menotyrinės estetikos šalininkai, gvildendami tuštumos, neuZ- 
pildyto ploto, begalinės erdvės problemas, remiasi Laozi ir Zhuangzi mintimis apie tuštumos 
vertę. „Sklidinai pripildytas atrodo tuščias, tačiau galios jo yra nesenkančios“ (Laozi, sk., 45, 
1997, p. 95). Ši „neišsakytos gelmės“, estetinės užuominos, neišsakymo, non finito koncepcija 
tiesiogiai susijusi su daoistų ir čan adeptų įsitikinimu, kad po visų regimybės formų skraiste 
slypi Didžioji pirmapradė Tuštuma, t. y. žodžiais, garsais, formomis nenusakomas galingos 
energetikos pradas, prie kurio esmės meninės kūrybos procese galima priartėti tik užuominos 
forma. Iš čia kyla neužpildytos paveikslo erdvės energetinės reikšmės daoistine ir čan estetika 
besiremiančioje tapyboje, intervalo, pauzės, tylos svarba muzikoje, poezijoje, teatre. Sekdami 
Laozi ir Zhuangzi idėjomis daoizmo ir čan estetikos šalininkai teigia, kad begarsė Dao muzika 
tobulumu ir gelme nustelbia girdimą muziką ir gimdo universalios harmonijos jausmą. 

Tuštumos kategorijoje iš tikrųjų slypi estetinė užuomina apie principinį tiesos, grožio, 
neišsakymo ir tylos reikšmingumą, kuris įvairiose meno rūšyse pasireiškia skirtingais pavi- 
dalais: tuščias arba neužpildytas plotas (kaligrafijoje, tapyboje, sodų mene), pauzė (muzikoje, 
dramoje), tyla (poezijoje, muzikoje), estetinė užuomina, neišsakymas (kaligrafijoje, tapyboje, 
poezijoje, muzikoje, dramoje, sodų mene). 

Tuštumos, kaip pirmapradės esmės, visa ko pradžios samprata suteikia jai ypatingą 
svarbą kinų kaligrafijos ir tapybos estetikoje. Tuštuma, baltas nužpildytas paveikslo plotas kinų 
ir kitų Rytų Azijos tautų vaizduojamosios dailės tradicijose yra kupina didžiulės potencijos ir 

prasmės žodžiais neišsakoma erdvė, kuri talpina visų būties formų, spalvų, procesų įvairovę. 
Kinų estetikos tradicijoje Tuštumos sąvoka nuolatos susipina su erdvės ir vėjo sąvokomis, o 
pastaroji asocijuojasi su šiai estetikos tradicijai labai svarbiu, bet žodžiais neįvardijamu kūrybi- 
niu dvelksmu. Todėl Tuštuma kinų estetikos ir meno tradicijoje vaizdžiai palyginama su vėju, 
kurio būties forma, pavidalas yra neregimas, neapčiuopiamas ir todėl jo taip pat neįmanoma 
tiesiogiai atvaizduoti. Pats vėjas erdvėje yra neregimas ir mes tiksliai nežinome jo kilmės 
versmių, polėkių galios, tačiau jaučiame jo dvelksmą, poveikį įvairiems gamtos objektams, 
augalams, medžių šakoms, vandens paviršiui, danguje skriejantiems debesims ir pan. 

Kita vertus, kinų estetikos tradicijoje erdvė, Tuštuma, vėjas atspindi skirtingus neregimus 
vidinius Visatos ritmo ir daiktų būties aspektus. Nepaisant to, kad ji yra beformė, Tuštuma 
visada yra gyva, ji alsuoja, skleidžia galingą energiją. Todėl būtent ji kinų tapybos ir kaligrafijos 
kūriniuose kuria siužetus ir motyvus, suteikia meno kūriniui dinamiškumą, energetinį užtaisą, 
diktuoja pagrindinius paveikslo komponavimo principus. Čia ne tiek svarbūs paveikslų siu- 
žetai ir motyvai, kurie gali būti abstraktūs arba vaizduoti paukščius, skriejančius neužpildyto 
jokiais materialiais objektais dangaus erdvėje arba vaizduoti žuvis, žvejus ir jų valtis, apsuptas 
vandens platybių, kiek Tuštumos skleidžiama energetinė galia. 

Vadinasi, kinų vizualiniame mene neužpildyta jokiais ženklais erdvė yra ne mažiau svarbi 
nei tai, kas yra pavaizduota. Iš čia plaukia didžiulį populiarumą tarp kinų dailininkų įgavusios 
savitos „tapybos be tapybos“, „nulinio kelio“, kuris traktuojamas kaip autentiškos tapybos 
ištaka koncepcijos. Tuščias baltas lapas ar šilko ritinėlis čia suvokiamas kaip kažkas kupino 
begalinės potencijos, jėgos, galingos kūrybinės energijos. Tuščia erdvė yra esminis, pirma- 
pradis, amžinybę įkūnijantis dalykas, o užpildyta erdvė siejama su tuo, kas laikina, pavaldu 
išnykimui, kaitai. Aukščiausias vos ne mistinės prasmės daoizmo ir čan tradicijos menininko 
tikslas peržengus ar įveikus įprastinį kasdienišką būties ir gamtos pasaulio suvokimo lygmenį 
yra pasinerti į kitą anapus regimybės esančią gelminę būties ir gamtos pasaulio suvokimo 
plotmę, kurioje skleidžiasi su tuštuma siejamas didysis Dao, būties dėsniai ir atsiveria tikroji 
reiškinių ir daiktų prigimtis. 

Skirtingų būties sluoksnių koncepcija suteikia tuštumai ypatingą svarbą įvairiose meno 
srityse. Vaizduojamoje dailėje ji yra susijusi su erdvės struktūrų valdymu. Jau Gu Kaizhi lai- 
kais kinų tapytojai pradeda ne tik suvokti, tačiau ir efektingai išnaudoti tuštumos emocinio 
išraiškingumo ir poveikio suvokėjui teikiamas galimybes. Tuštuma, anot kinų dailininkų, 
„turi būti gyva“. Dailininkai netgi aiškinasi efektingiausius tuštumos emocinio poveikio galios 
paveikslo erdvėje, įvairiuose jo dalyse panaudojimo būdus. Daugumoje traktatų, svarstančių 
šias problemas, rekomenduojama vengti perkrovimo ir užpildymo, kadangi tai naikina kūrinio 
prasmingumą ir estetinę vertę. Siūloma neužpildyti viršutinės ir apatinės paveikslo dalies, o 
pagrindinį dėmesį sutelkti į paveikslo centrą, t. y.pasitelkiant erdvinio mąstymo galimybes, 

suteikti vietos estetinei uzuominai ir neišsakymui. Qing dinastijos valdymo laikų tapytojas 
Chiang Ho rašė: „Visumos žavesys atsiskleidžia tik per Tuštumą. Paveikslo kokybę sudaro 
tris dešimtosios, kurios susideda iš tinkamo pasiskirstymo tarp Dangaus ir Žemės ir septynios 
dešimtosios, kurios su protrūkiais vaizduoja miglas ir ūkus“ (Cheng, 1989, p. 122). Vadinasi, 
teisingai užpildytos erdvės dalimi jis laiko tik mažiau nei trečdalį tvirtais kūnais pripildytos 
paveikslo erdvės, o kitą palieka su tuščia erdve siejamai nematerialių miglų ir ūkų stichijai. 
Materiali paveikslo dalis klasikinėje kinų peizažo tapyboje pirmiausia siejama su kalnų, medžių, 
statinių vaizdavimu, o dangus ir neretai didžiulės vandens erdvės, traktuojamos kaip svarbūs 
emociškai paveikūs tuščios erdvės elementai. 

Iš tikrųjų didžiųjų kinų kaligrafijos ir tapybos meistrų kūriniuose neužpildyti tušti pa- 
veikslo plotai suvokėjo sąmonę energetiškai veikia stipriau nei detalėmis apkrauti paveikslo 
plotai. Štai kodėl daugelis kinų tapybos estetikos tyrinėtojų vis ieško atsakymų į klausimą, 
kokias gelmines prasmes slepia tuščios erdvės ir neužpildyti balti paveikslo plotai, kurių bu- 
vimo negalima banaliai paaiškinti naudojamų medžiagų ypatumais, kad paveikslams kurti 
naudojamas baltas popierius ar šviesių atspalvių šilkas. Kinų peizažo tapyboje dažniausiai 
dailininkų pasitelkiamas neutralus fonas, išnaudojant prigimtines šilko ritinėlio ar balto popie- 
riaus teikiamas galimybes, dažniausiai susijęs su erdvės ir kompozicijos problemų sprendimu. 
Pačios tapybinės medžiagos natūrali spalva padeda dailininkui sukurti iliuziją šviesaus fono, 
kurio neutralioje erdvėje kuriamas meninis vaizdinys. Šios baltos tuščios neužpildytos erdvės, 
pavyzdžiui, jas itin plačiai panaudojančioje rafinuotoje kinų peizažo tapybos estetikoje turi 
išskirtinę estetinę vertę. Pirmiausia Tuštuma yra aliuzija į kinų asociatyvius simbolinius ir 
galimas kūrinio interpretacijas. 

Tuštumos ir užpildytų vaizdiniais erdvinių struktūrų santykiai paveikslo kompozicinėje 
struktūroje yra ypatingo dėmesio reikalaujanti kinų estetikos problema. Tuštumos meninės 
išraiškos galimybių panaudojimo peizažo tapybos estetikoje originalią analizę aptinkame gar- 
saus prancūzų sinologo akademiko Francois Chengas veikale Vide et plein: le langage pictural 
chinois (Tuštuma ir pilnuma: kinų tapybos kalba, 1979), kurioje ši sąvoka semiotiniu aspektu 
aptarinėjama skirtingais morfologinės analizės lygmenimis: teptukas - tušas, tamsa — šviesa, 
kalnai - vandenys ir pan. Šis veikalas, kuriame mokslininkas aptaria daugybę šios sąvokos 
interpretacijų tradicinėje kinų estetikoje, parodo išskirtinę Tuštumos svarbą kinų tapyboje 
(Cheng, 1979, p. 40 et sq.). 

Tuštumos energetinės galios pirmapradės būties harmonijos ir reiškinių esmės išraiškai 
pažinimas, pavyzdžiui, kinų kaligrafijos ir peizažo tapybos estetikoje siejamas su šiai sąvokai 
priskiriamu slėpiningumu ir žodžiais neišsakoma gelme. „Istoriškai panaudojimas ne-daly- 
vavimas paveiksle t. y. tuščios vietos išplaukia iš neutralaus fono, būdingo visoms ankstyvo- 
sioms meno formoms, todėl iki Tang periodo paveikslai nėra jokia išimtis [...] Kinai pavertė 

neutralias ankstyvosios tapybos tuštumas į sudvasintas Song laikotarpio tuštumas. XIII a. 
dailininkai, turėdami užaštrintą sąmonę, taip įsisavino nesamo reikšmingumą, kad tuštumos 
jų paveiksluose tapo svarbesnės nei stabilios formos“ (Rowley, 1989, p. 16). 

Vadinasi, tuščios, neužpildytos baltos erdvės yra ne tik svarbus paveikslų formalus 
kompozicijos elementas, tačiau neretai ir vizualiai energetiškai aktyviausia emocinio poveikio 
kompozicinės sistemos dalis, kuri koduoja simbolių kalba sudėtingiausius dvasinius kūrybos 
aspektus ir suteikia paveikslui gyvybę, nuotaiką, harmoniją, grožį. Todėl Tuštuma kinų pei- 
zažo tapybos estetikoje traktuojama kaip atviros būties būsena, kurioje dar niekas nesąlygota. 
Tuštumoje slypi galingas beatsiskleidžiančios gyvenimo paslapties potencialas, aprėpiantis 
visus būties reiškinius. Tuštuma, neužpildytas plotas, erdvės bekraštybė tarsi primena meno 
suvokėjui, kad viskas dar turi prasidėti. Ne veltui kinų tapytojai vartoja posakį: „Tuščios neuž- 
pildytos paveikslo erdvės turi daug didesnę prasmę nei tai, kas nutapyta“. Šios tezės teisingumu 
įsitikiname žvelgdami į nuostabius Ma Yuanio ir Ma Linio kūrinius, kuriuose neužpildyta 
erdvė tampa įtaigia meninės išraiškos priemone. Bet koks paveikslo erdvės apribojimas ar 
kompozicijos principų pažeidimas akimirksniu sugriauna įkūnytos nuotaikos vientisumą. 


Harmonija ir grožio sąvokos reliatyvumas 


Aptardami kinų estetinių kategorijų savitumą teigėme, kad pagrindine ir universalia giliau- 
siai išreiškiančia estetiškumo prigimtį kinų tradicinės estetikos kategorija yra „harmonija“ 
(he). Šios kategorijos iškilimo ištakas aptinkame archajinėse kosmologinėse pirmapradžio 
chaoso ir dangiškų sferų harmonijos sampratose, kurios yra susijusios su senovės kinams 
būdingais organicistiniais požiūriais, mikrokosmo ir mikrokosmo santykių bei priešybių 
vienybės teorijomis. Mitinėje pasaulėžiūroje vyravusi universali kosmoso, gamtos procesų 
harmonija atsispindi ir kinų požiūryje į gamtą, reiškinius, daiktus, visas žmogaus būties, 
kūrybos ir meno formas. Skilinėjant mitinei sąmonei ankstyvosiose filosofinėse teorijose 
harmonijos sąvoka konceptualiai susiejama su gamtos ir kosminių procesų tikslingumu, 
grožiu, tiesa, priešybių panaikinimu. Kosmoso ir gamtos harmonija daoizmo filosofijoje 
suvokiama kaip idealaus grožio pirmapradė idėja. Todėl žmogus ar bet koks objektas, meno 
kūrinys yra gražus tiek, kiek jis atitinka pirmapradį kosmoso, gamtos grožį ir harmoniją. 
Vadinasi, daoistinė harmonijos teorija tiesiogiai išsirutulioja iš universalių ontologinių ir 
naturfilosofinių konstrukcijų. 

Kita vertus, ir kitų įtakingiausių kinų filosofijos krypčių estetinėse sistemose regima visa 
persmelkianti harmonijos svarba. Jų tekstuose teigiama, kad visi kosmoso, gamtos ir socialinio 
gyvenimo procesai yra paliesti Visatos harmonijos, o mus supančio pasaulio daiktai ir reiškiniai 

gimsta i$ tamsaus pasyvaus moteriskojo yin ir 
šviesaus aktyvaus vyriško prado yang harmo- 
ningos sąveikos. Harmonijos sąvoka plačiai 
vartojama apibūdinant kosmoso, gamtos 
reiškinių, daiktų, žmogaus tobulumą, formos 
išbaigtumą, grožį. Itin dažnai ją aptinkame 
gvildenant Dao, kosminių, žemės garsų ir 
įvairiais muzikiniais instrumentais išgaunamų 
sąskambių garsų dermes. Štai kodėl galima 
teigti, kad ideali pasaulio būsena yra harmo- 
nija, kurios slėpiningos esmės pažinimas yra 
aukščiausias būties pilnatvės ieškančio kūrėjo 
siekis. Harmonija ir grožis čia traktuojamas 
kaip nepriklausomai nuo žmogaus valios 
objektyviai egzistuojantis dalykas. Pagrindinis 
išminčiaus ir menininko uždavinys yra ne tik 
pasiekti vidinę harmoniją, tačiau ir paversti ją 
tauriausiu savo dvasiniu siekiu. 

Kita vertus, klasikinio periodo filosofi- 
niai tekstai rodo, kad harmonijos sąvoka yra 
artimai susijusi su dviem kinų estetiniuose 
tekstuose aptinkamomis ir siauresniame 


idėjų kontekste vartojamomis grožio (mei) 
Ma Yuan. Dainavimas kelyje. XIV a. pr. ir gėrio (shan) sąvokomis. Šiandien dėl har- 

Spalvotastuas, silkäs monijos sąvokos pritaikymo universalumo 
sunku tiksliai pasakyti, kokioje kosmolo- 
gijos, gamtos filosofijos, socialinių santykių, etikos, estetikos ar kitoje srityje ji pirmiausia 
įsigalėjo, kadangi aptinkama visur. Anot P. Ryckmanso, „sąvoka harmonija yra kinų civi- 
lizacijos pažinimo raktas; čia kalbama apie žmonių tarpusavio santykių harmonizavimą, 
arba individo santykių su Visatos ritmais suderinima, ji taip pat įkvėpia gyvybę konfucinei 
išminčiai ir daoistinei mistikai; šios dvi mokyklos veikiau papildo viena kitą nei yra prie- 
šingos, jos nėra esmiškai skirtingos viena vertus pagal savo visuomeninį, išorinį ir oficialų 
pobūdį, o kita vertus, pagal savo dvasinio, vidinio ir kasdienio pritaikymo sritis. Tiksliau 
galime sakyti, kad Kinijoje atsiranda savitas pasaulio regėjimo būdas padedantis suprasti 
žmogaus santykius su universumu, priemonė padedanti išlaikyti kosminę tvarką“ (Ryckmans, 
1983, p. 12). 

Iš tikrųjų kinų klasikinėje filosofijoje šiai sąvokai teikiama išskirtinė svarba apmastant 
harmoningus žmogaus santykius su jį supančiu pasauliu, gamta, kitais žmonėmis, gvildenant 
pagrindinių sudėtinių kosmoso, gamtos ir skirtingų meno kūrinių komponentų įvairiausius 
kompozicinės sąveikos aspektus. Konfucianizmo šalininkai gvildendami harmonijos problemas 
pirmiausia žvelgia į jas socialinių santykių aspektu, tai yra gilinasi į asmeninių ir visuomeni- 
nių santykių, egoizmo ir altruizmo, sąmoningo socialinio angažuotumo, pareigos jausmo ir 
neatsakingo požiūrio į visuomeninę žmogaus paskirtį alternatyvas, tradicijos, etinio, estetinio 
auklėjimo ir kitas problemas. Konfuciniam mąstymui būdingas tikslingumo, harmoningų 
prieštaravimų panaikinimo būdų, arba, kitais žodžiais tariant, vadinamojo „vidurio kelio“ 
ieškojimas. Todėl žmogų supančioje socialinėje aplinkoje, visuomeninių santykių pasaulyje, 
individų veiklos esmėje slypinčios harmonijos įtvirtinimas ir išryškinimas tampa vienu svar- 
biausiu konfucinės estetikos kūrėjų ir adeptų uždavinių. Kalbant apie konfucianistų idėjų 
galią ir išskirtinę harmonijos kategorijos svarbą kinų estetikos ir meno tradicijoje, tikriausiai 
nevertėtų pamiršti audringų senovės ir viduramžių Kinijos epochos sukrėtimų, kurie susiję su 
nuožmiais pilietiniais karais, nomadų įsiveržimais. Tai skatina išskirtinį kinų mąstytojų dėmesį 
socialinės harmonijos problemoms. 

Daoizmas harmonijos problemų aptarimą išskleidžia įvairiose gyvenimo, mokslo, žmo- 
gaus ir gamtos santykių apmąstymo srityse. Zhuangzi, plėtodamas Laozi idėjas, iš įvairių 
filosofinių abstrakcijų lygmens harmonijos problemų tyrinėjimą vis akivaizdžiau perkelia į 
žmogaus ir gamtos santykių tyrinėjimą. Jis įsitikinęs, kad harmonija gimsta kaip žmogaus 
būties pilnatvės su supančios gamtos harmonija ir grožiu jausmų išdava, kaip yin ir yang pradų 
sąveikos rezultatas, o jos tikroji ištaka yra Dao. Zhuangzi 55 skyriuje teigiama, kad harmonijos 
žinojimas reiškia amžinybę, o amžinybės suvokimas reiškia sąmonės nuskaidréjima. Kita vertus, 
daoistinės ir čan estetikos traktatuose harmonija abstrakčiai aiškinama kaip darnus daikto da- 
lių, spalvų, melodiją lydinčių garsų visumos ir daugybės kitų estetinės prigimties komponentų 
suderinimas, kuris atsiranda kaip dialektinės priešingų yin ir yang pradų sąveikos rezultatas. 
Harmonija taip pat yra artima daoistiniuose ir čan tekstuose vartojamai „pusiausvyros“ (pin) 
sąvokai, kuri traktuojama kaip vienas pagrindinių skiriamųjų tikrosios harmonijos, grožio 
ir idealaus meistro dvasinės dermės, sandoros, vienybės būsenos meninės kūrybos procese 
skiriamųjų bruožų. 

Nuo neodaoizmo estetikos suklestėjimo laikų, kai iškyla fengliu („vėtros ir srauto“) sąjūdis 
ir formuojasi peizažo tapybos estetikos užuomazgos, kūrėjo harmonijos su gamtos pasauliu ir 
pasitraukimo į kalnus gamtos harmonijos ir grožio kontempliacijai leitmotyvai įsitvirtina kinų 
estetikos ir meno tradicijoje. Šios pirmapradės harmonijos gamtoje ieškojimo idėjos pasiekia 
epogėjų Tang, Song ir Yuan epochose, būtent XI-XIV a. iškilusių wenrenhua (intelektualų) ir 
čan tradicijos estetikų ir menininkų kūryboje. 

Harmonijos savoka menotyrinés estetikos tekstuose siejama su tokia küréjo dvasios struk- 
tara, kuri skatina kūrybos galių sutelktumą, jausmų ir mąstysenos vidinės santarvės būseną. 
Ypatingas harmonijos vaidmuo išryškėja detaliau gvildenant estetiškumo prigimties, meno 
kūrinių estetinių savybių, meniškumo kriterijų ir kitas problemas. Šiai kategorijai teikiamas 
reikšmingas vaidmuo kompozicijos teorijoje, pagal kurios reikalavimus kiekvienas sudėtinis 
meno kūrinio komponentas turi surasti pusiausvyros arba jos pažeidimo principu apibrėžtą 
vietą vieningoje kūrinio kompozicinėje sistemoje. Kita vertus, harmonijos kategorija yra pasi- 
telkiama apibūdinant pakylėtą menininko dvasios būseną kūrybos procese, kada atsiskleidžia 
slaptoji visų būties reiškinių ir grožio esmė. 

Tapdama universaliu estetinės būties, meninės kūrybos orientyru ir aukščiausia vertybe, 
harmonija kartu kinų estetikoje įgauna pagrindinės kategorijos, formuojančios kinų estetikos 
sąvokų sistemą, statusą. Ji yra tokių svarbių estetikos kategorijų, kaip, pavyzdžiui, grožis, to- 
bulumas, puikumas, natūralumas, savaimingumas, paprastumas, tyrumas, prėskumas ir pan. 
maitinanti versmė, kuri persmelkia kinų mąstytojų ir menininkų požiūrius į estetinius idealus, 
meno kūrinius, jų estetinę vertę, vidinę sandarą ir pan. 

Gvildenant skirtingus estetiškumo ir menines kūrybos proceso aspektus, bene artimiausia 
daugelį šimtmečių Vakarų estetikoje vyravusiai pamatinei kategorijai „grožis“ yra kinų kate- 
gorija mei, kuri įvardija grožį apskritai. Ši sąvoka aprėpia platų semantiniy prasmių lauką: ji 
pasitelkiama moters, gamtos, daiktų, taurių metalų ir pan. grožio apibūdinimui, taip pat ir 
vidinių asmenybės savybių: taurumo, kilnumo, sąžiningumo, nuoširdumo, elegancijos ir pan. 
išryškinimui. 

Žymiausias dabartinis sinologas ir komparatyvistas Francois Jullienas kinų grožio sampra- 
tos aptarimui skirtoje monografijoje Cette étrange idée du beau („Ši keista grožio idėja“, 2010) 
pastebi, kad tai, ką mes šiandien tradiciškai iš kinų kalbos verčiame sąvoka „grožis“ (mei), iš 
tikrųjų tolygiai svyruoja tarp dviejų iš esmės skirtingų prasmių. Viena vertus, ji reiškia „pui- 
kumą“, „tobulumą“ ir tai, kas patvirtinama pasitenkinimu bei išgyvenimu: „gražu“ (mei) yra 
sugebėjimų pilnuma, arba dar „darnūs žmonių tarpusavio santykiai yra grožis“ (Konfucijus, 
2013, IV, 1, p. 117.). Kita vertus, Konfucijus „visiškai gražia“ (mei) vadina Wu ir Shao kara- 
lysčių muziką, viena yra „visiškai gera“, o kita - ne; arba jis sako „gražu“ (mei) yra tuomet, kai 
požiūris į baltą ir juodą yra aiškiai ir kontrastingai suvokiamas. Jullienas atkreipia skaitytojų 
dėmesį, kad kinų kalboje, kai į ją nežvelgiame morfologiniu aspektu, nėra esminio skirtumo 
tarp būdvardinės ir daiktavardinės šios sąvokos formos, čia neatskiriama grožis kaip sąvoka 
nuo gražumo suprantamo kaip savybė“ (Jullien, 2010, p. 13-14). 

Kinų estetikoje grožis yra suvokiamas kaip objektyviai mus supančiame pasaulyje 
ir gamtoje egzistuojantis reiškinys, kuris atsiskleidžia pažinimo eigoje. Tang dinastijos 
mąstytojas, rašytojas ir poetas Liu Zhongyuan (773-819) teigia, kad „grožis pats savaime 

neatsiskleidZia, jis yra atskleidZiamas Zmogaus. Jei Orchidéju paviljonas, tyra upé ir liaunas 
bambukas nebuty jtaigiai perteiktas Wang Xizhi (303-361) kürinyje, tuomet jie be jokiy 
pėdsakų išnyktų atokiuose kalnuose“ (Ye Lang. Asian Aesthetics, 2010, p. 113). Vadinasi į 
pamatinį estetikos klausimą, kas yra grožis, šis tradicinės kinų estetikos atstovas bei Han Yu 
bendražygis ir tradicionalizmo ideologas atsako, kad tai yra toks idėjos vaizdinys, kurį gali- 
ma laikyti pagrindiniu estetikos objektu plačiausia šios sąvokos prasme. O idėjos vaizdinys 
kinų estetikos tradicijoje yra suvokiamas kaip organiška jausmo ir vaizdo jungtis arba, kitaip 
tariant, harmoninga visuma. 

Minėtose kanoninėse knygose, kalbant apie aukščiausias estetines Visatos, gamtos reiš- 
kinių, daiktų, žmogaus savybes, vartojama mei (grožio, dailumo) kategorija. Tokia prasme ji 
vartojama daugelyje kitų seniausių I tūkstantmečio pr. Kr. pirmosios pusės tekstų. Anot mūsų 
eros pradžioje Kinijoje pasirodžiusių žodynų, mei iš pradžių reiškė „saldus“, nors drauge šis 
žodis buvo vartojamas grožio, gražumo, dailumo, meistriškumo, gėrio prasme. Mei katego- 
rija seniausiuose Zhou epochos (XII-III a. pr. m. e.) tekstuose neretai įgauna etinį atspalvį ir 
vartojama kaip gėrio (shan) sinonimas. 

Kita vertus, mei ir shan sąvokų junginys mei shan pradedamas vartoti apibūdinant ce- 
remonijų ir ritualinio vyksmo „vidinį grožį“. Iškart norėtųsi atkreipti dėmesį į specifinį šio 
apibūdinimo aspektą, kuris yra glaudžiai susijęs su kinų estetikai būdingu vidinės, slėpiningos 
grožio esmės ieškojimu. Nors ritualinių ceremonijų grožis reiškiasi išorinėmis formomis, ta- 
čiau senuosiuose tekstuose, kuriuose aptinkame sintetinę mei shan sąvoką, aiškiai pastebima 
apeliacija į „vidines“ estetines savybes. 

Seniausiuose apraiškose sąvoka „grožis“ siejasi su skanaus maisto savybėmis, vadinasi, 
iš kulinarijos srities į estetiką migravusiomis sąvokomis „skanus“, „gardus“, o etimologine 
prasme mei tiesiogiai išplaukia iš archajinės ,imitusios gardžios avies“ sąvokos. Tai liudija, 
anot Francois Jullieno, pastebėjimo, kad kinų kultūros tradicijoje „tarp skonio ir mégavimosi 
maistu Kinijoje yra stipresnis ryšys nei tik analogija“ (Jullien, 1991, p. 86). Kita vertus, lygina- 
moji įvairiausių grožio sąvokos konotacijų analizė atskleidžia ir grožio sąvokos artimumą gėrio 
(shan) kategorijai. Vadinasi, ankstyvajame kinų kultūros ir estetinės minties raidos (pirmųjų 
filosofinių teorijų formavimosi) etape estetiniai ir etiniai pradai dar yra glaudžiai suaugę vienas 
su kitu, todėl grožis neatsiejamas nuo gėrio. 

Vėliau kinų estetikos tradicijoje grožis vis dažniau yra siejamas su tiesos sąvoka, kadangi 
abiejose jaučiama slinktis tobulos idėjos, idealo siekimo kryptimi. Į šių sąvokų artimumą 
atkreipia dėmesį prancūzų sinologinės estetikos mokslininkas akademikas Francois Cheng, 
kuris teigia, jog „kinų estetinis mąstymas nusako grožį, visada susietą su tiesa. Tokiu būdu, 
tradicija vertinti kūrinius išskiria tris skirtingus tobulumo lygmenis: neng-p'in - išsilavinusio 
menininko kūrinys, miao-p'in - įstabus kūrinys, shen-p'in - dieviško dvasios polėkio kūrinys. 

Siekiant geriau apibūdinti du pirmuosius lygmenis (neng-p'in ir miao-p'in), tenka pasitelkti 
gausius epitetus, kurie išryškina grožio sampratą, tačiau shen-p'in apibūdinimui pritaikomas 
tik vienas terminas, kurio sunkiai apibūdinama kokybė suspindi tarsi būtų apjungta su Pirma- 
prade Visata“ (Cheng, 1981, p. 7-8). 

Filosofinio daoizmo šalininkų plėtojama estetinio pažinimo teorija tiesiogiai susijusi su jų 
pažiūra į pagrindines estetines kategorijas, kurios neretai aiškinamos gnoseologiniu požiūriu. 
Tarp daoizmo estetinių kategorijų, greta harmonijos (he), svarbiausia yra mei (grožis), kuri kaip 
ir kitų senovės Kinijos estetikos krypčių dažniausiai vartojama kaip shan (gėris) sinonimas. Gvil- 
dendami giluminės grožio esmės problema, daoistai teikė prioritetą ne išorinėms, o vidinėms 
substancialioms jo savybėms. Kadangi, anot daoistų, giluminės grožio esmės adekvačiai išreikšti 
neįmanoma, tai daoistinėje estetikos ir meno tradicijoje formuojasi galinga „slėpiningosios“, 
„neišsakomos“ prasmės, arba nematomo lygmens, koncepcija. Ji remiasi Laozi ir Zhuangzi 
apmastymais apie „tikro“ grožio neryškumą, neišsakomumą ir „netikro“ - išorinį spindesi. 

Laozi formuoja daoizmui būdingą santūrumo ir asketiškumo estetiką. Jis negailestingai 
kritikuoja perdėtą puošnumą, išorinį žavesį, pasisako prieš turto kaupimą, prabangą ir gražių 
daiktų aukštinimą. Filosofas atmeta gražių daiktų kultą ne todėl, kad nevertintų grožio. Jis su- 
pranta, kad gražių daiktų vaikymasis žadina godulį, skatina nusikaltimus, o turto sutelkimas į 
vienas rankas ir nereikalingų daiktų kaupimas „skurdina liaudį“. Visavertis gyvenimas Laozi 
koncepcijoje neatsiejamas nuo estetiškumo - gražių drabužių, muzikos, gyvenimo džiaugsmo. 
Tačiau siekiantis gyvenimo pilnatvės išminčius nekreipia dėmesio į išorines vertybes, jis žvelgia 
ne į išorinį grožį, o ieško jo esmės. 

Todėl aukščiausia estetinė meno kūrinio vertė daoistų teorijose siejama ne su išorine forma, 
o su tam tikrų dvasinių savybių visuma. Štai kodėl išskirtinai svarbi dvasios (shen) kategorija. 
Įvairių Vakarų tyrinėtojų darbuose shen sąvoka verčiama skirtingai, dažniausiai „dieviškas“, 
„puikus“, „tobulas“, „didingas“, „gražus“. Šia sąvoka kinų estetikos tradicijoje dažniausiai api- 
būdinamos reikšmingiausios dvasinės estetiškų objektų, meno kūrinių savybės, ir, kita vertus, 
atsainus daoistų estetikos šalininkams būdingas požiūris į puošnias, turtingas, įspūdingas, 
ryškias išorinio grožio formas. Išorinė grožio, reiškinių forma, po išorinių struktūrų žavesiu 
slepianti giluminę esmę, vėlesnėse estetinėse daoizmo teorijose metaforiškai vadinama žiedu, 
kuris yra „ne žinojimo pradžia“, o reiškinių esmė, slypinti po žavinga išorine forma, vadinama 
„vaisiumi“, glaudžiai susijusiu su „esmės pažinimu“. Subtiliai jaučiantis grožio svarbumą, žmo- 
gus, menininkas, išminčius niekuomet nepasiduoda išoriniam „žiedų“ žavesiui, o skverbiasi 
į gelminę reiškinių esmę, nes rafinuotam kinų menininkui ir meno suvokėjui tikrasis grožis 
slypi ne išoriniame formų didingume, turtingume ryškume, o emocionaliai suvokiamame elegan- 
tiškume, skonio rafinuotume, subtiliame dailume, daugybėje sunkiai apčiuopiamų jautriausių 
tony, pustonių atspalvių. Tačiau šis emocinis santykis su subtiliausiomis grožio apraiškomis 

kiny kultüros tradicijoje yra kontroliuojamas 
racionaliu protu, nei akivaizdzia kiny jtaka 
Zenklintoje japony estetikos tradicijoje. Kinijoje 
taip pat yra daug ryškesnis filosofinis grožio es- 
mės suvokimo aspektas nei Vakarų ar bet kokios 
kitos civilizacijos estetikos tradicijoje. 
Tikrosios grožio esmės pažinimas daoiz- 
mo estetikoje siejamas su slėpiningumo, arba 
neišsakytos gelmės (xuan), kategorija. Joje slypi 
užuomina apie Didžiosios pirmapradės tuštu- 
mos, visų faktų ir reiškinių pradžių pradžios, 
pirmapradės harmonijos ir grožio principinį 
neišsakomumą. Kaip kad Didžioji pirmapra- 
dė tuštuma, taip ir su ja glaudžiai susijusios 
harmonijos, grožio, slėpiningumo, arba neiš- 
sakytos, gelmės ir tuštumos siaurąja prasme 
sąvokos apeliuoja į pirmapradžių estetinių 
savybių principinį „neišsakomumą“. Štai kaip 
atsiranda aliuzija į Pirmapradę Tuštumą, Dao, 


į tai, nuo ko viskas prasideda. 

Kita vertus, abstrakčiai suprantamas Tang Di. Grįžtantys žvejai, 1342 m. 

. . Spalvotas tušas, šilkas 

„grožis“ kinams apskritai nėra vertybė, į kurią 
būtina sutelkti išskirtinį dėmesį, kadangi kas- 
dieniame žmogaus pasaulyje ir gamtoje, jų įsitikinimu, nuolatos susiduriame su sudėtingais 
grožio ir bjaurumo santykiais, kuriuose šios vakariečių suvokiamos kaip poliarinės kategori- 
jos persismelkia ir kiekvienu konkrečiu atveju skirtingai sąveikauja. Iš čia plaukia retoriškas 
daoizmo ir čan estetikos tradicijai būdingas Laozi paradoksaliai keliamas klausimas: „Grožis 
ir bjaurumas - kuo jie nepanašūs?“ (Laozi, 20 sk., 1997, p. 45). 

Palyginus su Vakarų estetikos tradicija, kinams būdingas dialektiškas požiūris į grožio 
ir bjaurumo kategorijų santykius. Grožis daoizmo pradininkui Laozi priskiriamame veikale 
aiškinamas tik kaip dialektinė bjaurumo priešybė, o ne kaip kažkas svetima jam. Laozi pabrė- 
žia šių kategorijų reliatyvumą ir vidinį ryšį. Kartais grožis traktuojamas kaip kažkas išorinio, 
nepastovaus, o atskirais atvejais jo svarba daoizmo ir čan estetikoje apskritai paneigiama. Jau 
antras Laozi skyrius prasideda teiginiu: „Visi po saule žino: tai, kas gražu, yra gražu; tad yra 
ir tai, kas atgrasu. Visi žino, kad tai, kas gera, - gera, tad yra ir bloga“ (Laozi, 2 sk., 1997, p. 9). 
Panašus požiūris regimas daugelyje Zhuangzi apmąstymų apie grožio reliatyvumą. Plėtodamas 

reliatyvistines Laozi estetikos idéjas Zhuangzi jrodinéja, kad tarp groZio ir bjaurumo nejmano- 
ma nubrėžti ribų, kadangi nėra ir negali būti objektyvių grožio kriterijų. Grožis ir bjaurumas, 
taip pat kaip gėris ir blogis, tiesa ir netiesa čia aiškinamos kaip tokios poliarinės kategorijos, 
kurios, neigdamos viena kitą, kuria nesuskaičiuojamą aibę gradacijų. Taigi kalbame apie tai, 
kad pasaulio reiškiniai ir grožio formų įvairovė neaprėpiama, o skirtingų grožio aspektų yra 
tiek daug, kad visų jų neįmanoma objektyviai įvertinti. 

Pastarąjį teiginį Zhuangzi iliustruoja lygindamas dviejų moterų grožį: viena jų, pasižymė- 
dama išoriniu grožiu, nusileidžia kitos vidiniam grožiui. Aptardamas šią problemą jis pasitelkia 
vaizdingą istoriją apie viešbučio šeimininką. Jis turėjo dvi žmonas, iš kurių mylėjo ne gražią, 
o negražią. Su pirmąja elgėsi atsainiai, o su antrąja - pagarbiai. Savo pozicija šeimininkas 
paaiškina, kad graži Žmona, žinodama kad ji yra graži, tuo didžiuodamasi piktnaudžiauja, 
o pats šeimininkas jos visai nelaiko gražuole. O štai vadinamoji negraži žmona, laikydama 
save negražia, yra paslaugi ir pagarbi, todėl šeimininkui tampa gražia ir mylima (Zhuangzi, 
sk. 20, 1995, p. 187). Toks požiūris byloja apie Zhuangzi moters ir žmogaus apskritai grožio 
vertinimo reliatyvumą. 

Pamatiniame filosofinio daoizmo tekste Huainanzi kalbama apie sugebėjimą po išorinių 
savybių skraiste įžvelgti vidinį grožį. Šiame veikale iškeliama svarbi tolesnei kinų estetikos 
raidai grožio kaip savotiško pamėgdžiojimo etalono idėja ir pirmą kartą prabylama apie grožį 
kaip tobulumo raiškos formą. Tai akivaizdu ir ankstyvuosiuose filosofinės estetikos ir vėliau 
pasirodžiusiuose menotyriniuose traktatuose, kuriuose siekiama apibūdinti tikro menininko 
nuostatas pažįstant vidinio grožio esmę. Tokias mintis išsako ir Tang epochos estetikas, vienas 
didžiųjų peizažo tapybos meistrų Jing Hao: „Negalima išorinio grožio laikyti tikru dalyku, 
tie, kurie nežino šios paslapties, gali išgauti kažkokį išorinį panašumą, tačiau nepajėgia savo 
kūriniuose įprasminti tiesos esmės“ (Jing Hao, 1965, p. 74). Ne tik daoizmo, tačiau ir kitose 
pagrindinėse estetikos šakose išryškėja principinė takoskyra tarp išorinio ir vidinio grožio. 

Gvildenant kinų grožio sampratą, galima išskirti tris skirtingus grožio suvokimo 
lygmenis. Pirmas yra konkrečių objektų, su kuriais susiduriame kasdieniame gyvenime; 
antras yra aukštesnis visos gyvenimo įvairovės visų gyvenimo spalvų visumoje, o trečiasis 
susijęs su peržengiančiu individualią patirtį visa aprėpiančiu kosminiu grožio ir būties 
pilnatvės pojūčiu. Pastarasis turi daug bendrų bruožų su religiniais jausmais, kadangi yra 
nukreiptas į absoliučių vertybių pasaulį ir grožio kaip didžios būties Harmonijos suvoki- 
mą. Būtent jo pažinimas daugelyje kinų estetinių traktatų skelbiamas pagrindiniu tikro 
menininko kūrybinių tikslu. 

Daoistai pirmieji kinų estetikos istorijoje išplėtoja aukščiausio grožio neišsakomumo idé- 
ją, prabyla apie „antrojo plano“ estetiką, apie beformes formas, neregimas spalvas, aukščiausią 
negirdimą muziką ir poeziją. Aukščiausią grožį, tobulumą ir harmoniją, daoizmo teoretikų 

įsitikinimu, galima adekvačiai pažinti tik atsiribojus nuo išorinio vertinimo kriterijų ir pasinérus 
į gelminę reiškinių esmę. Pastarajai minčiai vaizdžiai paaiškinti Zhuangzi pasitelkia alegoriją, 
kaip didis arklių žinovas iš tūkstančių prieš jo akis skriejančių žirgų rinkasi tobulą, „dievišką 
žirgą“. Jis visiškai nekreipia dėmesio į išorines arklio savybes, netgi nepastebi, eržilas tai ar 
kumelė, tačiau susikaupęs stebi, kuris žirgas „skrieja nekeldamas dulkių“. Ši regis nereikšminga 
detalė žinovui įkūnija svarbiausias tobulo žirgo savybes. 

Kita vertus, daoizmo estetika remiasi Laozi ir Zhuangzi mintimis apie esmės ir išorinio 
atskyrimo sudėtingumą, neišsakymo ir tylaus susikaupimo gelminės reiškinių esmės pažinimo 
procese reikšmingumą. „Sklidinai pripildytas atrodo tuščias, tačiau galios jo yra neišsenkančios. 
Pats tiesiausias atrodo vingrus; pats sumaniausias atrodo nenuovokus; pats iškalbingiausias 
atrodo lemenantis žodžius. Ramus įveikia nerimstantj; šaltis įveikia karštį. Netrikdomai ra- 
mus įgyja pasauly valdžią“ (L-45, 1997, p. 95). Ši „neišsakytos gelmės“, estetinės užuominos, 
neišsakymo, arba non finito, koncepcija tiesiogiai siejasi su daoistų įsitikinimu, kad po visų 
regimybės formų skraiste slypintis Grožis ir Harmonija yra iš esmės žodžiais, garsais, formomis 
nenusakomas pradas, prie kurio gelminės esmės suvokimo įmanoma priartėti tik užuominomis. 
Dėl to daoistinės estetikos veikiamoje tapyboje sureikšminama neužpildyta paveikslo erdvė, 
intervalas, pauzė, tyla muzikoje, poezijoje, teatre. Daoistai, remdamiesi Laozi ir Zhuangzi 
idėjomis, teigia, kad begarsė Dao muzika savo grožiu, harmonija ir gelme nustelbia girdimą, 
kurios garsai trukdo išgirsti Dao muzikos skambėjimą. 

Apibendrindami kinų grožio sampratos esmę, galima teigti, kad pirmiausia joje vertina- 
mas ne išorinis, o po juo slypintis kitoks vidinis, užslėptas, ne visuomet regimas grožis. Antra 
vertus, pripažįstamas įprastinių grožio vertinimų reliatyvumas ir subjektyvumas. Ir galiausiai, 
norint pažinti grožio esmę, vertėtų atsiriboti nuo normatyvinių nuostatų ir įprastinių estetinių 
vertinimo kriterijų. 


Natūralumas, paprastumas, tyrumas ir prėskumas 


Tradicinėje kinų estetikoje susiformavusi harmonijos samprata estetinių kategorijų sistemoje 
iškelia kitų nei Vakarų ar indų estetikoje kategorijų svarbą. Viena pagrindinių daoizmo ir 
čan kategorijų yra natüralumas (ziran), kuri nuolatos išnyra filosofiniuose ir menotyriniuose 
tekstuose. „Vis dėlto, gyvuoja viena kategorija, būdinga apskritai estetikai ir menui, kuria re- 
miasi visi vertinimai: tai -„natūralumas“, kurio mastelis yra lemiamas visuose kūriniuose ir 
menininkuose“ (Escande, 2003, p. 13). 

Iš tikrųjų natūralumas klasikinio periodo tekstuose yra suvokiamas kaip Dao spon- 
taniškos raidos rezultatas ir skleidžiasi įvairiausiais pavidalais ir skirtinguose estetiniuose 

kontekstuose. Si savoka persmelkia visas pagrindines filosofinés ir menotyrinés kiny estetikos 
kryptis, tačiau daoizmo estetikoje netgi regime savotišką natūralumo kultą. Laozi, Zhuangzi, 
Huainanzi ir kituose filosofinio daoizmo traktatuose natūralumas pirmiausia aiškinamas kaip 
esminis estetinis objekto, meno kūrinio vertės požymis, kita vertus, meninės kūrybos teorijoje 
kaip kūrybinga gyvybinė jėga, kurianti autentišką visų pasaulio daiktų, reiškinių harmoniją 
ir grožį. Daoistai ir jų sekėjai čan mąstytojai yra asketiškos minimalistinės estetikos šalinin- 
kai, įžvelgiantys giluminę grožio esmę pačiose natūraliausiose ir paprasčiausiose estetinėse 
savybėse. Vadinasi, „buvimas natūraliu“ čia suvokimas kaip aukščiausias estetinis principas, 
kadangi grožis yra ne kas kita, o „natūralumas“. 

Šis natūralumo svarbą aukštinantis klasikinės filosofinės estetikos principas vėliau 
skleidžiasi ir menotyrinės estetikos neodaoizmo adeptų „vėtros ir srauto“ (fengliu) ir intelek- 
tualų (wenrenhua) veikaluose, kalbant apie grožio ir harmonijos apraiškas mus supančiame 
natūralios gamtos pasaulyje, į pirmą planą iškyla ir kūrėjo harmonijos santykiuose su pačiu 
savimi leitmotyvai. Spontaniška natūralumo sklaida menininko kūrybos procese jam padeda 
pasiekti išsvajotą idealią „ne veiklos“ (wu wei) būseną, kurioje kūrybiniai dvasios polėkiai 
ir meistriškumas jau skleidžiasi visiškai natūraliai, be jokių išorinių jėgų apribojimų. Todėl 
natūralumas daoizmo ir čan tradicijose yra suvokiamas kaip vienas pagrindinių skiriamųjų 
aukščiausio lygio meistro arba, kitais žodžiais tariant, genijaus bruožų. Toks meistras kūryboje 
visada orientuojasi į esminius pirmapradžius kūrybos principus, nenukrypsta į išorinę grožio 
simuliaciją ir išryškina profesionalumą, kuris yra neatsiejamas nuo paprasčiausių struktūrinių 
meno principų svarbos suvokimo. 

Iš tikrųjų natūralumas kinų estetikos ir meno tradicijoje tampa ne tik pamatiniu kūrybos 
principu, tačiau ir aukščiausiu estetiškumo ir meno kūrinio vertės kriterijumi, kadangi giliausia 
harmonijos ir grožio esmė, anot daoizmo ir čan estetikos šalininkų, slypi gamtos bei meno 
pasauliuose besiskleidžiančiame natūralume. Jis plačiai aptarinėjamas kaligrafijos, tapybos, 
poezijos traktatuose. Čia natūralumas siejamas su vertingiausiomis meno kūrinio savybėmis 
ir suvokiamas kaip vienas svarbiausių meninės kūrybos proceso principų bei meno kūrinio 
bruožų. Tiesa, kartais kinų estetikoje jis yra aiškinamas kaip savaimingas spontaniškumas, 
tai yra kūrėjo dvasios polėkių ir natūralių gamtos jėgų vieningumas. 

Su natūralumu glaudžiai susijusi kategorija paprastumas (pu, pingdan). Ji apibūdina 
daiktų, žmonių, kūrybai pasirenkamų medžiagų, meninės išraiškos priemonių, meno kūrinių 
estetiškai vertingiausias savybes. Net Konfucijus, aukštindamas paprastumą, teigia, kad „pa- 
prastas valgis, vanduo, alkūnė po galva - šitaip irgi galima būti laimingam“ (Konfucijus, VII, 
16, 2013, p. 132). Tačiau Laozi ir Zhuangzi veikaluose paprastumo svarba aprėpia įvairiausius 
socialinius, kultūrinius daoizmo estetikos aspektus; būtent daoizme išplėtojamas požiūris į 
paprastumą kaip esminę kūrėjo gyvenimo būdo ir tobulo meno kūrinio savybę. Paprastumas 

daoizmo ir čan estetiniuose traktatuose yra aiškinamas kaip natūralus, jokių dirbtinių išorinių 
efektų, žmogaus rankų nepaliestas, nenudailintas grožis, kuris asocijuojasi su natūralių, ne- 
apdorotų, nenudailintų medžiagų vidiniu žavesiu. Tokio paprastumo poetikos kupino grožio 
pavyzdys gali būti savita natūralaus medžio spalva ar švari nedažyto šilko faktūra. Todėl netgi 
apdorodami ir tobulindami įvairias medžiagas, daoistinės ir čan tradicijų menininkai visada 
siekia išryškinti jų pirmapradžio natūralaus grožio elementus, kadangi paprastumas laikomas 
idealia autentiško grožio grynumo forma. 

Paprastumo vertybinį statusą kinų estetikoje teoriškai grindžia daoizmo ir čan teoretikų 
formuojamas asketiško menininko sąmoningai pasirinktas atsiribojimas nuo išorinio gyveni- 
mo ir „meno kelias“, kuriam verta pašvęsti gyvenimą. Šį paprasto autentiško kūrėjo vaizdinį 
atitinka ir jo dvasiai artimas santūraus, paprastumo poetika dvelkiančio meno idealas. 

Iš „meno kelio“ ir jį atitinkančio paprasto meno idealo iškėlimo vertybių hierarchijoje 
rikiuojasi intuityvus potraukis neryškioms paprastumu žavinčioms grožio formoms, kurioms 
kinų daoizmo ir čan tradicijos kinų menininkai, o vėliau ir dzen adeptai Japonijoje yra labai 
jautrūs. Šis santūrus paprastumas tampa subtilaus ir rafinuoto estetinio skonio požymiu, 
idealu, kurį daoizmo, čan ir dzen tradicijų menininkai, atsiribodami nuo išorinio grožio, 
siekia įgyvendinti savo kaligrafijos, tapybos poezijos kūriniuose. 

Dar viena su natūralumo ir paprastumo sąvokomis glaudžiai susijusi kategorija yra 
tyrumas (qing), kurios etimologinė kilmė - tyro šaltinio vanduo. Tyrumas kaip svarbi pirma- 
pradė vertybė daoizmo ir čan estetikoje apmąstoma lyginant su metaforiškomis drumzlino 
arba užteršto srauto sąvokomis. Ši sąvoka vartojama apibūdinant estetines objektų, meno 
kūrinių savybes ir menininko, kuriančio estetinių vertybių pasaulį, sąmonės būseną. Bet koks 
menininko sąmonės užteršimas, daoistų įsitikinimu, neišvengiamai deformuoja, menkina 

jo kūrybines veiklos rezultatų estetinę vertę. 
Siekimas išryškinti pirmapradį asmenybės, jos 
sąmonės tyrumą, skaidrumą, daoizmo estetikoje 
asocijuojasi su tyro grožio pasauliu, kurio dar 
nepažeidė užterštos būties srautas. 

Be gvildentų estetinių kategorijų, kurios 
siejasi su esminėmis objektų, meno kūrinių 
savybėmis, kinų tradicinėje estetikoje svarbus 
vaidmuo tenka daugeliui tokių menininko kū- 
rybinį potencialą ir spontanišką kūrybos procesą 
apibūdinančių estetinių kategorijų, kaip dvasia, 
préskumas, spontaniškumas, lengvumas, žais- 
mingumas, nemokytumas, slėpiningumas, ne- 
išsakymo gelmė, tuštuma, šešėlis ir kt. Jos ne tik 
apibūdina estetinius objektus, konkrečias meno 
kūrinių savybes, tačiau ir atlieka svarbų vaidmenį 
daoizmo ir čan menininko, kūrybos proceso 
koncepcijose, kuriose iškeliama natūralių dvasios 
polėkių, intuicijos ir improvizacijos reikšmė. 
Spontaniškumas čia aiškinamas kaip unikalus 
autentiško kūrybos akto momentas. Kalbėdami 
apie aukščiausią meistriškumą klasikinio daoiz- 
mo estetikos šalininkai iškelia paradoksalią tezę 
apie tobulumo ir nemokytumo giminystę. „To- 
bulai nepriekaištingas atrodo stokojantis, tačiau 
galios jo yra neblėstančios“ (Laozi, sk., 45, 1997, 


p. 95). Zhuangzi taip pat nurodo, kad aukščiausias meistriškumas neretai dangstosi „nemokšiško 
grubumo“ šydu, kuris slepia tik didžiausiems meistrams būdingą meninio stiliaus sodrumą. 
Apmąstant meninės kūrybos procesų problemas daoizmo ir čan estetiniuose traktatuose 
aukščiausia estetine meno kūrinio vertė siejama ne su išorine forma, o su tam tikrų dvasinių 
savybių visuma. Iš čia kyla išskirtinė dvasios (shen) kategorijos svarba, kuria apibūdinamos 
reikšmingiausios dvasinės estetiškų objektų, meno kūrinių savybės o, kita vertus, išsakomas 
atsainus daoistinių ir čan estetinių traktatų autorių požiūris į puošnias, turtingas, efektingas, 
ryškias išorinio grožio formas. Todėl autentiškas meno kūrinys čan estetikos tradicijoje daz- 
niausiai traktuojamas kaip iš menininko sielos gelmių išplaukiantis jo dvasios antspaudas 
arba „širdies plakimo“ pėdsakas. Tai sąlygoja ir vienas svarbiausių tikro aukštos prabos meno 

estetinės vertės kriterijų — dvasios išraiška. „Kas žvelgia į paveikslą, teigia Tang epochos Wang 
Wei, - tas siekia pirmiausia įžvelgti dvasią“ (Wang Wei, 1965, p. 69). 

Išorinė graži reiškinių, daiktų forma, slepianti giluminę jų esmę, vėlesnėse daoizmo 
ir čan estetinėse teorijose metaforiškai vadinama žiedu (kuris yra „nežinojimo pradžia“), o 
reiškinių esmė, slypinti po žavinga išorine forma, vadinama vaisiumi (kuris susijęs su „esmės 
pažinimu“). Subtiliai jaučiantis grožio fenomeny svarbumą žmogus, menininkas, išminčius 


«x 


niekuomet nepasiduoda išoriniam,„žiedų“ Zavesiui, o skverbiasi į gilesnę vidinę reiškinių esmę. 

Siekiant suvokti kinų estetinės tradicijos savitumą, būtina glaustai aptarti specifinę estetinę 
kategoriją prėskumą (dan), kuriai neatsitiktinai specialią knygą Éloge de la fadeur („Pagiriamasis 
žodis prėskumui“, 1991) skyrė žymiausias dabarties sinologas ir komparatyvistas François Jul- 
lienas. Ši savo geneze su maisto vartojimo kultūra susijusi ir iš kinų kultūrai svarbios kulinarijos 
į estetiką atkeliavusi sąvoka susijusi su beskoniais, neskoningais, neiššaukiančiais susižavėjimo, 
nesaldžiais, neaštriais, nesūriais, neišsiskiriančiais natūraliais dalykais. Kita vertus, prėskumo 
kategorija atskleidžia kinų estetiniam fenomenui būdingą dėmesį pabrėžtinai paprastiems, 
neryškiems, nepretenduojantiems į išskirtinę vertę, svarbą, ryškumą, spindesį atrodantiems 
visiškai nereikšmingais daiktams ir reiškiniams, kurie veikiant daoistinei ir čan antilogikai 
paradoksaliai įgauna kokybiškai naują estetinę vertę. 

Ši daoizmo idėjų aplinkoje užgimusi estetinė kategorija ilgainiui skleidžiantis pabrėžtinai 
asketiškiems čan estetiniams idealams, suartėja su santūrumą ir minimalizmą aukštinan- 
čiomis idėjomis, kurios meninėje praktikoje iškelia neryškumo ir monochromijos estetinę 
vertę. Todėl kaligrafijoje, tapyboje prėskumo svarbos supratimas vis akivaizdžiau pasislenka 
iš periferijos į estetinės sąmonės centrą ir tampa charakteringiausiu kinų estetinio fenomeno 
bruožu. Neryškaus, prislopinto prėskumo estetinio skonio įsigalėjimas akivaizdžiai regimas 
čan estetinių idealų įtaką patyrusioje monochrominėje tapyboje, kurioje vaizduojami skurdūs 
gamtos motyvai, gležni trapūs medeliai santūraus asketiško kraštovaizdžio fone, kuriame nėra 
nieko išskirtinio, jokios užuominos į Vakarų estetikoje aukštinamas didingumo ar herojiškumo 
kategorijas. Čia sąmoningai pabrėžiamas ir išryškinamas savitas kasdieniško paprastumo po- 
etikos grožis. „Monotoniškas negražus peizažas, kuris talpina savyje visus peizažus arba visus 
į save įsiurbia ir tampa vaizdine prėskumo išraiška“ (Jullien, 1991, p. 19). 

Vadinasi, daikto, reiškinio ar peizažo įvardijimas „prėskiu“ čia byloja apie kitokį nei Va- 
karų estetikos tradicijoje vertybinį žmogaus ir kūrėjo santykį su jį supančiame pasaulyje besi- 
skleidžiančiomis harmonijos, grožio formomis ir savybėmis. Prėskumas - tai aiškiai apibrėžto 
grožio nebuvimas, noras kiekviename daikte, gamtos reiškinyje, kaip estetiškai vertingas išvysti 
kasdieniškas, neryškias, asketiškas, prislopintas formas. Būti prėskiam, vadinasi nepretenduoti 
įjokį išskirtinumą, vertę, svarbą reiškiniu, išsaugoti neutralumą kraštutinių estetinių savybių, 
pozicijų, vertinimų atžvilgiu. 

Tokiame požiūryje išryškėja visai kitoks nei Antikos, indy, arabų musulmonų ir Vakarų 
estetikos tradicijoms nebūdingas gilesnis užslėpto estetiškumo, slėpiningos harmonijos ir 
grožio suvokimas, kuris atspindi savitą estetiškumo giliausios prigimties sampratą, kadangi 
sąmoningai atsisakoma nuasmenintų sampratų, įtvirtinamos itin subtilios estetinės nuosta- 
tos, panaikinančios tradicinį grožio ir bjaurumo dualizmą. Kita vertus, toks požiūris ne tik 
išryškina individualų prėskumo santykį su prislopintomis, neryškiomis grožio apraiškomis, 
tačiau ir spinduliuoja kitokį žavesį ir energetiką turintį gilesnį vidinį harmonijos supratimą. 

Vadinasi, lyginant su Vakarų, Bizantijos, indų, arabų musulmoniško pasaulio estetikos 
tradicijomis, Kinijoje kaip ir kitose hieroglifinės kultūros įtakos erdvėje esančiose Rytų Azijos 
tautose, susiduriame su tokiomis estetinėmis kategorijomis, kurių pagrindinis bruožas yra 
situatyvumas ir kontekstualumas. Kita vertus, kinų estetinių kategorijų pasaulis tiesiogiai 
siejasi su senovės mitinėmis ir filosofinėmis sistemomis, atspindinčiomis būties ir estetinių 
reiškinių procesualumą, jų daugiaplaniškumą. Tad galima kalbėti apie kosmoso ir gamtos 
harmoniją kaip idealaus grožio pirmapradį vaizdinį, pagrindinę estetinių vertinimų matri- 
cą. Ir galiausiai įsidėmėtina, jog dėl minėto situatyvumo ir kontekstualumo kinų estetinių 
kategorijų pasauliui išlieka būdingas neapibrėžtumas, polinkis į simboliškumą, estetinę 
užuominą, neišsakymą. 

KINŲ MENO SAVITUMAS 


Meno samprata 


Į tradicinės kinų meno sampratos aptarimą įvesdami tarpdalykines ir lyginamąsias prieigas 
norime atkreipti skaitytojų dėmesį, jog gvildenant šią problemą bus pasitelkiami tiek Vakarų 
meno filosofijoje, tiek iš įtakingiausių kinų konfucianizmo, daoizmo ir čan meno filosofijos 
tradicijų susiformavę teoriniai konceptai, taip pat iš kinų įvairių meno sričių kūrėjų parašytų 
teorinių traktatų kylančios meno fenomeno interpretacijos. 

Pamatiniai kinų ir Vakarų meno fenomeno pažinimo klausimai: Kas yra menas? Kur 
slypi meno fenomeno specifiškumas? Skaitant įvairius kinų tradicinės meno filosofijos ir meno 
teorijos traktatus, susidaro įspūdis, kad menas čia aiškinamas iš konkrečių autorių intencijų ir 
požiūrio į meno problemas. Todėl daugelyje veikalų menas pirmiausia iškyla kaip reiškinys, 
pasižymintis daugybe skirtingų savybių, kurios meno kūrinių suvokimo metu tiesiogiai veikia 
mūsų jausmus, dvasinę būseną. Lyginamosios idėjų istorijos studijos liudija, kad skirtinguose 
civilizaciniuose pasauliuose formuojasi saviti požiūriai į meną, kurie apsprendžiami meno 
vietos, jo socialinio ir kultūrinio vaidmens konkrečioje civilizacinėje erdvėje, epochoje ir vi- 
suomenėje. Kita vertus, meno sampratos savitumo suvokimas priklauso nuo meno praktikos 
ir teorinės minties lygmens konkrečioje civilizacinėje erdvėje. Todėl sklaidydami skirtingų 

Rytų ir Vakarų civilizacijose pasirodžiusius šias problemas aptarinėjančius traktatus aptinkame 
daug skirtingų atsakymų į mūsų iškeltus klausimus. Įdėmiau pažvelgus ir lyginant tiek Vakarų, 
tiek ir kinų kultūroje pasirodžiusius tekstus, galima stebėtis požiūrių gausa ir interpretacijų 
įvairove; tačiau visuose juose regimas panašus siekimas surasti tikslesnius meno specifiškumo 
apibūdinimus. Galiausiai, kuo nuosekliau giliniesi į meno sampratos problemas, tuo tvirtesnis 
susidaro įspūdis, kad į klausimus neįmanoma pateikti vienareikšmio atsakymo. 

Vieniems mokslininkams menas yra tikrovės atspindėjimas, kitiems - žmogaus vidinių 
dvasios impulsų ar jausmų išraiškos forma konkrečios meno rūšies medžiagoje, tretiems - me- 
ninės veiklos forma ir pan. Kita vertus, bet koks kategoriškas meno sampratos specifiškumo 
apibūdinimas dvelkia vienpusiškumu ir kelia abejonių dėl jo patikimumo. Pavyzdžiui, I. Kantas 
savo „Sprendimo galios kritikos“ skyriuje „Apie meną apskritai“ mėgindamas apibrėžti meno 
specifiškumą, pirmiausia siekia atskirti jį nuo gamtos. Esminį skirtumą tarp meno ir gamtos 
kūrinių jis regi laisvoje kūrybinėje meno prigimtyje, teigdamas, kad tai yra kūrybingas ko nors 
„darymas“. Todėl meno produktas arba rezultatas skiriasi nuo gamtos produkto kaipkūrinys 
(opus) nuo pa darinio (efectus). Kita vertus, menas kaip žmogaus meistriškumas skiriasi 
taip pat nuo mokslo(mokéjimasnuoZinojim o), kaip praktinis sugebėjimas - nuo 
teorinio, kaip technika - nuo teorijos. Ir pagaliau menas skiriasi ir nuo amato; pirmasis vadi- 
namaslaisvu, oantrąjį galima taip pat vadinti uždarbio menu (Kantas, 1991, p. 158-159). 

Beje, sąvoka „menas“ įvairiuose meno filosofijos tradicijose neretai suartinama ar net 
sutapatinama su jai gimininga „menine veikla“. Kai kurie teoretikai, vartodami sąvoką menas, 
turi omenyje ne tik meninės veiklos produktą, t. y. meno kūrinį, tačiau ir veiklos procesą, iš kurio 
gimsta meno kūrinys; tačiau meninio suvokimo procesą vargu ar galima korektiškai įjungti į 
sąvoką menas, kadangi tai jau yra ne produktas, o santykis su juo. 

Taigi čia jau įžengiame į kitokių psichologinės estetikos, meno psichologijos ar meninės 
kūrybos procesų psichologijos problemų lauką. Kita vertus, toks įjungimas neišvengiamai są- 
lygoja meno subjektyvinimą, kadangi kiekvieno subjekto meno kūrinio suvokimas yra savitas, 
nors ir tam tikra prasme atitinka objektyvias meno kūrinyje įkūnytas prasmes. Ir pagaliau, 
suvokimo aktas kai kuriais meno būties atvejais gali ir nesireikšti (prisiminkime M. Heideg- 
gerio ir A. Malraux pamąstymus apie meno kūrinius, kurie yra nefunkcionalioje erdvėje ar 
kurie kaip daiktai yra sudėti lentynose). Akivaizdu, kad į prestižines meno institucijas pakliuvę 
meno kūriniai, kurie yra Luvre, Ufici, Prado ar kituose muziejuose, tiek jiems užsidarius, tiek 
patalpinus saugyklose, nesant konkretaus kontakto su suvokėju, nepraranda savo socialinio 
meno statuso. Vadinasi, menas yra daugiareikšmė istoriškai besikeičianti sąvoka, kuri turi 
keletą pagrindinių prasmių. Pirmiausia ji reiškia konkretų darinį, objektą, t. y. konkretų meno 
kūrinį, kuriam suteikiamos meno funkcijos; 2) gebėjimą kurti meno kūrinius; 3) vieną meno 
rūšį ar daugybę skirtingų meno rūšių. 

Akivaizdu, kad menas pirmiausia yra svarbus kultüros reiskinys, pagrindinis estetinio 
suvokimo ir meno filosofijos tyrinéjimo objektas. Esminis jo skirtumas tas, kad jis yra tiks- 
lingos žmogaus kūrybinės veiklos produktas, o ne natūralios gamtos kūrinys. Kita vertus, 
jis yra specifinės žmogaus darbinės veiklos produktas būtent meninės kūrybos o ne kitose 
individo kūrybinės veiklos srityse. Ir galiausiai, meno kūriniu yra laikomas tam tikro meninio 
išbaigtumo ir išraiškingumo, vientisumo ir sugebėjimo veikti žiūrovą, klausytoją ir skaitytoją 
darbas. Tyrinėjant meno fenomeno struktūrą, galima teigti, kad ji susideda iš keturių pagrin- 
dinių meninę kūrybinę veiklą styguojančių nuostatų: pažintinės, vertinamosios, kūrybinės ir 
ženklinės komunikacinės. 

Daugeliu savitų tipologinių bruožų išsiskirianti kinų meninės kultūros tradicija yra neatsie- 
jama ir svarbi pasaulinės kultūros dalis, pasižyminti savitu pasaulio paveikslu, meno samprata, 
sudėtinga simbolių ir metaforų kalba, meninės kūrybos principais, kurių nežinojimas ilgai 
trukdė vakariečiams suvokti kinų meno savitumą. Nuo 1887 m. Vakaruose išėjusios pirmos 
prancūzų kalba kinų menui skirtos Palėologo knygos L'art chinois („Kinų menas“) pasirodymo 
jau praslinko gerokai daugiau nei šimtmetis; intensyvi sinologijos, estetikos ir meno filosofijos 
idėjų raida, pamatinių kinų estetikos, meno filosofijos ir meno teorijos tekstų vertimas į Euro- 
poje vartojamas kalbas atveria tyrinėtojams naujas kinų meno pažinimo galimybes. 

Ankstyvieji Vakarų tyrinėtojai, mėgindami suvokti kinų meno fenomeno savitumą, Zo- 
dyno, palyginimų ir patikimų kinų meno savitumo pažinimo schemų natūraliai ieško jiems 
geriau pažįstamuose Antikos ir Vakarų meno tradicijose. Todėl mėgindami apibrėžti kinų meno 
sampratą jie neretai pasitelkia europocentrines sąvokas, pavyzdžiui, idealizmas, romantizmas, 
impresionizmas, simbolizmas, ekspresionizmas ir pan., kurių moksliniu požiūriu korektiškas 
pritaikymas atrodantiems panašiems, tačiau turintiems kitokias ištakas, prasminius akcentus 
kinų meno reiškiniams stabdė jų gilesnį pažinimą. Tokias sąvokas aptiksime daugelio ankstyvųjų 
Vakarų kinų meno tyrinėtojų E. Fenolloza, R. Petrucci, A. Walley, M. Sullivano ir daugybės 
kitų autorių veikaluose. Šiandien galime konstatuoti, kad kinų meno specifiškumo tyrinėjimai 
jau iš esmės pasikeitė ir vis dažniau menas suvokiamas „iš vidaus“, plačiai pasitelkiant kinų 
mąstymo tradicijoje susiformavusias teorijas, sąvokas, analizės principus ir pamatines meno 
filosofijos kategorijas. 

Vakarų meno filosofijos specialistai,gvildendami istorines ir regionines kinų meno būties 
formas, jam būdingas estetiškumo, harmonijos, grožio apraiškas, neišvengiamai susiduria 
su sudėtinga kinų meno civilizacinio sąlygotumo problema. Šis meno ir civilizacijos ryšys 
visada yra dvipusis ir daugiaaspektis: konkreti civilizacinė erdvė, jos kraštovaizdis, visuo- 
menėje įsigalėjusios tradicijos, pamatinių pasaulio regėjimo kategorijų, simbolių ir vertybių 
sistema formuoja savitus skonio ir meninius kūrybos principus, vyraujančius idealus įvai- 
riuose meninės kūrybos srityse, o talentingiausi konkrečios civilizacinės erdvės menininkai 

turi įtakos savo epochos meno stilių ir formų įvairovei, jy istorinės raidos ir pokyčiams 
dėsningumams. 

Kyla natūralus klausimas, ar gali Vakarų meno filosofijos suformuotas teoretikas, apibū- 
dindamas kitos mano tradicijos savitumą, išvengti savo mąstyme įsigalėjusio sąvokinio žodyno. 
Pasvarstymų šia tema galime rasti įvairių, tik pažymėsime, kad kinų meno sampratos speci- 
fiškumo pažinimas neabejotinai yra patikimesnis, kai tyrinėtojas stengiasi jį pažinti iš vidaus, 
pasitelkdamas specifines šioje mąstymo tradicijoje susiformavusias kategorijas ir įpiešdamas 
kinų meno sampratos analizę į ją suponavusią kultūrinę ir civilizacinę aplinką. 

Kaip minėjome, klasikinėje kinų kalboje ir senuosiuose kinų tradicinės meno filosofijos 
tekstuose neaptiksime vakarietiško termino „menas“ tikslaus atitikmens. Meno samprata ir su 
ja tiesiogiai susijusi meno sfera tradicinėje kinų kultūroje yra siauresnė nei Vakarų kultūros 
tradicijoje. „Šiandien iš dviejų hieroglifų susidedanti sąvoka „menas“ yra yishu, palyginti neseniai 
įvesta pasitelkiant vakarietiško žodyno sąvokas. Antrasis hieroglifas shu žymi „techniką“, kuri 
patikslina pirmosios termino dalies yi prasmę <...> Yi sujungia du aspektus: vienas esminis siejasi 
su augalu, kitas su tuo, ką reikia „kultivuoti“. Vadinasi, jo etimologinė prasmė yra „kultivavi- 
mas“ (Philippe Sers, Yolane Escande, 2003, p. 1-2). Seniausia kinų kultūroje besiformuojanti 
sąvoka „menas“ nedaug skiriasi nuo indų, senovės graikų, romėnų civilizacijose atsiradusios 
sinkretiškosios sampratos, kurioje estetiniai aspektai susijungia su įvairiais kitais, pirmiausia 
utilitariniais. Ši sąvoka nuo seniausių laikų įvardijama ir užrašoma skirtingais hieroglifais ir 
išsiskiria plačiu semantinių prasmių lauku. Shu - siejama su technika, meistriškumu, būdu, 
mokslu, yi su sugebėjimu, talentu, meistriškumu ir pan. „Muzikos kanone“ jai priskiriamas 
meistriškumas, mokėjimas, subtilumas, rafinuotumas, grožis, virtuoziškumas ir kitos su har- 
monija susijusios savybės. 

Zhou epochoje (XI-III a. pr. m. e.) ji vartojama apibūdinti puodžiaus, skulptoriaus, ar- 
chitekto, tapytojo, staliaus, juvelyro, filosofo ir bet kurios kitos kūrybinės veiklos rezultatus, 
kuriems būdingas meistriškumas ir išmanymas. Teoriniai kinų požiūriai į meną formuojasi 
pereinamuoju iš mitinės sąmonės į filosofinę pasaulėžiūrą metu klasikinio periodo tekstuose. 
Jie skleidžiasi besiformuojančių mokslinio pažinimo sričių filosofijos, kosmologijos, istorijos, 
literatūros, muzikos, dailės teorijos tekstuose, kuriuose šios sąvokos semantiniy prasmių lauko 
tapsmo procesas yra ilgas, prieštaringas ir kupinas netikėtų pokyčių. Seniausiuose rašytiniuose 
tekstuose aptinkama meno prasmės samprata yra panaši į senovės graikų téyvy ir romėnų ars. 
Ji aprėpia amatus, mokslus bei meną šiuolaikine siaurąja šios sąvokos prasme. Menu senovės 
Kinijoje laikoma viskas, kas siejasi su žinojimu ir sugebėjimu tobulai reikštis kiekvienoje kūry- 
binės veiklos sferoje. 

Vadinasi, senovės kinų požiūriuose galime įžvelgti daug sąsajų su Antikoje ir vėliau 
Vakaruose besiformuojančiomis meno sampratos metamorfozėmis. Glaustai tariant, sąvoka 

„menas“ Antikoje aprėpia ne tik tai, ka mes šiandien vadiname menu, bet ir daugybę amatų ir 
netgi mokslų (astronomiją, istoriją, aritmetiką, logiką), kuriuose graikai įžvelgė kūrybinį pradą 
ir sugebėjimą kurti remiantis konkrečiomis taisyklėmis. Taigi senovės graikai menu laiko suge- 
bėjimą meniškai kurti daiktus pagal tam tikras taisykles. Toks meno apibūdinimas yra platus; 
jis aprėpia ne tik skulptoriaus, tapytojo architekto, tačiau ir akmenskaldžio, siuvėjo, batsiuvio 
ir kitus darbus, kuriuos vadiname amatais. 

Vėliau Vakarų Europoje sąvoka,menas“ išgyvena esminius pokyčius. Senovės graikų 
téxvy išnyksta iš traktatų, o romėnų ars plintant lotyniškai viduramžių kultūrai išsaugo savo 
leksinį pavidąlą, tačiau Naujaisiais laikais virsta beaux arts („dailiaisiais menais“) ir ši sąvoka 
jau byloja apie naujos modernios sąvokos „menas“ atsiradimą, kurioje ji atsiriboja nuo ama- 
tų, kaip žemesnės „darbinės“, o ne „kūrybinės“ veiklos formos. Vadinasi, sąvokos,menas“ 
transformacijos Vakaruose panašiai kaip ir Kinijoje atspindi istoriškai besikeičiančią meno 
specifiškumo sampratą. 

Šios sąvokos etimologija liudija, kad menas Kinijoje, kaip ir Senovės Graikijoje ar Indijoje 
pirmiausia glaudžiai siejasi su amatais ir kitomis darbinės veiklos formomis, iš kurių palaipsniui 
išsirutulioja kokybiškai naujas siauresnis jos supratimas. Kultūros istorijoje sąvokos „menas“ 
turinys keičiasi, plėtojantis rafinuotai kinų imperatorių rūmų kultūrai ji įgauna naujų prasmi- 
nių konotacijų, kadangi tarp aristokratijos ir intelektualų estetiškai vertingomis laikomos tik su 
dvasine veikla susijusios meno sritys. Šis naujas požiūris į meną ryškėja Han imperijos valdymo 
laikais, kai plėtojantis rašto kultūrai ir ją aptarnaujančių išsilavinusių žmonių skaičiui, yi sąvoka 
vis tvirčiau siejasi su knyginės kultūros pasauliu. Tuomet išryškėja menų pasaulio skilimas į 
vadinamuosius „laisvuosius menus“ (yi), o kita vertus, ir „techninius menus“ (shu). 

Nors senovėje jau gyvuoja poezija, literatūra ir monumentalioji freskų tapyba, tačiau iki 
Han epochos pradžios „laisvųjų menų“ grupei priskiriami tik šeši pagrindiniai menai: etiketas, 
arba ritualai, muzika, šaudymas iš lanko, važiuoklės, pakinkytos arkliais, valdymas, rašto me- 
nas ir skaičiavimo menas, arba aritmetika, o „techninių menų“ grupei - ateities spėjimas, arba 
būrimas, medicina, astronomija ir geomantija. 

Savo ruožtu kai kurie laisvieji menai nepriklausomai nuo jų intelektualios prigimties yra 
atliekami rankomis; tai sieja juos su amatininkystės tradicijomis. Todėl ribos tarp amato ir meno, 
laisvųjų ir techninių rankomis atliekamų menų kinų tradicinėje kultūroje nėra griežtai fiksuotos. 
Šių ribų santykinumas išlieka iki rafinuotos kinų aristokratijos ir intelektualų meninės kultūros 
pakilimo ilgai trukdė kaligrafijos, poezijos ir tapybos skverbimuisi į „privilegijuotų“ menų būrį. 

Ilgainiui šioje sinkretiškoje sąvokoje atsiskiria žemesnių visuomenės sluoksnių kultivuoja- 
mos praktinius žmonių ir dvasinius aukštuomenės poreikius tenkinančios meno rūšys. Vadinasi, 
sąvokoje menas ryškėja esminė skirtis tarp darbinės praktinės veiklos formų, artimų amatams, 
ir „kilniems žmonėms“ būdingų rafinuotinesnių su dvasine kūrybine veikla susijusių meninės 

kūrybos formų. Todėl pirmapradė sinkretiška meno sąvoka ilgainiui skyla į du skirtingus 
lygmenis. Pirmasis, žemesnysis, aprėpia tokias veiklos formas, kurios siejasi su išoriniais pagra- 
žinimais. Tai Kinijoje populiari sodų architektūra, dirbtinių ežerų, tvenkinių komponavimas, 
iškalbos menas, daugybė ritualų ir ceremonijų, t. y. visa, kas svetima natūraliai gamtos pri- 
gimčiai ir vienaip ar kitaip siejasi su „dirbtinumu“. Šis hierarchiškai žemesnis pagražinimų 
menas, atlikdamas savo socialines funkcijas, tenkina elementariausius praktinius žmonių po- 
reikius. Susitelkdamos į išorinius dalykus tokios meno formos, anot klasikinių tekstų autorių, 
dar nepajėgia atskleisti tikrosios grožio ir harmonijos esmės. Todėl traktatuose aptarinėjant 
pagražinimų meną, kalbama tik apie kūrybos rezultatus, o ne apie paties meno fenomeno esmę. 

Antrasis, aukštesnysis dvasingas menas, nors taip pat yra paremtas pagražinimais, tačiau 
traktuoja juos tik kaip pagalbinę priemonę, o ne galutinį kūrybinės veiklos tikslą. Iš čia kyla 
pagrindinis aukštesnio meno bruožas: sugebėjimas per išorinę formą meistriškai išreikšti gi- 
liausią vidinio dvasinio regėjimo esmę. Todėl kalbant apie kaligrafiją, tapybą, poeziją, muziką 
teoriniuose traktatuose nuolatos pabrėžiami jo dvasiniai ir idėjiniai aspektai, jų sugebėjimas 
giliai išreikšti jautriausius vidinius žmogaus išgyvenimus. Vadinasi, ilgainiui Kinijoje tai, kas 
laikoma „menu“ (yi), vis labiau pradeda tolti nuo vakarietiškos meno sampratos, kadangi 
klestinčioje klasikinėje Kinijos kultūroje iškilusioje intelektualų tradicijoje techniniai meno 
aspektai jau akivaizdžiai ignoruojami ir su išminčiumi suartinamas menininkas dažniausiai 
yra šalies intelektualinio elito atstovas, kuris aiškiai meną atriboja nuo liaudiškų meno formų. 
Apie jas kinų estetikos ir meno teorijos traktatuose apskritai nerašoma. Meninė kūryba ir jos 
išdava, gimstantis menas, yra traktuojamas kaip didžiai asmeninės patirties ir vidinių išgyve- 
nimų produktas. 

Kita vertus, Kinijoje ne toks ryškus pasaulietinių ir religinių meno formų išsiskyrimas, nors 
galime su tam tikromis išlygomis kalbėti apie daoistinio ir daug pagrįsčiau apie čan religinio 
meno tradiciją. Pastarosios ryškus pakilimas regimas valdant Tang dinastijai, kai čan šventyklose 
atsiranda daug vaizduojančių budistinio panteono personažus ir šios religijos legendas ilius- 
truojančių meno kūrinių. Tačiau tiek daoizmo, tiek ir čan kanonizuoto religinio meno sklaidai 
trukdo įprastu tapęs jų šalininkams nonkonformizmas, antikanoniškumas, maištavimas prieš 
tiesmukų religinių dogmų įsigalėjimą. Religinio meno sklaidą Kinijoje varžo su religingumu 
ir mistikos apraiškomis kovojusi šalyje viešpatavusi racionalistinė konfucianizmo ideologija, 
kuri trukdo susiformuoti įtakingam religinio meno sklaidą remiančiam dvasininkų sluoksniui. 

Esminiai kinų meno sampratos kaitos procesai siejasi su „trijų didžiųjų menų“ poezijos, 
kaligrafijos ir tapybos iškilimu bei jiems skirtų elitinę meno sampratą grindžiančių intelektualų 
mokyklos šalininkų meno teorijų plėtote. Nuo kaligrafijos iškilimo menų hierarchijoje pradžios 
kinų meno teoretikai jau aiškiai atskiria su techniniu meistriškumu susijusias kūrybos formas, 
kurios puošia žmogaus aplinką nuo kokybiškai aukštesnių su intelektualine dvasine veikla susi- 

jusiy meninés kürybos formu: kaligrafijos, tapybos, poezijos, kurios taurina ir moraliai tobulina 
asmenybę. Visų „trijų didžiųjų menų“ kultivavimas kinų kultūros tradicijoje yra privalomas 
visapusiškai išsilavinusiam rašto wenhua tradicijos principus jvaldZiusiam civilizuotam žmo- 
gui (wenren). Todėl ilgainiui valdant Song dinastijai suklesti „intelektualų mokyklos“ meno 
tradicijai XIV a. traktatuose atsirandanti nauja sąvoka „menas“ (yi), kuri pagal savo semantinę 
prasmę galutinai atsiriboja nuo techninių aspektų ir susiejama išimtinai su aukštos humanita- 
rinės kultūros tris didžiuosius menus meistriškai įvaldžiusiais išsilavinusiais žmonėmis, o už 
jos ribų lieka hierarchijos požiūriu žemesnė techninių menų sfera. 

Vadinasi, išsiskleidus rafinuotai įvairiapusį meninį išsilavinimą turinčiai kinų aristokratijos 
ir intelektualų meno tradicijai, sąvokos „menas“ (yi) prasmių laukas ženkliai susiaurėja, tačiau 
ši sąvoka Kinijoje reiškia visai ne tą patį, ką ji reiškia Vakaruose, kur ilgai išlieka svarbus ryšys su 
technika. Kinų meno yi sąvoka, anot Yolaine Escande, „apsiriboja poezija, muzika, kaligrafija 
arba tapyba. Pavyzdžiui, skulptūra ir architektūra pašalinama iš šios sampratos. Europietiškoje 
tradicijoje menas ilgai buvo suvokiamas kaip mokslas, besiremiantis techninėmis žiniomis. 
Tuomet Kinijoje terminas, kuris įvardina meną yi, - neturi nieko bendro su technika“ (Escande, 
2003, t. 1, p. 11-12). 

Kita vertus, pastaroji kinų meno sąvoka tradicinėje kinų meno filosofijoje yra persmelkta 
kinų intelektualams būdingo gamtameldiškumo, tai yra gamtos harmonijos ir grožio aukšti- 
nimo tendencijos. Ir galiausiai, aukštojo meno formos kinų meno filosofijos tradicijoje visada 
yra naudojamos svarbių etinių ir humanistinių idėjų sklaidai. 

Toks požiūris į išskirtinę socialinę ir kultūrinę aukštųjų meno formų poezijos, muzikos, 
kaligrafijos ir tapybos misiją atsispindi sudėtingoje valstybinių egzaminų bei rangų suteikimo 
sistemose. Taip išskirtinės svarbos komponentu klestinčioje kinų civilizacijoje tampa estetinis 
ir meninis pasaulio suvokimas ir aukšta humanitarinė, etinė, estetinė kultūra, siejama su įvairių 
menų teorinių ir praktinių subtilybių įsisavinimu. Rengdamiesi valstybiniams egzaminams kinų 
valdininkai, kurie neretai yra intelektualai, kaligrafai, tapytojai, poetai ir kitų sričių atstovai 
įsisavina ne tik pasirinktos meno srities subtilybes, tačiau ir klasikinės wer humanitarinės ir 
meninės kultūros pagrindus. Vadinasi, tradicinę wen kultūrą persmelkia estetiniai principai, 
kadangi jos esmėje yra svarūs meniniai akcentai. 

Taigi menas klestinčioje kinų civilizacijoje tampa viena svarbiausių dvasinės kultūros 
formų, kurios tūkstantmečiais cementuoja šios pasaulio dalies kultūros tradiciją. Ištikimybė 
šiai panestetizmo dvasios kupinai klasikinei wen kultūros tradicijai ir jos kūrybinių galių 
atskleidimas įvairiomis meninės kūrybos formomis akivaizdžiai regimas Tang, Song ir Yuan 
dinastijų valdymo laikų kaligrafijos, tapybos, poezijos, muzikos ir kitų kinų menų raidoje. Menas 
čia yra ne tik viena iš wen kultūros sklaidos formų, tačiau pirmiausia ta integrali jos dalis, kuri 
apsprendžia brandą pasiekusios kinų meno tradicijos savitumą. 

Meno stilius, mokykla ir kryptis 


Pries pereidami prie detalesnés analizés jvairiy istoriniy meno formy vaidmens kiny kultüros 
istorijoje glaustai aptarsime individualaus meninés kürybos metodo, meno stiliaus, mokyklos ir 
krypties problemas, kadangi kiekvieno menininko pasaulėžiūra, meniniai idealai, programinės 
kūrybos nuostatos yra veikiamos konkrečioje visuomenėje vyraujančių kultūros, religijos, filoso- 
fijos tradicijų, pamatinių pasaulio suvokimo kategorijų. Meno raidos istorija akivaizdžiai liudija, 
kad anksčiau gyvavusi tradicija veikia menininko sąmonę daugybe skirtingų pasaulėžiūrinio 
poveikio kanalų, todėl jo kūrybinės nuostatos ir pasirinktas kūrybos metodas yra formuojamas 
ne tik jo „asmeninio stiliaus savybių“, tačiau ir konkrečių meno stilių, mokyklų ir krypčių charak- 
teringais tipologiniais bruožais. 

Gvildendami kinų tradicinio meno istoriją galime prasmingai kalbėti apie pagrindinius 
stilius, mokyklas ir su jomis susijusias platesnes meno plėtotės sroves ar kryptis tik sąlyginai, 
vengiant mokslinio korektiškumo požiūriu perdėm plačių apibendrinimų. Juk, siekiant 
sisteminti individualaus meninio stiliaus kūrėjus su panašiais kūrybiniais metodais, meno 
manieromis ir stiliais, neišvengiamai tenka apjungti juos į platesnes klasifikacines sistemas. 

Pirmiausia, meninės kūrybos metodas yra tam tikrų reguliuojančių meninio pasaulio 
pažinimo procesą meninių principų visuma, iš kurių išsiskleidžia istoriškai determinuoti tam 
tikros asmenybės, mokyklos ar krypties meninio stiliaus bruožai. Kita vertus, bet koks indi- 
vidualus meninės kūrybos metodas, stilius ir mokykla siejasi su konkrečiame istorinės raidos 
tarpsnyje vyraujančių meninių idėjų ir meninės kūrybos principų raidos dėsningumais, kurie 
atspindi vyraujančias konkrečios civilizacijos, daugiau ar mažiau aiškiai apibrėžto istorinio 
tarpsnio kultūros raidos tendencijas. Pažymėtina, kad individualus meninės kūrybos metodas 
ir stilius nusakomas ne vienu, o daugybe skirtingų parametrų, kuriuos nelengva prasmingai 
apjungti į sudėtingesnius sisteminius darinius. Juk meninės raiškos priemonių visuma, būdinga 
kuriai nors meninės veiklos sričiai, gyvuoja ir kaip tikrovės pažinimo būdas, ir kaip vertybinės 
gyvenimo reiškinių, gamtos apraiškų, formų interpretacijos būdas, ir kaip pasaulio pertvarkymo 
būdas, ir kaip vaizdinė ženklų bei simbolių kalba, perteikianti konkrečią informaciją. O štai 
atskiri meno metodo ar stiliaus principai, įkūnyti konkretaus menininko kūriniuose, tik tuomet 
tampa svarbiu istorinio meno proceso raidos veiksniu, kai pagal tam tikrus idėjinius, estetinius 
ir stilistinius požymius susijungia į mokyklas, sroves, šakas ir kryptis. 

Su konkretaus menininko pasirinktu individualiu kūrybos metodu neišvengiamai yra 
susiję tuo metu vyraujantys meno stiliaus bruožai, kurie yra tiesioginė įvairių formalių struk- 
türy ir sudėtinių meno kūrinio elementų vidinio sąryšingumo išraiška. Skirtingai nei maniera, 
kuri dažniausiai apibūdina tik išorinius meno kūrinio bruožus, stilius išreiškia gilesnius ir 
universalesnius meno fenomeno sluoksnius. 

Zhu Derun. Peizažas. XIV a. Spalvotas tušas, popierius 


Šiuo aspektu žvelgiant, stilius yra išskirtinės svarbos menotyrinė kategorija, kuri padeda 
suvokti kinų meno tradicijos, atskirų istorinių periodų, meno krypčių, tendencijų, mokyklų 
kūrybos savitumą. Kita vertus, stilius yra plati ir turinti daugybę skirtingų prasmių bei ko- 
notacijų sąvoka, kuri aprėpia gausybę įvairaus masto meno reiškinių. Todėl kinų estetikos 
ir meno veikaluose aptiksime daugybę skirtingų, neretai eklektiškų stilistinių klasifikacinių 
sistemų ir terminų, perimtų iš Vakarų menotyros mokslo. Daugybėje tekstų kalbama apie 
individualų stilių kaip konkretaus menininko kūrybinės raiškos formą; materialy stilių, kuris 
išryškėja konkrečioje menininko pasirinktoje medžiagoje (medis, marmuras, bronza); kryp- 
tingą, išreiškiantį tam tikrą meninio mąstymo skirtingumą (bažnytinis stilius, rūmų stilius, 
daoistinis stilius, čabudistinis stilius ir pan.) Aptarinėjamas konkrečių įtakingiausių kinų 
dailės mokyklų, konkretaus šalies regiono (Šiaurės, Pietų ar Vakarų Kinijos, Mandžiūrijos, 
Tibeto ir pan.) stilių savitumas, kuris susijęs su vyraujančiomis kultūros tradicijomis, klima- 
tinėmis sąlygomis, naudojamomis medžiagomis. Itin daug dėmesio įvairių šalių mokslininkų 
veikaluose skiriama konkrečių epochy stiliams (Tang stilius, Song stilius, Yuan stilius ir pan.), 
kurie išsiskiria universalumu ir plėtojasi ganėtinai ilgą istorinį tarpsnį visose meno šakose. Kai 
kuriose studijose kalbama apie vyraujančio meno kūrinio pobūdžio charakteringus stiliaus 
bruožus (natūralistinis stilius, ekscentriškas stilius, poetinis stilius) ir daugybę kitų stilistinės 
klasifikacijos sistemų. Pagrindinis kinų vaizduojamosios dailės klasifikacijos sistemų trūkumas, 
kad jose stinga vieningos metodologinės bazės skirtingų stiliaus formų išskyrimui, o tai nepadeda 
išvengti pervertinimo kitų sąskaita. 

Stiliaus sąvoka atskleidžia sudėtingą formalių ir turiningų meno kūrinių aspektų sąveiką, 
ji tampa svarbiu tyrinėtojo pagalbiniu instrumentu, padedančiu geriau pažinti kinų meno 
tradicijos savitumą, jos funkcionavimo ypatumus kitokioje nei Vakarų visuomenėje. Šiuo 

aspektu Zvelgiant, stiliy galime traktuoti kaip daugybés skirtingy formaliy ir turiningy meno 
kūrinių bruožų visumą, kuri persmelkia visas meno kūrinio struktūras nepriklausomai nuo 
jų mastelio. Kita vertus, individualus menininko stilius, atsispindintis konkrečių menininko 
stiliaus bruožų atrinkime, jų sąveikoje neišvengiamai yra susijęs su kitais stiliaus reiškiniais, tai 
yra konkretaus laikotarpio regiono, tautinės tradicijos, meno rūšies, žanro, mokyklos, krypties 
raidos ypatumais. Galiausiai, stiliaus elementai [stilistinės struktūros] sudaro tą vientisą vidinę 
meninio fenomeno šerdį, apie kurią grupuojasi kiti mažiau reikšmingi stiliaus elementai, kurie 
suteikia meno raidai kryptingumą. 

Kalbant apie menininko misiją visuomenėje kinų estetikos ir meno teorijos tradicijoje 
įvairiais pavidalais plėtojama „dvasinės energijos atgarsio“ koncepcija, kuri teoriškai grindžia 
įvairių epochų meno krypčių, mokyklų, stilių, idėjų istorinį tęstinumą. Iš čia plaukia daugelio 
didžių kinų meno meistrų siekis - savarankiškos mokyklos sukūrimas. 

Mokykla jungia skirtingas menininkų asmenybes į daugmaž vieningą meninės kūrybos 
principų visumą ir padeda klasifikuoti analizuojamą meno raidos procesą. Mokykla kinų meno 
istorijoje yra suvokiama, viena vertus, kaip menininkų grupės dvasinis artimumas, kuris siejamas 
savita menine raiška, būdinga konkrečios vietos ir istorinio tarpsnio kūrėjams, kita vertus, kaip 
konkrečios estetikos ar meno tradicijos pakylėjimas į kokybiškai naują etapą, kuriame atsiveria 
naujos inovatyvios sąlyčio su tradicija galimybės. Tai vaisingo brandžios asmenybės tiesioginio 
įsijungimo į konfucianizmo šlovinamos tradicijos srautą ir jos gyvybingų tendencijų bei ribų 
plėtimo rezultatas. 

Mokyklos svarba tradicinės kinų estetinės minties ir meno raidos istorijoje yra apspren- 
džiama tuo, kad kiekvienas mąstytojas ar menininkas, išskyrus paskirus daoizmo ir čan adeptus, 
sąmoningai pasirinkusius radikalaus atsiribojimo nuo socialinių ryšių mąstytojo ar menininko 
kelią, dažniausiai siekia išplėsti savo įtakos lauką suburdamas bendražygius ar mokinius, kurie 
reprezentuotų mokytojo skleidžiamų idėjų ar meninės kūrybos principų socialinį, kultūrinį 
aktualumą. Įvairiais kinų kultūros istorinės raidos tarpsniais skirtinguose šios milžiniškos kul- 
tūrinės erdvės regionuose aptinkame daug estetikos, kaligrafijos, tapybos ir kitų meno sričių 
mokyklų, kurių idėjos ir meninės kūrybos principai skleidžiasi konkrečiame laike, erdvėje, turi 
skirtingus centrus. 

Kita svarbi, greta mokyklos, meno klasifikacinė sistema yra kryptis. Šiuo terminu galime 
įvardinti pasklidusius ir ilgai gyvuojančius teorinius bei meninius darinius, kurie formuojasi 
konkrečiame istoriniame laikotarpyje ir sujungia artimas menininkų grupes, kurias sieja ben- 
dros idėjinės kūrybinės nuostatos, plastinių principų vienovė, teorinių ar meninių uždavinių 
sprendimas. Šis kūrėjų artimumas ryškiausiai atsiskleidžia kūrybos principų, idėjų, metodų, 
problemų sprendimo panašumu. Skirtingai nei istorinės globalių meno stilių formos, kurios 
gyvuoja ilgai, kryptys tiek Vakaruose, tiek ir Kinijoje yra trumpalaikės, dažniausiai gyvuoja nuo 

kelių metų iki kelių dešimtmečių. Jos paprastai laikosi konkrečių menininkų grupes vienijančių 
estetinių programų, manifestų, kūrybos principų. Dėl ribotos apimties apsiribosime tik keliais 
svarbesniais pastebėjimais. 

Seniausios iš mums žinomų analuose išlikusių estetinės minties ir meno mokyklų pradeda 
formuotis pereinamuoju laikotarpiu nuo senovės į ankstyvuosius viduramžius. Jų iškilimas, 
nuosmukis ir išnykimas buvo nulemtas daugybės skirtingų veiksnių: ekonominės, socio- 
kultūrinės šalies ar atskirų jos regionų raidos, miesto kultūros formavimosi, naujų kultūros 
institucinių centrų, kaip pavyzdžiui, Kaligrafijos ir Tapybos akademijų, vienuolynų su talen- 
tingais mokytojais, iškiliais meistrais, turtingų meno kūrinių kolekcijų, bibliotekų atsiradimo, 
mecenatų (valdovų ir didikų, vienuolijų, turtingų pirklių) veiklos, kurie aktyviai rėmė skirtingų 
krypčių, stilių, mokyklų sklaidą, paskirų asmenų kūrybinius sumanymus. Žvelgiant plačiau, 
galima teigti, kad daugelis svarbiausių konkrečiame istorijos tarpsnyje iškilusių ir tradicinės 
kinų kultūros savitumą apsprendusių mokyklų pasižymėjo turtingomis, veržliomis idėjomis 
ir plastiškomis formomis. Charakteringiausi jų skirtingų laikotarpių požymiai ir elementai - 
prisitaikymas prie banguojančios kaitos dėsnių, aiškus struktūrinis kryptingumas, idėjų ir 
meninės kūrybos principų vientisumas ypač vėlyvuosiose su kūrybinės galios nuosmukiu 
susijusiose eklektiškos mokyklose, holistinis kinų pasaulėžiūrai būdingas sugebėjimas niveliuoti 
ir panaikinti kraštutinumus. 

Vadinasi, sąvoka „mokykla“ kinų meno tradicijoje įvardija lokališkesnius ar provincialius 
universalesnės krypties atsišakojimus, todėl, pavyzdžiui, kalbėdami apie tradicinės kinų tapy- 
bos raidą galime išskirti skirtingas konkrečiose meno srityse gyvavusias mokyklas, palikusias 
daugiau ar mažiau gilų rėžį, pavyzdžiui, tradicinės kinų dailės istorijoje. Iš svarbiausių galėtume 
išskirti Yuan epochoje Ma Yuanio ir Xia Gui mokyklas, Mingų epochoje - „Sundžianio (Songji- 
ang) mokyklą, kurios lyderiu tampo Dong Qichang, Qing dinastijos valdymo metu - „Keturių 
Wangų mokyklą“, „aštuonių ekscentriškų mokyklą“, XIX a. pabaigoje ir XX a. Šanchajaus, 
Pekino, Linkuano ir pan. mokyklos. 

Tenka pripažinti, kad ribos tarp sąvokų mokykla, srovė, pakraipa, kryptis dabartiniuose 
kinų meno istorijai, estetikai, meno teorijai skirtų tekstų yra paslankios. Todėl nesunkiai 
aptiksime tyrinėjimų, kuriuose visi keturi minėti terminai yra vartojami to paties reiškinio 
apibūdinimui. Tuomet, pavyzdžiui, fengliu sąjūdis skirtingų autorių darbuose virsta mokykla, 
atšaka, kryptimi. 

Kalbant apie pagrindines kinų meno filosofijos kryptis, pirmiausia turime kalbėti apie 
galingas tris: konfucianizmą, daoizmą ir čan, kurių detalesniam aptarimui vėliau paskirsime 
atskiras šios monografijos dalis. Tačiau kai tik pereiname į kitą menotyrinės minties plotmę, 
susiduriame su sudėtingesniu kelių lygmenų bendresnio ir detalesnio pobūdžio skirtingomis 
krypčių ir jų teorinių nuostatų bei idėjų srautų konfigūracijomis. Kalbant konkrečiau apie 

vaizduojamosios dailés menotyrinés minties raida, galima nuo Dzin dinastijos valdymo laiky 
pagal kūrybinės raiškos tipus sąlyginai išskirti spontaniskg ir racionalistinę kryptis. 

Pirmą ankstyvaisiais viduramžiais geriausiai reprezentuoja fengliu ir ankstyvosios pei- 
zažo tapybos šalininkų kryptys, kurios oponuoja ortodoksinei imperatorių rūmų remiamai 
krypčiai. Šių dviejų skirtingų idėjinių ir meninių nuostatų ryškesnį skilimą nuo Šiaurės Song 
dinastijos valdymo laikų akivaizdžiai regime intelektualų ir akademinės estetinių idėjų ir me- 
ninės kūrybos principų priešpriešoje ir gilėjančiame pozicijų išsiskyrime, o paskirais istorinės 
raidos tarpsniais, pavyzdžiui, įsivyraujant Šiaurės Song dinastijos valdymo laikais universaliai 
neokonfucianizmo ideologijai priešingai - išryškėja šių atrodančių visiškai priešingų krypčių 
idėjinių pozicijų bei meninės kūrybos principų suartėjimas. Vargu ar šias atrodančias keistas 
pasaulėžiūrines ir idėjines metamorfozes galima paaiškinti tik netikėtu paskirų kinų intelektua- 
lų, teoretikų ir menininkų kūrybinio aktyvumo, individualizmo ar subjektyvizmo atsitiktiniais 
blykstelėjimais, atvedusiais prie konfrontacijos ar suartėjimo su oficialiomis imperatorių rūmų 
remiamomis akademinėmis doktrinomis. 

Šie estetinių ir meninių pozicijų virsmai, neišvengiami idėjinės diferenciacijos ir sąveikos 
ieškojimai yra suformuojami globalesnių kinų civilizacijos raidos procesų. Todėl ir gvildenama 
atrodanti paradoksalios krypčių raidos problema turi gilesnes šaknis. Ji, be jau aptartų prie- 
žasčių, išplaukia iš kinų estetinės minties ir meno tradicijų struktūrinio nevienalytiškumo, kurį 
akivaizdžiai regime dviejų savarankiškų vaizduojamosios dailės krypčių, vadinamų „šiaurės“ 
ir „pietų“ mokyklomis, išsiskyrime. Pirmosios šalininkai orientuojasi į iki Tang epochos 
dailės tradicijas, o antrosios - į Wang Wei estetikos ir meninės kūrybos principus. Tolesnėje 
kinų kultūros raidoje Song, Yuan ir ypač Ming dinastijų valdymo laiku šios kryptys jau ne tik 
susiformuoja, tačiau ir pradeda aštriau konfrontuoti. Šis procesas visa jėga išsiskleidžia Qing 
dinastijos valdymo laikais. 

Vėlyvuosiuose kinų meno tradicijos kryptyse keisčiausiai susipina konfucinis raciona- 
lizmas, kanoniškumas su daoizmui ir čan būdingu polinkiu į spontanišką kūrybinę raišką 
ir improvizaciją. Realizmas čia natūraliai sąveikauja su lakios kūrybinės dvasios polėkiais, 
įvairiomis religijos ir misticizmo apraiškomis. Sąlygiškumas dera su konkretumu, dinamika 
su rimtimi, puošnumas su pabrėžtinu asketiškumu, prėskumu, dramatiškumas su nerūpes- 
tingu hedonistiniu požiūriu į pasaulį, sudėtingiausi perspektyviniai, erdviniai, kompoziciniai 
sprendimai, rakursai ir įmantrios perspektyvinės struktūros, o greta sąveikauja pabrėžtinai 
santūrus efektų vengimas su ekscentriškiausiais poelgiais ir kūrybos formomis. Spontaniškos 
kreivos energetiką spinduliuojančios linijos čia sąveikauja su statiškomis struktūromis ir 
apimčių modeliavimu išplauto tušo dėmių pagalba, monochrominis santūrumas su ryškių 
spalvų ir šviesų kontrastais. Paradiškumas, išorės spindesio sureikšminimas su psichologizuotu 
intravertišku intymumu, buitinės ir mitologinės kompozicijos, natiurmortai ir peizažai. Cia 

tapyboje, kaligrafijoje, poezijoje ir kitose meno rūšyse nuolatos susipina ir persismelkia įvairių 
meno rūšių priemonės, išsitrina ribos tarp skirtingų žanrų kūrinių, kurie aktyviai sąveikauja 
aukštesnės sintezės lygmenyje. Dominuojantys religinio turinio kūriniai netikėtai įgauna 
pasaulietinio meno funkcijas ir savybes. 

Vadinasi, gvildendami kinų meno savitumo sampratą, įvairias istorines ir regionines šio 
meno būties formas, jam būdingas harmonijos, grožio apraiškas, neišvengiamai susiduriame 
su sudėtinga civilizacinio sąlygotumo problema. Šis meno ir civilizacijos ryšys, kaip rodo 
atlikta analizė, visada yra dvipusis ir daugiaaspektis: konkreti civilizacinė erdvė su savitu 
kraštovaizdžiu, visuomenėje įsigalėjusiomis tradicijomis, pamatinių pasaulio regėjimo kate- 
gorijų, simbolių ir vertybių sistema formuoja savitą meno sampratą, vyraujančius konkrečios 
civilizacinės tradicijos ir epochos stilistinius meno bruožus, kuriuose giliausiai įprasmina 
savo kūriniuose talentingiausi menininkai. Kurdami savas mokyklas jie formuoja epochos 
meno stilių ir formų įvairovę, įtakingiausias konkrečios civilizacinės erdvės ir epochos meno 
raidos kryptis. Būdama esminiu konkretaus kinų meno istorijos tarpsnio pamatinių pasaulio 
suvokimo kategorijų, kraštovaizdžio atspindžiu meninių vaizdinių pavidalu, kryptis tampa 
svarbiu istorines meno formas styguojančiu ir struktūruojančiu veiksniu. Skaidant kryptis į 
kitus smulkesnius struktūrinius istorinės analizės segmentus aiškėja kiekvienos jų viduje ar 
įtakos laukuose vykstančios meno vaizdinių, simbolių, formų metamorfozės. 


Mislinga meno simbolių kalba 


Tikriausiai jokioje kitoje iš mums žinomų didžiųjų estetikos ir meno tradicijų tokios svarbos 
neįgauna simbolinis mąstymas kaip kinų tradicinėje estetikoje ir mene. Be jo beveik neįmanoma 
adekvačiai suprasti kinų meno gelminių sluoksnių, menininko santykio su jį supančio gamtos 
pasaulio įvairove. Simbolinis kinų meno pobūdis yra sudėtinga su daugybe sąvokinių konotacijų 
ir atspalvių tema, kuri yra veikiama konteksto, situacijos ir konkretaus simbolio santykio su 
kitais simboliais ar vaizdiniais. Skirtingai nei plačiai pasitelkiantis meno simbolių kalbą Vakarų 
menas, kuriame vyrauja abstrakti atsieta nuo realios tikrovės simbolika, kinų tradiciniame mene 
ji yra konkretesnė, kontekstualesnė, kadangi kinai įsitikinę jog abstrakčios idėjos atsispindi 
konkrečiuose daiktuose, reiškiniuose ir gamtos apraiškų įvairovėje. 

Susižavėjimo gamtos grožiu jausmas kinų mene išsilieja sudėtinga meno simbolių, me- 
taforų ir subtilių estetinių užuominų kalba. Kinų požiūris į gamtos reiškinius yra persmelktas 
panteistinės pasaulėžiūros ir minčių apie žmogų supančio kosmoso didybę. Kosmogoninės 
pasaulio sandaros idėjos jaudina kinų mąstytojus ir menininkus, todėl gausi gamtos pasaulio 
simbolika įvairiais pavidalais išreiškia šią individo ir gamtos pirmapradės vienybės idėją. 

Gamtos grožis kinui yra ne „išorinis grožis“, o išraiš- 
ka aukštesnės „vidinės tiesos“, kurią gamtos dvasia 
imlia simbolių ir metaforų kalba tiesiogiai susieja su 
vidiniais kūrėjo ir suvokėjo išgyvenimais. 

Kinų požiūris į gamtos reiškinius yra persmelk- 
tas panteistinės pasaulėžiūros ir minčių apie žmogų 
supančio kosmoso ir gamtos pasaulio didybę. Kos- 
mogoninės pasaulio sandaros idėjos jaudina kinų 
mąstytojus ir menininkus, o gausi gamtos pasaulio 
simbolika įvairiais pavidalais išreiškia pamatinę in- 
divido ir gamtos pirmapradės vienybės idėją. Todėl 
susižavėjimas gamtos reiškinių grožiu kinų mene 
išsilieja į sudėtingą simbolių, metaforų ir subtilių 
estetinių užuominų kalbą. Kita vertus, gamtos gro- 
žis, jos formų harmonija yra ne „išorinis grožis“, o 
išraiška „aukštesnės vidinės tiesos“, kurią gamtos 
dvasia imlia simbolių ir metaforų kalba tiesiogiai 
susieja su vidiniais kūrėjo ir suvokėjo išgyvenimais. 

Kuriantis menininkas kūrybai nuolatos pa- 
sitelkia skirtingas potekstes turinčius simbolius. 
Nesugebėjimas šių simbolinių kodų iššifruoti 
apsunkina gelminių meno sluoksnių suvokimą. 


Įkūnyti vaizdingų simbolių kalba, konkretūs meno 


Dong Yuan. Upės krantas. X a. 
Spalvotas tušas, šilkas 


vaizdiniai tradiciniame kinų mene atspindi įvairias 
grožio, harmonijos apraiškas, o per jas ir kosminės 
gamtos energijos gi skvarbą į vidinį menininko pasaulį. 

Siekiant teisingai suvokti gelminius kinų meno kūrinių sluoksnius, juose užkoduotus 
simbolius, metaforiškus vaizdinius, estetines užuominas, būtina ypatinga psichologinė nuostata, 
gilus estetiškumo jausmas. Tačiau, svarbiausia, yra simbolinio minčių ir jausmų šifravimo kodo, 
įvairių užslėptų poteksčių prasmių pažinimas. Šis kodas formavosi tūkstantmečiais žmogui krei- 
piantis į gamtos objektų ir reiškinių pasaulį. Taigi čia susidūriame su sudėtingomis ir su simbolių 
interpretacija susijusiomis estetinio suvokimo problemomis. Jos atsiranda ir todėl, kad kinų 
menas, ypač poezija ir peizažo tapyba, išsiskiria daugiasluoksne situatyvia daugybės įvaizdžių, 
siužetų ir motyvų simbolinio kodavimo sistema, suprantama wen kultūros tradicijos principus 
įsisavinusiam išsilavinusiam kinui. Taigi kinų tradicinio meno suvokimui būdingas emocionalu- 
mas, turtingos poetinės asociacijos, filosofiniai apmąstymai, susiję su minėta sudėtingų simbolių 

sistema, kuri padeda dailés suvokéjui pasinerti j gelminius kürinio vaizdinés sistemos sluoksnius, 
pajusti sąmonės nuskaidréjima ir katarsį. Norėdami suvokti šį išskirtinės svarbos kinų estetikos 
ir meno aspektą, turime aptarti kinų simbolinio mąstymo ypatumus, jo ištakas ir pagrindinių 
negyvosios gamtos, gyvūnijos, paukščių, augalų ir gėlių simbolikos semantines prasmes. 

Simbolis (gr. ovuBolov symbolon ~ „sumesti kartu“) — daiktinis, vaizdinis ar garsinis 
ženklas, perteikiantis kokią nors sąvoką ar idėją. A. Losevas apibūdina simbolį kaip „subs- 
tancinę idėjos ir daikto vienybę“ (Losev, 1993, p. 635). Simbolio kategorija siejasi su giminiš- 
komis ženklo, meninio vaizdinio, alegorijos, metaforos sąvokomis. Savo semantiniu prasmių 
lauku simbolio sąvoka bene artimiausia yra ženklui, todėl neretai šios sąvokos vartojamos 
kaip sinonimai. Tačiau simbolis nuo ženklo esmiškai skiriasi tuo, jog ženklas idėją perteikia 
ar vaizduoja gana tiesiogiai, o simbolis dažniausiai turi daug gilesnį ir platesnį dvasinių bei 
semantinių prasmių lauką, kadangi yra gerokai turtingesnis asociacijomis, sudėtingiausias 
emociniais išgyvenimais (tiek kultūriškai sąlygotomis, tiek asmeninėmis). 

C. G. Jungas, analizuodamas esminius šių kategorijų skirtumus, taikliai pastebi, kad 
„Ženklas yra visuomet mažiau nei idėja, kurią jis žymi, o štai simbolis visuomet išreiškia kažką 
daugiau, nei jo akivaizdi ir tiesioginė reikšmė“. Kita vertus, kiekvienas simbolis sujungia vaiz- 
dinį, su kuriuo dėl minėto dvasinių ir semantiniy prasmių lauko negali būti sutapatinamas, 
kadangi organiškai apjungia daugybę skirtingų prasmių, susijusių su vaizdiniu, tačiau netapačių 
jam. Mūsų glaustai aptartas simbolinio mąstymo galimybes, kinų menininkai kaip jokios kitos 
tautos atstovai (išimtimi galime laikyti tik kinų kultūros tradicijoje susiformavusias japonų 
meno tradicijos ištakas) plačiai pasitelkia savo kūriniuose. Jie kaip ir I. Kantas Vakarų estetikos 
tradicijoje suvokia, kad meninė kūryba, būdama intuityvia vaizduotės raiškos forma, atveria 
plačias simbolinio ir metaforinio mąstymo galimybes. 

Kinų simbolinis mąstymas skleidžiasi aprėpdamas šios kultūros erdves nuo fundamentalių 
abstrakčių senovės žmonių pasaulėvaizdį perteikiančių struktūrų iki su elementariais indivi- 
do gyvenimo aspektais, gamtos reiškiniais, daiktais susijusių simbolinių sistemų. Skirtingos 
simbolių sistemos kinų kultūros tradicijoje siejamos ir su kinų požiūriais į individo gyvenimo 
tikslais, požiūriu į turtą, socialinę padėtį, gerą atlygį ir ilgą gyvenimą, todėl šis jų pasaulėžiū- 
rinis aspektas savitai atsispindi įvairių simbolių interpretacijose. Natūralūs gamtos objektai, 
realūs ir mitiniai gyvūnai, paukščiai, augalai čia plačiai pasitelkiami, siekiant subtilia simbolių 
ir metaforų kalba perteikti konkrečias charakterio savybes ar abstraktesnes idėjas. 

Kinų simbolinį mąstymą persmelkia „Permainų knygoje“ ir daoizmo filosofijoje įtvirtinti 
dialektinio mąstymo principai, kurie skleidžiasi jau pirmapradėse kosmogoninėse pasaulio 
sandarą aiškinančiose struktūrose. Pavyzdžiui, anot kinų kosmologinės simbolikos, geome- 
triniai vaizdiniai kvadratas simbolizuoja Žemę, stabilumą, tvirtą pradą. Viena vertus, jis yra 
stabilumo, o kita vertus, aktyvaus dinamiško elgesio simbolis. Ratas yra Dangaus, judėjimo 

simbolis, tačiau kartu ir vidinės rimties, neapibrėžtumo. Dangus siejamas su begalybės idėja, 
o Žemė siejama su ribota erdve. Kvadratas tampa Žemės pravaizdiniu, kadangi jis yra apri- 
botas keturiomis linijomis, iš kurių dvi visada užsibaigia stačiais kampais. Dangus ir Žemė 
čia suvokiami kaip neatsiejamos vieningos universalesnės pasaulio sandaros sistemos dalys. 
Nors jų pavidalai, bruožai, funkcijos yra skirtingos, tačiau šie du pradai sudaro nedalomą 
visumą ir yra sąlygojami vienas kito. Šią pasaulėžiūrinę koncepciją teoriškai grindžia Laozi 
41 skyriaus teiginys, kad „Didis kvadratas neturi kampų“ arba, kitais žodžiais tariant, „aš- 
triausios briaunos neturi kampų“ (Laozi, 41 sk., 1997, p. 87). 

Su kosmogoninėmis teorijomis ir daoizmo filosofijos tradicija taip pat siejasi plačiai 
išplitusi Kinijoje penkianarė simbolinė sistema, kuri persmelkia įvairius morfologinius kinų 
gamtos ir kultūros pasaulių suvokimo lygmenis: išskiriami penki pagrindiniai taškai erdvėje 
(centras ir keturios pasaulio šalys), pagrindiniai elementai, penkios laimės sąlygos, penki 
šventi gyvūnai, penkios spalvos, penki muzikos tonai, penki kvapai, penki širdį audrinantys 
polinkiai, penki šventi kalnai ir pan. 

Penki pirmapradžiai elementai nėra tas pats kaip antikos filosofijoje. Tai greičiau sim- 
bolinės prasmės kupini simboliai (žemė, medis, ugnis, metalas, vanduo), iš kurių išsirutulioja 
kitos penkianarės struktūros, atspindinčios kitas esmines kosmogoninės kilmės erdvines 
struktūras. Taip žemė siejama su centru, medis - rytais, ugnis - pietumis, metalas - vakarais 
ir vanduo - šiaure. Penkios laimės sąlygos, išryškėjusios dar Shujing („Istorijos kanone“), yra 
1) ilgaamžiškumas, 2) turtingumas, 3) sveikata ir vidinė dvasios rimtis, 4) dorybingumas, 
5) senatvė ir natūrali mirtis. Han dinastijos valdymo metu šios laimės prielaidos kiek pasikei- 
čia: 1) ilgaamžiškumas, 2) turtingumas, 3) kilmingumas ir sėkminga tarnybinė karjera, 4) dva- 
sinė rimtis ir harmonija santykiuose su kitais žmonėmis, 5) gausūs vyriškos giminės palikuo- 
nys. Išvardytų laimės idealų poveikis jaučiamas visose tradicinės kinų kultūros srityse. 

Taigi kinų mene plačiai pasitelkiama daugybė perimtų negyvosios gamtos, mitinių ir 
realių gyvūnų, paukščių, augalų, gėlių simbolinių įvaizdžių. Pavyzdžiui, peizažo tapyboje 
svarbiausi simboliai, iš kurio ir kilo šio žanro pavadinimas shan shui, reiškia „kalnus“ ir 
„vandenis“. Pastarojo simbolio svarba įvairiapusiškai filosofiškai pagrindžiama daoizmo 
pradininko Laozi estetinėje teorijoje. Per daoizmo ir neodaoizmo sklaidą jis išplinta dailėje 
ir poezijoje. Čia lygus kaip veidrodis vandens paviršius ar triukšmingi sraunūs kalnų upeliai 
simbolizuoja ne tik gilios kupinos rimties vidinio susikaupimo išminties opoziciją triukšmin- 
gam jaunatvės verZlumui, tačiau ir padeda menininkui kurti sudėtingas su daugybę asociacijų 
netgi spekuliatyvias vaizdinių sistemas, kurios reikalauja iš suvokėjo sudėtingo simbolių, 
ženklų ir metaforų kodo pažinimo. 

Kinų peizažo tapybos estetikoje, lyginant su Vakarų ar indų ir arabų musulmonų pa- 
saulio peizažo tradicijomis, nepalyginamai didesnę svarbą įgauna metaforinis mąstymas ir 

sudėtingos simbolių sistemos. Peizažas tradicinės 
kinų kultūros atstovui - tai tarsi mažytė simboli- 
nė didžiojo Dao (kelio) dalis, įkūnijanti Visatos 
bekraštybės idėją. Netgi paties peizažo žanro 
pavadinimas,kalnai“ ir „vandenys“ perteikia senus 
kosmologinius kinų požiūrius, kur kalnai, kildami 
virš žemės ir stiebdamiesi į padangę, išreiškia giliąją 
būties prasmę, o žemės paviršių vagojantys vande- 
nys dar stipriau pabrėžia žmogų supančios gamtos 
nedalumą, vidinį jos sudėtinių dalių sąryšį. Todėl 
peizažo tapybos kūriniai atspindi šį iš senovės 
kultūros tradicijos perimtą, išsaugotą, išpuoselėtą 
ir išplėtotą asmenybės ryšį su neišsemiama gamtos 
pasaulio reiškinių įvairove. 

Peizažą tapančio kinų menininko pagrindinis 
dėmesio objektas yra minėta gamtos formų įvairo- 
vė, joje slypintis grožis ir harmonija, į ką nuolatos 
kreipia savo žvilgsnius kinų dailininkai ir semiasi 
kūrybinį įkvėpimą. Įvairiems charakteringiau- 
siems gamtos pasaulio objektams ir reiškiniams 
jau senovėje kinai suteikė konkrečias simbolines 
prasmes. Tačiau per tūkstantmečius jos patyrė 


esmines metamorfozes, kadangi buvo veikiamos 
lakios kūrybinės vaizduotės ir fantazijos polėkių. Mu Gi. Lotosas ir paukštis. 1260 m. 
Kinų tapybos istorijoje konkretūs iš gamtos pasau- 44 pieni 

lio įvairovės išplaukiantys simboliai praturtinami 

naujomis savybėmis, bruožais, kurie apibendrina daugybės žmonių kartų gamtos reiškinių 
stebėjimų rezultatus. Todėl vis sudėtingėjantis simbolių ir metaforų pasaulis ilgainiui vėles- 
nių kartų dailininkams tampa savotišku gamtos paslapčių ir jautriausių menininko vidinių 
išgyvenimų interpretacijos kodu. 

Jungdamas į vieningą visumą skirtingas gamtos „stichijas“ - vandenį, kalnus, medžius, 
gyvūnus, paukščius, gėles ir pasitelkdamas įvairias perspektyvos sistemas, piešinio bei švieso- 
tamsos teikiamas meninės išraiškos galimybes, peizažą kuriantis tapytojas savitai sprendžia 
skirtingas erdvės ir laiko santykių problemas, siekia vizualiai įprasminti ne tik supančios 
gamtos grožį ir harmoniją, tačiau ir kitas sudėtingiausias metafizines žmogaus būties ir kūry- 
bos problemas. Vaizduotėje atgimstantys įstabios žmogų priglaudžiančios gamtos, gyvūnų, 

paukščių, augalų konkretūs vaizdiniai, motyvai ilgainiui transformuojasi į sudėtingą peizažo 
simbolikos sistemą, kuri asociatyviais ryšiais yra susijusi su slapčiausiomis individo mintimis 
ir jautriausiais išgyvenimais. 

Mitiniai ir realūs Kinijos gyvūnai kinų mene simbolizuoja konkrečius dalykus ar meta- 
foriškai įprasmina žmonių jausmus. Tęsiant penkianarę simbolinę sistemą pirmiausia reikia 
paminėti penkis šventus gyvūnus; vienragį, drakoną, feniksą, baltą tigrą ir dangišką vėžlį. Be 
vyraujančios minėtos penkianarės sistemos, kinų kultūros tradicijoje galime aptikti ir kitą 
su trimis simboliniais gyvūnais susijusią sistemą (žalias drakonas, raudonas feniksas, baltas 
tigras), kuri simbolizuoja svarbiausius kinų pasaulėvaizdžio aspektus. Vienas slėpiningiausių 
ir mistiškiausių kinų mene aptinkamų simbolių yra vienaragis, kuris vadinamas Cilin. Tai 
išskirtinės svarbos kinų mitologijos gyvūnų, kuris traktuojamas kaip vienas iš keturių gėrį 
žmonėms ir valstybei nešančių gyvūnų (kiti - drakonas, feniksas ir vėžlys). Šis paslaptingas 
padaras yra patelė ir patinas viename, yin ir yang pradų harmoningas junginys, tobula pagrin- 
dinių penkių elementų visuma. Šio mitinio gyvūno išvaizda neįprasta - vilko, elnio ir arklio 
mišinys. Tai itin subtilus padaras, kuris eidamas atsargiai stengiasi neuZminti net ant mažiausio 
gyvio. Jo pasirodymas kinų mene reiškia kilnaus, teisingo ir tauraus valdovo gimimą. Pasak 
kinų įsitikinimų, sužeidus vienaragį arba peržengus per jo lavoną, galima prišaukti nelaimę. 
Galiausiai Cilin ragas simbolizuoja šalies vienybę ir tvirtą valdžią. 

Kitas išskirtinės svarbos gyvūnų kinų meno simbolis yra mitinis drakonas. Jis nuo senovės 
suvokiamas kaip paslaptingas padaras, apie kurį randamos tik užuominos. Drakonas reguliuoja 
yin ir yang pusiausvyrą, naudoja visas Dao galios raiškos priemones. Jis kinų mitologijoje yra 
suvokiamas kaip pirmapradžio Dao ženklas, pagrindinė dvasinė jėga, vienijanti visas tikrovės 
apraiškas. Laurence Sickmanas aiškina drakonus kaip nematomo Dao simbolius, jis taip pat 
komentuoja, kad drakonas yra ta pirmapradė priežastis, kuri apima viską, bet niekada dar 
nematyta savo raiškos formoje“ (Sickman, 1956, p. 143). 

Mistiniu efemeriškumu ir netikėtomis transformacijų galimybėmis išsiskiriantis drakonas 
yra suvokiamas kaip ypatingomis galiomis išsiskirianti dieviškoji būtybė, kuri ne tik skraido 
aukštai tarp debesų, tačiau ir neria į giliausius vandenis, netikėtai išnyra iš vandens stichijos 
ir savo valia išnyksta bei savaimingai keičia orą. Aukščiausiu drakono vaizdinio pavidalu kinų 
kultūros tradicijoje skelbiamas vadinamasis baltasis drakonas. Jis asocijuojasi su švariai balta 
tapytojo kūrinio erdve, kurioje jau neregima drakono atvaizdo pėdsakų. Tai jau yra kraštutinė 
abstrahavimosi nuo juslėmis suvokiamos tikrovės ir visiškos abstrakcijos forma, didžiojo Dao 
visa ko pirmapradės pradžios, tai yra Tuštumos, simbolinis vaizdinys. 

Daugumoje paveikslų drakonai vaizduojami susirangę į spiralę, su mažyčiais sparnais 
arba visai be jų. Gilinantis į kinų peizažų įvairių motyvų simbolinio kodavimo sistemas nesun- 
kiai aptiksime S raidės linijomis įprasmintus drakono simbolinius vaizdinius, kuriuose slypi 

užuomina apie jiems priskiriamas išskirtines savybės. Peizažo tapyboje pamėgtas vingiuojančio 
kilpa iš kalnų ištekančio galingo upės srauto motyvas kalnų slėnyje yra tiesioginė aliuzija į 
drakonui priskiriamą galią. Kita vertus, kinų peizažo tapybos meistrai mėgsta vaizduoti žemės 
paviršiuje išsidriekusias slyvos šaknis, kurios yra vadinamos drakono nagais. Susipynusios 
medžio šakos taip pat yra užuomina apie drakonų susipynimą. 

Skirtingai nei Vakarų dailės tradicijoje, kurioje drakonas yra blogio, agresyvių ir destruk- 
tyvių jėgų, gėrio naikinimo įsikūnijimas vaizduojamas kaip baisus, negandas nešantis roplys, 
padengtas žvynais, ataugomis, dažniausiai turintis vieną arba kelias galvas spjaudančias ugnimi, 
Kinijoje drakonas nelaikytas pikta lemiančiu padaru. Priešingai, jis yra stiprybės, vienybės, 
imperatoriškos galios, valdžios, taurumo, išminties, globos, sėkmės, išskirtinio talento simbo- 
lis. Šis mitinis padaras yra vaizduojamas dažniausiai kaip viengalvis roplys smaila krokodilo 
galva su nutjsusias ūsais. Jis yra tarsi sudurstytas iš skirtingų gyvūnų ir jiems priskiriamų 
galių: kupranugario galvos, elnio ragų, triušio akių, jaučio ausų, gyvatės kaklo, žuvies žvynų, 
arklio karčių, erelio nagų. Pirmasis Han dinastijos imperatorius Liu Bang savo tėvu skelbia 
drakoną. Taip susiformuoja minėtas požiūris į drakoną kaip imperatoriškos galios simbolį, 
o imperatorienės tapatinamos su feniksais (čia vėlgi atsispindi kinų simboliniam mąstymui 
būdinga yin ir yang sąjunga). Todėl kinų kultūros tradicijoje ir mene visa, kas yra susiję su 
imperatoriška šeima, žymima drakonų ir feniksų simboliais. Feniksas yra toks pat mitinis 
kūrinys kaip ir drakonas. Jis yra paveiksluose vaizduojamas kaip keistas vištos galvos, gyvatės 
kaklo, vėžlio nugaros, žuvies liemens ir uodegos junginys. 

Daugumoje paveikslų drakonai vaizduojami susirangę į spiralę, su mažyčiais sparnais 
arba visai be jų. Gilinantis į kinų peizažų įvairių motyvų simbolinio kodavimo sistemas ne- 
sunkiai aptiksime S raidės linijomis įprasmintus drakono simbolinius vaizdinius, kuriuose 
slypi užuomina apie jiems priskiriamas išskirtines savybės. Pavyzdžiui, peizažo tapyboje 
pamėgtas vingiuojančio kilpa iš kalnų ištekančio galingo upės srauto motyvas kalnų slėnyje 
yra tiesioginė aliuzija į drakonui priskiriamą galią. Kita vertus, kinų peizažo tapybos meistrai 
mėgsta vaizduoti žemės paviršiuje išsidriekusias slyvos šaknis, kurios yra vadinamos drakono 
nagais. Susipynusios medžio šakos yra užuomina apie drakonų susipynimą. Kinų imperatoriai 
vilkėdavo drabužius su drakonų atvaizdais, būdavo tapomi jų portretai, kadangi drakono 
vaizdiniai simbolizavo jų galią ir valdomos imperijos vienybę, tvirtumą kitiems už imperijos 
ribų esantiems valstybės neprieteliams. 

Kadangi drakonas yra ryškiausias imperatoriškos galios simbolis, todėl kinų tapybos 
tradicijoje jis tampa netgi savarankiško tapybos žanro vadinamosios „drakonų tapybos“ 
objektu. Žymiausiu šio žanro atstovu yra VI a. tapytojas Zhang Sengyou. Kinų estetikos 
tradicijoje mistiniu efemeriškumu ir netikėtomis transformacijų galimybėmis išsiskiriantis 
drakonas yra suvokiamas kaip ypatingomis galiomis išsiskirianti dieviškoji būtybė, kuri ne tik 

skraido aukštai tarp debesų, tačiau ir neria į giliausius vandenis, netikėtai išnyra i$ vandens 
stichijos ir savo valia išnyksta bei savaimingai keičia orą. Aukščiausiu drakono vaizdinio 
pavidalu kinų kultūros tradicijoje skelbiamas baltasis drakonas, tai yra toks drakono vaizdi- 
nys, kuris asocijuojasi su švariai balta tapytojo kūrinio erdve, kurioje jau neregima drakono 
atvaizdo pėdsakų. Tai jau yra kraštutinė abstrahavimosi nuo juslėmis suvokiamos tikrovės 
ir visiškos abstrakcijos forma, didžiojo Dao visa ko pirmapradės pradžios, tai yra Tuštumos, 
simbolinis vaizdinys. 

Iš kitų jau realių gyvūnų pasaulio kinų meno simbolikoje svarba išsiskiria tigras, liūtas 
ir arklys. Tigras yra laikomas laukinių gyvūnų karaliumi, jis simbolizuoja didžiulę jėgą, drą- 
są, išdidumą. Čia jis pranoksta kitur žvėrių karaliumi laikomą liūtą. Liūtas kinų mene iškyla 
kaip drąsos, jėgos ir patikimos apsaugos simbolis. Todėl liūtų porinės figūros saugo svarbius 
sakralinius ir kitus reikšmingus kinų pastatus. Dažnai aptinkamas liūto letena laikančio rutulį 
motyvas yra išminties nešančios šviesą į tamsos pasaulį simbolis. 

Su vyriškuoju yang pradu siejamas arklys simbolizuoja ištikimybę, eleganciją, verzluma, 
nepriklausomą charakterį ir ištvermę. Būdamas ištikimybės simboliu, jis yra individo klajonių 
bei tiesos ieškojimo kelyje patikimas palydovas, simbolizuoja daoizmo ir čan adeptų šlovinamą 
gyvenimo prasmės bei išminties ieškojimo ciklą, kuris susideda iš išėjimo ir grįžimo. Todėl 
arklio figūra dažnai vaizduojama daoistinių estetinių idėjų įkvėptuose peizažuose, kuriuose 
pabrėžiamas glaudus ryšys tarp pažinimo kelyje judančio žmogaus ir jį vedančio ar lydinčio 
arklio. Abu jie yra pažinimo kelyje juda viena kryptimi, tačiau laukinė ir laisva arklio dvasia 
čia išryškinama charakteringomis veržlumą pabrėžiančiomis detalėmis. Stirna simbolizuoja 
stabilų gyvenimą, patikimą valstybės tarnybą ir algą. Negatyvias konotacijas turi lapės ir vilko 
simboliai. Pirmoji yra gudri ir sukta, o antrasis simbolizuoja - nuožmumą ir negailestingumą. 
Šių gyvūnų savybėms oponuoja artimo žmogaus draugo šuns ambivalentiška simbolika; viena 
vertus, jis yra istikimumo, lojalumo ir patikimumo simbolis, o kita vertus, esantis po padu ir 
nuolankiai tarnaujantis stipresniam padaras. Vėžlys kinams yra ilgaamžiškumo simbolis. 

Nemažiau svarbiomis simbolinėmis savybėmis pasižymi ir kinų vaizduojami paukščiai, 
kurie simbolizuoja skirtingų tipų dvasines energijas. Žvelgiant į paukščius vaizduojančius 
paveikslus, galima matyti,kad jie pirmiausia yra užuomina į daoistų šlovinamą kilimo aukštyn 
į Dangaus ir nemirtingų karalystę. Ypatingą prasmę paveikslų simbolikoje įgavę paukščiai 
dažniausiai simbolizuoja žmogaus dvasios ir svajų polėkius į aukštesnes erdves, ten, kur 
skleidžiasi šviesa, nesuteršta dvasia ir tyrumas. Be minėto mitinio fenikso, traktuojamo kaip 
paukščių pasaulio karalienės, kuri visada sukiojasi apie paslėptų lobių vietas, iš visų paukščių 
kinų vaizduojamosios dailės ir poezijos tradicijoje svarba išsiskiria pamėgta dangaus platybėse 
skriejanti gervė. Ji yra taurumo, ilgaamžiškumo ir nemirtingumo simbolis simbolizuojantis 
tyrumą, ištikimybę, draugystę, o anot daoizmo šalininkų, gervė yra nemirtingųjų paukštis ne- 

Santis mirusiųjų sielas į dangaus sferas. Simboliné prasmę turi ir paveiksluose regimas gervių 
galvos pasisukimas, kuris byloja apie gręsiančius dvasios skrydžiui pavojus. 

Kitas dažnai kinų tapytojų paveiksluose aptinkamas simbolis yra erelis; vaizduojamas 
sėdintis ant uolos jis simbolizuoja vienišą karį, o tupintis pušyje - ilgą kupina jėgos prasmingą 
gyvenimą. Kinų dailėje taip pat mėgstamas didybės, išskirtinio grožio ir klestėjimo simbolis 
povas, kuris simbolizuoja laimę, sėkmę darbe, karjeroje. Jis vaikšto išdidus, puikuodamasis 
savo spalvingomis uodegos plunksnomis. Jo kerinčių žvilgsnį plunksnų raštas primena akis, o 
jos Kinijoje yra išminties simbolis. Taip pat tikėta, kad spinduliuojančios spalvų grožiu povų 
plunksnos namuose pritraukia visokias gėrybės, garbę ir apsaugo namų savininką nuo nelai- 
mių. Vienas populiariausių, greta gervių, kinų dailės ir poezijos simbolių yra vieniša antis. Ji 
simbolizuoja žmogų atplėštą nuo artimųjų ir gimtosios erdvės, klajūną, šauklį, kuris nepajėgia 
surasti patikimo prieglobsčio. Kartu tai yra ir viltį įžiebiančios žinios vaizdinys. Ančių pora 
simbolizuoja - neperskiriamą meilę, tvirtą sąjungą, ištikimybę, prieraišumą, šiltus žmonių 
santykius, bendrystės jausmus. Antys, remiantis daoistine ir konfucine simbolika, neretai 
priešpriešinamos juodų varnų būriui, kuris simbolizuoja niekingų naudos žmonių neišrankios 
lengvai manipuliuojamos tamsios prastuomenės, tamsuolių miniai ar bandai. 

Dažnai kinų dailininkų paveiksluose ant slyvų medžio šakelės aptinkama ilgauodegė šar- 
ka, kurios pavadiniams kiniškai skamba kaip linksmasis paukštis, simbolizuoja laimę. Panaši 
simbolinė prasmė teikiama ir kregždėms, kurios susisukdamos lizdus namų pakraigėje atneša 
jame gyvenantiems žmonėms sėkmę, todėl šeimininkai stengiasi nedrumsti joms ramybės. 
Paslaptingesnis nakties skrajūnas šikšnosparnis kinams yra sėkmės ir turto simbolis. Skirtingai 
nei Vakaruose, kur nakties paukštis pelėda laikoma išminties simboliu, Kinijoje pelėda siejama 
su slėpiningumu, tamsos balsais, anapusiniu pasauliu, mirtimi, šviesos vengimu, vienatve. 
Pelėdos naktyje skleidžiami garsai suvokiami kaip nesėkmės simboliniai pranašai, o jos įskri- 
dimas į namus pranašauja apie netrukus užgriūnančias nelaimes. Vaizduojant paukščius kinų 
tapybos simbolikoje, paveiksluose taip pat yra svarbus paukščių galvų pasisukimas, bylojantis 
apie pavojus, kylančius gyvenimui. 

Ne mažiau svarbus vaidmuo kinų kultūros ir estetikos tradicijoje tenka augalų simbo- 
likai. Pagrindinės žmogaus charakterio dorybės kinų peizažo tapybos estetikoje siejamos su 
pušies, slyvos, bambuko, bijūno, orchidėjos, chrizantemos ir kitais iš augalų pasaulio įvairovės 
pasisemtais simboliais. Pavyzdžiui, vienas labiausiai peizažo tapybos meistrų pamėgtų mo- 
tyvų pušis įvaizdina simbolinę prasmę. Jos tvirtas stiebas ir šaknys jungia žemės ir dangaus 
pasaulius, pušis yra tvirtumo ir dorybės simbolis. Tai medis, kuris įkūnija žmogaus dorybės ir 
simbolizuoja vyriškajam yang principui būdingą sielos tvirtumą, pastovumą, patikimumą, ap- 
saugą ir ilgaamžiškumą. Peizažo vaizdinių sistemoje šis medis atlieka ir savotiško mediatoriaus 
funkcijas, kadangi, kaip minėjome, jos šaknys ir šakos tarsi sieja žemės ir Dangaus pasaulius. 


85 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Zaliuodama visais metų laikais, netgi šaltą žiemą, ji simbolizuoja ištvermę ir pastovumą. Ir 
galiausiai augantys sveikoje gamtinėje aplinkoje pušis ir pušynai teikia tvirtą prieglobstį sieloms 
ir siūlo apsaugą bei draugystę klajūnams; siūlo apsaugą nuo saulėtos dienos karščio, prieglobstį 
nuo žvarbaus žiemos ir kalnų vėjo. Pušų grupės rodo šeimos grupes ir hierarchijos tvarką ne 
tik gamtos, tačiau ir socialiniame pasaulyje, simbolizuoja harmoningus žmonių santykius. 
Visais metų laikais žaliuodama ji simbolizuoja pastovumą žmonių santykiuose. Amžinai 
žalios pušies sąveika su bambuku ir žydinčia laukine slyva - meihua - simbolizuoja dvasios 
tvirtybę ir amžiną draugystę. 

Kinų tapybos tradicijoje žmogiškų dorybių visuma yra susieta su slyva, orchidėja, bambuku 
ir chrizantema, vadinamais keturiais skirtingų kilnumo apraiškų simboliais. Tyrinèjusi kinų 
tapybos simbolių sistemas Judith Burling nurodo, kad slyva simbolizuoja drąsą, nes ji pražysta 
pirma ir drąsiai meta iššūkį pasitraukiančios žiemos pavojams; kai slyva ir bambukas auga 
kartu - tai draugystės simbolis; laukinė orchidėja atstovauja nuolankumą, kuklumą, švelnumą 
ir grožį; chrizantema žydi vėliausiai, stodama akis į akį prieš žiemos šalčius, ji simbolizuoja 
žmones, kurie išlieka dori nelaimių ir pagundų akivaizdoje (Burling, 1953, p. 70-71). 

Iš tikrųjų daugelio didžiųjų kinų peizažo tapybos meistrų pamėgta laukinė slyva simbo- 
lizuoja jaunystę, tikrą grožį, atšiaurų taurumą ir drąsą, ji siejasi su gaiviu pavasario alsavimu, 
su slapčiausių ateities lūkesčių išsipildymu. Anksti pražysdama laukinė slyva meta drąsų iššūkį 
žiemos šalčiams ir negandoms, o augantis kartu slyva ir bambukas simbolizuoja tvirtumą ir 
taurumą, neišardomą dvasiškai artimų žmonių draugystę. 

Kitas kinų peizažo estetikoje paplitęs ir daugybės kinų tapytojų pamėgtas augalinis 
simbolis yra bambukas, kuris ilgainiui susiformuoja į atskirą įtakingą tapybos žanrą. Jis kinų 
tapybos tradicijoje išsiskiria sudėtinga įvairiomis kryptimis išsišakojančia simbolika. Dėl tra- 
diciškai priskiriamų skirtingų savybių bambuko simbolis dažnai pasitelkiamas įvairių idėjų 
pagrindimui, kadangi simbolizuoja daugybę vertingų gamtos ir žmogaus charakterio savybių. 
Pirmiausia tarp tvirtų medžių ir lanksčių trapių augalų išsiskleidęs bambukas sujungia skir- 
tingas savybes: yra stiprus kaip vyriškas gamtos jėgas atspindintis yang, bet kartu reiškiasi kaip 
moterišką minkštumą, paslankumą simbolizuojantis yin. Jautrus bambuko reagavimas į išorinį 
gamtos stichijų poveikį, jo pavydėtinas lankstumas ir lingavimas beitvirtumas išreiškia kosminę 
procesų kaitą ir vitališkumą, nuolankumas, prisitaikymas prie supančios aplinkos liudija apie 
sugebėjimą pasitenkinti mažuma, kilnų pasišventimą ir tarnavimą pasauliui, nesitikint jokių 
apdovanojimų. Todėl kinų estetikos ir meno tradicijoje bambukas simbolizuoja asmenybės 
taurumą, teisingumą, atkaklų menininko atsidavimą siekiamam tikslui ir išmintį. Tai kartu ir 
stebėtino asmenybės nuoseklumo, ištvermingumo įsikūnijimas, kuris rodo gyvybingumą, o 
stiebo sutvirtėjimas charakterio tvirtumą, atsirandantys jo kamiene sustorėjimai ir gumbai - 
nenumaldomą laiko tėkmę, susijusią su metų ciklų kaita. 

Antra vertus, tuščiaviduris bambukas, iš kurio sukuriami įvairūs muzikos instrumentai, 
simbolizuoja ir jautriai atspindi vieną pamatinių šešių kinų tapybinės estetikos principų „dva- 
sinį rezonansą“. Šis augalas itin subtiliai reaguoja į išorinius gamtos pokyčius ir kartu išsau- 
goja gyvybingumą, išlaiko savo tyliai šlamančia gamtos muzika žalius lapus net per nuožmias 
žiemas. Šis skleidžiantis švelnius garsus bambukas yra tylus, nuolankus, visur sąžiningai kaip 
pagalbinė medžiaga tarnauja žmogaus poreikiams. Tapytojų intelektualų tradicijoje, anot 
M. Sullivano pastebėjimo, bambukas dažnai tampa kilnios asmenybės jėgos ir sąžiningumo 
simboliu (Sullivan, 1967, p. 224). 

Galiausiai, po kiekvienų metų įvairių stichijų ir nenumaldomų laiko išbandymų iškilę 
bambuko stiebo sustorėjimai yra vizualiniai ženklai, kurie liudija apie jo augimo ir brendimo 
procesus, siejamus su nuolatos besikeičiančiais metų laikais. Dėl daugybės jam būdingų skir- 
tingų savybių yra naudingas žmonėms slepiantis nuo netikėtai užklupusių gamtos negandų 
statant laikinas keliauninkų, vienuolių, menininkų pasiüres nuo lietaus, vėjo, šalčio, taip pat ir 
tvirtesnius pastatus bei tiltus per upes,kalnų tarpeklius. Giliausia slėpininga bambuko simbo- 
linė esmė gali būti suvokiama, anot kinų estetinių traktatų autorių, tik įsijaučiant į šio augalo 
dvasią, „jaučiant,kaip jis auga“. 

Kiek kitokio pobūdžio yra kinų estetikos tradicijoje išplėtota gėlių simbolika. Populia- 
rūs augaliniai kinų tapybos simboliai yra bijūnas ir lotoso žiedas. Bijūnas („gėlių valdovas“) 
simbolizuoja pavasario gaivinančią jėgą, aukštą žmogaus kilmę ir turtą, o skaistus ir švelnus 
lotoso žiedas, išaugantis iš dumble ir purve esančių šaknų - žmogų, sugebėjusį nesuterštu 
pereiti per gyvenimo purvus, pagundas į tikslą, o narcizas yra sėkmę nešanti gėlė. Lotosas ir 
laukinė orchidėja simbolizuoja grožį ir rafinuotumą, atitinkantį jų žiedų skleidžiamą subtilų 
aromatą. Išsiskleidęs lotoso žiedas yra aukščiausio dvasios tyrumo simbolis, kuria daoizmo ir 
čan adeptai teikia ypatingą simbolinę prasmę ir skelbia šventu. Kita vertus, laukinė orchidėja 
čia simbolizuoja kuklumą, minkštą charakterį, tyrą nuoširdų švelnumą, o vėliausiai pražys- 
tanti chrizantema metanti iššūkį artėjantiems šalčiams simbolizuoja asmenybę, pajėgiančią 
išsaugoti dvasios tvirtumą, dorumą netgi didžiausių gyvenimo iššūkių ir nelaimių sąlygomis. 
Šių ir daugybės kitų gamtos pasaulio reiškinių, simbolių, detalių, fragmentų įvedimas į meno 
vaizdinių sistemą kinų vaizduojamosios dailės estetikoje ir mene neretai pasitarnauja univer- 
salių filosofinių idėjų išraiškai. 

Dar senovėje susiformavusi subtilių gyvūnijos ir augalijos simbolių sistema yra praturti- 
nama ir su būties dialektika susijusia spalvų simbolika. Jau nuo senovės Kinijoje gyvuoja tvirtas 
šaknis kultūroje suleidusi tamsos siejimo su moteriškuoju pradu yin, o šviesos su vyriškuoju 
yang. Greta yra pagrindinių arba grynų penkių spalvų sistema, kurioje kiekviena spalva atspindi 
skirtingas pasaulio šalis, kinų gamtos filosofijos pirmapradžius elementus, pirmaprades gamtos 
jėgas, charakterio ar daiktų, reiškinių savybes, planetas, realius arba mitinius gyvūnus ir pan. 

Kiekviena spalva čia turi aiškiai apibrėžtą simbolinę prasmę. Raudona spalva simbolizuoja pie- 
tus, ugnį, metalą, Marso planetą, Dangaus ir Žemės vedybinę sąjungą tai yra šviesaus aktyvaus 
vyriško prado jungtį su galinga atogrąžų saulės energija skleidžiančiu moterišku pradu, kurį 
simbolizuoja raudonas feniksas. 

Juoda spalva simbolizuoja šiaurę - šaltos arktinės žiemos kryptį, vandenį, Merkurijaus 
planetą, šviesos užgimimą tamsos karalystėje. Ji įkūnija šiurkštų, grublėtą, nelygų paviršių, 
nerimastį ir siejama su dviem juodais ropliais gyvate ir sausumos vėžliu, kurie kartais vaiz- 
duojami susipynę. Raudona spalva simbolizuoja pietų kryptį, ugnį, Marso planetą, laimę, 
šviesų aktyvų vyrišką yang pradą. Žalia (ir su ja siejama mėlyna) spalva simbolizuoja rytus, 
medį, pavasarį, humaniškumą, ji siejama su Jupiterio planeta. Kita vertus, žalia ir su ja siejama 
mėlyna spalva simbolizuoja nuo Kinijos rytuose besidriekiančio milžiniško vandenyno kryptį, 
todėl šią spalvą simbolizuoja ir melsvai žalsvas drakonas. Balta spalva simbolizuoja - vakarus, 
metalą, rudenį, Veneros planetą, tyrumą, lygų paviršių, rimtį, meditaciją, ji siejami su balto 
tigru išnyrančiu iš Himalajų priekalnių pusės. Taip pat kinų kultūros tradicijoje ji yra gedulo 
spalva. Šios sudėtingos spalvų sistemos su daugybe skirtingų vedinių centre yra su derliaus 
branda susijusi geltona spalva, kuri simbolizuoja centrą, Saturno planetą, Žemės apvaisini- 
mą Dangumi ir kartu yra imperatoriškos galios simbolis, kuris vaizduojamas kaip geltonas 
drakonas juodo dangaus fone. 

Visos kitos be penkių mūsų aptartų pagrindinių arba grynų spalvų yra laikomos antri- 
nėmis, kadangi atsiranda maišant tarpusavyje arba keičiant spalvas. Kinų tapytojai skirtingais 
istoriniais tarpsniais naudojo įvairius dažniausiai santūrių spalvų atspalvius išskyrus grynai 
juodą spalvą. Plati antrinių spalvų gama kinų kultūros tradicijoje asocijuojasi ne tik su poky- 
čiais, tačiau ir nemaloniais reiškiniais, įvykiais. Todėl tradicijų besilaikantys kinai jų vengia 
aprangoje ir papuošaluose. 

Vadinasi, menininko vaizduotėje atgimstantys įstabios žmogų priglaudžiančios gam- 
tos vaizdiniai, gyvūnai, paukščiai, augalai, nuolatos besikeičiančios gamtos spalvos ilgainiui 
transformuojasi į sudėtingą peizažo simbolikos sistemą, kuri asociatyviais ryšiais susijusi su 
slapčiausiomis žmogaus mintimis, jautriausiais išgyvenimais. Konkrečių gamtos pasaulio 
reiškinių, simbolių, detalių, fragmentų įvedimas į paveikslo vaizdinių sistemą kinų peizažo 
tapybos estetikoje pirmiausia pasitarnauja universalių filosofinių idėjų išraiškai. Peizažo ir 
kitų populiarių žanrų tapyboje plačiai pasitelkiama daugybė iš žmogų supančio gamtos ir 
kasdienio gyvenimo pasaulių perimtų įvaizdžių, augalų, gėlių, paukščių, gyvūnų vaizdinių, 
siekiant subtilia simbolių ir metaforų kalba perteikti konkrečias individo charakterio savybes ar 
abstraktesnes idėjas. Vienas populiariausių kinų poezijos ir tapybos įvaizdžių, regimų peizažo 
tapybos kūriniuose, yra prie kranto prisiglaudusi vieniša valtis, kuri yra asmens pasimetimo, 
vienatvės, būties prasmės ieškojimo simbolis. 

Perspektyvinés sistemos 


Remdamiesi išankstinėmis nuostatomis apie tradicinės vakarietiškos perspektyvos (pranc. 
perspective < lot. perspicio - kiaurai matau) universalią reikšmę, daugelis teoretikų ignoruoja 
Kinijoje susiformavusių perspektyvinių sistemų specifiškumą bei estetinę vertę. Kiekvienoje ci- 
vilizacinėje erdvėje susiformavusiose perspektyvinėse sistemose susiduriame su savų specifinių 
konvencionalių dėsnių visuma, kurių negalima mechaniškai perkelti į kitą sistemą. Tiesą sakant, 
perspektyvos problemos kinų dailėje iškyla anksčiau nei Vakaruose ir plėtojamos įvairiomis 
kryptimis. Perspektyva, pagrįsta optiniu reiškiniu - tariamu figūrų bei daiktų mažėjimu ir jų 
lygiagrečių linijų susikirtimu horizonte, kūnams tolstant nuo žiūrovo akies, tampa svarbių küry- 
binių ieškojimų objektu. Vienas perspektyvines sistemas kinų dailininkai išplėtoja iki jų loginės 
pabaigos, o kitų - tik brėžia galimus raidos kelius. Kinų tapytojai ir dailės teoretikai, išskirtinį 
dėmesį teikiantys gamtos vaizdinių kūrimui, anksti suvokia, kad požiūrio taško vaizduojamoje 
dailėje pasirinkimas yra svarbus peizažų ir panoraminių vaizdinių kūrimo komponentas. Iš čia 
plaukia jų išskirtinis dėmesys perspektyvos ir erdvinių santykių problemoms. Būtent peizažo 
tapybos meistrai, būdami teoretikai, daug nuveikė skirtingų perspektyvinių sistemų, tai yra 
trimačių kūnų vaizdavimo plokštumoje būdų, kūrimui ir tobulinimui. 

Perspektyvos problemos ryškėja formuojant peizažo tapybos estetikos principus, kai 
dailininkai siekia šilko ritinėliuose ar popieriaus lapuose sukurti realių erdvių santykių ir 
apimčių tikroviško perteikimo iliuziją. Skirtingų erdvinių planų ir horizonto sąveikos proble- 
mų sprendimo rakto pradeda ieškoti V a. peizažo tapybos meistrai Zong Bing ir Wang Wei 
(415-443), vėliau šiuos ieškojimus tęsia Tang ir Song dinastijų valdymo laikų kūrėjai. Tiesą 
sakant, kinų erdvinės perspektyvos sistema susiformuoja anksčiau nei Vakaruose, būtent jau 
VIII a. I pusėje. 

Tang dinastijos valdymo laikais Kinijoje peizažo tapyboje atsiranda trečiojo i$matavimo 
ir gelmės iliuzijos perteikimas ir išryškėja panašūs į Vakarų renesanso laikais atsiradusios 
linijinės perspektyvos principus. Įjungęs į tradicinę linijinę perspektyvą tūrinius objektus bei 
frontalinius ir profilinius vaizduojamųjų figūrų pasisukimus, kitas kūrėjas Wang Wei (699-756) 
ne tik pabrėžia vidinių vaizduojamųjų objektų ryšį, bet ir formuoja pagrindinius kinų erdvi- 
nės perspektyvos principus. Šioje perspektyvinėje sistemoje projekcijos centras perkeliamas į 
begalybę, dėl ko perspektyvinės linijos horizonte nesusikerta. 

Kitaip negu vakarietiška, ši perspektyvinė sistema yra „daugiataškė“ ir „lygiagreti“, nes 
vaizduojamoji erdvė suvokiama iš dviejų ir daugiau regėjimo taškų. Joje išlieka ankstesnės 
linijinės perspektyvos elementai, tik vaizduojamieji daiktai yra sąlygiški, jie paklūsta konkre- 
čioms erdvinėms schemoms, skaidančioms paveikslą į kelias erdvines zonas. Čia horizonto 
linija patalpinama aukščiau nei europietiškoje perspektyvoje. Subtiliu skirtingų erdvinių planų 

deriniu perteikiamas kraštovaizdžio erdvės suvokimas. Būtent šie neklasikiniai kinų erdvinės 
perspektyvos ir „kadruotos“ kompozicijos principai, atėję į impresionistų dailę per Japoniją, 
suvaidina svarbų vaidmenį atsinaujinant Vakarų poimpresionistinei tapybos tradicijai. 

Tolesnei perspektyvos problemų plėtotei svarbūs yra horizonto perspektyvos principai, 
kuriuos į peizažo tapybos estetiką įveda subtilus X a. peizažo meistras ir teoretikas Li Cheng. 
Ši įvairiapusio talento asmenybė išsiskyrė novatoriškumu ir daugybės inovacijų įvedimu į 
kinų peizažo tapybos tradiciją, ką detaliau aptarsime specialiame jo estetinėms pažiūroms ir 
tapybai skirtame skyriuje. Tačiau grįžkime prie Li Cheng amžininkams neįprastos horizonto 
perspektyvos, kurią jis, konfrontuodamas su nusistojusia tradicija, įveda į savo peizažus. Anot 
ikijo viešpatavusios erdvinės perspektyvos sampratos, peizažas privalėjo perteikti skirtingas ne 
tik kalnų ar jų grandinių rakursų formas, tačiau ir peizažuose tapomų kuklių statinių poilsiui 
skirtų pavėsinių, paviljonų eksterjerus ir interjerus. Jie priklausomai nuo konkretaus dailininko 
sumanymo galėjo būti vaizduojami iš skirtingų arti ar toli esančių nuo tapymo objekto regos 
taškų, metant žvilgsnį į tapomą objektą iš viršaus, apačios ar šalies. 

Li Cheng kūryba yra žingsnis į judančios ar išskaidytos perspektyvos naujų išorinio pa- 
saulio vaizdavimo galimybių atskleidimą. Pasitelkdamas naujus gamtos vaizdavimo principus 
dailininkas susikuria instrumentą, padedantį pagal sumanymą prikaustyti savo kūrinių suvo- 
kėją prie konkrečių paveikslo vaizdinės sistemos elementų ir vesti jį norimais meno kūrinio 
suvokimo keliais, išnaudojant specifines tokios perspektyvos ir optinės iliuzijos perteikimo 
galimybes. Iš viršaus į peizažo vaizdinius metamas žiūrovo žvilgsnis įgauna galimybę tarsi iš 
paukščio skrydžio apžvelgti apačioje atsiveriančius naujas kraštovaizdžių erdves ir išvysti visą 
atsiveriančią svaigios atmosferos pripildytą peizažo panoramą. 

Daug svarbių pamąstymų apie išskaidytos perspektyvos principus aptinkame Li Cheng 
mokinio, įtakingiausio Song dinastijos valdymo laikų akademinės estetikos ir dailės atstovo 
Guo Xi traktate „Iškilmingas miškų ir vandens srautų kreipimasis“ (Linguan Gaozhi) išplėto- 
toje vadinamoje „trijų tolių“ (sanyuan) teorijoje. Aptarinėjant įvairius peizažuose naudojamus 
išskaidytos perspektyvos principus pasitelkiami trijų skirtingų planų, kurie vadinami „toliais“ 
sąvokos: 1) aukščio tolis, 2) gelmės tolis ir 3) lygumos tolis. Aiškindamas savo požiūrius Guo Xi 
rašo, kad priklausomai nuo konkretaus požiūrio taško, pavyzdžiui, į kalnus regime skirtingas 
jų formas: „jei iš kalno apačios žvelgiama į jo viršūnę, tuomet tai vadinama aukščio toliu; jei, 
stovėdami priešais kalną, žvelgia į tai, kas yra už kalno, tai vadina gelmės toliu; jei nuo artimo 
kalno žvelgia į tolimus kalnus, tuomet tai vadinama lygumos toliu“ (Guo Xi, 1965, p. 89). 

Šių visų „trijų tolių“ junginio atsiradimą vieningoje išskaidytos perspektyvos sistemoje 
nulemia judantis regėjimo taškas, kuris kinų estetikos tradicijoje teoriškai grindžiamas kalnų 
takais klajojančio išminčiaus ir dailininko vaizdiniu, kuris judėdamas savo skirtinguose aukš- 
čiuose esančiais kalnų keliais regi prieš jo akis nuolatos atsiveriančias skirtingas kalnų viršūnių 

Guo Xi. Seni medžiai tolumoje. Horizontali perspektyva. XI a. Spalvotas tušas, šilkas 


lygumų, tarpeklių su srauniais upeliais panoramas. Toliau Guo Xi aiškina, kad ne tik priklauso- 
mai nuo konkretaus požiūrio taško regime skirtingą kalno vaizdą, tačiau kiekvienas iš išskirtų 
tolių tipų pasižymi skirtingomis spalvinėmis ir toninėmis charakteristikomis. „Aukščio tolio 
atspalvis - šviesus, aiškus; gelmės tolio - tamsus, apniukęs; lygumos tolio atspalvis - tai šviesus, 
tai tamsus“ (Guo Xi, 1965, p. 89). Vėliau pasirodžiusiame traktate „Apmąstymai iš garstyčios 
grūdo dydžio sodo“ (1679-1701) prabylama ir apie, ketvirtaja dimensiją“. Vadinasi, savo naujų 
peizažų erdvės perteikimo galimybių ieškojimuose tiek Li Cheng, tiek ir jo mokinys Guo Xi 
nuosekliai plečia tradicinio perspektyvinio pasaulio perteikimo galimybes. 

Vadinasi, kinų peizažo tapybos meistrai suvokia, kad siekiant peizaže tikroviškai perteikti 
įvairių gamtos objektų perspektyvinį vaizdą, išskirtinę svarbą įgauna dailininko pasirenkamas 
žiūros taškas ir kuriamos gamtos vaizdinių sistemos projekcijos plokštuma, kuri tapybos teo- 
rijoje vadinama fonu. Jis kinų dailės tradicijoje dažniausiai yra neutralus, kadangi tapytojas 
pagrindinį dėmesį sutelkia į tam tikrų simbolinę prasmę turinčių gamtos elementų ir motyvų 
vaizdavimą. Tačiau žiūrėjimo taškas peizažo tapybos kūriniuose dažniausiai projekciniais 
spinduliais sujungiamas su objekto, esančio už fono, taškais - taip sukuriama vadinamoji pro- 
jekcijos piramidė. Linijomis sujungus projekcijos spindulių ir fono sankirtos taškus, gaunamas 
kontūrinis objekto piešinys. 

Dar vienas aptariamos problemos aspektas - nuo X a. susiklosčiusių kokybiškai naujų 
kompozicinių sistemų principinis „atvirumas“. „Kinų peizažas yra atviras peizažas. Kalnai ir 
vandenys (šie du motyvai reiškia iš tiesų tai, ką mes suvokiame žvelgdami į skirtingos gelmės 
planus. Kinai ignoruoja mūsų linijinės perspektyvos sampratą. Jie suteikia mums galimybę 
žvelgti į pasaulį remiantis kita nesuvaržyta arba erdvine perspektyva“ (Pietra, 1883, p. 70-71). 
Pagal kompozicinius sprendimus, horizonto linijos brėžimą, pasirinktą požiūrio tašką, erdvi- 
nių planų išdėstymą kinų dailės tradicijoje galima skirstyti į šias perspektyvos sistemas: atvirą, 


9I 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


susidedančią iš skirtingų atsiveriančių planų, iliuzinę, pagrįstą optikos bei perspektyvos dėsniais, 
ir simbolinę, perteikiančią prasminius objektų ryšius - (pavyzdžiui, atvirkštinė perspektyva). 
Kinų perspektyvos, erdvės ir kompozicijos sampratos tiesiogiai siejasi su pamatine kinų tapybos, 
kaligrafijos ir kitų meno rūšių estetikos kategorija „Tuštuma“. Iš jos sampratos plaukia kinų 
estetikai ir meno tradicijos savitumo suvokimui svarbios tuščio arba neužpildo ploto paveiks- 
le, estetinės užuominos apie erdvę, laiką ir kitas meno kūrinio būties charakteristikas, kurios 
perteikiamos meno kūrinyje pasitelkiant įvairias perspektyvos rūšis. 

Kinijoje anksčiau nei kitose civilizacijose regime besiskleidžiančias įvairias perspektyvos 
rūšis: erdvinę, kurioje visi paveiksle vaizduojami objektai, kuo yra toliau, tuo akivaizdžiau 
praranda apibrėžtumą; linijinę, kuri remiasi nejudriu išeities regos tašku horizonto linijoje, kai 
objektai, toldami vienas nuo kito mažėja (ji Vakarų dailės tradicijoje pradedama plėtoti tik XIV a. 
Ambrogio Lorenzetti, Filippo Brunelleschi ir Leon Battista Alberti kūriniuose); fonine arba 
spalvinę, kurioje spalvinės technikos ir kontrastingų spalvų bei tonų sugretinimo galimybėmis 
išgaunamas objektų nutolimo į erdvės gelmę efektas (šį metodą Vakaruose teoriškai pagrindžia 
ir pasitelkia savo kūryboje Leonardo da Vinci); daugiataškę, kai vaizdas pateikiamas iš dviejų ir 
daugiau skirtingų regos taškų; įstrižą, kurioje žiūrėjimo taškas yra už vaizdo ribų; žemutinę arba 
yra fono viduryje; aukštutinę, kurioje žiūrėjimo taškas yra fono viršuje. Ypatingą populiarumą 
kinų tapyboje įgauna vadinamoji paukščio skrydžio perspektyva, kurioje apžvalgos taškas yra 
aukščiausiame fono taške, o tapomas kraštovaizdis paveiksle yra pateikiamas tarsi iš paukščio 
skrydžio; atvirkštinę, kurią kaip Bizantijos ir jos kultūros tradicijos įtakotoje dailėje tapytojai 
pasitelkia savo kūrybinių siekių įgyvendinimui. Joje vaizduojami objektai žmonių figūros, 
gyvūnai (dažniausiai su žmonėmis keliaujantys arkliai, asilai) ir daiktai paveikslo kompozici- 
nėje sistemoje vaizduojami plokštumoje klasikinei Vakarų dailei neįprastu pavidalu, kadangi 
tolimesniame plane pavaizduoti daiktai bei figūros dydžiu pranoksta artimesnius. Todėl svar- 
besni elementai paveikslo kompozicinėje sistemoje yra didesni, mažiau reikšmingi - mažesni. 
Toldami nuo žiūrovo svarbiausi objektai didėja, plečiasi erdvėje, o tapinyje atsiradus keletui 
skirtingų horizontų perspektyvinės linijos susilieja ne horizontuose, o pačiame žiūrove. Kinų 
peizažo tapyboje taip pat regime ir artimus panoraminei (iš / pan... + gr. horama - reginys, 
kilęs terminas, reiškiantis „viską regiu“) perspektyvai kompozicijas, kuriose vaizduojamas iš 
aukštos vietos regimas kraštovaizdis, sukuriantis didelės erdvės iliuziją. 

Michaelis Sullivanas primena, kad kinų peizažo tapybos teoretikai išskiria tris skirtingus 
tapybinės perspektyvos tipus: gao yuan (aukščio perspektyva) vaizduoja kalnus taip, lyg jie būtų 
kažkieno stebimi iš apačios; shen yuan (gylio perspektyva) - platus horizontas vaizduojamas iš 
paukščio skrydžio, ping yuan (horizonto perspektyva) apima horizonto vaizdavimą iš žemos 
pozicijos, panašiai kaip europiniame peizaže“ (Sullivan, 1999, p. 168). Visos šios perspektyvi- 

nés sistemos daznai pasitelkiamos didZiuju kiny, koréjieciy ir japony peizaZo tapybos meistry 
kūriniuose ir tampa viena aktyviausių emocionalaus suvokéjo „įtraukimo“ į meno kūrinio 
išgyvenimą priemonių. 

Vienas autoritetingiausių dabartinės komparatyvistinės estetikos ir menotyros atstovų 
Hidemichi Tanaka savo studijoje „Peizažinės erdvės teorijos Vakaruose ir Rytuose“ pastebi, 
kad „kinų ir japonų tapytojai nenaudojo vieno regos taško perspektyvos erdvei vaizduoti, nes 
jie vaizdavo daugiausia kalnus ir miškus, o ne vidines namų ar miestų erdves kaip europiečiai. 
Pavaizduoti gamtos erdvėms jiems reikėjo kitokios perspektyvos, tad jie naudojo vertikalius ir 
horizontalius paveikslus vietoj stačiakampių. Komparatyvistinės erdvės vaizdavimo rytietiškose 
paveiksluose studijos padeda atskleisti trijų civilizacijų erdvės sampratos skirtumus“ (Tanaka, 
2008, p. 416). 

Tanaka netgi vertikalią ir horizontalią kinų peizažo ritinėlio formą tiesiogiai sieja su sa- 
vitu skirtingu nuo Vakarų dailės kinų tapytojų perspektyvos traktavimu. Kinai iš tikrųjų jau 
seniai remiasi ne tik regima, tačiau ir „išmąstoma“ daiktų būties erdvėje idėja (toks požiūris 
Vakaruose išryškėja tik XX a. pradžioje Henri Bergsono estetikoje ir jo idėjų įtakotų kubistų 
kūryboje, kurie savo natiurmortuose pradeda vaizduoti ne tik regimą, tačiau, tarsi judėdami 
apie tapomą objektą ratu, ir kitą įsivaizduojamą jo pusę). 

Kailyginame kinų ir Vakarų dailės tradicijoje susiformavusias perspektyvos sistemas iškart 
į akis krinta ne tik panašumai, idėjų ir metodų perimumas, tačiau ir skirtumai. Perspektyvai 
kinų ir Vakarų dailės tradicijose teikiama skirtinga svarba. Vakaruose, galima sakyti,renesanso 
laikais netgi didesnė, nes to meto dailės meistrai perspektyvoje regi tapybos esmę, traktuoja ją 
kaip kelrodę tapybos žvaigždę. Perspektyvos dėsnių pažinimas Vakarų renesanso dailininkams 
yra neatsiejama kiekvieno didaus tapybos meistro kūrybinio bagažo ir jo profesinio išsilavinimo 
dalis. Tyrinėjant šiuos vakarietiškos perspektyvos aspektus svarų indėlį padarė garsūs meno- 
tyrininkai Erwinas Panofsky'is, Gulio Carlo Arganas, Andrė Chastelis, Rudolfas Wittkoweris, 
Hansas Beltingas ir kiti. Komparatyvistas Beltingas teigia, kad „pats svarbiausias renesanso 
išradimas tapybinė perspektyva yra skolinys perimtas iš arabų mąstytojo Ibin Al-Haitham 
(965-1040) žinomo taip pat Alhazeno vardu matematinei regos teorijai skirto veikalo „Optikos 
knyga“ (Kitab al-Manázir), kuri XIII a. buvo išversta iš arabų kalbos pavadinimu „Perspectiva“ 
(Belting, 2011, p. 29). Lotyniškas Gėrard de Crėmone šio traktato vertimas turi didžiulį poveikį 
Rogeriui Baconui (apie 1260) Vitelo (1270-1278), Johnui Pechamui (1279), Filippo Brunelleschi 
(1415), Leonui Battistai Alberti (1435), Pierro della Francescai (1482) perspektyvos problemoms 
skirtiems veikalams: italų autorius įdėmiai studijuoja Leonardo da Vinci, kuris savo „Traktate 
apie tapybą“ išskirtinį dėmesį teikia perspektyvos problemoms. 

Vadinasi, XV a. Italijoje susiformavusi linijinės perspektyvos sistema remiasi moksliniais 
arabų geometrijos principais. Anot Leonardo, ji vaizduoja tūrinius objektus iš vieno griežtai 

fiksuoto regėjimo taško, iš kurio išplaukiančios spindulinės linijos, susikirtusios plokštumoje 
su vaizduojamųjų objektų kontūrais, formuoja vientisą vaizdinių sistemą. Leonardas da Vinci 
rašo „Linijinė perspektyva skleidžiasi regimų linijų poveikiu tam, kad remiantis išmatavimais 
parodytų, kiek antrasis objektas yra mažesnis pirmojo, ir kiek trečiasis yra mažesnis antrojo, 
ir taip palaipsniui iki regimų objektų pabaigos“ (Leonardo da Vinci, Ash. I, 23r.). Vėliau kū- 
rėjas, analizuodamas oro srautų poveikį vaizduojamųjų daiktų kontūrų ryškumui ir kolorito 
intensyvumui, prabyla ir kitos erdvinės perspektyvos principus. „Yra dar ir kita perspektyva, 
kurią vadinu erdvine, kadangi keičiantis oro srautams galima pažinti skirtingus atstumus tarp 
skirtingų pastatų, apribotų iš apačios viena vienintele (tiesia) linija“ (Leonardo da Vinci, Ash. 
I, 25v.). Daugelis Leonardo išsakytų minčių bei išskirtos linijinės ir erdvinės perspektyvos rūšys 
susišaukia su kinų apmąstymais šioje srityje. 

Tačiau grįžkime prie Tanakos teksto, kuriame motyvuotai paaiškinama, kodėl kinų 
tapytojas vengia vakariečiams įprastų perspektyvos dėsnių. „Tiksli perspektyvaapima vaizdą 
tik iš aiškiai apibrėžtos vietos - tik tai, ką galima matyti iš vieno regos taško. Nors tai tenkina 
vakarietiškąjį protą, kinų dailininkui to akivaizdžiai nepakanka. Kodėl, jis klausia, mums reikėtų 
save apriboti? Jei galime matyti iš vieno regos taško? Song dinastijos dailės teoretikas Shen Gua 
kritikavo Li Chengą dėl to, kad šis tapė „pakraiges iš apačios“ ir ribojo savo galią „stebėti šią 
detalę iš visa apimančios perspektyvos“ (Tanaka, 2008, p. 418). Iš tikrųjų mąstymo ir pasaulio 
suvokimo atvirumas, nepaisant daugybės tradicijos nubrėžtų kanoniškų reikalavimų, yra vieni 
ryškiausių kinų tapytojų kūrybos bruožų. 


Kompozicinio mąstymo subtilybės 


Nuo perspektyvos natūraliai galime pereiti prie artimai su ja susijusių kompozicijos problemų 
aptarimo. Terminas kompozicija kilo iš komponuoti (nuo lot. componere - 1. iš dalių daryti 
vieną darnią visumą; 2. kurti muz. veikalą) meno problemas gvildenančiose disciplinose 
priklausomai nuo jo konteksto ir konkrečios meno rūšies turi skirtingas semantines prasmes. 
Plačiausiai jis yra vartojamas vaizduojamosios dailės srityje. Bendriausia prasme kompozicija 
reiškia tvarką, surišimą, subalansavimą, skirtingų meno kūrinio sudėtinių dalių apjungimą į 
vieningą visumą. Čia turimas omenyje harmoningų santykių nustatymas tarp skirtingų formų, 
linijų, šviesos, šešėlių ir daugybės kitų sudėtinių meno kūrinio komponentų. Ši sąvoka taip pat 
vartojama įvardinant menininko kūrybinę veiklą, įgyvendinant minėtus uždavinius. Muzikoje 
kompozicija turi dvi pagrindines prasmes; pirmiausia išreiškia konkrečias muzikinės struktūros 
formas (pavyzdžiui, sonatos, fugos), antra vertus, ji įvardija ir kitą su kompozitoriaus meninės 
kūrybos procesu susijusią prasmę. 

Kiny tradicinéje estetikoje kompozicijos problemos yra itin placiai aptarinéjamos, kadangi 
jos suvokiamos kaip pagrindinio menininkų estetinio idealo - harmonijos atskleidimo - būdas. 
Iš tikrųjų kinų tradicinės meno teorijos traktatuose išskirtinis dėmesys teikiamas įvairioms 
kompozicijos schemoms, daugybės sudėtinių meno kūrinio elementų išdėstymui, jų tarpusavio 
ryšių harmonijos išryškinimui, detalės santykiui su visuma. Įgyvendinant šį sudėtingą užda- 
vinį, svarbiais vizualiai suvokiamo meno kūrinio aspektais tampa forma, ritmas, linija, spalva. 
Tačiau greta šių pagrindinių meninės kompozicijos segmentų, yra ir daugybė kitų, tokių kaip 
pusiausvyra, simetrija, asimetrija ir pan. Visus šiuos ir daugybę kitų pirmaeilių, antraeilių, 
trečiaeilių savybių, fizinių elementų (kurie kiekviename konkrečiame meno kūrinyje išsidėsto 
skirtinga tvarka) į harmoningą sistemą sujungia kompozicija, kuri su visais joje slypinčiais 
komponentais padeda sukurti estetinę iliuziją, o pastaroji veikia suvokėją sukeldama vienokį 
ar kitokį emocinį poveikį. 

Kinų kompozicijos sampratos tapsmui esmingai svarbus hieroglifų rašto specifiškumas 
ir kaligrafija, kurioje dėmesys kompozicijos problemoms, dėl šios abstrakčios meno rūšies 
specifiškumo visuomet buvo išskirtinis. Kaligrafinis paskirų vaizduojamųjų elementų santy- 
kio erdvėje principas pirmiausia perėjo į tapybą, o vėliau ir į kitus menus, kurių kompozicijos 
sampratą veikė kinų mąstymo kaligrafiškumas. Vaizduojamos dailės kompozicija plėtojosi 
tikslinant įvairių meno kūrinio komponentų santykius, kontrastuojant, harmonizuojant, bei 
akcentuojant plastinės meninės išraiškos priemones (linijas, plokštumas, tūrius, spalvas, šviesą, 
šešėlius), nustatant vaizdo dalių proporcijas ir jų sąveikos ritmus. Kinų tradicinėje kaligrafijoje 
ir tapyboje greta konkrečioms tradicijoms ir mokykloms būdingų kanoniškų kompozicinių 
sprendimų aptinkame daugybę kitų stulbinančių savo netikėtumu ir įvairove. Tai itin būdinga 
įvairiose krizinėse epochose, kada kūrė daug ekscentriškų menininkų, kurie išsisėmusių meni- 
nės kūrybos principų ir sustabarėjusių kanonų paneigimą, jų ribų išplėtimą nevengiant atviro 
visuomenės šokiravimo laikė savo gyvenimo ir kūrybos prasme. 

Kitas svarbus kinų kompozicijos sampratai įtakos turėjęs veiksnys yra dar senovėje susi- 
formavę vadinamos fengshui teorijos principai, kurie atspindi archajines praktikas, naudotas 
daugelyje kasdienio gyvenimo, kūrybinės veiklos, estetikos ir meno sričių. Fengshui terminas 
susideda iš dviejų rašmenų, reiškiančių „vėją“ ir „vandenį“, kurie kinų kultūros tradicijoje 
yra laikomi simbolinėmis su kosminėmis energijomis susijusiomis jėgomis, atsakingomis už 
sveikatą, klestėjimą ir laimę. Su mantikine praktika, geomantija, astrologija, numerologija, 
alchemija, įvairių stebuklingų ilgaamžiškumo eleksyrų ieškojimais bei pagrindinėmis kinų 
filosofinémis-religinémis idėjomis glaudžiai susijusios fengshui praktikos remiasi tokiomis 
pamatinėmis kinų sąvokomis kaip gyvybinė energija qi, yin ir yang, trigramomis iš „Permainų 
knygos“. Gilindamiesi į šios mįslingos knygos idėjas daoizmo mąstytojai autentiškos būties 
esme skelbė pagarbą gamtai, harmoningiems jos sudėtinių elementų santykiams, kuriuos 


95 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


kontempliuoja kaip vientisą kompozicinę sistemą ir išreiškia giliausią susižavėjimą jos sudė- 
tinių elementų harmoningo išdėstymo grožiu, nuolatine šių struktūrų, spalvų, formų kaita 
skirtingais metų laikais. 

Fengshui kaip bemaž vieningos žmogaus ir gamtos santykių sistemos, įvairių kompozicijos 
elementų sąveikos būdą lemia ne tik archajiniai maginiai požiūriai, tačiau ir įvairios filosofijos 
kryptys, pirmiausia daoizmas ir čan. Ši kompozicijos svarbą iškelianti estetika yra vienas iš būdų, 
padedančių suvokti žmogaus santykius su Gamta, jos įvairiausiomis dažnai net įprastiniu žvilgs- 
niu neregimomis apraiškomis, kurios yra valdomos universalių gamtos reiškinius ir gyvybės 
formas persmelkiančių kosminės energijos alsavimo ir organizavimo principų. Oi sąvoka čia 
traktuojama kaip gamtoje išsiliejusi gyvybinė gamtos jėga, jos augimą, kaitą skatinanti energija, 
kuri turi įtakos įvairių gamtos reiškinių kalvų, kalnų, upių, lygumų, vėjų, vandens srautų ir pan. 
struktūrinių junginių harmoningiems santykiams, kurie transformuojami į tobulos kompozi- 
cijos tapybos, architektūros, sodų ir kitų menų vaizdinių sistemas. 

Aukštus estetinius kriterijus atitinkanti meninė kompozicija pagal semantinį šios sąvokos 
prasmių lauką yra ypatingo universalumo, meninio imlumo reikalaujantis menininko kūrybinės 
valios diktuojamas meno kūrinio sudėtinių elementų išdėstymas, jų tarpusavio ryšys ir santykis 
su visuma. Kompozicijos principai yra universalūs, todėl panašiai skleidžiasi skirtingose kū- 
rybos srityse. Vaizduojamoje dailėje kompozicija sukuriama pasitelkiant dailininko kūrybinį 
potencialą, jo talento galią, išdėstant pagrindinius sudėtinius dailės kūrinio komponentus 
konkrečioje erdvėje, sugretinant, kontrastuojant, harmonizuojant, akcentuojant, tarsi žaidžiant 
ar improvizuojant meninės raiškos priemonėmis (taškas, linija, štrichas, dėmė, amebinė ar 
geometrinė forma, plokštuma, tūris, spalva, tonas, pustonis, šviesa, šešėlis ir kiti meno kūrinio 
vidinę architektoniką formuojantys komponentai), nustatant vaizdo dalių proporcijas ir ritminių 
struktūrų santykius ir pan. 

Konkretaus menininko kompozicijos būdų pasirinkimas priklauso nuo daugybės skir- 
tingų veiksnių: individualių kūrėjo tikslų, pavergusio savo kūrinių jtaigumu mokytojų įtakos, 
pasirinkto dvasiškai artimiausio meninio stiliaus, orientacijos į konkrečios tradicijos, krypties, 
mokyklos laimėjimus kompozicijos srityje ir pan. Iš visų menų teorinių kompozicijos prob- 
lemų recepcijos gausa pirmiausia išsiskiria vaizduojamoji dailė: kaligrafija ir tapyba, kurių 
kūriniai atspindi įvairius įmanomus dviejų pagrindinių meno kūrinių kompozicines struktūras 
organizuojančių pradų yin ir yang santykius. Šie du pradai konkretaus paveikslo vaizdinėje 
sistemoje suvokiami ne tik kaip priešybės, tačiau ir kaip negalinčios viena be kitos egzistuoti 
didžiojo Visatos kūrybinio prado raiškos formos, kurios paveikslo vaizdinėje sistemoje nuolatos 
reikalauja subalansavimo. 

Pagal santykį su tikrove vaizduojamosios dailės kompozicija gali būti iliuzinė, pagrįsta 
optikos bei perspektyvos dėsniais, ir simbolinė, perteikianti prasminius objektų ryšius ir juose 

užkoduotas simbolines prasmes. Kinų 
dailininkų kūriniuose aptinkame abu 
šiuos kompozicijų kūrimo būdus, tačiau 
vyrauja simbolinio mąstymo principai. 
Kita vertus, kinų tradicinėje dailėje 
susiduriame su dviem pagrindinėmis 
Rytų ir Vakarų dailės tradicijose išsikrista- 
lizavusiomis kompozicijos rūšimis uždara 
ir atvira. Pirmoji yra statiška, racionali, 
taisyklinga, sukurianti rimties būseną, 


oantroji, priešingai - dinamiška, ekspre- 


syvi, kupina spontaniškumo ir improviza- Schematiskas vieno kampo kompozicijos pateikimas pagal 
cijos dvasios. Jos atmainos - asimetr iškoji, Ma Yuan paveikslą „Pasivaikščiojimas kalnų takeliu pavasarį“ 
diagonalioji, fragmentiné, kurių sudėti- 
niai elementai išdėstomi išcentrinėmis kryptimis arba tolygiai nepabrėžiant svarbiausios dalies. 
Tarp visų atviros kompozicijos atmainų kinų ir jų įtakotose kitose Rytų Azijos tapybos 
tradicijose akivaizdžiai vyrauja asimetriško komponavimo principai. Dailininkas, gilindama- 
sis į gamtos dėsnių ir dailės istorijos raidą, suvokia, kad simetrijos pažeidimas ir asimetrijos 
elementų įvedimas kuriamoje kompozicijoje atveria kūrėjui daugybę naujų galimybių meni- 
ninko santykio su kuriamu objektu, improvizacijos, žaidybiškumo išryškinimui nei statiškos, 
besiremiančios griežta simetrija kūrybos koncepcijos. Kinų bei japonų tapybos meistrams 
asimetriškumas yra individualesnio, subtilesnio grožio paieškos būdas, kadangi jis padeda 
išryškinti savitą unikalų santykį su vaizduojamu objektu. Todėl skirtingais kūrybinės evoliucijos 
tarpsniais, siekdamas sustiprinti kuriamų vaizdinių emocinį įtaigumą, sąmoningai pažeidžia 
simetriją ir savo siekių įgyvendinimui pasitelkia asimetriško komponavimo principus. 
Tačiau kinų tapyboje retkarčiais aptiksime ir mažiau būdingus uždarus simetriško kompo- 
navimo principus, kai kompozicijos elementus grupuojant centriškai apie pagrindines vaizdo 
ašis bei taškus, sukuriamas pusiausvyros, darnos, stabilumo, užbaigtumo įspūdis. Toks griežtai 
reglamentuotas simetriškų kompozicijos dėsnių panaudojimas yra mažiau būdingas kinų 
vaizduojamosios dailės tradicijai ir dažniausiai skleidžiasi kaip pagalbinė priemonė universa- 
lesnės asimetriškos kompozicinės sistemos viduje. Pavyzdžiui, peizažo tapyboje aptinkamas 
M. K. Čiurlionio pamėgtas vadinamosios veidrodinės horizontalios simetrijos principas. Tai yra 
toks vaizdinių sistemos komponavimo būdas, kai meno kūrinyje atsiranda nuo horizontalios 
ašies vienodu atstumu simetriškai nutolę objektai ir formos, tarsi atsispindintys vaizdai vandens 
paviršiuje. Šie objektai gali būti antropomorfinės figūros, augalai, medžių grupės, architektūros 
detalės, žmonių siluetai. 

Gilinantis į kinų dailės kompozicinių sprendimų specifiškumą neverta užmiršti, kad 
kinų tapyba, kurią apibūdiname ne kaip tikrovės kopijavimą ar imitavimą, o pirmiausia kaip 
„idėjų tapybą“, labiausiai yra sutelkta į idėjas, o ne daiktų regimybės perteikimą. Šis kinų 
tapytojų savo kontempliacijos objektų suvokimo specifiškumas neišvengiamai atsispindi ir 
jų kompozicijos sampratoje, ir praktiniuose kompoziciniuose meno kūrinių sprendimuose. 
Idėjos prioritetas reikalauja kad savo kūriniuose perteikdamas supančio pasaulio reiškinius 
menininkas pasitelktų tik tokį ribotą daiktų ar kompozicijos elementų skaičių, kurį aiškiai 
suvoktų meninė sąmonė. Čia ir išryškėja vienas esminių specifinių kinų tapybos bruožų, 
radikaliai jį skiriančių nuo į natūrą orientuotos Vakarų dailės tradicijos, kurioje dailininkai 
žvelgdami į supantį pasaulį neįveda kinų „idėjų tapybai“ svarbios intelektinės skirties. Todėl 
lyginant gausybės elementų prisodrintus Vakarų dailininkų kūrinius su kinų tapytojų kūri- 
niais pastebimas pastarųjų tapybinių kompozicijų išorinis asketiškumas ir detalių skurdumas. 

Kinai kūrinių kompozicijose dažniausiai nevaizduodavo daugiau nei penkių objektų. 
Todėl, pavyzdžiui, nors bambukai dažniausiai natūralioje gamtoje auga didžiulėmis grupėmis 
kinų bambuko tapybos meistrai paprastai tapo ne daugiau nei kelis jo stiebus, meistriškai 
įkomponuotus paveikslų erdvėje. Tą patį dėsningumą aptiksime ir kinų peizažuose vaizduojant 
medžius, čia akivaizdžiai vengiama perkrovimo neesminėmis detalėmis. „Europiečiams, taip 
įpratusiems prie gausybės daikty,dauguma kinų kompozicijų atrodys ganėtinai skurdžiomis. 
Turinio koncentravimas į esminius bruožus kinų tapyboje reiškia mažiausią kombinacijų 
skaičių, paprastai ne daugiau penkių figūrų, ką galima be vargo pailiustruoti, lyginant Kris- 
taus ir Konfucijaus gyvenimo scenas. Jei ikonografinė tradicija reikalauja daugiau nei penkių 
figūrų pavaizdavimo, kompozicija yra skaidoma į keletą mažesnių grupių“ (Rowley, 1947, 
p. 86). Šis „penkių dėsnis“ suteikia kinų dailininkams galimybę neperkrauti savo darbų antra- 
eilėmis neesminėmis detalėmis, padeda lavinti kompozicijos ir joje esančių vaizdinių sistemos 
balanso pajutimą. 

Kita vertus, tokioje neperkrautoje kompozicinéje sistemoje kiekvienas daiktas ar peizaze 
vaizduojamas objektas yra glaudžiai susijęs su kitais daiktais, elementais. Visi jie yra nuola- 
tiniame energijų judėjimo, kaitos procese ir pulsuoja savita energija, gyvenimo ritmais. Jų 
harmoningas suderinimas yra sudėtingas uždavinys, kuris parodo kūrėjo profesionalumo ir 
sintetinio meninio apibendrinimo galios lygį. Ir galiausiai, glaudus žmogaus ir kraštovaiz- 
džio pagrindinių segmentų ryšys yra apsprendžiamas įvairiais gamtos pokyčiais, kurie veikia 
žmogų, jo savijautą. Tik tarp skirtingų elementų surastas kompozicinis išdėstymas, elementų 
energetinis balansas kuria grožį ir harmoniją, o nukrypimas nuo balanso rodo jausmo, pro- 
fesionalumo, meistriškumo, estetinio skonio trūkumus. 

Vadinasi, komponuojant dailininkui reikia taip paveikslo erdvėje išdėstyti skirtingus 
kompozicijos elementus, formų konfigūracijas, erdvių, plokštumų santykius, spalvas, jų 

toninius, kontrastinius santykius, vienalaikius ryšius ir daugybę kitų sudėtinių paveikslo vaiz- 
dinės sistemos komponentų, kad jų santykis būtų neperkrautas nereikalingomis detalėmis ir 
išraiškingas. „Tapant peizažą, reikia atkreipti dėmesį į teisingą sudėtinių dalių išdėstymą ir jų 
santykį. Tai - pagrindinis peizažo principas. Paveiksle turi būti tikslingas visos kompozicijos 
ir jos sudėtinių dalių išdėstymas. Kai menininkai tai supras, tada jie įsisavins daugiau nei puse 
tapybos principų“ (Dong Qichang, 1965, p. 105). 

Penkių dinastijų valdymo laikais ir Song epochoje klestėjusi peizažo tapybos estetika ne 
tik išsiskiria išskirtiniu dėmesiu meninės kompozicijos problemoms, tačiau ir kryptingu jų 
sprendimu. Nors su intelektualais konkuravusioje Akademijos narių vadinamoje akademikų 
dailės tradicijoje apie X-XI a. bandyta suformuluoti universalias kanoniškas komponavimo 
taisykles pagrįstas griežtomis normatyvinėmis rekomendacijomis, tačiau jas stipriausiai 
paveikia intelektualūs daoizmo ir čan estetikos tradicijų šalininkai iš kurių pirmiausia reikia 
išskirti Jing Hao, Li Cheng, Fan Kuan, Li Tang, Ma Yuan, Ma Lin ir Xia Gui, kurie išplėtoja 
tiek monumentalaus panoraminio, tiek ir intymaus kamerinio peizažo perpektyvinius ir kom- 
pozicinius principus. Būtent jie kuria esmiškai naujo erdvinio peizažo su skirtingais planais 
kompozicijos principus, kurių pamatai buvo klojami Jing Hao ir Li Cheng estetikoje bei pei- 
zažo tapybos praktikoje. Minėti autoriai daug dėmesio skiria peizažo sudėtinių komponentų 
harmoningam apjungimui į vieningą meninių vaizdinių sistemą. Fan Kuan kompozicijose jo 
pirmtakų kompozicinių sprendimų vieningumas pažeidžiamas įvedant didžiulių kalnų ma- 
syvus, kas ženkliai apriboja kinų klasikinei dailei svarbių erdvės problemų sprendimą. Tokio 
kompozicinių problemų sprendimo poveikis jaučiamas ir akademiku apibūdinamo Guo Xi 
peizažuose, kuriuose regime dar geriau subalansuotas grafinio stiliaus kompozicijas. 

Dėmesį kompozicijos problemoms savo traktate ir kūryboje skiria Penkių dinastijų 
valdymo laikais kūręs garsus teoretikas ir tapytojas Jing Hao, kurio paveikslai iš amžininkų 
aplinkos išsiskiria kruopščių įvairių paveikslo formalių struktūrų, spalvų komponavimu. Savo 
traktate jis nuolatos pabrėžia pamatinių kompozicijos principų įvaldymo svarbą, o meno kū- 
rinio kompozicinių problemų tobulumą tiesiogiai sieja su pusiausvyros principo jvaldymu. Iš 
čia plaukia jo išskirtinis dėmesys yin ir yang harmoningai sąveikai. Niekas Jing Hao požiūriu 
negali būti sukurta tik su yin arba tik su yang. Tas, kas savyje turi tik vieną iš jų, yra arba žvėris, 
arba barbarai, o tie, kuriuose yra yin ir yang subalansuoti, yra žmonės. 

Kokybiškai naujas kompozicinių problemų sprendimo etapas išryškėja įstabia harmonija 
dvelkiančiuose didžiųjų Song dinastijų laikų meistrų darbuose. Pirmiausia Li Tang kūriniuose, 
kuriuose ryškėja ne tik meistriškas skirtingų erdvinių planų santykių sprendimas, tačiau ir 
savitų asimetrisko komponavimo principų užuomazgos. Pastaroji tendencija visa jėga išsisklei- 
džia kompozicijos meistrų Ma Yuan, Ma Lin ir Xia Gui pabrėžtinai asimetriškuose atviruose 
žvilgsniui kompoziciniuose sprendimuose, kuriuose į pirmą planą apatiniame paveikslo kampe 

dažniausiai ištraukiamas pagrindinis kompozicijos akcentas, o toliau, išnaudojant neužpildytos 
erdvės emocinio poveikio galimybes, subalansuotai išdėstomi antro ir trečio plano elementai. 

Tikras kompozicijos meistras intelektualų tapybos tradicijoje suvokiamas kaip klajūnas, 
ieškantis savo kelio, tiesos ir grožio pažinimo ypatingų formų tikslingumu ir harmonija išsi- 
skiriančiame gamtos pasaulyje. Judėdamas šiuo pažinimo keliu, kurio kulminaciniu sąmonės 
nušvitimo ir būties atsivėrimo simboliais tampa paveikslo kompozicinėje sistemoje tuščios, 
neužpildytos erdvės, jis kartu suvokia kad harmoningi gamtos formų santykiai yra pavyzdys 
menininkui siekiančiam kurti kompoziciniu požiūriu nepriekaištingus meno kūrinius. 

Kompozicinio mąstymo tobulumas kinų peizažo tapyboje, mano akimis žvelgiant, savo 
viršūnę pasiekia Ma Yuanio kūriniuose,Pasivaikščiojimas kalnų takeliu pavasarį“ ir „Vienišas 
žvejys žiemos ežere“. Šių paveikslų atvirus kompozicinius ir erdvinius sprendimus galima 
traktuoti ne tik kaip aukščiausio kinų dailės raidos tarpsnio paskutinį skambų kompozicinio 
mąstymo akordą, bet ir kaip siekiamybės idealą vėlesnių kartų tapybos meistrams. Pasaulinėje 
tapybos istorijoje nedaug rasime meistrų, prilygstančių jam kompozicinio mąstymo brandumu 
ir plastinės išraiškos vienybe. Minėti paveikslai yra persmelkti harmonijos ir muzikalumo; visos 
netgi smulkiausios jų detalės nepriekaištingai tiksliai įkomponuotos ir harmoningai sąveikauja 
tarpusavyje. Jam lygių kompozicijos požiūriu kūrinių vėlesnėje kinų tapybos istorijoje nebeap- 
tinkame. Tuose paveiksluose skleidžiasi absoliuti vaizdinės sistemos harmonija, kompozicijos 
yra paremtos visų sudėtinių komponentų subalansavimo principu. 

Neatsitiktinai įtaigius intelektualų tradicijos šalininkų išplėtotos atviros kompozicijos 
principus dėl jų itaigumo perėmė ir akademikai. Todėl jei akademinės pakraipos vaizduoja- 
mosios dailės šalininkų traktatuose aptiksime ir normatyvines nuostatas ir rekomendacijas, 
jos jau yra paremtos iš esmės kitokios kompozicijos principais. Besąlygišką prioritetą kinai 
teikia atvirai kompozicijai, kadangi ji geriau atitinka jų erdvės, laiko ir energetinių būties srautų 
sampratą, jos dinamišką ekspresyvų pobūdį, sugebėjimą spontaniškai skleistis didžiulėse kinų 
peizažų erdvėse. 

Kinų tapytojai, tarsi žinodami šiuolaikinės eksperimentinės suvokimo psichologijos išva- 
das apie tai, kad žmogus kaip reikiant iš karto tegali suvokti ne daugiau kaip penkis objektus, 
kuria gan santūrias, ne daugiau kaip iš penkių sudėtinių dalių kompozicijas. Jei elementų ar 
žmonių figūrų yra daugiau, jie paprastai skaido juos į atskiras sąlygiškai savarankiškas grupes. 
„Peizažo tapyboje - tegu ir pavaizduotas žmogus, tačiau jis turi būti jaučiamas visur. Todėl 
kuriant kompoziciją, jos struktūrą, ritmą, turi skleistis gyva kūrybinės individualybės dvasia, 
tačiau jokiu būdu ne pedantiškas Oin dinastijos pradžios šlovingų vardų pamėgdžiojimas“ 
(Qi Baishi, 1969, p. 512). 

Gvildenant kinų peizažo tapyboje įsigalėjusias kompozicines sistemas, sunkumų kyla 
aptariant horizontalius peizažo tapybos ritinėlius, kurių neįmanoma analizuoti pagal Vakarų 

kompozicijos teorijoje ir praktikoje galiojančias schemas, kadangi, greta erdvinių struktūrų, 
šioje peizažo tapybos srityje išskirtinę svarbą įgauna laikinės: ritmas, jo sulėtinimas, pagreiti- 
nimas, pauzės ir pan. Vakarų dailininkai paveikslų kompoziciją konstruoja aiškiai apibrėžtoje 
paveikslo rėmais ribotoje erdvėje. O ritinėlio formos peizažas, atskiri jo fragmentai yra atviri 
suvokimui iš kelių skirtingų pusių. Todėl kalbant apie horizontalių peizažų konstravimo prin- 
cipus, daug prasmingiau yra kalbėti apie formų organizacijos principus ne tik erdviniu, tačiau 
ir laikiniu aspektu, kadangi kompozicijos plėtotėje išskirtinę svarbą įgauna įvairios vizualios 
periodiškai pasikarojančios ritminės struktūros, pauzės, intensyviau užpildytos ar išretintos 
erdvės. Čia, greta improvizaciniais principais paremtų motyvų pakartojimo, regime pagrei- 
tinimus ir sulėtinimus. Toks komponavimo principas akivaizdžiai regimas subtilaus Šiaurės 
Song dinastijos valdymo laikų peizažo tapybos meistro Xu Daoningo (970 - 1051/53) paveiksle 
„Meškeriojimas kalnų sraute“, kuriame iš dešinės į kairę ir atvirkščiai skirtinguose planuose 
vaizduojamos ritmiškai pasikartojančios lanksčių vienas su kitu susijusios kalnų virtinės ir taip 
pat ritmiškai pasikartojančios upės kranto linijos. Panašius komponavimo principus regime 
ir Go Xi paveiksle „Ruduo Geltonosios upės slėnyje“. 

Sugretinant kinų tapytojų kompozicinių sprendimų ypatumus su klasikinės Vakarų dailės, 
neišvengiamai susiduriame su tam tikrais sunkumais, pavyzdžiui, dėl Vakarų linijinės pers- 
pektyvos įtakos išaugusį meno mylėtoją stebina kinų paveikslų pirmame plane vaizduojamos 
neįprastai mažos žmonių figūros. Šį kinų paveikslų kompozicinių sprendimų ypatumą galima 
dalinai paaiškinti vyraujančiu „paukščio skrydžio“, tai yra iš aukštai žemyn, požiūrio tašku į 
paveiksle vaizduojamų vaizdinių visumą. Kinų peizažo tapyboje įprastas nedidelių žmonių 
figūrų vaizdavimas neturi nieko bendro su plačiai paplitusiais Vakarų autorių knygose klai- 
dingais požiūriais apie žmogaus menkumą priešdidingą gamtą. Toks supriešinimas svetimas 
kinų estetikos ir meno tradicijai, kuri daugiau pabrėžia Žmogaus vientisumo su gamta idėją, 
jo įtrauktumą į gamtinių procesų ciklą. Kadangi žmogus tokioje estetinių požiūrių sistemoje 
yra suvokiamas pirmiausia kaip neatsiejama gamtos procesų dalis, todėl ir priklausomai nuo 
pasirinkto požiūrio taško, perteikiamas toks žmogaus ir gamtos santykis. 

Kitas specifinis ypač kinų peizažo tapyboje įsitvirtinęs kompozicinių paveikslų sprendimų 
bruožas - išskirtinis dėmesys erdvės problemų sprendimui, skirtingų erdvinių planų išskyri- 
mui arba sugretinimui. Čia kitaip nei Vakarų estetikos ir dailės tradicijoje siekiama panaikinti 
ribas, skiriančias subjektą ir objektą, todėl peizažų kompozicijose dailininkai siekia parodyti 
žmogaus įtrauktumą į gamtinių procesų ciklą. Mažų figūrų vaizdavimas yra būdas vaizdžiai 
parodyti dalies (individo) įjungimą į universalesnę (gamtos) sistemą. 

Kūrėjas mąstytojas, poetas, dailininkas kinų estetikos ir meno tradicijoje suvokiamas kaip 
klajūnas, ieškantis savo kelio, autentiško tiesos ir harmonijos pažinimo neišsemiama grožio ir 
harmonijos formų įvairove išsiskiriančiame gamtos pasaulyje. Judėdamas šiuo tiesos ir grožio 

pažinimo keliu, kurio kulminaciniu sąmonės nušvitimo ir būties atsivėrimo simboliais tampa 
paveikslo kompozicinėje sistemoje tuščios, neužpildytos erdvės, jis kartu tarsi išsivaduodamas 
iš fenomenalaus pasaulio poveikio įtakos įsiveržia į kitą būties procesų suvokimo plotmę ir 
radikaliai transformuodamas savo nuskaidrėjusią sąmonę, išplečia regimybės ribas. 

Iš pirmapradės Ne-būties, Tuštumos atsirandančios erdvės ribos nėra aiškiai apibrėžtos, 
vieną erdvinį planą keičia kiti miglose tarpstantys toliai. Nuolatos horizontaliuose peizažuose 
pasikartojančios tuščios erdvės, neužpildyti paveikslo plotai turi suvokėjui priminti apie erdvės 
bekraštybės idėją. Todėl paveikslo erdvės čia nuolatos plečiasi, peizažo ritinėlyje ritmiškai 
gimsta naujos formos, kalnus keičia vaizdingi tarpekliai, slėniai, kalvos, vandens srautai, vie- 
nišos pabirusios kalnų papėdėse pušys, gluosniai, vienus tolius keičia kiti išnyrantys kitame 
peizažo erdviniame plane. Daugelis vertikalių, rečiau horizontalių peizažų kompozicijų kons- 
truojamos pasitelkiant ritminių struktūrų sugretinimus, kartojant vis intensyvėjančią masyvų 
kalnų ar uolų, tarpeklių, akmenų sąveikos formų plėtotę. Šį svajingų klajonių peizažo erdvėje, 
tiesos ir grožio vaizduotės pasaulyje ieškojimų kelią rodo pagal atvirkštinės perspektyvos 
principus sukomponuoti peizažo sudėtiniai elementai, įvairūs simbolinę prasmę turintys 
įvaizdžiai ir detalės. 

Vadinasi, kinų dailininkas, kurdamas peizažo kompozicinę sistemą, ne vaizduoja kokį 
nors konkretų gamtos pasaulio fragmentą, o remdamasis prisiminimo estetika ir savo vaiz- 
duotės polėkių galia, kuria naują alternatyvią realiam gamtos pasauliui tikrovę, kurioje visa 
mus supančio pasaulio, Visatos procesų įvairovė, pasitelkiant simbolių ir metaforų kalbą, ne 
tik talpinama paveikslo erdvėje, tačiau ir brėžiamos būties procesų sklaidos perspektyvos už 
konkrečios paveikslo kompozicijos ribų. Tai paaiškina du kitus svarbius kinų peizažų kom- 
pozicinės sistemos konstravimo ypatumus: pirmiausia, kodėl kinų peizažo kompozicijos sam- 
pratai toks reikšmingas yra rėmų nebuvimas ir, antra vertus, kodėl išskirtinę svarbą paveikslo 
vaizdinės sistemos interpretacijoje įgauna neišbaigtumo, neišsakymo, estetinės užuominos, 
kitais žodžiais tariant, non finito principas. Kinų peizažo tapyboje simbolinė vaizdinių sistemą 
sąmoningai yra konstruojama taip, kad kuriamas peizažo vaizdas atrodo neužbaigtas. Toks 
estetinės užuominos principas žiūrovą tarsi skatina pratęsti klajones nutapytais keliais ir 
takeliais vaizduotėje. Pasaulis, kaip minėjome, kinų estetinėje sąmonėje yra suvokiamas kaip 
nenutrūkstamas Visatoje ir gamtoje vykstančių virsmų procesas, gamta yra šio proceso dalis, 
o meno kūrinys vaizduoja tik fragmentą šio bekraščio ir nuolatos patiriančio sudėtingiausias 
metamorfozes pasaulio. 

Menininko vaizdinys 


Gvildendami kinų meno filosofijos problemas, neišvengiamai susiduriame su savita menininko 
samprata, kuri gerokai skiriasi nuo Vakaruose vyraujančių požiūrių į menininką, jo santykius 
su supančiu pasauliu ir meninės kūrybos procesą. Todėl siekiant geriau pažinti kinų meno 
filosofijoje susiformavusios sistemos „menininkas“ - „supantis pasaulis (kinų dailėje tai yra 
pirmiausia gamta)“ - „meninė kūryba“ - „meno kūrinys“ - „meno suvokimas“ savitumą tiks- 
linga pradėti nuo meninės kūrybos subjekto arba menininko, kuris Vakarų estetikos ir meno filo- 
sofijos tradicijoje neretai įvardijamas genijaus ir talento sąvokomis. Tiesą sakant, vakarietiškas 
menininko išskirtinumo sureikšminimas kinų meno filosofijai nėra būdingas, kadangi Kinijoje 
menininkas save pirmiausia suvokia tradicijoje, kaip neatsiejamą iki tol gyvavusios kultūros 
tradicijos dalį, o perdėtas egocentrizmas, nuopelnų svarbos sureikšminimas čia traktuojamas 
kaip akivaizdus asmenybės paviršutiniškumo ir nevisavertiškumo požymis. 

Menininko funkcija visuose civilizaciniuose pasauliuose siejasi su skirtingo nuo gamtos 
vaizduotės polėkių gimdomo meno pasaulio kūrimu. Įgyvendinant šią funkciją iškyla konkre- 
taus menininko asmenybė, jos kūrybinis potencialas, išsilavinimas, talento galia, santykis su 
anksčiau gyvavusiomis meno tradicijomis. Nepakeičiamų žmonių nėra visuose kūrybos srityse, 
išskyrus meną, kur išskirtinę svarbą įgauna unikalus menininko talentas, jo individualus kūry- 
binis potencialas, imlumas išorinio pasaulio įspūdžiams, sugebėjimas reikšti savo kūrybinius 
sumanymus įtaigia menine forma. Šiuo aspektu žvelgiant į menininką, apie jokį metafizinį jo 
sugebėjimų sureikšminimą nekalbama, kadangi konkrečių savybių visuma nulemia meninės 
veiklos rezultatų savitumą ir estetinę vertę. 

Menininkas ir meno teoretikas tradicinėje kinų kultūroje dažniausiai yra tas pats žmogus. 
Jis kaip savita asmenybė formuojasi wen kultūros aplinkoje, vertina jos laimėjimus, kūrybinėje 
veikloje pasikliauna savo talentu, įvairiapusio išsilavinimo teikiamomis galimybėmis, anksčiau 
sukauptos meno tradicijos galia, jos įsisavinimu ir tolesniu plėtojimu, kuris suteikia galimy- 
bę gimdyti sudėtingiausias minčių ir įspūdžių junginius. Čia subjektyvumo, savito pasaulio 
regėjimo veiksnys įgauna ypatingą aktualumą, nes niekas, išskyrus patį menininką, negali iš- 
reikšti savo santykio su pasauliu taip nepakartojamai kaip jis. Siekdamas išreikšti savo dvasinio 
gyvenimo pilnatvę, jautriausius vidinius išgyvenimus, slapčiausias mintis jis persijungia į tą 
kūrybingos asmenybės saviraiškos sritį, kurioje subjektyvumas ieško emocinių ir intelektualių 
ryšių su kitų žmonių jausmais bei išgyvenimais. 

Gvildenant menininko problemas kinų kultūros tradicijoje, pažymėtina, kad jo, kaip ir 
meno, socialinis statusas kinų visuomenėje nuo kinų imperijos atsiradimo laikų buvo aukštes- 
nis, galbūt tik išskyrus Renesansą Vakarų kultūros tradicijoje, kai regime panašią menininko 
vietą socialinėje hierarchijoje. Menininko statuso iškilimas kinų civilizacijoje tiesiogiai siejasi 
su meniniais šalį valdančio elito poreikiais ir menininkų sluoksnio aktyviu įsijungimu į vals- 
tybės valdymo struktūras. Kita vertus, aukštam menininkų socialiniam statusui įtaką daro 
ir kinų imperijoje gyvavusi valstybinių egzaminų sistema, kuri iš pretendento į aukščiausius 
valstybinės tarnybos postus reikalauja gero meno teorijos pažinimo ir praktinių įgūdžių kali- 
grafijos, tapybos, poezijos ir kitų menų srityse. Galiausiai šis šimtmečiais vystomas imperijos 
valdymo struktūrose meno sferos svarbos suvokimas padeda tokiems požiūriams įsišaknyti 
kinų intelektiniame elite, kas savo ruožtu taip pat sąlygoja menininko socialinio statuso augimą. 

Norėtųsi taip pat atkreipti skaitytojų dėmesį, kad skirtingai nei Vakaruose, kinų kultūroje 
sąvoka „menininkas“ yra glaudžiau susijusi su sąvoka „tradicija“, kadangi tikro menininko 
gimimas čia susisieja su gyvybingos tradicijos įsisavinimu, jos vaisinga tąsa. Iš čia kyla „meno 
kelią“ pasirinkusiai asmenybei keliamas reikalavimas: sekti didžiųjų praeities meno meistrų 
nubrėžtais keliais. Tačiau kartu didis menininkas čia kartu suvokiamas ir kaip didis savo srities 
meistras. Jo idėjų, kūrybos principų unikalumą, poveikio galią tiesioginiams mokiniams ir 
adeptams įvairiuose meno filosofijos pakraipose ir mokyklose nulemia ne tik ištikimybė kon- 
krečiai gyvuojančiai tradicijai, tačiau ir daugybė kitų estetinių ir etinių veiksnių. Pavyzdžiui, 
konfucianizme, greta kilnaus žmogaus idealų, griežtų etinių elgesio principų, svarbia tikro 
menininko misija yra laikomas ir nuolatinis naujų tolesnės tradicijos plėtotės kelių, stiliaus 
bruožų, meninės išraiškos galimybių ieškojimas, atvėrimas ir praturtinimas. Daoizme ir čan 
neaptinkame taip akivaizdžiai išreikštų tradicinių ir normatyvinių nuostatų. Tačiau visose pa- 
grindinėse kinų meno filosofijos kryptyse didis menininkas yra suvokiamas ir kaip Mokytojas, 
kuris siekia naujame lygmenyje sintetinti savo pirmtakų idėjas, kūrybos principus, atskleisti 
naujas konkrečios meno srities raidos perspektyvas. 

Ši mūsų konkrečiame kontekste pavartota sąvoka „Mokytojas“, kaip ir daugelis kitų kinų 
estetikoje ir meno filosofijoje vartojamų, yra situacinė, daugiareikšmė, turinti nemaža priklau- 
somų nuo konkretaus konteksto konotacijų, kurių esmę padeda geriau suprasti dailininkų 
terpėje iš senovės paplitusio priesako: „Kurti remiantis Mokytoju“ interpretacijos. Šia sparnuota 
fraze kinų estetikos ir meno tradicijoje įvardijamas ne tik konkretus tiesioginis mokytojas ar 
didis konkrečios meno srities meistras, tiesiogiai teikiantis žinias savo mokiniams, tačiau ir pats 
Gyvenimas bei neissemiama Gamtos pasaulio harmonija. Ji skleidžiasi priešais imlaus grožiui 
menininko akis kaip atversta Gyvenimo ir Gamtos knyga. Vadinasi, „meno kelią“ pasirinkusiai 
asmenybei būtina mokytis skaityti, šifruoti Gyvenime ir Gamtoje glūdinčių gelminių reiškinių, 
simbolių, metaforų ir vaizdinių prasmes. Kitas svarbus autentiško menininko tapsmo veiks- 


104 


MENININKAS, MENINES KÜRYBOS PROCESAS IR MENO KÜRINYS 


Li Zai. Tao Yuanming sugrįžimas į namus. 1424 m. Tušas, popierius 


nys yra wen kultūros šerdį sudarančių ir elito vystomos menų hierarchijos viršūnėje esančių 
poezijos, kaligrafijos ir tapybos principų meistriškas įvaldymas. 

Iš tikrųjų menininko asmenybės laipsnišką iškilimą išsilavinusių žmonių sluoksniuose dar 
daugiau nei prieš du tūkstantmečius Han imperijos gyvavimo laikais lydi muzikos, poezijos ir 
kaligrafijos principų įsisavinimo svarbos suvokimas ir šių menų išsiskyrimas į savarankiškas 
kūrybinės veiklos sritis, o vėliau ir iš kaligrafijos išsivysčiusios tušo tapybos principų įvaldymo 
svarbos suvokimas. Šios tendencijos akivaizdžios tampa Jin dinastijos valdymo laikais, tačiau 
išsiskleidžia tik Tang epochoje, kai ženkliai pagausėja intelektualių rašto žinovų ir menininkų 
socialinis sluoksnis. Jo įtakos imperatorių rūmų aplinkoje ir visuomenės gyvenime augimas 
kinų civilizacijoje tiesiogiai siejasi su besikeičiančia meninių disciplinų prisodrinta valstybinių 
egzaminų aukšto rango valdininkams sistema ir kaligrafijos, poezijos, muzikos plitimu ne tik 
aristokratijos sluoksniuose. 

Menininko įvaizdžio tapsmui tradicinėje kinų kultūroje įtaką daro daug skirtingų 
veiksnių, tačiau pirmiausia įtakingiausiose filosofinėse mokyklose - konfucianizme, daoiz- 
me ir čanbudizme -besiformuojančios idėjos, kurios sąveikaudamos papildo vienas kitą. 
Pagrindinių menininkui priskiriamų savybių visuma skirtingais istorinės raidos tarpsniais 
keičiasi, tačiau daugelis pamatinių nuostatų išlieka stabiliomis. „Kai kinų teoretikai vardina 

savybes, būtinas menininkui, jie neišvengiamai sujungia konfucinius ir daoistinius idealus. 
Panašiai kaip šie du mokymai susijungia neokonfucianizme, jie sugyvena vienas su kitu 
menininko asmenyje, kuris paprastai savo išsilavinimu yra mokslininkas konfucianistas ir 
daoistinis atsiskyrėlis savo nuostatose. Tokių skirtingų savybių jungtis teikia kinų menininkui 
santürumg ir jėgą. Jo kūryba buvo pažymėta didingumu, kai konfucinis sveikas protas, saiko 
jausmas ir aiškumas jungiasi jame su laisve, natūralumu, paslaptingumo skraiste būdinga 
daoizmui“ (Rowley, 1947, p. 22). 

Kiny ir Vakary civilizacijose regime skirtingus poZiürius j menininko erudicija. Vakary 
meno filosofijoje menkai vertinama menininko erudicija, kuri priskiriama mokslininko kompe- 
tencijos sričiai, o kadangi kūryba skleidžiasi praktinio pažinimo srityje, čia įsivyrauja požiūris, 
kad erudicija jam jokių ypatingų pranašumų nesuteikia. Kinų meno filosofijai, suartinančiai 
menininko ir mokslininko asmenybes, jų interesus ir kūrybinės veiklos tikslus, toks požiūris yra 
svetimas. Čia įsivyrauja nepalyginamai pagarbesnis požiūris į menininko išsilavinimą; aukštai 
vertinama menininko erudicija, jo išsilavinimo fundamentalumas, įvairiapusiškas gyvenimo 
ir gamtos reiškinių pažinimas visose, net atrodančiose nereikšmingai, jų apraiškose. Kinų 
dailininkų aplinkoje paplinta patarlė: „Prieš imant į rankas teptuką reikia pėsčiomis nueiti 
dešimt tūkstančių li ir perskaityti dešimt tūkstančių knygų“. Toks „meno kelią“ pasirinkusios 
asmenybės pirmapradžių uždavinių formulavimas vaizdžiai liudija apie atsakingą kinų požiūrį 
į menininko profesijos pasirinkimą. 

Įdėmiau analizuodami didžiųjų kinų menininkų intelektualines biografijas, įsitikinsime, 
kad priklausomai nuo jų socialinės padėties, gyvenimo būdo, auklėjimo formuojasi skirtingi 
požiūriai į supantį pasaulį, gamtą, gyvenimo ir kūrybinės veiklos tikslus, filosofinius, religinius 
mokymus, konkrečius estetinius ir meninius požiūrius. Visą tai ir sudaro konkrečiai tradicijai, 
krypčiai, mokyklai priklausančių menininkų pasaulėžiūros pagrindą. Kartais tos pasaulėžiūri- 
nės nuostatos nėra aiškiai išreikštos, neretai jos patiria kūrybinės evoliucijos eigoje esminius 
pokyčius, kartais skirtingos pasaulėžiūrinės pozicijos suartėja ir savitai reiškiasi menininko 
estetinėje pasaulėžiūroje, tačiau kaip tai bebūtų, niekuomet negalima ignoruoti šio svarbaus 
veiksnio, siekiant suvokti gelminius menininko kūrybos sluoksnius. 

Būtina bet kokios prasmingos meninės kūrybinės veiklos sąlyga čia dažniausiai teigiama 
per ypatingas įgimtas ir per gyvenimą išplėtotas kūrybines galias, vadinamas talentu. Kita 
vertus, suvokiama, kad kiekvieno konkretaus menininko kūrybinės veiklos rezultatai, jo 
poveikio jėga visuomeninei sąmonei, sugebėjimas kūryba komunikuoti su kitais visuomet 
tiesiogiai priklauso nuo konkrečios asmenybės mastelio, jo humanitarinės kultūros, imlumo, 
sugebėjimo atsiriboti nuo neesminių, empirinių kūrybos aspektų ir menininko talento galios. 
Talentas čia suvokiamas kaip sudėtinga asmenybės psichinės struktūros organizacijos struktūra, 
kuri nulemia kūrybos galimybes ir jų sklaidos kryptį, menininko pasirinktą kūrybos formą 

ir meninés veiklos krypti. Menininko kürybiskumas visada skiria vieno menininko kürybos 
gelmę ir įtaigumą nuo kito bei daugybės eilinių žmonių. 

Iš mūsų aptarto išsilavinimo ir erudicijos svarbos kinų meno filosofijos tradicijoje tiesio- 
giai išsirutulioja ir talento universalumo ir meistriškumo tobulinimo būtinybė. Kinų meno 
filosofijos traktatuose daug kalbama apie įvairius menininko kūrybinės veiklos rezultatus, 
įtaką darančius veiksnius, iš kurių nuolatos išskiriamas meninės raiškos universalumas, geras 
artimų meno rūšių, pirmiausia „trijų didžiųjų menų“ (poezijos, kaligrafijos, tapybos), meninės 
išraiškos priemonių įvaldymas. Kita vertus, aptariant besivystantį menininko talentą, Kinijoje 
vertinamas ne tik kūrybinės raiškos universalumas, tačiau ir išpuoselėtas profesionalumas 
pagrindiniuose žanruose ir netgi siaurose konkrečių meno formų, detalių, objektų vaizdavimo 
srityse, kuris suvokiamas kaip svarbus vaisingo menininko meistriškumo tobulinimo veiksnys. 
Taigi daugelis menininkų konkrečiais gyvenimo ir kūrybinės veiklos tarpsniais susitelkia į 
konkrečių meno žanrų, pavyzdžiui, konkrečių kaligrafijos uždavinių ar, pavyzdžiui, bambuko 
ar laukinės slyvos tapybos principų tobulo įvaldymo, o, įgyvendinęs šį uždavinį, pereina prie 
kito ir taip toliau, nuosekliai žingsnis po žingsnio juda toliau siekdamas meistriškai įvaldyti 
konkrečios meninės išraiškos srities galimybes. Klasikiniais tokios autentiškos kūrybos sam- 
pratos pavyzdžiais galima laikyti Mi Fu, Zhao Mengfu, Shi Tao ir daugybę kitų didžių kinų 
dailės meistrų darbus. 

Konfucinei estetikai, skirtingai nei Vakarų romantinės, neklasikinės ir modernistinės este- 
tikos tradicijoms, svetimas genijaus kultas, jo savivalės iškėlimas. Čia vyrauja prieš subjektyvumą 
nukreipta nuostata, menininko siekis suvokti save tradicijoje, prislopinti savąjį „aš“ ir atvira 
širdimi pasinerti į rašto kultūros tradiciją. Todėl konfucinės estetikos formuojamas menininko 
vaizdinys pirmiausia siejasi su civilizuotumu, konfucinės rašto kultūros tradicijos pažinimu, 
asmenybės lavinimusi, nuolatiniu tobulėjimu išplaukiančiu iš nepasitenkinimo pasiektais 
rezultatais. Tai skatina vadovavimasis Konfucijaus priesaku „Kas trokšta greito pasisekimo, 
tas nepasiekia tikslo“ (Konfucijus, 2013, p. 164). Daoizmo šalininkai suminkština konfucinės 
menininko teorijos apibrėžtumą ir įveda kūrybinio mąstymo spontaniškumo svarbą grindžian- 
čias idėjas, aukština spontaniškumo ir improvizacijos svarbą menininko kūrybos procese. Šias 
daoistines nuostatas savitai plėtoja čan šalininkai, stiprindami meditacinius ir introspekcinius 
aspektus. Šių skirtingų menininkų sampratų sąveikoje ankstyvaisiais viduramžiais menotyrinės 
pakraipos traktatuose ryškėja skirtingų menininkų tipų teorijos arba, kitais žodžiais tariant, 
menininkų skirstymas į įvairias pagal pasiektą profesinio meistriškumo lygį kategorijas. 

Pradedant V a. Xie He traktatu kinų estetikos tradicijoje įsigali dailininkų dalijimo į trijų 
pagrindinių kategorijų - aukščiausio, vidutinio ir žemiausio - bei devynių smulkesnių gradacijų 
klasifikavimo tradicija, kuri su nežymiais pokyčiais išlieka daugelyje vėlesnių estetinių tekstų. 
Pavyzdžiui, IX a. istoriografo Zhu Jingxuan traktate „Užrašai apie žymiausius Tang dinastijos 

valdymo periodo tapytojus“ aptinkame tris pagrindines dailininkų kategorijas (kiekvienoje ku- 
rių dar išskiriamos trys detalesnės gradacijos - aukščiausių, vidutinių ir žinomų): 1) „dvasingi“ 
(shen), kupini dvasinių polėkių ir magiškos poveikio suvokėjams galios, 2) nuostabūs (miao) ir 
3) įgudę arba patyrę (neng) arbą kitais žodžiais tariant turintys deramą kompetenciją. Prie šios 
trinarės kvalifikacinės sistemos traktato autorius įveda dar vieną aukščiausią ketvirtą dailininkų 
nevaržomų (su yi) įprastinių apribojimų kategoriją, kuri nepaklūsta įprastiniams estetiniams 
vertinimo kriterijams. Šiems nesukaustytiems ir issivadavusiems iš bet kokių apribojimų ar 
dogmų dailininkams ilgainiui suteikiama aukščiausia vieta skirtingų menininkų tipų hierar- 
chijoje, o daugeliui daoizmo ir čan estetikos šalininkų jie tampa autentiško menininko etalonu. 

Kitas konceptualus kinų estetikas, ypatingą dėmesį skyręs meninės kūrybos subjekto ir 
meninės kūrybos problemoms, Jing Hao IX a. pabaigoje pateikia keturias kokybiškai skirtingas 
dailininkų kategorijas: dieviškų (shen), nuostabių (miao), keistų arba neįprastų (ci) ir amati- 
ninkiškų (Jing Hao, 1965, c. 75). Pirmieji, anot jo, be jokių ypatingų pastangų išgauna norimas 
formas remdamiesi gamtos virsmais. Antrieji, išsiskiriantys rafinuotumu, elegancija, subtilumu, 
įsismelkia savo mintimis į neišsemiamą dangaus ir žemės formų įvairovę. Todėl kūriniuose jie 
taip perteikia daiktus, kad pastarieji atitinka tapytojo charakterį, jausmus, išsilavinimą, kūrybos 
principus ir taisykles. Keistas dailininko tipas išsibarsto besaikėse detalėse, kurios taip skiriasi 
nuo tikros vaizduojamų daiktų prigimties, kad kūrinių turinys įgauna vienpusiškumą. Nors 
tokio dailininko kūriniuose išlieka teptuko pėdsakai, tačiau pristinga minties. Ir galiausiai 
amatininkiški dailininkai iš mažų fragmentų kombinacijų sukuria smulkmenišką nupigintą 
grožį, kuris tik išoriškai žvelgiant atitinka didžius kūrybos principus (Jing Hao, 1965, p. 75). 

Suprasdami įgimto talento reikšmingumą kūrybai, kinų mąstytojai ir meno teoretikai vis 
dėlto nuolatos kalba apie įgimtų sugebėjimų įvairiapusiško plėtojimo būtinybę: plataus išsila- 
vinimo, praeities kultūros tradicijų, pasirinktos bei gretimų menų techninių meninės išraiškos 
galimybių tobulo įvaldymo svarbą. Vyraujantis kinų meno filosofijoje ir meno teorijoje tikro 
menininko, savo srities meistro, vaizdinys pirmiausia formuojasi poveikyje daoistinių, o vėliau 
ir čan estetinių idealų, iškeliančių nusišalinimo nuo aktyvios socialinės veiklos, vienatvės, tylos 
ir vidinio susikaupimo svarbą. Daugelio didžių kinų menininkų raidos kelias, kaip rodo pla- 
čiai paplitę istoriografiniai daug dėmesio menininkų biografijoms skiriantys traktatai, beveik 
visuomet yra nelygus, kadangi meniniai įgūdžiai ir iš jų išplaukiantis profesinis meistriškumas 
plėtojasi banguojančiai. 

Svarbiu dailininko meistriškumo augimo, jo techninio tobulėjimo ir tapybos pagrindų 
įsisavinimo veiksniu kinų vaizduojamosios dailės teorijoje yra mokymasis iš idealių konkre- 
taus dailės žanro pavyzdžių, tai yra didžiųjų praeities tapybos meistrų kūrinių kopijavimas. 
Mokytis iš jų, sekti jų nubrėžtais tapybos raidos keliais, kruopščiai kopijuoti jų kūrinius - tokia 
pedagoginė praktika laikoma ankstyvajame menininko stiliaus formavimosi etape vieninteliu 

teisingu ir privalomu tapybos technikos subtilybiy mokymosi priemoniy. Vadinasi, tradicinéje 
kiny menininky parengimo sistemoje kopijavimas yra suvokiamas kaip bütina tarpiné meninio 
tobulėjimo grandis į tikro meistriškumo konkrečioje meno srityje įvaldymą. Todėl Kinijoje kaip 
jokioje kitoje iš mums žinomų pasaulio kraštų ypač nuo Ming dinastijos valdymo laikų šalyje 
nuolatos perleidžiama daug meninio lavinimo tikslams skirtų sąvadų ir metodinių priemonių 
su geriausiųmeistrų tapybos kūrinių iliustracijomis. 

Specifinius talento sklaidos bruožus, pasak kinų teoretikų, pirmiausia nulemia jo vaisingas 
sąlytis su gyvybinga tradicija ir mokykla, tačiau nenuvertinamas ir individualus konkretaus 
menininko kūrybinis potencialas bei kiti menininko kūrybinių galių sklaidai įtaką darantys 
veiksniai. Būti menininku - turėti nuo vaikystės įgimtas kūrybines galias, kurias pirmiausia 
išplėtoja geriausių praeities pavyzdžių pažinimas ir kruopštus jų įsisavinimas. Nors kinai 
nuolatos pabrėžia kūrybinės energijos, vaizduotės galios, įkvėpimo, intuicijos ir kitų įgimtų 
sugebėjimų meninėje kūryboje svarbą, tačiau dar nuosekliau teigia jų atkaklaus ir kryptingo 
puoselėjimo būtinybę. 

Kalbant apie menininko kūrybinį potencialą, dažniausiai pabrėžiama ne racionalaus 
mąstymo, o tradicijos pažinimo ir įsisavinimo gelmė, išsilavinimo fundamentalumas ir įvai- 
riapusiškumas (menininkas čia neatsiejamas nuo mąstytojo, išminčiaus). Greta iškyla tokių 
menininko kūrybinio potencialo elementų, kaip darbštumas, vaizduotės galia, įkvėpimas, 
intuicija, formos, spalvos, muzikalumo, ritmo, apimties struktūrų, kompozicijos jausmas. Iš 
čia kyla išskirtinė jausmingumo, poetinio pasaulio suvokimo, simbolinio ir metaforinio mąs- 
tymo svarba, gebėjimas siurbti į save išorinio pasaulio, ypač gamtos, garsus, spalvas, formas. 
Kita vertus, tikram menininkui yra būtinas visų praeities kūrybos stilių geras pažinimas ir 
išskirtinis techninio meistriškumas pasirinktoje kūrybos srityje. 

Gvildenant menininko kūrybinio potencialo sklaidos galimybes, traktatuose nuolatos 
išnyra mintys apie energetinius kūrybingos asmenybės išteklius; kartais jie skleidžiasi nuose- 
kliai, kartais stebėtinai sparčiai, tačiau ilgainiui per gyvenimą blėstant gyvybinei energijai (gi), 
talento kūrybiškumą skatinančių energetinių veiksnių poveikis gęsta. Todėl tikro menininko 
samprata kinų estetikos tradicijoje neretai siejama su energetinių išteklių kaupimu, jų atsakingu 
saugojimu, savasties ugdymu, jos išryškinimu, atsiribojimu nuo negatyvių išorinių poveikių, 
nenoro tuščiai iššvaistyti savo kūrybinio (suprask, energetinio) potencialo jėgas, o jas nuosekliai 
ir nevaržomai skleidžiant kūrybinės dvasios polėkiams artimoje gamtos ir bičiulių aplinkoje. 

Tiesioginis įsiterpimas į įvairius gyvenimo procesus, pažinimas jų „iš vidaus“, anot kinų 
teoretikų, atveria menininkui įvairesnes savo kūrybinio potencialo panaudojimo galimybes, 
meninės raiškos ir improvizacinių galimybių lauką. Kuo platesnis, gilesnis ir subtilesnis yra 
menininko išorinio pasaulio pažinimas, tuo sėkmingiau gali skleistis jo talentas. Svarbiais kū- 
rybingumą skatinančiais veiksniais kinų meno filosofijos tradicijoje yra laikomas atsiribojimas 

nuo išorinio pasaulio ir tiesioginis sąlytis su pagrindiniu menininkui teikiančiu įkvėpimą 
veiksniu - Gamta. 

Kinų menininkai, išskyrus konfucianizmo adeptus, dažniausiai per daug nesureikšmina 
racionalaus pažinimo svarbos. Tai susiję su jų santykio su tikrove ypatumais, kuriame svarbus 
vaidmuo tenka nesąmoningam intuityviam tikrovės pažinimui. Meninio pažinimo gelmė čia 
siejama ne tiek su įgimtomis savybėmis (jų svarba pripažįstama), kiek su menininko gyve- 
nimiška patirtimi. Kuo turtingesnė menininko patirtis minėtose srityse, tuo yra gilesnis jų 
meninis pažinimas ir įtaigesni meninės kūrybos rezultatai. Vadinasi, kinų meno filosofijoje 
menininko intuityvus pažinimas nėra suvokiamas kaip kažkas priešingo sąmonės veiklai. 

Menininko kūrybinio potencialo sklaidoje taip pat pabrėžiami keli kiti svarbūs aspektai: 
pirmiausia nesavanaudiškumas, atsiribojimas nuo neesminių dalykų, griežtos savidisciplinos, 
psichologinės treniruotės, moralios nuo jaunų dienų atsakingai žvelgiančios į savo pasirinktą 
profesiją asmenybės ir jos universalaus išsilavinimo ugdymas. „Tapytojo kelias pagal savo 
esmines nuostatas reikalauja atsiribojimo, kūrybinio susikaupimo ir nesavanaudiškumo. 
Žengiant šiuo keliu būtina širdyje nešti tyrumą, neįprastumą, nesiekti šlovės ir naudos. Tik 
tuomet jis tampa vertu pasišventimui tapybai. Perimant, kopijuojant klasikinės ir šiuolaikinės 
tapybos laimėjimus, dailininkui neverta girtis savo laimėjimais“ (Oi Baishi, 1969, p. 509). 

Iš čia kyla išskirtinis traktatų autorių dėmesys sąlyčio su gamtos energijomis ieškoji- 
mui, pasinėrimui į anksčiau gyvavusias meno tradicijas, didžiųjų praeities meistrų kūrinių 
kopijavimas, profesinių įgūdžių, idėjų, stiliaus, per amžius susiklosčiusių taisyklių, kanonų, 
įvairių techninių subtilybių, meninės išraiškos priemonių įsisavinimas be ko neįmanomas 
tikro konkrečios meno srities meistro atsiradimas. Autentiško menininko sampratai taip 
pat būdinga gili savirefleksija, aiškiai išreikšti introspekcijos leitmotyvai ir didžiai asmeninio 
požiūrio į meną ir savo kūrybą iškėlimas. Taip, pavyzdžiui, garsus XII a. tapytojas Mi Fu 
sūnus Mi Youren pastebi: „Žmonės, kurie žavisi mano tapytojo talentu labai menkai suvo- 
kia tą mano vidinį regėjimą, kuris turi įtakos mano tapybai ir kuris ženkliai skiria nuo kitų 
dabartinių tapytojų“ (Cheng, 1989, p. 27). 


Menininkas kinų meno filosofijos traktatuose dažniausiai vaizduojamas kaip vienišius, 
nusišalinęs nuo išorinių būties formų, susireikšminimo, karjeros privalumų ir sąmoningai 
pasirinkęs harmoningą susiliejimą su gamtos energijomis. Vienišumas, atsiribojimas, išėji- 
mas ar pabėgimas nuo svetimų visuomeninės būties formų, socialinių konvencijų, klajonės 
Visatos bekraštybėse, buvimas gamtos prieglobstyje „nuošalioje buveinėje“ suvokiami kaip 
neatsiejama autentiškos asmenybės, mąstytojo ir menininko savasties dalis. Išvardytais bruožais 
„menininkas supanašėja su išminčiumi, meninė praktika yra suvokiama kaip judėjimas link 
išminties, todėl menininkas nėra joks profesionalas, tačiau pirmiausia plačiai ir įvairiapusiškai 

išsilavinęs funkcionierius, asmenybė, elito dalis“ 
(Sers, 2003, p. 108). Toks sąmoningas asmeny- 
bės pasitraukimas iš visuomeninio ar politinio 
gyvenimo ir alternatyvios „menininko kelio“ 
pozicijos pasirinkimas, pribrendusios dvasinio 
tobulėjimo būtinybės suvokimas, prisilietimas 
prie tikros būties pilnatvę teikiančios meninės 
kūrybos suteikia menininkui papildomų ener- 
ginių išteklių ir atveria naujas kūrybos erdves. 

Iš čia kyla daugybėje traktatų aptinkamas 
ir eilėse apdainuojamas kitas svarbus autentiško 
menininko vaizdiniui nusišalinimo į atokius 
kalnus, gamtos prieglobstį ir klajonių dvasios 
pasaulio bekraštybėse leitmotyvas. Iš tikrųjų, 
atmesdami ramaus gyvenimo rūmuose pri- 
valumus, daoizmo ir čan estetikos principus 
išpažįstantys menininkai neretai gyvenimo 
prasmę įžvelgia kūryboje ir atsiribojime nuo 
visuomeninio šurmulio atokiose gamtos vie- 
tovėse. „Meno kelią“ lydi vidinės asmenybės 
saviraiškos siekis, individualaus prado iškėlimas 
kūriniuose. Autentiška kūryba čia siejama su 
išmintimi, vienatve, gamtos grožio ir harmo- 
nijos kontempliacija, tyla, susikaupimu. Todėl 
Bai Jui kalba apie „tylos muziką“, o Zong Bing 
apie tylos išgyvenimą kūrybos procese, tapyto- 

jai, sąmonės nuskaidrėjimo akimirkomis susiliedami su slėpiningomis gamtos energijomis, 


peizažuose perteikia jautriausius emocinius išgyvenimus, beribės erdvės, neišsakymo poetiką. 


Kinų estetikos tradicijoje autentiškas „meno kelią“ pasirinkęs menininkas yra palyginamas 


paslaptingame gamtos ar kalnų prieglobstyje gyvenančiam keistuoliui, atsiskyrėliui išminčiui. 


Todėl sąvoka „menininkas“ estetikoje suartinama su išminčiaus ir filosofo sąvokomis, kurie 


nesustoja ieškodami tiesos ir siekdami pažinimo. Juos sieja vidinės daiktų ir reiškinių esmės 


išgyvenimas, išminties ir gelminės tiesos ieškojimas. Pavyzdžiui, intelektualų tradicijos tapytojas, 


kaligrafas ir poetas Su Shi yra įsitikinęs, kad giliausia reiškinių esmė esti giliau nei regi akis ar 


girdi ausis. Tai sąlygoja jo kvietimą menininkams peržengti išorinį regimybės sluoksnį ir nertis 


į gelminę reiškinių esmę. 

Kinų estetikos tradicijoje aptinkamas autentiško menininko sugretinimo su išminčiu- 
mi leitmotyvas. Unikalus kinų kultūros ir estetikos tradicijos bruožas yra vidinis meno ir 
filosofijos ryšys. Tikro dvasingo meno kūrėjas čia iš tikrųjų traktuojamas kaip filosofas. Jis 
suvokiamas ne tik kaip subtilus tapytojas, kaligrafas, poetas, muzikantas, tačiau pirmiausia 
kaip mąstytojas, mokslininkas, universali, aukšto intelekto, įvairiapusio išsilavinimo, turinti 
intuityvaus pažinimo galios asmenybė, gebanti panaudoti daugiasluoksnės kinų kultūros 
tradicijos laimėjimus. Jų giminystė išryškėja kaip abiem būdinga tiesioginio intuityvaus 
pažinimo galia prasiskverbti pro išorinius reiškinius į gelminę pastarųjų esmę. Toks meni- 
ninko ir filosofo artumas paaiškina, kodėl kinų tradicinėje estetikoje menininkas apibūdina- 
mas kaip išminčius ir traktatuose kalbant apie kūrėją dažnai pasitelkiamos meistro ir išmin- 
čiaus sąvokos. 

Menininkas kaip ir išminčius savo gyvenimo ir kūrybos kelyje, nepasitenkindamas 
pasiektais rezultatais, nuolatos siekia vidinio dvasinio tobulėjimo, tikro meistriškumo pa- 
sirinktose kūrybos srityse (kadangi jų dažniausiai brandžiame kinų kultūros raidos etape 
yra ne viena). „Siekdamas vidinės ramybės saugok savo žinias; būk nepasotinamas mokslui“ 
(Konfucijus, 2013, p. 130). Menininko ir išminčiaus suartinimas dar akivaizdžiau skleidžiasi 
klasikinio filosofinio daoizmo atstovų Laozi, Zhuangzi ir gausių čan adeptų koncepcijose. 
Iš filosofinės estetikos šios idėjos pereina į meno praktiką ir valdant Tang dinastijai tampa 
vienu iš vyraujančių menininko sampratos bruožų. „Aš nuolankiai priimu senovės mąstytojų 
idėjas, teigiančias, kad menininkas yra didis išminčius, kadangi jis sukoncentruoja savyje 
tai, ko negali aprėpti Dangus ir Žemė, ir išryškina tai, ko neapšviečia saulė ir mėnulis. Nuo 
jo teptuko galiuko išplaukia gausybė daiktų, o piršto ilgio širdis įtraukia į save tūkstančių li 
erdves. Iš jo amžiais persisemia dvasia ir įgauna gyvenimą visa tai, kas egzistuoja; jo lengvas 
tušas, liedamasis ant nedažyto šilko, kuria vaizdinius ir gimdo tai, kas neturi vaizdinio“ (Zhu 
Jingxuan, 1997, p.175). 

Gvildenant daugelį šimtmečių kinų tekstuose ryškėjantį menininko įvaizdį, į akis krinta 
gilios dvasinės menininkų bendrijos ir spontaniško gyvenimo bei kūrybos būdo idėja, kuri 
pirmiausia konceptualiai ir meno praktikoje įtvirtinama neodaoizmo idėjomis persisėmusia- 
me fengliu sąjūdyje. Jame išryškėja naujas įtaigus autentiško menininko vaizdinys ir jo savita 
savybių ir elgesio kanonų visuma, kurią siekia mėgdžioti daugelis daoistinės ir čan estetikos 
principus išpažįstančių vėlesnių kartų, ypač įtakingos intelektualų mokyklos (wenrenhua) 
menininkų. Šis artistiškas atsiribojantis nuo socialinių konvencijų ekscentriškojo menininko 
vaizdinys primena Vakarų kultūros tradicijoje gerai žinomus vadinamo „bohemiškojo“ stiliaus 
menininkus. Skirtingai nei Vakaruose, kinų menininkas dažniausiai yra universalesnė asme- 
nybė, kadangi jis vienu metu atsiskleidžia net keliose kūrybos srityse, dažniausiai, kaligrafijos, 
tapybos, poezijos, o neretai ir muzikos bei teorijos. 

Vadinasi, greta mūsų aptartos menininko mąstytojo, rimtyje ir susikaupime paskendusio 
išminčiaus sampratos, kinų kultūroje skleidžiasi kitokia su ja oponuojanti ekscentriško me- 
nininko samprata, kurioje konfucinis kūrėjo savojo „aš“ prislopinimas neignoruoja jo gaiva- 
liškumo, spontaniškos kūrybinės energijos raiškos . Todėl daoizme ir čan tokie epitetai, kaip 
„nepaprastas“, „neįtikėtinas“, „gaivališkas“, „padūkęs“, „pašėlęs“, „patrakęs“, „pasimaišęs“, netgi 
„nenormalus“, „keistas“, „pamišęs“, „išprotėjęs“, kalbant apie menininką, paradoksaliai įgauna 
pozityvią vertybinę reikšmę (Escande, 2001, p. 256; Rong Bing, 2010, p. 159-170). 

Gilinantis į šį autentiško menininko įvaizdžio aspektą, į akis krinta daugybė keistų poel- 
gių, ekscentriškų epatuojančių detalių, spalvingai aprašomų situacijų, kurios nepažįstant kinų 
kultūros konteksto, neretai Vakaruose klaidingai interpretuojamos. „Kinų tapybos istorijoje, 
anot Francois Cheng, gyvuoja tradicija, reikalaujanti priminti garsių dailininkų poelgius ir 
nuopelnus tam, kad jais galima būtų apibūdinti jų individualų stilių. Kai kurios iš šių legendų 
yra fantastinės ir turi pabrėžti sakralinį arba magišką tapybos vaidmenį“ (Cheng, 1979, p. 12). 

Iš gausybės panašių istorijų galima išskirti Zhuangzi pričą apie tikro menininko atrinki- 
mą, istoriją apie meno magijos galia užkariautą Gu Kaizhi, nupieštą mylimąją su adata širdyje, 
legendą apie Wu Daozi, kuris paslaptingai dingsta savo meistriškai nutapyto peizažo migloje. 
Elgesio neprognozuojamas ekscentriškumas kinų estetikos tradicijoje ilgainiui yra suvokiama 
ne tik kaip neatsiejama neodaoistinės pakraipos menininko elgesio kanono dalis, tačiau ir kaip 
fundamentali egzistencinė tiesiogiai su gyvenimo ir kūrybos filosofija susijusi vertybė. 

Kinų meno istorijoje yra daugybė legendomis apipintų didžių ekscentriškų menininkų, 
kurie peržengdami normos ribas demonstratyviai laužo egzistuojančius estetinius kanonus, 
sujaukia iki jų gyvavusių tradicijų tvarką, drąsiai plečia individualios meninės saviraiškos ribas. 
Su šios tradicijos ištakomis yra susiję šie genijai: Gu Kaizhi, Wang Xizhi, o vėliau - Zhang Xu, 
Huaisu, Yang Ningshi, Fan Kuan, Mi Fu, Liang Kai, Xu Wei ir daugybė kitų didžių dailininkų. 
Įvairiuose šaltiniuose aptinkame pasakojimų apie gausybę neįtikėtinų eksperimentų pasitelkiant 
visiškai neįprastus tapymo būdus bei priemones. Pavyzdžiui, pasakojama apie dailininkus, kurie 
kūrybinio svaigulio ar narkotinės ekstazės būsenoje taškydavo ant didžiulių ant grindų patiestų 
šilko ritinėlių ar popieriaus lapų, o vėliau keliais spontaniškais teptuko judesiais pasklidusias 
dėmes paversdavo abstrakčiais vaizdiniais ar siekdavo išgauti kažką panašaus į apibendrintą 
paukščio, gyvūno, žmogaus ar peizažo vaizdinį. 

Rašytiniuose šaltiniuose taip pat aptinkame pasakojimų apie ekscentriškus tapytojus, kurie 
tapydavo pasitelkę pirštų, kojų ar netgi į tušą panardintų plaukų meninės išraiškos galimybes. 
Buvo tapytojų ir kaligrafų, kurie sąmoningai nesirinkdavo gerų meistrų pagamintų teptukų ir 
patys kruopščiai paruošdavo tapymo procesui neįprasčiausius teptuką pakeičiančius instru- 
mentus iš deramai apdorotų minkšto medžio rūšių, bambuko, kitų augalų, naminių ar laukinių 
žvėrių kailių, iš medžiagos gabalų pasidarydavo tapymo priemones atitinkančias tradicinio 

teptuko funkcijas ir jsijunge j kürybos procesa palydédavo jj ritmingais muzikos garsais kurinyje 
siekdami autentiskai perteikti energetinj dailininko dvasios pulsavima. 

Ekscentriškas elgesys patvirtina samoninga autsaiderio ir kūrybinės laisvės pasirinkimą su 
visais galimais visuomenės ir šio pasaulio stipriųjų reakcijos padariniais. Todėl daugelis tokių 
menininkų respektabiliai visuomenės daliai atrodo kaip keistuoliai ar pamišę kūrėjai, kurių 
naivumas ir betarpiškas elgesys susisieja su kitiems nepasiekiama gelme (vakariečiai tai įvardintų 
genialumu). Kinų ekscentriškieji menininkai neserga jų Vakarų analogams dažnai būdinga ap- 
sėstumo naujumu liga. Priešingai, jie dažniausiai savo ekscentriško elgesio teorinio pagrindimo 
ieško praeities didžiųjų meistrų kūrybinėse biografijose, istoriniuose šaltiniuose užfiksuotuose 
pasakojimuose ir faktuose. Tačiau gilinantis į jų pačių biografijas ir kūrybos principus, aiškėja, 
kad ekscentrikams nepakanka oficialių meno kanonų apibrėžtų ribų, todėl jie drąsiai pašiepia, 
laužo ir plėtoja jas įvairiomis kryptimis. Iš čia plaukia daugelio garsių vėlesnių kartų kaligra- 
fų, tapytojų, poetų gyvenimo būdo sąmoningai kultivuojamas ekstravangiškumas, iššūkiai 
nusistojusioms konfucinėmis normoms, teiginių, vertinimo ir elgesio bekompromisiškumas, 
kuris siejasi su savito kūrybinio stiliaus paieškomis ar užaštrintu būties pilnatvės poreikiu. 


Menininko ryšys su gamta 


Turtinga kinų mitologija suformuoja menininkų abstrakčias pirmaprades žmogaus ir pasaulio 
modeliavimo schemas. Gamtos kultas į kinų estetikos ir meno tradiciją įsiskverbia dar senovėje 
ir siejasi su įvairiais mitiniais religiniais saulės, mėnulio, vandens, kalnų, vėjo ir kitais vaizdiniais, 
kuriuos vėliau estetinės sąmonės lygmenyje išplėtoja daoizmo ir čan estetika. Lyginant kinų ir 
Vakarų menininkų santykį su gamta, iškart pastebimi kai kurie esminiai skirtumai, kurie išryš- 
kėja pamatinėse pasaulėžiūros nuostatose, požiūryje į gamtos apraiškas, gyvosios ir negyvosios 
gamtos objektus, santykius su jais, meninės išraiškos priemonėse ir daugybėje kitų dalykų. 
Vakarų menininko santykis su gamta, nepaisant Aristotelio kvietimo laikyti gamtą meninės 
kūrybos modeliu, remiasi Antikos ir vėliau susiformavusiu porenesansiniu antropocentrizmu, 
o kinai - žmogaus ir gamtos pirmapradės vienybė ir harmonijos idėja. Tai paaiškina, kodėl, 
pavyzdžiui, kinų tapyboje, kitaip nei Vakarų, žmogaus vaizdiniui neskiriama tokia svarbi vieta. 

Jau nuo senovės Kinijoje į gamtą žvelgiama kaip į vientisą organizmą, besivystantį pagal 
vidinius dėsnius. Tai, kad dailininkų paveiksluose žmonių figūroms neskiriamas ypatingas 
dėmesys, nereiškia, kad kinų kultūroje žmogus palyginti su didinga gamta yra sumenkinamas. 
Tokia priešprieša svetima menininkų pasaulėžiūrai. Jie nuolatos pabrėžia žmogaus vientisumą 
su gamta, žvelgia į gamtą kaip į natūralų individo prieglobstį. Netgi vaizduodami žmogaus 
figūras, jie remiasi tos pačios gamtos, kurios stichijoje gyvuoja žmogus, ritmais. Šie ritmai 

matyti figūrų isdéstyme, siluetuose, drabužių klostėse. Suteikdami žmonėms, vaizduojamosios 
gamtos elementams, tuos pačius ritminius bruožus, dailininkai nuolatos pabrėžia individo ir jį 
supančio pasaulio pirmapradj giminiškumą. Gamta dailininkui - tai visa aprėpiančios būties 
dėsningumų, Dao šifras, į kurį jau reikia įsiklausyti, norint pajusti vidinį gamtos ritmą. Viskas 
gamtoje yra vertinga, kupina didžios paprastumo poezijos, todėl kinų menininkai įdėmiai 
studijuoja gamtos reiškinius, lavina atmintį, siekia suvokti gamtos reiškinių esmę. Jie semiasi 
gamtoje kūrybinės potencijos, to išgyvenimų, jausmų, dvasios polėkių turtingumo, kurį suteikia 
menininkui bendravimas su gamta, jos tyliu grožiu. 

Iš tikrųjų žmogaus ir gamtos santykiai kinų tapybos estetikoje yra persmelkti pasaulyje 
vyraujančios harmonijos ir vienybės idėjų, kurios yra svetimos vakarietiškam žmogaus viešpata- 
vimo gamtai principui. Harmoningų individo santykių su visuomene problema įgauna išskirtinę 
svarbą konfucinės estetikos tradicijoje, o daoistų įsitikinimu, žemiškas gamtos pasaulis ir meno 
pasaulis yra susieti harmoningais tarpusavio ryšiais. Iš čia plaukia natūralios harmonijos su 
gamta ieškojimas, kuris yra vienas pamatinių kinų menininkų sąmonę apvaldžiusių daoizmo 
ir čan estetikos bei meno leitmotyvų. 

Žmogaus vientisumo su gamta idėja giliausiai atsispindi peizažo tapybos ir jai dvasiškai 
artimos peizažo poezijos estetikoje, kurioje kontempliuojantis kūrėjo žvilgsnis nukreipiamas 

į jį supančios gamtos įvairovę. Todėl tapyboje ir poezijoje išauga dėmesys gamtos Zavesiui, 
imama domėtis įvairesnėmis temomis, atsiranda ypatingas jautrumas ir pastabumas daugybei 
kitų gamtos aspektų, į kuriuos anksčiau tarsi nebuvo kreipiamas dėmesys. Kinų peizažo tapy- 
bai ir poezijai, lyginant su Vakarų, būdingas sudėtingesnis, gilesnis ir įvairiapusis santykis su 
milžiniška atversta slėpiningo Gamtos pasaulio knyga. Didis kinų Tang dinastijos saulėlydžio 
poetas Sikong Tu (837-908) traktate „Poetinių kūrinių kategorijos“ (Shi-pin) rašo: „Poetas 
paskendęs savo vizijose, kaip giliame vandenyje, ir visiškai susitelkęs juose. Tam jis bėga nuo 
žmonių ir ten, kur jų jau nėra, stato sau mažą namelį. Dabar ateina gamtos eilė, ir diena regu- 
liuojama tik saulėtekiu ir saulėlydžiu. Visos sąlyginės ceremonijos užmirštos, ir uniformuota 
kepurė nuimta: žmogus mėgaujasi vienatve. Jis klausosi tik gamtos, o ne nusibodusių žmonių 
kalbų. Laukinės žąsys ir gulbės, senovės poetų laiškų išnešiotojos, manęs jau nepasiekia ir aš 
jau gyvenu be jokių laiškų [...] Gamta aplink mane sukuria tylos ir nebylios rimties pasaulį... 
(Sikong Tu, 1978, p. 174). 

Meninė kūryba daoizme ir čan estetikoje suvokiama kaip palankus kūrybinės veiklos 
būdas, padedantis įminti slėpiningas Gamtos pasaulio mįsles. Kita vertus, kūryba padeda me- 
nininkui pajusti intymy sąlytį su jį priglaudžiančia pirmaprade gamta ir, įsijungus į meninės 
kūrybos procesą, dalyvauti slėpiningame gamtos kūrybos procese. Čia atsiskleidžia dar vienas 
gamtos patrauklumo dailininkui ir poetui aspektas, kuris slypi vienatvės nepakartojamame 
žavesyje, kūrėjo tyliame bendravime su jį priglaudžiančios ir dvasiškai artimos gamtos garsais, 
spalvomis. Ir galiausiai - tapytojų ir poetų požiūrio į gamtą savitumas yra neatsiejamas nuo 
panteistinės pasaulėžiūros, tai yra nuo jos traktavimo kaip ypatingos dieviškumo apraiškos, 
kuri sudvasina ir įkvėpia gyvybės energijas į įvairiausias gamtos apraiškas. Taigi svarbesnė 
yra energetinė kinų estetikos tradicijai būdinga meninės kūrybos proceso interpretacija. 

Skirtingai nei Antikos mąstytojai, kurie, gvildendami žmogaus ir gamtos santykius (ypač 
Demokritas ir Aristotelis), pabrėžia kiek kitaip suprantamą mimesis - „gamtos pamėgdžioji- 
mo“ imituojant principą, daoizmo ir čan adeptai, aptardami „gamtos imitavimo“ problemas, 
pirmiausia turi omenyje „mokymosi iš gamtos“ principą. „Teigdami, kad menas imituoja 
gamtą, - rašo Wing- Cheuk Chan, - Kinijos meno filosofai žodį imituoti vartoja ne prasme 
kopijuoti ar mėgdžioti; jis greičiau turi reikšmę mokytis. Imituoti gamtą iš tikrųjų reiškia 
mokytis iš gamtos arba laikyti gamtą mūsų mokytoja“ (Wing- Cheuk Chan, 2006, p. 237). 
Taigi gamtos formų įvairovė, harmonija ir grožis čia suvokiama kaip pagrindinis menininko 
kūrybinio įkvėpimo šaltinis. 

Daoizmo ir čan estetikos adeptai pagrindinį dėmesį sutelkia menininko santykiams su 
jį supančiu gamtos pasauliui, gyvybinei energijai (gi) ir daiktų dvasiai bei gyvenimiškai jėgai 
(shen). Todėl šios tradicijos menininkai daugiau dėmesio kreipia į slėpiningas gamtos reiški- 
niuose glūdinčias jėgas, laisvais ir ritmingais linijų judesiais perteikia jų simbolinę prasmę, 


116 


MENININKAS, MENINES KÜRYBOS PROCESAS IR MENO KURINYS 


išskirtinį dėmesį teikia kalnų, augmenijos, gyvūnų ir vandens srautų, kelių ir takelių atokiuose 
tarpekliuose vaizdavimui. Gamtos būties formos, jose besiskleidžianti harmonija ir žmogus 
čia yra suvokiami kaip vieningos kosminės sistemos sudedamosios dalys. Todėl stulbinanti 
gamtos formų įvairovė, joje besiskleidžiančios energijos yra toji sritis, į kurią jie sutelkia 
dėmesį, semiasi kūrybinio įkvėpimo. 

Remdamasis daoizmo idėjomis Wei karalystės imperatorius, puikus poetas Cao Pi 
(187-226) savo traktate iškeldamas gi energijos svarbą būties procesuose, plėtoja mintį apie 
žmogaus ir gamtos vienybę. Jo įsitikinimu, viskas Visatoje plėtojasi pagal vieningus princi- 
pus. Tačiau šioje vienybėje pagrindinį aktyvų vaidmenį jis, skirtingai nei Vakarų estetinės 
teorijos, priskiria ne žmogui, o gamtai. Harmonijos ir grožio ištakų jis ieško ne viršjusliniuose 
dalykuose, o pačioje tikrovėje, įvairiose gamtos apraiškose ir traktuoja harmoniją bei grožį 
kaip objektyviai egzistuojančią paties gyvenimo ir gamtos savybę. 

Žmogaus santykis su gamta itin giliai atsiskleidžia kinų peizažo tapybos estetikoje, kuriai 
didelę įtaką darė daoizmo ir čan estetiniai idealai. Iš asketiškos čan pasaulėžiūros sureikšmi- 
nimo kyla ypatingas Tang dinastijos valdymo metu gyvenusio Wang Wei peizažo estetikos 
poetiškumas ir metaforiškumas. Kitą spalvingesnę peizažo tapybos koncepciją plėtoja peizažo 
meistras Li Sixun (651-716) ir jo sūnus Li Zhaodao. Jų gamtos vaizdus perteikiančiuose kaip 
vieningo kosminio proceso ir fantastinio kraštovaizdžio dalį peizažuose vyrauja to meto tapy- 
bai būdingi melsvų, žalsvų ir baltos spalvos santykiai, išryškinamos kai kurios smulkiausios 
paveikslų detalės, o kontūrai apvedami aukso spalvos linijomis. Šių dviejų skirtingų peizažo 
tapybos koncepcijų susidūrime nugali asketiška monochrominės tapybos estetikos linija, 
kuri netrukus suklesti Penkių dinastijų gyvavimo laikotarpiu. 

Dong Qichang, kalbėdamas apie dailininkų mokymosi procesą, kad jie meistriškumo 
tobulėjime remiasi ne tik didžiaisiais praeities meistrais, tačiau ir tarsi mokytoju - gamta. 
Kiekvieną rytą žvelkite į debesų ir rūkų pokyčius, nustokite kontempliuoti kalnus šiuolaikinių 
dailininkų paveiksluose, o kopkite į tikrus kalnus! Klajodami kalnuose ir regėdami neįprastus 
medžius jūs privalote suvokti jų vaizdą iš keturių pusių“ (Dong Qichang, 1965, p. 107). Va- 
dinasi, meistriškumo tobulėjimas čia tiesiogiai siejamas su kinų estetinei tradicijai būdingu 
gilios pagarbos požiūriu į Gamtą kaip tobulybės ir harmonijos įsikūnijimą, kitais žodžiais 
tariant, aukščiausią Mokytoją. Jokiai kitai pasaulio tautai, išskyrus per kinų kultūros tradicijų 
įtaką susiformavusiai japonų estetinei sąmonei, nėra būdingas toks įdėmus ir visa aprėpiantis 
įvairių gamtos pasaulio apraiškų ir gyvybės formų stebėjimas, studijavimas, augalų, vabzdžių, 
paukščių, gyvūnų judesių, kūno struktūros, spalvų ir pan. tyrinėjimas. 

Šis stiprus žmogaus vientisumo su gamta suvokimas, ypatingas jautrumas gamtos 
grožiui padeda kinų menininkams subtiliai perteikti natūralius metų laikų pokyčius, ku- 
riuose menininkas įžvelgdavo panašumą su žmogaus gyvenimu, kūryba. Juk nenumaldomai 

laiko tékmei paklūsta ne tik natūrali metų laikų kaita, bet ir individo gyvenimas. Šis stiprus 
vos ne egzistencinis žmogiškos būties laikinumo, nenumaldomos laiko tėkmės suvokimas 
tampa vienu svarbiausių kinų peizažo tapybos ir glaudžiai su ja susijusios peizažo poezi- 
jos leitmotyvų. 

Įsiklausymas į slėpiningus gamtos šifrus, įdėmus gyvūnijos pasaulio stebėjimas ir sieki- 
mas stulbinančioje gamtos formų ir spalvų įvairovėje įžvelgti neišsemiamą grožį ir harmoniją 
daugelyje estetikos traktatų yra skelbiama kaip visa persmelkianti menininko kūrybą idėja, 
kurios jis privalo niekuomet neužmiršti. „Tobulas žvilgsnis, - rašo XI a. Tapybos akademijos 
narys peizažo tapybos meistras ir teoretikas Guo Xi, - todėl taip siekia regėti ir todėl taip 
myli miškus ir versmes, kad jas tikrai galima pavadinti gražiomis vietomis. Remdamasis šia 
idėja dailininkas turi kurtinti ir vertinti paveikslus. Jis turi gilintis į šią idėją, kitais žodžiais 
tariant, neatsisakyti pagrindinės idėjos“ (Dong Qichang, 1965, p. 89). 

Solidarizuodamasis su fengliu estetikos šalininkais Ma Yuan (1190-1224?) iškelia tikram 
peizažo tapybos meistrui nuolatos besikeičiančio gamtos grožio kontempliacijos svarbą. 
Pastarasis motyvas skamba ir Shi Tao estetikoje. „Tapyboje metų laikų vaizdavimas- tai 
perteikimas nuolatos besikeičiančios atmosferos ir klimato skirtumų“ (Shi Tao, 1978, p. 80). 

Žmogus kinų peizaže yra tik mažytė sudėtinė didingo gamtos pasaulio dalis, todėl 
kinų peizažo tapyboje jis nesureikšminamas. Ši žmogaus ir gamtos santykių idėja įkūnijama 
daugybės didžių peizažo tapybos meistrų kūriniuose. Pavyzdžiui, Li Tang (1050-1130) savo 
asimetriškos kompozicijos peizaže „Du žmonės gilios prarajos apačioje žvelgiantys į krioklį“ 
vaizdžiai įkūnija šią žmogaus įtraukimo į gamtos didybę idėją. Žmogus kinų peizažo tapybos 
estetikoje yra suvokiamas kaip paklustanti ir įjungta į gamtinių procesų ciklą neatsiejama 
gamtos pasaulio dalis. 

Taigi kinų peizažo ritinėlis - tai ne paprastas bemaž tikslus konkretaus gamtos fragmen- 
to atspindėjimas, o aktyvus naujo savarankiško dvasios pasaulio, sugretinamo su kosmoso 
struktūra, kūrimas. Suvokdamas paveikslą kaip vientiso būties srauto fragmentą su realios 
gamtos įvaizdžiais, kupinais subtilių nuotaikų ir išgyvenimų, dailininkas kartu suteikia 
kūriniams metaforinę dvasinę prasmę. Vienas įstabiausių kinų peizažo meistrų Zong Bing, 
didžiąją savo gyvenimo dalį praleidęs nusišalinęs nuo žmonių kalnų prieglobstyje, senatvėje, 
kai jau nepajėgė keliauti, rašė: „Aš jau pasenau ir nusilpau. Nepajėgdamas daugiau pakilti 
į žavingų kalnų viršukalnės raminu savąją sielą tuo, kad netgi gulėdamas savo svajonėse 
klaidžioju kalnuose“ (Sirėn, 1956, p. 35). 

Aktyviai panaudodamas kinų peizažo tapybai būdingą sugestyvumą ir sintetinę prigimtį 
dailininkas tarsi kviečia suvokėją klajoti įsivaizduojamų dvasios polėkių, svajų pasaulio keliais. 
Čia ir atsiskleidžia kinų peizažo tapybos sintetiškumas, organiškai jungiantis savyje poetinio, 
kaligrafinio, muzikinio bei filosofinio tikrovės suvokimo aspektus. Dailininkai natūraliai 

išryškina tapybos poetiškumą, muzikaluma, filosofiskuma, kaligrafiškumą ir organiškai 
pereina prie poezijos tapybiškumo, muzikalumo, filosofiškumo. 

Išreikšdamas giluminius dvasinius žmogaus siekius, įprasmindamas jo pirmapradį 
vientisumą su gamta ir būties procesais peizažas kinų menininkui kartu atlieka ir sakralinę 
religinio ritualo arba ikonos funkciją, kadangi tie keliai, takeliai, klystkeliai, kurie vaizduojami 
peizažuose, suvokėjo akyse įgauna metafizinę dvasinę prasmę ir tampa keliais, padedančiais 
estetiškai imliai asmenybei surasti intymųjį kontaktą su Absoliutu, iškristi iš fenomenalaus 
pasaulio stichijos, užsimiršti ir estetinio suvokimo būsenoje patirti savotišką katarsį. 

Vadinasi, kinų meno filosofijos tradicijoje susiformuoja savita menininko samprata, kuri 
nors ir pripažįsta įgimtą talento ir panašių kaip ir Vakarų meno filosofija kūrybinio potencialo 
veiksnių svarbą, tačiau tradicinėmis nuostatomis ženkliai skiriasi nuo mums įprastos mo- 
dernios vakarietiškos. Jai įtakos turi daugybė skirtingų iš šios civilizacinės tradicijos kultūros 
išplaukiančių filosofinių idėjų: pirmiausia sąlytis su konfucianizmo, daoizmo, neodaoizmo, 
čan išplaukiančiomis pasaulėžiūrinėmis nuostatomis, kurios įterpia kinų menininko sam- 
pratą į tradicijos srautą ir brėžia pagrindines jos tolesnės kūrybinės raiškos perspektyvas. 
Menininkas suvokiamas kaip išminčius, mąstytojas ir jo kūrybinei raišką didesnę įtaką 
daro išsilavinimo universalumo sureikšminimas ir tradicijos rėmai. Kitas specifinis kinų 
meno filosofijoje išryškėjęs menininko sampratos bruožas - yra jo „ištraukimas“ iš socia- 
linio konteksto ir pavertimas atsiribojusiu nuo visuomenės vienišiumi, suvokiančiu būties 
pilnatvę ir kuriančiu tiesioginiame sąlytyje su nuolatos metų sezonais besikeičiančiu gam- 
tos grožiu. 

Tačiau kinų teoretikai šiuos menininko atsiribojimo nuo visuomenės ir vienatvės leit- 
motyvus neretai suvokia ne tik kaip realų pasitraukimą iš aktyvaus socialinio gyvenimo, o 
veikia kaip estetinę teorinę konstrukciją, suteikiančią menininko kūrybai ypatingą gelmę 
ir autentiškumą. Sunku paneigti, kad pasirinkusio „meno kelią“ asmenybės gyvenimo ir 
kūrybos būdas čia yra reglamentuojamas tradicinės visuomenės pasaulėžiūrinėmis nuos- 
tatomis, etinėmis gyvenimo normomis, jos vieta socialinėje hierarchijoje, gyvenimo būdu, 
auklėjimo sistema, į kurią jis yra įjungtas. Tačiau negalima perdėm tiesmukai traktuoti šių 
veiksnių poveikio kūrėjo asmenybei, kadangi įjungdami ją į konkrečios tradicijos srautą 
kinų meno teoretikai išskiria ir kitus jos savitumą apsprendžiančius veiksnius: gyveni- 
mišką patirtį, įvairiapusį išsilavinimą, technikos įvaldymo subtilybes, vidinę discipliną, 
psichologinės treniruotės elementais prisodrintas meditacines praktikas ir daugybę kitų ne 
mažiau svarbių veiksnių. Iš jų visumos išsirutulioja tradicinėje kinų kultūroje susiformavęs 
menininko idealas - visapusiškai išsilavinusi dvasinga į atsiribojimą nuo išorinio pasaulio 
ir intravertiškumą linkstanti, gamtos grožį dievinanti asmenybė su aukštomis moralinėmis 
savybėmis, visuomeniniu autoritetu ir sugebanti meistriškai reikštis įvairiose meno srityse. 

Meninés kürybos proceso ypatumai 


Skyriuje pagrindinis dėmesys sutelkiamas į kinų tradicinėje meno filosofijoje išryškėjusios 
meninės kūrybos sampratos lyginamosios analizės perspektyvoje tyrinėjimą. Ypatingas dėmesys 
skiriamas kinų požiūrio į šias problemas savitumo atskleidimui. Pradžioje glaustai aptariami 
įvairūs meninės kūrybos procesą lemiantys menininko kūrybinio potencialo veiksniai, jų 
panaudojimo galimybės kūryboje, išryškinami konfucianizmo ir daoizmo bei čan tradicijų 
šalininkų požiūriai į kūrybos proceso problemas. Analizuojami išoriniai ir vidiniai meni- 
nės kūrybos proceso veiksniai, aptariamas psichologinis menininko pasirengimas, įvairios 
įžanginės jo fazės, menininko įžengimo į kūrybos procesą specifiniai ypatumai konkrečiose 
kryptyse ir mokyklose. Išryškinamas spontaniškai kinų estetikos ir meno tradicijai būdingas 
meditacinis pobūdis, išskirtinis dėmesys psichologiniams meninės sąmonės koncentracijos ir 
transformacijos procesams, kūrybos akto spontaniškumui ir laisvumui, vidiniam menininko 
sielos sąskambiui su supančio išorinio gamtos ritmais. Ypatingas dėmesys tekste skiriamas 
energetinei meninės kūrybos sampratai, vyno, haliucinogeninių medžiagų stimuliuojančiam 
poveikiui ir įvairioms beprotybės apraiškoms meninės kūrybos akto interpretacijoje. 

Kinų tradicinė meno filosofija yra turtinga originaliomis idėjomis su daugybe detalių 
meninės kūrybos procesų dėsningumus savitai plėtojančių koncepcijų. Lyginant įtakingiausių 
kinų krypčių meninės kūrybos procesų teorijas su Indijoje ir Vakaruose išsiskleidusiomis me- 
ninės kūrybos interpretacijomis, pastebimos ne tik panašios, tačiau ir savitos meninės kūrybos 
procesų problemų interpretacijos. Aptarinėjant jas kinų meno filosofijos traktatuose pirmiausia 
pabrėžiama didingų praeities meno tradicijų įsisavinimo, plačios humanitarinės kultūros bei 
įvairių menų praktinių bei techninių subtilybių išsamaus pažinimo būtinybė. Vardijant kitus 
svarbius meninės kūrybos proceso veiksnius, daugiausiai kalbama apie menininko įgimto 
talento galią, jo kūrybinio potencialo kryptingą plėtojimą, energetinio krūvio svarbą meni- 
nės kūrybos procese, darbštumą, koncentraciją, vaizduotę, išlavintą intuiciją, aistrą kūrybai 
ir kitus kūrybingos asmenybės bruožus. Tradicinėje kinų meno filosofijoje aiškiai brėžiama 
skiriamoji linija tarp kopijavimo ir tikros kūrybos; pastaroji reikalauja ne tik galingos kūrybinės 
energijos, turtingos vaizduotės, lakių fantazijos polėkių, tačiau ir atkaklaus darbo pasirinktoje 
kūrybos srityje. „Pakartoti ribotą tapybinių priemonių skaičių - lengva, o kurti naują - sunkus 
uždavinys, - teigia Šanchajaus mokyklos atstovas Wu Changshuo. - Tam, kad išmoktumei 
kopijuoti, užtenka ir pusės metų, o tam, kad sukurtumei ką nors savito, ir pusės gyvenimo 
nepakaks“ (Wu Changshuo, 1969, p. 491). 

Pamatinių meninės kūrybos principų analizei dėkingiausia yra turtinga tūkstančiais 
traktatų skaičiuojama „trijų didžiųjų menų“ kaligrafijos, tapybos ir poezijos teorija. Šiems 
menams skirtuose teoriniuose traktatuose kūrybinis aktas pirmiausia vaizdžiai palyginamas 

su kosminiais kürybos procesais, o didis menininkas su didingais dievy kürybiniais polékiais. 
„Poetas, tapytojas, - rašo subtilus kinų meno teorijos žinovas Pierre Ryckmansas, - yra įjungtas 
į kosminį kūrybos srautą. Meninė kūryba yra dalyvavimas Visatos dinamizme. Meninis akty- 
vumas paverčia garbingą žmogų Kūrėjo varžovu ir bendradarbiu“ (Ryckmans, 1983, p. 16). 

Iš tikrųjų didaus savo srities meistro kūryba kinų meno filosofijos tradicijoje suvokiama 
kaip jo įsijungimas energetinių būties srautų procesą. Čia ypatingą svarbą įgauna įvairūs 
energetiniai, susiję su slėpiningos gi energijos sklaida, meninės kūrybos proceso interpreta- 
cijos aspektai. Kiekvienas brūkšnys, taškas, dėmė, linija kinų vaizduojamosios dailės teorijoje 
traktuojamas kaip kūrybinės energijos ar jėgos įsiveržimas į paveikslo erdvę, kuris, skleisdamas 
energiją įvairiomis kryptimis, reikalauja iš menininko kūrybos procese nuolatinio kuriamų 
formų ir vaizdinių subalansavimo. Todėl įvesdamas į paveikslo erdvę naujus meno kūrinio 
elementus menininkas ne tik turi nuolatos galvoti apie kompozicijos elementų pusiausvyrą, 
tačiau ir vengti perkrovimo, kuris, kinų teoretikų įsitikinimu, visada liudija apie jo menką kom- 
pozicijos subtilybių pažinimą, visumos jausmo trūkumus, vadinasi, ir apie meninės kultūros 
bei tikro meistriškumo stygių. 

Kita vertus, kinų meno filosofijos tradicijoje autentiška kūryba aiškinama kaip ypatinga 
susikaupimo, kontempliacijos, sąmonės nuskaidrėjimo ar dvasios prašviesėjimo būsena, kuri 
išplaukia iš kūrėjo sielos neužpildymo, vidinės tuštumos, jo gebėjimo harmoningai pajungti 
ir išlaisvinti savo įgimtas ir įgytas kūrybines galias. Čia kalbant apie meninės kūrybos proceso 
subtilybes ypatingas dėmesys kreipiamas į nesgmoningumo sritį, todėl kūrybinio įkvėpimo 
stimuliuojamame dvasios svaigulio (netgi alkoholio, narkotinių, haliucinogeninių medžiagų) 
stimuliuojamose būsenose teoretikai kartais regi efektingas priemones, padedančias kūrėjui 
įveikti sąmonę kaustantį racio mąstymo lygmenį ir išlaisvinti pasąmonės gelmėse slypinčias 
vitališkas kūrybines energijas. Tam daoizmo ir čan meno filosofijos tradicijose sukuriamos 
sudėtingos psichinio treningo technikos ir meditacijos metodai, padedantys kūrėjui įžengti į 
kūrybinio transo, ekstazės būsenas, kuriose pasąmoninės kūrybinės galios skleidžiasi itin laisvai. 
Šaltiniuose aptinkame daug meninės kūrybos aktų aprašinėjimų, kurie liudija apie išskirtinį 
nesąmoningumo vaidmenį daugelio daoistinės ir čan tradicijos menininkų kūriniuose. 

Tačiau nemažai kinų meno filosofijos kūrėjų supranta, kad tikra kūryba neapsiriboja 
tik spontaniška pasąmonės sklaida ar trumpas akimirkas trunkančiomis ekstazės, sąmonės 
nušvitimo būsenomis, o reikalauja iš menininko sistemingo parengiamojo darbo su savimi, 
atkaklaus ir kryptingo techninio meistriškumo tobulinimo pasirinktose meninės kūrybos srityse. 
Beveik visuose meninės kūrybos proceso problemas aptarinėjančiuose traktatuose kalbama apie 
išskirtinę profesijos subtilybių, techninio meistriškumo įvaldymo svarbą. Šie reikalavimai tie- 
siogiai siejami su tomis priemonėmis ir meninės išraiškos galimybėmis, su kuriomis dailininkas 
susiduria savo kūrybos proceso eigoje. Pavyzdžiui, kinų kaligrafijoje ir tapyboje taikomas tušas 

reikalauja itin greitos ir meistriškos kūrinio atlikimo technikos, išsamaus savo darbo priemonių 
galimybių pažinimo, kadangi kaligrafijoje ir tapyboje naudojamas akimirksniu sugeriantis tušą 
popierius, šilkas nesuteikia jokio pakartojimo ar padarytų klaidų taisymo galimybės. 

Gaivališkame kūrybinės dvasios polėkyje dailininkas neturi neryžtingai svyruoti įžengęs 
į meninės kūrybos procesą, o aiškiai suvokti pagrindinius šios konkrečios būties akimirkos 
individualios kūrybos uždavinius. Anot vieno ankstyvųjų kinų tušo tapybos meistrų Gu 
Kaizhi, tapytojas prieš pradėdamas kurti pirmiausia turi vaizduotėje sukurti jo idėją. Todėl 
jau prieš įžengdamas į meninės kūrybos procesą kūrėjas turi sumąstyti ir aiškiai vaizduotėje 
turėti kuriamo vaizdinio idėją ir suvokti, kaip geriausiai prieinamomis meninės išraiškos 
priemonėmis perteikti jo slėpiningą dvasinį ir energetinį užtaisą. Iš čia plaukia kitas svarbus 
specifinis kinų meninės kūrybos procesų psichologijos bruožas: menininkai, prieš pradėdami 
kurti paveikslą, vaizduoti konkrečius daiktus ar reiškinius pirmiausia siekia suvokti jų „idėją“, 
tapomo objekto struktūrinius principus, jo vietą, funkcijas kuriamoje kompozicinėje paveikslo 
erdvėje. Taip plačiai paplinta ir tiksliai perteikiantis jos dvasią kinų tapybos traktavimas kaip 
„idėjų tapybos“. 

Neatsitiktinai kinų meno filosofijos žinovas G. Rowley, mėgindamas atskleisti kinų me- 
ninės kūrybos koncepcijos esmę, pasitelkia gi, „dvasios“, „natūralumo“, „idealizacijos“ ir kitus 
terminus (Rowley, 1947, p. 47 -55) ir remdamasis jais siekia išryškinti specifinius šios „idėjų 
tapybos“ bruožus. Iš tikrųjų, kai kinų dailininkas tapo kalną, pušį, bambuką ar arklį, jis siekia 
ne išorinių fizinių jusliškai apčiuopiamų jų bruožų perteikimo, o jų „idėjos“ ir vidinės dva- 
sios. Iš čia plaukia ir dailininkui tapančiam bambuką keliamas kinų meninės kūrybos proceso 
sampratai būdingas reikalavimas „pajusti, kaip jis auga“. Kinų dailininkai tarsi baiminasi, kad 
mūsų išorinio pasaulio ir gamtos suvokimo įspūdžiai neapgautų, todėl nuolatos ieško tapomy 
objektų ir reiškinių gilesnių visuotinių, substancinių bruožų išryškinimo, kitais žodžiais tariant, 
ne „išorės, o jų vidinės esmės arba „idėjos“. Todėl dailininkas meninės kūrybos proceso svaigu- 
lyje neturi pasiduoti išorinių dalykų žavesiui, bet kurdamas privalo išsaugoti nepaliestą daikto 
esmės jo idėjos viziją, tuomet reikalingas tik lengvas postūmis ir techninis meistriškumas, kad 
savo meninės išraiškos priemonėmis pasinertų į tapomų daiktų ir reiškinių esmę ir sukurtų 
įtaigius meno kūrinius. 

Vaizduojamųjų menų estetikoje meninės kūrybos principai anksčiausiai išsikristalizuoja 
kaligrafijoje ir turi didžiulį poveikį tapybos teorijos plėtotei. Kita vertus, dėl kaligrafijai būdin- 
go struktūriškumo, pirmapradžių sudėtinių jos komponentų glaudžios sąveikos, ypatingos 
kompozicijos ir techninių metodų svarbos meninės kūrybos principai kaligrafijos estetikoje 
formuluojami konceptualiau nei tapybos teorijoje. Ankstyvuosiuose kaligrafijai skirtuose trak- 
tatuose, remiantis konfucinėmis nuostatomis, individualaus kaligrafo stiliaus rafinuotumas, 
meninė vertė ir kiti esminiai bruožai tiesiogiai siejami su kūrėjo asmenybe, jos taurumu, gel- 

me, elegancija, grubumu ir kitų žmoniškų savybių visuma. Jei asmenybė yra emociškai jautri, 
išlavėjusi, tuomet šios savybės, pasak traktatų autorių, panašiai reiškiasi kaligrafijos kūriniuose 
plastinių struktūrų pavidalu. 

Aptarinėjant meninės kūrybos problemas kinų meno filosofijos tradicijoje, greta kaligra- 
fijos ir tapybos, nuolatos iškyla asociacijos su kitais glaudžiai susijusiais su vaizduojamąja daile 
menais, ypač poezija ir muzika. Poetiškumas ir muzikinėje kūryboje išpuoselėtas ritmo jausmas 
čia yra suvokiami kaip esminiai autentiškos kūrybos požymiai ir patikimi estetinės meno kūrinio 
vertės kriterijai. „Kūrybingai apmąstant naują paveikslą, reikia vaizduotėje sulieti į vieningą vi- 
sumą poeziją, kaligrafiją ir tapybą. Tik tuomet „širdyje išauga bambukas ir sumanymas pereina 
į teptuką“ (Wu Changshuo, 1969, p. 491). 

Įvairių periodų traktatuose lygiagrečiai skleidžiasi skirtingi meninės kūrybos proceso sub- 
tilybių aiškinimai. Dar senovėje įtakingiausiose konfucianizmo ir daoizmo kryptyse susiformavę 
požiūriai į meninės kūrybos procesą vėlesniais istoriniais tarpsniais neretai atvirai konfrontuoja, 
o kartais sugyvendami suartėja ar netgi susipina veikdami vienas kitą. Harmoningos įvairių 
vaizduojamosios dailės problemas gvildenančių meno filosofijos krypčių sąveikos pavyzdžius 
regime palyginti vėlai sinkretiškoje Song epochos neokonfucianizmo meno filosofijoje, kurioje 
susipina konfucianizmui, daoizmui ir čan būdingos meno filosofijos idėjos. 

Konfucinės meno filosofijos ir meninės kūrybos procesų interpretacijos pagrindiniais 
bastionais kinų kultūros istorijoje yra imperatorių rūmų aplinka ir ortodoksinės pakraipos 
į tradicijų sureikšminimą, saugojimą ir kūrybos proceso reglamentaciją linkę respektabilūs 
Kaligrafijos ir Tapybos Akademijų nariai, kurie meninės kūrybos procesų problemų aptarime 
dažniausiai pagrindinį dėmesį sutelkia į įvairius išorinius ir vidinius kūrybos procesą lemiančius 
veiksnius. Jie vertina sekimą tradicija, kanonais, didžiųjų praeities meistrų šedevrų kopijavimą, 
kurį traktuoja kaip patikimą techninių subtilybių pažinimo būdą, aukština tvirtų etinių idealų 
laikymąsi, sistemingą žinių kaupimą, nuoseklų plačių kūrybos erdvių ir meninės išraiškos 
priemonių įsisavinimą. Konfucinės meno filosofijos šalininkų traktatuose, gvildenant meninės 
kūrybos procesų problemas, dažniausiai pedantiškai kalbama apie norminių nuostatų laikymąsi 
ir daugybės koregavimy reikalaujantį kruopščiai pasvertg, ilgai išmąstytą meninio sumanymo 
praktinio įgyvendinimo procesą. 

Jiems oponuoja daoizmo ir čan meno filosofijos tradicijų šalininkai, kurie aukština spon- 
taniškumą ir natūralumą, o autentišką kūrybą suvokia kaip išsivadavimą nuo įvairių dirbtinių 
menininkui primetamų išorinių taisyklių, normatyvinių nuostatų ir kanonų reikalavimų. 
Skirtingai nei Vakarų meno filosofijos tradicijoje čia apibūdinant vaisingą kūrybinį aktą beveik 
visuomet aukštinama išskirtinė vienatvės, atsiribojimo nuo išorinio pasaulio, kasdienio gamtos 
grožio kontempliacijos, meditacinių kūrybos formų svarba. Daoizmo ir čan tradicijos šalininkai 
nuolatos pabrėžia, kad paprastai žmonės nemėgsta vienatvės, o didūs kūrėjai ir išminčiai prie- 
šingai suvokia jos naudą, kadangi atsiribojimas nuo išorinio pasaulio kūrėjui padeda suvokti 
savo vienybę su Visata ir vidujai išgyventi supančios gamtos grožį. Nuoseklūs šių krypčių 
adeptai vadovaujasi meninėje kūryboje Laozi ir Zhuangzi nubrėžtais ir vėliau čan mąstytojų 
išplėtotais principais; nusišalinimu nuo išorinio pasaulio, pasaulietinių principų ignoravimu, 
jie žino savo jėgą ir vertę, tačiau to nedemonstruoja, savęs neaukština, nesiekia didelio, todėl 
veikia neveikdami, aiškiai suvokia šlovingumo pavojų, kad sėkmė, augantis pripažinimas kūrėjui 
yra taip pat pavojingas kaip ir nesėkmė. 

Daoizmo estetikoje daug dėmesio skiriama menininko santykio su jį supančiu gamtos 
pasauliu ir meninės kūrybos proceso subtilybių apmastymui. Nors daoizmo meno filosofijos 
pradininkų Laozi ir Zhuangzi bei daugybės jų vėlesnių sekėjų tekstuose aptiksime daug fra- 
gmentų, aukštinančių menininko kūrybinę laisvę, tačiau, kalbant apie didžių kūrėjų meninės 
kūrybos procesų ypatumus, greta pabrėžiama išminties, vidinio susikaupimo, meditacijos, ne- 
veiklos (wu wei), elgesio lankstumo, sugebėjimo pažaboti savo garbės troškimą, aistras svarba. 
Iš čia plaukia svarbus daoizmo meno filosofijos tradicijai Laozi keturiasdešimt trečiame skyriuje 
išsakytas teiginys:,,Minksciausias pasauly pažaboja kiečiausią. Neturintis kontūrų įsismelkia 
į plyšių neturintį; ir todėl aš žinau, kad neveikime yra vertė. Mokyti nesakymu ir neveikime 
įžvelgti vertę - po saule tai pasiekiama retam“ (Laozi, sk. 43, 1997, p. 91). 

Kalbant apie vyraujancia kiny meno filosofijos tradicijoje meninés kürybos procesy inter- 
pretaciją tikriausiai tokia reikėtų laikyti apie daoizmo ir čan adeptų šlovinamą kūrybinę laisvę, 
spontaniškumą, tiesioginį sąlytį su gamta, įdėmią įvairių jo apraiškų kontempliaciją. Daoistinės 
ir neodaoistinės, o vėliau ir su pastarąja artimai susijusios čan meno filosofijos idėjų įsivyra- 
vimui kinų vaizduojamosios dailės klestėjimo tarpsnyje nuo Tang iki Yuan epochos pabaigos 
didžiulį poveikį turi „vėtros ir srauto“ (fengliu) meno filosofija, kurios esmėje slypi spontaniška 
meninės kūrybos koncepcija ir glaudžios įvairių meno rūšių pirmiausia kaligrafijos, tapybos ir 
poezijos sąveikos principas. 

„Vėtros ir srauto“ šalininkai ir vėliau jų tradicijas perėmę intelektualai (wenrenhua) kaip 
būtiną autentiškos kūrybos prielaidą skelbia būties pilnatvės jausmą, menininko vienybę su jį 
supančiu pasauliu ir glaudų bendravimą su dvasiškai artimais žmonėmis. Tai siejasi su vadova- 
vimusi Zhuangzi propaguojamais pamatiniais kūrybos principais: „natūralumu“ ir „neveikla“. 
Autentiška kūryba jiems neatsiejama nuo gamtos grožio kontempliacijos, įkvėpimo, lakių 
vaizduotės polėkių ir gaivališko įsijungimo į spontanišką meninės kūrybos procesą. „Gu Kaizhi 
darbas su teptuku, - rašo Zhang Yanyuan, - buvo glaustas ir stiprus, sąryšingas ir nenutrūksta- 
mas, judantis ratu ir besiskleidžiantis tolyn, atitinkantis taisyklėms arba netramdomai laisvai. 
Ji kaip vėjo gūsis ar žaibo blykstelėjimas. Idėjos jame gyvavo anksčiau, nei jis ėmėsi teptuko; 
kuomet paveikslą užbaigdavo, jame glūdėjo idėja ir todėl ji buvo kupina dvasingos nuotaikos“ 
(Zhang Yanyuan, 1962, p. 357). Šis kaligrafijos genijus, anot rašytinių šaltinių, pradėjo rengti 
viešas savo kūrybos proceso akcijas dalyvaujant žiūrovams. 

Viešų spontaniškos kūrybos meno akcijų rengimo tradiciją vėliau valdant Tang dinastijai 
perima ir toliau plėtoja trys Tang kultūros korifėjai tapytojas Wu Daozi, šokio su kalaviju meis- 
tras generolas Pei Ming ir garsus kaligrafas ir poetas Huaisu mokytojas Zhang Hu. Pastarasis 
kaligrafijos genijus vadinamas „pamišusiu Zhang”, jis yra siejamas su vadinamąja „vyno transo“ 
ekscentriškų menininkų tradicija, kurios atstovai rengia nenuspėjamas viešas meno akcijas 
daugybės žiūrovų akivaizdoje demonstruodami savo spontaniško kūrybos proceso ypatumus. 
Anot Tang dinastijos laikų meno istoriko Zhu Jinghuan, kuris aprašo jas savo pirmajame 
Tang dinastijos laikų tapybos istorijai skirtame traktate, tokios akcijos susilaukdavo didžiulio 
valdančio elito ir ekscentriškos pakraipos menininkų susidomėjimo. Skleidžiantis galingai 
postmodernistinio orientalizmo ideologijos įtakai ši iš kinų dailės išplaukianti „akcijų meno“ 
tradicija išplito ir Vakarų postmodernioje dailėje. 

Atmesdami jų prigimčiai svetimus konfucinius suvaržymus ir kanonus, spontaniškus 
daoizmo ir čan meno filosofijos principus išpažįstantys kinų menininkai savo meninės kūry- 
bos interpretacijose kuria savus „antikanoniškus kanonus“. Jie aukština meninės kūrybos akto 
betarpiškumą, užsimiršimą, palaimingas klajones svajų pasaulyje. Pavyzdžiui, Tang dinastijos 
valdymo metu kūręs Wang Wei šiais žodžiais apibūdina spontanišką įžengimą į meninės 

kūrybos procesą. „Kai ranka priartėja prie teptuko ir tušo, atsitinka taip, kad ji klaidžioja ir 
žaidžia užmarštyje“ (Wang Wei, 1962, p. 354). Wang Wei antrina ir kitas peizažo tapybos 
korifėjus ir meno teoretikas Li Cheng traktate „Peizažo paslaptis“: „Neklaidžiok taisyklėse, 
neapversk ju aukštyn galva. Nekartok to paties. Laisvai ir natūraliai Zaisk teptuku - Štai peizažo 
meno paslaptis“ (Li Cheng, 1975, p. 343). Panašias kūrybinio proceso natūralumą aukštinan- 
čias mintis aptinkame ir beveik po tūkstantmečio gyvenusio intelektualų tradicijas plėtojusio 
Huang Binhong estetikoje: „Pradžioje - te būna taisyklės, o pabaigoje - tegu jų nebūna. Pradžioje 
tegu būna panašumo ieškojimas, o pabaigoje tegu jis išnyksta. Laikykitės šios nuostatos kaip 
dirbdami ties paveikslu, tiek ir kontempliuodami tapybą, - tik tuomet Zengsite teisingu keliu“ 
(Huang Binhong, 1969, p. 497). 

Tokioje meninės kūrybos sampratoje kaip aukščiausia vertybė iškeliama artistiškos meni- 
ninko asmenybės laisva kūrybinė galia, jos raiškos natūralumas, meistriškumas, kurio vaizdingą 
analogą dailininkai regi laisvame gervių sklendime aukštai padangėje, jų gracingame šokyje. 
Gervė kinų menininkams yra autentiškos būties, kilnumo, grynumo „tyros erdvės“ simbolis. 
Todėl išoriniai dalykai, triukšmas, epatažas, išskyrus menininkų ekscentrikų tradiciją, yra ma- 
žiau būdingi į meditacijos aukštinimą linkstantiems daoizmo ir čan šalininkams, kurie išpažįsta 
tylos ir susikaupimo svarbą. Nusišalindami į atokius gamtos kampelius jie siekia kūrybiškumui 
palankios sąmonės nušvitimo, vidinės rimties ir dvasios ir kūno vienybės būsenos. Taigi vienas 
pamatinių teptuko meistrų kūrybos principų skelbia: „Ranka ir širdis turi būti vieningi“. 

Kita vertus, išskirtinę svarbą daoistinėse (ypač čan) meno filosofijos koncepcijose įgauna 
įvairūs psichologiniai meninės kūrybos proceso aspektai, tai yra meditacijos, psichologinio 
pasirengimo ir įžengimo į meninės kūrybos procesą metodai, sąmonės bei pasąmonės transfor- 
macijos psichologiniai mechanizmai. Spontaniška kūrybinių galių sklaida, kūrėjo pasitikėjimas 
savo talento galia, pasak Yolaine Escande, yra „ne tik valios rezultatas, tačiau ir išplaukia iš 
asmenybės koncentracijos ir meditacijos procesų, spontaniškų kūno judesių, kurie yra Visatos 
dinamiškų procesų tąsa“ (Escande, 2001, p. 102). 

Visavertis meninės kūrybos aktas čia neatsiejamas nuo sąmonės nušvitimo, spontaniško 
kūrybinių galių išlaisvinimo, improvizacijos, gebėjimo sutelkti savo kūrybines galias, surasti 
sąlytį su Visatos energijų pulsavimu, išlavinta intuicija pasinerti į kontempliuojamų reiškinių 
gelminę esmę, išvysti kitiems neregimus dalykus. Todėl menininkas kaip ir išminčius įženg- 
damas į meninės kūrybos procesą privalo deramai kontroliuoti savo dvasią, saugoti ir tuščiai 
neeikvoti kūrybinio potencialo, energetinių išteklių. Pasirinkus teisingą kūrybinę nuostatą, 
jos įgyvendinimo strategiją, sėkmingam įžengimui į meninės kūrybos procesą pakanka tik 
nereikšmingo išorinio ar vidinio postūmio, kuris išlaisvina jame slypinčią kūrybinę energiją. 
Šis taip reikalingas autentiškai kūrybai lengvas postūmis dažniausiai atsiranda kontempliuojant 
ar įdėmiai studijuojant gamtos reiškinius. 

Meditacijos ir introspekcijos motyvai lyginant daoizmo ir čan meno filosofijos tradicijas 
yra stipresni pastarojoje. Čan meno filosofijos tradicijoje kūrybos procesas tarsi pasidalija į dvi 
nelygias dalis: pirmoji (svarbiausia) dalis siejasi su meditacija, sumanymo brendimu, energetinių 
impulsų kaupimu, o antroji - su jų spontanišku išsiliejimu ir savo vizijų realizavimu meninių 
vaizdinių pavidalu. Pastaroji suvokiama kaip visiškai spontaniška, ji yra daugiau techninė, 
trumpalaikė. Todėl energetinėje meninės kūrybos koncepcijoje meistriškas meninės išraiškos 
galimybių įvaldymas yra suvokiamas kaip antraeilė, savaime suprantama būtinybė. Iš čia plaukia 
traktatuose skelbiamas besąlygiškas energetinių impulsų prisodrintos idėjos, kūrybiško mąstymo 
ir minties prioritetas techninių meno subtilybių jvaldymo atžvilgiu. „Kai peizaže pieši kalnus 
ir vandenis, - rašo traktato „Tapybos paslaptys“ autorius Wang Wei, - tavo mintis skleidžiasi 
anksčiau teptuko“ (Wang Wei, 1962, p. 354). 

Čan mene svarbus vaidmuo tenka menininko sielos vidiniam sąskambiui su jį supančio 
pasaulio, gamtos reiškinių ritmais, kuriuos jis perteikia kūrinyje. Šis sąskambis perteikiamas 
grafiniu paveikslų linijų ritmu, emocionaliai aktyvių neužpildytų erdvių, pauzių, netikėtų 
asimetriškų sugretinimų potekste. Muzikalios ritminės paveikslų struktūros, erdvių poetika 
padeda suvokėjui apčiuopti komunikacinius kanalus, atveriančius sudėtingo čan peizažo ta- 
pybos ir poezijos simbolių pasaulio paslaptis. Ypatingas vaidmuo menininko sąlytyje su būties 
vientisumu, nuolatiniais metų laikų pokyčiais tenka tylai, pauzei, užuominai, padedančioms 
perteikti giliąsias verbaliai neišsakytas mintis tiesiogiai iš sąmonės į sąmonę. 

Nors Vakarų estetikos ir meno filosofijos tradicijoje pradedant neklasikinės meno filosofijos 
pradininkų A. Schopenhauerio, F. Nietzsche's ir ypač psichoanalizės kūrėjo S. Freudo veikalais 
vis geriau suvokiama milžiniška kūrėjo biologinės energijos svarba meninei kūrybai, tačiau kinų 
meno filosofijoje ir meno teorijoje energetinis kūrybos veiksnys suvokiamas nepalyginamai 
anksčiau ir teoriškai grindžiamas įvairiomis sudėtingomis dar iš Yijing („Permainų knygos“) 
išplaukiančiomis Visatos energetinių srautų ir žmogaus santykių su jį supančiu kosmosu ir 
gamta teorijomis. 

Tiesą sakant, kinų vaizduojamosios dailės teoriniuose traktatuose aptinkame daug skir- 
tingų požiūrių į menininkų tipus, jų kūrybos principus ir įvairias pagrindinių meninės kūrybos 
procesų ypatumus nulemiančių energetinių veiksnių interpretacijas. Vienose koncepcijose 
ryškėja racionalaus požiūrio į menininką, jo kūrybą svarba, pedantiškai papunkčiui aptarinė- 
jamas ilgas sumanymo brendimo, įsijautimo į kontempliacijos objektą procesas, pagrindinių 
kūrybos fazių sklaida, kitose - pagrindinis dėmesys sutelkiamas į energetinę meninės kūrybos 
proceso interpretaciją ir su tuo susijusius įvairius kūrybai įtakos turinčius veiksnius, dar ki- 
tose — akcentai perkeliami į žaibišką sąmonės nušvitimą (tai ypač būdinga čan adeptams) ir 
spontanišką slėpiningo mitiškumo skraiste pridengtą jo įgyvendinimą. Štai kodėl tokia svarbi 
yra išskirtinė su įvairiomis gyvybinės energijos interpretacijomis susijusi gi kategorija. Tai 

viena svarbiausių kinų meninės kūrybos sampratą apibūdinančių estetinių kategorijų, kuri 
apibūdinant pagrindinius kūrybos proceso veiksnius sujungia potencialios kūrybinės energijos 
sklaidos, išsiliejimo, pulsacijos, judėjimo, kaitos ir pan. aspektus menininko kuriamoje grožio 
ir harmonijos idealų išraiškoje. 

Be filosofinio daoizmo meno filosofijos atstovų pabrėžiančių išskirtinę gi kategorijos svar- 
bą meninės kūrybos procese šią problemą savo veikaluose suaktualina įtakingas literatūrinės 
estetikos atstovas Cao Pi (187-226 m. pr. m. e.), kuris aiškina šią kategoriją kaip ypatingos 
kūrybinės galios veiksnį, pagal savo prigimtį artimą įkvėpimui. Jis laiko gi vienu pagrindiniu 
įgimtu menininko kūrybinio potencialo elementų nuo kurio priklauso konkretaus menininko 
meno kūrinių tobulumas ar netobulumas. Šie Cao Pi požiūriai turėjo didžiulį poveikį ne tik 
kinų literatūros, tačiau ir kaligrafijos bei tapybos estetikai. Cao Pi idėjas vėliau plėtojo Li Bai ir 
Han Yu aplinkos teoretikai. Pastarasis gi energiją vaizdžiai lygina su vandens srautu,o žodžius 
sujame plaukiančiais daiktais. Jo įsitikinimu, būtent meno kūrinyje glūdinti gi energija suteikia 
tapybai gyvybingumą ir grožį. 

Rašytiniuose šaltiniuose užsimenama, kad, pavyzdžiui, VIII a. poezijos genijaus Li Bai (ku- 
rio išliko per tūkstantis poemų, eilės ir estetiniai traktatai) meninės kūrybos procesas išsiskiria 
ypatinga spontaniška gyvybine energija; jis kūrybinio įkvėpimo akimirkomis kuria savo eiles 
nepaprastai greitai ir be jokių pataisymų. Visiškas jo antipodas yra amžininkas Du Fu, kuris 
aiškina, kad meno kūrinio kūrimo procesas nėra kelių akimirkų trukmės dalykas, o reikalauja 
iš kūrėjo ilgo ir atkaklaus darbo šlifuojant iki tobulybės kūrinių detales. Taigi susiformuoja 
programinė jo meninės kūrybos proceso nuostata: „penkios dienos bangos kūrimui, dešimt 
dienų uolos pavaizdavimui". Cai Yong, Wang Hizhi, Zhang Hu, Huaisu, Yang Ningshi, Mi Fu 
ir daugybé kity, ypaë didZiuju kiny kaligrafijos meistru, pagrindinj démesj sutelkia j energetinj 
meninės kūrybos procesų aiškinimą. Todėl dabar išsamiau aptarsime šį svarbų kinų meninės 
kūrybos procesų psichologijos aspektą. 

Iš tikrųjų kinų meno filosofijos tradicijoje vyraujanti meninės kūrybos procesų teorija 
yra energetinė, kuri pagrindinius poeto, kaligrafo, tapytojo ir kitos meno srities atstovo indi- 
vidualaus meninio stiliaus savitumą lemiančius veiksnius išrutulioja iš dailininko energetinių 
ryšių su supančiais kosmoso ir gamtos energijų srautais. Anot šios teorijos dailininko, kūrybos 
ypatumai tiesiogiai priklauso nuo „prado energijos“ (gi), kuriai kiekvieną būties akimirką bū- 
dingas savitas dvasinis ritmas (prisiminkime Yijing mokymą apie energetinius kosminių Visatos 
procesų srautus, kurie yra nuolatiniame kaitos ir metamorfozių procese). Su šia teorija siejasi 
kinų kaligrafams būdingas požiūris, kad kiekvienos dinastijos vyraujantys kaligrafijos stiliai dėl 
nuolatinės energetinių srautų kaitos išsiskiria unikaliais bruožais, kurių neįmanoma identiškai 
pakartoti kitose epochose. Čia galime prisiminti ir kinų kaligrafijos genijaus Mi Fu įsitikinimą, 
kad tapytojo kūrinius galima padirbti, o tikro kaligrafijos meistro kūrinių neįmanoma, nes įvairių 

epochų stilių pėdsakai ir gi energijos vibracijų skirtumai, besiskleidžiantys kūrinio štrichuose, 
linijose, formose, iškart išduoda falsifikatorių. 

Dailininko sąlytis su jį supančio pasaulio, Visatos, gamtos energetiniais srautais, pasak 
daoistinės pakraipos traktatų autorių, yra pasiekiamas pasitelkiant tylos, meditacijos, vidinės 
rimties, susikaupimo, nebylaus būties bylojimo teikiamas galimybes, kurios padeda meninin- 
kui įsigilinti į kontempliuojamų reiškinių esmę, laisvai skleistis įkvėpimui, spontaniškiems 
kūrybinės energijos srautų polėkiams. Todėl rimtyje sukurti kūriniai išsiskiria ypatinga gelme 
ir įgauna išbaigtas harmoningas formas. Buvimas savimi, natūraliu, harmonijoje su supančios 
gamtos energijomis ir požiūris į meninę kūrybą kaip didžiai asmeninę savo kūrybinės dvasios 
energetinių impulsų išraišką daoizmo adeptų traktatuose yra suvokiamas kaip aukščiausia 
vertybė, pamatinis būties ir kūrybos principas autentiškam menininkui. 

Šios tendencijos išryškėja dar tik formuojantis kaligrafijos teorijos užuomazgoms. Pa- 
vyzdžiui, Han epochos kinų intelektualas ir kaligrafas Cai Yong (II a.) traktate „Apmąstymai 
apie teptuką“ (Bi lun) taip žodžiais apibūdina kaligrafo meninės kūrybos procesą: „Kaligrafas 
pradžioje sėdi susikaupęs tyloje, o mintys skęsta rimtyje; remdamasis sumanymu jis įžengia į 
kūrybos procesą; kalba neatverdamas burnos; [įkvepia] gi energiją, neužpildydamas kvėpa- 
vimo; pasineria į dvasinės savasties paslaptį; tarsi atsiskleidžia nuostaboje, o todėl viskuo yra 
maloningas“ (Belozerceva, 2007, p. 112). 

Aptariamoje meninės kūrybos proceso sampratoje išskirtinę svarbą įgauna energetinis me- 
nininko santykis su gamta, jos kontempliavimas, gebėjimas pajusti ir išvysti kitiems neregimus 
dalykus. Siekiant norimų rezultatų kūryboje, svarbiu tampa intymus, susikaupimo kupinas 
kūrėjo emocinis ryšys su supančiu universumu, kuris siejamas su galingos prado kūrybinės 
energijos (gi) sklaidos vieta. Iš čia plaukia aukštinimas harmoningo menininko sąlyčio su Visatos 
ir gamtos energetiniais ritmais, kuriuos jis tarsi įtraukia į save. Aptariamos daoistinės meninės 
kūrybos koncepcijos šerdis yra pats menininkas, kuris yra pagrindinis visų kosmoso ir gamtos 
kūrybinių energijų mediatorius. O prasminga meninė kūryba suvokiama ne kaip tiesmukas 
realistinis gamtos formų imitavimas, o kaip kūrybinės energijos išsiliejimas ir nepriklausomo 
nuo gamtos vaizdinių pasaulio kūrimas. Energetinių impulsų veikiamas meninės kūrybos 
procesas čia remiasi savita atminties ir prisiminimų estetika, kuri yra nukreipta į konkrečiose 
dailės kryptyse ir tradicijose susiformavusių kanonų teikiamas galimybes traktuojant konkrečius 
vaizdinius, temas, siužetus, motyvus. 

Daugelis daoizmo ir neodaoizmo meno filosofijoje susiformavusių energetinių požiūrių 
į meninės kūrybos procesą ilgainiui pereina ir į dvasiškai artimų čan estetikos adeptų teorijas 
ir kūrinius, kuriuose pastebimai stiprėja meditacinių ir intravertiškų nuostatų poveikis. Iš 
čia plaukia dėmesys kūrėjo asmenybės dvasiniam sutelktumui, padedančiam koncentruoti 
savyje gi energija ir įvairiems energetiniams ir psichofiziologiniams meninės kūrybos proceso 

aspektams, pirmiausia su meditacija susijusioms ankstyvosioms parengiamosioms meninio 
kürybos proceso fazèms, aplinkos, darbo jrankiu, teigiamos palankios kürybai psichologines 
nuostatos formavimui. 

Šioje energetinėje meninės kūrybos koncepcijoje pagrindinis dėmesys meninės kūrybos 
procese sutelkiamas ne į idealių meno formų kūrimą, o energetinio prado gi (prado energijos) iš- 
ryškinimą tokiame plastiniame rankos riešo ir teptuko smaigalio judesyje, kuriame per žmogaus 
kūną tiesiogiai sąveikauja Visatą, žmogų ir kūrinį siejančios energijos. Kinų vaizduojamosios 
dailės, ypač kaligrafijos teorijoje, išskiriamos „vidinė“ ir „išorinė“ energijos, kurios nuolatos 
sąveikauja, kadangi kūrybos akto metu kaligrafas perleidžia per save kosmines gi energijos cir- 
kuliacijas ir išlieja jas popieriaus ar šilko erdvėje. Kita vertus, kaligrafinėse struktūrose išskiriami 
šie pagrindiniai sudėtiniai komponentai: griaučiai arba karkasas, gyslos, kraujas ir raumenys. 
Visi šie metaforiški pavadinimai užuomina apie vientiso organizmo funkcijas ir tarsi atkartoja 
senovės kinų organicistines pasaulio sandaros teorijas. Ir galiausiai, iš kiekvieno hieroglifo centro 
nuolatos skleidžiasi energijos srautai linijomis, formomis, įvairiausiomis erdvinėmis struktū- 
romis, kurios išsisklaido kūrinio erdvėje ir ją apvaldo. Kinai jau senovėje buvo puikūs meno 
psichologai, kadangi suvokė, jog vadinamųjų „smulkių“ kaligrafijos meno sudėtinių kompo- 
nentų: atskirai paimtų taško, linijos, dėmės, hieroglifo ir pan. energetinis užtaisas, vadinasi, ir 
emocinio poveikio galia suvokėjui yra nepalyginamai stipresnė nei stambesnių struktūrų, t. y. 
teksto skilčių ar atskirų rašmenų blokų. Panašių išvadų analizuodami kompozicijos problemas 
V. Kandinskis ir P. Klee Vakaruose priėjo tik XX amžiaus pirmoje pusėje. 

Ankstyvajame vaizduojamosios dailės teorijos tapsmo etape ryškėja ypatinga pagarba 
kūrybos aktui, kuriam nuo seniausių laikų teikiama maginė ir bemaž sakralinė prasmė. Tuomet 
išsikristalizavę su dailininko kūryba susiję norminiai reikalavimai natūraliai kanonizuojami ir 
tampa estetinės minties tradicijos dalimi išsaugodami paskirus archajiškų maginių raštų rašymo, 
daoistinių ir čan ezoterinių praktikų elementus. Ilgainiui šios norminės nuostatos estetiniuose 
traktatuose formuojasi į daugiau ar mažiau stabilių menininko kūrybai skirtų praktinių norma- 
tyvinių rekomendacijų rinkinį. Su tuo siejasi ypatingas kaligrafijos ir tapybos problemoms skirtų 
traktatų autorių dėmesys palankios meninei kūrybai aplinkos, dvasinės atmosferos, aprangos, 
fizinės ir dvasinės švaros bei kitų problemų pedantiškam aptarimui. Pavyzdžiui, dailininkui 
prieš imantis kūrybos rekomenduojama nusiprausti ir apsirengti švariais drabužiais, susitvarkyti 
aplinką taip, tarsi būtų laukiama brangiausių svečių. 

Šis švaros, vidinės dvasinės rimties, susikaupimo kultas siejasi ne tik su asmenine higiena, 
aplinkos sutvarkymu, tačiau ir kūrybingos dvasinės atmosferos sukūrimu, vidiniu apsivalymu 
nuo neigiamų energijų poveikio, pasaulietinio purvo įtakos, geru kūrėjo nusiteikimu, šviesioms 
mintims bei sąmonės sutelktumu. Gvildendamas įžangines meninės kūrybos proceso fazes 
Wang Xizhi pabrėžia tolesnei kūrybos sėkmei būtinos „geros psichinės nuotaikos svarbą“ 

(Traités, t. 1, 2003, p. 170). Kiti autoriai kalba išskirtinę įkvėpimo svarbą. Vienas pirmųjų lite- 
ratūrinės estetikos pradininkų ir garsių III a. kinų poetų Lu Ji (261-303) traktate Wen fu („Odė 
dailiajam žodžiui“) apie kūrybinio įkvėpimo ir intuityvaus sąmonės nušvitimo akimirką rašo: 
„Ir štai kai tai ryškėja manyje, aš visuomet sukaupiu savo žvilgsnį ir įtempiu klausą; paskęstu 
savyje, visur ieškau. Dvasios gelmėmis pakylėju toliau aštuonių žemės atstumų; širdimi klajoju 
tūkstančių sieksnių aukštumuose... Ir štai, gelmėse užgimė, žodžiai ten, kažkur mano dvasioje, 
juda, tarsi plaukianti žuvis, kurios burnoje yra kabliukas, kai ją traukia į viršų iš giliausių gelmių“ 
(Lu Ji, 1978, p. 260). 

Iš tikrųjų, šio ir daugelio kitų įvairių meno sričių meno filosofijos traktatų autorių įsiti- 
kinimu, menininko įkvėpimas ir jo būsimo meninio sumanymo kontūrai gimsta iš savotiško 
sąmonės nušvitimo akimirkos, pirmapradės psichologinės nuostatos, visiško betarpiškumo, 
natūralaus ir harmoningo menininko santykio su savo kūrybos objektu. Tai sąlygoja požiūrį į 
kūrybą kaip veiklą, teikiančią menininkui vidinį dvasinį pasitenkinimą ir būties pilnatvės jaus- 
mą. Todėl daugelyje kinų, kaip ir indų vaizduojamajai dailei skirtų meninės kūrybos procesų 
problemas gvildenančių traktatų, daug kalbama apie būtinybę dailininkui surasti kūrybiškumo 
sklaidai palankią vietą prie šviesaus lango, tvarkingai paruošto darbo stalo. 

Nemažiau svarbus dėmesys parengiamosiose meninės kūrybos fazėse yra teikiamas 
pagrindinėms meninės kūrybos priemonėms, kruopščiai išvalytų darbo įrankių parengimui. 
Tapymo procesui tradicinėje kinų kultūroje buvo naudojamas žemas staliukas, ant kurio daili- 
ninkas pasitiesdavo darbui skirtą popierių arba šilko ritinėlį. Jei paveikslas būdavo didesnio nei 
staliukas formato, popierių ir šilko ritinėlį tiesdavo tiesiog ant grindų. Greta staliuko patogiai 
buvo išdėstomos pagrindinės kūrybinio darbo priemonės: įvairaus storio ir minkštumo teptukų 
rinkinys, tušo kaladėlė, trintuvė, tušo indelis ir didesnis dažniausiai porceliano indas vandeniu, 
skirtam tušo skiedimui iki norimos konsistencijos, kadangi dažai būdavo panašiai naudojami 
tapymo procesui kaip Vakaruose dirbant akvarelės technika. 

Priešais save išskleidęs švarų kokybiško popieriaus lapą ar šilko ritinėlį, kruopščiai paruošęs 
darbui teptukus, tušo indelį ir ilgai susikaupęs trina tušo kaladėlę indelyje, mintimis apgaubia 
visas pagrindines darbo priemones ir meditacijos būsenoje susikaupęs brandina sielos gelmėse 
būsimo meninio sumanymo idėją. Įtaigų liudijimą apie Go Xi požiūrį į šias problemas pateikia 
jo sūnus, kuris tėvo traktato Įvade pateikia pluoštą svarbių prisiminimų teigdamas, kad „dieno- 
mis, kurias jis skirdavo tapybai jam prireikdavo švaraus stalelio prie šviesaus lango, iš dešinės 
ir kairės būdavo aromatingos budistinės žvakės, puikus teptukas ir įstabus tušas. Jis turėdavo 
būti su švariomis rankomis, išplautu tušo indeliu, tarsi pasirengęs sutikti didžius svečius. Jis 
siekė nuraminti savo dvasią ir suvokti idėją ir tik tuomet kopdavo į darbą“ (Guo Xi,1965, p. 95). 

Pasak traktatų autorių, dailininkas spontaniškai skleidžiantis įvairioms įžanginėms me- 
ninės kūrybos proceso fazėms negali prasmingai įsijungti į kūrybą, kol nepasiekia dvasinės 

pusiausvyros büsenos, nesuvaldo savo valios, minëiy srauto ir &irdies polékiy. Taigi kiny vaiz- 
duojamosios dailės estetikos tradicijai būdingas įsitikinimas, kad dailininkas meninės kūrybos 
akte kuria ir formuoja save kaip savarankišką asmenybę, pajėgiančią surasti dvasinę harmoniją 
su jį supančiais gamtos ir visuomenės pasauliais. Tai sąlygoja kinų teoretikų dėmesį įvairioms 
psichologinėms meninės kūrybos proceso problemoms. 

Žvelgdamas į tapomą šilko ritinėlį ar popieriaus lapą iš viršaus žemyn dailininkas meninės 
kūrybos procese tarsi „įeina“ ar „įsiskverbia“ į kuriamo paveikslo erdvę, kurioje pradeda savo 
klajones po bekraštį vaizduotės pasaulį. Baltas popieriaus grūdėtos rupios faktūros paviršius vos 
pastebimu tonu padengtas arba auksinis tonas šilko ritinėlis peizažo tapyboje padeda kūrėjui 
subtilios estetinės užuominos keliu bekraštės erdvės iliuziją ir skatina suvokėjo vaizduotės 
polėkius. Tokiu būdu anksčiau buvusi užsklęsta paveikslo erdvė atsiverdama įsileidžia į save 
kitais dėsniais valdomą pasaulį kūrėjo dvasią, kūrėjo, kuris vizualiai formuodamas šio vaizdinių 
pasaulio, susidedančio iš daugybės skirtingų horizonto liniją apjungtų gamtos pasaulio detalių, 
atveria kito alternatyvaus tikrovei vaizduotės pasaulio erdvės ir kviečia kartu su dailininkų 
klajoti jo teptuko nubrėžtais keliais. 

Vienu svarbiausių sėkmingo dailininko pasinėrimo į meninės kūrybos procesą veiksniu 
skelbiamas iš kūrėjo dvasios gelmių išplaukiantis vidinis energetinis postūmis, kuris, tarsi 
panaikindamas visus išorinius kaustančius kūrybinės dvasios polėkių veiksnius, padeda jam 
natūraliai įžengti į kūrybos procesą, kur popieriaus lape ar šilko ritinėlyje iš beformių sumanymo 
idėjų gimsta harmoningi suvokėjo akį žavinčių formų vaizdiniai. 

Kaligrafijos ir tapybos teoriniuose traktatuose beveik besąlygiškai pripažįstamas teiginys, 
kad menininko „sumanymas skleidžiasi anksčiau nei teptuko potėpis“. Sumanymo formavimasis 
ir is jo išplaukiantis asmenybės dėmesio sutelktumas padeda jai koncentruoti savyje gi energiją 
ir kartu atveria kelius jos tolesnei sklaidai per tarpininkus ranką ir teptuką, kuris ekspresyviai 
judėdamas baltoje popieriaus ar šilko erdvėje palieka pėdsakus, iš kurių formuojasi vaizdinių 
sistemos. Praktinį sumanymo įgyvendinimą dailininkas, anot traktatų autorių, pradeda judėda- 
mas skirtingais idėjos materializavimo keliais pereidamas skirtingas meninės kūrybos procesų 
fazes nuo apmąstymų, spontaniškų linijų, škicų prie aiškių akyse gimstančių vaizdinių kontūrų. 

Pavyzdžiui, minėtas Go Xi yra įsitikinęs, kad tapybos meno paslaptys yra pasiekiamos 
tik tokiam menininkui, kuris išsiugdo nuolankumą, dvasios džiaugsmingumą, o jo jausmai, 
polėkiai ir mintys įgyja vaiko sąmonei būdingą pasaulio suvokimo betarpiškumą ir patiklumą. 
Kūrybinei nuostatai jo požiūriu palankus yra eilių skaitymas, kuris padeda surasti reikiamas 
prieigas prie konkrečių kūrybos problemų sprendimo. „Kuomet surandi detalių išdėstymo vietą 
ir rengiesi pradėti tapyti paveikslą, privalai sukurti dangaus ir žemės harmoniją! Ką vadiname 
dangumi ir žeme? Taip vadinamos viršutinė ir apatinė vertikalaus 32 cm paveikslo ritinėlio 
dalys. Viršuje palieki vietą dangui, apačią žemei, o, viduryje, remdamasis idėjiniu sumanymu, 

patalpini peizažą“ (Guo Xi,1965, p. 90). Tačiau paieškos priimtino meninės problemos spren- 
dimo varianto kūrybos procese neretai skleidžiasi įvairiais aplinkkeliais, tenka kūrybos eigoje 
nuolatos spręsti sudėtingas kompozicijos ir įvairių paveikslo detalių išdėstymo problemas. 

Kalbant apie svarbiausius vidinius menininko kūrybai įtakos turinčius veiksnius, neiš- 
vengiamai tenka kalbėti apie tiesiogiai su įsigilinimu į menininko kūrybos objektą susijusį 
veiksnį, kurio svarbą nuolatos iškelia daoizmo ir čan estetikos šalininkai, tai yra įvairiomis 
meditacinėmis technikomis pasiekiamą koncentraciją. Neatsitiktinai į šį kinų tradicinės este- 
tikos aspektą savo traktatuose ir pedagoginėje praktikoje atkreipia dėmesį subtilus pedagogas 
Johannes Ittenas, kuris rašo: „Tam kad teptuku laisvai apibrėžti taisyklingą ratą, būtina visiška 
kūno judesių kontrolė ir didžiausia psichologinė koncentracija. Vieną garsų kinų tušo piešinį 
sudaro vienintelis šilke nupieštas ratas. Ir nors linijos storis yra vienodas visame apskritime, 
jis perpildytas jausmu. Pagrindinis kinų tušo meistrų principas skelbia: „Ranka ir širdis turi 
būti vieningi“. Tas, kuris tapo teptuku, tik tuomet jaučia jo galiuko lankstumą, kuomet vidujai 
jaučia formą, kurią jis siekia perteikti, ir vadovaujasi šiuo jausmu. Savo išraiškingumu teptukas 
lenkia piešimą anglimi, kadangi atveria turtingas niuansavimo galimybes. O štai anglis palieka 
vienodai tamsų pėdsaką nepriklausomai nuo to, ar riešas juda iš dešinės ar kairės. Teptu- 
kas gi, priešingai, suteikia galimybes perteikti plačiausią toninių moduliacijų gamą“ (Itten, 
1988, p. 114). 

Gilinantis į veiksmingo konkretaus dailininko kūrybinio potencialo panaudojimo prob- 
lemas tenka pripažinti, kad kinų meno filosofijos tradicijoje pirmiausia vertinama vaizduotės 
polėkių galia ir gebėjimas, atsiribojant nuo išorinio grožio, visų antraeilių ar nereikšmingų 
dalykų, kitiems neregimuose kasdienio gyvenimo reiškiniuose įžvelgti kitą po išoriniu regi- 
mybės sluoksniu glūdinčią vidinę dvasinę daiktų ir reiškinių esmę. „Tas, kuris siekia išreikšti 
dvasią per išorinį grožį, praranda vaizdinį. Tai yra vaizdinio mirtis. Todėl reikia pašalinti 
nereikalingas detales ir atsirinkti svarbiausia“ (Xie He, 1965, p. 73). Iš čia plaukia ir kitas 
svarbus tikro meistro bruožas - gebėjimas per išorinę regimybės skraistę išvysti ir įprasminti 
savo kūriniuose taupiomis meninės išraiškos priemonėmis daiktų esmę, išryškinti jų ryšius su 
Visatos energijos ritmais. Jei šį sudėtingą uždavinį dailininkui pavyksta nuosekliai įgyvendinti, 
tuomet kūrinys laikomas pavykusiu ir gyvybingu. 

Itin atsakingas požiūris į įvairias meninės kūrybos proceso fazes ir vadovavimasis sa- 
vita kūrybos strategija būdingas minėtam Guo Xi. Anot sūnaus, „pradėjęs tapyti vieną ar 
jis apskritai nesiliesdavo darbų, vėliau du tris kartus tapydavo paveikslus. Vadinasi, tėvas 
nenorėjo elgtis impulsyviai [...] Tačiau kaskart, kai tėvas užgriebdavo idėją, jis pasiner- 
davo į darbą taip, kad visiškai užmiršdavo apie begalę savo darbų“ (Guo Xi, 1965, p. 95). 
Taigi šis kinų tapytojas elgiasi panašiai kaip ir Leonardo da Vinci, jis suvokia, kad kuriant 

ramus išmąstymas teikia daug geresnius kūrybos proceso rezultatus, nei neatsakingas racio- 
nalios minties nekontroliuojamas skubėjimas. 


Vynas, haliucinogeninės medžiagos ir beprotybės apraiškos kūryboje 


Svarbi meninės kūrybos procesų psichologijos grandis yra ne tik pradinė kūrėjo intencija, 
meninis įkvėpimas, įsijautimas į kūrybos objektą, laipsniškas sąmonės atsiribojimas nuo su- 
pančio fenomenalaus pasaulio įtakos, tačiau ir sunkiai fiksuojamas menininko įžengimas arba, 
kitais žodžiais tariant, „pasinėrimas“ į spontaniškam meninės kūrybos aktui būdingą ekstazės, 
transo artimą psichinės patologijai būseną, kurioje atsiranda neįtikėtinas gaivališkų kūrybinių 
jėgų antplūdis, beveik visiškas atotrūkis nuo tikrovės, neįprastos kūrybos strategijos, metodai, 
vaizdinių sistemos, o gelminės reiškinių esmės suvokimas pradeda skleistis itin subtiliais pavi- 
dalais. Šių kūrybinio svaigulio, ekstazės būsenų pasiekimui daoizmo ir čan adeptai pasitelkia 
ne tik įprastinius meditacijos, psichotreningo metodus, tačiau ir vyną, įvairius daoistiniuose 
traktatuose šlovinamus eleksyrus, net narkotinės haliucinogeninės medžiagas, kurių tikslas 
prabudinti menininko snaudžiančias kūrybines galias ir energijas. 

Iš plačiausiai dailininkų aplinkoje žinomų medicininių preparatų savo euforijos būsenos 
sukėlimo galia išsiskiria vadinamieji „penkių akmenų milteliai“ ir „stebuklingas grybas“. Jų 
panaudojimo pradžia rašytiniuose šaltiniuose fiksuojama III a., tačiau menininkų aplinkoje jie 
išplinta IV-V a. ir gyvuoja valdant Tang dinastijai. Šių narkotinių preparatų vartojimas skatina 
ne tik kūrybinę ekstazę, haliucinacijas, sąmonės nušvitimą, tačiau ir ypatingą jausminguma, 
emocinį transą, liguistus vaizduotės polėkius, mintis apie savižudybę. 

Įvairiais daoistiniais eleksyrais, vyno ir haliucinogeninėmis medžiagomis piktnaudžiau- 
jančių fengliu („vėtros ir srauto“) bei jiems dvasiškai artimų menininkų kūrybos procesas 
išsiskiria ekscentriškumu, epatažu, neįprastu, įmantriu ir jnoringu meninės kūrybos stiliumi. 
Daugelio jų intelektualinės ir kūrybinės biografijos yra prisodrintos daugybės dramatiškų 
motyvų ir didžiai pamokančių istorijų apie tokių piktnaudžiavimų negatyvias pasekmes. 
Netrukus atsiranda tekstų, kuriuose atvirai kalbama apie pavojingą destruktyvų narkotinių 
medžiagų poveikį menininko psichikai ir jo kūrybinėms galioms. Todėl neodaoizmo esteti- 
kos klestėjimo laikais pradedant IV a. menininkai daugiau vertina nestiprų vyną ir įvairius 
stebuklingus eliksyrus, kurie skatina gyvybinę energiją, padeda pasiekti kūrybinę ekstazę ir 
ilgam išsaugoti kūrybiškumą. 

Spontaniškų dvasios polėkių persmelktas ir įvairių eleksyrų ir vyno poveikio išreikštas 
meninės kūrybos stilius kinų meno filosofijos tradicijoje yra toleruojamas, kartais jis trak- 
tuojamas kaip svarbus autentišką menininko saviraišką skatinantis veiksnys, netgi savotiška 

siekiamybé. Sia nuostata itvirtina daugelio 
kinų dailės korifėjų gyvenimo ir kūrybos bū- 
das. Vėlesnių laikų dailės teoretikai pateikia 
daugybę spalvingų istorijų apie šių meni- 
ninkų kūrybą; juose nuolatos pabrėžiama, 
kad, pavyzdžiui, Wang Xizhi savo genialius 
kūrinius kuria nesąmoningoje apkvaitimo 
nuo alkoholio ar kvaišalų būsenoje, o Zhang 
Xu sistemingai piktnaudžiauja alkoholiu. 
Kiti tekstai detaliai aprašinėja kaligrafijos 
ir tapybos meistrų Gu Kaizhi, Huaisu ir 
Mi Fu meninės kūrybos procesus, kuriuose 
jie, paveikti piktnaudžiavimo vynu ar kitų 
kvaišalų, kuria spontaniškai ir elgiasi tarsi 
pamišėliai. 

Kinų vaizduojamosios dailės tradicijoje 
bene ryškiausia šią tendenciją reprezentuo- 
jančia figūra yra kaligrafijos genijus Zhang 
Hu, kuris kūriniuose sąmoningai siekia 
maksimalaus išraiškos asmeniškumo. „Dau- 
gelis tekstų detaliai aprašinėja spontaniškų 
Zhang Hu kaligrafijų gimimo procesą; jis 
piktnaudžiauja vynu, įžengia į euforijos ir 
perdėto jausmingumo būseną, labai panašią 
į išprotėjimo ir joje kuria savo kaligrafijos 
kūrinius, kurie atrodo tarsi gimstantys iš 


Chen Zihe. Apsvaigęs nemirtingasis kūrėjas, gulintis 
po senu medžiu. XVI a. pr. Spalvotas tušas, šilkas 


dieviško įkvėpimo. Zhang Xu atveju, vynas ar kitoks alkoholis yra būtinas veiksnys, kuris 
išplėtoja kūrybą iki pabaigos“ (Rong Bing, 2010, p. 161). Kai Zhang Hu būdavo dirbtinoje eu- 
forijos būsenoje, jis aistringai pasinerdavo į kūrybos procesą, dirbdamas klykdavo, sudrėkinęs 


teptuko smaigalį tuše triukšmingai tarsi mesdamasis į mūšį atakuodavo teptuku baltą kūrinio 


erdvę; atsiskleisdamas meninės kūrybos procese gaivališką prigimtį, Jis buvo įsitikinęs, kad 


nepavaldus racionalaus proto kontrolei dieviškas įkvėpimas valdo jo visiškai nesąmoningą 


kūrybos procesą. Panašias mintis aptinkame ir Su Shi tekstuose, kuriuose jis prisipažįsta, kad 


kuomet alkanas prisigeria jausmai labai paaštrėja ir vaizdiniai taip audringai veržiasi iš vidaus, 


kad jų neįmanoma sulaikyti. Tiesą sakant, kinų dailės istoriografijoje su didžiais dailininkais 
Gu Kaizhi, Wang Xizhi, Zhang Hu, Huaisu, Yang Ningshi, Fan Kuan, Mi Fu, Su Shi, Liang Kai, 

Xu Wei ir daugybe kitų siejamiems epitetams 
„pamišėlis“, „apgirtęs“ ar „paskendęs svaigu- 
lio būsenoje“ suteikiamos tvirtos pozityvios 
„išprotėjusių genijų“ konotacijos. 

Toks pozityvus požiūris į šiuos dailinin- 
kus ir jų meninės kūrybos proceso ekscent- 
riškus, neigiančius pamatinius konfucinės 
estetikos principus, aspektus yra dalinai pa- 
aiškinama ekspresyvia jau mūsų aptarta 
vyraujančia energetine meninės kūrybos pri- 
gimties samprata, tuo, kad svaigulio būsenoje 
išlaisvinamos racionalaus proto nekontroliuo- 
jamos spontaniškų ir impulsyvių menininko 
kūrybinių polėkių galios. Juk kūrėjo dvasios 
energetinius impulsus perteikiantis menas iš 


prigimties yra ekspresyvus, kadangi dailinin- 
kas meninės kūrybos procese ekspresyviais 


Zhang Xu. Kaligrafija. VIII a. Tušas, popierius 


teptuko judesiais išreiškia ne tik individualius 
asmenybės kūrybinės dvasios polėkius, tačiau 
ir sąveikauja su kosmoso ir gamtos energijomis. Kartu išorinių stimuliatorių vyno, stebuklingų 
eliksyrų, narkotinių medžiagų poveikio sritys yra apribojamos tramdomaisiais marškiniais 
daugybės traktatuose apibrėžtų kanoninių ir normatyvinių nuostatų. Todėl spontaniški kūry- 
binės dvasios polėkiai meninės kūrybos proceso metu yra jau pasąmonės lygmenyje nuolatos 
kontroliuojami apibrėžtų taisyklių. Čia kūrėjas tarsi balansuoja erdvėje tarp dviejų minėtų 
meninės kūrybos procesui būdingų polių. 

Gvildenant šiuos meninės kūrybos procesų psichologijos aspektus kyla daug sudėtingų 
klausimų, pavyzdžiui: kiek, kokiu laipsniu kinų teoretikai ir patys menininkai suvokia ryšį tarp 
vyno, įvairių stebuklingų galių eliksyrų, svaigalų, kvaišalų poveikio ir banalaus pasigėrimo? 
Rašytiniai šaltiniai, kaip minéjome, pateikia daug vaizdingų legendomis tapusių istorijų apie 
minėtų narkotinių medžiagų, įvairių psichikos nukrypimų poveikį spontaniškam įkvėpimui, 
euforijai padedančioms kūrėjui giliau pasinerti į nesąmoningą kūrybos procesą ir sukurti 
įstabius kūrinius. Analizuojant įvairius tekstus ir juose aptinkamus menininkų kūrybinio 
svaigulio aprašymus susidaro įspūdis, kad kinai ryšį tarp narkotinių medžiagų ir kūrybinės 
veiklos stimuliavimo suvokia panašiai kaip ir Vakaruose, pavyzdžiui, Paryžiaus centre XIX a. 
viduryje gyvavusio garsaus bohemos, rašytojų, dailininkų židinio Le club des haschichiens arba 
Le Club des Assasins lankytojai. Šiame klube lankosi T. Gouthier, G. de Nervalis, A. Dumas, 

V. Hugo, H. de Balzacas, Ch. Baudelaire'as ir daugybé kity jzymybiy, besiburianciy jvairiose 
hašišo mylėtojų draugijose. 

Sumuojant aptariamas meninės kūrybos proceso, talento, jo kūrybinės veiklos ir sukurtų 
meno kūrinių suvokimo problemas kaligrafijos ir tapybos estetikoje atsiskleidžia savita kinų 
meninio laiko koncepcija. Čia tarsi tarpusavyje taikiai sąveikaudamos koegzistuoja dvi skir- 
tingos meninio laiko sampratos: pirmoji, kuri fiksuoja pagrindinių meninės kūrybos procesų 
fazių trukmę (ir jų sklaidą laike), antroji, kurie siejasi su jau sukurto meno kūrinio estetine 
kontempliacija arba kitais žodžiais tariant konkretaus kūrinio suvokimui būtinu laiko tarpsniu. 
Juk ritinélio formos kinų kaligrafijos ar tapybos kūrinys estetinio suvokimo procese yra „skai- 
tomas“ ne tik tiesiogine informacine (komunikacine) teksto semantinių prasmių suvokimo 
aspektu, o pirmiausia kaip konkrečią estetinę vertę ir informaciją akumuliuojanti vaizdinių 
sistema, kurios simbolinių prasmių „perskaitymui“, iššifravimui ir adekvačiam suvokimui 
būtinas konkretus laiko tarpas. Tikrovėje kiekvieno tikro meistro sukurto kūrinio atlikimo 
stilistiniai bruožai, maniera, detalių visuma sudaro galimybę šio meno subtilybes perpratu- 
siam vertintojui sinchronizuoti sąmonėje abu aptartus skirtingus meninio laiko parametrus. 

Vadinasi, kinų tradicinei meno filosofijai turime tai pripažinti nesvetima nuo romantikų 
laikų ir ypač neklasikinės meno filosofijos, psichoanalizės ir psichopatologinių koncepcijų ša- 
lininkų Vakaruose plačiai aptarinėjama genialumo, svaigulio ir psichinės patologijos santykių 
problema. Ji įvairiais aspektais išnyra vaizduojamosios dailės traktatuose ir daugybės garsių 
kinų kaligrafų ir tapytojų intelektualinėse biografijose. Išpažindami stebuklingų daoistinių 
eleksyrų poveikio galią dailininkai dažniausiai pasitelkia juos siekdami kūrybinio įkvėpimo, 
tačiau kartais naudoja ir narkotines bei haliucinogenines medžiagas. Šie meninės kūrybos 
proceso ypatumai detaliai aptarinėjami Rong Bing straipsnyje „Ivresse, folie et réalisation 
spontanée dans l'art de la calligraphie chinoise à partir de la création de Zhang Xu“. Culture 
de loisire et esthétique, éd. You Feng, Paris, 2010, p. 159-170). 

Daoizmo ir iš jo išsirutuliojusios čan meno filosofijos šalininkai traktatuose aptardami 
meninės kūrybos proceso stimuliavimo galimybes ir sureikšmindami intuityvių, impulsyvių, 
emocionalių, pradų svarbą meninės kūrybos procese neretai atkreipia dėmesį į vyno ir nar- 
kotinių bei haliucinogeninių medžiagų poveikį kūrybiniam įkvėpimui, meninės kūrybos akto 
laisvumui, spontaniškumui. Todėl kinų kultūros tradicijoje gaivališko ir sunkiai tramdomo 
menininko vaizdiniui nesvetimas ir mėgavimasis vyno teikiamais malonumais, narkotinių 
medžiagų euforiniu poveikiu psichikai, jų gebėjimu išlaisvinti kūrėją nuo socialinių konvencijų 
įtakos. Menininkas su rafinuoto vyno taure artimų bičiulių aplinkoje tampa įprastu Tang ir 
ypač Song poezijos ir tapybos motyvu. Nors tiesą sakant, kai kurie daoizmo adeptai ne visada 
pripažįsta vyno kūrybines galias, o piktnaudžiavimą alkoholiu ir kvaišalais neretai traktuoja 
kaip žmogaus grįžimą į primityvaus pirmykščio gyvenimo būseną. Todėl vynas, narkotikai 

ir haliucinogeninés medziagos kiny estetikos tradicijoje daZniausiai yra traktuojamas kaip 
maištininkų, skeptikų, pesimistų ir visuomenės marginaly užsiėmimas. 

Vadinasi, glaustas ekskursas į meninės kūrybos proceso sampratą tradicinėje kinų meno 
filosofijoje parodo, kad meninė kūryba tūkstantmečiais Kinijoje vertinama kaip išskirtinės svar- 
bos kūrybinės veiklos forma atnešanti naudą visuomenei socialinių santykių harmonizavimo, 
vertybiniu, šviečiamuoju, auklėjamuoju, pedagoginiu, ekonominiu ir kitais aspektais. Kinijos 
valdovai, seniai suvokė šią tiesą, ką vaizdžiai rodo jų aktyvus dalyvavimas reguliuojančių šalies 
meno raidos procesus institucijų veikloje. Kita vertus, kinų meninės kūrybos proceso inter- 
pretacijos ženkliai skiriasi nuo Antikos, Vakarų ir indų. Juose labiau pabrėžiamas menininko 
ryšys su jį supančia gamta, daugiau dėmesio skiriama spontaniškumui, energetiniams meninės 
kūrybos proceso interpretacijos aspektams, meditacinėms kūrybos formoms, techninių meninės 
kūrybos subtilybių įvaldymui ir menininko sugebėjimui išlaisvinti ir panaudoti kūrybines galias. 


Meno kūrinys ir jo būties formos 


Aptarę meninės kūrybos proceso problemas galime pereiti prie meno kūrinio ir jo pagrindinių 
būties parametrų analizės. Juk viena pagrindinių meno filosofijos problemų ir yra meno kū- 
rinio prigimties, jo būties formų ir jame slypinčių prasmių pažinimas. Tai sudėtingas teorinių 
problemų laukas, kadangi jis yra sudėtinė mus supančio pasaulio dalis, kurios atsiradimo ir 
įsitvirtinimo kultūros pasaulyje kelia daug mįslių. Juk ankstyvajame žmonijos kultūros raidos 
etape dar nebuvo aiškių ribų tarp amatininko dirbinio ir meno kūrinio. Konkretaus dirbinio 
tapimo menu procesas neretai yra ilgas ir sudėtingas, sąlygojamas daugybės aplinkybių. 
Daugelis šiandien nekvestionuojamais laikomų iškiliausių įvairių civilizacijų meno kūrinių 
(pavyzdžiui, Senovės Egipto, Asirijos, Kinijos skulptūros) turėjo grynai praktinę funkciją 
ir tik daugybė įvairių suinteresuotų asmenų, grupių, institucijų šiems utilitarinės paskirties 
dirbiniams suteikė meno kūrinio statusą. Todėl nebūtina, kad tokio dirbinio gamintojas save 
pavadintu „menininku“, o kūrybos produktą kvalifikuotų kaip meno kūrinį. 

Kita vertus, gvildenant meno kūrinių sklaidos visuomenėje mechanizmus ir jų būties for- 
mas kinų vaizduojamosios dailės estetikoje nuolatos išnyra keli pagrindiniai su meno kūrinio 
esminėmis charakteristikomis susiję komponentai: jo materialios būties formos, erdvė, laikas, 
perspektyvinės sistemos, energija, dvasia, idėja, forma, linija, spalva, simbolinis kodavimas 
ir kiti, kurie apsprendžia konkretaus meno kūrinio savitumą, todėl vertėtų svarbiausius iš jų 
papunkčiui glaustai panagrinėti. 

Skirtingai nei Vakarų estetikos tradicija, kurioje, išskyrus viduramžius ir vėliau išsisklei- 
dusią romantizmo tradiciją, neignoruojami materialūs medžiagiški meno kūrinio aspektai, 

kiny estetikos tradicijoje daugiau kalbama apie dvasinius. Todél ir meno kürinys pirmiausia 
traktuojamas kaip dvasinis fenomenas. Siuo aspektu Zvelgiant meno kürinio senumas ir au- 
tentiškumas kinams yra svarbus jo estetinės vertės kriterijus, tačiau vis dėlto dar svarbesnė 
yra dvasios išraiška. Dong Qichang rašo: „Aukščiausiu kūriniu dailininkai laiko sudvasintus 
paveikslus, tačiau juk yra dar ir paveikslai visiškai nesuvaldomos dvasios įkvėpti, kurie yra 
aukščiau pirmųjų“ (Dong Qichang, 1965, p. 106). Čia kinų teoretikas turi omenyje tokius 
kūrinius, kurie yra persmelkti dvasinės energijos, siejančios menininką su kosminėmis vi- 
satos energijomis. Mikro ir mikrokosmo organiško ryšio atspindėjimas konkrečiame meno 
kūrinyje čia tampa dar vienu svarbiu meno kūrinio vertės kriterijumi. Į šį meno kūrinio sam- 
pratos aspektą atkreipia dėmesį vienas subtiliausių dabartinių kinų estetikos žinovų Francois 
Cheng, kuris taikliai pastebi, kad „idealas, kurį aukština kinų teoretikai, siejamas su tokiais 
kūriniais, kurie sudaro mikrokosmą, jungiantį esminius mikrokosmo bruožus“ (François 
Cheng Souffle-esprit, 1989, p. 10). 

Kita vertus, meno kürinio esme kiny estetikos tradicijoje neretai tiesiogiai susijusi su 
meniniu požiūriu tobula idėjos išraiška. „Tapydamas peizažo paveikslą dailininkas, - teigia 
Tang dinastijos kūrėjas Wang Wei, - pirmiausia privalo vadovautis idėja (yi)“ (Souffle- 
esprit. 1989, p.103). Iš tikrųjų autentiška idėjos išraiška yra daugelio kinų menininkų pa- 
grindinis siekis, verčiantis juos daug ir atkakliai dirbti konkrečioje kūrybos srityje siekiant 
iki tobulumo įvaldyti savo meninės išraiškos priemones, ir tai suvokiama kaip būtina 
išankstinė priemonė praktiniam pagrindinio tikslo tobulo idėjos įkūnijimo įgyvendinimui. 

Peizažo tapybos kaip ir muzikos bei literatūros kūriniuose esama kulminacinių momen- 
tų, kuriuose vaizdinių sistemų sklaida įgauna intensyvėjančios dramaturgijos pavidalą. Šias 
funkcijas dažniausiai peizažuose atlieka pagrindiniai aktyvų vyrišką yang principą įkūnijantys 
meno kūrinio kompoziciniai akcentai: įspūdingos kalnų viršūnės, tarpekliai, galingi vandens 
srautai, charakteringi medžiai, kurių aktyvus įsiveržimas į paveikslo erdvę yra neutralizuojamas 
žemiau esančiomis pasyvų moterišką yin principą atspindinčiais lygaus vandens paviršiaus 
vaizdais su vienišom paklydusiom erdvėje salomis ar žvejų valtelėmis. Ši vaizdinių sistemos 
sklaida yra reglamentuojama banguojančia ritminių struktūrų kaita, pasakojimo leitmotyvo 
sulėtinimu, pagreitinimu, įvairiomis pauzėmis ir daugybe kitų kompozicijos elementų bei 
meninės išraiškos priemonių, kurios suteikia vaizduojamiems motyvams daugybę simbolinių 
prasmių. 

Kinų paveikslas išsiskiria savita erdvės koncepcija, kuri tiesiogiai siejasi su pamatine kinų 
estetikos kategorija „Tuštuma“, kuri įgauna išskirtinę svarbą visų meno rūšių kūriniuose dėl 
pauzės, tylos, neišsakymo, estetinės užuominos sampratos. Todėl kaligrafijoje ir tapyboje 
tuščias paveikslo erdvės plotas, o poezijoje, muzikoje, teatriniame vyksme tyla, pauzė asoci- 
juojasi ne tik su galinga būties potencija, tačiau ir įkūnija ne fiksuotos, o spontaniškai besi- 

skleidžiančios ir nuolatos patiriančios įvairias 
metamorfozes būties protrūkius atspindinčius 
iš „Permainų knygos“ išplaukiančią būties 
kaip nenutrūkstamų energetinių srautų kaitos 
idėjos sampratą. 

Kinų kaligrafijos ir tapybos kūrinys 
išsiskiria daugeliu specifinių tik Rytų Azijos 
dailės tradicijoms būdingų bruožų. Kinų 
tapybos ir kaligrafijos tradicijai priskiriami 
dailininkai tapo savo paveikslus vertikalaus 
formato popieriuje ar šilko gabalėlyje,kartais 
ilguose horizontaliuose šilko arba popieriaus 
ritinėliuose, kurie gali siekti netgi iki 8 m ilgio. 
Paveikslams buvo parenkamas įvairių rūšių 
specialiomis technologijomis rupus ir gerai 
tušo dažus sugeriantis popierius. Tapiniams 
skirtas šilkas savo ruožtu buvo kruopščiai 
apdorojamas, kad būtų tvirtesnis ir geriau 
išsaugotų spalvas, faktūras, jautraus rankos 
judesio teptuku paliekamus pėdsakus. 

Be labiausiai paplitusių tradicinės tapy- 


bos ir kaligrafijos šilko ritinėlyje ir popieriuje 
formų, buvo kultivuojama širmų ir sienų 


Zhong Li. Žvelgiant į krioklį. ma 
XV a. pab. - XVI a. pr. Silko ritinélis pertvary tapyba, kuri taip pat buvo tapoma 
tvirtesniems išbandymams parengtame ir 


specialiomis priemonėmis apdorotame &ilke ir popieriuje. Atskirais istorinės raidos tarpsniais, 
pavyzdžiui, Song ir Yuan epochose, ypatingą populiarumą įgauna kamerinė nedidelio formato 
albumų lapų tapyba, o Ming ir Ging - vėduoklių tapyba. 

Vertikalios formos paveikslai buvo tapomi nuo viršaus į apačią, o horizontalūs iš dešinės 
į kairę. Užbaigtą paveikslą atiduodavo meistrams, kurie darbą kruopščiai specialiais klijais pri- 
klijuodavo ant storo stangraus popieriaus ir iš įvairių pusių apsiūdavo dekoruotu ar raštuotu 
brokatu, kurio kraštuose buvo pritvirtinamos cilindrinės formos rankenėlės, kurių paskirtis — 
lengviau išskleisti ir jei reikalinga vertikalios formos kūrinius pakabinti kontempliacijai ir 
grožėjimuisi ant sienos. Horizontalios formos ritinėliai dažniausiai buvo dalimis išvyniojami 
ant stalo arba grindų ir pasibaigus žiūrėjimo procesui buvo susukami į ritinėlius ir sudedami 
į specialias saugojimui sukurtas dailias dėžutes. 

Vadinasi, kiny kaligrafijos ir tapybos küriniai neturi Vakary tapybai büdingu griozdisky 
paveikslo erdvę apribojančių rėmų, kurių atsiradimas prieštarautų pamatiniams kinų vaizduo- 
jamosios dailės estetikos principams, kadangi dirbtinis paveikslo erdvės „išplėsimas“ iš žmogų 
supančio būties srauto prieštarauja kinų erdvės išlaiko sampratai, anot kurios, visi reiškiniai yra 
vieningas nenutrūkstančių būties procesų raidos ir metamorfozių procesas. Didieji kinų peizažo 
tapybos meistrai (pradedant X a.) sukuria savitą rafinuotą tapybos kūrinio estetiką, kurios tikslas 
pasitelkiant prisiminimų ir vaizduotės galias persiteikti panoraminių gamtos vaizdų didybę. 
Dailininkas subtilių simbolių ir metaforų kalba mintyse tarsi siekia ribotoje paveikslo erdvėje 
pakartoti savo realias klajones įstabiais gamtos keliais ir takeliais. Čia vienus įspūdingus gamtos 
vaizdus keičia kiti, tarp tylių kalnų tarpeklių iškyla didžiulės kalnų viršūnės apaugusios retais 
medžiais, giliuose tarpekliuose vingiuoja upės, kurių pakrantėse pasirodo keliautojų figūros ar 
upėje vienišo palinkusio žvejo figūra. 

Tradicinis kaligrafijos ir tapybos kūrinys Kinijoje ir kitose Rytų Azijos šalyse funkcionuoja 
dviem iš esmės skirtingais pavidalais: ritinėlio ir kieto pasparto (nuo pranc. passe-partuot). Tai 
yra dailės kūrinio (kaligrafijos, tapybos, raižinio, piešinio) aprėminimas, kai kūrinys priklijuoja- 
mas prie storesnio popieriaus ar kartono arba iš popieriaus, kartono ar medžiagos išpjaustomi 
rėmai pagal kūrinio formatą. Šią meno kūrinių grupę sudaro atvirukai ir palyginti vėlai Yuan 
epochoje plačiai paplitę albumų lapai. Juose išpjaunant reikalingą erdvę patalpinamas tapybos, 
kaligrafijos kūrinys, tačiau buvo pasitelkiamos ir puošnios šilko, brokato ir kitos medžiagos. 
Atvirukai tarp intelektualių sluoksnių buvo mažiau populiarūs, jie dažniausiai buvo skirti 
masiniam tiražavimui pasitelkiant spausdinimo technologijas. 

Su meno kūrinio būtimi, jo materialiu pagrindu, eksponavimo interjero erdvėje bei kūrinių 
saugojimo ypatumais susijusi kinų vaizduojamosios dailės funkcionavimo kultūros sociume 
sritis yra apibrėžta daugybės istoriškai susiformavusių menkai pažįstamų europiečiams nor- 
matyvinių nuostatų bei kanoninių reikalavimų Nors dažniausiai vardijant „keturias brange- 
nybes“ kaligrafijos traktatuose yra minimas popierius, tačiau iki Tang epochos, galima nedaug 
nusižengiant tiesai išplėsti laiko erdves ir teigti, kad netgi iki Yuan laikotarpio kaligrafijoje ir 
tapyboje buvo plačiai naudojamas šilkas. Iš tikrųjų ankstesniais ir Tang dinastijos valdymo laikais 
viešpatavo iš šilko siūlų suausti ritinėliai, kurie buvo specialiai apdorojami juos panardinant į 
krakmolo mišinį, o vėliau dažytojo voleliu taip išlyginami, kad paviršius tapdavo nepriekaištingai 
lygus ir spindėdavo sidabriniais atspalviais. Kiti kaligrafai ir tapytojai, vengdami blizgėjimo ir 
siekdami geresnio tušo sugėrimo, naudodavo kitas šilko parengimo kūrybos procesui tech- 
nologijas, ypač populiarus buvo želatinoje mirkant išgaunamas gelsvas šilko atspalvis. Tang 
dinastijos valdymo pabaigoje ir valdant Penkių dinastijai išpopuliarėja grubesnės struktūros 
šilko audinys, kuris dailininkams suteikia platesnes galimybes išreikšti savo kūrybinius polėkius. 
Tačiau rafinuotos Šiaurės Song kultūros klestėjimo metu Kaligrafijos ir Tapybos akademijos 

aplinkoje pradedamas vertinti plonas lygios struktūros pagal specialias technologijas paruoštas 
šilkas, kurio vartojimas akademinėje dailės tradicijoje ir vėliau tampa savotiška norma. Tačiau 
greta šilko, Šiaurės Song dinastijos valdymo metu kaligrafai ir tapytojai vis dažniau pasitelkia 
popierių, taip panaudodami jo teikiamas tušo liejimo galimybes. 

Popieriaus svarba dailėje tolydžio auga atsiradus pažangesnėms kokybiško popieriaus 
gaminimo technologijoms, sparčiau plėtojantis rašto kultūrai, tobulėjant ksilografijos technikai, 
knygų spausdinimui ir knyginei kultūrai. Kaligrafijai ir tapybai naudojamas aukštos kokybės 
popierius yra plonas ir purus, gerai sugeriantis tušą. Jis įvairios struktūros, atspalvio, storio, 
standumo, tačiau pagrindinis kokybės kriterijus - geras tušo sugeriamumas. Geriausiu popie- 
riumi buvo laikomas pagal ypatingą receptūrą gaminamas iš kamfaro medžio žievės ir ryžių 
šiaudų gaminamas popierius, kuris išsiskiria gliancine ir minkšta struktūra bei matine balta 
spalva. Todėl teptukui vos prisilietus tušas prasiskverbia pro popierių ir greitai jame skleidžiasi 
išraiškingos linijos, dėmės, įvairios spalvos ir atspalviai. 

Peizažo ir žanrinės tapybos meno kūriniuose kokybiškas popierius neretai viena puse 
sujungiamas su šilko ritinėliais. Siekiant kūrinio ilgaamžiškumo ir spalvų išsaugojimo sutvir- 
tinamas paveikslo paviršius, o popierius ir šilko audinys apdorojamas įvairiomis lipniomis 
medžiagomis, pastomis, o sakralinio pobūdžio darbai neretai apsiuvami brokato šilku ar sati- 
nu. Greta popieriaus kaligrafijoje ir tapyboje plačiai naudojami specialūs tapymui skirti šilko 
ritinėliai, kurie yra dviejų skirtingų pavidalų: vertikalūs ir horizontalūs. Sieniniai ritinėliai pagal 
jų funkcinį panaudojimą yra skirstomi į šiuos: salių, porinius, trijų dalių ir keturių dalių skirtų 
erdvę dalinančioms širmoms. Salėms skirti ritinėliai yra vienetiniai didžiulio formato kūriniai, 
kurie patalpinami centrinėje patalpos dalyje. Poriniai ritinėliai - dažniausiai yra kaligrafijos 
kūriniai, kurie patalpinami skirtingose salei skirto kūrinio pusėse arba, jei juose yra gero žmo- 
nėms linkintys užrašai, kūriniai pakabinami iš abiejų pusių prie įėjimo į patalpą. Trijų dalių 
kūriniai susideda iš vieno didesnio formato tapybos kūrinio, kuris yra centre ir dviejų iš kraštų, 
kurie yra kaligrafijos kūriniai. Keturių dalių kūriniai - iš keturių vienodo formato kūrinių. Jų 
formatas nėra apibrėžtas jokiais kanoniniais reikalavimais, tačiau dažniausiai vertikalių ritinėlių 
aukštis svyruoja nuo pusės metro iki dviejų metrų, plotis nuo pusės metro iki metro. Sieninių 
horizontalių ritinėlių ilgis dažniausiai yra iki dviejų metrų, o paprastų rankinių kartais viršija 
ir penkis metrus. 

Labiausiai paplitę yra vertikalūs ne daugiau trijų metrų ilgio, kurie, greta kaligrafijos, 
naudojami ir peizažo tapybai. Jie yra vertikaliai kabinami interjerų sienose. Greta vertikalių, 
yra dažniausiai peizažo ir žanrinei tapybai naudojami net per dešimt metrų ilgio siekiantys 
horizontalūs ritinėliai. Juose vaizduojami skirtingi panoraminio peizažo fragmentai ar miesto 
kasdienio gyvenimo scenos, apjungtos įvairiais charakteringais akcentais į vieningą kompo- 
zicinę sistemą. 

Vaizduojamoji meno kürinio dalis buvo 
kuriama paisant kanoniniy reikalavimu. 
Kūrinys būtinai turėjo būti stačiakampis, 
o vidurinė dalis turėjo būti centre. Vėliau 
atsirado ovalinis formatas, kuris išplito tiek 
vertikaliuose, tiek ir horizontaliuose kūri- 
niuose. Vaizduojamoji meno kūrinio dalis 
pagal griežtus kanoninus yra patalpinama 
į platesnę ją supančią erdvę, dekoruojami iš 
įvairių medžiagų apipavidalinamais laukais, 
kurių plotis viršuje ir šonuose taip pat buvai 
aiškiai apibrėžtas. Tokiu būdu nutapytas 


paveikslas dažniausiai priklijuojamas prie 


šilko, brokato ar kitokios medžiagos pagr in- Nežinomas autorius. Atsiskyrėlio buveinė prie pušimis 
apaugusio skardžio. XII a. vid. Albumo lapas, spalvotas 
tušas, popierius 


do. Minkštas pagrindas sudaro galimybę 
kūrinius saugoti susuktu pavidalu, vengiant 
išorinio saulės, dulkių, drėgmės ar kitokio poveikio. Meno kūriniai, jų temos, vyraujantys moty- 
vai buvo kuriami jau iš anksto numatant jų eksponavimo sezoną; pražystančio pavasario žiedų, 
pageltusio rudens ar skaistaus žiemos sniego baltumo. Taip jie trumpam buvo eksponuojami 
konkrečiu metų laiku arba rodomi atvykusiems svečiams. 

Horizontalūs ritinėliai saugojami susukti ir įdėti į specialias dėžes. Jie vyniojami iš dešinės 
į kairę, o vertikalūs - iš viršaus - žemyn. Su ritinėliais Kinijoje ir Japonijoje elgiamasi panašiai 
kaip su vertingomis knygomis ar kitomis brangenybėmis ar unikalios vertės relikvijomis. 
Juos tik konkrečiomis progomis išima kontempliacijai ir grožėjimuisi, suteikdami šiam aktui 
ypatingą estetinę prasmę. 


Erdvė, laikas ir meninė forma 


Skirtingai nei fizikiniai erdviniai laikiniai santykiai, išsiskiriantys aiškiai ir konkrečiai apibrėžto- 
mis erdvinėmis ir laikinėmis charakteristikomis (ilgiu, masteliu ir pan.), kinų dailininkas savo 
peizažuose kuria įtaigias alternatyvias tikrovei, t. y. iš vaizduotės pasaulio gelmių išplaukiančias 
meniniais dėsniais konstruojamas savitas erdvinių ir laikinių santykių iliuzijas. Peizažo tapyboje 
erdvė ir laikas tampa labai svarbiomis paveikslo kompozicines struktūras organizuojančiomis 
priemonėmis. „Permainų knygos“ (Yijing) ir kinų hieroglifų rašmenų suformuotas specifinis 
erdvinis ir laikinis tikrovės suvokimas sąlygoja kinų dailininkų mentalitetui būdingą užaštrintą 

tikroves ir büties procesualumo pojütj, ne- 
atsiejamą kūrėjo vaizduotės polėkių ryšį su 
dinamiškais energetiniais kosmose ir gam- 
toje įvairiomis kryptimis besiskleidžiančiais 
būties procesais. 

Todėl kūrėjo vaizduotės sukurta meni- 
nė erdvė ir laikas pasižymi visai kitomis nei 
fizikinės charakteristikomis nei tikrovėje, 
kadangi vaizduotės pasaulyje veikia kiti dės- 
niai, kitokie masteliai, išmatavimai, gelmės 
iliuzijos perteikimo būdai, tapomy objektų 
erdviniai, laikiniai, formų, linijų ir kitų kom- 
ponentų santykiai, kurie gryniausiu pavidalu 
išryškėja kinų peizažo tapyboje. Simboliais 
motyvais, neužpildytomis erdvėmis, muzi- 
kaliomis kaligrafinių užrašų linijomis prisod- 
rintuose kinų peizažuose skleidžiasi ir kiti 
vaizduotės kuriamos meninės erdvės, savitai 
funkcionuojančio laiko, išmąstomos gelmės, 
kitokio įsivaizduojamo mastelio konstravimo 
dėsniai. Vadinasi, meninės kūrybos procese 


vizualiai suvokiamos realios gamtos formos 


Lu Wenying. Kalnai ir vandenys, siaučiant vėtrai ir liūčiai. 


XVI a. pr. Spalvotas tušas, šilkas 


kaip vaizduotės ir fantazijos polėkio išraiš- 
ka patiria esminius virsmus, talentingam 
kūrėjui turtingos meninės priemonės, perspektyvos, psichologinio suvokimo dėsnių, formos, 
linijos, spalvos ir daugybės kitų galimybių įvaldimas padeda paveiksluose išreikšti sudėtingas 
filosofines idėjas, įtaigias svaigių milžiniškų erdvių iliuzijas. 

Trimatis iš „Permainų knygos“ ir kaligrafiško mąstymo išplaukiantis erdvės ir laiko su- 
vokimas kinų peizažuose tiesiogiai siejasi su centrine žmogaus vieta kosmologinėje mitinėje 
triadoje: „Dangus-žmogus-žemė“. Paveikslo erdvė kinų menininkui yra sumažintas vientiso 
kosmoso fragmentas, kuriame tobula menine kompozicija, linijomis ir kitomis meninėmis 
išraiškos priemonėmis atkuriama pirmapradė Dangaus, žemės ir žmogaus santykių harmoni- 
ja. „Kai išdėstai į savo vietas detales ir pradedi tapyti paveikslą, turi sukurti dangaus ir žemės 
harmoniją.Vadinamoji viršutinė ir apatinė paveikslo ritinėlio dalis yra vieno chi (či - matavimo 
vienetas) dydžio. Viršuje palieki vietos dangui, apačioje žemei, o viduryje įgyvendindamas idėją 
patalpini peizažą“ (Gouo Xi, 1965, p. 90). 

Kinų menininkas suvokia peizažą kaip organiska žmogų supančios didingos gamtos, 
kosmoso dalį, kurioje veikia universalūs būties dėsniai. Todėl šilko ritinėlyje arba popieriuje 
tapomas peizažas neturi rėmų, prieštaraujančių daoizmo ir čan estetikos postulatui apie pa- 
saulio vientisumą ir būties srautą sudarančių elementarių dalelių nenutrūkstamumą. Hori- 
zontali ritinėlio forma suteikia galimybę tapytojui ir žiūrovui vienu metu aprėpti didelę erdvę, 
atskleisti žmogų supančio pasaulio bekraštybę. Erdvės, jos gelmės išraiškos svarbiu pagalbiniu 
instrumentu kinų peizažo tapyboje tampa linija. Į jos erdviškumo efekto išgavimo galimybes 
atkreipia dėmėsi kinų ir japonų dailės žinovė Natalija Nikolajeva. „Vadinasi, linija, vedanti 
į gelmę ir sukurianti erdviškumo jausmą, vientisas paveikslo tonalumas perteikiantis erdviš- 
kumo aplinkos jausmą, atsisakymas nuo „užkulisinio“ kompozicijos principo - visa tai atveda 
į naują erdviskumo jausmo išraišką tapyboje, kas, savo ruožtu, yra naujos pasaulėžiūros išraiška“ 
(Nikolajeva, 1968, p. 59). 

Iš tikrųjų kinų tapybos žanrų viršūnėje esanti peizažo tapyba, kaip jokia kita meno forma 
giliai išreiškia kinų renesansinės pasaulėžiūros universalumą, artistiškumą, dvasinių idealų įsi- 
vyravimą suklestėjusioje kultūroje. Šiuo aspektu žvelgiant peizažų tapybos atveriama simbolinė 
erdvė įgauna ne tik siaurą kompozicinę, tačiau ir universalią pasaulėžiūrinę prasmę, kadangi 
atskleidžia šios epochos žmogui naujus renesansinius pasaulio suvokimo horizontus. Kita 
vertus, konkretus peizažo meno kūrinys skleidžiasi ir realioje paveikslo kompozicinėje erdvėje, 
spręsdamas konkrečius plastinius uždavinius. 

Pasitelkdamas vingrios linijos meninės išraiškos galimybes, įvairius ritmo pagreitinimus ir 
sulėtinimus, akivaizdžiai regimus neretai ilguose peizažo tapybos ritinėliuose, pastebime, kaip 
jie skleidžiasi ir laike. Šis laikinis meno kūrinio būties principas yra itin akivaizdus horizontalių 
ritinėlių tapybos kūriniuose, kurių kompozicijos suvokiamos ne tik erdvėje, bet ir vieną kitą 
keičiančiais motyvais laike. Jau ankstyvajame kinų peizažo tapybos raidos tarpsnyje susiklosto 
pamatiniai ritinėlių kompozicijų konstravimo principai, kuriuose į pirmą eilę iškyla įvairiomis 
ritminėmis pauzėmis pristabdomas vaizdinių sistemos nuoseklios raidos procesas, kai suvokéjo 
žvilgsnis juda priešingai Vakarų tradicijai iš dešinės į kairę nuo vieno ritinėlio fragmento prie 
kito. Atsižvelgdamas į suvokėjo žvilgsnio judėjimą pagal atitinkamą logiką dailininkas ir išdės- 
to pagrindinius savo vaizdinės sistemos motyvus. Todėl ir meno kūrinio suvokimo procesas 
tampa labai panašus į tai, ką regime laikiniuose menuose - muzikoje ir literatūroje. Vadinasi, 
horizontaliuose kinų peizažo tapybos ritinėliuose erdvinis menas perima pamatinius laikinėms 
meno rūšims būdingus ritminius principus, kadangi kūrinyje vaizduojamų motyvų vyksmas 
turi pradžią, tarpines sklaidos fazes ir jas vainikuojančią pabaigą, kuri užsklendžia meno kūrinio 
suvokimo procesą. Kinų peizažo tapybos kūrinių vaizdinėje sistemoje ypatingas vaidmuo tenka 
neužpildytai erdvei, kuri suvokiama kaip aktyvus paveikslą organizuojantis pradas. Fonas čia 
dažniausiai neutralus. Tuščia erdvė aktyviai panaudojama kaip estetinio poveikio jėga. 

Formos (xing) sąvoka yra viena i$ meno kūrinio esmę apibūdinančių tradicinės kinų 
meno filosofijos ir meno teorijos kategorijų, kuri įvairiais aspektais yra aptarinėjama skirtingų 
epochų teoretikų ir meno praktikų traktatų. Jų autoriai supranta, kad meno kūrinys nėra kokia 
nors paprasta išraiška, kurioje esmė gyvuoja iš anksto tikrovėje dar neišreikštu vien abstrakčios 
idėjos ar miglotu tik besiformuojančio pasąmonės gelmėse sumanymo užuomazgų pavidalu. 
Jausmai, emocijos, netgi dramatiškiausi vidiniai išgyvenimai nėra tas pagrindinis tikslas, kurį 
siekia išreikšti savo kūriniuose kinų menininkas. Jausmas mene kinų menininkui yra tik žen- 
klas, išraiškos priemonė, o ne kažkas išreiškiama. Todėl ir jo kuriamas meno kūrinys yra ne 
jausmas, o naujas dažnai simbolinėmis prasmėmis apipintas meninis objektas. Vadinasi, meno 
kūrinio esmė - naujo daiktiškumo arba naujos specifinės estetinės tikrovės konkrečiai meno 
rūšiai būdingų meno formų pavidalu kūrimas. Todėl su meno formomis tiesiogiai susijusios 
meninės vertybės gimsta tik už tikrovės ribų. 

Iš tikrųjų gvildenant ontologinius meno kūrinio būties aspektus aiškėja, kad jis mūsų su- 
vokimui pirmiausia skleidžiasi meno formų pavidalu. Vadinasi, ieškodami atsakymo į klausimą, 
kas yra menas, jau tarsi galime žengti pirmąjį žingsnį ir teigti, kad meno kūriniams yra būdin- 
gos formalios struktūros, tai yra tas konkretus formalus struktūrinis pavidalas. Prisiminkime 
Andrė Malraux žodžius, kad,menas visuomet yra formų kalba“. Iš tikrųjų, kuo tobulesnis yra 
meno kūrinys ir stipresnė jo emocinio poveikio suvokėjui galia, tuo yra subtilesnė ir savitesnė 
forma, kuri gali būti labai glausta, kupina neišsakymo poetikos ir pasižymėti daugybe kitų 
netikėčiausių formalių savybių kombinacijų. 

Kita vertus, kinų tradicinės meno filosofijos kūrėjai suvokia, kad meno kūrinys yra kartu 
ir sudėtingos turinio su forma sąveikos rezultatas, o meno būtis - pirmiausia skleidžiasi neiš- 
semiamos meno formų įvairovės pavidalu. Tikro meistro sukurtuose harmoninguose meno 
kūriniuose forma ir turinys dažniausiai taip glaudžiai persismelkia, kad tarp jų išnyksta sunkiai 
fiksuojamos skiriamosios linijos, kad nedaug nusižengiant tiesai galima teigti, jog mene viskas 
yra vienu ir tuo pačiu metu forma ir turinys. Ir iš tikrųjų kokios tik meno rūšies medžiagoje 
menininkas nereikštų savo jautriausius išgyvenimus, jausmus, mintis, jos skleidžiasi sudėtin- 
giausių formos elementų linijų, spalvų, erdvinių, apimtinių santykių, žodžių, garsų, judesių ir 
pan. audiniuose. 

Todėl vaizduojamosios dailės problemas aptarinėjančiuose meno filosofijos ir meno teo- 
rijos traktatuose daug kalbama apie regėjimo ir lytėjimo (apčiuopimo) duomenimis paremtas 
formas, iš kurių teoretikus labiausiai domina tiesiogiai su hieroglifų pasaulio suvokimu ir menų 
hierarchijoje iškilusia kaligrafija susijusi regimoji forma. Kaligrafijos ir tapybos traktatų auto- 
riai aiškiai atskiria du esmiškai skirtingus regimos formos aspektus - išorinę ir vidinę. Pirmoji 
traktuojama kaip išorinis meno kūrinio apvalkalas, tiesiogiai susijęs su įvairiomis formalųjį 
meno kūrinio sluoksnį apibūdinančiais aspektais. Apie ją kinų traktatuose daug kalbama ap- 

tarinéjant konkreciy menininky ir mokykly charakteringiausius stilistinius bruoZus. Taciau 
greta „išorinės formos“ gyvuoja ir kita nepalyginamai svarbesnė vidinė, apie kurią estetiniuose 
ir meno teorijos traktatuose mažiau kalbama. Tačiau būtent ji ir sudaro gelminę substancinę 
kiekvieno autentiško meno kūrinio esmę. 

Žinomas kaligrafas, poetas, rašytojas intelektualas, užėmęs aukštus valstybinius postus Lu 
Ji (261-303) savo tapybai skirtame traktate pastebi, kad „siekiant aprašyti įvykius niekas negali 
pranokti žodžių teikiamų išraiškos galimybių, tačiau tam, kad suvoktume formas (xing) nega- 
lima nuvertinti tapybos galimybių. Jei piešime formas pasitelkdami šešėlius, galime kruopščiai 
ir elegantiškai atkurti daiktų vaizdą“ (Traitės, t. 1, 2003, p. 153). Vadinasi, meno kūrinys čia 
suvokiamas kaip menininko sukurtų harmoningų formų sąveikos rezultatas. Tačiau skirtingai 
nei Vakarų formalistinės estetikos šalininkams, kinams forma be dvasios yra nieko bendro su 
tikru kūriniu neturintis dalykas. Į šį formos aspektą atkreipia dėmesį vienas peizažo tapybos 
pradininkų Zong Bing (375-443), kuris taikliai pastebi, kad „visa tai, ką išvysta [dailininko] akys 
ir suvokia dvasia (shen) kaip tikrą daiktų formą, bus taip pat pamatyta ir [paveikslą] suvokiančio 
akimis ir pajausta jo dvasia (shen), jei vaizdinys sukurtas meistriškai“ (Zong Bing, 1975, p. 303). 

Vienu pamatiniu tapybos principu formą laikė vienas įtakingiausių kinų ankstyvųjų tapy- 
bos teoretikų Xie He, kuris vardindamas šešis pamatinius tapybos principus trečiąjį pavadina 
„formos ir realių daiktų atitikimo dėsnį“ (Xie He, 1965, p. 65). Būtent Xie He brėžia pagrindines 
formos aiškinimo tendencijas vėliau sparčiai besiplėtojančioje kaligrafijos ir tapybos estetikoje, 
kurioje vis aiškiau suvokiamas meninės formos autonomiškumas tikrovės atžvilgiu. Xie He 
suformuluoti pamatiniai tapybos principai padeda kinų teoretikams suvokti, kad meno kūrinyje 
vaizduojamo daikto forma nesutampa su pačiu daiktu. Ji tik apibrėžia išorinius daikto kontū- 
rus, paviršines jo charakteristikas palikdama nuošalyje jo vidinės struktūros, medžiagiškumo, 
spalvinių charakteristikų problemas. Tiesą sakant, nors spalva neretai įgauna tapyboje svarbų 
vaidmenį išryškinant vaizduojamų kūrinyje daiktų formą, tačiau pastaroji visiškai nepriklauso 
nuo spalvos kokybės. 

Gausių Xie He komentatorių ir sekėjų veikaluose atsiskleidęs sudėtingas praktinių formos 
problemų panaudojimo laukas kaligrafijoje ir tapyboje sukelia vėlesnių autorių susidomėjimą 
formos galimybėmis perteikiant vaizduojamųjų objektų struktūras ir tas problemas, su kuriomis 
susiduria dailininkas kurdamas kūrinius. Į šias meninės formos problemas, aptarinėdamas 
meno kūrinių trūkumus, ypatingą dėmesį atkreipia Jing Hao: „Tapybos trūkumai būna dviejų 
rūšių: vieni nesisieja su forma, kiti būtent su ja. Gėlės ir medžiai, neatitinkantys metų laikų, 
figūros didesnės nei pastatai, medžiai didesni už kalnus, tiltai, nepasiekiantys krantų, yra 
formos trūkumo pavyzdžiai ir juos galime matyti. Tačiau šios klaidos nepakeičia paveikslo 
esmės. Trūkumai, kurie nesisieja su forma, yra sąlygojami dvasios skambesio nebuvimu; juk 
būtent dvasios skambesys suteikia daiktams visiškai įstabų pavidalą“ (Jing Hao, 1965, p. 76). 

Kiek kitaip meninés formos problemas aptaria vienas itakingiausiy intelektualy moky- 
klos atstovų Su Shi. Veikale „Naktiniai pokalbiai apsnigtame paviljone“ jis atkreipia dėmesį, 
kad: žmonės, paukščiai, rūmai, daiktai turi savo nuolatines formas, o štai kalnai, medžiai, 
vandens srautai, ūkai, debesys, priešingai. Iš čia plaukia jo apmąstymai apie meninės tiesos 
skirtingumas lyginant su realia mus supančio pasaulio formų tiesa. Kai tapiniuose yra nukry- 
pimai nuo nuolatinių stabilių formų, tuomet tai iškart pastebima, o „kai normos, dėsniai yra 
netikslūs, tuomet net didis meno vertintojas ir žinovas jų nepastebi, todėl [menininkai] kiek 
leidžia galimybės apgaudinėja pasaulį ir tampa garsiais, kartu būtinai kreipiasi į nuolatinių 
formų nebuvimą“ (Su Shi, 1962, p. 365). Kita vertus, jis kartu teigia, kad tos formos, kurioms 
nebūdingas pastovumas, išsiskiria savo dėsningumais, kurių negalima ignoruoti“ (Su Shi, 1962, 
p. 365). Vadinasi, jis ne tik pripažįsta meno pasaulio autonomiškumą tikrovės atžvilgiu, tačiau 
ir pateisina iš menininko vaizduotės išplaukiantį meninių formų pasaulį. 

Dong Qichang traktate „Tapybos akis“ perfrazuodamas Su Shi mintį teigia, kad tas, 
kuris mano, jog paveikslai yra išorinių formų vaizdavimas, yra panašūs į vaikus, o tie, kurie 
rašo eiles būtinai prisilaikydami taisyklių, kaip žinia, nėra tikri poetai“ (Dong Qichang, 1965, 
p. 107). Vadinasi, čia vaizdžiai išsakoma mintis kad tikroji meno esmė slypi anapus išoriniais 
formos, kituose sunkiai nusakomuose su vidine meno kūrinio formų architektonika susiju- 
siuose dalykuose. 

Tradicinės formos sampratos klibinimo ir griovimo tendencijos išryškėja subjektyvizmą 
aukštinančių Zhu Da, Shi Tao ir aštuonių Ming ir vėlesnių dinastijų ekscentriškų kūryboje, 
kurioje vyrauja subjektyvios nuotaikos, griaunančios pamatinių formų traktavimo principus. 
Shi Tao garsiajame traktate „Pokalbiai apie tapybą“ konstatuodamas formos svarbą retoriškai 
klausia: „Tapyba kuria visų Dangaus ir Žemės formas. Kaip ji galėtų kurti [daiktų] formas, 
jei ne teptuko ir tušo [menas]? (Shi Tao, 1978, p.64). Šis didis tapybos ir kaligrafijos meistras 
puikiai suvokia, kad meno kūrinio estetinė vertė nėra apsprendžiama vien tema, siužetu, 
motyvu ar kitais vadinamais turiningais meno kūrinio aspektais, o pirmiausia atsiskleidžia 
kaip plastinė meno formų kalba. Minėta turinio ir formos vienybė yra prieštaringa, kadangi 
šios dvi meno kūrinio pusės nuolatos sąveikaudamos persismelkia. Vadinasi, kinų estetinės 
minties tradicijai būdingas gilus suvokimas, kad dvasinis meno kūrinio turinys, teminis jo 
sluoksnis, siužetas yra neatsiejama meninės formos plačiąja prasme dalis. Taigi viešpataujan- 
čioje energetinėje tradicinės kinų estetikos meninės kūrybos koncepcijoje forma suvokiama 
kaip aktyvus sistemingai organizuojantis meninių vaizdinių sistemą veiksnys, kuris veikia 
turininguosius meno kūrinio aspektus. 

Ritmo estetinés funkcijos ir linijos magija 


Ritmas (giyun) yra dar vienas svarbus meno kūrinių vaizdinės sistemos sudėtinis segmentas, 
kurio esmė - dėsningas panašių meninės išraiškos priemonių ir elementų (taškų, linijų, formų, 
apimtinių struktūrų, geometrinių formų, proporcijų, dėmių, spalvų, tekstūrų, faktūrų, šešėlių, 
dydžių, tūrių, niuansų, kontrastų ir pan.) tolygus pasikartojimas, kaitaliojimas, gretinimas 
erdvėje arba laike per tam tikras pauzes ar intervalus. „Ritmas, - anot Pierre Souvent pastebė- 
jimo, - néra,objektas, o gyvas fenomenas“ (Dictionnaire desthétique et de philosophie de lart, 
2012, p. 411). Jis meno kūrinyje įgauna gyvybingumą tik, kai konkrečiu taktu yra pakartojami 
minėti kūrinio elementai ir kai tame pakartojime atsiranda vertikalių ir horizontalių, stiprių 
ir silpnų, ilgų ir trumpų, šviesių ir tamsių bei kitų binarinių meno kūrinio struktūrų santykių 
reguliarumas. „Ritmas, atsiranda tik taip elementus pakartojant, kai atsiranda reguliarumas 
vertikalių ir horizontalių, silpnų ir stiprių, ilgų ir trumpų elementų santykiuose. Jis gali at- 
sirasti ir netvarkingame, nuolatos besitęsiančiame, laisvai tekančiame judėjime. Visame, kas 
yra ritminga, jaučiama didžiulė jėga. Potvynių ir atoslūgių ritmas gali pakeisti žemynų krantų 
linijas, o monotoniški ritmai, kurių poveikyje dienas ir naktis šoka afrikietiškos gentys, gali 
žmonėms sukelti ekstazės būsenas“ (Itten, 1988, p. 102). 

Jau senovės kinai, įdėmiai stebintys dangaus ir žmogų supančio gamtos pasaulio 
reiškinius, suvokė, kad Visata, gamta, žmonės gyvena pagal savus ritmo dėsnius; ritmingai 
juda gamtos kūnai, planetos, vyksta ritminga gamtos ciklų, metų laikų kaita, ritmingas yra 
žmonių ir visų kitų gyvų padarų alsavimas, tiksena širdis. Vadinasi, ritmas mus supančiame 
pasaulyje, gamtoje ir žmogaus gyvenime yra visuotinis ir universalus materijos būties, kaitos, 
organizacijos dėsningumas, savotiškas Žmogaus gyvenimo, jo veiklos (įjungiant ir kūrybinę) 
„biologinis laikrodis“ - susijęs su paros ir metų laikų kaita, senėjimo procesais. Todėl galima 
teigti, kad ritmas yra tarsi universalus gyvenimo tėkmės pulsas, per menininko kūrybinės 
energijos sklaidą virstantis meninių formų gyvenimu. Jis yra neatsiejama pamatinių estetinių 
kategorijų harmonijos ir grožio būties sritis. 

Ritminės struktūros kinų tradiciniame mene, skirtingai nei Vakarų, akivaizdžiausiai 
skleidžiasi ne tik muzikoje, šokyje, poezijoje, tačiau ir ilgai menų hierarchijoje viešpatavusioje 
kaligrafijoje. Iš jos ritmo svarbos sureikšminimas pereina ir į tapybą, kurioje įgauna svarbias 
funkcijas. Pirmiausia ritmas funkcionuoja kaip elementas, siejantis į vieningą meninių vaiz- 
dinių sistemą erdvines, laikines struktūras, formą, liniją, spalvą, koloritą. Jis tuo pačiu metu 
dalyvauja įvairiausių spontaniškai besikeičiančių ir gimstančių kūrėjo akyse fluidiškų formų 
gyvenime. Štai kodėl ritminių struktūrų vaidmuo, sprendžiant meno kūrinio kompozicijos 
problemas, yra išskirtinis, padedantis pasiekti kūrėjui skirtingų meno kūrinio elementų har- 
moningą sąveiką ir meno kūrinio vientisumą. Taip pat ritmas leidžia atskleisti menininkui 

savo kūrybinio stiliaus, technikos savitumą ir, galiausiai, kinų peizažo tapybai svarbias nuo- 
taikas. Skirtingo intensyvumo ir energetinės galios monotoniški ritmai gali sukelti suvokėjui 
visiškai skirtingas nuotaikas - nuo rimties iki agresyvios ir destruktyvios sunkiai valdomos 
ekstazės. 

Kinų tradicinėje dailėje, ypač kaligrafijoje ir tapyboje, ritminės struktūros yra pasi- 
telkiamos siekiant suteikti meno kūriniams gyvybingumą, dinamiškumą, harmoningumą, 
sugestyvumą, norint išgauti meninėje kompozicijoje darną ar ypatingą nuotaiką. Skirtingai 
nei Antikos ir Vakarų dailės tradicijoje, kinų dailėje ritmas nuosekliau siejamas su meninių 
vaizdinių sistemoms gyvybingumą ir dinamiškumą suteikiančioms asimetriškoms ritminéms 
struktūroms, kurios, kinų menininkų požiūriu, iš kūrėjo reikalauja kūrybiškumo ir suteikia jo 
kūriniams stipresnę emocinio poveikio galią. Ritminių struktūrų sklaidos formos čia visada 
siejasi su galingo energetinio užtaiso jėga ir konkrečiuose meno kūriniuose yra įvairios; jos gali 
būti reguliarios ir nereguliarios, besiskleidžiančios skirtingais intervalais, nuolatos besitęsian- 
čios, vitališkos, tai yra laisvai spontaniškai tekančios, kurios gimsta kūrybiškai panaudojant 
įvairius prasminius akcentus, pauzes, grupuojant ritmines struktūras ir jų elementus pagal 
santykius, dydį, masę, formą, dėmes, faktūrą, spalvą. 

Kita vertus, gausybė mus supančių gamtos ritmų susiliečia, sluoksniuojasi, persidengia, 
persismelkia sukurdami įvairius ritmingos pulsacijos efektus. Šiuo aspektu žvelgiant, ritmas 
ir skaido, ir sutelkia suvokėjo dėmesį meninių struktūrų sklaidai, sudėtingiausiems ritminių 
struktūrų kompoziciniams ryšiams. Dėl šios priežasties kinų vaizduojamosios dailės, ypač 
kaligrafijos, traktatuose ritmo problemų aptarimui skiriamas didžiulis dėmesys. Jis taip pat 
išplaukia iš „Permainų knygos“, daoizmo ir čan estetikos traktatuose plėtojamos nuolatinių 
ritminių būties procesų metamorfozių teorijos, kuri teigia, kad žmogaus ir gamtos santykiai 
paklusta universaliems Visatą persmelkiantiems kosminių ritmų procesams. 

Ritmą būtina aiškiai skirti nuo metro, tai yra tolygios kaitos vienodai vertingų elementų. 
Ritmas ir metras yra glaudžiai susiję, metras yra bet kokios ritminės konstrukcijos pagrindas, 
todėl atsiranda skirtingos ritminių struktūrų sklaidos erdvėje ir laike formos. Ritmo tvarka 
bemaž visada siejasi su netolygia kaita. Metrika gali būti apsprendžiama dviejų vienodų 
elementų kaitos, o ritmui būtini mažiausiai trys elementai. Todėl metro ir ritmo reiškiniai 
gamtoje ir meno pasaulyje tiesiogiai siejasi su svarbiomis Egipto ir Antikos menui, tačiau ma- 
žiau Rytų Azijos meninės kultūros tradicijai, kategorijomis simetrija ir proporcingumu. Kinai 
tarsi suvokia, kad ritminių struktūrų kaita tiesiogiai susijusi su gravitacinės erdvės asimetrija. 

Kita vertus, kai kalbame ritminių procesų visuotinumą, turime suvokti, kad dydis yra 
reliatyvi sąvoka, o į Absoliuto vaidmenį pretenduoja judėjimas. Įvairių ritminių struktūrų 
svarbos suvokimas aiškinantis Visatos sandaros ir apskritai mus supančios tikrovės bei 
trukmės dėsningumus padeda konceptualiai suvokti erdvės ir laiko santykius, nes ritminės 

struktūros skleidžiasi ir erdvėje ir laike. Ritminių elementų sklaidos tvarka meno kūrinyje 
gali būti paprasta ir sudėtinga, daugiamatė. Ritmas suteikia menininkui galimybę konstruoti 
sudėtingas kompozicijas kaip dinamišką erdvėlaikį - erdvinę laikinę įvairių meninių formų 
visumą. Todėl ritmas tampa svarbia styguojančia paveikslo visumą meninės išraiškos prie- 
mone, kompozicijos elementų harmonija pasiekiama tik menininkui efektingai išnaudojant 
ritmo meninės išraiškos galimybes. 

Todėl visuose pagrindinėse kinų estetikos ir meno teorijose kalbant apie kūrinio este- 
tinę vertę ritmas, jo jausmas ir autentiškas ritminių struktūrų perteikimas įgauna išskirtinę 
svarbą. Neatsitiktinai vienu ryškiausiu genealaus dailininko bruožu kinų estetikos tradicijoje 
laikomas gebėjimas pajusti ir įtaigiai įprasminti kūriniuose užslėptą Visatos ir gamtos reiški- 
nių ritmą. „Tapant paveikslą reikia iki pabaigos išsaugoti vieną ir tą patį vidinį ritmą, kurti jį 
tarsi vieningu atodūsiu“ (Wu Changshuo, 1969, p. 491). Ritmo sąvoka čia tiesiogiai siejama 
su adekvačia idėjos išraiška ir išplėtota kūrybine menininko intuicija. Iš čia plaukia vos ne 
mistinis kinų dailininkų potraukis linijinėms ritminėms struktūroms, kurios yra suvokiamos 
kaip neatsiejamas autentiškų vaizduojamosios dailės meno kūrinių komponentas. Sėkmingo 
plastinio ritminių struktūrų įprasminimo meno kūrinyje ypatumai čia tiesiogiai susiję su dai- 
lininko talento, intuicijos ir sugebėjimu meistriškai perteikti kūriniuose spontanišką Visatos 
energijos ritmų sklaidą. 

Kita vertus, ritmo svarbos meno kūrinio sampratoje iškilimas tiesiogiai siejamas su ka- 
ligrafijos menu, kuriame sureikšminama energetinių ritmų pulsacija kaligrafijos kūrinyje ir 
ritmo jausmas traktuojamas kaip vienas pagrindinių konkretaus meno kūrinio estetinės vertės 
kriterijų. Kinų estetikos ir meno teorijos kūrėjų požiūriu, kaligrafijos menas pagal savo prigimtį 
yra ritminių struktūrų harmoningo įvaldymo menas. „Kaligrafijai visiškai taip pat kaip ir mu- 
zikai, - rašo kaligrafijos meno žinovas Chen Tingyou, - yra būdingas kaip vienas pamatinių 
elementų ritmas. Kaligrafijos kūriniai akivaizdžiai išryškina įvairius ritmo pasikeitimus tankių 
storų ir lieknų plonų, lengvų ir pabrėžtinai akcentuotų, apvalių ir praskydusių linijų pėdsakų, 
greitų arba lėtų, šviesaus ar tamsaus atspalvio. Kaligrafas atskleidžia savo idėjų srautą visiškai 
taip pat kaip ir muzikas. Todėl kai kurie meno kritikai dažnai vertina kaligrafijos kūrinius kaip 
tam tikrą muzikinio kūrinio dalį“ (Chen Tingyou, 2003, p. 10). 

Taigi artimas muzikai kaligrafijos menas jau iš prigimties yra orientuotas į pirmapradžių 
gamtos ritmų ir vitališkų asmenybės dvasios bruožų perteikimą ritmingų formų ir linijų 
pavidalu. Ir galiausiai, meno kūrinys susieja kosminius ir žmogaus gyvenimo ritmus. Todėl 
kaligrafijos, peizažo tapybos, poezijos ir muzikos kūriniuose išskirtinis dėmesys sutelkia- 
mas ne į išorinių formų atvaizdavimą, o kinų traktatų autorių požiūriu, į daug svarbesnių 
energetinių dvasios pulsavimo ritminių struktūrų perteikimą pasitelkiant ritmingas gamtos 
linijas ir formas. 

Šis ritminių ir energetinių struktūrų glaudaus sąveikavimo principas iš kaligrafijos per- 
eina į peizažo tapybą, kurioje sudėtingiausias kūrėjo uždavinys - meistriškai perteikti meno 
kūrinyje struktūrinį meninių vaizdinių sistemos vientisumą, atsižvelgiant į konkretaus metų 
sezono atmosferą, natūralius būties procesų ir gyvenimo ritmus. Vienas paskutiniųjų didžių 
intelektualų estetikos tradicijų tęsėjų Huang Binhong savo estetinėje koncepcijoje išskirtinį 
dėmesį kreipia į vidinių žmogaus dvasios ir gamtos ritmų atitikimo aspektą. „Žmonės vaiz- 
duojančioje tapyboje“ turi dalyvauti žmogaus dvasia, o „tapyboje kalnai ir vandenys“ - gamtos 
dvasia. Vidiniai žmogaus dvasios ir gamtos ritmai savo šaknimis įauga į amžinus materialaus 
[daiktinio] pasaulio ritmus...“ (Huang Binhong, 1969, p. 496). 

Kita vertus, kinų estetikos tradicijoje kūrėjo dvasios ritmai meninės kūrybos proceso 
interpretacijoje dažniausiai tiesiogiai susiejami su Visatos kosminiais, gamtos ritmais ir 
ritmingu kūrėjo dvasios energijos pulsavimu. Taigi kūrinio kompozicijoje išskirtine tampa 
ritminių struktūrų kaita. Ritmas yra tas nepaprastai svarbus energetinis kūrinio elementas, 
kuris įkvepia jam ir palaiko dvasios gyvavimą, suteikia meno kūriniui gyvybingumo aspektą, 
kadangi jis asocijuojasi su gamtos gyvybės formų sklaida. Todėl dailininkai ritmo elementų 
sekos ir kaitos išryškinimui peizažo tapybos kūriniuose plačiai pasitelkia įvairių gamtos formų, 
augalų, ypač lanksčių gluosnių, ritmingų gyvūnų ir žmonių kūno judesius, aprangos elemen- 
tus, kuriuos perteikia lanksčiomis ritmingomis linijomis. Šiuo aspektu žvelgiant, ritmiškai 

tiesiomis ir trükinéjanciomis linijomis tarsi 


su teptuku ZaidZiantis dailininkas laisvais p. 
kūrybinės dvasios polėkiais, žaismingų linijų 2 
ritmingais ir dinamiskais pédsakais primena 
spontanisko &okio svaigulyje paskendusio 
šokėjo gaivališkus judesius. 

Greta ritmo, ne mažiau svarbus vaid- 
muo kinų dailės kompozicinėje struktūroje 
tenka linijai. Linijos brėžimas tuščioje pa- 
veikslo erdvėje Kinijoje traktuojamas kaip 
pirmapradis menininko valios įsiveržimas 
į būties chaosą ir mėginimas jį apvaldyti. 
Linija ir erdvė - tai kinų peizažo tapybos 


kompozicijos pamatas, iš kurio išsirutulioja 
harmonijos ir aktyvios kūrėjo dvasios trium- 


Ma Yuan. Apnuoginti gluosniai ir tolimi kalnai. 


fas. Todėl kaip ir indų taip ir kinų tradicinėje XIII a. pr. Spalvotas tušas, šilkas 


estetikoje apibūdinant pagrindinius meno 

kūrinio sudėtinius komponentus linija įgauna išskirtinę estetinę svarbą, kadangi yra vienas 
svarbiausių vaizduojamosios dailės meninės išraiškos elementų kaligrafijoje ir tapyboje, kuris, 
pavyzdžiui, tapyboje pasitelkiamas darant kontūrinį piešinį, įvairius štrichus. „Kinų tapyba 
iš esmės yra linijinė. Ji vieno ir tuo pačiu metu yra jos išeities taškas ir galutinis tikslas, linija 
apveda kontūrus, ji apibrėžia siluetus, tačiau taip pat gimdo apimtinius tūrius, atveria perspek- 
tyvas tuomet, kai modeliai, šviesos tamsos santykiai, šešėliai lieka neregimi, ji pasakoja kitiems 
savo istorijas. Linija yra pamatas kaip tapybos taip ir rašmenų“ (He Qing, 1999, p. 120). Todėl 
linijai kinų estetikos ir meno teorijos traktatuose yra skiriamas didelis dėmesys. Wang Xizhi, 
Guo Xi, Zhang Yanyan, Guo Ruoxu, Shi Tao ir kitų autorių estetikoje plačiai aptarinėjami 
įvairūs linijos funkcionavimo paveiksle aspektai. Kinų teoretikai, pirmiausia remdamiesi riešo 
valdymo technika ir nuo jos tiesiogiai priklausomu linijos įvaldymo meistriškumu, jos brėžimo 
kokybe laiko vienu svarbiausiu kaligrafo ir tapytojo meistriškumo kriterijumi. 

Iš čia plaukia Vieningos linijos aukštinimo tradicija kinų estetikoje ir meno praktikoje. 
„Vieningos linijos“ sąvoka kinų estetiniuose tekstuose yra vartojama keliomis pagrindinėmis 
prasmėmis: siaurąja - kaip grynai instrumentinis techninis terminas, susijęs su kaligrafijos ir 
tapybos meninės išraiškos galimybėmis, ir plačiąja filosofine prasme - kai linija suvokiama 
kaip pamatinė pasaulėžiūrinė kategorija, kadangi ji simboliškai atspindi pirmapradę Dangų 
ir žemę siejančią kūrybinės energijos kupiną liniją, kuri kaip įvairiausių metamorfozių išdava 
gimdo pasaulio daiktų ir reiškinių įvairovę. 

Siekis kurti paveikslus vientisa nenutrükstama linija atspindi kiny menininkams büdinga 
siekį susitapatinti su Visatos energetiniais pulsais, impulsais ir atspindėti jų visuminę pilnatvę 
savo kūriniuose. Anot amžininkų, didis Tang dinastijos tapytojas, traktato „Tapybos paslaptys“ 
autorius Wang Wei sugebėjo keliomis apibendrintomis linijomis tarsi vienu dvasios polėkiu 
suteikti tapomiems objektams gyvybės iliuziją. Filosofiniam vientisos Vieningos linijos aspektui 
daug dėmesio skiria ir vėlesni autoriai. Ši idėja konceptualiai buvo išplėtota ir įgavo išbaigtą 
pavidalą į konceptualų filosofinį mąstymą linkusio Shi Tao estetinėje koncepcijoje, įgavusioje 
„Vieningos linijos filosofijos“ vardą. Jis metaforiškai „vieną liniją“ palygina su pirmu žingsniu 
menininko brendimo ir kūrybos kelyje, nes yra įsitikinęs, kad ir kaip toli dailininkas eitų, kaip 
aukštai kiltų, jis visuomet pradeda savo kelią nuo pirmų dar netvirtų žingsnių. „Vieninga lini- 
ja- tai pirmiausia yra pirmas elementarus žingsnis studijuojant kaligrafiją ir tapybą. Vientisos 
linijos atmainos sudaro paprasčiausius ir elementariausius elgesio metodus su tušu ir teptuku“ 
(Shi Tao, 1978, p. 68). 

Kita vertus, linijos funkcijos dėl išskirtinio kaligrafijos statuso menų hierarchijoje yra 
įvairesnės nei vien tik kontūrinio piešinio formavimas. Ankstyvajame kinų dailės raidos eta- 
pe molio dirbiniuose, bronziniuose ritualiniuose metaliniuose induose, akmeninėse stelose, 
kaulo raižiniuose linijos funkcijos nedaug skyrėsi nuo panašių indų meno dirbinių. Tačiau 
daug esmiškai naujų savybių atsiranda kartu su kaligrafijos meno iškilimu menų hierarchijo- 
je, tuomet ir atsiranda daugiaprasmė, su įvairiais lankstumo aspektais susijusi, „kaligrafinės 
linijos“ sąvoka. 

Kaligrafijos ir tapybos kūrinių kūrimui naudojamas teptukas turi minkštą pluoštinę 
plaukelių struktūrą, storesnę per vidurį ir smailą gale, kuri daro jį stebėtinai lankstų ir plačiai 
panaudojamą. Tai suteikia kūrėjui galimybę priklausomai nuo prisilietimo stiprumo ir išla- 
vintos riešo judesių sukurti skirtingo storio ir konfigūracijų linijas. Jautraus ir spontaniško 
teptuko judėjimo paliekami darbo paviršiuje vientisi lankstūs posūkiai, kampuoti, trūkinėjantys 
pėdsakai, energetinis užtaisas ir emocinio poveikio galia atsiskleidžia dailininkui kuriant visus 
vaizdinės sistemos komponentus, pasitelkiant skirtingų erdvinių planų sugretinimus, šešėlius, 
kitų estetiškai svarbių kompozicijos elementų išdėstymus. 

Aukštindami lanksčios linijos svarbą kinų dailėje, daug nuveikė trys kinų kaligrafijos 
genijai Wang Xizi, Huaisu ir Ma Yuan, kurie atskleidžia dinamiškas energetines ir poetiškas 
lanksčios linijos galias. Jų kaligrafijos išsiskiria ypatinga elegancija, laisvu, švelniu linijos judesį. 
Iš čia plaukia Wan Wei, Li Cheng, Fan Kuan, Guo Xi, Ma Yuan, Mu Gi, Xia Gui, Liang Kai ir 
kitų didžiųjų tapybos meistrų linijų lankstumo sukurta elegancija. 

Kaligrafijoje ir tapyboje lanksti ir plastiška linija įgauna išskirtinę svarbą formuojant pa- 
veikslų vaizdines sistemas. Linijos kaligrafijoje ir tapyboje ryškios, lengvos ir vos pastebimos, 
vingrios, lanksčios ir tiesios kaip strėlės - visų galimų teptuko ir rankos riešo judesių variacijų 

gausa yra neveik neribota. Bütent Siomis nejtikétino kürybinio lankstumo ir laisvés ypatybe- 
mis yra paaiškinama linijos svarba kinų kaligrafijoje ir tapyboje. Kinų vaizduojamosios dailės 
tradicijoje organizuojantį linijos vaidmenį paveikslo struktūroje kiek niveliuoja ir susilpnina 
tušo tapyboje naudojami plono dažų sluoksnio klojimo ir „plovimo“ technikos principai, kurie 
tiesiogiai siejasi su tušo savybėmis ir tapymui naudojamo popieriaus ir šilko tušo sugėrimo 
savybėmis, kurias skirtingai panaudojo įvairių epochų kaligrafai ir tapytojai. 

Linijos vaidmuo tapyboje itin išaugo kinų tapybos raidoje monochrominių tendencijų sti- 
prėjimo metu, kai dailininkai, atsiribodami nuo polichrominės tapybos principų, susitelkdavo 
ties kaligrafijai artimomis ekspresyviomis energetinėmis laužytos ar lanksčios minkštos linijos 
meninės išraiškos galimybėmis. Nors tokio abstraktaus meno kaip kaligrafija poveikis linijos 
funkcijoms tapyboje buvo nevienareikšmis, tačiau neabejotinai jis turėjo pozityvių pasekmių, 
kadangi padėjo atsiriboti nuo paviršutiniško realistinių ar manieristinių tendencijų, skatino 
linijiniuose piešiniuose nerti gilyn, efektyviau išnaudoti lanksčios, laužytos ar trūkinėjančios 
linijos meninės išraiškos galimybes, išryškinti improvizacinius aspektus. Remiantis įvairiau- 
siomis skirtingo pobūdžio linijų meninės išraiškos galimybėmis: tai plona vos pastebima, 
tai - valinga, tai - sodria išsiliejančia į amebinių formų dėmę buvo išgaunamas tapomy daiktų 
tūriškumas, išryškinamas apimtinių formų grožis. 

Daug kas dailininkų linijos meninės išraiškos galimybių panaudojime priklauso nuo 
skirtingų estetinių nuostatų ir kitų veiksnių. Vieniems peizažo tapybos meistrams daugiau 
buvo priimtina lanksčios linijos stilistika, kitiems laužyta, tretiems trūkinėjanti, kitiems 
monotoniška, dar kitiems - trūkinėjanti ir pan. „Tapant paveikslą teptukas neturi būti 
perdėm lėtas ir monotoniškas. Antraip išnyks išraiškingoji linijos jėga, akis nepajėgs sekti, 
kur teptuko judėjimas buvo su protrūkiais, kur ramus, kur atsirado pauzė, o kur dinamiškas 
nuosmukis. Ten, kur reikalingas kruopštumas, skrupulingumas, reikia rodyti ypatingą ati- 
dumą. O ten, kur reikalinga drąsa, išsilaisvinimas, - parodyti ypatingą drąsumą“ (Qi Baishi, 
1969, p. 513). 

Vadinasi, vieniems linijinis piešinys apribojo vaizdines ir reprezentacines tapybos iš- 
raiškos galimybes, kitiems, pavyzdžiui, čan tradicijos šalininkams, linkusiems į maksimalų 
vaizdinės sistemos apibendrinimą, tai turėjo daug pozityvių aspektų, kadangi vertė dailininkus 
suvokti tikslaus linijinio piešinio vertę, padėjo atsiriboti nuo išorinių dalykų ir linijiniame 
piešinyje susitelkti į esmę, struktūrinių ir kompozicinių principų pažinimą, ugdė tapybai 
labai svarbų piešinio stiliaus laisvumą, tapymo manieros bei meninės išraiškos priemonių 
virtuoziškumą. Šis meistriškumo augimo procesas akivaizdus valdant Tang dinastijai, tačiau 
itin pastebimas tampa Song epochos peizažo meistrų kūriniuose, kuriuose linija įgauna sa- 
varankišką reikšmę ir tampa svarbia pagalbine erdviškumo efekto, skirtingų erdvinių planų 
santykių išgavimo priemone. Didieji Song tapytojai sumaniai pasitelkia linijos išraiškingumą 

perteikiant paveiksluose dinamisko judéjimo, gamtos stichiju, gyvenimo pulso efektus, ir ne 
tik išorinius - vėjo gūsių, lietaus srautų, sraunių upelių, upių, šniokščiančių krioklių, tačiau 
ir jautriausių vidinių dvasios poslinkių, perteikiamų subtilia simboline kalba. 


Spalva ir bespalviškumas 


Greta formos, ritmo, linijos, spalva (se) yra viena svarbiausių kinų vaizduojamosios dailės este- 
tikos kategorijų, o tapyboje meninės išraiškos priemonių, kuri remiasi regimaisiais pojūčiais ir 
padeda dailininkams perteikti supančio pasaulio grožio įvairovę. Spalvų simbolika yra vienas 
labiausiai išplitusių simbolikos tipų, kuris įvairiose civilizacijose plačiai vartojamas ritualuose, 
liturgijoje, heraldikoje, kostiumuose, alchemijoje, mene ir literatūroje. Spalvų simbolika yra 
susijusi su kiekvienos spalvos charakteriu, jos emocinio poveikio galia, konkrečios civilizacijos 
ir kultūros aplinkoje vyraujančiomis kraštovaizdžio spalvomis, tradicijoje įtvirtintomis ir jai 
teikiamomis prasmėmis, charakteristikomis, funkcijomis, sąsajomis su pasaulio reiškiniais. 

Vizualiai suvokiamose meno rūšyse, ypač tapyboje, tekstilėje, įvairiuose dekoratyvaus 
taikomojo meno formose spalvų simbolika išsiskiria itin stipria emocinio poveikio galia ir 
didžiulėmis meninės išraiškos galimybėmis. Kinijoje spalvos simbolika turi išskirtinę svarbą, 
nepaisant jos stabilumo, atskirais istoriniais tarpsniais paskirų spalvų simbolinės reikšmės 
keičiasi įr įgauna naujas semantines prasmes. Archajinėje mitinėje simbolikoje juoda spalva, 
kurioje vos skleidžiasi raudonos užuomazgos, simbolizuoja užgimstantį ir spalvomis spindu- 
liuojantį gamtos pasaulį, kuris užsimezga pirmapradžio tamsaus chaoso gelmėse. Raudona 
spalva čia suvokiama kaip Dangaus ir Žemės harmoningos sąjungos rezultatas, o gelsva 
subrendusių javų ir vaisių spalva liudija šios sąjungos vaisingumą. 

Spalva turi daugybę simbolinių reikšmių perteikiant (pradedant) socialinės hierarchijos 
lygį, autoritetą kaip, pavyzdžiui, su saulės geltona spalva siejama dangiškoji kinų imperato- 
riaus kilmė ir Dangaus dėsnių suteikiama neprilygstama viešpatavimui žemėje galia, iki pačių 
elementariausių bruožų perteikiant ryšį su konkrečiu tikrovės objektu ar reiškiniu, kuris 
yra suvokiamas remiantis elementaria asociacijų logika perkeliant dailininkui šį suvokimą 
į simbolines prasmes įgaunantį emocinį meno kūrinių turinį. Spalvų simbolika taip pat yra 
veikiama vizualiai suvokiamų meno rūšių specifika kadangi to, ką regime kaip formą, negalime 
atskirti nuo tos formos spalvinių charakteristikų, nes spalva yra tiesioginė formos reakcija į 
šviesos spindulius, kurių dėka vizualiai suvokiami meno kūriniai. Iš čia plaukia dar viena iš- 
skirtinės svarbos spalvos savybė, kadangi būtent ji padeda dailininkui perteikti erdvę trijuose 
išmatavimuose ir spalvos fenomenui būdingo intensyvumo dėka ištraukti vaizduojamuosius 
objektus į pirmą planą arba nustumti gilyn. 

Beje, spalvos emocinio poveikio galia, kurią registruoja Žmogaus akis ir sudėtinga nervų 
sistema, skirtingai funkcionuoja kiekviename konkrečiame individe. Tačiau akivaizdu, kad 
nepriklausomai nuo minėtos įvairovės ji tiesiogiai veikia suvokėjo jausmus, fiziologiją, psicholo- 
giją. Šio teiginio pagrįstumą iliustruoja ne tik didžiųjų kinų tapybos meistrų Li Cheng, Li Tang, 
Ma Yuani, Ma Lini, Dong Yuan, tačiau ir Vakarų dailės tradiciją reprezentuojančių sonatinio 
periodo M. K. Čiurlionio, P. Klee, J. Miro paveikslų suvokimas. Meno kūrinio suvokimo pro- 
cese suvokėjas dažniausiai visai nesusimąstydamas intuityvaus pažinimo lygmenyje pasineria 
į objektyviai spalvos fenomeno skleidžiamą energetinę erdvę, kurioje subjektą tiesiogiai veikia 
spalvos intensyvumas, sodrumas, minkštumas, jos kuriama aura su daugybe sudėtingiausių 
atspalvių, o pastarieji susiję su suvokėjo temperamentu, nuotaikų, emocinių būsenų kaita. 
Vadinasi, forma, ritmas, linija, spalva yra tos pagrindinės išorinės vizualiai suvokiamų menų 
kūrinių savybės, kurios padeda išryškinti, pademonstruoti fizinę meno kūrinio prigimtį. 

Spalvos fenomeno galia ir unikalios jo poveikio galimybės didžiausią potencialą iš visų 
meno rūšių turi tapyboje (mažiau taikomojoje dekoratyvinėje dailėje) ir dažniausiai teoriškai 
apmąstoma remiantis tapybos meno kūriniais. „Tik tapyba sudaro galimybes pažinti spalvos 
paslaptis“, - rašo programiniame veikale Kunst der Farbe („Spalvos menas“) patyręs galingą 
įvairių Rytų teorijų įtaką didžiausias Vakarų spalvos fenomeno tyrinėjimo srityje autoritetas 
Johannes Ittenas (Itten, 1988, p. 34). Spalva yra labai sudėtingas ir reikalaujantis ypatingo 
asmenybės estetinio imlumo, niuansavimo jautrumo, pastabumo ir daugybės kitų estetinių 
savybių reiškinys. Pirmiausia gvildenant spalvų estetikos problemas būtina aiškiai atskirti 
spalvos ir šviesos sąvokas, o tapyboje spalvas ir dažus, kadangi skirtingai galima išgauti vieną 
ir tą pačią spalvą, o vienu dazu - skirtingas spalvas. Daug kas čia priklauso nuo dažų šviesos 
galios ir jų sukuriamos tonų ir atspalvių aibės. „Komponuoti spalvomis,vadinasi išdėstyti 
greta dvi ar keletą spalvų taip, kad jų santykiai taptų itin išraiškingais. Spalvinės kompozicijos 
bendram sprendimui turi reikšmę spalvų parinkimas, jų tarpusavio santykiai, jų vieta ir kryptis 
konkrečios kompozicijos ribose, formų konfigūracija, vienalaikiai ryšiai, spalvos plotų dydžiai 
ir kontrastinių santykių visuma. Spalvinės kompozicijos tema yra tokia įvairi, kad čia galima 
atspindėti tik kai kurias iš jos pagrindinių savybių“ (Itten, 1988, p. 91). 

Santykis su spalva, jos simbolika kiekvienoje vietoje yra daugiau ar mažiau veikiama kon- 
krečios gamtinės aplinkos, kraštovaizdžio, civilizacinės tradicijos, istorinio laikotarpio, šalies, 
kurioje gyvena menininkas, kultūros tradicijų ypatumų. Tačiau mokslas neginčijamai įrodė ir 
objektyvius spalvos poveikio daugeliui dėsningumus, kadangi spalva mus veikia pasąmonės 
lygmenyje. Todėl įvairios spalvos ir jų santykiai sukelia suvokėjui skirtingus išgyvenimus, 
emocijas, kurios turi įtakos asmenybės psichologinei būsenai, jos reakcijoms, gali ją veikti 
susierzinimu, iššaukti negatyvias emocijas, nerimą, siautulį, baimę, depresiją arba priešingai - 
paskatinti šviesius, būties pilnatvės kupinus jausmus, sukurti malonią atmosferą, dvasinio 

komforto, saugumo, rimties būsenas.Tačiau kiekvienoje tautoje, skirtingoje civilizacinėje 
erdvėje skleidžiasi skirtinga spalvos simbolika. Todėl, nepaisant daugelio panašumų, melsva 
spalva gali asocijuotis ne tik su dangaus žydryne ar ežero, upės, vandenyno spalva, bet ir 
ištikimybe, o raudona su ugnimi, aistra, kilmingumu, grožiu, pykčiu ir pan. Tačiau, pavyz- 
džiui, balta spalva vienoms tautoms yra švaros, taurumo, grynumo, nekaltumo simbolis, o 
kitoms - mirties. 

Kita vertus, tiek Kinijoje, tiek ir Vakaruose anksti suvokta, kad priklausomai nuo konkre- 
taus daikto, kūno ar gamtos objekto sudėties, faktūros, tekstūros ir kitų aspektų, jie atspindi 
skirtingas spalvų spektro dalis. Žmogus spalvas suvokia regėjimo organais ir gali remdamasis 
jais spalvų pasaulį vertinti pažintiniu, orientaciniu ir estetiniu aspektais. Mus labiausiai do- 
mina pastarasis, iš kurio pozicijų žvelgiant chromatinė spalvinių tonų gama Vakarų estetikos 
tradicijoje skirstoma į septynias pagrindines, o kinų - penkias spalvas. 

Skirtingai nei Vakarų klasikinės ir ypač modernistinės tapybos tradicijoje, kurioje ryški 
spalva ir įvairūs ryškių spalvų santykiai tampa nepaprastai svarbiu meninės išraiškos elemen- 
tu, ryški spalva nėra esminis kinų tapybinės estetikos elementas. Čia ji tarsi užsisklendžia 
savyje ir tramdo spalvingumo skleidžiamą energetiką, atskleisdama įvairių atspalvių, tonų, 
šešėlių teikiamas meninės išraiškos galimybes. Tenka konstatuoti, kad būtent spalva yra bene 
mažiausiai aptarinėjamas tiek kinų estetiniuose traktatuose, tiek jų idėjų recepcijai skirtuose 
tekstuose dailės aspektų. 

Konstatuojant šį faktą, tikriausiai pirmiausia reikėtų atkreipti dėmesį, kad tradicinėje kinų 
tapybos estetikoje įsitvirtinusi spalvos fenomeno samprata ženkliai skiriasi nuo vakarietiškos. 
Vakarų tapybos tradicija, netgi niüriausiais dailininko užsisklendimo dirbtuvėse tarpsniais 
spalvų gausoje, jų įvairovėje, spindesyje regėjo vieną svarbiausių tapybos kūrinio estetinės 
vertės kriterijų. Spalvos fenomeno svarba Vakarų dailės tradicijoje itin išauga po impresionis- 
tinės revoliucijos, kurios šalininkai tapybą perkelia į plenerus ir kūriniuose perteikia žmogų 
supančio pasaulio spalvingumą ir grožį. Šį spalvos sureikšminimo tendencija vėliau skleidžiasi 
postimpresionizme ir viršūnę pasiekia modernistiniame mene - fovizme, ekspresionizme, 
orfizme, abstrakcionizme ir įvairiose spalvos fenomeno svarbą sureikšminančiose pokario 
neoavangardo kryptyse. 

Tradicinėje kinų estetikoje ir dailėje palaipsniui įsitvirtina esmiškai kitoks požiūris į spalvos 
fenomeną. Spalva, formos tikslumas Kinijoje nelabai svarbūs. Menininkai, anot R. Petrucci, 
reiškiasi monochrominės tapybos plotmėje, daugiau linkę atskleisti subtilių tonų, pustonių 
niuansų estetinę vertę nei išryškinti spalvos galimybes. Jie daug anksčiau nei Europos tapytojai 
pažįsta šviesos ir tamsos santykių reikšmę (Petrucci, s.d. p. 5). 

Į ypatingą kinų spalvos sampratos rafinuotumą atkreipia savo dėmesį Ittenas, kuris iškel- 
damas išskirtinę spalvinio santūrumo ir šviesos tamsos svarbą vaizduojamoje dailėje pabrėžia 

išskirtinius Rytų Azijos tapybos meistrų nuopelnus šių tapybos problemų sprendimo srityje. 
Kaip pavyzdį jis pasitelkia didaus kinų peizažo tapybos meistro čan estetikos šalininko Liang 
K'ai tapybą, tuo pat metu kalbėti apie ne tik apie formalius aspektus (pvz., spalvų dėmes), bet 
apimti spalvos semantiką, ritmiką, kūrybos proceso metodus. Jis mini meditaciją, dvasinį 
susikaupimą ir kūnišką atsipalaidavimą, būdingą čan estetikos tradicijai. „Senovės Kinijos 
pasaulėžiūra, - rašo Johanes Ittenas, - reikalavo pagarbos gamtai ir jos jėgoms. Todėl neverta 
stebėtis, kad dailininkai skyrė rimtą dėmesį gamtos formų pažinimui. Kalnai, vandenys, me- 
džiai ir gėlės buvo jiems dvasiniai simboliai. Kinų menininkai gamtines formas studijavo tol, 
kol jų neįvaldydavo, kaip įvaldydavo savo rašmenų ženklus. Gamtinių formų atvaizdavimui 
jie, dažniausiai naudojosi tik viena spalva, savo juodu tušu, kuri priversdavo skambėti visais 
galimais atspalviais. Paties tušo abstraktus pobūdis sustiprindavo simbolinę jų tapybos prasmę“ 
(Itten, 1988, p. 78). 

Apie spalvos santūrumo svarbą prabyla dar Konfucijus, kuris smerkia nefunkcionalų ir 
nesaikingą spalvos panaudojimą kalbėdamas apie imperatoriaus rūmų aplinkoje regimas dra- 
bužių spalvas, o klasikinio filosofinio daoizmo pradininkas Laozi pastebi, kad meilė ryškiam 
grožiui varo vyrus iš proto, o ryškios penkios spalvos apakina akis. Netgi kinų hieroglifas se 
asocijuojasi ne tik su grožiu, tačiau ir aistra, gašlumu, pykčiu, tai yra tomis savybėmis, kurios tiek 
konfucianizmo, tiek ir daoizmo estetikos tradicijose įgauna neigiamas vertybines konotacijas. 
Kinai jau nuo senovės buvo įsitikinę, kad spalva valdo dailininko ir jo kūrinių suvokėjo jausmus 
ir mintis. Iš čia plaukia pirmiausia klasikinei konfucianizmo ir daoizmo estetikai būdingas 
spalvinio santūrumo aukštinimas, kuris jau ankstyvajame tušo kaligrafijos ir tapybos raidos 
etape skatino menininkus šalinti ryškias spalvas, kaip kažką išorinio, paviršutiniško, svetimo 
gelminei reiškinių esmei. Antra vertus, ir išskirtinis dėmesys spalvos ir bespalviškumo, jau- 
triausių toninių santykių problemoms ir vieną pagrindinių ne tik meno kūrinio formą ir turinį, 
tačiau svarbiausią nuotaikų ir emocinių išgyvenimų gamą apsprendžiančių tapybos veiksnių. 

Kinų tapytojai skirtingais istoriniais tarpsniais naudojo įvairius santūrių spalvų atspalvius, 
išskyrus grynai juodą spalvą. Senovės Kinijoje gyvuoja tvirtas šaknis kultūroje suleidusi tamsos 
siejimo su moteriškuoju padu yin, o šviesos su vyriškuoju yang. Greta yra pagrindinių arba 
grynų penkių spalvų sistema, kurioje kiekviena spalva atspindi skirtingas pasaulio šalis, kinų 
gamtos filosofijos pirmapradžius elementus, pirmaprades gamtos jėgas, charakterio ar daiktų, 
reiškinių savybes, planetas, realius arba mitinius gyvūnus ir pan. Kiekviena spalva čia turi aiškiai 
apibrėžtą simbolinę prasmę. Raudona spalva simbolizuoja pietus, ugnį, metalą, Marso planetą, 
jį simbolizuoja šviesų aktyvų vyrišką pradą yang, su galinga atogrąžų saulės energija susijęs 
raudonas feniksas. Juoda spalva simbolizuoja šiaurę - šaltos arktinės žiemos kryptį, vandenį, 
Merkurijaus planetą. Ji įkūnija šiurkštų, grublėtą, nelygų paviršių, neramumą ir siejama su 
dviem juodais ropliais gyvate ir sausumos vėžliu, kurie kartais vaizduojami susipynę. Žalia 

(ir su ja siejama mėlyna) spalva simbolizuoja rytus, medį, pavasarį, humaniškumą, ji siejama 
su Jupiterio planeta. Kita vertus, žalia ir su ja siejama mėlyna spalva simbolizuoja nuo Kinijos 
rytuose besidriekiančio milžiniško vandenyno kryptį, todėl šią spalvą simbolizuoja ir melsvai 
žalsvas drakonas. Balta spalva simbolizuoja - vakarus, metalą, rudenį, Veneros planetą, tyrumą, 
lygų paviršių, rimtį, meditaciją, ji siejama su baltu tigru, išnyrančiu iš Himalajų priekalnių pusės. 
Taip pat kinų kultūros tradicijoje juoda yra gedulo spalva. Šios sudėtingos spalvų sistemos su 
daugybe skirtingų vedinių centre yra geltona spalva, kurį simbolizuoja žemę, centrą, Saturno 
planetą ir kartu yra imperatoriškos galios simbolis, kuris vaizduojamas kaip geltonas drakonas 
juodo dangaus fone. 

Visos kitos, be penkių mūsų aptartų pagrindinių arba grynų spalvų, yra laikomos antrinė- 
mis, kadangi atsiranda maišant tarpusavyje arba keičiant spalvas. Plati antrinių spalvų gama kinų 
kultūros tradicijoje asocijuojasi ne tik su pokyčiais, tačiau ir nemaloniais reiškiniais, įvykiais. 
Todėl tradicijų besilaikantys kinai jų vengia aprangoje ir papuošaluose. Be šios vyraujančios 
penkianarės spalvų sistemos, kinų kultūros tradicijoje galime aptikti ir kitokią trinarę su trimis 
simboliniais gyvūnais susijusią sistemą - žalią drakoną, raudoną feniksą ir baltą tigrą, kurie 
simbolizuoja svarbiausius kinų pasaulėvaizdžio aspektus. 

Apie akivaizdžius spalvų simbolikos ryšius su mokymu apie pagrindinius penkis elemen- 
tus savo traktate „Tapybos istorija“ rašo Mi Fu. Dzin epochoje, garbino baltą spalvą. Vienos 
ar kitos spalvos vyravimą konkrečiame istorijos tarpsnyje jis sieja su pagrindiniais penkiais 
elementais. Yin periodas buvo ženklintas vandens poveikio, todėl jie pranašumą teikė juodai 
spalvai, Han dinastija plėtojasi po ugnies ženklu, todėl jie garbina raudoną spalvą ir nešioja 
geltonus galvos apdangalus. Shun'ų valdovas buvo žemės globėjas, todėl nešiojo geltonus 
drabužius. „Tapyboje reikia paisyti šių kategorijų“ (par. 142, Mi Fu, 1983, p. 172). 

Ši penkių spalvų teorija tapo svarbia klasifikacine sistema ir išeitine koordinačių sistema 
plėtojant detalesnes spalvų, tonų ir atspalvių teorijas. Ilgainiui, greta penkių simbolinę prasmę 
kinų kultūroje įgavusių spalvų, išplėtojamos ir įvairios atspalvių teorijos, todėl tapybinėje prak- 
tikoje atsiranda daugybė kitų iš penkių atsiradusių antrinių spalvų ir jų atspalvių. Šis procesas 
akivaizdus po Tang ir Šiaurės Song monochrominės tapybos klestėjimo tarpsnio, kai ryškėja 
estetiškai motyvuotas ir kryptingas atsisakymas spalvingumo. Pietų Song dinastijos valdymo 
metu neišvengiamai formuojasi įvairios reakcijos į spalvinguma formos. Dailės reikmėms buvo 
pirmiausia naudojami įvairūs minėtų spalvų atspalviai, išgaunami pasitelkiant mineralų ir 
natūralių augalų teikiamas spalvines savybes. Vienu iš šešių pamatinių tapybos principų spalvą 
paskelbia menotyrinės estetikos pradininkas Xie He, kuris šį principą pavadina „adekvataus 
spalvos panaudojimo dėsniu“ (Xie He, 1965, p. 65). 

Plėtodamas Xie He idėjas daug dėmesio spalvos, atspalvių problemai skiria kitas koncep- 
tualus kinų teoretikas Jing Hao, kuris aukština didžių praeities Tang dinastijos laikų meistrų 

laiméjimus. Jis aptaria spalvinés ir tonines raiskos subti- 
lybes, kad tušo tonai gali būti šviesūs ir tamsūs, tiršti ir 
atskiesti, svarbiausia, kad jie tiksliai perteiktų paveiksluose 
vaizduojamų daiktų formas ir spalvų santykiai būtų visai 
natūralūs. Jis taip pat įspėja dailininkus, kad tušas neturi 
būti per daug tirštas, kitaip jis bus purvinas. Kita vertus, 
jei bus per daug sausas, tuomet negalės išgauti reikiamo 
atspalvio. Jing Hao ypač iškelia Wang Wei nuopelnus šioje 
srityje, teigdamas, kad jo „teptukas ir tušas buvo rafinuotas 
ir subtilus, o dvasios skambesys išaukštintas ir tyras“ (Jing 
Hao, 1965, p. 77). Toks Jing Hao požiūris tiesiogiai siejasi 
su susižavėjimu monochrominės tapybos meistrais, kurie 
siekdami kompensuoti ryškių spalvų teikiamas meninės 
išraiškos galimybes, ypač vaizduodami konkrečius peizažo 
objektus ir skirtingus erdvinius planus, plačiai pasitelkia 
įvairius toninius atspalvius. Iš tikrųjų kinų peizažo tapy- 
boje kuo didesnis atstumas nuo vaizduojamojo objekto, 
tuo pagal spalvos estetikos principus jis yra šviesesnis. O 
siekiant perteikti tokius svarbius kinų peizažo elementus 
kaip ūkai, miglos debesys papildomai pasitelkiami papil- 
domi jautriausi tonų ir atspalvių modeliavimo principai. 

Kinų vaizduojamosios dailės raidos kelias - nuo 
ankstyvųjų polichrominės tapybos pavyzdžių iki subti- 
lios ir rafinuotos Tang, Song ir Yuan dinastijų valdymo 
laikų spalvų ir tonų sąveikos estetikos. Ankstyviesiems 
IV-V a. peizažo tapybos kūriniams būdingas atskirų 


Priskiriama Juran. Peizažas. X a. 
Spalvotas tušas, šilkas 


spalvų svarbos sureikšminimas. Tačiau plintant čan estetikos idėjoms Tang epochoje, ypač 


čan adepto Wang Wei (VIII a.) kūriniuose prasideda svarbus naujos monochrominės estetikos 


formavimosi etapas, kuriame estetiškumas ir meno kūrinio vertė jau sąmoningai siejama su 


maksimaliu spalvinės išraiškos priemonių apribojimu. „Tapytojo kelyje, - teigia jis, - paprastas 


tušas yra aukščiau visko“ (Wang Wei, 1962, p. 353). 


Nuo Tang epochos paplitus monochrominės tapybos tradicijai kūryboje vis dažniau 


naudojamas tik juodos spalvos tušas, kuris nedaug paspalvinamas akiai maloniu atspalviu. 


Šioje tapybos tradicijoje, sąmoningai atsiribojančioje nuo ryškių spalvų išraiškos galimybių, 


išskirtinis dėmesys teikiamas jautriam vienos spalvinės gamos tonų niuansavimui. Greta 


įprastinio aukštos kokybės juodo tušo, kai kurie dailininkai pasitelkia neretai ir pagal savo 

specifinius ar netgi slaptus receptus paruoštas, dažniausiai i$ augalų ir mineralų išgautas, 
spalvas. Tokiu būdu jautriai niuansuoti tonai ir pustoniai Tang dinastijos laikų monochro- 
minės tapybos tradicijoje pakeičia spalvas. Iš čia plaukia pagrindinis kinų monochrominės 
tapybos šalininkų teiginys: „Jei paveiksle yra tušas, jame skleisis ir penkios pagrindinės spal- 
vos“. Vadinasi, monochrominėje tapyboje vienos spalvos užduotoje programoje talentingo 
meistro kūriniuose ryškėja savitas spalvinės įvairovės sklaidos, itin jautrių tonų ir atspalvių 
sąveikos principas. Iš čia plaukia Wang Wei ir jo adeptų peizažams būdinga rafinuota, gilios 
čan estetikos simbolinės prasmės kupinas ypatingo jautrumo prislopintas monochrominis 
gamtos traktavimas. 

Jautriausių vienos spalvinės gamos atspalvių niuansavimo ir bespalviškumo išskirtinė 
estetinė vertė prilyginama menininko meistriškumo įvertinimui. Tang epochoje tai vis aiškiau 
suvokia ne tik tapytojai, bet ir artimai su jais bendraujantys ir panašias problemas spren- 
džiantys poetai. Pavyzdžiui, subtilus Tang epochos poetas ir poezijos teoretikas Sekong Tu 
rašo:„Poetas išgyvena fatalaus tuštumo nuotaiką, siekiu išvalyti save nuo niekybės žemiško 
šurmulio ir visko žmogiško, kaip moko Laozi, kaip skelbia Zhuangzi. Jis tarsi darosi prėskas, 
paprastėja, skaidosi į elementus, išsaugodamas savyje valdingą valią tik tiems, kurie atspindi 
Dao. Jo prėskumas yra didis prėskumas, kažkoks paradoksalus skonio, spalvos, klausos ir 
kitų suvokimų nebuvimas, tų pačių, kurių taip ieško ir pasiekia žmogaus auklėjimas madoje 
ir efemeriškų individų aplinkoje [...] Ir dar, kas gali būti „prėskesniu“ nei bambukas, taip 
įstabiai išliekančiame vieningame stiliuje, bespalviame, beskoniame? Jo šlamėjimas paprastas, 
pats paprasčiausias, tačiau jis gimdo didžias mintis ir vaizdinius“ (Sekong Tu, 1978, p. 173). 
Šios Sekong Tu mintys, nepaprastai artimos asketiškos monochrominės tapybos šalininkų 
nuostatoms, liudija, kad Tang dinastijos valdymo metų kinų estetinėje sąmonėje daoistinių 
ir čan estetinių idealų poveikyje įvairiuose menuose išryškėja esminės slinktys, kurios liudija 
apie išaugusią paprastumo, natūralumo, prėskumo, jautraus spalvų ir atspalvių niuansavimo 
vienoje spalvinėje gamoje estetinę vertę. 

Šias totalumo, jautraus spalvos ir jos atspalvių niuansavimo problemas detaliai aptarinėja 
Guo Xi, kuris, kalbėdamas apie trijų erdvinių planų perteikimą peizaže žvelgiant į tolumoje 
esančius kalnus, rašo: „Atspalvis tolių viršuje yra šviesus, aiškus; atspalvis tolių gelmėje 
tamsus, niūrus; atspalvis tolių lygumoje - tai šviesus, tai tamsus“ (Guo Xi, 1965, p. 89). 
Kitoje vietoje jis pastebi: „Dangaus spalva pavasarį šviesi, vasarą dangus žydras, vandeniui 
rudenį - indigo, vandeniui žiemą - tušą“ (Guo Xi, 1965, p. 92). Kuriant kaligrafijos ir tapy- 
bos kūrinius, greta plačiausiai paplitusio juodo tušo, Kinijoje naudojamas ir iš mineralinių 
dažų, rūdų, augalų išgautas įvairių atspalvių tušas, dažniausiai žalsvo malachito arba melsvo 
indigo atspalvio. Raudonai spalvai buvo pasitelkiamas cinoberis ir geležies oksidas, baltai ir 
indigo -švinas ir grafitas, lazuritas - mėlynai, skaisčiai geltonai - auksas. 

Taciau spalvos fenomenas, be sudétingiausios beveik muzikalios jvairiy atspalviy gra- 
dacijos, pasizymi ir dviem spalvos teorijoje Zinomais subtiliais aspektais, kuriuos meistriskai 
savo peizažo meno praktikoje išnaudoja didieji Tang, Song ir Yuan dinastijų laikotarpio 
meistrai. Tai yra spalvos tonalumas (artimas muzikinių garsų jautriausių gradacijų visumai) 
ir spalvos sodrumas arba, kitais žodžiais tariant, intensyvumas, prisotinimas. „Jei tušo spalva 
ne sodri, vadinasi, tušas išdžiuvo ir paveikslui stinga gyvenimo idėjos“ (Guo Xi, 1965, p. 87). 
Tonalumas siejasi su labai plačia jautriai spalvinei klausai tonų visuma - nuo šviesiausių iki 
tamsiausių. Todėl maksimaliai balta spalva simbolizuoja vieną tonalumo polių, o jos priešybė 
juoda - kitą. Šioje skirtingų polių amplitudéje su daugybe tonalumo atspalvių ir skleidžiasi 
vakariečiams menkai pažįstama, tačiau kinų estetinės sąmonės subtiliai įvaldyta ir daug 
šimtmečių kultivuota monochrominės tapybos estetika. Spalvos intensyvumas arba jos pri- 
sotinimas jautraus spalvai menininko ir suvokėjo vaizduotei atveria kitas menkai pažįstamas 
meno būties, jautriausių totalumo meninės išraiškos priemonių dimensijas. 

Spontaniškas ar gerai apmąstytas spalvos tonalumo ir intensyvumo santykis kinų kali- 
grafijos ir tapybos meninėje kompozicijoje itin jautriai sąveikauja su balto popieriaus lapo 
ar nedažyto šilko erdve ir sukuria įvairias permatomas minkštų, aptakių, kontūrinių linijų 
ir formų struktūras. „Šilko spalva yra natūrali ir šviesi, — rašo traktate „Tapybos istorija“ 
Mi Fu. - Jis gali būti šimtus kartų apdraskytas, tačiau jo spalva išlieka spindinti, nuostabi ir 
tokia pat skaisti kaip ir nauja“ (Le Houa-che de Mi Fou, 1964, p. 155). Šilko ir geros kokybės 
popieriaus baltus atspalvius didieji kinų tapybos meistrai efektingai išnaudodavo savo pa- 
veiksluose perteikdami erdvės bekraštybės iliuziją arba skirtingus erdvės planus bei tolumoje 
esančius objektus vaizduojančiuose peizažuose. Čia baltos šilko ar popieriaus natūralios 
spalvos toninis paspalvinimas įgauna stulbinamą meninės išraiškos priemonių įvairovę. 
Spalvos totalumo ir intensyvumo įsibrovimas į kuriamo paveikslo erdvę kuria naujus jautrių 
atmosferiniy gradacijy aspektus. 

Tai pasiekiama dėka jautriausių toninių atspalvių sąveikos, vyraujant vienai spalvai. Iš 
tikrųjų kinų peizažo tapybos estetikai būdinga savita spalvos, tonų ir spalvų intensyvumo 
sąveikos sistemos samprata, kuri peizažuose tampa aktualia problema Penkių dinastijų ir 
Šiaurės Song dinastijų valdymo metu. Tuomet peizažo tapyboje išplinta subtilūs kelių vy- 
raujančių tonų paspalvinimai. Įvairių tonų atspalvių išgavimui ir įvairių techninių metodų 
panaudojimui meninės kūrybos procese ypatingą dėmesį skiria didis X a. vidurio peizažo 
tapybos meistras ir teoretikas Li Chengas, kuris traktate „Peizažo tapybos paslaptys“ rašo: 
„Perdėtas spalvingumas arba sausumas pažeidžia harmoniją [...] Tapyk atitinkamai lengvu 
ar prisodrintu teptuku“ (Li Cheng, 1962, p. 361, 364). Iš čia plaukia jo tapybinei estetikai 
būdingas ypatingo spalvinio ir toninio jautrumo aukštinimas. Panašiai šias problemas 
sprendžia ir Guo Xi, kuris plėtodamas Tang monochrominės tapybos meistro Wang Wei 

estetinius principus, tampa ne didZiu tapybos meistru, tapanciu vienspalvius didingus gam- 
tos vaizdus, tačiau jis pirmasis mėgina teoriškai pagrįsti savo peizažų toninio sprendimo 
principus garsiajame gamtos formų grožį aukštinančiame traktate „Iškilmingas miškų ir 
vandens srautų kreipimasis“. 

Nauji poslinkiai spalvos ir ypač totalumo interpretacijoje regimi imperatoriaus Huizongo 
valdymo metu iškilusio tapytojo Wang Ximeng (1096-1119) kūryboje. Akivaizdus šio teiginio 
patvirtinimas yra vienas ilgiausių kinų tapybos istorijoje beveik 12 m ilgo peizažo ritinėlis 
„Kalnai ir vandenys per tūkstantį li“. Jame švelnios tapymo manieros polichrominės tušo ta- 
pybos principai yra pajungti yin ir yang dialektinės sąveikos simbolikai. Pietų Song dinastijos 
valdymo epochos peizažo tapyba išsiskiria rafinuotu, bemaž muzikaliu vienoje vyraujančioje 
tonalinėje struktūroje besiskleidžiančių spalvinių santykių jautrumu. „Song ų peizažo tapy- 
bos meistraipirmą kartą įveikia plokštuminį spalvos supratimą ir priartėja prie didingiausio 
pasaulinės tapybos užkariavimo - tonalumo principo“ (Nikolaeva, 1968, p. 59). Vėlesnėmis 
epochomis ši nepaprastai aukšta su banalumu susijusi spalvinė kultūra dėl daugybės vidinių 
ir išorinių kinų estetinės ir meninės kultūros raidos veiksnių palaipsniui prarandama. 

Itin atsakingas požiūris į tonalumą yra būdingas ne tik didiesiems ypatingo jautrumo 
spalvai Song ir Yuan epochų peizažo tapybos meistrams, bet ir jų tradicijas plėtojantiems 
šiuolaikiniams XX a. pradžios dailininkams, pavyzdžiui, Oi Baishi: „Eilinis vidutiniškas ta- 
pytojas kurdamas paveikslus nepajėgia atskirti toninių tušo atspalvių ir spalvų subtilybių. Jo 
indai vandeniui ir dažams yra nešvarūs, o jam - nė motais. Atsitinka net taip, kad tirštą arba 
blyškų toną jis išgauna tik skiesdamas tušą ir spalvas vandeniu, visiškai nesirūpindamas kas 
iš to bus, tokiomis spalvomis ir tapo. Todėl spalva dažnai tampa neaiški, suteršta. Tokiems 
dalykams, bent jau aš, neleidžiu skleistis“ (Oi Baishi, 1969, p. 514). 

Vertinant meno kūrinį, kinų estetikos tradicijoje svarbiausiu tampa ne emocijų proveržis 
spalvų ferijomis, o spalvinės raiškos santūrumas, rafinuotumas, aukšta kolorito ir totalumo 
kultūra. Kinų peizažo tapyboje, kaip jokioje kitoje išskyrus jos įtakos sferoje susiformavusias 
japonų ir korėjiečių, itin subtiliai išnaudojamos spalvos artimų lokalinių tonų, pustonių, 
įvairiausių atspalvių jautriausi santykiai, kurių tikslas išgauti nuotaikos vientisumą. Kai 
pagrindinis dėmesys yra nukreipiamas į esmę, tapomo objekto formą, tradicinės spalvos 
funkcijos tarsi nuslenka į antrą eilę. Menininko talentas sukoncentruojamas į tai, kaip mini- 
maliausiomis meninės išraiškos priemonėmis ir vien tik siauroje tos pačios santūrios spalvos 
atspalvių gamoje pasiekti didžiausio estetinio efekto. Taigi monochrominės tapybos statusas 
ir išskirtinis menininkų gebėjimas siejamas su galėjimu pasitelkiant plačiausią atspalvių gamą 
pasiekti meninį vaizdinio vientisumą ir metaforiškumą. 

Kinų menų sistemos ypatumai 


Lyginant su Vakarų ir kitų civilizacijų menų sistemomis Kinijoje susiduriame su kitokiais menų 
hierarchijos ir sąveikos principais. Įvairiais istoriniais kultūros raidos tarpsniais požiūriai į atskirų 
menų reikšmingumą ir jų vaidmenį visuomenės gyvenime pastebimai keičiasi. Tam turi įtakos 
užkariavimai, sąlyčiai su kitomis kultūros tradicijomis, meninės sąmonės, visuomeninių idealų 
ir meno formų raida. Skirtingai nuo Egipto, Urartu, Asirijos, Babilono, kur menų hierarchijoje 
vyrauja skulptūra, Kinijoje šiai meno rūšiai jau nuo senovės tenka antraeilis vaidmuo. Čia nuo 
gilios senovės itin vertinama muzikos įtaigos bei auklėjamoji galia ir todėl senovėje menų rangų 
sistemoje jai dažniausiai skiriama aukščiausia vieta. Muzika, anot Konfucijaus, yra „pasaulio 
harmonijos pagrindas, o ritualas - jame vyraujančios tvarkos šaltinis“. Muzikos prioriteto tei- 
gimas itin būdingas konfucinės estetikos tradicijai. O ankstyvaisiais viduramžiais įsivyravusi 
neodaoizmo estetika skelbia sintetinį požiūrį į menų sistemą ir aukština kaligrafiją. 

Įvairios meno rūšys vaizduojamoji dailė (kaligrafija, tapyba, grafika, skulptūra, graviūra), 
poezija, muzika, drama, architektūra, taikomoji dailė plėtojasi skirtingais kiekvienai meno 
rūšiai būdingais pakilimo ir nuosmukio ritmais. Muzikai nuo senovės kinų kosmogoninėse 
ir mitinėse sistemose teko išskirtinė vieta. Seniausiose senovės periodo vadinamojo kanono 
knygose „Muzikos knygoje“ (Yuejing), Liji, Shujing, Xunzi menų hierarchijoje iškeliamas 
kaip aukščiausias visatos harmoniją išreiškiantis ir atspindintis menas muzika. Šios tradicijos 
pėdsakus akivaizdžiai regime ir Konfucijui priskiriamame veikale Lunyu, kuriame aptinkame 
dvidešimt apeliacijų į muziką. Būtent Konfucijaus estetikoje įtvirtinama iš archajinės mitinės 
pasaulėjautos ir kosmologinių senovės kinų teorijų išplaukiantis požiūris į visų menų kilmę 
iš muzikos, sujungiančios instrumentinę muziką su dainavimu, poezija ir šokiu. Muzika čia, 
greta poezijos, traktuojama kaip intelektualių žmonių kultivuojamas itin subtilus savo emocinio 
poveikio galia menas. Grojimas aristokratijos ir intelektualų pamėgtu styginio instrumento 
citaros šilkinėmis stygomis buvo laikomas neatsiejamu wen principus įvaldžiusios kultūringos 
asmenybės bruožu. Dėl stygų šis instrumentas buvo vadinamas šilko instrumentu priešpriešinant 
jį bambukiniams instrumentams, kurie buvo priskiriami „vėjo“ instrumentų grupei. 

Tačiau senovėje, greta muzikos išaukštinimo, menų hierarchijoje, kituose tekstuos Schijing 
ir Chungiu regime poezijos kaip aukščiausios meno formos aukštinimą. Šis leitmotyvas taip pat 
kartais skamba ir minėtame Konfucijaus veikale. Vadinasi, ankstyvajame kinų kultūros raidos 
etape iki „trijų didžiųjų menų“ (kaligrafijos, poezijos ir tapybos) iškilimo būtent muzika menų 
hierarchijoje konkuruoja su poezija. 

Ilgainiui plétojantis kiny hierog- 
lifų rašto kultūrai vis didesnį socialinį 
statusą įgauna pradedantys konkuruoti 
su muzika ir poezija vaizduojamieji 


peus re 

menai, kurių svarba tiesiogiai išplaukė 
iš vizualinės savo prigimtimi hiero- 
glifų kultūros plėtotės principų. Kinų 
vaizduojamųjų menų sistema sujungia 
kaligrafiją, tapybą, grafiką ir skulptūrą. 
Graviūra atsiranda IX a., tačiau ji dėl 


Ets sees ^ f ivairiy istoriniy ir sociokultüriniy 
| E Uy; i |. ypatybių neišplinta taip plačiai kaip 
BE dE Ok Japonijos miesty kultüroje ir neigauna 

Mi Fu. Kaligrafija. XI a. Tušas, popierius tokio plataus atgarsio Vakaruose kaip 


japoniška ukiyo-e raižiniai. 

Gvildenant vėlesnės menų sistemos ir jų hierarchijos principus pirmiausia reikia kalbėti 
apie išskirtinį su teptuko kultu susijusį trijų didžiųjų menų: poezijos, kaligrafijos ir tapybos 
iškilimą. Šie „teptuko“ įtakos galioje esantys menai aukštu socialiniu prestižu po Han imperijos 
žlugimo konkuruoja nustelbdami muzikos įtakos galią. 

Norėdami suvokti šių poslinkių priežastis turime aiškintis, kokį poveikį kinų estetinei 
sąmonei daro hieroglifų raštas. Hieroglifinių struktūrų seka yra nepalyginamai daugiau nei 
paprasta minties išraiška, nes ji kartu tampa vaizdinio pasaulio, erdvės ir laiko tėkmės prasmingo 
apvaldymo forma. Mįslingas hieroglifų pasaulis atveria turtingą dvasinę erdvę, kurioje organiš- 
kai jungiasi visų didžiųjų kinų menų kaligrafijos, tapybos, poezijos ir netgi muzikos ritminiai 
elementai. Lanksčios laužytos hieroglifų linijos, skleidžiančios energiją skirtingomis kryptimis, 
tiesiogiai išreiškia Žmogaus nuotaiką, temperamentą, dvasios pakylėtumą, harmonijos jausmą. 

Kita vertus, netgi sudėtingiausios hieroglifų struktūros natūraliai skaidosi į paprastesnius 
pirmapradžius elementus, neprarasdamos savąjį „turiningąjį sąryšingumą“ ir lengvai, tarsi 
piešiamas piešinys, jungiasi į kanonizuotas prasmines struktūras. Kiekvienas naujas brūkšnys, 
drastiškai įsiveržęs į hieroglifų rašto erdvę, reikalauja ne tik prasminio, bet ir grynai formalaus 
estetinio įvaldymo, subalansavimo, nuolatinio visumos suvokimo. „Mes įsivaizduojame pasaulį 
abstrakčioje nevienalaikėje tėkmėje, o iš tikrųjų pasaulyje viskas vyksta iš karto, vienu metu 
ir konkretus egzistavimas Visatoje nepaklūsta mūsų abstrakčios kalbos aprašinėjimui. Netgi 
dulkių saujos tikslus aprašymas remiantis tokiais principais pareikalautų nepaprastai daug 
laiko. Linijinis nevienalaikis kalbos ir mąstymo pobūdis itin ryškus visose tose kalbose, kurios 
naudojasi alfabetu ir išreiškia savąjį patyrimą ilga raidžių grandine“ (Watts, 1968, p. 27-28). 


166 


HIERARCHINIS MENU SISTEMOS POBÜDIS 


Ne taip, kaip europietiškas linijinis raidžių skaitymas, hieroglifų raštas organiškai sujungia, 
be sąvokinės informacijos, archetipinius piktografinius vientiso vaizdinio pasaulio suvokimo 
elementus. Kaligrafinio rašto specifiškumas atskleidžia plačias galimybes sintetinio vaizdinio- 
asociatyvinio mąstymo raiškai. Todėl menininką pavergęs vaizdinys galėjo rasti adekvačias iš- 
raiškos formas abstrakčių hieroglifų struktūrų audinyje, emocionaliame hieroglifais užrašytame 
eilėraštyje ir išsaugančiame kaligrafiško teptuko judėjimo elementus tapybos kūrinyje. Netgi 
kaligrafo, poeto ir dailininko naudojamos priemonės bei medžiagos (tušas, teptukas, popierius, 
šilko ritinėlis) yra tos pačios. Taigi besiformuojantis kaligrafijos menas ne tik organiškai derina 
savyje tapybos ir poezijos užuomazgas, bet netgi vaizdinių struktūrų konstravimas iš viršaus 
į apačią, teptuko valdymo technikos principai, pagrindinių formų, linijų, erdvinių struktūrų 
pavadinimai yra tapatūs. Šis natūralus kaligrafijos, tapybos ir poezijos giminiškumas sąlygoja 
sintetinį kinų viduramžių estetikos pobūdį. Kinų teoretikai ir menininkai, kalbėdami apie 
vieną šių meno rūšių, dažniausiai nesąmoningai „mintyse“ turi ir kitas dvi. Šis sintetiškumas 
būdingas ir daugeliui žymiausių kinų menininkų (Gu Kaizhi, Wang Wei (699-756), Du Fu, 
Su Shih, Mi Fu, Shi Tao), kuriuose įsikūnija kaligrafas, poetas, tapytojas, meno teoretikas, o 
neretai ir muzikantas. 

Glaudi minėtų meno rūšių sąveika pasireiškia ir kitomis formomis. Kinų peizažo tapyboje, 
greta peizažo, tuščioje paveikslo dalyje neretai patalpinamas tapybiniam vaizdiniui adekvatus 
poetinis tekstas. Jis, be poetinio emocinio krūvio, atlieka ir tobulai į paveikslą įkomponuotos 
kaligrafinės struktūros funkciją. Kinai, kaip žinia, visada vertino abstraktų hieroglifo grožį, jo 
sudėtinių dalių harmoniją. Paveiksle įkomponuoto kaligrafinio užrašo vaidmuo, funkcijos, 
prasmė įvairiais peizažo tapybos raidos etapais keičiasi. Kartais šis užrašas kartu su jame įkūnyta 
poetine parafraze įgauna itin didelę prasmę, kadangi sustiprina paveiksle įprasmintų vaizdinių 
ir poetinių struktūrų ryšį. Jis netgi sukelia savotišką psichologinę įtampą, padedančią suvokti 
gilumines paveiksle įkūnytas prasmes. Neretai kaligrafinis užrašas yra ne toks svarbus, grynai 
dekoratyvinis. 

Pažymėtina, kad tiek paveikslas, tiek jo dvasinį turinį papildantis kaligrafinis užrašas čia 
suvokiami vieningų estetinių kategorijų sistemoje ir vertinami tuo pačiu požiūriu. Todėl ir kali- 
grafiškai užrašyta poetinė parafrazė, eilėraštis suvokėjo sąmonėje nepastebimai transformuojasi 
į vaizdines struktūras, atitinkančias konkrečius tikrovės reiškinius. Toks organiškas tapybos, 
kaligrafijos ir poezijos principų persipynimas ir susiliejimas į vientisą sintetinį organizmą 
skatina suvokėjo sąmonėje sudėtingą vaizdinių, asociacijų, padedančių natūraliai įsiskverbti į 
kinų estetinio fenomeno gilumą, atsiradimą. 

Dėl kaligrafijai būdingo sintetiškumo ankstyvųjų viduramžių kinų estetikai dažniausiai 
laiko kaligrafiją aukščiausiu menu, pagrindiniu, o neretai ir vieninteliu tikros tapybos šaltiniu. 
Glaudų tapybos ir kaligrafijos ryšį įtvirtina žymus IV a. kaligrafas Vang Xizhi, kuris įteisina 

naujus hieroglifų rašymo Vieninga linija principus. Šis metodas pasižymi rašto išraiškingumu 
ir vientisumu, nes taip rašant teptukas, beveik neatitrükdamas nuo popieriaus ar šilko ritinélio, 
plastiškai pereina nuo vieno ženklo prie kito. Tai buvo griežtas krypties pakeitimas kaligrafijos 
ir tapybos suartėjimo istorijoje. Iš schematiško pavidalo, hieroglifų struktūros ilgainiui vis la- 
biau transformuojasi į gyvus vaizdinius, priartinančius kaligrafijos meną prie tapybai būdingo 
emocionalaus estetinio poveikio. 

Tušo tapyba, lyginant su kaligrafija, iškyla menų hierarchijoje vėliau, klestėjimo viršūnę 
pasiekia tik apie X-XIII a., kai peizažo tapybos žanras ir jos kūrėjai tapytojai pelno aukštą 
socialinį statusą imperatorių rūmuose. Tuomet peizažo tapyba, greta kaligrafijos ir poezijos, 
tampa svarbiausia Song epochoje savo aukso amžių pasiekusio šalies meno proceso dalimi. 
Tai siejasi ne tik vienos didingiausių pasaulinės dailės tapybos tradicijos, tačiau ir daugybės 
garsių peizažo tapybos meistrų iškilimu bei svarbių tapybai skirtų estetikos traktatų atsiradi- 
mu, kuriuose giliai ir įvairiapusiškai analizuojamos ir apibendrinamos svarbiausios filosofinės 
to meto meno raidos tendencijos. XVII a. pradžioje galingos peizažo tapybos tradicijos raida 
tarsi išsekusi nutrūksta, jos vietą užima eklektiškos tapybos mokyklos, o metafizinę tapybos 
sampratą išstumia įvairūs elitinei kultūrai būdingą rafinuotą skonį ir stiliaus grynumą praradę 
kasdienės buitinės tapybos žanrai. 

Panašūs nuosmukio ženklai regimi ir anksčiau įstabių aukštumų pasiekusioje poezijoje, 
kurioje praslinkus didžiosioms Tang ir Song poezijos klestėjimo epochoms vėlesniais Ming ir 
Qing dinastijų laikotarpiais įsivyraujant dėmesiui kasdienio gyvenimo būdui pamažu skleidžiasi 
grožinė literatūra, o Yuan epochoje regimas dramos ir operos teatro formų iškilimas. 

Kalbant apie kinų menų sistemą, reikėtų glaustai užsiminti apie unikalią kinų keramikos 
tradiciją, kuri išsiskiria stilių gausa, formos ir technologijų tobulumu, kinų sodus, kurių tradicijos 
buvo išplėtotos iki subtilaus meno aukštumų japonų kultūros tradicijoje. 

Kiek nuošalyje nuo minėtų menų yra ir įvairiomis epochomis klestėjusi skulptūra bei 
daugiau su liaudies meno tradicija susiję medžio raižiniai, kurie neretai atlikdavo paveikslų 
funkcijas, kadangi jų autoriai vaizduodavo įvairias erdvėje ir meniniame laike besiskleidžiančias 
legendinių herojų ar kasdienio žmonių gyvenimo scenas. Pagal temas, turinį, stiliaus vientisumą 
ir menines savybes jie primena dramos kūrinių estetinę sampratą. 


Muzika - Visatos harmonijos atspindys 
Ankstyvajame kinų civilizacijos raidos etape menų hierarcijoje viešpatavo muzika ir poezija. Šio 


požiūrio pėdsakus akivaizdžiai regime Konfucijaus ir konfucianizmo estetikoje. Kinų kultūroje 
per šimtmečius susiformuoja vieningas muzikos idėjų ir meninės kūrybos formų kompleksas, 

vadinamas bendrine sąvoka - muzika (yue). Svarbiausia jungiamaja šio komplekso dalimi yra 
plačiausia prasme traktuojama muzika, kuri, susipindama su mitiniais vaizdiniais, ritualais, 
filosofiniais, etiniais, estetiniais ir religiniais požiūriais, sujungia daugelį kitų žmogaus kūrybinės 
veiklos apraiškų, pavyzdžiui, dainuojamąją poeziją, šokį, dramą, kaligrafiją, tapybą, įvairius 
ritualus ir ceremonialus. Į yue sąvoką taip jjungiamos aiškiais struktūrinės organizacijos prin- 
cipais išsiskiriančios įvairios grožio ir harmonijos formos. Glaustai tariant, muzika tradicinėje 
kinų kultūroje laikoma visa tai, kas turi potencijoje garsinę arba ritminę raiškos formą (tačiau 
tai ne absoliutus reikalavimas)ir teikia žmogui vidinį dvasinį pasitenkinimą, džiaugsmingumo 
bei būties pilnatvės jausmus. Taigi pagrindinį dėmesį sutelksime į estetinius kinų tradicinės 
muzikos aspektus, jos prigimtį aiškinančias filosofines teorijas, aptarsime muziką kaip svarbią 
kosmologinio, estetinio pasaulio pažinimo dalį, aiškinsimės istorinių muzikos formų savitumą 
ir raidos ypatumus. 

Muzikai, anot senųjų kanoniškų tekstų, kinų kultūros tradicijoje jau nuo senovės tenka 
privilegijuota vieta kultūros vertybių ir menų hierarchijoje. Jai priskiriama magiška poveikio 
galia žmonėms, visuomenės, valstybės institucijų funkcionavimui, o kilmė siejama su kosmogo- 
ninėmis teorijomis, įvairių ritualinių, etinių ir estetinių bruožų visuma. Seniausiuose tekstuose 
daug kalbama apie kosmogoninę muzikos kilmę, emocinį bei aukléjamajj jos poveikį asmenybei, 
visuomenei, valstybės gyvenimui. Nuo ankstyvųjų karalysčių ir ypač kinų imperijos gyvavimo 
laikais dainuojamoji poezija, instrumentinė muzika, šokis, muzikinis ugdymas laikytas neat- 
siejama aristokratijos bei imperijos intelektualinio elito išsilavinimo dalimi. 

Senovės kinai įsitikinę, kad muzikos versmė yra Dangus. Seniausiuose tekstuose skleidžiasi 
kosmogoninė jos interpretacija, kurioje muzika filosofiškai aiškinama kaip savitas pasaulis, 
sukurtas remiantis didingos kosmoso sandaros pavyzdžiu, ieškoma ryšių tarp kosminių stichijų 

funkcionavimo dėsnių ir muzikos pagrindą sudarančių garsų pasaulio. Aiškūs ir skaidrūs muzi- 
kos garsai siejami su Dangumi, stiprūs - Žeme. Muzikos kūrinys skirstomas kaip ir metų laikų 
ciklas į keturis dalis. Gaivališko šokio ratai šioje muzikos teorijoje simbolizuoja gamtos pasaulio 
apraiškas - vėją ir lietų. Muzika čia tiesiogiai siejama su kosminės energijos, oro gūsių, galingų 
vėjo ir lietaus srautų sukuriamų garsų sklaida. Tai paaiškina dar vieną kinų muzikos sampratos 
savitumą, kad vėjo garsų senovės Kinijoje klausomasi kaip muzikos, o neretai muzikos teorijai 
skirtuose tekstuose vėjas netgi tampa muzikos sinonimu. 

Muzikos esmė, anot senovės Kinijos muzikos traktatų, glūdi garsuose. Gelminė garsuo- 
se glūdinti muzikos esmė šioje sampratoje yra priešpriešinama jos funkcijai. Iš čia plaukia 
seniausioms tradicinėms muzikos teorijoms būdingas įsitikinimas, kad giliausia muzikos 
prigimtis neturi funkcijos ir neišreiškia jausmų. Ji yra lygiavertė įvairiausiems pirmapradžių 
garsų atgarsiams, spontaniskam būties alsavimui, kuris skleidžiasi garsų pavidalu. Kita vertus, 
būties muzika neapsiriboja triukšmingais garsais, besiskleidžiančiais laike ir erdvėje. Ji yra 
slėpiningas būties ir mąstymo instrumentas, skleidžiantis didžias būties tiesas pasaulyje. Ir 
galiausiai, kinų muzika, anot taiklaus Francois Picardo pastebėjimo, ignoruodama, pavyz- 
džiui, improvizaciją, būdingą dabartiniams džiazo muzikos meistrams arba indų tradicinės 
muzikos atstovams, niekuomet nesusiveda į spontaniškai šią būties akimirką besiskleidžiančią 
kūrybą (Picard, 1991, p. 12). Todėl jai svetimas improvizacinis pobūdis, kuris indų ir persų 
muzikos tradicijoms būdingas. Kinų muzika - tai tradicionalumas, normatyvumas, nuolati- 
nis orientavimas į didžiuosius praeities kūrinius, jų suaktualinimas, pakartojimas, dabarties 
atskleidimas iš praeities sąsajų. 

Seniausi muzikos paminėjimai kinų kultūros tradicijoje siejami su XVI-XI a. pr. m. e., 
o apie XV- VIII a. atsiranda ankstyviausi ritualinę muziką atliekantys orkestrai, kurių instru- 
mentų pagrindą sudaro įvairūs iš bronzos pagaminti varpai, būgnai ir ankstyvieji pučiamieji 
instrumentai. Pirmasis bandymas surinkti į vieną vietą kinų muzikinės kultūros medžiagą 
įgyvendinamas Vakarų Zhou epochoje (XII-VII a. pr. m. e.). Anot rašytinių šaltinių, Zhou 
imperatorių rūmuose dirba 1460 muzikantų. Ilgainiui tvarkant įvairios muzikinės ir poetinės 
medžiagos palikimą atsiranda pagrindinis VI a. pr. m. e. susiformavęs senovės kinų muzikos ir 
poezijos rinkinys Shijing („Dainų kanonas“, „Poezijos knyga“, „Odžių knyga“). Šis paminklas 
savo svarba gelminių kinų kultūros, estetikos ir meno sluoksnių pažinimui gali būti prilygi- 
namas unikaliems indų „Rigvedos“ ir iranėnų „Avestos“ tekstams. 

Shijing atspindi ir seniausius archajinius kinų liaudies muzikinės, poetinės kultūros ir 
vokalinės muzikos sluoksnius. Muzika, anot šiame paminkle plėtojamos kosmogoninės teorijos, 
atsiranda iš Didžiojo Vienio (Taiji), pirmapradžio gamtos chaoso, begarsio Dao, pirmapradžių 
gyvybinės energijos silpnųjų (yir) ir tvirtųjų (yang) impulsų, kurie savo energijų bangomis 
reguliuoja saulės, mėnulio, planetų, žvaigždžių ir daugybės kitų Dangaus kūnų ritmingą ir 


170 


HIERARCHINIS MENU SISTEMOS POBÜDIS 


harmoninga ciklinj judéjima. Be muzikos garsas yra betikslis, tik darnus garsy skambéjimas 
sukuria muziką, paremtą griežtais etikos (Ji) principais. Kanoninj aptariamos knygos teksto 
variantą sudaro 305 skirtingų žanrų liaudies poezija ir dainos, kurių atrinkimą ir redagavimą 
tradicija priskiria Konfucijui. Shijing tekstas skyla į keturias dalis: populiarias liaudies dainas 
(guofeng,nuo 1 iki 160), kurios, manoma, sukurtos penkiolikoje skirtingų šalies karalysčių; 2) 
mažąsias odes (xiaoya, nuo 161 iki 234); didžiąsias odes (daya, nuo 235 iki 265); religines odes 
(song, nuo 266 iki 305). Kiekviena minėta dalis vėliau plėtojantis muzikinei kultūrai išsirutulioja 
į daugybę skirtingų neretai sinkretiškų muzikos formų, aktyviai sąveikaujančių su gretimomis 
meno rūšimis ir žanrais. 

Kita dar svarbesnė senovės kinų muzikos estetikos versmė yra IV-I a. pr. m. e. susiforma- 
vęs vienas pagrindinių konfucinio kanono tekstų „Ritualų kanonas“ (Liji) ir ypač jo 19 skyrius 
„Užrašai apie muziką“ (Yueji), kuris, manoma, yra prarasto „Muzikos kanono“ (Yuejing) 
pagrindinių idėjų glaustas sąvadas arba, tiksliau, rekonstrukcija. „Muzikos kanonas“ žuvo 
III a. pr. m. e. Represijų, nukreiptų prieš konfucianizmą, metu, o, vėliau reabilitavus pastarąjį, 
šios krypties adeptai atkuria tik kai kurias esmines jo dalis, kurios sugrįžta į minėtą devynio- 
liktą „Ritualų kanono“ skyrių. Dėl šio teksto autorystės seniai vyksta ginčai. Viena nuo Tang 
dinastijos valdymo laikų susiformavusi tradicija ją sieja su antros kartos Konfucijaus mokiniu 
Gongsun Nizi, o kita - įtakingu konfucianizmo filosofu - Xunzi. Tačiau yra pagrindo manyti, 
kad įvairiuose tekstuose minimas Gongsun Nizi buvo kita asmenybė, gal minėto Konfucijaus 
mokinio bendrapavardis, gyvenęs vėliau, valdant Han dinastijai. 

Įvade į prancūzišką Yueji teksto vertimą jo vertėja Vėronigue Alexandre Journeau taikliai 
pastebi, kad ši knyga yra „rinkinys daugiau filosofinės nei teorinės pakraipos samprotavimų, 
kurie atspindi kosmogoninį kinų pasaulio suvokimą ir mąstymo būdą, paveiktą ritualų ir mu- 
zikos“ (Journeau, 2008, p. I). Tačiau, greta kosmogoninės muzikos kilmės teorijos, Yueji tekste 
pabrėžiamas emocinis muzikos aspektas, jos ryšys su ritualu, etiniais, asmenybės auklėjimo, 
visuomenės ir valstybės valdymo principais. Taigi muzika sukuria žmonių bendrumo jausmus, 
o ritualas išryškina elgesio taisykles. Šio teksto autorių įsitikinimu, kai visuomenėje vyrauja 
muzikos dvasia, tuomet joje skleidžiasi meilė ir tarpusavio pagarba, o kai viešpatauja ritualas 
ir įsivyrauja elgesio normos, tuomet žmonės pradeda tolti vieni nuo kitų. Kita vertus, kai mu- 
zika ir elgesio taisyklės yra harmoningi, tuomet ir žmonių jausmai yra sustyguoti, tvarkingi, o 
jų išraiška yra elegantiškai daili. Tuomet visuomenėje įsigali grožis, nusistovi harmonija tarp 
priešybių, kurių skirtumus nesunkiai galima pajusti ir nustatyti. Ir galiausiai, muzika, anot šio 
teksto autorių, veikia ir vidinę žmogaus dvasios būseną, o ritualo poveikis regimas jo išvaizdoje 
ir povyzoje. Muzikos tikslas yra harmonija, o ritualo - paklusnumas. Vadinasi, muzika yra 
nukreipta į individo vidinį pasaulį, jo jautriausius išgyvenimus, o ritualas - į išorinius dalykus, 
todėl jam būdinga ribojimo siekis, o muzikai noras - pripildyti širdį jautriais ir harmoningais 

grožio kupinais dalykais. I$ čia plaukia principiné išvada, kad „didi muzika yra dangaus ir 
žemės harmonija. Didis ritualas - skleidžiasi skirtingų kategorijų pavidalu danguje ir žemėje. 
Nustatyta harmonija sąlygoja tai, kad kiekvienas daiktas juda savo keliu nenukrypdamas“ 
(Muzykalnaja estetika stran Vostoka, 1967, p. 188). Vadinasi, muzika aprėpia visų įmanomų 
žmogaus jausmų gamą. 

Yueji tekste pabrėžiamas muzikos poveikis asmenybei ir teigiama, kad kiekviena konkreti 
žmogaus dvasios būsena atitinka aiškiai apibrėžtų garsų visumą ir jų specifines charakteristikas. 
„Kai širdžiai yra liūdna, skamba aštrūs ir apmirštantys garsai, kai širdyje malonumas - tuomet 
garsas platus ir lėtas, kai širdyje džiaugsmas - garsas netikėtas ir besiskleidžiantis, kai širdyje 
pyktis - garsas grubus ir bauginantis, kai širdyje pagarba - garsas atviras ir ryškus, o kai širdyje 
meilė — garsas yra harmoningas ir minkštas. Sie šeši junginiai yra ne iš gamtos. Juos iššaukia 
išoriniai poveikiai“ (Ten pat, p. 184) - rašoma šiame tekste. Pažymėtina, kad muzikos tobulu- 
mas, gelmė ir grožis čia yra siejamas ne su garsų gausa, o su jų harmonija ir sugebėjimu plėtoti 
geriausias žmonių savybes. „Muzikos tobulumas yra ne garsų gausa [...] Senovės valdovai, nu- 
statydami ritualų ir muzikos taisykles, negalvojo apie burnos, skrandžio, akių ar ausų poreikių 
patenkinimą, o tik apie tai, kad išmokyti liaudį tramdyti meilę ir neapykantą ir tobulinti tuos, 
kurie neina teisingu keliu“ (Ten pat, p. 186). 

Šio teksto autorių įsitikinimu, visos įstabiausios muzikos apraiškos išplaukia iš žmogaus 
sielos gelmių ir dėka individo kūrybinės galios įgauna skambančių garsų pavidalą. „Muzika 
gimsta iš garsų. Jos pagrindas - jausmai, pagimdyti žmogaus širdyje kaip išorinių veiksnių 
poveikis“ (Ten pat, p. 184). Kai tik garsai įgauna išbaigtumą, jie virsta muzikiniais tonais arba 
natomis. Yueji išskiriami penki pagrindiniai garsai (gong, shang, jue, zhi, yu), kurie formuoja 
penkiatonę gamą, atitinkančią penkias pagrindines pasaulio šalis, materijas, gamtos stichijas, 
planetas, spalvas ir pan. Kiekvienas garsas yra siejamas su konkrečia simboline figūra, savybe ar 
daiktu. Pirmoji gamos nata (gong) simbolizuoja valdovą, antroji (shang) - jo pavaldinius, trečioji 
(jue) - liaudį, ketvirtoji (zhi) - valstybės reikalus ir darbinį paklusnumą, penktoji (yu) - supan- 
čius daiktus. Kada šie penki garsai yra teisingi, tuomet muzika yra harmoninga. Kai pirmoji nata 
yra nesuderinta, tuomet garsas yra grubus, [...]. Kada yra nesuderinti visi penki garsai, tuomet 
atsiranda visuotinis abuojumas. Kai tai atsitinka, valstybė gali žūti kasdien“ (Ten pat, p. 185). 

Toliau šioje knygoje aptinkame artimą Kofucijaus „Apmąstymams ir pašnekesiams“ mu- 
zikos socialinę interpretaciją, kurią tikriausiai ir galime paaiškinti jo prisidėjimu prie aptariamo 
teksto redakcijos. Anot Yueji autorių, muzika tobulina žmonių širdis, plėtoja jų geriausias sa- 
vybes, veikia nuotaikas, mintis, jausmus, siekius, keičia tautų moralinius principus ir įpročius. 
Tuo grindžiama didžiulė auklėjimo muzikos priemonėmis reikšmė ir kvietimas remtis muzika 
valstybės valdyme, kadangi ji interpretuojama kaip galingas socialinės harmonijos įtvirtinimo 
instrumentas. Vadinasi, išmintingai valdomoje visuomenėje muzikos garsai yra taikūs ir teikia 

žmonėms dziaugsmingus būties pilnatvės jausmus, todėl joje valdymas ir gyvenimas yra harmo- 
ningas. Netobuloje liguistus procesus išgyvenančioje visuomenėje skamba chaotiški, išderinti 
muzikos garsai, kurie sukelia pyktį, o valdymas joje yra iškreiptas. Ir galiausiai, žūstančioje 
valstybėje skamba liūdni garsai, kurie iššaukia žmonių susikrimtimą ir ilgesį, o tauta atsiduria 
sudėtingoje padėtyje. „Kai muzika ir elgesio taisyklės yra harmoningos, tuomet jausmai tvarkingi 
ir jy išraiška yra subtili [...] Kai muzika gimdo grožį ir bendrumą, tuomet nusistovi harmonija 
tarp aukščiausio ir žemiausio“ (Ten pat, p. 187). Vadinasi, čia muzikos raida, jos pobūdis yra 
tiesiogiai siejamas su valstybės valdymu, o konkrečioje epochoje ar valstybėje skambanti mu- 
zika — su jos gyventojų savijauta ir valstybės padėtimi. 

Muzikos estetika Kinijoje skleidžiasi dviem pagrindiniais estetinės minties srautais: 1) 
filosofinės estetikos, kurios idėjas ir konceptualias nuostatas formuoja žymiausi senovės kinų 
filosofai, priskiriami klasikinės filosofijos raidos etapui ir 2) empirinės menotyrinės estetikos, 
kurios kūrėjais buvo įvairių sričių menininkai, neretai sėkmingai besireiškiantys keliose teorinės 
minties ir meno srityse. Vis dėlto pagrindiniais kinų tradicinės muzikos sampratos pažinimo 
šaltiniais yra pagrindines senovės filosofijos kryptis reprezentuojantys įtakingiausi mąstytojai 
Konfucijaus, Mengzi (Mencijus), Xunzi (Siundzi), Laozi, Zhuangzi, Liezi, Lu Buwei, Sima Qiani 
ir kiti. Nenusižengiant tiesai galima teigti, kad būtent jų iškeltos idėjos apsprendė esminius 
tradicinės muzikinės estetikos principus ir formavo pagrindines vėlesnės muzikinės kultūros 
raidos kryptis. 

Kinų tradicinę muzikos sampratą pirmiausia suformuoja įvairios archajinės mitinės ir 
vėliau atsiradusios konfucianizmo, daoizmo, monizmo ir čan estetinės teorijos. Kiekviena iš 
šių įtakingiausių senovės kinų klasikinės filosofijos krypčių palieka savitą indėlį kultūros ir 
muzikinės estetikos bei muzikos raidoje. Nuo senovės Kinijoje gyvuoja ne tik mitinės kosmo- 
goninės muzikos kilmės teorijos, tačiau ir požiūris, kad muzika itin jautriai atspindi visuomenės 
dvasinę savijautą, valstybės, jos institucijų gyvybingumą ir pajėgia atkurti pasaulyje pažeistą 
tvarką. Tai nuolatos pabrėžia konfucianizmo kūrėjai Konfucijus, Mengzi, Xunzi, kurie laiko 
muziką svarbiausiu menu, padedančiu išmintingai valdyti valstybe,jsigaléti etiniams principams 
visuomenėje, auklėti žmones, padedančiu siekti visuotinės harmonijos idealo. Todėl muzikos 
pobūdis, jos charakteris konfucininkams simbolizuoja svarbiausius valstybėje ir visuomenėje 
vykstančius procesus. Kita vertus, muzikinės kultūros pažinimas ir praktinis jos principų įvaldy- 
mas čia suvokiamas kaip patikimas kilnių žmonių elgesio taisyklių, tvirtų dorovinio auklėjimo 
principų sistemos diegimo instrumentas. 

Konfucinėje filosofinėje estetikoje muzikos harmonija suvokiama kaip kosmoso ir socia- 
linio gyvenimo harmonijos analogas. Konfucijaus koncepcijoje etinį atspalvį turinti „teisinga 
muzika“ aiškinama kaip kosminės harmonijos reguliatorius ir seismografas, o „neteisinga mu- 
zika“ - siejama su įvairiomis kosminio ir socialinio chaoso formomis. Iš čia plaukia konfucines 

estetikos tradicijai būdingas muzikos siejimas su kosmoso savijauta, įvairiais Visatos ir gamtos 
reiškiniais, valstybės, visuomenės funkcionavimu, žmogaus savijauta socialiniame organizme. 
Kita vertus, muzika Konfucijaus yra suvokiama kaip kosminių procesų santarvės (harmo- 
nizavimo) paskliautėje priemonė, patikimas laidininkas tarp kosmoso ir žmonių pasaulių. 
Tokia universali ypatingos kosmogoninės muzikos galios interpretacija paverčia ją išskirtinės 
svarbos žmonių estetinio ir meninio auklėjimo instrumentu. Iš čia išsirutulioja muzikos sąsa- 
jos su humanizmo principais ir žmogaus, šeimos, visuomenės ir valstybės valdymo principų 
reglamentavimu. Pastarųjų socialinių, politinių, etinių problemų sprendimas taip pat tiesiogiai 
siejamas su tomis estetinėmis galimybėmis, kurias teikia muzika estetinio auklėjimo srityje. Jį, 
pasak Konfucijaus, reikia pradėti nuo poezijos, vėliau tobulinti elgesio normas ir galiausiai šį 
procesą užbaigti muzikiniu išsilavinimu. 

Panašias mintis aptinkame ir jo sekėjų įtakingų konfucianizmo ideologų Mengzi (390- 
305 m. pr. m. e.) ir Jixia akademijos nario Xunzi (apie 310-235 arba 314-217) m. pr. m. e. filo- 
sofinėje estetikoje. Pirmojo, kaip ir Konfucijaus veikaluose į muziką žvelgiama kaip priemonę, 
padedančią visuomeniniame gyvenime įtvirtinti harmoniją, tik dar ryškiau pabrėžiamas muzi- 
kos vaidmuo plėtojant įgimtą gerą žmogaus prigimtį, jo moralinį tobulėjimą. Xunzi priešingai 
yra įsitikinęs, kad žmogaus prigimtis yra pikta, kadangi jis nuo pat gimimo išsiskiria naudos 
ir gašlumo siekių aistromis, grasinančiomis dorovinio gyvenimo principams. Apeliuodamas 
į širdį ir sąmonę jis pabrėžia aistrų apribojimo svarbą ir užslėptų pažintinių Žmogaus proto 
galimybių plėtojimą. Iš čia plaukia išskirtinė auklėjimo priemonių ir sistemos svarba, kurios 
sudėtinė dalis yra jausminę Žmogaus prigimtį stipriai veikianti muzika. 

Po Konfucijaus ir Mengzi iškilusio trečio įtakingiausio konfucianizmo estetikos atstovo 
Xunzi, autoriaus to paties pavadinimo traktato „Xunzi“, kurio atskirą dalį sudaro „Apmąsty- 
mai apie muziką“. Juose ryškėja polemika su utilitariniais Mozi požiūriais ir sąšauka su Yueji 
teksto idėjomis. Muzika Xunzi koncepcijoje pirmiausia susieja su Žmogaus prigimčiai būdin- 
gu džiaugsmingumu, kuris, jo požiūriu, persmelkia estetiškai imlios asmenybės esmę, elgesį, 
balso tembrą ir neišvengiamai atsispindi jos kuriamoje muzikoje. Iš čia plaukia ir slėpininga 
muzikos poveikio žmogui ir visuomeninei sąmonei galia. „Muzikos garsai, - rašo Xunzi, - 
giliai įsiskverbia į žmogaus sąmonę ir greitai jį keičia, todėl mūsų pirmtakai valdovai įžvalgiai 
kūrė gražią muziką. Kai muzika yra harmoninga ir rami, liaudyje viešpatauja susiklausymas 
ir dorybingumas. Kai muzika yra santūri ir drąsi, liaudyje viešpatauja vienybė ir tvarka“ 
(Muzykalnaja estetika stran Vostoka, 1967, p. 178). Jis suartina muzika su etiketu teigdamas, 
kad muzika suartina tai, kas yra panašu, o etiketas atskiria skirtingus dalykus, todėl muzikos 
ir etiketo vienybė neišvengiamai persmelkia žmonių sąmonę, skatina sąžiningumą ir atmeta 
melą. Vadinasi, Xunzi, kaip ir Konfucijus, aukština auklėjamąją muzikos svarbą jos sugebėjimą 
keisti žmonių papročius ir įtvirtinti visuomenėje socialinės harmonijos principus. 

Praslinkus klasikiniam konfucinés filosofijos raidos etapui, muzikos filosofija patiria 
esminius pokyčius kadangi Tang dinastijos valdymo metu klasikinis konfucianizmas išgy- 
vena stiprų daoizmo ir čan estetinių idėjų poveikį. Tang epochos pradžioje neokonfucinės 
pakraipos eruditas, aukštus valstybinius postus užėmęs imperatoriaus Taizongo rūmuose 
ir garsėjęs kaip didis kaligrafas Yu Shinanas (558-638) perfrazuodamas garsiojo „Ritualų 
kanono“ (Liji) ir „Šiaurės salės rankraščiai“ (Beitang shuchao) plėtoja neįprastas tradicinei 
konfucinei muzikos sampratai idėjas. „Muzika, - teigia jis, - yra širdies judesiai. Muzika 
yra skaistybės žiedas. Dangus ir žemė čia kartu rezonuoja, tai dangaus ir žemės harmonijos 
raiška“ (Picard, 1991, p. 14). 

Kitaip į muziką ir jos vaidmenį visuomenės ir ypač asmenybės gyvenime žvelgia su kon- 
fucininkais nuolatos polemizuojantys klasikinio filosofinio daoizmo kūrėjai Laozi, Zhuangzi ir 
Liezi. Jų požiūriai į muziką, jos vaidmenį visuomenės ir ypač konkretaus žmogaus gyvenime 
ženkliai skiriasi nuo konfucininkų. Universali kosmogoninė muzikos interpretacija daoistų 
koncepcijose glaudžiai susipina su asmenine. Aprašinėjant konkretaus kūrėjo santykį su 
muzika neretai personalistiniai motyvai netgi nustelbia universalius. 

Kita vertus, daoizmo estetikos kūrėjai pabrėžia išskirtinį muzikos vaidmenį natūralių 
žmogaus psichoemocinių reakcijų sklaidai, padedančiai asmenybei atsiriboti nuo išorinio 
pasaulio ir pajusti harmoningą vienybę su supančiu gamtos pasauliu. Todėl Laozi, Zhuangzi 
ir Liezi pagrindinį dėmesį sutelkia ne į socialinius ir politinius, o pirmiausia personalistinius 
muzikos aspektus, jos vaidmenį konkrečios asmenybės gyvenimo ir dvasinio tobulėjimo srityje; 
vertina ne konfucianistų valdininkų šlovinamą rafinuotą ir ritualizuotą instrumentinę muziką, 
o gamtos skleidžiamą natūralią muziką, daug samprotauja apie vėjo šniokštimą pušų viršū- 
nėse, liūties garsus, jūros ar ežero pakrančių lygų ir ritmingą vandens plakimą, kalnų ir uolų 
balsus, padangėje skriejančių laukinių gervių klyksmą ir svirplių skleidžiamus garsus. Kartu 
daoistinės pakraipos mąstytojai ir menininkai ieško tikrosios aukščiausios gamtos muzikos 
anapus muzikos garsų, tyloje, kuri slepia amžinas būties paslaptis. Daoizmo estetikoje kie- 
kvienas garsas suvokiamas kai Didžiojo Kelio (Dao) raiškos neatsiejama dalis, todėl daoizmo 
adeptui priskiriama galimybė pasiekus sąmonės nušvitimą persikūnyti laike ir erdvėje, tai yra 
tose dviejose būties formose, kurios yra Vienio atributai. 

Daoizmo pradininkas Laozi apie muziką kalba ne daug, tačiau iš esmės. Didingiausią 
muziką jis vaizdžiai prilygina begarsei tylai ir bevardžio slėpiningo Dao esmei. Dvyliktame 
jo knygos skyriuje aptinkame šiuos žodžius: „Nuo penkiagarsio triukšmo spengia ausyse“ 
(Laozi, sk. XII, 1997, p. 29). Trisdešimt penktame skyriuje rašoma: „Nugirdęs muziką, išvydęs 
gardumyną, praeivis stabteli kely“ (Laozi, sk. XXXV, 1997, p. 75). Ir galiausiai, keturiasdešimt 
pirmame skyriuje teigiama, kad „stipriausiam skambesį mažai garso. Didžiausiame regėjime 
pavidalo nėra“ (Laozi, sk. XLI, 1997, p. 87). 

Laozi idéjas toliau plétoja kitas daoizmo koriféjus subtilus muzikos Zinovas Zhuangzi, 
kuris išskiria tris kokybiškai skirtingas muzikos formas: gamtos muzika“ (dilai), „žmonių 
muziką“ (renlai) ir dangaus muziką“ (tianlai). Pirmoji yra natūralių gamtos garsų muzika, 
antroji žmogaus kūrybinės veiklos rezultatas, susidedantis iš žodžių ir garsų ir, pagaliau, trečioji 
aukščiausia yra negirdima Dao muzika. Iš čia kyla vėlesnių laikų daoizmo estetikos ir meno 
tradicijai būdingos „begarsės“ arba „tylios“ muzikos gelmės aukštinimas. 

Kitas daoizmo estetikos atstovas Liezi, pabrėždamas kosminę muzikos prigimtį, teigia, kad 
ji yra tuo gražesnė kuo giliau perteikia žmogaus vidinį pasaulį ir jo dvasinius išgyvenimus. Jo 
traktato penktame skyriuje aptinkame vaizdingus pavyzdžius, iliustruojančius galingą muzikos 
estetinį poveikį meniškos prigimties asmenybei. Jis taip pat pateikia pavyzdį didaus muzikanto, 
kuris taip meistriškai grojo ciniu, kad net paukščiai ir žuvys, klausydami jo grojimo, pradėdavo 
šokti. Išgirdęs apie jo meistriškumą stropus mokinys leidžiasi į kelionę, tačiau pradžioje net 
atkaklus trijų metų darbas neduoda norimų rezultatų ir verčia laikinai atsitraukti. Tačiau bega- 
linis atsidavimas idėjai, pasirinktam gyvenimo tikslui, anot Liezi, daro stebuklus. Tik praslinkus 
daug atkaklaus muzikos subtilybių įsisavinimo metų mokinys, anot Liezi, sugeba savo moky- 
tojui pademonstruoti įgytą tikrą meistriškumą, kuris atsiveria daoizmo estetikoje nejtiketinais 
pavidalais. Pavyzdžiui, kai po daugelio metų mokytojas sutikęs prašo mokinį pademonstruoti 
išsiugdytus sugebėjimus, tuomet, anot Liezi, buvo pavasaris. Tačiau kai tik muzikantas palietė 
aštunto rudens mėnesio natas iškart „<...> netikėtai kilo šaltas vėjas ir medžių ir žolių augimas 
sustojo. Atėjo ruduo, tačiau kai tik muzikantas palietė pavasario stygas ir suskambėjo antro 
mėnesio nata, papūtė šiltas vėjas, ir medžiai bei žolės pražydo. Atėjo vasara, tačiau palietus 
vienuolikto mėnesio natą, pradėjo snigti ir iškrito šerkšnas, netikėtai užšalo upės ir tvenkiniai“ 
(Muzykalnaja estetika stran Vostoka, 1967, p. 215). Toks metaforinis daoistiniam mąstymui 
būdingas prisodrintas daugybės pedagoginių, etinių ir estetinių konotacijų pasakojimas ap- 
tinkamas šios pakraipos estetiniuose tekstuose rodo, kad tikro meistriškumo siekimas muzikos 
ir kitų menų srityje reikalauja iš asmenybės visiško pasišventimo „meno kelio“ ideologijai, savo 
ambicijų prislopinimo, atvirumo pasauliui, jo spalvoms, garsams, atsiribojimo nuo daugybės 
gyvenimo teikiamų malonumų, atkaklaus fanatiško daugiamečio darbo. 

Vyraujančius daoistinės estetikos principus atspindi garsus III a. filosofas, poetas, muzi- 
kos teoretikas grupuotės „septyni išminčiai ir bambukų giraitės“ lyderis Ji Kang, kuris parašo 
muzikos estetikai skirtą „Citrų kompozicijos“ (Qin fu) . Jame teigiama, kad „muzika turi būti 
vertinama taip pat kaip ir visi kiti dalykai; remiantis principu gera ji yra ar bloga. Ji neturi tie- 
sioginių sąsajų nei su liūdesiu, nei džiaugsmu. Liūdesys ir džiaugsmas turi būti vertinami patys 
savaime; jie reiškiasi polėkiais jausmų, kurie drumsčia širdį, vadinasi jie neturi jokio ryšio su 
garsais ir natomis“ (Holzman, 1957, p. 70). Muzikos poveikį klausytojams Ji Kang vaizdžiai 
palygina su skirtingu svaigalų poveikiu įvairiems žmonėms, nes vieniems ji gimdo liūdesį, 


176 


HIERARCHINIS MENU SISTEMOS POBÜDIS 


Anonimas. Aštuoniolika nomado fleitos dainų. XII a. Tryliktas paveikslas „Sugrįžimas“. Albumo lapas. Tušas, šilkas. 


kitiems džiaugsmą. Ji Kang muzikos estetika turi didžiulį poveikį vėlesnėms kartoms ir dažnai 
cituojama. Gerai žinomas jos poveikis aistringam muzikos mylėtojui imperatoriui Taizong, 
kuris mėgo muzikuoti ir tapyti muzikantus. 

Artimi daoistams čan mąstytojai dar kryptingiau sureikšmina slépiningus mistinius žmo- 
gaus sąmonę ir ypač pasąmonę veikiančius muzikos aspektus, samprotauja apie jos sugebėjimą 
pasiekti sąmonės nušvitimą ir įsiskverbti į gelminius sąmonei nepasiekiamus būties sluoksnius. 
Kartu čan tekstuose kalbama apie muzikos poveikį dvasiniam tobulėjimui, įvairioms medi- 
tacinėms praktikoms, padedančioms pasiekti sąmonės nuskaidrėjimo būseną ir susiliejus su 
gamtos pasauliu pajusti jos harmonizuojančią žmogaus dvasią jėgą. Neatsitiktinai dėl meditacijos 
ilgainiui muzika tampa svarbia daoistinių ir čan vienuolynų religinių ritualų dalimi. Daoistai 
pradeda rengti ritualinės muzikos giedojimo rinkinius, o jiems dvasiškai artimi čan šalininkai 
muziką plačiai pasitelkia ritualams ir įvairių himnų giedojimui. 

Su konfucianistais ir daoistais polemizuoja įtakingos moizmo krypties pradininkas Mozi 
(470-391), kuris plėtoja utilitarinius požiūrius. Jis teigia, kad valstybės gyvenime pirmiausia 
reikia remti viską, kas teikia visuomenei naudą ir drausti tai, kas to neteikia. Į muzikos vietą 
visuomenės gyvenime jis žvelgia skeptiškai. Jo įsitikinimu, muzika teikia žavesį, džiaugsmą, 
tačiau neduoda jokios naudos, nes atsakingi valstybės veikėjai pasiduodami jos įtakai ir Zavesiui, 
užmiršta savo tiesiogines pareigas ir jų neatlieka. 

Ankstyvoje kinų filosofinės muzikos estetikos raidoje svarų indėlį palieka dar du autoriai 
Lu Buwei (290-236 pr. m. e.) ir Sima Qianis (apie 145 - apie 86 m. per. m. e.). Pirmasis, už- 
imdamas ministro ir kanclerio postus, daug nuveikia senovės tekstų tvarkymo ir unifikavimo 
srityse. Jam priskiriamo traktato „Pono Lu pavasariai ir rudenys" (Lüshi Chungiu) skyriuje „Didi 
muzika“ plėtojama kosmogoninė muzikos teorija. Kita vertus, muzika čia traktuojama ir kaip 

pasaulyje gyvuojancios harmonijos raiskos forma. Ji gimsta i$ pirmapradzio chaoso kartu su 
gamtos pasauliu ir plėtojasi remiantis jos dėsniais. Pirmiausia išryškėja Dangus ir žemė ir su jais 
siejamos kosminės jėgos yin ir yang. Ju sąveikavimas sukuria begalinę formų ir garsų įvairovę, 
iš kurios gimsta muzikos garsų pasaulis. „Muzikos ištakos, - rašoma minėtame skyriuje, - yra 
tolimos [ji] gimsta erdvėje, jos ištakos glūdi Didžiajame Vienyje. Didysis Vienis sukuria dangų ir 
žemę [dvi didžiojo Vienio raiškos formos] - dangus ir žemė sukuria yin ir yang [tamsa ir šviesa, 
sunkus ir lengvas, moteriškas ir vyriškas, neigiamas ir teigiamas]. Pokyčių ir virsmų [procese] 
yin ir yang vienas pakyla į viršų, kitas nusileidžia žemyn. Jie sąveikauja ir sukuria formas [...] 
Visi [kūriniai] pasižymi skambesiu. Garsai išplaukia iš harmonijos, o harmonija iš tam tikros 
[daiktų] sąveikos“ (Muzykalnaja estetika stran Vostoka, 1967, p. 216-217). Kaip ir konfucinės 
tradicijos traktatuose, Lu Buwei veikale pabrėžiama auklėjamoji muzikos svarba visuomenės 
ir valstybės gyvenime. Teigiama, kad socialinės tvarkos periodais skamba ramios melodijos, 
o suiruciy - kupinos pykčio ir juose girdimas pasipiktinimas išsigimusiu valdymu. O žūstančios 
valstybės melodijos išreiškia liūdesio nuotaikas. 

Kitas Han epochos intelektualas, vienas garsiausių žmonijos istorijoje istorikų Sima Qia- 
nis išgarsėja ne tik kaip imperatoriaus Wu Di rūmų vyriausias istoriografas, tačiau ir filosofas, 
ekonomistas, matematikas ir muzikos teoretikas. Milžiniškos apimties 130 skyrių Sima Qianio 
veikalo „Istorijos užrašai“ (Shiji) dvidešimt ketvirtą skyrių sudaro „Muzikos traktatas“ (Yueshu), 
kuriame plėtojamos artimos Yueji tekste pateikiamai konfucinei muzikos teorijai, tačiau kartu 
joje pastebimi ryškesni sensualistiniai muzikos prigimties interpretacijos aspektai. Kita vertus, 
muzika čia taip pat kaip ir daugelyje ankstyvųjų traktatų glaudžiai siejama su ritualais. Muzi- 
ka, - rašo Sima Qianis, - vienija jausmais, apeigos atskiria padėtimis. Bendri jausmai skatina 
abipusį artimumą, padėčių skirtingumas iškelia abipusę pagarbą. Kai pirmenybė teikiama tik 
apeigoms, žmonės susvetimėja. Suvienyti žmonių jausmus ir suteikti jų elgesiui išorinės ele- 
gancijos - štai kam tarnauja muzika ir ritualas“ (Estetikos istorija, t. I, 1999, p. 399). Muzikos 
esmę Sima Qianis sieja su žmogaus elgesio normų saugojimu, o paskirtį - su džiaugsmo, links- 
mybės, laimės, meilės, glaustai tariant pozityvių gyvenimiškų vertybių puoselėjimu. Muzika, 
jo įsitikinimu, puoselėja žmogaus dvasios pilnatvę ir jos estetinis poveikis asmenybei yra visai 
kitoks nei etikos ritualo. „Kai apeigomis ir ritualu įdiegiamas kuklumas, ir žmogus tebesiveržia 
pirmyn, tai ši veržatis prasiskleidžia grožiu; kai muzika pripildo sielą, ir žmogus malšina savo 
troškimus, tai šis malšinimas prasiskleidžia grožiu“ (Ten pat, p. 405). Pastaroji citata yra svarbi, 
kadangi ji akivaizdžiai parodo, kad dar senovės filosofinėje estetikoje, nepaisant kinų, kaip ir 
senovės graikų estetikai būdingo glaudaus estetinės ir etinės sferų siejimo, suvokiamas estetinės 
ir meninės sferų savitumas, jų orientacija į grožio ir harmonijos principus. 

Vadinasi, konfucianizmo, daoizmo, monizmo, čan filosofinės estetikos tradicijose muzika 
yra pirmiausia aukštai vertinama dėl savo emocinio poveikio asmenybei ir visuomenei galios, 

i ja žvelgiama kaip veiksmingą žmonių estetinio auklėjimo ir visuomenės humanizavimo bei 
socialinių santykių harmonizavimo instrumentą. Tai paaiškina, kodėl daugumoje mūsų aptartų 
filosofinės estetikos koncepcijų pabrėžiama ne tik jos estetinė prigimtis, funkcijos visuomeniniame 
gyvenime, tačiau nuolatos į muziką apeliuojama kaip veiksmingą žmonių auklėjimo ir saviugdos 
priemonę. Iš čia plaukia konfucianizmo tradicijoje muzikos siejimas su socialiniais, politiniais, 
etiniais aspektais, o daoizme ir čan ryškesnis jos interiorizavimas psichologizavimas, siejimas 
su konkrečiomis asmenybės charakterio ir etinémis savybėmis. Kita vertus, muzika daugumoje 
mūsų aptartų filosofinės estetikos teorijų (tai mažiau būdinga demokratinei čanbudizmo esteti- 
nei tradicijai) tarsi brėžia esminę takoskyrą tarp wen kultūros subtilybes suvokiančių civilizuotų 
žmonių ir jų antipodų barbarų. 

Kinų muzikinės kultūros istorinės evoliucijos kelias - sudėtingas ir ilgas. Tyrinėtojai pa- 
grįstai teigia, kad muzika kinų civilizacijos erdvėje turi ne tik turtingą daugelio tūkstantmečių 
istoriją, tačiau ir sujungia į visumą įvairių šios šalies teritorijoje gyvenusių tautų džurdženų, 
mandžiūrų, mongolų, tibetiečių, uigūrų ir kitų muzikinės kultūros elementus. Seniausias ikiis- 
torinis jos raidos etapas siejasi su iš mitinės pasaulėžiūros išplaukiančių archajinių požiūrių, 
apeigų, ritualinių šokių, dainų ir iš įvairių regioninių liaudies muzikos tradicijų išplaukiančių 
instrumentų ir muzikavimo formų sąveikavimu. Palaipsniui apie 5000 m. pr. m. e. muzika va- 
duojasi nuo ritulinio vyksmo ir plėtojasi įvairiomis ritualinės, sakralinės, pasaulietinės ir liaudies 
muzikos kryptimis kartu su vokalinės, instrumentinės ir šokių muzikos regioninių formų sklaida. 
Dainos ir šokiai, kuriuos lydi muzika, spontaniškai išreikia žmonių jausmus, viltis, skausmus, 
nelaimes ir baimes dėl nestabilios būties. Apeigose svarbiausias yra vizualus vyksmas, kurį lydi 
ritualinė muzika, o dainos ir poetinis pasaulio suvokimas susiklosto kiek vėliau. Kinai dėl jos 
išskirtinio vaidmens jų pasaulio sampratoje ir kasdieniame gyvenime muzikai teikia bemaž sa- 
kralinę prasmę, o didžiųjų praeities muzikos kūrinių autorystę neretai sieja su legendinėmis arba 
iškiliomis istorinėmis asmenybėmis. Klasikiniame kinų kultūros raidos etape muzika jau yra sti- 
priai veikiama ne tiek ankstyvųjų mitinių teorijų, tačiau pirmiausia filosofinės estetikos plotmėje 
subrandintų idėjų, kurios turi įtakos šioje civilizacijoje išsikristalizavusių muzikos sistemų raidai. 

Apie V-III a. pr. m. e. dėl konfucinės estetikos poveikio atsiranda ir skleidžiasi rūmų cere- 
monialų, ritualinė (aukojimo), pokylių, šaudymo iš lanko, iškilmingų procesijų muzikos formų 
diferenciacijos ir kanonizavimo procesas. Jau ankstyvajame kinų muzikinės kultūros raidos 
etape, muzikoje kaip ir kitose kinų meno srityse, išryškėja daug svarbių simbolinės prasmės 
kupinų dalykų, kurie atspindi kosmologinius ir estetinius kinų požiūrius. Jie turi universalią 
reikšmę, kadangi traktuojami ne tik kaip teorinis pagrindas socialinės harmonijos reguliavimui, 
žmogaus psichinės harmonijos pasiekimui, bet ir sudėtingų muzikos sistemų kūrimui. Pavyz- 
džiui, dar senovės Kinijoje susiformavusioje dvylikos tonų muzikos garsų sistemoje (/ui-lui) 
muzikos tonai įgauna universalią simbolinę prasmę. Chromatinė dvylikos muzikinių garsų 

eilė oktavos sudėtyje čia yra tiesiogiai siejama su konkrečiais paros tarpsniais, dangaus kūnų 
saulės ir mėnulio fazėmis, jų padėtimi dangaus skliaute, dvylika metų mėnesių, dvylika zodiako 
ženklų ir pan. Ši simbolinių prasmių prisodrinta sistema yra daugiau akustinė nei tonų dermės. 

Remiantis šia dvylikos tonų sistema vėliau sukuriama kita penkių muzikos tonų sistema, 
kuri siejama su penkiais semantinio intonavimo tipais kinų kalboje, penkiomis pasaulio kryp- 
timis, penkiais pagrindiniais elementais, penkiomis planertomis, penkiais jutimo organais, 
penkiomis spalvomis, penkiomis planetomis, penkiais vidaus organais, penkiomis gyvūnų 
rūšimis ir penkiais socialinės hierarchijos laipsniais. Taip kinų muzikos teorijoje yra išskiriami 
penki pagrindiniai garsai (gong, shang, jue, zhi, yu), kurie formuoja penkiatone gama. V-III a. 
pr. m. e. prie penkių pagrindinių tonų garsų eilės prijungiami dar du papildomi tonai. Taip 
Kinijoje atsiranda dar viena septynių garsų gama, tai yra septynialaipsnis garseeilis, kuris vėliau 
Tang ir Sang dinastijų valdymo laikais išplinta aristokratinėje rūmų muzikos kultūroje. 

Instrumentų skambéjimui ypač imperatorių rūmuose atliekamų ceremonijų metu muzikos 
orkestrams buvo itin griežtai reikalaujama laikytis konkretaus ritualo muzikos atlikimo kano- 
niškų tonų aukščio ir garsų sekos. Svarbių ceremonialų metu atliekama instrumentinė muzika 
turi tiksliai atitikti konkrečiam ritualui nustatytą garsų amplitudę, jų grojimo tvarką, kadangi 
kinai buvo įsitikinę, kad griežtų kanonų pažeidimas gali turėti baisių pasekmių harmoningai 
kosmoso ir gamtos procesų ritmingo funkcionavimo tvarkai ir sukelti baisias kosmologinės bei 
socialinės politinės tvarkos valstybėje katastrofas. 

Greta ritualinės ir sakralinės muzikos, vis intensyviau plėtojosi ir pasaulietinė muzika, 
kuri yra svarbi imperatorių rūmų ritualų dalis. Neilgai valdžiusios Qin dinastijos (221-206 m. 
pr. m. e.) viešpatavimo metu imperatorių rūmuose įkuriamas atskiras „imperijos muzikos pa- 
dalinys“. Susiformavus galingai Han imperijai muzikinė kultūra išgyvena pakilimą, skleidžiasi 
daug naujų muzikinės kultūros formų. Svarbiausia yra įvairius imperatorių rūmų ceremonialus 
ir sezonines šventes, aukojimus lydinti muzika, nors plėtojasi ir pasaulietinė bei liaudiška, kuri 
skirtinguose šalies regionuose išsiskiria specifiniais bruožais. Han dinastijos imperatoriaus 
Wu Di (Wudi) valdymo laikais (140-87 m. pr. m. e.) įsteigiama speciali „Muzikos palata“, 
muzikos ritualų prižiūrėtojo pareigos, taip pat paskiriamas „kariuomenės padalinių muzikan- 
tų“ kuratorius, įpareigoja atsakingus už ritualus ir muzikos ceremonialus pavaldinius rinkti ir 
sisteminti muzikinės kultūros pavyzdžius, liaudies dainas ir taip paskatina muzikinės kultūros 
ir šokio raidą. 

Han dinastijos laikotarpiu ryškėja ženklūs poslinkiai menotyrinės muzikos estetikos sri- 
tyje. Iškilus to meto konfucianistinės pakraipos muzikinės estetikos atstovas ir poetas Ruan Ji 
(210-263) „Traktate apie muziką“ (Yue lun) teigia, kad „muzika yra Visatos substancija, būties 
esmė. Vienybė su šia substancija, santarvė su šia prigimtimi, štai - harmonija“ (Picard, 1991, 
p. 12). Kitas garsus intelektualas, poezijos ir muzikos teoretikas, pirmosios poetikos autorius 

Lu Ji (261-303) suformuoja penkis pagrindinius muzikos principus, kuriuos galima traktuoti 
kaip universalius, tai yra kiny menui apskritai büdingus meno principus: 1) meno saskambis 
su dangaus sferų muzika; 2) harmoninga tony sąveika; 3) liūdesys kaip autentiško meno pozy- 
mis; 4) santūrumas emocijų raiškoje, subalansuotas ir teisingas. Nuo IV a. plinta čan tradicijos 
šalininkų vienuolynuose kultivuojama liturginio dainavimo (fanbai) muzika. 

Suiir Tang dinastijų (581-907) valdymo epocha yra instrumentinės imperatoriaus ir aris- 
tokratų rūmų muzikinės kultūros pakilimo tarpsnis, iš kurio išliko įstabių muzikinės kultūros 
pavyzdžių ir instrumentų, taip pat jų ir muzikantų grupių vaizdinių vaizduojamosios dailės 
kūriniuose. Tuomet ryškėja nauji poslinkiai vyraujančių muzikos sistemų raidoje. VII a. kiek- 
vienas iš penkių muzikos tonų sistemos pagrindinių garsų susiejamas su konkrečiais skaičiais 


jue - 64, shang - 72, gong - 81, yu - 96, zhi - 108, o tai atveria naujas galimybes racionalesnei 
muzikinės kompozicijos plėtotei. Pagrindiniuose imperijos kultūros centruose gyvuoja dideli 
orkestrai nuo 300 iki 800 atlikėjų, muzikantai pagal instrumentų pagaminimo medžiagas yra 
skirstomi į aštuonias skirtingas atlikėjų grupes. Sukuriama nauja muzikinės kultūros funkcio- 
navimą prižiūrinti institucija - Muzikos kanceliarija, kuri kuruoja įvairias kanonines ir liaudies 
muzikos rūšis, atsiranda ir savarankiška institucija, kuri globoja rūmų muzikos orkestrus. 

Naują postūmį pasaulietinė muzikinės kultūros plėtotė įgauna kai 714 m. Tada atidaromos 
5 specialios muzikos mokyklos, kuriose rengiami profesionalūs muzikavimo konkrečiais stygi- 
niais, pučiamaisiais, mušamaisiais instrumentais (išilgine fleita guanu, citra, činiu, chordofonu, 
liutnia, lėkštėmis, varpų karelionais ir pan.), dainavimo ir šokio specialistai. Tang dinastijos 
imperatoriaus Minghuano įkurtoje „Kriaušių sodo konservatorijoje“ prasideda sistemingas 
profesionalių įvairių sričių muzikantų rengimas. Imperatoriaus Xuanzongo valdymo metu 
(846-859) joje mokosi apie 3000 atlikėjų, o imperatorių rūmų išlaikoma apie 30000 muzikantų 
ir šokėjų. Savarankiški muzikiniai orkestrai tuomet funkcionuoja svarbiausiuose kinų kariuo- 
menės daliniuose. Tang epochoje sparčiai plėtojantis įvairioms instrumentinės muzikos formos 
aristokratijos ir intelektualinio elito sluoksniuose, greta kaligrafijos ir poezijos kultivavimo, 
neregėtą populiarumą įgauna grojimas ciniu ir įvairiomis bambukinėmis fleitomis. 

Valdant Tang dinastijai, per intensyvius prekybinius kontaktus ir sparčiai gausėjančias indų 
ir musulmoniškų tautų prekybininkų kolonijas didžiuosiuose šalies miestuose plinta iš gretimų 
kraštų indų, tibetiečių, arabų, persų, turkų muzikos instrumentai ir muzikavimo formos. Šalies 
sostinė tampa milžiniškų kultūros centru, kuriame, greta imperatorių rūmų, muzikos akademi- 
jos ir aristokratų rūmų kultivuojamų elito muzikos formų, intensyviai plėtojasi įvairios vietinės 
ir iš užsienio plintančios muzikos apraiškos. Šiame tarpsnyje intensyviai plėtojasi daoistinių ir 
čan vienuolynų sakralinės muzikos kultūra, kurioje ryškėja naujos ritualinės ir liturginės mu- 
zikos formos. Prie imperatorių rūmų netgi įsteigiami svetimšalių muziką atliekantys orkestrai, 
kurie neturi teisės muzikuoti oficialių ritualų atlikimo metu. Jie sukuriami kaip aristokratijos 

gyvenimą pajvairinanti laisvalaikio pramoga. Miestų ir liaudies muzikinės kultūros srityje 
jaučiamos sinkretizmo tendencijos ir stiprus Vidurinės Azijos tautų, mažiau šiaurės klajoklių 
tautų įtakos. Stipriausią poveikį kinų muzikinės kultūros raidai turėjusi užsieninė banga yra iš 
Irano besiskleidžianti muzikos tradicija, kuri plinta per prekybos ryšius su Samarkandu ir kitais 
didžiaisiais persų kultūros centrais. 

Aukščiausią pakilimą kinų muzikinė kultūra pasiekia Šiaurės ir Pietų Song dinastijų 
valdymo metu, kai šalyje sugrįžtama prie nacionalinių klasikinės muzikos tradicijų. Šio 
tikslo įgyvendinimui įkuriama atskira institucija „Nemirtingos dangiškos muzikos rūmai“, 
kurių darbuotojai sistemina ir užrašinėja senas tautinės muzikos formas, siekia jas apvalyti 
nuo išorinių svetimšalių įtakų. Rūmų aplinkoje atsiranda ir skleidžiasi daug naujų rafinuotų 
aristokratijos pamėgtų instrumentinės muzikos formų. Song epocha - tai aukščiausio įvairių 
aristokratiškos instrumentinės rūmų muzikos formų aukščiausio klestėjimo tarpsnis. Pasau- 
lietinės miesto muzikos plėtotės tendencijos sustiprėja valdant Yuan ir Ming dinastijoms, 
kai, greta intensyvios vienuolynų ir rūmų muzikinės kultūros plėtotės, intensyvėja ir miestų 
kvartaluose klestinčios populiarios muzikos formų įtaka. Šios naujos pasaulietinės muzikos 
formos suartėja su teatro ir šokių menais ir aktyviai skverbiasi į naktinius miestų pramogų 
kvartalus, gausius parkus. Augančiuose miestuose vis didesnį populiarumą įgaunančios naujos 
muzikantų, muzikuojančių teatralų grupės, kuriose atlieka muzika sąveikauja su kinų dramos 
ir specifinio kinų operos žanro raida. Pasaulietinės miesto kvartalų muzikos sklaida ypač 
sustiprėja Qing dinastijos laikotarpiu, kai suaktyvėja muzikinės kultūros demokratizacijos 
procesai ir prasideda įvairių muzikinio teatro formų invazija (Pekino opera), ir tai nustumia 
į antrą planą anksčiau viešpatavusias aristokratų ir intelektualų puoselėtas tradicines instru- 
mentinės ir vokalinės muzikos formas . 


Poetinio meno kultas 


Greta muzikos, ankstyvajame kinų kultūros raidos etape susiduriame su poetinio meno svarbos 
iškilimu. Kinų kultūrai būdingas išskirtinis rašto, žodžio, poezijos kultas, todėl kinų civilizacijos 
klestėjimo tarpsniais poezijos išplitimas intelektualiuose sluoksniuose įgauna didžiulius mastus. 
Jos kultivavimas įgauna tik japonų civilizacijai būdingą proveržį, todėl poezijos kūrimas suvo- 
kiamas kaip neatsiejamas išsilavinusio žmogaus bruožas. Štai kinų poezijos istorija stebina savo 
įvaizdžių, metaforų turtingumu ir istorinių formų, žanrų, stilių įvairove. Poezija pagrįstai galime 
laikyti pagrindine visą kinų literatūros raidos procesą styguojančia šerdimi, kadangi jos įtaka 
galingai skleidžiasi įvairiomis kryptimis, todėl jos gaivinantis poveikis jaučiamas įvairiose kitose 
meno rūšyse. Šis poezijos poveikio universalumas paaiškinama hieroglifų rašto prigimtimi, 

Priskiriama Ma Yuan. Poezijos kūrimas pavasarinéje išvykoje į užmiestį. XIII a. pr. Spalvotas tušas, šilkas 


kuris kaip minėjome, jungia ne tik prasminę, tačiau ir vaizdinė informaciją. Todėl hieroglifais 
užrašytos poezijos eilės yra suvokiamas ne tik klausa, tačiau ir regėjimu, jis skleidžiasi suvokėjo 
sąmonėje kaip iš vaizdinių sudarytas paveikslas. Tai paaiškina išskirtinę poetinio žodžio galią 
kinų kultūroje. Neatsitiktinai rusų sinologijos patriarchas Vasilijus Aleksejevas, daug dėmesio 
skyręs šio kinų kultūros fenomeno įvairiapusei analizei, rašo: „Poezijos ir apskritai meninio 
žodžio kultas Kinijoje nužengė daug toliau, nei Vakarų pasaulyje... Ją visą aprėpti iki šiol nepa- 
vyko niekam, tačiau, kiekvienam pažįstančiam ją netgi bendriausiu schematišku apžvalginiu 
pavidalu, akivaizdžiai regimas aukštas jos išsivystymo lygis“ (Aleksejev, 1978, p. 21-22). 
Galinga kinų poezijos įtaka juntama įvairiuose šios šalies meninės kultūros lygmenyse, ypač 
glaudžiai su ja sąveikaujančioje tapyboje, muzikoje ir kitose, ypač su teatro menu susijusiose, 
srityse. Poezija - tai sudėtingiausios garsų ir ritmų simfonijos pasaulis, kuriame nuolatos išnyra 
improvizacinių kūrybinės vaizduotės polėkių galia, skleidžiasi muzikai, tapybai, kaligrafijai 
tokios svarbios ritminės struktūros, jautriausių tonų, pustonių ir intonacijų atspalviai. Kinų 
poezija yra nepaprastai vaizdinga, todėl ją skaitant nuolatos gimsta įvairių vaizdinių ir asocia- 
cijų grandinės. Joje spontaniškai skleidžiasi įvairios subtiliausių meilės jausmų, išgyvenimų, 

ilgesio, švelnumo, nerimasties, sąmonės nuskaidréjimo, ištikimybės, draugystės ir kitos temos, 
neatsiejamos nuo jautriausių žmogaus dvasinio gyvenimo registrų. Atskira ir svarbi yra poeto 
santykių su supančiu gamtos pasauliu tema, kadangi žavėdamasis įstabiais gamtos vaizdais jis 
regi gamtoje pagrindinę savo kūrybinio įkvėpimo ištaką. Čia kinų peizažo poezija tiesiogiai 
siejasi su rafinuočiausiu tapybos žanru peizažo tapyba. 

Peizažo lyrika, kaip ir jai artima peizažo tapyba, išsiskiria meninių vaizdinių glaustumu, 
imlumu, giliomis potekstėmis, perteikiančiomis poeto slėpiningų minčių ir dvasinių išgy- 
venimų gelmes. Šiame poezijos žanre metų laikų kaita, poeto santykis su pavasario, rudens 
ar žiemos spalvomis, motyvais jaučiamas ne tik aprašomų vaizdinių sistemose, o pirmiausia 
paties poeto dvasioje, kuris taip pat kaip ir gamta yra įtrauktas į tų pačių būties procesų ir ne- 
numaldomai tekančio laiko, vadinasi, trapaus Žmogaus gyvenimo, jo nenumaldomo senėjimo 
srautą. Todėl kai kinų peizažo lyrikoje, greta pavasariškų, rudens ar žiemos gamtos vaizdų, 
išnyra klajūno, judančio tarp kalnų siaurais takeliais, vaizdinys tai beveik visuomet yra aliuzija 
apie neįtikėtinai greitai tekantį žmogaus gyvenimo laiką. Apmąstymai apie žmogiškos būties 
laikinumą, jos trapumą skatina kinų poetus atsiriboti nuo išorinio pasaulio šurmulio, ir nuo- 
latos besikeičiančiame gamtos grožyje ieškoti ir įprasminti amžinas geriau laiko išbandymus 
atlaikančias vertybes. 

Kinų poezijos poveikio asmenybei gelmėje ir universalume nėra nieko nuostabaus, nes 
kinų kultūra pirmiausia formuojasi kaip rašto kultūra, kurioje poezijai atskirais kultūros rai- 
dos tarpsniais tenka išskirtinis vaidmuo, o jos emocinio poveikio galia skleidžiasi į kultūros ir 
socialinio gyvenimo sritis. Įtaigūs poetiniai įvaizdžiai, semantinio poveikio asmenybei įvairovė, 
daugiasluoksniškumas tiesiogiai siejasi su kinų hieroglifų rašto savitumu. Todėl visi žodžiai- 
skiemenys čia funkcionuoja kaip paskiri vienetai, kurių išdėstyta tvarka dėl kinų hieroglifams 
būdingo paslankumo gimdo suvokėjo sąmonėje vieną kitą keičiančių poetinių asociacijų srautą. 
Kiekviena eilutė funkcionuoja kaip atskiras pasaulis, ne susiliejantis su kitu, tačiau tik santykyje 
su kitais įgauna konkretų vidinį skambesį. Čia pakanka tik ištraukti iš sistemos vieną grandį ir ji 
sugriūna. Ryšys tarp eilučių ir vaizdinių atsiranda ne loginiame ar gramatiniame, o gilesniame 
pasąmoniniame asociacijų lygmenyje. 

Kinų hieroglifų rašto sistemos lankstumas sudaro objektyvias prielaidas įvairioms istoriškai 
besikeičiančioms menų sąveikos formoms, kadangi hieroglifais užrašytas literatūrinis ar poetinis 
tekstas neretai kartu yra ir kaligrafijos pavyzdys. O poezija dėlkinų kalbos specifiškumo siejasi su 
muzikos ritminėmis struktūromis, todėl kinų poetinės kultūros ištakose eilės yra dainuojamos. 
Šį glaudų skirtingų meno rūšių persismelkimą stiprina ne tik poezijoje, kaligrafijoje ir tapyboje 
naudojamos tos pačios kūrybos priemonės teptukas, tušas, popierius arba šilko ritinėlis, tačiau 
ir tas nemažiau svarbus veiksnys, kad daugelis didžiųjų kinų meno meistrų dažnai vienodai 
sėkmingai reiškiasi keliose meno srityse. 


HIERARCHINIS MENU SISTEMOS POBÜDIS 


Svarbus kinų poezijos ir ja reflektuojančios estetikos raidos etapas siejasi su Han epocha, 
kai išryškėja anksčiau vyravusių didaktinių ir su mistika susijusių poetinių formų laisvėjimas ir 
kristalizuojasi vėliau klasikinėje kinų poezijoje įsivyravę žmogaus sąlytį su gamta aukštinantys 
peizažo poezijos leitmotyvai. Anksčiau gamtos aprašinėjimas kinų poezijoje nebuvo tiesiogiai 
siejamas su jausmų išraiška, o ilgainiui jausminis pradas išsivaduoja iš didaktinių ir norminių 
konfucinės estetikos suvaržymų. Tačiau kartu Cao Zhi (192-232) estetikoje ir kūryboje ryškėja 
dėmesys formaliems ir turiningiesiems struktūriniams poezijos principams, iš kurių svarbiausi: 
1) išskirtinis dėmesys pirmajam žodžiui; 2) atsakingas žodžių sekos parinkimas; 3) poetinių 
tonų harmonija; imli ir efektinga eilių pabaiga, ir galiausiai,4) tvarkinga kūrinio eilučių sandara. 
Pastarasis principas tampa charakteringu kinų klasikinės poezijos bruožu, kurio esmė - kie- 
kvieno hieroglifo pirmoje kūrinio eilutėje savo prasme ir kalbos dalimi atitikimas hieroglifo 
esančio antroje eilutėje. 

Intelektualesne virstant kinų viduramžių kultūrai vis svarbesnį vaidmenį įgauna poezi- 
ja - atsiranda savotiškas poetinio žodžio kultas. Skirtingai nuo Vakarų poezijos su jai būdinga 
naujumo nostalgija kinų klasikinė viduramžių poezija subtiliai suderina subjektyvią sielos 
išpažintį su amžinais žmogiškos būties klausimais. Poetas jau nuo senovės Kinijoje aiškinamas 
kaip mediumas, besisemiantis dieviškojo įkvėpimo iš būties gelmių. Kinų poetai, nuolatos 
grįždami ir naujai varijuodami amžinas žmogiškos būties temas (meilės, draugystės, ilgesio, 
gamtos ir žmogaus), suteikia joms ypatingą intymumą. Kinų poezija nepaprastai glausta, imli, 
tapybiškai vaizdinga, asociatyvi. Sudėtingiausi žmogaus būties aspektai čia perteikiami didžiai 
apibendrinta, bemaž filosofine kalba. Kinų poezija suderina daoizmą ir čan budistinę filosofiją 
su joms būdingų metafizinių problemų, įvaizdžių, temų, simbolių, metaforų visuma. Daugelio 
didžiųjų kinų poetų gyvenimo ir kūrybos kelias yra kinų kultūros tradicijoje suvokiamas kaip 
„filosofų kelias“. Šis glaudus poetinio ir filosofinio pasaulio suvokimo ryšys nesuvaržė poezijos 
filosofine scholastika. Būtent daoizmo ir čan estetinių doktrinų skelbimą, natūralumo, meni- 
ninko vidinės sielos emanacijos kultas padeda Tao Yuanming ir jo didiems sekėjams išlaisvinti 
poeziją iš normatyvinių dogmų ir suteikti jai ypatingą filosofinį intymumą. 

Vieno pirmųjų kinų estetinės minties istorijoje literatūrinės estetikos veikalo Wen Fu 
(„Apie literatūrą“) autorius Lu Ji (261—303) patetiškai teigdamas, kad „poezija gimsta iš jausmų“, 
daro priesaką poetams: „Sek visus metų laikus ir atsidusk dėl to, kas išnyksta: tyrinėk pasaulį 
ir medituok, koks jis galingas ir gausus; apraudok krintančius lapus rudenį, garbink švelnius 
beržus pavasario kvapuose. Kai susimąstai apie žiemos speigą - širdis suvirpa, o valia susilpnė- 
ja, kai klajoji tarp debesų“ (Li Zehou, 1988, p. 131). Poezija čia iškeliama į filosofijai būdingas 
aukštumas ir traktuojama kaip reikšmingas tikrovės pažinimo instrumentas. 

Labai svarbus literatūrinės ir poetinės estetikos sklaidai buvo III ir IV a., kada intensy- 
viai plėtojosi naujos literatūrinės raiškos formos ir stiliai, kuriuos iš neodaoistinės estetikos 

pozicijų apibendrina Liu Xie (4662-538) literatūrinės estetikos veikale Wenxin Dialong („Apie 
literatūros šerdį ir drakono raižymą“). Poeziją jis traktuoja kaip „aukščiausią wen kultūros 
išraišką“. Analizuodamas pagrindinius poetinių kūrinių stilius ir siekdamas apibrėžti jų 
svarbiausias estetines savybes jis išskiria dvi pagrindines poetų grupes: persisunkusius hu- 
manizmo principais klasikinius idealus aukštinančius ir jų oponentus - abstraktų metafizinį 
grožį aukštinančius poetus. 

Zhong Rong (?-518) veikale „Apie poetus ir poeziją“ išryškindamas esminius skirtumus 
tarp filosofinės literatūros ir autentiškos poezijos, kuri subtiliai išreiškia žmogaus jausmus. Emo- 
cinio prado vaidmuo auga daoistinėje ir čan estetinėje tradicijoje, kurioje ryškėja universalios 
nuostatos ir poetinio meno tradicijos virsmai. Poezija - tai visas pasaulis, visa Visata, vientisas 
pasaulėvaizdis su jo amžina materija ir tokia pat energija, - rašo didis Tang epochos saulėlydžio 
poetas ir estetikas Sikong Tu, - Jo dvasia kupina viskuo tikrai esminio, kaip didysis Chaosas, 
atsiradęs prieš gyvybės tapsmą“ (Sikong Tu, 1978, p. 172). Ši universalių nuostatų sklaida siejasi 
su esminiais poslinkiais kinų intelektualų sąmonėje ir stiprėjančiu poezijos vaidmens kultūroje 
augimu ir persismelkimu su kaligrafija ir tapyba. Nauji estetiniai idealai atsispindi kūryboje 
daugelio didžių Tang ir Song epochų poetų, kurie stiprėjant ir kitoms subjektyvizmo tenden- 
cijoms neretai žodį traktuoja jau tik kaip „išorinę“ proto sukurtos prasmės bet ir asociatyvinių 
vaizdinių sistemų perteikimo priemonę, o ne autentiškos su žmogaus būtimi, jo išgyvenimais 
susijusią tikrovę. 

Daoizmo ir čan estetikos įtaką patyrusioje kinų klasikinėje poezijoje svarbiausia yra ne 
tai, kas sakoma, o tai kas skleidžiasi tarpuose tarp žodžių, už žodžių, neišsakymuose, estetinėse 
užuominose. Nes žodis ir su juo susijęs loginis mąstymas čia yra suvokiamas tik kaip išorinis 
gelminių dalykų kevalas neprasiskverbiantis iki giliausio komunikacijos lygmens. Todėl, anot 
poezijos teoretikų, gelminių, slėpiningų metaforiškų vaizdinių perdavimui žodžio galimybės yra 
labai ribotos. Taigi čan poezijai būdingas sunkiai racionaliomis sąvokomis nusakomo intuityvaus 
emocinio pasaulio pažinimo, metaforos, estetinės užuominos, neišsakymo aukštinimas, kuris 
siejamas su sąmonės nuskaidrėjimu ir autentiško poetinio meno dvasia. 

Klasikinė Tang ir Song epochų poezija - tai neabejotinai vienas reikšmingiausių pa- 
saulinės poezijos raidos etapų (žymiausių Tang epochos poetų antologija aprėpia apie 2200 
poetų ir 48900 eilėraščių, o Li E savo „Užrašuose apie Song epochos poeziją“ mini 3812 
poetų). Skaitydami didžiųjų kinų poetų eiles pajuntame ne tik aštrų jų gamtos grožio, tačiau 
ir filosofinį nenumaldomai tekančio būties srauto, žmogaus gyvenimo laikinumo suvokimą, 
kuris mūsų sparčiai besikeičiančiame pasaulyje priverčia žmogų susimąstyti apie savo būties 
laikinumą ir prasmę. Poetinių formų įtakos silpnėjimas ir su kaligrafijos bei tapybos iškilimu 
susijęs vaizdo kultūros iškilimas menų hierarchijoje išryškėja vėliau, jau brandžiame kinų 
meninės kultūros raidos etape. Praslinkus kinų poezijos aukso amžiams Tang ir Song epo- 

chose vėliau, besikeičiant visuomenės sluoksniams, kinų literatūros tradicijoje iškyla geriau 
visuomenės poreikius atitinkančios prozinės literatūros formos romanas ir drama. Pastarąją 
detaliau aptarsime atskirame dramos meno estetiniams principams ir istorinėms metamor- 
fozėms skirtame skyrelyje. 


Vaizdinio prado iškilimas kaligrafijoje 


Kinijoje gimusi ir savitai daugelyje Rytų Azijos kraštų išsiskleidusi kaligrafija, greta peizažo 
tapybos ir poezijos, yra itin subtilus šios civilizacijos estetinis fenomenas. Ši meno rūšis gali 
būti tyrinėjama kaip aukščiausią vietą kinų menų hierarchijoje užimanti ir anksčiausiai savo 
estetinius principus suformavusi vaizduojamojo meno rūšis, sudėtinis tapybos ir kitų menų 
komponentas, taip pat tradicinis rašto ženklų mokslas, jungiantis ideografinio rašto genezę 
ir jo raidos istoriją. 

Išsivaduojant estetinei hieroglifų rašto funkcijai pirmaisiais mūsų eros amžiais kinų menų 
hierarchijoje savo svarba išsiskiria vaizduojamieji menai, kurie įjungiami į kitokią nei Vaka- 
ruose menų klasifikacijos sistemą. Pirmiausia menų hierarchijoje iškyla kaligrafija. Kiniškas 
terminas shufa (kaligrafija) susideda iš dviejų dalių - shu (rašymas) ir fa (būdas, taisyklė, me- 
todas). Kaligrafija Kinijoje tradiciškai traktuojama kaip toks „rašymo būdas“, kuris reikalauja 
ypatingos teptuką valdančios asmenybės disciplinos, gebėjimo kontroliuoti spontaniškos 
kūrybinės energijos polėkius. Todėl kaligrafija suvokiama kaip itin jautriai autentišką kūrėjo 
energiją, jo dvasios būseną perteikianti sielos kardiograma. „Parodyk man savo kaligrafiją - ir 
aš pasakysiu, koks tavo dvasios grožis, stiliaus jausmas, kas tu esi“, - sakoma Kinijoje. 

Vakarietiškas požiūris į kaligrafiją kaip „gražaus rašymo meną“ yra svetimas kinų este- 
tikos tradicijai, kurioje rankraštinio rašto stilizavimas susijęs ne su rašmenų unifikavimu, bet 
priešingai - su jų individualizacija ir kūrybinės dvasios polėkių išlaisvinimu. Vadinasi, kaligra- 
fija kinų estetikos ir meno tradicijoje suvokiama kaip viena iš vaizduojamosios dailės sričių, 
kurioje akivaizdžiai pasireiškia kūrėjo vidinė kultūra, asmenybės individualumas. Tai - svarbi 
priežastis kaligrafijos meno socialinio ir kultūrinio statuso augimo; jo išplitimo intelektualinio 
elito ir įvairių sričių menininkų aplinkoje. 

Kita vertus, skirtingai nei Vakaruose, kur akivaizdžiai pagrindinė rašto funkcija yra infor- 
macijos perteikimas, o kaligrafija suvokiama tik kaip techninis, instrumentinis ar pagalbinis 
taisyklingo teksto rašymo menas Kinijoje, kultūrai įgaunant vis rafinuotesnes formas, šį infor- 
macinė su teksto perskaitymu susijusi funkcija palaipsniui išsiskaido ir į kitas vis akivaizdesnį 
estetinį atspalvį įgaunančias vaizdines funkcijas. Tai viena iš priežasčių kodėl kaligrafija šioje 
šalyje atsiduria ne tik menų hierarchijos viršūnėje, tačiau ir menų sistemos epicentre. Ji suvo- 

kiama kaip daugybės kitų menų pagarbaus 
pamėgdžiojimo vertas menas, kurio estetiniai 
principai taikomi kitiems menams kaip aukš- 
čiausios estetinės vertės kriterijai. Todėl šis 
tiesiogiai su hieroglifų rašto principais susijęs 
teptuko ir tušo ekspansijos į balto popieriaus 
ar šilko ritinėlio erdvę menas atsiduria pačioje 
intelektualaus kūrėjo meninės kūrybos akto 
šerdyje ir kiny kultūros tradicijoje suvokiamas 
kaip aukščiausias ir autentiškiausias menas. 
„Teptukas, - teigia Florence Hu-Sterk, - 
simbolizuoja visą kinų kultūrą. Jos esminis 
bruožas, kuris suteikia galimybę apibrėžti 
visą kinų mąstyseną sutelpa į vieną ir vienin- 
telį ypatingą žodį: lankstumas“ (Hu-Sterk, 
2004, p. 64). 

Be Rytų Azijos tautų (kinų, japonų, 
korėjiečių), kaligrafijos menas kryptingai 


plėtojamas ir pasiekia didaus meno aukštu- 


Wang Xizhi. Kaligrafija. IV a. 


mas arabų musulmonų civilizacijoje, Irane, 
persiškos kilmės Moholų dinastijos sukur- 
toje imperijoje Indijoje, taip pat kai kuriuose džainų meno išplitimo centruose. Iš tikrųjų 
esminiais bruožais, susijusiais su kūrėjo dvasios polėkių išraiška, geriausi persų kaligrafijos 
pavyzdžiai primena rafinuotos kinų kaligrafijos kūrinius. Tačiau persų kūriniuose išskirtinė 
svarba tenka kinų kaligrafijai nebūdingai ornamentikai ir abstraktiems dekoratyviems augalų 
motyvams. Kinijoje, kaip ir senovės žydų bei musulmoniškame pasaulyje, kaligrafinis raštas 
įgauna sakralinį ir mistinį pobūdį, nors kinai, lyginant su minėtomis kaligrafijos tradicijomis, 
neabejotinai daugiau dėmesio skiria kaligrafo kūrybinės dvasios polėkių ryšiams su visatoje 
ir gamtoje vykstančiais energetiniais procesais. 

Apie aukštą kaligrafijos socialinį statusą Kinijoje ir kitose Rytų Azijos civilizacijose liudija 
ir išskirtinis valdančiojo elito dėmesys jam. Tiesą sakant, vakarinėje Eurazijos subkontinento 
dalyje, tarp Europos ir Azijos kontinentų esančiame Konstantinopolyje, gyveno Bizantijos 
imperatorius (vald. m. 408-450) Teodosijus Kaligrafas. Tačiau jo dėmesį kaligrafijai tik su 
didelėmis išlygomis galime lyginti su daugeliu Kinijos ir Japonijos imperatorių bei jų šeimų 
narių meniniais pasiekimais, tarp kurių buvo daugybė didžių kaligrafijos meistrų, pavyzdžiui, 
Tang dinastijos imperatorius Taizongas (vald. m. 626-649), pirmasis Pietų Song valdovas Gao- 

zong, imperatorius Lizong (vald. m. 1225-1264), karališkos Song giminės palikuonis, garsus 
kaligrafijos ir monochrominės tapybos meistras Zhao Mengjian (1199-1265) ir daugybė kitų. 

Meistriškas kaligrafijos meno subtilybių įvaldymas klasikinėse kinų civilizacijoje yra 
svarbus realios moralinės ir politinės valdžios legitimacijos instrumentas, kadangi suvokė- 
jams toks menas vaizdžiai rodo ir simbolizuoja jo kūrėjo asmenybės taurumą, aukštą kilmę, 
artistiškumą, taip pat gebėjimą meistriškai valdyti sudėtingas gyvenimo situacijas. Kaligrafo 
teptukas savo simboline galia ir jį supančia išminties aura sėkmingai konkuruodamas su ka- 
laviju pradeda savo užkariaujamąjį žygį kinų civilizacijos erdvėje, laužydamas visas imperijos 
sienas ir separatistines tendencijas. Jis tampa galingiausiu kinų imperijos politinės ir kultūrinės 
konsolidacijos veiksniu. Tai dar vienas svarbus kaligrafijos iškilimo menų hierarchijoje ir ilgo 
jos viešpatavimo menų hierarchijoje veiksnys. 

Kaligrafijos estetikos ir meno išsiskyrimo savarankiškas kultūros sritis ir raidos procesas 
Kinijoje yra ilgas ir sudėtingas; jis tiesiogiai siejasi su kinų hieroglifų rašto ypatumais, anks- 
tyvųjų kaligrafinio rašto stilių sklaida ir gilėjančiu šio meno pamatinių estetinių principų 
apmąstymu. Pirmiausia kinų hieroglifų rašto genezė glaudžiai siejasi su archajinėmis magi- 
jos ir mantikinėmis likimo spėliojimo praktikomis, ir šie hieroglifo kilmės aspektai užšif- 
ruotu pavidalu išliko iš rašmenų ilgainiui išsirutuliojusiame kaligrafijos mene. Kita vertus, 
kaligrafijos meno esmę sudaro iš kinų rašto perimtos ir laisvai kūrybiškai interpretuojamos 
ideografinės struktūros, svetimos vakarietiškam alfabetiniam raštui. Kiekvienas rašto ženklas 
čia reiškia tam tikrą sąvoką. Hieroglifas, turintis simbolinę, o ne fonetinę reikšmę, gali būti 
stilizuoto gyvūno, daikto, geometrinės formos pavidalo ir reikšti tiek konkretų daiktą, tiek 
abstrakčią idėją ar veiksmą. Todėl kinams jų rašmenys tiesiogiai asocijuojasi su įvairiais juos 
supančio gamtos pasaulio objektais, reiškiniais, vaizdais. Ir galiausiai, kinų rašmenų pagrindą 
sudarantis hieroglifas išsiskiria ypatingu semantiniu daugiaprasmiškumu, situatyvumu ir 
kontekstualumu. 

Įvairių hieroglifų rašto sistemų ir ypač naujų rašymo būdų teptuku išplitimas, jų aštrėjanti 
konkurencija sudaro prielaidas kaligrafijos estetinės funkcijos įtakos augimui. Kaligrafijos mene 
formalus vaizdinis, vadinasi, estetinis aspektas ilgainiui vis akivaizdžiau atitrūksta nuo pras- 
minio informacinio būdingo rašytiniam tekstui. Todėl kaligrafinių struktūrų spontaniškame 
žaisme iškyla erdvėje besiskleidžiančių struktūrų kompozicinių santykių formalios estetinės 
problemos. Plečiantis išsilavinusių intelektualų sluoksniui estetinė vizualinė kaligrafijos, kaip 
išskirtinės svarbos meno funkcija, tampa vis svarbesnė. Pirmaisiais mūsų eros amžiais kali- 
grafijoje išryškėja esminis tolesnei įvairių kaligrafijos stilių sklaidai skilimas į: 1) vadinamąjį 
taisyklingą arba reguliarų, kuris buvo naudojamas oficialiuose imperijos dokumentuose, stilių 
ir 2) spontanišką rankraštinį, juodraštinį, arba „bėgantį“, kuris dažniausiai pasitelkiamas, 
asmeninio gyvenimo srityse, stilių. 

Taisyklingas kaligrafijos stilius buvo sukaustytas griezty kanonisky imperatoriy rümy ir 
konfucinés estetikos reikalavimu, todel evoliucionuodamas jis menkai keitési, o antrajai ten- 
dencijai atstovaujantis rankrastinis, juodrastinis jautriai atspindi spontaniskus küréjo dvasios 
pokyčius ir suteikia jam galimybę laisviau reikšti savo mintis ir jausmus. Todėl šios pakraipos 
kaligrafijos stiliai ilgainiui užkariauja intelektualių žmonių širdis ir intensyviai plėtojosi įvai- 
riomis kryptimis. 

Tolesnei meno raidai didžiulį poveikį turėjo Han epochoje Cai Lun popieriaus išradimas 
(105 m.), kuris kaligrafijos, tapybos, poezijos ir literatūros sklaidai atveria neregėtas galimybes. 
Greta popieriaus, kaligrafijoje ir tapyboje plačiai naudojami specialūs tapymui skirti šilko 
ritinėliai, vertikalūs ir horizontalūs. Labiausiai paplitę yra vertikalūs, ne daugiau trijų metrų 
ilgio ritinėliai, kurie, be kaligrafijos, naudojami ir peizažo tapybai. Jie kabinami vertikaliai ant 
sienų. Su ritinėliais Kinijoje ir Japonijoje elgiamasi panašiai kaip su vertingomis knygomis 
ar kitomis brangenybėmis bei unikalios vertės relikvijomis. Tik konkrečiomis progomis 
jie išimami kontempliatyviam grožėjimuisi, suteikiant šiam veiksmui ypatingą esteti- 
nę prasmę. 

Sparčiai po popieriaus išradimo besiplėtojanti kaligrafija greitai tampa viena iš svarbiausių 
vaizduojamosios dailės sričių. Be pirmapradės informacijos perteikimo skaitant funkcijos au- 
gantjos estetiniam užtaisui, kaip vizualiai suvokiamos harmoningų rašto ir vaizdinių struktūrų 
visumos ji ilgainiui įgauna vis svarbesnėmis tampančias vaizdines funkcijas. Čia taip pat reikėtų 
priminti ir apie kitą vis didesnę įtaką įgaunančią emocinę kaligrafijai būdingą jautriausių dvasios 
polėkių autentiškos išraiškos funkciją. 

Pasak kinų estetinių traktatų autorių, kaligrafija išreiškia subtiliausius asmens kūrybinės 
dvasios polėkius, jo širdies ir jame slypinčios kūrybinės energijos virpesius, kurie skleidžiasi 
minkštiems ir lankstiems teptuko smaigalio plaukeliams liečiant balto popieriaus lapą ar šilko 
ritinėlį. Plėtojantis intelektualiai kinų kultūrai, kaligrafija neatsitiktinai traktuojama kaip savo- 
tiškas universalus jautriausias visuomenės ir asmenybės „seismografas“ ir įgauna vyraujančias 
pozicijas kinų menų hierarchijoje. Bet kokios meno rūšies „kaligrafiškumas“ čia aiškinamas 
kaip esminis estetinės vertės kriterijus, kadangi ne tik šio meno kūrimui, bet ir suvokimui 
reikia ypatingo intelekto, rafinuotos humanitarinės, estetinės kultūros, leidžiančios pajusti 
slėpiningiausius meno kūrinio sluoksnius. Kūrybos ir suvokimo procese dalyvauja daugybė 
kūrėjo psichofiziologinio potencialo veiksnių, atspindinčių asmenybės intelektualinę kultūrą, 
jos jautrumą įvairioms meno kūrinio grožio ir harmonijos apraiškoms. 

Nepaisant sudėtingų istorinių metamorfozių, dvasinę kūrėjo energiją perteikianti ka- 
ligrafija ir su emocingumu susijusi jos vizualiai išraiškinga estetinė funkcija yra nukreipta 
į universalius struktūrinius meno principus. Tai sąlygoja kinų estetikoje išplitusį požiūrį į 
kaligrafiją kaip į giliausios pirmapradės pasaulio organizacijos struktūros analogą, geriausiai 


190 


HIERARCHINIS MENU SISTEMOS POBÜDIS 


+ T 
i it A 
tk AU 4 p 
à CUN E q 
E Ls hs 

i H 


sii 2 
DICE E SI RAP LICE 


Je eS RUA abes ie SUR | MO Be ARIES 


PAN e e db OS ay o Sexe den dope 
BE) ASS 2 SB ARTY SEN 8) Ser vais zx OA 


beo p bse See 


Li Bai. Kaligrafiškai užrašytas tekstas. VIII a. Tušas, popierius 


atspindintį asmenybės ir jos kuriamos kaligrafijos ryšį su visatoje vykstančiais energijos procesais. 
Anot kinų estetinių traktatų autorių, kaligrafijos meno principus meistriškai įvaldęs žmogus, 
kurdamas ir transformuoja, ir harmonizuoja nuolatinės kaitos ir metamorfozių pasaulį. Iš čia 
kyla nekvestionuojamas kaligrafijos kaip pirmapradžio meno pranašumas tapybos, poezijos 
ir kitų antrinių menų atžvilgiu. Tai viena svariausių priežasčių, kodėl gamtos energiją sklei- 
džiantis hieroglifų raštas ir su juo tiesiogiai susijusi kaligrafija kinų estetikos ir meno tradicijoje 
suvokiama kaip pagrindinė tradicinės kinų kultūros ir menų sistemos šerdis. 

Kita vertus, kaligrafijos kaip „svarbiausio meno“ kinų tradicinių menų sistemoje supra- 
timas iš suvokėjo reikalauja ypatingo estetinio imlumo, psichologinės nuostatos, intelekto ir 
dvasinių savybių sąveikos, kadangi jis privalo ne tik išvysti ir suprasti, kas slypi konkrečiame 
kaligrafiniame vaizdinyje, bet ir matyti, kas skleidžiasi už jo ribų. Juk Kinijoje parašytas žodis 
visada yra labiau vertinamas nei ištartasis. Todėl tie hieroglifais parašyti ženklai, kurie buiti- 
nėje aplinkoje turi daugiau ar mažiau aiškiai apibrėžtą reikšmę, kaligrafijoje įgauna gilesnes 
metaforiškas filosofines ir simbolines potekstes. Iš čia ir požiūris į kaligrafiją kaip į pirmapradį 
meną, kupiną filosofinės gelmės ir autentišką prigimtimi, struktūriniais kompoziciniais prin- 
cipais bei vidine muzikalia architektonika. Todėl ilgainiui pagrindiniai kaligrafijos principai 
kinų estetikoje darosi vis universalesni ir tampa visų kitų meno rūšių estetinio vertinimo 
sistemos pagrindu, nes, kinų įsitikinimu, autentiškos kaligrafijos kūriniuose skleidžiasi visatos 
procesus atspindinti dinamika, kuri koduojama kūrinio vaizdinių sistemos energijos įtampa, 
ramybės ir vyksmo sąveika. 

Iš kaligrafijos meno ištakose išryškėjusių sąsajų su įvairiomis maginėmis praktikomis 
ir kosminiais energijos srautais kyla pamatinis šio meno principas: kaligrafijos kūrinio esme 

laikomas jo kūrėjo temperamento energijos kodas, įvardijamas sąvoka gi („pirminis pradas“, 
„gyvybinė energija“, „energijos srautas“, „temperamentas“, „vidinė būsena“, „emocija“, „valia“ 
ir pan.). Iš tikrųjų ši energija daugiau ar mažiau aiškiu pavidalu skleidžiasi ne tik kiekviename 
emocionaliame ir ekspresyviame kaligrafo teptuko potėpyje, bet ir kituose menuose, iš kurių 
pirmiausia išskirčiau tapybą, poeziją, muziką ir šokį. 

Šis energetinis kaligrafijos meno aspektas gimdo įvairioms kinų vaizduojamosios ir 
taikomosios dailės meno rūšims būdingą dėmesį erdvės apvaldymo ir kompozicijos proble- 
moms. Energetiškai besiskleidžiančių plastinių formų sąveikos svarbos suvokimas, vėliau iš 
kaligrafijos pereina ir į kitas su vizualiniu suvokimu susijusias meno sritis. Vadinasi, glaudžiai 
siedamasis su pamatiniais hieroglifų kultūros principais kaligrafinis mąstymas ir erdvinis ti- 
krovės suvokimas, kuriame išskirtinę svarbą įgauna kompozicijos problemos persmelkia kinų 
estetiką, literatūrą, poeziją, tapybą, grafiką, taikomuosius menus, architektūrą, sodų meną ir 
daugybę kitų kūrybinės veiklos formų. 

Kaligrafijos meno iškilimas susijęs su ankstyvųjų didžių kinų IV a. kaligrafų Wang Xizhi 
ir jo sūnaus Wang Xianzhi darbais, kurie kloja pamatus kaligrafijai kaip itin didelio meis- 
triškumo reikalaujančiai meno formai. Kitas svarbus teorinės minties etapas išryškėja Tang 
epochoje, kai atsiranda originalių teorijų ir iškyla kaligrafijos meistrai Zhang Xu, Huaisu, 
poetas ir kaligrafas Li Bai, kurių kūriniai ir šiandien stebina estetikos specialistus meninės 
formos tobulumu. Tačiau, greta minėtų Jin ir Tang epochų šios meno rūšies kulminacinis 
raidos taškas yra tikriausiai XI a., o vientisa kaligrafijos estetika išbaigtą klasikinį pavidalą 
įgauna XII-XIII a. intelektualų, tradicijos šalininkų veikaluose. Vėlesnių dinastijų valdymo 
laikais kaligrafijos estetika po truputį praranda esminių estetikos problemų apmąstymo in- 
tensyvumą ir turėtą įtaką. 

Tradicinėje kinų estetikoje tapyba beveik visada yra suvokiama kaip jaunesnis ir mažiau 
vertingas kaligrafijos atsišakojimas, išplaukiantis iš tų pačių ištakų, tai yra archajinių pik- 
togramų, schematiškai atvaizduojančių tikrovės daiktus ir reiškinius. Kaligrafija, anksčiau 
suformavusi savo pamatinius kūrybos principus ir įsiviešpatavusi menų hierarchijoje, veikia 
tas pačias meninės išraiškos priemones naudojančią tapybą. Akademinės estetikos ir dailės 
korifėjus Guo Xi savo traktate pakartoja dažnai Wang Xizhi sakytą mintį, kad „tas, kas meis- 
triškai valdo kaligrafijos principus, yra meistras ir tapybos srityje“ (Guo Xi, 1965, p. 91). 

Būtent iš kaligrafijos į tapybą pereina pagrindiniai spontaniškos kūrybos principai, 
galingas energetinis jos užtaisas, išskirtinis dėmesys kompozicijos problemoms, lanksčiai 
linijai, ritmui, grafinėms struktūroms, harmoningiems ir subalansuotiems erdvės perteiki- 
mo principams, tuščios erdvės emocinio poveikio galiai, kūrybos proceso traktavimui kaip 
Visatos harmonijos ritmų autentiško perteikimo būdui. Iš čia plaukia tiek kaligrafijos, tiek ir 
tapybos estetikoje plačiai paplitęs siekis „perteikti idėją“ (xieyi) arba „įkūnyti tiesą“ (xiezhen). 

Šis genetinis kaligrafijos ir tapybos ryšys akivaizdžiai regimas populiariame kinų tapybos žanre 
vadinamoje „bambuko tapyboje“. 

Čia norėtųsi paneigti vieną stereotipinį Vakarų estetikoje plačiai paplitusį prietarą apie 
šių menų nuolatinį jungimąsi vieno kinų menininko asmenyje. Tikrovėje iki Song epochos 
menininkų intelektualų sąjūdžio iškilimo kaligrafija ir tapyba retai jungdavosi vieno meni- 
ninko asmenyje. Išsiskleidus minėtam sąjūdžiui atsirado daugiau garsių meno meistrų, kurie 
lygiagrečiai reiškiasi šiose meno rūšyse. Tačiau tarp jų buvo labai nedaug tokių, kurie pajėgia 
savo meninius sumanymus įgyvendinti vienodai aukštame meniniame lygyje. Iš daugybės šias 
meno rūšis kultivavusių meistrų galėčiau išskirti tik kelis Mi Fu, du iš keturių didžiųjų Yuan 
epochos meistrų Wu Zhen ir Ni Zan, Zhao Mengfu, Dong Qichang ir Zheng Xie, kuris geriau 
žinomas Zheng Bangiao slapyvardžiu. 

Tiesa dauguma didžiųjų kinų kaligrafų skirtingu meniniu lygiu reiškiasi ne tik „trijuose 
didžiuosiuose menuose“ (kaligrafija, tapyba, poezija), tačiau ir estetinės teorijos, o neretai mu- 
zikos ir kituose srityse. Vadinasi, savo kūrybine veikla, neretai užimdami atsakingus valstybės 
postus, jie, išskyrus čan vienuolius, labiau nei kitų meno rūšių atstovai įsitraukia į socialinių, 
kultūrinių, estetinių ryšių tinklą ir skirtingais gyvenimo tarpsniais natūraliai migruoja iš vy- 
raujančios vienos meno rūšies šalininkų aplinkos į kitą. 

Anot traktatų autorių, kaligrafijos menas jautriausiai išreiškia kūrėjo kūrybinės dva- 
sios polėkius, kurie palaipsniui ryškėja minkštiems ir lankstiems teptuko smaigalio šeriams 
minkštai prisiliečiant prie balto popieriaus lapo ar šilko ritinėlio. Kita vertus, savo improvi- 
zaciniu pobūdžiu, nuolatinėmis ritminių struktūrų transformacijomis, jų sklaida paveikslo 
erdvėje, artistiškais gestų judesiais, dinamiškų, kontrastingų formų kaita, jų variacijomis ir 
užrašymo maniera kaligrafija taip pat yra artima muzikinei kūrybai. Kaligrafijos traktatuose 
ritminės kaligrafinės struktūros dažnai vaizdžiai palyginamos su muzika ir šokiu, dėl šiems 
menams būdingo spontaniško ritminio ir improvizacinio pobūdžio. Iš tikrųjų subtilus ritmo 
ir muzikalių kaligrafinių struktūrų sąveikos jausmas yra neatsiejami didžiųjų kinų kaligrafijos 
meistrų kūrinių bruožai. Todėl kaligrafija neretai aprašoma ne tik kaip tapyba be vaizdų, bet 
ir kaip muzika be garsų. 

Iš čia plaukia tokios plačiai kaligrafų aplinkoje pasklidusios teptuko judesius apibū- 
dinančios metaforos „teptuko šokis“, „teptuko muzika“, „teptuko žaismas“. Neatsitiktinai 
garsus Tang epochos kaligrafas Zhang Hu formavo savo individualų kaligrafijos stilių orien- 
tuodamasis ne tik į muziką, tačiau ir lanksčius, gracingus šokio judesius. Iš tikrųjų kiekvienas 
kaligrafo rankos judesys pasinėrus į meninės kūrybos procesą: švelnus, staigus, kampuotas, 
ovalinis, minkštas persisemia skirtingais Visatos energijos srautais, kurie jungiasi kaligrafijoje 
į vieningą visumą ir sąlygoja tolesnį improvizacijos elementų kupiną kūrybinį vyksmą. Tep- 
tuko struktūriniai ir linijiniai pėdsakai išplaukia iš menininko vidinės energijos ir daugybės 

skirtingy jo kürybinio potencialo galiy sutelktumo, spontaniskos energetiniy impulsu sklaidos, 
todél yra neprognozuojami. Pats kürimo aktas Cia atveria nei$semiamas spontaniskos küréjo 
improvizacijos galimybes. 

I$ pasakyto plaukia išvada, kad hieroglifas glüdintis kaligrafijos meno ištakose yra giliausias 
kinų kultūrą, jos estetikos ir meno tradiciją sistemiškai organizuojantis archetipas, savotiška 
civilizacinė šerdis, kuri vienija daugelį kitų šios daugiasluoksnės meninės kultūros tradicijos 
segmentų, pirmiausia kaligrafiją, tapybą, literatūrą ir poeziją. Todėl su hieroglifų raštu tiesiogiai 
su juo susijęs vizualumas, yra giliausia kinų kultūros esmę koreguojantis veiksnys, kuris apspren- 
džia pagrindinius specifinius ne tik kaligrafijos, tačiau ir su ja glaudžiai susijusios estetinės ir 
meninės kultūros raidos ypatumus. 

Taigi hieroglifas yra giliausias kinų kultūrą, jos estetikos ir meno tradiciją sistemiškai 
organizuojantis archetipas, savotiška civilizacinė šerdis, kuri vienija daugelį kitų šios dau- 
giasluoksnės meninės kultūros tradicijos segmentų, pirmiausia kaligrafiją, tapybą, literatūrą 
ir poeziją. Todėl ne tik hieroglifas, bet ir tiesiogiai su juo susijęs vizualumas, yra giliausia 
kinų kultūros esmė, suformuojanti pagrindinius specifinius jos estetinės ir meninės kultūros 
raidos ypatumus. 

Plėtojantis intelektualiai kinų kultūrai, kaligrafija traktuojama kaip savotiškas universa- 
lus jautriausias visuomenės ir asmenybės „seismografas“ ir įgauna vyraujančias pozicijas kinų 
menų hierarchijoje. Todėl kinų estetikos ir meno tradicijoje kaligrafija suvokiama ne tik kaip 
svarbiausias ir seniausias menas (protokaligrafijos pavyzdžiai datuojami XIV a. pr. Kr.), bet ir 
kaip siekiamybė. Bet kokios meno rūšies „kaligrafiškumas“ aiškinamas kaip esminis estetinės 
vertės kriterijus, kadangi ne tik šio meno kūrimui, bet ir suvokimui reikia ypatingo intelekto, 
rafinuotos humanitarinės, estetinės kultūros, leidžiančios pajusti slėpiningiausius meno kū- 
rinio sluoksnius. Kūrybos ir suvokimo procese dalyvauja daugybė kūrėjo psichofiziologinio 
potencialo veiksnių, atspindinčių asmenybės intelektualinę kultūrą, jos jautrumą įvairioms 
meno kūrinio grožio ir harmonijos apraiškoms. 

Nepaisant sudėtingų istorinių metamorfoziy, dvasinę kūrėjo energiją perteikianti kaligra- 
fija ir su emocingumu susijusi jos vizualiai išraiškinga estetinė funkcija yra nukreipta į univer- 
salius struktūrinius meno principus. Tai sąlygoja kinų estetikoje išplitusį požiūrį į kaligrafiją 
kaip į giliausios pirmapradės pasaulio organizacijos struktūros analogą, geriausiai atspindintį 
asmenybės ir jos kuriamos kaligrafijos ryšį su visatoje vykstančiais energijos procesais. Pagal 
šiuos archajiškus organicistinius požiūrius Dangus, Žemė ir žmogus energijos srautų ryšiais 
yra sujungti į vieningą sistemą ir neatskiriamai dalyvauja kūrybiniuose visatos procesuose. 
Tai viena svariausių priežasčių, kodėl gamtos energiją skleidžiantis hieroglifų raštas ir su juo 
tiesiogiai susijusi kaligrafija kinų estetikos ir meno tradicijoje suvokiama kaip pagrindinė 
tradicinės kinų kultūros ir menų sistemos šerdis. 

architektonika. Todel ilgainiui pagrindiniai kaligrafijos principai kiny estetikoje darosi vis 
universalesni ir tampa visų kitų meno rūšių estetinio vertinimo sistemos pagrindu, nes, kinų 
įsitikinimu, autentiškos kaligrafijos kūriniuose skleidžiasi visatos procesus atspindinti dinami- 
ka, kuri koduojama kūrinio vaizdinių sistemos energijos įtampa, ramybės ir vyksmo sąveika. 

Kinų kaligrafijos estetiniuose traktatuose rašoma, kad kaligrafijoje itin jautriai atsispindi 
ne tik kūrėjo asmenybės charakteris, erudicija, artistiškumas, bet ir silpnybės, negabumas, 
skonio trūkumas, nesugebėjimas susitelkti ir pan. Todėl suprantamas aukščiausių Kinijos ir 
Japonijos valstybės veikėjų bei valdininkų, priklausančių išsilavinusiam intelektualų sluoks- 
niui, išskirtinis dėmesys kaligrafijos įgūdžių tobulinimui. Yra likęs ir jų įnašas į kaligrafijos 
estetikos ir meno raidą. Šis dėmesys „stipraus“ ir „harmoningo“ kaligrafinio stiliaus bruožų 
įtvirtinimui atspindi ne tik asmenybės valią, inteligenciją, bet ir jos sugebėjimą valdyti save. 
Todėl kaligrafijos įgūdžių tobulinimas yra „neatsiejamas nuo darbo su savimi: jis ugdo savi- 
kontrolę, padeda pažinti save tam, kad būtų galima atsiskleisti, tapti naudingu visuomenei 
konfucinės mąstysenos požiūriu“ (Escande, Sers, 2003, p. 4). 

Atskiras ir labai svarbus estetikos problemų laukas apima kaligrafijos meno santykius ir 
meninės kūrybos principų sąsajas su kitomis meno rūšimis, ypač tapyba, poezija ir muzika. 
Kinų estetinės minties ir vaizduojamosios dailės recepcijos istorijoje kaligrafija vyrauja menų 
hierarchijoje, kadangi skleidžia kituose menuose energetinę kūrybos koncepciją, formuoja pa- 
grindines vizualinio pasaulio suvokimo ir jo interpretacijos struktūrines schemas. Kaligrafijos 
mene formalus vaizdinis, vadinasi, estetinis aspektas ilgainiui vis akivaizdžiau atitrūksta nuo 

prasminio informacinio, būdingo rašytiniam tekstui. Todėl kaligrafinių struktūrų sponta- 
niškame Zaisme iškyla erdvėje besiskleidžiančių struktūrų kompozicinių santykių formalios 
estetinės problemos. 

Tradicinėje kinų estetikoje tapyba beveik visada yra suvokiama kaip jaunesnis ir mažiau 
vertingas kaligrafijos atsišakojimas, išplaukiantis iš tų pačių ištakų, tai yra archajinių piktogra- 
mų, schematiškai atvaizduojančių tikrovės daiktus ir reiškinius. Čia norėtųsi paneigti vieną 
stereotipinį Vakarų estetikoje plačiai paplitusį prietarą apie šių menų nuolatinį jungimąsi 
vieno kinų menininko asmenyje. Tikrovėje iki Song epochos menininkų intelektualų sąjūdžio 
iškilimo kaligrafija ir tapyba retai jungdavosi vieno menininko asmenyje. Išsiskleidus minėtam 
sąjūdžiui atsirado daugiau garsių meno meistrų, kurie lygiagrečiai reiškiasi šiose meno rūšyse. 
Tačiau tarp jų buvo labai nedaug tokių, kurie pajėgia savo meninius sumanymus įgyvendinti 
aukštame meniniame lygyje. Iš daugybės šias meno rūšis kultivavusių meistrų galėčiau išskirti 
tik kelis Mi Fu, du iš keturių didžiųjų Yuan epochos meistrų Wu Zhen (1280-1354) ir Ni Zan 
(1301-1374), Zhao Mengfu (1254-1322), Dong Qichang (1555-1630) ir Zheng Xie, geriau 
Zinomas Zheng Banqiao (1693-1765) slapyvardziu. 

Pirmiausia yra akivaizdu, kad kinų kaligrafijos ir tušo tapybos raida yra glaudžiai susi- 
jusios. Kaligrafija, anksčiau suformavusi savo pamatinius kūrybos principus ir įsiviešpata- 
vusi menų hierarchijoje, veikia tas pačias meninės išraiškos priemones naudojančią tapybą. 
Akademinės estetikos ir dailės korifėjus Guo Xi savo traktate pakartoja Wang Xizhi mintį, 
kad „tas, kas meistriškai valdo kaligrafijos principus, yra meistras ir tapybos srityje“ (Guo Xi, 
1965, p. 91). Toks požiūris išlieka gyvybingas visoje vėlesnėje kinų tradicinės dailės istorijoje. 
Šanchajaus mokyklos atstovas Wu Changshuo teigia: „Ir tapybą, ir kaligrafiją zhuänshü stiliuje 
galima sugretinti. Ir čia ir ten - pagilinus mintis ir jausmus, apjungus juos, galima vienam 
laisvai skrieti erdvėje“ (Wu Changshuo, 1969, p. 491). 

Būtent iš kaligrafijos į tapybą pereina pagrindiniai spontaniškos kūrybos principai, 
galingas energetinis jos užtaisas, išskirtinis dėmesys kompozicijos problemoms, lanksčiai 
linijai, ritmui, grafinėms struktūroms, harmoningiems ir subalansuotiems erdvės perteikimo 
principams, tuščios erdvės emocinio poveikio galiai, kūrybos proceso traktavimui kaip Visatos 
harmonijos ritmų autentiško perteikimo būdui. Iš čia plaukia tiek kaligrafijos, tiek ir tapybos 
estetikoje plačiai paplitęs siekis „perteikti idėją“ (xieyi) arba „įkūnyti tiesą“ (xiezhen). Šis 
genetinis kaligrafijos ir tapybos ryšys akivaizdžiai regimas populiariame kinų tapybos žanre 
„bambuko tapyboje“. 

Kita vertus, ryšys yra tarp kaligrafijos ir kaligrafišku raštu rašomos poezijos, kurių ryšys 
kinams yra visiškai natūralus. „Tai, kas sieja poeziją ir tapybą, yra kaligrafija“ (Cheng, 1977, 
p. 20). Todėl kinų kultūros ir estetikos tradicijoje tapyba įgavo „tylios poezijos“ (wusheng shi) 
vardą, kadangi joms būdingos kūrybos priemonės yra tos pačios, panašios yra ir estetinio po- 

Su Shi (Su Dongpo, 1037-1101). Poemos fragmentas, 1082 m. Tušas, popierius 


veikio suvokėjui pasirenkamos meninės išraiškos priemonės. Daugybė garsių kinų kaligrafų, 
tapytojų lygiagrečiai pagrindinės kūrybinės veiklos srities reiškiasi ir kaip poetai. Klasikiniais 
šią tezę patvirtinančiais pavyzdžiais galime nurodyti Tang genijaus Wang Wei ir intelektualų 
lyderio Su Shih (Su Dong Po) kūrybą. Su jų pavardėmis asocijuojasi kinų poezijos ir tapybos 
istorijos viršūnės. Kalbėdamas apie Wang Wei įvairių kūrybinės raiškos sričių sąsajas Francois 
Chengas pastebi, kad jo tapybiniai ieškojimai yra taip paveikti hieroglifų išdėstymo manieros 
poezijoje, kad Song epochos poetas Su Dong Po teigia, kad „jo paveikslai yra poemos, o poemos 
yra paveikslai“ (Cheng, 1977, p. 20). 

Improvizaciniu pobūdžiu, nuolatinėmis ritminių struktūrų transformacijomis, jų sklaida 
paveikslo erdvėje, artistiškais gestų judesiais, dinamiškų, kontrastingų formų kaita, jų variaci- 
jomis ir užrašymo maniera kaligrafija taip pat yra artima muzikinei kūrybai. Todėl kaligrafija 
buvo suvokiama ne tik kaip tapyba be vaizdų, bet ir kaip muzika be garsų. Kaligrafijos, muzikos 
ir šokio principai yra panašūs; todėl kaligrafijos traktatuose ritminės kaligrafinės struktūros 
dažnai vaizdžiai palyginamos su šokio menu, muzika, dėl jiems būdingo spontaniško ritminio 
ir improvizacinio pobūdžio. „Kaligrafijai visiškai taip pat kaip ir muzikai yra būdingas kaip 
vienas pamatinių elementų - ritmas. Kaligrafijos kūriniai akivaizdžiai išryškina įvairius ritmo 
pasikeitimus tankių storų ir lieknų plonų, lengvų ir pabrėžtinai akcentuotų, apvalių ir pra- 
skydusių linijų pėdsakų, greitų arba lėtų, šviesaus ar tamsaus atspalvio. Kaligrafas atskleidžia 
savo idėjų srautą visiškai taip pat kaip ir muzikas. Todėl kai kurie meno kritikai dažnai vertina 
kaligrafijos kūrinius kaip tam tikrą muzikinio kūrinio dalį“ (Chen Tingyou, 2003, p. 10). Iš 
tikrųjų subtilus ritmo ir muzikalių kaligrafinių struktūrų sąveikos jausmas yra neatsiejami 
didžiųjų kinų kaligrafijos meistrų kūrinių bruožai. 

Iš čia plaukia tokios plačiai kaligrafy aplinkoje pasklidusios teptuko judesius apibüdi- 
nančios metaforos „teptuko šokis“, „teptuko muzika“, „teptuko žaismas“. Neatsitiktinai Tang 
epochos kaligrafas Zhang Hu formavo savo kaligrafijos stilių orientuodamasis ne tik į muziką, 
tačiau ir lanksčius, gracingus šokio judesius. Iš tikrųjų kiekvienas kaligrafo rankos judesys pa- 
sinėrus į meninės kūrybos procesą: švelnus, staigus, kampuotas, ovalinis, minkštas persisemia 
skirtingais Visatos energijos srautais, kurie jungiasi kaligrafijoje į vieningą visumą ir sąlygoja 
tolesnį improvizacijos elementų kupiną kūrybinį vyksmą. Teptuko struktūriniai ir linijiniai 
pėdsakai išplaukia iš menininko vidinės energijos ir daugybės skirtingų jo kūrybinio potencialo 
galių sutelktumo, spontaniškos energetinių impulsų sklaidos, todėl yra neprognozuojami. Pats 
kūrimo aktas čia atveria neišsemiamas spontaniškos kūrėjo improvizacijos galimybes. 


Tapyba kaip tylioji poezija 


Tapyba kinų menų klasifikacijos sistemoje įjungiama į platesnę sąvoką hua, kuri, be tapybos, 
turi ir kitas semantines prasmes: paveikslas, piešinys, grafika, pagražinimas, vaizdinys, simbolis, 
linija, brūkšnys. Šioje imlioje sąvokoje nėra aiškios takoskyros tarp tapybos, grafikos, graviūros, 
piešinio, monochrominio ir polichrominio vaizdavimo, kontūrinio piešinio ir kitokiomis mišrio- 
mis technikomis sukurtų meninių vaizdinių. Kita vertus, skirtingai nei Vakaruose asketiškomis 
toninėmis meninės išraiškos priemonėmis artima grafikai monochrominė tapyba yra laikoma 
subtiliausia tapybos forma, kuri aukščiau vertinama nei spalvingumu besiremianti polichrominė 
tapyba. Ir galiausiai, skirtingai nei indų ir Vakarų estetikos ir dailės tradicijose, Kinijoje tapybos 
menas suartinamas ne su skulptūra, o daugiau su tomis pačiomis medžiagomis bei artimomis 
meninės išraiškos priemonėmis besinaudojančia kaligrafija. 

Tapybos meno tradicijos Kinijoje - turtingos ir gilios. Jos šimtmečiais tobulinančią savo 
meninės išraiškos priemones tušo tapybą paverčia itin rafinuotu estetiniu požiūriu pasaulinės 
meno istorijos reiškiniu. Kinų ir Vakarų kultūros žinovas François Jullienas taikliai pastebi, kad 
„kinų tapybos istorija yra vienintelė palyginama su europietiška savo plėtotės ilgumu, dinamiš- 
kumu ir turtingumu - ji atsiskleidžia mums visai kitu pavidalu“ (Jullien, La Grande, 2003, p. 
40). Kinų tapybos tradicijoje lyginant su kitomis civilizacinėmis tradicijomis regimas stipresnis 
filosofinis užtaisas, stipresnis simbolinio ir asociatyvinio mąstymo poveikis. Tapytojai, kaip ir 
poetai, Kinijoje identifikuojami su filosofais ir vadinami „didžiaisiais išminčiais“. Pagrindinis 
tušo tapybos tikslas - pasinerti į gelmines būties paslaptis, atskleisti gyvenimo reiškinių esmę 
ir išryškinti subtilių žmogiškos sąmonės, kūrybinės dvasios poslinkių gimdomą artistiškumą ir 
eleganciją. Šiems tikslams įgyvendinti sukuriama savita spalvų, tonų, tuštumos, užuominų, 
metaforų, simbolinių kelionių tapybos vaizdinių pasaulyje poetika. 

Skirtingai nei Vakarų tapybos tradicija, kuri remiasi regos principais, kinų tušo tapybos 
tradicija pirmiausia yra „idėjų tapyba“, kadangi čia pagrindinis tapytojo dėmesys yra sutelktas 
ne į regimo pasaulio vaizdo, o į konkrečios idėjos perteikimg. Iš tikrųjų kinų tautos genijaus 
subtilumas atsiskleidžia ne kaligrafijoje ir poezijoje (nors jos pasiekia neįtikėtinų aukštumų), o 
būtent peizažo tapyboje, kuri yra aukščiausia kinų kultūros tobulumo ir elegancijos išraiška. Šis 
reikšmingiausias tušo tapybos žanras savo ruožtu skatina rafinuotos peizažo tapybos estetikos 
atsiradimą. 

Peizažas kinų tradicinėje peizažo tapybos estetikoje yra suvokiamas kaip neatsiejama mus 
supančio pasaulio dalis, kaip ir visi kiti objektai įjungtas į nuolatinių būties procesų metamor- 
fozių srautą. Tušo tapyboje dažniausiai vyrauja neryškūs subtiliai niuansuoti sukurti iš siauros 
atspalvių gamos ar netgi visai monochrominiai vaizdiniai. Jų vertinimo kriterijai kinų estetikos 
tradicijoje neretai yra tolimi Vakarų klasikinės estetikos nuostatoms. Įpratęs prie Vakarų tapybos 
kūrinių, kurie užgriozdinti daugybės detalių, išsiskiria ryškių spalvų gausa eilinis europietiškos 
tapybos tradicijoje susiformavęs meno mylėtojas suglumsta regėdamas brandžiai kinų peizažo 
tapybai būdingą spalvos ir kolorito santūrumą, stiliaus glaustumą, tuštumos ir neužpildyto 
paveikslo ploto estetinį reikšmingumą, didžiules vos paspalvintas popieriaus ar šilko ritinėlio 
erdves, estetinės užuominos ilgesį. 

Gvildenant tušo tapybos specifiškumo problemas, negalima užmiršti ir kinų kultūroje 
įsigalėjusios „trijų didžiųjų menų“ (kaligrafijos, tapybos, poezijos) vienybės idėjos, jų iškėlimo 
menų hierarchijoje. Visi šie menai kinų estetikos tradicijoje siejami su menininko dvasios 
polėkių ir energetinių impulsų išraiška, o teoriniuose traktatuose kalbama apie jų vidinį sa- 
ryšingumą, meninės išraiškos priemonių jungtį. Todėl kinų kultūros tradicijoje tapyba dėl 
jos galingo poetinio metaforinio užtaiso ir asociatyvinių ryšių su poezija bei simboliniais idėjos 

išraiškos principais buvo vadinama ,,tyligja poezija“ (wusheng shi). Tame nėra nieko nuosta- 
baus, kadangi, kaip minėjome, dauguma didžiųjų kinų tapytojų sėkmingai reiškėsi poezijos, 
kaligrafijos ir kituose meno ir mokslo srityse. Anot taiklaus Wing-Cheuk Chan pastebėjimo, 
„remiantis Kinijos meno filosofija, aukščiausias meno lygmuo gali būti atskleistas poezijos ir 
tapybos sąjungoje. Didi tapyba apima poeziją, o didi poezija apima tapybą. Tiesą sakant, po- 
ezija laikoma neregima tapyba, o tapyba - regima poezija. Pagrindinė šios vienovės priežastis 
glūdi jų bendroje prigimtyje: tai gamtos esmės atskleidimas. Poezija susitelkia ties gamybos 
procesu, laikinu Dao aspektu, tačiau tapyba ties konfigūracija, kosminiu Dao aspektu“ (Chan, 
Wing-Cheuk, 1985, p. 477). 

Iki X a. tapyba savo reikšmingumu dar neprilygsta poezijai ir kaligrafijai, tačiau nuo 
XI a. ji jau vyrauja menų hierarchijoje. Socialinis tapybos autoritetas Kinijoje jos kultūros 
klestėjimo periodais buvo milžiniškas. Daugelis žymiausių kultūros atstovų, ministrų, netgi 
imperatorių buvo talentingi tapytojai ir subtilūs šios meno rūšies plonybių žinovai. „Ilgą laiką 
kinai vertina tapybos meną kaip vieną iškiliausių žmogiško genijaus saviraiškos formų ir todėl 
būtent tapyboje jie įkūnija savo pasaulio ir gyvenimo filosofijos sampratą“ (Cohn, 1948, p. 9). 

Lyginant su Vakarų tapybos tradicija, kinų tušo tapyba yra persmelkta stipresniu filosofinės 
ir religinės pasaulėžiūros meditaciniu, dvasiniu ir poetiniu užtaisu, kuriam įtakos turi daoizmo 
ir čan estetikos išpuoselėtas gamtos harmonijos ir grožio poetizavimas. Vakarų tapybą He Qing 
vaizdžiai palygina su išsiliejančios iš kraštų triukšmingos upės vilnimis nušviestomis skaisčiai 
šviečiančios saulės, o kinų tapybą su tolumoje esančiu mėnulio šviesos nušviestu ežeru, ku- 
riame girdimas ramus vandens bangų pliuškenimas. „Kinų tapyba yra veikiama atmosferos 
arba vidinės tapytojo tylos ir gamtos tylos, kurios susipina, sutampa ir pakylėja į kosminę ir 
metafizinę tylą“ (He Qing, 1999, p. 11). 

Seniausios tapybos užuomazgos kinų civilizacijos erdvėje yra paleolito ir neolito epochų 
kapavietėse aptinkami asketišku stiliumi atlikti įvairiais mitiniais, maginiais simboliais ir vaiz- 
duojamos dailės motyvais papuošti keramikos ir medžio dirbiniai. Iš jų ilgainiui išsirutulioja 
tapiniai, vaizduojantys įvairius dievus, mitinius personažus ir skirtingus gamtos bei kasdienio 
žmonių gyvenimo reiškinius. Vienas ankstyvųjų kinų tapybos teoretikų Xie He (V a.) rašo, 
kad „apie tapybos ištakas legendos sako tik tai, kad ji kilo iš dievų ir dvasių, tačiau jų niekas 
neregėjo ir negirdėjo“ (Xie He, 1965, p. 65). 

Ankstyvieji sienų tapybos pavyzdžiai puošiantys rūmus, kapavietes ir šventyklas yra 
datuojami Rytų Zhou dinastijos valdymo laikais, t. y. apie 1200 m. pr. m. erą. Vėlesnė sienų 
tapyba gyvavusi Han imperijos laikais savo atlikimo maniera, siužetais ir stiliumi yra artima 
kitų didžiųjų civilizacijų analogiškoms tapybos formoms. „Nors Han dinastijos valdymo 
metu klestėjo menas, - rašo Francois Cheng, - tačiau nebuvo daug tapytų darbų. Daugelio 
šventyklų ir rūmų sienos buvo išdekoruotos freskomis, kurių jau nebėra. Šios epochos tapy- 

ba galima geriausiai atkurti per stilizuotas ir graviruotas akmenyse ar stelose figüras ir per 
gausius aprašančius tekstus. Kita vertus, šios sienų freskos šventyklose ir rūmuose išplaukia 
arba iš mitinių siužetų, arba semiasi įkvėpimo iš konfucinių šaltinių“ (Cheng, 1981, p. 10). 
Monumentalioji freskų tapyba atgimsta ir pasklinda Kinijoje dar keliomis bangomis kartu su 
iš Indijos plintančiu budistinės kultūros sklaidos srautu III- VII ir XII-XIV a. Ji, lyginant su 
kinų tušo tapyba, yra daug artimesnė Vakarų ir indų monumentalios tapybos tradicijoms. 

Tačiau kinų estetinio fenomeno savitumas giliausiai atsiskleidžia ne monumentaliosios 
freskų tapybos, o su kaligrafija savo istorinėje raidoje glaudžiai susijusioje ir vėliau suklestėju- 
sioje tušo tapybos tradicijoje. Kinų tušo tapyba ženkliai skiriasi nuo Egipto, Indijos, Antikos, 
Bizantijos ir Vakarų tapybos tradicijų, kadangi joje vyrauja skirtingi estetiniai principai, kitoks 
kūrėjo santykis su tikrove, dailininko naudojamos parankinės medžiagos, meninės išraiškos 
priemonės, kompozicijos samprata, vaizdavimo būdas, spalvos, meistriškumo samprata, 
vyraujantys žanrai, siužetai, motyvai ir įvaizdžių sistemos. Tušo tapybos paveikslai tapomi 
vertikaliuose arba horizontaliuose šilko ritinėliuose, arba popieriuje iš natūralių pigmentų 
padarytu juodu arba spalvotu tušu, pasitelkiant, kaip ir kaligrafijoje, minkšto lankstaus teptuko 
teikiamas meninės išraiškos galimybes. 

Kinų tapiniams svetimi Vakarų tapybos tradicijoje išplitę paveikslo erdvę apribojantys 
rėmai. Jų tapybos ritinėlis tiek savo forma, tiek ir funkcijomis ženkliai skiriasi nuo vakarietiško 
apčiuopiamais rėmais apribotos paveikslo sampratos. Jis neatlieka pastovios sieną puošiančios 
funkcijos, nekabinamas visuotinei apžvalgai, o ištraukiamas iš specialiai saugojimui skirtų 
dėžučių ir pakabinamas tik konkrečiam meninės kontempliacijos aktui, vėliau vėl susukamas 
ir padedamas kaip brangenybė saugojimui specialioje tapybos ritinėliams skirtoje dėžutėje. 
Todėlkinų meno suvokėjo santykis su tapybos kūriniu yra intymesnis, daugiau ritualizuotas. 
Kitas esminis Vakarų ir kinų tapybos skirtumas, kad pastarosios ypač spontaniškų krypčių 
šalininkams nepaprastai svarbus su gyvybiniu polėkiu susijęs energetinis principas ir siekimas 
peržengti europietiškai tapybos tradicijai būdingus akademinius apribojimus, kadangi meno 
kūrinio vertė čia neatsiejama nuo jame kūrėjo galingo energetinio užtaiso. 

Popieriuje ir šilko ritinėliuose tapomi tušo tapybos paveikslai pradeda plisti IV-V amžiais. 
Kaip savita pasaulietinio meno rūšis ji užgimsta intelektualų ir aristokratijos aplinkoje senovės 
ir viduramžių sandūroje po Han imperijos žlugimo Šešių dinastijų laikotarpyje. Nepaisant 
pasaulietinės kilmės tušo tapyboje įvairiais istorinės raidos tarpsniais regimas su jos kilme 
susijusių maginių bei sakralinių aspektų vaidmuo. Vėliau ji formuojasi veikiant daoistinėms 
estetinėms idėjoms, ką liudija plintantys tapyboje pirmiausia daoistiniai, o kiek vėliau ir čan- 
budistiniai religiniai siužetai. Ankstyvieji IV a. tušo tapybos kūriniai dar tolimi nuo vėlesnių 
amžių tapiniams būdingo galingo dvasinės energijos užtaiso ir meninės formos rafinuotumo. 
Juose peizažas yra dar tik pagalbinis fonas, kuriame vaizduojamos vyravusios to meto vaiz- 

dinéje sistemoje karietos, arkliai, skirtingus darbus dirbančios ar besiilsinčių žmonių figūros. 
Šie kūriniai neretai yra nenatūralių spalvų, grubios atlikimo manieros, kas itin akivaizdu 
vaizduojant medžius, uolas ir kalnus. 

Ankstyviausių peizažo tapybos pavyzdžių neišliko, tačiau remiantis rašytiniais šaltiniais 
manoma, kad jos užuomazgos monumentaliojoje freskų tapyboje pradeda skleistis apie IV a. 
pr. m. erą. Tiesa, iki mūsų laikų išliko vaizduojantys mitologines scenas su peizažo elementais 
graviruoti reljefai ir akmens stelos, taip pat piešiniai ant šilko ir lakuoto medžio, kuriuose 
žmonių figūros susipina su kraštovaizdžiais. Tušo tapybos kaip savarankiškos meno rūšies 
atsiradimas dažniausiai siejamas su IV-V a. gyvavusio Gu Kaizhi ir ankstyvųjų peizažo meis- 
tru Zong Bing ir Wang Wei (415- 443) kūriniais, kuriose ji glaudžiai siejasi su kaligrafija ir 
poezija. Trijų didžiųjų kinų menų kaligrafijos, tapybos ir poezijos vienybės principas ypatingą 
populiarumą įgauna IV- V a. išsiskleidusiame fengliu („vėtros ir srauto“) sąjūdyje. Vienas 
įtakingiausių fengliu estetikos šalininkų kinų poezijos genijus Tao Yuanming teigia, kad kai 
kūrėjas „nepajėgia išreikšti savo minties tapybinėmis meninės išraiškos priemonėmis, tuomet 
piešia hieroglifus, kai nepajėgia išreikšti savo minties raštu - tapo paveikslus“ (cit. pagal. Vi- 
nogradova, 1972, p. 8). Toliau jis aiškina, kad „kaligrafija ir tapyba yra skirtingi to paties kūno 
(tong ti) pavadinimai“ (cit. pagal Hu Sterk, 2004, p. 63). Tiesą sakant, tapybos, kaligrafijos ir 
poezijos meninės išraiškos priemonių suartėjimas regimas ir pirmojo peizažo tapybos atstovo 
ir teoretiko Zong Bing kūryboje. Joje aukštinamas tylus meditacijoje paskendusio peizažo 
tapybos meistro santykis su didžiąja gamtos grožio poezija. 

Valdant Sui ir ypač Tang dinastijoms, intensyviai besiplėtojanti tušo tapyba keičiasi, įgauna 
didesnę meninės išraiškos priemonių įvairovę ir subtilumą. Greta daoistinių, sparčiai plinta 
iš čanbudistiniai siužetai, kurių poveikis jaučiamas daugelio ankstyvųjų tapytojų kūryboje. 
Žymiausiais šio tarpsnio tapybos meistrais tampa Li Sixun (651-716), jo sūnus Li Zhaodao 
(aktyvi veikla apie 670- 730), Wu Daozi (680-760), Wang Wei (701-761). Wu Daozi yra 
priskiriamas prie didžiųjų ankstyvosios kinų tapybos meistrų, kurio kūryboje išryškėja naujos 
tendencijos. Jo polinkis išryškinti vingrios muzikalios linijos nei spalvos svarbą paveikia vė- 
lesnės tapybos raidą. Įvairių menų glaudaus persismelkimo procesas itin akivaizdus kito Tang 
epochos genijaus, puikaus tapytojo, poeto, kaligrafo ir muzikanto Wang Wei čanbudistinių 
estetinių idealų įtakoje susiformavusioje filosofinio peizažo koncepcijoje. Joje polinkis į asketišką 
kaligrafišką tapymo manierą, monochrominę spalvos sampratą, glaudžiai siejasi su poetišku 
psichologizuotu požiūriu į kūrybą ir gamtos suvokimą. Kai jis netapydavo ir nekurdavo eilių 
dažnai muzikuodavo žvelgdamas į tai kaip svarbią savo meninės kūrybos proceso dalį disci- 
plinuojančią mintis ir nuteikiančią veiksmingam meninės kūrybos procesui. Jo universalių 
siekių persmelktoje kūryboje tapytojo, poeto, kaligrafo ir muziko įgūdžiai tarsi susilydo. Į pa- 
veikslus sumaniai inkorporuotos kaligrafiškos muzikalios eiles suteikia jo tapiniams ypatingą 


202 


HIERARCHINIS MENU SISTEMOS POBÜDIS 


poetiskuma. Fengliu šalininkai ir Wang Wei savo kūrybiniais ieškojimais ir atradimais skatina 
šlovingos wenrenhua (intelektualų) tapybos tradicijos užgimimą, kurioje ryškėja kokybiškai 
naujas tapybos suartėjimas su kaligrafija ir poezija. 

Kita vertus, Tang ir Penkių dinastijų tapytojai, įsisavinę naujas technines meninės išraiškos 
ir virtuoziško teptuko valdymo galimybes, siekia atsiriboti tapybą nuo kaligrafijos ir įtvirtinti 
jos elito aplinkoje augantį socialinį prestižą. Tai itin akivaizdu tampa Tang imperatorių nuos- 
tatose, kai klesti prie imperijos valdovų rūmų įkuriamos vaizduojamosios dailės akademijos, 
o provincijoje plinta vietinės dailės mokyklos. 

Su dailininkais profesionalais tuomet tušo tapyboje reiškiasi ir nepriklausomi dažniausiai 
aristokratų, valdininkų ir vienuolių socialiniams sluoksniams priklausantys tapytojai, kurių 
siekis vaizduoti kraštovaizdžio grožį ir kitus siužetus skleidžiasi kaip ryški anksčiau susiforma- 
vusios kaligrafijos estetinių principų ir meninės išraiškos priemonių įtaka. Tapybos kūriniai su 
kaligrafiškai užrašytais glaustais poetiniais tekstais buvo plačiai kultivuojami ne tik menininkų, 
vienuolių, tačiau pirmiausia imperatorių šeimose bei rūmų ir provincijos aukščiausių rangų 
aristokratijos ir valdininkijos aplinkoje. 

Plėtojantis vaizduojamajai dailiai ilgainiui susiformuoja širmų, pakabinamų ritinių, al- 
bumų, vėduoklių tapyba, klostosi savita tapybos žanrų hierarchija: religinis, buitinis, peizažo, 
medžių ir namų, paukščių ir gyvūnų, gėlių, bambuko ir pan. Iš jų svarbiausias pagal poveikį 
vėlesnei kinų meninės kultūros raidai, o taip pat teorinės refleksijos aspektu yra peizažo ta- 
pybos žanras, kuriam daugiausiai skirta estetinių traktatų. Mi Fu savo „Tapybos istorijoje“ 
teigia: „pradžioje yra paveikslai, vaizduojantys budistinius siužetus, toliau - peizažai, teikiantys 
„neišsenkantį džiaugsmą, tarp jų patys gražiausi yra vaizduojantys ūkus ir debesis, toliau seka 
bambuko ir akmenų tapyba, o po jų - gėlės ir augalai. Tapyba gi vaizduojanti gražias moteris 
ir žanrą „kailiai ir plunksnos“ (žvėrys ir paukščiai) yra skirti „tik aukštuomenės žmonių pasi- 
linksminimui. [Tokių paveikslų] negalima rodyti greta grynų meno brangenybių“ (par. 158, 
Mi Fu, 1983, p. 175). Čia Mi Fu brėžia skirtį ne tiek tarp jo gyvenimo metu aiškiai išsikrista- 
lizavusių tapybos žanrų, tačiau ir kreipiasi į didžių tapybos meistrų sukurtų kurinių galingą 
dvasinį užtaisą. Klasikiniuose kinų tapybai skirtuose traktatuose ši meno rūšis dažniausiai 
skirstoma į keturis pagrindinius žanrus: 1) peizažo, 2) žmonių ir daiktų, 3) gėlių ir paukščių, 
4) augalų ir vabzdžių. Kiekvienas iš jų pasižymi savitais bruožais, istorija ir didžiais šių žanrų 
srityje dirbusiais tapybos meistrais. Pradedant Tang ir Song dinastijų valdymo laikais vis 
akivaizdžiau tapybos žanrų hierarchijoje įsivyrauja peizažas, su kuriuo ir siejasi svariausi kinų 
tapybos laimėjimai. Aukštą meniškumo lygį pasiekusi peizažo tapyba tampa iškiliausia kinų 
tautos genijaus sukurta meno forma, kurioje atsiskleidžia charakteringi tušo tapybos bruožai, 
pirmiausia jos glaudus ryšys su kaligrafija ir poezija, galingas filosofinis užtaisas, asociatyvumas, 
potraukis simbolinei raiškai ir estetinei užuominai. 

Minėtas tapybos ryšių su kaligrafija ir poezija leitmotyvas skamba įvairių epochų tapybos 
estetikos traktatuose. Tame neabejotinai yra daug tiesos, todėl tarsi pratęsdamas savo pirmtakų 
mintis Shi Tao pabrėžia, kad „nors tapyba ir kaligrafija yra skirtingos meno rūšys, tačiau savo 
technika jos yra tapačios“ (Shi Tao, 1978, p. 84). Iš tikrųjų tapybai kaip ir kaligrafijai vienodai 
svarbus paveikslo erdvinių, kompozicinių, daugybės teptuko valdymo technikos, energetinių 
impulsų įvaldymo problemų sprendimas ir poetiškumas perteikiant idėją. Iš tikrųjų poetinio 
prado išryškinimas kūrinyje yra vienas pagrindinių peizažo tapybos estetikos traktatuose ke- 
liamų dailininkui uždavinių. Subtiliai į paveikslo erdvę įkomponuotos ir kaligrafiškai užrašytos 
eilės tarsi papildo peizažo vaizdinius, išryškina užslėptas simbolines prasmes, estetine užuominų 
kalba atveria naujas meninių vaizdinių suvokimo erdves. 

Tiesą sakant, tapybos ir poezijos harmoningos sąveikos idėja būdinga ne tik kinams, ta- 
čiau ir Antikos bei Vakarų meno tradicijai. Prisiminkime romėnų poeto Horacijaus sparnuotą 
frazę Ut pictura poesis („poezija kaip tapyba“), kuri pabrėžia poetinio ir tapybinio vaizdinio 
panašumus. Tačiau Vakarų tapybos tradicijoje lyginant su kinų, Horacijaus teiginys skamba tik 
kaip graži frazė, kadangi kinų estetinėje ir meno tradicijoje šis ryšys, skirtingai nei antikos ar 
Vakarų, yra fundamentalus, visa aprėpiantis. Tapybos ir poezijos dvasinės giminystės leitmo- 
tyvas nuolatos skamba daugelio didžių kinų peizažo tapybos meistrų ir teoretikų, pavyzdžiui, 
Wang Wei, Su Shih, Zhang Yanyuan, Wen Tong, Wang de Yanling ir kitų traktatuose. Čia 
norėčiau priminti, kad daug didžiųjų kinų (šią tradiciją perėmė korėjiečiai ir japonai) tapy- 
bos meistrų buvo ir pripažinimą įgavę poetai. Ir galiausiai tikriausiai neatsitiktinai tarp kinų 
menininkų gyvuoja plačiai paplitęs požiūris, kad „poezija yra neregima tapyba, o tapyba yra 
regima poezija, kuri suvokiama akimis“. 

Glaudus vaizdo ir teksto ryšys kinų dailėje susiformuoja iš senovės kinų vaizdinio pasaulio 
suvokimo koncepcijos. Juk tapyba ir iš rašto išsirutuliojusi kaligrafija, turi bendras ištakas, 

artimus kūrybos principus. Vadinasi, poeziją ir tapybą sieja menų hierarchijos viršūnėje esanti 
kaligrafija, kuri suvokiama kaip dvasingiausias menas lyginant su tapyba, poezija, muzika ir 
kitais menais. Zhang Yanyuan tarsi apibendrindamas senovės kinų požiūrius teigia, kad tapyba 
ir kaligrafija nėra žmonių išradimas, nes „ji atsirado natūraliai, gamtoje, o ne iš kieno nors 
žodžių ar veiksmų“ (Zhang Yanyuan, 1975, p. 335). 

Vaizdas ir tekstas kinų peizažo tapyboje gyvuoja greta, siejasi vienas su kitu ir papildo 
vienas kitą. Tai akivaizdžiai regime daugelio didžių kinų peizažo tapybos meistrų kūriniuose, 
kuriuose tapybinį vaizdinį papildo kaligrafiškai užrašytas poetinis tekstas. Tačiau ypatingas 
tapybos ir poezijos suartėjimas regimas Ming epochoje iškilusioje vadinamoje Wu (dabar 
Sudžou) mokykloje, kurioje nuosekliai tekstas yra iliustruojamas vaizdiniais, pasitelkiant įvai- 
rias literatūrinių šaltinių citatas. Šios mokyklos plėtojama glaudžios skirtingų menų sąveikos 
tradicija įgauna „poezijos tapyboje“ pavadinimą. Tokio pobūdžio kūrinių tikslas padėti meno 
mylėtojams „klajoti“ meninių vaizdinių įkvėpto teksto erdvėje. Šiandien galime tik apgailestau- 
ti, kad Ming epochos menininkai ir teoretikai, laikydami tokius kūrinius savaime suprantamais, 
neskyrė jokio dėmesio juose išryškėjusių teksto ir vaizdo ryšių teoriniams apmąstymams. 

Akademikų dailės tradicijai iššūkį metę įvairiapusiškai išsilavinę intelektualų (wenrenhua) 
mokyklos atstovai Su Shi ir Mi Fu, atsiriboję nuo akademinei dailei būdingo normatyvumo, 
grožio ieško slėpiningoje gamtos poetikoje, jos harmonijos formų įvairovėje. Jie įkvėpimo 
versmes suranda ankstesnėse spontaniškos tapybos tradicijose, ypač fengliu šalininkų, jungusių 
trijų didžiųjų menų laimėjimus kūryboje. Vadinasi, intelektualų estetikoje atgimsta ir galingai 
išsiskleidžia fengliu meistrams ir Wang Wei (701-761) būdingas kaligrafijos, tapybos ir poe- 
zijos persismelkimas. Šias estetines nuostatas plėtojantys intelektualų lyderiai Su Shi, Mi Fu 
siekia išryškinti tapybos, kaligrafijos, poezijos ir muzikos vidinius ryšius, muzikalių ir poetiškų 
tapybinių vaizdinių persismelkimo galimybes. Iš tikrųjų kaligrafiškai įkomponuotos eilės jų 
tapiniuose papildo meno kūrinius naujomis užslėptomis prasmėmis, suteikia jiems papildomą 
vaizdingumą, simboliškumą ir metaforiškumą, kuris suvokėjams asocijuojasi su gelme. 

Poetiškumo dvasios prisodrintą grožio sampratą jie peizažuose perteikia harmoningomis 
linijomis, spalvomis, kaligrafiškai užrašytomis eilėmis, kurios išreiškia jautriausius emocinius 
išgyvenimus. Rafinuotoje poetinių įvaizdžių prisodrintoje intelektualų peizažo tapyboje 
išryškėja reakcija į Akademijos narių aplinkoje kultivuojamas realistinio stiliaus nuostatas. 
Iš čia plaukia daoizmo ir čan estetinių idealų paveiktų intelektualų natūralaus spontaniško 
meistriškumo ir poetinių kūrybinės dvasios polėkių aukštinimas. 

Intelektualų pasėtos poetinio prado aukštinimo sėklos vėliau išbujoja Pietų Song ir Yuan 
dinastijų valdymo laikais, kai itin vertinama rafinuotos ir artistiškos wen kultūros dvasia. 
„Wen, - rašo intelektualų estetikos žinovė Nicole Vandier -Nicolas, - atspindi giliausią inte- 
lektualų dvasios esmę. Kartu su poezija, kaligrafija ir tapyba ji suvokiama lygiavertė meninei 

kūrybai išraiška“ (Nicole Vandier-Nicolas, 1983, p. 7-8). Iš dvasinio prado svarbos kūryboje 
sureikšminimo plaukia egzaltuotas intelektualų poetinio prado kultas. Todėl poetiškumas 
tapyboje tampa gero skonio ir dailininko kūrinio estetinės vertės vienu svarbiausiu krite- 
rijumi. Jis privalo subtilių metaforiškų vaizdinių kalba perteikti slėpiningą poezijos dvasią 
savo kūriniuose. Kadangi kinų poetinė kalba dėl hieroglifų rašto situatyvumo yra ganėtinai 
miglota, kupina daugybės poteksčių, asociacijų ir netikėtų vaizduotės polėkių, todėl poetinio 
prado išryškinimas tapybos kūrinyje tampa vienu sudėtingiausių uždavinių liudijančių apie 
konkretaus dailininko talento jėgą. 

Todėl poetiškumo dvasios perteikimas kinų peizažo tapybos tradicijoje tampa vienu svar- 
biausių dailininkų kūrybinių siekių, reikalaujančių poezijos ir kaligrafijos subtilybių įvaldymo. 
Tang epochos peizažuose kaligrafiški poetiniai užrašai yra glausti, jie daromi smulkiu šriftu 
paveikslo vaizdinėje sistemoje neišsiskiriančiose vietose. Song dinastijos peizažuose jie jau 
plečia savo įtakos sritį ir užima reikšmingesnę vietą paveikslo kompozicijoje, tarsi pabrėždami 
intelektualų estetikai svarbų poetiškumo aspektą. Įdėmiau žvelgiant į Penkių dinastijų ir Song 
epochos didžiųjų tapybos meistrų Jing Hao, Li Cheng, Fan Kuan, Guo Xi, Li Tang, Liang Kai, 
Ma Yuan, Xia Gui peizažus, darosi akivaizdu, kad vis dažniau atsirandantis saikingas poeti- 
nis kaligrafinis užrašas yra pajungtas vieningai kuriamo vaizdinio sistemai. Šios savybės su 
išraiškingos linijos grožio ir santūraus spalvinio sprendimo elegancijos, šlapio, šviesaus tušo, 
tankių, retų, vertikalių, horizontalių brūkšnių harmoningos sąveikos išryškinimu atsispindi 
geriausiuose nuotaikinguose to meto čan estetikos dvasia sukurtuose Ma Yuan ir Ma Lin 
peizažuose. Greta kaligrafinių užrašų, tapyboje plinta dailininko dedamas paveikslo kampu- 
tyje rusvos spalvos kvadratinis personalinis antspaudas, kuris, sumaniai įjungtas į paveikslo 
kompozicinę sistemą, išryškina vyraujančios nuotaikos svarbą ir pastovumą. Šiaurės Song 
dinastijos valdymo metu tapyba jau įgauna aukščiausios meno rūšies nustelbiančios savo 
svarba kaligrafiją statusą. 

Tapybos, poezijos ir kaligrafijos suartėjimas ir susipynimas po mongolų okupacijos Yuan 
epochoje ženkliai stiprėja, vis didesnę įtaką dailėje įgauna čan peizažo tapybos estetikos šali- 
ninkai. Jie ypatingą dėmesį teikia emociniam „poetiškumo“ aspekto išryškinimui peizažuose, 
o kiti tapybos žanrai šioje tragizmo kupinoje epochoje tarsi nuslenka į antrą eilę. Kaligrafiški 
užrašai didėja pagal apimtį, tai yra užrašomų hieroglifų skaičiumi ir užimama vieta paveikslo 
kompozicinėje erdvėje; poetinės minties proveržiai užrašomi gerai matomose peizažų vietose, 
jie įjungiami į bendrą paveikslo kompoziciją ir funkcionuoja kaip neatsiejama jo vaizdinės 
sistemos dalis. 

Aktyvindami kaligrafijos vaidmenį Yuan epochos peizažo meistrai Wu Zhen, Ni Zhan, 
Huang Gongwang kartu išsaugoja skirtingų vaizdinių ir kaligrafinių poetiškų sistemų susi- 
pynimo pusiausvyrą, atsispindinčią sudėtinguose asimetriškose kompozicijų sprendimuose. 

Vaizdinėje šių tapytojų paveikslų sistemoje akivaizdžiai vyrauja tapyto peizažo poetiški ir 
nuotaikingi elementai, kurie papildomi vaizdinei sistemai būtinais neretai daug erdvės uži- 
mančiais kaligrafiškais užrašais. 

Vėliau ypač Xu Wei (1521-1593) kūriniuose kaligrafinių užrašų svoris tolydžio auga, 
poetinės kaligrafiškai užrašytos eilės neretai užima ženklią paveikslo kompozicijos dalį. Skir- 
tingos spontaniško stiliaus tapybos kryptys perėmė ir toliau savitai plėtojo kaligrafijos menui 
būdingus spontaniško rankos judesio principus, kurių poveikis ryškus posakiuose „raštu iš- 
reikšti idėją“ (xieyi) ir „raštu išreikšti tiesą“ (xiezhen). Tradicinės kinų tapybos žanras, kuriame 
ryšys su pamatiniais kaligrafijos meno principais yra itin stiprus, būtų bambuko tapyboje. Šią 
tendenciją akivaizdžiai regime pripažinto šio žanro meistro, priklausiusio garsiajai aštuonių 
ekscentriškų Yangzhou grupei, Zheng Xie (1693-1765), plačiau žinomo Zheng Bangiao sla- 
pyvardžiu, kūriniuose. 

Gvildenant geriausių kinų tapybos pavyzdžių savitumą ir jų emocinio poveikio galią, 
būtina užsiminti apie didiesiems kinų peizažo tapybos meistrams būdingą stiliaus glaustumą, 
sugebėjimą apsiriboti minimaliausiomis meninės išraiškos priemonėmis ir galėjimą jomis 
pasiekti maksimalų estetinio poveikio efektą. „Tapyboje išgauti sudėtingumą nesunku, sun- 
kumas glūdi - supaprastinime. Itin didi turi būti apibendrinimo galia dailininko dirbančio 
„sudėtingos įvairovės“ stiliuje“ (Huang Binhong, 1969, p. 498). Iš tikrųjų daugelio didžiųjų 
kinų peizažo meistrų kūriniuose beveik neaptiksime Vakarų, indų, Bizantijos ir kitoms di- 
džiosioms tapybos tradicijoms būdingų perkrovimų detalėmis, nesaikingų spalvos galimybių 
panaudojimų. 

Vadinasi, svariausi kinų tradicinės vaizduojamosios dailės laimėjimai pirmiausia siejasi 
su unikalia peizažo tapybos estetika ir jos įtakoje sukurtu įstabiu kompozicijos, spalvos ir 
formos harmonija dvelkiančiu peizažo tapybos fenomenu, kuris savo viršūnę pasiekia Song 
meistrų kūriniuose. Nors jie kuria idealios, o ne realios gamtos harmoningą vaizdinį, tačiau 
humanistinio patoso kupini tapiniai giliai išreiškia intelektualių, artistiškai mąstančių ir 
subtiliai suvokiančių estetinių ir meninių vertybių svarbą žmonių dvasinį pasaulį. Šių tapy- 
tojų kūriniuose peizažo žanras pasiekia jokiai kitai pasaulio tapybos tradicijai nepasiekiamų 
dvasinio skrydžio aukštumų. 


Skulptūros formų įvairovė 
Skirtingai nei egiptiečių, asirų, persų, graikų ir indų meno tradicijose, kuriose skulptūros menas 


glaudžiai suaugęs su turtinga ir įvairaus stiliaus bei formų architektūros tradicija, kinų menų sis- 
temoje skulptūra neįgauna tokio svarbaus vaidmens, kadangi akivaizdžiai nustelbiama elitiniuose 

Budistiniai skulptūriniai reljefai, iškalti uolose Dazu vietovėje. Qin imperatoriaus mauzoliejaus terakotinė 


VII- Xa. kariuomenė. 246-208 m. pr. m. e. 


visuomenės sluoksniuose kultivuojamos kaligrafijos, tapybos, poezijos ir muzikos. Skulptūra 
dėl pabrėžtino medžiagiškumo ir glaudaus ryšio su amatininkystės tradicijomis traktuojama 
kaip visaverčio meno statuso dar neįgijusi daugiau darbinės nei kūrybinės veiklos sritis, todėl 
jai būdingas anonimiškumas. Daugybės garsiausių kinų skulptūros tradicijos kūrinių autorių 
pavardės dėl šios priežasties yra nežinomos. 

Tradicinėje kinų skulptūroje galima išskirti kai kurias indų, Artimųjų Rytų ir senovės 
graikų civilizacijoms būdingas kiek savitai besiplėtojančias skulptūros formas: bareljefus, 
monumentalią skulptūrą, aptinkamą daugybės valdovų ir kitų didžiūnų, karo vadų laidojimo 
kompleksuose, artimą indų budistinės skulptūros tradicijai monumentalią uolų vienuolynų 
arba uolose išskobtą skulptūrą, dekoratyvią šventyklų skulptūrą, stambią terakotinę ir smulkią 
laidotuvių skulptūrą, dekoratyvią taikomąją skulptūrą, įvairius skulptūrinius reljefus, iškaltus 
skirtinguose akmenyse. Po kinų imperijos žlugimo plėtojasi monumentaliai Vakarų skulptūrai 
artimos ir daugelis kitų modernios skulptūros formų. 

Han imperijos laikų skulptūroje, ypač II a. bareljefuose, regime daug panašumų su 
dekoratyviais subtiliu linijiniu piešiniu išsiskiriančiais persų ir asirų bareljefais. Šiuos sti- 
liaus ir plastinių formų panašumus tikriausiai galime paaiškinti gausėjančiais prekybiniais 
ir kultūriniais ryšiais su Persų imperijos teritorijoje skirtingu metu išsiskleidusiais Baktrijos, 
Partos, Horasano, Nišapūro kultūros ir meno centrais, kuriuose ji tradiciškai buvo išplitusi. 

Šešių dinastijų ir Tang epochos laikais skulptūra pasiekia savo klestėjimą ir intensyviai 
plėtojasi iki XIII a., paskui palaipsniui menkėja ir išgyvena nuosmukį. Kinų monumentalioji 
skulptūra lyginant su kitų civilizacijų skulptūros tradicijomis išsiskiria kai kuriais specifiniais 
bruožais, pirmiausia harmoningo santykio tarp kanono keliamų reikalavimų, realistiškumo, 

Ming ir Qing dinastijų imperatoriškieji mauzoliejai Didysis Lešano Buddha, Sičuano provincija. 
Aukštis 70,7 m, 713-803 m. 


ekspresijos ir atskirų charakteringų detalių dekoratyvumo. Kalbėdami apie kanonizavimo ten- 
denciją galime teigti, kad daug panašių formalių ir kompozicinių sprendimų regime įvairiose 
epochose ir skirtingos plačios kinų imperijos regionuose. Kanoniškumas čia reiškiasi kaip 
savitas konkrečių gyvūnų detalių simbolinis traktavimas. Ypatingas kinų skulptorių dėmesys 
ekspresijai yra paaiškinamas energetinės meninės kūrybos koncepcijos poveikiu, kurios men- 
kesnė įtaka regima į meditacinių ir rimties aspektų išryškinimą nukreiptoje čanbudistinėje 
tradicijoje vaizduojančioje Buddhą ir kitus šios krypties panteono religinius personažus. Čia 
kaip ir įvairių gyvūnų skulptūrose pagrindinis dėmesys kreipiamas į simbolinę prasmę turinčių 
dekoratyvių kanoniškų detalių išryškinimą. 

Kinijoje, nors ir vyrauja rašto žodžio kultūros kultas, tačiau greta skleidžiasi ir kitas pana- 
šus į Egipto pomirtinio gyvenimo kultas, todėl daug vertingų skulptūros meno kūrinių išlieka 
laidojimui skirtuose imperatorių ir kitų įtakingų valstybės veikėjų memorialuose. Tad galime 
teigti, kad iš daugybės tradicinės skulptūros formų estetiniu požiūriu svarbi yra laidotuvių 
kompleksų monumentalioji skulptūra, kurios reprezentatyvūs pavyzdžiai yra išdėstomi prie 
vadinamojo „dvasios kelio“, vedančio į centrinę memorialinio ansamblio dalį. Tai dažniausiai 
Han, Tang ir Ming epochų abiejose tokio kelio pusėse išdėstytos poros stambių simbolinę 
prasmę turinčių realių ar mitinių gyvūnų liūtų, dramblių, žirgų-drakonų, vienaragių, arklių, 
tigrų, bulių, šernų stambios apimtinės skulptūros. Iš garsiausių šio tipo skulptūros pavyzdžių 
pirmiausia verta išskirti II a. per. m. e. skulptūras Šensi provincijoje prie Maolinio pilkapio ir 
toje pačioje provincijoje Tang epochos Cianlinio pilkapius, prieigas prie kurių puošia įspūdin- 

gos monumentalios gyvūnų figūros. Pastarasis kompleksas išsiskiria savo monumentaliomis 
statiškomis gyvūnų figūromis, kurioms būdingas natūralizmas, formų apibendrinimas, sąly- 
ginumas, masyvumas. Greta regime ir natūralaus dydžio su visa karine apranga kariūnus. Jų 
veido bruožai ir aprangos detalės dekoratyviai stilizuotos. 

Kiek kitoks yra skulptūrų ansamblis Ming dinastijos įkūrėjo Zhu Yuanzhang laidojimo 
komplekse netoli Nankino. Kelyje į aukštesnėje vietovėje esančią kapavietę buvo nutiesta „dva- 
sių alėja“, kurioje išdėstyta 14 porinių iš granito iškaltų realių ir mitinių gyvūnų figūrų: liūtų, 
dramblių, kupranugarių, vienaragių ir kitų gyvūnų. Lyginant su analogiškomis mūsų aptar- 
tomis Tang epochos skulptūromis, šiame komplekse ženkliai sumažėja jų dydis, tačiau išlieka 
panašus jų traktavimo natūralizmas, skobiamų formų masyvumas, statiškumas, tik plastinių 
formų pateikimo stilius yra rafinuotesnis. Čia atsiranda įvairios dekoratyvios ornamentinės 
struktūros, skulptūrų pozos yra natūralesnės ir gracingesnės. 

Kita nemažiau svarbi monumentaliosios skulptūros forma yra olose išskobta budistinių 
vienuolynų skulptūra, kuri skverbiasi į Kiniją nuo trečio amžiaus, tačiau apogėjų pasiekia 
valdant Tang dinastijai. Ji išsiskiria įspūdingais masteliais ir apibendrintomis formomis. Ši 
skulptūros tradicija glaudžiai susijusi su iš Indijos plintančiomis budistinės skulptūros for- 
momis; įvairiais apibendrintais Buddhos, archatų, bodisatvų ir kitų budistinio dievų panteono 
vaizdiniais, kurie dvelkia asketiškumu, paslaptingumu ir elegancija. Lyginant su indiška budis- 
tinės skulptūros tradicija, kinų menininkai daugiau pabrėžia skulptūrinės formos masyvumą 
ir linksta į platesnius vaizdinių apibendrinimus. 

Kita specifinė kinų skulptūros forma yra plačiai paplitusi dažniausiai smulki laidojimo 
skulptūra, kuri vaizduoja žmonės, karius, žirgus ir įvairius kitus gyvūnus, lydinčius laidojamą 
asmenybę į pomirtinį gyvenimą. Tai dažniausiai terakotinės, iš akmens, medžio, metalo su- 
kurtos skulptūros, kurios yra įvairaus dydžio ir formų. Garsiausi išlikę šią skulptūros raidos 
tendenciją reprezentuojantys kūriniai yra Qin imperatoriaus Shi Huang Di milžiniškos tera- 
kotinės kariuomenės karių ir žirgų skulptūros, kurios išsiskiria pabrėžtinai realistine kuriamų 
vaizdinių traktuote. Panašiuose laidojimo ansambliuose aptinkama ir daugybė kitokios iš 
įvairių medžiagų pagamintos, netgi spalvotos ir glazūruotos skulptūros, vaizduojančios šokėjas 
ir įvairius gyvūnus, pavyzdžių. 

Dar viena reikšminga skulptūros rūšis yra šventyklų skulptūra, kuri pradeda plėtotis 
Han dinastijos valdymo metu, tačiau reikšmingas pakilimas regimas Tang ir Song epochose, 
kada sukuriama daug didingus šventyklų ansamblius puošiančių skulptūrų. Estetiniu požiū- 
riu mažiau reikšminga yra plačiai paplitusi Kinijoje smulki dekoratyvinė taikomoji skulptūra 
ir dekoratyvines rūmų, pilių, apsauginių sienų, laidojimo memorialų dekoravimo funkcijas 
atliekantys iš įvairių akmens rūšių išskobti reljefai, kurie, nors yra įvairių formų, tačiau nepre- 
tenduoja į estetinį subtilumą ir vertę. 

Atskira plačiai išplitusi Kinijoje skulptūros forma yra smulkioji iš medžio, akmens, nefrito, 
dramblio kaulo, metalo kuriama skulptūra. Lyginant su kita panašių skulptūros formų išplitimo 
civilizacija, Egiptu, Kinijoje galime pastebėti ne tik išorinius panašumus, tačiau ir esminius 
skirtumus. Pirmiausia iškart į akis krintantis panašumas - tai išskirtinis dėmesys įvairioms ap- 
imtinėmis gyvūnų formoms, kurios dėl religijų, kraštovaizdžių, faunos ir, svarbiausia, skirtingų 
estetiškumo sampratų evoliucionuoja skirtingomis kryptimis. Esminis šių didžių mažosios 
plastikos tradicijų skirtumas išryškėja didesniu kinų skulptorių dėmesiu apimtinėms formoms, 
potraukiu groteskui ir lakios vaizduotės polėkiams. 


Kinų sodų meno estetika 


Be mūsų aptartų meno formų, Kinijai būdinga ir unikali parkų ir sodų meno estetikos tradicija. 
Gvildenant ją iškart išnyra mums įprastų lietuviškų sąvokų adekvatumo problema įvardinant 
šį sudėtingą kinų estetinės ir meninės kultūros reiškinį. Lietuvių kalboje yra dvi artimos kinų 
sodų menui sąvokos sodas ir parkas. Pirmoji iškart jau pasąmonės lygmenyje asocijuojasi su 
greta tradicinio lietuvio namo esančiais vaismedžių ar vaiskrūmių grupėmis apsodintais žemės 
plotais, kurių pagrindinis tikslas - praturtinti namo gyventojų maisto racioną, kas visiškai 
svetima kiniškai sodo sampratai. O išgirdus kitą tarptautinę sąvoką „parkas“ vaizduotėje iškyla 
prie dvarų seniai sukurti landšaftiniai parkai arba taip pat parkais vadinamos į miestų teritorijas 
patekusios natūralios gamtos oazės, kurios pritaikomos žmonių poilsiui, pasivaikščiojimams ir 
kitoms pramogoms. Kinų tradicinių sodų kūrimo estetikoje nėra šios lietuviškų ir europietiškų 
sąvokų sodas ir parkas priešpriešos. Skirtinguose kinų sodų estetikos tipuose aptiksime ir viena, 
ir kita. Čia iš tikrųjų regime visą natūralios ir žmogaus pastangų patobulintų gamtos formų 
įvairovę, kuri jungia į vieningas sistemas natūralius kalnų, uolų, miškų, ežerų, upių, įvairiausių 
augalų elementus su žmogaus iškastais tvenkiniais, nutiestais takeliais, pastatytais paviljonais, 
tilteliais, aptvarais ir persodintais augalais. 

Kinų sodų estetikai stipriausią poveikį turi dviejų pagrindinių filosofinių mokyklų daoizmo 
ir čan skelbiami idealai. Daoizmas glaudų žmogaus ryšį su jį supančiu gamtos pasauliu skelbia 
pamatinių savo estetikos principu, kuris persmelkia kinų sodų estetiką. Natūralios žmogų pri- 
glaudžiančios gamtos grožis buvo suvokiamas kaip pagrindinė žmogui gyvybines ir kūrybines 
energijas teikianti versmė. Šiuos požiūrius perima ir interiorizuoja čan šalininkai, kuriai nuose- 
kliau nei daoistai, nusišalindami nuo įvairių išorinio gyvenimo formų, bėga į natūralios gamtos 
prieglobstį. Šių dviejų krypčių estetiniams idealams išplitus aristokratijos ir meninio šalies elito 
sluoksniuose iš daoizmo ir čan adeptų perimta vienatvės ir atsiribojimo nuo visuomeninio gy- 
venimo šurmulio tradicija tampa neatsiejama daugelio intelektualių žmonių gyvenimo dalimi. 

Šioje šalyje atsiranda daug savitais estetiniais ir stilistiniais principais išsiskiriančių parkų 
ir sodų meno tradicijų, iš kurių svarbiausi yra šie tipai: imperatorių rūmus supantys parkai, 
imperatorių medžioklėms ir pokyliams skirti parkai, budistiniai rojų simbolizuojantys sodai, 
meditaciniai skirti gamtos grožio kontempliacijai daoistiniai sodai, asketiški, kupini metaforisky 
poteksčių čan tradicijos sodai, intelektualų pamėgti peizažiniai sodai, kurie išsiskiria rafinuotu- 
mu panaudojant natūralias konkrečios vietovės estetinio poveikio galimybes. Jų dydis yra labai 
įvairus, jis varijuoja nuo milžiniškų imperatoriškų iki kamerinių intymių poetinių sodų. Iš visų 
minėtų sodų-parkų tradicijų šios kinų meno srities estetinių principų savitumas ryškiausiai 
atsiskleidžia dviejuose tipuose: imperatoriškuose parkuose ir peizažiniuose soduose. 

Šios rafinuotos kinų kultūros ir meno sritys, nors duomenys apie jas sklido nuo XVII a. 
jezuitų misionierių Kinijoje, ypač Apšvietos laikų, kai Europoje nuvilnijo susižavėjimo kinų 
kultūra vadinamoji chinoserie mada, tačiau kinų sodų meno estetiniai principai išliko menkai 
pažįstami. Ilgą laiką kinų sodų pažinimą Vakaruose užgoždavo kinų sodų meno tradicijų se- 
kėjų japonų sukurtų dzen sodų tyrinėjimai. Išsamesni kinų sodų moksliniai tyrimai Vakaruose 
prasidėjo tik po Antrojo pasaulinio karo, kai kinų meno žinovas švedų mokslininkas Osvaldas 
Sirénas 1949 metais išleido studiją Gardens of China („Kinijos sodai“), o po metų ir kitą China 
and Gardens of Europe of the Eighteenth Century („Kinija ir Europos sodai Apšvietos amžiuje“), 
kur pirmą kartą išsamiau lyginamuoju aspektu aptariami pagrindiniai jo estetiniai ir meniniai 
principai. Iš kitų svarbesnių šiai sričiai skirtų tyrinėjimų verta paminėti Maggie Keswick (1978), 
L. Ledroseo (1983), Craigo Clunaso (1996), Vladimiro Maliavino (1997, 2000), Michelio Bari- 
dono (1998), Rėmi Tano (2009) ir kitus tyrinėjimus. 

Kinų sodų meno tradicija kaip ir daugelis kitų su utilitariniais aspektais susijusių meno 
sričių pasižymi ilgaamžiškumu. Imperatoriškų parkų ansamblių kūrimo tradicija yra sena, 
jos ištakų reikia ieškoti Yin epochoje, kada valdovai rengdavo juose medžiokles ir pokylius. 
Tačiau detalesni imperatoriškų parkų aprašymai rašytiniuose šaltiniuose siejami tik su Zhou 
dinastijos valdymo laikais (1066-221 m. pr. m. e), kai parkai ir kamerinių sodai yra suvokiami 
kaip valdovo ir jo valdomos valstybės galios simbolis. Seniausias tekstas, kuriame užsimenama 
apie juos, yra „Poezijos kanonas“. 

Peizažo sodai, skirtingai nuo imperatoriškų parkų, susiformuoja daug vėliau ir yra skirti 
pirmiausia žmogaus nusišalinimui nuo išorinio pasaulio ir intymiam bendravimui su natūralios 
gamtos grožiu ir harmonija. Ši kinų sodų tradicija turi aiškiau išreikštus estetinius principus 
ir semiotines jų kūrimo schemas, kurios yra pajungiamos pagrindinio minėto tikslo įgyvendi- 
nimui. Tam kūrėjų yra pasitelkiamos sodo erdvę apribojančios sienos, kurios padeda sukurti 
uždarą, izoliuotą nuo kasdienio pasaulio natūralios ir nepastebimai patobulintos gamtos sim- 
biozės erdvę, tarsi pabrėžiančios apribotoje erdvėje esančių žmonių atsiribojimą nuo supančios 
sodą aplinkos ir joje esančių rūpesčių. Vadinasi, peizažinio sodo komponavimo pagrindinis 

uždavinys - sukurti sumažintą gamtos grožio modelį, kuris kuo giliau atspindėtų jos metų 
laikais besikeičiantį grožį ir harmoniją. 

Tradicinių kinų sodų kūrimo estetinius principus fragmentiškai pradeda aptarinėti dar 
klasikinio periodo dailininkai ir poetai, kurie soduose regi svarbų savo prigimčiai ir kūrybinei 
saviraiškai aplinką. Han dinastijos valdymo laikais, veikiant senesnių imperatoriškų parkų 
estetiniams principams, jau formuojasi kameriškų vaizdingose vietovėse įkurtų užmiesčių 
poilsio rezidencijas supančių sodų, kurie natūralios gamtos elementais atkuria tuometines 
kinų pasaulio sandaros sampratą, užuomazgos. Tačiau kokybiškai nauji sodo, kaip sudėtinės 
kinų menų sistemos estetiniai principai, pradeda klostytis į vieningą sistemą tik dėl daoizmo 
ir budizmo estetikos, kuri, praturtinusi ankstesnę sodo sampratą sakraliais religiniais ir filoso- 
finiais elementais, žmogaus valia įsibrauna į natūralią gamtą, keičia jos sudėtinius elementus. 

Menų sąveikos tendencijos sodų mene stiprėja V a. poeto Tao Yuanming ir Tang epochos 
budizmo adeptų estetinių idėjų poveikyje. Anot daoizmo ir budizmo šalininkų estetikos, sodai 
turi ne tik palaikyti glaudų žmogaus ryšį su supančiu gamtos pasauliu, tačiau ir priartinti jį prie 
kuriančiųjų kosminių jėgų, padėti iš jų pasisemti kūrybinės energijos. Pasak Maggie Keswick, 
„vienas iš sodo kūrimo tikslų yra pažadinti slaptą vienybės su kosmosu jausmą“ (Keswick, 1978, 
p. 74.). Vadinasi, kinų sodų meno kūrimo estetika yra neatsiejama daoistinės ir čan estetikos 
tradicijų šalininkų aukštinamo holistinio pasaulėvaizdžio, kurio centre yra harmoningas gam- 
tos pasaulis. Šios pakraipos kinų sodai yra sukurti nusišalinimui nuo išorinio pasaulio ir juose 
siekiama remiantis lakios vaizduotės polėkiais atkurti natūralius kosmoso ir gamtos pasaulio 
vaizdus. Todėl kiekviena sudėtinė sodo kompozicijos detalė, kiekvienas panaudotas objektas 
čia iškyla kaip didžiųjų Visatos mįslių įminimo raktas. 

Reprezentatyviausi sodai dažniausiai, remiantis pamatiniais daoizmo ir čan estetikos 
principais yra kuriami vaizdingose kalnų vietovėse prie ežerų ar kitų vandens telkinių, kurių 
tolumoje regimi kalnai, ar jų virtinės. Jų estetikos išeities principu tampa pirmapradės Tuštumos 
idėja, kurią simbolizuoja paskiros sodo erdvę apribojančios baltos sienos. Jos yra tarsi fonas, 
išryškinantis gamtos elementų medžių, krūmų, uolų, šimtai skirtingų dekoratyvių akmenų 
rūšių, smėlio, gėlių ar kitokios augmenijos įvairovės kompozicinę sandarą. Čia neaptiksime 
Vakarų parkams būdingų tiesių alėjų, simetriškai išdėstytų vejų, klasikinių skulptūrų, nieko 
tokio, kas primintų žmogaus aktyvų „įsibrovimą“ į gamtos pasaulio pirmapradę harmoniją. 
Priešingai, visi įsibrovimo ir gamtos „tobulinimo“ pėdsakai čia yra subtiliai maskuojami, pa- 
sitelkiant daugelį per amžius susiklosčiusių komponavimo principų išraiškos ir „natūralumo“ 
imitavimo galimybes. 

Daug gražių žodžių šlovinančių sodų teikiamos aplinkos ir rimties vertę kūrėjui aptiksime 
„vėtros ir srauto“ šalininkų, didžiųjų Tang epochos poetų ir Song bei Yuan intelektualų trak- 
tatuose, eilėse, ese, dienoraščiuose. „Vėtros ir srauto“ šalininkai (Wang Xizi, Tao Yuanming) 

įkvepia sodų estetikai poetinę dvasią, o didieji Tang poetai (Bo Juyi, Wang Wei, Li Bai) bei 
Song intelektualai (Su Shih, Mi Fu) ją praturtina nauju turtingu literatūriniu ir meniniu kon- 
tekstu. Nuo Song iki Ming dinastijos valdymo laikų sodų estetika patiria menų hierarchijoje 
įsiviešpatavusios peizažo tapybos poveikį. 

Rafinuota kinų landšaftinių sodų meno estetika pirmą kartą detaliai išplėtojama XVII a. 
Ming dinastijos valdymo metu gyvenusio intelektualo, žinomo peizažo tapybos meistro Ji 
Cheng (1582-1642) parašytame kinų sodų menui skirtame estetiniame traktate Yuan Ye („Sodo 
menas“), kurį galime laikyti savotišku sodų estetikos sąvadu ir kartu jų kūrimo vadovėliu. Šis 
parašytas 1631 m. ir paskelbtas tik po trijų metų traktatas iki šiol yra laikomas pamatiniu kano- 
niniu kinų sodų meno tekstu. Gimęs įtakingo pietų Kinijos Sudžau apylinkių aristokratų šeimoje 
jaunystėje, Ji Cheng gauna įvairiapusį išsilavinimą, išgarsėja kaip peizažo tapybos meistras ir 
privačių sodų kūrėjas. Jis sukuria daug nuostabių sodų Jangdžou ir Sudžou apylinkėse ir tampa 
pripažintu šios srities meistru, nekvestionuojamu sodų meno autoritetu. 

Įkvėpimo Ji Cheng semiasi iš dviejų didžių peizažo tapybos meistrų Guan Tong ir Jing 
Hao paveikslų, kuriuose regi tobulą gamtos harmonijos idėjos įsikūnijimą. Iš tikrųjų jo sodo 
estetika, sekdama peizažo estetikos tradicija, remiasi pastarosios kompozicijos principais 
kuriant sodus. Ilgam pasinėręs į sodų kūrimo subtilybes ir pasiekęs pripažinimą šioje srityje 
ilgainiui jis ryžtasi kruopštaus darbo metais sukauptą patirti išdėstyti minėtame pirmame 
fundamentaliame sodų kūrimo principams skirtame veikale. Jame glaustai aptariama sodų 
meno genezė, specifiniai jų bruožai, pateikiama žinių iš šio meno istorijos, aptariami skirtingi 
sodų tipai, jų paskirtis, stilistinės charakteristikos, pagrindiniai skiriamieji bruožai, kompona- 

vimo principai pateikiama daug praktinės papildomos medžiagos brėžinių, schemų pavidalu, 
analizuojamos skirtingų sodo sudėtinių elementų parinkimo ir derinimo problemos. Tarsi 
tobulindamas realios gamtos trūkumus, jis dirbtinėmis priemonėmis siekia kaip ir peizažo 
tapyboje sukurti skirtingas funkcijas ir nuotaikas išreiškiančių sodų koncepcijas ir jas pagrįsti 
įvairiomis kompozicinėmis schemomis. 

Daugelis pagrindinių aptariamoje knygoje sodo sudėtinių komponentų yra kupini didžių 
simbolinių prasmių, kurias lygiai taip pat kaip ir peizažo ritinėlio vaizdinius suvokėjas vertina 
jau pasąmonės lygmenyje šifruodamas įvairius simbolinių kodų sluoksnius. Pagrindinis sodo 
meno meistro uždavinys - sugebėti pasitelkiant smulkių sodo detalių simboliniam mąstymui 
teikiamas estetinių užuominų galimybes, prabilti apie didžius su pamatiniais žmogaus būties 
klausimais susijusius dalykus. Kitais žodžiais tariant, kuo mažiau kalbant jo arsenale esančiomis 
simbolinėmis meninės išraiškos priemonėmis, tuo daugiau būtina pasakyti. 

Tekste kalbama apie šešis pagrindinius parankiausius harmoningo sodo kūrimo vietas: 
miškais apaugusius kalnus, miestus, kaimus, neapgyvendintas užmiesčio teritorijas šalia rūmų 
ant upės ar ežero kranto. Palankiausia peizažo sodo kūrimui vieta Ji Cheng skelbia mišku apau- 
gusias kalnų vietoves, kurios nereikalaudamos dirbtinio žmogaus įsikišimo suteikia jiems labai 
reikalingas įvairių nuotaikų išgavimui palankias sąlygas. „Kuomet įkuri sau sodą - ar kaime, 
ar mieste, - aiškina jis, - pirmiausia reikia pasirinkti nuošalią vietą. Išsodinant medžius, reikia 
pašalinti piktžoles, sodo elementus išdėstyti atsižvelgiant į konkrečią vietovę, o vandenyje išso- 
dinti vandens gėles. Išilgai takelių te driekiasi slyvos, akmenys ir bambukai - jie žadins mintis 
apie tūkstančius rudenių. Te sieną paslepia vešli augmenija, o namų stogus medžių viršūnės. 
Nuo akmens kalniuky ir paviljonų tolyn krypsta žvilgsnis - visur įstabus vaizdas“ (Maliavin, 
1997, p. 341). 

Sodo kūrimo estetikoje vanduo didzios simbolinės prasmės daoizmo ir čan estetikoje 
gamtos elementas yra nepaprastai svarbus kuriamos kompozicijos veiksnys. Kuriant sodus 
kaimo vietovėje Ji Cheng rekomenduoja netaisyklingos formos lanksčių linijų tvenkiniams 
skirti tris dešimtadalius kuriamo sodo ploto. Vienas svarbiausių sodo kūrimo principų yra 
skirtingų sodo komponentų atitikimas, jungimasis sąveikavimas nuo architektūros, interjero 
ir daugybės įvairiausių negyvos ir gyvis gamtos komponentų, kiekvienas iš kurių turi surasti 
savo vietą ir harmoningai sąveikauti su kitais, savo didžiu, forma, spalva ir kitais bruožais. Kitas 
kertinis daoistinės estetikos principas yin ir yang pusiausvyros išlaikymas. Vyriškus, kietus, 
sunkius, šviesius, šiurkščius kalnus ir uolas čia atsveria minkštas, takus, tamsus, atspindintis 
tai, kas randasi aukštybėse ar anapus, vanduo. Todėl Ji Cheng, turėdamas omenyje tobulą yin 
ir yang pusiausvyrą ir svarbiausius sodo kūrimo principus, teigia, kad geriausia vieta sodui 
yra ežero krantas su už jo tolumoje stūksančiais kalnais. Kitas nemažiau svarbūs iš daoizmo 
estetikos išplaukiantis principai yra savaimingumas, paprastumas, natūralumas, nepaliestas, 

nepadailintas grožis, kuris visu savo grožiu atsiskleidžia keičiantis metų sezonų spalvoms. 
Kalbant apie vieno sodo grožį jam priskiriami šie žodžiai: „Nors visa tai yra sukurta Žmogaus, 
tačiau skleidžiasi Dangaus tobulumas“ (Maliavin, 1997, p. 341). 

Valdant Tang ir Song dinastijoms, plinta landšaftiniai sodai gražiose kalnų vietovėse, upių 
atsišakojimuose, vingiuose arba tiesiog prie vaizdingų ežerų krantų statant įvairių didžių į gam- 
tos aplinką įkomponuotus paviljonus ir tokiu būdu „pasiskolinant“ natūralios gamtos plotelius 
nuosavo kamerinio sodo erdvės kūrimui. Kuriamo landšaftinio sodo estetiniu pagrindu tampa 
laukinės gamtos pirmapradžio natūralumo ir yin ir yang pradų pusiausvyros bei harmonijos 
idėja, kuri turi sustiprinti kontempliuojančių gamtos grožį žmonių vientisumo su natūralios 
gamtos elementais jausmus. Kinų sodai yra skirti įvairiais metų laikais besikeičiančių gamtos 
ciklų grožio kontempliacijai ir meditacijai. Iš čia plaukia vienas pagrindinių sodo estetinės 
kompozicijos tikslų, pažadinti suvokėjuje jo vienybės su natūralios gamtos stichija jausmus. 
Todėl ir kiekvienas subtiliai išmąstytas sodo kompozicijos elementas, menkiausia charakteringa 
detalė turėjo priklausomai nuo sodo stiliaus, funkcijų skatinti suvokėjo vaizduotę, padėti jam 
pajusti žmoniškosios būties laikinumą, ar atgaivinti savo išblėsusias kūrybines jėgas ar susilieti 
su amžinybės pojūčiu. 

Song epochos estetikoje jau sukuriami skirtingos paskirties pastatų ir juos supančios 
aplinkos formavimo architektūriniai standartai: rūmų, šventyklų, mauzoliejų, gyvenamųjų 
namų, parkų, sienų, vartų ir pan. Svarbiausia kuriant sodą teisingai pagal fengšui principus 
išdėstyti pastatus ir gamtos grožio kontempliacijai skirtus paviljonus, savo fasadais atsuktus į 
pietus. Nors kinų sodai visada siejasi su įvairiais architektūros pastatais ir kitais smulkesniais 
elementais, tačiau asketiška sodo estetika rekomenduoja niekuomet nestatyti ištaigių pastatytų 

ir kiek tik jmanoma didesnius pastatus slépti, maskuoti natüralios gamtos detalémis, kad jie 
neuzgozty gamtos skleidZiamos gaivumo ir, svarbiausia, su büties pilnatve susijusio harmonijos 
jausmo. Pamatiniu architektūrinės kompozicijos estetiniu principu tampa jos neryškumas, 
„atvirumas“ gamtai, harmoningas pastato santykis su jį supančia aplinka. 

Šis pastatų ir paviljonų neatsiejamas ryšys su supančiu gamtos pasauliu suteikia galimybę 
ir pastatų viduje esantiems žmonėms nuolatos jausti čia pat esančios gamtos alsavimą. „At- 
vėrus salės duris švarus vėjas gaivina veidą; atveri vartus, pavasario alsavimas užpildo kiemą. 
Sėdėdamas užsisklendęs deklamuoji odes, ir kvapnios žolės jausmingai atsiliepia. Prie nušluotų 
takelių žydi orchidėjos; subtilus jų aromatas įsiskverbia į patalpas [...] Lygiame vandens pa- 
viršiuje - smulkio bangelės; vėjelis atneša šviežumą į išskleistą guolį“ (Maliavin, 1997, p. 351). 

Iš čia plaukia kitas svarbus sodų architektūrai keliamas funkcinis reikalavimas - glaudus 
eksterjero ir interjero, išorinio ir vidinio ryšys, jų „atvirumas“ gamtos vaizdų kontempliacijai, 
garsams, kvapams ir pan. „Nors sode skleidžiasi vidinis ir išorinis pradai, tačiau peizažo kūry- 
boje negalima sureikšminti nei arti, nei toli esančių detalių. Spindintys kalnai krypsta aukštyn, 
padengti ryškiu pastato laku, persmelkiantys dangų, ir tolumą, įsidriekusią tiek, kiek aprėpia 
akių žvilgsnis - vulgarus vaizdas, visa tai užgožia, o subtiliame peizaže visa tai skleidžiasi“ 
(Maliavin, 1997, p. 351). 

Peizažiniuose sodų kūrimo tradicijos konkrečiuose šalies regionuose ir skirtingose vienuo- 
lynų kongregacijose išsiskiria savitais bruožais, profesiniai sodų kūrimo įgūdžiai iš mokytojo 
mokiniams neretai perduodami per daugybę kartų. Kuriant sodus remiamasi geomantijos ar 
fengšui žiniomis, kruopščiai pasirenkamos vaizdingiausios gamtos vietovės, iškasami įvairių 
konfigūracijų tvenkiniai, natūraliai išdėstomi uolų fragmentai, akmenys, suformuojami smėliu 
išbarstyti vingiuojantys takeliai, pasodinami įvairūs, neretai čia niekuomet neaugę, augalai 
įvertinant jų spalvų kaitos dėsningumus konkrečiais metų laikais. Vieną svarbiausių peizažo 
sodo sudėtinį elementą, vandenį, be minėtų tvenkinių, neretai reprezentuoja ir įvairūs uždari 
vandens srautai, upeliai, upeliukai, kriokliai. Jų pakrantėse dažniausiai sodinami medžiai yra 
pušys, gluosniai, laukinės slyvos, topoliai, kiparisai, bananmedžiai, bambukas, magnolijos. 
Vien akmenų naudojamų sodo kompozicijai buvo pasitelkiama per šimtą skirtingų faktūrų, 
formų, spalvų. 

Greta natūralios gamtos elementų į sodo visumą įauga ir įvairūs architektūros elementai: 
pavėsinės, dengtos galerijos, įvairios paskirties paviljonai, tilteliai ir pan. Taip sodų meistrai 
ilgainiui suformuoja tokią sodo sudėtinių dalių visumą, kuri tampa sumažintu simboliniu 
pasaulio modeliu. Kita vertus, kinų sodai atspindi ir brandžiai kinų estetinei sąmonei būdingą 
menų sąveikos idėją, kadangi sujungia kai kuriuos poezijos, tapybos, skulptūros, architektūros 
ir kitų menų estetinius principus. Todėl sodas, be pagrindinių jį sudarančių komponentų, 
yra papildančiais įvairiais „dirbtiniais“ kruopščiai iki smulkiausių detalių planuojamas pagal 

sudėtingą estetinių principų sistemą. Šių jungiamųjų ir maskuojančių, imituojančių realius 
objektus segmentų tikslas prislopinti ar apskritai panaikinti dirbtinai sukurtos architektūros 
įsiveržimą į natūralios gamtos pasaulio stichiją. Iš čia plaukia ir kitų svarbių komponavimo 
principų svarba: išorinio chaoso, simetrijos vengimo, laisvos vaizduotės polėkių ir improvi- 
zacinio prado sodo kompozicijose išryškinimas. 

Kinų sodas sujungia ne tik natūralaus gamtos pasaulio ir žmogaus sukurtos urbani- 
zuotos erdvės elementus, tačiau ir su jais susijusią universalesnę kosminio pasaulėvaizdžio 
holistinę sampratą. Mažytėje miniatiūroje subtilių simbolių kalba siekiama perteikti tų būties 
procesų pilnatvę ir įvairovę, į kuriuos yra įtrauktas žmogaus gyvenimas. Todėl konstruojant 
sodą, išskirtinę svarbą įgauna pirmapradžių elementų: žemės, Dangaus, akmenų, vandens, 
augalijos junginys. Vientiso pasaulio paveikslo kūrimas yra vienas pamatinių sodo kūrimo 
ir jo sudėtinių komponentų išdėstymo principų. Iš čia plaukia jo holistinis ir panoraminis 
pobūdis, siekimas įtraukti į save ir įvairias žmogiškos būties filosofinio apmąstymo formas. Jo 
kūrimo esmėje slypi kai kurie garsiai nedeklaruojami estetiniai kriterijai, tačiau nėra iš anksto 
griežtai apibrėžtų taisyklių, jas kiekvienas tikras sodo meistras sukuria pats, remdamasis savo 
patirtimi, intuicija, estetiniu skoniu. Sodų kompozicijose lakios vaizduotės ir fantazijos polėkiai 
įvairiais pavidalais susipina su formų griežtumu, stiliaus glaustumo ir grynumo ieškojimais. 
Taigi sukuriama stulbinama kinų sodų kompozicinių sprendimų ir įvairių gamtos bei sukurtų 
jų elementų santykių įvairovė. „Vienas akmenų kalnelis gali iššaukti gausybę atsakų; kumš- 
čio dydžio akmuo, pagimdyti daug jausmų“ (Maliavin, 1997, p. 358). Nors Kinijoje įvairiais 
istoriniais tarpsniais išsikristalizavo nemažai įvairių kiniškų sodų stilių, tačiau jų estetika iki 
itin subtilaus dekoratyvaus ir subtilaus meno aukštumų buvo išplėtota kinų meno tradicijas 
perėmusioje Japonijoje. 


Dramos meno ryšiai su muzika 


Skirtingai nei Indijoje, Kinijoje dramos meno statusas menų hierarchijoje yra mažiau reikš- 
mingas ir jis, tiesą sakant, yra daugiau paremtas glaudžiai su dramos menu susijusios muzikos 
statusu. Tradicinė kinų drama, kurios pavadinimas xi kinų kalba reiškia „parodijuoti“, „šai- 
pytis“, „išjuokti“, „pokštauti“ savo pobūdžiu balansuoja tarp muzikos ir literatūros meninės 
išraiškos galimybių yra greičiau muzikinė nei literatūrinė meno sritis, nors tiesą sakant, jos 
negalima laikyti vakarietiškos operos analogu. Pagrindiniais kinų dramos sudėtiniais kompo- 
nentais, greta šokio, dialogo, yra dainavimas ir instrumentinė muzika. Čia, be plastinės kūno 
kalbos, išskirtinę svarbą įgauna muzikos sandas, akrobatiniai elementai ir savita eilių, prozos, 
literatūrinės ir kasdienės kalbos stilių sąveika. Pjesių siužetinių linijų, intrigos, veiksmo eiga 

dramos spektakliuose daZniausiai yra komplikuotos ir plétojasi jvairiomis kryptimis, kadangi 
jų siužetai perimami iš skirtingų šaltinių dažniausiai legendų, istorinių kronikų ar išgalvotų 
herojų gyvenimo. Spektaklių dekoracijos, išskyrus galutinės scenos vaizdus, yra pabrėžtinai iki 
estetinio sterilumo asketiškos, dekoratyvios, net minimalistinės, nes neturi trukdyti pagrindi- 
niam suvokėjų akyse besiskleidžiančiam dramatiniam ir muzikiniam vyksmui. Veiksmo vieta 
ir laikas dramos spektakliuose taip pat traktuojamas sąlygiškai. Pažymėtina, kad dramai tenka 
nereikšmingas vaidmuo kinų menų hierarchijoje, kadangi elito ir valdininkų branduolį suda- 
rantys konfucinės estetikos šalininkai ją traktuoja kaip primityvų dėmesio nevertą primenantį 
primityvių beždžionių ar rūmų juokdarių elgesį maivymąsi, lydimą vulgarios, nepaisančios 
konfucinės estetikos nuostatų, muzikos. 

Dramos menas kaip savita meno kryptis Kinijoje turi senas ištakas, kurios siejasi su archa- 
jinėmis muzikos elementais prisodrintomis šamaniškomis religinėmis apeigomis, ritualiniais 
šokiais bei vyksmais, kurie ilgainiui įgauna teatralizuotas formas švenčiant svarbias karines 
pergales ar pagarbinant svarbiausius regionų dievus. Teatrinio meno užuomazgos formuojasi 
minėtų švenčių metu susiliejant į beveik vieningą sistemą muzikos garsams, iškilmingam de- 
klamavimui su ryškiais kostiumais ir ritualinį vyksmą lydinčiais įvairiais siužetiniais herojais, 
šokėjais, pasitelkiančiais išraiškai gestų, mimikos ir akrobatikos elementus. Mokslininkai teigia, 
kad teatrinio meno užuomazgų formos Kinijoje atsiranda gerokai iki pirmųjų filosofijos mo- 
kyklų atsiradimo ir pirmiausia siejasi su valdovų rengiamais uždarais teatrinius primenančiais 
dainininkų, muzikantų, akrobatų ir rūmų juokdarių pasirodymais. 

Dar Zhou (XII-II a. pr. m. e.) epochos tekstuose aptinkame žinių apie įvairius ritualizuotų 
šokių, muzikos, dainavimo, pantomimos elementais pajvairintus imperatorių rūmų juokdarių, 
akrobatų pasirodymus. Šios epochos saulėlydyje išplinta cirko vaidinimai, kuriuose vaidini- 
mą lydi muzikinis akompanimentas, poetinių tekstų skaitymas ir juokingos dviejų asmenų 
atliekamos šmaikščių dialogų scenos. Valdant Han dinastijai, rūmų aplinkoje plinta įvairios 
marionečių teatro formos. 

Nuo VI a. išryškėja pirmųjų šokių dramų, o nuo VII a. jau plinta įvairios farso ir papras- 
čiausio muzikinio teatro formos, kuriose dar nėra vientisos dramaturgijos ir intrigos plėtotės. 
Kokybiškai naujas teatro meno raidos tarpsnis prasideda atviroje įtakoms Tang epochoje, 
kai išplinta teatralizuoti muzikiniai spektakliai, kuriuose vyrauja skaitovas ir deklamuotojas. 
Tuomet formuojasi ir daugelio pagrindinių kinų teatrinio meno formų, ypač muzikinio teatro 
estetiniai principai. Pirmieji to meto su muzika glaudžiai susijusio teatrinio meno estetikos 
problemas gvildenantys traktatai brėžia pagrindines teatrinio meno estetikos ir meno praktikos 
raidos kryptis, skatina valdovus atkreipti dėmesį į profesionalių šios meno srities specialistų 
rengimą. Garsiojoje Tang imperijos „Kriaušių sodo konservatorijoje“ prasideda kryptingas 
profesionalių aktorių su privalomomis muzikinio išsilavinimo programomis rengimas. Tiesa, 

jie lyginant su aukšto socialinio statuso kaligrafais, poetais, tapytojais, priklauso Zemesnie- 
siems sluoksniams ir neturi teisės dalyvauti valstybinių egzaminų sistemoje, kuri suteikia 
pretendentui galimybę užimti valstybinius postus. 

Aktoriaus profesija iš asmenybės reikalauja ne tik pasiryžimo, tačiau ir nuo 8 metų 
dešimtmetį užtrunkančio sunkaus griežtos disciplinos, nuolatinių fizinių, techninių vaidy- 
bos ir muzikos subtilybių pažinimo studijų, balso, kūno judesių treniruočių, vadovaujant 
pripažintiems šių sričių meistrams - patyrusiems aktoriams. Aktorių trupę pagal kanoninius 
reikalavimus sudaro 56 aktoriai, atliekantys skirtingų diapazonų vaidmenis ir atmintinai 
žinantys per šimto pjesių tekstus, kadangi suflerių kinų teatre nebuvo. Moterų vaidmenis 
spektakliuose atlieka jauni nugrimuoti aktoriai. 

Valdant Song dinastijai, pietinėje Kinijoje formuojasi vadinamas „Pietų teatras“ (nanxi), 
o šiaurinėje Kinijos dalyje, nuolatos jaučiančioje šiaurės nomadų džurdženų, o vėliau mon- 
golų spaudimą, XIII a. išsiskleidžia kita „šiaurės teatro“ (bei zaju) arba vadinamoji yuan 
dramaturgijos forma. Ji formuojasi iš Song epochos Sostinės linksmybių kvartaluose vykusių 
pasakojimų, baladžių, muzikos, šokių akrobatinių elementų sintezės. 

Dramos meno suklestėjimui didžiulį poveikį turi Pietų Song dinastijos laikotarpiu išplitę 
vadinamieji linksmybių parkai, kuriuose verda intensyvus įvairių žanrų teatrinis ir muziki- 
nis gyvenimas. Williams Doldy, remdamasis šaltiniais, teigia, kad XII a. Bianlango trijuose 
linksmybių parkuose veikia apie penkiasdešimt scenų ir teatrų, kurie linksmina miestiečius. 
Didžiausiame teatre telpa per keletą tūkstančių žmonių, kuriame nuolatos vaidina žymiausi 
to meto aktoriai“ (Dolby, 1983, p. 24). 

Mongolams užgrobus šalį ir joje įsiviešpatavus mongoliškai Yuan dinastijai (1279-1367), 
užkariavimų sukelti sukrėtimai užaštrina dramatines kolizijas, kurios buvo palankios XIII a. 
dramos suklestėjimui. Įsigalėjus mongolų dinastijai pradžioje opozicijoje esantys konfucinin- 
kų remiami tradiciniai mokslai, klasikinė filosofija, tapyba, kaligrafija, poezija, instrumentinė 
muzika ir kiti intelektualų plėtojami menai valdančių naujų valdovų mažiau remiami, netgi 
apleidžiami, daugiau remiamos atitraukiančios nuo tikrovės pramoginės kylančio prekybi- 
ninkų sluoksnio palaikomos meno formos, viena iš kurių yra muzikinė drama, kurios išta- 
kos - liaudiška plačiosioms masėms suprantama literatūra. Paprasta liaudiška kalba kuriama 
literatūra susidomi į aktyvėjantį socialinį gyvenimą įsitraukę rašytojai, kurie kuria apsakymus, 
romanus ir pjeses, palikusias pėdsaką Yuan epochos literatūroje (Gernet, 2005, p. 120-121). 

Kita vertus, tuomet šiaurinėje imperijos dalyje susiformavusios muzikinės dramos 
formos sparčiai plinta ir į pietines šalies teritorijas ir išstumia čia anksčiau gyvavusias. Yuan 
epocha yra kinų dramos aukso amžius; šio laikotarpio dramoje atsispindi naujos drama- 
tiškos su mongolų užkariavimais, svarbiais kultūros ir visuomeninio gyvenimo lūžiais, 
giliomis intelektinio elito psichologinėmis traumomis susiję žmonių gyvenimo reiškiniai 

ir aspektai. Neatsitiktinai šiuo socialinių su- 
krėtimų įtakų ženklintu metu sukuriama daug 
garsių dažniausiai keturių scenų apie valandos 
trukmės muzikos lydimų pjesių, kurios atlieka- 
mos rūmų ir miestų teatruose. Šaltiniai liudija 
apie 85 tuo metu kūrusius dramaturgus ir per 
600 sukurtų pjesių. Yuan epochoje, kurią kinų 
dramos tėvo titulą įgavęs garsiausias dramaturgas 
Guan Hangging (apie 1230-apie 1320) iki šiol 
išliko dvidešimt aštuonios pjesės. Kiti žymiausi 
dramaturgai yra Wang Shifu, Bai Pu, Ma Zhiyuan, 
Zheng Guangzu. 

Valdant Yuan dinastijai dėl populiarios liau- 
diškos literatūros įtakos išsikristalizavusi drama 
zaju tiesiogiai išvertus,įvairūs vaidinimai“ yra 
įtakingiausias kinų teatrinio meno žanras, pasi- 
tarnavęs vėlesnei kinų muzikinio teatro raidai. 
Terminas „įvairūs vaidinimai“ nuo X iki XIII a. 


buvo naudojamas iš trijų dalių, susidedančių 
menkai susijusių buitinėmis ir istorinėmis te- Anonimas. Teatralizuotas pasirodymas. 
momis, farsų pobūdžio vaidinimų įvardijimui. Minų Epocha, Tušas, papiers 

Jų herojais dažniausiai buvo vienuoliai, gydytojai, 

mokytojai, įvairaus rango valdininkai, karo vadai ir valdovai. Ilgainiui šie publikos pamėgti 
spektakliai tobulėja, įgauna vis aiškiau apibrėžtas formas. Pradedant nuo XII a. terminas zaju 
pradedamas vartoti kalbant apie kitą XIII a. pradžioje Šiaurės Kinijoje gimusią dramą, kuri 
priešpriešinama Pietų Kinijoje XII-XIV a. viešpatavusiai nanxi („pietų dramai“). 

Yuan epochos teatras pagal dvasinį ir visuomeninį pobūdį išsiskiria didžiule temų įvai- 
rove. Mingų epochos pradžios dramaturgas Zhu Quan (1378-1448) viename iš savo 1398 m. 
sukurtų veikalų išskiria dvylika pagrindinių temų, kurių dėmesio centre yra: 1) dievybės ir 
nemirtingieji, 2) atsiskyrėliai ir daoizmo adeptai, 3) valdovai ir ministrai, 4) valdovų vasalai 
ir ištikimi pavaldiniai, 5) sūniškojo nuolankumo pavyzdžiai, 6) išdavikai ir kiti klastingi 
asmenys, 7) našlaičiai ir tremtiniai, 8) banditai, 9) meilės istorijos, 10) išsiskyrimas ir sura- 
dimas vienas kito, 11) koketės ir kurtizanės ir, galiausiai 12) įvairūs demonai, vaiduokliai ir 
šmėklos (Pimpaneau, 2014, p. 44). 

Yuan dramos turi aiškią aktų struktūrą; pagal nusistojusius kanonus sudaro keturi, re- 
čiau penki aktai, kiekvienas iš kurių viešpatauja panašaus pobūdžio ir tonalumo arijos arba 

dramatiniai tekstai skaitomi konkrečiu ritmu, kurį kalbėdamas literatūrine kalba įkūnija tik 
vienas vyro ar moters vaidmenį atliekantis personažas, o kiti dramatinio vyksmo dalyviai 
kalba tarpusavyje arba deklamuoja eiles. Spektaklį lydi instrumentinė muzika. Juokdarys 
neretai tarp svarbesnių scenų atlieka išraiškingus judesius, grimasas, kurios sustiprina jo 
intarpų funkcijas atliekančių komiškų dainuškų estetinio poveikio publikai įspūdį. 

Dauguma zaju siužetų kyla iš Ming epochos rinkinių, pavyzdžiui, „Yuan dinastijos laikų 
dramų antologija“ (Yuangu xuan), parengta 1616 m. intelektualo Zhang Maoxun ir jungianti 
apie šimtą naujos dinastijos estetinius skonius atitinkančių pjesių pirmiausia skirtų skaitymui 
(žiūr. Darrobers, 1995, p. 13-14). Veiksmas plėtojasi keturiais skirtingais etapais, kiekvienas 
iš jų siejasi su konkrečiu vaidinimo aktu: pradžia (gi), veiksmo plėtote (cheng), posūkio ir 
aukščiausios veiksmo kulminacijos (zhuan) ir atomazgos (he) (André Lévy, 2000, p. 391-392). 

Valdant Ming dinastijai šiaurės drama užleidžia pozicijas muzikos elementų prisodrintai 
pietų dramai (nanxi), kuri taip pat vadinama „dramatinių tekstų drama“. XVI a. pasirodo 
pirmasis Xu Wei (1521-1593) teatrinės estetikos traktatas, skirtas pietų teatrui Nanxi xulu, 
kuriami lyginami šiaurės ir pietų teatro estetiniai principai, išryškinami jų stiliaus ir meninės 
išraiškos priemonių savitumai (Darrobers, 1995, p. 48-50). 

Kitas dramos meno pakilimo tarpsnis tiesiogiai susijęs su dramatiškais socialiniais 
sukrėtimais sukeltais mandžiūrų užkariavimų. Tuomet intensyviai plėtojasi įmantraus 
stiliaus tradicinė kinų drama (xigu), kurioje siužeto intrigą sudaro etiniai herojų konfliktai, 
skatinantys žiūrovus suvokti psichologinę atsakomybę už savo poelgius. Šių dramos spek- 
taklių muzika yra dramatiško stiliaus, dekoracijos kupinos daugybės asociatyvių poteksčių. 
Vaidyba dramose susipina su muzikos, dainavimo ir stilizuoto plastiško šokio elementais, 
kuriuose kiekvienas rankos ir kojos judesys siekia tiksliau perteikti siužetinės intrigos plė- 
totės peripetijas. 

Valdant Ming dinastijai pietinėje šalies dalyje, greta vyraujančių kitų muzikinės dramos 
formų, intensyviai plėtojasi kungu arba kunshan opera, kuri yra seniausia kinų operos for- 
ma gyvuojanti iki nūdienos. Ji išsiskiria įstabaus grožio dekoratyviais ir spalviniais atlikėjų 
kostiumais, neįprastomis vakariečiams vokalinės ir instrumentinės muzikos formomis. Dėka 
naujų meninės išraiškos formų keičiasi teatrinio meno pobūdis, išsivaduojama iš daugelio 
kanonų, keičiasi išorinis spektaklių, kostiumų pobūdis, aktų skaičius, stiprėja literatūrinio 
teksto rafinuotumas, sudėtingėja muzikinė kalba, teatras intelektualėja, auga fantastinių siu- 
žetų vaidmuo. Populiarumą tuomet įgauna įvairios meilės ir kurtizanių gyvenimo istorijos. 

Lygiagrečiai plėtojasi ir kiti saviti dramos meno reiškiniai, iš kurių pirmiausia reikėtų 
išskirti XVI- XVIII a. klestėjusį rafinuotą Kunqu muzikinės operos žanrą. Kai XVIII a. antroje 
pusėje daugelis garsiausių šio žanro provincijos teatrų trupių sukviečiamos į sostinę ir kon- 
kuruoja tarpusavyje, ilgainiui iš jų meninės išraiškos priemonių sintezės išsirutulioja garsioji 

Dramos spektaklių personažų kostiumai. Qing epocha. Spalvotas tušas, popierius 


Pekino opera, kuri yra tiesioginė išsiskleidusio Yuan epochoje šiaurės teatro (Bei zaju) tradi- 
cijų tąsa. Ji stebina kitų tautų atstovus neįprasta stilizuota estetika, rafinuota muzika, arijomis, 
gracingais atlikėjų judesiais, pantomima, akrobatiniais veiksmais. Spektaklyje suvokėjus žavi 
ne tik muzika, vokalinės atliekamos partijos tačiau ir jas lydintys plastiški aktorių judesiai. Val- 
dant Qing dinastijai, teatras plėtojasi įvairiomis tiek intelektualėjimo, tiek ir demokratėjimo 
kryptimis. Pjesės neretai yra rašomos ne spektaklių pastatymui, o skaitymui, intelektualiam ir 
maloniam laisvo laiko praleidimui. Personažų skaičius mažėja, pjesės darosi kamerinės, jose 
dažniausiai lieka tik trys pagrindiniai personažai. Aprašant jų dramatines kolizijas, plačiau 
pasitelkiami iš literatūros istorijos perimti siužetai ir personažai. Tačiau imperijos saulėlydyje 
XIX ir XX a. sandūroje teatrinis menas, kaip ir daugelis kitų tradicinio meno formų išgy- 
vendamas krizę įžengia į stagnacijos tarpsnį, kuriame jau nepajėgia išsaugoti savo anksčiau 
turėtų pozicijų. 

Vadinasi, tradicinio teatro likimas nedaug skiriasi nuo kitų tradicinio meno formų 
nueitų kelių. Skirtingai nei Vakarų teatre kinų meno tradicijoje muzikai tenka svarbesnės 
funkcijos, ji tampa vienu pagrindinių kinų teatrinio meno sudėtinių segmentų. Prarasdama 
anksčiau jai būdingą savarankiškumą kinų dramoje muzika tampa pagalbine dramatinį 
vyksmą lydinčia dalimi ir vis glaudžiau susipina su kitų meno rūšių meninės išraiškos prie- 
monėmis. Šis muzikos sinkretiškumas, jos pajungimas dramatinio vyksmo poreikiams yra 
viena svarbesnių muzikinės dramos nuosmukio priežasčių. Tradicinė kinų drama, susidūrusi 
su naujais socialiniais ir politiniais XIX a. antrosios pusės kultūros sukrėtimais, nepajėgia 
adekvačiai reaguoti į modernėjančios visuomenės poreikius ir palaipsniui išstumiama į 
kultūrinio gyvenimo periferiją. Šis procesas dar akivaizdesniu tampa XX a. pradžioje žlugus 
kinų imperijai, kai ryškėja suartėjimas su Vakarų muzikinio teatro tradicijomis. 

FILOSOFINÉ IR MENOTYRINÉ ESTETIKA 


Dviejy estetinés minties srauty skirtumai 


Kinijos estetiné mintis, kaip ir daugelyje kity pasaulio regionu, klostosi dviem pagrindiniais 
srautais. Pirmiausia filosofiniuose veikaluose, o vėliau menotyriniuose tekstuose teoriškai 
apmąstant meno rūšyse ryškėjančius estetinius dėsningumus, menininko požiūrius į su- 
pantį pasaulį, gamtą, kūrybos ir meninės išraiškos priemonių subtilybes. Kinų filosofinės 
estetikos srityje giliausią rėžį palieka daoizmo, konfucianizmo, čan ir menkiau pastebimi 
legizmo šalininkai, kurie suformuluoja pamatinius šių krypčių estetinio pasaulio suvokimo 
principus. Jų pradmenis aptinkame VI-III a. pr. m. e., kai kristalizuojasi senovės kinų požiūris 
į estetinius reiškinius, įvairias meninės veiklos formas. Ankstyvajame estetinės minties raidos 
etape vyrauja konfucianizmo ir daoizmo krypčių mąstytojai. Vėlesnę filosofinės estetikos raidą 
galime aiškinti kaip nuolatos besiplečiantį daoistinių (Laozi, Zhuangzi) rečiau konfucianistinių 
(Lunyu) tekstų komentarą. Ilgainiui, greta šių dviejų pagrindinių filosofinės estetikos krypčių, 
skleidžiasi neodaoizmo, čan ir neokonfucianizmo šalininkų estetinės idėjos. Visos minėtos 
kryptys sąveikaudamos suformuoja specifinį filosofinės estetikos situacinių ir kontekstinių 
kategorijų pasaulį bei pagrindinių problemų tyrinėjimo lauką. 

Rutuliojantis filosofiniam pasaulio suvokimui mitinės vaizduotės įtaką pirmiausia apri- 
boja išstumdamas į paribius racionalistiniais principais besiremiantis konfucianizmas, kuris 
antgamtiškas mitines būtybes paversdamas žmonėmis, istorina mitus. Oficialų valstybinės 
ideologijos statusą įgavęs konfucianizmas turi didžiulį poveikį imperijos valdininkijai, in- 
telektualiniam elitui. Jo sekėjai pagrindinį dėmesį sutelkia į socialinius santykius, politinius 
harmoningos valstybės gyvavimo principus, pareigas, etinio ir estetinio auklėjimo problemas, 
kurios sprendžiamos pasitelkiant poezijos, muzikos, kaligrafijos, tapybos teikiamas galimybes. 
„Dainos lavina žmogų, aštrina jo žvilgsnį, stiprina santarvę, išsklaido liūdesį ir nepasitikėji- 
mą“ (Konfucijus, XVII, 9. 2013, p. 188). Konfucinės estetikos leitmotyvai tvirtai įauga į kinų 
estetinės minties tradiciją ir įvairiais pavidalais atgimsta tūkstantmečių tekmėje. Pasak Tang 
ir Song dinastijų sandūroje gyvenusio estetiko Jing Hao, „Dorybingi žmonės užsiima muzika, 
kaligrafija ir tapyba ir nepasineria į chaotiškas ydas“ (Jing Hao, 1965, p. 75). 

Daugelį amžių imperatorių rūmų aplinkoje viešpatavęs konfucianizmas yra svarbi 
ankstyvosios tradicinės kultūros, estetinės minties raidos dominantė. Konfucinės estetikos 
tradicijai būdingos moralizuojančios ir reglamentuojančios idėjos yra pirmiausia nukreiptos į 
tradicionalizmo kultą ir etines nuostatas, kuriomis remiantis gvildenamos pamatinės estetikos 
ir meninės kūrybos problemos. Tad konfucianizmo adeptai vadovaujasi amžiais nusistojusiais 

tvarkos, teisingumo ir moralės dėsniais, kurie apsprendžia socialinių santykių, daiktų harmoniją 
ir apibrėžia kūrėjo santykį su gamta bei visuomene. 

Konfucinės estetikos įtaka skleidžiasi ne tik imperatorių rūmų aplinkoje, tarp įkurtų 
sostinėse Kaligrafijos ir Tapybos akademijų narių, tačiau ir provincijos kultūros centruose. 
Konfucianizmo išpažinėjai pagrindinį dėmesį sutelkia į socialines meno funkcijas, iš kurių 
išskiria tris pagrindines: iliustracinę, magišką ir moralinę. Svarbiausioje moralinėje - pabrė- 
žiamas meno sugebėjimas plėtoti socialiai reikšmingas kilnios ir harmoningas asmenybės 
savybes: dorovingumą, taurumą, pareigos jausmą, išminties ir dvasinės pusiausvyros ugdymą. 
Harmonijos jausmas, tiesa, grožis, tobulumas, subtilumas ir kitos aukščiausios estetinės ver- 
tybės, anot konfucianizmo šalininkų, pasiekiamos ne prastuomenės atstovams, o tik kilniems 
žmonėms, kurie vadovaujasi tauriais poelgiais ir etiniais gyvenimo principais. „Nors turėtum 
puikiausius Chou-kung talentus ir gabumus, jei būsi išpuikęs ir godus, visa kita tavyje neteks 
savo vertės“ (Konfucijus, VIII, 11. 2013, p. 136). 

Dar senovėje kinų kultūroje didžiulę įtaką įgauna konfucianizmui oponuojantis klasikinis 
filosofinis daoizmas, kurio pradininkai Laozi ir Zhuangzi skelbia atsiribojimą nuo socialinių 
konvencijų ir nepasitikėjimą žodžio galia. „Dao, išsakytas žodžiais, nebūtų begalinis Dao“ 
(Laozi, Sk. 1, 1991, p. 7), - teigiama Laozi tekste. Kūrybinę laisvę aukštinantis daoizmas žavi 
kūrybingas ir meninės prigimties asmenybes. Tačiau šios atsiribojimą, vienatvę, spontaniškumą 
aukštinančios idėjos dėl stiprėjančio neokonfucianizmo poveikio vėliau veikia ir imperato- 
riškų Kaligrafijos ir Tapybos akademijų narius, kurie privalo vadovautis konfucinės estetikos 
nuostatomis. 

Universalus su daugybe skirtingų konotacijų daoistų aukštinamas Dao (kelias, esmė) 
mokymas su pagrindiniais atributais (yin ir yang sąveika, harmonija, grožis, natūralumas, 
paprastumas ir pan.) yra pamatinis daoistinės estetikos leitmotyvas, persmelkiantis įvairius 
estetinės teorijos ir meno praktikos aspektus. Perėmę tam tikrus mitinės pasaulėžiūros ele- 
mentus filosofinio daoizmo atstovai pasineria į žmogaus ir gamtos santykių tyrinėjimus. Jiems 
harmonija pirmiausia siejasi su žmogaus būties pilnatvės, dziaugsmingumo jausmais, natūralia 
jo kūrybinių galių sklaida gamtos prieglobstyje. Taip išryškėja išskirtinis daoizmo mąstytojų 
dėmesys visumos ir pilnumos sąvokoms, kadangi, jų įsitikinimu, žmogų supančiame pasaulyje 
atskiri individai ir daiktai gyvuoja tik universalesnėje visų daiktų ir ryšių harmonijos sistemoje. 
Vadinasi, sistema „žemė - žmogus - Dangus“ ir sudėtinės jos dalys gyvuoja pagal vieningus 
Dao principus, o individo ir visumos santykiai apibūdinami pusiausvyros, tikslingumo, balanso, 
vientisumo, priešybių vienybės ir kitomis estetinės harmonijos sąvokomis. 

Daoizmo filosofijai būdingas estetinės būties ir „meno kelio“, kaip „išminčių kelio“ ide- 
ologijos aukštinimas. Jis papildomas savita simbolika, kuri siejasi su pirmapradėmis gamtos 
formomis: ratas — su šviesiu vyrišku pradu, kvadratas - su tamsiu moterišku, dvasia oponuoja 

materijai, idealumas - natūralumui, grožis - bjaurumui, gėris - blogiui, dangus - žemei, 
šviesa - tamsai, kalnai - vandenims, dešinė - kairei, viršus - apačiai, centras - periferijai, akty- 
vus - pasyviam, organizuota struktūra - amorfiskai ir pan. Dialektinis gamtos, būties, meninės 
kūrybos procesų suvokimas persmelkia daoizmo estetiką ir tampa jos savastimi. 

Trečioji filosofinė kryptis, neabejotinai veikusi kinų estetinės minties raidą, yra iš Indijos 
išplitęs ir Kinijoje vietinių mąstymo tradicijų savitai transformuotas čanbudizmas (čan). Ši iš 
mahayanos budizmo ir šeštojo čan patriarcho Huinengo (638-713) idėjų išsirutuliojusi filoso- 
finės estetikos atšaka plinta iš čan vienuolynų į filosofų, kūrybinės inteligentijos ir menininkų 
sluoksnius. Čan mąstytojai suabejoja konfucianistų šlovinamo žodžio galia; jų įsitikinimu žo- 
džiais neįmanoma perteikti Absoliuto, tikrosios slėpiningos reiškinių ir meno esmės. Absoliuto 
ir visų tobulos gamtos harmonijos ir meno apraiškų vienybės pažinimą jie sieja su meditacijoje 
gimstančiu sąmonės nušvitimu ir intuityvaus pažinimo keliu. Todėl žodžiai čia suvokiami tik 
kaip antraeiliai, pagalbiniai tikro pažinimo instrumentai, kadangi jais neįmanoma aprašyti 
intuityvaus Visatos ir gamtos vienybės, pirmapradės būties harmonijos pažinimo. Vadinasi, 
anot čan filosofijos šalininkų, žodžiais galima perteikti tik tiesos pažinimo užuominą, kadangi 
tiesa slypi už konceptualaus loginio mąstymo ir emocionalaus pasaulio suvokimo ribų. Iš čia 
kyla išskirtinis čan mąstytojų, o vėliau ir iš šios krypties išsirutuliojusios japonų dzen estetikos 
bei meno tradicijos šalininkų potraukis paradoksaliam mąstymui, kuris įveikia intuityvaus 
tiesos pažinimo kelyje iškylančius prieštaravimus. 

Čan estetikos šalininkai, remdamiesi Zhuangzi, Huinengo idėjomis, aukština atsiribojimą 
nuo socialinių ryšių, merkantilių rūpesčių, racionalaus ir emocionalaus pažinimo prieštaravimų, 
ieško dvasinės laisvės, būties pilnatvės, sąmonės nuskaidréjimo pasišvenčiant kūrybai. Nuolatos 
besikeičiantis ir žavingų kalnų, vandenų, miškų, upelių, ežerų pasaulis, jų įsitikinimu, savo 
harmonijos didybe yra viršesnis už dirbtinai kuriamą. Gamtos harmoniją ir grožį poetizuojanti 
čan estetika atspindi asketiškos pasaulėjautos kinų intelektualų ir menininkų paprasčiausio 
gyvenimo gamtos prieglobstyje ir kontempliatyvaus meditacinio santykio su supančia tikrove 
ilgesį. Suvokimas, anot Thomo Kasulio, čan estetikoje geriausiai atspindi meditacinę ir verbalinę 
daiktų esmę, apnuogina tai, kuo jie yra (Kasulis, 1981, p. 73). 

Vakarų krikščioniškoje ir arabų musulmoniškoje estetikoje daiktų grožis yra suvokia- 
mas kaip anapusinio dieviškojo grožio atspindys, o čan estetikos tradicijoje tikrasis grožis ir 
harmonija, nors ir jungia principinį neišsakomumą, skleidžiasi daiktuose. Grožis išsiskiria 
harmonija, kuria menininkas ir suvokėjas gali pajusti ekstatiško meditacinio sąmonės nušvi- 
timo ar gilaus emocinio sąlyčio su kontempliacijos objektu išgyvenimo metu. Tuomet įveikus 
šią sudėtingiausią parengiamą meninės kūrybos proceso dalį, kūrėjui belieka tai, kas išvysta, 
įtaigiomis meninės išraiškos priemonėmis perteikti kūriniuose. Vadinasi, meninės kūrybos 
procesas čan estetikoje tarsi skyla į dvi nelygias dalis: pirmą sudėtingiausią, nes susijusią su 

sumanymo gimimu ir vaizdinio i$vydimu, antraja daugiau technine - susijusia su praktiniu 
savo vizijos jgyvendinimu. 

Net paprastiausiuose gamtos reiškiniuose čan mąstytojai įžvelgia neįprastas jų savybes, 
kviečia per regis nereikšmingą detalę prabilti apie didžius su būties esme susijusius bei kūrėjui 
svarbius dalykus. Todėl jie tarsi išryškina atvirkštines, kitiems neregimas, gamtos apraiškų 
įvairovės, meninės kūrybos proceso ir meno kūrinių puses. Čia veikia savita paradoksaliam čan 
mąstymo būdui būdinga antilogika. Šis tikrovės suvokimo, mąstymo ir kūrybos paradoksalumas 
suteikia čan estetikos šalinininkų kūriniams ypatingą gelmę. 

Vakarų autorių kinų estetinės minties istorijos tyrinėjimuose neretai dirbtinai supriešina- 
mos konfucinės ir daoistinės ir su pastarąja artimai susijusios čan estetikos idėjos. Tikrovėje, o 
tai iliustruoja daugelis neodaoizmo, čan ir neokonfucianizmo menotyros traktatų, jos susipina 
į vieningus organizmus. Priešybių suvienijimas yra vienas ryškiausių brandžios kinų estetinės 
minties bruožų. Įdėmiau žvelgdami, pavyzdžiui, į Tang, Song ir Yuan epochų peizažo tapybinės 
estetikos traktatus pamatysime, kad juose konfucinis racionalizmas, aiškumas, saikingumas, 
harmoningai jungiasi su daoizmo ir čan adeptų traktatams būdingu intuityvumu, paslaptin- 
gumu ir miglotumu. 

Estetikos traktatuose siejasi ir regis priešingi autorių idealai: konfucinis aukštų moralinių 
idealų, intelektualinio tobulėjimo, aiškumo siekis, polinkis į konformizmą, reglamentaciją 
susipina su daoistiniu spontaniškų kūrybinės laisvės polėkių ir natūralumo aukštinimu. Kita 
vertus, daoizmo ir čan estetikos traktatams būdingas menininko atsiribojimas nuo išorinio 
pasaulio, pasitraukimas į gamtos prieglobstį čia jungiasi su įvairiapusio konfucinio išsilavinimo 
teikiamomis galimybėmis, gamtameldiška meile, pagarba didžiųjų praeities teoretikų idėjoms 
ir meno meistrų laimėjimams. Ir galiausiai, konfucinis socialinis aktyvumas, individualumo 
akcentavimas estetinių idėjų plotmėje sėkmingai neutralizuojamas daoistiniu atsiribojimu, 
harmonijos ilgesiu ir čan estetikai būdingu introspekcijos, tylos, estetinės užuominos aukštini- 
mu. Aiškumo siekis čia paradoksaliai suauga su simbolizmu, alegorinio ir metaforinio tikrovės 
suvokimo ilgesiu. 

Greta glaustai aptartos iš Konfucijaus, Laozi, Zhuangzi, Huinengo ir kitų mąstytojų 
nubrėžtos filosofinės estetikos lygiagrečiai tūkstantmečiais gyvuoja ir skleidžiasi menotyrinė 
estetika (Cai Yong, Lu Ji, Wang Xizhi, Zong Bing, Wang Wei (415- 433), Xie He, Du Fu, 
Wang Wei (699—756), Jing Hao, Su Shih, Mi Fu, Guo Xi, Dong Qichang, Shi Tao, Wang Gai 
ir kt.) estetikos samprata. Ji isplaukia ne i$ abstrakciy filosofiniy idéjy pasaulio, o i$ konkre- 
čios menininkų praktikos teorinio apibendrinimo. Menotyrinės estetikos idėjų sklaida siejasi 
su intensyvėjančia įvairių meno rūšių raida. Pirmaisiais mūsų eros šimtmečiais susiliejant 
neodaoizmui, o Tang, Song ir Yuan dinastijų valdymo metu plintančiam čan iškyla įtakingos 
kaligrafijos, poezijos ir tapybos kryptys, skatinančios naujų sinkretisky menotyrinės estetikos 

teorijų plėtotę. Šimtmečiais į teorinius meno problemų apmąstymus linkstančių menininkų 
suformuojamas didžiulis menotyrinės estetikos traktatų ir kitokios su teorinių meno problemų 
apmąstymu susijusios estetinės literatūros srautas. 

Kinų kaip ir Vakarų menotyrinės minties istorija susideda iš daugybės skirtingų tautinių 
tradicijų, mokyklų, koncepcijų, įvairaus intensyvumo raidos etapų, fazių, ritmų. Buvo periodų, 
kai menotyra sunkiai apčiuopė specifinį tyrinėjimo objektą, plėtojosi intensyviai, pakliūdavo 
į stagnacijos ir krizės tarpsnius. 

Taigi pastaroji išplėstinė termino menotyra interpretacija dar tik skverbiasi į dabartinį 
mokslinį diskursą, todėl šis terminas daugelyje menotyros tekstų dažniausiai vartojamas tra- 
diciškai, turint omenyje du pagrindinius vartosenos variantus: 1) kaip meno istorijos, meno 
kritikos ir meno teorijos teikiamų žinių visumą ir 2) kaip humanitarinių mokslų sistemos dalį, 
tiriančią skirtingas meno šakas. Kalbant apie pirmąjį jo vartojimo variantą, būtina patikslinti, 
kad terminas menotyra neretai naudojamas įjungiant ir vėlesnes šakines disciplinas meno 
sociologiją, meno psichologiją ir meno istorijos filosofiją. Paskiri mokslininkai menotyrinių 
disciplinų specifiškumą sieja su empiriniu meno tyrinéjimu, t. y. orientacija į konkrečių meno 
kūrinių pažinimą „iš apačios“; todėl kuria aiškią takoskyrą tarp „empirinės“ menotyros ir filoso- 
finio spekuliatyvaus „iš viršaus“ meno reiškinių pažinimo, būdingo estetikai ir meno filosofijai. 

Galiausiai mokslinėje literatūroje ir kasdienėje vartosenoje skirtingos apimties terminai 
„menotyra“ ir „dailėtyra“ dažnai sulyginami. Istoriškai taip jau susiklostė, kad formuojantis 
menotyriniam pažinimui, terminas „menotyra“ dažniausiai buvo siejamas su vaizduojamosios 
dailės istorija, teorija ir kritika. Šiais istoriniais mokslo apie meną raidos ypatumais galima 
dalinai paaiškinti, kodėl terminas „menotyra“ nepagrįstai susiaurėjo iki „dailėtyros“ ir tapo 
pastarojo sinonimu. Panašūs sunkumai iškyla operuojant ir kitais svarbiais terminais, ypač 
„meno filosofija“ ir dar labiau neapibrėžtinu „meno mokslas“. Taigi terminologinės problemos 
meno fenomeną tyrinėjančių mokslų sistemoje tampa labai svarbios. 

Meną tyrinėjančių mokslų kompleksą - nuo empirinės menotyros iki maksimaliai kon- 
ceptualios estetinės teorijos - galima apibūdinti kaip dinamišką sistemą, aprėpiančią daug 
disciplinų. Šie poliariniai meno tyrinėjimo aspektai nėra atriboti vienas nuo kito, nes skirtingi 
meną nagrinėjantys mokslai jungiasi į vientisą sistemą per tarpines grandis, kuriose skirtingai 
koreliuoja „empirinis“ ir „teorinis“ lygmenys. 

Ankstyvasis menotyrinės estetikos pakilimo tarpsnis ryškėja apie IV a., kai kinų intelek- 
tualų, menininkų aplinkoje įsigali tradicija užrašinėti mintis, pastebėjimus, įžvalgas, emocinius 
išgyvenimus, susijusius su įvairių meno rūšių, ypač poezijos, kaligrafijos, tapybos, muzikos, 
subtilybių bei teorinių principų apmastymu. Ilgainiui susiformuoja didžiulis menotyrinei este- 
tikai priskiriamų užrašų, fragmentisky minčių ir vientisų teorinių traktatų korpusas, kuriame 
daug dėmesio skiriama įvairioms estetikos ir meno teorijos problemoms. Šis pirmasis meno- 

tyrinės estetikos pakilimas ryškėja valdant Jin dinastijai, daoizmo idėjų jkvéptame neodaoizmo 
Jengliu estetiniame sąjūdyje, Tao Yuanming ir jo bičiulių Gu Kazhi ir Wang Xizhi teoriniuose 
požiūriuose ir kūryboje. 

Pagrindinis šio sąjūdžio ideologas Tao Yuanming, du dešimtmečius praleidęs vienatvėje 
ir versdamasis paprasčiausiais žemės ūkio darbais, pasišvenčia įgyvendinti savo kūrybinius 
siekius. Todėl jį galima traktuoti kaip atsiribojimą aukštinančios „meno kelio“ ideologijos pra- 
dininką, autentiško kūrėjo pavyzdį, kuris įkvepia daugybę didžių kinų ir japonų meno meistrų 
praktiniam šio kelio principų įgyvendinimui. Šią fengliu asketiško atsiribojimo tradiciją vėliau 
įtvirtina savo gyvenime ir kūryboje Wang Wei ir daugelis kitų įtakingų teoretikų bei menininkų. 

Neodaoizmo ir čan estetikos tradicijose išskirtinis dėmesys teikiamas įvairiems psicho- 
treningo ir meditacinės praktikos elementams, „trims didiesiems kinų menams“ (kaligrafijai, 
tapybai, poezijai), kurie asociatyviai jungia šių meno rūšių meninės išraiškos priemones ir 
atveria plačias metaforinio tikrovės suvokimo galimybes. „Mes priminsime, kad poezija yra 
neregima tapyba, o tapyba yra regima poezija“ (Vandier-Nicolas, 1983, p. 149). Spontaniškas 
eilių, kaligrafijų, tapybos kūrinių kūrimas čan estetikoje suvokiamas kaip veiksminga prie- 
monė, padedanti spontaniškai išskleisti, išplėsti kūrėjo ir suvokėjo sąmonės galias, paskatinti 
nertis į gilesnę daiktų ir reiškinių prigimtį. Tai sąlygoja požiūrį į autentišką menininką kaip 
kūrėją, esantį nuolatinio tapsmo, savo laimėjimų paneigimo ir tobulėjimo kelyje. Todėl čan 
estetikoje ypatingas dėmesys skiriamas kūrėjo asmenybės vidiniam pasauliui, introspekcijai, 
gamtos kontempliacijai, dvasiniam tobulėjimui ir autentiškai nuotaikos išraiškai. Tam vietoj 
realistinio pasaulio atspindėjimo pasitelkiamos neišsemiamos simbolinio, alegorinio ir meta- 
forinio mąstymo, estetinės užuominos ir spontaniškai gimstančio asociacijų srauto teikiamos 
meninės išraiškos galimybės. 

Ilgainiui Tang ir Song dinastijų valdymo laikais Kinijoje susiformuoja viena galingiausių 
pasaulyje menotyrinės pakraipos estetikos tradicijų (Li Cheng, Fan Kuan, Su Shih, Mi Fu, Dong 
Qichang, Shi Tao, Wang Gai ir kt.), kurios šalininkai savo estetines idėjas sieja su asmeninės, 
pirmtakų ir amžininkų kūrybinės praktikos teoriniu apmąstymu. Greta bendresnių menotyros 
tekstų, vyrauja specializuoti siauresnio profilio kaligrafijai, tapybai ir poezijai skirti iš meno 
praktikos teorinio apmąstymo išplaukiantys menotyros traktatai, kuriuose išsiskleidžia kinų 
estetinių kategorijų pasaulio savitumas. 


„Permainų knyga“ („Yijing“) ir filosofinės estetikos ištakos 


Yra tokių išmintimi ir sakralumu paženklintų knygų, kuriose sukauptos pamatinės žmogaus 
dvasios vertybės, nulémusios civilizacijų raidą. Tai lyg išminties vulkanai, intelektualine ir dvasine 

energija tūkstantmečius maitinantys žmoniją. 
Kartų kartoms tai yra neišsenkanti įkvėpimo 
versmė, etinis kelrodis, padedantis susikurti 
gyvenimo ir kūrybos filosofiją. Tokių knygų 
labai nedaug. Tai - Rigveda, Upanišados, Yijing, 
Lunyu, Laozi, Biblija, Koranas. Seniausia kinų 
išminties knyga Yijing, teigianti, kad Visato- 
je nėra nieko pastovaus, viskas juda visomis 
kryptimis, stebina ir dabartinius mokslininkus, 
ir menininkus šiuolaikiškumu. 

Daugelis mokslininkų, gvildendami ki- 
nų mokslo, filosofijos, estetikos, literatūros 
teorijos ir įvairių meno rūšių ištakas, pabrėžia 
Wang Wéi. Mokslininkas, studijuojantis išskirtinį „Permainų knygos“ (Yijing, arba 

„Permainų knygą“ VIII a. Tušas, šilkas Zhouyi) idėjų poveikį. Mįslingas yra jau pats 
Zhouyi pavadinimas. Kiekvienas iš dviejų jį 


sudarančių hieroglifų turi mažiausiai dvigubą reikšmę. Zhou - tai pirmiausia nuo II tūkstantm. 
pr. Kr. pabaigos iki III a. pr. Kr. Vidurio Kinijoje valdžiusios dinastijos vardas ir chronologinis 
šios epochos pavadinimas; antra vertus, šis žodis reiškia apsisukimą, ratą, ciklą. Hieroglifas i 
pirmiausia reiškia lengvą, nesudėtingą; antra - permainas, pasikeitimą, metamorfoze. 

„Permainų knyga“ - iš tiesų viena įstabiausių Žmonijos istorijoje sukurtų knygų, kurioje 
simboliais, metaforomis ir subtiliomis užuominomis atskleidžiama tam tikra pasaulėžiūros 
sistema. Šios hieroglifais užrašytos knygos daugiasluoksnis turinys vargu ar gali būti autentiškai 
perteiktas kokia nors Europos kalba. Suvokti mjslingam Yijing tekstui būtinas platus interpre- 
tacinis komentaras, kuris padėtų šių laikų skaitytojui įsiskverbti į jo sudėtingų kategorijų ir 
heksagramų pasaulį. Atskirų hieroglifų struktūrų neperkėlus į vaizdinių ir idėjų kalbą, daugelio 
heksagramų išvis neįmanoma suprasti. 

Vienas žymiausių Yijing teksto vertėjų ir komentatorių R. Wilhelmas šioje „labiau iš- 
minties nei likimo spėjimo knygoje“ regi „tūkstantmetės kinų kultūros istorijos vaisių, suvai- 
dinusį milžinišką vaidmenį formuojantis kinų mąstysenai (I Ching or Book of Changes, 1975, 
p. XLVIII). Išskirtinį šios knygos poveikį kinų mentalitetui pabrėžia ir A. Wattsas. Yijing, 
nurodo jis, išugdė kinų mąstysenoje polinkį į spontaniškus sprendimus, kurių efektyvumas 
priklauso nuo žmogaus sugebėjimo ne prievartauti savo protą, o pasitikėti juo, suteikti jam 
galimybę reikštis savarankiškai“ (Watts, 1968, p. 34-35). 

Yijing tekste įkūnyta filosofinė ir mantikinė sistema formavosi per tūkstantmečius, zmo- 
nėms stebint kosminius reiškinius ir siejant juos su gamtos ir individo gyvenimo pokyčiais. 

Apmąstydami nuolatinę gamtos reiškinių, dienos ir nakties, metų laikų, šviesos ir tamsos 
kaitą, ilgainiui kinai pradeda suteikinėti pastebėtiems dėsningumams filosofinę prasmę. Švie- 
sos pradą (yang) jie susieja su Dangaus, Saulės, dienos, vyriškumo, jėgos savybėmis, o tamsos 
(yin) - su Žemės, Mėnulio, nakties, moteriškumo, minkštumo, silpnumo bruožais. Šviesaus 
yang ir tamsaus yin pradų dialektika filosofiškai apibendrinama pagrindiniame Yijing tekste 
ir komentaruose, aiškinama, kad pradžioje buvo chaotiškas Taiji (Didysis pirminis pradas, 
Didžioji riba, Didžioji tuštuma), kuriame teigiamų skaidrių yang ir gi dalelyčių sąveika sufor- 
mavo Dangaus sferą, o neigiamos kondensuotos tamsios yin ir gi dalelytės - Žemę. Ilgainiui 
Dangus atsiskyrė nuo Žemės, atsirado metų laikai (pavasaris, vasara, ruduo, žiema), vėliau 
išryškėjo priešprieša tarp griaustinio ir vėjo, vandens ir ugnies, kalnų ir vandens. Taip palaips- 
niui atsirado gyvybė ir visa pasaulio įvairovė. 

Pasaulio sandara komentaruose simboliškai pavaizduojama Taiji (Didžiosios Tuštumos, 
Didžiojo pirminio prado, Dao) grafinėmis struktūromis, susidedančiomis iš savotiško gema- 
lo, kurio viduje jungiasi vyriškoji šviesi jėga yang ir moteriškoji tamsi, pasyvi yin. Šis dviejų 
materialių-dvasinių-idealių genetinių jėgų srautas, veikiantis spiralės principu, užvaldo visas 
būties ląsteles ir sukuria vieningą kontinuumą, kuriame skleidžiasi energetinė yin ir yang jėga. 
Taikliu N. Vandier-Nicolas pastebėjimu, Taiji simbolių pasaulis išreiškia „originalią universalių 
metamorfoziy schemą“ (Vandier-Nicolas, 1982, p. 10). Yin ir yang santykis - tai ne dualizmas, 
o poliariškumas, kadangi skirtumas tarp šių dviejų, visus būties reiškinius persmelkiančių 
pradų yra grynai išorinis. Jie neegzistuoja vienas be kito. Nėra nieko, kas būtų tik yin arba tik 
yang. Būdami tame pačiame Dao energetiniame lauke (Dao kategorija atsiranda tik vėlesnėje 
teksto dalyje), šie du pradai nuolatos papildo ir keičia vienas kitą. Šis procesas yra amžinas, 
nenutrūkstamas. Taigi nors Yijing autoriai atskleidžia visų būties procesų dualizmą, vis dėlto 
jie dar nuosekliau teigia jų vidinį dialektinį ryšį. Yin ir yang kategorijų traktuotė čia primena 
budistinių terminų sunyata ir dharma santykius. 

„Permainų knygoje“ besiformuojančios Dao (visų daiktų pradžia, Kelias) koncepcijos 
atsparos tašku tampa mokymas apie natūralų ir spontanišką Visatos atsiradimą ir amžinos jos 
raidos dėsnį. Iš čia kyla viena centrinių organicistinių knygos idėjų, skelbiančių ne tik makro- 
ir mikrokosmo atitikimą, tačiau ir būtinybę žmogui sekti Dao principais. 

Pagrindinis Yijing teksto leitmotyvas - tai visuose būties procesuose (laikas, erdvė, ju- 
dėjimas), gamtos reiškiniuose ir žmonių gyvenime vykstančios, priežastingumo lemiamos 
situacijų nepastovumo, žaibiškos jų kaitos kiekvieną laiko akimirką ir kiekviename erdvės 
taške idėja, kuri atsispindi ir šios knygos pavadinime. Į erdvės ir laiko struktūrų kaitos sin- 
chroniškumo principą, išplėtotą šioje knygoje, atkreipia dėmesį C. G. Jungas ir J. Needhamas. 
Jungo nuomone, dėl šio erdvės ir laiko struktūrų sutapimo atsiranda toks tarpusavio vidinės 
priklausomybės ryšys, kuris ne tik tampa mantikinės prognostikos pagrindu, tačiau ir padeda 

i$ esmés kitaip suvokti pasaulj. Vakary mastysena rüpestingai sijoja, svarsto, atrinkinéja, klasifi- 
kuoja, skaido, o kiny mastysenai büdingas akimirkos suvokimas apima viska nuo menkiausios 
ir nereikšmingiausios detalės, nes stebimą momentą sudaro visi jo komponentai (Jung, 1977, 
p. 591). Needhamas, gvildendamas 64-ių Yijing heksagramy audinį, pastebi, kad kiekviena 
jų „suranda savo konkrečią vietą vienoje koordinačių sistemoje, jungiančioje erdvės, laiko ir 
judėjimo aspektus“ (Needham, 1956, t. 2, p. 324). 

„Permainų knygoje“ simbolių kodu perteikta pasaulėžiūros sistema turėjo įtakos kinų 
filosofijos, estetinės minties, literatūros ir meno raidai. Pereidami iš šiai knygai būdingų kosmo- 
goninių aukštumų į filosofijos sritį, įsitikiname, kad būtent čia išplėtoti postulatai apie Didžiąją 
tuštumą kaip pirminį pradą, nuolatinį visų būties procesų kintamuma, yin ir yang pradų priešy- 
be ir nedalomuma lėmė daugelį esminių tradicinės kinų filosofijos, estetikos ir meno principų. 

Išplėtoti Yijing mokymai itin veikia dviejų įtakingiausių ir racionalistinės, ir intuityvistinės 
orientacijos estetikos krypčių - daoizmo ir can - raidą, nes čia keliamas daoizmo ir čan este- 
tinėms tradicijoms būdingas nepasitikėjimas racionalaus proto konstrukcijomis, žodžio galia 
ir vizualinio suvokimo reikšmingumu. „Permainų knygoje“ sakoma, kad išminčiai, norėdami 
išreikšti savo mintis, pasitelkia vaizdinius. Daoizmo, čan šalininkus ir Yijing idėjų pasaulį sie- 
ja estetinis intuityvizmas, universalizmas, mintys apie menininko susiliejimą su spontanisku 
būties srautu, gamtos stichija, paradoksalaus dialektinio mąstymo principai. Daoizmo ir čan 
filosofijoje plėtojami analogiški mokymai apie nenutrūkstamą nuolatinį permainų procesą ir 
apie mąstytojo bei menininko įsiklausymą į šios kaitos ritmus. 

„Permainų knygoje“ išplėtota įvairiomis kryptimis besiskleidžiančių energetinių yin ir 
yang impulsų teorija savitai ženklina kinams būdingą grožio ir harmonijos sampratą. Iš čia 
kyla viena fundamentaliųjų tradicinės kinų filosofijos nuostatų, pagal kurią grožio idealo ieš- 
koma spontaniškai besiskleidžiančiose formose, linijinėse struktūrose, atspindinčiose natūralią 
Visatos procesų sklaidą. 

Apibrėžiant Didžiosios tuštumos pasaulį ir jos raiškos, metamorfozių ypatumus, „Per- 
mainų knygoje“ išsikristalizuoja dviejų pirmapradžių pasaulio elementu yin ir yang koncepcija. 
Ji padeda įsigalėti kinų mąstysenoje dvinarėms opozicinėms kvalifikacijos sistemoms: nebūtis 
ir būtis, nesatis ir esatis, tamsus ir šviesus, Žemė ir Dangus, materialus ir dvasinis, išorinis ir 
vidinis, moteriškas ir vyriškas, minkštumas ir jėga, kalnai ir vandenys ir t. t. Yin, pirmasis iš 
dviejų pirmapradės pasaulio struktūros elementų, sekant Yijing tradicija, siejamas su mote- 
riška — tamsiąja, pasyviaja, šešėline, užslėptąja daiktų, reiškinių, meno kūrinių komponentų 
puse, o yang, priešingai, su vyriška — šviesiąja, aktyviąja, regima. Kosmogoninės kilmės yin 
ir yang pradų sąveikos teorijos ne tik tvirtai įauga į kinų tapybos estetiką, poetiką, tačiau ir į 
muzikinę estetiką, kur kiekvienas „moteriškas“ yin tonas atitinka analogišką „vyrišką“ yang 
toną. Dialektinėje šių dvinarių struktūrų sąveikoje regimas pirmapradės būties harmonijos, 

kosminės muzikos, propoetinés meno kalbos pasireiškimas. „Permainų knygos“ postulatas 
apie visų būties procesų dualizmą ir nedalomumą kinų estetikoje lemia dialektinę grožio sam- 
pratą, kūrybos proceso pobūdį, meninės kompozicijos principus tapybos estetikoje - erdvės, 
užpildyto ir neužpildyto ploto, šviesos ir šešėlio santykius bei daugelį kitų bruožų. 

Remiantis dviejų pradų nuolatinių metamorfozių koncepcija, meno kūrinys kinų este- 
tikoje traktuojamas kaip kosminės valios ir biologinių gyvenimo impulsų ritmų veikiamas 
yin ir yang sąveikos rezultatas. Aktyvus ir vyraujantis, skleidžiantis energiją pradas laikinai 
nustumia į šalį savo priešybę - pasyvų, minkštą, klampų pradą. Pasyvus moteriškas pradas čia 
aiškinamas kaip aktyvias meno kūrinio struktūras neutralizuojanti ir harmonizuojanti jėga. Šių 
dviejų pradų dialektinės sąveikos idėją atspindi netgi kinų peizažinės tapybos žanro shanshui 
(kalnai ir vandenys) pavadinimas; šiame žanre dominuojantį yang, arba „šeimininko“, vaid- 
menį dažniausiai atlieka kalnai, o yin, arba „svečio“ - minkštos, aptakios vandens telkinių, 
ežerų, upių, upelių linijos. Ying ir yang derinį paveiksluose atspindi minkštų ir kietų, tamsių 
ir šviesių, tuščių ir užpildytų plotų, objektų ir šešėlių, kylančių į viršų ir besileidžiančių žemyn, 
sąveika. Meno kūrinys išreiškia ne tik dinamišką šių pradų kaitą, tačiau ir jų harmonijos idėją. 

Iš „Permainų knygoje“ išplėtoto mokymo apie Didžiąją Tuštumą kinai perima savitą 
filosofiją, aukštinančią tuščią plotą, neužpildytą erdvę tapyboje, tylą ir pauzes muzikoje bei 
teatro mene. Šie išraiškos elementai, darantys galingą estetinį emocinį poveikį, sąveikauja su 
kiekvienai konkrečiai meno rūšiai būdingomis išraiškos priemonėmis - linijomis, formomis, 
garsais, judesių plastika — ir perteikia Visatos kaip gyvo dinamiško erdvės-laiko kontinu- 
umo, pulsavimo idėją. Neužpildyti paveikslo plotai, tuštumos, tylos, pauzių momentai yra 
suvokiami kaip reikšmingiausios, giluminės meno kūrinių prasmes perteikiančios meninės 
išraiškos priemonės. Kosminio būties srauto vientisumo, tęstinumo, nuolatinės kaitos idėjas, 
įprasmintas Yijing tekste, savitai išreiškia Kinijoje plėtojamos meninio laiko ir erdvės koncep- 
cijos. Pavyzdžiui, kinų peizažo tapybos estetika ragina dailininką vaizduoti vientisą nuolatos 
besikeičiančių būties procesų srautą, o vakarietiška kviečia išplėšti iš jo statišką akimirką ir ją 
fiksuoti. Šios skirtingos estetinės nuostatos lemia Vakarų dailininkų polinkį į baigtinumą ir, 
priešingai, kinų - į nebaigtumą, estetinę užuominą, neišsakymą, kadangi tikras meno kūrinys 
turi teisingai atspindėti objektyvų būties procesų dinamiškumą, kaitą, judėjimą. 

Kita vertus, Yijing tekste, apibrėžiant kosminės valios ir biologinio gyvenimo energetinių 
impulsų sklaidą, nuolatos akcentuojamas visų būties procesų natūralumas ir spontaniškumas. 
Vėlesnėse intuityvistinės, iracionalios pakraipos estetinėse teorijose (daoizmas, čan) šiomis 
sąvokomis nusakomos vaisingiausios kiekvieno kūrybinio proceso, menininko ir meno kūri- 
nio savybės. Kinų estetikų ir menininkų požiūriu natūrali ir spontaniška kūryba - patikimas 
būdas atskleisti autentiškoms menininko kūrybinėms pajėgoms, kadangi ji padeda išsilaisvinti 
iš išorinių menininko sąmonę varžančių schemų, panaikinti ribas tarp fantazijos ir tikrovės, 

kanono diktuojamy reikalavimy ir laisvos improvizacijos. Ir pagaliau visy büties procesy, 
reiškinių, daiktų spontaniškos kaitos idėja ir nuolatinės aliuzijos į pirmapradę Didžiąją tuštu- 
mą iškelia ypatingą fragmento, citatos, metaforos, simbolio, estetinės užuominos, neišsakymo 
reikšmę. Taigi Yijing tarsi programuoja pamatines problemas, idėjas, kurias vėliau gvildens 
įtakingiausių krypčių ir mokyklų šalininkai. 

„Permainų knygos“ nubrėžtą dialektinio mąstymo ir pasaulio suvokimo tradiciją kinų 
kultūroje pratęsia dvi įtakingiausios daugelį šimtmečių tarpusavyje polemizavusios konfucia- 
nizmo ir daoizmo estetikos kryptys. Tai nepaprastai svarbios pirmosios klasikinės mokyklos, 
atspindinčios du pagrindinius Kinijos kultūros polius, kurių energetinėje sąveikoje skleidžiasi 
kinų filosofija, estetika ir menas. Į racionalizmą, reglamentaciją linkstanti, tradicijas aukšti- 
nanti konfucinė filosofija nuolatos polemizuoja su daoizmui būdingu estetiniu intuityvumu, 
natūralumo ir paprastumo aukštinimu. A. Wattso žodžiais tariant, daoizmas „siekia ištaisyti 
neigiamą konfucianistų diegiamos disciplinos poveikį, atkurti ir išplėtoti natūralų spontaniš- 
kumą“ (Watts, 1968, p. 23). 

Lyginant Laozi priskiriamą knygą Laozi („Knyga apie Dao ir jo raiškos formas“) ir Kon- 
fucijaus Lunyu („Apmąstymus ir pašnekesius“), iš karto krinta į akis esminiai jų skirtumai. 
Konfucijaus traktatas yra racionalesnis,,,skaidresnis", o Laozi veikalas - tarsi mįslinga filosofinė 
poema, kurios giliamintiškumas - beveik programinė nuostata. Laozi ir Konfucijus archajinio 
kinų estetinės minties etapo idėjoms suteikia visiškai naujų aspektų, kurie tiesiogiai susiję 
ne tik su ontologine, natürfilosofine daoizmo ir socialine konfucianizmo orientacija, tačiau 
pirmiausia su ryškėjančia kūrybinės veiklos diferenciacija ir dvasingu menu bei stiprėjančiu 
jo kūrėjo socialiniu statusu. 


Konfucijaus ir konfucianizmo tradicijos estetika 


Daugelis šimtmečių, skiriančių mus nuo Konfucijaus (551-479 m. pr. Kr.) gyventosios epo- 
chos liudija apie šio genialaus kinų mąstytojo estetinių idėjų aktualumą ir pasaulinę reikšmę. 
Konfucijus buvo epochinis mąstytojas, formavęs vienos didingiausių pasaulyje civilizacijų 
estetinių vertybių sistemą, mąstymo principus, kurių poveikis regimas visoje vėlesnėje kinų 
estetinės minties istorijoje. Jis pirmasis pasaulinės filosofijos istorijoje subūrė įtakingą filoso- 
finę mokyklą, suformavo stebėtinai gyvybingą idealios asmenybės modelį, tapusį savotišku 
orientyru vėlesnių kartų žmonėms. Tradicionalizmo, praeities estetinių ir meninių tradicijų 
kultas, humanistinių idealų aukštinimas daugybės Konfucijaus mokinių ir sekėjų dėka išliko 
gyvybingas Kinijoje ir tapo neatsiejama kinų meninės inteligentijos, suvokusios savo kultūrinę 
misiją, pasaulėžiūros dalimi. 

Po ilgų klajonių 484 m. pr. Kr. Konfucijus 
su grupe ištikimiausių mokinių sugrįžta į tėvy- 
nę, kur per paskutinius gyvenimo metus daug 
dėmesio skiria senųjų rašytinių šaltinių - Yijing 
(„Permainų knyga“, arba „Permainų kanonas“), 
Shijing („Poezijos knyga“; dar kitaip vadinama 
„Dainų knyga“ arba „Poezijos kanonu“), Shijing 
(„Istorijos knyga“, arba „Dokumentų kanonas“), 
Yili („Ritualų knyga“, arba „Ritualų kanonas“), 
Chungiu („Pavasario ir rudens knyga“, arba 
„Pavasario ir rudens kanonas“) ir neišlikusios 
YueJing („Muzikos knyga“, arba „Muzikos ka- 
nonas“) - sisteminimui ir redagavimui. Konfu- 
cianizmo tradicija jam taip pat skiria kanoninės 
„Didžiojo mokymo“ ir filosofiškiausios „Permai- 
nų knygos“ komentuojamosios dalių autorystę. 

Ilgainiui kanonizuotas „Apmąstymų...“ 
tekstas tapo savotiška kinų Biblija, kuri šimt- 


mečiais formuoja idealios asmenybės tipą, tau- 


tinį charakterį ir daugelį esminių kinų kultūros Konfucijaus atvaizdas akmeninéje steloje. 
bruožų. Jau jaunystėje kiekvienas išprusęs kinas Qufu. VII a. 


išmokdavo atmintinai tekstą ir vėliau vadovau- 
davosi jo normomis. Taigi kinų sąmonėje „Apmąstymai...“ įtvirtina mąstymo tipą ir gyvenimo 
filosofiją, kurios svarbiausi principai - tradiciškumas, praeities, protėvių kultas, humanizmo 
idealų skelbimas. Šio mąstymo tipo stabilumas grindžiamas ne tik Konfucijaus autoritetu, bet 
ir kondensuotu šešių senovės kinų išminties knygų kanonu. 

Svarbiausia Konfucijaus nuostata, sprendžiant iš „Apmąstymų...“ teksto, - ne kurti nauja, 
o siekti perteikti ateities kartoms geriausias praeities tradicijas. „Aš tik perduodu, - sako jis, - 
nieko nauja nekuriu. Tikiu senove ir ją gerbiu“ (VII, 1). „Tai, ką ruošiasi „perduoti“ Konfucijus, 
pirmiausia užfiksuota istoriniuose ir literatūriniuose paminkluose Shujing ir Shijing. Vadinasi, 
kinų filosofijos savitumą lemia ne tik glaudus ryšys su istorine, bet ir su literatūrine mintimi. 
Filosofiniuose kūriniuose tradiciškai viešpatauja literatūrinė forma. Viena vertus, pati filosofija 
nelinko į sausą abstrakciją, kita vertus, ir literatūra buvo pilna „subtiliausių filosofijos sulčių““ 
(Kobzev, 1994, p. 23-24). 

Konfucijaus idėjų savitumą ir jų reikšmę kinų kultūros, estetinės minties ir meno isto- 
rijai galima teisingai suvokti tik nagrinėjant pagrindinio šio mąstytojo idėjinio antipodo ir 


235 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


savotiško alter ego - Laozi - skelbiamas daoizmo idėjas. Konfucianizmas ir daoizmas - tai tarsi 
du svarbiausi senovės Kinijos ideologijos poliai, kurių energetinėje erdvėje skleidžiasi didžioji 
kinų kultūra, filosofija, etika, estetika, menas. 

Konfucijaus ieškojimas žmogaus harmonijos pabrėžia sintetinio idealo, apimančio ir 
gėrį, ir grožį, reikšmingumą. Tokia mąstysena lėmė estetinės problematikos svarbą jo filoso- 
finių pažiūrų sistemoje. Tobulo grožio sąvoka jam yra neatsiejama nuo gėrio. Šiuo požiūriu 
jo plėtojama grožio teorija yra artima graikiškajam kalokagatijos principui. 

Estetinis Konfucijaus idealas - idealizuoti praeities kultūrą ir meną. Senovėje jis regi glū- 
dint amžiais nusistovėjusias tobulas estetines vertybes, kurios jam atrodo yra daug vertingesnės 
negu chaotiški dabarties kūriniai. Todėl praeities muzika, poezija, dailė Konfucijui yra neiš- 
senkamo kūrybinio įkvėpimo šaltinis, iš kurio srovena gyvybingos paskatos. Naujos estetinės 
ir meninės vertybės suvokiamos kaip senų vertybių atgaivinimas. Todėl ir kūrybinė menininko 
dvasia Konfucijaus estetikoje yra kreipiama ne kurti naujas vertybes, o naujai reinterpre- 
tuoti amžinas vertybes. Taip priartėjame prie Konfucijaus estetikos pagrindų pagrindo, t. y. 
prie suvokimo, kodėl estetinė šio mąstytojo teorija yra orientuota ne į „priekį“, o „atgal“, į 
„aukso amžiuje“ susiformavusių estetinių ir meninių vertybių sistemą, lėmusią dviejų svar- 
biausių Konfucijaus estetikos principų - tradicijų reikšmės ir senovės pamėgdžiojimo - su- 
absoliutinimą. 

Kita vertus, senovėje susiformavusių tradicijų reikšmė Konfucijaus estetikoje glaudžiai 
siejasi su kanono aukštinimu. Visas meno rūšis jis vertina atsižvelgdamas į jų atitikimą ge- 
riausioms kanonizuotoms praeities grožio formoms. Aukštindamas tobulus kanonizuotus 
grožio idealus, įtvirtintus senovės dainose, „Poezijos knygoje“, Yao ir Shun epochų muzikoje, 
Konfucijus griežtai pasisako prieš kanonizuoto grožio, normos principų pažeidimą. Jam ypač 
svarbus harmonizuojantis ir nuosaikumo jausmus įtvirtinantis meno poveikis. 

Menų pasaulis Konfucijui artimas ir gerai pažįstamas. Jis nuo jaunystės jautė didelę 
pagarbą bei meilę liaudies dainoms ir poezijai, pats daug muzikuodavo. „Kai Mokytojas su- 
tikdavo gražiai dainuojantį žmogų, - prisimena mokiniai, - prašydavo, kad jis pradėtų dainą 
iš pradžių. Tada ir pats pritardavo“ (VII, 32). Konfucijus ne tik turėjo gražų balsą, bet ir pats 
puikiai grojo įvairiais muzikos instrumentais, ypač septyniastyge liutnia. Muzikos paslapčių 
jam atvėrė senovės muzikos žinovai ir pripažinti muzikantai. Muzika mąstytojui buvo labai 
svarbi ir jo asmeniniam gyvenimui, ir filosofinei koncepcijai. „Jei trejiems metams kilnus 
žmogus apleis muziką, - sako filosofas, - tuomet jis patirs nuopuolj* (XVII, 21). 

Pasakojama, kad, išklausęs muzikantų iš Zhou dinastijos valdovų rūmų senovės muzi- 
kos koncertą, Konfucijus buvo sukrėstas šios muzikos grožio ir tris mėnesius nejautė mėsos 
skonio. „Nemaniau, kad muzika gali turėti tokį poveikį“ (VII, 14). 

Kalbėdamas apie li (ritualą), Konfucijus nepaprastai sureikšmina meną: muzikos, dai- 
nuojamosios poezijos, tapybos paskirtis - apeigoms sukurti estetinį foną. Konfucijaus menų 
sistemoje pirmenybė besąlygiškai teikiama muzikai ir dainuojamajai poezijai, darančioms didelį 
poveikį žmonėms bei dvasiniam asmenybės tobulėjimui. Jis nuolat pabrėžia esminį ritualų, 
ceremonijų ir /i (etiketo) ryšį su muzikos garsais. Ritualą, ceremoniją ir etiketą jis sieja dau- 
giau su reiškinių išore, jų forma, dekoru, o muziką - su substancialiąja reiškinių esme. Todėl 
konfucianizmui būdingas požiūris į muziką, kaip į savotišką priemonę, padedančią nustatyti 
dvasinę ir kultūrinę valstybės aplinką, nes muzikos sumenkėjimas tiesiogiai rodo analogiškus 
reiškinius, vykstančius valstybėje. 

Konfucijus, muzikoje regėdamas Visatos kosminių ritmų ir harmonijos atspindį, tikėjo, 
kad ritmiškas muzikinių garsų kartojimasis pirmapradžiame būties chaose lemia tvarką ir 
harmoniją. Kita vertus, muziką jis laiko tobulu ir jautriu žmogaus jausmų reiškėju. Savo rit- 
minėmis ir melodinėmis struktūromis glaudžiai siedamasi su dainuojamąja poezija, muzika 
tampa kulminaciniu idealios asmenybės tapsmo elementu. Konfucijaus mokyme muzikos 
principų įvaldymas siejamas su sudėtingu dvasinės asmenybės raidos keliu į kilnaus žmogaus 
tipo tapsmą. Todėl ir minėdamas svarbiausius organizuojančius Visatos bei asmenybės taps- 
mo elementus, Konfucijus pradeda nuo dainuojamosios poezijos, toliau kalba apie ritualą ir 
galiausiai apie muziką. 

Tobuliausia muzikos forma, Konfucijaus manymu, yra ritualinė muzika, lydinti įvairias 
apeigas. Todėl jis daug kalba apie esminį ritualų ir ceremonijų ryšį su maloniais muzikos gar- 
sais, grožiu, estetiniu pasitenkinimu, t. y. tomis estetinėmis vertybėmis, kurios vadinamos yueh 
menine kultūra. 

Be muzikos, estetinėje teritorijoje filosofas daug dėmesio skiria dainoms ir poezijai. Kaip 
jau minėjome, Konfucijui priskiriamas garsiosios „Poezijos knygos“ redagavimas ir sudarymas. 
Sima Qianis „Istorijos užrašuose“ rašo, kad daugiau kaip iš 3000 dainuojamosios poezijos teks- 
tų Konfucijus atrinko 305 geriausius ir etiniu požiūriu vertingiausius kūrinius, atitinkančius li 
(ritualų) bei yi (pareigos) reikalavimus. Shijing poezija - tai pirmiausia dainuojamoji poezija, 
atsiskleidžianti per žodinių ir muzikinių struktūrų simbiozę. Joje poetinis vaizdinys susilieja su 
muzikinėmis bei ritminėmis struktūromis. Kinai pirmieji pradėjo kurti ritmo dėsniais paremtą 
poeziją, kurios kūrimo principai dar nebuvo žinomi nei senovės Indijoje, nei senovės Graikijo- 
je. Shi hieroglifas kinų kalba reiškia eilėraštį, dainą, lyrinę poeziją, ritmo dėsniams paklūstantį 
poetinį kūrinį, kuris senovės Kinijoje dažniausiai buvo atliekamas palydint akompanimentu, 
melodija ar net specifiniais ritualiniais šokio gestais. „Žodį shi, - rašo N. Konradas, - galima 
versti eilėraštis, nors tos eilės tuomet buvo ne skaitomos, o dainuojamos. Jau senovėje skyrė 
dainavimą ir žodžius, kurie dainuojami. [...] Shijing sakoma: „shi - žodis apie siekius, ke - Zo- 
džių dainavimas. Kitaip tariant, shi - ne daina, o dainos zodziai“ (Konrad, 1977, p. 400-401). 

Taigi „Poezijos knygos“ poezija, įkūnydama aukščiausius senovės Kinijos poezijos laimé- 
jimus, organiškai jungia trijų skirtingų menų - poezijos, muzikos ir šokio - elementus ir kuria 
jų harmoniją. Joje neįmanoma atskirti vieno nuo kito poetinio ir muzikinio pradų. Minėtoji 
simbiozė ir paties hieroglifo shih semantinės prasmės paaiškina, kodėl Shijing į Europos kalbas 
verčiama kaip „Poezijos knyga“ ar „Dainų knyga“. Pastarąją, kaip kondensuotu aukščiausiu 
estetiniu senovės Kinijos vertybių simboliu, Konfucijus dažnai remiasi ir „Apmąstymą...“ tekste. 
Šioje knygoje jis didžiai vertina asmenybę taurinančią estetinio poveikio galią, gebėjimą veikti 
žmonių sąmonę, jausmus, elgesio principus. Apgailestaudamas, kad jaunimas neįvertina poezi- 
jos reikšmės, jis skatina sūnų ir mokinius skaityti senovės poeziją, semtis iš jos išminties, gėrio, 
gebėjimo geriau perprasti pasaulį, bendrauti, valdyti aistras. „Mokiniai, kodėl jūs nesigilinate 
į Shijing? Dainos lavina žmogų, aštrina jo žvilgsnį, stiprina santarvę, išsklaido liūdesį ir nepa- 
sitenkinimą. Dainos moko ir to, kas arti - pareigos tėvams, ir to, kas toli - pareigos valdovui. 
Jos suartina mus su paukščiais, žvėrimis, žole ir medžiais“ (XVII, 9). Poezija čia aiškinama kaip 
liaudies, kultinė, lyrinė, anoniminė dainuojamoji poezija. 

Savaime suprantama, kodėl Konfucijus savo auklėjimo teorijoje tiek dėmesio skiria estetinio 
auklėjimo problemoms. Išaukštinęs wen kultūros svarbą formuojant kilnų žmogų, jis mano, kad 
šį idealą geriausiai padėtų įgyvendinti estetinės vertybės. Muzika, poezija, dainos, vaizduojamoji 
dailė, literatūra, tiesiogiai veikdamos visa, kas gyva, ne tik teikia žmonėms malonumą, apvalo 
jausmus, tobulina moralines žmonių savybes, bet ir kartu padeda valdyti valstybę. 

Estetiniam Žmonių auklėjimui, Konfucijaus manymu, svarbi ir literatūra - ji padeda įtvir- 
tinti wen ir yue kultūros principus. Literatūros, knyginės kultūros kultas filosofo mokymuose 
turėjo didžiulį poveikį jo idėjų sekėjams, ir konfucianizmo tradicijos mąstytojas pradeda sietis 
suliteratūros vertybių skleidėjo, knygininko, mokslininko, rašytojo asmenybe. Vėliau viduram- 
žiais veikiant konfucianizmui ir jo propaguojamai wen ir yue kultūrai, Kinijoje susiformavo 
poetinio žodžio, literatūros kultas. Tapyba estetinėje teorijoje aiškinama kaip estetinio skonio, 
dorovingumo principų įtvirtinimo priemonė. „Apmąstymų...“ tekste yra daug ginčų sukėlęs 
Konfucijaus ir jo mokinio Zi Si dialogas apie tapybą: „Nuo vylingo juoko atsiranda žavios 
duobutės. / Jos paryškintų gražių akių spindesys yra nuostabus. / O koks skaistus jos veido 
baltumas, pagražintas įvairių spalvų audinio gama“. Į šį klausimą Konfucijus atsako: „Tapy- 
boje balta spalva padengiama paskutinė“. Tuomet Zi Si užduoda kitą klausimą: „Ar manote, 
kad ritualai eina vėliau?“ „Zi Si pratęsė mano mintį, - atsakė Mokytojas, - su juo jau galima 
pradėti kalbėti apie Shijing“. 

Šiame fragmente Konfucijaus mokinys, cituodamas „Poezijos knygos“ eiles, kreipiasi į 
Mokytoją, norėdamas patikrinti iškilusias abejones, koks grožis yra aukštesnis: ar paprastas, 
natūralus, ar pagražintas? Todėl jis klausia, ką reiškia eilėse esanti užuomina apie „natūralaus 
pirmapradžio“ moters grožio paryškinimą „išorinėmis“ kosmetinėmis spalvomis? 

Konfucinés estetinės tradicijos šalininkai savęs dažniausiai nelaiko originaliais mąstytojais, 
siekiančiais sukurti savo koncepciją - jie suvokia besiremią tradicija, kuri jiems yra pagrindi- 
nis imanentinis tikros estetikos plėtros principas, todėl ir savo skelbiamas idėjas pirmiausia 
supranta kaip pirmtakų idėjų tąsą. 

Išpažindami tradicijų kultą, konfucianizmo estetikos šalininkai skatina menininkus studi- 
juoti geriausius praeities dailės pavyzdžius. Tradicija ir kūrybiškas praeities palikimo panaudo- 
jimas - svarbiausia autentiškos kūrybos, tikro meistriškumo prielaida. Toks mąstymas ir lėmė 
konfucianizmo estetikos normatyvizmą, sudėtingų kanonizuotų reikalavimų ir rekomendacijų 
sistemą, sudėtingas simbolines konstrukcijas, schemas, kuriomis remiasi menininkas. Laisvos 
menininko kūrybos galios apribojimas atskirais kinų kultūros raidos etapais, kai susilpnėdavo 
tradicionalizmo įtaka, menkino konfucianizmo estetikos poveikį įvairioms meno kryptims. 
Tačiau kritiniais konfucianizmo estetikos raidos periodais, kai jai iškilo dogmatizmo pavojus, 
kaip tai atsitiko neokonfucianizmui Sung epochos priešaušryje, konfucianizmas perima, atro- 
do, visai priešingus daoizmo ir čan estetikos elementus. Toks plastiškumas, gebėjimas skatinti 
humanistinę dvasinę kinų kultūrą rodo konfucianizmo estetikos gyvybingumą. 

Estetinėms Konfucijaus pažiūroms būdingas iracionalumo, neapibrėžtumo, simbolišku- 
mo, fantastiškumo vengimas ir potraukis realiam, žemiškam, kasdieniškam Žmogų supančių 
daiktų pasauliui lemia konfucianizmo estetikos veikiamos dailės polinkį į natūralizmą, tikslų 
tikrovės vaizdavimą. Toks menininko kūrybos procesas - racionaliais principais paremtas kū- 
rybos aktas, kurio sunkumai yra grynai techniniai. Tai liudija dėmesys meninės raiškos prie- 
monėms. Natūralistinės tikrovės iliuzija geriausiai perteikiama linija, tiksliu grafiniu piešiniu. 
Menininkas siekia užpildyti paveikslo erdvę, jo potėpis yra tikslus, peizažo detalės, žmonės ir 
kiti vaizduojamieji objektai nutapyti skrupulingai, realistiškai. Konfucianizmo estetika daro 
įtaką grafiniam stiliui, kuris suklesti akademinėje Song epochos dailėje. 


Klasikinio filosofinio daoizmo estetika (Laozi ir Zhuangzi) 


Didžiulis daoizmo idėjų poveikis postmodernistinei filosofijai, estetikai ir menui sukėlė moksli- 
ninkų susidomėjimą šiuo savitu kinų dvasinės kultūros reiškiniu. Intensyvūs daoizmo tyrinėjimai 
įvairiose pasaulio šalyse keičia daugelį tradicinių pažiūrų į šios krypties svarbą kinų kultūros 
istorijai. Vieniems daoizmas - tai spontaniškas estetinis intuityvumas, kitiems - žmogaus ir 
gamtos vientisumo filosofija, tretiems - universali panestetinė pasaulėžiūra, ketvirtiems - savita 
kultūrinės tradicijos interpretavimo forma, penktiems - nacionalinė kinų gyvenimo ir meni- 
nės kūrybos filosofija, kinų kultūros istorijai buvusi tokia pat svarbi, kaip Indijoje budizmas ir 
hinduizmas, o Japonijoje - šintoizmas. 

Kiekviename minėtų požiūrių slypi dalis tiesos, kadangi jie atskleidžia įvairią šio reiškinio 
sandarą. Daoizmas iš tiesų yra savita gyvenimo kūrybos, estetinio pasaulio suvokimo filosofija, 
kultūrinės tradicijos interpretacija. Be to, dauguma skirtingų šiuolaikinių daoizmo tyrinėtojų 
sutinka, kad ši kryptis kinų kultūros, estetikos ir meno istorijai daug svarbesnė, nei buvo ma- 
noma anksčiau. 

Daoizmas ir konfucianizmas - du svarbiausi, vienas kitą papildantys senovės Kinijos ide- 
ologijos poliai, žymintys tą energijos lauką, kuris iškėlė didžiąją kinų kultūrą, filosofiją, estetiką, 
meną. Konfucianistinis racionalizmas daugybę šimtmečių sugyveno su daoistiniu spontaniš- 
kumu ir estetiniu intuityvizmu. 

Nors daoizmas išsirutuliojo į įtakingiausią konfucianizmui oponuojančią filosofijos kryptį, 
tačiau tai nėra europietiškai suvokiama „mokykla“ ar „kryptis“. Tai jokio reglamentavimo ne- 
pripažįstanti spontaniška „gyvenimo“, arba „estetinės būties“, filosofija; ji iš esmės skiriasi nuo 
klasikinės Vakarų filosofijos, kuri sureikšmina pažinimą ir iškelia racionalaus proto reikšmę. 
Daoistinė estetika dvasiškai artima „neklasikinei“ Soreno Kierkegaard'o ir Friedricho Niet- 
zsche'ės mąstymo tradicijai, filosofines problemas ontologizuojančiai ir estetizuojančiai. Tad 
tai, kas anksčiau, veikiant racionalistinei Vakarų filosofijai, buvo laikoma didžiausiu daoizmo 
trūkumu (racionalaus sisteminio mąstymo principų ignoravimas, artimumas „gyvenimo filo- 
sofijai“, reliatyvumo ir spontaniškumo aukštinimas), postmoderno epochoje tapo neabejotinu 
privalumu, mąstymo poetiškumo, lankstumo, „atvirumo“ ir universalumo pagrindimu. 

Konfucianizmas ir klasikinė Vakarų filosofija nepaprastai sureikšmina racionalųjį protą, 
iškelia gnoseologinių problemų svarbą, o daoizmui svarbiausia ne pasaulio pažinimo, o „bu- 
vimo pasaulyje“ problema. Daoistinės filosofijos išpažinėjo tikslas - suvokti esminius būties ir 
gamtos dėsnius, ieškoti savęs, „peržengiant įprastines asmeninės patirties ribas“, pajusti Visatai 
ir žmogui, kaip Visatos daliai, būdingus ritmus, kurie ir patvirtina individo būties pilnatvę bei 
tikrumą. Daoistiniam mąstymui svetima Dievo-kūrėjo idėja, Dievo įsikūnijimas žmogiškų 
savybių pavidalu. Pasaulyje, anot daoizmo filosofijos, viskas yra susiję: gyvenimas ir mirtis, 
bjaurumas ir grožis, gėris ir blogis, teisingumas ir melas. Visi daiktai, jų savybės yra susiję, todėl 
išminčiui svetimas prieraišumas, aistra, jis vienodai pagarbiai žvelgia į priešybes, kurios susilieja 
su amžinybe didžiajame Visatos būties sraute. Universalūs pasaulyje vyraujantys dėsniai yra 
vientisumas, natūralumas ir neišvengiamumas. 

Daoizmo filosofijai nepriimtina antropocentrinė vakariečių pasaulėžiūra, nes ji supriešina 
žmogų su gamta ir įtvirtina jo galią viešpatauti. Daoistams gamta - natūraliausias ir priimti- 
niausias žmogaus prieglobstis, vieta, kur žmogus gali rasti būties pilnatvę ir harmoniją. Daoistai 
plėtoja mikro- ir makrokosmo vienybės idėjas, aiškina, jog žmogus yra įtrauktas į gamtos ir 
kosminius gaivalus. Tai skatino daoistus ir jų paveiktus čan bei dzen šalininkus bėgti į gamtą 
ir piligrimystę. 

Shang Xi. Laozi, kertantis valstybės sieną. XV a. vid. Tušas, popierius 


Filosofinio daoizmo (Daojia, arba daojiao, mokyklos) pradininku ir pagrindiniu ideologu 
laikomas legendinis kinų mąstytojas Laozi (senasis Mokytojas), arba Lao Dan. Manoma, kad 
jis buvo vyresnysis Konfucijaus amžininkas. Lao (senis) vardas slepia galbūt visai kitą istori- 
nę asmenybę, kadangi senio sąvoka senovės Kinijoje siejosi su išminčiumi ir žmogaus būties 
bei profesinių paslapčių pažinimu. Apie Laozi gyvenimą ir veiklą paskirų faktų yra traktate 
Zhuangzi ir Sima Qian „Istorinių užrašų“ skyriuje „Laozi gyvenimo aprašymai“. 

Laozi priskiriamas traktatas Laozi, arba Dao de Jing („Knyga apie dao ir jo raiškos for- 
mas“), kaip ir kiti analogiški šios epochos veikalai, išliko jo mokinių dėka. Šios knygos tekstas 
susiformavo tikriausiai apie 400 m. pr. Kr., neabejotinai anksčiau nei Zhuangzi, tačiau vėliau 
nei „Apmąstymų...“ tekstas. Iš tikrųjų iki nūdienos išlikęs kanonizuotas Laozi tekstas, ko gero, 
atsirado vėliau už „Apmąstymus...“ ir anksčiau nei Zhuangzi. 

Šis tekstas liudija, kad jo autorius buvo didžios intelektinės jėgos mąstytojas. Jam būdingas 
polinkis į abstraktų dialektinį mąstymą rodo aukštą filosofinės refleksijos lygį. Neatsitiktinai 
Konfucijui priskiriamas Laozi palyginimas su drakonu, kuris Kinijoje laikomas imperato- 
riaus galios simboliu. Veikale vyrauja ne formalios logikos, o dialektinio mąstymo principai. 
Sudėtingiems daugialypiams reiškiniams apibūdinti filosofas dažnai pasitelkia simbolius, 
metaforas, estetines užuominas, meninius vaizdinius, kurie kartu su poetiška kalba suteikia 
Laozi filosofijai estetinį pavidalą. Neretai tik metaforiškai atskleidęs minties erdvę filosofas 
netikėtai nutyla, ir tuomet tekste tarsi atsiveria ir pradeda kalbėti pati būtis. 

Laozi, lyginant su Lunyu, skiriasi iš esmės. Konfucijaus traktatas daug racionalesnis, „skaid- 
resnis“, o Laozi - tarytum mislinga filosofinė poema; joje išdėstytas daoistinius požiūrius ir jų 
reikšmę kinų kultūrai galima gerai suvokti tik turint omenyje jo pagrindinio idėjinio antipodo 
ir savotiško alter ego - Konfucijaus - skelbiamas mintis. 

Daoizmo pradininkas nepripažįsta nei anarchizmo, nei prievartos, nei visiško pasyvumo, 
otik natūralų dao kelią. Neveikimą suvokia kaip laisvą veiklą, atitinkančią natūralius gamtos ir 
socialinio gyvenimo dėsnius. Aiškindamas savo mokymo esmę, Laozi sako, kad balandis baltas 
ne todėl, kad jis kasdien prausiasi, o varna juoda ne todėl, kad kapstosi purve. Žuvis gyvena 
vandenyje, o sausumoje žūsta. Ji negali palikti upės ar ežero vandens. Tai, kas natūralu, dėsnin- 
ga - negalima pakeisti, o kas būtina - negalima išvengti. Laiko neįmanoma sustabdyti, o dao 
kelio negalima užkirsti. Kas suvokia dao dėsnius, tas stengiasi elgtis natūraliai, o kas ne - tas 
juos pažeidžia. Todėl pernelyg socialiai akyvi asmenybė, pasak Laozi, neišvengiamai nusižengia 
dao dėsniams ir pažeidžia kitų interesus. O išminčius veikia neveikdamas, moko be žodžių, nie- 
kuomet nesiveržia į priekį, tačiau yra visų priekyje. Jis kuria, bet nieko sau nereikalauja, atlieka 
žygdarbius, bet sau jų nepriskiria, o kai nieko neima, tai nieko ir nepraranda. Kadangi, vado- 
vaudamasis neveikimo principu, išminčius nedaro nieko nereikalinga, vadinasi, jo veikla nekuria 
chaoso, ne trikdo visuotinius natūralius gamtos ir socialinio gyvenimo dėsnius, o skatina jų raidą. 

Klasikinio daoizmo teoretikų veikaluose pirmą kartą susiduriame su vientisa menininko 
ir meninės kūrybos proceso koncepcija. Daugelis daoistų plėtojamų idėjų, žvelgiant tradiciniu 
Vakarų estetikos požiūriu, atrodo paradoksalios. Tačiau, pasinėrus į daoistines menininko ir 
meninės kūrybos teorijas, pamažu atsiskleidžia kitas, giluminis mąstysenos lygmuo ir daugelis 
atrodžiusių paradoksalių tezių, minčių stebina taiklumu ir užslėptų meninės kūrybos mecha- 
nizmų perpratimu. 

Daoistinei meno filosofijai svarbiausia didinga tikro savo srities meistro, įkūnijančio tobulą 
„meistriškumą“ ir filosofui būdingą „išmintį“, asmenybė: ji nuolat gretinama su išminčiumi, 
kadangi, suvokęs meno paslaptis ir dao dėsnius, jis ne tik tobulai kuria, bet ir tampa savotišku 
pranašu. Daoistiné tobulo meistro koncepcija daugeliu dalykų primena konfucianizmo plė- 
tojamą kilnių žmonių (junzi) - menininkų - teoriją. Laozi, Zhuangzi neigia racionalistinius 
konfucinés meno filosofijos motyvus ir nagrinėja mjslingus, iracionalius kūrybinės asmeny- 
bės galių procesus. Čia, kaip ir Arthuro Schopenhauerio, Nietzsche's veikaluose, kalbant apie 
kūrybines menininko jėgas, pabrėžiama kosminės biologinės gi energijos reikšmė. Kūrėjas šią 
energiją turi sugebėti saugoti ir išmintingai eikvoti savo gyvenime bei kūryboje. 

Daoistų meno filosofijoje aukštinama savarankiška, kūrybinga, giliai mąstanti, jaučianti, 
subtiliai atskleidžianti savo kūrybines galias asmenybė. Ji suvokdama savo susiliejima su spon- 
tantiška dao būtimi, išmintimi, talentu sugeba tarsi iš šalies, intersubjektyviai vertinti sudėtin- 
giausias būties, konkretaus žmogaus gyvenimo, kūrybos, meno, meistriškumo problemas. Dėl 

to didis daoistų meistras giminingas Konfucijaus ir Sokrato išminčiams, kurie „supranta savo 
nežinojimą“ (L-11). Čia ir slypi viena pagrindinių jo gelmės, didingumo ir tobulo meistrišku- 
mo paslapčių. Tobuliausias meistras ir didžiausias išminčius daoistams yra ne tas, kuris „Žino 
tiesą“ ir „aukščiausio meistriškumo paslaptis“, o kuris pats įkūnija tiesą ir pajėgia ją saugoti savo 
dvasioje. Jis „niekad nesiveržia į priekį, tačiau yra visų priešakyje“ (L-7), „nesiekia didelio, bet 
sukuria didelių dalykų“ (L-63). 

Dėl giluminių dao ir aukščiausio meistriškumo dėsnių suvokimo menininko sąmonė 
remiasi visiškai kitokia, paprastiems žmonėms nesuprantama gyvenimo, mąstymo ir kūrybos 
logika. Didžiausią išmintį ir meistriškumą daoistams įkūnija tokia asmenybė, kuri „prilygina 
save dulkelei“, valdo savo aistras, prislopina savąjį spindesį, išsivaduoja iš „sąmonės užterštumo“, 
suvokdama savo talento jėgą, niekuomet jo nedemonstruoja. „Kas mėgsta pasirodyti, - sako 
Laozi, - to nepastebi; kas laiko save teisiu, to negirdi; kas giriasi nuopelnais, nieko vertinga ne- 
sukuria; kas aukština pats save, praranda pirmenybę“ (L-24). 

Žinodamas savo vertę tobulas menininkas išminčius nesididžiuoja, atsisako valdžios ir kitų 
istorinės veiklos formų, sąmoningai renkasi „vidinių“ dvasios vertybių pasaulį, kuklumą, saugo 
ir ugdo savo talentą. Jis rūpinasi tais, kurie yra kuklūs ir kuriuos galima ugdyti remiantis dao 
principais. Sugebėjimas neegoistiškai skleisti gėrį, grožį, harmoniją daoizmui yra tarsi asmeny- 
bės dvasinės brandos kriterijus, liudijantis, kad žmogus, pažinęs dao kelią, suvokė savo misiją, 
pajėgė suvaldyti neigiamus instinktus, aistras ir įžengė į tą dvasinio tobulėjimo lygmenį, kuriame 
skleidžiasi asmenybės „atvirumas“ pasauliui, savo gyvenimo tikslo suvokimas. „Dao, sakau tau, 
yra amžinas ir bevardis; dorybė atrodo menka, tačiau niekas pasaulyje nepajėgia jos paverg- 
ti“ (L-32). Gėrį, grožį daoizmas suvokia kaip universalias vertybes, harmonizuojančias viską. 

Savo veikaluose Laozi ir Zhuangzi skatina neaukštinti išmintingų ir talentingų žmonių, 
negarbinti vertingų daiktų, kadangi jų išskyrimas sukelia žmonių pavydą, geismus ir veiksmų 
sumaištį. „Kuo mažiau apie mane žino, - sako Laozi, - tuo labiau kyla mano vertė“. 

Vienas pagrindinių tikro meistro, menininko požymių, anot Laozi, Zhuangzi, - neveiki- 
mo (wu wei) principo reikšmės suvokimas, sugebėjimas juo vadovautis gyvenime ir kūrybinėje 
veikloje. Pernelyg aktyvus, besiblaškantis, siekiantis aprėpti neaprėpiama, darantis daugiau negu 
būtina menininkas laikomas „paviršutinišku“, kadangi nusižengia išmintingo saiko principui 
ir, visai to nesuprasdamas, veikia prieš gamtos, visuomenės dėsnius, naikina pats save. Tikroji 
išmintis, talentas, meistriškumas siejamas ne su energijos pertekliumi ar žinių gausa, o su mo- 
kėjimu įvaldyti žinojimo sukeltas aistras, norus, tenkintis mažu ir tikslingai panaudoti savo 
energiją kūrybiniams tikslams. 

Išminčių ir tikrą menininką daoizmo teoretikai traktuoja kaip visišką aktyvaus, siekian- 
čio kuo daugiau pasiglemžti žemiškų gėrybių, žmogaus priešybę, kadangi, vadovaudamasis 
neveikimo principu, jis nepažeidžia daiktų esmės, teisėtų kitų žmonių interesų, nenusikalsta 

gamtos désniams. Kurdamas jis siekia jsiklausyti j dao désnius ir veikti atitinkamai. ,,Kad siela 
büty rami, - sako Laozi, - reikia laikytis vienovés ir büti neveikliam" (L-10). Wu wei principas 
nereiškia visiško asmenybės neveiklumo, tik pabrėžia ne „išorinį“, o daug svarbesnį „vidinį“ 
dvasios aktyvumą, išorinės motyvuotos veiklos atsisakymą ir kreipimąsi į introvertinių dvasi- 
nių vertybių pasaulį. Analogišką mintį aptinkame ir Huainanzi tekste: „Tas, kuris suvokė Dao, 
grįžta į skaidrų švarumą, kas įsiskverbė į daiktų esmę, pasirenka neveikimo būseną. Rimtimi ir 
susikaupimu tobulina savo prigimtį, tylumoje nustato proto paskirtį - ir taip žengia prie Dan- 
gaus vartų [gamtos varty]“ (H-15). 

Neveikimo būsena klasikinio daoizmo estetikoje aiškinama kaip vienintelis patikimas ke- 
lias į aukščiausią paprastam žmogui nepasiekiamą meistriškumą, intuityvų grožio ir dao esmės 
pažinimą. Intuityviai „suvokęs Dangaus ir Žemės grožį bei natūralius begalės daiktų dėsnius, 
didis išminčius, - anot Zhuangzi, - atsideda neveikimui, nieko nekuria, [tik] kontempliuoja 
Dangų ir Žemę“ (Zh-247). Neveikimas čia suvokiamas kaip aukščiausia intuityvi didiesiems 
mastytojams ir menininkams būdinga kontempliatyvios vidinės dvasinės veiklos forma. 

Kitas svarbus dalykas kūrybingai asmenybei tobulinant dvasią, daoizmo požiūriu, - sa- 
vosios prigimties „susigrąžinimas“, išsivadavimas iš ją kaustančių dirbtinių varžtų ir natūralaus 
žmogaus gyvenimo gamtoje vertės suvokimas. Daoizmui būdinga „praeities nostalgija“, kai 
žmonės gyveno glaudžiai susiję su gamta, elgėsi natūraliai, tenkinosi mažu. Gamta daoizmo 
meno filosofijoje tas pat, kaip ir konfucianistų teorijose - praeities išminčiai: tai savotiškas el- 
gesio modelis, pagrindinis menininko prieglobstis bei kūrybinio įkvėpimo šaltinis. Ragindami 
gyventi natūraliai pagal gamtos dėsnius ir tenkintis mažu, daoistai siekia išryškinti ekstazišką 
žmogaus būties džiaugsmingumą natūralios gamtos stichijoje ir kartu atskleisti kūrybingai ir 
mąstančiai asmenybei estetinę natūralaus gyvenimo vertę. 

„Tai, ką vadinu dangiška [gamtiška], - rašoma Huainanzi traktate, - yra grynas švaru- 
mas, natūralus paprastumas, pirmapradė tiesa, sniego baltumas, tai, kas niekuomet su niekuo 
nesusimaišė. Tai, kas vadinama žmogiška (dirbtina) - tai paklydimas, tuščios proto išmonės, 
įmantrybės ir melas“ (H-115). Dėl to daoistai mano esant būtina atsiriboti nuo išorinio pasau- 
lio šurmulio atokiuose žaisminguose kampeliuose, kalnuose, miškuose, upių, ežerų pakrantėse, 
gyventi natūraliai pagal gamtos dėsnius, įsiklausyti į jos vidinius ritmus, susilieti su ja. Nuo- 
latos besikeičiančios gamtos reiškinių grožis, harmonija - tai pavyzdys siekiančiam tobulybės 
išminčiui ir menininkui. 

Tobulas meistriškumas ir tikro meno kūrimas daoizmo meno filosofijai neatsiejamas 
nuo menininko gebėjimo kaupti savo kūrybines galias ir pasiekti kūrybinio proceso fazę, kada 
tikrovė suvokiama ne išoriniais jausmais, o meditacinei kūrybai būdingu „vidiniu regėjimu“. 
Tačiau, be didiesiems meistrams būdingo tobulo meistriškumo, yra ir kitas, aukštesnis, - beribio 
meistriškumo - lygmuo. Tokiu neprilygstamu absoliutaus meistriškumo pavyzdžiu, „meistrų 

meistro“ simboliu, aukščiausiu idealu daoizmo estetika skelbia Gamtą, apdovanotą dievišku 
protu ir daugeliu žmogui nepasiekiamų savybių. „Tai, kas paklūsta Dievo protui, - rašoma 
Huainanzi, - nepasiekiama žmogaus protui“. 

Daoizmo tradicijos menininkas ryšiui su gamta teikdamas vos ne sakralinę prasmę ir ver- 
tindamas ją kaip savotišką elgesio ir kūrybos modelį, pirmiausia siekia pajusti vienovę su ja, 
tapti neatsiejama jos dalimi ir kartu savo kūryba priartėti prie siekiamo absoliutaus „natūralu- 
mo“ ir „spontantiškumo“ idealo. Bendravimo su gamta idėja daoistinės tradicijos menininkų 
gyvenime ir kūryboje vėliau įgauna beveik religinę „apsivalymo nuo pasaulio purvo“ prasmę. 

Tarp daugybės gamtos reiškinių daoistams artimiausias vanduo. Jų traktatuose apstu 
„lygaus kaip veidrodis vandens paviršiaus“ ir „lėtai tekančių gilių upių“ metaforų. Vanduo - 
susikaupimo, meditacijos, gelmės, vidinės rimties, Dao simbolis. Vandeniui, kaip ir išminčiui, 
didžiam meistrui ir vaiko sielai priskiriamos tos pačios moteriškojo prado yin savybės: lanks- 
tumas, aptakumas, minkštumas. Šiose savybėse įžvelgiama galinga jėga ir energija, užvaldanti 
viską, kas yra kiečiausia ir atspariausia pasaulyje. 

Autentiškos kūrybos daoizmas neatsieja nuo intymaus menininko ryšio su gamta, nuola- 
tiniu dvasiniu tobulėjimu, įsiklausymu į dao ritmus. „Kas seka Dao, - sako Laozi, - tas neria į 
gelmę“ (L-1). Tikras menininkas, anot daoistų, turi būti klajotojas, nuolatinis grožio ieškotojas 
gamtos ir savo dvasios pasaulyje. Jis turi sugebėti sukaupti gamtos grožį, o paskui natūraliai 
išlieti jį savo kūriniuose. 

Tikras menininkas turi vengti aistringų troškimų, išorinio spindesio, spalvų, garsių žodžių 
gausos. „Spalvų gausa, - sako Laozi, - apakina, garsų perteklius apkurtina“ (L-12), „žodžių 
gausa nuskurdina“ (L-5), o „gražūs žodžiai nėra tikri“ (L-81). Dėl to daoizmo meno filosofija 
reikalauja saikingumo ir paprasčiausių meninės išraiškos priemonių, skverbtis į reiškinių gel- 
me, užslėptąsias jų savybes. 

Daoizmo estetikai ir menininkai autentišką kūrybą sieja su aistrų valdymu, vidiniu su- 
sikaupimu, meditacija. „Kas aistras sutramdo, - teigia Laozi, - pamato daiktų paslaptį, kas 
ne, - temato daiktų paviršių“ (L-1). Jo mintis, kad, „neišeinant iš namų ir nežiūrint pro langą“, 
galima išvysti dao, turėjo stiprų poveikį kinų estetinės minties ir meno raidai, kadangi meni- 
ninkai, vadovaudamiesi šia teze, kur kas daugiau dėmesio skyrė introspekcijai, susikaupimui, 
meditacijai, o ne išorinio pasaulio stebėjimui, kopijavimui. 

Estetinis daoistinio mokymo pobūdis, jautrumas gamtos grožiui, pabrėžta natūralumo, 
spontaniškumo, estetinio intuityvumo reikšmė žmogaus gyvenimui ir kūrybai, potraukis žodžio 
magijai ir poetiniams įvaizdžiams, plėtojamos universalios tezės, kurias lengva taikyti įvairių 
meno rūšių poreikiams, galingai paveikė kinų estetiką, meno filosofiją ir meno kanonus. 

Apibendrinant galima pasakyti, jog daoistinė filosofija dabar aktuali dėl to, kad jos kūrėjai 
nesiekė žmogaus būties ir pasaulio įvairovės įsprausti į išprotautas logines schemas, nepaisančias 

būties reiškinių savitarpio priklausomybės. Daoistinis mąstymas atsižvelgia į tai, jog neįmanoma 
suplanuoti spontaniško būties srauto. Daugelį dabarties mokslininkų stulbina daoizmo kon- 
cepcijų šiuolaikiškumas: jos pasirodo esančios artimos naujausioms „neklasikinėms“ mokslo 
teorijoms ir ypač šiuolaikinės fizikos koncepcijoms, kuriose Visatos procesai apmąstomi chaoso, 
tuštumos, spontaniškai save tvarkančios gamtos kategorijomis. 

Daoizmo tradicijos menininkas dažniausiai vaizduoja ne tai, ką regi aplinkiniame gamtos 
pasaulyje, o tarsi filosofas siekia perteikti apmąstomas idealaus harmoningo pasaulio struktūras 
arba išreikšti savo santykį su tuo, kaip matė šį pasaulį kiti iki jo kūrę šios tradicijos menininkai. 
Meninė kūryba čia tampa labai artima filosofiniam mąstymui, nes kuriamas meno kūrinys už- 
mezga vidinį filosofinį dialogą su tradicija ir atskleidžia jai naujas kūrybines erdves. 

Prieš pradėdami kurti, daoistai menininkai ilgai medituoja, kontempliuoja didingus gamtos 
peizažus, kalnus, upes, miškus - tai padeda jiems sutelkti sąmonę, suaktyvinti kūrybines galias. 
Jau nuo senovės buvo plačiai kultivuojamos įvairios šamanistinės ritualinės fizinės ir psichi- 
nės meditacijos metodikos, ekstaziškų dvasios polėkių bei vaizduotės atpalaidavimo formos, 
kurias perėmė ir toliau plėtojo neodaoistinės tradicijos menininkai. Spontaniškumas, natūrali 
šią akimirką išgyvenamos būties pilnatvės išraiška, vidinis susikaupimas yra vieni büdingiau- 
sių daoistinės estetikos ir meno bruožų. Neatsitiktinai šalia tradicinės įstabių gamtos peizažų 
kontempliacijos jų kūryboje paplito meditacinė įtakingos „vidinės koncentracijos“ (neiguan) 
mokyklos šalininkų praktika, kuri orientavosi į žvaigždes ir kosmosą. 

Šios mokyklos šalininkai, plėtodami organicistines makro- (Visatos) ir mikrokosmo 
(Žmogaus) harmoningo sąryšio idėjas, žmogaus kūną vertina kaip organišką kosmoso dalį ir 
analogą, paklūstantį tiems patiems Visatos procesų kaitos dėsniams. Medituodami jie siekia 
suderinti kūno pokyčius su kosminiais dao kaitos ritmais ir kartu suvokti save kaip organišką 
kosmoso dalį. Medituodami jie nyra į savo dvasios pasaulį, kol pasiekia didžiausio sąmonės 
sutelkimo būseną, kuri apibūdinama kaip tekanti. Šios tekančios sąmonės srautas kosminės 
energijos krūvius turi vienodai paskirstyti į visas menininko kūno dalis ir kartu priartinti jį prie 
idealo — „stabilios sąmonės“ būsenos, arba būties pilnatvės, suvokimo, kai menininko sąmonė 
pasižymi ypatingu lakumu, kūrybiškumu, sugebėjimu įsiskverbti į gilumine estetinių reiškinių 
esmę. Minėta „stabilios sąmonės“ būsena pasiekiama išsivaduojant iš padrikų emocijų, kurios 
trukdo suvokti giluminės būties procesų harmoniją. 

Dėl to neodaoizmo meno filosofijai svarbi intensyvi dvasinė veikla. Šis intensyvumas pa- 
siekiamas visišku susikaupimu, vidine rimtimi, kai menininko sąmonė, pradėdama svarbiausią 
kūrybinio proceso etapą, užmiršta viską, išskyrus kūrybos objektą. Todėl tikras menininkas, 
tobulas meistras tampa beaistrio būties suvokimo ir tikrai išminčiai būdingos rimties, „tylėjimo“ 
simboliu („išsakyta tiesa jau netiesa“, todėl „kas žino - nekalba, kas kalba - nežino“, T-56). 
Rimtis, susikaupimas, meditacija, tylėjimas yra aiškinami kaip būdingiausi tikro menininko 

dvasinės brandos požymiai, kurie liudija, kad meistras, kaip ir išminčius, suvokia kalbėjimo 
beprasmybę, žodžių nesugebėjimą išreikšti giluminę vaizduojamų reiškinių esmę, atspindėti 
žmogų supančio pasaulio įvairovę, būties procesų nenutrūkstamumą ir kintamumą, meninės 
kūrybos vyksme turi sąmoningai prislopinti savo regą ir klausą („pernelyg aštri rega sumaišo 
penkias spalvas“, o „pernelyg aštri klausa sumaišo penkis garsus“), siekti savotiško išsiblašky- 
mo, kūrybinių dvasios polėkių lengvumo, kai kūrėjo sąmonė išsivaduoja iš suvaržymo. Visi 
išlaisvinti menininko pojūčiai akimis aptinka kūrinio formas, spalvas, struktūras, jo techninis 
meistriškumas pasiekia tobulybę. Tai, ką menininkas kuria, visiškai apvalo jo sąmonę, ir kai 
vaizdinį kūrėjas jau suformuoja, svarbiausioje kūrybos vyksmo pakopoje jį apleidžia racionali 
analitinė mąstysena ir kuria jau nesąmoningai, remdamasis intuicija. 

Taigi vienas pagrindinių tikram menininkui būdingo tobulo meistriškumo bruožų yra 
sugebėjimas atsiriboti nuo išorinių veiksnių ir pasiekti tokią vidinio susikaupimo būseną, kai 
menininko prigimtis susilieja su jo meninės kūrybos objektu, ir dėl to atsiranda intuityvus 
„vidinis regėjimas“. Ši idėja vaizdžiai atskleidžiama Zhuangzi alegorijoje apie didį meistrą, rai- 
žantį medinę muzikinio instrumento dalį. Aiškindamas savo meistriškumo paslaptis, meistras 
prisipažįsta, kad iš pradžių jis „nedrįso [eikvoti] savo gi energijos ir pasninkavo, siekdamas rim- 
ties. Po trijų pasninko dienų [jau] negalvojo apie kilmę, rangus, atlyginimus, po penkių - apie 
pagyrimus ir priekaištus, sėkmę ir nesėkmes, po septynių - netikėtai save, savo kūną, rankas, 
kojas pamiršo, išnyko visi išoriniai veiksniai, valdovo rūmai, visa tai, kas trikdė dėmesį, jaudino. 
Tuomet išvykau į kalnus, miškus, įsižiūrėjau į medžių savybes. Tobuliausiame savo forma ir 
esme [medyje] išvydau [galutinius] muzikinio instrumento apmatus, nes jei to nebūtų atsitikę, 
man būtų tekę atsisakyti [sumanymo]. Įsitraukus į kūrybos procesą, natūrali gamtinė mano 
prigimtis susiliejo su natūralia gamtine [medžio] prigimtimi, ir iš to tarsi stebuklas atsirado 
toks [muzikinis] instrumentas, [kokį] jį regite“ (Z-230). 

Tokiems meistrams, pasiekusiems meistriškumo viršūnes, jau nebeturi jokios reikšmės 
patarimai ar pagyrimai, nes jų meistriškumas yra subrandintas griežtos vidinės drausmės, su- 
gebėjimo sutelkti savo kūrybines galias, ilgamečio praktinių įgūdžių lavinimo ir pasiekia tokį 
lygmenį, kai daugelis jutimo organų tarsi apmiršta, ir kūrybos procesą valdo ne išoriniai jaus- 
mai, o pasąmonei būdingas intuityvus „vidinis regėjimas“. 

Tikro menininko bruožai, pagal daoizmo estetiką, - nepasitenkinimas pasiektais rezul- 
tatais, nuolatinio dvasinio ir techninio meistriškumo tobulėjimo būtinybės suvokimas. Pajutę 
kūrybinio išsekimo ar pasikartojimo pavojų, menininkai neretai ryžtingai paneigdavo savo 
pasiekimus, keisdavo pavardę, gyvenamąją vietą, kūrybos stilių ir atsidėdavo naujiems kūry- 
biniams siekimams. 

Gvildendamas klajonių ir atsiribojimo nuo išorinio pasaulio motyvus kinų filosofijoje, 
literatūroje ir vaizduojamojoje dailėje, kinų kultūros žinovas P. Demieville'is taikliai pastebėjo, 


247 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


kad pirmajame Zhuangzi knygos skyriuje - „Klajonės bekraštybėje“ - šios „klajonės vyksta iš 
karto dviem lygmenimis - dvasios pasaulyje, į kurį pajėgia įsiskverbti šamanai, ir realiais atokiais 
kalnų keliais, gamtos stichijoje“ (Demieville, 1973, p. 368). Zhuangzi ragina mąstytoją, meni- 
ninką tapti nuolatiniu klajūnu, ieškoti nauja, visuomet būti atviram išorinio gamtos pasaulio 
grožio įspūdžiams. Tačiau klajoti ir ieškoti nauja galima ne tik gamtos pasaulyje, bet ir žmogaus 
išgyvenimuose, dvasios gelmėse. Šias introvertiškas gelmes Zhuangzi vadina „bekraščiu svajų 
pasauliu“. Jame asmenybė gali surasti užmarštį, patikimą užuovėją nuo slegiančio išorinio pa- 
saulio bausmių. Ši filosofo mintis padarė stiprų poveikį vėlesnei neodaoizmo ir čan filosofijai. 

Zhuangzi vienas pirmųjų klasikinėje kinų filosofijoje formavo tokį mąstytojo, išminčiaus 
idealą, kurio esminiai bruožai - kuklus pasitraukimas nuo išorinio pasaulio šurmulio į natū- 
raly gamtos prieglobstį ieškoti kūrybinio įkvėpimo. Išminčius, anot Zhuangzi, „užmiršta savo 
drąsą, regėjimą ir klausą, bastosi, nepažindamas dvejonių ir užmiršęs žemiškus rūpesčius, 
palaimingai klajoja neapsisunkindamas jokiais reikalais. Tai vadinama „veikti nepiktnau- 
džiaujant, būti vyresniam nepavergiant“ (Laozi). O tu puikuojiesi savo žiniomis, norėdamas 
apstulbinti nemokšas, sieki švaros, kad apnuogintum kitų purvą, žaižaruoji spindesiu, tarsi 
laikytum iškėlęs saulę ir mėnulį. Juk tavo kūnas saugus ir sveikas ir tavo likimas daug geresnis 
nei tų, kurie mirė pernelyg anksti, kurie kurti, akli ar Slubi. Ir tu dar drįsti skųstis Dangumi?" 
(Zhuangzi, 2002, p. 399). 

Asmenybę, suvokusią Dao esmę, pasiekusią vidinę rimtį ir harmoniją su visuomene ir 
gamtos pasauliu, Zhuangzi vadina „tobulu žmogumi“, įprasminančiu daoistų idealą. Toks 
būties harmoniją suvokęs žmogus nepastebimai pradeda dalyvauti visuose visuomenės ir būties 
procesuose, panašiai kaip ašis pradeda sukti ratą. Jis yra visų poliarinių jėgų susidūrimo centre, 
kur mažiausias pasipriešinimas, trintis ir betikslis gyvybinės energijos praradimas. Todėl tokia 
asmenybė geriausiai išnaudoja savo galias ir veikia be trukdžių, laisvai. 

Vadinasi, Zhuangzi idealas - tai subtiliai jaučianti gamtos grožį, gyvenimo pilnatvę, pa- 
jėgianti dvasiškai tobulėti asmenybė. Jos troškimas pažinti slėpiningąją reiškinių esmę neat- 
siejamas nuo sugebėjimo atsikratyti aistrų, klajoti neaprėpiamose Visatos, gamtos ir žmogaus 
vidinio pasaulio platybėse. Išmintingas žmogus, suvokęs Dao procesų esmę, anot Zhuangzi, 
pajėgia išsivaduoti iš jausmų vergijos. Tai nereiškia, kad jis praranda sugebėjimą jausti kitų 
žmonių nelaimes, - jis tiesiog suvokia vidinės rimties svarbą ir neleidžia jausmams sujaukti 
gyvenimą, kvailai ir beprasmiškai elgtis. Šie teiginiai teoriškai pagrindžia atsiribojimą nuo bet 
kokių dirbtinės veiklos formų ir aukština neveiklos principą. 

Intuityviai suvokęs reiškinių esmę, tikras išminčius, anot Zhuangzi, apsiriboja tylėjimu 
ir paskęsta neveiklos (wu wei) būsenoje. Wu wei motyvas yra vienas pagrindinių Zhuangzi ir 
apskritai daoizmo filosofijoje, nes neveiklos principas suvokiamas kaip aukščiausios, intuity- 
vios, didiesiems išminčiams ir menininkams pavaldžios, glaudžiai susijusios su kontempliacija, 

vidinės dvasinės veiklos būdas. „Kas seka Dao, - sako filosofas, - kas dieną vis daugiau netenka, 
o netekęs vėl netenka, kol pasiekia neveikimo būseną, neveikimas juk padaro viską“ (Z-246). 

Čia atskleidžiamas atotrūkis tarp filisterinės sąmonės žmonių ir negausios išminčių, tikrų 
meistrų bei menininkų grupelės, kuri pajėgia atsiriboti nuo paviršutinės išorinės veiklos ir pri- 
artėti prie paprastam žmogui nepasiekiamos vidinės rimties, susikaupimo, neveikimo būsenos. 
„Juk tuštuma, rimtis, susikaupimas, nesijaudinimas, nusišalinimas, tyla, neveikimas, - pabrėžia 
Zhuangzi, - tai Dangaus ir Žemės lygmuo, aukščiausia iš gamtinių savybių“ (Z-197). 

Apibendrinant Zhuangzi neveikimo teoriją, būtina prisiminti, kad daoizmo tradicijoje bet 
koks savo srities meistras (filosofas, menininkas, amatininkas), pasižymintis sugebėjimu pa- 
siekti neveikimo būseną ir intuityvia pažinimo galia, t. y. girdėdamas negirdimus Dao muzikos 
garsus, neištariamus žodžius, regėti neregimas spalvas ir formas, yra prilyginamas išminčiui. 
Todėl visi meistrai - poetai, tapytojai, muzikantai, architektai - daoistų traktatuose vadinami 
išminčiais, o meistro ir išminčiaus sąvokos jiems lygiavertės. Išminčiai, didieji meistrai ir meni- 
ninkai pasižymi vienoda tiesioginės intuicijos galia, sugebėjimu perprasti tikrąją reiškinių esmę, 
nes jų širdys „kuria ištisą pasaulį “. 

Zhuangzi grožio samprata yra antiracionalistinė ir reliatyvistinė. Teigdamas pirmapradę 
Visatos grožio ir harmonijos idėją, filosofas plėtoja teorijas apie žmogaus nesugebėjimą ob- 
jektyviai vertinti grožį ir paties grožio reiškinio reliatyvumą. Grožis ir bjaurumas priešingi tik 
sąlygiškai, nes realiame pasaulyje nuolatos regime vieną būseną pereinančią į kitą. Tai, ką žmo- 
nės laiko grožiu, sako Zhuangzi, baido žuvis, paukščius, žvėris. Netgi skirtingų žmonių grožio 
vertinimai yra labai individualūs, subjektyvūs, todėl negali būti vienareikšmiai. Pasaulyje negali 
būti vienintelės nekintamos grožio sampratos, nes riba tarp grožio ir bjaurumo yra paslanki. 

Taigi objektyviai pažinti grožio, anot Zhuangzi, neįmanoma, nes, pirma, kiekvienas gyvas 
padaras grožį suvokia skirtingai, antra, šis suvokimas nuolatos keičiasi ir, trečia, skverbdamiesi 
į grožio esmę, neišvengiamai susiduriame su šios sąvokos neapibrėžtumu, ribos tarp grožio ir 
bjaurumo sglygiskumu. Visa tai liudija grožio reiškinio reliatyvumą ir neleidžia kurti visuo- 
tinių estetinių kriterijų. Kita vertus, nei žmogaus protas, nei kalba nepajėgia tiksliai įvardyti 
daugelio subtiliausių grožio formų, kurias galima suvokti tik intuityviu tiesioginiu pažinimu. 

Zhuangzi meno filosofijoje svarbiausia laikoma muzika ir poezija. Pastaroji aiškinama 
kaip spontaniška Dao kūrybinės valios raiška. Ji tarsi atspindi užslėptų būties dėsnių esmę. 
Tačiau dar svarbesnė yra muzika, kurios traktavimas regimai susijęs su senovės muzikinėmis 
kosmogonijos koncepcijomis. Filosofas kaip ir konfucianizmo šalininkai daug kalba apie 
magišką muzikos galią, kurią pateikia ambivalentiškai: pirmiausia kaip Visatos harmonijos 
pasireiškimą, o kita vertus, kaip galingą žmonių sąmonės poveikio instrumentą. 

Vertingiausia Zhuangzi estetikos ir meno filosofijos dalis susijusi su Zhuangzi tekste 
plėtojama tobulai meną įvaldžiusio meistro ir jo kūrybos proceso koncepcija. Skirtingai nei 

konfucianistai, kurie daugiausia domisi socialine ir etine menininko bei jo kürybos misija, 
Zhuangzi meno filosofijoje daugiausia tyrinéjamos kürybinés menininko jégos, paskatos, pats 
kürybos procesas. Zhuangzi - pirmasis daoizmo tradicijos mastytojas, visapusiskai isplétojes 
šiuos mokymus. 

Zhuangzi traktate plėtojamoms tobulo meistro, menininko teorijoms, kaip ir daoistinei 
pasaulėžiūrai apskritai, būdingi asmenybės nepriklausomumo, asketiško atsisakymo nuo 
visko, kas išoriška, nebūtina, dvasinio tobulėjimo motyvai. „Tikras kilmingumas karališ- 
kos garbės atsižada, tikras turtingumas karaliaus iždą niekina, tikri siekiai atsisako vardo 
ir šlovės. Tačiau dėl to Kelias nesikeičia“ (Z-204). Tikras meistras, siekiantis tobulumo 
pasirinktoje srityje, turi nuolatos lavintis, sąmoningai atsisakyti menkų žinių ir darbų, truk- 
dančių įgyvendinti svarbius kūrybinius tikslus. Filosofas griežtai kritikuoja konformizmą, 
pataikavimą visuomenės skoniams, tenkinimasi pasiektais rezultatais. Kaip vieną blogiausių 
žmogaus savybių jis smerkia didžiavimąsi asmeniniais laimėjimais. „Ką tai reiškia? - klau- 
sia filosofas. - Tai aukštinti savo dorybes ir keiksnoti kitus, kurie elgiasi kitaip“ (Z-313). 
Zhuangzi moko daoistus nepervertinti savo įgimtų sugebėjimų, būti reikliems sau, nuolatos 
skverbtis į gamtos pasaulio paslaptis. Menininkas ir išminčius, trokštantis pažinti tikrąją 
grožio esmę, turi jos ieškoti gamtoje. Zhuangzi estetika - tai natūralumo ir gamtos grožio 
aukštinimas, nes gamta, jo manymu, pirmapradės būties, Didžiosios tuštumos, Dao har- 
monijos modelis. 

Tikras menininkas Zhuangzi estetinėje koncepcijoje pasižymi išminčiaus savybėmis. 
Pradėdamas kurti, jis atsiriboja nuo visko, kas trukdo suvokti jį dominančių reiškinių esmę, 
įsiskverbti į juos, tapti beaistriu. „Beaistriu, - sako filosofas, - aš vadinu tokį žmogų, kuris 
nežudo savo kūno iš vidaus meile ir neapykanta; tokį, kuris visuomet natūralus ir nepaverčia 
gyvenimo dirbtiniu“ (Z-161). Beaistrė meistro siela - tai tarsi lygus vandens paviršius ar tyras 
veidrodis, atspindintis pasaulio gelmes. Veidrodžio ar lygaus vandens paviršiaus metafora 
daoizmo estetikoje nusakoma „prabudusi“, „neužteršta“ menininko sąmonė, pajėgianti jaut- 
riai reaguoti į išorinio ir vidinio pasaulio pokyčius. Rimties kupinas vandens paviršius, anot 
Zhuangzi, - tai pavyzdys menininkui, kuris kaip vanduo „viską saugo viduje, išoriškai [nė 
kiek] nesijaudindamas“ (Z-160). Vidinis menininko susikaupimas kurti padeda jam užmiršti 
viską, išskyrus tai, į ką nukreipta jo dvasia. Jautriu Zhuangzi vadina „ne tą, kuris girdi kitus, 
o tą, kuris girdi pats save. Akylu vadinu ne tą, kuris regi kitus, o tą, kuris regi pats save. Juk 
žvelgia į kitus tas, kuris neregi pats savęs, vadovauja kitiems tas, kuris nesuvaldo savęs: [toks] 
valdo tuo, kas priklauso kitiems, o ne tuo, ką gavo jis pats, jis siekia to, kas tenka kitam, o ne 
kas reikalinga jam pačiam“ (Z-175). 

Visose kūrybinės veiklos formose, ypač meno kūryboje, Zhuangzi itin vertina „dvasinį 
lengvumą“, „Žaismingumą“, „spontaniškumą“, sugebėjimą visiškai natūraliai savo kūrybines 

galias atiduoti meninės kūrybos procesui. Aukščiausias grožio ir meno pasaulis atsiskleidžia 
ne toms išdidžioms asmenybėms, kurios kupinos rūsčių apmąstymų, didingų siekių, o kal- 
bėdamos apie didingumą piktinasi, smerkia, bet tiems, kurie natūraliai pasineria į kūrybos 
procesą, atsiribodami nuo rūsčių minčių, pamiršdami viską, kas varžo jų sąmonę. „Nesvarstyk, 
negalvok, ir tau atsivers Kelio pažinimas. Niekur nebūk, niekam nesilankstyk, ir įsitvirtinsi 
Kelyje. Niekuo nesek, [neik] jokiu keliu, ir pamažu apčiuopsi Kelią“ (Z-246). 

Zhuangzi idealas - menininkas klajotojas, visada atviras ir jautrus grožiui, kuris, filosofo 
žodžiais tariant, „sėdėdamas skęsta užmarštyje, suteikia laisvę savajai širdžiai“. Tokia asme- 
nybė gyvena ir kuria natūraliai, atsiribodama nuo bet kokių sąmonei trukdančių sąlygotumų, 
reglamentuojančių schemų, negalvodama nei apie šlovę, turtus, užmiršusi viską, kas trukdo 
būti natūraliam. Kaip didžio žmogaus mokymas, taip ir didžio menininko kūryba „primena 
šešėlį, persekiojantį žmogų, aidą, atsiliepiantį balsui. Į [kiekvieną] klausimą [jis] atsako išlie- 
damas visą savo širdį, susiliedamas į porą su [viskuo] Pasaulyje. Rimties būsenoje jis begarsis, 
judėjime nevaržomas. Veda paskui save kiekvieną, kaip jam norisi, ir grąžina [kiekvieną] pats 
sau. Klajoja nepalikdamas pėdsakų, ateina ir išeina be nukrypimų, be pradžios ir pabaigos 
kaip saulė“ (Z-186). 

Tikras meistriškumas ir tobulas menas čia yra neatsiejamas nuo talento, vidinės draus- 
mės, nuolatinio įgūdžių tobulinimo, sugebėjimo „išvysti“ ir meninių formų kalba meistriškai 
išreikšti slėpiningąją reiškinių esmę. Svarbiausias čia - menininko sugebėjimas pasiekti tokį 
intuityvaus kūrybinio proceso lygmenį, kuriame meistrui jau nebereikia savęs kontroliuoti, 
paisyti, „ką jis daro“. Jo mąstysena, kūrybos objekto suvokimas ir judesių plastika susilieja 
į vientisą darnų junginį, kuriame kiekvienas judesys idealiai atlieka savo funkciją. Toks kū- 
rėjas nesistengs „aplenkti kito nei dėl laimės, nei dėl nelaimės; tik suvokęs tuoj atsilieps, tik 
priverstas pajudės; tik prievarta pakils, atmetęs žinias ir gyvenimo išmintį, seks natūraliais 
dėsniais, todėl tokiai asmenybei neturi įtakos gaivalinės nelaimės, daiktų nelaisvė, žmonių 
priekaištai nei svarbiausių dievų nuolaidos“ (Z-221). 

Taigi, apjungęs daugelio daoizmo mokyklų elementus ir originaliai išplėtojęs dialektines 
Laozi idėjas, Zhuangzi tapo įtakingiausiu klasikinio daoizmo atstovu. Jo idėjos stipriai paveikė 
daoizmo filosofinės minties ir meno raidą. Zhuangzi iškelta menininko nepriklausomybės, 
atsiribojimo nuo išorinių gyvenimo ir kūrybos formų, dvasingumo, autentiškos kūrybos 
svarbos, Žmogaus būties pilnatvės ieškojimo, išaukštintos meditacijos, spontaniškumo ir na- 
tūralumo, gamtos grožio kulto idėjos įkvėpė įtakingų neodaoizmo ir fengliu („vėtros ir srau- 
to“) krypčių estetiką. Šių krypčių šalininkai nuolatos rėmėsi estetinėmis Zhuangzi idėjomis, 
ieškojo jose teorinio savo kūrybos principų patvirtinimo. Paradoksali šio įstabaus daoizmo 
filosofo-menininko mąstysena, savitas metaforų pasaulis tūkstantmetėje kinų kultūros isto- 
rijoje neprarado gaivumo žavesio. 

Ankstyvaisiais viduramžiais atgimsta intelektualų susidomėjimas klasikiniuose daoiz- 
mo tekstuose Laozi, Liehzi, Zhuangzi, Huainanzi įkūnytais idealais. Jų veikiamose dviejose 
įtakingiausiose ankstyvųjų viduramžių estetikos kryptyse - fengliu („vėtros ir srauto“) ir 
užgimstančioje peizažo tapybos estetikoje ryškėja naujos neodaoistinės estetikos kontūrai. 
Joje ryškus bėgimas nuo išorinių būties formų ir meninės būties reikšmingumo iškėlimas. 

Neodaoistinės pakraipos estetinių teorijų dėmesio centre atsiduria menininko kūry- 
bos ir jo santykių su gamtos pasauliu, t. y. mikro ir makrokosmo sąveikos problema, kuri 
tradicinėje kinų estetikoje iškelia harmonijos kategoriją. Jai būdingas visuotinumas padeda 
„sureguliuoti žmonių tarpusavio santykius, suderinti individą su Visatos ritmais, panai- 
kinti išankstines nuostatas, harmonizuoti konfucianistinę išmintį ir daoistinį misticizmą“ 
(Ryckmans, 1983, p. 12). 

Neodaoizmo estetika - labai savita, kupina stichinės dialektikos, mįslingumo, paradok- 
salumo, remiasi neįprastais mąstymo principais, originalia būties, kūrybos, žmogų supančio 
pasaulio samprata. Laotzi, Zhuangzi ir kitų daoizmo ideologų idėjomis, kviečiančiomis 
atsisakyti dirbtinių, „svetimų Žmogaus prigimčiai“ visuomenės normų ir skelbiančiomis 
„natūralų žmogaus kelią“, vadovaujasi meninės inteligentijos atstovai. Oficialiai konfucia- 
nistinei ideologijai oponuojantys menininkai maištingame daoistų natūralumo kulte randa 
savo protesto prieš nepriimtinas socialines normas, absoliučios asmenybės kūrybinės laisvės, 
jos suvereniteto, demonstratyvaus nusišalinimo nuo visuomeninio gyvenimo teorinį patei- 
sinimą. Daoizmo estetika formuoja menininko atsiskyrėlio, sąmoningai atsiribojusio nuo 
išorinio pasaulio ir grįžusio į natūralų gamtos prieglobstį, idealą. Šis individo susiliejimo 
su jį supančiu pasauliu leitmotyvas vyrauja daugelio daoizmo estetikos įkvėptų menininkų 
kūryboje. 

Sąmoningai nutraukęs ryšius su praeitimi, valstybinės karjeros nestabilumu, daoizmo 
adeptas genialus kinų poetas Tao Yanming kūrybą, tiesioginį bendravimą su gamta paverčia 
pagrindiniu savo gyvenimo tikslu. Jis įgyja tvirtą menininko atsiskyrėlio reputaciją ir įkvepia 
vėlesnių epochų menininkus išpažinti mąstymo ir būties vieningumą. Jo pavyzdžiu paseka kiti 
kinų meno korifėjai: Li Bai, Du Fu, Su Shih, Li Jinjao, Jin Chao. Atsisakę tarnybinės karjeros, 
jie gyvena varganą vienišių atsiskyrėlių gyvenimą. Du Fu ir Li Jinjao, metę iššūkį visuomenei, 
vargani, ligoti, gyvenimo pabaigoje vienintelį prieglobstį randa džonkose, kuriomis klajoja po 
šalį. Li Bai buvo ištremtas į tolimą provinciją, kur pasirenka vargingo valstiečio atsiskyrėlio 
dalią. Wang Wei (699—756) pradeda ir baigia gyvenimą vienuolyne. Nenuolankusis Bai Juyi, 
išdrįsęs paniekinti imperatoriaus valią, istremiamas į imperijos pakraščius. Šimtai kitų ma- 
žiau reikšmingų kinų menininkų, įkvėpti daoizmo idealų, kritiniu metu atsisakydavo senų 
kūrybos principų, praeities laurų, mesdavo karjerą, pasikeisdavo pavardę ir apleidę kultūros 
centrus atsidėdavo individualios tiesos ieškojimams arba naujų pribrendusių kūrybinių idėjų 

realizavimui. Toks pasišventimas kūrybai, atsiribojimas nuo išorinių poveikių, tiesioginis 
kontaktas su gamta neretai padeda jiems pasiekti įstabių dvasinių praregėjimų ir meninių 
aukštumų. Tokių nepritapėlių kūryba neretai turi stiprų poveikį oficialioms meno kryptims, 
netikėtai pasuka jas nauja linkme, įtvirtina estetinėje sąmonėje naujus idealus. 


Čan estetikos tradicija 


Canbudizmas (čan) - vienintelė iš svetur paplitusi ideologija, tvirtai įleidusi šaknis Kinijoje. 
Čan mokyklos pavadinimas kilo iš sanskritiško termino dhyana, kuris į kinų kalbą verčiamas 
chan-na. Jis reiškia susikaupimą, sąmonės koncentraciją, meditaciją. Čan yra nevienalytis ir 
sudėtingas reiškinys. Prieš pradedant jį aptarti nuodugniau, būtina aiškiai atskirti filosofinį 
čan, vadinamą fo xue (budistinį mokymą), nuo religinio budizmo, vadinamo fo jiao (budisti- 
nis tikėjimas). Tarp kinų visuomenės ir intelektinio elito visada aukštesnis socialinis prestižas 
teikiamas filosofiniam čan, kurio stipriausias poveikis yra jaučiamas čan estetikos ir meno 
tradicijoje. 

Čan idėjų visuma formuojasi klasikinio periodo kinų kultūros ir filosofinės minties 
krizės sąlygomis. Čan šalininkams būdingas nusistojusių tradicinės kultūros ritualų, nor- 
mų, kanonų ignoravimas, vidinis prieštaringumas, potraukis epatažui, paradoksui, sunkiai 
tramdomas individualizmas, nuolatinės originalių, neretai šokiruojančių kūrybinės raiškos 
formų paieškos. Iš čia kyla atsainus požiūris į nuo realaus gyvenimo atitrūkusias daugybės 
išorinių ryšių, tradicijų, ritualų, kanonų susaistytas socialinio kinų gyvenimo ir kultūros 
formas, kurios siejamos su neautentišku gyvenimu, „melagingų“ mąstymu, nutolimu nuo 
gelminių būties versmių. 

Čan mokymo kūrėjai kritiškai permąsto daugelį tradicinių, pirmiausia konfucianizmo ir 
daoizmo suformuotų, gyvenimiškų nuostatų, kurios yra paremtos Dangaus ir žmogaus vieny- 
bės ir žmogiškos būties prasmingumo principais, anot kurių visa žmogaus būties ontologija, 
jo santykis su Gamtos pasauliu ir socialinis gyvenimas yra persmelktas moralės principais. 
Žmogaus gyvenimas šioje panmoralistinėje pasaulėžiūroje yra suvokiamas kaip aukščiausia 
Dangaus duotybė, todėl išmintis - žmogaus sugebėjime kuo ilgiau ir prasmingiau nugyventi 
gyvenimą, pažinti jo dėsnius ir tobulėjimo galimybes. Kiekviena būties akimirka čia traktuo- 
jama kaip turinti nepakartojama vertę, kadangi ji atveria duris į amžinybę ir yra žingsnis į 
būties pilnatvės pažinimą. Tokia gyvenimiška nuostata kloja pamatus optimistinei tradicinių 
filosofinių idėjų prieglobstyje gyvenančių kinų pasaulėžiūrai, padeda jiems išgyventi sunkiomis 
gyvenimo akimirkomis, tikėti šviesesnėmis ateities akimirkomis, išlikti patenkintais gyvenimu 
netgi tokiomis sąlygomis, kurios vakariečiams sukeltų totalinį pesimizmą. 

Buddhos figüra, iskalta Longmen olose. VII a. Buddhos skulptüra, iskalta Yungang olose. Kinija. VI a. 


Čan mąstytojai, paveikti budistinių ir daoistiniy idealų, keičia šias ankstesnėje tradicijoje 
įtvirtintas nuostatas asocialumo, asketiškumo, intravertiškėjimo, suartėjimo su gamta ir gel- 
miniais liaudies kultūros sluoksniais ir vidinių žmoniškosios būties aspektų sureikšminimo 
kryptimi. Tai skatina čan šalininkų atsisukimą į gamtos pasaulį, paprasčiausius kasdienio 
gyvenimo principus, meditacines praktikas, archajinę sąmonę, pirmapradžius su mitu su- 
sijusius archajinius folkloru alsuojančius kultūros sluoksnius, kuriuose regima aukščiausia 
būties tiesa, gyvybingoji kultūros šerdis, padedanti mąstančiam žmogui atsiriboti nuo išorinių 
intelektualumo formų. 

Ši kryptis skleidžiasi ne kaip racionaliais principais pagrįsta teorinė doktrina, sistemingas 
logiškai išprotautas mokymas, o greičiau glaudaus asmenybės ryšio su gamta paveiktas gyve- 
nimo, tikrovės suvokimo, mąstymo ir kūrybinės veiklos būdas. Todėl joje išskirtinę svarbą 
įgauna konkrečioje čan vienuolynų kongregacijoje, vienuolyne, klajojančių ar atsiribojusių 
nuo pasaulio vienuolių brolijose nusistojusi gyvenimo būdo ritmo, pamatinių principų, 
normų ir vertybinių nuostatų visuma, kuri čan estetikos ir meno savitumo supratimui yra 
ne mažiau svarbi nei rašytiniai čan tradicijos tekstai. Juose susilieja daoistų maištas prieš 
amžiais nekintančias dvasines vertybes, griežtą socialinių santykių reglamentavimą ir natū- 
ralumo, žmogaus bei gamtos vientisumo aukštinimą, grindžiamą budistų atsiribojimo nuo 
išorinio pasaulio idealu. Šios krypties šalininkai, įkvėpti daoizmo idėjų, sąmoningai šalinasi 
pagrindinių civilizacijos centrų ir ieško prieglobsčio vaizdingose gamtos vietovėse. Dvasinis 
jų eskapizmas reiškiasi savistaba, gyvenimu vidiniame pasaulyje. Minėta budistinių ir daois- 

tinių idėjų sintezė čan pasaulėžiūroje sutvirtinama konfucinės etikos principais. Tada čan 
mokymas Kinijoje įgauna vientisą pavidalą. 

Budistinės idėjos pradeda skverbtis į Kiniją jau pirmaisiais mūsų eros amžiais; dar I a. 
viduryje Kinijoje pradeda lankytis paskiri budistų vienuoliai iš Indijos. III ir IV a. Kinijos sos- 
tinėse atsiranda įtakingos budistų kolonijos, kurių gyventojų skleidžiamos idėjos sąveikauja 
su daoistų idėjomis. Atkreiptinas dėmesys į itin svarbų kinų kultūros istorijos faktą: pirmas 
budizmo idėjų sklaidos tarpsnis sutampa su daoizmo idėjų atgimimu ir plitimu. Čia tikriausiai 
ir slypi paaiškinimas, kodėl budizmas, veikiamas daoizmo idėjų, sąlyginai greitai perimamas 
ir įgauna savitą kinišką pavidalą. 

Indiškasis mahajanos budizmas kinų civilizacijoje virsta nauja - jau kiniška - čanbudizmo 
(čan) kokybe. Indų idėjos Kinijoje lengvai plinta dėl kelių priežasčių - pirmiausia daugelis bu- 
distinių idėjų tipologiškai atitinka anksčiau Paskliautės imperijoje viešpatavusias pasaulėžiūrų 
sistemas bei mąstymo modelius. Kita vertus, Buddha Kinijoje buvo suvokiamas kaip daoizmo 
pradininko Laozi mokinys, kadangi, anot legendų, šis daoizmo pradininkas gyvenimo pabai- 
goje išvyko į Indiją, kur skelbė savo mokymą Buddhai ir kitiems indų mąstytojams. Todėl į 
daugelį budizmo šaltinių ir idėjų Kinijoje buvo žvelgiama kaip į indiškus daoistinés filosofijos 
atsišakojimus. 

Ankstyvųjų viduramžių pradžioje čan estetikos tradicija formuojasi kaip fragmentiškų 
oponuojančių konfucianizmui idėjų srautas, kuriame nihilistinės nuostatos knyginio inte- 
lektualumo atžvilgiu skleidžiasi įvairiais įmanomais, racionalizmo, ritualizmo, griežtai hie- 
rarchizuotų socialinių santykių kritikos ir nuvainikavimo pavidalais. Čan šalininkai aukština 
iracionalumą alogizmą, siekia išlaisvinti užslopintus gelminius archetipinius pasąmoninius kinų 
kultūros marginalijose gyvavusius archajinės liaudies kultūros sluoksnius. Iš čia plaukia čan 
teoretikams būdingas siekimas atgaivinti ezoterizmą, slėpiningus mitinės sąmonės, mistinių 
vaizdinių kupinus kultūros sluoksnius, panaikinti skirtį tarp subjekto ir objekto. Tai sąlygoja 
įprastinių gyvenimo ir socialinės hierarchijos principų neigimą, priešpriešinimą jiems sponta- 
niškų poelgių, laisvos improvizacijos, žaismingumo, ekscentriškų elgesio ir įvairių meditacijos 
būdų sureikšminimą. 

Lemiamos įtakos čan estetiniams postulatams formuotis turi šeštasis čan ir pirmasis čan 
pietų mokyklos patriarchas Huineng (637-713). Gvildendamas žmogaus dvasinio tobulėjimo 
problemas, kaip pagrindinį čan adepto principą jis iškelia „savosios prigimties pažinimą“, 
aukština meditaciją, rimtį ir vidinį grožio išgyvenimą. „Susikaupimas yra išminties substancija, 
o išmintis yra susikaupimo funkcija. Kitais žodžiais tariant, jei yra išmintis, tai reiškia: išmin- 
tis skleidžiasi meditacijoje; o jei yra meditacija, vadinasi ji slypi išmintyje“ (Huineng, 1975, 
p. 311). Iš čia plaukia kvietimas čan adeptams būti laisviems, suvokti savąjį autentiškumą ir 
veikti remiantis dharmos įstatymais. 

Kita vertus, Huineng, plėtodamas daoistinę natūralios sąmonės teoriją teigia, kad žmo- 
gaus sąmonė iš prigimties yra tyra. Todėl sąmonės nušvitimą išgyvenusio proto negalima 
traktuoti kaip mąstymo ar veiksmo objekto, o kiekvienas dirbtinis mėginimas „apvalyti“ 
protą duoda priešingą rezultatą - užteršimą. Vadinasi, užuot protą prievartavus tereikia 
sudaryti sąlygas jam natūraliai skleistis, sugebėti išlaisvinti natūralių minčių ir įspūdžių 
srautą. Huineng taip pat suformuluoja didžiulį populiarumą čan ir dzen tradicijoje įgavusio 
dialoginio „klausimų-atsakymų“ metodo principus. Baigiamojoje traktato dalyje jis rašo: 
„Jei jus klaus apie būtį, kalbėkite apie nebūtį. Jei klaus apie nebūtį, atsakykite būtimi. Jei jus 
klaus kaip paprastą žmogų, atsakinėkite kaip išminčius. Jei klaus kaip išminčių, atsakykite 
kaip paprastas žmogus. Remiantis šiuo tarpusavyje susijusių priešybių metodu suvokiamas 
Vidurinis kelias“. 

Nors čan mąstymo tradicijoje regime artimų daoizmui nuostatų, tačiau joje skleidžiasi ir 
specifinių bruožų, kurie pirmiausia siejasi su kai kuriomis pamatinėmis budizmui apskritai ir 
specifiniais kiniškam jo variantui būdingais bruožais. V a. ir ypač Tang epochoje, kinų civiliza- 
cijai susipažinus su budistine literatūra, geriau suvokiamos budistinės metafizikos subtilybės, 
požiūris į budistinių tekstų ir terminijos vertimą pastebimai keičiasi. Nuo šiol čan išpažinė- 
jai vis nuosekliau pabrėžia savo koncepcijų nepriklausomumą ir originalumą, palyginti su 
daoistinės filosofijos tradicija. Tačiau nors čan idėjos darosi nepriklausomos, šios tradicijos 
mąstytojų traktatuose išlieka daug pamatinių iš klasikinio daoizmo filosofijos perimtų mo- 
kymų bei kategorijų. Dėl budizmo metafizikos poveikio Tang epochos kinų filosofiniuose ir 
estetiniuose tekstuose atsiranda apie 30 naujų indiškos kilmės terminų. 

Pagrindiniais čan pasaulėžiūros bruožais tampa nepasitikėjimas diskursyviu loginiu 
mąstymu, konfucianistų šlovinamo žodžio galia, rašytiniais tekstais, aukštinimas spontaniško 
intuityvaus tikrovės pažinimo, sudėtingų psichologinių treniruočių sureikšminimas, daugelio 
žmogaus kūrybinės veiklos sričių estetinimas. Iš mahajanos mokymo čan adeptai perima ypa- 
tingą sąmonės procesų vertinimą ir vos ne kosminį jos svarbos traktavimą, karmos teoriją, kuri 
jungia ne tik fizinius veiksmus, bet ir konkrečios asmenybės žodžius bei jausmus, saistančius 
asmenybės gyvenimą įvairiais priežasčių ir pasekmių ryšiais. Visos Žmogaus išgyvenamos 
reakcijos, santykiai su išoriniu pasauliu čia aiškinami kaip universalios sąmonės apraiškos. 

Vienas ryškiausių iš indiško budizmo ir daoizmo filosofijos išplaukiančių čan estetikos 
leitmotyvų yra sąmoningas atsiribojimas nuo išorinio pasaulio, bet kokio viešumo leitmoty- 
vas, kuris tampa neatsiejama čan tradicijos intelektualo ir menininko pasaulėžiūros dalimi. 
Atsiribojimas, paskendimas vienatvėje, klajonės gamtos prieglobstyje, suartėjimas su ja - 
suvokiamas kaip posūkis į savo dvasios gelmes ir patikimas tiesos, grožio, būties pilnatvės 
pažinimo kelias. Menas ir gamta čan išpažinėjams yra tos autentiškos būties raiškos sritys, 
kuriose jie ieško rimties, nuskaidrėjimo, kūrybinio įkvėpimo. Svarbiausi meninės kūrybos 

impulsai, anot can teoretiku, glüdi intymiame menininko bendravime su gamta, jos groZiu. 
Todėl meninės kūrybos objektas gali būti pats proziškiausias gyvenimo reiškinys. Paprastumo 
poetinimas ir anksčiau susiformavusių kanoninių motyvų nuvertinimas - neatsiejama čan 
estetikos savybė. Kitaip negu klasikinėje Vakarų estetikoje, kurioje grožis dažniausiai objek- 
tyvizuojamas ir tampa susvetimėjęs, nutolęs nuo žmogaus, čan estetikoje grožio (kuris tėra 
antroji dialektinė bjaurumo pusė, neretai įgaunanti grožio funkcijas) suvokimas yra kaikas 
didžiai asmeniška, subjektyvu. 

„Meno kelią“ pasirinkę čan adeptai vienuoliai yra neretai ir didūs peizažo tapybos, kali- 
grafijos, poezijos, sodų kūrimo ir kitų meno sričių žinovai. Gyvendami gamtos prieglobstyje 
ir kūryboje jie regėjo vienintelę žmogaus būties prasmę. Atsiribojimas nuo išorinio pasaulio 
ir pasišventimas „meno keliui“ kinų kultūros tradicijoje nebuvo joks išskirtinis reiškinys, o 
įprastas daoistinės, o vėliau čan pakraipos mąstytojo, poeto ir dailininko kelias į savosios 
būties įprasminimas. Šis kelias buvo suvokiamas kaip patikimas dvasios „apvalymo“, dvasios 
tobulėjimo ir gelminės gamtos esmės pažinimo būdas. „Buvimas kelyje“, gyvenimo ritmo, 
aplinkos keitimas, ne tik reiškia ryšių su įprastine aplinka nutraukimą, tačiau naujų išgyvenimų 
galimybę, gebėjimą įsiklausyti į neišsemiamos įvairovės gamtos garsus, pažinimą jautriausių 
spalvų ir atspalvių. 

Jau Tang dinastijos valdymo laikais pradeda formuotis čan vienuolynų sistema, kurios 
paskiruose centruose, ypač netoli sostinės esančiuose, susiformuoja savitos meninio išsilavi- 
nimo sistemos su mokytojais, bibliotekomis ir visu kūrybai reikalingu inventoriumi, kadangi 
vienuolynuose jau seniai buvo kuriama daugybė šventyklas dekoruojančių budistinių siužetų 
kūrinių. Šiuose centruose telkiasi iškiliausi čan tradicijos vienuoliai ir jiems prijaučiantys 
neįstoję į vienuolių ordinus dailininkai, kurie čan estetinius idealus reiškia ne tapydami 
budistinių legendų personažus ir motyvus, tačiau siekia perteikti šio mokymo dvasią, vidinį 
tiesos ieškojimą. 

Daugelis žymiausių čan estetikos šalininkų, pavyzdžiui, Wang Wei (699-756), gyvena 
uždarą menininko vienuolio gyvenimą ir reiškiasi kaip filosofai, poetai, dailininkai. Žymiausi 
čan vienuolynai, turintys turtingas bibliotekas, meno kūrinių kolekcijas, garsius mokytojus, 
viduramžių Kinijoje tampa svarbiais intelektiniais centrais, savotiškais universitetais, pajėgian- 
čiais adeptams suteikti įvairiapusį išsilavinimą. Iš čia kyla čan meno intelektualumas, rafinuotas 
artististiškumas, sintetinis pasaulio suvokimas. 

Song dinastijų valdymo laikais, kai susiformuoja čan vienuolynų sistema, susiklosto ir 
tvirtas „valdininko atsiskyrėlio“, tai yra savitos artistiškos asmenybės, siekiančios suderinti 
tarnavimą valstybei su ištikimybe dvasinei laisvei ir „meno kelio“ ideologijai reikalavimais, 
idealas. Tokios asmenybės buvo traktuojamos kaip „vėtros ir srauto šlovingi žmonės“, kadan- 
gi sugebėdavo net griežtos socialinės hierarchijos sąlygomis išsaugoti atvirumą pasauliui ir 

periodiškai pabégdamos į gamtos prieglobstį, užsisklęsdamos bendraminčių aplinkoje, galėjo 
skleistis kaip laisvos kūrybingos asmenybės. 

Toks idealaus kūrėjo vaizdinys, jo gyvenimo ir kūrybos kelio kaip atsiribojimo nuo 
visuomenėje vyraujančių idealų suvokimas atsirado ne iš karto, o nuėjo ilgą kelią nuo fengliu 
šalininkams būdingo „meno kelio“ iki intelektualų „kultūros žmonių“ ideologijos įsigalėji- 
mo. Visų jų estetinės nuostatos ir meninės kūrybos principai yra ženklinti atsiribojimo nuo 
visuomeninio gyvenimo, vienatvės ir ypatingo intymumo. Čan adeptais buvo daug didžių 
kinų estetikos ir meno žmonių, iš kurių verta išskirti Zong Bing, Tang epochoje gyvenusį 
Wang Wei, Su Shih, Mi Fu, Li Cheng, Mu Gi, Liang Kai, Ma Yuani, Fan Kuan, Wu Zhen, 
Wan Meng, Shi Tao ir daugybę kitų tapybos meistrų. 

Čan estetika, išsirutuliojusi iš atskirų budizmo krypčių (pirmiausia mahajanos), daoizmo 
ir konfucinės etikos sintezės, daro stiprų poveikį įvairioms meno kryptims. Besiformuodama 
kaip reakcija į respektabilios konfucinės estetikos sustabarėjimą, dogmatiškumą, ilgainiui ji 
daro įtaką daoizmui ir tęsia jo užmegztą polemiką su konfucianizmu. Iš skirtingų teoretikų 
veikalų ilgainiui išsikristalizuoja bemaž vientisa estetinė teorija, kurioje į vieningą visumą 
susilieja gyvenimas, religinė pasaulėjauta ir meninis tikrovės suvokimas. Čan estetikos šali- 
ninkai, nors ir perima daug pamatinių daoistinės estetikos principų, tačiau daug radikaliau nei 
daoizmo adeptai konfrontuoja su oficialiomis konfucinės pakraipos estetikos ir meno teorijos. 
Iš šios konfrontacijos dažniausiai ir plaukia pamatiniai čan estetikos principai. 

Estetinis labiausiai čan pasaulėžiūrą veikusios daoistinės ir neokonfucinės filosofijos po- 
būdis lemia tai, kad čan įtaka kinų kultūroje stipriausiai pasireiškia estetikos bei meno srityse. 
Skirtingai nei kituose pasaulio regionuose, kur dažniausiai religija tiesiogiai veikia estetines 
teorijas ir meno raidą, kinų kultūros tradicijoje neretai susiduriame su atvirkštiniu procesu: 
pastebimas tradicinių kinų estetinių idealų ir meno poveikis čan budizmo religijai, t. y. este- 
tikos ir aukštą meninį lygį pasiekusių kaligrafijos, tapybos, poezijos bei kitų menų estetiniai 
principai skverbiasi į religinę sąmonę. 

Can tradicijos literatūroje aptinkame daugybę estetinių fragmentų, skirtų kaligrafijai, ta- 
pybai, poezijai ir kitiems menams, teiginių apie estetinio pasaulio suvokimo ir meno kūrinių 
reikšmingumą pagrindinių čan mokymo postulatų perpratimui. A. Soperis nurodo, kad budis- 
tinėje literatūroje yra daug užuominų apie tapybą, kuriose sąmoningai slepiami duomenys, kur 
ir kokioje vietoje sukurti vaizduojamosios dailės kūriniai bei pripažįstamas vaizduojamosios 
dailės reikšmingumas budizmo religijai (Soper, 1950, p. 147-151). 

Čan pasaulėžiūrai būdingos panestetizmo idėjos. Netgi žmogaus gyvenimas, kaip Kierke- 
gaard'o ir F. Nietzsche's koncepcijoje, prilyginamas menui. Pastarasis Can pasaulėžiūroje tampa 
tobuliausia giluminės pasaulio esmės pažinimo forma. Čan estetikos ir tapybos šalininkams 
svarbi ne techninė meno kūrinio pusė, o dvasinis kūrėjo asmenybės tobulėjimas, naujų dvasi- 

niy briauny atsiskleidimas, kuriam pasitelkiamos 
įvairiausios čan praktikos, pradedant gamtos grožio 
suvokimu, tobulumo siekiu konkrečiose meno 
srityse ir baigiant sudėtingiausiais saviugdos ir 
meditacijos metodais. 

Vienas labiausiai mane žavinčių čan ir su 
ja artimai susijusių dzen meno tradicijos bruožų 
yra asketiškas didingumas, arba atšiaurus išdi- 
dumas, neleidžiantis menininkui žemintis prieš 
šio pasaulio stipriuosius ir suteikiantis jų kūrybai 
ypatingą taurumą, autentiškumą, nepriklausomos 
asmenybės vertės suvokimą. Čan tradicijos meistrai 
kūriniuose sugeba visiškai atsiriboti nuo išorinių 
dalykų ir pasineria į gelminius juos dominančių 
reiškinių ir daiktų sluoksnius. Atsiribojimas, čan 
adeptų įsitikinimu, padeda kūrėjui pajusti laisvės 
džiaugsmingumą ir pasinerti į prie dievų pasaulio 
priartinančią tylos, dvasinės rimties būseną, kuri 
akumuliuoja kūrybines Visatos potencijas. 

Iš čia plaukia išskirtinė laisvės, atsiribojimo 
nuo kūrybinius dvasios polėkius ribojančių nuos- 
tatų sureikšminimo čan tradicijoje svarba. Netgi 
menkas išorinis postūmis, naujas netikėtas požiū- 
ris į įprastus dalykus ir reiškinius, čan teoretikų 
įsitikinimu, gali akimirkos blykstelėjime išvaduoti 
kūrėjo kūrybines galias. Tokioje meninės kūrybos 


Liang Kai. Išminčius. XIII a. pr. 
Spalvotas tušas, šilkas 


sampratoje sureikšminami įvairūs psichotreningo, mokytojo poveikio čan adeptams metodai, 


kurių tikslas paskatinti sąmonės nušvitimo ar nuskaidrėjimo būsenas, kurios skatina gaivališkai 


skleistis natūralius, iš pasąmonės gelmių išplaukiančius, kūrybinės dvasios polėkius. Aukščiau- 


sias grožis ir harmonija čia regimi ne reguliariuose kanoninėse meninės kūrybos formose, o 


išorinio išbaigtumo, preciziskumo demonstratyviame ignoravime, samoningame pusiausvyros 


pažeidime, deformacijoje, slėpiningus kūrėjo dvasios polėkius perteikiančioje nervingoje trū- 


kinėjančioje linijoje, spontaniškai išsiliejančiuose tušo plotuose, taškuose, greitraščio stiliumi 


užrašytuose tuščioje paveikslo erdvėje hieroglifinėmis struktūromis. 


Kanoniškumą neigiantis čan estetinis meninis kanonas kupinas antitradicionalizmo, im- 


provizacijos, emocionalumo, intuityvumo, natüralumo, paradoksų. Nors čan estetinė sistema 

labai skiriasi nuo tradiciniy europiniy koncepciju, taciau tai ne paradoksaliy idéjy visuma, o 
greičiau pasaulėžiūra, gyvenimo bei meninio pasaulio suvokimo būdas, kuris tiesiogiai siejamas 
su sąmoningu „Meno kelio“ pasirinkimu ir pasišventimu kūrybai. Pats gyvenimas ir pamatinės 
kūrybinės nuostatos čia formuojamas sudėtingu meditacinės praktikos būdu. Kitaip negu kla- 
sikinis budizmas, siekiantis dvasinės rimties, čan psichologinė treniruotė nukreipta į psichinio 
šoko galią, kai individas tarsi iškrinta iš reiškinių pasaulio poveikio. Jo sąmonę, atsidūrusią 
savotiškoje kritinėje būsenoje, apleidžia įprastiniai vertinimo kriterijai, ir jis pasineria į būties, 
grožio suvokimo gelmes, pasiekia ypatingo aiškumo ir lakumo. Šiame čan mąstymo lygmenyje 
prasideda tikrasis čan budisto gyvenimas, kai tiesa, grožis suvokiami ne racionalaus mąstymo, 
o gilaus emocinio transo, išgyvenimo būdu. Pagrindinė bendravimo su išoriniu pasauliu prie- 
monė yra išlaisvinta intuicija. 

Čan tapytojai, remdamiesi Tuštumos kaip pasaulio ir gamtos reiškinių pagrindą sudaran- 
čios pamatinės čan filosofijos idėja, daug nuveikia savo estetinės pasaulio vizijos perteikimui 
keisdami daugybę ankstesnės peizažo tapybos principų. Tuštumos iškėlimas į savo pasaulio 
ir gamtos vizijos centrą formuoja nemažai naujų senų peizažo tapybos kompozicinių, pers- 
pektyvinių ir techninių principų permąstymo ir jų panaudojimo naujai „atviro“ čan peizažo 
koncepcijai. Joje peizažo vaizdinės sistemos konstravimo išeities tašku tampa paveikslo 
kompozicijoje vyraujanti tuščia erdvė ir ją supančios į dematerializavimą linkstančios gamtos 
formos. Šias čan tapybinės estetikos slinktis detaliau aptarsime atskirame skyrelyje, skirtame 
vieno iškiliausių čan dailės tradicijos meistrų Mu Gi kūrybai. 

Ir galiausiai čan estetikoje, kaip ir daoizme, ne itin svarbu, palyginti su introspekcija, gilintis 
į vaizduojamojo objekto esmę, stebėti natūrą. Meditacija čia tampa vidine kūrybinio proceso 
išraiška. Dėl išskirtinio dėmesio meditacijai, sąmonės koncentracijai čan tradicijos menas yra 
kondensuotas, ekspresyvus, labai intensyvus savo emocinio poveikio jėga. Song teoretikas Wu 
Ke teigė, kad eilių rašymas yra panašus į čan mokymui būdingą kontempliaciją. Abiem atve- 
jais tai siejasi su sąmonės nušvitimu. Meninės kūrybos akto ir čan artimumas matyti iš dviejų 
pagrindinių aspektų: pirmiausia meninės kūrybos procesas suartinamas su čan meditacijos 
aktu, kita vertus, pats meno kūrinio suvokimo procesas prilyginamas sąmonės nuskaidrėji- 
mo būsenai. Pastarąją mintį nuolatos kartoja daugelis garsių čan tradicijos poveikį patyrusių 
menininkų - čan nušvitimas yra traktuojamas ne tik kaip būtina menininko kūrybos proceso 
dalis, tačiau ir kaip meninio įkvėpimo analogas. 

Čan menininkas, norėdamas perteikti daikto ar reiškinio esmę, niekada jo neaprašinėja, o 
stengiasi atpalaiduoti savo sąmonės srautą, natūralią minčių ir vaizdinių sklaidą, visiškai pasi- 
kliaudamas savo meninės intencijos spontaniškumu. Čan dailė pasižymi subtilia tonų gradacija, 
erdvės bekraštybės, jautriausių sielos vibracijų perteikimu. Lakoniškomis santūriomis meninės 
išraiškos priemonėmis, dažniausiai paprastu tušu, menininkai perteikia sukrečiančius gilumu 

ir vidiniu dramatizmu dvasios praregéjimus. 
Tai, kaip teisingai paZymi subtilusis can Zi- 
novas F. Chengas, „dvasios būsenos“ (état 
d'âme) perteikimo estetika, kuri atsiranda 
ilgai mąstant, medituojant (Cheng, 1980, 
p. 18). Kūrybos procesas tarsi pasidalija į dvi 
nelygias dalis: pirmoji (svarbiausia) siejasi 
su meditacija, sumanymo brendimu, antro- 
ji - su įgyvendinimu, ji visiškai spontaniška, 
daugiau techninė, trumpalaikė. Čan mene 
nepaprastai vertinamas menininko sielos 
vidinio ritmo sąskambis su jį supančio pa- 
saulio, gamtos reiškinių ritmu, kurį jis mė- 
gina perteikti meno kūriniu. Šis sąskambis 
išreiškiamas grafiniu paveikslų linijų ritmu, 
emocionaliai aktyvių neužpildytų erdvių, 
pauzių, netikėtų asimetriškų sugretinimų 
potekste. Muzikalios ritminės paveikslų 
struktūros, erdvių poetika padeda suvokėjui 


numanyti komunikacinius būdus, atverian- 


Juran. Budistiné lūšnelė, skirta keliautojų poilsiui 
prie šaltinio. X a. 


čius sudėtingo čan peizažinės tapybos ir po- 
ezijos simbolių paslaptis. Labai reikšmingas 
menininko sąlytis su būties vientisumu, nuolatiniais metų laikų pokyčiais tenka tylai, pauzei, 
užuominai, padedančioms perteikti giligsias mintis iš sąmonės į sąmonę. 

Skelbdama pasaulio bekraštybės ir žmogaus asmenybės principinio neišsakomumo idėjas, 
čan estetika teoriškai įtvirtina non finito principą. Čan estetinės tradicijos veikiamas menas 
pasižymi filosofine potekste. Racionalia logiška kalba ar tiesmukai tikrovę atspindinčiu pieši- 
niu, anot čan teoretikų, galima perteikti tik išorinius aprašomuosius būties aspektus, o tikras 
menininkas, siekiantis perteikti daiktų esmę, turi skverbtis į kitą, sunkiai surandamą kūrybos 
sritį, kuri yra už loginės mąstysenos ribų ir geriausiai gali būti išreikšta tik subtilios užuominos, 
neišsakymo forma, kuri ne supaprastina tikrovę, o palieka ją gyvą, atvirą suvokti ir interpretuoti. 

Neišsakytoje mintyje, estetinėje užuominoje, neužpildytoje erdvėje, tuštumoje čan ša- 
lininkai regi visų pasaulyje vykstančių reiškinių ištakas, tai, nuo ko viskas turi prasidėti. Už- 
baigtumą laikydami nesuderinamu su amžinu būties judėjimu, jie neigia viską, kas statiška, 
išbaigta, tame matydami dvasios ir minties ribotumo pavojų. Vadinasi, čan estetikai būdingas 
simetrijos, pusiausvyros, tiesmuko pasikartojimo vengimas. Asimetriškas komponavimas, 

aktyvus estetinės užuominos išryškinimas čan estetikoje laikomi gero skonio požymiais. Can 
tradicijos menininkai suvokėjui primena, kad už regimybės ribų slypi giluminė neišreiškiama 
esmė, prie kurios suvokimo galima tik priartėti. Jie siekia įtraukti suvokėją į patį kūrybos procesą, 
padėti jam atkurti tai, kas mąstoma, jaučiama, tačiau neparodyta. 

Taigi dvasingas menas, čan adeptų įsitikinimu, išsiskiria principiniu neišbaigtumu, kuris 
meno kūrinio suvokimą daro nepaprastai individualų, daugiabalsį. Šis non finito, neužbaig- 
tumo, estetinės užuominos, neišsakymo principas yra vienas būdingiausių čan dailės bruožų. 
Kiti pagrindiniai stilistiniai bruožai - rimtis, natūralumas, stiliaus glaustumas, atsisakymas 
formos rafinuotumo, artimas ryšys su poezija, kaligrafija, asimetrijos pomėgis, drastiška potėpio 
maniera, blankios spalvinės dėmės, dramatiškos, neretai trūkinėjančios linijos išraiškingumas 
ir virtuoziškumas. 

Can peizažo tapybos tradicijoje ypatingas dėmesys kreipiamas į slépiningos tylos poetikos, 
jautriausių nuotaikų atspalvių perteikimą. Nuotaika čia suvokiama kaip intensyvesnis ir uni- 
versalesnis su gelminiais pasaulėjautos sluoksniais susijęs išgyvenimas, kuris ilgiau skleidžiasi 
laike ir yra galingesnis estetinio poveikio suvokėjui instrumentas nei emocija. Taigi peizažo 
estetikos šalininkams būdingas įsitikinimas, kad tobulo peizažo dvasia yra neatsiejama nuo 
stabilių ilgalaikių nuotaikų, vidinės rimties, tylos, meditacijos. Todėl palinkusi vienišo žvejo 
figūra mažoje valtelėje snieguotame ežere Ma Yuani paveiksle „Vienišas Zvejas žiemos ežere“ 
(XII a. pab. XIII a. pr.) daug geriau vienatvės ir būties tragizmo nuotaikas perteikia nei ilgi 
detalūs literatūriniai aprašinėjimai. Tame ir slypi paslaptinga genialios tapybinės į nuotaikos 
universalumo išryškinimą nukreiptos metaforos galia, kuri atveria kūrėjui ir suvokėjui visai 
kitus būties ir žmogų supančios gamtos lygmenis. 

Čan tradicijos menininkas net sudėtingas idėjas siekia perteikti lakoniškai, atsiribodamas 
nuo išorinio blizgesio, formų turtingumo paprasčiausiomis ir minimaliausiomis menininkui 
prieinamomis meninės išraiškos priemonėmis. Paprasčiausiuose objektuose, medžiagose, jų 
faktūrose įžvelgiamas natūralumo ir ypatingos estetinės vertės grožis. Šio menamo paprastumo 
išryškinime regimas sudėtingiausias menininko uždavinys, kadangi kūrybos procese jis neturi 
galimybės maskuotis, o privalo apnuoginti tikrąją savo talento jėgą. Kitas charakteringas čan 
meno bruožas simetrijos taisyklingų, išbaigtų, sustingusių formų vengimas ir asimetrijos aukš- 
tinimas, kurį čan menininkai sieja su simetriškumą neigiančiomis netaisyklingomis gamtos 
formomis. Jų įsitikinimu, simetriją kausto erdvę, spontaniškos kreivos natūralioje gamtoje regi- 
mos medžių šakų, upelių vingiavimo ir kitos linijos atspindi simetriškumą paneigiantį gamtos 
formų ir procesų dinamiškumą, atveria naujas erdves kūrybiškumui, nuolatiniam menininko 
buvimui „kelyje“, jo kaitai, atsinaujinimui, judėjimui į priekį įsisavinant naujas nepažįstamas 
gamtos pasaulio (kadangi Gamta yra čan tradicijoje didžiausias mokytojas) ir kūrybos sritis. 
Galiausiai, čan meno tradicijoje siekiama išsivaduoti nuo bet kokių išorinių kanonų, normų, 

aukštinamas asmeninis kūrėjo santykis su savo kūrybos objektu ir paties kūrybinio akto lais- 
vumas ir spontaniškumas. 

Tačiau didžių meninių aukštumų pasiekusi čan peizažo tapybos tradicija, skirtingai nei 
Japonijoje iš čan išsirutuliojusi dzen, savo tėvynėje Kinijoje nesusilaukia entuziastingos mece- 
natų paramos ir deramo pripažinimo. Daugelis konfucinės etikos paveiktų imperatorių rūmų 
Tapybos akademijos narių ją suvokia kaip perdėm ekscentrišką, šokiruojančią neįprastumu, 
ezoterinę kryptį, kuri klibina tradicinės estetikos pamatus. Tačiau čan peizažo tapyba savo ga- 
lingu emocinio poveikio sugestyvumu, įstabia harmonija ir estetinio poveikio galia,prasiveržė“ 
į gyvenamos aplinkos interjerus. Kaligrafiškų įrašų, susidedančių iš šimto ir daugiau hieroglifų, 
ir jų skleidžiamos poetinės minties, jausmų įsiveržimas į vaizdinę paveikslo struktūrą sustiprina 
emocinę kūrinio atmosferą. 

MENOTYRINÉS VAIZDUOJAMOSIOS DAILÉS ESTETIKOS IR MENO RAIDA 


Dailétyrinés istoriografijos tapsmas 
(Zhu Jingxuan, Zhang Yanyuan, Guo Ruoxu) 


Lyginant su kity civilizaciniy pasauliy dailés istorijos istoriografija (suprantama kaip pagalbiné 
menotyros disciplina, tyrinéjanti dailés istorijos raida), kiny skiriasi kai kuriais specifiniais bruo- 
zais. Pirmiausia joje didesnis démesys yra skiriamas etinei problematikai, tradicijy aukstinimui 
ir įvairioms klasifikacinéms sistemoms. Kita vertus, kinų dailėtyros istoriografijoje tradiciškai 
susitelkiama į konkretaus dailininko, jį supančios aplinkos, geneologijos, įvairių egzotiškų bio- 
grafinių faktų, meno kūrinių ar jų grupių aprašinėjimą. Čia ne visuomet faktai atskiriami nuo 
jų literatūrinės interpretacijos, plačiai naudojamos sąvokos perimtos iš konfucinės, daoistinės, 
čan filosofijos veikalų, citatos iš klasikinių kanoninių tekstų. Todėl dailės istorijos istoriografijos 
tekstai neretai įgauna meno kūrinių pavidalą. 

Dailės istorijos istoriografinių tekstų tradicijos įsigalėjimas tapo aktualiu tik tuomet, kai 
praeityje jau buvo sukurta galinga kaligrafijos bei tapybos tradicija ir atsiranda būtinybė ją 
kritiškai apmąstyti. Šis procesas Kinijoje išryškėja plintant neokonfucianizmo estetikai, kai 
atsiranda svarbūs šios pakraipos istoriniai chronologiniai traktatai Zhu Jingxuano (IX a.) 
„Užrašai apie žymiausius Tang dinastijos valdymo periodo tapytojus“ (Tangchao minghua 
lu) ir Zhang Yanyuano (apie 813- 879) „Užrašai apie geriausius įvairių epochų menininkus“ 
(Lidai minghua ji, 847), du Mi Fu kaligrafijos ir tapybos istorijai skirti traktatai „Tapybos is- 
torija“ (Huashi) ir „Kaligrafijos istorija“ (Shushi) ir Guo Ruoxu (aktyvi veikla apie1070-1080) 
traktatas „Užrašai apie tai, ką regėjau ir girdėjau apie tapybą“ (Tuhua Jianwenzhi, 1074), ku- 
riuose siekiama pateikti konkrečių meno raidos tarpsnių viziją, įvesti jų klasifikacijos sistemas. 
Šių autorių veikalai ne tik atveria naują galingą meno teorijos ir meno istorijos tradiciją kinų 
humanistikoje, tačiau ir dėl autorių didžiulio kaip patikinamų meno ekspertų autoriteto turi 
poveikį vėlesnės estetinės minties ir meno teorijos raidai. Šio žanro traktatų populiarėjimo 
pirmoji banga išryškėja Song epochos saulėlydyje ir Yuan pradžioje, kai kinų intelektualai 
ir menininkai, išgyvenę sudėtingus socialinius sukrėtimus, atsisuka į nacionalines kultūros 
tradicijas ir siekia jas išsaugoti, sisteminti svetimšalių nomadų kultūros spaudimo sąlygomis. 

Zhu Jingxuan apie 840 m. parašytas veikalas „Užrašai apie žymiausius Tang dinastijos 
valdymo periodo tapytojus“ yra svarbus vaizduojamosios dailės istoriografijos veikalas. Apie 
traktato autorių išliko labai nedaug duomenų, žinoma, kad jis buvo kilęs iš svarbaus kultūros 
centro Sudžau, savo neeilinio talento dėka iškilo imperatorių rūmų aplinkoje ir sėkmingai 
išlaikęs egzaminus tapo Hanlino akademijos nariu. Traktatą atveria glausta autoriaus pra- 

tarmė, kurioje jis pats prisistato, pateikia savo nuopelnus ir atskleidžia savo veikalo keliamus 
uždavinius. Pratarmėje jis taip pat kritiškai atsiliepia apie neišlikusius panašios pakraipos savo 
pirmtakų tekstus, kuriuose, jo požiūriu, tik paviršutiniškai apsiribojama dailininkų pavardžių 
išvardijimu, tačiau nutylimi jų kūrinių privalumai, trūkumai, nieko nesakoma apie jų lygį. 
Panašios pakraipos veikalus jis vertina kaip niekinius, kadangi iš jų nieko vertingo skaitytojas 
negali pasisemti. Kalbėdamas apie savo programines nuostatas jis prisipažįsta, kad nuolan- 
kiai myli tapybą ir visur ieško išlikusių kūrinių. „Apie tai, ką man nepavyko išvysti, - rašo 
jis, - nekalbėsiu, tačiau tai, ką regėjau pats, išdėstau užrašuose. Pasakoju apie viską iš esmės, 
nebijodamas, kad mane pavadins nevykėliu“ (Zhu Jingxuan, 1989, p. 102). 

Aptariamas veikalas pirmiausia yra svarbus todėl, kad šis reto įžvalgumo autorius turi 
galimybę tiesiogiai stebėti ir pasakoti apie jo akyse besiskleidžiančius socialinio gyvenimo, 
meno raidos procesus, konkrečius menininkus, kuriuos ir jų kūrinius pažinojo. Kita vertus, 
traktate aiškiai regimos autoriaus programinės estetinės nuostatos, tie vertybiniai kriterijai, 
kuriais remdamasis jis klasifikuoja konkrečius dailininkus ar jų grupes. Ir galiausiai, jame 
galima surasti daug vertingų duomenų apie Tang dinastijos valdymo laikų estetinius idealus, 
dailininko vietą socialinių santykių struktūroje, jo funkcijas kultūriniame gyvenime, santykius 
su valdovais ir mecenatais. Dailininkai, jo įsitikinimu, labiausiai vertina žmonių vaizdavimą, 
paukščių ir žvėrių, toliau kalnų ir vandenų, dar toliau bokštų ir rūmų vaizdavimą. Kadangi 
žmonės ir gyvūnai gali judėti, todėl šio judesių įvairovės išplitusios iki begalybės įtaigus 
perteikimas meno kūrinyje iš dailininko reikalauja ypatingo sutelktumo ir tampa sudėtingu 
praktinio įgyvendinimo uždaviniu. 

Zhu Jingxuan traktate aptariami 126 dailininkai, dalį kurių autorius būdamas jaunesniuo- 
ju amžininku asmeniškai pažinojo, todėl jo pateikiami istoriografiniai duomenys yra tikslūs 
ir patikimi. Jo istoriografinės koncepcijos esmėje slypi Tang epochos dailininkų kokybinės 
klasifikacinės nuostatos ir tapytojo rango bei jo sukurtų kūrinių estetinės vertės kriterijai. 
Analizuodamas Tang dinastijos valdymo laikų tapybos raidą jis, kaip minėjome, išskiria 
tris pagrindines kokybiškai skirtingo talento lygio dailininkų kategorijos: 1) „dieviškuosius“ 
arba „įkvėptus“ (shen), kupinus dvasinių polėkių ir magiškos poveikio suvokėjams galios, 
2) įstabius (miao) ir 3) įgudusių arba talentingų (neng) dailininkų, tarp kurių išskiria dar tris 
smulkesnius pogrupius - aukščiausių, vidutinių ir žinomų. Kiekvienai iš trijų pagrindinių 
išskirtų dailininkų kategorijų detalesniam apibūdinimui jis traktate pateikia atskirus skyrius, 
kuriuose dažniausiai glaustai, pasitelkdamas kokią nors jau legendinę tapusią istoriją, aprašo 
charakteringus aptariamų dailininkų asmenybių ar rečiau jų sukurtų kūrinių stiliaus bruožus. 

Tačiau be minėtų trijų pagrindinių dailininkų kategorijų, yra ir tokie, kurie nepaklūsta 
nustatytos trinarės klasifikacinės sistemos taisyklėms, jokiems suvaržymams todėl Zhu Jingxuan 
siekdamas adekvačiai įvertinti jų tobulumo laipsnį įveda dar vieną aukščiausią 4) dailininkų 

„nevaržomų jokiais apribojimais (yi) kategoriją, kuri nepaklusta jprastiniams estetiniams 
vertinimo kriterijams. Tai nesukaustyti ir išsivadavę iš bet kokių apribojimų ar dogmų dai- 
lininkai, kurie jo sistemoje, o vėliau ir kitų autorių veikaluose iš tikrųjų užima aukščiausią 
vietą menininkų hierarchijoje, o daoizmo ir čan estetikos tradicijų šalininkams tampa tikro 
menininko etalonu. 

Kalbėdamas apie „nesukaustytus“ dailininkus Zhu Jingxuan išskiria dalininką vadinamą 
Wang-tušo, kurio niekas nežino nei tikrojo vardo nei kilmės. Jis daug tapo kalnų su įvairiais 
medžiais ir upių vaizdus, garsėja kaip nepriklausomo charakterio nenuorama, linkęs į piktnau- 
džiavimą vynu. „Tapydamas peizažus, - rašo Zhu Jingxuan, - jis taip meistriškai ištaškydavo 
tušą, todėl žmonės jį ir pavadino Wang-tušu. Jis daug metų praleido klajodamas tarp upių ir 
ežerų pietuose ir nuolatos tapė kalnus ir vandenis. Pagal prigimtį buvo labai gaivališkas ir mėgo 
gerti vyną. Kai atsirasdavo kūrybinis įkvėpimas jis pirmiausia apkvaisdavo nuo alkoholio, o 
vėliau pasinerdavo į kūrybą taškydamas tušą, juokdamasis ir dainuodamas“ (Zhu Jingxuan, 
1989, p. 110-111). 

Vadinasi, šis nesukaustyto jokiomis dogmomis menininko tipas labai primena neodaoiz- 
mo adeptus ir fengliu estetikos šalininkus. Zhu Jingxuan vaizdingai aprašinėja jo spontaniškos 
tapymo manieros laisvumą, teptuko valdymo meistriškumą, sugebėjimą savo kūriniuose iš- 
gauti subtiliausius atspalvius. Kitas šiai kategorijai priskiriamas dailininkas yra Zhang Zhihe, 
kurį vadina „ūkų ir bangų žmogumi“, kadangi jis mėgsta ežere gaudyti žuvį ir kuria įstabius, 
poezijos įkvėptus, peizažus. 

Zhu Jingxuanas vertina Wu Daozi talentą, teigdamas kad jau nuo vaikystės atsiskleidę 
šio našlaičio neeiliniai sugebėjimai dar jaunystėje jam padeda pažinti tapybos paslaptis. „Savo 
dievišku talentu Wu Daozi buvo nuostabiu žmogumi, kuris niekuo nenusileido Gu Kaizhi ir 
Lu Tanwei. Po Jų reikia patalpinti Zhou Fang. Visi kiti 124 žmonės paskirstyti pagal kategorijas 
priklauso nuo konkretaus tapytojo meistriškumo lygio nepaisant jo tarnybinio rango ar išsilavi- 
nimo lygio“ (Zhu Jingxuan, 1989, p.103). Zhu Jingxuan pateikia kelias legendas, iliustruojančias 
nepriklausomą Wu Daozi charakterį ir unikalų talentą. Viena jų pasakoja apie jo atsisakymą 
atlikti įtakingo generolo pelningo šventyklos dekoravimo užsakymo, kol tasai nesušoks šokio 
su kardu, kita - apie imperatoriaus Minghuano įsakymą dailininkui sukurti jam vienos suža- 
vėjusios savo grožiu upės slėnio vaizdus. Kai dailininkas grįžo, imperatorius paprašė jį parodyti 
sukurtus eskizus. Į ką dailininkas atsakė, kad „jų neatvežė, tačiau išsaugojo savo atmintyje“ ir 
tuoj pat per vieną dieną sukūrė įspūdingo dydžio erdves aprėpiantį horizontalų peizažo ritinėlį. 

Kitas dailininkas ir poetas, kuriam daug dėmesio skiria šis meno istorikas, yra rafinuotos 
elgesio manieros Zhang Zao, kuris reiškiasi peizažo tapybos srityje ir garsėja ne tik savo lite- 
ratūriniu talentu, tačiau ir puikiu skirtingų stilių jvaldymu. Anot traktato autoriaus, jis pušų 
vaizdavimo srityje meistriškumu lenkia visus praeities ir dabarties dailininkus. „Jo peizažai buvo 

nutapyti taip, - rašo Zhu Jingxuan, - kad juose ir prieškalnės, ir slėniai žavėjo didingu grožiu, o 
nedidelėje paveikslo erdvėje atsiverdavo nauji toliai. Akmenys jo paveiksluose buvo tokiais iš- 
temptais, kad atrodydavo - štai-štai apvirs, o nutapytos versmės tarsi garsiu triukšmu veršdavosi 
iš žemės gelmių. Pirmas planas jo paveiksluose taip išsiskirdavo, tarsi žiūrovas susidurdavo su 
neįveikiamomis kliūtimis, o paskutinysis planas pasiekdavo dangaus kraštą. Daugelį jo sukurtų 
paveikslų saugo tapybos mylėtojai“ (Zhu Jingxuan, 1989, p.104). Zhu Jingxuan daug gražių 
žodžių skiria šio tapytojo meistriškumo perteikiant savo laisvus minčių polėkius aukštinimui, 
jo sugebėjimui užpildyti paveikslus gyvybės dvasia. 


Pirmoji ryški didingoje meno istorikų plejadoje figūra yra Zhang Yanyuan (apie 813- 879), 
kilęs iš turtingos rafinuotos kultūros aristokratų šeimos, kurioje tradiciškai buvo kultivuojama 
kaligrafija, tapyba, poezija ir literatūra. Ši šeima didžiuojasi unikalia kaligrafijos ir tapybos kū- 
rinių kolekcija. Augęs prisodrintoje meno kūriniais aplinkoje Zhang Yanyuan turėjo išskirtines 
galimybes meninių interesų sklaidai ir natūraliam kinų dailės istorijos raidos peripetijų tyri- 
néjimams. Ilgainiui tęsdamas šeimos tradicijas jis tampa aistringu dailės kūrinių kolekcininkų 
ir pripažintu ekspertu. 

Užimant aukštas pareigas imperatorių rūmuose Zhang Yanyuan atsiveria naujos galimybės 
naudotis įvairiais dailės istorijos šaltiniais ir tiesiogiai susidurti su iškiliausiais praeities meistrų 
kūriniais, esančiais imperatorių rūmų ir kitų aristokratų kolekcijose. Mokslininkas užmezga 
kontaktus su svarbiausiais imperijos kolekcionieriais ir daugeliu iškiliausių savo laikotarpio 
kaligrafų ir tapytojų. Savo estetinėje ir meno teorijoje, aukštindamas kūrybingos asmenybės 
atsiribojimo nuo išorinio socialinio gyvenimo svarbą, Zhang Yanyuan derina konfucianizmo, 
daoizmo ir čan estetikos principus. Skirtingai nuo Wang Wei, gvildenančio tradicines peizaži- 
nes tapybos estetikos problemas, iš Tao Yuanming, istorinio chronologinio traktato „Užrašai 
apie garsiausius įvairių epochų menininkus“ (Lidai Minghua ji, 847) pasisemiame daug žinių 
apie neišlikusius praeities estetinius veikalus bei menininkus. Aptariamas traktatas yra vienas 
svarbiausių kinų meno istorijos ir teorijos tekstų, kuriame aprėpiama didžiulė kinų meno isto- 
rijos panorama beveik iki IX a. vidurio, kada buvo užbaigtas teksto rankraštis. Jame organiškai 
jungiasi teorinis ir istorinis analizės aspektas. Tekstą sudaro 10 skyrių, iš kurių pirmuose trijuose 
vyrauja teorinės problemos. Visa kinų tapybos istorija čia skyla į tris kokybiškai skirtingas raidos 
fazes: paprastą, labiau detalizuotą ir jau įgavusią daugmaž išbaigtą pavidalą. 

Traktato trys pirmieji skyriai aprėpia įvairių estetinių problemų lauką, kuris ribojasi ir 
su etiniais bei auklėjamaisiais kūrybos aspektais; čia analizuojama ir daugelis aktualių to meto 
tapybos teorinių problemų. Ypatingą dėmesį autorius kreipia į meninės kūrybos tikslą, kūry- 
bos esmę ir jam svarbiausio tapybos meno teikiamą poveikį žmogaus dvasiniam tobulėjimui. 
„Šiandien, - rašo Zhang Yanyuan, - tapyba pasitarnauja žmonių tobulėjimui, padeda žmonėms 

ju etiniuose santykiuose, ji prasiskverbia visur, keičia dvasią, išryškina slėpiningiausius, vos 
pastebimus dalykus, ji gimininga savo verte šešiems menams, joje atsispindi metų laikų kaita. Ji 
atsirado natūraliai, o ne paveikta kieno nors žodžių ir veiksmų“ (Zhang Yanyuan, 1975, p. 335). 
Veikale taip pat susiduriame su menų sistemos, tapybos prigimties, jos savitumo, pagrindinių 
savybių, pagrindinių tapybos dėsnių tyrinėjimo problemomis. Tekste taip pat detaliai aptari- 
nėjama tapybos vieta visuomenės gyvenime, jos socialinės funkcijos, apibrėžiami pagrindiniai 
dailininko kompetencijos kriterijai, santykis su gamta, tradicija, profesinių žinių perdavimo 
mechanizmai. Daug dėmesio skiriama grynai techninėms tapytojo kūrybinio potencialo sub- 
tilybėms, techninių priemonių arsenalui, piešinio, linijos, spalvos, potėpio klojimo ypatumams 
ir kitoms meninės išraiškos priemonėms. 

Tačiau aptariamas traktatas kinų meno istorijos tyrinėtojams vertingas ir istoriografiniu 
požiūriu, kadangi jame chronologiškai pateikiami duomenys apie, autoriaus požiūriu, svar- 
biausius net 372 aptariamo laikotarpio autorius. Glaustas dailininkų biografijų aptarimas, jų 
kūrinių vertinimas sudaro pagrindinę analizuojamo veikalo dalį. Autorius gvildena tapybos 
genezės klausimus, įvairius tapybos pakilimą ir nuosmukį įtakojančius veiksnius, sąsajas su 
etinėmis ir religinėmis vertybėmis, išskiria pagrindines kryptis, mokyklas, pateikia iškiliausių 
dailininkų kūrybinius laimėjimus, aiškinasi skirtumus tarp įvairių epochų dailininkų, jų pagrin- 
dinių kūrybinių nuostatų. „Senovės dailininkai kartais palikdavo nuošalyje formos (išorinės) 
panašumą ir labiausiai vertino struktūrą ir esmę. Jie ieškojo giliausios tapybos esmės už išorinio 
panašumo ribų. Tokius klausimus labai sudėtinga aptarinėti su nepakankamai išsilavinusiais 
žmonėmis. Šiuolaikinėje tapyboje, net jei perteikiamas formalus išorinis panašumas, harmonija 
ir sudvasinimas visai neatsiranda“ (Zhang Yanyuan, 1975, p. 338). Vadinasi, traktato autorius 
išlieka didžių praeities tapybos tradicijų šalininku. 

Zhang Yanyuan taip pat aiškinasi ryšius su kitų tautų, ypač indų, dailės tradicijomis, deta- 
liai aptarinėja vertingiausias meno kūrinių kolekcijas, neužmiršdamas ir savo šeimos rinkinių. 
Traktate pateikiama daug svarbių duomenų apie kūrinius ir kolekcijų rinkinius buvusius dvie- 
juose Tang imperijos sostinėse Čangjane ir Lojange. Tekstas parašytas praslinkus vos metams 
po aršios antibudistinės reakcijos ir oficialaus jo pasmerkimo, kurį lydi daugybės budistinių 
šventyklų, įvairių monumentaliosios dailės, sienų tapybos kūrinių sunaikinimas. Tuomet iš 
daugybės budistinės architektūros ansamblių ir šventyklų minėtose sostinėse išlieka tik po dvi 
šventyklas, mažiau nukenčia atokiau buvę čan vienuolynai. Kadangi Zhang Yanyuan šeima 
simpatizavo čan ir kaip mecenatai rėmė čan ansamblių statybą, jis skausmingai išgyvena šios 
reakcijos pasekmes, todėl traktate daug dėmesio skiria šio nukentėjusio čan meninės kultūros 
paveldo aprašymui. 

Zhang Yanyuan taip pat ne tik pateikia pirmąją išsamią kinų tapybos periodizacijos sche- 
mą. Jis taip pat pirmasis konceptualiai paaiškina bendrą rašto, tapybos ir kaligrafijos kilmę, 

teigdamas jų bendrą pagrindą ir ryšį su archajiskomis maginémis senovės rašto funkcijomis. 
Tapybos kilmę jis sieja su pirmapradžiais hieroglifų rašto principais, parodo tapybos ir amato 
skirtumus. Jo manymu, senovėje „kaligrafija ir tapyba nebuvo atskiriamos. Pirmykščiai hierogli- 
fų vaizdiniai jau buvo sukurti, tačiau jie buvo gana paprasti, nes juose dar nebuvo įkūnyta idėja. 
Vėliau gimė kaligrafija. Kadangi raštuose dar neišryškėjo vaizdiniai (daiktai), iškilo būtinybė 
tapyti. Joje įsikūnijo dangaus, žemės ir protingų žmonių idėja“ (Zhang Yanyuan, 1975, p. 336). 

Vėliau tapyba, praturtinusi savo meninės išraiškos priemones, tampa autentišku būties 
vientisumo pažinimo instrumentu. Gvildendamas tapybos genezės problemas Zhang Yanyuan 
atkreipia į Vakarų tapybos tradicijoje dažnai nepagrįstai ignoruojama maginę tapybos funkciją, 
kuri yra svarbi kinų tapybos esmės sampratoje. Ji teigia, kad tapyba savo ištakose turėjo maginį 
atspalvį, o tapytojai buvo dalinai ir magais, kurie savo talentą pajungdavo maginiams tikslams, 
sugebėjo iššaukti susijaudinimą, drebulį, karštį, veikti gamtos procesus iššaukiant lietų, rūkus, 
spalvingus debesis ir pan. Savo traktate jis aprašinėja tokią įtaigią ir gražią uolą, kuri, atrodo, 
gimdo debesis. 

Zhang Yanyuan išskiria keturis pagrindinius tapybos istorijos laikotarpius: tolimą senovę, 
vidurio senovę, netolimą praeitį ir dabarties laikus. „Tolimos senovės tapyba, - rašo jis, - naudojo 
labai paprastas meninės išraiškos priemones, ji nesiekė įprasminti įmantrių idėjų, bet pasižymėjo 
klasikiniu formų grakštumu ir dailumu. Tokia buvo Gu Kaizhi ir Lu Tangwei mokyklų tapyba. 
Vėlesnė - Zhang Zixiani ir Han Feizi mokyklų tapyba buvo įmantri, pompastiška, efektinga ir 
tiksli. Netolimos praeities tapyba pasižymi chaotiškumu ir beprasmiškumu“ (Zhang Yanyuan, 
p. 338). Kas gi Zhang Yanyuan nepatinka netolimos praeities ir jo amžininkų kūriniuose? Į šį 
klausimą jis netiesiogiai atsako kalbėdamas apie senuosius meistrus, kurie, atsisakydami išo- 
rinio formos panašumo, dėmesį sutelkia į gilumines vaizduojamųjų objektų struktūras, siekia 
atskleisti esmę, slypinčią už išorinio panašumo ribų. „Vaizduojant daiktus, būtinas formalus 
panašumas, tačiau jis turi adekvačiai perteikti struktūrą ir esmę. Struktūra, esmė ir formalus 
panašumas - visi jie slypi sumanyme ir sąlygojami teptuko valdymo technikos. Todėl tarp 
tapančiųjų paveikslus daug puikių kaligrafijos meistrų“ (Zhang Yanyuan, p. 338). 

Priešpriešindamas savo epochos dailę, kurioje „teptukas ir tušas susimaišo su dulkėmis ir 
purvu“, ir didžiųjų praeities meistrų dvasios polėkiu, Zhang Yanyuan aukština senosios tapy- 
bos tobulumą, senųjų meistrų atsidavimą menui, jų atsiribojimą nuo paviršutinio santykio su 
tikrove. Kalbėdamas apie tikruosius menininkus, jis laikosi elitinių pažiūrų, pabrėžia „aukštą 
kilmę ir dvasingumą“. Apie kūrybos subtilybes, anot mąstytojo, sunku kalbėti su nepakankamai 
išsilavinusiais ir grožiui nejautriais žmonėmis. Svarbiausiais tikro menininko bruožais jis skelbia 
subtilų grožio jausmą, dvasinį imlumą, sugebėjimą tiesiogiai perteikti vidinį gamtos alsavimą, 
menininko nuotaikų atspalvius. Jis taip pat aukština non finito principą, kaip ypatingo išraiš- 
kingumo ir estetinio suvokimo įvairovės prielaidą. 

XI a. antroje pusėje pasirodo vienas svarbiausių apibendrinančių Šiaurės Song epochos 
estetinės minties ir ankstesnės vaizduojamosios dailės raidą Guo Ruoxu (aktyvi veikla apie 
1070-1080) traktatas „Užrašai apie tai, ką regėjau ir girdėjau apie tapybą“ (Tuhua Jianwenzhi, 
1074), kuriame plėtojamos anksčiau minėto Zhang Yanyuano veikalo idėjos. Traktato auto- 
rius - imperatoriaus Zhenzong žmonos giminaitis, kilęs iš įtakingų aristokratų giminės. Jis 
atlieka įvairias atsakingas pareigas imperatorių rūmuose Kaifenge (Henane); pažįsta daugelį 
tuometinių Akademijos narių ir iš aukštuomenės sluoksnių kilusių menininkų, todėl ir traktate 
pateikia daug svarbių žinių iš kinų dailės istorijos. Jį sudaro šešios dalys; tekstas prasideda teo- 
rinių estetikos problemų aptarimu, vėliau pereinama, techninių, kritinių, ir galiausiai, įvairių 
dailininkų intelektualinės ir kūrybinės biografijos problemų aptarimo nuo Tang dinastijos 
valdymo pabaigos iki 1074 m. Dvi paskutinės traktato dalys yra skirtos svarbiems liudijimams 
apie aptariamos epochos dailininkų gyvenimą. 

Guo Ruoxu traktatas yra vertingas keliais aspektais: pirmiausia jame aptinkame plačiausią, 
iš mums žinomų anksčiau gyvavusios kinų dailės istorijos panoramą, antra vertus, - randame 
daugybę vertingų duomenų apie aptariamo laikotarpio žymiausių dailininkų gyvenimą, kūrybą 
ir svarbiausius kūrinius. Šis veikalas taip pat gerai atspindi Šiaurės Song dinastijos valdymo 
metų estetinius skonius, jame daug taiklių pastebėjimų apie pagrindinius to meto dailės rai- 
dos procesus; jame ryškėja kinų meno kritikos užuomazgos, apmąstymai apie svarbų įgimtą 
menininko kūrybinio potencialo elementą gi yun, kuris pagal prasmę yra artimas vakarietiškai 
genialumo sampratai. 

Gausios tekste aptinkamos citatos iš klasikinių tekstų ir subtilūs meno kūrinių vertini- 
mai liudija apie klasikinį Guo Ruoxu išsilavinimą ir išlavintą estetinį skonį. Jo pasaulėžiūroje 
atsispindi daug Song epochoje vyravusios neokonfucinės ideologijos bruožų, kadangi tekste 
susipina konfucinės, daoistinės ir čan idėjos. Traktato pratarmėje autorius rašo: „Būna, susi- 
tinku draugą, surandu garsius paveikslus ir pradeda kartu su juo apie juos samprotauti, lyginti 
jų privalumus remiantis senovės raštais [...] Aš mėgstu kartu su garsiais mūsų laikų meistrais 
samprotauti, aiškintis stiliaus ypatumus ir dėsnius (tapybos), pasineriant į jų subtilybes. Ge- 
riausia iš to, ką regėjau, apie ką girdėjau, aš įtraukiau į savo užrašus“ (Guo Ruoxu, 1978, p. 14). 
Savo traktatą jis pradeda apmąstymais apie tapybos meno tikslus, uždavinius ir jo vaidmenį 
visuomenės gyvenime, auklėjimo poveikį žmonėms ir emocinio poveikio asmenybei galią, 
sugebėjimą taurinti mintis ir poelgius. 

Kalbėdamas apie tradicijos svarbą, auklėjamąjį tapybos meno poveikį, ištikimybę huma- 
nistiniams idealams, kilnumą kaip neatsiejamą tikro menininko dvasios bruožą Guo Ruoxu 
reiškiasi kaip konfucianizmo išpažinėjas, tačiau kai jo dėmesys persikelia į kūrybos problemas, 
tekste išnyra daoistiniai motyvai. Traktate taip pat aptarinėjant slėpiningos gamtos esmės paži- 
nimo problemas galima aptikti ir čanbudistinius motyvus. Guo Ruoxu akivaizdžiai orientuojasi 

j praeities meno ir jo teorinio apmastymo tradicijas. Neatsitiktinai antrasis jo traktato skyrelis 
turi didžios simbolinės prasmės kupiną pavadinimą „Praeities pamokos“, kuris prasideda ape- 
liacija į „Permainų knygą“ ir jos citata, turinčia pabrėžti meno kūrinių vertinime vaizdavimo 
panašumo aspektą. „Kai (aš) tyrinėju praeities išminčių apmąstymus apie tapybą, - rašo Guo 
Ruoxu, - tuomet (regiu), kad anksčiau jie labiausiai vertino panašumą, o ne tik įkvėpimą ir 
sudvasinimą, struktūros pagrindą sudaro - kontūras, audinys ir apranga, priekinė ir tolesnė 
dalis, visa tai taip pat yra sudėtinga“ (Guo Ruoxu, 1978, p. 14). 

Jis meną traktuoja kaip glaudžių sąryšį su objektyvaus istorinio proceso atspindéjimu. 
Iš čia plaukia Guo Ruoxu apeliacija į didžius praeities dailininkus, kurie vaizdavo dėmesio 
vertus ir išmintingus žmonės bei pamokomus praeities įvykius. Tikrame mene, jo įsitikinimu, 
atsispindi praeities įvykių istorija, kultūros pakilimo, nuosmukio, suiručių pėdsakai. Aptarda- 
mas vienuose rūmuose išlikusius imperatoriaus ištikimų ir atsidavusių pavaldinių portretus 
Guo Ruoxu kaip tipiškas konfucianizmo ideologas pastebi, kad „šiame mene išliko pėdsakai 
slėpiningų (laikų) reikalų jau į nebūtį nuslinkusių dinastijų, ir skleidžia jis neblėstančią didybę 
ir spindesį“ (Guo Ruoxu, 1978, p.19). Nors cituotas fragmentas liudija apie konfucianistinės 
estetikos šalininkams būdingą gilią pagarbą senovei, praeities meno tradicijoms, tačiau, Guo 
Ruoxu nėra ortodoksinio konfucianizmo šalininkas, kuris besąlygiškai pripažįsta tik neginčija- 
mą praeities dailės autoritetą ir vertę. Vertindamas jis yra jautrus ir niuansuotas. Tai patvirtina 
jo teiginys: „šiuolaikinis menas kartais nusileidžia senovės, tačiau kartais ir jį pralenkia“ (Guo 
Ruoxu, 1978, p. 37). 

Traktate aptinkame svarbias mintis apie menininką, jo kūrybinį potencialą ir meninės 
kūrybos proceso dėsningumus. Kalbėdamas apie išskirtinio talento tapytojus Guo Ruoxu 
pirmiausia kreipiasi į intelektualus ir vienuolius, kuriems būdingas gilus ir įvairiapusis išsila- 
vinimas. Tačiau kartu teoretikas paaiškina, kad norint sėkmingai reikštis mene, vien žinių ir 
išsilavinimo nepakanka, kadangi tikram tapytojui būtinas šešių pamatinių tapybos principų 
įvaldymas. Iš jų svarbiausiu jis skelbia pirmąjį vadinamąjį „sielos sąskambio“ arba „dvasinio 
rezonanso“ principą, kurį aiškina kaip slėpingiausią įgimtą menininko sugebėjimą, kurio ne- 
įmanoma nei išmokti, nei nukopijuoti, todėl jo kaip ypatingo įgimto menininko sugebėjimo 
negali kompensuoti net geriausias įvairiapusis išsilavinimas. Taigi šio principo interpretacijoje 
Guo Ruoxu estetikoje ryškėja genialumo teorijos užuomazgos. 

Į šį jo estetikos aspektą atkreipia dėmesį Hidemichi Tanaka, kuris pastebi, kad „Guo 
Ruoxu, norėdamas paversti pirmojo Xie He išskirtam „dvasios rezonanso“ (gi yun sheng 
dong) principui suteikti universalesnę prasmę, ją „padaryti truputį abstraktesnę ir labiau 
konceptualizuotą, gi yun pavadino genialumu. Viename iš savo veikalų jis aiškina, kad „joks 
mokytojas negali išmokyti gi yun, nes jis kyla iš mokinio charakterio“. Iš šešiuose tapybos 
vertinimo kanonuose minimų dalykų negalima išmokti tik vieno - gi yun sheng dong. Jis 

gaunamas i$ prigimties ir niekur daugiau“ (Tanaka, 2002, p. 46). Remdamasis elitarinémis 
nuostatomis jis didžių meistrų įgimto genialumo sąvoką sieja su jų kilniu charakteriu ir kilnia 
dvasine prigimtimi. 

Tapybos galią Guo Ruoxu regi kilnaus dailininko sugebėjime vaizdžiai perteikti su- 
dėtingiausių gyvenimo įvykių įvairovę, kas jo akimis žvelgiant nepajėgu nei literatūrai, nei 
vaizdingumo stokojančiai kaligrafijai. Kalbėdamas apie tapybos ir kaligrafijos santykius jis 
ne tik suartina šias vaizduojamosios dailės sritis, tačiau ir pasitelkia Han epochos artimo 
daoizmui mąstytojo Yang Zhu mintį: „Kalba yra širdies balsas; kaligrafija yra širdies pieši- 
nys; pagal balso skambesį ir piešinio formą galima atskirti kilnius ir prastus žmones“ (Guo 
Ruoxu, 1978, p. 29). 

Traktate aptiksime daugybę panašaus pobūdžio kinų tapybos traktatams būdingų deta- 
lių, praktinių rekomendacijų, kaip dailininkui reikia vaizduoti vieną ar kitą pasaulio objektą. 
Tačiau Guo Ruoxu nepasitenkina vien techninio pobūdžio rekomendacijomis, o prabyla 
apie būtinybę tikram dailininkui gilintis į vaizduojamųjų reiškinių esmę, perteikti po išoriniu 
apvalkalu slypinčią vidinę dvasią. „Neabejotinai, daugeliu atveju stilius, jėga ir sudvasinta har- 
monija priklauso nuo paties žmogaus. Tačiau negalima nestudijuoti skirtingų esmių - „a0“. 
Tas, kuris tapo figūras ir objektus privalo atskirti dvasinį vargšo ir turtingo pavidalą, aprangą 
ir galvos apdangalus skirtingų dinastijų valdymo laikų. Vaizduojant budistų vienuolius, veidai 
turi būti teisingumo pavyzdžiu ir rodyti norą padėti žmonėms, imperatorių ir kunigaikščių 
vaizdiniuose reikia parodyti jų taurumą ir išmintį, panašią kaip saulės ir dangaus, vaizduojant 
svetimšalius reikia perteikti jų susižavėjimo jausmus klestėjimo (Paskliautės), pagarbą ir nuo- 
lankumą“ (Guo Ruoxu, 1978, p. 23). Šiais žodžiais Guo Ruoxu atsiskleidžia tarsi pavyzdinis 
ortodoksinio konfucianizmo adeptas. 

„Neabejotina, kad daugeliu atvejų, stilius jėga ir sudvasinta tapybos harmonija priklauso 
nuo žmogaus“, - teigia Guo Ruoxu (Guo Ruoxu, 1978, p. 23). Plėtodamas Zhu Jingxuan mintis 
apie skirtingo talento lygmens dailininkų kategorijos: 1) „dieviškieji“ (shen), kupini dvasinių 
polėkių ir magiškos poveikio suvokėjams galios, 2) įstabūs (miao) ir 3) įgudę, patyrę (neng) 
jis gvildendamas peizažo tapybos raidą pastebi, kad „tarp dailininkų peizažo meistrų tik Li 
Cheng iš Inciu, Guan Tong iš Čanjano ir Fan Kuan iš Huajuanio suvokė „įstabumą“ ir pasiekė 
„dieviškumo“ lygmenį, nušvitimo pakylėjimu peržengė visas kategorijas. Nors ir anksčiau buvo 
iš kartos į kartą perduodantys vertus dalykus, tokie kaip Wang Wei, Li Sixunis ir Jing Hao, 
tačiau ar galima juos statyti į vieną greta?" (Guo Ruoxu, 1978, p. 33-34). 

Geriausiais dailininkais Guo Ruoxu laiko tuos, kuriuose alsuoja sunkiai apčiuopiama ir 
aprašymui nepasiduodančia kūrybine aistra, nes ji yra įgimta ir jos negali sukurti ir ištobu- 
linti jokie netgi patys geriausi dailės mokytojai. Kita vertus, patys reikšmingiausi kūriniai yra 
dažniausiai įvairiapusį išsilavinimą turinčių ir aukštos dvasinės kultūros dailininkų, kurių 


272 


MENOTYRINÉS VAIZDUOJAMOSIOS DAILÉS ESTETIKOS IR MENO RAIDA 


kūrybinis įkvėpimas skleidžiasi visiškai natūraliai iš širdies gelmių ir nuolatos yra pratur- 
tinamas jų išsilavinimo teikiamos patirties, įžvalgumo. Tie dailininkai, kurie daug dėmesio 
skyrė dvasinių vertybių kultivavimui, skverbėsi į reiškinių esmę, jo požiūriu, kūryboje pa- 
siekia reikšmingesnių rezultatų nei paprasti žmonės. Iš čia plaukia Guo Ruoxu elitiškumas, 
atsainus požiūris į neturinčius intelektualinės kultūros ir dvasinio užtaiso menininkus, kurie 
jo akimis žvelgiant, savo kūriniuose gali perteikti tik išorinį daiktų ir reiškinių pavidalą, o ne 
jų gelminę dvasią. 

Aptarto Guo Ruoxu veikalo poveikis ne tik kinų dailės istoriografijai, tačiau ir vėlesnei 
estetinės minties ir meno teorijos raidai buvo didžiulis ir ilgalaikis. Tačiau sistemingas ir ko- 
kybiškai naujas detalesnis praeities estetinės minties ir meno istorijos tyrinėjimas išryškėja tik 
XVII ir XVIII a., kai pasirodo daugiau specializuotų šio žanro traktatų. 


Ankstyvosios menotyrinės estetikos tapsmas 


Akivaizdų Kinijos estetinės minties ir meno pakilimą feodalinių santykių įsigalėjimo epochoje, 
atitinkančioje viduramžius Vakarų Europoje, sąlygoja daug skirtingų veiksnių, kultūrinio ir 
meninio gyvenimo intensyvėjimas, turtingos ankstesnės meninės kultūros tradicijos, sąlyginai 
aukštas kaligrafijos, poezijos ir muzikos išsivystymas, greta imperatorių rūmų aristokratiškos 
aplinkos svarbių feodalinių kultūros centrų atsiradimas provincijoje, per valstybinių egzaminų 
sistemą aktyvesnis skverbimasis į kultūrą talentingų kitų socialinių sluoksnių išsilavinusių 
žmonių, taip pat savitos vienuolynų kultūros su savita estetinio ir lavinimo sistema atsiradimas. 

Tapybos šalininkų kelias į šio meno svarbos teorinį pagrindimą buvo ilgas ir sudėtingas, 
kadangi jos iškilimą ilgai stabdė estetinių tapybos objektų nustelbimas utilitaristiniais. Svariai 
tapybos teoriją praturtino daugelis garsių ir mažiau žinomų kinų filosofų, tapytojų, kaligrafų, 
poetų, rašytojų ir kitų meno sričių atstovų, kurie paliko daugybę traktatų, esė, fragmentų, 
kuriuose išsakė savo požiūrį į tapybos meną, svarbiausias jo problemas. 

Naujas tapybos teorijos raidos tarpsnis skleidžiasi veikiant neodaoistiniams estetiniams 
idealams, formuojantis „vėtros ir srauto“ (fengliu) bei ankstyvosios peizažo tapybos teoreti- 
kų Wang Xizhi, Zong Bing ir Wang Wei idėjoms. Jų koncepcijose ryškėja estetinė tapybos 
funkcija ir vertė. Daugiau visuomenėje pradedamas vertinti tapybos kūrinių originalumas, 
jų techninio atlikimo ir meninės išraiškos priemonių meistriškumas, stiliaus grynumas, 
grožis, rafinuotumas, kurie tampa pagrindiniais tapybos kūrinių vertinimo kriterijais. Šias 
vertybines nuostatas ir vertinimo kriterijus teoriškai pagrindžia vėlesni Tang ir Song dinastijų 
valdymo laikų tapybos teoretikai, kurie ir iškelia tapybą iki kitiems menams nepasiekiamų 
aukštumų. Tačiau ankstyvajame tapybinės estetikos ir meno praktikos raidos etape didžiausią 


273 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


poveikį tapybos teorinių nuostatų formavimuisi turi galingai atgimstančios daoistinės meno 
filosofijos idėjos, įgyja vis didesnį populiarumą artistiškoje aplinkoje neodaoizmo pavidalu. 

Tušo tapybos kaip savitos meno rūšies aukštinimo leitmotyvai pradėjo pirmiausia 
ryškėti ankstyvųjų neodaoizmo estetinių idėjų paveiktų peizažo tapybos meistrų Zong Bing 
(375-443) ir Wang Wei (415-443) veikaluose, o V-VI a. juos toliau traktatuose plėtoja Zhong 
Rong (468-518), Shen Yue (441-513) Xiao Tong (501-531). Beje, veikaluose neodaoizmo 
estetinės idėjos susipina su vis didesnę įtaką įgaunančiomis čanbudistinėmis, kurios taip pat 
yra persmelktos besiformuojančios peizažo tapybos šalininkams aktualiomis Gamtos grožio 
ir harmonijos aukštinimo idėjomis. Iš čia plaukia daoistiniam ir su juo glaudžiai susijusioms 
neodaoizmo ir čan estetinėms teorijoms būdingas peizažo žanro sureikšminimas, kuris tiesio- 
giai siejasi su jau minėtu kinų estetinei sąmonei būdingu požiūriu į Gamtą, kaip aukščiausios 
dievybės atspindinčios Visatos procesų harmoniją įsikūnijimą. 

Skirtingai nuo Vakarų, kur peizažo žanras atsiranda vėlai (kadangi Europoje nuo Anti- 
kos iki Naujųjų amžių gamta besąlygiškai pajungiama žmogaus vaizdiniui), Kinijoje peizažo 
žanras ir peizažo tapybos estetikos principai formuojasi jau IV a. ir jo įtaka sparčiai auga. 
Galima teigti, kad būtent šis žanras geriausiai atspindi aptariamos epochos išsilavinusių 
žmonių pasaulėjautą ir pamatines pasaulio sandaros suvokimo kategorijas. Peizažas - tai 
tarsi mažytė simbolinė būties Dao (kelio) dalis, jungianti Visatos begalybės idėją. 

Norint teisingai suvokti kinų peizažo tapybos esmę, būtina aiškintis specifinius jos bruo- 
žus ir pagrindinius peizažo tapybos estetikos principus. Tikslus peizažo pavadinimas shan 
shui („kalnai“ ir „vandenys“) perteikia senų kinų kosmogoninių sistemų turinį, kur kalnai, 
iškildami virš žemės ir stiebdamiesi į padangę, išreiškia giliąją gyvenimo prasmę, o žemės 
paviršių vagojantys vandenys dar stipriau pabrėžia žmogų supančios gamtos nedalomumą, 
jos sudėtinių dalių vidinį sąryšį. Kitaip nei europietiškuose peizažuose (prisiminkime garsius 
flamandų, prancūzų, italų peizažo meistrus), kuriuose visur pastebimi žmogaus įsibrovimo į 
gamtos stichiją pėdsakai (malūnai, kanalai, namai, pilys, bažnyčių siluetai), kinų peizažuose 
regime pirmapradės gamtos vaizdus, natūralią kalnų, tarpeklių, upių ir medžių harmoniją. 
„Kinų menininkas, - rašo Rowley, - buvo mistikas tik tiek, kiek jis ieškojo harmonijos su 
Visata ir mėgino bendrauti su visais jį supančio pasaulio reiškiniais. Jau pats vaizduojamojo 
objekto pasirinkimas suteikdavo daiktams naują prasmę, kadangi buvo manoma, kad visi 
būties aspektai siejasi su Dao paslaptingąja esme. Mums akmuo - negyvas daiktas, o kinui jis 
kupinas gyvybės“ (Rowley, 1989, p. 12). Šis kinų menininkams būdingas panteistinis gamtos 
sudvasinimas siejasi su senų archetipinių mitologinių įvaizdžių atgaivinimu, padedančiu 
menininkui priartėti prie Visatos giluminio ritmo „dao“ esmės. 

Kinų peizažo tapybos meistrai niekada nepervertino tikrovės pamėgdžiojimo reikšmės. 
Jų vaizdinių sistema turi metaforinę prasmę, išplaukia iš menininko atminties, siekiančios 

panaudoti „artefakto“ teikiamas galimybes. 


A y = 

Dailininkai, kurdami peizažą, tapo ne rea- L E 3 H fs EE 
lia, o idealia tikrove. Kiny peizaZo tapybos $ ^ 
estetika — tai prisiminimų, Vandier-Nicolas s 
žodžiais tariant, „dvigubos atminties“ este- 4% 
tika. Norint nutapyti ir įprasminti paveiksle a 
pušį, anot kinų menininkų, pirmiausia reikia D 
užmiršti konkrečią pušį, jsijausti ir „išvys- i 
ti“ vienoje pušyje apibendrintą daugelio # 
pušų „idėją. p 

Vakarų peizažo tapyboje pagrindinis f 


dėmesys kreipiamas į piešinį, nes meninio 
vaizdinio tikroviškumas čia laikomas svar- 
biausiu ir meno tikslu. Šiam tikslui įgyven- E 
dinti buvo sukurta tapymo aliejiniais dažais Chen Hongshou. Tao Yuanming poemos „Sugrįžimas“ 
technologija, suteikianti idealią galimybę iliustracijos. XVII a. 

tiksliai perteikti vaizduojamųjų objektų 

daiktiškumą ir spalvų turtingumą. Kinų peizažo tapyboje piešinys ir tapymo procesas glau- 
džiai susipina. Čia siekiama ne perteikti išorinio pasaulio tikroviškumą (kadangi Rytuose 
daug anksčiau ir aštriau suvokiamas meno autonomiškumas tikrovės atžvilgiu), o išryškinti 
vidinę vaizduojamojo reiškinio dvasią, intymų menininko santykį su vaizduojamuoju reiš- 
kiniu. Todėl kinai sąmoningai atsisakydami, jų manymu, „išorinių“ tapybos atributų, siekia 
savąjį pasaulio regėjimą, kūrybinės dvasios polėkį išreikšti minimaliomis meninės išraiškos 
priemonėmis. Čia slypi Kinijoje ir Japonijoje populiaraus teiginio „iš visų meninės išraiškos 
priemonių aukščiausias yra paprastas tušas“ šaknys. 

„Vėtros ir srauto“ (fengliu) estetika. Trijų karalysčių ir Vakarų Jin (265-316) valdymo 
epocha bei po jos sekusi Šešių karalysčių ir Rytų Jin (304-439) valdymo laikmečiai istorio- 
grafijoje dažniausiai traktuojami kaip ankstyvųjų viduramžių epocha ir svarbus pereinamasis 
tarpsnis nuo Senovės Kinijoje viešpatavusių kultūros ir meno formų prie visapusiškai išplėtotų 
įvairių dvasinės ir materialinės kultūros formų, būdingų Tang dinastijos valdymo epochai. 

Vienas reikšmingiausių neodaoistinės estetikos sąjūdžių yra fengliu (fenliu, „vėtros ir 
srauto“). Jo iškilimą įtakoja trijų ankstyvųjų viduramžių genijų - kaligrafo Wang Xizhi (apie 
307-365), tapytojo Gu Kaizhi (apie 344-411) ir poeto Tao Yuanming (365-427) estetinės 
pažiūros ir kūrybos principai. „Vėtros ir srauto“ estetinių principų įsigalėjimą tiesiogiai 
paskatina vientisos neodaoistinės estetinės teorijos formavimasis ir bręstanti autentiško 
„meno kelio“, kuriam galima paskirti visą gyvenimą, idėja. Fengliu estetinė teorija skleidžiasi 

klasikinio daoizmo nubrėžtų idealų erdvėje. Jos šalininkai perima ir savitai išplėtoja daugelį 
Laozi ir Zhuangzi veikaluose išdėstytų spontanišką gyvenimo ir kūrybos stilių aukštinančių 
mokymų bei estetinių idėjų. 

Tęsdami klasikinio daoizmo estetines tradicijas, Wang Xizhi, Gu Kaizhi, Tao Yuanming 
ir jy šalininkai atsiriboja nuo išorinių gyvenimo ir kūrybos formų, įteisina artistiškai mastan- 
čios, nepriklausomos nuo socialinių konvencijų menininko asmenybės idealą. Iš čia kyla jų 
priešinimasis reglamentuotiems konfucinės estetikos principams, hedonistinės būties, „mė- 
gavimosi duotąja gyvenimo akimirka“ skelbimas. Wang Xizhi, Gu Kaizhi ir Tao Yuanming 
estetinės pažiūros yra dvasinė vienovė, į kurią susilieja artistiškas gyvenimas, dogmų nevaržo- 
mas mąstymas ir išpažįstami meninės kūrybos principai. Ryškiausi jų estetikos, gyvenimo ir 
kūrybinės saviraiškos bruožai - nonkonformizmas, estetizmas, gyvenimo natūralios gamtos 
prieglobstyje aukštinimas, meninės būties artistiškumo iškėlimas, pabrėžtinas mąstysenos ir 
kūrybos laisvumas. Fengliu estetika kupina visuotinio spontaniškumo ir ekspresijos. Meninė 
kūryba čia aiškinama kaip savaiminis jausmų polėkių sąlygojamas aktas, kuriame atsiveria 
būties paslapčių gelmės. 

Naujos fengliu estetikos kontūrai pirmiausia išryškėja Wang Xizhi ir jo artimiausių 
draugų skelbiamose idėjose bei meninės kūrybos principuose. Būdama viena iškiliausių 
savo laikmečio asmenybių, aktyviai pasireiškusių kaligrafijoje, tapyboje, poezijoje ir meno 
teorijoje, Wang Xizhi siekia asmeniniu pavyzdžiu įtvirtinti Zhuangzi skelbiamus eskapizmo 
ir „klajonių po Visatos bekraštybę“ idealus. Būties pilnatvę Wang Xizhi sieja su atsiribojimu 
nuo asmenybę kaustančių socialinių konvencijų, profaniško būties lygmens ir sugebėjimu 
kūrybos formomis išryškinti asmenybės nepakartojamumą. 

353 m. pavasarį Wang Xizhi Šangino miesto apylinkėse, tarp dviejų upės atšakų vaiz- 
dingame gamtos prieglobstyje esančiame „Orchidėjų paviljone“ suburia linksmą ir rafinuotą 
draugiją iš įvairių sričių menininkų, kurie, bėgdami nuo konfucinių normų reglamentuoto 
gyvenimo, jaučia potraukį daoistų idealams. Prisimindamas tas dienas Wang Xizhi rašo: „Visi 
to labiausiai verti atėjo, susirinko visi — ir seni, ir jauni. Šioje vietovėje buvo aukšti kalnai, 
stačios kalvos, tankūs miškai ir ilgi bambukai. Ir dar buvo švarus vanduo ir tekantys vienas 
greta kito greiti srautai, kurie mus apjuosė iš kairės ir dešinės. Ir aš padariau taip, kad visa tai 
pasitarnautų mūsų sklidinoms vyno taurėms, plaukiančioms vingiuojančiu vandeniu, ir kad 
mes greta sėdėtume išilgai šio srauto. Nors mums svetimas ištaigingumas - stinga lumzdelių 
iš bambuko, ir styginių, ir fleitų, tačiau sklidina vyno taurė - kartą ir du - pagimdo eiles, ir 
to mums pakanka, kad suteiktume galimybę plačiai išsiskleisti žodžiais visiems jausmams, 
pasislėpusiems kažkur gilumoje“ (Wang Xizhi, 1997, p. 370). 

Šių susitikimų metu glaudžiai bendraudami, kurdami kaligrafijos, tapybos, kūrinius, 
skaitydami eiles, muzikuodami jie siekia pajusti požiūrio „meno menui“ teikiamą džiaugsmin- 

gumą. Čia gimsta vėliau plačiai tarp kinų menininkų paplitusi tradicija rengti improvizuotus 
meninius poezijos, kaligrafijos, tapybos, muzikos konkursus, aptarinėti tik ką gimusius meno 
kūrinius vienminčių draugijoje ir labiausiai pavykusius darbus dovanoti kolegoms bei arti- 
miems draugams. Meninę kūrybą „Orchidėjų paviljono“ svečiai aiškina kaip tobulą žmogaus 
būties ir kūrybinės prigimties išraišką. Greitai „Orchidėjų paviljono“ bendrijos šlovė plačiai 
pasklinda. Suiručių metu čia lankosi, gyvena ir kuria garsūs šiaurės Kinijos menininkai, kurie 
vėliau paskleidžia „vėtros ir srauto“ menininkų sambūrio estetinius principus atokiose šalies 
provincijose. 

Pagrindinis fengliu šalininkų įkvėpimo šaltinis - įstabus, stulbinantis įvairove ir nuolatos 
besikeičiantis gamtos pasaulis, kuriame jie regi pavyzdį menininkui. Tikro menininko misija 
čia siejama su sugebėjimu pilką kasdienybę pakylėti į išaukštintų dvasinių vertybių pasaulį. 
Menininkai siekia susitapatinti su tyrumo simboliais gervėmis ir perimti joms priskiriamą 
grakštumą, artistiškumą, taurumą, ištikimybę, laisvės ilgesį, gaivų įkvėpimą, sugebėjimą pakilti 
į dvasios pasaulį simbolizuojančias erdves. Iš čia kyla „vėtros ir srauto“ menininkų kūriniams 
būdingi sklendimo bekraštėje erdvėje ir svajų pasaulyje įvairių simbolių ir metaforų kalba 
išsakomi leitmotyvai. 

Wang Xizhi kaligrafijos estetika. Fengliu šalininkams būdingas požiūris į meninę kūrybą 
kaip į spontanišką žmogaus jausmų išraišką sąlygoja ypatingą pagarbą kaligrafijos menui, 
kurio virsmas visaverčiu menu su savo specifiniais uždaviniais ir meninės išraiškos priemo- 
nių visuma pirmiausia ryškėja Jin (265-420) laikotarpyje, kada iškyla plejada garsių kaligrafų 
Wei Guan (220-291), Su Jing (239-303), Wei Hengas (252-291), Wei Shuo (272-349), Wang 
Xizhi (303-361) ir jo sūnus Wang Xianzhi (344-386). Tačiau tikrasis jos iškilimas ir virsmas 
vyraujančiu menu kinų menų sistemoje pirmiausia siejasi su kaligrafijos genijaus Wang 
Xizhi vardu, kurio idėjų dėka kaligrafija tampa aukščiausiu menu, tiesiogiai išreiškiančiu 
menininko artistiškumą, jautriausius jo valios ir slėpiningus gi energijos pulsacijos impulsus. 
Valia, pasak Wang Xizhi, - turi reikštis anksčiau nei potėpis. Wang Xizhi kloja kaligrafijos 
estetikos pamatus, formuoja pagrindinius šio meno estetinius principus, kuriuos toliau plėtoja 
ir praktiškai įgyvendina talentingiausias jo sūnus Wang Xianzi ir gausūs sekėjai. Kuo raiškiau 
ir stilistiškai gryniau kaligrafinėse struktūrose skleidžiasi menininko valia ir artististiškumas, 
sugebėjimas pakilti virš pilkos kasdienybės konvencijų į dvasios pasaulį, tuo kinų estetinių 
teorijų požiūriu, ryškesnė jo talento jėga. „Norint kurti, - sako Wang Xizhi, - pirmiausia reikia 
sutelkti savo dvasią ir jėgą“ (Traitės, t. 1, 2004, p. 171.) Prieš tapytojo ar kaligrafo akis esantį 
baltą popieriaus lapą jis vaizdžiai lygina su mūšio lauku, teptuką, - su kalaviju, o menininko 
intuiciją - su karvedžiu. 

Tuomet opozicijoje konfucianizmui esančių neodaoizmo idealus išpažįstančių fengliu 
estetikos šalininkų aplinkoje ryškėja poezijos, kaligrafijos ir tapybos suartėjimas. Jis regimas 

Wang Xizhi. Bėgančio stiliaus kaligrafija. Wang Xianzhi kaligrafija. IV a. Kopija. Tušas, popierius 
IV a. Kopija. Tušas, popierius 


veržlaus kinų kaligrafijos genijaus Wang Xizhi kūriniuose. Jis, vadovaujamas dėdės, kaligrafijos 
įgūdžių tobulinimui pasišvenčia nuo 12 metų, vėliau patiria garsios kaligrafės ponios Wei ir 
dviejų didžių kaligrafijos meistrų Zhong You ir Zhang Zhi įtaką. Jaunystėje Wang Xizhi ieško 
senų paminklinių stelų, kopijuoja jų kaligrafinius užrašus, sukaupia didžiulę kolekciją. Jis 
kuria daugybę kaligrafijos kūrinių, studijuoja savo pirmtakų kaligrafijos stilius, rašo įvairius 
kaligrafijos meno subtilybių apmąstymui skirtus teorinius traktatus. Didieji praeities kaligra- 
fijos meistrai jam yra tarsi kelrodis į savito kaligrafijos stiliaus paieškas. Wang Xizhi originalų 
neišliko, tačiau daugybė kokybiškų Tang epochoje kruopščiai imperatoriaus Taizong įsakymu 
padarytų kopijų suteikia galimybę suvokti šio kaligrafijas genijaus talento mastelį. 

Wang Xizhi iš tikrųjų yra unikalaus talento kinų kaligrafijos genijus, kuris iškilęs kinų 
kaligrafijos meno saulėtekyje visiškai pagrįstai išliko vėliau išsiskleidusios galingos kaligrafijos 
meno tradicijos iškiliausia figūra, įgavusia gilios prasmės kupiną metaforišką „kaligrafijos 
Dievo“ vardą. Šio unikalaus talento atsiradimo mįslę mėgina įminti daugybė didžių vėliau jo 
kūrybos tendencijas plėtojusių skirtingų kartų kaligrafų ir kaligrafijos meno teoretikų. Traktate 
„Mano pažiūros į savo kaligrafiją“ Wang Xizhi rašo: „Aš ilgam visa savo siela pasišvenčiau 
šiai veiklai [kaligrafijai - A.A.], ieškojau senovės kaligrafijų, tačiau tik Zhong [You] ir Zhang 
[Zhi] buvo neprilygstami, kiti turi tik kai kuriuos vertingus bruožus, tačiau kurie nenusipelno 
ypatingo dėmesio [yi]. Po šių išminčių poveikio mano kuklios asmenybės kaligrafijos sparčiai 
plėtojosi (Traités, t. 1, 2003, p. 159). 

Nuolatinį praktinių kaligrafijos įgūdžių tobulinimą Wang Xizhi sieja su pamatinių 
teorinių kaligrafijos principų apmąstymais. Jam priskiriama daug kaligrafijos menui skirtų 
teorinių traktatų, iš kurių svarbiausi - „Apie kaligrafiją“ (Shu lun), ir „Įvadas į Orchidėjų 
paviljone sukurtų eilių rinkinį“ (Lantingji Xu), kuris tapo greitraštinio kaligrafijos stiliaus 
visuotinai pripažintu šedevru. Šis įvadas į 42 garsių poetų antologiją tapo vėlesnių kartų 
kaligrafams nepasiekiamu idealu. Wang Xizhi aiškina kaligrafijos meną kaip nepaiškinamų, 
paslaptingų ir stebuklingų dalykų išraišką. Kaligrafijoje, tapyboje, poezijoje ir muzikoje 
jam, kaip ir kitiems fengliu sąjūdžio šalininkams, svarbus yra įkvėpimas ir kūrybinio akto 
betarpiškumas, tiesiogiai susijęs su galingų gi energijos srautų sklaida. Šis sąlytyje su gamtos 
pasauliu pasąmonėje gimusių vidinių spontaniškas išliejimas kaligrafijos kūrinių savaimin- 
gumą ir neatsiejamą ryšį su jauriausiais asmenybės išgyvenimais. „Sumanymas, - pabrėžia 
Wang Xizhi, - turi gyvuoti prieš atlikimą, tik po jo atsiranda hieroglifų ženklai“ (Traités, t. 1, 
2003, p. 163). Jo emocionaliuose ir ekspresyviuose teptuko judėjimo paliekamuose erdvėje 
pėdsakuose skleidžiasi galinga gi energija. Wang Xizhi būdamas didžiu kaligrafijos meistru 
pakylėja savo pirmtakų laimėjimus į kokybiškai naujas neregėtas aukštumas. Čia išsiskleidžia 
kaligrafijos menui būdingas iš gamtos pasisemtos galingos energijos pulsavimas, kita vertus, 
ženkliai išsiplečia ir meninės išraiškos priemonių visuma. „Įvade į ponios Wei teptuko mū- 
šio planą“ jis vaizdžiai palygina tuščią popieriaus lapą su mūšio lauku, teptuką su kalaviju, 
o dailininką su generolu, kuris panaudodamas teptuko teikiamas galimybes išgauna gerą ar 
blogą rezultatą. (Traitės, t. 1, 2003, p. 162). 

Wang Xizhi itin vertina kaligrafijos intymumą, jos sugebėjimą Žaibiškai perteikti netikėtus 
menininko kūrybinės minties posūkius, spontaniškos improvizacijos ir erdvės išlaisvinimo 
efektus. Jis vienas pirmųjų teoriškai pagrindžia estetinės užuominos, atvirų kūrybos formų, 
neužpildytų paveikslo plotų, maksimalaus stiliaus glaustumo, minimalizmo, ritminių struktū- 
rų pusiausvyros, sutankinimo ir išskleidimo erdvėje estetinę vertę. Kita vertus, jam būdingas 
išskirtinis dėmesys ekspresijai, žaidybinėms nuostatoms, improvizacija, sklendžiančioms er- 
dvėje struktūroms, impulsyviems spontaniškiems potėpiams, atsitiktinei dėmei, linijai, taškui. 
Atsitiktinumo kategorijos ir spontaniško teptuko žaismo svarba Wang Xizhi estetikoje tiesiogiai 
susijusi su „vėtros ir srauto“ adeptų siekiu išsivaduoti iš kanonų ir normatyvios konfucinės 
estetikos reikalavimų. 

Wang Xizhi teptukas, kaip liudija išlikusios jo kaligrafijos, neatitrükdamas nuo hieroglifų 
lanksčiai pereidavo nuo vieno rašmens prie kito. Taip jis įtvirtina kaligrafijoje lankstaus ir 
harmoningo „rašto vientisu štrichu“ tradiciją. Būtent Wang Xizhi savo ekspresyvios harmo- 
nijos kūriniais kloja klasikinės kinų kaligrafijos tradicijos pamatus. Wang Xianzhi (344-388) 
buvo septintas, jauniausias, sūnus, kuris nuo aštuonerių metų mokėsi kaligrafijos ir tapybos 
subtilybių. Dauguma jo darbų išliko tik vėlesnių kopijų pavidalu. Mokėsi kaligrafijos sub- 


279 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


tilybiy vadovaujamas tévo. Jo 
greitraščio (xingshu) stiliaus 
kaligrafijos tampa idealu vėles- 
nių kartų menininkams. 

Gu Kaizhi tapybinės es- 
tetikos principai. Wang Xizhi 
ir jo bendraminčių ratelyje 
išryškėjusius fengliu estetikos 
principus toliau plėtoja Šešių 
karalyščių epochos dailinin- 
kai. Rašytiniuose šaltiniuose 
minimi 149 kaligrafai ir tapy- 
tojai, žymiausias yra tapytojas, 
kaligrafas, poetas, muzikantas, 
traktatų „Apmąstymai apie 
tapybą“, „Užrašai, kaip pa- 
vaizduoti Juntalšano kalną“ 


Gu Kaizhi. Rūmų damos. Song laikų kopija. IV-V a. 
Spalvotas tušas, šilkas 


ir „Himnas Wei ir Oin laikų 

tapybos suklestėjimui“ autorius 
Gu Kaizhi. Su jo vardu siejami seniausi iš mums žinomų ritinėlių tušo tapybos pavyzdžiai. Gu 
Kaizhi amžininkų ir pasekėjų akyse iškyla kaip tikrasis „vėtros ir srauto“ estetinių principų 
įtvirtintojas. Tai iš įtakingos valdininkų giminės kilusi įvairiapusė, ekscentriška asmenybė, 
tikinti magija, stebuklais, gyvenime ir kūryboje nuolatos ieškanti naujų būdų absoliučios 
asmenybės kūrybinės laisvės įteisinimui. Jo gyvenimas kupinas svaigios karjeros pakilimo ir 
nusišalinimo nuo visuomeninio gyvenimo tarpsnių. 

Šis kūrėjas kinų estetinės minties ir meno istorijoje išgarsėja „trimis keistenybėmis“: 
originaliu tapybos stiliumi, genialumu ir pamišėlio elgesiu. Pasakojama, kad kartą jis patiki 
saugoti garsiam meno kolekcionieriui dėžutę su savo kūriniais. Pastarasis, atidaro ją iš kitos 
pusės ir pasisavina kelis paveikslus, o vėliau aiškina, kad, girdi, jis nebuvo atplėšęs antspaudo. 
Gu Kaizhi, sutikęs šią žinią visai ramiai, pareiškia: „Į šiuos kūrinius buvo tiek įkvėpta gyvybės, 
kad jie galėjo pavirsti dvasiomis ir išskristi“ (The Chinese Theory of Art, 1967, p. 29). Gu Kaizhi 
charakterio keistumas, ekscentriškumas, ironiškas Zaismingumas reiškėsi ne tik estetinėse pa- 
žiūrose, bet ir impulsyviais, visuomenę šokiruojančiais poelgiais. Tai suteikė jam nenykstama 
ekscentriško „pamišusio genijaus“ reputaciją. 

Poezija, tapyba ir estetinių traktatų rašymas jam buvo daugiau laisvo laiko leidimo prie- 
monė. Iš Gu Kaizhi tapybinio palikimo išliko tik dviejų paveikslų „Upės Lo dievybė (fėja)“ ir 

„Pamokymai rūmų damoms“ kopijos. Pirmosios išliko trys skirtinga maniera atliktos kopijos, 
o antrosios viena. Netgi kopijos liudija, kad Gu Kaizhi buvo didis šios srities meistras, savitai 
plėtojęs laidojimo memorialų salių sieninės tapybos tradicijas. Jo tapiniams būdinga pusiau 
realistinė pusiau romantinė tapymo maniera, subtilus kompozicijos ir linijos grožio jausmas, 
kuris išryškėja vaizduojant grakščias moteriškas figūras ir plasnojančias vėjuje jų aprangos 
detales. Čia akivaizdžiai vyrauja ankstyvajam staliūginės tapybos raidos etapui būdingas 
pasakojamasis iliustratyvumas ir linijinis vaizdinių kūrimo stilius. Nors įdėmiau žvelgdami į 
šio dailininko paveikslų kopijas negalime paneigti, kad jis įvairiomis meninės išraiškos prie- 
monėmis sugebėjo perteikti skirtingų medžiagų faktūras. 

Tačiau mus labiausiai domina Gu Kaizhi estetinė teorija, kurioje ryškėja ankstyvajam 
kinų estetinės minties raidos etapui būdingas glaudus mitinės, maginės ir filosofinės pasau- 
lėžiūros ryšys. Jo estetinės pažiūros atspindi laipsniškus daoizmo idėjų pokyčius čan pasau- 
lėžiūros linkme. Didelį dėmesį dailininkas kreipia į meditaciją, menininko atsiribojimą nuo 
išorinio pasaulio, aukština nesamoningy dvasios poslinkių vaidmenį meninėje kūryboje. Pa- 
neigęs išorinio tikrovės imitavimo reikšmę, Gu Kaizhi meninės kūrybos esmę sieja su vidinės 
vaizduojamojo reiškinio esmės, jo dvasios perteikimu. „Piešti žmogų, - rašo jis, - sunkiausia, 
paskui - peizažą, paskui šunis ir arklius. Kadangi terasos ir paviljonai gan aiškiai apibrėžti, 
juos piešti lengviau. Norint perteikti judėjimo gyvybę vaizduojant demonus, dvasias, žmo- 
nes, būtina paveikslui suteikti dieviškąjį ritmą. Jei tik paveiksle neišreiškiamas sudvasintas 
ritmas, tuomet ir panašumas tampa tuščias nesant potėpio jėgos, ir spalvų tobulumas nerei- 
kalingas. Tokiems paveikslams, mano nuomone, trūksta meistriškumo“ (Zavadskaja, 1975, 
p. 338-339). 

Jis vienas pirmyjy daug démesio skiria portreto Zanro kürybos principy teoriniam 
apmastymui, kurio esminiu estetiniu principu skelbia portretuojamo dvasios perteikima. Jo 
įsitikinimu, portretuojamo žmogaus dvasią (shen) geriausiai perteikia akys, o tiksliau išsi- 
reiškus vyzdžiai, o taip pat ir veido išraiška. Kita vertus, jis kaip ir daugelis kitų ankstyvųjų 
meno teoretikų pabrėžia maginę meno esmę, jo sugebėjimą paveikti žmones. Šią savo idėją 
jis grindžia pasakojimu, kaip sugebėjo pavergti gražią merginą sukurdamas jos portretą su 
perverta adatėle širdimi. Įkvėpdamas dvasią ir energiją gi į meno kūrinį dailininkas, anot Gu 
Kaizhi, ne tik suteikia jam gyvybingumą, estetinę vertę, tačiau ir įgauna valdžią to objekto 
atžvilgiu, kurį jis vaizduoja. 

Siekiant sukurti meno kūrinius, Gu Kaizhi įsitikinimu, būtina studijuoti gamtą, pažinti 
jos dėsnius, nuolat tobulinti meistriškumą. Jis atkreipia ypatingą dėmesį į kompozicijos 
dėsnių pažinimą, struktūrinio meno kūrinio karkaso išryškinimą, didžiai vertina linijos 
išraiškingumą, meninės išraiškos priemonių savitumą, dailininko sugebėjimą panaudoti 
detalę visumai atskleisti. 

Minėtame traktate „Himnas Wei ir Qin laikų tapybos suklestėjimui“ jis gvildena daugelį 
pamatinių peizažo tapybos estetikos problemų, pateikia subtilias rekomendacijas, padedančias 
spręsti sudėtingas meninės kompozicijos problemas ir efektingai perteikti nuotaikų gamą. 
Šiame traktate jis aprašinėja didingą peizažą, kuriame tarp dangaus ir vandens terasomis 
iškyla didingi kalnai. Peizažo kompozicija susideda iš trijų pagrindinių glaudžiai tarpusavyje 
sąveikaujančių planų; viršuje yra dangus ir jame plaukiantys debesys, apačioje - lygus van- 
dens paviršius, o tarp jų kalnai, kurie atsispindi vandens veidrodyje. Gvildendamas peizažo 
tapybos estetikos problemas Gu Kaizhi detaliai aptaria įvairių peizažo komponentų sąveikas, 
jų vaizdavimo subtilybes. Jo estetikoje taip pat akivaizdi greta daoistinės estetikos auganti 
asketiškų čan estetinių idealų įtaka. 

„Tapydamas šį iš lomos išlindusį įraudusį grėsmingą skardį, - sako Gu Kaizhi, - aš noriu 
perteikti sukrečiantį jo didingumą, o kartu pavaizduoti ant uolos sėdintį ir su jos šešėliu susilie- 
jusį daoizmo adeptą“ (The Chinese Theory of Art, 1967, p. 27-28). Šiame fragmente pabrėžiama 
kinų peizažo tapybos estetikai būdinga žmogaus ir jį supančio gamtos pasaulio pirmapradės 
vienybės idėja. Kita vertus, jis prabyla ir apie simbolinę peizažo tapybos prigimtį, sąlygiškumą, 
teigia, kad jos tikslas — ne realistiškai atspindėti tikrovę, o perteikti slėpiningas gamtos dvasios 
gelmes. Centrinėje paveikslo dalyje ant aukšto skardžio Gu Kaizhi kviečia vaizduoti „vienišą 
pušį, po kuria rymo išminčius, sėdintis ant bedugnės krašto. Bedugnę reikia vaizduoti labai 
siaurą, kad jaustųsi, kaip iš jos slėpiningų gelmių sklinda išorinio pasaulio dar nepalytėta, 
nepakartojama dvasia, dvelkianti tyra vienatve, būdinga šiai dievų buveinei“ (The Chinese 
Theory of Art, 1967, p. 28). Gu Kaizhi traktatuose ne tik ryškėja kinų peizažo tapybos estetikos 
kontūrai, tačiau ir formuojasi šešių pagrindinių kinų tapybos estetinių principų užuomazgos. 

Gu Kaizhi estetinės idėjos, kūryba, mąstymo ir gyvenimo stilius paveikia tolesnę estetinės 
minties raidą. Jis įprasmina savitą asmenybės idealą, kuris žavi daugelio kartų menininkus 
ir įtvirtina „vėtros ir srauto“ estetinius principus daugeliui amžių. Francois Chengas taikliai 
palygina Gu Kaizhi vaidmenį kinų kultūros istorijoje su Giotto vaidmeniu Vakaruose (Cheng, 
1980, p. 15). Artistiškumą ir kūrybinį polėkį aukštinančioje fengliu estetikoje įkvėpimo ieškojo 
ir daugelį jos principų perėmė Li Po, Du Fu, Shi Tao ir daugelis kitų kinų estetikos ir meno 
korifėjų. 

Wang Xizhi ir Gu Kaizhi įtvirtintą „vėtros ir srauto“ estetinių idealų tradiciją tęsia didis 
kinų poetas Tao Yuanming. Daugelį metų praleidęs jam svetimoje valstybinėje tarnyboje, 
keturiasdešimt pirmaisiais gyvenimo metais jis atmeta merkantilias gyvenimo vertybes ir, 
kaip atsiskyrėlis nusišalinęs į gamtos prieglobstį, pasirenka „menas menui“ kelią. Šis poelgis 
sąlygoja lūžį Tao Yuanming pasaulėžiūroje ir kūryboje. Jo kūriniuose suskamba fengliu būdin- 
gas nepriklausomybės, atsiskyrėlio gyvenimo aukštinimas, kvietimas iš apsimestinių santykių 
sugrįžti į tikrąją žmogaus gimtinę, prarastąjį gamtos rojų. 

Tikrajj menininko pañaukima, veikiamas Zhuangzi idéjy, poetas sieja su gyvenimu 
paprasčiausiomis sąlygomis, leidžiančiomis menininkui pajusti gelminj ryšį su kosmoso ir 
gamtos ritmų harmonija. Jo estetinis idealas - pabrėžtinai paprastas, natūralus, apvalytas nuo 
išorinio spindesio menas. 

Kaip ir dauguma fengliu estetikos šalininkų reikšdamasis „trijuose didžiuosiuose menuo- 
se“, jis neretai pasitelkia savo idėjoms reikšti paslaptingą muzikos galią. Amžininkai liudija, kad 
jis nuolatos nešiojosi sitarą, kuria mėgo groti tylias melodijas. Jis sako: „Aš esu laimingas, kad 
gi energija, slypinti sitaros garsuose, skatina mane galynėtis su muzikos garsais“ (Ryckmans, 
1983, p. 20). Savo kūriniuose Tao Yuanming perteikia spontanišką emocinį atgarsį į šią būties 
akimirką jaudinančius gyvenimo įvykius, gamtos reiškinius, meninės kūrybos problemas. 
Pagrindiniai jo estetikos ir kūrybos principai yra fengliu šalininkų aukštinama paprastumo, 
natūralumo, spontaniškumo, neišsakymo poetika. Tačiau Tao Yuanming estetikos ir poezijos 
paprastumas yra visai nepaprastas, kadangi jo neįmantrios glaustos eilės išsiskiria emocinio 
poveikio daugiaplaniškumu ir gilia filosofine potekste. 

Tao Yuanming estetinės pažiūros ir kūryba ne tik įtvirtina „vėtros ir srauto“ estetikos 
principus, suteikia jiems vientiso gyvenimo, mąstymo ir kūrybos būdo pavidalą, tačiau ir 
padeda iškilti vienai žymiausių pasaulinės poezijos istorijoje Tang epochos poetų plejadai - 
Li Bai, Du Fu, Bai Juyi, Wang Wei (699-756). Fengliu estetika, ypač joje subrandinta meno 
kelio idėja stipriai paveikia Rytų Azijos estetikos ir meno raidą. „Vėtros ir srauto“ estetiniai 
idealai organiškai įsilieja į čan, dzen, įtakingų wenrenhua, zenga, bunjinga (nanga), haiga ir 
kitų krypčių plėtojamas estetines koncepcijas ir meninės kūrybos principus. 


Peizažo tapybos estetikos tapsmas. Savitas tušo tapybos žanras peizažas Kinijoje atsiranda 
anksčiau nei kituose civilizaciniuose pasauliuose ir įgavęs kai kuriuos kanoninius pavidalus, 
suformavęs savitą peizažo tapybos estetiką ir meninių simbolių sistemą, tampa vyraujančiu Rytų 
Azijos tapybos žanru ir klasikine reprezentatyviausia šio regiono tapybos meno forma. Peizažo 
tapybos ištakų neįmanoma atsieti nuo kinų požiūrių į Gamtą jos pirmapradžiame grožyje ir 
harmonijoje. Kinijoje jau nuo žilos senovės vaizdingos gamtos vietovės buvo suvokiamos kaip 
ypatinga estetinę vertę turinčios sakralinės erdvės, apvalančios nuo socialinio purvo Žmogaus 
dvasią ir skatinančios pasinerti į vidinį pasauli, pajusti harmonijos jausmą su supančiu gamtos 
pasauliu ir savimi. Peizažo tapybai iš tikrųjų tenka išskirtinė vieta kinų estetikos ir meno tra- 
dicijoje, kadangi ji sieja žmogaus vidinį gyvenimą su pagal visa persmelkiančius Dao dėsnius 
funkcionuojančiu gamtos formų pasauliu ir be realių kraštovaizdžių atspindi ir žmogaus, 
suaugusio su gamtos pasauliu, sudėtingiausių filosofinių, etinių ir estetinių idėjų kompleksą. 
Todėl su šiuo tušo tapybos žanru asocijuojasi daugelis svarbiausių kinų IV-XVI a. tradicinės 
meninės kultūros laimėjimų. 

PeizaZa tapancio kiny menininko pasaulis pirmiausia yra gamtos pasaulis, j kurj jis nuo- 
latos kreipia savo žvilgsnius ir semiasi įkvėpimo. Tačiau kinų peizažas, nepaisant jo ryšio su 
realiu žmogų supančiu gamtos pasauliu, tėra lakios fantazijos ir vaizduotės vaisius, jis tik me- 
ninių simbolių ir vaizdinių metaforiška kalba apibendrina daugybės žmonių gamtos reiškinių 
stebėjimų rezultatus. Jungdamas į vieningą visumą tris skirtingas gamtos „stichijas“ - vandenį, 
kalnus ir medžius jis, pasitelkdamas įvairias perspektyvos sistemas, piešinio bei šviesotamsos 
teikiamas meninės išraiškos galimybes, savitai sprendžia skirtingas erdvės ir laiko santykių 
problemas, linksta į sudėtingiausių metafizinių žmogaus būties ir kūrybos problemų vizualinį 
įprasminimą. 

Gvildendami ankstyvosios peizažo tapybos estetikos savitumo problemas turime trum- 
pai aptarti kinų požiūrį į peizažą, sudėtinius jo komponentus, funkcijas, vietą tapybos žanrų 
sistemoje ir apskritai tradicinės meninės kultūros kontekste, kuris iš esmės skiriasi nuo mums 
įprasto vakarietiško. Itin glaudžiai siedamasis su tradicinėmis kinų kosmologinėmis, ontolo- 
ginėmis sistemomis, pažiūromis į žmogaus ir gamtos santykius, peizažo žanras besąlygiškai 
vyrauja tarp kitų tapybos žanrų. 

Skirtingai nuo Vakarų, kur peizažo žanras atsiranda vėlai (kadangi Europoje nuo Antikos 
iki Naujųjų amžių gamta visiškai pajungiama žmogaus vaizdiniui), Kinijoje peizažo žanras 
ir peizažo tapybos estetikos principai ryškėja jau IV a. Kitaip nei europietiškuose peizažuose 
(prisiminkime flamandų, prancūzų, italų XVII-XIX a. peizažo meistrus), kuriuose visur 
pastebimi žmogaus gamtos užkariavimo pėdsakai (malūnai, kanalai, namai, pilys, bažnyčių 
siluetai), kinų peizažuose regime pirmapradės gamtos vaizdus, natūralią kalnų tarpeklių, upių 
ir miškų harmoniją. 

Tradicinio kinų peizažo estetika ženkliai skiriasi ir nuo persiškos, vėliau Mogholų dinas- 
tijos valdymo metu pasklidusios ir didžiulėje indų civilizacijos erdvėje. Persų peizažo estetika 
daugiau siejasi su hedonistiniu požiūriu į pasaulį, o kinų peizažo estetikoje nepalyginamai 
didesnis krūvis tenka filosofiniams, meditaciniams ir įsiklausymo į gamtos slėpinius aspektams. 
„Kinų menininkas yra mistikas tik tiek, kiek jis ieško harmonijos su Visata ir mėgina bendrauti 
su visais jį supančio pasaulio reiškiniais. Jau pats vaizduojamojo objekto pasirinkimas suteikia 
daiktams naują prasmę, kadangi buvo manoma, kad visi būties aspektai siejasi su paslaptingąja 
Dao esme. Mums akmuo - negyvas daiktas, o kinui jis kupinas gyvybės“ (Rowley, 1989, p. 12). 
Šis kinų menininkams būdingas panteistinis gamtos sudvasinimas siejasi su senų archetipinių 
mitologinių įvaizdžių atgaivinimu, padedančiu menininkui priartėti prie Visatos giluminio 
ritmo - Dao esmės. 

Turtinga kinų mitologija mene suformavo abstrakčias pirmaprades žmogaus ir pasaulio 
modeliavimo schemas. Jau nuo senovės Kinijoje į gamtą žvelgiama kaip į vientisą organizmą, 
besivystantį pagal savo vidinius dėsnius. H. Delahaye monografijoje, skirtoje ankstyvosios pei- 

zazo tapybos religiniams aspektams, atskleidZiama kiny estetikai büdingo gamtos sudievinimo 
prieZastis ir parodoma, kad peizaZo tapyba paklüsta grieZtiems Zanro désniams ir taisyklèms, 
glaudžiai susijusioms su seniausiomis kosmogoninėmis pažiūromis, kurių esmė - makro ir 
mikrokosmo santykiai (Delahaye, 1981, p. 1-2). Įsitraukęs į makrokosmo stichijas, peizažą 
tapantis dailininkas, tradiciniu kinų estetikos požiūriu, aktyviai dalyvauja dinamiškų Visatos 
kūrybinių procesų sklaidoje. „Tokio tauraus menininko kūryba, - komentuoja kinų estetikų 
pažiūras P. Ryckmansas, - paverčia jį Visatos kūrėjo varžovu ir bendrininkų“ (Ryckmans, 
1983, p. 16). 

Tai, kad dailininkų paveiksluose žmonių figūroms neskiriama ypatingo dėmesio, 
nereiškia, kad kinų kultūroje žmogus, palyginti su bekrašte gamta, sumenkinamas. Tokia 
priešprieša svetima menininkų pasaulėžiūrai. Jie nuolatos pabrėžia žmogaus vientisumą su 
gamta, žvelgia į gamtą kaip į natūralų žmogaus prieglobstį. Gamta dailininkui - tai visa ap- 
rėpiančios būties dėsnių, Dao kodas, į kurį jam reikia įsiklausyti, norint pajusti vidinį gamtos 
ritmą. Viskas gamtoje yra vertinga, kupina didžios paprastumo poezijos, todėl menininkai 
įdėmiai studijuoja gamtos reiškinius, stengiasi suvokti jų esmę, lavina atmintį. Kinų peizažo 
tapybos vaizdinių sistema turi metaforinę prasmę, išplaukia iš menininko atminties, siekian- 
čios panaudoti artefakto teikiamas galimybes. Dailininkai, kurdami peizažą, tapo ne realią, 
o idealią tikrovę. Kinų peizažo tapybos estetika - tai prisiminimų, Vandier-Nicolas žodžiais 
tariant, „dvigubos atminties“ estetika. Norint nutapyti ir įprasminti paveiksle pušį, anot 
kinų menininkų, pirmiausia reikia užmiršti konkrečią pušį, įsijausti ir išvysti vienoje pušyje 
apibendrintą daugelio pušų idėją. 

Todėl kinų peizažo tapybos ritinėlis suvokėjui yra ne paprastas konkretaus gamtos 
fragmento atspindėjimas, o aktyvus naujo, savarankiško gamtos didybę atspindinčio dvasios 
pasaulio, gretinamo su kosmoso struktūra, kūrimas. Suvokdamas paveikslą kaip vientiso bū- 
ties srauto fragmentą su realios gamtos įvaizdžiais, kupinais subtilių nuotaikų ir išgyvenimų, 
dailininkas kartu suteikia kūriniams metaforinę prasmę. Vienas įstabiausių kinų peizažo 
meistrų Zong Bing, didžiąją gyvenimo dalį praleidęs atskirai nuo žmonių kalnų prieglobstyje, 
senatvėje, kai jau nepajėgė keliauti, rašė: „Aš jau pasenau ir nusilpau. Nepajėgdamas daugiau 
pakilti į žavingų kalnų viršukalnės, raminu savąją sielą tuo, kad netgi gulėdamas svajonėse 
klaidžioju kalnuose“ (Siren, 1956, t. 1, p. 35). 

Aktyviai panaudodamas kinų peizažo tapybai būdingą sugestyvumą ir apibendrinamąją 
prigimtį, dailininkas tarsi kviečia suvokėją klajoti įsivaizduojamų dvasios polėkių, svajų ke- 
liais. Čia ir atsiskleidžia kinų peizažo tapybos sintetiškumas, apimantis poetinio, kaligrafinio, 
muzikinio bei filosofinio tikrovės suvokimo aspektus. Dailininkai natūraliai išryškina tapybos 
poetiškumą, muzikalumą, filosofiskuma, kaligrafiškumą ir pereina prie poezijos tapybiškumo, 
muzikalumo, filosofiškumo. 

Vadinasi, kinų peizažas, išreikšdamas giluminius dvasinius žmogaus siekius, jprasmin- 
damas jo pirmapradį vientisumą su gamta, būties dėsniais, atlieka ir sakralinę religinio ritualo 
arba šventojo paveikslo funkciją. Keliai, takeliai, klystkeliai, vaizduojami peizažuose, suvokėjo 
akyse įgauna metafizinę dvasinę prasmę ir tampa keliais, padedančiais esteto asmenybei surasti 
artimą kontaktą su dievybe, absoliutu, iškristi iš fenomenų pasaulio stichijos, užsimiršti ir 
estetinio suvokimo būsenoje patirti katarsį. 

Zong Bingo ir Wang Wei (415-443) indėlis į peizažo estetiką. Peizažo tapybos estetikos 
užuomazgos ryškėja mūsų jau aptartame Gu Kaizhi (344-406) traktate „Himnas Wei ir Dzin 
laikų tapybos suklestėjimui“, tačiau vientisos estetinės teorijos pavidalą ji įgauna dviejų įta- 
kingų V a. pirmosios pusės tapytojų ir teoretikų Zong Bing (375-443) ir Wang Wei (415-443) 
veikaluose. Pirmojo traktate „Peizažo tapybos įvadas“, arba „Tapymo džiaugsmas“ ir antrojo 
veikale „Apmąstymai apie tapybą“ aptinkame daug „vėtros ir srauto“ teoretikams artimų idėjų. 
Ši giminystė pirmiausia paaiškinama jų gyvenamu metu vyravusių neodaoizmo estetinių idealų 
poveikiu ir natūralumo (ziran) kategorijos svarba; ši kategorija labai plačiai vartojama aptaria- 
mos epochos tekstuose aprašinėjant laisvo ir nepriklausomo nuo visuomenės neodaoistinės 
pakraipos menininko gyvenimo ir kūrybos stilių. 

Palyginus ankstyvųjų peizažo tapybos estetikos kūrėjų ir fengliu šalininkų idėjas, pirmųjų 
veikaluose pastebimas laikmečiui būdingas neodaoizmo ir budizmo idealų suartėjimas. Teo- 
retikai vis ryžtingiau į tradicines daoistines estetines teorijas įtraukia naujas su čan estetinių 
idealų sklaida susijusias problemas. Dėl to pasukama į intravertiškumą, nuolatos skamba 
kvietimai atkreipti žvilgsnį į menininko vidinį pasaulį, aukštinamas atsiskyrėlio, piligrimo 
gyvenimo būdas, kontempliacijos ir meditacijos motyvai. Zong Bing ir Wang Wei peizažo 
tapybos estetikos principų formavimuisi poveikį turėjo Zong Bing mokytojas Huei Yuan, kuris 
pirmasis Kinijos menininkus kvietė medituoti prieš Buddhos atvaizdą. Ši meditacija turi tapti 
savotiška psichologine treniruote, padedančia menininkui įsiskverbti į peizaže vaizduojamų 
gamtos reiškinių, objektų dvasinę esmę. Greta Huei Yuan įkurto vienuolyno meistro nurody- 
mu kalne buvo iškaltas pirmasis Kinijoje Buddhos bareljefas, kuris turėjo pabrėžti sakralinę 
kalnų ir gamtos apskritai prigimtį. Ši sintetinės kilmės neodaoistinė ir neobudistinė gamtos 
grožio ir pirmapradės harmonijos sakralumo idėja tapo besiformuojančios peizažo tapybos 
estetikos postulatu. 

Zong Bing ir Wang Wei ne tik iškelia peizažo tapybos sugebėjimą sujungti grožio gam- 
toje ieškojimus su menininko vidinio pasaulio savojo „aš“ atradimu, tačiau prabyla ir apie 
meniškai prigimčiai būdingus subtilius estetinius išgyvenimus, meno teikiamo džiaugsmo 
pojūtį, laisvos, neretai nerūpestingos artistiškos būties perspektyvą. „Leisdamas laisvai ir 
nerūpestingai dienas, - rašo Zong Bing, - aš puoselėju savo dvasią, geriu vyną, groju ciniu 
[panašus į vakarietišką liutnia - A. A.], sėdėdamas meditacijoje kontempliuoju peizažo ritinėlį. 

Man svetimas žmogiškų aistrų pasaulis, aš klajoju atokiausiais keliais. Štai prieš akis iškyla 
kalnų viršūnės, kitur tolumoje ūkuose skęsta miškai. Iš praeityje viešpatavusių dinastijų laikų 
prieš akis iškyla šventumo aureolę įgijusios asmenybės ir išminčiai. Daugelyje šio pasaulio 
įdomybių man atsiskleidžia jų dvasinė prasmė. Aš mėgaujuosi gyvenimu ir ko gi dar galiu 
norėti?“ (The Chinese Theory of Art, 1967, p. 32). 

Zong Bing estetikoje sprendžiant pagal išlikusius jo traktato fragmentus jau skamba tie 
motyvai, kurie vėliau taps neatsiejama Xie He tapybos dėsnių dalimi. Apmąstydamas meninės 
kūrybos paskirtį jis išskirtinį dėmesį teikia menininko sugebėjimui pasinerti į būties procesų 
esmę. Tačiau greta jo teorijoje skamba elitinės teorijos leitmotyvai. Gamtos pasaulio esmę, jo 
grožį ir harmoniją šio neodaoizmo adepto įsitikinimu gali pažinti tik ypatinga subtilių žmonių 
kategorija - išminčiai ir atsiskyrėliai, kurie pasiekė neregėtą dvasinio asmenybės tobulėjimo 
lygmenį. Kalbėdamas apie supantį gamtos pasaulį ir jo suvokimą jis remiasi daoistine pasaulio 
ir gamtos reiškinių dvidališkumo idėja, tai yra teze apie išorinio apvalkalo neatitikimą daiktų 
vidinei esmei. Iš čia plaukia ir menininkui keliamas reikalavimas kūryboje pagrindinį dėmesį 
sutelkti į vidinės daiktų esmės pažinimą. 

Tarp visų tapybos žanrų svarbiausiu jis skelbia peizažo tapybą, kurioje net mažyčiame 
paveikslėlyje galima perteikti žmogų supančio pasaulio didybę. Pagrindiniu vaizdavimo 
objektu peizaže jis laiko kalnus, kuriems tapytojas turi pajungti kitus mažiau reikšmingus 
peizažo elementus. Iš čia plaukia ir pagrindinis peizažo tapybos uždavinys - perteikti tapomy 
gamtos objektų „dvasinę“ esmę tokiu pavidalu, kuris yra prieinamas pačiam menininkui. 
Kalbėdamas apie artistišką pasaulio suvokimo ir kūrybos stilių, Zong Bing kartu iškelia 
kitą pamatinę peizažo tapybos estetikos idėją, kad stiprius estetinius išgyvenimus sukelian- 
tis „širdžiai mielų kalnų ir tarpeklių“ atvaizdas gali žmogui pakeisti tikrovę ir simbolizuoti 
menininko klajones bekraščiame dvasios ir svajų pasaulyje. Meninės kūrybos akto esmė čia 
siejama su menininko sugebėjimu įsiskverbti į būties procesų esmę, o paslaptinga peizažo 
tapybos jėga suvokiama kaip sugebėjimas meniniais vaizdiniais ir simboliais perteikti gel- 
minę dvasinę neregimą daiktų ir reiškinių esmę. „Beje, - sako Zong Bingas, - dvasia neturi 
formos, ji tik daiktuose įgauna savo pavidalą. Gelminę daiktų esmę (li) galima perteikti šešėlių 
ir šviesos Zaismais. Jei šie daiktai bus atvaizduoti meistriškai, jie virs tiesa“ (Ten pat). Pagrin- 
diniu peizažo vaizdinės struktūros elementu Zong Bing skelbia aiškų medžiagišką pavida- 
lą turinčius kalnus, kurie jo koncepcijoje tampa peizažo vaizdinių sistemos konstravimo 
išeities tašku. 

Dvasinį daiktų esmės išreiškimą tapybos priemonėmis dar nuosekliau savo estetinėje 
koncepcijoje teoriškai grindžia Wang Wei. „[Daiktų] formoje svarbiausia - Dvasios dvelks- 
mas (jong, lengvas pūstelėjimas), kuris savo polėkiu suteikia formai kontūrus, o protas (sin) 
savo dvasiniu polėkiu suteikia postūmį kaitai. Dvasinė energija (ling) yra neregima, o ta sritis, 

kurioje ji viešpatauja, yra nejudri. Regėjimas yra ribotas, todėl besiremiantis vien rega nėra 
viską suprantantis“ (Esthėtigue et peinture de paysage en Chine, 1982, p. 67). 

Kita vertus, Wang Wei pabrėžia, kad braižiniai ir žemėlapiai kruopščiai perteikiantys vie- 
tovės vaizdą dėl šio dvasinio kūrybinio prado stygiaus negali būti laikomi meno kūriniais, nes 
tikras dailininkas nebūtinai kelia sau uždavinį tikroviškai perteikti supančio pasaulio vaizdus. 
Jo akys yra sutelktos tik į tam tikrą regimos erdvės dalį ir jis savo tapiniuose siekia perteikti ne 
išorinį regimų daiktų ar reiškinių vaizdą, o jų gelminę esmę. 

Vadinasi, tapytojas, siekiantis peizaže perteikti gamtos pasaulio ir būties procesų įvairovę, 
neturi pasitenkinti vien regos teikiamomis galimybėmis, o privalo ugdyti savo pastabumą, 
mąstyseną, sugebėjimą žvelgti į gelminę dvasinę reiškinių prasmę, lavinti meistriškumą ir 
griežtai laikytis pamatinių tikros kūrybos principų. Tuomet teptuku apsiginklavęs ir pasitel- 
kęs meninės išraiškos priemones tapytojas gali „atkurti Didžiosios Tuštumos (Dao) esmę ir 
nedideliame paveiksle pavaizduoti viską, kas nušvinta jo akies vyzdyje. Lenktas brūkšnys gali 
perteikti Song kalno aukštybes, o staigus ir trumpas - šventojo didybę [...]. Teptukui judant 
įvairiomis kryptimis, prabunda ir skleidžiasi gyvenimas, kurio esmė išreiškiama griežtai laikantis 
kūrybos principų“ (Ten pat). 

Remdamiesi centrine žmogaus ir gamtos vientisumo idėja, Zong Bing ir Wang Wei 
aiškinasi pagrindinius peizažo tapybos tikslus. Gu Kaizhi įvestą „vaizduojamojo reiškinio es- 
mės“ sąvoką Zong Bing ir Wang Wei koncepcijose keičia universalesnė, estetinių konotacijų 
prisodrinta, Dao kategorija. Lygindamas menininką su filosofu, išminčiumi, Zong Bing kviečia 
jį skverbtis į gamtos paslaptis, suvokti giluminius vientiso Dao dėsnius ir jais vadovautis savo 
gyvenime ir kūryboje. „Įstabi didinga žmogų supanti gamta, kalnų, debesų ir vandens srautų 
stichija, taip pat ir gamtos vientisumo suvokimas, - prisipažįsta Zong Bing, - žadina manyje 
nostalgijos jausmą. Tuomet aš nepajėgiu koncentruoti manyje slypinčios vitališkos energijos 
ir pasiekti kūrybai būtinos dvasinės harmonijos būsenos“ (Ten pat, p. 65.) Skirtingai nuo 
konfucinės orientacijos teoretikų, pabrėžiančių pažintinę meno funkciją, Zong Bing aukština 
hedonistinę meno reikšmę, sugebėjimą tapti dvasinio pasitenkinimo šaltiniu. Jis kviečia me- 
nininkus įsijausti į giluminius Dao pulsavimo dėsnius ir perkelti jų dvasią į ribotą paveikslo 
erdvę. Meninės kūrybos esmę Zong Bing, kaip ir jo amžininkas Wang Wei, sieja ne su tiksliu 
išorinių tikrovės formų pamėgdžiojimu, o su jos vidinio turinio perteikimu. Iš čia išplaukia ir 
visiškas minties bei dvasios prioritetas vizualinio tikrovės suvokimo atžvilgiu. „Dvasia, - aiš- 
kina Zong Bing, - yra sąlygojama gamtos, ji gyvuoja ir sukelia sielos virpulį. Kuomet vidinis 
daiktų principas (li) įsiskverbia į giliausią vaizdinių esmę, tuomet įmanoma juos tiksliai ištapyti 
perteikiant ne išoriškai tikslų tikrovės atvaizdą, o vidinę siužeto dvasią“ (Ten pat, p. 66). 

Wang Wei, kaip ir Zong Bing, dievina gamtą ir tiki peizažo tapybos įtaigos galia, jos 
sugebėjimu suteikti žmogui dvasinio apsivalymo jausmą. „Aš suvokiu tapybą, - rašo jis laiške 

draugui, - iš pačių savo sielos gelmių, panašiai kaip klykianti gervė ir nakties tamsoje Zino savo 
kelią“ (The Chinese Theory of Art, 1967, p. 46). Tikras menininkas, anot Wang Wei, suvokdamas 
pasaulio grožį, nuolatinius metų laikų pokyčius, turi ne pedantiškai kopijuoti regimą tikrovę, o 
atskleisti vidinius struktūrinius gamtos dėsnius. Kasdieniškas ir nuolatos besikeičiantis gamtos 
grožis jam atrodo svarbiausias meninio įkvėpimo šaltinis. „Kontempliuojant rudens debesis, - 
rašo Wang Wei, - dvasia išskleidžia sparnus skrydžiui. Padvelkus rudens vėjui audringos 
mintys mėgina suvokti būties bekraštybę. Ausyse girdėti įstabi senųjų metalinių ir akmeninių 
instrumentų muzika, kuri suskamba kaip nefrito brangakmenis, skatinantis mus suvokti 
nuostabų aplinkos grožį“ (Esthétique et peinture de paysage en Chine, 1982, p. 67). Wang Wei 
(415-446) ir ypač Zong Bing estetikoje jau ryškėja vėliau Xie He suformuluoty tapybos dėsnių 
užuomazgas. Neatsitiktinai jų ir kitų Dzin epochos estetikos atstovų iškeltas idėjas sistemina 
garsus VI a. teoretikas Xie He (479-547). Jo nedidelės apimties veikalas „Užrašai apie senosios 
tapybos sąvokas“ tarsi apibendrina ir užbaigia pirmąjį peizažo estetikos laikotarpį. Traktatas 
susideda iš dviejų dalių: tapybos dėsnių ir dailininkų tipų klasifikacijos. 

Xie He šeši pagrindiniai tapybos dėsniai. Vienas reikšmingiausių ankstyvojo kinų esteti- 
nės minties raidos tarpsnio teoretikų yra V a. gyvenęs Xie He (479-547), kuris pirmasis imasi 
sudėtingo ankstesnių meno teorijų sisteminimo uždavinio. Jo traktatas „Užrašai apie senovės 
tapybos sąvokas“ (Huihuà Lift) palieka gilų rėžį vėlesnių autorių veikaluose. Šis portretų ta- 
pytojas kinų kultūros istorijoje pirmiausia žinomas kaip teoretikas. Jo lakoniškas, kruopščiai 
nušlifuotų glaustų formuluočių traktatas, kuriame konceptualizuojami pagrindiniai tapytojo 
kūrybos principai ir kūrinių vertinimo kriterijai suteikia galingą postūmį vėlesnės menotyrinės 
estetikos raidai. Jame aptinkama daugybe formuluočių ir teiginių, kurie vėliau įvairiais pavi- 
dalais atgimsta, perfrazuojami ir komentuojami kitų autorių veikaluose. 

Tekstas pradedamas estetinio suvokimo problemų aptarimu. Jis paaiškina kriterijus, 
kuriais remiasi klasifikuodamas 28 kinų dailininkus nuo senovės iki savo gyvenamo meto. 
Jo pasirinktos dailininkų kokybinio vertinimo metodologijos išeities taškas yra lyginamoji 
konkretaus dailininko kūrinių privalumų ir trūkumų analizė. Kita vertus, jis visiškai pagrįstai 
teigia, kad tarp dailininkų nėra tokių, kurie neišgyvena pakilimų ir nuosmukių, kuriuos galima 
įžvelgti sukurtuose kūriniuose. „Visi paveikslai, - rašo jis, - turi būti klasifikuoti pagal ju pri- 
valumus ir trūkumus. Nėra tokių paveikslų, kurie neturėtų teigiamo arba neigiamo poveikio 
žiūrovui. Praeities paveikslai atgimsta mūsų akyse, kai išskleidžiamas tapybos ritinėlis“ (Xie 
He, 1962, p. 352). Tačiau teksto autorių labiausiai domina ne estetinio dailės kurinių suvokimo 
ar jų privalumų, trūkumų problemos, o pamatinių tapybos meno dėsnių klausimai. Iš čia ir 
plaukia pagrindinis Xie He indėlis į kinų estetinės minties istoriją - šešių pagrindinių tapybos 
dėsnių, sąlygojančių tikrai meniško kūrinio gimimą, suformulavimas, dėsnių, kuriuos jis išdėsto 
neatsitiktinai, o remdamasis jų sąveikos vidine logika. 

Svarbiausias - pirmasis (qi yun), nusakomas kaip sudvasinto gamtos ritmo atgarsis. Jo 
esmę perteikia daoizmo estetikoje išplėtota gi sąvoka, išreiškianti spontanišką dvasinių jėgų 
antplūdį meninės kūrybos proceso metu. Emocinis susijaudinimas čia tiesiogiai siejamas su 
galingų kosminių energijų ir gyvenimo srauto atgarsiu menininko dvasioje ir ju spontanisku 
išsiliejimu meno kūriniuose. Subtiliai jaučiantis gamtos pulsą menininkas, anot Xie He, pajėgia 
surasti adekvačias meninės išraiškos priemones, padedančias meno kūriniuose perteikti sudva- 
sinto gamtos ritmo atgarsį. O. Sirenas, pabrėždamas pirmojo Xie He dėsnio fundamentalumą, 
nurodo, kad penki kiti dėsniai tik paaiškina, kokiomis meninės išraiškos priemonėmis meno 
kūrinyje įprasminamas pirmasis dėsnis (Sirėn, 1956, t. 1, p. 6). 

Toliau Xie He nuo savo pagrindinio teiginio papunkčiui pereina prie penkių kitų aptarimo 
tai yra prie detalizavimo ir konkretaus paaiškinimo kaip tikro meno dvasią sudarantys energe- 
tiniai srautai reiškiasi meninės kūrybos procese ir kokiomis meninės kūrybos nuostatomis bei 
meninės išraiškos priemonėmis turi vadovautis dailininkas, siekiantis kūriniuose išgauti tikrą 
gyvybingumą ir autentiškai išreikšti savo kūrybinės dvasios polėkius. 

Antrasis — struktūrinis teptuko panaudojimo metodas (gufa) - nėra grynai techninis 
dėsnis, kadangi jis pirmiausia taikomas vidiniams meno kūrinio metmenims išryškinti. Šis 
dėsnis apibūdina menininko sugebėjimą meistriškai valdyti teptuką ir remiantis jo teikiamomis 
techninėmis galimybėmis atskleisti vaizduojamojo objekto esmę, jo vidinę dvasinę struktūrą. 

Trečiąjį - „formos ir realių daiktų atitikimo dėsnį“ (yongbi) galima traktuoti kaip tikrovės 
sekimo principą. Jame pabrėžiamas tapybos išraiškingumas, vaizdingumas, menininko suge- 
bėjimas savitai įprasminti kūrinyje reiškiamą idėją tikrovės pateiktomis formomis. 

Ketvirtasis - adekvataus spalvos panaudojimo dėsnis (suilei) sietinas su menininko suge- 
bėjimu prasmingai panaudoti spalvos galimybes būdingoms vaizduojamų daiktų ir reiškinių 
savybėms išreikšti. 

Penktasis - atitinkamo daiktų išdėstymo dėsnis (weizhi) nurodo tikslingą meninės 
kompozicijos dėsnių įvaldymą ir kūrybišką jų panaudojimą. Pagaliau šeštasis - geriausių 
praeities kūrinių pamėgdžiojimo dėsnis (moxie) apibrėžia kanonų ir tradicijos vaidmenį 
kūryboje. Jame pabrėžiamas ne aklas sekimas praeityje nužymėtais kanonais, susiklosčiusiais 
stiliais, o paties menininko sugebėjimas originaliai interpretuoti tradicijos, kanonų teikiamas 
galimybes. 

Taigi tarsi apibendrindamas ankstyvojo kinų menotyrinės estetikos raidos laikotarpio 
pasiekimus, Xie He tezių forma suformuluoja šešis pagrindinius tapybos dėsnius, kurie, kū- 
rybiškai panaudojami, turi padėti talentingam menininkui pasiekti norimą tikslą - sukurti 
gyvybinės energijos prisodrintą harmonija ir grožiu dvelkiantį kūrinį. Japonų komparatyvistas 
Hidemichi Tanaka atkreipia dėmesį į šių penkių principų atitikimą penkiems reikalavimams, 
kuriais vadovavosi XV ir XVI amžiaus italų menininkai ir kuriuos XVI a. aiškiai suformulavo 

Vasaris: 1) regula (pavyzdys), 2) Ordine (tvarka), 3) Misura (proporcija), 4) Disegno (kompo- 
zicija, piešinys), 5) Maniera (stilius) (Tanaka, 2002, p. 49). 

Iš visų Xie He išskirtų tapybos dėsnių neabejotinai stipriausią poveikį tolesnei tapybinės 
estetikos raidai turi pirmasis, kuris labai plačiai yra komentuojamas įvairių autorių ir pri- 
klausomai nuo šio dėsnio interpretacijos priskiriamas skirtingoms kryptims ir mokykloms. 
Pirmapradis sudvasinto gyvenimo ritmo atgarsis nuo rafinuotos Song ir vėlesnių laikų peizažo 
tapybos estetikos vis stipriau sureikšminamas ir glaudžiau siejamas su įvairių Visatos ir gamtos 
ritminių struktūrų atgarsiais. Tai itin ryšku Yuan epochoje, kai stiprėja peizažo tapybos esteti- 
kos interiorizavimas, pabrėžiant spontanišką dailininko vidinės dvasios, jautriausių emocinių 
išgyvenimų „sąskambį“ su kosmose ir gamtos pasaulyje vykstančiais ritmiškais procesais, kurie 
pagal estetinius reikalavimus turi atsispindėti kuriamo peizažo ritminėse ir linijinėse struktū- 
rose. Vėlesnių kartų teoretikams ir dailininkams Xie He yra visuotinai pripažintas klasikas, 
kurio vardas ir idėjos vėliau figūruoja beveik visų žymiausių Tang, Song ir daugelio vėlesnių 
epochų vaizduojamosios dailės teoretikų veikaluose. 


Tang ir Penkių dinastijų valdymo laikų peizažo estetika 
(Wang Wei, Jing Hao, Li Cheng) 


618 m. suvienijusi daugybę tarpusavyje kariavusių kunigaikštysčių, Kiniją beveik tris šim- 
tmečius valdė maišyto kraujo iš šiaurinės imperijos dalies kilusi Tang dinastija. Milžiniškos 
imperijos valdovai daug dėmesio skiria šalies ekonomikai ir kultūrai. Pastebimai keičiasi kinų 
civilizacijos pobūdis, kurios valstybingumas, politinė, ekonominė ir karinė galia pasiekia savo 
viršūnę, gyventojų skaičius perkopia šimtą milijonų. Imperijos valdovai ženkliai išplečia savo 
teritorijas šiaurės ir Vakarų kryptimis iki svarbaus Vidurio Azijos prekybos centro Bucharos. 
Atgimusiu šilko keliu jūrų prekybos keliais ji užmezga tvirtus prekybinius ryšius su Indija ir 
arabų musulmonų kalifatu. 607 m. užmezgami glaudūs diplomatiniai ryšiai su Japonija. Per 
Korėją skleidžiasi galingas prekių, kultūros vertybių ir idėjų srautas į Tekančios saulės šalį, kuris 
turi milžinišką poveikį sparčiai japonų civilizacijos plėtotei. 

Spausdinimo technologijų ir knygų gaminimo centrų atsiradimas skatina sparčią knygų 
apyvartos, leidyklų, knygynų, privačių ir valstybinių bibliotekų plėtrą, o kartu ir iš įvairių 
socialinių sluoksnių kilusios inteligentijos skaičiaus augimą. Ksilografijos atsiradimas taip 
pat suteikia postūmį graviūros ir knygų meninių iliustracijų sklaidai įvairiuose socialiniuose 
sluoksniuose. Plintant knygų leidybai, švietimui, iškyla gausus ir įtakingas mokslinės ir meninės 
inteligentijos sluoksnis, klesti rafinuota imperatorių rūmų, vienuolynų, miestų kultūra, meno 
akademijos, gausybė įvairių meno formų ir stilių. 628 m. įkurta Tang imperatoriškoji biblio- 

teka turėjo apie 200000 knygų, iš kurių didžiąją dalį sudarė retos knygos, tačiau aristokratų 
rūmuose buvo daug išpūdingų asmeninių bibliotekų, kuriose buvo sukaupta dešimtys tūks- 
tančių knygų. Jų ir meno kūrinių kolekcionavimas buvo natūralus kultūrinio elito gyvenimo 
palydovas. Šiame laikotarpyje auga čan pasaulėžiūros įtaka. 664 m. sudarytame iš sanskrito 
verstų knygų kataloge minimi 2487 skirtingi budistiniai tekstai. Neiškreipdami istorinių faktų, 
galime tvirtai teigti, kad Tang (618-907) ir Song (960-1279) dinastijų valdoma Kinija tampa 
pirmąja pasaulyje šalimi, kurioje žmogaus meniniai sugebėjimai ir jo sukurtos meninės verty- 
bės įgavo labai aukštą socialinį statusą, panašų į tą, kurį regime Vakarų Europos XIV-XVI a. 
renesansiniuose sąjūdžiuose. 

Nauja valstybinių egzaminų sistema daugeliui intelektualų, pavyzdžiui, Wu Daozi, Li Bai, 
Du Fu, Han Yu, leidžia tapti aukštais valstybės pareigūnais. Pagal šią sistemą pretendentas į 
valstybės pareigūnus turėjo būti visais atžvilgiais gerai išmanantis filosofiją, klasikinę literatūrą, 
konfucinį kanoną, poeziją, kaligrafiją, tapybą, muzikos istoriją ir turėti šių menų techninių 
įgūdžių. Intelektualumas ir išlavintas estetinis skonis - tai neatsiejami Tang epochos išsilavi- 
nusio žmogaus požymiai. Eiles kuria ir kaligrafijos subtilybes moka kiekvienas humanitarinį 
išsilavinimą turintis žmogus. 

VIII a. pradžioje ryškėja esminiai pokyčiai įtakingų meno institucijų kūrimo srityje; 
imperatorius Taizongas, kaip minėta, įkuria Didžiąją akademiją, arba mokslininkų rūmus, 
susidedančius iš daugelio departamentų, skirtų įvairioms kultūros, mokslo, meno šakoms ir 
Dailiųjų menų departamentą, kuriame rengiami vaizduojamosios dailės (daugiausia tapybos ir 
kaligrafijos) specialistai. Imperatorius Ming Huangas (712-756) prie savo rūmų įkuria Kriaušių 
sodo konservatoriją, kurioje studijuoja apie 1000 studentų. Čia lavinami dainininkai, aktoriai, 
pantomimos meistrai, šokėjai ir muzikantai. Kiekvienoje provincijoje ir didesnėje karinėje 
įguloje steigiami didžiuliai orkestrai, chorai ir šokėjų grupės. 

Tang epochos estetika ir menas ženklintas stipriu išaugusios čanbudizmo įtakos ženklu. 
Įsiliejęs į pagrindinį tradicinės kinų kultūros srautą, čanbudizmas VI-X a. įsivyrauja daugelyje 
Kinijos dvasinės kultūros sferų. Čan įtaka apogėjų pasiekia Tang epochoje, kai statoma daug 
vienuolynų, suklesti čan filosofija, estetika, įvairios meno formos. Šį čan kultūros klestėjimo 
periodą pristabdo aktyvi antibudistinė kampanija, kilusi 843 m. 

Tang dinastijos valdymo metu aukščiausios valstybės politinės ir kultūrinės galios metu 
kai susiformuoja ženklus įvairių sričių menininkų sluoksnis ir auga staliūginės tapybos popu- 
liarumas bei socialinis statusas. Tapyboje toliau skleidžiasi šešių karalysčių metu išryškėjusių 
žanrinių tendencijų plėtra. Nors dar neregime griežtos tapybos žanrų hierarchijos, tačiau jau 
išsikristalizuoja pagrindiniai tapybos žanrai: peizažas, buitinė tapyba vaizduojanti kaimo ar 
miesto gyvenimo scenas, „žmonės ir daiktai“, tapyba legendinėmis ir mitinėmis temomis, 
paradinis portretas, portretai legendinių ir mitinių personažų, religiniai daoistinio ir budis- 

tinio panteono personažai, „gėlės ir paukščiai“. Šių žanrų specifiškumo teorinį pagrindimą 
ir jų tipologinių principų aptarimą regime tuo metu parašytuose gausėjančiuose teoriniuose 
tapybos menui skirtuose traktatuose. 

Dėl iškiliausių to meto tapytojų augančio dėmesio gamtai ir siekio geriau išreikšti savo 
jausmus, nuotaikas, išgyvenimus peizažas palaipsniui įgauna vyraujančias pozicijas tarp tapybos 
žanrų. Tačiau dailininkai, įdėmiai studijuodami įvairiausias gamtos apraiškas, tiesmukai neko- 
pijuoja gamtos, o remdamiesi fantazijos ir vaizduotės galia kuria idealias kompozicijas, kuriose 
vyrauja erdvinė perspektyva, skirtingų planų santykiai ir rūkuose paskendę kalnų kontūrai. 

Peizažo tapybos srityje iškyla meistrai Li Sixunis, Li Zhaodao, Wu Daozi, Wang Wei. 
Pirmieji du tapo dekoratyvius ryškių spalvų polichrominius peizažus, kuriuose skleidžiasi 
lakios fantazijos elementai, o kiti du linksta į monochrominės tapybos principus. Peizažo 
tapyboje ryškėja skilimas į dvi pagrindines raidos tendencijas, vadinamąją šiaurės ir pietų 
peizažo tapybos mokyklas, kurių šalininkai iškelia skirtingus estetinius idealus ir meno vertės 
kriterijus, kurie atsispindi peizažų stilistikoje. 

Wang Wei (701-761) kūrybos universalumas. Ryškiausias Tang epochos estetikos at- 
stovas, reprezentuojantis „aukso amžiaus“ kultūros laimėjimus - žymus poetas, tapytojas, 
kaligrafas, muzikantas, meno teoretikas, čan Pietų mokyklos tapybos pradininkas Wang 
Wei (701-761). Jis - vienas universaliausių genijų žmonijos istorijoje, savo daugiabriauniais 
interesais, visokeriopu smalsumu ir renesansinės asmenybės mastais primenantis Leonardo 
da Vinci. Iš gausios ir įvairialypės jo kūrybos išliko nedidelė dalis paveikslų kopijų (nors šal- 
tiniuose išliko daugelio jo paveikslų pavadinimai), kiek daugiau - nuostabios poezijos ir du 
peizažo menui skirti traktatai „Tapybos paslaptys“ (Shanshui jue) ir „Mintys apie peizažą“ 
(Shanshui lun). 

Anot rašytinių šaltinių, Wang Wei motina kilusi iš šiaurinės šalies valdininko šeimos ir 
daugiau nei 30 m. praleido budistiniuose vienuolynuose taip ir netapdama šio ordino nare. 
Būsimojo menininko tėvas nėra žinomas, tačiau tikriausiai buvo vienuolis. Gimęs vienuolyne 
čia gauna įvairiapusio išsilavinimo pagrindus. Nuo ankstyvos vaikystės jaunuolis išsiskiria 
unikaliais sugebėjimais; tapo, kuria eiles, perkėlinėja jas kaip kompozitorius į savo muziką. 
Apiejo muzikalumą ir muzikinę klausą sklido legendos, buvo pasakojama, kad pamatęs didžių 
meistrų sukurtus paveikslus vaizduojančius muzikos grojimą jis atspėdavo atliekamo kūrinio 
pavadinimą ir konkrečią jo dalį. 

Rašytiniuose šaltiniuose teigiama, kad dar paauglystėje Wang Wei bendrauja su garsiu 
šeštuoju budizmo patriarchu Huinengu. Jo karjera klostosi permainingai: karjeros skrydžius 
imperatorių rūmuose keičia trėmimai menko rango pareigoms tolimose provincijose. Įvai- 
riapusis Wang Wei talentas atsiskleidžia labai anksti, o sulaukęs vos dvidešimt metų jis jau 
yra garsus poetas. Netrukus jis išlaiko aukščiausio rango valdininko valstybinius egzaminus 

Wang Wéi. Sniegu padengta upė ir kalnai. XII a. kopija. Tušas, šilkas 


ir užima aukštas muzikos ritualų kuratoriaus pareigas imperatorių rūmuose. Tačiau po vieno 
skandalingo eksceso su rūmų aktoriais ritualo metu nušalinamas nuo pareigų ir paskiriamas į 
provinciją smulkaus valdininko pareigoms. Ten gyvendamas apie dešimtmetį daug dėmesio 
skiria poezijai ir tapybai. Ankstyvosiose eilėse jaučiamas stiprus Tao Yuanmingo įvaizdžių 
ir poetinio stiliaus poveikis. Jo poezijoje ilgesingai skamba tyros bendraminčių draugystės, 
atsiribojimo nuo visuomeninio gyvenimo ir ieškojimo būties pilnatvės atokiuose kalnuose 
tarp „kalnų“ ir „vandenų“ leitmotyvai, kurie vizualią išraiškos formą suranda ir lyriškuose 
peizažuose. Jis apdainuoja paprasto gyvenimo gamtos prieglobstyje teikiamus privalumus, 
klajūnų šalies keliais ir upėmis patiriamus įspūdžius, išgyvenimus, budistinių vienuolių kla- 
jones ir mintis, nakties ir dvasiškai artimų žmonių meilės grožį. 

Po skausmingai išgyventos mylimos žmonos mirties 730 m. Wang Wei ilgam nusišalina 
nuo visuomeninio gyvenimo, įsikuria vaizdingoje gamtos aplinkoje, greta kalnų. Čia jį lanko 
artimiausi bičiuliai, su kuriais Wang Wei aptarinėja aktualias meno problemas. Šioje vietovėje 
sukuriama daug geriausių jo poezijos ir tapybos kūrinių. Vėliau pakviečiamas darbui į sostinę, 
kur užima įvairias aukštas pareigas, o laisvalaikį skiria kūrybai. Netgi užimdamas aukštas 

valstybines pareigas Wang Wei vertina asketišką paprastą gyvenimo būdą. Netrukus tampa, 
greta Wu Daozi, Li Bai, Du Fu, iškiliausia savo meto meninės kultūros figūra. 

Po karinio 756 m. maišto, nukreipto prieš Tang imperatorių giminę, jis priverčiamas 
tarnauti maištininkams. Po maišto numalšinimo įkalinamas, tačiau aukštas pareigas užimančio 
brolio pastangomis išlaisvinamas ir galiausiai nusišalina į kalnus, kuriuose gyvena asketišką 
čan adepto gyvenimą, kuria eiles, muzikuoja ir tapo budistinių siužetų paveikslus bei peizažus. 
Iš literatūrinių šaltinių žinoma, kad Wang Wei daug dirbo monumentaliosios ir staliūginės 
tapybos srityse, nutapė daug sieninės tapybos kūrinių, imperatorių rūmų paveikslų kolekcijose 
minimi jo neišlikę budistinius siužetus, legendas ir portretus vaizduojantys kūriniai. Tačiau 
kinų tapybos istorijoje jis pirmiausia vertinamas kaip vienas didžiųjų peizažo žanro meistrų. 

Apie Wang Wei tapytojo talentą galime spręsti tik pagal negausias išlikusias kopijas ir jo 
originalus regėjusių vėlesnių kartų menininkų ir meno teoretikų atsiliepimus. Tai iš tikrųjų 
didis tapybos meistras, kuris suformuoja kokybiškai naują, čan estetinių idealų poveikyje 
atsiradusią filosofinio peizažo koncepciją, kuri pripildoma nauju dvasiniu turiniu. Jo kūriniai 
pirmiausia ženklina kinų tapybos istorijoje svarbų posūkį nuo polichrominės į monochrominės 
tapybos principus. Tapydamas peizažus dailininkas dažniausiai pasirenka savo elegišką čan 
pasaulėjautą atitinkančius apsnigtos žiemos motyvus. Tai tikriausiai siejasi ir su jo išpažįstama 
asketiška ir santūria tapybos koncepcija, kurios praktiniam iliustravimui blausios snieguotos 
žiemos prislopintos spalvos atrodė labai parankiomis. Skirtingai nei daugelis jo į spalvingumą 
linkusių amžininkų Wang Wei sąmoningai kūryboje naudojosi tik tušu ir belila, siekdamas 
savo gamtos pasaulio grožio suvokimą perteikti tik jautrių vienos spalvos atspalvių gama. 

Kita svarbi Wang Wei įvesta novacija kinų tapybos istorijoje - visiškai autonomiško 
peizažo žanro teorinis pagrindimas savo traktate, o taip pat ir tapiniuose. Skirtingai nei jo 
pirmtakų kūriniuose, kuriuose peizažas dar yra žmogiškos veiklos apibrėžta sritis, Wang Wei 
kūryboje peizažas jau tampa savitiksliu žanru, kuriame jaučiamas ir jo plačiai kultivuojamos 
peizažo poezijos estetikos poveikis. 

Pavyzdžiui, ilgame monochrominiame peizažo ritinėlyje „Pragiedrulys po sniego iškritimo 
kalnuose prie upės“ atsiskleidžia jo tapybinės koncepcijos poetiškumas, erdvės ir harmonijos 
ilgesys. Paveiksle vyrauja didžiulės dangaus ir ramiai tekančios upės erdvės. Horizonte esančiai 
kalnų linijai būdingas minkštumas ir ritmingas muzikalumas, kurį pabrėžia įvairiuose upės 
krantuose pasirodančios nuogų žiemos medžių išretintos grupelės. Dailininko tapiniams 
būdingas vaizdinių sistemos plėtojimo aiškumas ir lakoniškumas, laisvas platus potėpis; greta 
linijos jis savo peizažuose kaip vieną svarbiausių vaizdinę sistemą konstruojančių elementų 
pasitelkia neryškias tušo dėmes ir jautriausią toninių atspalvių gradaciją. Šis laike besisklei- 
džiantis peizažo ritinėlis dvelkia erdviškumu ir paslaptinga vos ne mistine nurimusios gamtos 
harmonijos atmosfera. 

Autoritetingas tapybos istorijos Zinovas Dong Qichang jj pagristai skelbia monochro- 
minės „pietų mokyklos“ pradininku. Wang Wei tapytojo dėmesio centre yra peizažo žanras, 
kurio įvairių aspektų aptarimui ir yra skirtas jo poetine forma parašytas traktatas „Peizažo 
paslaptys“. Jis prasideda peizažo svarbos aukštinimu, būtinybe pažinti dailininkui giliausią 
gamtos esmę, tačiau pagrindinis dėmesys tekste sutelkiamas daugybės specifinių peizažo kom- 
pozicijos sudėtinių komponentų aptarimui, konkretiems pamokymams, kaip piešti peizažą. 

Traktate „Tapybos paslaptys“ Wang Wei susitelkia ties vidinės grožio esmės gamtoje 
perteikimo peizaže idėja. Kalbėdamas apie peizažo žanro specifiškumą jis pabrėžia dailininko 
sugebėjimą nedidelio peizažo erdvėje prabilti apie didžius ir reikšmingus dalykus, perteikti 
milžiniškas erdves: „Rytai ir vakarai, šiaurė ir pietūs driekiasi priešais akis visoje grožybėje. 
Pavasarį arba vasarą, rudenį, žiemą tiesiogiai gimsta teptuko potepyje“ (Wang Wei, 1962, 
p. 353). 

Wang Wei estetikoje jungiasi daugelio estetinių tradicijų elementai: Gu Kaizhi ir Wang 
Xizhi išplėtoti fengliu estetikos principai, jo bendrapavardžio Wang Wei (415-443), Zong 
Bingo, Xie He idėjos, daoizmo ir ypač čan estetiniai postulatai. Augęs čan vienuolyne, jis 
tiesiogiai perima iš vienuolių čan estetines idėjas. Itin stiprios įtakos jo estetinėms pažiūroms 
turi čan patriarcho Huineng mokymas. Subrendęs Wang Wei palinksta į vienatvę, kontem- 
pliaciją, dievina gamtą, kurios prieglobstyje atranda save ir gauna svarbių impulsų kūrybai. 
Iš čia plaukia jo peizažo estetikai būdinga paprastumo poetika ir dvasingumo kultas. „Kas 
žvelgia į paveikslą, - rašo Wang Wei, - tas pirmiausia siekia įžvelgti dvasią“ (Wang Wei, 
1962, p. 355). Per gamtą jis apmąsto menininko estetinį santykį su supančiu gamtos pasau- 
liu. Šis menininkas ir teoretikas kinų estetikoje įtvirtina ypatingą jautrumą gamtos grožiui. 
Jo kūriniuose, sukurtuose artimai bendraujant su kasdieniu gamtos grožiu, ryškūs dvasinio 
pakylėtumo ir sąmonės nuskaidrėjimo motyvai. Iš čia išplaukia jo estetikai ir peizažo tapybai 
būdinga sunkiai nusakomų sąlyčio su gamta pagimdytų nuotaikų, asociacijų, užuominų kaita. 
Wang Wei kūryboje tapybos ir poezijos elementai taip glaudžiai susipina, kad „kartais net 
susidaro įspūdis, jog šios meno rūšys perduoda viena kitai savo specifinius bruožus“ (Van- 
dier-Nicolas, 1982, p. 45). 

Gvildendamas meninės kūrybos proceso problemas peizažo tapyboje, Wang Wei tei- 
gia, jog piešiant peizažą, „menininko mintis turi žengti anksčiau už teptuko potėpį“ (Wang 
Wei, 1962, p. 354). Remdamasis daoizmo ir čan estetikos postulatais, jis kviečia menininkus 
sąmoningai apsiriboti pačiomis paprasčiausiomis meninės išraiškos priemonėmis, nes tai, 
jo manymu, yra viena svarbiausių talento pasireiškimo prielaidų. Traktate daug dėmesio 
skiriama įvairių techninių, meninės kompozicijos ir specifinių kinų peizažinės tapybos 
estetikai metų sezonų dvasios perteikimo, atskirų peizažo elementų: kalnų, kalnagūbrių, 
uolų, tarpeklių, ūkų, vandens srautų, upių, miškų, konkrečių medžių rūšių ir kitų detalių 

jtaigaus vaizdavimo subtilybéms. Sias teorines 
nuostatas dailininkas praktiškai įgyvendina 
savo peizažo tapybos kūriniuose. 

Kita vertus, teigdamas meninės kūrybos 
proceso spontaniškumą, nurodydamas, kad 
vaizdinys turi atitikti natūralius Dao dėsnius, 
Wang Wei kartu primena substancialių tapy- 
bos dėsnių įvaldymo reikšmę. „Kai ranka prisi- 
liečia prie teptuko ir tušo, - rašo jis, - neretai ji 
blaškosi užsimiršusi... O metai, mėnulio fazės, 
keisdamos viena kitą, juda amžinybėn, ir tep- 
tukas mėgina atskleisti sunkiai apčiuopiamas 
paslaptis. Įžvelgti paslaptingą grožį: paslaptis 
slypi ne daugiaZodZiavime, tačiau tas, kurs mo- 
kosi, kurs išmoko, tegu vis dėlto vadovaujasi 
taisykle, dėsniu“ (Wang Wei, 1962, p. 354). 
Wang Wei, pabrėždamas pamatinių struk- 
tūrinių tapybos principų įvaldymo svarbą, 
kviesdamas nerti į po išoriniu regimu sluoks- 
niu slypinčią gamtos gelminę esmę, iškelda- 
mas dvasios principo prioritetą tapyboje ir iš 
menininko pasirenkamų meninės išraiškos 


priemonių aukščiausiai iškeldamas paprastą 


Jing Hao. Peizažas. X a. pr. Spalvotas tušas, šilkas 


tušą, neabejotinai išlieka svarbus vėlesnėje 
kinų estetikos ir peizažo tapybos istorijoje. 

Jing Hao peizažo tapybos estetika. Vienas iškiliausių IX ir X a. sandūros estetikos ir peizažo 
tapybos meistrų, kurio kūryboje jungiasi mąstytojo, poeto ir tapytojo talentas yra Jing Hao 
(Ching Hao, 855/889-915/923). Jo kūryba yra jungiamoji grandis tarp Tang ir Song epochų 
estetinių idealų. Apie šio įtakingo meno teoretiko ir peizažo tapybos meistro gyvenimą rašy- 
tiniuose šaltiniuose neaptinkame beveik jokių konkrečių duomenų. Fragmentiškus duomenis 
apie jį savo istoriografiniame traktate pateikia Guo Ruoxu. Tik apytikriai žinomi Jing Hao 
gyvenimo metai, kad nemėgdamas visuomeninio gyvenimo šurmulio gyveno atokiai kalnuose 
ir tapybą kultivuoja vardan malonumo. Dailininkas pradeda reikštis dar Tang dinastijos val- 
dymo laikais, po jos žlugimo kurį laiką slapstosi kalnuose tapydamas kartu su artimiausiais 
mokiniais. Vėliau „penkių dinastijų“ valdymo metu grįžta į imperatoriaus rūmus, kuriuose 
užima aukštus valstybinius postus ir reiškiasi kaip profesionalus tapytojas. Jis gyvena šiaurinėje 

šalies dalyje, tačiau savo peizažo tapybos estetikos pamatinémis nuostatomis yra artimesnis 
„pietų mokyklos“ peizažo tradicijoms. 

Jing Hao, kaip ir jo pirmtakai Zong Bing, Wang Wei, Xie He, gvildendamas teorines 
tapybos problemas derina empirinės ir filosofinės meno teorijos nuostatas, nors kartu reiškiasi 
ir kaip vienas didžiųjų savo meto tapytojų. Kartu su konceptualaus teoretiko ir subtilaus dai- 
lininko Jing Hao veržliu įžengimu į kinų dailės pasaulį ženkliai keičiasi peizažo žanro vieta ir 
statusas. Pradedant šio subtilaus meistro kūriniais peizažas netrukus tampa vyraujančiu kinų 
tapybos žanru. Anksčiau vyravęs ankstesniems Tang epochos peizažams būdingas iliustratyvu- 
mas negrįžtamai nuslenka į praeitį. Tada čia iškyla didžios filosofinės prasmės kupinos tiesiogiai 
su žmogaus būtimi, jo santykių su supančiu gamtos pasauliu susietos problemos. Jing Hao 
didinguose peizažuose išryškėja esminis peizažo tapybos estetikoje įvykęs lūžis - visiems lai- 
kams išnyksta uždara nušalinta nuo dailininko asmeninių išgyvenimų paveikslo kompozicijos 
erdvė, atsiveria naujos ontologinės su žmogaus būtimi, jautriausiais jo emociniais išgyvenimais 
susijusios psichologinės erdvės. Suvokėjas judėdamas peizažuose kūrėjo nubrėžtais didžios 
simbolinės prasmės kupinais keliais jau gali įžengti tarp vaizduojamų kalnų, vandenų, upių, 
miškų, atskirų uolų ir medžių atsiveriančias tuščias būties pilnatvės kupinas erdves ir suvokti 
save „iš vidaus“ kaip neatsiejamą didingo gamtos pasaulio dalį. 

Plėtodamas savitą peizažo meno koncepciją Jing Hao atskiria paprastą vaizdavimo būdą, 
paremtą išorinio panašumo principu, nuo gilesnio, kuris pagrindinį dėmesį sutelkia į meno 
kūrinio sudvasinimą, adekvačios harmonijos paiešką. Šio tapytojo peizažuose toliau plėtojamos 
Tang dinastijos laikų Wang Wei kūriniuose išryškėjusios monochrominės tapybos tradicijos. 
„Wang Wei riešas ir tušas, - rašo Jing Hao, - buvo rafinuotas ir subtilus, jo dvasios skambėjimas 
aukštas ir tyras. Jis kūrė vaizdinius meistriškai ir išbaigdamas ir audrindamas mintis apie teisin- 
gą tiesą“ (Jing Hao, 1965, p. 77). Wang Wei tapo jo idealu, sekdamas kūrėju jis formuoja savo 
peizažo tapybos viziją. Apie Jing Hao tapybą galime spręsti pagal negausias išlikusių kūrinių 
kopijas, pavyzdžiui, lyrinių nuotaikų kupinas „Kalnų peizažas“, kuriame vaizduojama paskendę 
ūkuose monumentalių kalnų didingi siluetai, kurių apačioje matyti slėnis su tekančio upelio vos 
nužymėtos linijos. Paveikslas išsiskiria puikia kompozicija, subtilius toniniu sprendimu, jautriu 
grafišku piešiniu. Tapymo stilius nesukaustytas, tapiniams būdingas puikus erdvės jausmas, 
laisvas teptuko judėjimas, paliekantis lyriško santykio su gamta pėdsakus. Savo gyvenimo kelyje 
sukauptą tapytojo patirtį Jing Hao perkelia į dialogo forma parašytą vieną konceptualiausių 
kinų estetinės tradicijos traktatų „Užrašai apie teptuko valdymo būdus“ (Bifa ji), kurio išeities 
tašku tampa polemika su šešiais pagrindiniais Xie He iškeltais tapybos principais, kuriuos jis 
siekia permąstyti ir papildyti naujomis idėjomis bei įžvalgomis. 

Jing Hao - aštraus poleminio proto mąstytojas, kurio tapybai skirtame traktate ap- 
tinkame daug originalių minčių ir subtilių įžvalgų. Jo dėmesio centre yra tapybos plastinių 

galimybiy, menininko kürybinio potencialo, vaizduotés, fantazijos, jkvépimo ir meninés 
kūrybos proceso uždaviniai. Savo mintis jis dėsto atviru dialoginio mąstymo stiliumi, pasitelk- 
damas jauno nepatyrusio dailininko dialogo formą ir puikiai meno subtilybes išmanančio 
gilios simbolinės prasmės kupino vienišo išminčiaus vaizdinį. Šiuose dialoguose skleidžiasi 
Jing Hao polemika su Xie He traktate iškeltomis idėjomis ir siekiama įtvirtinti naujus este- 
tinius idealus. 

Siekdamas paaiškinti tikro meno esmę Jing Hao pasitelkia daugybę sudėtingų loginių 
konstrukcijų ir dedukcijų, iš kurių plaukia principinė išvada, kad tikro meno esmę sudaro ne 
gražių daiktų kūrimas, o svarbiausia yra tai, kad siekiant panašumo pasiekiamas tiesos pažini- 
mas (Jing Hao, 1965, p. 74). Atsakymą į šį esminį estetikos klausimą jis sieja ne su formaliais 
vieno ar kito daikto panašumą tikrovei apibūdinančiais išoriniais formaliais aspektais, o su jų 
gelminés esmės suvokimu. Šį uždavinį jis įgyvendina kritiškai permąstydamas šešis pamatinius 
Xie He iškeltus tapybos meno principus. Jis taikliai pastebi, kad estetinę meno prasmę atspindi 
tik du pirmieji (sudvasintas ritmas ir kaulo arba teptuko pritaikymo) iš šešių, o kiti keturi yra tik 
antraeiliai neesminiai, susiję tik su ribotais grynai techniniais (panašumas, spalva, kompozicija, 
kopijavimas) meno aspektais. 

Konfucinés estetikos adeptas Jing Hao svarbiausiu iš šešių pamatinių Xie He išskirtų 
principų skelbia dvasios principą. „Dvasios principas, - aiškina jis, - reiškia, kad širdis seka 
paskui potėpio judesius ir be jokių abejonių sugriebia vaizdinius. Skambesio principas reiškia, 
kad užslėpti pėdsakai įsitvirtina formose, paruoštose laikantis taisyklių ir nevulgariose. Idėjos 
principas reiškia, kad atsiribojama nuo nereikšmingo, atrenkami esminiai dalykai ir dėmesys 
sutelkiamas į vaizduojamų objektų formą. Gamtos principas reiškia metų laikų kontempliaciją, 
įstabių dalykų paiešką ir sukūrimą tikros tiesos. Teptuko principas reiškia, kad jei meistras 
netgi yra įvaldęs visas taisykles, jis kūrybinio akto metu jas keičia tarsi priešais jį nebūtų nei 
faktūros, nei formos. Teptukas tarsi savaime sklando, pats juda. Tušo principas reiškia, kad 
turi būti geras ir blogas jo ryšys, tirštas ir atskiestas, išgaunantis išorinius ir gilius dalykus 
skirtingų kategorijų objektuose, o taip pat raštų audiniai ir spalvos turi būti natūralūs, tarsi 
būtų sukurtos ne potėpio“ (Jing Hao, 1965, p. 75). 

Traktate daug kalbama apie įvairius dailininko meistriškumą įtakojančius veiksnius ir 
iškeliama grožio (mei) kategorijos svarba. Grožio gelminės esmės atskleidimas čia aiškinamas 
kaip ryškiausias tikro tapybos meistro meistriškumo paliudijimas. Jing Hao pabrėžia menininko 
originalumą, jo individualios stilistinės saviraiškos, kuri pasiekiama tik ilgai ir kryptingai dir- 
bant pasirinktoje kūrybos srityje, svarbą. „Jauni žmonės, - rašo Jing Hao, - mėgsta studijuoti 
tapybą norėdami ką nors sukurti. Jie turi žinoti, kad tapyboje yra šeši pagrindiniai principai: 
pirmas - dvasia, antras - skambesys, trečias - idėja, ketvirtas - gamta, penktas - teptukas, 
šeštas - tušas“ (Jing Hao, 1965, p. 74). 

Tik pasiekęs deramą profesinio meistriškumo lygį, anot Jing Hao, dailininkas atveria sau 
kelius didesnei kūrybinei laisvei ir eksperimentavimui. Traktate išskiriamos trys kokybiškai 
skirtingos tapytojų kategorijos: pirmojoje remdamasis gamta meistras pasiekia trokštamą for- 
mos perteikimo lygmenį, antrajame tapytojas išsibarsto daugybėje smulkių detalių, o kadangi 
„nutapytame peizaže skleidžiasi tik teptukas, o stinga minties peizažas gaunasi vienpusišku“ 
(Jing Hao, 1965, p. 76). 

Aukščiausias kūrybinės dvasios polėkių lygmuo yra pasiekiamas tuomet, kai dailininkas 
pakylėja iki tik didiesiems tapybos meistrams pavaldaus „sudvasinto ritmo“ lygmens. Tikras 
meistriškumas čia suvokiamas kaip visiškas be jokių išorinių pastangų pasiekiamas kūrybos 
betarpiškumas. Iš čia plaukia vėlesnėje estetikoje išryškėjusi tikrų dailės meistrų skirtis nuo 
amatininkų. Kalbėdamas apie tapybos meno kūrinio trūkumus Jing Hao išskiria neesminius, 
priklausančius nuo formos, ir fundamentalius, kurių neįmanoma pašalinti, kadangi jie įtako- 
jami pačios kūrybos prigimties ir dėsnių pažeidimo. 

Li Chengo monumentalaus peizažo samprata. Penkių dinastijų ir Dešimties karalysčių 
laikotarpiu, vadinamu Udai (907-960), ir Šiaurės Song (960-1127) dinastijos valdymo metu 
išsikristalizuoja trys pagrindinės peizažo tapybos stilistinės tendencijos, kurias reprezentuoja 
Li Cheng, Guan Tong ir Fan Kuan. Įtakingas dailės istoriografas Guo Ruoxu šiuos tapytojus 
vadina „įstabiais“ meistrais, pasiekusiais „dieviškumo“ lygmenį ir vaizdingai jų kūrybą paly- 
gina su trikojo indo atraminėmis kojomis. Iš čia plaukia požiūris į juos kaip „neprilygstamus“ 
peizažo meistrus, kurių darbai yra pavyzdys ateities tapytojams. Tačiau toks patetiškas Guo 
Ruoxu teiginys nėra tikslus, nes tolesnėje peizažo tapybos raidoje iš minėtos triados gilesnį 
rėžį palieka tik Li Cheng ir Fan Kuan. 

Pirmosios iš trijų Guo Ruoxu išskirtų stilistinių pakraipų pradininkas yra didis kinų 
peizažo tapybos meistras, poetas, tapybos teoretikas Li Cheng (919- 967). Tai valdančios 
Tang imperatorių šeimos linijos atsišakojimo palikuonis, kuris jaunystėje gauna įvairiapusį 
klasikinį išsilavinimą, o valdant naujai Šiaurės Song dinastijai sparčiai kopia karjeros laiptais 
ir tampa Tapybos akademijos vadovu. Už išskirtinius nuopelnus tapybos srityje jis gavo ir 
kitas aukštas pareigas, imperatoriaus apdovanotas aukso antspaudu su purpurinės spalvos 
juosta. 

Svarbius štrichus apie Li Cheng kilmę, gyvenimą ir kūrybą pateikia kinų dailės istoriogra- 
fas Guo Ruoxu, kuris rašo, kad „jo pirmtakai buvo Tang dinastijos pradininkų giminaičiais. 
Vėliau jie gelbėdamiesi pasitraukė į Inciu, kur įsikūrė. Visi jo pirmtakai buvo savo metu 
žinomais mokslininkais konfucininkais ir valdininkais. Li Cheng siekiai buvo išaukštintai 
ramūs, jis pagarbiai atsisakė karjeros ir šlovės, gerai žinojo kanonus ir istorinius raštus, puikiai 
tapė miško peizažus žiemą. Viršgamtiniai sugebėjimai sudarė [jo] genijaus esmę ir gabumų 
srityje jis stipriai lenkė kitus“ (Guo Ruoxu, 1978, p. 65). Kita vertus, Li Cheng garsėja ne tik 

kaip neeilinio talento tapytojas, poetas, taciau ir 
traktato ,,Peizazo tapybos paslaptys^ autorius, 
kuriame istorija ir teorija harmoningai jungiasi j 
vieningą visumą. Rašytiniai šaltiniai byloja, kad 
jis sukūrė apie 300 paveikslų, iš kurių iki nūdienos 
išliko nedaug XII-XIV a. paveikslų kopijų, kurios 
suteikia galimybę spręsti apie pagrindinius jo pei- 
zažo tapybos stiliaus bruožus. 

Santūraus, pabrėžtinai asketiško gyvenimo 
būdo šalininkas Li Cheng savo pirmtakų Jing 
Hao ir Guan Tong poveikyje susiformuoja naują 
įtaigų monumentalaus peizažo tapybos stilių. Jo 
paveikslai išsiskiria meistriškai brėžiama plona 
muzikalia linija, subtiliai perteikiančia kalnų, me- 
džių ir kitų gamtos elementų kontūrus, jautriais 
spalviniais santykiais, geru kompozicijos jausmu, 
harmoninga skirtingų erdvinių planų ir pagrin- 
dinių sudėtinių peizažo komponentų sąveika. Šio 
tapytojo kūrinius aukštai vertina subtilus žinovas 
Mi Fu, kuris Li Cheng didinguose peizažuose regi 
tapytojo techniką, sugebėjimą išnaudoti tuščios 
neužpildytos erdvės emocinio poveikio galią, kurti 
taip pat laisvai kaip ir pati gamta. Kalbėdamas 
apie Li Cheng peizažus jis sako, kad regėjo tik du 
jo originalus ir kritikuoja tuos kolekcionierius, 
kurie nepajėgia atskirti dailininkų originalų nuo 


Li Cheng. Budistinė šventykla kalnuose po 
lietaus. X a. Spalvotas tušas, šilkas 


menkaverčių kopijų. „Didelių formatų paveikslai, kuriuos šiandien kolekcionuoja kilmingos 


šeimos, - rašo jis, - yra panašūs į vaistininkų iškabas, jiems svetimas natüralumas, jie labai 


vulgarūs. Medžiai [juose] ištaigingi ir [sąmoningai] iškreipti, pušų kamienai išdžiūvę, ploni 


ir gumbuoti iki kraštutinumo, krūmai primena [ryšulius] šakelių ir neperteikia gyvenimo 


jausmo. [Li Chengo kūrinių falsifikatus] daro vulgarios rankos, kurios uzurpuoja jo vardą. Aš 


norėčiau parašyti esė apie neegzistuojantį Li Cheng“ (par. 18, Mi Fu, 1983, p. 162). 


Li Cheng tapiniuose ryškėja peizažo psichologizavimo tendencijos, tapomy gamtos 


vaizdinių siejimas su kūrėjo dvasinėmis būsenomis ir intymiausiais emociniais išgyvenimais. 


Jo peizažuose vyrauja žiemos motyvai, plikos be lapų trapios medžių šakos, miglose paskendę 


didingi kalnai. Į šią harmoningų vaizdinių sistemą įsibrauna ir kuklią kompozicijose vietą 

užimančios lūšnelės, tiltai, pagodos, pavėsinės. Zvelgdamas į šiuos meistriškai nutapytus 
peizažus suvokėjas pajunta sąlyčio su natūralios gamtos grožiu pilnatvę, regi skirtingais metų 
laikais ir paros tėkmėje besiskleidžiančias jos formas. 

Kalbėdamas apie peizažo meno paslaptis ir žmogų supančios gamtos grožį Li Cheng 
pabrėžia, kad „visa tai, kas yra gyva, yra vienybėje su gamta“. Detaliau aptardamas meninės 
kūrybos proceso problemas jis kreipiasi į dailininkus: „Šviesias ir tamsias paveikslo dalis piešk 
pagal poreikius lengvu arba sodriu teptuko potėpiu. Kai jis tik lengvas ar sunkus atsiranda 
netikslumai, klaidos: sausas, silpnas štrichas, paveikslas praranda pagrindus, struktūras. [...] 
Nesiblaškyk taisyklėse, neapversk jų aukštyn kojomis, nekartok vieną ir tą patį. Laisvai ir na- 
tūraliai žaisk teptuku - Štai peizažo meno paslaptis“ (Li Cheng, 1962, p. 364). Savo traktatuose 
jis daug kalba ir apie dailininkui svarbias technines tepymo proceso problemas. „Tapyk ne per 
daug sodriu potėpiu, kadangi tušo gausa žada drumzlinas dėmes, taigi pranyksta švarumas. 
Neverta tapyti perdėm sausu teptuku, kadangi sausas potėpis panaikina paveikslo tariamą 
sultingumą“ (Li Cheng, 1962, p. 361). Iš čia plaukia Li Cheng priesakas: „Venk smulkmenų, 
nes jos panaikina paveikslo gyvybingumą“ (Li Cheng, 1962, p. 361). 

Tai - tikras peizažo tapybos novatorius, kuris pirmasis į savo kūrinius įveda įstrižas ir 
diagonales kompozicijas, išnaudoja skirtingų erdvinių planų sąveikos ir neužpildytų paveikslo 
plotų emocinio poveikio suvokėjui galimybes. Šio dailininko peizažuose suvokėją žavi vaiz- 
dinio visumos perteikimo meistriškumas. Kita jo įvesta į peizažo tapybą naujovė, susilaukusi 
pritarimą gausių jo sekėjų kūryboje, yra pirmojo plano motyvų pateikimo originalumas 
Skirtingai nei Jing Hao ir Guan Tong, jis savo peizažuose pagrindinį dėmesį sutelkia ne į 
tolumoje esančių panoraminių kalnų vaizdų perteikimą, o į pirmame plane tapomų motyvų 
supriešinimą toli plane esantiems vaizdams. 

Todėl savo peizažuose pirmame priekiniame plane esančius objektus uolą, medį, krūmą ar 
medžio šaknis jis meistriškai sugretina su tolumoje vaizduojamais kalnais, miškais. Skirtingai 
nei daugeliui kitų didžiųjų kinų tapybos meistrų Li Cheng peizažams būdinga žema, kaip ir 
Vakarų peizažo tapyboje, horizonto linija, čia vyrauja vadinamosios diagonalinės simetriškos 
kompozicijos principai. Dauguma peizažo vaizdinės sistemos elementų sutelkiama viename 
paveikslo kampe, o kita jo pusė išlaisvinama tuštumai ir neužpildytiems plotams, kurie suku- 
ria plačių erdvių iliuziją. Siekdamas monumentalumo efekto dailininkas išryškina masyvaus 
centrinio vaizdinio svarbą, o antraeiles peizažo detales sumaniai pajungia kuriamos į vieną 
objektą centruotos vaizdinių sistemos vieningumui. 

Čia išryškėja esminiai Li Cheng peizažų simetriškos kompozicinės sistemos konstravimo 
skirtumai lyginant su jo mokytojo ir įkvėpėjo Jing Hao kūriniais. Paveikslų pirmuose planuose 
paliekamos tik menkutės tarsi nukirstos apatinėje dalyje esančių gamtinių elementų uolų, 

medžio šaknų detalės, kurios netrukdo panoraminio gamtos vaizdo jsivyravimui. Ir galiausiai, 
atmesdamas daugeliui kinų peizažo tapybos meistrų būdingą gamtos vaizdavimą iš paslankaus 
judančio požiūrio kampo arba „iš viršaus“, vadinamojo „paukščio skrydžio“ taško, Li Cheng 
panoraminiuose paveiksluose vaizdinių sistemas dažniausiai konstruoja iš fiksuoto esančio 
apačioje ir „žvelgiančio į viršų“ pozicijos. 

Šie dailininko peizažo vaizdinių sistemos kūrimo principai atsiskleidžia paveiksluose 
„Budistinė šventykla kalnuose po lietaus“ ir „Tankus miškas [ir] tolimos kalnų viršūnės“. 
Li Cheng taip pat mėgsta vaizduoti pirmame plane masyvius kalnus ir jų papėdėse ar tar- 
pekliuose tekančius vandens srautus ir ūkuose ar rūkuose paskendusius slėnius. Greta su 
masyviais kalnų vaizdais, tarpukalnėse skendinčiomis rūkų juostomis jo peizažuose regime 
ir erdviškumo autentiško perteikimo siekį. Tapytojas kuria tiek monochrominius, tiek ir 
polichrominius paveikslus. Iš pastarųjų ypatingu spalvingumu ir emocionalumu išsiskiria 
„Nefritinės viršūnės ir vertingieji medžiai“, kuriame pasitelkiant panoraminės kompozicijos 
teikiamas galimybes siekiama perteikti įvairių ryškių vasaros spalvų atspalvius, atbudusios 
gamtos grožį ir harmoniją. Aiškinantis Li Cheng kompozicijos savitumą peizažuose pirmiausia 
įakis krinta jų originalumas, potraukis asimetriškiems komponavimo principams, masyviems 
kalnams, galingiems medžių kamienams su išraiškingomis ir laužytų formų šakų linijomis, 
efemeriškais rūkais kompozicinių sprendimų originalumas, ypatingas tapymo manieros sub- 
tilumas, tušo panaudojimo saikingumas, sugebėjimas sugretinti skirtingus planus ir išgauti 
begalinės erdvės iliuziją. Dong Qichang, vertindamas Li Cheng kūrybą, šį dailininką laikė 
subtiliu čan dvasios išreiškėju, kadangi kurdamas savo paveikslus tarsi užmaršties būsenoje 
įtaigiai perkelia savo dvasios viduje užgimusius vaizdinius. Apie Li Cheng tapymo manierą 
amžininkai, anot Dong Qichang, sakydavo, „kad jis taip taupiai naudojasi tušu, tarsi tai būtų 
auksas“ (Dong Qichang, 1965, p. 105). 

Subtili kompozicija, meninės išraiškos priemonių lakoniškumas ir efektingas tuščios 
erdvės meninės išraiškos galimybių panaudojimas atsiskleidžia jo paveiksle „Žvejys apsnig- 
toje upėje“ Paveikslui būdingi muzikalūs simetriški skirtingų planų ir pagrindinių paveiks- 
lo detalių komponavimo principai. Pirmame plane kairėje pavaizduotas žvejys valtelėje, 
tolumoje antrame plane uolėtas krantas ir medžių grupės. Šios dailininko savybės pasirodė 
įtaigiomis vėlesnių kartų peizažo tapybos meistrams, kurie toliau įvairiomis kryptimis plėtoja 
skirtingas, kaip, pavyzdžiui, Fan Kuan arba Ma Yuanis Li Cheng atskleistas peizažo tapybos 
galimybes. Jo kūriniai susilaukė daugybės kopijų ir dėl savo vertės bei prestižo gausybės 
falsifikatorių. 

Šiaurės Song peizažo estetika (Fan Kuan, Su Shi, Mi Fu, Guo Xi, Li Tang) 


Siaurés Song dinastijos valdymo epocha (960-1127) - tai kartu ir nuosekli Tang epochos tra- 
dicijų tąsa, ir savotiška jos dvasinė priešprieša. Kinų civilizacija, tarsi pajutusi artėjančių naujų 
istorinių sukrėtimų grėsmę, skuba apibendrinti ir susisteminti ankstesniais amžiais sukurtas 
dvasines vertybes. Ši gilaus tragizmo, nerimo, neįtikėtino kinų tautos dvasios kūrybinės ener- 
gijos polėkio epocha - tai savotiškas kinų civilizacijos aukso amžius, kuris išsiskiria pasaulio 
kultūros istorijoje rafinuota estetika, meninių formų ir stilių gausa. Šią epochą N. Vandier- 
Nicolas pavadina „aukštaisiais viduramžiais“, nors daugeliu substancinių bruožų ji artimesnė 
renesansiniams sąjūdžiams. Tang epochos pabaigoje ir atėjus į valdžią Song dinastijai prasideda 
galingas kinų dvasinės kultūros pakilimas, kurį akademikas Nikolajus Konradas pavadina 
„didžiuoju kinų renesansu“ (Konrad, 1966, p. 119-149, 152-281). 

Tai tarpsnis, kuriame suklesti miestų kultūra, iškyla įvairiose meno srityse besireiškiančių 
didžių menininkų sluoksnis, klesti neokonfucinio universalizmo ir humanizmo idėjos, auga 
dėmesys asmenybei, jos vidinių išgyvenimų pasauliui. Daugelis iškiliausių Song epochos po- 
litinių ir valstybės veikėjų buvo garsūs filosofai, istorikai, poetai, tapytojai, kaligrafai, meno 
teoretikai ir kolekcionieriai. Valstybinius aukščiausio rango valdininkams skirtus egzaminus 
galėjo laikyti visi nepriklausomai nuo socialinės kilmės. Pavyzdžiui, XI a. viduryje kas tris me- 
tus rengiamus valstybinius egzaminus vienu metu laikydavo iki septynių šimtų pretendentų į 
įvairius valstybinės tarnybos postus. Sėkmingai juos išlaikę įtakingais savo laikmečio politiniais 
ir valstybės veikėjais tampa poetas, prozaikas, ekonomistas Wang Anshi (1021-1081), mate- 
matikas, astronomas, kartografas, poetas, muzikas Shen Kuo (1031-1095); istorikas, filosofas 
ir Hanlin akademijos narys Sima Guang (1019-1086); poetas, tapytojas, eseistas, kaligrafas, 
vienas kinų estetikos korifėjų Su Shi (1037-1101) plačiai žinomas kaip poetas Su Dongo 
pseudonimu; istoriografas, eseistas ir poetas Ouyang Xiu (1007-1072); kaligrafas, poetas ir 
aistringas daoizmo adeptas Huang Tingjian (1045-1105); tapytojai Li Cheng, Guan Tong, Fan 
Kuan, Li Gonglin (1040-1106) plačiau žinomas Li Longmian slapyvardžiu ir išgarsėjęs savo 
žirgus vaizduojančiais paveikslais; kaligrafijos, tapybos, poezijos genijus, vienas įtakingiausių 
kinų estetikos ir dailės atstovų Mi Fu (1051-1107) ir daugybė kitų. Kūrybinė ir meninė raiška 
jiems neretai buvo nemažiau svarbi jų gyvenimo dalis nei politinė ir valstybinė veikla. Song 
dinastijos valdymo metu toks veiklos sričių susipynimas buvo suvokiamas kaip visiškai natūrali 
išsilavinusio Žmogaus gyvenimo dalis. 

Šiaurės Song dinastijos valdymo epochoje meninis gyvenimas susitelkia imperatorių 
rūmuose, kur skleidžiasi pagrindiniai estetinės ir meninės kultūros reiškiniai. Skirtingai nuo 
galingos Tang imperijos kultūrinės orientacijos į išorines įtakas, Song epochoje kultūra tampa 
labiau intravertinė, intelektualai atsigręžia į nacionalines Han, Jin ir Tang epochose sukurtas 

dvasines vertybes, kurios traktuojamos kaip savotiskas etalonas. Madingos ne uZsieninés, 
o kiniškos kultūros tradicijos, kurios traukia žymiausius šios epochos kūrėjus. Todėl to meto 
teoretikai estetinės kultūros reiškinių visumą linkę vertinti tradiciškai, panaudojant milžinišką 
ankstesnės dvasinės kultūros raidos patirtį. Kinų vaizduojamosios dailės istorijos žinovas Mi- 
chaelis Sullivanas Šiaurės Song dinastijos valdymo pradžią, šimtmetį nuo 950 iki 1050 m., laiko 
svarbiausiu kinų peizažo tapybos raidos tarpsniu, kai buvo parašyta daug teorinių traktatų, 
o talentingi dailininkai keitė vienas kitą (Sullivan, 1999, p. 164-168). 

Tai ypatingas staliūginės tapybos pakilimo tarpsnis, kai klesti Tapybos akademija ir 
sukuriami nuostabiausi kinų civilizacijos pasididžiavimu tapę dailės kūriniai. Tai tapybos 
įsiviešpatavimo menų hierarhijoje ir spartaus jos socialinio prestižo tarp išsilavinusių žmonių 
augimo tarpsnis. Jame išsiskleidžia visos pagrindinės tradicinės kinų vaizduojamosios dailės 
estetikos ir dailės kryptis, išsikristalizuoja ir įgauna klasikines formas pagrindiniai tapybos 
žanrai. Tapybos hierarchijoje iškyla stebėtinu įtaigumu ir metafizine gelme išsiskiriantis peizažo 
žanras. Iš XII a. pradžios imperatoriškos tapybos kūrinių kataloge minimų 6400 dailininkų 
daugiau nei pusė buvo peizažo kūrėjai. Tuo metu greta tradicinės širmų ir ritinėlių tapybos vis 
didesnį populiarumą įgauna peizažai, nutapyti popieriniuose albumų lapuose. 

Song dinastijos valdymo metu tarpusavyje konkuruoja trys pagrindinės estetikos ir 
dailės pakraipos: akademikų, intelektualų ir čan adeptų, kurių idėjos ir kūrybos principai 
veikia vieną kitą. Šis istorinis tarpsnis svarbus kinų vaizduojamosios dailės istorijoje, kadangi 
dramatiškų sukrėtimų kupinoje Song epochoje anksčiau viešpatavusios menų hierarchijoje 
kaligrafijos santykiai su sparčiai besiplėtojančia tapyba keičiasi; kaligrafija palaipsniui už- 
leidžia savo pozicijas Šiaurės Song tapybos tradicijai, kuriai būdingas ypatingas dėmesys 
gamtai, įvairių jos apraiškų įdėmus studijavimas. Joje savitai atsispindi iš daoizmo tradicijos 
išplaukiantys kosmogoniniai požiūriai ir gamtos filosofijos idėjos. Tapytojai ieško intymaus 
psichologinio santykio su vaizduojamais gamtos reiškiniais ir objektais, gamta peizažuose 
pavergia savo atšiauriu didingumu, erdvių bekraštybe. Iki XI a. savo socialiniu statusu tapyba 
dar nepajėgia konkuruoti su kaligrafija, tačiau XI a. dėka svaigaus peizažo tapybos pakilimo ji 
pirmą kartą savo svarba prilyginama „šešiems menams“ (ritualas, muzika, šaudymas iš lanko, 
karietos valdymas, skaičiavimas) ir dėl vietos menų hierarchijos viršūnėje konkuruoja su 
kaligrafija. 

Song dinastijos valdymo laikais kaligrafija išplinta tarp sparčiai gausėjančio valdininkijos 
ir kūrybinės inteligentijos sluoksnio, iškyla per tūkstantis žinomų kaligrafų, parašoma per 200 
kaligrafijos estetiniams principams ir menui skirtų traktatų. Song dinastijos valdymo metu 
kaligrafiją nustelbia peizažo tapyba, todėl didžių kaligrafijos meistrų ratas lyginant su Tang 
dinastijos valdymo laikotarpiu ženkliai susiaurėja. Tai - Yang Ningshi (873-954), Cai Xiang 
(1012-1067), Su Shi (1037-1101), Huang Tingjian (1045-1105), Mi Fu (1051-1107). 

Pereinamoje nuo Tang į Šiaurės Song epochoje didaus peizažo tapybos meistro pagal 
Dao dėsnius sukurtas peizažas šalies intelektualinio elito jau vis dažniau vertinamas aukščiau 
nei kaligrafijos meistrų sukurti kūriniai. Lyginant su Tang epochos intuityviu kompozicijos 
jausmu paremtais peizažais Song epochoje kristalizuojasi naujas filosofinis požiūris į peizažą 
ir pagrindinius jo simbolikos elementus. Išlikę X-XI a. paveikslai ir jų kopijos liudija apie 
ryškėjantį gilesnį kompleksinį požiūrį į visus sudėtinius struktūrinius peizažo žanro kompo- 
nentus: liniją, formą, erdvę, skirtingų erdvinių planų santykius, spalvą, koloritą, kompozicinio 
vientisumo siekį. 

Pereinamosios epochos nuo Tang į Šiaurės Song peizažo sampratą reprezentuoja X a. 
meistrų Jing Hao, Li Cheng peizažai. Juose ryškėja Šiaurės Song peizažams būdingas po- 
traukis monumentalumui, didingiems rimties kupiniems gamtos motyvams, kurie išryškina 
gamtos didybę ir slėpiningą galią. Paveiksluose ženkliai auga jų emocinis dvasinis užtaisas, 
poetiškumas, siekis iškilti virš pilkos kasdienybės ir perteikti paslaptingą kalnų, upių, ramių 
ežerų, audringų kalnų upelių, krioklių, gilių tarpeklių, miškų ir atskirų medžių grupių sąveikos 
harmoniją. Išaukštinto gamtos grožio ir harmonijos perteikimas, jo santykis su paties kūrėjo 
jautriausiomis dvasios būsenomis, nuotaikomis, išgyvenimais tampa daugelio šios pereinamos 
epochos peizažo meistrų kūrybos siekiu. Gamta suvokiama kaip giliausių žmogaus minčių, 
jausmų tarpininkė, per įvairias gamtos apraiškas padedanti surasti atgarsį su kosminiais ritmais 
ir padedanti peizažu išreikšti savo susižavėjimo jausmus. 

Song epochos peizažo tapybos raidai būdingas ypatingas dinamiškumas ir stilistinių 
formų įvairovė, kurią sąlygoja intensyvi kultūros raida ir spartus meno fondo augimas šioje 
nerimstingoje epochoje. Peizažo tapyba yra būtent tas tapybos žanras, kuris jautriausiai 
atspindi šios dramatiškų sukrėtimų ir nusivylimų kupinos epochos prieštaringumą. Todėl 
būtent šiame žanre subtilia simbolių ir metaforų kalba itin giliai atsiskleidžia kinų menininkų 
dvasiniai išgyvenimai. Pasiekusi klestėjimą Šiaurės Song dinastijos valdymo metu peizažo 
tapyba per keletą šimtmečių pereina kelias stilistiškai skirtingas fazes, kurios siejasi su Pietų 
Song ir ją pakeitusia Yuan epochomis. Kiekvienai iš jų būdinga savita estetinių idealų, kom- 
pozicinių sprendimų, vyraujančių motyvų traktavimo, meninės kūrybos principų ir stiliaus 
bruožų visuma. 

Šiaurės Song peizažuose pabrėžiami intelektualiniai ir sąveikos su kaligrafija, poezija 
aspektai; tapytojai ieško intymaus sąlyčio su juos supančiu gamtos pasauliu ir perteikia kūrėjo 
vaizduotėje su idėjų pasauliu ir emociniais išgyvenimais susijusius gamtos motyvus, nuotaikas. 
Taip palaipsniui įsivyrauja monumentalūs gilios filosofinės prasmės ir daugybės poteksčių 
prisodrinti peizažai. Šis monumentalaus peizažo koncepcijos įsivyravimas paaiškinamas ypa- 
tingu filosofiniu ir emociniu šio žanro kūrinių užtaisu, idealiai atitikusiu to meto į meninės 
kultūros klestėjimo fazę įžengusios kinų visuomenės estetinės sąmonės poreikius. 

Šiaurės Song dinastijos valdymo metu išsiskleidusioje peizažo tapyboje regimas naujas 
iš neokonfucinės filosofijos išplaukiantis pasaulėvaizdžio suvokimas, naujų kompozicinių 
schemų laipsniškas įsigalėjimas, kuris tiesiogiai siejasi su neokonfucine estetika, humanistinių 
ir universalistinių tendencijų stiprėjimu. Peizažuose simbolinių vaizdinių pavidalu atsispindi 
daug tuometinį intelektualų žmogų jaudinančių temų, kuriuos perteikiamos pasitelkiant 
subtilią įvairių simbolinę prasmę turinčių gamtos motyvų (kalnai, vandenys, vieniši medžiai, 
giraitės, tuštumos, žmonės, žvejai, valtys, pavėsinės ir pan.) sąveiką. Labai savitas šiuose monu- 
mentaliuose peizažuose yra simbolinis žmogaus ir gamtos santykių traktavimas, kuris padeda 
geriau suvokti ne tiek jį supančių gamtos motyvų, o apskritai vaizdinės paveikslo sistemos 
subtiliai simboliais, metaforomis ir poetiniais įvaizdžiais užšifruotą prasmę. 

Ryškiausi poslinkiai Šiaurės Song epochos pradžioje, lyginant su anksčiau gyvavusia 
Tang dinastijos peizažo tapybos tradicija, išryškėja kokybiškai naujame pasaulio sandaros, 
panoraminių erdvinių problemų pateikime ir žmogaus temos traktavime, kadangi žmogus 
yra suvokiamas kaip neatsiejama humanistinės pasaulėžiūrinės sistemos „Žemė-Žmogus- 
Dangus“ dalis. Peizažo tapyboje ieškoma būdų tobulo žmogaus, išminčiaus, atsiskyrėlio, 
sąmoningai pasitraukusio nuo visuomeninio gyvenimo šurmulio į gamtos prieglobstį ir ieš- 
kančio harmonijos su gamta idėjai perteikimui. Daoistinis „nusišalinimas“, „atsiribojimas“, 
„pabėgimas“, „nutolimas“, vienatvės ilgesys sinkretiškoje neokonfucianizmo estetikoje įgauna 
ypatingą filosofinę prasmę ir peizažo tapybos estetikoje asocijuojasi su daistinei ir čan „meno 
kelio“ ideologijai būdingais „kelio“, „klajonių“, gyvenimo ir kūrybos prasmės, aukščiausios 
harmonijos ir grožio ieškojimo leitmotyvais, kurie įvairiais vaizdinės sistemos elementais, 
simboliais metaforomis persmelkia Šiaurės Song laikų peizažo tapybos estetiką. 

Didieji šio tarpsnio peizažo tapybos meistrai ne kopijuoja supančią gamtą, o žvelgia į ją 
kaip pagrindinį savo studijų ir pasaulio įvairovės pažinimo šaltinį. Iš čia ir plaukia pagrindinis 
peizažo tapybos meistro uždavinys - perteikti maksimaliai apibendrintą gamtos vaizdą. Tai 
sąlygoja ir daugiasluoksnę, daugybės sudėtingų asociatyvinių ryšių susaistytą peizažo seman- 
tiką. Visi paveiksle vaizduojami pagrindiniai motyvai pakylėjami į simbolinio ir metaforinio 
mąstymo lygmenį. Kinų klasikinio periodo peizažuose vaizduojamas ne konkretus gamtos 
pasaulio fragmentas, ne tai, ką regi akis šią konkrečią būties akimirką, o perteikiama filosofinė 
pasaulio regėjimo panorama. Šiaurės Song didžiųjų peizažo tapybos meistrų Fan Kuan, Mi 
Fu, Guo Xi, Li Tang pagrindinis siekis yra gamtos pasaulio didybės perteikimas, todėl žmonių 
figūrėlės jų paveiksluose nesureikšminamos ir išnyksta gamtos didybėje. 

Pasitelkdami skirtingus erdvinius planus, atmosferų pokyčių ir oro srautų judėjimo 
vaizdavimą, Šiaurės Song laikų tapytojai siekia perteikti žmogų supančio pasaulio suvokimo 
erdviškumo jausmą. Iš čia plaukia Šiaurės Song peizažų didingas monumentalumas, panora- 
minis didžiulių erdvių vaizdavimas, naujų peizažo tapybos stilių atsiradimas. Gamtos pasaulio 

objektai didžiųjų meistrų Fan Kuan, Go Xi ir kitų tapomi tiksliai, išryškinant charakterin- 
giausius atskirų detalių bruožus. 

Fan Kuan monumentalaus peizažo dramatizmas. Li Cheng peizažuose išryškėjusius sti- 
liaus bruožus toliau savitai plėtoja kitas didis peizažo tapybos meistras Fan Kuan (990-1030*), 
apie kurį beveik jokių patikimų biografinių duomenų iki nūdienos neišliko. Glaustas žinias 
apie jį aptinkame istoriografo Guo Ruoxu traktate, kuriame rašoma: „Fan Kuan, antrasis 
vardas Zhongli, kilo iš Hajuanio. Jis tapo peizažus, kuriuose li principas derinasi su dvasiniu 
sąlyčiu [su gamta]. Jo sugebėjimai neįprasti ir nuostabūs. Stilius skiriasi nuo Guan Tong ir 
Li Cheng [stilių], o taisyklės, kuriomis remiasi [tapyboje], yra priešingos. Fan Kuan išorė 
atšiauri, kaip senovėje, elgesys nežabotai grubus. Iš prigimties mėgs vyną ir klajones“ (Guo 
Ruoxu, 1978, p. 78). 

Manoma, kad jis kilo iš išsilavinusių valdininkų giminės, jaunystėje įgijo įvairiapusį išsi- 
lavinimą, kurį laiką dirbo valstybinėje tarnyboje, vėliau niekuomet į ją negrįžo ir sąmoningai 
pasirinko nepriklausomo kūrėjo kelią. Fan Kuan buvo menkai žinomas dailininkas, tik vėliau 
tapo daugybės didžiųjų tapybos meistrų kūrybinių siekių idealu. Manoma, kad jis yra Jing Hao 
sekėjas ir Li Cheng tiesioginis mokinys. Skirtingai nei daugelis intelektualų, tik imitavusių tuo 
metu madingo „kalnų atskyrėlio“ įvaizdį, Fan Kuan tokiu buvo tikrovėje. Didžiąją gyvenimo 
dalį jis praleidžia kaip daoistinis atsiskyrėlis Shanxi kalnuose arba klajodamas vaizdingais 
Šiaurės Kinijos kalnų keliais ir takeliais. Jo peizažai atrodo kaip priešingybė rafinuotam Li 
Cheng tapybos stiliui. Fan Kuan gyvenimo ir kūrybos nuostatos yra nuoseklios; išliko drąsus, 
bekompromisiškas, rengė grubaus audeklo rūbais, vartojo paprastą maistą, nevengė vyno ir 
kitų gyvenimo teikiamų džiaugsmų, aplinkinius neretai šokiravo gaivališku ir nesantūriu, 
ignoruojančiu konfucinės etikos reikalavimus, elgesiu. 

Fan Kuan santykiai su tuo metu viešpatavusios akademinės estetikos ir dailės tradicija 
yra nevienareikšmiai. Viena vertus, jis pirmasis atvirai meta iššūkį akademinės mokyklos 
šalininkams, kritikuodamas jų perdėtą dėmesį išoriniams formaliems akademiniams reika- 
lavimams, abejojo praeities meistrų kūrinių pedantiško kopijavimo prasmingumu dailininkų 
rengimo sistemoje. Didžiuoju ir tikruoju dailininko Mokytoju jis skelbia Gamtos grožio ir 
harmonijos įvairovės pažinimą, būtinybę įsiklausyti į slėpiningus jos ritmus. Iš čia plaukia 
išskirtinis Gamtos tiesioginės kontempliacijos svarbos pabrėžimas. Iš tikrųjų, anot amžinin- 
kų liudijimų, Fan Kuan ilgai susikaupęs ir paskendęs mintyse sėdėdavo kontempliuodamas 
gamtos vaizdus, studijuodamas konkrečias detales. Kita vertus, nepaisant akademinės estetikos 
ir dailės kritikos jis kūrė būtent akademinės tradicijos meistrams būdingu monumentalaus 
panoraminio peizažo stiliumi. 

Akademinės estetikos ir dailės korifejus Guo Xi taikliai pastebėjo, kad gamtos didingumą 
ir harmoniją aukštinantiems Fan Kuan peizažams stinga jo mokytojo Li Cheng kūriniams 

büdingo grakstumo ir Zavesio. I$ tikryjy jo kalny 
galią poetizuojančiuose neretai niüriuose, grésmin- 
ga gamtos galia dvelkiančiuose kalnų masyvuose 
neišvysime jo mokytojo darbams būdingo gamtos 
pasaulio suvokimo skaidrumo, vidinio džiaugsmin- 
gumo. Čia vyrauja kitoks dramatiškesnis požiūris į 
gamtą, kuriame atsispindi ir jo asmeninio gyvenimo 
dramos, piktnaudžiavimo alkoholiu pažeistas sun- 
kiai tramdomas charakteris, daoistinis nepasiekia- 
mos harmonijos su supančiu pasauliu ilgesys, noras 
gyventi ramesnį būties pilnatvės kupiną gyvenimą. 
Savo paveikslų pirmame plane dailininkas dažniau- 
siai vaizduoja didelę paveikslo dalį užgožiančius 
aukštus kalnus su giliais tarpekliais. 

Atmetęs dirbtinumo apraiškas dailininkas 
savo peizažus kuria taip pat spontaniškai kaip ir 
gamta. Daoizmo ir čan estetinių idealų įkvėptas 
dailininkas pabrėžia įdėmaus gamtos reiškinių 
stebėjimo ir studijavimo svarbą. Daug mėnesių 
praleidžia klajodamas snieguotais kalnų takais 
ir siekdamas, jo paties žodžiais tariant, nutapyti 
„pačius kalnų kaulus“, autentiškai perteikti kalnų 


dvasią ir vaiskaus žiemos oro atmosferą. Įspūdingų 
formatų peizažuose „Keliautojai po kalnus ir van- 


o Fan Kuan. Keliautojai po kalnus ir vandens 
dens srautus“ ir „Šaltas miškas apsnigtoje lygumoje“ srautus. XI a. pr. Spalvotas tušas, šilkas 


jis, skirtingai nei daugelis kitų amžininkų, išryškina 

žavintį atšiaurios kalnų gamtos didingumą. Pirmasis iš minėtų paveikslų dvelkia ypatinga 
harmonija, rimtimi, subtiliu koloritu ir išsiskiria nepriekaištinga kompozicija. Jis gali būti 
priskirtas prie didžiųjų kinų peizažo tapybos šedevrų. 

Savo daoistinės estetikos dvasios prisodrintame monumentaliame šedevre „Keliautojai 
po kalnus ir vandens srautus“ vaizduodamas link šventyklos judančią mažytę piligrimo figū- 
rėlę dailininkas perteikia kinų peizažo tapybos estetikai būdingą žmogaus ir gamtos pirma- 
pradės vienybės idėją, taip pat kosmose slypinčios tvarkos ir harmonijos principų atspindžius 
gamtoje. Į gamtą čia žvelgiama iš paukščio skrydžio taško, prieš akis paveikslo gerai suręs- 
toje kompozicijoje atsiveria tolimos erdvės. Dailininkas sumaniai išdėsto skirtingus planus 
tarsi supriešindamas masyvaus kalno viršūnę ir mažas klajūnų figūras. Kita vertus, čia savitai 

susipina ir kitos skirtingos zvilgsniy j vaizduojamus reiskinius pirmiausia paties dailininko 
peizazo regéjimo projekcijos, kuriancios ypatinga paveikslo atmosfera. Siekdamas geriau 
perteikti skirtingus planus Fan Kuan pasitelkia įvairias tapymo technikas nuo kruopštaus 
detalių ištapymo iki spontaniškų potėpių laisvai liejant tušą. Tapydamas uolas ir akmenis 
jis pasitelkia savitą ypatingos tekstūros potėpių klojimo manierą, nevengia ir spontaniškų 
vadinamųjų „lietaus lašų“, riebių tamsių kontūrų, žaismingos šviesių ir tamsių paveikslo 
erdvių sąšaukos. 

Fan Kuan nutapyti peizažai Song peizažo tapybos aplinkoje išsiskiria ne tik spontaniš- 
ka tapymo maniera, tačiau ir prėskumu, jiems būdingas sąmoningas ryškaus spalvingumo 
vengimas. Beveik visi išlikę dailininko peizažai apsiriboja siauru kolorito intervalu tarp 
rudos ir rusvos spalvų besiskleidžiančioje atspalvių gamoje. Prėskumo estetika tikriausiai 
apsprendžia ir savitą gamtos motyvų traktavimą, kuriuose spalvingumas nuslenka į antrą 
eilę lyginant su struktūrinių tapybos principų išryškinimu. Santūrumo siekis tikriausiai 
lemia ir dailininko teikiamą prioritetą vaizduoti tuos metų laikus, kai dar neprasiveržia 
žaluma, paslepianti kalnų, medžių formų ir kitų gamtos pasaulio elementų struktū- 
rinius principus. 

Spontaniško Fan Kuan tapymo stiliaus ir belapės gamtos motyvų vaizdavimo įtakos 
augimas regimas ne tik jo stiliaus sekėjų intelektualų peizažo tapybos tradicijoje, tačiau ir 
jiems oponuojančių akademijos narių kūriniuose. Šiuos poslinkius tikriausiai atspindi ir 
epochai būdingų estetinių idealų kaita, susižavėjimas supančios gamtos grožiu, įvairių jos 
apraiškų kontempliavimas tampa neatsiejama šalies intelektinio ir meninio elito gyvenimo 
dalimi. „Pavasarį ūkai ir debesys kalnuose skleidžiasi nenutrūkstamomis eilėmis, ir žmonės 
džiaugsmingi, - rašo Guo Xi, - vasarą kalnai įstabūs, virš jų yra tirštas medžių šešėlis - žmo- 
nės nerūpestingai ramūs. Rudenį kalnai skaidriai-šviesūs, tarsi linguotų ir kristų - žmonės 
griežti. Žiemą kalnai paslėpti tamsios miglos sluoksniu - žmonės pritilę“ (Guo Xi, 1965, p. 84). 
Spontaniška Fan Kuan peizažo tapybos koncepcija gyvuoja daugiau šiaurinėje šalies dalyje. 
Po mirties dailininkas pripažintas vienu didžiųjų kinų peizažo tapybos meistrų. 

Intelektualų (wenrenhua) mokyklos iškilimas. Šiaurės Song peizažo tapyboje išsikrista- 
lizuoja dvi pagrindinės kryptys, kurios, aktyviai veikdamos viena kitą, formuoja estetinius 
epochos skonius. Tai - wenrenhua (wenženhua, - „intelektualų“), arba menininkų-moks- 
lininkų (Su Shi, Mi Fu, Wang Ting Yuan) ir akademinės (Imperatoriškos dailės akademijos 
narių) Guo Xi, Ma Yuan, Xia Gui, Ma Lin, čan peizažo tapybos atgimimo epocha išryškėja 
XIII-XIV a. Ribos tarp pirmųjų dviejų tarsi antipodiškų krypčių nėra griežtos priešpriešos. 
Akademinės pakraipos šalininkams būdingas respektabilumas ir griežtesnis objektyvisti- 
nis požiūris į pagrindines meno problemas, tuo tarpu intelektualai pabrėžia subjektyvius 
aspektus. 

Kinų renesansinés kultūros rafinuotumas ir naujų meniškos asmenybės saviraiškos 
galimybių ieškojimai savitai atsiskleidė intelektualų mokyklos šalininkų kūryboje. Daugelis 
kinų kultūros žinovų jų estetines teorijas ir meną pagrįstai laiko vienu įstabiausių pasaulinės 
kultūros reiškinių. Paženklintoje stipraus daoizmo, čan ir fengliu estetinių idealų poveikio 
intelektualų mokykloje savitai reiškiasi kinų renesanso menininkų kūrybai būdingas univer- 
salizmas, artististiškumas, filosofinės potekstės gelmė. 

Wenrenhua mokyklos pavadinimas kilo iš wen ren sąvokos, kuri reiškia intelektualų 
pokalbį arba tikros, autentiškos humanistinės kultūros principus įvaldžiusius žmones. Pir- 
masis terminą wenrenhua -išsilavinusių / kultūringų žmonių / intelektualų / literatų tapyba) 
į estetikos istoriją įveda garsus kinų meno teoretikas Dong Qichangas (1555-1636), kuris 
tampa pirmuoju šios mokyklos istorijos, estetinių pažiūrų ir meno praktikos tyrinėtoju. 
Kinų ir europietiškuose tyrinėjimuose terminas wenrenhua verčiamas kaip „intelektualai“, 
„mokslininkai“, „literatai“. Estetikos ir menotyriniuose tekstuose sąvoka wenrenhua vartojama 
dviem pagrindinėmis prasmėmis: plačiąja, kalbant apie iš aukščiausio kilmingos aristokratijos 
sluoksnio kilusius neprofesionalius (šis terminas klaidina, nes jie buvo aukščiausios prabos 
menininkai, kurie iš savo kūrybos nesipelnė) kinų menininkus intelektualus. Jie, neretai bū- 
dami aukšto rango valdininkais, kultivuoja kaligrafiją, tapybą, poeziją, muziką ir kitus menus 
„vardan malonumo“, negaudami už tai jokio piniginio atlyginimo. Siaurąja prasme wenren- 
hua terminas naudojamas kalbant apie Šiaurės Song dinastijos valdymo metu Su Shi ir Mi Fu 
aplinkoje susiformavusį intelektualų ratelį, kurio idėjos ir meninės kūrybos principai išplinta 
pagrindiniuose kinų meno centruose. 

Šios krypties pavadinimas su intelektualų ir mokslininkų sluoksniu siejamas neatsitiktinai, 
kadangi tradicinėje kinų kultūroje menininko (kaligrafo, tapytojo, poeto, rašytojo, muziko) 
tapsmas prasidėdavo nuo mokslinių žinių ir aukštos estetinės kultūros principų įsisavinimo. 
Riboto intelekto ir neturintis plačios humanitarinės kultūros, neišlavinto estetinio skonio ir 
nejvaldes „trijų didžiųjų menų“ subtilybes asmuo galėjo pretenduoti tik į amatininko, bet ne 
iškilų menininko intelektualo vardą. 

Kinų kultūros istorijoje keletą šimtmečių gyvavusios intelektualų mokyklos branduolį vi- 
suomet sudaro šalies intelektualinis elitas: kilminga aristokratija, aukščiausio rango valdininkai, 
žymūs mokslininkai, neretai imperatoriškų šeimų nariai, išsiskiriantys aukšta humanitarine 
kultūra ir ryškiais meniniais sugebėjimais. Šie rafinuoto skonio estetai, eruditai, subtilūs įvairių 
meno rūšių žinovai, aistringi senosios dailės mėgėjai ir kolekcionieriai rašė estetinius veikalus 
ir praktikavo įvairias meno formas „vardan malonumo“. Demonstratyviai pabrėždami savo 
„neprofesionalumą“, absoliutų mąstymo ir kūrybos nepriklausomumą, jie mėgsta ironizuoti 
norminės akademinės estetikos nuostatus, griežtai kritikuoja Tapybos akademijos šulų kūry- 
bą. Intelektualai atsiriboja nuo amatininkų ir nuo profesionalių dailininkų, ypač Akademijos 

narių. Į savo kūrybą jie žvelgia ne kaip į profesiją, o kaip į mena menui, t. y. nepaprastai 
svarbią savo dvasinio gyvenimo sritį, autentišką kūrybingos asmenybės saviraiškos formą. 

Wenrenhua mokykla nebuvo vienalytė, amžių tėkmėje jos estetinė teorija, meninės 
raiškos formos, santykiai su akademikų ir čan estetinėmis tradicijomis pastebimai keičiasi. 
Ilgainiui joje ryškėja dvi pagrindinės pakraipos: „autsaiderių“ ir „konformistų“. Pirmosios 
šalininkai būtinu priklausymo wenrenhua mokyklai požymiu skelbia samoninga opoziciją 
kultūrinėms, politinėms visuomenės nuostatoms, neigdami bet kokį ryšį su valstybinėmis, 
religinėmis institucijomis ir valdymo struktūromis. Šios asmenybės, sąmoningai pasirin- 
kusios nonkonformistinę poziciją ir atsisakiusios valstybinės karjeros teikiamų patogumų, 
išsigelbėjimo ir harmonijos dažniausiai ieškojo nusišalindamos į gamtos prieglobstį, kuris 
mąstančiam ir subtiliai jaučiančiam padeda pabėgti nuo smulkių kasdienybės rūpesčių ir 
suvokti būties bekraštybę. 

„Jei nepavyko tarnyba rūmuose, - rašo garsus kinų renesanso ideologas Han Yu, - tuomet 
lieka tik išeiti į miškus ir kalnus. Tačiau miškai ir kalnai tinka tik tiems, kas pajėgia savaran- 
kiškai tobulėti, išsaugodami rimtį ir nesidomėdami pasaulio gyvenimu. Jei dvasią jaudina 
pasaulio gyvenimas, tuomet [eiti į miškus ir kalnus] neįmanoma“ (Problema čeloveka, 1983, 
p. 182). Natūralios žmogui palankios erdvės ieškojimas miškuose ir kalnuose buvo suvokia- 
mas kaip patikimas kelias asmenybės dvasinio apsivalymo, sąmonės nuskaidrėjimo kelias ir 
aiškinamos kaip viena „meno keliui“ paskirtos būties formų. 

Kiti intelektualai nuolatos blaškosi tarp idealų ir konformizmo. Dauguma jų, kaip aukšto 
rango valdininkai, tarnaujantys imperatoriui, yra priversti dalyvauti svetimose jų prigimčiai 
ritualizuotose valstybės valdymo struktūrose. Čia ir slypi jų dramatiškų gyvenimo kolizijų 
šaknys. „Aš nuo pasaulio nebėgu, - sako Su Shi, - tačiau pasaulis ir Aš, deja, esame svetimi 
vienas kitam.“ Konfucinių ritualų apibrėžtame „paradiniame“ savo gyvenimo lygmenyje 
intelektualai turi paklusti etiketui, o kaip savarankiškos kūrybingos asmenybės, jaučiančios 
savo vertę ir siekiančios išskleisti savo kūrybines galias, bėga nuo reglamentacijos į sponta- 
niškų daoistinių ir čan estetinių idealų pasaulį. Kritiniais gyvenimo momentais, kai bręstantis 
disharmonijos jausmas pastūmėdavo intelektualus į kraštutinę vidinio apsisprendimo būse- 
ną, arba išlikdavo konformistai, arba po dramatiško blaškymosi jie pribręsdavo ryžtingam 
žingsniui, kuris tradicinėje kinų kultūroje dažniausiai vesdavo į daoistų atsiskyrėlių bei čan 
vienuolių kelią. Išoriškai žvelgiant, pastebi J. Paperis, wenrenhua šalininkas ne visuomet buvo 
romantikas ir daoistas atsiskyrėlis, kokį jį regėjo vėlesnių kartų žmonės. Jis galėjo sąmoningai 
sukurti tokį įvaizdį, kad suteiktų didesnę vertę savo kūriniams, visą gyvenimą likdamas pa- 
vyzdingas valdininkas. Daugelis, reikia pripažinti, pašaukimo skatinami, išeidavo iš tarnybos, 
pasitraukdavo į kalnus (ypač politinių suiručių metu), „išreikšdami individualią Dao kelio 
įgyvendinimo patirtį meno kūriniais“ (Paper, 1985, p. 5). 

Intelektualams büdingas radikalus gyvenimo ir kürybos principy keitimas tradicinéje 
kinų kultūroje buvo plačiai paplitęs reiškinys, aiškinamas kaip natūrali nonkonformistinio 
pasirinkimo pasekmė. „Meno keliui“ atsidavę autsaideriai tradicinės kinų kultūros, estetinės 
minties ir meno istorijoje įgauna svarbų vaidmenį, kadangi naujų meno stilių ir amžių tėkmėje 
toliau mina nenuolankios, maištingos dvasios menininkų kelią. Būtent jie padėjo išsaugoti 
aukštą Kinijos estetinės minties ir meninės kultūros lygį. Wenrenhua sąjūdžio pradininkai ir 
pagrindiniai teoretikai yra du minėti XI a. antrosios pusės Song epochos korifėjai Su Shi ir Mi 
Fu, kurių artimiausių draugų ir vienminčių ratelyje palaipsniui susiklosto šios mokyklos este- 
tiniai principai. Intelektualų estetikoje savitai jungiasi daoizmo, čan, konfucianizmo idėjos. Iš 
Konfucijaus ir neokonfucianizmo ideologijų jie perima humanizmo, universalumo, kilnios ir 
moraliai tyros asmenybės (junji) idealą, kadangi tradicinėje kinų estetikoje teigiama, kad tikro 
meno kūrėjas negali būti prastas (xiaoren) žmogus. Daoizmo estetika intelektualams priimtina 
dėljos aukštinamo natūralumo, spontaniškumo, asmenybės autonomijos ir kūrybinės laisvės. 
Su čan estetika juos sieja intymumas, gelminės reiškinių esmės ieškojimas, neišsakymo poetika. 

Itin stiprų poveikį intelektualų estetikai turi fengliu ir šios mokyklos pirmtako Wang 
Wei (701-761) idėjos. Neatsitiktinai Mi Fu intelektualų gyvenimo ir kūrybos principus sieja 
su „vėtros ir srauto“ šalininkų skelbiamais idealais. Fengliu estetikoje intelektualai surado 
autentiškos artistiškos asmenybės idealą, kelią, padedantį priartėti prie profaniškam pasauliui 
svetimų absoliučių dvasinių vertybių. Jiems itin imponuoja „meno kelio“ idėja, menų vienovės 
aukštinimas, išsilaisvinimas iš socialinių konvencijų įtakos, spontaniškos kūrybos ir meninės 
veiklos kaip aukščiausios būties iškėlimas. 

Mi Fu ir jo aplinkos intelektualai savo idealus suranda Jin (265- 420) dinastijos laikų me- 
nininkų, ypač fengliu sąjūdžio meistrų, naujumo ir absoliučių vertybių siekiuose. Intelektualų 
sąjūdžio kaligrafijoje ir tapyboje Mi Fu ir jo artimiausias bičiulis Su Shi aukština glaudžios menų 
sąveikos idėją. Su Shi rašo greitraščiu ir savo kaligrafijose drąsiai keičia tradicijas, o, Mi Fu, 
remdamasis įvairiais tradiciniais stiliais, ieško naujų kaligrafijos raidos kelių. Jis žavisi Wangų 
šeimos atstovų kaligrafijoms būdingų vitališkos energijos polėkių galia, sugebėjimu priešintis 
likimo smūgiams. 

Svarbiausiais kaligrafijos vertės kriterijais Mi Fu laiko senumą, išlaikiusį laiko išbandy- 
mus, o taip pat stiliaus rafinuotumą, spontaniškumą, muzikalumą, kompozicinės visumos 
ir jos sudėtinių dalių harmonijos jausmą. Kita vertus, jis aukština spontanišką menininko 
„Žaismą teptuku“, sugebėjimą Zongliruoti juo tarsi kalaviju. Mi Fu, kaip ir kaligrafijos ge- 
nijus Wang Xizhi bei kiti fengliu šalininkai, neretai elgiasi ekscentriškai, kaligrafijoje siekia 
maksimalaus saviraiškos autentiškumo, itin vertina technines amato galimybes. Svarbi jo 
kaligrafinės estetikos nuostata yra „idėjos piešimo“ (sei) principas, kurio esmė - energetinio 
idėjos gyvybingumo perkėlimas kaligrafišku teptuko judesiu iš vidinio asmenybės pasaulio 

j meno kürinio vizualines struktüras. Bütent unikaliame meno stiliuje jkünyta individualia 
kaligrafo energijos sklaida Mi Fu skelbia savitu stilistiniu kiekvieno didaus kaligrafo bruoZu. 
Iš čia plaukia jo įsitikinimas, kad skirtingai nei tapyboje, tikro kaligrafijos meistro šedevrų 
neįmanoma nukopijuoti (Zavadskaja, 1983, p. 40). Mi Fu iš tikrųjų yra unikalaus talento ka- 
ligrafijos meistras, kurio išsiskirianti artistiškumu ir ypatinga minkšto ekspresyvaus stiliaus 
elegancija kūriniai turi didžiulį poveikį tolesnei kaligrafijos raidai. 

Mi Fu, savo „Tapybos istorijoje“ tarsi skelbdamas wenrenhua šalininkų credo, kalba 
apie valdovų šlovės niekingumą. Tęsdami „vėtros ir srauto“ estetikos tradiciją, intelektua- 
lai pagrindinėmis meno funkcijomis laikė ekstazišką dvasios pakilimą, gebėjimą suartinti 
žmones, išreikšti jautriausius menininko dvasios polėkius, teikti vidinį pasitenkinimą. Pasak 
E. Zavadskajos, „Mi Fu ir jo draugams išmintis, tai - buvimas, būtis tiesoje, o ne žinojimas 
apie save. Jie neleido sau vardan analizės patogumo skaidyti, tyrinėti kaip kažką nekintamą 
tai, kas savo esme yra vientisa ir nekintama“ (Zavadskaja, 1983, p. 6). 

Wenrenhua šalininkai žvelgia į kūrybą dvejopai. Pagrindiniai meno kūrinio vertės kri- 
terijai jiems yra intelektualumas, tobulas meistriškumas, stiliaus grynumas, autentiškumas, 
rafinuoto elito skonio atitikimas. Kita vertus, kalbėdami apie tikrą meną jie nuolatos pabrėžia 
ir įtaigų emocionalumą, sugebėjimą sukelti stiprius išgyvenimus. Intelektualai, kaip ir fengliu 
šalininkai, savo kūrinius kontempliuoja toje aplinkoje, kurioje jie gimsta. Intelektualai siekia 
atgaivinti „vėtros ir srauto“ šalininkams būdingą glaudaus tarpusavio įvairių sričių menininkų 
dvasinio bendravimo tradicijas. Kolektyvinis kūrinių kontempliavimas, aptarimas, diskusijos 
apie didžiųjų praeities meistrų kūrybą, jų kūrinių privalumus, trūkumus, iškeltas idėjas ne 
tik suartindavo juos tarpusavyje, padėjo jausti išrinktųjų dvasinę giminystę, tačiau ir skatino 
reiklesnį požiūrį į kūrybą, vertė tobulėti. Jiems taip pat artima ir fengliu šalininkų aukštinamas 
spontaniškumo iškėlimas meninės kūrybos procese, požiūris į kaligrafiją kaip tobulą meninės 
saviraiškos formą. 

Būdami aistringi kolekcionieriai, geri praeities meno žinovai, intelektualai atsidėję 
renka senienas, jas sistemina, plečia savo kolekcijas dažniausiai keisdamiesi savo kūriniais 
su kolegomis ir draugais, kadangi meno kūrinių pardavinėjimą laiko negarbingu. Pasak Mi 
Fu, intelektualai jaučia panieką meno kūrinių įsigijimui už pinigus. „Ar ne todėl kaligrafijos 
kūriniai cirkuliuoja keičiantis jais? Toks būdas yra subtilesnis“ (Ten pat, p. 111). Tačiau Mi Fu 
ne tik aistringai kolekcionuoja vaizduojamosios dailės kūrinius, tačiau ir meistriškai atliktus 
senovinius tušo laikymo indelius. Anot liudininkų, jis labai vertino unikalių formų ir spalvų 
akmenis, kuriuos aistringai medžiojo ir labai brangino. Gavęs neįprasto grožio akmenis jis 
neretai nešiojo juos su savimi. Traktatuose, rašoma, kad vieno ritualo metu jis apsirėdęs aukšto 
valdininko apranga nuolankiai nusilenkė unikaliam akmeniui ir pavadino jį dėde. Už tai buvo 
atleistas iš pareigų. 


314 


MENOTYRINES VAIZDUOJAMOSIOS DAILES ESTETIKOS IR MENO RAIDA 


Intelektualai plėtoja fengliu meistrams būdingą universalizmą, siekia tobulai įvaldyti įvairių 
meno rūšių išraiškos priemones. Jų kūriniuose tapyba glaudžiai siejasi su kaligrafija, poezija, 
muzikinės ritmikos elementais. Todėl įvairiomis variacijomis intelektualų bendrijoje paplinta 
šie teigimai: „Poezija- tai tapyba be formos, o tapyba tai - poezija be žodžių“ (Su Shi), arba 
„Kaligrafas turi būti tapybos meistras, o tapybos meistras - kaligrafas, kadangi iš prigimties tai 
vienas menas“ (Dong Qichang). 

Intelektualai neteikia pirmenybės nė vienai meno rūšiai, kadangi jie visur ieško menų 
sintezės, jų vidinio sąryšio. Kurdami tapybos ir kaligrafijos kūrinius, jie remiasi poezijos, lite- 
ratūriniais įvaizdžiais, metaforomis ir, priešingai, vaizduojamosios dailės priemonėmis siekia 
perteikti poetinės minties polėkius. 

Nepaisant principinio visų menų vienybės principo, meninėje praktikoje intelektualai, 
kaip ir fengliu šalininkai, ypatingą pagarbą jaučia kaligrafijai. Toks požiūris paaiškinamas ne 
tik suvokiama šio meno techninių principų įvaldymo svarba dailininkui, tačiau pirmiausia jų 
orientacija į subjektyvios kūrėjo dvasios išraišką. Spontaniškoje kaligrafijoje, jos gaivališkoje 
energetikoje, techninių priemonių subtilybėse intelektualai regi autentiškos tapybos ištakas. Su 
Shi ir Mi Fu nuolatos kalba apie neišsemiamas kaligrafiško teptuko judėjimo galimybes spon- 
taniškai perteikiant tapomo objekto dvasią. Kaligrafijoje juos žavi galingas energetinis užtaisas, 
intymumas, spontaniškumas, improvizacijos laisvė, kūrybos proceso atvirumas, sugebėjimas 
tiesiogiai perteikti menininko kūrybinės energijos pulsavimą. 

Intelektualų estetiniai apmąstymai pirmiausia yra sutelkti į gerai pažįstamas menininko, 
jo santykių su išoriniu pasauliu, meninės kūrybos proceso ir įvairių menų sąveikos problemas. 
Autentiška kūryba jiems neatsiejama nuo menininko juslių tobulinimo, sugebėjimo susilieti 
su Visatos harmonija, techninių kūrybos įgūdžių tobulinimo. „Tikros išminties ir įkvėpimo 
ženklai, anot wenrenhua estetikos, yra dvi sąvokos: mogi - paslaptingas glaudus menininko 
ryšys su universalijomis, ir shenhuei - harmoningas sąskambis su pasaulio sąranga, atgarsis į 
jo ritmus, harmoningas santykis su vientisa Visatos dalių struktūra, kurią įtraukia į save meni- 
ninkas, esantis šios sudėtingos struktūros centre“ (Zavadskaja, 1983, p. 7). Iš čia kyla išskirtinis 
intelektualų dėmesys gamtos pasauliui ir peizažo žanrui. Tačiau vaizduodami gamtos stichijų 
grožį, jie laikosi ne objektyvistinės, o subjektyvistinės estetinės koncepcijos. Savo įstabiuose 
peizažuose Su Shi, Mi Fu, Ni Tsan, Wu Zhen ir kiti peizažo tapybos meistrai nesiekia tikroviškai 
atvaizduoti išorinį pasaulį, gamtos reiškinius, bet išreikšti jautriausius savo dvasios poslinkius, 
vidinius išgyvenimus. 

Į ekspresionistinę intelektualų meninės kūrybos koncepciją dėmesį atkreipia J. Fonteinas, 
kuris pastebi, kad ankstesnių epochų dailininkai buvo linkę įprasminti gamtos vertę, o wen- 
renhua meistrai pradeda žvelgti į peizažą kaip į savo nepakartojamos kūrybinės individualybės 
išraiškos sritį. Jie siekia adekvatumo poezijoje, kaligrafijoje, ir tapyboje „juos labiau domina 

tapybinė asmeninių išgyvenimų išraiška nei pasinérimas į gamtos esmę“ (Encyclopedia of 
World Art, 1960, t. 3, p. 540). 

Ekspresionistinė meninės kūrybos samprata intelektualų estetikoje sąlygoja svarbų spon- 
taniškumo vaidmenį. Mi Fu pateikia vaizdingą epizodą, kuriame atsiskleidžia intelektualams 
būdingas požiūris į meninės kūrybos procesą. Jis prisimena, kad tapydamas bambuko stiebus 
Su Shi vienu meistrišku teptuko brūkšniu iš apačios į viršų sukurdavo vientisą vaizdinį. Į 
klausimą, kodėl jis netapo bambuko stiebų paeiliui, dailininkas atsakė: „Argi bambukas taip 
auga?“ Šis epizodas liudija, kad wenrenhua tapybinė estetika - tai savita idėjų tapybos estetika, 
kurioje itin svarbus dailininko įsigilinimas į vaizduojamo objekto esmę, susitapatinimas su 
juo. Vėliau meninės kūrybos procesą vainikuoja spontaniškas menininko kūrybinės dvasios 
polėkis, iš kurio žaibiškai gimsta vientisas meno kūrinio vaizdinys. Iš čia kyla intelektualų 
kūriniams būdingas emocionalus išraiškingumas, ekspresyvumas, minties talpumas, neįtikė- 
tinas potėpio lengvumas, kūrybinio akto dZiaugsmingumas, stilistinės raiškos virtuoziškumas, 
meninių įvaizdžių glaustumas, simboliškumas, filosofinės potekstės gelmė. Hedonistinė meno 
funkcija, meno sugebėjimas teikti džiaugsmingumą Su Shi, Mi Fu ir kitų intelektualų estetikoje 
iškyla kaip vienas svarbiausių meninės kūrybos stimulų, įtraukiančių menininką į magiškos 
galios turinčių aukščiausių kūrybos akto teikiamų dvasinių vertybių pasaulį. „Šis wenrenhua 
pasaulis buvo kultūros kamieno šerdis, pasaulis, kuriame skleidėsi tiesa ir grožis (Dao ir wen). 
Jis svetimas laikinam suterštam niekingų aistrų bei melagingų vertybių pasauliui“ (Zavadskaja, 
1983, p. 6). 

Su Shi estetika ir menas. Reikšmingiausia wenrenhua mokyklos figūra ir įtakingiausias 
šios krypties ideologas yra Su Shi (1036-1101). Tai ne tik didis mąstytojas, kaligrafas, tapyto- 
jas, meno teoretikas, bet ir garsus poetas (literatūrinis slapyvardis Su Tung po). Jo gyvenimo 
kelias tragiškas: po svaiginančios karjeros seka nemalonės, ištrėmimai, vėliau - reabilitacijos. 
1092 m., valstybės veikėjo karjeros apogėjuje, kai ėjo įtakingo karo ir ceremonijų ministro 
pareigas, aplankęs šventovę netikėtai radikaliai pakeičia savo pasaulėžiūrines nuostatas ir 
gyvenimo būdą. Išvykęs iš sostinės į nuošalų gamtos prieglobstį jis atsideda kūrybai. Šis 
poelgis tarsi patvirtina intelektualų skelbiamos gyvenimo ir kūrybos filosofijos vieningumą. 
Nesėkmės Su Shi persekioja netgi po mirties, kai daugelis jo tapybos kūrinių imperatoriaus 
įsakymu sunaikinama, o išlikę kūriniai vėliau tampa imperatoriškų kolekcijų pasididžiavimu. 

Oponuojantis akademikams Su Shi savo pasaulėžiūros nuostatomis artimiausias yra 
daoizmo ir čan estetikos šalininkams. Jo gyvenimą ir kūrybą persmelkia maksimalistiniai 
siekiai, būties pilnatvės ieškojimas gamtoje, įvairiuose kūrybinės veiklos srityse ir tragiškas 
žmogiškos būties laikinumo suvokimas. Iš čia plaukia stiprus gamtos grožio ir harmonijos 
ilgesys, vienatvės, laiko tėkmės, žmogaus būties trapumo pojūtis. Į gyvenimą jis žvelgia kaip 
į trumpalaikį blykstelėjimą nenutrūkstančiame būties virsmų verpete ir gyvenimo prasmę 

regi glaudziame salytyje su pirmaprade gamtos harmonija. Iš tikrųjų Su Shi pasaulėjautai ir 
kürybinei jausenai labai svarbus yra tiesioginis santykis su žmogų supančiu gamtos grožiu. Sia 
tema aptinkame daugybę pamąstymų jo dienoraščiuose ir laiškuose artimiausiems draugams, 
kuriuose prisipažįsta, kad bet kurioje vaizdingoje gamtos vietoje jis gali jausti kūrybos teikiamą 
džiaugsmą ir palaimą, kadangi mintimis „klajoja ne daiktų, o aukštesniame dvasios pasaulyje“. 
Viename iš savo laiškų jis rašo: „Mano namas stovi prie pat upės kranto. Priešais mano langą 
į dangų stiebiasi įstabūs kalnai su stipriais vėjais, plaukiančiais debesimis ir skaidriais ūkais 
atskleidžiančiais man šimtus kartų per dieną besikeičiančius vaizdus. Niekuomet anksčiau 
nebuvau toks laimingas“ (Su Shi, 1997, p. 378). Šie artimą impresionistams estetinį gamtos 
grožio suvokimą išreiškiantys poetiški Su Shi žodžiai rodo, kokia jam svarbi yra ne tik gamta, 
tačiau ir su harmonijos suvokimu tiesiogiai susijusi hedonistinė meno funkcija. 

Skirtingai nei jo bendražygis Mi Fu, Su Shi nedėsto savo estetinių požiūrių traktatuose, 
tačiau paskleidžia juos įvairiuose užrašuose, esė, dienoraščiuose, laiškuose ir poetiniuose kū- 
riniuose. Glaustuose prisodrintuose filosofinių motyvų esė jis svarsto apie žmogiškos būties, 
kūrybos prasmę, apmąsto praeityje gyvavusių dailės stilių svarbą kinų meno istorijai. Ji mano, 
kad visi pagrindiniai tapybos stiliai jau pasiekė savo išbaigtumo fazę, todėl atėjo tokia dailės 
istorijos raidos pakopa, kurioje dailininkams belieka savaip atgaivinti gyvavusių didžių meistrų 
kūrybos laimėjimus ir ieškoti naujų vaisingų kūrybos kelių. 

Su Shi, rašydamas apie intelektualus, pasitelkia „tapytojų valdininkų“ terminą, savo klasi- 
fikacinėje sistemoje pirmiausia kreipdamasis ne į kūrėjų estetines pozicijas, talentą, skiriamuo- 
sius meninio stiliaus bruožus, o į socialinį šios tradicijos šalininkų statusą. Toks požiūris jam 
padeda kinų estetinės minties istorijoje nubrėžti aiškią skiriamąją liniją tarp kūrybinės laisvės 
principus išpažįstančių intelektualų, kuriančių vardan malonumo, ir profesionalių Tapybos 
akademijos narių. Pastarieji dirbdami griežtai ritualais reglamentuotoje imperatoriaus rūmų 
aplinkoje privalėjo taikytis prie oficialių visuomenėje viešpataujančių estetinių nuostatų, val- 
dovų ir kitų didžiūnų skonių, kadangi atlikdavo jų teikiamus dailės užsakymus. 

Aptardamas intelektualų kūrybines nuostatas Su Shi pirmiausia atkreipia dėmesį į jų 
estetinių idealų ir kūrybinių siekių laisvumą, kadangi būdami dailininkais kultivuojančiais 
tapybą, kaligrafiją, poeziją vardan malonumo jie yra laisvesni. Jis vienas pirmųjų tarsi apiben- 
drindamas fengliu šalininkų kūrybinius laimėjimus nuosekliai plėtoja įvairiapusiško menininkų 
pasirengimo ir paralelinės raiškos keliose skirtingose meno srityse idėjas. Prabyla kaip apie 
autentiškos kūrybos prielaidą pamatinių poezijos, tapybos ir kaligrafijos principų įsisavini- 
mą, paskelbdamas šias meno rūšis pagrindinėmis meninės veiklos sritimis, suteikiančiomis 
galimybę kūrėjui giliau pažinti supantį pasaulį ir išreikšti jautriausias savo dvasios būsenas. 
Būdamas puikiu poetu, gerai pažįstančiu poetinio meno subtilybes, jis nuolatos kalba apie šių 
menų vidinį sąryšingumą ir persismelkimą. Iš čia plaukia jo žodžiai: „Du Fu eilės yra beformė 
tapyba, o Han Gan paveikslai yra bežodė poezija“ (Sokolov-Remizov, 1985, p. 51). 

Kita vertus, Su Shi nuolatos pabrėžia tapybos ir kaligrafijos genetinį ryšį, kad be ilgo 
parengiamojo darbo dvasios srityje, didingų wen kultūros tradicijų įsisavinimo, aukštos mąs- 
tymo kultūros, meistriško kaligrafijos principų įvaldymo neįmanoma aukšto lygio tapyba. 
„Pradėjus lavintis kaligrafijos srityje, - sako jis, - negalima tikėtis, kad greitai bus pasiekti geri 
rezultatai. Kaligrafijoje sėkmė vis dėlto pirmiausia atsiremia į nuolatines pratybas ir atlikimo 
greitį“ (Yang Liang, 2001, p. 201). 

Aukštindamas spontaniškus genealios asmenybės kūrybinės dvasios polėkius, jis susitelkia 
į subjektyviąją meninės kūrybos prasmę, talento, kūrybinio įkvėpimo, paskatų, meninės kū- 
rybos proceso, meninės intuicijos ir kitas problemas. Kaip ir kiti intelektualai Su Shi atsainiai 
žvelgia į gyvybingumą praradusią akademikų tapybos tradiciją. Jo reakcija prieš akademikus 
yra tokia stipri, kad jis netgi abejoja Tapybos akademijos institucijos reikalingumu ir skeptiš- 
kai vertina profesinio dailininkų apmokymo tikslingumą, o perdėtą dėmesį mokymo procese 
pedantiškam tobulinimui profesinių įgūdžių traktuoja kaip beprasmę duoklę akademiniam 
„amatiniškumui“. 

Su Shi estetikos dėmesio centre yra meno esmės ir meninės kūrybos proceso sampratoms 
svarbi menininko kūrybinės vaizduotės problema, kuri tiesiogiai siejasi su kūrybinės laisvės 
problema. Iš čia plaukia Su Shi įsitikinimas, kad giliausia meno esmė slypi giliau už išorinės 

regimybės ribų, už to, ką regi akis ar girdi ausis. Tai sąlygoja požiūrį į menininką kaip tokį 
kūrėjo tipą, kuris meninės kūrybos procese orientuojasi ne į natūralistinį tikrovės bruožų 
perteikimą, o į atskleidimą slėpiningos vidinės gamtos objektų esmės, kurią kūrėjas pažįsta 
pasitelkdamas išlavintą intuiciją. Gvildendamas įvairių gamtos formų perteikimo peizažo 
tapyboje subtilybes jis aiškina, kad dailininkas neturi tiesmukai kopijuoti gamtos formų o 
pasitelkti kūrybinės vaizduotės ir apibendrinimo galios galimybes. Iš čia plaukia suvokimas, 
kad tarp realios ir meninės tikrovės yra esminiai skirtumai ir kad tikras menas yra daugiau nei 
išorinių gamtos formų imitavimas. 

Meninės kūrybos akte, pasak Su Shi, svarbiausia ne tiksliai atvaizduoti regimąjį objektą, 
kuris yra tik amorfinė medžiaga, o perteikti individualų paties menininko požiūrį - subjek- 
tyvaus tikrovės suvokimo atspalvius. Kritikuodamas tikslaus tikrovės imitavimo ir perdėm 
griežtų akademinių norminių nuostatų šalininkus, jis aukština menininko aktyvumą, suge- 
bėjimą kūrybiškai transformuoti tikrovę. Su Shi teigia, jog tie, kurie mano, kad paveikslai yra 
išorinių tikrovės formų atvaizdavimas, panašūs į vaikus, o tie, kurie poeziją kuria remdamiesi 
vien taisyklėmis, nėra tikri poetai. Vadinasi, neatsiejama autentiškos kūrybos prielaida jis 
skelbia įgimtą menininko talentą, sugebėjimą įsijausti į meninės kūrybos objektą ir originaliai 
interpretuoti. Iš čia kyla ir šis teiginys: „Kada tapai medį, turi jausti, kaip jis auga“. 

Su Shi pabrėžia menininko įsigyvenimo į kūrybos objektą ir paties menininko dvasios 
grožio bei kilnumo perteikimo meno kūrinyje svarbą. Čia jo estetikoje ryškėja elitiniai motyvai, 
kadangi tikri menininkai, anot Su Shi, gali būti tik išrinktieji, genijai, aiškiaregiai, intelektualai, 
jaučiantys meno subtilybes. Skirtingai nuo pajėgiančių įžvelgti ir perteikti meno kūriniuose 
tik išorinius tikrovės bruožus, intelektualinis elitas pajėgia įsiskverbti į giluminę jų esmę. Pa- 
viršutinio tikrovės imitavimo elementus Su Shi mato ir savo oponentų akademikų estetinėse 
nuostatose bei kūryboje. Bet koks išankstinių nuostatų ar išorinių dogmų sekimas aiškinamas 
kaip nusižengimas tikrajam menui, alsuojančiam spontaniškumu ir natūralia dvasingumo 
poezija, būdinga didžiųjų praeities meistrų kūrybai. Todėl ir gvildendamas meninės kūry- 
bos proceso problemas jis, kaip ir Huaisu, pabrėžia meninės kūrybos akto nesąmoningumą. 
Kalbėdamas apie savo meninės kūrybos procesą, jis atvirai prisipažįsta, kad kuria visiškai 
nesąmoningai ir „nieko apie jį negali pasakyti“ (Yang Liang, 2001, p. 201). 

Kita vertus, jis puikiai suvokia, kad tikrasis menas turi remtis savo vidiniais dėsniais, 
kadangi menininko sukurta meninė tiesa yra svarbesnė nei aklas tikrovės sekimas. Savo rin- 
kinyje „Naktiniai pokalbiai apsnigtame paviljone“ Su Shi rašo: „Aš, kartą mąstydamas apie 
tapybą, pasakiau: žmonės, paukščiai, rūmai, paviljonai, daiktai — visi turi stabilias formas. Kas 
liečia kalnus, akmenis, bambuką, medžius, vandens srautus, ūkus ir debesis, nors jie neturi 
nekintamų formų, tačiau tvirtai laikosi normų, dėsnių. Kuomet nukrypstama nuo subtilios 
formos, tuomet kiekvienam tai matyti. Kada netiksliai perteikiamos normos, dėsniai, netgi 

aukščiausi tapybos žinovai ir vertintojai jų nepastebės. Todėl menininkai kiek gali apgaudinėja 
pasaulį ir įgyja šlovę“ (Su Shi, 1962, p. 365). 

Nepaisant nuolatinių apeliacijų į normos ir dėsnių svarbą meninėje kūryboje, Su Shi, 
kaip ir dauguma wenrenhua atstovų, yra spontaniškos ekspresionistinės estetikos šalininkas. 
Jo pažiūras taikliai perteikia tokia mintis: „Paveikslas vaizduoja ne siužetą, o patį dailininką ir 
susieja protus“ Kalbėdamas apie tikro meno kūrimą jis aukština vaizduotės ir meninės išmonės 
svarbą, todėl pateisina dailininkų nusižengimą tikrovei, jei tai tik nepažeidžia pamatinių meno 
dėsnių ir nesugadina paveikslo. 

Aptartos meninės kūrybos proceso problemos liudija, kad Su Shi buvo reto įžvalgumo teo- 
retikas ir menininkas, išryškinantis daugybę meninės kūrybos subtilybių. Jo kartais atrodančios 
tarsi atsitiktinės, tačiau taiklios pastabos, reaguojant į konkrečias šią būties akimirką iškilusias 
meninės kūrybos problemas turi didžiulį poveikį jaunesnio bičiulio Mi Fu intelektualiniams ir 
kūrybiniams interesams. Pavyzdžiui, 1084 m., kai Su Shi tarnavo netoli Handžou, jį aplankęs 
Mi Fu gauna iš bičiulio svarbų vėlesnei kūrybinei evoliucijai pasiūlymą pasidomėti „vėtros ir 
srauto“ sąjūdžio šalininkų kūriniais. Iš tikrųjų Mi Fu atsisukimas į „vėtros ir srauto“ šalininkų 
estetinius idealus, požiūriai į meno sampratą, glaudų dvasiškai artimų žmonių bendravimą, 
siekis sujungti kaligrafijos, tapybos ir poezijos laimėjimus suteikia galingą postūmį pastarojo 
brendimui ir kokybiniam šuoliui kūrybinėje evoliucijoje. 

Mi Fu kūrybinės dvasios polėkiai. Su Shi estetinės pažiūros, gyvenimo ir meninės kūrybos 
principai yra artimi jo bičiuliui Mi Fu (1052-1107). Tai renesansiška stulbinančios erudicijos 
asmenybė, puikus kaligrafas, poetas, peizažo tapybos meistras, knygininkas, pripažintas meno 
istorijos, teorijos, senovės meno kūrinių atributavimo autoritetas, subtilus klasikinės literatūros 
dailės žinovas, aistringas senienų ir retų meno kūrinių kolekcionierius ir unikalios erudicijos 
žinovas. Be daugybės meno problemoms skirtų traktatų, iš jo tekstų aiškėja, kad Mi Fu taip pat 
domisi astrologijos problemomis, gilinasi į gamtos ritmų, jūros potvynių ir atoslūgių problemas, 
tapo paveikslus vaizduojančius naktinio dangaus vaizdus, kuriuose siekia atskleisti mokslininkų 
klaidas žvaigždžių judėjimo dangaus skliaute aprašymuose. 

Mi Fu motina, imperatorienės freilina, jau nuo ankstyvos vaikystės daug dėmesio skiria iš- 
skirtinių gabumų sūnaus estetiniam auklėjimui, nuo septynerių metų jis pasišvenčia kaligrafijos 
pratyboms, kopijuoja didžiųjų praeities meistrų kūrinius. Šeimoje, turėjusioje puikią Jin ir Tang 
epochų senienų ir dailės kūrinių kolekciją, plačiai kultivuojami tradiciniai kinų menai, todėl 
jis gauna įvairiapusį meninį pasirengimą. Kilęs iš turtingo arabiškos kilmės klano, sukaupusio 
tarptautine prekyba didžiulius turtus, jis galėjo gyventi norimą gyvenimo būdą, mecenuoti 
kitus dailininkus, kolekcionuoti unikalius didžiulius pinigus kainuojančius meno kūrinius. 

Imperatorienės remiamas, Mi Fu anksti pradeda valstybinę tarnybą, išgarsėja savo ka- 
ligrafijos, poezijos kūriniais, erudicija, melancholišku, linkstančiu į atsiribojimą charakteriu, 

greita manieringa eisena, tvarkingumu ir vos ne liguistu rūpesčiu dėl švaros. Jis kviečiamas 
darbui į imperatoriaus rūmų biblioteką, aktyviai dalyvauja formuojant imperatorišką tapybos 
ir kaligrafijos kolekciją. Tačiau dėl savo nenuolankaus ekscentriško charakterio, užaštrinto 
savigarbos jausmo, nesiskaitymo su pripažintais autoritetais, didesnio dėmesio menams, o ne 
tarnybinėms pareigoms, netgi iškilęs į aukštus postus, Mi Fu nuolatos pakliūva į nemalonę. Jis 
siunčiamas tarnybai į tolimas provincijas, pats periodiškai nusišalina nuo aktyvaus socialinio 
gyvenimo, daug klajoja atokiais provincijų keliais ir upėmis. „Kartais, - prisipažįsta Mi Fu, - aš 
neturėjau netgi ryžių saujos“. 1106 m. aistringas kaligrafijos ir tapybos mylėtojas imperatorius 
Huizong pakviečia Mi Fu dėstyti Tapybos akademijoje, kur jis garsėja kaip didis kaligrafas 
ir subtilus vaizduojamosios dailės žinovas. Po imperatoriaus apdovanojimų ir paskatinimų 
ekscentriškas dailininkas dėl ritualų nepaisymo vėl užsitarnauja nemalones ir išsiunčiamas 
karinio administratoriaus pareigoms į provinciją. 

Kaip minėjome Mi Fu talentą aukštai vertina Su Shi ir sunkiais gyvenimo tarpsniais rūpi- 
nasi jo likimu, draugiškai visomis išgalėmis remia, rašo jo dvasią ir unikalų talentą palaikančius 
laiškus. Kai po aštuonerių tremties metų Mi Fu vėl sugrįžta į sostinę Su Shi susižavėjimo ku- 
ekstazę ir padeda apsivalyti dvasią. Su Shi savo ruožtu buvo vienas iš nedaugelio bičiulių, kurių 
kūrybą Mi Fu taip pat aukštai vertina ir įdėmiai įsiklauso į jo patarimus ir išsakomas pastabas. 
Būtent Su Shi patarė bičiuliui atsiriboti nuo kruopščių dailės studijų metų įgytų pedantiškų 
profesinių įgūdžių, akademinių normatyvinių reikalavimų laikymosi ir kurti visiškai laisvai 
atsiribojus nuo kūrybinių polėkių spontaniškumą kaustančių schemų. Šie patarimai iš tikrųjų 
padėjo jam įgauti neįtikėtiną kaligrafinio stiliaus laisvumą, ekspresyvių štrichų ir minkštų 
dėmių sąveikos valdymo muzikalumą. Kūrybos eigoje jis nevengia ir ekscentrikams būdingų 
šokiruojančių nukrypimų nuo įprastų kaligrafijos meno principų. 

Kinų kaligrafijos istorijoje, greta Wang Xizhi, Chu Suiliang, Huaisu, Zhao Mengfu ir 
Dong Qichango, Mi Fu iškyla kaip vienas iškiliausių kaligrafijos genijų. Anot sūnaus Mi 
Yujenio liudijimų, jis daug dėmesio skiria sistemingoms Jin ir Tang kaligrafijos meistrų 
darbų studijoms, aistringai juos kolekcionuoja, kopijuoja siekdamas perprasti praeities 
didžiųjų meistrų stilių savitumus. Mi Fu didžiuojasi šeimoje sukaupta Jin ir Tang laikotar- 
pių kaligrafijos ir tapybos didžiųjų meistrų kūrinių kolekcija, kurią siekdamas praturtinti 
negaili nei pastangų, nei lėšų. Apie jo nenumaldomą kolekcionavimo aistrą išliko daugybė 
spalvingų legendų. Mi Fu teigia, kad negalima pardavinėti vertingų kaligrafijos ir tapybos 
kūrinių, o reikia jais keistis su meno žinovais, kurie suvokia šių kūrinių vertę ir semiasi 
malonumą bendraudami su jais. „Mi Fu atskleidžia savo aistrą Jin kaligrafijai, už kurios 
vieną pavyzdį jis yra pasiruošęs atiduoti dešimt žinomų tapybos meistrų kūrinių“ (Mi Fu, 
1983, p.168). 

Kaligrafo tobulėjimo kelyje Mi Fu aukštai vertina technines subtilybes, ypač kaligrafo 
sugebėjimą meistriškai valdyti riešą, visiškai laisvai laikyti teptuką ir tarsi „Žaisti teptuku“. 
Atkaklus darbas kaligrafijos srityje, nuolatinis savo ekscentriško ir gaivališko stiliaus šlifavi- 
mas, dievinamo Wang Xizhi, Chu Suiliang ir kitų didžių kaligrafijos meistrų studijos padėjo 
jam sulaukus apie penkiasdešimt metų pasiekti ypatingo stiliaus meistriškumo. Mi Fu kali- 
grafijų ar jų kopijų iki nūdienos išliko gana daug, tačiau jam priskiriamų tapybos darbų tik 
vienetai. Legendos teigia, kad prieš mirtį jis pats sudegino daug savo kūrinių, kuriuos laikė 
nepakankamai tobulais. 

Sistemingas domėjimasis Jin ir Tang epochų meno teorijomis, geriausių praeities meistrų 
kūryba, filosofija, poezija, kanonine literatūra, archeologija, aktyvus dalyvavimas intelektu- 
alų dvasiniame gyvenime ir dėstymas Tapybos akademijoje palieka ryškius pėdsakus Mi Fu 
estetikoje ir kūryboje, tačiau nepakeičia jo Zhuangzi įtakotų daoistinių gyvenimo nuostatų. 
Jis dažnai savo tekstuose kreipiasi į Zhuangzi gyvenimo ir kūrybos nuostatas, klajonių ir gy- 
venimo palaimingame gamtos prieglobstyje aukštinimą. Mi Fu estetinių ir meninių interesų 
sritys labai plačios. Tai atsispindi ir įvairiuose meno problemoms skirtuose traktatuose „Ži- 
nios apie brangių ritinėlių paieškas“, „Kaligrafijos istorija“, „Tapybos istorija“, „Tušo istorija“, 
„Apie tušo indus“, „Pastabos apie dešimt popieriaus rūšių“, „Kolekcionieriaus pastabos“. 

Dviejuose pagrindiniuose programiniuose gyvenimo pabaigoje užbaigtuose traktatuo- 
se „Kaligrafijos istorija“ (Shushu) ir „Tapybos istorija“ (Huaishu) Mi Fu tarsi apibendrina 
savo daugiamečių tyrinėjimų rezultatus. Juose detaliai analizuojama daugelio žymiausių 
praeities dailininkų kūryba, pateikiama daug taiklių vertinimų. Jo kaip ir Su Shi estetinių 
tyrinėjimų centre atsiduria vaizduojamosios dailės istorijos ir teorijos, menininko santykių 
su gamtos pasauliu ir meninės kūrybos esmės klausimai. Mi Fu neabejotinai buvo vienas 
subtiliausių ir originaliausių kaligrafijos istorikų, kurio žinios ir profesionalūs vertinimai 
šioje srityje neturi analogų. Savo kaligrafijos istorijai skirtame traktate, kuris aprėpia kinų 
kaligrafijos istoriją nuo III iki X a. Mi Fu, lyginant su ankstesniais kaligrafijos problemomis 
rašiusiais autoriais yra daug platesnis gvildenamų problemų aprėptimi. Traktatas atspin- 
di Song epochos kultūrai būdingą personalistinių ir intelektualių tendencijų stiprėjimo 
lygį, universalios meninės raiškos suvokimą kaip neatsiejamą tikro intelektualo būties 
dalį. Kita vertus, Mi Fu požiūryje į kaligrafijos meninės išraiškos galimybes pabrėžiamas 
jo glaudus ryšis su intymiausiais kūrėjo išgyvenimais, kūrybinės raiškos spontaniškumas 
ir natūralumas. Traktate analizuojami skirtingų epochų kaligrafijos stiliai, aptarinėjama 
daugybės žymiausių kaligrafijos meistrų kūriniai, apie kuriuos jam iš įvairių šaltinių pavyko 
surinkti duomenis. 

Legendinis jo traktatas „Tapybos istorija“ susideda iš nedidelio Įvado, glaustos pir- 
mos ir antros dalies, o visos kitos smulkiai struktūruotos dalys skirtos subtiliai analizei jį 

labai dominusioms Jin, Šešių dinastijų ir Tang valdymo laikų tapybai, iš kurios meistrų jis 
semiasi įkvėpimo. Šis traktatas atsirado iš daugelį metų rašytų įvairių apmąstymų, kurie 
buvo užbaigti gyvenimo saulėlydyje. „Tapybos istorijos“ tekstas išsiskiria unikalia erudicija, 
elitinėmis nuostatomis, daugybe taiklių įžvalgų; jis skirtas ne paprastiems meno mylėtojams, 
o klasikinį išsilavinimą turintiems ir gerai besiorientuojantiems tapybos meno subtilybėse 
Zinovams. „Mėgėjai ir žinovai, — rašo jis, - sudaro dvi kategorijas. Žinovais vadina tuos, kurie 
nuoširdžiai myli tapybą, daug [ją] studijuoja ir fiksuoja savo pastebėjimus. Jie ištraukia [iš šio 
tyrinėjimo] nenumaldomą naujumo siekį. Kai kurie sugeba ir patys rašyti. Štai kodėl tai, ką 
jie kolekcionuoja, visuomet puikios kokybės. Tarp mūsų amžininkų yra turinčių valdžią ir 
pinigus. Jie neturi vidinės tapybos meilės. Tačiau vis dėlto jie nori atrodyti rafinuotais, todėljie 
skolinasi akis ir ausis iš kitų. Juos vadina mylėtojais. Jie patalpina savo paveikslus futliaruose 
iš brokato, pakabina juos ant strypų niš nefrito, jie apžiūrinėja juos kaip brangius ir slaptus 
daiktus, [tačiau] kada [jie] paveikslus išskleidžia [jus] apvaldo nesulaikomas juokas“ (Mi Fu, 
1983, p. 166-167). Savo amžininkus kolekcionierius jis kritiškai vertina kaip apgailėtinus 
tokio tipo meno mėgėjus. 

Savo traktatą jis skiria aukštesnio lygio žinovų publikai, todėl jame autorius atsiriboja nuo 
empirinių faktų aprašinėjimo, banalių istorijų pasakojimo, o savo pagrindinį dėmesį sutelkia 
į labiausiai profesionalus dominančių grožio esmės ir specifinių tapybos meno problemų 
aptarimą. Mi Fu minčių dėstymo stilius ženkliai skiriasi nuo kitų mūsų anksčiau aptartų 
autorių. Jis glaustas, intymus, žaismingas, raiškus, kupinas mįslingų užuominų ir taiklių 
pastebėjimų. Čia atsispindi ne tik didžiulė dailininko kompetencija, tačiau ir jo karjerai daug 
problemų sukėlęs aštrus kritinis mąstymas, begalinis pasitikėjimas savo požiūriu teisingumu 
ir neretai teiginių pabrėžtinai tiesmukas bekompromisiškumas. „Kalbant apie mane, - rašo 
jis, - tai aš jau senas, ir kiekvieną kartą, kai aš aplankau [meno] žinovus, nepriklausomai ar jie 
pradedantys, ar patyrę, aš keičiuosi su jais knygomis ir paveikslais, gaunu iš ju daug įdomaus: 
antspaudai reikalaujantys issifravimo, arba jų saugomi reti paveikslai. Jie mielai remiasi mtais, 
kas [džiaugsmingai] pažįsta meną ir juos sveikina. Su mylėtojais yra viskas kitaip“ (Mi Fu, 
1983, p. 167). Mi Fu daug ir įtaigiai kalba apie tikrą meną suvokiančių ir vertinančių žinovų 
dvasinę bendrystę, kurios pavyzdžiu yra jo glaudus dvasinis ryšys su Su Shi. 

Gvildendamas grožio ir tapybos meno esmės problemas jis glaustai aptaria tos epochos 
bruožus ar stilistines tendencijas, kurių aplinkoje gimsta jį dominantys kūriniai. Tekste daug 
dėmesio skiriama didžiųjų Jin, Tang ir Penkių dinastijų laikų tapybos meistrų kūrybos lygi- 
namajai analizei, išryškinami daugelio tapytojų Gu Kaizhi, Wang Wei, Wu Daozi, Li Cheng 
ir kitų specifiniai stiliaus bruožai. 

Mi Fu estetinės pažiūros ir kūryba formuojasi fengliu estetinių idealams. Jis prisipažįsta, 
kad jausdamas dvasinę giminystę su Jin laikmečio idėjomis ir sekdamas Wang Xizhi savo 

dirbtuvę pavadino „Paviljonu, kuriame saugomos Jin brangenybės“. Mi Fu kasdieninia- 
me gyvenime ir kūryboje pamėgdžioja dievinamus Wang Xizhi ir Gu Kaizhi, rūpestingai 
studijuoja ir kopijuoja jų kūrinius. Iš fengliu estetikos jis perima ekscentriškumą, epatažą, 
spontaniškumą, menininko nepriklausomybės branginimą ir nusistojusių estetinių krite- 
rijų nepaisymą. Savo „Tapybos istorijoje“ Mi Fu pareiškia, kad „jis regėjo visus garsiausius 
nuo Wei ir Jin [dinastijų išlikusius] praeities paveikslus, esančius privačių asmenų ko- 
lekcijose“ (Esthétique..., 1982, p. 131). Iš savo laikmečiui artimų peizažo tapybos meistrų 
Mi Fu aukštai vertina Li Cheng peizažus ir savo mylimo Dong Yuanio kūrinius, kuriuos 
mėgdžioja. „Dong Yuan, - teigia Mi Fu, - sugebėjo būti natūraliu ir teisingu aukščiausiame 
laipsnyje. Tang epochoje niekas nepasiekė jo lygmens“ (Esthėtigue..., 1982, p. 134). Mi Fu 
taip pat su susižavėjimu aprašinėja Jing Hao ir Fan Kuan peizažų tapymo manieros meis- 
triškumą, jų sugebėjimą perteikti kalnų viršūnių ir didžiulių erdvių grožį (Esthėtigue..., 
1982, p. 132-133). 

Priešpriešindamas idealizuojamiems šių dinastijų meistrų šedevrams savo laikotarpio 
kūrinius, jis konstatuoja, kad „nūdienos tapyba neverta rimtų apmąstymų“. Kinų tapybos 
istorijoje jis iškelia Gu Kaizhi, Wang Wei (701-761), Wu Daozi, Li Cheng ir Fan Kuan kūrybą. 
Mi Fu kritinis patosas yra nukreiptas į intelektualų oponentus akademikus, kurie kaltinami 
dogmatiškumu, intrigomis, talentingų dailininkų slopinimu ir žlugdymu. Iš artimiausių laikų 
dailininkų aukšto pripažinimo susilaukia tik du peizažo tapybos meistrai: Li Cheng (X a.) 
ir Fan Kuan (XI a. pradžia). „Gausiai atskiestu tušu [nutapyti] Li Cheng [peizažai], - rašo 
Mi Fu, - primena svajų [peizažus]. Miškų apsuptos uolos vaizduojamos tarsi sklendžiančios 
debesyse. Čia regime meistriškai nutapytas detales, pagražinimus, tačiau stinga tikro įkvėpi- 
mo. Fan Kuan tapymo maniera yra didinga ir galinga, jis įtaigiai perteikia prietemos įspūdį: 
žemėje neišskiriamos uolos ir daiktų kontūrai, ją gaubia didingo grožio kupinas paslaptin- 
gumas. Nekyla abejonių, kad Fan Kuan yra tobulesnis meistras nei Li Cheng“ (Esthėtigue..., 
p. 133-134). Taigi pagrindiniais estetinės paveikslų vertės kriterijais čia skelbiama tikrasis 
įkvėpimas ir peizažo dvasios perteikimo jtaigumas. 

Atmesdamas dogmatiškus akademikų estetikos principus, pretenzijas į reikšmingu- 
mą, Mi Fu, kaip ir Su Shi, iškelia tikro meno spontaniškumą, atsiribojimą nuo išankstinių 
norminių nuostatų. Tai - kaligrafijos genijus kūrybiškai plėtojęs kito genijaus Wang Xizhi 
laimėjimus, tapyboje - fengliu ir Li Cheng „svajų peizažų“, Li Gonglino skaidrių paveikslų 
minkštų linijų tikslumą ir čan meistrų lakoniškumo tendencijų plėtotojas, o poezijoje - 
aistringas Li Bo poetinės dvasios polėkius. Mi Fu realiame gyvenime, nepaisant asmenybės 
gelmės ir ypatingo meninio imlumo, garsėja gaivališku sunkiai tramdomu charakteriu, 
piktnaudžiauja alkoholiu ir turi tvirtą „pamišusio genijaus“ reputaciją. Autentišką kūrybą 
jis sieja su nesitenkinimu pasiektais rezultatais, nuolatiniu judėjimu į priekį, nepasidavimu 

pripažinimo ir šlovės kerams. „Tapybos istorijos“ įvade aptinkame šią mintį: „Tų širdyse, 
kurie myli puikius kūrinius, yra nedaug vienodumo, [tuo tarpu] visuomenės pripažinimas, 
atsiduodantis puvėsiais, yra ne kas kita, kaip pasityčiojimas [iš dailininko pašaukimo)“ 
(Zavadskaja, 1983, p. 115). 

Mi Fu estetinėse pažiūrose ryškėja Pietų Song kultūrai būdingas čan estetinių idealų 
įtakos augimas. Šios įtakos pėdsakų regime skirtingų tapybos siužetų hierarchijoje: „Paveikslų, 
[vaizduojančių] Buddha ir budistinius siužetus, stebėjimas ir kontempliacija, - rašo jis, - turi 
pamokomos [vertės], suteikiančios jiems aukščiausią kokybę. Po jų seka peizažai, kurie yra 
nenusakomos palaimos [šaltinis]: itin žavūs yra ūkų ir debesų vaizdai, toliau seka bambuko 
ir uolų tapyba, o paskui - gėlių ir augalų“ (Esthétique..., 1982, p. 132). 

Mi Fu, kaip ir kiti intelektualai, atsainiai žvelgia į realistinį tikrovės vaizdavimą. 
Priešingai Vakarų klasikinėje estetikoje vyraujančiai nuostatai, skelbiančiai susižavėjimą 
sukeliančiu meno kūrinio estetinės vertės kriterijumi atvaizdo ir originalo atitikimą, čia 
nuosekliai pabrėžiama meno autonomija tikrovės atžvilgiu, jo sąlygiškumas ir simbolinė 
prigimtis. Pastarasis požiūris išryškėja kalbant apie peizažo tapybos kūrėjui būtinus duomenis. 
„Apskritai, - aiškina Mi Fu, - norint tikroviškai pavaizduoti jaučius ir arklius arba žmones 
ir daiktus, pakanka kopijavimo įgūdžių, tačiau kuriant peizažus reikia daug aukštesnių su- 
gebėjimų, padedančių kūrybiškai mąstysenai spontaniškai išreikšti dvasinę vaizduojamųjų 
reiškinių esmę“ (Esthėtigue..., 1982, p. 132). 

Paskutiniais septyniais gyvenimo metais, kai nutaria pasišvęsti tapybai, Mi Fu iškyla 
kaip vienas didžiųjų kinų tapybos genijų, įstabus peizažo tapybos meistras, kuris mėgo tapyti 
žiemos peizažus su skęstančiomis debesyse kalnų viršūnėmis. Tapyboje jo idealu buvo garsus 
Šiaurės Song dinastijos laikų tapytojas ir kaligrafas Li Gonglin, kurio įkvėptas jis kūrė. Juos 
sieja potraukis peizažo žanrui, glaudus tapybos ir kaligrafijos ryšys, subtilus linijinis piešinys, 
stiliaus lapidariškumas. Ilgainiui Mi Fu tapinius vis stipriau veikia čan estetiniai idealai. Iš čia 
plaukia jo meninių vaizdinių sistemos glaustumas, poetiškumas, mįslingumas, nepaprastas 
tapytojo jautrumas įvairioms sunkiai fiksuojamoms grožio apraiškoms, dėmesys emociniam 
santykiui su tapomu peizažu. Skiriamieji specifiniai Mi Fu peizažų tapybos bruožai - išorinio 
grožio ignoravimas, atsisakymas naratyvinių uždavinių, neesminių detalių, pabrėžtinas stiliaus 
lakoniškumas, linijos elegantiškumas, potraukis išplautoms formoms ir emocinio poveikio 
suvokėjui galia. Jo pamėgta tema - kalnai, paskendę miglose. Šios tapytojo estetinės pasau- 
lėžiūros savybės atsispindi ir poetiškuose jo tapinių pavadinimuose, pavyzdžiui, „Miglose 
paskendusi aušra kalnuose pavasarį“, „Rasa ir lietus pavasario kalnuose“, „Medžiai miglose 
ir kalnai debesyse“, „Mėnulio šviesa rudeniniame ežere“. 

Savo intymiuose peizažuose Mi Fu siekia išsilaisvinti nuo daugelio akademinės peizažo 
tapybos kanonų, mažiau dėmesio skiria kruopščiam detalių ištapymui, svarbiausiu jam tampa 

nuotaikos, gimstančios suartėjus su tapomu 
kraštovaizdžiu, perteikimas. Visų minėtų pei- 


X RA AR Ė P zažų vaizdinių sistema yra pabrėžtinai lakoniš- 
E X 9$ 5 4 ka, paprasta, tiksli, čia nieko nėra nereikalingo. 
S 2 Ak A 5 Tai emocionalumo kupinas lyriškas tapytojas, 
2 A E È B E kurio küryba persmelkta pirmapradés Gamtos 
Ce he i harmonijos idéja. Virtuoziskas kaligrafinio 


m; piešinio išraiškingumas suteikia jo paveikslams 
| ypatingą stiliaus taurumą ir grynumą. Savo 
tarsi miglose skęstančius su kalnų viršūnėmis ir 
svaigiu erdvės jausmu peizažus jis tapo plačiai 
pasitelkdamas tuomet labai neįprastas tapymo 
ir meninės išraiškos priemones. Pavyzdžiui, iš 
minkšto medžio, įvairių plaušų ir kitų medžia- 
gų pasidarytus į šepečius panašius teptukus, 
kurie spontaniškai tapant palikdavo šilke ar 


popieriuje išraiškingus potėpių pėdsakus, 
įvairiausias sunkiai prognozuojamas faktūras. 


Mi Fu. Pušys pavasario kalnuose. XI a. 
Spalvotas tušas, popierius 


Šio tapymo stiliaus tapsmui didžiulį poveikį 
turėjo daug metų tobulinta technika bei stilius. 

Vėlyvajame gyvenimo tarpsnyje sukuriami apgalvotos kompozicijos subtilūs minkštų 
išplautų tonų peizažai, vaizduojantys ūkuose paskendusius kalnus ir miškus, vandens pla- 
tybes. Šios artimos Vakarų romantizmo atspindinčios intelektualams būdingo pakylėjimo 
virš kasdienybės į dvasios pasaulio aukštumas nuostatos atsiskleidžia peizaže „Pavasariški 
kalnai ir pušys“. Jame viešpatauja erdviškumas, didžiuliai neužpildyti paveikslo plotai, kurių 
aplinkoje tolumoje iš ūkų iškyla poetiškos kalnų viršūnės, pirmame plane kairiame kampe 
trys pakriaušėje esančios netaisyklingos formos pušys, greta kurių keliais štrichais nupiešti 
pavėsinės kontūrai. Paveikslo stiliui būdinga ekspresyvi lakoniška tapymo maniera, atsiribo- 
jimas nuo neesminių detalių. Pagrindinis dėmesys čia sutelkiamas į intelektualams būdingą 
poetinės nuotaikos ir harmonijos jausmo perteikimą. Šie stilistikos bruožai ilgainiui pasirodo 
labai įtaigūs ir įtakoja vėlesnės peizažo tapybos raidą. Rašytiniai šaltiniai teigia, kad pasku- 
tiniaisiais gyvenimo metais prieš pat mirtį Mi Fu sudegino dalį savo paveikslų, tarp kurių 
buvo tikriausiai ne tik daug jo kruopščiai tapytų mylimų dailininkų kūrinių kopijų, tačiau ir 
autoriniai darbai, kuriuos jis laikė nevykusiais ir nevertais savo talento. 

„Mi Fu nubrėžia tapybos kokybės kriterijus. Jis manė, kad iškilo virš klaidingų tapy- 
tojų požiūrių ir įpročių. Galvodamas, kad yra pavyzdys kitiems, jis atmetė sąsajas su Wu 

Daozi mokykla ir teigė, kad Wang Wei kūriniai panašūs į graviruota tapybą. Toks požiūris 
nepagrįstas, kadangi Tang meistrų stilius klestėjo Song laikotarpiu, kol jo nepakeitė Mi 
Fu“ (Dong Qichang, 1965, p. 108). Mi Fu peizažams būdingi subtilūs toniniai sprendimai, 
polinkis į apibendrintas formas, emocionalumą, lyriškumą turėjo stiprų poveikį jo sūnaus 
Mi Youren (Mi Yu-jen), Xia Gui, Ma Yuan, Ma Lin, Ni Tsan ir daugelio Yuan laikotarpio 
toninio čan peizažo meistrų kūrybai. Mi Fu tampa Song ir Yuan epochose suklestėjusio 
tonalizmo pradininku. 

Tėvo tapyboje išryškėjusias tendencijas toliau plėtoja jo sūnus Mi Youren (10742-11532), 
kuris yra klasikinis intelektualų tradicijos atstovas, vienas autoritetingiausių savo meto kla- 
sikinės dailės žinovų ir ekspertų. Tuo jis yra panašus į savo įvairiapusiškai išsilavinusį tėvą, 
tačiau skirtingai nei tėvas, kuris buvo linkęs į aktyvų visuomeninį gyvenimą, mėgo pobūvius, 
aktyviai bendravo su draugais ir bendraminčiais, ieškodamas savo kolekcijai unikalių kūrinių 
nevengė kelionių, jo sūnus buvo visiškai kitoks, tipiškas vengiantis viešumos intravertas. 
Tiesa, kurį laiką jis užima aukštas pareigas imperatorių rūmuose, netgi tampa įtakingu Karo 
tarybos nariu, tačiau vėliau pakliuvęs į nemalonę nusišalina nuo aktyvaus visuomeninio gy- 
venimo ir gyveną kuklaus provincijos valdininko gyvenimą, kurio pagrindiniu tikslu tampa 
kūryba. Toks gyvenimo būdas, atrodo, neretai jam suteikdavo dvasinių kančių ir minčių apie 
neįgyvendintus jaunystės siekius. 

Tapyboje dailininkas pirmiausia susitelkia peizažo kūrybą. Mi Youren, kaip ir tėvo, 
peizažams būdingas miglose paskendusių kalnų virtinių vaizdavimas. Jis tapo išimtinai tušu, 
taip pat mėgsta neryškias spalvas ir išplautų formų minkštą „šlapią“ tušo liejimo techniką. 
Kaip joks kitas iki jo dailininkas Mi Youren savo peizažuose meistriškai išgauna atmosferos 
efemeriškumo įspūdį. Jo peizažuose visos materialios formos tarsi mostelėjus burtininko laz- 
dele slėpiningai ištirpsta kalnų viršūnes dengiančių miglų ir ūkų aplinkoje. Jo peizažo tapybos 
šedevras ,Skaidrüs kalnai“ išsiskiria puikia kompozicija, kalnų kontūrai nutapyti minkštomis 
lenktomis linijomis, į paveikslą subtiliai įkomponuoti kaligrafiniai užrašai, kurie tampa neat- 
siejama vaizdinės sistemos dalimi. Nemažiau efektingas ir kitas jo sukurtas peizažo ritinėlis 
„Balti debesys ties Siao ir Sian upėmis“, kuriame vaizduojamos miglose paskendusios kalnų 
virtinės su artimesniuose planuose vos regimais medžiais, olomis ir pastatais. Šiems peizažams 
būdingos slėpiningos elegiškos nuotaikos. Mi Youren peizažo tapybos kūriniuose formuojasi 
tapybinio stiliaus užuomazgos, kurios vėliau išsiskleidžia Pietų Song dailės tradicijoje. 

Guo Xi ir akademinės estetikos idėjų evoliucija. Mūsų aptartai intelektualų (wenrenhua) 
tapybinės estetikos tradicijai oponuoja vyraujančias pozicijas užėmusi ir imperatoriaus rūmų 
aplinkos remiama oficiali akademikų dailės tradicija, kurios šalininkai išskirtinį dėmesį skiria 
paveikslų smulkiausių detalių tikslumui perteikti. Gvildenant imperatoriškos Tapybos akade- 
mijos narių estetines pažiūras, iškart reikia priminti, kad principinė priešprieša intelektualų 

skelbiamoms estetinėms idėjoms regima tik pagrindinio akademinės krypties teoretiko Guo 
Xi (1020-1090) teorinėse nuostatose ir menkiau kūriniuose. Vėliau Su Shi, Mi Fu autoritetas 
ir wenrenhua estetinių idėjų poveikis tampa toks stiprus ir ilgalaikis, kad daugelis intelektualų 
estetinių idėjų ir meninės kūrybos principų organiškai įauga į akademinės pakraipos peizažo 
tapybos estetiką ir tampa neatsiejama meno praktikos dalis. Intelektualų ir akademikų este- 
tinių požiūrių į peizažo tapybą suartėjimas išryškėja Pietų Song ir Yuan dinastijų valdymo 
laikotarpiais, kuomet šias dvi anksčiau viešpatavusias kryptis dėl socialinių sukrėtimų stipriai 
paveikia intravertiška, subjektyvi čan estetika, apvaldžiusi estetinę sąmonę. Tuomet akade- 
mikų pažiūroms prieštaraujančios subjektyvistinės, meditacinės pakraipos išryškėja didžių 
to meto peizažo tapybos meistrų Ma Yuan, Xia Gui, Ma Lin, Ni Tsan, Wu Zhen estetinėse 
nuostatose ir kūriniuose. 

Akademinės estetikos principų iškilimas tiesiogiai siejasi su vieno ryškiausių XI a. 
kinų renesansinės kultūros atstovų Su Shi ir Mi Fu dvasinio antipodo, Guo Xi figūra. Tai - 
įvairiapusė, plataus humanitarinio išsilavinimo asmenybė, estetiką ir meno teoriją siekusi 
pagrįsti konstruktyviais principais. Jo estetinės pažiūros klostosi renesansinio neokonfucinio 
humanizmo, o taip pat Wang Wei (701-761) ir Xie He idėjų erdvėje. Dailininko jaunystės 
laikais vėl naujai suskamba seni panteistiniai gamtos atradimo, gelminės dvasinės reiškinių 
esmės ieškojimo motyvai. Imperatoriškoje Tapybos akademijoje, vadovaujamas garsaus 
tapytojo Li Cheng, įgijęs profesinį ir humanitarinį išsilavinimą, daug dirba tapybos srityje. 
Išlaikęs valstybinius egzaminus pradžioje Guo Xi eina imperatoriaus paskirtas provincijos 
mokytojo, tapo peizažus vaizduojančius miškus žiemą, vėliau iškyla kaip reikšmingiausia 
tapytojų akademikų kūrybos principus reprezentuojanti reikšminga dailės figūra. Guo Xi 
pirmiausia išgarsėja savo mokytojų tapybos principus plėtojančiais monumentaliais relje- 
finiais peizažais. Žinoma, kad jis tapė didžiulio formato rūmų salėms, šventykloms skirtus 
paveikslus, dekoravo širmas, kūrė įprastus staliūginės peizažo tapybos kūrinius. Jo tapyba 
balansavo tarp monumentaliosios ir įprastinės ritinėlių peizažo tapybos. 

Peizažuose jis plėtoja tiesioginio mokytojo Li Cheng ir Fan Kuan tapiniuose išryškėjusius 
monumentalaus ponoraminio peizažo principus. Šios monumentalumą ir panoraminį po- 
žiūrį iškeliančios dailininko nuostatos tiesiogiai išplaukia iš Šiaurės Song dinastijos valdymo 
metu viešpatavusios neokonfucianistinio universalizmo estetikos, kurios šalininkai siekia 
perteikti kinų renesansinei sąmonei būdingą universalizmą, vientisą gamtos kaip neatsieja- 
mos kosminio universumo dalies vaizdą. Ši holistinė pasaulėžiūra persmelkia tiek Guo Xi 
estetiką, tiek ir jo monumentalaus panoraminio peizažo kūrimo koncepciją. Iš gausaus Guo 
Xi kūrybinio palikimo iki nūdienos išliko 12 jam priskiriamų paveikslų, dėl kurių dalies netgi 
priekabiems ekspertams nekyla abejonės, kad tai tikrai paties dailininko tapyti originalai. 
Jo kūriniuose potraukis monumentaliam panoraminiam gamtos dydybės perteikimo stilius 

keistai susipina su polinkiu į kruopščiai pagrindziamus ir pedantiškai detalizuojamus peizažo 
tapymo principus. 

Jo monumentalūs paveikslai meistriški, įvairūs, kompozicijos - erdviškai gilios. Nors 
Guo Xi studijavo ir žavėjosi Li Cheng kūryba, tačiau peizažuose sugebėjo išreikšti savo 
jausmus. Milžiniško dydžio jo ištapytos širmos ir aukštos interjero erdves perskiriančios 
sienos dvelkia stipresne jėga nei pirmtakų. Iš tikrųjų Guo Xi perėmė daug Jing Hao ir savo 
mokytojo Li Cheng diagonalinės kompozicijos principų, efektingus skirtingų erdvinių planų 
ir tuštumos perteikimo bruožus. Iš šaltinių patikimai žinome, kad jis nutapė 12 didelio for- 
mato širmų daoistinei šventyklai. Toks skirtingų estetikos tradicijų idėjų susiliejimas vieno 
mąstytojo pasaulėžiūroje ir tekstuose yra charakteringas epochos teorinės minties bruožas. 

Savo objektyvistinės, panteizmo dvasios kupinos estetikos principus jis išdėsto traktate 
„Iškilmingas miškų ir vandens srautų kreipimasis“. Tai neabejotinai vienas reikšmingiau- 
sių kinų estetinės minties traktatų, parašytų vaizdingu literatūriniu stiliumi. Jį paskelbė ir 
priedą apie tėvo kūrybos principus parašė jo sūnus. Guo Xi traktatas yra vienas geriausių 
kinų estetikos tradicijoje parašytų peizažo menui skirtų tekstų, kuriame atsiskleidžia aukšta 
autoriaus humanitarinė kultūra ir puikus šio meno subtilybių išmanymas. Guo Xi, kaip ir 
daugelis Song epochos kultūros atstovų, yra paveiktas neokonfucianizmo ideologijos, todėl 
jo traktate susipina konfucinės ir daoistinės pasaulėjautos požymiai. Traktatas prasideda 
nuoroda į Konfucijaus mintis, vėliau paaiškėja, kad jis yra daoizmo adeptas. Traktate iš- 
ryškėja daug akademinės estetikos tradicijai būdingų sisteminių ir didaktinių nuostatų, 
ypatinga pagarba didiesiems praeities teoretikams ir tapybos meistrams. Tekste aptinkame 
nemažai akademinės estetikos tradicijai būdingų klasifikacinių sistemų, iš kurių pirmiausia 
reikia išskirti skrupulingai pateiktą siužetinę teminę klasifikacijos sistemą. Joje išskiriama 
apie 100 skirtingų siužetų grupuojamų pagal metų laikus, paros laiką, konkrečius gamtos 
elementus, augalus ir pan. 

Kita vertus, daoistinių estetinių idealų įkvėptas Guo Xi, kaip ir dauguma Song epochos 
estetikų, išlieka panteistinės pasaulėžiūros šalininku. Jo manymu, pagrindinis meno tiks- 
las - ne išryškinti subjektyvias menininko emocijas, bet atskleisti objektyvius, substancialius 
gamtos reiškinių esmę sudarančius dėsnius. Gamtą jis suvokia kaip vientisą, gyvą, panašų 
į Žmogaus organizmą, kuriame kiekviena sudėtinė dalis atlieka savo funkciją. „Kalnams 
vanduo - tai tarsi kraujagyslės; žolė, medžiai - tai jų plaukai; rūkai, debesys - jų veido 
spalva. Todėl kalnai, išvagoti vandens srautų, tampa gyvi, apaugę žole ir medžiais pražys- 
ta, apdovanoti rūkais ir debesimis tampa gražūs.“ (Guo Xi, 1965, p. 88). Guo Xi, kaip ir 
P. Cėzanne'ui, gamtos grožis glūdi jos vidiniuose struktūriniuose dėsningumuose. Vadi- 
nasi, objektyvų gamtos grožį galima atskleisti išryškinus jos vidinės sandaros „idėją“, joje 
slypinčias idealias formas, ritmines, linijines struktūras bei santykius. Čia Guo Xi detalizuoja 

ir toliau plėtoja daugelį Xie He, Wang Wei (701-761) minčių apie gamtos dvasios ritmo 
bei „idėjos“ perteikimo principus. Savo estetinėje koncepcijoje siekia įtvirtinti monoch- 
rominės peizažo tapybos principus, kurie jautriai perteikia didingos gamtos harmoniją. 
Jo peizažo sampratą neabejotinai veikia mokytojo Li Cheng idėjos, kuris savo peizažuose 
sumaniai išnaudoja įvairių toninių tušo atspalvių meninės išraiškos galimybes. Guo Xi 
poetiškai kalba apie gamtos grožio kaitą įvairiais metų laikais. „Tikro peizažo ūkanos, 
rūkai skirtingais metų laikais vis kitokie. Pavasarį kalnai skaidrūs, tirpstantys, tarsi besi- 
šypsantys. Vasarą jie sidabriniai, tarsi besiliejantys ašarų srautai. Rudenį jie šviesūs, švarūs, 
tarsi išpuošti, žiemą niūrūs, tylūs, tarsi miegantys. Tapydamas kalną, atskleisk jo didžiąją 
idėją“ (Guo Xi, 1965, p. 83). Šios vaizduojamojo reiškinio „idėjos“ esmės perteikimas esąs 
pagrindinis kūrybos tikslas. Jeigu meno kūrinyje neatskleidžiama „idėja“, vadinasi trūksta 
dvasios susitelkimo. 

Gvildendamas meninės kūrybos proceso problemas jis iškelia vidinės rimties ir susitel- 
kimo svarbą. Meditacija, psichologinis pasirengimas kūrybai čia skelbiama būtina autentiš- 
kos kūrybos prielaida, padedančia natūraliai reikštis kūrybiniam įkvėpimui, svaiginančiam 
dailininko dvasinių jėgų antplūdžiui. „Kai tėvas ruošdavosi tapyti, - prisimena sūnus, - jis 
būtinai sėsdavo prie šviesaus lango esančio švaraus stalo, uždegdavo smilkalus, imdavo ploną 
teptuką, puikų tušą, plaudavosi rankas, valydavo tušui skirtą indą. Elgėsi taip, tarsi sutiktų 
brangų svečią. Dvasia jo būdavo rami, mintys sutelktos. Paskui jis pradėdavo darbą.“ (Ten 
pat, p. 76-77). Meninės kūrybos aktas čia apibūdinamas kaip psichologinis menininko nusi- 
teikimas nukreiptas į estetinės kontempliacijos objekto pažinimą. Varomąja šio racionalaus 
pažinimo jėga tampa fenomenologinė proto ir valios koncentracija, suteikianti menininkui 
vidinį dvasinį pasitenkinimą. „Kai jauti vidinį pasitenkinimą, - rašo Guo Xi, - tada dva- 
sia rami ir mintys aiškios. Kai dvasia rami, tada vaizduotė neišsemiama ir teptukas juda I 
engvai“ (Ten pat, p. 78). Pasak šios koncepcijos, dailininkas, norėdamas atskleisti gamtos 
grožį, joje glūdinčią idėją, turi, be techninių dailininko amato subtilybių įvaldymo, įdėmiai 
studijuoti gamtos reiškinius, tobulinti meistriškumą, domėtis įvairių mokyklų ir krypčių 
pasiekimais. 

Tarsi atiduodamas duoklę savo epochos estetiniams idealams Guo Xi perkelia į savo 
kūrinius gamtos dvasią, ištobulina gamtos formų plastinėje interpretacijoje griežtus struk- 
tūrinius ir erdvinės perspektyvos principus. Į paveikslą jis žvelgia kaip savotišką gamtos 
kūrybos analogą, kupiną galingos dvasinės energetikos, iššaukiantį stiprius emocinius išgy- 
venimus. Didinguose peizažuose jautriais spalviniais santykiais, grafiniu linijiniu piešiniu 
subtiliai išgaudamas skirtingų erdvinių planų artumo ir tolumo iliuziją, išskirtinį dėmesį 
teikia perspektyvos problemų sprendimui, vaizduojamų objektų proporcijų santykiams, 
skirtingų metų sezonų atmosferos pokyčių perteikimui. Jis ypatingai pabrėžia glaudų tapy- 

bos ir poezijos ryšį. Eiles traktuoja kaip 
beformę tapybą, o tapybą kaip įgavusias 
formas eiles. Kalbėdamas apie savo lais- 
valaikio leidimo dienas jis užsimena kad 
skaito didžiųjų Jin ir Tan epochų poetų 
eiles, kurias skaitant prieš akis jam išnyra 
įstabių peizažų vaizdai. 

Paskiri Guo Xi peizažai, pavyzdžiui, 
„Pavasario pradžia“ (1072) stiliaus bruo- 
žais yra artimi Fan Kuan paveikslams, 
tik Guo Xi peizažo motyvuose stipriau 
jaučiamas potėpio meistriškumas, tapo- 
mų gamtos formų muzikalumas, žaismas 
skaidriais erdviniais planais. Jam svetimas 
Fan Kuan peizažams būdingas nuotaikų 
nerimastingumas, niūrumas, pavyzdžiui, 
paveiksle „Ruduo upės slėnyje“ išryškė- 
ja kompozicinio vientisumo jausmas, 
nuotaika, skirtingų erdvinių planų ir 
meistriškai nutapytų medžių grupių mu- 


zikali sąšauka. Didinguose poetiškuose 


Guo Xi. Pavasario pradžia. 1072 m. Spalvotas tušas, šilkas 


peizažuose horizonte esantys kalnai ir 
medžių viršūnės neretai skęsta miglose, 
tarsi dailininkas siekia vaizdžiai suvokėjams parodyti nuolatos vykstančias mūsų akyse 
gamtos procesų metamorfozes. Guo Xi metaforiškai teigė, kad geriausias peizažas yra „tas, 
kuriame norisi apsigyventi“. 

Li Tang „poetinio peizažo“ koncepcija. Šiaurės Song dinastijos valdymo saulėlydis reikš- 
mingas, kadangi pastaruosius penkiolika jos gyvavimo metų klesti imperatoriaus Huizongo 
1112 m. įkurta Tapybos akademija, gyvavusi iki šios dinastijos žlugimo 1127 m. Šiuo laikotar- 
piu esmingai išsiskleidžia vieno didiųjų kinų peizažo tapybos genijų Li Tang (apie 1050-1130) 
kūryba. Li Cheng ir Fan Kuan kūriniuose išryškėję peizažo tapybos stilistiniai bruožai toliau 
plėtojami šio didaus „poetinio peizažo“ meistro kūriniuose. Išsiskyręs lakia vaizduote ir puikiu 
kompozicijos jausmu tapytojas rašytiniuose šaltiniuose pirmą kartą minimas kai, sulaukęs 
solidaus penkiasdešimties metų amžiaus, išlaiko aukšto rango valdininko valstybinius eg- 
zaminus ir priimamas į Tapybos akademiją dėstymui. Šaltiniuose taip pat surandame žinių, 
kad už ypatingus nuopelnus tapyboje jis apdovanojamas akademiją asmeniškai kuravusio 

imperatoriaus Huizongo, kuris itin vertina 
dailininko peizažų poetiskuma. Sio impe- 
ratoriaus valdymo pabaigoje dailininkui 
suteikiamas aukščiausias akademinis 
rangas ir titulas „viršininkas, laukiantis 
[imperatoriaus] įsakymų“ (daizhao), kuris 
atveria kelią plačiam pripažinimui. 

Po mandžiūrų įsiveržimo ir Šiaurės 
Song imperijos žlugimo Li Tang dvejus 
metus slapstosi miškais apaugusiuose 
kalnuose, o vėliau pasitraukia į pietinę 
neužkariautos šalies dalį. Čia naujos Pietų 


Song dinastijos imperatoriaus Gaozong 
Li Tang. Peizažas. XII a. pr. Albumo lapas. įsaku paskiriamas naujoje sostinėje Linjane 

Spalvotas tutas pepienus (dabartiniame Handžou) atkurtos Tapybos 
akademijos vadovu. Naujasis valdovas 
vertina Li Tang talentą, kadangi laiko jį didžiu tapytoju, prilygstančiu kūrybine galia didie- 
siems praeities tapybos meistrams. Toks požiūris į Li Tang yra pagrįstas, kadangi jo kūriniai 
išsiskiria subtiliais kompoziciniais sprendimais, ypatingu emocionalumu, toniniu jautrumu 
ir harmonijos jausmu. 

Li Tang labiausiai išgarsėja kaip didis peizažo tapybos meistras, kuris toliau plėtoja Fan 
Kuan santūrias tonines peizažo tradicijas, jo erdviškumo principus, pasitelkęs įstrižos eks- 
presyvios kompozicijos principus. Jis kuria monumentalius sumaniai kompozicijos požiūriu 
suręstus peizažus, kuriuose ryškėja laipsniškas nutolimas nuo Fan Kuan ir jo sekėjams būdingo 
potraukio vaizdinėje paveikslo struktūroje dominuojančioms masyvių kalnų formoms. Iki 
nūdienos išliko žinių apie keturiasdešimt Li Tang priskiriamų tapybos paveikslų ir albumų 
lapų, kuriuose dažniausiai vaizduojamos įvairios žmonių figūros, žanrinės scenos, jo pamėgti 
buliai ganyklų platybėse ir, svarbiausia, didingi peizažai. Jo monumentaliems linijų muzika- 
lumu žavintiems peizažams būdingas panoraminis didingos gamtos simfonijos vaizdavimas, 
pirmame paveikslų plane dažniausiai stūkso masyvūs kalnai, o tolumoje jis kaip kontrastą 
vaizduoja rūkuose skęstančius pavienius medžius ir miškus. Li Tang peizažai, lyginant su 
pirmtakų, yra rafinuotesnio stiliaus, muzikalesni, jautriau niuansuoti, juose daugiau intymu- 
mo, emocinio santykio su tapomais gamtos motyvais. 

Lyginant su pirmtakų peizažuose vyraujančiomis stilistinėmis tendencijomis Li Tang pei- 
zažuose ryškėja laipsniška kinų tapybos evoliucija nuo anksčiau viešpatavusių didingų epinių 
Šiaurės Song monochrominių peizažų prie lyriškų ir kamerinių provincijos kaimo kasdienio 

gyvenimo motyvų. Šiuos estetinių idealų kaitos poslinkius rodo jo peizažai „Šventykla prie upės 
vasara“, „Vilnijančios bangos rudens upėje“, „Du žmonės gilaus tarpeklio apačioje, žvelgiantys į 
prarają“ ar provincijos gyvenimo buitines scenas vaizduojantys paveikslai („Kaimo gydytojas“). 

Stilistinés evoliucijos požiūrių charakteringas yra minėtas dailininko peizažas „Du žmonės 
gilaus tarpeklio apačioje, žvelgiantys į prarają“. Čia ryškėja dramatiškesnis ir kontrastingesnis 
gamtos grožio suvokimas, kuris išgaunamas naudojant „išskaidytos“ ir gimdančias įtampą tarp 
pagrindinių kompozicijos segmentų detales: kalnus, medžius, upelius, krioklius ir atšiaurios 
gamtos stichijoje pasimetančias smulkutes žmonių figūras, kontempliojančias supančios di- 
dingos gamtos grožį. Paveiksle vyrauja Li Tang peizažinės tapybos estetikai būdingas pašalinio 
stebėtojo „žvilgsnis iš šalies“. Dailininkui vaizdinės sistemos dramatiškumas yra svarbesnis nei 
ištikimybė anksčiau peizažo tapyboje vyravusiam visuotinės gamtos ir žmogaus harmonijos 
idealui. 

Labai neįprastame kinų tapybai Li Tang „Peizaže su kriokliu“ beveik visiškai nelieka taip 
įprastos kinų peizažo tapybos estetikai erdvės. Visą šio vertikalaus paveikslo erdvę užgožia 
tolimame plane esantis milžiniško kalno siluetas, kuris išryškina pirmuose planuose esančius 
trapius medžius, vandens srautus ir keliaujančių žmonių siluetus. 

Brandą pasiekęs Li Tang yra jau kitokios, ne tik žmogaus ir gamtos santykių dramatiš- 
kumą, tačiau ir gamtos formų žaismingumą, efemeriškumą pabrėžiančios, muzikalią linijinio 
ritmo jėgą išpažįstančios estetikos šalininkas, kurį labai domina efemeriškų greitai atsirandančių 
ir išnykstančių gamtos reiškinių vaizdavimas. Šiuo aspektu žvelgiant Li Tang peizažo tapybos 
estetika primena kai kuriuos impresionistinės estetikos principus. Į jo dėmesio lauką nuolatos 
pakliūna tarpstančios rūkuose ir ūkuose kalnų ir medžių siluetų formos, begalinės dangaus 
erdvės su paslaptingomis rūkuose skęstančiomis kalnų viršūnėmis, ežerais, miškais. Skirtingai 
nei Fan Kuan vidinės rimties kupinuose bekraščiuose gamtos peizažuose, kuriuose niekas ne- 
drumsčia mąstančio žmogaus susikaupimo atmosferos, Li Tang peizažų erdvė yra intymesnė ir 
dramatiškesnė, kupina vidinės įtampos. Ji efemeriška ir neatsiejama nuo subjekto bei gamtos 
pasaulio individualių santykių, jo vidinių išgyvenimų. Šios peizažo poetiškėjimo ir intraver- 
tiškėjimo tendencijos akivaizdžiai paveikia Ma Yuan, Ma Lin ir Xia Gui peizažo tapybos raidą. 


Pietų Song peizažo tapybos iškilimas 
(Liang Kai, Ma Yuan, Ma Lin, Xia Gui, Mu Qi) 


Nepaisant ekonominio šalies stabilumo, ryškaus kultūros pakilimo, Šiaurės Song imperija 
praranda karinį ekspansyvumą. Nuolatinė kova su šiaurės klajoklių gentimis sekina valstybės 
karinę jėgą. 1127 m. po galingo džiurčenų genčių įsiveržimo okupuojama šalies teritorija į šiaurę 

nuo Jangdze upės. Nuniokojama sostinė Kaifengas, į nelaisvę pakliūva imperatoriaus šeima, 
išgrobstoma ir sunaikinama daugybė neįkainojamų istorinių paminklų, nuostabiausių knygų 
ir dailės kūrinių kolekcijų. Žlugus Šiaurės Song imperijai, kultūrinis gyvenimas persikelia ir 
atgimsta pietuose, kur naujoje sostinėje Lojange vienas imperatoriaus giminaitis pasiskelbia 
naujos Pietų Song dinastijos valdovu. Šiaurės Song laikais (960-1127) kultūra ir estetinės 
minties plėtotė paklūsta neokonfucinei ideologijai, o Pietų Song laikotarpiu (1127-1279) 
vyrauja čan pasaulėžiūra. 

Tik nuolatinėmis duoklėmis, kompromisais išsaugomos mažėjančios valstybės sienos 
ir iliuzinis gyvenimo stabilumas. Neseniai patirta istorinė tragedija stipriai paveikia žmonių, 
gyvenančių dvasinio nesvarumo būklėje, sąmonę. Ankstesnių amžių estetinei ir meninei kul- 
tūrai būdingas harmonijos jausmas išnyksta ir įsivyrauja tragiškos kolizijos, žmogaus būties 
dramatizmo pojūtis. Šis pusantro amžiaus trukęs kinų kultūros raidos periodas pasižymi 
nepaprastu dvasinio gyvenimo intensyvumu. Greta įvairių tapybos žanrų, šiame laikotarpyje 
regimas raižinių medyje suklestėjimas. Šių graviūrų užuomazgos išryškėja dar VI a., tačiau 
dabar išplitus leidybai jie plačiai pasitelkiami įvairių mokslinių traktatų ir populiarių literatūros 
kūrinių iliustravimui. Jų kompoziciniai sprendimai ir vaizdinių sistemos dažniausiai kartojo 
tapyboje susiformavusius principus, tik išsiskyrė ryškesniu linijiniu piešiniu, dekoratyviais 
spalviniais sprendimais ir meistriškai jkomponuotais kaligrafiniais užrašais. Ši meno forma 
vėliau išplinta Japonijoje ir turi įtakos Vakarų modernios impresionistinės ir poimpresionis- 
tinės dailės raidai. 

Pietų Song dinastijos valdymo metu peizažo tapyboje išryškėja ypatingas intymumas, 
pati gamta tarsi priartėja prie žmogaus ir tarp jų užsimezga glaudus slaptas ir daugiasluoksnis 
ryšys. Tam tikriausiai turi poveikį ir talentų koncentracijos pagrindiniu centru tapęs vienas 
gražiausių istorinių paminklų prisodrintų šalies miestų Handžou su įstabiu ežeru ir tolumoje 
ūkuose skęstančių vaizdingų kalnų aplinka. Čia realistinį tikrovišką peizažų tapymo stilių 
keičia dėka čan estetinių idealų sustiprėjęs subjektyvizmas ir introspekcija, lakios vaizduotės 
polėkiai, neaprėpiamų erdvių ilgesys ir didžiai asmeninio emocinio dailininko santykio su 
tapomu objektu ieškojimas. Tam tikriausiai poveikį turi ne tik gilėjanti estetinės sąmonės 
krizė, tačiau ir skatinusi bėgimą nuo dramatiškos tikrovės nepaprasto grožio už Handžou 
besidriekiančios Pietų Kinijos gamta su rūkuose paskendusiomis didingų kalnų viršūnėmis, 
vaizdingais upių slėniais, audringais kalnų upeliais. 

Pietų Song dinastijos valdymo metu stiprėja subjektyvizmas ir introspekcija, kurie savitai 
išsiskleidžia peizažo tapybos estetikoje. Tai siejasi su žmogaus temos peizažo tapyboje aktua- 
lėjimu ir jos savita interpretacija. Palaipsniui peizažuose įsigali nauji paveikslo kompoziciniai 
sprendimai, kuriuose svarbi tampa tiek regima, tiek ir neregima, iškelto už peizažo kompozi- 
cijos ribų, tačiau numanoma kontempliuojančio supančio gamtos grožį žmogaus figūra. 

Vietoj Šiaurės Song peizažų, kurių skiriamuoju bruožu yra didingas monumentalumas, 
stiprėjant subjektyvizmo ir introspekcijos tendencijoms Pietų Song tapyboje populiarėja mažes- 
nio formato kameriniai paveikslai. Šią slinktį veikia ir savitos albumų tapybos populiarėjimas, 
kurios formatas ir kiti specifiniai funkcionavimo bruožai taip pat formuoja kamerinių peizažų 
kompozicinius ypatumus, vaizdinių sistemos formavimo principus ir atskirų motyvų bei pei- 
zažo detalių interpretavimą. Albumų tapybos savitumas pirmiausia dėl spartėjančio tapymo 
proceso sąlygojo ne tik konkretaus dailininko albumų lapeliuose kompozicinio vaizdavimo 
schemų ir motyvų pasikartojimą, tačiau ir drąsesnius eksperimentus, ieškant naujus netikėtus 
kompozicinius temos, motyvo interpretacijos sprendimus. Todėl žvelgiant į Ma Yuan, Xia 
Gui, Ma Lin albumų kamerinius peizažus ar jų fragmentus, vaizduojančius paukščius ar kitus 
gyvus padarus, dažnai pradžioje susidarantį klaidingą įspūdį, kad regi tik skirtingas viena tema 
sukurtos paveikslų serijos variacijas, netrukus keičia suvokimas, kad čia periodiškai susiduri 
su daugybe naujų kompozicinių sprendimų ir originaliais vizualiniais gamtos harmonijos ir 
grožio interpretacijos modeliais. 

Kita vertus, vartant albumo lapelius keičiasi ir laiko, skirto paveikslų kontempliacijai, cha- 
rakteristikos, lapų vertimo greitėjimas veikia ir vaizdinės sistemos funkcionavimo ir suvokimo 
ypatumai, ryškesnė ir dinamiškesnė tampa šių paveikslų suvokimo įspūdžių kaita ir, nepaisant 
polinkio į kameriškumą, visur aktualėja erdvės problemų sprendimas. Pietų Song peizažo 
tapyboje be gyvavusių tapymo technikų išpopuliarėja „taškomo“, „šlapio“ ir „koncentruoto“ 
tušo technikos. Pietų Song peizažuose, kaip taikliai pastebi R. Pietra, susiduriame su stebėtina 
„beribe erdve, leidžiančia skrajoti mintims ir tarsi ištirpti joje. Jei tapyba apskritai kada nors 
pajėgė perteikti begalybę ir erdvės neaprėpiamumą, tai būtent čia. Laikas reiškiamas pabrėžiant 
šios akimirkos trumpumą, laikinumą, unikalumą, - akimirkos, kurią paveiksle nutapyta nedidelė 
išminčiaus figūra (kartais grojanti muzikos instrumentu). Išminčius tapomas paveikslo kampe 
tarsi tam, kad padėtų mums suvokti mastelių skalę ir primintų, kad pasaulis neegzistuoja be 
žmogaus, padėtų pažvelgti į būties veidrodį. Makro ir mikrokosmas čia atliepia vienas kitą, 
nuolatos pasikartojančiomis metaforomis sugretinant peizažo elementus ir įvairias Žmogaus 
kūno dalis“ (Pietra, 1983, p. 71). 

Čan adepto Liang Kai peizažo vizija. Savo įtakos apogėjų XI a. pabaigoje pasiekusi Guo 
Xi ir kitų ortodoksinio akademinio stiliaus šalininkų estetika, valdant įvairiapusiškai išsila- 
vinusiam, aistringam kaligrafijos ir tapybos gerbėjui ir mecenatui imperatoriui Huizongui 
(1101-1127), kurį laiką praranda vyraujančias pozicijas, kadangi tuo metu Tapybos akademi- 
joje įsigali valdovo remiama spalvinga gėles, paukščius, gyvūnus vaizduojanti žanrinė tapyba, 
kuri, atmesdama monumentaluma, linksta į smulkesnių peizažo detalių svarbos akcentavimą. 
Šį akademizmo klestėjimo tarpsnį nutraukia 1127 m. įsiveržę ir šalies šiaurinę dalį okupavę 
džurdženai, o menus globojęs imperatorius miršta nelaisvėje. Akademinės estetikos ir dailės 

atgimimas naujoje Pietų Song dinastijos valdomoje sostinėje Handžou išryškėja pirmiausia čan 
estetikos šalininko Liang Kai kūryboje, o vėliau tik praslinkus šimtmečiui po Guo Xi mirties, 
kai apie 1190-1230 m. iškyla peizažo tapybos teoretikų ir dailininkų grupė, susibūrusi apie 
Ma Yuan ir Xia Gui. 

Vienas originaliausių pirmų didžių Pietų Song dinastijos valdymo laikų tapytojų yra Li- 
ang Kai (1140-1210), kurio kūryboje akivaizdžiau nei Li Tang paveiksluose čan pasaulėžiūros 
poveikyje stiprėja peizažo žanro intymėjimas, psichologizavimas ir begalinės erdvės nostalgija. 
Jis gimė Handžou apylinkėse imperatorių rūmų valdininkų šeimoje, kurioje įgijo įvairiapusį 
konfucinį ir meninį išsilavinimą. Baigęs studijas Handžau Tapybos akademijoje šis Shigu mo- 
kinys, pradžioje tapo erdvės beribiškumo jausmus perteikiančius peizažus, kurie suteikia jam 
pripažinimą ir atveria kelius Akademijos dėstytojo karjerai. Netrukus už išskirtinius nuopelnus 
imperatoriaus apdovanojamas aukščiausią tapytojo rangą liudijančiu „aukso juosta“ ir užima 
svarbius valstybinius postus imperatorių rūmuose. 

Dailininko kopimui karjeros laiptais kenkia gaivališkas sunkiai tramdomas charakteris, 
bohemiškas gyvenimo būdas, nesaikingas svaigalų vartojimas. Dėl nesutramdomo ekscentriško 
charakterio užsitarnauja „pamišusio Liang“ pravardę. Jis kuria įvairiuose tapybos žanruose, 
tačiau daugiausiai portretinės, figūrinės ir peizažo tapybos srityse. Ankstyvajam Liang Kai 
tapybinės evoliucijos tarpsniui būdingas iš akademikų perimtas kruopštus, išraiškingas ir 
ekspresyvus tapymo stilius. Paveiksluose viešpatauja jautrus grafinis linijinis piešinys, subtilus 
lyrizmas ir detalių preciziškas išbaigtumas. 

Apie 1205 m. netikėtai nutraukęs visus ryšius su imperatorių rūmų aukštuomenės ir 
Akademijos aplinka, Liang Kai, kaip ir daugelis intelektualų, demonstratyviai atsiriboja nuo 
savo ankstyvosios kūrybos ir savo ankstesnius kūrinius palieka likimo valiai. Nusišalinęs į Mu 
Oi įkurtą Liutongo vienuolyną jis pasišvenčia asketiškam čan vienuolio gyvenimui, harmonijos 
su jį supančiu pasauliu ieškojimui. Nuo šiol tapybinėje evoliucijoje išryškėja esminis lūžis; 
peizažų stilius ženkliai keičiasi. Tapęs monochrominės tapybos šalininku Liang Kai perima 
čan dailės tradicijos meistrams būdingą glaustą „idėjos“ tapymo stilių. Vėlyvieji dailininko 
peizažai išsiskiria meistriška lankstaus teptuko valdymo technika, nervinga ekspresyvia tapymo 
maniera, kurioje vyrauja emocionalus santykis su tapomu objektu. 

Liang Kai kūryboje ryškėja kai kurios naujos religinės čan pasaulėžiūros įkvėptos nuos- 
tatos, kurios kertasi su ankstesne budistinės tapybos tradicija, kadangi kreipiantis į žaibišką 
sąmonės nušvitimą formuojasi jį dvasiškai atitinkantis glaustas tapymo stilius. Dailininkas 
siekia savo stiprius emocinius išgyvenimus, šią konkrečią būties akimirką „čia ir dabar“, „tokius, 
kokie jie skleidžiasi jo akyse“ pojūčius išreikšti keliais greitais teptuko judesiais. Greta tradi- 
cinių peizažų Liang Kai tapiniuose ženkliai išauga anksčiau kuklią vietą peizažuose užėmusių 
lakonišku stiliumi nutapytų archatų, patriarchų vaizdiniai. Paveiksluose atsiranda neįprasto 

mastelio spontaniškai nutapytos figūros, kurios 
savo svarba kompozicijoje konkuruoja su fone 
esančiu peizažu. Paskirais atvejais peizažas netgi 
apskritai nuslenka į antrą planą, o dailininkas 
reiškiasi veikiau kaip portretinės ar žanrinės tapy- 
bos atstovas, kurio kūriniams būdingas ypatingas 
stiliaus glaustumas. 

Čan dailės tradicijoje Liang Kai įgavo ne- 
prilygstamo portretinės tapybos meistro šlovę. 
Jaunystėje, kaip liudija rašytiniai šaltiniai, jis 
sukūrė daug daoistinių ir čan vienuolių portre- 
tų, kurie, deja, neišliko, visi išlikę kūriniai yra 
datuojami vėlesniu jo portreto tapyba susidomė- 
jimo laikotarpiu, kai dailininkas gyvena ir kuria 
vienuolyne. Visi jie atlikti monochrominės tapy- 
bos technika ir sukurti nauja glausto tapybinio 
stiliaus maniera. Nauji brandaus stiliaus kaitos 
poslinkiai išryškėja dviejuose šeštą čan patriarchą 
Huineng vaizduojančiuose paveiksluose. Juose 
remdamasis čan estetikos principais dailininkas 


Liang Kai. Čan vienuolis. XII a. pab. 
"Tušas, popierius 


vaizduoja patriarchus, archatus pasiekusius sąmo- 
nės nušvitimo būseną ir, vadinasi, jau įžengusius 
į kokybiškai naują aukštesnį tikrovės suvokimo 
lygmenį, kuris neatsiejamas nuo brandžios asmenybės radikalios sąmonės transformacijos. 
Pastaroji suvokiama kaip ir tapytojo idealas, padedantis jam pasinerti į dieviškam kūrėjui 
būdingą ekstremalią žmogui prieinamą gelminę tikrovės suvokimo būseną. Panašius vaizdinės 
sistemos principus regime ir poetą Li Bo vaizduojančiame paveiksle „Li Bo kuriantis eiles“, 
kuris yra tipiškas vėlesnei Liang Kai kūrybai ir išsiskiria ypatingu piešinio ir tapymo stiliaus 
glaustumu. Šviesiame neutraliame paveikslo fone meistriškais aštraus ir tikslaus teptuko linijų 
judesiais dailininkas piešia kiek detalizuotą profilinį didžiojo Tang poeto portretą, tačiau jo 
figūros siluetas perteikiamas keliomis apibendrintomis didaus kaligrafijos meistro linijomis. 
Prie didžiųjų kinų tapybos šedevrų galima priskirti panašaus stiliaus paveikslą „Šakjamuni, 
nusileidžiantis iš kalnų“, kuris yra šiam dailininkui būdingas peizažo tapybos ir figūrinės 
kompozicijos meistriškas junginys, kadangi budizmo pradininko vaizdinys meistriškai įjung- 
tas į subtilių tonų peizažo kompozicinę struktūrą. Liang Kai sukuria daug apibendrintų čan 
patriarchų, mokytojų, vienuolių portretų, kuriuose peizažo vaidmuo neretai yra antraeilis. 


337 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Šie kūriniai savo meniniu lygiu ir svarba kinų dailės istorijoje yra ne mažiau svarbūs nei 
dailininko sukurti monumentalūs peizažai. 

Tačiau greta darbų, kuriuose susipina peizažo ir figūrinės bei portretinės tapybos elemen- 
tai, Liang Kai kuria ir originalius peizažus arba rečiau žmogų sodo aplinkoje. Taigi išskirtinę 
svarbą įgauną vėlesnei Song ir Yan laikotarpių tapybos raidai erdvės ir tuštumos efektingas 
panaudojimas. Tuštumos vaidmens augimas jo paveikslų vaizdinėje sistemoje akivaizdžiai 
regimas Liang Kai ritinėlyje „Snieguotas peizažas“, kuriame jaučiamas čan estetinės tradici- 
jos poveikis. Skiriamojoje skirtingų erdvinių planų šio peizažo susidūrimo vietoje atsiranda 
efektingi savo emocinio poveikio galia tuščias plotas su jame judančių klajūnų figūrėlėmis, 
kurios kartu su greta esančia tuštuma pabrėžia peizažo erdviškumo įspūdį. 

Liang Kai peizaže „Mėnulio kontempliacija“, skirtingai nei daugelio akademinės 
pakraipos ir intelektualų tapytojų peizažuose, greta eskiziškai nupieštos gamtos grožį kon- 
templiuojančios figūros neregime tarno, kuris paprastai paveiksluose pabrėžia pagrindinės 
figūros socialinį statusą. Šį jo peizažo vaizdinių sistemos konstravimo ypatumą tikriausiai 
galima paaiškinti demokratiškomis čan adeptams būdingomis nuostatomis. Kita vertus, jo 
peizažuose įprastinius kontempliacijos objektus mėnulį, tolumoje esančius kalnus, ar van- 
dens platybėse pasimetusią valtelę pakeičia beformę būtį simbolizuojančios tuštuma, kuriai, 
kaip ir daugelio čan tradicijos šalininkų kūriniuose, Liang Kai peizažuose tenka išskirtinė 
vieta. Šis Liang Kai dėmesys tuščios, neužpildytos erdvės peizaže emocinio poveikio galiai 
minėtame peizaže yra pabrėžiamas iš viršaus krintančiomis meistriškai nutapytomis pra- 
regiamomis dėl savo trapumo spygliuoto medžio šakomis. Liang Kai peizažams būdingas 
tuščios paveikslo erdvės svarbos pabrėžimas tampa kelrodžiu jo pėdomis sekantiems Ma 
Yuan, Xia Gui ir Ma Lin. 

Ma Yuan ir Ma Lin peizažo samprata. XI a. vyravusi akademinė peizažo tapyba, aukš- 
tinanti didingos gamtos harmoniją, tarsi simbolizuoja Šiaurės Song imperijos pretenzijas 
į viešpatavimą žemės pasaulyje, o nerimasties kupinais laikais tarp džurdženų ir mongolų 
antplūdžių gimusi peizažo tapyba (Ma Yuan, Xia Gui, Ma Lin) jau įgauna kitokią prasmę. 
Nauja harmonijos koncepcija tėra tik trapaus svajų ir iliuzijų pasaulyje sukurto idealo ats- 
pindys, kilęs iš siekio harmoningame mene surasti dramatiškos ir prieštaringos tikrovės at- 
svarą. Ankstesnei akademinei estetikai būdingas objektyvizmas nyksta ir laikmečio dvasinius 
poreikius atitinkančių čan ir wenrenhua estetinių idealų dėka stiprėja akademinės estetikos 
šalininkų polinkis į subjektyvizmą, meditaciją, kontempliaciją. 

Įtakingiausi Pietų Song akademinės estetikos ir tapybos atstovai yra atgimusios Han- 
džau akademijos nariai Ma Yuan, Xia Gui, Ma Lin. Jų „dvasingo peizažo“ sampratą veikia Li 
Cheng (kūrė apie 960-990) peizažams būdingas meninės formos glaustumas, emocionalus 
wenrenhua estetikos, ypač Mi Fu, lyrizmas, Guo Xi aukštinamas gamtos didingumas, aštrus 

grafiskas piesinys, Mi Fu sünaus Mi Yujen (1085-1165) isplauty, numedziaginty formy ir dé- 
miy prisodrinti peizaZai, kurie pastüméja peizazo tapyba naujy erdviskumo ir jautriy toniniy 
sprendimų galimybių atskleidimo linkme. Susiliejus šioms skirtingoms stilistinéms pakraipoms 
gimsta kokybiškai nauja universalesnė Pietų Song peizažo tapybos samprata. Jos esmė - nau- 
jas estetinis idealas ir itin gilus žmogaus ir jį supančio gamtos pasaulio vidinės harmonijos 
atskleidimas. XII a pirmoje pusėje Li Cheng ir jo mokinio Guo Xi tapytus monumentalius 
peizažus nukonkuruoja išstumdami į antrą eilę intymūs, kameriniai „gėlių ir paukščių“ žanro 
paveikslai neretai su peizažo tapybos elementais. 

Aptartos stilistinės evoliucijos slinktys išryškėja penkių kartų Tapybos akademijos narių 
giminės atstovų Ma Yuan ir Ma Lin peizažuose. Savita kryptimi Li Tang erdvinio peizažo 
principus plėtoja vienas poetiškiausių kinų peizažo meistrų Handžou akademijos narys Ma 
Yuan (1160-1225), kuris yra talentingiausias gilų rėžį kinų meno istorijoje palikusios garsios 
penkių kartų Ma dailininkų dinastijos atstovas. Jo prosenelis, senelis ir tėvas Ma Shirong buvo 
žinomais tapytojais, tačiau šią giminę, be Ma Yuan, garsina dar du talentingi peizažo meistrai 
Ma Gongxian (XII a.) ir Ma Lin (XIII a. pr.). 

Ma Yuan yra reto estetinio imlumo asmenybė, nuo vaikystės dienų persisėmęs tapybos 
problemomis. Globojamas dėdžių Ma Kung hsien, Ma Shih jengo ir tėvo Ma Yuan, jis gauna 
įvairiapusį profesinį pasirengimą. Tai, kad daugelis Ma Yuan šeimos narių jau tarnauja impe- 
ratoriškoje akademijoje, padeda jam sparčiai kopti rūmų tapytojo karjeros laiptais. Jis greitai 
gauna valdovo užsakymus ir apdovanojimus, iškėlusius į ryškiausių to meto tapybos meistrų 
gretas. Ma Yuan rašytiniuose šaltiniuose priskiriama daugybės skirtingų žanrų, siužetų, formatų 
(panoraminiai ritinėliai, albumo lapai) kūrinių, iš kurių iki nūdienos išliko per 90 skirtingų 
paveikslų originalų arba kopijų, tarp kurių vyrauja peizažo žanro kūriniai. Jiems būdingas 
meninės išraiškos priemonių įvairiapusiškumas ir aukštas profesionalumas bei skirtingų 
teptuko valdymo technikų meistriškumas. Šis kinų dailės korifėjus kaip niekas kitas giliai ir 
tobula menine forma išreiškia savo laikmečio nuotaikas ir estetinius idealus. 

Ma Yuan, nors ir yra Handžou Akademijos narys, tačiau būdamas originalia išskirtinio 
talento asmenybe menkai paiso nusistojusių akademinių nuostatų, kurias laiko dogmatiško- 
mis ir apribojančiomis jo natūralią kūrybinių siekių sklaidą. Kita vertus, jis yra tokio talento 
ir mastelio figūra, kuri gali sau leisti ignoruoti gyvavusius to meto dailėje kanonus. Ma Yuan 
tapybinio stiliaus tapsmui poveikį turi tikriausiai jo tiesioginio mokytojo Akademijoje Li Tang 
kūryba, kuris ilgai jam išlieka peizažo tapybos meistro idealu. Jo kūrybą taip pat veikia Mi 
Yujen polinkis į jautrius toninius sprendimus. Savo peizažuose Ma Yuan meistriškai naudo- 
jasi monochrominės tapybos teikiamomis tonalumo ir daugybės subtiliausių tonų gradacijų 
meninės išraiškos galimybėmis. Jis neretai pasitelkia tamsesnio kontrastingo ir šviesaus tono 
sugretinimo galimybes, mėgsta efektingai išnaudoti minkštų išplautų tušo dėmių emocionalų 

poveiki, o palikdamas baltas ar vos paspalvintas paveikslo dalis meistriskai i$gauna snieguoty 
kalnų viršūnių ar upių vingių vaizdinių grožį. 

Iš Li Tang peizažo tapybos išplaukia Ma Yuan pamėgtas žmogaus, kontempliuojančio 
didingos gamtos harmoniją ir grožį peizažų motyvas. Jis išnyra įvairiais pavidalais daugelyje 
dailininko peizažų, išskyrus albumų lapus, kuriuose vyrauja gamtos, paukščių ir gyvūnų mo- 
tyvai. Lyginant su pirmtakų kūriniais, Ma Yuan peizažuose žmogaus figūros yra stambesnės, 
tapiniuose yra daugiau filosofinės simbolikos, meditatyvumo, slėpiningumo, neišsakymo, 
estetinių užuominų poetikos, teikiančios daug peno suvokėjo asociacijoms. Peizažuose svarbiu 
tampa erdvės efemeriškumo, skirtingų erdvinių planų santykių išryškinimas. Vaizduodamas 
linguojančias lanksčias ir trapias gluosnių, laukinių slyvų ir kitų medžių šakas jis meistriškai 
perteikia vėjo gūsių, oro ir lietaus srautų alsavimą. Jo paveiksluose žavi muzikalių linijų, 
pustonių ir erdvinių santykių harmonija, kuri padeda dailininkui įtaigiau perteikti pirma- 
pradį žmogaus ir gamtos ryšį. Ma Yuan ir jam dvasiškai artimų Xia Gui ir Ma Lin peizažai 
yra „atvirų“ erdvių, kupini gamtos grožio teikiamos ekstazės ir filosofinių apmąstymų. Šių 
dailininkų spontaniškuose poetinės dvasios polėkiuose ir kaligrafizmo elementų panaudojime 
peizažuose galime įžvelgti sąsajas su „vėtros ir srauto“ šalininkų kūrybos bruožais. 

Ma Yuan yra vienas tų didžiųjų peizažo tapybos meistrų, kurie kukliomis meninės išraiš- 
kos priemonėmis prabyla apie didžias idėjas ir jautriai prisiliečia prie skausmingų Žmogaus 
būties problemų. Dailininko peizažai išsiskiria nepriekaištingu kompozicijos jausmu, jie 
subtiliai perteikia erdvės bekraštybės jausmus, atmosferos pokyčius. Dailininkas vaizduoja 
dažniau kultivuotą, žmogaus humanizuotą gamtos pasaulį. Peizažams būdingas kompo- 
zicinių sprendimų brandumas, meninių vaizdinių lakoniškumas, jie yra šviesesnių tonų, 
kameriniai, intymūs, jaukūs, dvelkia ypatinga šiluma. Ma Yuan potėpis techniškai įvairus: 
veržlus, kartu subalansuotas, aštrus ir minkštas. Savo idėjų išraiškai jis efektingai išnaudoja 
neužpildyto paveikslo ploto, tuštumos, estetinės užuominos meninės išraiškos galimybes. 
Klasikiniai tokios metaforiškos, kupinos daugybės poteksčių peizažo tapybos šedevrai yra pa- 
veikslai „Pasivaikščiojimas kalnų takeliu pavasarį“ ir „Intelektualas ir jo tarnas kalnų terasoje“, 
„Mėnulio apšviestas peizažas“, „Vėjo ir lietaus peizažas“, „Vienišas Žvejys upėje šaltu metų laiku“. 

Pirmąjį paveikslą dėl nepaprasto kompozicijos, vaizdinės sistemos vientisumo, piešinio 
meistriškumo ir subtilaus kolorito ir meistriško kaligrafinio užrašo įkomponavimo galima 
visiškai pagrįstai priskirti prie didžiųjų kinų peizažo tapybos šedevrų. O antro ir trečio peizažo 
svarbiu akcentu tampa Pietų Song peizažo tapybai būdingas kontempliuojančio tolumas žmo- 
gaus figūros, dažnai vaizduojamos iš nugaros ar iš šono, patalpinimas kompozicijos požiūriu 
aktyvioje paveikslo dalyje ir kartu suvokėjo aktyvus įjungimas į paveikslo vaizdinės sistemos 
suvokimo procesą. Suvokėjo akys, „klajodamos“ simbolinėse vaizduotės sukurtose peizažo 
erdvėse, iššaukia tokias asociacijas, kurios paverčia suvokimo procesą intymiomis žiūrovo 

Ma Yuan. Pasivaikščiojimas kalnų takeliu. XII a. Albumo lapas. Spalvotas tušas, šilkas 


klajonėmis realiais gyvenimo keliais. Ribos tarp vaizduotės sukurto pasaulio ir tikrovės suvo- 
kimo procese niveliuojasi, todėl pažinimas skleidžiasi nuolatos balansuojant tarp šių dviejų 
menamos ir realios tikrovės registrų. 

Geriausios šio tapytojo stiliaus savybės atsiskleidžia įstabiame čan dailės tradicijų paveik- 
tame nutapytame peizažo tapybos šedevre „Vienišas žvejys upėje šaltu metų laiku“, kuriam 
būdinga ypatinga rimtis ir subtilių estetinių užuominų, neišsakymų poetika. Čia kaip ir darbe 
„Pasivaikščiojimas kalnų takeliu pavasarį“ meistriškai išnaudojamas natūralus neutralaus 
atspalvio šilkas paveikslo fono erdviškumo perteikimui. Ypatinga formos harmonija ir tobulu 
kompoziciniu sprendimu išsiskiria minėtas vertikalus „Mėnulio apšviestas peizažas“, kuriame 
vaizduojamas milžiniško kalno papėdėje sėdintis intelektualas kontempliuojantis mėnulio 
nušviestą nakties gamtovaizdį. 

Tobulas meninės formos požiūriu yra peizažas „Pasivaikščiojimas kalnų takeliu pava- 
sarj“. Apie pastarąjį Ma Yuan šedevrą N. Nikolajeva rašo: „Šis įstabus peizažas — vienas iš 


[2 


nedaugelio kinų tapyboje, kurio pirmas planas yra visiškai atviras ir tarsi „įleidžia“ žiūrovą į 
paveikslą. Daugeliui Ma Yuan darbų būdinga žemiau esanti horizonto linija. Ir nors teoriš- 
kai linijinė perspektyva nebūdinga kinų tapybai, tačiau Ma Yuanis praktiškai labai priartėja 


prie tokios erdvės kūrimo savo paveiksluose. Tai palengvina jo darbų suvokimą europiečiui 


341 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


žiūrovui ir būtent $i priemonė sukuria ypatingą visų vaizduojamų daiktų artimumo įspūdį“ 
(Nikolaeva, 1968, p. 94). 

Šis neeilinio talento, originalus ir išradingas dailininkas į peizažo tapybą įveda daug 
stilistinių naujovių. Kuriami Ma Yuan vaizdiniai yra emocionalūs, kupini ekspresyvaus 
lyrizmo, estetinių užuominų, nuostabos regint prieš akis atsivėrusių gamtos reiškinių grožį. 
Kita vertus, tai - didis ekspresyvios kompozicijos, lanksčios, trapios ir laužytos kaligrafinės 
linijos meistras, pajėgiantis peizažuose meistriškai išnaudoti jautriausių spalvinių ir toninių 
santykių meninės išraiškos galimybes. Kompozicijos dažniausiai yra asimetriškos, suma- 
niai subalansuotos, joms būdingas žvilgsnis į tapoma objektą iš paukščio skrydžio taško ir 
efektingas atskirų motyvų kadravimas. Peizažuose išnaudojama neužpildytų tuščių plotų, 
estetinės užuominos estetinio poveikio galia. Čia atsisakoma daugybės antraeilių detalių, 
o pagrindinis dailininko dėmesys sutelkiamas į gamtos harmonijos idėjos ir vyraujančios 
nuotaikos perteikimą. Peizažams būdingas puikus linijinis piešinys, gamtos formų lyriškas 
traktavimas ir harmoningų gamtos ir gyvūnijos pasaulio motyvų, atskirų išraiškingų detalių 
ištraukimas į pirmą planą bei idealizavimas. 

Tačiau be tradicinių peizažų Ma Yuan sukuria daug įstabių peizažų albumų lapuose. Iš 
šios srities darbų pirmiausia išskirčiau dailininko stiliui būdingą kvadratinės formos iš va- 
dinamojo „paukščio skrydžio“ taško vaizduojamą motyvą paveiksle „Antys, uola ir meihua“. 
Jo kairėje pusėje ekspresyvios laužytų formų kiniškos slyvos išsiskleidusios keistų dinamiškų 
linijų šakos įsiveržia į šviesią didžiulę neužpildytą detalėmis tvenkinio erdvę, kurioje plau- 
kioja laukinių ančių būrelis. Šiame paveiksle žavi puikiai perteikta gamtos grožio harmonijos 
atmosfera. Šie kameriniai peizažai, nepaisant kuklaus formato, suvokėją pavilioja ypatingu 
meninės formos rafinuotumu, sugebėjimu nedidelėje paveikslo erdvėje įtaigiai perteikti 
begalinės erdvės iliuziją. 

Nedidelio formato Ma Yuan albumo lapų peizažai išsiskiria estetine kokybe, subtilia 
idėjos išraiška, vientisu kompoziciniu mąstymu, jie meistriškai perteikia stiprų erdviškumo 
jausmą. Paveikslams būdingas asimetrinis vaizduojamos erdvės komponavimas, pagrindinis 
išryškintas motyvas talpinamas apatiniame paveikslo kampe, o didžioji paveikslų erdvės dalis 
paliekama tuščia arba užpildoma tolimų laukų ar vandenų vaizdiniais. Subtilios dažniausiai 
elegiškos, ramybe dvelkiančios subjektyvios nuotaikos įkūnytos čan meistrų paveiksluose 
audrina suvokėjo vaizduotę, atviros, reikalaujančios aktyvaus kontempliuojančios paveikslą 
asmenybės įsijungimo į suvokimo procesą, erdvės vyravimas čia tampa tyliai maištaujančių 

Nuosekliausiu Ma Yuan peizažo tapybos tradicijų tęsėju tampa kitas didis vėlyvos Pietų 
Song tapybos tradicijos meistras jauniausias Ma Yuan sūnus Ma Lin (1180-1256). Jis įstoja 
į Handžou tapybos akademiją, kurioje studijuoja vadovaujamas tėvo. Dailininko kelias į 

pripazinima buvo apsunkintas pavyduoliy 
intrigy. Tai nepastovaus meninio lygio kü- 
riniy autorius, kuris sékmingai tesia Seimos 
tapytojų tradiciją. Kūrinių meninio lygio 
skirtingumas sudaro prielaidas sklisti kal- 
boms, kad tėvas savo kūrinius pasirašinėja 
sūnaus pavarde. Ma Lin slegia tėvo šlovė ir 
sklindantys gandai, kad tėvas, norėdamas 
paspartinti savo sūnaus talento pripažinimą, 
leidžia šiam pasirašyti savo kūrinius. Šių 
kalbų plitimą skatina tai, kad sūnus išpažįsta 
panašią žmogaus ir gamtos santykių kon- 
cepciją, naudoja panašias technines meninės 
išraiškos priemones, tiesa, jam daugiau 
būdingos įstrižos asimetrinės kompozicijos, 
ryškesnės ir emocionalesnės spalvos. 

Iš tikrųjų kompozicijos požiūriu ir 


eet ed dėka. 
RE Lia ead 


atlikimo maniera Ma Lin paveikslai yra 
Ma Lin. Klausantis vėjo dvelksmo pušyse. 1246 m. 


panašūs į tėvo, tačiau daugumai ju trūks- Spalvotas tušas, šilkas 


ta tėvui būdingo subtilaus kompozicijos 

jausmo, tonalumo, linijos grožio ir tapymo manieros preciziškumo. Visgi geriausi Ma Lin 
kūriniai, pavyzdžiui, „Įsiklausymas į vėjo garsą tarp pušų“ demonstruoja neeilinį šio subti- 
laus peizažo meistro talentą. Jie išsiskiria originaliais kompoziciniais sprendimais, santūriu 
koloritu, ritmingu gamtos formų perteikimu. Šios asimetriškos kompozicijos centre yra 
tarp dviejų nuokalnėje greta uolos augančių gumbuotų pušų kamienų palinkusi gamtos gro- 
žį kontempliuojanti intelektualo figūra. Medis yra pavaizduotas kiek manieringai, tačiau 
kiti paveikslo motyvai, upelio vingiai, tolumoje ryškėjanti kalnų linija nutapyta elegantiškai 
ir santūriai. 

Ma Lin, kaip ir tėvas garsėjo savo meistriškai nutapytais albumų lapeliais, kuriuose 
vaizduojami atskiri vaizdingi intymių kameriškų peizažų fragmentai. Artimas savo dvasia 
ir efektingu tuščios neužpildytos erdvės emocinės galios poveikiu tėvo nutapytam šedevrui 
„Antys, uola ir meihua“ yra Ma Lin kvadratinės formos paveikslas „Intelektualas ir jo tarnas 
terasoje“. Čia jau medis, uolos fragmentas ir nedidelės žmonių figūrėlės sutelkiamos dešinėje 
paveikslo pusėje, o priešais gamtos grožį kontempliuojančio atsilošusio intelektualo akis 
atsiveria didžiulės tolumų erdvės. Ma Lin, kaip ir tėvo, peizažuose ryškėja vėlesnei Yuan 
peizažo tapybai būdingos intymėjimo jausenos. Ma šeimos nariai palieka ryškų pėdsaką kinų 

peizažo tapybos istorijoje, suteikia šiam žanrui daug intymumo, šilumos, atveria jam naujas 
įsijungimo į aukštuomenės kultūrinį gyvenimą galimybes. 

Xia Gui peizažo tapybos stilistika. Su Ma šeimos nariais savo neeiliniu talentu konkuruoja 
kitas Handžou Akademijos narys didis peizažo tapybos meistras Xia Gui (1180-1224), kuris 
po Akademijos baigimo plėtoja Li Tang peizažo tapyboje išryškėjusius stiliaus bruožus. Su 
Ma Yuan jie yra dvasiškai artimi, panašios ir jų kūrybinės biografijos ir tapymo stiliai. Abu 
studijuoja toje pačioje akademijoje ir patiria Li Tang peizažo sampratos ir plastinės kalbos 
įtaką. Juos sieja artimi estetiniai požiūriai, panašus emocionalus santykis su gamtos pasauliu, 
artimas tapymo stilius, potraukis jautriam grafiškumui, tonalumui, savitiems erdviniams ir 
kompoziciniams sprendimams. 

Xia Gui kūryboje regime daug kitų Ma Yuan kūrybai būdingų bruožų, atsiribojimą nuo 
didžiulių panoraminių kompozicijų kūrimo, potraukį kamerinėms intymioms kompozici- 
joms, perkrovimo ir detalių vengimą, išskirtinį dėmesį ekspresyviai raiškai ir kaligrafiškai 
linijai. Greta Ma Yuan, tai - antras to meto Dailės akademijos korifėjus, kuriam imperato- 
rius suteikia aukščiausią tapytojo rangą. Išliko daugiau nei 50 šiam dailininkui priskiriamų 
įvairaus žanro kūrinių, kurių neabejotinai vertingiausią dalį sudaro vėlyvajame kūrybinės 
evoliucijos tarpsnyje sukurti peizažai. Xia Gui, kaip ir Ma Yuan, remdamasis panašiais este- 
tiniais principais, atsiriboja nuo manieringos į respektabilumą pretenduojančios akademinės 
peizažo tapybos tradicijos ir atsisuka į paprastą emocionalią Tang epochos peizažo tapybos 
tradiciją. Tačiau skirtingai nei Ma Yuan, jis labiau linksta į asketiškus daoizmo ir čan estetikos 
idealus, jo paveiksluose daugiau ekspresijos, dėmesio tirštiems ir išplautoms tušo dėmėms. 
Priklausomai nuo konkrečių sprendžiamų uždavinių jis derina įvairiausias meninės išraiškos 
priemones: skrupulingą ir greitą ekspresyvų potėpį, įvairių formų linijas ir štrichus. 

Iš čia plaukia Xia Gui peizažams būdingas potraukis prėskumui (tuo jis artimas as- 
ketiško grafizmo Ni Zhan peizažams), simetriškai kompozicijai, paprasčiausioms meninės 
išraiškos priemonėms. Į jo peizažuose kuriamas minkštas gamtos formas neretai įsibrauna 
aštrus asketiškas grafinis piešinys. Skirtingai nei dauguma pirmtakų ir amžininkų, kurių 
peizažuose viešpatauja rimties ir susikaupimo atmosfera Xia Gui peizažuose, pavyzdžiui, 
„Audra“ arba albumo lapelyje „Audra gena valtį į krantą“ skleidžiasi nerimasties nuotaikos, 
kurios pabrėžiamos gamtos stichijų įtakotais motyvais. Nors jis tęsia įprastines kinų peiza- 
žo tapybai klajonių gamtos keliais temas, tačiau jo peizažams būdingi ryškesni vaizduotės 
polėkiai ir didesnis gamtos harmonijos ir grožio suvokimo emocionalumas. 

Xia Gui kuria didžiulio formato peizažus, kuriems būdinga ekspresyvi ir asimetrine 
kompozicija, kaligrafiškais spontaniškais štrichais ir efektingas neužpildyto ploto erdvės 
panaudojimas, šios stiliaus savybės dar ryškiau atsiskleidžia kameriniuose albumų peiza- 
žuose, kuriuose tarsi išskleidžiamos prieš suvokėjų akis artimais motyvais susiję tos pačios 


344 


MENOTYRINÉS VAIZDUOJAMOSIOS DAILÉS ESTETIKOS IR MENO RAIDA 


i 
jd 
2 
À 
+ 


i 
T 


| praa 
| sen 


Xia Gui. Vaizdas į upę ir kalnus iš toli. XII a. Tušas, popierius 


pasakojamos temos skirtingi epizodai. Jis grafikos kūrinių stilistiką primenančiuose darbuose 
dažniausiai susitelkia į pagrindinį tapomo peizažo objektą ir išryškina tik vieną vyraujančią 
neužpildyto ploto erdvę, o kitas, mažiau svarbias vaizdinės sistemos požiūriu, detales piešia 
eskiziškai, tarsi paveiksle dominuojančiomis erdvėmis siekdamas išgauti pasaulio suvokimo 
atvirumo ir estetinės užuominos, neišsakymo teikiamas emocinio poveikio galimybes. 

Xia Gui - horizontalių peizažo ritinėlių kūrėjas, kurio paveiksluose gamtos vaizdai 
pateikiami iš nusišalinusio gamtos grožį kontempliuojančio suvokėjo pozicijų. Garsiausi 
šios jo kūrybinės raiškos srities kūriniai yra plačias erdves aprėpiantys panoraminiai pei- 
zažai „Dvylika vaizdų iš šiaudinės trobelės“ ir „Tolimi aiškūs vaizdai virš srautų ir kalnų“, 
kuriuose regime nuoseklią vienas kitą keičiančių peizažo motyvų plėtotę. Kiek kitokie yra 
kiti kontempliuojantį gamtos grožį suvokėją išryškinantys peizažai „Po pušimi sėdintis 
žmogus, žvelgiantis į vandens srautą“ ir „Pokalbis su draugu po pušimi prie skardžiaus“. 
Šiuose darbuose pabrėžiama žmogaus ir jį supančio gamtos pasaulio vienybės idėja. Xia Gui 
tapymo manierai būdingas aiškus paveikslo pagrindinių kompozicinių elementų struktūra- 
vimas, skirtingų vaizdavimo planų atskyrimas, ypatingas teptuko valdymo virtuoziškumas, 
įvairių stilistinių meninės išraiškos priemonių organiška jungtis. Klasikinis jo peizažo 
tapybos estetikos principus atspindintis pavyzdys yra paveikslas „Vaizdas iš toli į upelį ir 

kalnus“. Šiame ilgo horizontalaus formato peizažo ritinélyje regime įprastus kinų peizažo 
žanrui kalnų ir vandenų sąveikos motyvus. Tačiau šiame iškart į akis krinta nepriekaištingas 
kompozicinis mąstymas, gerai apgalvotas ritmingas muzikalus su skirtingu emociniu krūviu 
peizažo motyvų išdėstymas. Xia Gui meistriškai išnaudoja estetinės užuominos ir didžiulių 
neužpildytų plotų emocinio poveikio galią. Tradiciniai peizažo elementai čia sumaniai ap- 
jungiami su asketiško grafinio stiliaus segmentais, aštrus linijinis piešinys aktyviai sąveikauja 
su minkštomis išplautomis linijomis. 

Jo kūryboje išskirtinę svarbą įgauna intelektualams būdingi gamtos grožio kontem- 
pliaciją vaizduojantys kūriniai, kuriuose vaizduojami gamtos grožį suvokiančios vienišos 
žmogaus figūros, pavyzdžiui, „Grojimas su ciniu prie vandens srauto“ ir kai kurie panašius 
motyvus vaizduojantys albumų lapuose atlikti kameriški peizažai, kuriems būdingas ramios 
meditacinės nuotaikos perteikimas. Šie Xia Gui peizažai savo dvasine atmosfera, vaizduo- 
jamais motyvais ir tapymo stiliumi yra artimi analogiškiems intymumu dvelkiantiems Ma 
Yuan ir Ma Lin peizažams ir atspindi bendras, Pietų Song dailei būdingas, peizažo tapybos 
kameriškumo apraiškas. 

Ma Yuan, Ma Lin ir Xia Gui kūryba apvainikuoja svarbų kinų estetinės sąmonės ir tapy- 
bos raidos tarpsnį; jų tapiniai išsiskiria savita stilistinių bruožų visuma, konfrontuojančia su 
anksčiau vyravusia monumentalaus panoraminio peizažo tradicija. Šių dailininkų estetinių 
idealų ir kūrybinių siekių bendrumas kinų kultūroje netrukus po šių dailininkų išėjimo 
buvo deramai įvertintas. Tuomet apie jų kūrybą pradėta kalbėti kaip vieningais principais 
pasižyminčią savitą „Ma-Xia mokyklą“. Jos atstovų kūrybą, greta Mi Fu, Su Shi ir Guo 
Xi kūrinių, galima laikyti vienu aukščiausių kinų peizažo tapybos plėtotės tašku, kuriame 
dailininkai giliai išreiškia slėpiningus Žmogaus vidinio pasaulio siekius ir tarsi sintezuoja 
svarbiausius ankstesnės peizažo tapybos laimėjimus idėjos ir plastinės formos harmoningos 
sąveikos, tonalumo, kompozicijos, erdvinių santykių ir kitų formos dalykų srityse. Joje iš 
tikrųjų ne tik savitai susilieja ankstesnės intelektualų ir akademinės dailės tradicijos, tačiau 
ir šio susiliejimo išdavoje gimsta savitas toks darinys, kurio nubrėžtos peizažo tapybos su- 
bjektyvėjimo ir kameriškumo tendencijos giliausiai atsiskleidžia paskutinio reikšmingo šio 
laikmečio tapytojo Mu Qi ir kitų čan tradicijos meistrų kūriniuose. 

Can estetinių idealų atspindžiai Mu Gi tapyboje. Kitas talentingas čan ir Liang Kai dailės 
tradicijas plėtojęs tapytojas yra Kaifenge gimęs Fachang kinų meno istorijoje plačiai žinomas 
Mu Gi(1210-1271) pseudonimu. Tai vienas didžiųjų ne tik Pietų Song, tačiau ir apskritai kinų 
peizažo tapybos korifėjų, kurio kūryba išsiskiria kompozicijomis, sukauptumu ir meditaciniu 
pobūdžiu. Jaunystėje jis gauna klasikinio konfucinio išsilavinimo pagrindus, greitai išgarsėja 
neeiliniu talentu ir spontaniško stiliaus paveikslais. Kaip ir Liang Kai, jis pradžioje gyvena 
nerūpestingą gyvenimą, piktnaudžiauja svaigalais. Persikėlęs į šalies pietryčius, tampa čan 

vienuoliu, o vėliau prie vaizdingo ežero sostinės Handžou priemiestyje įkuria ir vadovauja 
Liutongo vienuolynui, kuris tampa pagrindiniu čan dailės šalininkų rengimo ir sklaidos 
centru, kurio poveikis kinų ir japonų tapybos raidai buvo didžiulis ir ilgalaikis. Tapybos 
paslapčių Mu Qi semiasi vadovaujamas meistro Wuzhun Shifaro, artimai bendrauja su 
daugeliu iš Japonijos atvykusių semtis žinių Kinijoje vienuolių, kurie žavisi Mu Oi kūryba. 
Todėl dauguma jo geriausių kūrinių vėliau atsiduria Japonijoje, garsiausio dzen vienuolyno 
Daitokuji meno kolekcijose. 

Mu Qi - įvairiapusio talento asmenybė, kurios meninės saviraiškos universalumas 
dalinai gali būti paaiškinamas jo objektyviai užimama „lūžine“ vieta kinų dailės istorijoje. 
Dailininkas kuria peizažo, figūrinės kompozicijos, paukščių ir gėlių techniškai sudėtingus 
tušo peizažus, kuriuose išreiškia savo spontaniškus dvasios polėkius ir erdvės bekraštybės 
ilgesį. Jis yra tarsi jungiamoji grandis tarp dviejų labai skirtingų epochų, kuri sumuoja, per- 
filtruoja ir apjungia savitai išplėtoja daugybę anksčiau tapyboje gyvavusių meninės išraiškos 
priemonių ir motyvų. Remdamasis savais su čan estetiniais idealais susijusiais autentiškos 
tapybos kriterijais, didingų Šiaurės ir Pietų Song dinastijų kinų tapybos „aukso amžiaus“ kom- 
pozicijos, kolorito laimėjimus jis atveria duris jau kitai vos ne apokaliptiniais civilizaciniais 
lūžiais ženklintai epochai. Jo požiūriui į kūrybą būdingas asmeninis egzistencinis atspalvis, 
kūrybos procesas čia čan tradicijoje suvokiamas kaip žaibiškas dvasinis nušvitimas suvokiant 
gelminę supančio pasaulio ir gamtos apraiškų esmę. Todėl ir jo kūrybos procesui būdingas 
ypatingas spontaniškumas, jis kuria savo paveikslus tarsi vienu dvasios polėkiu. 

Šio dailininko siekis laisvai be jokių psichologinių kompleksų reikštis įvairiuose ta- 
pybos žanruose yra neįprastas ir konfrontuoja su tradicijomis; Mu Qi tarsi siekia apjungti 
savo kūriniuose įvairias, jo akimis žvelgiant perspektyviausias, ankstesnės tapybos raidos 
tendencijas. Jis vaizduoja drakonus, tigrus, įvairius paukščius, gyvūnus, vaisius, kuriuose, 
pavyzdžiui, gervėse, beždžionėse, įžvelgia universalaus dieviškojo Buddhos prado atspindžius. 

Jo tapymo manierai būdingas ekspresyvumas, dinamiška tamsių ir šviesių tonų sąvei- 
ka. Remdamasis čan estetikos principais jis vienodai pagarbiai žvelgia į įvairius gyvenimo 
ir tikrovės reiškinius. Jis siekia sąmonės nuskaidrėjimo, intymaus emocinio kontakto su 
tapomu objektu. Todėl greta mąslių daug laiko reikalaujančių tapinių, regime spontaniš- 
kus, eskiziškus, neretai pabrėžtinai šaržuotus į išorinio grožio nuvainikavimą nukreiptus ir 
paprastumo poetiką bei stiliaus lapidariškumą aukštinančius kūrinius. Iš pamėgto paukščių 
ir gyvūnų tapybos žanro jis be ypatingų sunkumų persijungia į kitus, taip pat ir į peizažus, 
kurie išsiskiria vaizdinių sistemos ir tapymo stiliaus glaustumu. 

Kalbant apie dailininko peizažo tapybos savitumą, pirmiausia reikėtų išskirti tokius jo 
šedevrus „Vakaro šviesa ties žvejų kaimeliu“, „Tupinčios laukinės žąsys“, „Budistinis vienuo- 
lynas migloje [ir] vakarinių varpų skambesys“. Mu Gi peizažuose atsiranda daug jo laikmečio 

Mu Gi. Vakaro šviesa ties žvejų kaimeliu. XIII a. vid. Tušas, popierius 


čan tradicijos tapybai būdingų elegiškų nuotaikų, melancholiškų motyvų, subtilių estetinių 
užuominų, kurios reikalauja aktyvaus suvokėjo įsijungimo į meno kūrinio išgyvenimo proce- 
są. Jo paveiksluose išskirtinis vaidmuo tenka čan estetikoje sureikšmintiems neužpildytiems 
plotams, kurie neretai, tačiau ne visuomet, yra pagrindinis paveikslo vaizdinės sistemos 
konstravimo segmentas. Čan tradicijai būdingoje „tuštumos“ sureikšminimo estetikoje jis 
ne tik seka savo pirmtakų peizažo tapybos meistrų Liang Kai, Ma Yuan, Xia Gui pėdsakais, 
tačiau ir pats išplėtoja savitas kompozicijos išplautų formų ir amorfinių tušo dėmių santykių 
schemas, kuriose tuštuma griauna ir nustelbia kitus prarandančius griežtą apibrėžtumą vaiz- 
duojamus gamtos motyvus ir formas. Jo horizontalios formos peizažuose regimas glaudus 
ryšys su jį žavėjusių Šiaurės Song peizažo tapybos meistrais, iš kurių jis perima siekį perteikti 
įvairius gamtos formų pokyčius, tačiau su Pietų Song peizažo tradicija jį sieja kompozicijos 
principai ir kūriniams būdingas ypatingas tuščios erdvės emocinis poveikis. Tuštuma tampa 
pagrindiniu jo paveikslų kompozicinio sprendimo išeities tašku. 

Remdamasis čan filosofijos principais jis pateikia Tuštumą kaip pirmapradę pasaulio 
grožio ir jo gelmines prasmes „atveriančią“ substanciją, iš kurios gimsta ir skleidžiasi visos 


348 


MENOTYRINÉS VAIZDUOJAMOSIOS DAILÉS ESTETIKOS IR MENO RAIDA 


zmogy supancios gamtos pasaulio formos. Todél visas gamtos formas jis tarsi siekia pajungti 
pasaulyje viešpataujančios Tuštumos principams, parodyti jų vienarūšiškumą ir pavaldumą 
viešpataujančiam, Vienį atspindinčiam principui. Iš čia plaukia dailininko potraukis supa- 
prastinti gamtines formas, jas dematerializuoti. Formos, trokšdamos priartėti prie Tuštumos, 
įsismelkia į jos erdvę, praranda savo daiktinį apibrėžtumą, struktūriškumą, siejančius su 
materialiais reiškiniais bruožus. Tai viena iš priežasčių kodėl dailininkas, kaip, pavyzdžiui, 
„Kalnų kaimelis rūkuose“ pasitelkia motyvus, kurie yra parankūs šio tikrovės efemeriškumo 
įspūdžio, o kartu ir minėtos čan idėjos apie Tuštumą kaip pasaulio pagrindą idėjos pertei- 
kimui (jprasminimui). 

Jo peizažuose tuščios erdvės apjungia į vieningą visumą visus išskaidytus paveikslo 
kompozicinės sistemos elementus. Šis komponavimo išplautomis formomis principas aki- 
vaizdus pirmajame iš anksčiau minėtų paveikslų „Vakaro šviesa ties žvejų kaimeliu“, kuris 
savo temomis ir vaizduojamais motyvais yra būdingas čan peizažo tapybos tradicijai. Jame 
vaizduojamos menkutės trapios žvejų valtelės vandens platybėse ir didingos kalnų grupės 
tolumoje. Pirmame plane jis efektingai panaudoja simetriškai įkomponuotų pakrančių su 
gležnais medžiais motyvus. Čia vyrauja spontaniška ir asketiška tapymo maniera, kuriai bū- 
dingas labai jau nepaprastas paprastumas. Paveikslas išsiskiria toniniu vientisumu, minkšta 
tušo liejimo maniera, efektingai išnaudojant šviesių neužpildytų paveikslo plotų meninės 
išraiškos galimybes. 

Tačiau Mu Qi reiškiasi ne tik peizažo srityje, sukauptas meditacinis jo tapybos pobūdis 
atsiskleidžia čan adeptams būdingų pačių paprasčiausių objektų ir motyvų vaizdavime. Cha- 
rakteringu tokios tapybos pavyzdys yra jo naujas į kinų tapybos tradiciją įvestas pabrėžtinai 
lakoniškas aptakių minkštų formų persimono motyvas. Šio vaisiaus forma dailininkui pasi- 
rodė labai paranki pamatinių čan mokymo idėjų išraiškai. Iš tikrųjų jo garsusis stulbinančių 
formos asketiškumu ir lakoniškumu paveikslas „Persimono vaisiai“ tarsi griovė jau tvirtai 
nusistojusius žanrinius kanonus. Neutralioje šio pradžioje atrodžiusio labai neįprasto kinų 
tapybos tradicijai paveikslo erdvėje ryškėja spontaniškai nutapytų vaisių išplautos formos 
neutraliame tuščiame fone. Šie šeši vaisiai atsiranda visiškai neįprastoje be jokio konkretaus 
gamtinio, erdvinio ir laikinio konteksto erdvėje, pabrėžiančioje Tuštumos pirmapradiškumą 
ir vyraujantį jos vaidmenį pusiau abstrakčioje paveikslo kompozicinėje struktūroje. 

Kituose savo paveiksluose jis, kaip ir Polis Cėzanne'as, linksta į paprasčiausias pir- 
maprades kompozicines schemas, formas. Jis remiasi pirmaprade daoistine gamtos formų 
simbolika, kurioje ratas simbolizuoja aktyvų kuriantį šviesų vyrišką, o kvadratas - tamsų 
pasyvų moterišką pradą. Kvadratinių formų suvokimas meditacijos akte skirtingai nei di- 
namiškos apskritos formos sąlygoja emocinę stabilumo būseną, kuri padeda suvokti pirma- 
pradį žmogiškos sąmonės tuštumą ir Buddhos nuo Tuštumos neatsiejamą prigimtį. Tapomų 

geometriniy formy ry$ys su Tustumos pasauliu can dailininky yra surandamas pasitelkiant 
monochrominei tapybai gerai pažįstamas išplautų formų ir totalumo teikiamas galimybes. 
Tuštuma čia suvokiama kaip dievybės (Buddhos) prigimties raiška, kuri skleidžiasi esteti- 
nio suvokimo akte kaip maksimaliai redukuotų į pirmaprades formas vaizdinių sistemos 
meditacijos akte. Šis susitelkimas ties konkrečiu objektu, jo struktūra išryškina meditacinį 
dailininko kūrybos pobūdį, jo realų sąmonės transformacijos procesą. Suvokdamas regimas 
formas sąmonės nušvitimo būsenoje dailininkas susieja išorinio pasaulio suvokimą su savo 
vidiniu pasauliu. Japonai išskirtinį dėmesį skyrė šioms meditacinėms Mu Qi tapyboje išryš- 
kėjusioms tendencijoms ir iš čan dailės įtakos susiformavusiose dzen estetikos dailės kryp- 
tyse, ypač zenga tapyboje. Taip pat išskirtinį dėmesį kreipė į energijos kupiną pirmapradžių 
geometrinių formų ir ženkliukų hieroglizinių struktūrų tapymą, kuriame tapyba susipina su 
energetiniais kaligrafijos principais. 

Nepaisant daugelio skirtingus estetinius principus išpažįstančių individualybių, Pietų 
Song epochos peizažo tapyba išsiskiria specifiniais būdingais daugeliui šio periodo dailininkų 
kūrybai stiliaus bruožais, skiriančiais ją nuo Tang ir Šiaurės Song laikotarpių peizažų. Pietų 
Song periode ryškėja laipsniškas atsisakymas nuo Šiaurės Song peizažo tapybai būdingo 
monumentalumo ir stiprėja subjektyvėjimo ir kameriškėjimo tendencijos, kurios atveria 
kelius naujam subjektyvizmo tendencijų pakilimui Yuan periode. Kita vertus, joje atsiranda 
nauji dinamiškesni ir dramatiškesni kompoziciniai sprendimai, svarbesnį vaidmenį lyginant 
su Šiaurės Song laikotarpiu įgauna savitas žmogaus temos atskleidimas, aktyvus kontem- 
pliuojančio gamtos grožį suvokėjo įvedimas į peizažo meno vaizdinių sistemą. Ir galiausiai, 
žymiausių šios epochos peizažo tapybos meistrų kūryba elegiškomis ir neretai pesimistinės 
melancholijos kupinomis estetinėmis nuostatomis akivaizdžiai neatitinka oficialių impera- 
torių rūmų diegiamų kanonų, todėl Akademijos aplinkoje nėra deramai vertinama. Tačiau 
ypatingą dvasinį artimumą jų peizažams pajunta japonų tapytojai. Todėl daugelis šios epochos 
kinų dailės šedevrų atsiduria japonų vienuolynų ir asmeninėse kolekcijose. 

Pietų Song peizažo tapybos meistrų kūriniuose šis dailės žanras tampa vienu įstabiausių 
ypatinga harmonija ir kompozicijos vientisumu dvelkiančių ne tik kinų, tačiau ir pasaulinės 
tapybos apskritai reiškinių. Kinų tradicinė dailė, nepaisant to, kad kūrė daug išskirtinio 
talento tapytojų nepasiekė tokio plastinės formos, kompozicijos ir spalvos harmonijos 
lygmens. Tai - neabejotinai kinų tradicinės tapybos pakilimo aukščiausias taškas, po kurio 
senka dailininkų kūrybinė išmonė ir įsigali epigoniškumas, sąlygojantis ryškėjantį peizažo 
tapytojų kūrybinių galių nuosmukį. 

Intymumo jtakos augimas Yuan epochoje 
(Zhao Mengfu, Wu Zhen, Ni Zan, Huang Gongwang) 


Natūralią Piety Song kultūros evoliuciją 1275 m. sudrebina nauji sukrėtimai, kai šalies ka- 
riuomene sutriuškina mongolai, kurie po metų užima sostinę, o 1279 m. naujas galingas 
mongolų antplūdis nutraukia viešpatavusios dinastijos egzistenciją. Čingischano anūkas 
Hubilajus, anksčiau sunaikinęs tungutų ir džiurdženų buferines valstybes, užkariavęs Kiniją 
paskelbia naujos mongoliškos Yuan dinastijos įsigalėjimą. Po mongolų antplūdžių Pietų Song 
valdovams pasirašius besąlygiškos kapituliacijos aktą, žlugus Pietų Song dinastijai prasideda 
nauja mongoliškos Yuan dinastijos valdymo epocha (1279-1368), kurioje po pirmosios su 
nuožmiais mūšiais susijusios sukrėtimų bangos palaipsniui atgimsta daugybės plačiai išplėtotų 
imperijos valdymo institucijų gyvavimas. Beveik šimtmetį trukusi mongoliškos Yuan dinastijos 
priespauda dar nepajėgia užgniaužti didingų Song epochos kultūros, estetinės minties ir meno 
tradicijų. Kinų intelektinis elitas, nepaisydamas skaudžių nelaimių, džurdženų ir mongolų 
užkariavimų, savąją šalį laikė „Paskliautės“, arba „Vidurine“, imperija, vadinasi, ir pasaulinės 
civilizacijos centru. Šis savo „centrinės“ vietos pasaulyje ir žmonijos istorijoje suvokimas 
buvo grindžiamas turtingomis kultūros tradicijomis ir sudėtinga per tūkstantmečius išplėtota 
ritualų bei simbolių sistema. 

Netgi po sudėtingiausių istorijos vingių atsisėdę į imperijos sostą šalies valdovai, etniniai 
kinai ar užkariautojai, siekia atkurti šią „Paskliautės“ imperijai deramą padėtį. Tokia nuostata 
vadovaujasi ir Song dinastijos valdomą Kiniją pavergę mongolai, kurie išplečia milžiniškos 
imperijos ribas nuo Ramiojo vandenyno iki Artimųjų Rytų. Mongoliškos Yuan dinastijos 
Kinijoje įkūrėjas didysis chanas Hubilajus, tęsdamas kinų universalizmo tradicijas, savo 
dinastiją įvardina „Pasaulėvaizdžio ištaka“, tuo pabrėždamas visuotinį imperijos ir valdžios 
pobūdį. Iš tikrųjų mongolų dinastija sukuria stabilumą imperijos gyvenime, kuris ilgainiui 
pasijunta įvairiose kultūros ir meno srityse. 

Yuan dinastijos valdymo metu kinų civilizacija, kaip niekuomet anksčiau, tampa atvira 
išorinio pasaulio įtakoms ir pati veikia kitus pasaulio regionus. Tuomet kinų prekės, amatų 
dirbiniai, kultūros, meno vertybės, kiniški stiliai pasklinda ir Vakaruose. Atvirumu kultūros 
įtakoms ir poveikio kitoms civilizacijoms mastais Yuan epocha netgi nustelbia Tang dinas- 
tijos valdymo laikus, kuomet Kinijoje iš Indijos buvo perimama daugelis budizmo tradicijų, 
o kinų prekės neatrodė retenybė prie Viduržemio jūros krantų. 

Mongolai, perėmę didžiosios šilko kelio dalies kontrolę, vėl atgaivina intensyvius Kinijos 
ir Vakarų prekybos ryšius, kurie neša imperijos iždui milžiniškas lėšas. Apie šį tarpkultūrinių 
santykių tarpsnį Vakarams daug žinių po ilgos pertraukos pateikia venecijiečio Marco Polo, 

jo amžininkų bei pasekėjų prekybininkų, diplomatų knygos, laiškai ir kelionių užrašai apie 
įvairius Kinijos kultūros ir socialinio gyvenimo aspektus. Marco Polo nuvyko į Kiniją, kur 
nuo 1275 iki 1291 m. praleidžia septynioliką metų kinų imperatoriaus rūmuose. 1295 m. 
sugrįžęs į gimtąjį miestą jis aprašo savo keliones po Kiniją ir daugybę kitų kraštų. Ji kupina 
romantinio susižavėjimo didinga kinų civilizacija. Šioje šalyje keliautojas išvysta intensy- 
vesnį prekybinį ir kultūrinį gyvenimą nei Italijos miestuose. Jis vaizdingai aprašo daugybę 
didžiulių miestų, didingą chano Hubilajaus rūmų gyvenimo stilių, neregėtą prabangą, Kinijos 
sostinę Hanbaliką (Pekiną) su didingais plačiais prospektais, imperatorių rūmais, puikiais 
viešbučiais, įspūdingomis apsauginėmis sienomis, vartais, gausybę aukso, brangakmenių, 
popierinius pinigus. 

Marco Polo žavisi tobulai išplėtota puikių sausumos, vidaus vandens ir jūros kelių sis- 
tema, suteikiančia galimybę keliautojui greitai įveikti didžiulius atstumus. Jis pasakoja, kad 
kinai namų apšildymui ir maisto gamybai plačiai naudojo Europoje dar nežinomas anglis, 
aprašo regėtus gyvūnus, augalus, įvairių tautų istorijos elementus, šalių valdymo pobūdį, 
prekybinius santykius, karybą, maistą, mediciną. Savo moksliniai rezultatais ir žinių kiekiu 
Marco Polo knyga gerokai lenkia kitų europiečių pirklių ir keliautojų tekstus, tačiau jame, deja, 
neaptinkame nieko vertingesnio apie mus dominančią estetinę ir meno problematiką. Tai, 
ką aprašinėja Marco Polo, akivaizdžiai liudija, kad praslinkus visai nedaug laiko po mongolų 
užkariavimo kinų ekonominės ir kitos struktūros nebuvo sugriautos ir lyginant su Vakarų 
Europa puikiai funkcionavo. 

Tačiau mongolų užkariavimas neabejotinai palieka gilų pėdsaką kinų visuomeninėje 
sąmonėje, tampa kinų intelektualams ir menininkams skaudžia psichologine trauma, kurios 
atspindžius regime to meto meninėje sąmonėje, estetinės minties ir vaizduojamosios dailės 
kūriniuose. Užkariautojų brutualus įsiveržimas ir valdymo priemonės suskaldo kinų inte- 
lektualus ir menininkus, dalis jų atsisako tarnauti okupantams ir atsiriboja nuo valstybinių 
postų. Juos vadina lojalistais; neretai jie gyvena nepritekliuose, net skurde, tačiau nepraranda 
savo idealų. Jų kuriniuose išnyksta būties pilnatvės suvokimo džiaugsmingumas, įsivyrauja 
elegiškos rimties, susikaupimo ir meditacijos kupinos nuotaikos, stiprėja intravertiškumo ir 
intymumo nuostatos. Po minėtų istorijos kataklizmų kinų civilizacija jau niekuomet nepakilo 
iki Song epochos skaidraus tikrovės suvokimo dvasinio skrydžio. Imperatorių rūmai oficialiai 
remia tik budistinę ir daoistinę dailės tradiciją, tačiau vyraujančias pozicijas tapyboje įgauna 
intelektualų mokyklos meistrai, kurie orientuojasi į Song intelektualų nonkonformistinius 
estetinius idealus. 

Po mongolų okupacijos Yuan dinastijos valdymo metu, radikaliai pasikeitus politinei 
ir kultūrinei padėčiai šalyje, daugelis atsisakiusių tarnauti užkariautojų valdžiai intelektualų 
iškart nusišalina nuo visuomeninio gyvenimo ir gamtos prieglobstyje apsiriboja siaurais 

bendraminčių rateliais, kuriuose kultivuoja tradicines tapybos, kaligrafijos, poezijos formas. 
Kaligrafijoje įsivyrauja didingos praeities idealais ir kūrybos principais sekimo nuostata, 
ir didieji šios epochos kaligrafijos meistrai Guan Daosheng, Ni Zan, Shang Ting, Yang 
Weizhen, Xianyu Shu, Zhang Shunzi, Zhao Mengfu ir Zhao Yong toliau plėtoja ankstesnės 
kaligrafijos tradicijas. 

Tačiau dramatizmo ir psichologinės įtampos kupinas epochos pobūdis reikalauja 
išraiškingesnės vaizdinės meno kalbos, todėl menų hierarchijoje įsivyrauja tapyba, kuri pa- 
jėgia daug jautriau nei kaligrafija perteikti šios nerimo ir tragizmo kupinos epochos kūrėjų 
pasaulėjautą. Daugelis Šiaurės ir Pietų Song dinastijų valdymo metu išryškėjusių peizažo 
tapybos reiškinių tragiškumo ženklu pažymėtoje Yuan epochoje įgauna gilesnį, ypatingu 
autentiškumu išsiskiriantį, intymų egzistencinį pavidalą. 

Peizažų kūrimas intelektualų ir čan dailės tradicijas plėtojantiems dailininkams tampa 
labiausiai priimtina dvasinės saviraiškos forma, padedanti pabėgti nuo slegiančios tikrovės 
į harmonijos ir grožio kupiną vaizduotės kuriamą pasaulį. Yuan periodo peizažuose vėl 
ryškėja naujas tapybos suartėjimo su kaligrafija ir poezija tarpsnis. Čia susiduriame jau su 
kitomis estetinėmis nuostatomis, kadangi pirmiausia menininkai siekia peizažu išreikšti 
subjektyvią emocinę būseną, todėl keičiasi ir santūresnė tampa spalvinė paveikslų sistema, 
stiprėja monochrominės pakraipos, esmiškai keičiasi kaligrafinio užrašo vaidmuo vaizdinėje 
paveikslo sistemoje, eilės papildo ir praturtina naujomis konotacijomis paveikslo išsakomą 
pagrindinę idėją. Kita vertus, Tang ir Song epochų peizažo tapybai būdingą vyraujančią 
„šlapią“ ir „minkštą“ išplautų formų tapymo manierą Yuan dinastijos valdymo laikų tapy- 
boje vis akivaizdžiau išstumia „sauso teptuko“ maniera tapymo technika, kurią vis dažniau 
pasitelkia siekdami išgauti „dvasios atgarsį“ didieji peizažo tapybos meistrai. 

Yuan epochos estetiką, kaip ir Pietų Song, galime pavadinti „peizažine“ ne tik todėl, kad 
šis Žanras vyravo tapyboje, tačiau kad jis geriausiai atspindi šio laikotarpio intelektualinio 
elito mąstyseną, idealus, siekius, dvasios polėkius, pasaulio suvokimą. Daugelis didžiųjų šios 
epochos peizažo tapybos meistrų linksta į santūrumą, monochromiškumą, siekia atgaivinti 
Song klasikinės dailės tradicijas. Tyros žmogaus nepaliestos gamtos vaizdus įkūnijantys 
peizažai amžininkams asocijuojasi su prieglobsčiu nuo suirutės, karų, būties nestabilumo. 
Geriausi Zhao Mengfu, Wu Zhen, Ni Zan, Huang Gongwang, kaip ir jų pirmtakų Pietų Song 
meistrų Ma Yuan, Xia Gui, Ma Lin peizažai sukrečia autentiškumu. Jie ne tik teikia stiprų 
estetinį išgyvenimą, tačiau įkūnija aukščiausius idealus, gelminės Dao tiesos pažinimą, dvasinį 
apsivalymą ir gamtoje slypintį dieviškąjį pradą. Perimdami geriausias praeities tradicijas, 
Yuan dailininkai įveikia ankstesnės tapybos plokštumą ir išryškina vaizduojamųjų objektų 
tūriškumą. Jų peizažai pasižymi formos brandumu, intymumu, jautriu psichologizmu, filo- 
sofinio apmąstymo gelme. 

Naujos Yuan dinastijos valdovai, siekdami nuslopinti kiny intelektualine opozicija, 
kitas nekiniškos kilmės tautas korėjiečius, kidanius, džurdženus, užgurus, kazachus išskiria 
į atskirą po mongolų aukštesnę nei kinai Yuan imperijos pavaldinių kategoriją. Tai sąlygoja 
daugybės kitų nekiniškos kilmės teoretikų ir dailininkų atsiradimą. Mongolų kilmės impe- 
ratoriai atgaivina Dailės akademiją, į kurią kviečia linkusius tarnauti naujajai valdžiai, sten- 
giasi juos pajungti pax mongolia ideologinio tarnavimo reikalams, kadangi mongolų kilmės 
imperatoriai perima visišką šilko kelio kontrolę ir išplečia kultūrinius mainus su Vakarais. 
Tačiau greitai mongolų imperija valdanti aristokratija suvirškinama galingų ritualizuotų 
kinų kultūros tradicijų. Nors naujos mongolų dinastijos valdovai menkai vertina rafinuotą 
peizažo tapybą ir visokeriopai remia geriau jų karingą dvasią ir skonius atitinkančias di- 
namiškus batalines, medžioklės scenas su jų garbinamais žirgais, šuoliuojančiais raiteliais 
ryškius paveikslus (kokius kūrė Zhao Mengfu), tačiau vis dėlto šios epochos dvasią geriausiai 
atspindėjo į intymų santūrumą linkstanti peizažo tapyba. 

Mongolų dinastijos valdymo metu iškyla nauja intelektualų kaligrafų ir tapytojų karta, 
kurie tęsdami intelektualų estetines tradicijas, ypač Mi Fu nuostatas, kaip, pavyzdžiui, du 
artimi jaunystės laikų bičiuliai Zhao Mengfu (1254-1322) ir Xianyu Shu (1257-1320), tyrinėja 
praeities kaligrafijos ir tapybos tradicijas, kolekcionuoja senovės kūrinius, kaligrafiją jungia 
su poezija ir tapyba. Jų pėdomis seka kaligrafijos ir tapybos meistrai Ni Zan (1301-1374) ir 
Zhao Mengfu anūkas Wang Meng (1308-1385). 

Visuotinės suirutės sąlygomis ryškėja wenrenhua estetinių idealų atgimimas, kuris 
siejasi su jų atsisukimu į praeities aukso amžių Tang ir Song epochų estetiniu idealus, meno 
formas. Karų ir politinių permainų metu atsiranda intelektualų autsaiderių, buvusių akade- 
mijų narių, mokslininkų, valdininkų socialinis sluoksnis, kurio nariai, demonstratyviai pasi- 
traukdami iš sugriautų kultūros centrų, jiems svetimų okupacinės valdžios struktūrų, vyksta 
į tolimas provincijas, vienuolynus ir užsisklendę nuo pasaulio kuria dvasinio nuskaidrėjimo 
įkvėptas eiles, kaligrafijos kūrinius, tapo dvasingus peizažus, komponuoja asketiškus čan 
sodus, perrašinėja ir klasifikuoja senus rankraščius, knygas, ieško paguodos bendraminčių 
sambūriuose. 

Šiais tragiškais laikais iš naujo atgimsta rafinuota peizažo tapyba (Ni Zan, Wu Zhen, 
Huang Gongwang, Wang Meng). Joje keistai jungiasi sunkiai suderinami bruožai: griežta 
vidinė disciplina, maksimalus susikaupimas ir stebėtinas kūrybinių polėkių laisvumas. Čan 
estetinių idealų tobulas meistriškumas siejamas su principiniu atsisakymu visko, kas išoriška, 
įmantru. Peizažuose atsiranda intymumas, paprastumas, lakoniškumas. Itin plačiai peizažuose 
pradedamos naudoti tuščios neužpildytos erdvės, kurios asocijuojasi su pirmapradėmis Dao 
struktūromis. Jų vaidmuo ir funkcijos peizažų vaizdinėse sistemose ženkliai auga, jos tampa 
pagrindiniais pirmapradės Tiesos, Harmonijos, Grožio neišsakomumo simboliais. Todėl 

tuštuma tampa svarbiu subtilios estetinės užuominos, neišsakymo instrumentu. Kita vertus, 
tapytojai sąmoningai atsisako išorinio reikšmingumo, patoso, kontrastiškų spalvų ir tonų 
santykių, perkrovimo, nereikšmingų detalių ir siekia minimaliomis išraiškos priemonėmis, 
neretai didžiulį populiarumą įgavusia monochromine technika perteikti peizažuose atvirų 
erdvių bekraštybę ir neišsakymo, estetinių užuominų poetiką. 

Po mongolų invazijos kinų civilizacijos pamatų išklibinimo Yuan epochos poezijoje ir 
tapyboje ypatingą populiarumą įgauna vienišą žveją su valtele vandens stichijoje vaizduo- 
jantys motyvai, kurie konkrečiame istoriniame tarpsnyje sutelkė didžiulę simbolinę prasmę. 
Šis vienišo žvejo motyvas bekraštėje tuščioje erdvėje tampa autentiškos būties metafora, jis 
suvokiamas kaip sąmoningas kūrybingos asmenybės atsiribojimas nuo išorinio gyvenimo, 
jo socialinių konvencijų ir bėgimas į natūralios gamtos prieglobstį. Vandens stichijoje esanti 
žvejo valtelė su irklais simbolizuoja radikalios žmogiškos būties transformacijos potencialią 
galimybę. Todėl šis motyvas yra toks artimas Yuan periodo tapytojams ir nuolatos įvairiais 
pavidalais išnyra jų peizažuose. 

„Rūmų atsiskyrėlio“ Zhao Mengfu kūrybos įnašas. Reto talento kaligrafas, tapytojas, 
poetas Zhao Mengfu (1254-1322), vadinamas „krištolinių rūmų princu“ atveria naują este- 
tinės minties ir vaizduojamosios dailės tarpsnį, kuris siejamas su kitų keturių didžiųjų Yuan 
epochos peizažo tapybos meistrų (Huang Gongwang (1269-1354), Wu Zhen (1280-1354), 
Ni Zan (1301/06- 1374) ir Wang Meng (1308-1385) iškilimu. Šis tiesioginis Song dinastijos 
imperatorių palikuonis yra menininkas, vienodai sėkmingai besireiškiantis skirtingose meno 
srityse ir įvairiuose tapybos žanruose: peizaže, žmonių ir daiktų, arklių tapyboje, „gėlių ir 
paukščių“, bambuko ir kituose žanruose. Nuo 5 metų jis tobulinasi kaligrafijoje ir jaunystėje 
dar Pietų Song imperijos gyvavimo laikais gauna įvairiapusį klasikinį ir meninį išsilavinimą. 
Žlugus Pietų Song imperijai Zhao Mengfu jau yra dvidešimt penkerių ir eina aukštas valsty- 
bines pareigas, jis iškyla kaip vienas didžiųjų kinų kaligrafų ir tapytojų, meistriškai valdančių 
įvairias vaizduojamosios dailės technikas. 

Nepaisant nenoro tarnauti užkariautojams, paveiktas ambicingos motinos, jis priima 
naujų valdovų pasiūlymus ir, valdant keturiems skirtingiems naujos mongolų dinastijos 
imperatoriams, užima aukštus valstybinius postus, reiškiasi Hanlin akademijoje. Zhao Meng- 
fu niekuomet nebuvo eiliniu imperatoriaus rūmų aplinkos dailininku, jam už išskirtinius 
nuopelnus buvo suteiktas kunigaikščio titulas, todėl savo rangu jis buvo aukštesnis nei kiti. 
Visi jo gyvenimo metu valdę imperatoriai su dailininku elgiasi pabrėžtinai pagarbiai. Dėl 
savo kilmės ir ypatingos pozicijos naujos dinastijos valdovų atžvilgiu jis karjeros pradžioje 
vadinamas „rūmų atsiskyrėliu“. 

Atsiribodamas nuo tuo laikotarpiu vyravusių dailės stilių, Zhao Mengfu atsisuka į 
praeitį ir siekia Jin bei Tang dinastijų valdymo metu gyvavusių dailės tradicijų sintezės, 

senovės atmosferos perteikimo. Jis dievina Wang Hizhi ir 20 metų studijuoja daoistų ir čan 
vienuolynuose kaligrafinius užrašus, žavisi Tang tapytojo Han Gan sukurtais įstabiais arklius 
vaizduojančiais kūriniais. Tačiau pagrindinis jo įkvėpimo šaltinis yra Song intelektualai Su 
Shi ir Mi Fu, tad aukštai vertina jų talento įvairiapusiškumą, sugebėjimą meistriškai reikštis 
skirtingose kūrybinės veiklos srityse. 

Tapyboje jis daugiausiai - peizažo ir bambuko tapybos meistras. Peizažo tapyboje Zhao 
Mengfu orientuojasi į Dong Yuan, Li Cheng, Mi Fu kūrinius, o bambuko tapyboje į Su Shi 
spontanišką kūrybos stilių. Kaip ir Mi Fu peizažuose vengdamas paviršutiniško išorinio grožio 
jis, pavyzdžiui, aukštos perspektyvos žavinčiame erdviškumu paveiksle „Lietaus laukiantys 
pavasario kalnai“ siekia subtiliai perteikti besiskleidžiant pavasario ūkams gimusias elegiškas 
nuotaikas. Dažniausiai savo peizažuose, suteikdamas išskirtinį dėmesį į skirtingų erdvinių 
planų santykius, jis išryškina vidinę tapomy gamtos reiškinių harmoniją. Iš čia plaukia tapy- 
tojo kūriniams būdingas sąmoningas perdėto spalvų skaistumo, ryškumo vengimas, potraukis 
prislopintoms dekoratyvioms spalvoms, asketiškiems motyvams. Jo kūriniai išsiskiria tapymo 
bruožų ir technikų įvairove. 

Reikšmingi nauji kaligrafijos meno kūriniai, Zhao Mengfu įsitikinimu, gimsta iš küry- 
biško ankstyvesnių kaligrafijos tradicijų panaudojimo. Jo ankstyvieji kaligrafijos ir tapybos 
kūriniai išsiskiria elegancija, švelniu lyriškumu ir subtiliu virtuozišku stiliumi. Vėliau, augant 
Wang Xizhi ir Su Shi įtakai, artimai bendraujant su Xianyu Shu, kaligrafo stilius keičiasi, 
darosi intymesnis, vengiantis išorinio grožio ir siekiantis taisyklingo formos paprastumo 
ir vientisumo. Zhao Mengfu kaligrafijoms būdingas puikus kompozicijos, erdvės jausmas, 
rimtis, stiliaus santūrumas su neryškiu atspalviu. Šiais svarbiais stilistiniais bruožais jis iškyla 
kaip vienas didžiųjų kinų kaligrafijos meistrų. Panašia kryptimi evoliucionuoja ir jo žmona 
Guan Daosheng bei sūnus Zhao Yong, kurie garsėja kaligrafijos ir tapybos kūrinių rafinuo- 
tumu ir aukštu meniniu lygiu. 

Zhao Mengfu garsėja kaip vienas didžiųjų kinų kaligrafijos meistrų, tačiau nemažiau 
svarų indėlį jis įneša ir įvairių tapybos žanrų, ypač peizažo ir animalistinės tapybos, plėtote. 
Jo peizažų tapyba motyvais, spalviniais sprendimais, koloritu, piešinio maniera, kompozi- 
ciniais sumanymais ir pasirinktomis meninės išraiškos priemonėmis yra įvairi. Kita vertus, 
kūrybinio kelio eigoje ji patiria esminius pokyčius. Savo kelyje į brandą jis kuria įvairaus 
stiliaus peizažus, tačiau sulaukus keturiasdešimties jau išsikristalizuoja savitas jo peizažo 
tapybos stilius. Charakteringas šio tarpsnio Zhao Mengfu kūrinys yra remiantis Song mo- 
numentalių panoraminių peizažų kompozicijos principais 1296 m. nutapytas horizontalus 
peizažo ritinėlis „Rudens spalvos Qiao ir Hua kalnų aplinkoje“, tačiau atliktas visai kita 
tapymo maniera. Tai poetiškas, spalvingas, švelnių skaidrių spalvų panoraminis peizažas, 
kuriame vaizduojamos aplink du lygumoje iškilusius skirtingų formų kalnius pabirusios 

Zhao Mengfu. Rudens spalvos ant Qiao ir Hua kalnų. 1296 m. Spalvotas tušas, popierius 


retų medžių grupelės. Tapinys sukurtas kruopščiu grafiniu stiliumi, jo vaizdinių sistemoje 
vyrauja trapus grafinis piešinys. 

1302 m. sukurtas horizontalus peizažo ritinėlis „Gyvenvietė prie vandens“ yra artimas 
jautraus grafiško piešinio Ni Zan asketiškam peizažų stiliui. Čia vyrauja rimties ir susikau- 
pimo atmosfera, konstruojant vaizdinių sistemas regimas ypatingas stiliaus glaustumas ir 
naudojamų meninės išraiškos priemonių ekonomiškumas. Paveikslas išsiskiria simetriška 
kompozicija, muzikalia ritmika paremtais skirtingų erdvinių planų santykiais ir meistriškai 
labai neįprastoje vietoje, kairio kampo apačioje, įkomponuotu kaligrafiniu užrašu. Kiek ki- 
toks yra taip pat asketišku stiliumi nutapytas horizontalus peizažo ritinėlis „Dvi pušys ir lygi 
toluma“ (apie 1310 m.). Tai subtilaus grafinio stiliaus kūrinys, kuriame lanksčiu ir jautriu 
štrichiniu piešiniu pateikiami didžiulėje baltoje erdvėje besiskleidžiantys peizažo elementai: 
dešinės peizažo pusės apatiniame kampe kelių retų medžių siluetai, o tolumoje - vos regimi 
kalnų viršūnių kontūrai. Kairį paveikslo kampą beveik per visą jo aukštį užpildo kaligrafinis 
užrašas. 

Tačiau ypatingą šlovę dailininkas įgyja savo animalistiniais kūriniais, pirmiausia vaiz- 
duojančiais arklius ir raitus mongolų karius. Jo arklius vaizduojantys paveikslai yra labai 
įvairūs siužetų, motyvų traktavimu, stiliaus požiūriu, išsiskiria puikiu anatomijos žinojimu, 
piešinio kultūra, meistriškai perteiktais įvairiais šių gyvūnų judesiais. Jo animalistinius ir 
paveikslus, vaizduojančius žirgus bei jojančius mongolų karius, aukštai vertina mongoliškos 
kilmės aristokratija. Pirmiausia verta išskirti darbus „Arklys ir arklininkas“ (1296), „Žmogus 
ir žirgas vėjuje“, „Jojantys valdininkai“, „Arklių maudymas“ (apie 1295 m.). Pastarasis polich- 
rominis horizontalus dekoratyvių spalvų ritinėlis išsiskiria ypatingu grožiu ir harmonija. Jame 

vaizduojama per tuzina jvairiose pozose meistriskai nutapytu arkliy su juos maudanciais ir 
prižiūrinčiais arklininkais. Šis paveikslas savo motyvų plėtojimų ritmais primena literatūrinių 
istorijų ir legendų iliustracijas. Visai kitoks yra kitas animalistinio žanro paveikslas „Arklių 
girdimas rudens laukuose“, kuris yra lakoniškas, dekoratyvus, neperkrautas detalėmis. 

Zhao Mengfu spontaniškos kaligrafijos principus vėliau savitai išplėtoja „aštuonių eks- 
centrikų grupės iš Yangzhou“ atstovas Zheng Xie, plačiau žinomas Zheng Bangiao slapyvar- 
džiu. Šis didis kaligrafijos meistras lygiagrečiai reiškiasi kaip ir pripažintas bambuko tapybos 
atstovas, savitai interpretuojantis spontaniškos tapybos principus. Jo kūriniuose išryškėja 
kaligrafijos ir tapybos principų susipynimas. 

Naudodamasis savo išskirtiniu statusu ir padėtimi Hanlin akademijoje jis suburia aplink 
save ne tik žmoną Guan Daosheng bei sūnus Zhao Yong, Zhao Jun, anūką Wang Meng, daug 
kitų talentingų dailininkų. Panašius kaligrafinio stiliaus bruožus regime ir Zhao Mengfu 
bičiulio Xianyu Shu (1257-1320) kūryboje. Jie nuolatos keičiasi eilėmis, kaligrafijos kūri- 
niais, laiškais, kartu detaliai aptarinėja įvairių praeities meistrų kaligrafinių stilių ypatumus; 
kūriniai išsiskiria spontaniškumu, minkštu elegantišku stiliumi, harmonijos ir saiko jausmu. 
Po bičiulio išėjimo anapilin Zhao Mengfu pripažindamas, kad nors gyvenimo kelyje jie abu 
tobulėjo kartu lygiagrečiai, tačiau kaligrafijos srityje jis savo bičiulį pripažįsta reikšmingesniu 
kaligrafu. Šių dviejų iškiliausių Yuan kaligrafijos meistrų Zhao Mengfu ir Xianyu Shu ramus 
subalansuotas stilius paveikia vėlesnių kartų kaligrafus. 

Nors Zhao Mengfu buvo neeilinio talento ir sėkmingai įvairiose dailės srityse besi- 
reiškiantis dailininkas, kurio kūrybą aukštai vertina jo amžininkai ir artimiausi sekėjai, 
tačiau objektyviai vertinant netgi geriausiuose savo kūriniuose jis nepakylėja iki didžiųjų 
Song ir Yuan dinastijų valdymo laikų didžiųjų tapybos meistrų dvasinių skrydžių ir formos 
tobulumo lygmens. Zhao Mengfu teorinės pažiūros bei kūryba turi stiprų poveikį vėlesnių 
epochų intelektualams bei iškiliems kaligrafams ir tapytojams. Daugelyje jo įvairaus žanro 
kūriniuose galima įžvelgti to manieringumo ir eklektiškumo užuomazgas, kurios vėliau ves 
į tradicinę kinų dailę. 

Wu Zhen ir vienišos slyvos peizažo poetika. Vienas iš didžiųjų greta Ni Zano, Huang 
Gongwango peizažo tapybos meistrų yra Wu Zhen (1280-1354), kuris garsėja įvairiais me- 
niniais talentais, asketiškais vidine rimtimi, susikaupimu dvelkiančiais peizažais ir sponta- 
niškais bambuko tapybos kūriniais. Kilęs iš įtakingų valdininkų šeimos jis jaunystėje gauna 
įvairiapusį konfucinį ir meninį išsilavinimą, vėliau pasineria į daoizmo ir čan mokymus. 
Ilgainiui jo pasaulėžiūroje konfucinis išsilavinimo kultas susilieja su daoistine ir čan asketiška 
„meno kelio“ ideologija. Šalia tapybos daug dėmesio skiria kaligrafijai, poezijai, muzikai. 
Wu Zhen sąmoningai pasirenka asketišką gyvenimo gamtos prieglobstyje ir pasišvenčia 
tarnavimo menui gyvenimo būdą. Kaip daoistinis atsiskyrėlis jis gyvena kuklioje lūšnelėje, 

Wu Zhen. Centrinis kalnas. XIV a. TuSas, popierius 


kurią apsodina slyvomis, o išsiskleidusių žiedų žydėjimu žavisi pavasarį ir aprašinėja eilėse. 
Jo pseudonimai: „Daoistas - slyvos medis“, „Vienuolis - slyva“, „Žydinti slyva“. Tapybos 
srityje daugiausiai kuria peizažus ir bambuko tapybos kūrinius, tačiau nesiekia jų pardavi- 
nėti. Eilėse savo gyvenimo būdą jis glaustai apibūdina metaforomis: „Gervė yra draugas, o 
žmona - laukinė slyva“. 

Neturėdamas stabilių pragyvenimo šaltinių Wu Zhen verčiasi tuometinėje Kinijoje 
populiariomis likimo ir gyvenimo kelio spėliojimo praktikomis, tačiau daugiausia dėmesio 
skiria tapybai, kaligrafijai, poezijai, muzikai. Jo artimiausių draugų rate vyrauja daoistinės 
pakraipos menininkai ir įvairius menus kultivuojantys artimiausių daoistinių ir čan vie- 
nuolynų gyventojai. Dėl uždaro gyvenimo būdo, charakterio keistenybių Wu Zhen kelias į 
pripažinimą sudėtingas. Jo socialinis statusas ir pragyvenimo iš savo kūrybos galimybės pasi- 
keičia tik tuomet, kai suartėja su to meto garsiais tapytojais intelektualais Huang Gongwang, 
Ni Zan, Wang Meng. Jie įveda dailininką į meno pasaulį ir atveria naujas pragyvenimo iš 
kūrybos galimybes. 

Savo kūrybinio kelio pradžioje Wu Zhen pirmiausia lygiuojasi į Guo Xi ir Li Cheng 
peizažus, tačiau ilgainiui ryškėja savitas monochrominis stilius; įsivyrauja įvairūs žvejus upėje 
vaizduojantys motyvai su medžių grupėmis ir kalnais tolumoje. Paveiksluose vyrauja rim- 
ties ir susikaupimo nuotaikos, dvelkiančios poezija. Jo peizažuose lyginant, pavyzdžiui, su Ni 
Zan kūriniais, daugiau dėmesio skiriama gamtos įvairovės perteikimui ir charakteringoms 
medžio šakų detalėms. Akivaizdžiai geriausi jo paveikslai yra tie, kurie yra mažiausiai 
perkrauti ir kuriuose apstu erdvės. Juose išryškėja dailininko teptuko valdymo technikos 
virtuoziškumas. 

Vėlesniuose kūriniuose Wu Zhen perfrazuoja daugelį Jing Hao pamėgtų žvejų vaiz- 
davimo motyvų. Šiuo aspektu labai įdomūs yra keli skirtingi jo paveikslo „Žvejai“ (1340) 
išlikę variantai ir jam artimas savo dvasia „Žvejas“ (1342). Wu Zhen peizažuose efektingai 
išnaudojamos neužpildytos paveikslo erdvės, jose meistriškai įkomponuojami su vaizduoja- 
ma tema tiesiogiai susiję kaligrafiški eilių užrašai. Dailininkas tapo greitu energingu potėpiu, 
neretai didžiuliuose šilko plotuose palikdamas vos paspalvintą natūralią šilko spalvą. Jo 
peizažai dvelkia ypatinga harmonija, rimtimi, juose nėra nieko iššaukiančio, pažeidžiančio 
vidinio susitelkimo ir dvasinės rimties nuotaikas. Paskirų peizažo elementų, ypač vaizduo- 
jant medžius, kartais išryškėja manierizmo bruožai, kurie, pavyzdžiui, visiškai nebūdingi Ma 
Yuan peizaZams. Manieristiniai bruožai yra mažiau būdingi Wu Zhen meistrišku spontanisku 
stiliumi tapomuose įvairius bambuko ir slyvos medžio motyvus vaizduojančiuose paveiksluose. 

Prėskumas Ni Zan peizažuose. Yuan dinastijos laikų tapytojas, kaligrafas, poetas, rašyto- 
jas Ni Zan (1301-1374), nedidelio traktato apie tapybą autorius, suformuoja savitą asketišką 
peizažo tapybos stilių. Jis auga turtingo provincijos aristokrato, žemvaldžio rafinuotos kultūros 
prisodrintoje išsilavinusios šeimos aplinkoje. Nuo jaunystės jis dega kolekcionavimo aistra. 
Namuose jį supa turtinga biblioteka, daugybė retų knygų, kaligrafijos ir tapybos kūrinių, kurie 
suformuoja jo meninius interesus. Jau ankstyvoje jaunystėje išgarsėja kaip neeilinio talento 
poetas, nors Vakaruose yra daugiau žinomas tik kaip santūraus stiliaus peizažo tapybos ir 
bambuko tapybos meistras. Tai plačių humanitarinių ir meninių interesų asmenybė, aistringas 
kolekcionierius, kuris plėsdamas namuose esančią sukaupia puikią asmeninę senųjų kaligra- 
fijos, tapybos, bronzos senienų kolekciją. Visą gyvenimą vengia tarnybos mongolų dinastijai. 

Savo vyresnio brolio daoizmo pasekėjo paveiktas suartėja ir artimai bendrauja su Maošan 
kalnuose gyvenusiais atsiskyrėliais, studijuoja meditaciją ir daoistinius tekstus. 1332 m. dvi- 
dešimt dienų praleidžia vadinamuose „tylos namuose“. Ni Zan garsėja gyvenimo ir kūrybos 
principų vientisumu, pasišventimu „meno kelio“ ideologijai. Įvairiais gyvenimo tarpsniais 
prie jo prilimpa įvairios pravardės, pavyzdžiui, „Ramusis“, „Debesų ir miškų vaikas“. Daili- 
ninko kūryba neatsiejama nuo jo charakterio ir gyvenimiškosios biografijos pėdsakų. Ni Zan 
užsispyrusiai ir tvirtai laikėsi užsibrėžtų kūrybinių nuostatų ir idealų. „Apmąstymuose apie 
tapybą“ jis rašo: „Neseniai, kai buvau mieste, mane supo Žmonės, kurie norėjo priversti mane 
tapyti taip, kaip jiems norėjosi, ir, dar daugiau, paskyrė laiką, šio uždavinio įgyvendinimui. 
Aš girdėjau įvairius įžeidimus, tačiau likau savimi. Ar galima eunuchus kaltinti, kad jie neturi 
barzdos*“ (Ni Zan, 1975, p. 406). Jis menkai vertino rangus ir pinigų teikiamus privalumus, 
gyvenimo prasmę regėjo natūraliame gyvenime gamtos prieglobstyje, klajonėse ir mėgavosi 
besikeičiančiu gamtos grožiu. 

1335 m. Ni Zan išparduoda savo šeimos turtą, gautas pajamas išdalina draugams, pažįs- 
tamiems ir atsisakęs visų oficialių įsipareigojimų apsigyvena atokioje vietovėje šalia didžiulio 

kad šis linkstantis į vienatvę ir filosofinius apmąstymus ta- 
pytojas pasistatė sau vienatvės ir švaros kabinetą, kuriame 
saugojo savo senų kaligrafijos ir tapybos kūrinių kolekciją. 
Čia jis išgyveno dvasios nušvitimus ir kūrė tylos ir rimties 


dvasios kupinus elegiškus peizažus. Po Yuan dinastijos Zlu- 
gimo ir Ming isivie$patavimo 1368 m. jis nustojo slapstytis, 
tačiau po žmonos mirties toliau blaškėsi po šalį, 1374 m. 
sugrįžęs į gimtinę mirė. 

Ni Zan tapybinės estetikos šerdis yra prėskumo 
kategorija, o idealas - Mi Fu, jo neįprasta tarsi šepečiu ar 
sausu tušu eskiziška tapymo technika. Visi iki nūdienos 
išlikę šio dailininko kūriniai yra atlikti monochrominės 
tapybos technika. Beveik visuose vyrauja tie patys vandens, 
apnuogintų medžių grupelių ir kalnų virtinių tolumoje 
asketiški motyvai. Jis vengia vaizduoti žmones, apsiriboja 
tik eskiziškais pastatų motyvais. Jam svarbiausia yra per- 
teikti savitai suprastą asketišką, kupiną vienatvės ir ilgesio Ni Zan. Medžiai Yushan upės slėnyje. 
nuotaikų poetiką. 1371 m. Tušas, popierius 

Jis itin vertina Mi Fu ir Mi Yuren pasekėjo uigurų 
kilmės tapytojo akademijos nario Gao Kegong (1248-1310) ir jo bičiulio Zhao Mengfu kūrybą. 
„Gao Kegong - vienas iš tų retų žmonių, kurie nutolsta nuo vulgaraus pasaulio ir rūpestingai 
plėtoja savo talentą. Jis gyvena labai kuklų gyvenimą Handžou [...] Tarp dabartinių peizažo 
meistrų tik Gao Kegong savo gyvenimo būdu ir veikla pasiekia tikrą rimtį; Zhao Mengfu - 
savo ryžtu, drąsiu štrichu; Huang Gongwang - originalumu; ir Wang Meng - subtilumu ir 
rafinuotumu. Jie išsiskiria nepakartojamais bruožais. Ir aš nieko kito negaliu apie juos pasakyti, 
vien susižavėjimo kupinus pagyrimus“ (Ni Zan, 1975, p. 406). 

Kaip ir Mi Fu savo paveiksluose formuodamas vaizdinių sistemas daugiau remiasi ne 
linijiniu piešiniu, o išplautomis spontaniškai besiliejančiomis popieriuje ar šilke šlapio tušo 
formomis. Dailininkas tapiniams renkasi minkštą su faktūra popierių, kuriame bet kuris 

jautriausias teptuko prisilietimas palieka aiškius pėdsakus, reaguoja į jautriausius tušo ats- 
palvius. Dailininko vaizdiniams būdingas formų jautrumas, grafiškų linijų trapumas, tobulai 
panaudotos tuščios erdvės meninės išraiškos galimybės. 

Savo monochrominiuose peizažuose Ni Zan, remdamasis santūria prėskumo estetika, 
siekia tikrovės numedžiaginimo, vaizduoja atokius ir ramius gamtos kampelius. Jis tapo be- 
veik išimtinai įstrižai laikomu teptuku, tai suteikia galimybę sumažinant paspaudimą išgauti 
šviesesnį ir laisvesnį spontanišką „sausą“ lanksčių ir laužytų linijų šviesų kontūrinį piešinį. Jo 
peizažų tapymo stilius išsiskiria glaustumu, jautriu piešinio audinio niuansuotumu, subtiliais 
štrichais ir asketiškumu. Pasirinkdamas neryškius, pilka kasdienybe dvelkiančius motyvus jis 
perteikia savo asketišką pasaulėjautą, paprastumo ir dvasinio tyrumo ilgesį. „Tai, ką aš gerbiu 
tapyboje, yra paprastumas išaukštinto stiliaus greitų štrichų. Joje nėra noro pasiekti išorinio 
panašumo, o tik siekis suteikti sau malonumą“ (Ni Zan, 1975, p. 406). Jo subtiliai estetizuoti, 
asketiški, susvetimėjimu dvelkiantys, o neretai ir atšiaurūs monochrominiai eskiziška ma- 
niera tapyti peizažai yra tarsi be jokios žmonių gyvybės pėdsakų gamtos vaizdai. Čia vyrauja 
aukštas horizontas, įvairių upių pakrančių vaizdai su išretėjusių medžių grupelėmis arba 
tuščios erdvės, kurios neteikia žmogui nei prieglobsčio, nei šilumos. Paveikslai yra šviesūs, 
lyriški, jautraus grafinio piešinio, kupini erdvės. Dailininkas kuria minimalistinius peizažus, 
kaip pavyzdžiui, „Vandenys ir bambuko namelis“ (1343), kuriuose vyrauja prėskumas. Čia 
vaizduojamos varguolių šiaudinės trobelės, tiltai, retų medžių grupelės. Tapymo maniera 
jautri nervinga, gerai perteikia spengiančio vienišumo, melancholijos ir tylos atmosferą. 

Charakteringas Ni Zano tapybos stiliaus pavyzdys yra paveikslas „Tolimas srautas ir 
šaltos pušys“ (apie 1370), dedikuotas artimam draugui, išvykstančiam tarnybai į kitus kraštus. 
Kūrimo aplinkybės sukuria šio kvadratinio paveikslo vyraujančią elegišką nuotaiką, viena- 
tvės, liūdesio ir atsiribojimo nuo slegiančių pareigų kūrybingai asmenybei svarbą. Panašios 
nuotaikos yra puikaus kompozicinio sprendimo su gausiais kaligrafijos elementais paveikslas 
„Mažytė dirbtuvė“ (1372), kuriame vaizduojami du vingiuojančios plačios upės krantai ir 
tolumoje stūksanti kalnų grandinė, priekiniame plane eskiziškai nupiešti keli išretėję medeliai 
ir panašaus į pavėsinę statinio kontūrai. 

Vėlyvieji Ni Zan bambuko tapybos kūriniai išsiskiria spontaniška ir laisva tapymo 
maniera. Čia eskiziškumo įspūdis jo tapymo manieroje tampa dar akivaizdesniu. Potėpiai 
tikslūs, juntama kaligrafijos įgūdžius turinčio meistro ranka. Gyvenimo saulėlydyje tapytojas 
vėl daug dėmesio skiria literatūrinei ir poetinei kūrybai. Po mirties jis tampa vienu didžiųjų 
kinų tapybos autoritetų, kurio atsidavimas menui ir asketiška prėskumo estetinę vertę iške- 
lianti monochrominė tapyba tampa XVII a. individualistų, ypač Shi Tao, idealu. 

Huang Gongwang neodaoistinė peizažo koncepcija. Kitas didis Yuan peizažo tapybos 
meistras, kaligrafas, poetas ir teoretikas yra Huang Gongwang (1269-1354), kuris išgarsėjo 

unikalia erudicija ne tik kaip tapytojas, tačiau ir kaip traktato „Peizažo tapymo paslaptys“ 
(Xiė Shanshui Juė) autorius. Nuo jaunystės išsiskiria iš aplinkos unikaliais sugebėjimais, 
deja, dešimties metų tampa našlaičiu, tačiau įsūnijamas ir globojamas kitoje šeimoje. Nuo 
jaunystės daug laiko praleidžia klajodamas po šalies provincijas, apsistodamas vienuolynuo- 
se, kuriuose turėjo daug artimų įvairias meno rūšis kultivuojančių draugų. Neretai kuriam 
laikui apsistodavo paskubomis suręstose lūšnelėse. Buvo šiltos prigimties žmogus ir viskuo, 
ką turėjo, dalindavosi su draugais ir svečiais. 

Puikiai išlaikęs valstybinius egzaminus sulaukęs 23 m. nenuolankaus charakterio 
jaunuolis pradeda permainų kupiną valdininko karjerą. 1315 m., susižavėjęs neodaoizmo 
idėjomis, Huang Gongwang grįžta į gimtąsias apylinkes, pasišvenčia asketiškam daoizmo 
adepto gyvenimui atokioje lūšnelėje kalnų prieglobstyje. Žavisi daoistine mistika, verčiasi 
likimo spėliojimo praktika, domisi istoriniais ir literatūriniais tekstais, bendrauja su daoizmo 
adeptais ir opozicijoje mongolų dinastijai esančiais intelektualais. Priklausomai nuo dvasinių 
ieškojimų ir būsenų naudoja įvairius daoistinės pasaulėžiūros įkvėptus pseudonimus „Vie- 
niša kalnų viršūnė“, „Gyvenantis kalnuose vienišoje viršūnėje“, „Rimtį pasiekęs daosas“, 
autoironijos kupiną „Didysis pamišėlis“ ir pan. 

Intensyviai tapyti pradeda tik sulaukęs penkiasdešimties metų, jau turėdamas gerus įgū- 
džius kaligrafijos ir poezijos srityse. Nuo 1329 m. kartu su Ni Zanu įsijungia į neodaoistinių 
intelektualų ratelių veiklą, prie vienos Sudžou šventyklos netgi sukuria ir aktyviai dalyvauja 
neodaoistinės „tridalio mokymo“, arba „trijų religijų mokymo“, mokyklos veikloje. Artimai 
bendraudamas su Ni Zanu, Wang Meng perima jų dėmesį peizažo tapybai. Visur kelionėse 
netgi pasivaikščiojimuose mėgdavo pasiimti tušą, popierių, teptukus ir tik regėdamas daili- 
ninko dėmesio vertus gamtovaizdžius žaibiškai fiksuodavo juos savo kūriniuose. Jis reiškiasi 
išimtinai peizažo tapybos srityje ir iškyla kaip vienas didžiųjų vadinamosios „pietų mokyklos“ 
šio Žanro meistrų. 

Ankstyvajame tapybinės evoliucijos etape Huang Gongwang patiria dviejų X a. tapytojų 
Dong Yuan ir Ju Ran kūrybos poveikį, tačiau suformuoja savą asketišką ir santūriai subalan- 
suotą tapymo stilių suformuoja vėlai. Jame išskirtinis dėmesys teikiamas tapymo technikos ir 
kompozicinių sprendimų subtilybėms, struktūrinių tapomų objektų principų išryškinimui. 
Vaisingiausias jo tapybinės evoliucijos tarpsnis skleidžiasi apie 1338-1347 m., kai artimai 
bendraudamas su kitais opozicijoje mongolų dinastijai esančiais menininkais, keisdamasis 
laiškais ir kūriniais jis sukuria monochrominius peizažus, kuriuose vyrauja didingi kalnai 
arba jų masyvūs kalnagūbriai. 

Vienas brandžiausių šio kūrybinės evoliucijos tarpsnio kūrinių yra „Švarumas po netikėto 
sniego iškritimo“ (apie 1340), kurio įkvėpimo šaltiniu tampa keturi iš kaligrafijos genijaus 
Wang Xizhi kūrinio perimti hieroglifai. Šis šviesaus toninio sprendimo horizontalus peizažas 

Huang Gongwang. Namai Fushan kalnuose. 1350 m. Tušas, popierius 


tuometinės kinų tapybos aplinkoje išsiskiria formų muzikalumu, estetiniu rafinuotumu ir 
grafinio piešinio jautrumu. Jame, išskyrus mažytį intensyvios raudonos spalvos naudojamą 
fragmentėlį, vaizduojantį saulę, neaptiksime jokių kontrastingų spalvinių santykių. Visur 
vyrauja šviesios sniego ir dangaus spalvos, pagrindiniai peizažo ritminiai akcentai yra didingų 
kalnų prieglobstyje pasklidusios neskaitlingos belapių žiemos medžių grupelės, kurios sukuria 
ilgesio ir vienatvės atmosferą. 

Visai kitoks yra monumentalesnis kontrastingas vertikalus peizažas „Devynios viršūnės 
po sniegu“ (apie 1347 m.), kuris kompoziciniu sprendimu ir vaizdine sistema primena Fan 
Kuan peizažus. Čia į antrą eilę nuslenka Huang Gongwang tapymo manierai būdingas reiklu- 
mas detalėms, o į pirmą iškyla skirtingų tapymo technikų ir manierų derinimas, grafiškumas 
ir skirtingų erdvinių planų subtilūs santykiai. 

Paskutiniuosius aštuonis savo gyvenimo metus dailininkas apsistojęs pas bičiulį pralei- 
džia įstabaus grožio kalno Fušan apylinkėse ir tapo įvairius jo etiudus. Čia gimsta jo hori- 
zontalus peizažo tapybos šedevras „Namelis Fušan kalnuose“ (apie 1347-1350), kurį galima 
laikyti jo kūrybos viršūne. Apie šio kūrinio atsiradimo aplinkybes jis rašo, kad „kaskart, kai 
jutau dvasinių jėgų antplūdį, aš žaisdamas vedžiojau teptuku ritinėlyje, stengdamasis savęs 
nenuvarginti. Pamažu paveikslas plėtėsi ir įgavo detales. Aš dirbau lėtai, tarsi darydamas už- 
rašus dienoraštyje. Taip praslinko trys ar keturi metai, tačiau paveikslas dar buvo neužbaigtas, 
todėl aš palikau jį kalnuose, kai klajojau po pasaulį. Paskui aš įsidėjau jį į savo kelionių maišą 
ir laisvomis valandomis ryte ir vakare, dirbau, neskubėdamas. Jei kas nors užvaldys mano 
paveikslą apgaule ar jėga,šie Žodžiai padės jam suprasti, kiek pastangų įdėta į jį.“ (Maliavin, 
1997, p. 234). 

Iš tikrųjų Huang Gongwang santykis su savo kūrybos objektu labai skiriasi nuo dau- 
gumos dailininkų prioritetą, teikusių spontaniškam meninės kūrybos stiliui. Šio dailininko 
kūrybos procesas išsiskiria mąslumu, išskirtiniu dėmesiu pagrindinių paveikslo detalių 

isbaigtumui. Toks atsakingas požiūris į svarbiausius tapybos meno komponentus paverčia 
„Namelį Fušan kalnuose“ ypatingos harmonijos paveikslu. Jo pirmame plane dešinėje yra 
masyvus nuožulnių formų kalnas, o toliau lanksti įlankos pakrantė, už kurios horizonte drie- 
kiasi vaizdingų kalnų grupės. Visur puikiai perteikiamas Yuan epochos tapybos meistrams 
būdingas plačių erdvių beribiškumo jausmas. 

Vadinasi, Yuan epochoje kinų kultūroje išsiskleidusios nonkonformistinės su intraver- 
tiškėjimo ir subjektyvizmo augimu susijusios pakraipos suformuoja kaligrafijoje ir peizažo 
tapyboje daug svarbių reiškinių ir ryškių individualybių, kurios ilgam išlieka kinų dailės 
istorijoje. Po šio sukrėtimų tarpsnio kinų kaligrafijos ir peizažo tapybos istorijoje regimas 
atoslūgis. Vėlesnės Ming dinastijos valdymo metu dailės raida, nepaisant jos rafinuotumo ir 
techninio tobulumo subtilybių, jau palaipsniui praranda natūralaus atsinaujinimo galimybes. 
Dailininkai vis dažniau pasitenkina didžiųjų praeities peizažo meistrų stilių pamėgdžiojimu, 
todėl sulyg kūrybinės galios nuosmukiu stiprėja eklektiškumas. 

TRADICIJU METAMORFOZÉS MING IR QING EPOCHOSE 


Peizazo tapybos kanonizavimas 


Ming dinastijos valdymo metu (1368-1644) Salis, išsivadavusi iš svetimšalių mongolų įtakos, 
palaipsniui įžengia į vėlyvojo feodalizmo epochą, kurioje beveik tris šimtmečius viešpatauja 
vietinės kinų kultūros tradicijos. Penktojo Ming dinastijos imperatoriaus Xuanzong valdymo 
laikotarpiu (1426-1435) vyksta daug svarbių poslinkių kultūros srityje, pirmiausia - atkuria- 
ma Tapybos akademija. Šalyje klesti du dideli tarpusavyje konkuruojantys kultūros ir meno 
centrai - Nankinas pietuose, Pekinas - šiaurėje, kurių kultūrinė svarba reiškiasi įvairiomis 
meno formomis. Kartu stiprėja tautines kultūros vertė, o Tapybos akademijoje ir apie im- 
peratorių rūmus susispietusiems įvairių sričių menininkams keliamas uždavinys atgaivinti 
didingų Tang ir Song dinastijų valdymo laikų meno tradicijas. Madinga tampa viskas, kas 
siejama su šių epochų kultūra. Šios estetinių skonių slinktis regimos ir oficialioje imperatorių 
rūmų remiamoje vaizduojamoje dailėje. 

Reikšmingas šalies ekonominio gyvenimo, miestų kultūros, meno pagyvėjimo tarpsnis 
datuojamas antrąja XV a. puse ir XVI a. pirmąja puse. Tuomet akivaizdų pakilimą išgyvena 
žemės ūkis, prekybiniai santykiai, amatai, įvairios miesto kultūros formos, dailė, poezija, 
literatūra, muzika, kuriasi didžiuliai miestai, kurie gyventojų skaičiumi yra daug didesni nei 
Vakarų Europoje. XVI a. Nankino gyventojų buvo per milijoną, o Pekino - beveik milijonas. 
Miestuose sparčiai plėtojasi manufaktūrų tinklas, auga gamybos apimtys. Daug gaminama 
šilko, medvilnės, porceliano, popieriaus, įvairių metalo dirbinių, statomi galingi jūriniai 
prekybos laivai, kurie padeda išplėsti tarptautinę prekybą. 

Kultūrinės ir meninės iniciatyvos šioje vėlyvojo feodalizmo epochoje persikelia į įvai- 
rius provincijos centrus, kuriuose buriasi naujos kaligrafų ir tapytojų pajėgos. Ryškėja dvi 
pagrindinės kaligrafijos pakraipos, kurios ir susipindamos, ir konkuruodamos skleidžiasi 
šimtmečiais. Tradicionalizmo nuostatas puoselėjantys meistrai konfrontuoja su individualių 
kaligrafijos stilių plėtojimo šalininkais. Tačiau nepaisant kūrėjų gausos šiame kinų kaligrafijos 
raidos tarpsnyje, regime daug epigoniškų ir beveik neaptinkame tokio lygio ryškių indivi- 
dualybių, būdingų Tang ir Song dinastijų valdymo laikotarpiams. 

Pagrindiniais kultūros, estetinės minties ir dailės plėtojimosi židiniais tampa pietrytinės 
Kinijos Jangdzė upės baseino žemupyje įsikūrę miestai. Čia iškyla du konkuruojantys kali- 
grafijos centrai; pirmiausia Sondziange (dabartiniame Šanchajuje), o vėliau Sudžou regione. 
Pirmajame tai - ankstesnes akademinės kaligrafijos tradicijas tęsiantys Song Sui, Song Ke 
ir Song Guang, o antrame - intelektualų tradicijas palaikantys, daug laisvesni daoistinés ir 

čan estetikos principus išpažįstantys Chen Xianzhang, Zhu Yunming, Wen Zhengming, 
Tang Yin, Xu Zenging. 

Tapyba šioje epochoje sparčiai plinta, tačiau pripažįstant akivaizdų tapytojų gauséjimo 
faktą, negalima nepastebėti ir jų meninio lygio smukimo. Atsiranda daugybė naujų tapytojų, 
kurie kuria peizažo, „gėlių ir paukščių“, „žmonių ir daiktų“ tapybos bei iliustruojančiuose 
literatūros kūrinius žanruose. Tarp minėtų žanrų vyrauja peizažo tapybos kūriniai, kurie 
praranda Song ir Yuan epochų dailei būdingą filosofinę apibendrinimo gelmę. Peizažo 
tapyboje išryškėjęs Song peizažų kanonizavimo procesas veda gyvybingumo silpnėjimo ir 
akivaizdaus meninės produkcijos lygio smukimo link. 

Greta peizažo įsivyrauja pasakojamasis žanras, kurio pagrindiniai siužetai dažniausiai 
išplaukia iš klestinčios literatūros. Pastarojo žanro iškilimas liudija apie į vėlyvojo feodalizmo 
epochą įžengusios meninės kultūros demokratėjimą, augantį dailininkų dėmesį buitinėms 
temoms ir kasdienio žmonių gyvenimo klausimams. Tapyboje išpopuliarėja imperatoriaus 
rūmų ir feodalų remiamos daugiafigūrės kompozicijos, iliustruojančios literatūros kūrinius 
arba istorinius siužetus, klesti spalvingos dekoratyvios kompozicijos ir „gėlių - paukščių“ 
žanro kūriniai. 

Ekscentriška Xu Wei kūryba. Viena ryškiausių XVI a. kinų ekscentriškos tradicijos 
kaligrafijos, tapybos, poezijos ir dramaturgijos figūrų yra Xu Wei (1521-1593), kita visuo- 
menėje vartojama pavardė Wenchang, pagrindinis slapyvardis Tianchi, nes jis savo kūrinius 
pasirašinėjo apie 40 skirtingų slapyvardžių. Xu Wei gimė turtingo išsilavinusio valdininko 
Konfucijaus filosofijos žinovo šeimoje, kurioje tėvas dėjo daug pastangų suteikti savo sūnui 
įvairiapusį konfucinį ir meninį išsilavinimą. Jaunystėje išsiskiria unikaliais sugebėjimais, 
domisi įvairiomis sritimis: filosofija, politika, ekonomika, karo menu, reiškiasi kaip daug 
žadantis kariūnas, poetas, dramaturgas, kaligrafas ir tapytojas. Deja, keturioliktais gyvenimo 
metais prarasta motina, išlieka sunkia psichologine trauma. Vėliau ryškėja pirmieji tikriau- 
siai maniakinės depresyvinės psichozės požymiai, kelis kartus jaunuolis nesėkmingai bando 
nusižudyti. Nepaisant unikalių sugebėjimų, jis aštuonis kartus nesėkmingai laiko egzaminus 
provincijos valdininko pareigoms užimti. Tiesmukiškumas, nesusilaikymas ir neprogno- 
zuojami poelgiai tampa neįveikiama kliūtimi augimui karjeros laiptais. Dvidešimt vienerių 
metų veda, tačiau po penkerių metų dėl pavydo įvykdyto mylimos žmonos nužudymo jis 
nušalinamas nuo užimamų pareigų, praranda draugus ir septynerius metus kali. 

Grįžęs iš įkalinimo Xu Wei klajoja po įvairias šalies provincijas ilgai gyvena nutolusiuose 
nuo civilizacijos centrų vienuolynuose, lūšnelėse gamtos prieglobstyje. Atsiribojęs nuo išorinio 
pasaulio kuria skausmo ir dramatiškų išgyvenimų kupinas eiles, tapo paveikslus ir kaligrafijas. 
Pirmiausia išgarsėja kaip poetas ir kaligrafas, kurio kūriniuose jaučiamas stiprus daoistiniy ir 
čan estetinių idėjų poveikis. Be eilių, sukuria daugybę esė, prozos ir dramaturgijos kūrinių, 

kuriuose vyrauja moters laisvés 
problema. Tačiau ilgainiui susiZa- 
vėjęs intelektualų mokyklos atstovų 
kūriniais pagrindinį dėmesį sutelkia 
į tapybą ir sparčiai evoliucionuoja 
„gėlių ir paukščių“, augalų tapybos 
žanrų srityse. Tačiau ekscentriški, 
dvelkiantys ekspresyviu spontaniš- 
kumu ir atvirai konfrontuojantys 
su savo laikmečio skoniais Xu Wei 
kūriniai neturi paklausos. Galiausiai 


„i išgyvendamas dėl nenusisekusios 
Xu Wei. Gėlės ir kiti augalai. XVI a. Tušas, popierius karjeros ir sugriauto gyvenimo jis 
miršta visų apleistas skurde. 

Atsiribodami nuo kitų Xu Wei kūrybinės veiklos sričių pagrindinį dėmesį šiame sky- 
relyje sutelksime į jo vaizduojamąją dailę, kurios stilius savitumas glaudžiai siejasi su paties 
kūrėjo asmenybe. Tai - impulsyvi, pasiduodanti įspūdžiams, sunkiai prognozuojamiems 
poelgiams, lengvai psichologiškai pažeidžiama asmenybė, savotiškas ekscentriško Wang 
Gogh'o analogas kinų dailės tradicijoje. Savo maištingais spontaniško stiliaus, nukreiptais 
prieš akademinės tapybos ir kaligrafijos tradicijas kūriniais Xu Wei atvirai meta iššūkį 
vyraujančiai konservatyviai „atsisukimo į praeitį“ linijai, kuriai atstovauja kitas įtakingiau- 
sios šio laikotarpio dailininkas Dong Qichang. Iš tikrųjų imperatoriškų rūmų globojamos 
„Tapybos akademijos“ aplinkoje tuo metu vyrauja eklektiškumas prieš kurį, norėdami 
atgaivinti dogmatišką, normatyvią tapybą, sukyla ne tik Xu Wei, tačiau ir įvairiuose 
provincijos kultūros centruose kūrę intelektualų tradiciją tęsiantys spontaniškos tapybos 
šalininkai. 

Talentingiausiu šios opozicijos lyderiu, sukilusiu prieš akademinėje dailėje įsivyraujantį 
eklektiškumą ir senų išsisėmusių dailės formų kanonizavimą, yra Xu Wei. Tai daugybės 
spontaniškų vaizduojamosios dailės kūrinių autorius. Jis demonstratyviai atsiriboja nuo 
akademinės dailės, kurios šalininkai tikrą meistriškumą suveda į pedantišką aiškiai apibrėžtų 
taisyklių laikymąsi vaizduojant visus peizažo, žanrinės ar gėlių ir paukščių tapybos motyvus. 
Xu Wei atvirai šaiposi iš daugybėje to meto tapybos vadovėlių pateikiamų detalių aprašymų, 
kaip taisyklingai vaizduoti kalnus, upes, miškus, atskirus medžius, paukščius, įvairiausius 
augalus, regėdamas tai kaip pasityčiojimą iš menininko kūrybinės dvasios polėkių. 

Vienas ryškiausių Xu Wei kūrybos bruožų, greta maištingo nonkonformizmo, yra 
glaudus kaligrafijos, tapybos ir poezijos susipynimas. Ekscentriškos pulsuojančios galingu 

energetiniu užtaisu kaligrafijos organiškai susipina su tapyba ir poezija. Sis aistringo įkvė- 
pimo genamas poetiškumas akivaizdžiai regimas pasirinktų jam dvasiškai artimų tapiniams 
gėlių ir paukščių žanro tapybos motyvų traktavime, kuriame ryškus emocinis santykis su 
tapomu objektu. Šias savybes regime ir dailininko savitai perinterpretuojamuose peizažo ir 
žanrinės tapybos junginiuose, pavyzdžiui, paveiksle „Wang Xizhi. Gaudantis antį“ jis kuria 
nepaisydamas tuomet įsigalėjusių akademinių žanro kanonų skirtingo formato intymius 
dvelkiančius kamerinius kūrinius. Šios savybės skirtingai skleidžiasi impulsyvia tapymo 
maniera nutapytame paveiksle „Vynuogės“, kuris žavi simetriška kompozicija ir efektingu 
neužpildytos erdvės panaudojimu ir visiškai kitokio stiliaus „Žuvyse“, kuriame vyrauja 
minkštos spontaniškų potėpių liejamos tušo dėmių formos. 

Vienas mylimiausių Xu Wei tapybos motyvų yra paukščiai trapiuose žydinčios slyvos 
laksčiose ekspresyvių formų šio medžio šakose. Kūriniuose be meistriškai nutapytų bambukų 
aptiksime daugybe besiskleidžiančių pavasario gaivumą primenančių gėlių motyvų. Savo 
rafinuotą meistriškumą Xu Wei sąmoningai maskuoja pabrėžtinu išoriniu „nemokšiškumu“. 
Tai ekspresyvios įvairiais pavidalais besiskleidžiančios linijos ir atvirų erdvių emocinės galios 
išnaudojimo meistras. Gaivališkų kūrinių stilius yra neįprastai ekspresyvus, netgi sakyčiau 
eskiziškas, išsiskiriantis demonstratyviu atsainumu, neretai savo neišbaigtumu beatodairiškai 
šokiruojantis suvokėją. Čia į muzikalių harmoningų linijų pasaulį netikėtai įsiveržia ekspre- 
syvios laužytos, pabrėžtinai grubios savo netašyta faktūra, atsiranda plataus prisodrinto tušu 
paliekami riebių linijų ir isplauty dėmių pėdsakai, piešinys neįprastai pinasi su spontaniškos, 
ekspresyvios kaligrafijos elementais. 

Tačiau išorinis Xu Wei tapymo manieros eskiziškumas, neišbaigtumas, grubumas, 
prėskumas tikrovėje yra labai apgaulingas, kadangi po demonstruojamo „nemokšiškumo“ 
skraiste, skleidžiasi didaus meistro nepriekaištingo stiliaus, linijos subalansuotos kompozicijos 
jausmo kupini spontaniški potėpiai, kurie išsiskiria ekspresyvia energija ir charakteringomis 
subtiliai suaustomis hieroglifų struktūromis. Kaligrafija čia tampa neatsiejama meninių 
vaizdinių sistemos ir kompozicinio mąstymo dalimi. 

Xu Wei pamėgta bambuko žanro tapyba yra glaudžiai suaugusi su ekspresyvia ener- 
getika pulsuojančiomis kaligrafijos meninės išraiškos priemonėmis. Pavyzdžiui, paveikslas 
„Bambukas“, kuriame vaizdinių kalba susipina su hieroglifų struktūrų sklaidos erdvėje 
principais. Nemažiau charakteringas tik jau kitokio pobūdžio kaligrafijos ir tapybos susi- 
pinamas regimas paveiksle „Grojimas liutnia po pušimi“. Xu Wei potėpis paviršutiniškai 
žvelgiant atrodo grubus, lūžinėjantis, o kartu ir spontaniškas ir laisvas; gaivališkame kū- 
rybinės dvasios polėkyje sukurti potėpiai išsiskiria energetiniu užtaisu ir linijinio piešinio 
sodrumu. Jis sugeba efektingai išnaudoti didžiulių neužpildytų erdvių emocinio poveikio 
suvokėjui galią. Šioje srityje Xu Wei, greta Ma Lin ir Ma Yuan, galima priskirti prie didžiausių 

spontaniskos kiny tapybos meistru, tik Xu Wei paveiksluose jauciamas stipresnis energijos 
ir kaligrafizmo poveikis. 

Jo pabrėžtinai ekscentriškas ir eskiziškas kūrybos stilius turėjo didžiulį poveikį daugeliui 
vėlesnių kartų dailininkų, iš kurių pirmiausia reikia išskirti du kinų dailės korifėjus Zhu Da, 
aštuonis ekscentriškus iš Jangdžou, ir Oi Baishi, kuris prisipažįsta, kad norėtų gyventi prieš 
300 metų, kad galėtų nors ruošti dažus ir popierių šiam didžiam dailininkui. Xu Wei kūrybą 
taip pat dievino jautrus ir į meditaciją, atsiribojimą nuo išorinio pasaulio linkęs, gyvenęs 
salelėje ir pasišventęs kūrybai poetas Yuan Hongdao (1568-1610), kuris kaip brangenybę 
saugojo Xu Wei eilių rinkinį. 

Dong Gichang žvilgsnis į tradiciją. Tarp šios epochos individualistų Ming dinastijos 
valdymo saulėlydyje originalumu išsiskiria dviejų tautinės kaligrafijos ir tapybos tradicijas 
siekusių atgaivinti ideologų kūryba. Tai - puikiai išsilavinęs, aukšto rango valdininkas, 
eruditas, didis senienų mėgėjas, čan estetikos šalininkas, rafinuotas kaligrafas, akademinės 
pakraipos tapytojas, vaizduojamosios dailės teoretikas Dong Qichang (1555-1636), kuris 
inspiruoja įtakingą senovės knygų ir kaligrafijos kūrinių kopijavimo sąjūdį ir antrasis jo 
artimas biciulis- Zheng Fu (1622-1693), su kurio vardu siejamas jau mandžiūrų Qing dinas- 
tijos valdymo metu išsiskleidęs sąjūdis Hanxue. Jo esmė - susidomėjimas kinų kaligrafijos 
ištakomis Han epochos frotažuose. Zheng Fu, nerdamasis į kinų kaligrafijos istorijos studijas, 
ypatingą dėmesį skiria ankstyvuose bronzos dirbiniuose ir akmeninėse stelose sukurtų kali- 
grafinių užrašų tyrinėjimams. Iš čia plaukia rafinuotoms ir harmoningoms Tang kaligrafijoms 
svetimas grubesnis ir žemiškesnis, lyginant su Dong Qichang, jo kaligrafijos kūrinių stilius, 
kuriam būdingas skirtingų storių ir dydžių linijų derinimas. Originaliose akmeninių stelų 
užrašus primenančiose Zheng Fu kompozicijose sumaniai išnaudojamos neužpildyto ploto 
meninės išraiškos galimybės. 

Tačiau iš šių dviejų menininkų ir teoretikų neabejotinai svarbesnis savo kaligrafo, 
tapytojo talento galia, estetinėmis idėjomis ir poveikiu vėlesnės estetinės minties raidai yra 
Dong Qichang, kuris tampa įtakingiausia Akademijos ir imperatorių rūmų aplinkos dailės 
gyvenimo figūra. Todėl detaliau apsistosime ties jo idėjų ir dailės palikimo aptarimu, kadangi 
tai svarbus Ming dinastijos pabaigos teoretikas ir dailininkas, kurio kūryboje akivaizdžiai 
skleidžiasi tie bruožai, kurie šiek tiek vėliau išsiskleis Qing dinastijos valdymo epochoje. 

Dong Qichang gimė nekilmingo išsilavinusio provincijos mokytojo šeimoje. Nuo 
vaikystės išsiskyrė unikaliais gabumais, sulaukęs dvylikos metų išlaikė valstybės tarnybos 
kandidato egzaminą ir gavo vietą provincijos mokykloje, sulaukęs septyniolikos išlaikė valsty- 
binį egzaminą ir dirbo privačiu mokytoju. 1589 m. pakviečiamas į imperatoriaus rūmus, kur 
užima įvairius postus, po metų tampa Akademijos nariu ir imperatoriaus vaikų mokytoju, 
rašo estetinius traktatus. 1604 m. prieš jį sukilus maištaujantiems Akademijos auklėtiniams 

Dong Qichang atsistatydina ir pasitraukia i$ rūmų 
aplinkos. Taciau 1622 m. jo buvusiam mokiniui tapus 
imperatoriumi Tianqi (1620-1627) jis vėl, jau apsuptas 
garsaus kaligrafo, tapytojo ir meno teoretiko šlovės, 
grįžta į rūmų aplinką. 

Nepaisant imperatorių rūmų aplinkoje įpras- 
tos duoklės konfucinės estetikos principams, Dong 
Oichang yra čan estetikos šalininkas. Jaunystėje jis 
daug dėmesio skiria čan kanono dalies „Deimantinės 
sutros“ studijoms. Iš čia plaukia įsitikinimas, kad 
tapyba pasitarnauja žmonėms ne tik teikdama vidinį 
pasitenkinimą, tačiau ir dvasinę būties suvokimo pil- 
natvę. Kita vertus, jis, kaip ir Mi Fu, Zhao Mengfu, yra 
paveiktas mistinio įsitikinimo, kad kiekvieno dailininko 
gyvenime ir kūryboje skleidžiasi jam dvasiškai artimo 
anksčiau gyvenusio menininko dvasia. Dong Qichang 
estetikoje susipina konfucinės, daoistinės ir čan teorijos 
principai. Savo estetines pažiūras dailininkas išdėsto 
traktatuose: „Tapybos prasmė“, „Apžvelgiant tapybą“ 
ir „Svarbiausi tapybos momentai“. Juose siekdamas 
apmąstyti tautinės tapybos istoriją, svarbiausius jos 
laimėjimus ir perspektyviausias tolesnės raidos kryptis 
Dong Qichang detaliai aptaria pagrindinius ankstesnių 
periodų siužetus, motyvus, charakteringiausius iški- 
liausių meistrų stiliaus bruožus. Jis savitai aiškina kinų 
kaligrafijos ir tapybos istoriją, išryškindamas pagrindi- 

Dong Qichang. Atsiskyrélio buveiné 
aukštai kalnuose. 1617 m. Tušas, popierius 


nius skiriamuosius konkrečių epochų vaizduojamosios dailės bruožus. Jo teiginys toks: „Jin 


meistrai pabrėžia grakštumą, Tang - techniką, o Song - reikšmę“. 


Kita vertus, Dong Qichang pirmasis kinų estetinės minties istorijoje remdamasis ne 


tiek geografiniu, o pirmiausia pagal skirtingus dvasinius ir tipologinius meninius stilistinius 


požymius išskiria dvi pagrindines šiaurės ir pietų tapybos kryptis, apibūdina jų pagrindinius 


dailininkus ir skiriamuosius bruožus. Ir galiausiai, nors savo traktatuose aukština pietų tradi- 


cijos dailininkams būdingą spontaniškumą, dailininko kūryboje minėtos tradicijos kūrybinių 


principų plėtojimas įgauna konservatyvų ortodoksinį pavidalą, svetimą didiesiems praeities 


šios tradicijos meistrams. Iš tikrųjų kinų estetikos tradicijoje Dong Qichang reiškiasi kaip 


tradicionalizmo ideologas, praeityje regintis tikrąsias autentiškos kūrybos ištakas. Iš čia plau- 

kia jsitikinimas, kad visy perspektyviausiy kaligrafijos ir tapybos tendencijy, stiliy, maniery 
ištakas užuomazgų pavidalu galima aptikti didžiųjų praeities meistrų kūriniuose, kuriuos 
būtina įdėmiai studijuoti ir kopijuoti siekiant meistriškumo. 

Dong Qichang pabrėžia genetinį kaligrafijos ir tapybos sąryšingumą. „Kaligrafijos meis- 
tras turi būti tapybos meistru, o tapybos meistras - kaligrafijos meistru.“ (Dong Qichang, 
1965, p. 105). Tačiau kartu ir aiškinasi šių meno rūšių specifinius bruožus. „Hieroglifai, - rašo 
jis, - gali atsirasti patys savaime, paveikslai gi negali būti sukurti be pasirengimo. Tačiau 
ir hieroglifams reikalingas pasirengimas, ir tik vėliau jie atsiranda, tapybai taip pat būtinas 
pasirengimas, tačiau ir pasirengimas už tapybos ribų“ (Dong Qichang, 1965, p. 105). Čia 
kalbama apie sudėtingų kompozicijos principų ir daugybės kitų svarbių dailininkui principų 
įvaldymą. Jo estetikos šerdį sudaro savito kaligrafijos stiliaus kūrimo teorija, kurioje jis siekia 
suderinti akademikų, intelektualų ir individualistų estetines nuostatas. 

Pasak Dong Qichang, kiekviena epocha išsiskiria savita stilistinių bruožų visuma, 
todėl „joks kaligrafas negali adekvačiai pamėgdžioti praeities stilių, jo nepakeitęs. Iš čia 
plaukia išskirtinė istorinio „atitikimo“ (he) ir „pakeitimo“ (bian) idėjų svarba. Atitiki- 
mas siejamas su staigiu sąmonės nuskaidrėjimu (nušvitimu), o paskui neišvengiamai 
vyksta konkrečių istorinių aplinkybių nulemtas „pakeitimas“. Šios Dong Qichang estetinės 
idėjos ir kūryba turi didžiulį poveikį konfucinės pakraipos vėlesnių kartų kinų ir japonų 
intelektualams. 

Dong Qichang traktatuose daug dėmesio skiria menininko kūrybinio potencialo ir 
meninės kūrybos procesų problemų aptarimui. Iš šešių pagrindinių tapybos principų svar- 
biausiu jis laiko pirmąjį „dvasios skambesio“ principą, kuriuo jo įsitikinimu neįmanoma 
išmokti „kadangi jis yra įgimtas, natūrali gamtos dovana“ (Dong Qichang, 1965, p. 104). Iš 
čia plaukia jo estetikai būdingas įkvėpimo kupino sudvasinto meno aukštinimas. 

Dong Qichang ilgainiui tampa imperatoriškos akademijos nariu, įtakingu imperatorių 
rūmų aplinkos tapybos ir kaligrafijos ekspertu, kuris remdamasis konfucinės estetikos prin- 
cipais skelbia, kad tapyboje svarbiausi yra laiko išbandyti dėsniai, kuriuos būtina pažinti ir 
taikyti savo kūriniuose, o ne keisti. Vadovaudamasis šiais estetiniais principais jis pagrindinį 
dėmesį sutelkia į įvairių tradicinių imperatorių giminės nuopelnus vaizduojančių istorinių 
siužetų plėtojimą. Jo kūriniams būdingas ekspresyvumas, jautrus piešinio grafiškumas, 
tačiau kartu jis kuria ir imperatorių rūmų aplinkoje populiarius Ming epochai būdingus 
dekoratyvius peizažus, pavyzdžiui, „Keleiviai kalnuose“ (1600), kuriame vyrauja Fan Kuan 
stiliumi sukurtas milžinišką kalną vaizduojantis peizažas, slegiantis erdvės stygiumi. Jis 
taip pat sukuria daug žaismingų dekoratyvaus stiliaus albumų lapų, kuriuose, pavyzdžiui, 
cikle „Aštuoni rudens vaizdai“ regimos laisvos improvizacijos didžiųjų praeities peizažo 
tapybos meistrų (Mi Fu, Dong Yuanas, Huang Gongvangas ir kt.) motyvais. Panašūs yra 

paveikslai „Peizažas senų meistrų (Wang Wei) stiliuje“ (1621-1624), „Peizažas Wang 
Mengo stiliuje“ (1621-1624), kuriuose pastebimas perkrovimas nereikalingomis detalėmis 
ir pretenzinga manjeristinė tapymo maniera. 

Nors Dong Qichang tapyba ganėtinai akademiška, kaligrafija išskiria laisvu spontanisku 
poetišku stiliumi. Meistras nuo jaunystės kopijuoja didžiųjų praeities kaligrafų kūrinius, 
klasifikuoja juos pagal stilius, sudarinėja didžiųjų praeities kaligrafijos kūrėjų katalogus, 
rašo teorinius traktatus, kuriuose siekia išryškinti skirtingų epochų meno savitumą. Jo 
įsitikinimu, norint pasiekti tikram meistrui būdingo stiliaus laisvumo ir išraiškingumo, 
būtina gerai įsisavinti ankstesnių amžių dailės tradicijas, perprasti kaligrafijos, tapybos ir 
poezijos vieningumo principus. Tik geras Dzin epochos dailės ir Tang Wang Wei kūrybos 
principų įsisavinimas, jo įsitikinimu, padeda pasiekti tikram kaligrafijos ir tapybos meistrui 
būdingą meninio stiliaus rafinuotumą. 

Dong Qichang vertina intelektualų nei akademijos narių estetines teorijas ir kūrybą. Jo 
idealas yra Mi Fu, kurio kūrinius įdėmiai studijuoja. Iš tikrųjų jo kaligrafijos stiliaus tapsmui 
didžiausią poveikį turi Mi Fu kaligrafijų stilius. Tačiau vengdamas tiesmukai imituoti savo 
dievaičio stilių jis jį eklektiškai apjungia su Tang ir Song dinastijų valdymo laikais viešpa- 
tavusiais kaligrafijos stiliais. Kaligrafijoje Dong Qichang tęsia Mi Fu, Zhao Mengfu ir Wen 
Zhemingo tradiciją. Daug ir atkakliai tobulindamasis kaligrafijos srityje ilgainiui jis iškyla 
kaip didis spontaniško kaligrafijos stiliaus meistras. 

Paskutiniaisiais gyvenimo metais Dong Qichang sukuria įspūdingą horizontalų 
peizažo ritinėlį „Kalnai po iškritusio sniego“ (1635), kuriame vyrauja per visą paveikslo 
plotą nusidriekusios jautriu grafiniu stiliumi nutapytos didingų kalnų grandinės su retais 
gležnų medelių intarpais, o kairėje ritinėlio pusėje visą jo aukštį užima kaligrafinis užrašas. 
Jo vėlyvuosiuose kūriniuose vis akivaizdžiau būdingas eklektiškumas, manierizmas, netgi 
jausmingo sentimentalizmo elementai, kurie liudija apie kūrybinio nuosmukio tendencijų 
stiprėjimą. Tačiau nepaisant konservatyvumo, Dong Qichang idėjos ir kaligrafijos bei 
tapybos kūriniai turi didžiulį pasisekimą Kinijoje ir kiek vėliau Japonijoje. Tai paskutinė 
reikšmingą Ming dinastijos valdymo laikų estetikos ir dailės figūra, po kurios pasitrau- 
kimo ryškėja laikinas nuosmukis. Gilėjanti socialinė ir ekonominė Ming imperijos krizė 
nutraukia nuoseklią kultūros ir meno raidą, skatina galingus liaudies sukilimus 1628- 
1644 m., kurie po ilgų chaoso ir suirutės metų sužlugdo dinastiją, o kultūra ir menas įžengia 
į naują krizės tarpsnį. 

Estetiniy idealų kaita Qing epochos pradžioje 


Naujos mandžiūrų dinastijos įsivyravimas Kinijoje nebuvo lydimas tokių destruktyvių esminių 
socialinio ir kultūrinio gyvenimo pokyčių kaip mongolų, kurie radikaliai laužė gyvuojančias 
gyvenimo normas. Po šio antplūdžio šalyje prasideda naujos svetimšalių mandžiūrų Qing 
dinastijos valdymo (1644-1911) epocha, kurioje užkariautojai yra priversti po karų ir vals- 
tiečių sukilimų nuniokotoje šalyje gilios krizės būsenoje esančių šalies valdymo struktūrų 
tobulinimui. Suvokdami realią liaudies sukilimų grėsmę nauji valdovai įveda liberalesnes 
mokesčių sistemas, skatina šalies gyventojus dirbti suiručių metais apleistas ir naujas žemes. 

Ryškesnis imperijos kultūrinio pakilimo tarpsnis pastebimas, kai imperatoriumi tampa 
antrasis įžvalgumu ir strateginiu mąstymu išsiskiriantis mandžiūrų dinastijos valdovas Kangxi 
(1654-1722). Tai retos humanitarinės kultūros asmenybė, siekianti praktiškai įtvirtinti kon- 
fucianizmo skelbiamus „išmintingo valdovo“ ir „teisingo valstybės valdymo“ principus. Jis 
beveik be pokyčių perima Ming dinastijos valstybės administracinio valdymo sistemą, atkuria 
mongolų dinastijos panaikintą valstybinių egzaminų sistemą, konfucinių mokyklų tinklą. 
Kangxi skatina ne tik ekonomikos, bet ir daug dėmesio skiria kultūros, meno mecenavimui; 
jo valdymo metu ženkliai plečiasi rūmų meno kolekcijos, išplinta knygų leidyba, perleidžiama 
daugybė vertingų klasikinių tekstų, antologijų, kinų kalba skelbiami Vakarų misionierių ir 
mokslininkų darbai. Jo valdymo metu auga susidomėjimas Vakarų kultūra, mokslu, menu, 
aliejinės tapybos tradicijomis, Vakarų dailės kompozicijos principais, sudarinėjami įvairių 
mokslo sričių, estetikos, meno teorijos sąvadai, domimasi indų ir Vakarų mokslo, meno 
laimėjimais. 

Atgimus Hanlin akademijai pamažu atgimsta ir dailės tradicijos, akademijoje iškyla 
šešios ryškiausios kaligrafijos ir tapybos figūros Jin Kun, Sun Hu, Lu Zhan, Wu Yu, Zhang 
Qi ir Cheng Liang, tapyboje aktyviai reiškiasi Wang Shimino suformuota įtakinga „keturių 
Wangu (Wang Shimin, Wang Jian, Wang Hui, Wang Yuangqi ir prie jų prisišliejusių dviejų kitų 
dailininkų Wu Li ir Yun Shouping kryptis, kuriai oponuoja du akademinės dailės opozicijoje 
esantys šios epochos genijai Schitao ir Zhu Da. 

Kita vertus, XVII a. pabaigoje ir XVIII a. pradžioje aktyvėja ir kinų intelektualų bei 
menininkų ryšiai su Vakarų kultūros ir meno tradicijomis, o tai tampa svarbiu estetinės ir 
meninės kultūros raidos procesą kreipiančiu veiksniu. Šioje srityje iš Vakarų pusės, įtvir- 
tinant stabilius kultūrinius kontaktus ir įveikiant įvarius rasinius prietarus, daug nuveikia 
jėzuitų misionieriai. Jie supažindina kinus su Vakarų civilizacijos laimėjimais ir kartu teikia 
Vakarams įvairiapuses žinias apie kinų civilizaciją. Imperatorių rūmų aplinkoje auga susi- 
domėjimas Vakarų meno tradicijomis, aliejinius tapybos kūrinius tapo jėzuitų misionieriai, 
kurie supažindina kinų dalininkus su Vakarų aliejinės tapybos technika ir graviūrų (ofortų) 

kürimo, vakarietiskos linijinés perspektyvos, $viesotamos, erdvés iliuzijos perteikimo princi- 
pais, pagrindiniais tapybos siužetais ir žanrais. Tačiau ši pažintis tuomet dar neturi ženklaus 
poveikio kinų dailės raidai, kadangi tradicijos poveikis ir šimtmečiais kultivuotų dailės formų 
autoritetas atrodo nepajudinamu. Vakarų dailės tradicija buvo suvokiama kaip egzotiškas 
į išorinius efektus linkstančių dailininkų nukrypimas nuo kinų estetikos ir dailės tradicijos 
nubrėžtų raidos kelių. 

Jau pirmuosius į Kiniją atvykusius Vakarų keliautojus ir misionierius stebina išsilavinusių 
žmonių, knygų ir meno kūrinių gausa, jų kolekcionavimo aistra ir didžiulės pinigų sumos, 
kurias vietiniai meno mylėtojai moka už, jų akimis žvelgiant, nieko vertus senovės metalo dir- 
binius, keramikinius indus, tapytojų ir kaligrafų naudojamus tušo laikymo unikalius dirbinius 
ar nedidelio formato šilko ritinėlyje, popieriuje be jokių rėmų nupieštus monochrominius 
kaligrafijos ir tapybos kūrinius. 

Misionieriams kuklaus formato monochrominiai dailininkų kūriniai visiškai nedera 
su vakarietiškais požiūriais į tapybą, kurios neatsiejama dalis yra griozdiški puošnūs rėmai, 
spalvingumu spindinčių aliejumi nutapytų paveikslų medžiagiškumas. Kita vertus, juos 
stebina ir kitoks požiūris į dailės kūrinį. Vertikalūs šilke ar popieriuje nutapyti kaligrafijos 
ar tapybos kūriniai, kuriuose europiečiams iškart į akis krinta didžiulės neužpildytos erdvės, 
buvo dažniausiai tik konkrečiam laikui ar progai pasitinkant garbingus svečius iškabinami 
specialioje meno dirbinių eksponavimui skirtoje nišoje. Vėliau susukami į ritinėlius, neretai 
įpakuojami į kelias apsaugines dėžutes ir saugomi kaip brangenybės. Ilgus horizontalios formos 
tapybos ritinėlius ištraukia tik ypatingomis progomis ir žavisi jais ant žemų staliukų, o paskui 
vėl tvarkingai susuka, įdeda į dėžutes ir specialias jiems skirtas saugyklas. 

Oing epochoje ryškėja seniau gyvybingų su rafinuotos aristokratijos estetiniais skoniais 
susijusių kaligrafijos ir tapybos tradicijų nuosmukis ir naujų eklektiškų tendencijų dailėje 
įsigalėjimas. Ryškėja esminiai pokyčiai ir meno žanrų raidoje, vyravę gilios metafizinės 
prasmės kupini peizažai meno rinkoje palaipsniui užleidžia savo pozicijas prekybininkų ir 
turtingesniam miesto gyventojų sluoksniui geriau suprantamiems skirtingų stilių spalvingiems 
ir dekoratyviems „gėlių ir paukščių“ žanro kūriniams. 

Šiame kinų estetinės ir meninės kultūros raidos etape vėl atgimsta anksčiau išryškėjusios 
„Šiaurės“ ir „pietų“ kryptys. Pirmoje vyrauja iš imperatorių rūmų remiamos Akademijos plin- 
tančios konservatyvios ir reakciją restauruojančios oficialią užkariautojų ideologiją palaikančios 
tendencijos, o pietuose uZsimezgusiuose pagrindiniuose provincijos kultūros centruose ryškėja 
posūkis į tautinius idealus ir nacionalines dailės tradicijas. Būtent tradicijose kinų intelektualai 
regėjo galimybę išsaugoti tautinio kultūros ir meno paveldo gyvybingumą. Tačiau nepaisant es- 
minio ideologinių ir estetinių pozicijų skirtumų, abi šias kryptis veikia objektyvūs visuomeninės 
politinės santvarkos reakcijos stiprėjimo ir kūrybinės galios nuosmukio procesai, atsisakymas 

nuo nauju estetinés minties ir meno raidos keliy, o abiem büdingas tas pats atsisukimas 
į praeitį, tik skirtingų kūrybinės veiklos orientyrų bei pamėgdžiojimo objektų ieškojimas. 

Praslinkus kuriam laikui po mandžiūrų užkariavimo pradžios, daugelis nusišalinusių į 
kalnus ir vienuolynus kinų teoretikų ir menininkų grįžta į pagrindinius šalies kultūros centrus 
ir aktyviai įsijungia į šalies kultūrinį gyvenimą. Greta akademijos, estetinė mintis ir menas 
plėtojasi pagrindiniuose čan vienuolynų centruose, iškyla reikšmingi teoretikai, tapytojai 
vienuoliai Hongren, Kuncan, Badashanren (Zhu Da) ir garsiausias jau sulaukęs brandos Shi 
Tao, kuris po užsitęsusios pauzės atsisakydamas asketiško vienuolių gyvenimo nuostatų lankosi 
pagrindiniuose kultūros centruose. Jo veikla pietinėje sostinėje Nankine ženkliai pagyvina šio 
kultūros centro kultūrinį gyvenimą, skatina naujų meninių pajėgų iškilimą. Qing dinastijos 
valdymo pradžioje išryškėjusias individualistines estetikos ir dailės tendencijas plėtoja teo- 
rinės minties, kaligrafijos ir tapybos srityse aktyviai besireiškiantys į paprastumą linkstantis 
Zhu Da ir ekspresyvus Daoji. Pastarojo dėka susiformuoja vadinamieji „Aštuoni keistuoliai iš 
Yangzhou“. Iš jų svarbiausi Jin Hong ir Zheng Xie ir Jin Dunxin, kuris kaligrafijoje prioritetą 
teikia kvadratinėms formoms ir kampuotoms linijoms. 

Anchoi provincijoje iškyla vadinamoji „Anchoi mokykla“, kurios šalininkai prioritetą 
teikia „sauso tušo“ meninės išraiškos galimybėms. Kita įtakinga šio tarpsnio Nankino mokyk- 
la pagal konkrečius stilistinius bruožus sunku tiksliai apibrėžti, kadangi į ją įeina skirtingus 
estetinius principus išpažįstantys dailininkai, susispietę apie rafinuotos kultūros intelektualą 
Zhou Lianggong (1612-1672). Iš šios mokyklos meistrų pirmiausia reikėtų išskirti du tapytojus, 
susijusius artimais draugystės ryšiais Chen Zheng (aktyvi veikla 1630 - 1670) ir Kuncan. Nan- 
kino tapybos meistrų pirmiausia Kuncan ir kitų individualistų kūryboje Fan Qi (1616-1695), 
Yuan Jiang (aktyvus kūrybos tarpsnis 1690-1724), rūmų tapytojo Fa Ruozheno (1613-1696) 
kūriniuose galima įžvelgti netiesioginį Vakarų tapybos tradicijos poveikį. 

XVIII a. pirmoje pusėje iškyla ir skleidžiasi visą amžių Wang Shimino suformuota aka- 
deminė tapybos kryptis, kurios branduolį sudaro keturi Wangai: Wang Shimin (1592-1680), 
Wang Jian (1598-1677), Wang Hui (1632-1717), Wang Yuangi (1642-1715) ir prie jy prisišlieję 
du kiti dailininkai Wu Li (1632-1718) ir Yun Shouping (1933-1690). Literatüriniuose šalti- 
niuose jie vadinami „keturiais Wangais ir Wu bei Yun“. Penki iš jų įgauna šovę didžiųjų savo 
epochos peizažo tapybos meistrų, o Yun Shouping’as reiškiasi beveik išimtinai gėlių tapybos 
srityje. Jų kūryba aprėpia Mingų dinastijos saulėlydį ir Qing dinastijos valdymo pradžią, kai 
tapyboje stiprėja eklektiškumo tendencijos. 

Analizuojant Qing epochos vaizduojamosios dailės estetikos ir meno raidą, tikslinga 
prisiminti šioje epochoje iškilusią ekscentrikų tradiciją. Prie šios pakraipos kūrėjų priskiriama 
apie trisdešimt žinomų dailininkų, iš kurių svarbiausi yra trys Gong Xian (apie 1599-1699), 
Kun Can (1612-apie 1674), Zhu Da (Bada Shanren, 1626-1705). Dar Qing dinastijos valdy- 

Wang Shimin. PeizaZas. 1670 m. Spalvotas tuSas, popierius 


mo pradžioje antrame pagal svarbą imperijos kultūros centre pietinėje sostinėje Nankino ir 
Jangdžou susiformuoja įtakinga aštuonių ekscentrikų dailininkų grupė: Gong Xian, Fan Gi, 
Zou Zhe, Wu Hong, Hu Zao, Gao Cen, Ye Xin ir Xie Sun, kuri niekuomet nebuvo įforminta. 
Visi jie yra savarankiškos turinčios pragyvenimo šaltinius asmenybės, kurios tapyboje prade- 
da profesionaliai reikštis jau sulaukę brandaus amžiaus. Jų kūrybą remia iš vietinės druskos 
gamybos praturtėję pramonininkai ir pirkliai. Senkant druskos atsargoms, svarbaus kultūros 
centro Jangdžou meninis gyvenimas blėsta. 

Vėliau poetišką simbolinį ir metaforinį Gong Xiano tikrovės suvokimą peizažo tapyboje 
palaipsniui išstumia stiprėjančios realistinės pakraipos Shi Tao, Zhu Da darbuose. Greta 
Shi Tao, reikšmingiausia šio laikotarpio vaizduojamosios dailės figūra yra tolimas Ming di- 
nastijos imperatorių giminaitis ekscentriškas Zhu Da (1625?-1705), kuris gaivališkai vienu 
metu reiškiasi kaligrafijoje, tapyboje ir poezijoje. Tai - monochrominės tapybos šalininkas, 
tapantis spontaniškus artimus vakarietiškai akvarelės technikai išplautų formų „vandeningus“ 
paveikslus. Šis įvairiapusiškai išsilavinęs, viskuo besidomintis intelektualas gerai išmano savo 
pirmtakų kūrybą, itin vertina Guo Xi, Dong Yuan ir Huang Gongwang peizažus, gaivališkus 

Xu Wei kūrinius, kurių pėdsakus, netgi „citatas“ regime jo tapiniuose. Zhu Da ir jo aplinkos 
dailininkų potraukis spontaniškai kūrybinei saviraiškai liudija apie jų išsivadavimą iš kanonų, 
o neretai ir visišką akademinių tapybos kanonų nepaisymą. 

Skirtingai nei Shi Tao, jis neslepia savo nepagarbaus požiūrio naujiems mandžiūrų val- 
dovams. Atvirai reiškiamos pažiūros ir ekscentriška elgesio maniera nuolatos kelia problemų 
šiam menininkui. Kita vertus, dažnai piktnaudžiauja alkoholiu; kūrimas svaigulio būsenoje 
padeda išsivaduoti iš slegiančios nuotaikos ir išlaisvina jame slypinčias kūrybines galias, padeda 
pasiekti kaligrafijose ir tapiniuose ypatingą stiliaus išraiškingumą. Sekdamas savo idealu „pami- 
šėliu Xu Wei“ Zhu Da sukuria savitą ekspresyvių kaligrafiško tapymo stilių, kuriame regimas 
demonstratyvus eskiziškumas. Jo tapiniuose regimas ribotas temų ir motyvų skaičius, čia vy- 
rauja ekspresyvi kaligrafiška, kiek nervinga tapymo maniera, panašios kompozicinės schemos. 

Daugelį metų artimai Shi Tao bendrauja laiškais su dvasiškai artimu „aštuonių ekscent- 
rikų“ grupei priskiriamu Zhu Da, su kuriuo realiame gyvenime taip niekuomet ir nesusitiko. 
Tarsi tęsdami fengliu šalininkams būdingą giminiškų sielų glaudaus bendravimo tradiciją, 
jie siunčia vienas kitam ne tik laiškus, tačiau ir ką tik pradėtus neužbaigtus kūrinius, kuriuos 
pradėjęs vienas, užbaigdavo kūrybos procesą kitas. Shi Tao kultivuoja ir kitą fengliu ir inte- 
lektualų pamėgtą keitimosi su artimiausiais draugais geriausių paveikslų tradiciją. Abu jie 
savo kūryboje linksta į intymumą, todėl, skirtingai nei ankstesnių periodų dailininkai rečiau 
tapo didelio formato paveikslus ir pagrindinį savo dėmesį sutelkia į kamerinius albumo lapus, 
kuriuose spontaniškai išlieja savo išgyvenimus. Tokie nedidelio formato kūriniai reikalauja 
kitokio „artimo regėjimo“ ir glaudaus emocinio santykio su meno kūriniu. Tokia kūrybos forma 
išplinta vėlyvajame „aštuonių ekscentrikų“ grupės raidos tarpsnyje, kai šio sąjūdžio sklaidą 
paveikia Shi Tao, kuris paskutiniuosius gyvenimo metus praleidžia Jangdžou. Jo estetinės 
idėjos ir bendravimo stilius turi poveikį šios grupės nariams. 

Paskutinis reikšmingas vėlyvojo feodalizmo epochos estetinės minties pakilimo periodas 
labai trumpas. Jis išryškėja pirmųjų Qing dinastijos imperatorių valdymo laikotarpiu (XVII a. 
pabaiga-XVIII a. pradžia), kai pasirodo ortodoksinei krypčiai oponuojantys dviejų enciklope- 
dinių mąstytojų individualistų - Shi Tao ir Wang Gai - veikalai. Šiuos ryškius prieš akademikų 
tradiciją sukilusius individualistinės pakraipos estetikus sieja daug bendrų požiūrių, neretai ne 
tik jy veikaluose keliamos problemos, bet ir atsakymai į jas yra labai panašūs. 


Shi Tao „Vieningos linijos“ meno filosofija 


Ryškiausia aptariamo laikotarpio estetinės minties ir vaizduojamosios dailės figūra yra inte- 
lektualų tradicijų tęsėjas Shi Tao (1642-1717/1718) - garsios Ming imperatoriškos dinastijos 

palikuonis. Išlikę rašytiniai šaltiniai pabrėžia jo talento jvairiapusiskuma, aristokratišką elgesio 
manierą, tvirtą nenuolankų charakterį, polinkį į vienatvę, malonų bendravimo būdą su įvairių 
socialinių sluoksnių žmonėmis. Shi Tao pirmiausia yra universali asmenybė, išsiskirianti unikalia 
erudicija, originalia mąstysena, novatoriškumu, išsamiu čan, daoizmo, konfucianizmo filosofijos 
ir ankstesnės meninės kultūros raidos pažinimu. 

1644 m. šalį užgrobus mandžiūrams mažametis Shi Tao rūpestingai slepiamas viename 
garsiausių čan vienuolynų pietinėje Kinijoje, kur augdamas gilinasi į filosofiją, kaligrafiją, tapybą, 
poeziją, sodų meno subtilybes. Shi Tao kūrybos tyrinėtojai polemizuoja dėl jo intelektualinės 
evoliucijos santykių su čan tradicija. Vieni pabrėžia jos neabejotiną poveikį ir vienuoliško gy- 
venimo svarbą jo gyvenimo būdui ir kūrybinei evoliucijai, kiti kalba apie vėlesnį atsiribojimą 
nuo jos. Remiantis jau pripažinimą įgavusio subrendusio Shi Tao tekstuose išsakytomis min- 
timis apie savo pasaulietinės gyvenimo nuostatas, galima teigti, kad skirtingais savo gyvenimo 
tarpsniais jis išgyvena idėjines ir stilistines metamorfozes, keičia savo gyvenimo būdą ir bendra- 
vimo su įvairiais socialiniais sluoksniais stilių. Nors išauga vienuolynų aplinkoje ir patyrė čan 
pasaulėjautos poveikį, tačiau vis labiau tolsta nuo religinių nuostatų ir save laiko pasaulietiniu 
intelektualų tradicijas plėtojančiu kūrėju. 

Kaip bebūtų su čan adeptais jį sieja daug pasaulėžiūrinių nuostatų, estetinių idealų, galime 
prisiminti čan adeptams būdingas dvyliką metų nuo 1666 iki 1678 m. užtrukusias klajonės vaiz- 
dingais Pietų Kinijos kalnų keliais. Kita vertus, greta akivaizdžios čan idėjų įtakos, jo estetinėse 
pažiūrose ir kūryboje nesunkiai aptiksime ir paskirus konfucianizmo bei daoizmo estetikos 
poveikio elementus. Nuo 1980 m. Shi Tao beveik dešimtmečiui apsigyvena kultūros ir meno 
centre Nankine, kur artimai bendrauja su daugeliu to meto intelektualų ir menininkų. 1893 m. 
persikėlęs į Jangdžou daug dėmesio skiria sodų menui, jo nuopelnai šioje srityje apvainikuojami 
čia sukurtu šio meno šedevru „Dešimties tūkstančių akmenų sodų“. 

Ilgainiui Shi Tao tampa plačiai pripažintu tapytoju, kaligrafu, sodų meistru ir meno te- 
oretiku, kuriam iš daugybės pseudonimų labiausiai prilimpa autoironija dvelkiantis „Kartus 
moliūgas“. Jo traktatas „Pokalbiai apie tapybą“ yra vienas svarbiausių daugybę pamatinių es- 
tetikos problemų gvildenantis konceptualus tekstas, kuris amžininkų neretai buvo suvokiamas 
kaip šio mąstytojo idėjas plėtojančių tapytojų grupės „aštuoni korifėjai“ estetinis manifestas. Tai 
originalaus giliai mąstančio ir savitai suvokiančio grožio ir meno esmę menininko konceptu- 
alus filosofinis tekstas, kuris tik savo medžiagos dėstymo pavidalu kartais primena analitiškai 
parašytus tapybos vadovėlius ir yra vienos styguojančios jo „vieningos linijos“ idėjos svarbą 
iškeliantis konceptualus sintetinis filosofinis tekstas, dialogas su supančiu pasauliu, gamta ir 
pačiu savimi, aiškinantis pamatines meninės kūrybos problemas. 

Šis veikalas — tai tarsi ilgo nueito gyvenimo kelio ir jame kylančių minčių apie harmoni- 
jos, grožio ir meno esmę apibendrinimas. Geriausio Vakarų Shi Tao kūrybos žinovo Pierre 


379 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Ryckmano žodžiais tariant, „Shi Tao grindžia savo mąstymą perzengdamas laiko, kūrinių ir 
mokyklų ribas; jis nesidomi nei tapytojais, nei tapybos kryptimis, tačiau Tapytoju ir Tapyba, 
tiksliau išsireiškus Tapytojo kūrybiniu Aktu“ (Ryckmans, 1984, p. 5). Jo pamatines meninės 
kūrybos problemas analizuojantis traktatas belgų sinologui yra „aukščiausia ir universali kinų 
estetinės minties išraiška“ (Ryckmans, 1984, p. 5). O. Sirenas jį laiko kinų estetinės minties 
viršūne“ (Siren, 1965, p. 182). 

Tokiame požiūryje neabejotinai yra tiesos, kadangi šis sudėtingas, daugiasluoksnis tekstas 
iš tikrųjų pasižymi teorinės minties brandumu, plėtojamų tezių sistemingumu ir nuoseklumu. 
Minties gelmė čia jungiasi su spontaniškais minčių srautais, primenančiais minčių dėstymo 
stiliumi aistringą sąmonės srautą. Šis racionalaus ir emocionalaus srautų junginys apnuogina 
neįprastą kinų estetinei tradicijai teorinės minties plėtojimo būdą. Greta anksčiau aptarto Jing 
Hao traktato tai - neabejotinai vienas filosofiškiausių ir mjslingiausiy su daugybe poteksčių 
kinų vaizduojamosios dailės estetikai skirtų traktatų. Jame neaptinkame kitiems panašios pa- 
kraipos traktatams būdingų techninių rekomendacijų, nereikšmingų biografinių pasakojimų. 
Shi Tao cituoja taupiai, reikliai parinkdamas didžių praeities mąstytojų mintis savo teiginių 
teoriniam pagrindimui. 

Shi Tao estetika išsiskiria antiakademine orientacija, novatoriškumu, daugybės tradicinių 
idėjų originalia interpretacija. Nepaisant ryškaus novatoriškumo, Shi Tao puikiai supranta 
tradicijos svarbą meninėje kūryboje, todėl senovės tradicijų pažinimą suvokia kaip galingą 
kūrėjo ginklą. Trečiosios savo traktato dalies pradžioje jis rašo: „Senovė - tai pažinimo ginklas. 
Pasikeitimo esmė ta, kad pažinti šį ginklą, tačiau ne tapti jo tarnu. [Tik deja] aš neregiu nieko, 
kas sugebėtų išnaudoti senovėje slypinčias pasikeitimo galias. Aš visada apverkiu tą senovinę 
kūrybos manierą, kuri remiasi tik senovės kūrinių pamėgdžiojimu, tačiau nesugeba keistis. 
Toks žinojimas pančioja. Žinojimas, kuris susiveda į imitaciją, gali būti tik susijęs su polėkių 
apribojimu. [Taip ir] junzi [Kilnus žmogus - A. A.] ar nesisemia jis iš senovės tik tam, kad 
atskleisti dabartį?“ (Shi Tao, 1978, p. 65). 

Vadinasi, Shi Tao estetikai yra svetimas senovės mėgdžiojimo principas, pažindamas 
didžiųjų praeities meistrų kūrybos principus, stilių ir manieras jis pirmiausia regi svarbius 
pagalbinius dabarties pažinimo instrumentus. Pripažindamas senųjų meistrų meninės tech- 
nikos plonybių pažinimo reikšmę, Shi Tao kartu pasisako prieš aklą sekimą nusistovėjusiais 
kanonais. Jis aktyvaus kūrybiško tikrovės interpretavimo šalininkas. Jo intelektualų tradicijas 
plėtojančioje koncepcijoje išskirtinė pagarba teikiama menininko išsilavinimui, erudicijai, 
praeities didžiųjų meistrų kūrinių studijoms, klasikinio išsilavinimo sistemą sudarančių 
mokslų ir menų pažinimui. Nors tikro meistro tapsmo eigoje čia pripažįstama didžių praei- 
ties meistrų kūrinių kopijavimo būtinybė, kuri siejama su geresniu techniniu savo profesijos 
subtilybių pažinimu, tačiau kartu pabrėžiama ir išskirtinė savito kelio ieškojimo svarba: „No- 

ras bet kokia kaina tapti panašiu į kokį 
nors meistrą primena norą maitintis jo 
maisto likučiais - man to per maža“ (Shi 
Tao, 1978, p. 65). 

Svarbiausia autentiškos kūrybos 
prielaida čia siejama su vidinės vaizduo- 
jamojo reiškinio dvasios perteikimu. Šio 
sudvasinimo kokybė savo ruožtu tiesio- 
giai siejama su paties kūrėjo išprusimu, 
intelektualine kultūra ir techniniu pasi- 
ruošimu. Shi Tao ypatingos reikšmės 
teikia menininko kūrybiniam arse- 
nalui, jo meninės išraiškos priemonių 
savitumui, techniniam virtuoziškumui 
ir meninio apibendrinimo galiai. Taip 
pats būdamas neeilinio talento poetas, 
daug dėmesio skiria tapybos ryšiams su 
poezija, poetinio prado tapybos kūri- 


nyje išryškinimui. Tikras paveikslas, jo 
įsitikinimu, turi atskleisti paveikslo turi- Shi Tao. Senoji šventykla. XVII a. pr. Spalvotas tušas, popierius 
nyje slypinčią poetinę mintį, kuri kūrinį 

pakylėja virš kasdienybės ir suteikia jam dvasinį užtaisą. Tušas, įsiskverbdamas į teptuką, o 
per jį skleisdamasis šilko ritinėlyje ar popieriaus lapo erdvėje, turi suteikti kuriamam darbui 
dvasinį pavidalą. Kūrinio sudvasinimas čia traktuojamas kaip menininko profesionalumo, jo 
konkrečios meno srities techninių meninės išraiškos galimybių įvaldymo problema. „Tapyba 
gimsta širdies gelmėse - [nepriklausomai nuo to liečia tai] kalnų ir upių linijų grožį, žmonių ar 
daiktų, arba esmės ir charakterio paukščių, gyvūnų, žolių ir medžių... Neįmanoma įsiskverbti į 
pirmapradį principą, nei išsemti skirtingus [būties] aspektus, jei galutinai neįvaldai nekintamo 
mato - Vieningos linijos“ (Shi Tao, 1978, p. 61). 

Jis yra pirmiausia didis peizažo tapybos meistras, kurio kūryboje ryški antiakademinė 
tendencija, drąsus novatoriškumas, nuolatinis naujų nepramintų kūrybos kelių ieškojimas, 
potraukis eksprimentavimui. Jam dvasiškai artimiausias yra peizažo žanras, todėl ir jo dėmesio 
centre yra žmogaus santykio su gamta ir kitos peizažo tapybos estetikos problemos. Tekste 
daug svarstoma apie peizažo žanro savitumą, įvairias specifines jo problemas, tačiau jo pa- 
grindinis dėmesys krypsta ne į įvairių peizažo sudėtinių komponentų, detalių aptarimą, o į 
tai, kas juos visus sieja, aiškinimąsi. Skirtingai, pavyzdžiui, nei konfucinės estetikos šalininkai, 

kurie gvildendami peizažo estetikos problemas atskiria kalnus ir vandenis, pirmuosius siedami 
su išmintimi, o antruosius su gerumu, Shi Tao teigia, kad kalnai yra vanduo, t. y. išmintis ir 
gerumas yra vientisa ir atvirkščiai. Iš čia plaukia išvada, kad vienybės principas yra aukštesnis 
ir svarbesnis nei skirties, kadangi atspindi universalią būties ir kosmoso procesų vienybę. 

Pagrindinį peizažo tapybos meistro uždavinį Shi Tao sieja su pirmapradžio Dangaus 
ir Žemės vienybės įprasminimu, tačiau ir įspėja dailininkus dėl pavojų, kurie kyla siekiant 
kūriniuose išorinio grožio įprasminimo. Tokia kūrybos strategija, ypač jei ignoruojami 
pirmapradžiai kūrybos principai ir nepaisoma išsamaus tapybos technikos subtilybių paži- 
nimo, neišvengiamai stumia kūrėją į nesėkmes. „Jei siekti tik pirmapradžio principo, esmės 
pažinimo, - pabrėžia jis, - ignoruojant [tapybines] priemones, techniką [tapybos] kūriniai 
tampa vidutiniškais. Senovės meistrai gerai žinojo šį pavojų - todėl siekė Vienio sintezės“ 
(Shi Tao, 1978, p. 73). 

Akivaizdu, kad čan pasaulėžiūra turi didelės įtakos Shi Tao „didžiosios vienybės“ estetikai, 
kurioje ryškus novatoriškumas, gamtos ir žmogaus vieningumo, jo įsiklausymo į gamtos pulsą 
teigimas. P. Ryckmanas, detaliai tyrinėjęs Shi Tao estetiką, pagrįstai traktuoja ją kaip „vientisos 
linijos“ filosofiją (Ryckmans, 1970, p. 11). Iš tiesų Shi Tao pasaulėžiūroje „vientisa linija“ yra 
simbolinė Visatos vienybės idėjos, Absoliuto išraiška, padedanti menininkui priartėti prie 
Dao esmės. Šios vientisos linijos teorijos pradmenys aptinkami dar iki Tang epochos ir vėliau 
pasirodžiusiuose kaligrafijos estetiniuose traktatuose, kuriuose ji aptarinėjama įvairiais grynai 
techniniais, kompoziciniais, kosmogoniniais, filosofiniais, edukaciniais ir kitais aspektais. 
Juose vientisa teptuko linija kaligrafijos ar tapybos kūrinyje suvokiama kaip kūrybos proceso 
pirmapradis išeities taškas, elementariausia plastinės kalbos dalis iš kurios išsirutulioja kuria- 
mo vaizdinio užuomazgos. Shi Tao skelbia neatsiejamos teptuko ir tušo vienybės principą, 
vadinamą yin yun ir teigia, kad be šių dviejų komponentų vienybės tapyboje ir kaligrafijoje 
vyrauja chaosas. 

Senovėje, pasak Shi Tao, nebuvo jokių normatyvinių kaligrafijos ir tapybos kūrimo nuos- 
tatų, vėliau palaipsniui susiklosto konkrečios normos, ių kurių vieningos versmės išsirutulioja 
kaligrafijos ir tapybos menai. „Vientisa linija yra visų reiškinių šaltinis ir pagrindas. Jos pasi- 
reiškimo galimybė slypi [gamtos] dvasioje ir žmoguje. Tačiau vulgari asmenybė to nepajėgia 
suvokti. Todėl [pirmiausia] reikia nustatyti Vieningos linijos Taisyklę“ (Shi Tao, 1978, p. 60). 
Taisyklė, Shi Tao įsitikinimu, išplaukia iš pačios tapybos prigimties ir todėl meninės kūrybos 
procese iškilusias kliūtis pašalina pati tapyba. Kita vertus, jei yra taisyklė, vadinasi, autentiškoje 
kūryboje turi būti ir pakitinų galimybė. Iš čia plaukia jo išvada, kad pažinęs taisykles, patirsi 
sėkmę ir jas pakeitęs. Tačiau, kita vertus, jis skelbia, kad tobulas žmogus - nepaiso taisyklių. 
Pagrindinę „Vientisos linijos“ taisyklę Shi Tao išreiškia paradoksalia teze „aukščiausia taisyklė 
glūdi taisyklių nebuvime“ (Shi Tao, 1978, p. 65). 

Vadinasi, čia plėtojama daoizmo ir čan teoretikų iškelta mintis apie visišką meninės kūrybos 
proceso spontaniškumą. Iš čia kyla įsitikinimas, kad bet kuri taisyklė turi natūraliai išplaukti iš 
konkrečių menininko uždavinių, ir jis pats privalo pašalinti kūrybos eigoje iškylančias kliūtis. 
Todėl ir kiekviena taisyklė čia apima begalinę potencialių pakitimų įvairovę. Kalbėdamas apie 
meninės kūrybos esmę, Shi Tao kviečia menininkus atsiriboti nuo paviršutiniško grožio suvoki- 
mo ir atskleisti giluminius, struktūrinius grožio principus, kuriuos jis, kaip ir P. Cėzanne'as, įžvel- 
gia paprasčiausiose geometrinėse formose (kvadrate, apskritime). Šių pirmapradžių struktūrų 
pažinimas, kompozicijos dėsnių panaudojimas padeda menininkui suvokti visumą. „[Kiek] toli 
jūs nežengtumėte, kaip aukštai nepakiltumėte, - teigia Shi Tao, - reikia pradėti nuo mažumės, 
[pirmo žingsnio]. Taip ir vieninga linija - ji aprėpia viską, iki toliausio ir nepasiekiamo. Vie- 
ninga linija galima perteikti išorinį vaizdą ir vidinę esmę, detale - visumą nieko neprarandant. 
Tik suvokus meno kūrinio idėją teptukas pajėgia išreikšti reiškinių esmę“ (Ten pat, p. 61-62). 

Shi Tao gilus meno tradicijų pažinimas, meninių interesų įvairiapusiškumas, nuolatiniai 
eksperimentai ir persijungimai iš kūrybos vienoje srityje į kitą, sudėtingos novatoriškos stilis- 
tinės metamorfozės atsispindi visose jo kūrybinės veiklos srityse. Tačiau svariausias jo indėlis 
j kiny meno istoriją siejasi su dailės kūriniais, kurie stebina meninės išraiškos formų įvairove. 
Jo kaligrafijos ir tapybos kūriniams būdinga kompozicinio mąstymo branda, visumos regėji- 
mas, įvairių archaizmų, senovės stilių elementų novatoriškas panaudojimas. Jo pamėgtuose 
virtuoziška tapymo technika išsiskiriančiuose monochrominės tapybos kūriniuose susipina 
skirtingų tapymo manierų ir meninės išraiškos priemonių derinimas: ekspresyvios, grubios 
laužytos ir spontaniškos linijos susipina su plonais elegantiškais ir sodriais potepiais, vos pa- 
spalvintais šilko ar popieriaus plotais, lineariniu piešiniu ir įvairių stilių štrichais. Shi Tao yra 
didis optinių iliuzijų ir apimtinių formų išgavimo meistras, kuris gruboka tapymo maniera 
maskuoja teptuko valdymo techniką. 

Ekspresyviuose paveiksluose jis siekia maksimalaus kompozicinio kuriamų vaizdinių 
vientisumo; realūs eskiziška maniera nutapyti gamtos vaizdai čia jungiasi su stilizuotais žmonių 
ir pastatų vaizdais. Greta tapomų gamtos formų medžiagiškumo išryškinimo, skleidžiasi ir oro 
erdvės efemeriškumas. Efektingos detalės jo paveiksluose tarnauja vientisam kompoziciniam 
sprendimui: daugybe atrodančių atsitiktiniais spontanisky štrichų ir išplautų formų tušo dė- 
mių čia jungiasi į vientisą sistemą, tapiniuose aktyviai panaudojama neužpildyto balto ploto 
emocinio poveikio jėga. Visur pulsuoja ir skleidžiasi energija, kuria prisodrinti ir alsuoja Shi 
Tao kūriniai. Jis be kaligrafijų kuria peizažus, įvairius augalus medžius, bambuką, gėles vaiz- 
duojančius motyvus, portretus. Neretai tai didelėje baltoje erdvėje nutapyti peizažo elementai 
su nemažiau paveikslo vaizdinei sistemai svarbiais kaligrafiniais užrašais ar jo paties sukurtais 
poetiniais tekstais. Pavyzdžiui, „Mingxianguano kaskados ir Hutouyano kalnas“, kiek kitoks 
yra 1697 m. nutapytas paveikslas „Pavasaris prie upės“, kurio viršutinė beveik trečdalį užimanti 

paveikslo dalis yra skirta kaligrafiniams užrašams. Shi Tao kūrinys „Trobelė kalnuose“ žavi 
meistriškai užrašytu xingshu kaligrafiniu stiliumi. 

Vadinasi, Shi Tao yra plataus kūrybinio diapazono intelektualų estetikos tradicijos atsto- 
vas ir neeilinio talento menininkas, kurio turtingą kūrybinį palikimą įvairiose meno rūšyse ir 
žanruose sunku įsprausti į vienos apibrėžtos krypties ar mokyklos ribas. Savo kūrybiniame 
kelyje patyręs įvairių gyvenimo aplinkybių poveikį, esminius pasaulėžiūrinių nuostatų, kūry- 
binio stiliaus pokyčius, Shi Tao produktyviai reiškėsi estetikos teorijos, tapybos, kaligrafijos, 
poezijos ir sodų meno srityse. Jis yra nekvestionuojamas savo meto kultūrinio gyvenimo 
lyderis, atsiskleidęs netikėtomis savo daugiabriaunio talento pusėmis. Shi Tao autoritetas ir 
vieta kinų kultūros istorijoje yra išskirtinė. 


Wang Gai estetika 


Shi Tao amžininko Wang Gai arba Wang Kai (tikslios jo gyvenimo datos nežinomos, o akty- 
viausias kūrybinės veiklos tarpsnis Nankine, manoma, yra nuo 1677 iki 1705 m.) estetika yra 
paskutinioji didinga vėlyvųjų viduramžių Kinijos enciklopediškumo išraiška. Wang Gai - labai 
įvairiapusė asmenybė, vienas žymiausių estetikos atstovų ir garsus archeologas, mokslininkas, 
poetas, tapytojas, kaligrafas, graveris, iliustratorius. Be traktato „Pokalbiai apie tapybą iš Cin- 
zai [?] paviljono“ (Hua yulu) [?], jis parašo įvadą ir kelias naujas dalis 3 tomų kinų tapybinės 
estetikos enciklopedijai „Apmąstymai apie tapybą iš garstyčios grūdo dydžio sodo“ (Jieziyuan 
Huazhuan) ir tiesą sakant, yra pagrindinis šio trijų tomų veikalo autorius bei redaktorius. 
Pirmasis šio veikalo tomas pasirodė 1679 m., o du kiti - 1701 metais. 

Pastarasis daugelio autorių sukurtas monumentalus veikalas stebina ne tik savo užmoju, 
tačiau ir aktualių estetikos ir meno teorijos problemų apréptimi. Jame apibendrinama šimtme- 
čių kinų tapybinės estetikos patirtis, detaliai aptariami įvairiausi dailės kūrinių kūrimo aspek- 
tai, pateikiama daugybė metodinių rekomendacijų. Analizuojami kompozicijos ir įvairiausių 
meninės išraiškos priemonių, teptuko valdymo technikos klausimai, kompozicijos, erdvinės 
perspektyvos, skirtingų planų išryškinimo, objektų apimties, šviesotamsos problemos. Greta 
aptarinėjamos ir bendresnės grožio esmės, meno prigimties, meno būties, funkcionavimo, 
menininko kūrybinio potencialo ir meninės kūrybos proceso problemos. Traktate ypatingas 
dėmesys skiriamas išsilavinimui, kuris suvokiamas kaip patikimas būdas išvengti kūryboje 
vulgarumo. „Kai nori išvengti vulgarumo, tuomet vienintelis kelias yra pareigingas mokymasis 
iš knygų. Moksliškumo ir knyginės kultūros dvasia pakylės, o turgaus ir vulgarumo - išnyks“ 
(Wang Gai, 1975, p. 380). Iš čia plaukia ir dėmesys teisingam dailininko auklėjimui, vertybi- 
nių nuostatų jame skiepijimui, taip pat tų meninės kūrybos kanonų ir taisyklių įsisavinimui, 

kurių žinojimas ir laikymasis padėtų sukurti vertingus kūrinius. Svarbiausios idėjos čia neretai 
išreiškiamos poetiniais įvaizdžiais ir metaforomis. 

Wang Gai estetikai būdingas sistemingumas, minties glaustumas, dialektikos pajutimas, 
skrupulingumas. Jis detaliai analizuoja didžiųjų praeities meistrų meninio stiliaus ypatumus, 
siekia paaiškinti šį savitumą apsprendusias priežastis. Tai lankstus dialektinio mąstymo 
principus įvaldęs meno teoretikas, kuris dažnai priešpriešina kraštutines tezes, atskleidžia jų 
vienpusiškumą ir taip išryškina savus požiūrius. Savo teiginius jis vizualiai pagrindžia pasi- 
telkdamas per 200 iliustracijų. 

Nors Wang Gai dėmesio lauke yra įvairios vaizduojamosios dailės kryptys, mokyklos, 
skirtingoms mokykloms priklausantys dailininkai, tačiau estetiniuose požiūriuose pirmiausia 
regima Wang Wei (701-761) ir kitų čan peizažo tapybos teoretikų įtaka. Iš Wang Wei jis perima 
panteizmą ir paprastumo poetikos aukštinimą, menininko minties prioriteto teigimą („mintis 
turi gimti anksčiau nei potėpis“). Norėdamas įteisinti dvasingos idėjų estetikos principus, jis 
kovoja su išplitusiomis dvasinių ir meninių idealų niveliacijos tendencijomis, matydamas 
neskoningume ir vulgarume intelektualaus ir dvasingo meno krizės prielaidas. „Geriau būti 
užsisklendusiu ir išdidžiu, - rašo jis, - nei vulgariu, parsidavėlišku, besiorientuojančiu į turgaus 
lygį. Būdas išvengti vulgarumo, yra stropus knygų studijavimas“ (Wang Gai, 1975, p. 380). 
Šiame teiginyje atsiskleidžia ištikimybė intelektualiai kinų knyginės kultūros tradicijai. 

Wang Gai estetikoje ryškūs čan panteistinės pasaulėžiūros elementai. Autentiška meni- 
nė kūryba jam neatsiejama nuo menininko jautrumo gamtos grožiui. Kiekviename gamtos 
reiškinyje, netgi akmenyje, jis kviečia dailininkus įžvelgti tuos gyvybės pėdsakus, kurie įkūnija 
jų dvasią. Jo nuomone, akmenų tapybos paslaptis galima atskleisti vienu žodžiu —,jie gyvi“. 
Peizažo tapyboje jis regi galimybę atitrūkti nuo išorinio pasaulio tekamumo ir įprasminti 
aukščiausius dvasinius idealus. „Žmonės ir daiktai peizaže turi būti švarūs kaip gervės ar at- 
siskyrėliai kalnuose, - niekuomet neperkelkite į paveikslą miesto ir prekyviečių dvasios, kad 
nenugriautų paveikslo nuotaikos“ (Ten pat, p. 385). 

Kaip ir daugelis jo amžininkų, Wang Gai gvildena sekimo kanonu ir laisvos kūrybos 
santykio problemą. Šią problemą jis sprendžia dialektiškai, atskleisdamas skirtingų kūrybos 
kelių galimybes ir kartu parodydamas ribotumus. Jis kelia klausimą: kame slypi tikrosios kū- 
rybos esmė - smulkiame pedantiškame kanonizuotų taisyklių sekime ar laisvame kūrybinės 
dvasios polėkyje? Atskleisdamas meninės kūrybos dialektikos ypatumus, Wang Gai konstatuoja 
tiek visiškos laisvės nuo dėsnių negalimumą, tiek vienpusišką apsiribojimą kanono apibrėžta 
erdve. Nuosekliame kūrybos dėsnių pažinime jis regi būtiną menininko išsilaisvinimo iš 
kanonų kelią. „Jeigu nori tapyti laisvai be dėsnių, - rašo jis, - pirmiausia pažink juos. Siekda- 
mas lengvumo, pirmiausia privalai įveikti sunkumus. Jei nori suteikti potėpiui paprastumą ir 
griežtumą, tuomet turi ranka įvaldyti sudétingumus ir spindesj" (Ten pat, p. 380). Bėgti nuo 

bet kurių dogmatiškų taisyklių, kanonų - aukščiausias meninės kūrybos pašaukimas. Kaip ir 
Shi Tao, jis aukština meninės kūrybos spontaniškumą ir priešpriešina jį šaltam kanonizuotam 
akademiniam stiliui, kurį laiko svetimu tikrojo meno dvasiai. 

Iš čia išplaukia ir Wang Gai mokymas apie meninės kūrybos proceso specifinius bruožus. 
„Vieni kalba apie kūrybos lengvumą, kiti apie sudėtingumus. Čia nėra sunkumų, tačiau nėra 
ir lengvumo. Vieni teikia pirmenybę metodui, kiti neigia jo reikšmę - Metodo nebuvimas 
blogai, o perdėm skrupulingas metodo prisilaikymas galiausiai dar blogiau“ (Ten pat, p. 372). 
Taigi, remdamasis meninės kūrybos dėsningumų analize, Wang Gai išplėtoja teoriją apie du 
lygiagrečius iš esmės skirtingus meninės veiklos tipus. Pirmąjį - reikalaujantį įtempto siste- 
mingo darbo, vadovavimosi tam tikrais normatyviniais nuostatais, taisyklėmis, kanonais ir 
antrąjį, kuriam būdinga laisva, spontaniška vidinių menininko sielos postūmių sklaida, kai 
meno kūriniai gimsta tarsi žaidžiant Abiem atvejais gal būti sukuriami vienodai reikšmingi 
meno kūriniai. Šiuos priešingus kūrybinės veiklos tipus jis iliustruoja dviejų kinų klasikinės 
tapybos korifėjų - Wu Daozi ir Li Sixuni - tapinių pavyzdžiais. 

Wang Gai traktate aptarinėjami įvairių tapybos žanrų tapybos principai ir pažeriama daug 
taiklių ir vertingų rekomendacijų pradedantiems tapytojams. Wang Gai pataria vengti detali- 
zavimo ir stengtis išsaugoti pasirinkto kūrybos stiliaus vientisumą. Tarp vaizduojamų žmonių 
ir pagrindinių peizaže tapomų paveikslo akcentų jis kviečia išryškinti jų vidinį sąryšingumą. 
Todėl ir paveiksluose žmonės turi būti vaizduojami taip, kad ir suvokėjas galėtų pasikeisti 
savo vietomis su vaizduojamomis paveiksle figūromis. „Žmonės ir daiktai peizaže, - pabrėžia 
Wang Gai, - turi būti tokie pat švarūs, kaip gervės, kaip atsiskyrėliai kalnuose, - niekuomet 
neperkelkite į kūrinius miesto ir prekyviečių dvasios, tam kad nesugriautumėte paveikslų 
nuotaikos“ (Ten pat, p. 385). Vadinasi, jis yra jautraus dvasingo meno šalininkas aukštai 
vertinantis tikros tapybos poetiškumą ir rafinuotumą, kurį, jo įsitikinimu, gali išryškinti iš 
didingų Tang ir Song epochų poetų perimtos ir kaligrafiškai tinkamoje paveikslo kompozicijos 
požiūriu užrašytų eilių fragmentai. 

Shi Tao, Wang Gai - paskutiniai reikšmingi aptarto tarpsnio Kinijos estetinės minties ir 
dailės atstovai, kurių teoriniuose veikaluose kvalifikuotai sprendžiamos fundamentalios este- 
tikos ir meno filosofijos problemos, o meninėje kūryboje regimi originalūs, novatoriški ieško- 
jimai. Jų šalininkų veikaluose ryškus teorinės minties nuosmukis, problematikos menkėjimas, 
konservatyvių tendencijų, neaktualių formų ir vaizdinių įsigalėjimas. Silpnėjanti akademinės 
estetikos ir dailės įtaka siejasi su periodiškai atgimstančiais intelektualų estetikos proveržiais, 
kurių blėstanti galia juntama visą XVIII a., kai jos pagrindinius stilistinius bruožus perima 
analogiška, aktyviai besireiškianti japonų kultūroje bunjingos (nangos) mokykla. 

Peizažo tapyboje su intelektualų estetinės tradicijos poveikiu susijęs individualizmo 
stiprėjimas skatina tolesnį nusistojusių akademinės dailės kanonų neigimą, subjektyvizmo 

tendencijų pakilimą. Po Gong Xian, Shi Tao, Zhu Da ir „aštuonių korifėjų grupės pasitrau- 
kimo i$ meninio gyvenimo horizonto kiny estetiné teorija ir dailé ilgam stagnuoja. Susidaro 
įspūdis, kad tradicinės kultūros ir dailės potencijos išsisėmę, jos raidą vis stipriau varžo kon- 
servatyvios akademinės nuostatos. Nors pasirodo daugybė epigoninių, dažniausiai mokomojo 
pavidalo estetinių ir meno teorijos traktatų, kuria gausybė įvairaus stiliaus dažniausiai „gėlių 
ir paukščių“ bei žmonių ir daiktų tapybos srityje dailininkų, kaligrafų, tarp jų neregime ryš- 
kesnio stiliaus kūrėjų. Jų kūriniuose skleidžiasi tos pačios į eklektiškumą klimpstančios senų 
temų ir motyvų variacijos. 

„Naujosios“ dailės, kaip ji vadinama kinų menotyriniuose tekstuose, užuomazgos, vos 
pastebimai pradeda skleistis po ilgos eilinio atoslūgio ir nuosmukio fazės, tik XIX a. pirmaisiais 
dešimtmečiais, pietinėje šalies dalyje esančiuose kultūros centruose Nankine, Sudžou, o taip 
pat vis didesnę Vakarų kultūros įtaką patiriančiuose pajūrio pramonės ir prekybos centruose 
Šanchajuje ir Kantone (Guangdžou). Tačiau reikliau vertinant XVIII a. antroje pusėje ir XIX a. 
pirmoje pusėje vykstančius kinų kultūros, estetinės minties ir meno procesus, galima teigti, 
kad kūrybinės energijos išsekimo krizė tęsiasi iki moderniosios eros, kai sustiprėja sąveikos 
su Vakarų kultūros, estetinės minties ir meno raida ir jos inspiruotos įvairios reakcijos tik 
XIX a. antroje pusėje sukuria reikšmingus estetinės minties ir dailės pokyčius ir reiškinius. 


XIX a. sukrėtimai ir jų poveikis estetinės minties ir meno raidai 


XIX a. pradžios estetinė mintis ir menas patiria naujų sociokultūrinių lūžių ir aštrėjančios 
konfrontacijos su Vakarais poveikį. Nors ji plėtojasi veikiama ankstesnių tradicijų, ypač Song 
neokonfucianizmo, kurį remia mandžiūrų dinastijos valdovai, tačiau gilėjantys socialiniai ir 
ekonominiai prieštaravimai neišvengiamai veikia jos raidą. Šis procesas yra lėtas, ne visada 
akivaizdžiai regimas, tačiau turi skausmingas pasekmes estetinei minčiai ir vaizduojamajai 
dailei, kurios vis stipriau grimzta į krizę, tarsi atsiribodamos nuo aktualių problemų spren- 
dimo. Tai tradicinės kultūros ir meno nuosmukio metas. Iš tikrųjų įdėmiau pažvelgę į XIX a. 
pirmosios pusės estetinės minties ir dailės raidą, joje išvysime nedaug naujų figūrų, kurios 
apibendrindamos nueitą kelią ir akivaizdžius krizės požymius, brėžtų dar neregėtus estetinės 
minties plėtotės horizontus. Stiprėjant krizės suvokimui ir augant iš Vakarų plintančių idėjų 
poveikiui, estetinė mintis ir meninė kultūra tarsi užsikonservuoja, ignoruodama naujas šalies 
politinio ir kultūrinio gyvenimo realijas. 

XIX a. pirmoje pusėje vis daugiau komplikuojasi Kinijos santykiai su ekspansiją į Rytų 
Aziją plečiančiomis Vakarų valstybėmis. Vienpusė iš Kinijos į Vakarus prekyba, kuri kaupia 
kinų imperijos iždui milžiniškas lėšas, tampa pagrindine gilėjančių konfliktų su Vakarų 

Wu Changshuo. Keturių 
sezony gélés. XX a. pr. 


"Tušas, popierius 


valstybėmis, pirmiausia su ekspansiją plečiančia Didžiąja Britanija 
priežastimi. Vakarų prekyboje viešpatavusios Didžiosios Britanijos 
pirkliai ieško prekių, kurios būtų paklausios didžiulėje Kinijos rin- 
koje, jie pasirenka opijų, kurio dar nuo VIII a. į Kiniją medicinos 
tikslais atveždavo arabai. Tačiau nuo XVIII a. per olandų faktorijas 
Rytų Azijoje opijus pradeda plisti Pietų Kinijoje kaip paklausus nar- 
kotikas. Britai, mėgindami kompensuoti milžiniškas išlaidas už kinų 
prekių importą, pradeda XIX a. pirmaisiais dešimtmečiais didžiu- 
lėmis siuntomis nelegaliai į kinų prekybos uostus iš Indijos pristati- 
nėti opijų. 

Kinijos valdovai, traktuojantys opiumo kontrabandą kaip jos pi- 
liečius demoralizuojančią užsieniečių diversiją, 1839 m. apsisprendžia 
nusikalstamą prekybą opijumi nutraukti: imperatorius įsako pasienio 
tarnyboms konfiskuoti ir sunaikinti visas prie Kinijos sienų atgabentas 
opijaus partijas. Atvykus britų laivams, kinų kariuomenė apsupa jų 
prekybos faktoriją, konfiskuoja ir sunaikina didžiules opijaus siuntas. 
Kai 1839 m. Kinijos valdžia konfiskuoja ir sunaikina milžiniškus nar- 
kotikų kiekius, Didžiosios Britanijos vyriausybė, nepaskelbusi Kinijai 
karo, į Rytų Aziją nusiunčia galingą jūrinę eskadrą, kuri įsibrauna į 
Kiniją netoli Nankino, Jangdze upės žiotyse. 

Taip įsiplieskia tris metus užtrukęs pirmasis Opijaus karas. Britų 
artilerijos smūgiai priverčia kinus 1842 m. sėsti prie derybų stalo. 
Britai sugeba Nankino sutartimi primesti savo sąlygas. Po dviejų 
metų dvišales prekybos sutartis su Kinija pasirašo JAV ir Prancūzija. 
Ekologinių krizių, liaudies sukilimų, maro, bado iškamuota imperija 
tarsi palūžta, ir prasideda naujas sudėtingos kovos dėl nepriklauso- 
mybės nuo Vakarų išsaugojimo tarpsnis. Itin sunkių padarinių Ki- 
nijos ekonomikai turi beveik 15 metų šalį draskęs Taipinų sukilimas 


bei Antrasis opijaus karas (1856-1860). Pasirašyta nauja taikos sutartis užsienio prekybai 


atveria dar vienuoliką Kinijos uostų ir suteikia teisę Vakarų šalių piliečiams laisvai keliauti 


Kinijos teritorijoje. 


Gilėjančios krizės sąlygomis kinų estetinėje mintyje išryškėja du skirtingi iškilusių proble- 


mų sprendimo keliai. Vienos pakraipos šalininkai išeitį iš krizės regi radikaliame kultūrinio, 


meninio gyvenimo, institucijų modernizavime, naujų novatoriškų neretai su vakarietiškomis 


apraiškomis susijusių idėjų ir kūrybos formų plėtojime, o kiti - atsisukime į tautines kultūros, 


estetinės minties ir meno tradicijas ir jų gyvybingo potencialo išnaudojime. 


388 


TRADICUU METAMORFOZÉS MING IR QING EPOCHOSE 


Sukile prieš tuometinėje dailėje įsiviešpatavusį kanonišką normatyvuma, epigoniskuma, 
naujos kartos dailininkai tiesmukai neatsiriboja nuo šimtmečiais gyvavusių dailės tradicijų, 
o siekia kritiškai iš naujos patirties pozicijų įvertinti socialiai aktualias jos tolesnes raidos ga- 
limybes ir apjungti ją su naujais estetiniais požiūriais ir išryškinti savo požiūrių savitumą. Iš 
daugybės šalyje iškilusių regioninių estetinės minties ir dailės pakraipų vyraujančias pozicijas 
įgauna Šanchajuje, Pekine ir Guangdžou besiformuojančios mokyklos. „Dailininkui, — teigia 
įtakingas Šanchajaus mokyklos lyderis Wu Changshuo, - būtina remtis savo mintimis. Pa- 
mėgdžiojant išėjusius klasikus nesunku išgauti panašumą, tačiau tavo vieta bus už jų nugaros. 
Štai kodėl savitai teplioju savo paveikslus, ranka laisvai sklando, tarsi joje būtų šluota.“ (Wu 
Changshuo, 1969, p. 491). 

Ryškėja esminis kultūrinio ir meninio šalies elito kultūrinių orientacijų skilimas. Viena 
kūrybinės ir meninės inteligentijos dalis amžių sandūroje siekia modernizuoti tradicines kinų 
kultūros, estetinės minties ir meno formas. Iš čia plaukia populiarėjančios tradicijų reformavimo 
ir atsisakymo nuo „senojo pasaulio“ idėjos. Jų oponentai, suvokdami kultūros tradicijų svarbą 
tautinio tapatumo išsaugojimui, atsisuka į nacionalines estetinės minties ir meno tradicijas. 
Galima teigti, kad šių dviejų skirtingų požiūrių į tolesnę kinų kultūros raidą susidūrimas 
nulemia tolesnę XIX a. kinų kultūros, estetinės minties ir dailės tradicijos raidą. Šios nuolatos 
polemizuojančios idėjinės pakraipos, susipynusios su socialinio visuomenės pertvarkymo 
idėjomis, vėliau išsilieja į valstiečių sukilimus ir nuožmius pilietinius karus. 

Minėtomis visuomeninių idealų kaitos sąlygomis kinų estetinėje sąmonėje išryškėja ir 
terminais apiforminama esminė skirtis tarp nacionalines dailės tradicijas plėtojančių tautinių 
meno formų. Nepaisant esminių technikos, naudojamų medžiagų, estetinių principų, dvasinio 
turinio, simbolinio krūvio, estetinių, sociokultūrinių funkcijų skirtumų ir daugybės kitų veiks- 
nių, abi šios tapybos tradicijos ir toliau įvardijamos hua terminu. Tačiau gilėjant konfrontacijai 
su besiskverbiančiais į šalių Vakarų tapybos estetiniais principais, kinų tapybos estetikoje 
išplinta guo hua (tiesiogiai išvertus „mūsų krašto tapyba“, arba „kinų tapyba“) terminas. Juo 
įvardijamas tradicinis kinų tušo tapybos stilius, kuris priešpriešinamas shui mo hua, t. y. Vakarų 
arba „užjūrio“ aliejinei tapybos tradicijai. XIX a. šių dviejų skirtingų tapybos tradicijų kon- 
frontacija šalyje tampa akivaizdi. Kinų tradicinės tapybos samprata, lyginant su jos klestėjimo 
metu Song ir Yuan dinastijų valdymo epochomis, dabar jau patiria esminius pokyčius. 

Tradicinėje tapyboje tolstama nuo Song tapybai būdingų peizažų monumentalumo, 
meninių vaizdinių sistemos gelmės ir vis svarbesniais tampa išoriniai efektingi, dekoratyvūs 
tradicinės tapybos aspektai būdingi menkesnį filosofinį užtaisą turintiems buitinio ir gėlių ir 
paukščių žanrų kūriniams. Tačiau tai netrukdo periodiškai atgimti įvairioms praeityje gyva- 
vusioms tradicinės tapybos mokykloms, ryškesnėms jų asmenybėms, jų stiliaus, siužetų ar 
tapybinės technikos subtilybėms. 

XIX a. antroje pusėje iškilusios literatūros poveikis skatina iš neturtingų liaudies sluoks- 
nių kilusių talentingų dailininkų gausėjantį įsiveržimą į dailės gyvenimą. Todėl lyginant su 
gyvavusiais aristokratijos estetiniais idealais, tapyboje skleidžiasi glaudžiau susiję su kasdienio 
žmonių gyvenimo realijomis motyvai. Dėl tokių slinkčių ženkliai stiprėja realistinės tendenci- 
jos, kurios pradžioje suvokiamos kaip agresyvi simbolinį klasikinės tapybos pobūdį griaunanti 
naujovė, tačiau ilgainiui tampa, greta posūkio į dekoratyvumą, vienu charakteringiausių šio 
meto tapybos skiriamuoju bruožu. 

Vaizduojamosios dailėje XIX a. viduryje ir antroje pusėje reiškiasi daug skirtingų žanrų 
srityse kuriančių dailininkų. Geriausiai šio amžiaus dailės raidos tendencijas reprezentuoja 
(be sostinės) tradiciniai regioniniai kinų dailės centrai Šanchajus, Nankinas, Jangdžou, 
Handžou, Guandžou (Kantonas), kuriuose įvairiais pavidalais skleidžiasi nauji tradicinės 
kinų tapybos transformacijos procesai. Minėtuose miestuose susitelkę dailininkai tęsia juose 
anksčiau gyvavusios dailės tradicijas. Tačiau pagrindiniu kinų XIX a. antrosios pusės dailės 
centru, kuriame susipina šiaurinėje ir pietinėje šalies dalyje viešpatavusios dailės tradicijos, 
tampa Šanchajus. 

Nuo XIX a. antrosios pusės, ypač po antro Opijaus karo, plačiai atsivėrusiais pasauliui 
pagrindiniais Kinijos užsienio prekybos vartais ir šalies modernizacijos centru tampa pra- 
monės ir kultūros centras Šanchajus, kuriame buriasi intelektualai, menininkai, steigiasi jų 
organizacijos, pradeda veikti vakarietiški klubai, spausdinami laikraščiai ir knygos. 

Čia vis tvirtesnes pozicijas įgyja savita tradicinius intelektualų ir ekscentrikų tapybos 
siužetus ir motyvus plėtojanti vadinamoji „Šanchajaus mokykla“ (Haishang Huapai, 1840- 
1920), kurios šalininkai, plečiantis išoriniams kontaktams ir augant įvairioms įtakoms, siekia 
išsaugoti senas tapybos tradicijas ir apjungti jas su savo meniniais ieškojimais. Šanchajaus 
mokykloje susiduriame su daugybe skirtingo talento, meninių interesų ir stilių asmenybių, 
kurias vienija noras išsivaduoti iš elitinių aristokratinės rūmų estetikos tradicijų ribotumo, 
paversti meną demokratiškesniu, suteikti jam naujų postūmių, padedančių išsivaduoti iš 
krizės, stagnacijos ir įvesti šiuolaikiškai skambančius motyvus. 

Vienas didžiųjų Šanchajaus mokyklos atstovų, priskiriamų „nepriklausomųjų“ pakraipai, 
yra Ren Bonan studijų draugas Wu Changshuo (1844-1927), kurio įvairiapusė kūryba simbo- 
lizuoja vėlyvosios Qing epochos estetikos ir meno laimėjimus, o kartu atspindi charakteringas 
poimperinės estetikos ir dailės sklaidos tendencijas. Jis reiškiasi estetinės teorijos, tapybos, 
kaligrafijos, poezijos ir antspaudų graviravimo srityse. 

Wu Changshuo estetinė teorija tiesiogiai išplaukia iš jo ilgametės kūrybinės praktikos 
įvairiose meno srityse. Pagrindinį dėmesį jis skiria menininko, jo kūrybinio potencialo, 
meninės kūrybos proceso ir išraiškos bei įvairioms pedagogikos problemoms. Realiame 
gyvenime jis išsiskiria kuklumu ir asmeniniu pavyzdžiu skiepija mokiniams pažinimo alkį. 

„Aš kaip dailininkas, - kukliai teigia jis, - nedaug pasiekiau. Tačiau gerai man žinomas toks 
nekvestionuojamas įstatymas - „Te kalnai medžių bus panaudoti tavo teptukams, te - tušo 
jūrą išeikvosi“. Kalnai - tai juk senovinės upės! Upėse ir kalnuose paslėpti dvasios turtai. 
Argi tapyba yra jų išorinių bruožų perteikimas?! Knygas skaityk, užgriebk pačią esmę! Savo 
dvasią maitink - gal ko nors pasieksi“ (Wu Changshuo, 1969, p. 490). Jis kviečia sekėjus 
ir mokinius kryptingai formuoti savo kūrybinio tobulėjimo programą, atkakliai siekti to- 
bulumo pasirinktoje kūrybos srityje iki meistriško meninės išraiškos galimybių įvaldymo. 
„Trejus metus, - prisipažįsta jis, - mokausi tapyti žydinčią mei [laukinę slyva - A. A.]. Per 
tą laiką daug tušo išeikvojau. Apsvaiginta vyno mano dvasia drąsiai sklendžia. Tai, kas yra 
širdyje, - išlieju popieriaus lape. Kitų pajuoka manęs visai nejaudina“ (Wu Changshuo, 
1969, p. 490). 

Oponuodamas konfucinės estetikos nuostatoms, reikalaujančioms didžiųjų praeities 
meistrų šedevrų kopijavimo, jis nuolatos kalba apie kūrybinio akto natūralumą, būtinybę 
išsaugoti savitą požiūrį į pasaulį, nepasiduoti laikinoms išorinėms įtakoms. „Dabar štai vieni 
tik daro senovės klasikų kopijas. Tačiau ar šiuos klasikus slėgė kokios nors mokyklos?! Prozoje, 
eilėse, kaligrafijoje, tapyboje glūdi gelminė prasmė. Svarbiausia - pasiekti ją atkakliu darbu“ 
(Wu Changshuo, 1969, p. 491). Iš čia plaukia jo priesakas: „svarbiausia tapyboje - sugebėti 
pernešti ir išsaugoti save“ (Wu Changshuo, 1969, p. 491). Wu Changshuo laiko vienodai 
reikšmingus racionalius intelektualius ir emocionalius intuityvius pradus, kadangi suvokia, 
jog harmoninga šių dialektinių priešybių sąveika yra autentiškos kūrybos prielaida, padedanti 
menininkui sukurti meniškai įtaigius ir estetiškai vertingus kūrinius. „Kurdamas gaivališku 
tapymo stiliumi - nenutolk nuo taisyklių, kruopščiai ir subtiliai dirbdamas - neišbarstyk 
įkvėpimo“ (Wu Changshuo, 1969, p. 491). 

Wu Changshuo estetikoje savitai išsiskleidusios tradicinės Šanchajaus mokyklos nuosta- 
tos jau XIX ir XX a. sandūroje išsisemia ir nepatenkina naujosios intelektualų bei menininkų 
kartos siekių. Tradicionalizmas estetikoje ir dailėje vis dažniau siejami su nepageidaujamomis 
dailės stagnacijos tendencijomis. Šalies ekonominis nuosmukis, išryškėjęs XIX a., nulemia 
vėlesnius šalies kultūros, estetinės minties ir meno stagnacijos procesus. Intelektualai ir me- 
nininkai ieško išeities ir mėgina įveikti vis akivaizdesnę su imperijos institucijų išsigimimu 
ir kultūrinės politikos nesėkmėmis susijusią krizę. Priklausomai nuo kultūrinės orientacijos, 
vieni ieško išeities gyvybingose tradicijos versmėse, kiti - vesternizacijos tendencijose, dar 
kiti tradicinio meno ir Vakarų dailės estetinių principų sintezėje. Tai skatina naujus kūry- 
biškumo proveržius. 

Estetinés minties ir meno virsmai XX a. pradZioje 


Naujo XX a. pradZia yra pereinamasis sudétingu virsmy tarpsnis, kuriame kiny estetinés 
minties raidoje ryškėja esminiai poslinkiai. Jie siejasi su laipsnišku išsivadavimu nuo tradicinės 
estetikos ir meno teorijos normatyvinių nuostatų, klasifikacinės vertinimo sistemos, pripažįsta- 
ma didesnė mąstytojų ir menininko kūrybinė laisvė, aktyviai skverbiasi nauji estetiniai idealai, 
meno formos. Stiprėjančios Vakarų estetinės minties ir meno poveikyje formuojasi naujos 
idėjos, kurios skatina tradicinių kinų ir Vakarų estetinių teorijų ir meninės kūrybos principų 
sąveiką. Per Japoniją Kinijoje auga susidomėjimas I. Kanto, F. Schillerio, Schopenhauerio, 
E. von Hartmanno, E Nietzsches ir kitų Vakarų mąstytojų estetinėmis teorijomis. 

Vakarų estetikos idėjų suvokimas yra veikiamas vietinių tradicijų poveikio, kuris kartais 
sąlygoja savitą europietiškos estetikos idėjų interpretaciją. Tai suprantama, kadangi naujų idėjų 
recepcija skleidžiasi vietinių estetinių teorijų ir kategorijų erdvėje. Tradicinė kinų estetika 
plėtojasi atskirų meno rūšių dėsningumų teorinio apibendrinimo plotmėje ir ši diferenciaci- 
ja išlieka nepakitusi iki XX a. pradžios. Tai akivaizdžiai regime estetikos traktatų pobūdyje, 
juose vyraujančių menotyrinių problemų laukuose. Tradicinė kinų estetika amžių sandūroje 
pirmiausia skleidžiasi menotyrinės estetikos pavidalu, todėl į Kiniją kartu su vakarietiškomis 
disciplinomis besiskverbiančios abstrakčios ir spekuliatyvios vokiečių mąstytojų estetikos ir 
meno filosofijos teorijos susiformavusios kaip metafizinių sistemų sudėtinės dalys mažiau 
domina kinų meno teoretikus. Šis ne visada tyrinėtojų pastebimas kinų ir Vakarų estetikos 
idėjų srautų plėtotės skirtumas kelia europietiškų idėjų recepcijai Kinijoje papildomų sun- 
kumų ir paaiškina atsirandančius nenuoseklumus ir neįprastas europietiškų estetinių idėjų 
interpretacijas. 

Tiesa, Vakarų estetinių idėjų recepciją Kinijoje kiek palengvina tai, kad amžiaus pradžioje 
šalyje atsiranda teoretikai, kurie, siekdami įveikti kinų estetinėms teorijoms būdingą įvairių 
meno rūšių ir žanrų išsiskaidymą, formuoja į visuotinumą pretenduojančias estetines teorijas, 
bendrus vertinimo kriterijus, tikslina nusistojusias estetines kategorijas siekdami suteikti joms 
konceptualų pavidalą. Tam poveikį daro glaudėjantis vaizduojamosios dailės ir literatūros 
estetikos šalininkų bendravimas. Šios naujos estetinės minties raidos tendencijos regimos 
įtakingo mąstytojo, filosofijos istorijos, estetikos, literatūrologijos specialisto ir liberalizmo 
ideologo Liang Qichao (1873-1929) koncepcijoje. Jis įdėmiai studijuoja švietėjų ir vokiečių 
klasikinės meno filosofijos atstovų veikalus, parašo Laozi filosofijai skirtą knygą. Nuo 1920 m. 
dėsto Šanchajaus universitete ir dirba mokslinį tiriamąjį darbą Pekino universitete. Rem- 

damasis ne tik Vakarų, tačiau ir japonų estetikos tradicija savo tekstuose įveda į akademinį 
diskursą meiwen sąvoką, regėdamas joje galimybę glaudžiau estetikoje susieti literatūros ir 
vaizduojamosios dailės estetikos tradicijas. 

Svetimšalių mandžiūrų dinastijos valdymo saulėlydyje išryškėjęs gyvybingųjų kultūros 
tradicijų nuosmukis, aštrėjanti kova su stiprėjančia Vakarų ekspansija pagimdo kelis esteti- 
nės minties raidai svarbius sąjūdžius. Pirmasis siejasi su vis tvirtesnes pozicijas įgaunančios 
literatūrinės estetikos poveikiu vaizduojamosios dailės estetikai, kuris reiškiasi šių dviejų 
tradicijų suartėjimu bei universalesnių tikrovės apmąstymo formų paieška. Vaizduojamosios 
dailės srityje šį įtaka reiškiasi realistinių tendencijų ir literatūriškumo įtakos augimu. Svarbia 
šio tarpsnio estetinės minties figūra tampa estetikos ir literatūrologijos specialistas Lin Shu 
(1852-1924), kuris atlieka didžiulį kinų supažindinimo su Vakarų estetinės minties ir lite- 
ratūros laimėjimais darbą. Pasitelkdamas tarpinius vertėjus jis adaptuoja 180 garsių Vakarų 
romanų į klasikinę kinų kalbą vertimus. Lin Shu paskelbia du solidžios apimties traktatus, 
skirtus literatūrinės ir vaizduojamosios dailės estetikos sąveikos problemoms. Meno rūšių 
įvairovėje svarbiausiomis jis laiko literatūrą ir tapybą, kurių pagrindinį tikslą regi kaip konfu- 
cinės etikos principų įtvirtinimą. Lyginamuoju požiūriu aptardamas kinų ir Vakarų tapybos 
tradicijas, mokslininkas išryškina skirtingus jų požiūrius į išorinio pasaulio vaizdavimą, es- 
tetinius idealus, vertybinius kriterijus, meninės kūrybos principus. Lin Shu pateikia aštuonis 
literatūros ir tris tapybos kūrinių vertinimo kriterijus, aukština dvasinio prado perteikimo, 
idėjos, užslėptų prasmių, grožio ir kitų savybių perteikimo svarbą meno kūriniuose. 

Antrasis aptariamo laikotarpio sąjūdis siejasi su nauja susidomėjimo Han epochos 
bronzos ir akmenų kaligrafiniais tekstais atgimimo banga. XIX ir XX a. sandūroje stiprėjant 
kontaktams su Vakarais ir augant jų kultūros ir meno tradicijų įtakai kinų kultūroje, susiduria 
dvi priešingos pakraipos: tautinė ir provakarietiskoji. Jų energetinėje įtampoje ir neblėstan- 
čioje permainingai besiskleidžiančioje konfrontacijoje plėtojasi pagrindinės XX a. estetikos 
ir dailės raidos tendencijos. 

Retrospektyviai žvelgiant į modernią Kinijos kultūros istoriją tenka pripažinti, kad beveik 
du trečdaliai XX a. šioje šalyje išvagoti didžiulių revoliucijų, karų ir kitų socialinių sukrėtimų, 
kurie stabdė natūralią kultūros, estetinės minties ir meno plėtotę. Gilėjanti socialinė ir politinė 
Qing imperijos krizė dėsningai pasibaigia daugiau nei du tūkstančius metų gyvavusios impe- 
rijos ir jos diegiamos uždaros feodalinės valstybės valdymo sistemos žlugimu. Tai apsprendžia 
daugybė skirtingų objektyvių veiksnių, kurie lemia po šio civilizacinio lūžio radikalius meno 
funkcijų, uždavinių valstybės gyvenime ir dailininko statuso pokyčius. Ch. Comentale pastebė- 
jimu, „Dailininkas Kinijoje iki 1911 m. turi ypatingą statusą. Kaligrafija yra menų hierarchijos 
piramidės viršūnėje. Tai yra aukščiausia kūrybinės veiklos forma vertinama sąvokomis „die- 
viškas“, „išskirtinių gabumų“ arba „įstabus“ yra tos iškalbingos sąvokos kokybiniam šio meno 


393 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


įvertinimui“ (Comentale, 2010, p. 9). Iš tikrųjų ilgai šalyje viešpatavusiose tradicinio meno 
formose ženkli dalis kaligrafų ir tapytojų yra tiesiogiai susiję su imperatorių rūmų užsakymais 
ir aptarnauja jų estetinius poreikius, kiti nėra priskirti šiam elitiniam valdžios globojamam 
sluoksniui. Todėl žlugus imperijai ženkli menininkų dalis praranda pagrindinį jų sąlyginai 
ramų gyvenimą garantavusį šaltinį. 

Prasideda naujas tradicinės kinų estetinės minties ir meno raidos etapas, kuriame amžiais 
viešpatavusios iš imperatorių rūmų sklidusios kultūrinės iniciatyvos, estetiniai idealai, kano- 
nai ir normatyvinės nuostatos praranda turėtą įtaką. Po imperijos žlugimo stiprėjant šalyje 
demokratizacijos procesams išsivaduoja iš buvusių griežtai reglamentuotų nuostatų įtakos, vis 
didesnį poveikį estetinės kultūros sklaidai ir meniniam gyvenimui turi įvairios besikuriančios 
kultūrinės ir meninės organizacijos, institucijos, kurios yra mažiau priklausomos nuo tradi- 
cinių valstybę valdančių biurokratinių struktūrų svertų. Tai skatina atvėrimą svetimšalėms 
įtakoms, naujų meninių temų atsiradimą, jų ir motyvų liberalėjimą. 

Naujame po imperijos žlugimo Kinijos gyvavimo laikotarpyje galime išskirti keturis 
skirtingus vieną kitą keičiančius tarpsnius, kurie tiesiogiai siejasi su esminiais socialinės poli- 
tinės ir ekonominės šalies modernizacijos tarpsniais. Pirmasis Kinijos Respublikos gyvavimo 
tarpsnis (1912-1949 m.), kuriame šalyje ženkliai stiprėja Vakarų kultūros įtakos požymiai, 
regimi įvairiose estetinės ir meno kultūros srityse. Antrasis 1949-1976, kuriame vyksta daug 
sudėtingų socialinių eksperimentų, turėjusių neretai negatyvias pasekmes tradicinės kinų 
estetinės kultūros ir meno raidai. Trečiasis, nuo 1977 iki XXI a. pradžios, siejasi su radikalio- 
mis tradicinių kultūros, mokslo, meno institucijų kaita, pagrindinių meno mokymo centrų 
reorganizavimu pagal Vakarų mokymo sistemų pavyzdžius, sparčia valstybinių muziejų ir 
privačių galerijų, naujų meno rinkos institucijų plėtote. Ir ketvirtasis, nuo XXI a. pradžios 
iki dabarties tarpsnis, siejasi su aktyviu Kinijos skverbimusi į globalias institucines kultūros, 
mokslo, meno sistemas. Jam būdingas galingų meno rinkos centrų įsigalėjimas ir postmo- 
dernių meno formų įsivyravimas. 

Visas poimperinis kinų estetinės minties ir meno raidos etapas siejasi su intensyviomis 
kinų kultūros tradicijos šalininkų atsako į Vakarų kultūros, estetikos ir meno tradicijai me- 
tamus iššūkius paieškomis. Ši tradicija XX a. išgyvena daug sudėtingų politinių, kultūrinių, 
socialinių virsmų, susijusių su krizėmis šalį valdžiausių politinių sistemų ir grupuočių, kurios 
sparčiai keičia viena kitą, sujaukdamos vidinę kultūros, estetinės minties ir meno raidos logiką. 

Po imperijos žlugimo kinų estetinė mintis ir menas pirmiausia po imperijos rūmų aka- 
deminės sistemos griuvimo persikelia į aktyviausius periferijos turinčios anksčiau sukauptą 
meninį potencialą centrus, greta Pekino vis didesnį svorį įgauna Šanchajus, Nankinas, Han- 
dzou, Sudžou, Guandžou ir kiti tradiciniai meninės kultūros centrai. Kita vertus, estetinė 
mintis ir dailė formuojasi stiprėjančioje konfrontacijoje su Vakarų kultūros ir išsigimusiomis 

konservatyviomis pasitraukianciomis iš šalies politinės arenos feodalinės sistemos apraiškomis. 
Kinų kultūroje suaktyvėja „vakarietiškų mokslų“ (xixue) šalininkų sąjūdis, sparčiai plėtojasi 
muziejų, įvairių menininkų asociacijų veikla, vakarietiškų institucijų pavyzdžiu steigiasi įvairios 
dailiųjų menų mokyklos ir universitetiniai estetikos ir meno studijų centrai. Pirmoji 1902 m. 
įgyvendinta japonų pavyzdžiu švietimo ir dailės disciplinų dėstymo reforma neįgyvendina- 
ma iki logiškos pabaigos. Stiprėjanti kinų švietimo sistemos, estetikos ir meno vesternizacija 
buvo veikiama ir mokslinių idėjų augančios įtakos. Konfucinė ideologija ir tradicinė meno 
specialistų rengimo sistema, vakarietiškos modernizacijos ideologijos šalininkų diskredituo- 
jama ir atmetama kaip konservatyvi orientuota į praeitį gyvenimo programa, stiprėja Vakarų 
pragmatiškų filosofinių, pedagoginių, estetinių ir meninių idėjų poveikis, kadangi su naujomis 
modernesnėmis pasaulėžiūrinėmis nuostatomis siejama visuomenės pažanga, augančio nusi- 
vylimo tūkstantmečiais viešpatavusių konfucinių idealų ir vertybių galia sąlygomis. 

Ir galiausiai radikalius kinų visuomenės sluoksnius, estetinės minties ir meno raidą veikia 
Rusijoje įsiplieskusios revoliucinės idėjos, radikalaus intelektualinio ir meninio elito siekiai 
demokratizuoti politinį, socialinį ir meninį šalies gyvenimą. Vakarietiškos ir nacionalistinės 
pakraipų šalininkų priešprieša ir konfrontacija, išryškėjusi dar imperijos saulėlydyje, nemažiau 
akivaizdi išlieka ir po jos žlugimo gyvavusios respublikos tarpsnyje, kuriame atsiveria naujos 
šalies gyventojų bendravimo su išoriniu pasauliu galimybės. 

Pagyvėję kultūriniai ryšiai su pasauliu ir aktyvus Vakarų kultūros, estetikos ir meno 
tradicijų skverbimas ne tik keičia modernėjančios Kinijos kultūrą, tačiau neretai klibina jos 
tradicijos pamatus. Kita vertus, sąveikaujant su kitomis civilizacinėmis ir kultūrinėmis tradici- 
jomis vyksta ir sudėtingi nacionalinės kinų kultūros, estetinės minties ir meno transformacijos 
procesai. Jaunos kinų kartos tapytojai, palengvėjus ryšiams su kitomis šalimis, vyksta tęsti dailės 
studijų į Japoniją, Prancūziją, Vokietiją, Didžiąją Britaniją, JAV bei kitus kraštus ir tiesiogiai 
įsisavina aliejinės tapybos principus. Pagrindiniu kinų ir kitų tautų tuometinių menininkų 
traukos centru tampa Paryžius, kuriame lankosi daug įtakingiausių kinų dailininkų, iš kurių 
pirmiausia reikia išskirti Lin Fengmian, Xu Beihong, Pan Yuliang, Sanyu (Chang Yu), Zao 
Wou-ki (Zhao Wuji), Liu Haisu, Chang Shuhong, Hua Tianyou, Pang Xungin, Chu Teh- 
chun (Zhu Degun), Wu Guanzhong, Yang Kai, Yan Shuilong ir kiti. „Šie dailininkai sukūrė 
labai reikšmingus kūrinius, kurie paveikia daugelio kartų dailininkų ir jų mokinių stilius“ 
(Comentale, 2010, p. 10). 

Kita vertus, dėka intensyvėjančių dailininkų kelionių į Paryžių, kitus Vakarų ir Japonijos 
meno centrus, greta senų tradicinių kinų menininkų estetinio auklėjimo ir profesinio rengimo 
metodų, į šalį skverbiasi nauji vakarietiški ir japoniški, kuriuos skleidžia iš studijų užsienyje 
sugrįžę teoretikai ir menininkai. Šių poslinkių pėdsakus nuo 1912 m. regime kosmopolitinių 
idėjų paveiktuose šalies miestuose Šanchajuje ir Guandžou. „Gegužės ketvirtosios sąjūdyje“, 

kuris suaktyvéja antrajame ir treciajame desimtmetyje Kinijos jaunimas rengia masines de- 
monstracijas, kuriose reikalauja „mokslo ir demokratijos“ - dviejų dalykų jų akimis žvelgiant 
galinčių padėti reformuoti Kiniją. Tais pačiais metais svarbiu Šanchajaus ir šalies meninio 
gyvenimo įvykiu tampa „Vaizduojamųjų menų instituto“ įkūrimas, kuris paskatina pažangių 
meninių pajėgų konsolidaciją. 

Šanchajuje, Pekine ir kituose miestuose kuriasi įvairios dailininkų draugijos ir grupuotės, 
kurių poveikis šalies meno raidai svarbus, kadangi juose greta modernizacijos tendencijų ryškėja 
ir atsisukimas į praeities dailės tradicijas. Pavyzdžiui, Wu Youru savo kūryboje siekia apjungti 
tradicinės kinų tapybos elementus su vakarietiškos tapybos principais. Jis tapo kiniškus siužetus 
vakarietiškų interjerų ir baldų fone. Liu Haisu (1896-1944) eina siekdamas apjungti prancūzų 
impresionistų ir tradicinės kinų dailės principus, o dailininkas Wu Changshuo tapo su foto- 
grafija realistiškumu konkuruojančius portretus. Naujų tapybos modernizacijos tendencijų 
skverbimosi procesas ir su tuo tiesiogiai susijęs tradicinės kinų tapybos pozicijų silpnėjimo ir 
jos krizės gilėjimo tendencijos darosi vis akivaizdesnės XIX a. antrojoje pusėje. 

Susidomėjimo Vakarų modernia daile pirmoji banga siejasi su Rytų Azijos dailės tradi- 
cijoms artimiausia paskirų impresionistinės dailės principų adaptacija kinų kultūros dirvoje. 
Gamtos pasaulio spalvingumą aukštinančios prancūzų impresionistinės dailės laimėjimus XX a. 
pradžioje skleidžia Lin Wenzheng, Cai Yuanpei, Liu Haisu, Dai Yue, Yan Wenliang ir kiti kinų 
estetinio lavinimo ir dalininkų rengimo sistemos modernizavimo ideologai. 

Vakarų estetikos ir dailės modelio pranašumą tradicinio kinų atžvilgiu skelbia įtakingas 
kinų vesternizacijos, liberalizmo ir tradicinės estetikos ir meno disciplinų dėstymo modernizaci- 
jos ideologas unikalaus talento filosofas, estetikos žinovas, menotyrininkas, vertėjas, pedagogas 
Cai Yuanpei (1868-1940). Ši įvairiapusė asmenybė dar jaunystėje tampa imperatoriškosios 
Hanlin akademijos nariu, dirba įvairius kultūros, švietimo sistemos ir meno reorganizavimo 
darbus. 1907 m. išvyksta tobulintis į Vokietiją, kur Leipzigo universitete studijuoja filosofiją, 
estetiką, eksperimentinę psichologiją, meno istoriją. Būtent Vokietijoje klasikinės estetikos idėjų 
poveikyje formuojasi jo nauja pasaulėžiūrinė panestetinė sistema, kuri sureikšmina estetinio 
ir meninio išsilavinimo svarbą valstybės gyvenime. 1911 m. grįžta į Kiniją, kur 1912 m., tapęs 
švietimo ministru pradeda nuosekliai įgyvendinti savo šalies švietimo ir estetinio bei meninio 
auklėjimo sistemos reformų programą. Kilus reakcijai į radikalias švietimo ir meninio lavinimo 
sistemos reformas, Cai Yuanpei, nepritardamas prezidento Yuan Saikai politikai, atsistatydina 
iš ministro pareigų. 1913 m. jis išvyksta į Prancūziją, kurioje studijuoja prancūzų kalbą, gilinasi 
į meno istoriją ir dailės specialistų parengimo sistemą. 1916 m. grįžta į tėvynę ir dešimt metų 
(1916-1926) eidamas prestižinio Pekino universiteto rektoriaus pareigas tęsia pradėtas reformas. 

1917 m. jis organizuoja „Dailiųjų menų tyrinėtojų“ asociaciją ir pradeda šios srities 
specialistų rengimo reformas, skatina kinų ir Vakarų dailės tradicijų sąveikos eksperimentus, 

remiasi prancūzišku meno specialistų rengimo sistemos modeliu, kuria naujas institucijas, 
skatina europinės tapybos aliejumi plėtotę, lygiagrečiai dėsto ir skelbia mokslo darbus. 1918 m. 
Pekino universitete įkuria tapybos studijų centrą. Jame pradedamos dėstyti Vakarų dailės 
disciplinos, kurios dėstomos pagal vakarietiškus specialistų rengimo principus. Jis pirmasis 
į savo vadovaujamą instituciją pakviečia ir iš Vakarų dailės disciplinų dėstytojus. Metams 
praslinkus tapybos skyrius taip išauga, kad išsiskiria į atskirą padalinį, lygiagretų tradicinei 
tušo tapybai. Cai Yuanpei įsitikinęs, kad būtina ilgai viešpatavusią imperinėje Kinijoje reli- 
ginę auklėjimo ir švietimo sistemą pakeisti geriau naujus visuomenės poreikius atitinkančia 
modernia meninio auklėjimo ir dailės specialistų parengimo sistema. Jo reformų programos 
uždavinys „religiją pakeisti meniniu išsilavinimu“. Cai Yuanpei skelbia estetinių ir meninių 
vertybių pirmaeilę ir universalią svarbą, pabrėždamas kad tai pakeis kultūrinę šalies padėtį ir 
padės spręsti kitas problemas. 1918 m. jis teigia „Šiandien mes gyvename Rytų ir Vakarų kul- 
tūrinių mainų epochoje. Mes turime žinoti Vakarų kultūros savybes ir padėtį“ (Cai Yuanpei, 
1997, p. 128.) Į konfucinius auklėjimo idealus jis žvelgia kaip atgyvena, kuri neatitinka naujos 
pasikeitusios šalies ideologinės ir kultūrinės situacijos. Todėl siekia konfucinio išsilavinimo 
sistemos suestetinimo ir skelbia nesuinteresuoto grožio estetinę vertę. 

Rektoriaudamas jis jautriai reaguoja į XX a. pirmosios pusės sąjūdžio „Gegužės ketvirto- 
sios judėjimo“ keliamus visuomenei uždavinius. 1919 metų gegužės 4 d. tūkstančiai studentų 
Pekino Tiananmenio aikštėje surengia plataus rezonanso šalyje susilaukusį protestą, pasi- 
piktinę Versalio taikos sutartimi, pagal kurią Kinijos Šandongo provincija atiteko Japonijai. 
Pagrindine šio sąjūdžio idėja tapo reikalavimas Kinijoje modernizuoti kultūros ir švietimo 
sistemą, formuoti modernios liberalios kultūros pamatus. Jauni radikalai Chen Duxiu ir Hu 
Shi siekia atsikratyti konservatyvių konfucianizmo tradicijų, kurios, pasak jų, trukdo Kinijos 
plėtotei. Jaunuoliai reikalauja asmens laisvės, demokratijos ir galimybių lavintis įvairiose šalyse 
ir srityse. Chen Duxiu aršiai kritikuoja po Song dinastijos dailės pakilimo laikų kinų „idėjų 
tapyboje“ (xieyi) išryškėjusias nuosmukio ir stagnacijos tendencijas, kurios nusmukdė kinų 
tapybos tradiciją į dabartinės krizės situaciją ir „blogą kinų tapybą“ (Lu Peng, 2013, p. 78) 

Cai Yuanpei vadovaujamas Pekino universitetas tuomet garsėja šalyje moderniomis 
reformomis, vakarietiškos universitetinio lavinimo sistemos principų skverbimusi, opozicija 
konservatyvioms vyriausybės nuostatoms. Pekino universitete jis sutelkia daug geriausių 
šalies estetikos ir meno specialistų, tarp kurių yra radikalių nuostatų Chen Duxiu, Hu Shi, Li 
Dazhao. Rektorius aktyviai remia universiteto reformatorius, visokeriopai skatina studentus 
vykti studijoms, tobulinimuisi į Japoniją ir Vakarų šalis. 

1921 m. jis, siekdamas plėtoti kultūrinius ryšius su Prancūzija, tradicinius senus ryšius su 
Kinija turinčiame Lione įkuria Prancūzų-kinų institutą (L Institut franco-chinois), 1927 m. 
Šanchajuje orientuodamasis į Vakarų muzikų rengimo sistemą įsteigia muzikos mokyklą, 

kuri po dviejų metų tampa nacionaline muzikos mokykla, o 1943 m. nacionaline muzikos 
konservatorija. 1928 m. Cai Yuanpei įkuria Vakarų akademinių institucijų pavyzdžiu Mokslų 
akademiją ir tampa pirmuoju jos prezidentu. Jo nuosekliai vykdomos reformos turi didžiulį 
poveikį tarpukario kinų kultūros, estetinio ir meninio lavinimo sistemos kaitai, padeda šalyje 
diegti vakarietiškus ir japoniškus meninės kultūros funkcionavimo principus. 

Cai Yuanpei kinų estetikos ir meno modernizacijos idėjas taip pat aktyviai remia tuomet 
dar negausūs įvairiose Vakarų šalyse, Japonijoje studijavę ir į tėvynę sugrįžę kinai. Vienas iš ju 
yra Anglijoje 1887 m. ir 1905 m. JAV studijavęs Li Tiefu, kuris visokeriopai remia vakarietiško 
tapybos stiliaus aliejumi įvedimo į mokymo sistemą idėją, kuriai taip pat pritarė kiti įtakingi 
to meto dailininkai Liu Haisu, Yan Wenliang, Dai Yue, Chen Baoyi, Xu Beihong. 

Trys įtakingiausi minėtos grupės kinų estetikos ir dailės tradicijos modernizavimo 
šalininkai yra Liu Haisu, Yan Wenliang ir Dai Yue. Kūrėjas Liu Haisu (1896-1944), patyręs 
prancūzų postimpresionistų estetikos įtaką, daug nuveikia kinų dailės tradicijos reformavi- 
mui ir naujų modernių estetinių bei meninių principų įtvirtinimui. Jis garsėja kaip Vakarų 
poimpesionistinės ir modernios japonų tapybos žinovas, tradicinių kinų tapybos principų 
reformatorius, ekspresyvus koloritistas. Jis pradžioje gauna klasikinės kinų tapybos išsila- 
vinimą Šanchajaus dailiųjų menų institute, vadovaujamas mokytojo Zhou Xiang, o vėliau 
1918-1919 m. tęsia studijas Japonijoje. Ši retos humanitarinės kultūros asmenybė įkuria 
Šanchajuje dailės mokyklą, kurioje norintys supažindinami su vakarietiškos tapybos prin- 
cipais. Netrukus jo įkurta institucija, pakeitusi kelis pavadinimus, 1920 m. tampa prestižine 
Šanhajaus dailiųjų menų mokykla (Shanghai meishu xuexiao), kurioje lygiagrečiai dėstomi 
tradiciniai kinų ir Vakarų dailės disciplinų kursai. Liu Haisu ir Wu Shiguang pirmieji įve- 
da į dailininkų rengimo procesą žmogaus anatomijos studijų kursą. Nuo 1921 m. grįžęs 
į tėvynę Liu Haisu dėsto Vakarų tapybą bei kitas meno disciplinas Pekino universitete, 
kartu iki 1927 m. sistemingai rengia į modernizavimą linkusių dailininkų kūrinių kolekty- 
vines parodas. 

Liu Haisu nuopelnai kinų estetikos ir meno tradicijos modernizavimui yra neabejotini. Jo 
estetinių prioritetų ir meninio stiliaus sklaidai didžiulį poveikį turi studijos Japonijoje ir vėles- 
nės kelionės į šią šalį 1927-1928 m., taip pat gyvenimas Paryžiuje 1929-1932 ir 1933-1935 m. 
bei trumpi apsilankymai Berlyne. Gyvendamas Paryžiuje jis įdėmiai studijuoja Vakarų dailės 
modernizacijos procesus, ypatingo jo dėmesio susilaukia impresionistų dailė, kurios aistrin- 
gu propaguotoju jis tampa tėvynėje. Liu Haisu paskelbia glaustą Vakarų peizažo tapybos 
apybraižą, kurioje kinų visuomenei pristato impresionistų C. Pissaro, C. Monet, A. Renoire 
ir A. Sisley peizažus. Dailininkas tampa aistringu Vincento Van Gogho ir Paulio Cėzanne'o 
kūrybos gerbėju ir savo kūriniuose derina tradicinės kinų intelektualų ir Vakarų modernios 
tapybos principus. Vėliau jis vadovauja Dailiųjų menu institutui Nankine ir daug nuveikia kinų 

dailininky parengimo sistemos reformavimui bei vietinés dailés modernizavimui. Prasidéjus 
karui 1939 m. įsikuria Pietryčių Azijoje. 

Pozityvistinės pakraipos mąstytojas Dai Yue, remdamasis Vakarų šalių estetikos ir dailės 
specialistų rengimo metodais, taip pat siekia reformuoti tradicinę kinų estetinio ir meninio 
lavinimo sistemą, paversti universalesniais ir modernesniais specialistų rengimo principus, 
įsisavinti Vakarų šalių laimėjimus šioje srityje, estetiką ir meną glaudžiau susieti su prakti- 
niais gyvenimo klausimais. Panašias mintis išsako ir kitas įtakingas modernizacijos ideologas 
Sudžou „Dailiųjų menų mokyklos“ direktorius Yan Wenliang, kuris savo vadovaujamoje 
institucijoje diegia taikomuosius menus ir naujus pedagogikos principus, panašius į tuos, 
kuriais rėmėsi Vhutemas kūrėjai. 

1929 m. Yan Wenliang išvyksta tobulintis į Prancūziją, kur tęsia savo studijas École 
Nationale Supérieure des Beaux-Arts Paryžiuje. Lankydamasis miesto muziejuose ir galerijose 
vis labiau žavisi prancūzų impresionistų ir fovistų kūriniais, 1930 m. jis Paryžiaus Salone du 
Printemps eksponuoja savo impresionistų įkvėptus spalvingus paveikslus ir apdovanojamas 
už pasiekimus prizu. Po grįžimo iš Prancūzijos ir Italijos, kur jis trumpai lankosi, prasideda 
vaisingiausias jo kūrybinės evoliucijos tarpsnis, kuriame, be impresionistų, ryškėja vis didesnis 

fovisty, ypac H. Matisso, spalvingy darby poveikis. Sis atkaklus daug démesio skyres techninei 
savo darby pusei menininkas nuolatos tobulina savo meistriškumą. Ir tai iškart krinta į akis 
lyginant įvairiais jo gyvenimo tarpsniais sukurtus kūrinius. Tuo nesunku įsitikinti žvelgiant, 
pavyzdžiui, į ugningų spalvų peizažą „Saulėtekis virš Pujiang upės“ (1953). Jam būdingas 
spalvos ir formos vientisumas puikiai atspindi brandą pasiekusio dalininko tapybos stilių, 
kuriame organiškai jungiasi Vakarų modernistinės ir kinų tradicinės dailės elementai. 

Stiprėjančios dailės vesternizacijos apraiškos sulaukia reakcijos. Greta minėtų Šanchajaus 
ir Guangdžou mokyklų atstovų tradicionalizmo, atgimime aktyviai reiškiasi Qi Baishi, Huang 
Beihong, Zhang Dagian ir kiti su tautinės dailės tradicijų plėtojimu susiję „kinų stiliaus“ (zhong 
guohua) plėtojimu arba su nacionalinės tapybos (guohua) tradicija save siejantys teoretikai 
ir dailininkai. Pavyzdžiui, Qi Baishi ir Huang Beihong tapo artimus intelektualų tapybai pei- 
zažus, kuriuose vyrauja kalnų motyvai, arba tradicinius gėlių ir paukščių žanro kūrinius, o 
Pu Xinyu (1896-1969) linksta į skaidrių spalvų peizažus, kuriuose pagrindinis dėmesys 
sutelkiamas taip pat į intelektualų tapybos tradicijai būdingų skirtingų erdvinių planų sąvei- 
kavimo perteikimą. 

Šios pakraipos idėjiniu vadu tampa įtakingas tradicionalizmo ideologas Feng Zikai 
(1898-1975). Tai konceptualus aukšto lygio teoretikas, gerai susipažinęs ne tik su tradicine 
kinų estetika, meno teorija, dailės istorija, tačiau ir su Vakarų estetika bei meno istorija. Tai 
taip pat muzikali asmenybė, kuri daug dėmesio skiria muzikai. 1919 m. baigęs dailės studijas 
Handžou, jis po dviejų metų išvyksta tobulintis į Japoniją, kurioje susižavi tradiciniais rai- 
žiniais. Grįžęs 1922 m. įsikuria Šanchajuje, dėsto ir tapo artimo japonų raižiniams stiliaus 
iš literatūros ir poezijos perimtais siužetais muzikalius paveikslus, į kuriuos meistriškai 
įkomponuoja kaligrafijos elementus. Tačiau Feng Zikai reiškiasi kaip dailės praktikas, įta- 
kingas teoretikas. Jį labiausiai domina Rytų Azijos ir Vakarų modernėjančios dailės tradicijų 
sąveikos problemos. Impresionistinėje dailėje išryškėjusį radikalų posūkį į gaivų išorinio 
pasaulio spalvingumo, grožio, harmonijos perteikimą Feng Zikai traktuoja kaip kinų tapybos 
tradicijų pranašumo prieš Vakarų tapybos tradiciją akivaizdų įrodymą. Šiuolaikinė Vakarų 
tapyba ir jos estetika japonizmo įtakoje pasirinkusi posūkį į impresionizmą, Feng Zikai 
požiūriu, yra sukininta, t. y. pažymėta stipria kinų dailės tradicijos įtaka. Vakarų modernė- 
jančios tapybos tradicija po impresionizmo, jo įsitikinimu, formuojasi veikiama kinų peizažo 
tapybos tradicijų. 

Norėdamas konceptualiai pagrįsti savo teoriją, jis remiasi vieno įtakingiausių vokiečių 
meno istoriko Richardo Mutherio (1860-1909) Heidelbergo ir Leipcigo universitetų auklė- 
tinio veikalu Ein Jahrhundert franzósischer Malerei („Prancūzų tapybos šimtmetis“, 1901), 
kuriame teigiamas išskirtinis japonų tapybos poveikis Vakarų dailei. Amžiaus pradžioje 
Vakaruose dar labai nedaug meno istorikų suvokė, kad, Feng Zekai žodžiais tariant, „japonų 

tapyba totaliai išplaukia i$ kinų tapybos tradicijos arba, kitais žodžiais tariant, japonų tapyba 
yra viena iš kinų tapybos atmainų“ (Feng Zikai, 1997, p. 191). Savo teiginių sustiprinimui jis 
pasitelkia ir japonų menotyros korifėjų Nakamura Fusetsu, kuris savo knygos „Kinų dailės 
istorija“ įžanginiame žodyje kinų meną traktuoja kaip pagrindinę japonų dailės ištaką. 

Vakarų moderniosios dailės orientalizacijos ir galingų Rytų Azijos dailės tradicijų po- 
veikio Vakarų tapybos tradicijai posūkio tašku Feng Zikai skelbia impresionizmą, kurio jaus- 
mingumas spalvos įspūdžių perteikimui, jo įsitikinimu, yra „ženklintas stiprios kinų tapybos 
įtakos“ (Ten pat, p. 192). Lygindamas kinų ir Vakarų modernios poimpresionistinės tapybos 
tradicijas jis išskiria du pagrindinius aspektus. „Pirmiausia, - rašo Feng Zikai, - technikos 
požiūriu impresionistinė tapyba gyvai derina spalvas su kompoziciniu paveikslo sprendimu. 
Čia kalbama apie kinų tapybos stiliaus imitaciją. Antra vertus, regime Rytų tapybos įtaką 
impresionistų tapybai ir siužetų pasirinkime, kitais žodžiais tariant, peizažo žanro iškilime. 
Po Tang ir Song epochų pagrindinis kinų tapybos siužetas yra „gamta“. Netgi personažai 
tapiniuose pasitelkiami peizažo sureikšminimui. Vakarų tapyba priešingai, remiasi persona- 
žais kaip pagrindiniu savo paveikslų siužetu, o peizažas nustumiamas į antrą eilę. Vadinasi, 
šios dvi tapybos tradicijos yra priešprieša viena kitai“ (Ten pat, p. 192-193). Galima įvairiai 
traktuoti pankiniškas Feng Zikai estetines idėjas ir Vakarų poimpresionistinės dailės raidos 
interpretacijas, tačiau sunku paneigti daugelio jo įžvalgų taiklumą. 

Iš tikrųjų, jei įdėmiau pažvelgsime į po impresionizmo radikaliai pasikeitusią pagrindinę 
Vakarų modernėjančios dailės raidos kryptį, teks atsiriboti nuo išankstinių eurocentrinių 
nuostatų ir pripažinti, kad Vakarų tapybos tradicija judėdama impresionizmo ir postim- 
presionizmo ir daugelio įtakingiausių klasikinio modernizmo atstovų, evoliucionuojančių į 
abstrakcija nubrėžtomis magistralinėmis kryptimis, naikina anksčiau atrodžiusias iš principo 
nesutaikomas Rytų Azijos ir Vakarų tapybos tradicijų priešpriešas, pavyzdžiui, tarp ištiki- 
mybės tikrovei ir svajų polėkių, prioriteto teikiamo peizažo ir personažui ir pan., kadangi 
jos Vakarų modernios tapybos istorijoje akivaizdžiai blėsta. Ir daugelis šių Vakarų tapybos 
orientalizavimo įžvalgų, tenka pripažinti, suranda patvirtinimą į modernėjimo kelią įžengusio 
Vakarų meno praktikoje. 

Pratęsdami Feng Zikai apmąstymų logiką jo pankiniškose modernios Vakarų tapybos 
istorijos interpretacijose iš tikrųjų aptinkame nemažai taiklių pastebėjimų, kurių egzistavimą 
patvirtina jau Vakarų teoretikai. Čia norėčiau priminti didžiausio Vakarų autoriteto spalvos 
fenomeno tyrinėjimo srityje Johaneso Itteno mintį išsakytą jo programiniame veikale Kunst 
der Farbe („Spalvos menas“): „Kinų tušo tapyba taip pat yra žymia dalimi impresionistinė“ 
(Itten, 1988, p. 78). Vakarų postimpresionistinės, simbolistinės, modernistinės tapybos orien- 
talizavimo etapai. Šį Rytų Azijos ir Vakarų dailės principų suartėjimo procesą apvainikuoja 
galingą Rytų Azijos estetikos ir meno tradicijų poveikį patyrusios postmodernistinės dailės 

raida. Joje taip pat akivaizdžiai silpnėja ir kita principinė tradicinės į realy ir natūralistinį 
tikrovės atspindėjimą nukreiptos Vakarų tapybos priešprieša „svają“, „klajones vaizduotės 
pasaulio bekraštybėse“ (Zhuangzi) sureikšminančiai garsiajai kinų peizažo tapybos tradicijai. 
Po impresionizmo išsiskleidusių ir jos įtakoje susiformavusių daugelio klasikinio modernizmo 
ir avangardinės tapybos krypčių šalininkams iš tikrųjų būdingas principinis atsiribojimas nuo 
realistinio pasaulio atspindėjimo ir Rytų Azijos tapybos tradicijai artimų vaizduotės polėkių, 
energetinių aspektų, vitališkų dvasios polėkių sureikšminimas. 

Kai kuriais požiūriais į kinų ir Vakarų dailės tradicijų santykius Feng Zikai yra artimas 
komparatyvistinės kinų estetikos pradininkas Zong Baihua (1897-1986), kuris baigęs vo- 
kiečių kalbos, literatūros ir filosofijos studijas susidomi lyginamaisiais tyrinėjimais. 1920 m. 
jis išvyksta į Vokietiją, Berlyno universitete studijuoja estetikos ir filosofijos istoriją. 1925 m. 
grįžęs į tėvynę dėsto Nankino, o vėliau Pekino universitetuose, skelbia savo komparatyvisti- 
nius tyrinėjimus. Veikaluose remiasi kinų ir Vakarų meno meistrų tapybos kūrinių formalios 
lyginamosios analizės duomenimis. Siekdamas išryškinti kinų ir Vakarų estetinių požiūrių 
į pasaulį ir dailės panašumus bei skirtumus, jis įveda neįprastų tuometinei kinų estetikai 
lyginamųjų tyrinėjimo principų, kalba apie kinų ir Vakarų estetikos bei meno tradicijų vai- 
singo bendradarbiavimo ir abiejų tradicijų praturtinimo galimybes. Tačiau neignoruoja ir 
akivaizdžių skirtumų. Jis atkreipia dėmesį į Vakarų žmogui būdingą priešpriešą supančiam 
pasauliui ir priešingai kinams būdingą harmoningo santykio su juo ieškojimą. Jis kritikuoja 
perdėtą Vakarų formalizmą, natūralizmo tendencijų įsivyravimo Vakarų dailės tradicijoje 
ir simetrijos aukštinimo negatyvias pasekmes menininko kūrybiškumo, jo dvasios polėkių 
sklaidai. Ir priešingai, iškelia kinų dailės tradicijai būdingą fundamentalios vienybės su supan- 
čiu pasauliu pabrėžimą, Visatos „dvasinio ritmo“, dinamiškos erdvės koncepcijos perteikimo 
svarbą, tai ir atveria didžiules erdves dailininkų kūrybinei laisvei. 

Krizinės kinų dailės padėties negali pakeisti ir išryškėjęs „atsigręžimas į praeitį“, išryš- 
kėjęs šios pakraipos žymiausių kaligrafų ir tapytojų Shen Yinmo, Guo Moruo, Hu Xigui, Bao 
Dong, Huang Binhong, Oi Baishi ir Xu Beihong kūryboje. Jų kūryba siejasi su svariausiais 
XX a. pirmosios pusės kinų vaizduojamosios dailės laimėjimais, kadangi ir šių didžių meistrų 
kūriniai tarsi simbolizuoja tradicinės kinų tušo tapybos saulėlydį. Tokią dramatišką situa- 
ciją savitai išreiškia ir aptariamo periodo kinų dailės korifėjas Oi Baishi, kuris apie 1922 m. 
konstatuoja susidariusią padėtį: „Tarp senovės meistrų buvo tokie, kurie išsiskyrė ir meist- 
riškumu, ir erudicija. Jie drąsiai atmetė praeities kanonus ir sukūrė savo taisykles. Tik jie 
sukuria savo kartų šlovę. Mūsų kartos dailininkai tik ir moka kalbėti apie Song ir Yyan epo- 
chų korifėjus siekdami savęs pašlovinimo. Jie apvoginėja savo pirmtakus, tarsi patys ko nors 
būtų verti, ir tuo pačiu kvailina žmonės. Jų tapyba - mirusi, štampuota“ (Oi Baishi, 1969, 
p. 511-512). 

Tapyboje taip pat akivaizdziai regimos ir kitos stilistinés su méginimu prieëintis Vaka- 
ry tapybos ekspansijai stipréjancios retrospekcijos tendencijos. PavyzdZiui, vaizduodamas 
grazias moteris Hu Xigui orientuojasi j XVI a. tapytojo Qiu Ying pamégtus motyvus. Bao 
Dong, susiZavéjes spontaniskais fengliu estetikos principais, tapo. Tao Yuanming, Wang Su 
vaizduoja klajojantį po šalį XII a. poetą ir muziką Jiang Kui. Šiame meno raidos tarpsnyje, 
greta žanrinės tapybos, klesti ir intensyviai besiplėtojantis „gėlių ir paukščių“ žanras, kurio 
šalininkai linksta į spalvingumą ir dekoratyvumą. Iš jų talento jėga ir įvairiapusiškumu sužėri 
trys Huang Binhong, Qi Baishi, Xu Beihong ir Zhang Dagian. 


Intelektualy tradicijy tasa Huang Binhong küryboje 


Viena ryškiausia pereinamojo periodo nuo XIX a. pabaigos į XX a. pirmąją puse vaizduojamo- 
sios dailés estetikos, peizaZo tapybos ir kaligrafijos figüra, plétojanti intelektualy ir dailininky 
individualisty tradicijas yra Huang Binhong (1865-1955). Jis yra aistringas kolekcionierius, 
daugelio teorinių vaizduojamosios dailės estetikos veikalų autorius, vienas i$ daugiatomio 
traktatų apie tapybą sąvado sudarytojų ir autorių. Platų pripažinimą įgavo ne tik savo teorine, 
tačiau ir pedagogine veikla. Tapyboje ir kaligrafijoje jis pagrįstai traktuojamas kaip vienas 
iškiliausių paskutinių didžiųjų intelektualų dailės ir teorinės minties tradicijų tęsėjų, kurio 
subtilus kaligrafiškas peizažo tapybos stilius išsiskiria ypatingu poetiškumu. Tai vienas di- 
džiųjų vėlyvosios tradicinės peizažo tapybos atstovų, kurio stiliaus tapsmą formuoja Huang 
Gongwang, Shi Tao, Cheng Zhengkui, Kuncan kūriniai. Jis tapo monochrominius peizažus, 
kuriuos nežymiai paspalvina keliomis skaidriomis spalvomis. 

Savo kūrybinėje veikloje Huang Binhong orientuojasi į intelektualų dailės tradicijai bū- 
dingą mokslinių ir meninių interesų universalumą, individualaus stiliaus paieškas. Jis vienas 
pirmųjų daug nuveikia siekdamas modernėjančioje Kinijoje atgaivinti fengliu, ankstyvosios 
peizažo tapybos meistrams ir intelektualų šalininkams būdingą tapymą tiesiogiai iš natūros. 
Šis „išsiveržimas“ iš tamsių dirbtuvių į gaivaus gamtos pasaulio aplinką jo ir jo artimiausių 
sekėjų peizažams suteikia ypatingą gaivumą. 

Huang Binhong kilo iš pasiturinčios prekybininkų šeimos, kuri išskyrė puikiu humani- 
tariniu išsilavinimu; joje buvo daug įvairių kartų visapusiškai išsilavinusių dailininkų ir poetų. 
Šeimoje buvo kultivuojami trys pagrindiniai intelektualų tradicijai būdingi didieji menai, 
kuriuos sulaukęs vos 10 m. būsimas dailininkas pradeda įsisavinti. Taip pat Huang Binhong 
nuojaunystės rašo eiles, aistringai muzikuoja vienu pagrindinių senovės Kinijos sepstynstygiu 
gugin instrumentu, kuris yra viena iš cinio atmainų artimų liutniai. Turėdamas meniniam 
lavinimuisi palankią šeimos aplinką Huang Binhong anksti pasineria į kaligrafijos ir tapybos 

studijas, domisi didžiųjų praeities meistrų kūrybą, pradžioje 


5i 1 2 dar paauglystés metais susiZavi Dong Qichang, Cha Shibiao, 
K 4 24 Jing Hao ir XV-XVI peizaZo tapybos meistry küriniais. 
A ann 1887 m. Huang Binhong jsikuria JangdZou, kur studi- 


juoja peizazo tapyba ir kaligrafija, tapo peizaZus ir géliy Zanro 
kürinius. Cia jsigyja visus islikusius savo mylimo intelektualy 
tradicijas plétojusio dailininko Hong Ren tapybos kürinius 
ir išgraviruotus antspaudus, pats gilinasi į antspaudų gravi- 
ravimo subtilybes, aistringai kolekcionuoja šios srities meno 
kūrinius. Daug keliauja po įvairias vaizdingas pietrytinės 
Kinijos gamtos vietoves, kuriose išgyvena kūrybinį įkvėpimą, 
tapo įstabius kalnuotų vietovių peizažus, kuria eiles. Ypatingu 
jo dėmesio objektu tapo daugelio praeities poetų apdainuotas 
ir įamžintas didžių tapytojų kūriniuose Geltonasis kalnas (Hu- 
angshan), kurį Huang Binhong per savo gyvenimą aplanko 
ra devynis kartus - pirmą kartą dvidešimties metų 1883, o pa- 
skutinį - 1935 m. jau sulaukęs septyniasdešimt du metus. Jis, 
Huang Binhong. Lietus. XX a. vid. sugrįždamas prie šios jam sakralinę prasmę įgavusios vietos, 

L 2 be atokvėpio tapo jstabius Geltonojo kalno apylinkių vaizdus, 
kuriuose siekia perteikti aukštikalnių kraštovaizdžiams būdin- 
gų gamtos pokyčių ir atmosferų įvairovę. 

Pirmoje savo kūrybinės veiklos pusėje jis be tapybos daug dėmesio skiria teoriniams vei- 
kalams; paskelbia daug estetikos, dailės teorijos ir kinų meno istorijai skirtų veikalų iš kurių 
svarbiausi „Esė apie antspaudus“ (1886), „Ginčai apie tapybą“ (1886), „Paskaitos apie tapybos 
mokymą“, „Įvadas į tapybos mokymą“, „Apie tapybą“, „Prisiminimai apie keliones į Huangshan 
ir Qianhan kalnus“ (1900), „Antspaudų kolekcija“ (1901). 

Sukaupęs gyvenimiškos ir kūrybinės patirties, jis atidaro savo dailės mokyklą Anhui 
mieste, o vėliau 1906 m. Šanchajuje, kur daug dirba įvairiuose kultūros ir meno leidiniuose, 
paskelbia vieną iš savo programinių estetinių veikalų „Binhong apie tapybą“ (1908). Nuo 
1909 m. jis dėsto parengiamuosius kursus studentams, kurie ruošiasi tęsti studijas JAV, rašo 
ir skelbia daugybę menui skirtų istorinių, mokomųjų, teorinių tekstų, iš kurių svarbiausi: „28 
Dong Qichang, Cha Shibiao ir Jian Jiang peizažo tapybos kūriniai“, taip pat kartu su Deng Shi 
parengia spaudai ir išleidžia du tomus „Didieji nacionalinės peizažo tapybos meistrai“ (1911). 
Nuo 1912 m. tampa China Daily ir kitų leidinių redaktoriumi, skelbia studiją „Apie Tang di- 
nastijos tapybos metodus“. Ilgainiui jo teoriniai interesai išplinta ne tik į dailės teorijos, tačiau 
ir literatūros sritį. 1929 m. jis įkuria ir vadovauja „Šanchajaus literatūros institutui“ (1929) ir 

dėsto „Naujojoje Šanchajaus kinų dailės mokykloje“. Jo kūriniai 1930 m. tarptautinėje dailės 
parodoje Belgijoje apdovanojami specialiu prizu, dailininko pripažinimas pradeda plisti ir už 
šalies ribų. Tarpukaryje daug rašo estetinių ir menotyrinių veikalų, 1934 m. paskelbia vieną 
svarbiausių savo veikalų, skirtų tradicinės kinų tušo tapybos technikai „Pagrindiniai kinų 
tapybos elementai“. 

Kiti svarbūs Huang Binhong intelektualinės ir kūrybinės evoliucijos etapas siejasi su 
gyvenimo Pekine ir Handžou laikotarpiais. Pekine nuo 1937 m. jis dirba klasikinės dailės 
ekspertu nacionaliniame Gugun muziejuje, o po Japonijos kapituliacijos dėsto Pekino univer- 
sitete, skelbia „Trumpą kinų tapybos istoriją“ (1945). 1948 m. po viešnagės Šanchajuje Huang 
Binhong įsikuria Handžou, kur eina Kinijos dailės akademijos profesoriaus, Kinijos meno 
darbuotojų sąjungos pirmininko pavaduotojo ir kitas pareigas, gyvenimo saulėlydyje solidaus 
amžiaus dailininkas sunkiai prisitaiko prie naujų šalį užliejusių socialinių politinių sąjūdžių. 

Huang Binhong estetikos esmėje autentiško meno esmės, tradicinės kinų dailės specifiš- 
kumo, vaisingų tradicijų galimybių panaudojimo, menininko talento, jo vaizduotės, išmonės 
ir tikrovės santykių, meninės technikos, teptuko valdymo subtilybių, stiliaus savitumo ir 
kitos problemos. Jis nuolatos kalba apie meno autonomiškumą tikrovės atžvilgiu, kad meno 
pasaulyje funkcionuoja kiti su menininko vaizduote, jo kūrybiškumu talento galia susiję dės- 
niai. Jis prieina išvados, kad upės ir kalnai realiame pasaulyje ir pavaizduoti paveiksle yra visai 
nesulyginami dalykai. Viename iš savo laiškų bičiuliui Fu Lei jis šaiposi iš daugelio tuo metu 
paplitusių tiesmukai kopijuojančių tikrovės objektus ir eklektiškų dailės stilių, teigdamas, 
kad jie praradę savo dvasią negali būti traktuojami nei kaip rytietiškos, nei vakarietiškos. Jis 
visokeriopai gina nacionalinės tapybos prigimties idėją. Jo programinis teiginys: „Tapyba turi 
nacionalinį, o ne laikinį pobūdį“ (Lu Peng, 2013, p. 107). 

Autentiško meno kūrimas, Huang Binhong nuomone, reikalauja dailininko milžiniško 
darbo ir meistriškumo siekiant perlydyti kūriniuose gamtos sukurtas formas. „Medžiagos 
sutvarkymas ir atrinkimas, išryškinimas joje estetiškai jaudinančių dalykų reikalauja aukšto 
dvasios degimo, minties polėkių. Tik tuomet, kai jie papildo vienas kitą, sukuriamas grožis“ 
(Huang Binhong, 1969, p. 498). Kita vertus, kalbėdamas apie tikro meno kūrinio kūrimą jis 
nuolatos pabrėžia praeities tradicijų, tapybos techninių subtilybių pažinimo ir tobulos teptuko 
technikos valdymo svarbą. Savo straipsnio „Senovės tapytojų subtilybės“ pabaigoje jis rašo: 
„Mes privalome suprasti, kad senovės tapybos dvasia priklauso nuo subtilumo panaudojant 
teptuko ir tušo technines galimybes, o ne nuo kompozicijos“ (Lu Peng, 2013, p. 107). 

Šis didžiai gerbiantis ir puikiai pažįstantis kinų estetinės minties ir dailės tradicijas nuolatos 
kalba apie pagarbaus požiūrio į tradicijas būtinybę, technikos subtilybių atkaklaus ir sistemingo 
įsisavinimo svarbą. „Klasikinės tapybos metodų pažinimas yra svarbus etapas, visiškai būtina 
tobulėjimo pakopa... Perėmęs klasikinės tapybos metodus ir priemones tapytojas jau ne judės, 

taip sakant, apgraibomis tamsoje, šios žinios suteiks jam didžiulę naudą, palengvins jo kelią, 
tačiau tai nereikia suprasti kaip tikslą. Nes pakanka tik visa galva pasinerti į klasikinius kūrinius, 
ir jis sustabdys savo talento sklaidą. Nekritiškai sureikšminęs didžių meno kūrinių kopijavi- 
mą, jų pamėgdžiojimą, dailininkas neišvengiamai paklius į pamėgdžiojamo meistro metodų 
ir kūrybos priemonių uždarą ratą. Tokiu būdu jo tapyba pasirodys jei ne vidutiniškai pilka, 
būtinai lėkšta, nuvalkiota, jei ne saldoka - tai būtinai vulgari“ (Huang Binhong, 1969, p. 499). 

Jo apmąstymai apie meno svarbą visuomenės gyvenime ir kultūros funkcionavime beveik 
visada iliustruojami tapybos istorijos pavyzdžiais. Tapybą jis suvokia ne kaip išorinių supančio 
pasaulio pavidalų vaizdavimą, o perteikimą šio pasaulio viduje slypinčios dvasios. Siekdamas 
pagrįsti savo poziciją, Huang Binhong pasitelkia teoriją apie tris skirtingas tapybos rūšis. Pir- 
moji „remiasi kraštutiniu panašumu. Tai ne kas kita kaip šlovės vogimas pasitelkiant apgaulę. 
Antroji remiasi kraštutiniu panašumo pažeidimu, kai prisidengiant „idėjos esmės išraiška“, 
kaip sakoma, „Žuvies akis pateikiama vietoj deimanto“. Ir čia mes paprastai susiduriame su 
apgavimu vardan neužsitarnautos šlovės. Ir tik trečios rūšies tapybą, kurioje kraštutinis pa- 
našumas derinasi su kraštutiniu panašumo pažeidimu, galima pavadinti tikru menu“ (Huang 
Binhong, 1969, p. 496). 

Huang Binhong kviečia mokytis iš gamtos ir visada nešiotis tapybos priemones, kad 
išvydus neįprastus įstabius gamtos reiškinius būtų įmanoma pasidaryti jų darbinius štrichus 
ir kartu išsaugoti atmintyje. Sudėtingiausias menininko uždavinys - paveikslo neperkrovimas 
antraeilėmis nereikšmingomis detalėmis, iš jo apibendrinimo galios išplaukiantis vaizdinių 
sistemos apibendrinimas. 


Tautinių dailės tradicijų sklaida Oi Baishi kūryboje 


Greta Xu Beihong, ryškiausia kinų šio laikotarpio tapybos ir kaligrafijos figūra buvo Qi Baishi 
(1864-1957), kuris aktyviai reiškėsi ir dailės teorijos srityje. Per savo ilgą gyvenimą nuėjo neįtikė- 
tinai didelį dvasinio ir tapybinio tobulėjimo kelią nuo naivokų kupinų valstietiškos pasaulėjautos 
ankstyvųjų darbų iki brandos tarpsniui būdingų ryškiai individualaus stiliaus šedevrų, kurie meta 
iššūkį didiesiems praeities kinų tapybos meistrams. Jo kelias iš skurdžios valstietiškos aplinkos 
į meno pasaulį buvo nelengvas, teko mokytis staliaus amato, vėliau gaminti miniatiūrinius 
meno dirbinius, kurie padėjo jam pakliūti tobulinimuisi pas pripažintus šios srities meistrus. 

Tai labai įvairiapusis kūrėjas, kuris reiškiasi įvairiose kūrybinės veiklos srityse: mažosios 
skulptūros raižyboje, antspaudų raiZyme, poezijos, kaligrafijos, tapybos kūrime. Jis yra daugiau 
nei trijų tūkstančių eilių autorius. Tačiau Vakaruose Qi Baishi yra pirmiausia žinomas kaip 
tapytojas ir kaligrafas. 

Savo autobiografjoje Qi Baishi kaip svarbų posūkio tašką prisimena didžiulį įspūdį pali- 
kusią pirmą pažintį su garsiąja Wang Gai parengta trijų tomų tapybinės estetikos enciklope- 
dija „Apmąstymai apie tapybą iš garstyčios grūdo dydžio sodo“, kurios studijos suteikė jam 
teorinių, praktinių, techninių žinių dailės srityje. Jis pusę metų studijuoja ir kopijuoja šioje 
knygoje atspausdintų paveikslų motyvus, o atskirus vaizdinius naudoja savo drožiniams. Tai 
pirmas nepaprastai svarbus jo tolesnei kūrybinei evoliucijai postūmis, išsamesnė pažintis su 
turtinga tautos profesionalios tapybos tradicija. Jaunystėje jis, be medžio dirbinių, tapė freskas 
budistinėse ir daoistinėse šventyklose, kur bendraudamas su daoizmo adeptais jsisamonino 
daoistinę pasaulėjautą. Taigi jo vėlesnei kūrybai būdingas išskirtinis dėmesys gamtai ir įvai- 
riausioms jos gyvybės apraiškoms: gyvūnams, paukščiams, vabzdžiams, žuvims, augalams, 
pagarbus požiūris netgi į menkiausias gyvybes formas. 

Iki 35 metų Qi Baishi nebuvo išvykęs toliau nuo gimtųjų apylinkių, tačiau pagirtas vie- 
no iškilaus tapybos meistro, vis daugiau dėmesio skiria peizažo ir „gėlių ir paukščių“ žanro 
tapybai. Pagrindinis jo susižavėjimo objektas ir kūrybinių ieškojimų tapyboje išeities taškas 
yra spontaniškumu dvelkiantys daoizmo adeptu Xu Wei, Zhu Da ir Shi Tao tapiniai. Suvokes 
savo tapytojo misiją jis toliau reiškiasi kaip tiesioginis spontaniškos į liaudiškumą nukreiptos 
tapybos tradicijos atstovas, kuris ypatingą dėmesį skiria techniniam tobulėjimui ir įvairių kinų 
ankstesnės dailės laimėjimų įsisavinimui. „Mene, - tarsi dėstydamas savo gyvenimo principus 
sako jis, - reikia mokytis kuklumo. Kuklumas, atneš savo teigiamus rezultatus [...] Tik tas, kuris 
tai supras, gali laikyti save tikru meistru“ (Oi Baishi, 1969, p. 509). Ir greta paaiškina: „Mano 
tapyba ne susijusi su kokia nors mokykla. Šlovės troškimas man svetimas. Džiaugsmingumas - 
ir tik. Jei mane koneveikia, praleidžiu tai pro ausis“ (Oi Baishi, 1969, p. 509). Kuklumas ir 
neįtikėtinas darbštumas, atkaklus didžiųjų praeities meistrų kūrinių studijavimas, neblėstantis 
noras ir sugebėjimas nuolatos mokytis, tobulinti ir plėsti savo meninės išraiškos priemonių 
paletę - visa tai ir padėjo atsirasti unikaliam kinų dailės fenomenui, kuriam pavyko organiškai 
sulieti į vieningą visumą klasikinės ir modernėjančios šiuolaikinės kinų dailės bruožus. 

Nestokojančio potėpio meistriškumo savito stiliaus Oi Baishi paskelbimas didžiu „liau- 
dišku dailininku“, jau negali atgaivinti didžių kinų intelektualų išpuoselėtų tapybos tradicijų. 
Jo kūryboje vyrauja kelios dažniausiai daoizmo pasaulėžiūros padiktuotos pagrindinės temos: 
kelionėse nutapytų įvairių tėvynės regionų vaizdai, kaimo gyventojų buities motyvai ir įvairūs 
iš neišsemiamos gamtos pasaulio pasisemti gyvūnų, paukščių, vabzdžių, augalų motyvai. Jis 
remiasi populiariu iš daoizmo pradininko Laozi išplaukiančiu estetiniu principu, kad absoliutus 
tobulumas panašus į netobulumą. Kaip ir dauguma daoizmo estetikos principus išpažįstančių 
tapytojų jam svarbiausia meno kūrinyje buvo „dvasios“ (shen) ir „gyvybinės energijos“ (gi) 
perteikimo idėjos. Oi Baishi įsitikinęs, kad menininkas prieš pradėdamas kurti pirmiausia turi 
susikurti būsimo kūrinio idėją, o jos praktinis įgyvendinimas savo meno subtilybes pažįstančiam 

garséja kaip bambuko tapybos meistras. 

Qi Baishi tapybos stilius, nepaisant 
nueito ilgo ir sudétingo gyvenimo kelio, 
nedaug keičiasi. Jis nuolatos tapo tuos 
pačius, dažnai vakariečio akims atrodan- 
čius nereikšmingus, iš gamtos pasaulio 
pasisemtus motyvus, žmonių kasdienio 
gyvenimo buities scenas. Jo meninės iš- 

Qi Baishi. Krevetės. 1925 m. Tušas, popierius raiškos priemonių paprastumas ir stiliaus 

glaustumas rodo akylaus dailininko suge- 

bėjimą paprasčiausiuose motyvuose išryškinti tikro meistro kūriniams būdingą apibendrinimo 

gelmę. Jo daugelio tapinių išplautų kontūrų tarsi atsitiktinių spalvinių plotų formos dvelkia 
emociniu imlumu ir kūrybos akto spontaniskumu. 

Dailininkas mąsto ir pateikia daug subtilių rekomendacijų peizažo tapybos meistrams. 
Šiame ypatingo subtilumo reikalaujančiame tapybos žanre, jo įsitikinimu, „dailus potėpis“ 
turi harmoningai sąveikauti su „šiurkščiu, nelygiu, grublėtu potėpiu“. „Dailus potėpis“ per- 
teikia judėjimą, vidinio dvasios prado virsmus, o „šiurkštus“ nutiesia ryšius su senove. Tarp 
kitko tai būdinga ir pačiai gamtai, kuriai svetimos visos atsitiktinumo ir miglotumo apraiškos“ 
(Qi Baishi, 1969, p. 513). Kruopštų tapymo stilių jis vaizdžiai lygina su švelniais jaunuolio ir 
merginos jausmais, o „šiurkščiame“ regi stebuklingus aistringo meilės pasimatymo virsmus“ 
(Qi Baishi, 1969, p. 513). 

Oi Baishi tapiniams būdingas asociatyvus tikrovės suvokimas, jis ieško naujų požiūrių į 
tradicinės kinų dailės motyvus, daug dėmesio skiria įvairioms tų pačių temų ir motyvų inter- 
pretacijoms. Jo kuriamos meninės formos dažnai praranda aiškų apibrėžtumą ir realumą, jos 
tarsi balansuoja tarp tikrovės ir iliuzijos. Iš čia plaukia gimsta neprilygstamas dailininko tapymo 
stiliaus originalumas. 

Savo estetinėje teorijoje dailininkas atsiskleidžia kaip brandi asmenybė, giliai suvokianti 
esmines menininko santykių su jį supančiu pasauliu ir meninės kūrybos proceso problemas. 
Tikroje tapyboje, jo įsitikinimu, turi skleistis galinga potėpio energijos jėga, kuri privers 

džiaugsmingai plakti žiūrovo širdį. Kalbėdamas apie tikro meno kūrimą Qi Baishi teigia, kad 
didis dailininkas nepradeda dirbti tol, kol tai, ką išvysta akimis, nesuranda atgarsio jo širdyje. 
Jis prisipažįsta, kad prieš kurdamas paveikslą, pirmiausia peržiūri kuo daugiau klasikinės tapy- 
bos originalų, o „vėliau, atmetęs įprastines schemas, kuriu nežinomą iki manęs, savo tapybinę 
formulę“ (Qi Baishi, 1969, p. 511). Stebėdamas ir analizuodamas kitų didžių tapytojų kūrinius 
jis sako, kad ne kopijuoja, o tik mokosi iš kitų. „Savaip mokydamasis aš suvokiu skambesį, 
dvasinį teptuko ir tušo ritmą, o į išorinį panašumą, yra jis ar ne - aš į tai nekreipiu dėmesio“ 
(Gi Baishi, 1969, p. 512). 

Todėl ir didieji praeities dailės meistrai įdėmiai studijavo kitiems neregimas daiktų ir 
gamtos reiškinių prasmes, daug laiko praleisdavo kontempliuodami. Amatininkai, kuriems 
stinga atsakingo ir mąslaus požiūrio į kūrybą, dažnai pasitenkina tik paviršutinišku kokio nors 
klasiko stiliaus imitavimu ir tapo tai, ko jo akys iš tikrųjų niekuomet iš esmės neregėjo. Tokia 
nuostata, Oi Baishi įsitikinimu, kuria paveikslus, kuriems visiškai svetimas tikroviškumas, 
o atsiranda tik išorinis panašumas, kuris neturi nieko bendro su menui būdingų dvasinių 
impulsų perteikimu. 

Vienu sudėtingiausių tapytojo uždaviniu jis laiko didžiosios tapybos paslapties pažinimą - 
surasti sunkiai apčiuopiamą ribą tarp panašumo ir nepanašumo. Perdėtą panašumą jis laiko 
neleistinu koketavimu su prasto skonio miesčioniais, o nepanašumą - apgavyste. „Senovės 
meistrų kūriniuose panašumas, - sako jis, - yra už tiesioginio panašumo ribų, aukščiausia 
harmonija, natūralumas. Todėl juos priskiria „neįprastų paveikslų“ grupei“ (Oi Baishi, 1969, 
p. 509). Meno esmė visuomet siejasi su labai sudėtingo uždavinio ne išorinio, o vidinio panašu- 
mo išgavimu. „Mano nutapytos krevetės ir tos, įprastinės, kurias galima išvysti gamtoje, - sako 
jis, - yra skirtingos. Aš siekiu ne išorinio, o vidinio panašumo. Todėl nutapytos krevetės atrodo 
gyvomis“ (Oi Baishi, 1969, p. 510). Būtent galingas dvasinis ir energetinis užtaisas yra vienas 
ryškiausių skiriamųjų šio didaus tapytojo kūrybos bruožų, sąlygojusiu jo pripažinimą įvairiose 
pasaulio šalyse. Jo meninių pasiekimų mastelį atspindi tas faktas, kad pagal 2011 m. įvairių 
šalių aukcionuose parduodamą vertę jo kūriniams tenka antra vieta po jo tautiečio genealaus 
Zhang Dagian ir gerokai lenkia neprilygstamą Vakarų modernistinės dailės korifėjų P. Picasso. 


Xu Beihong universalumas 


Kita reikšminga šio laikotarpio daoistinių estetinių idealų suformuota tapybos, kaligrafijos ir 
vaizduojamosios dailės estetikos figūra yra Xu Beihong (1895-1953). Jo kūryboje savitai susi- 
pina tradicinės kinų dailės ir Vakarų tapybos principai. Nors daug studijavo ir puikiai pažino 
prancūzų modernios dailės tradiciją, tačiau įkvėptas gamtos grožį aukštinančios daoizmo 

estetikos skelbė būtinybę grįžti prie tautinės dailės tradicijų ištakų bei kinų tradicinės tapybos 
stiliaus. Daoizmo estetikos tradicijų poveikis jo kūryboje skleidžiasi pirmiausia gamtos pasaulio 
įvairiausių apraiškų sureikšminimu, perėjimu ir tolesniu plėtojimu šiai tradicijai įprastų motyvų 
bei išpažinimu pamatinių šios spontaniškumą aukštinančios krypties kūrybos principų. Jam 
kaip ir kitiems daoizmo estetikos šalininkams labai svarbus „gyvybinės energijos“ (gi) principo 
perteikimas, kuris akivaizdus jo sukurtuose pamėgtuose gyvūnų, ypač arklių, vaizdiniuose, iš 
kurių tiesiog skleidžiasi jėga, temperamentas. Jis kaip ir daoizmo estetikos adeptai nuolatos 
pabrėžia, kad pagrindinis menininko mokytojas, iš kurio jis turi semtis įkvėpimo, yra Gamta. 
Xu Beihong sukuria gausybę gamtos apraiškų grožio įkvėptų įvairaus tiek tradicinio kinų, tiek 
ir Vakarų tapybos stilių kūrinių, grafikos, mažosios plastikos, knygų iliustracijų ir teorinių 
veikalų, kuriuose teoriškai grindžia tautinių dailės tradicijų išsaugojimo ir modernizavimo 
būtinybę. Remdamasis tūkstantmetėmis kinų estetikos ir meno tradicijomis Xu Beihong at- 
sakingai žvelgia į menininko misiją. Jo poziciją puikiai iliustruoja tradicinius kinų menininkų 
priesakus perfrazuojantys šie dailininko žodžiai: „Kiekvienas dailininkas privalo turėti ne tik 
realų ir tvirtą meninį pagrindą, tačiau ir perskaityti tūkstančius tomų knygų, pereiti tūkstančius 
kilometrų kelių, plačiai atverti savo širdį ir užpildyti ją tūkstančių daiktų, su didžiuliu kantru- 
mu ištyrinėti šiuos daiktus ir suprasti objektyvius gyvenimo dėsnius. Tik taip galima pasiekti 
idealų ir subtilų gamtos vaizdavimą, priartėti prie meno aukštumų“ (Postrelova, 1987, p. 5). 

Gimęs provincijoje dailininko šeimoje nuo vaikystės tėvo vadovaujamas ir privačiai mo- 
kydamasis gauna gerą tradicinį kaligrafijos ir tapybos išsilavinimą 1912 m. atvyksta į Šanchajų, 
kur studijuoja Vakarų kultūrą, prancūzų kalbą ir prancūzų tapybos mokyklą. Nuo 1912 m. 
dėsto tik ką įkurtame Šanhajaus „Vaizduojamųjų menų institute“, kuriame po dviejų metų 
atidaromas „tradicinės kinų tapybos“ arba „tautinės tapybos“ (guohua) priešpriešinamos 
Vakarų aliejinei tapybos skyriui, kuriam jis vadovauja. 

1917 m. dailininkas išvyksta tobulintis į Japoniją, grįžęs dėsto dailę Pekino universitete. 
Gavęs Cai Yuanpei rekomendaciją 1919 m. aštuoniems metams išvyksta į Paryžių, kur dėl 
lėšų stygiaus trumpai studijuoja l'École nationale supérieure des beaux-arts, o piešimo kursus 
lanko Acadėmie Julian. Jis labiausiai domisi Vakarų Europos realistinės dailės tradicijomis. 
Vėliau tęsia savo studijas Vokietijoje, lankosi kitose Vakarų Europos šalyse, kuriose išsamiau 
susipažįsta su Vakarų dailės tradicijos įvairove. Grįžęs 1927 m. į Kiniją užima įvairius postus 
Nankino universitete, o Šanchajaus Vaizduojamųjų menų universitete eina tapybos katedros 
profesoriaus pareigas. Pastarąjį uždarius pradeda vadovauti Vakarų dailės katedrai Šanchajaus 
Dailės institute, kuris vėliau pervadinamas į Dailės akademiją. Dėstydamas įvairiuose šalies 
dailės institucijose aktyviai reiškiasi kaip dailininkų profesinio rengimo sistemos reformos 
šalininkas, skelbia Vakarų tapybos tradicijų dėstymo būtinybę aukštosiose dailės mokyklose. 
1933 m. lankosi Europos šalių muziejuose. Ketvirtajame dešimtmetyje jis organizuoja didžiulę 

kiny dailés paroda ParyZiaus Musée de l'Orangerie, kuri tampa svarbiu Zingsniu, skatinanciu 
kiny dailininky suartéjima su Vakary dailés tradicijomis. 

Skirtingai nei Qi Baishi, kurio küryba plétojasi kiny daoistinés tapybos tradicijos nubréz- 
tuose rėmuose, Xu Beihong kūriniuose regimas noras praturtinti ja Vakarų dailės laimėjimais ir 
kartu išplėsti galimybių ribas, įvedant naujus plastinius kūrybos principus ir meninės išraiškos 
priemones. Nors Xu Beihong studijuodamas dailę praleidžia pagrindiniame modernistinio 
meno centre Paryžiuje ir kituose Vakarų Europos meno centruose 8 metus, kai parodų salėse 
triukšmingai skleidžiasi modernistinio meno epopėja, tačiau dailininką modernistų ieškoji- 
mai menkai domina. Jo pagrindinis dėmesio objektas yra klasikinė Antikos ir Vakarų dailė 
su kuria jis artimiau susipažįsta lankydamasis Luvre ir kituose klasikinio meno muziejuose. Jį 
daugiau traukia realistinė Vakarų dailės tradicija. Jis yra vienas pirmųjų Kinijoje dailininkų, 
kuris pradeda tapyti aliejumi iš natūros. Tačiau vis dėlto Xu Beihong labiau vertina monoch- 
rominę tapybą, kuri nesuteikia dailininkui galimybės slėptis po išoriniais spalviniais efektais, 
o apnuogina tikrą jo meistriškumo lygį, paakina vaizdžiai pademonstruoti visą savo talento 
jėgą. Remdamasis šia su daoizmo estetikos principais susijusia nuostata, jis dažniausiai kuria 
monochrominius, kartais vos paspalvintus paveikslus. 

Sugrįžęs į tėvynę Xu Beihong siekia apjungti tautines daoistines ir Vakarų realistinės 
dailės tradicijas ir suformuoti savitą į niekieno kito nepanašų individualų stilių. Jis kritiškai 
žvelgia į pastarųjų kelių šimtmečių kinų dailės raidą. Lygindamas su didžiųjų praeities meistrų 
dvasiniais skrydžiais teigia, kad per pastaruosius du šimtus metų šalyje nebuvo didžių vertų 
dėmesio tapytojų, todėl tapytojai paskendo akademiniame formalizme. Savo idealą vienintelį 
vertu dėmesio XIX a. tapytoju jis laiko Ren Yi, plačiau žinomą Ren Bonian (1840-1896) vardu, 
kurį vertina ne tik dėl darbštumo, subtilaus kolorito jausmo, kūrybinių polėkių drąsos, įvairių 
jo kūriniams būdingų kompozicinių sprendimų, tačiau, svarbiausia, sugebėjimo nutraukti 
ryšius su išsigimstančios akademinės dailės tradicija ir išryškinti gaivališkos dvasios kupino 
stiliaus individualumą. 

Šis savito individualaus kelio naujų formų remiantis tautinio meno tradicijomis ieško- 
jimo leitmotyvas persmelkia visą Xu Beihong kūrybą, verčia jį nerti į ieškojimus įvairiomis 
kryptimis. Šiuo aspektu žvelgiant, jis yra vienas universaliausių daoizmo estetikos įtakotų, 
nuolatos eksperimentuojančių, tačiau atpažįstamų savo individualiu galinga energija dvel- 
kiančiu stiliumi dailininku. Paskirus Vakarų realistinės dailės elementus jis tarsi pajungia 
įvairiems tradiciniams kinų dailės kanonams, drąsiai plėsdamas jų ribas. Vadinasi, pažintis su 
Antikos ir Vakarų klasikine daile Xu Beihong nepaverčia banaliu vakarietiškos dailės tradicijų 
imituotoju, o padeda kūriniuose išplėsti daoistinės dailės tradicijos galimybes kinų dailės 
tradicijos nubrėžtuose rėmuose. Ši tapytojo nuostata skatina naujų neodaoistinių tendencijų 
kinų tapyboje įsigalėjimą, daugybę tradicinio stiliaus kūrinių atliktų ne tradicine maniera. 

Xu Beihong. Du arkliai. XX a. vid. 


"Tušas, popierius 


Šiuo aspektu žvelgiant Xu Beihong yra vienas ryškiausių 
tradicinės kinų tapybos reformatorių, siekiančių įkvėpti 
į neodaoizmo tradiciją modernumo dvasią ir išplėsti jos 
meninės išraiškos priemonių amplitudę. 

Xu Beihong kuria įvairiuose daoizmo estetikos ša- 
lininkų pamėgtuose tapybos žanruose, tačiau pirmiausia 
išgarsėja savo intelektualų tradiciją plėtojančiais peizažais, 
žuvis, krevetes, įvairius gyvūnus vaizduojančiais paveiks- 
lais. Jo animalistinio žanro kūriniuose išlieka daug anks- 
tesnei kinų dailės tradicijai būdingo simbolinio vaizdinių 
kodavimo elementų. Dailininkas ypatingą dėmesį skiria 
gamtos pasaulio studijoms ir kviečia dailininkus įdėmiai 
stebėti gyvūnų judesius, jų nuotaikų kaita, nesižavėti juos 
tapant įvairiomis detalėmis ir smulkmenomis, o pirmiausia 
dėmesį sutelkti į dvasinio panašumo perteikimą. Myli- 
miausias jo gyvūnų tapybos objektas yra žirgai, kuriuos 
vaizduoja įvairiais pavidalais, judesyje ir rimtyje su didžiule 
ekspresyvaus potėpio jėga. Xu Beihong prisipažįsta, kad 
įdėmiai studijavo arklių anatomiją, padarė tūkstančius 
žirgų piešinių eskizų. Jis pagrįstai laikomas Kinijoje nepri- 
lygstamu šios srities meistru. 

Tačiau greta ekspresyvių įvairius gyvūnus vaizduojan- 
čių paveikslų, Xu Beihong garsėja ir kaip subtilus peizažo 
meistras. Ypač puikūs jo išplautų formų Yuan dinastijos 
laikų kūrinius primenantys emocinę neužpildytos erdvės 
poveikio galią išryškinantys peizažai. Iš šios pakraipos kū- 


rinių pirmiausia verta išskirti jo, sukurtą tradicine maniera tušu popieriuje nutapytą šedevrą, 


„Pavasario lietus Lindžian upėje“ (1937). Jame vaizduojamas Yuan dinastijos tapybos meistrų 


pamėgtas žvejo valtyje motyvas. Čia taip pat subtiliai sprendžiamos erdvės ir kompozicijos 


problemos, tačiau skirtingai nei didieji praeities peizažo tapybos meistrai jis remiasi ne liniji- 


niu piešiniu, o spontaniškais išplaukiančių formų kontūrais, jų muzikaliu žaismu ir skirtingo 


intensyvumo sugretinamais kolorito registrais. Meistriška kaligrafiška Xu Beihong tapymo 


technika ir išlavintas kompozicijos jausmas atsiskleidžia jo įvairiuose krevetes vaizduojan- 


čiuose paveiksluose. 


Po 1949 m. revoliucijos Xu Beihong tapybos stilius ima keistis. Jis tampa vienu ryškiau- 


sių „revoliucinio realizmo“ atstovu, eina Dailės akademijos Pekine rektoriaus (1949-1953) 

pareigas, tampa nacionalinés meno darbuotojy asociacijos vadovu. Tuomet jo küryboje 
ženkliai stiprėja realistinės ir natūralistinės tendencijos, augantis dėmesys kruopščiam detalių 
išbaigtumui susilpnina jo ankstesniems kūriniams būdingą ekspresyvumą ir emocinį įtaigumą. 
Dailininko kūriniuose blėsta spontaniškumas. 

Retrospektyviai žvelgiant į Xu Beihong nueitą kūrybos kelią galima apibendrinti, kad 
visą gyvenimą šis reto produktyvumo dailininkas atkakliai mokosi. Atkakliu darbu įgytas 
išsilavinimo universalumas, nenuilstamas savito stiliaus ieškojimas suteikia jam galimybę 
išvysti ankstesnėje dailėje ir mus supančiame pasaulyje kitiems nepastebimus būties aspektus, 
pripildyti kūrinius kinų dailės tradicijai būdinga poezijos dvasia. Akivaizdu, kad, nepaisant 
vėlyvajam kūrybos etapui būdingos duoklės ideologiniams reikalavimams, jei vertinsime 
dailininko kūrybą visumoje, turime pripažinti, kad didžias tautines tapybos tradicijas plė- 
tojančiuose Xu Beihong kūriniuose regime europeizavimo ir naivaus revoliucinio realizmo 
pėdsakus, tačiau jie yra neatsiejama besiplečiančios ir praturtinamos naujomis spalvomis kinų 
dailės tradicijos dalis ir skirtingų tradicijų tarpusavio praturtinimo pavyzdys. 


Zhang Dagian genijus ir tradicijos galia 


Įtakingiausia ne tik XX a., tačiau ir pastarųjų dviejų šimtmečių kinų tradicinės dailės figūra yra 
peizažo tapybos meistras, kaligrafas, poetas, aistringas senosios dailės kolekcionierius, auto- 
ritetingas ekspertas, palikęs savo teorinius apmąstymus apie dailę Zhang Dagian arba Chang 
Dai - chien (1899-1983). Jo kūriniuose išsiskleidęs amžiais kauptas tradicinės kinų tapybos 
potencialas savitai transformuojasi ir įgauna naują suaktualintą pavidalą. Šis unikalaus talento 
dailininkas patiria sudėtingą kūrybinės evoliucijos kelią, kurio pradžioje remiasi didžiųjų kinų 
peizažo tapybos meistrų kūryba, vėliau integravęs čanbudistinės Magao sieninės tapybos prin- 
cipus, suformuoja savitą neįtikėtinai plačios kūrybinės skalės stilių, kuris pelno pripažinimą 
pasaulyje ir turi įtakos Vakarų ekspresionistinės ir abstrakčios dailės raidai. 

2011 m. Zhang Dagian ir kitas kinų tradicinės dailės korifėjus Qi Baishi pagal savo kū- 
rinių pardavimo kainą aukcionuose nukonkuruoja dailės rinkoje anksčiau tris metus lydera- 
vusį Picasso ir tampa brangiausiai pasaulyje aukcionuose parduotų kūrinių autoriais: Zhang 
Dagian - 505 milijonai dolerių, o Qi Baishi - 445, P. Picasso - 312 milijonų dolerių. (Picasso 
détróné par deux peintres chinois, 2012, p. 12). Šis menkai žinomas dailės mylėtojams faktas 
liudija apie esminius pokyčius, išryškėjusius ne tik dailės rinkoje, tačiau ir apie gilesnes slinktis 
pasaulinės dailės istorijos sampratoje. 

Būsimas kinų dailės genijus gimė svarbiame kinų Sičuano provincijos kultūros centre, 
Neidziange, neturtingoje meno vertybes puoselėjančioje šeimoje. Greta miesto esančiuose 

kalnuose formavosi viena jtakingiausiy daoizmo pakraipu, todél ir miesto dailininky aplin- 
koje tradiciškai vyrauja daoistiné pasaulėžiūra, kurios poveikį nuo jaunystės patiria ir būsimas 
dailininkas. Pirmas į meno studijas šeimoje pasineria vyresnysis brolis Zhang Shanzi, kuris 
anksti reiškiasi kaip talentingas kaligrafas. Pradžioje unikalių gabumų dailei vaikas mokosi 
vadovaujamas motinos, vėliau privačioje mokykloje dirbusio mokytoju minėto brolio priežiū- 
roje. Pastarasis, regėdamas vaiko aistrą piešimui, imdavo jaunėlį į įvairius su menu susijusius 
renginius. Dar mokykloje norėdamas padėti skurstančiai šeimai išskirtiniais gabumais kali- 
grafijoje pasižymintis paauglys atlieka įvairius su kaligrafiniais užrašais susijusius užsakymus. 

1917 m. brolis Zhang Shanzi (jis vėliau išgarsėja savo gyvūnus, ypač tigrus vaizduojan- 
čiais paveikslais), slapstydamasis nuo represijų po dalyvavimo protesto renginiuose prieš 
Yuan Shikai valdžią, pasiima jaunėlį į Japoniją. Norėdamas praplėsti brolio dailės akiratį jis 
senojoje Japonijos sostinėje Kiote skatina domėtis japonų tapybos meistrų kūriniais muziejų ir 
vienuolynų kolekcijose. Daugybės dailės gildijų prisodrintame mieste technologiniais dalykais 
besidomintis jaunuolis susipažįsta su japonų dailininkų naudojamomis darbo medžiagomis, 
kūrybos priemonėmis, o lankydamasis japonų dailininkų gildijose įsisavina įvairias tradicines 
Japonijoje susiformavusias vaizduojamosios dailės ir tekstilės dažų technikas bei metodus. 

Grįžęs 1919 m. po studijų Japonijoje į tėvynę Šanchajuje dėsto krikščioniškoje mokykloje 
ir kartu savo dailės profesinius įgūdžius tobulina vadovaujamas dviejų garsių vietos dailininkų 
Zeng Xi ir Li Ruiqing. Jų paakintas gilinasi į praeities didžiųjų meistrų kaligrafiją, poeziją, 
tapybą, kopijuoja jų kūrinius. Daugiausiai dėmesio skiria dviejų ekscentriškos dailės atstovų 
Shitao ir Zhu Da kūrinių studijoms ir ilgainiui tampa geriausiu šių dailininkų kūrybos žinovu. 
Labiausiai jis žavisi Ming ir Qing dinastijų valdymo laikų individualistais, daug kopijuoja bei 
interpretuoja Tang Yin, Chen Hongshou ir Shitao kūrinius. Jaunojo tapytojo kūrybinis stilius 
darosi toks panašus į savo pagrindinio įkvepėjo, kad neretai ankstyvajame kūrybinės evoliucijos 
tarpsnyje jis dailininkų aplinkoje netgi vadinamas „naujuoju Shitao“. 

Po jaunąjį dailininką sukrėtusios mylimos sužadėtinės mirties 21 metų jis pasirenka 
čanbudistinio vienuolio gyvenimo kelią ir perėmęs vieno iš budistinio panteono dievų Dagian 
vardą, pasineria į budistinių kanoninių tekstų ir dailės kūrinių studijas, rašo eiles (kurių savo 
gyvenime sukuria per 1000). Netrukus nusivylęs griežtai reglamentuotu vienuolišku gyvenimo 
būdu jaunuolis palieka vienuolyną, tačiau, išsaugojęs „Dagian“ vardą, sugrįžta į pasaulietinį gy- 
venimą. Susižavėjęs tradicinio stiliaus peizažais pasišvenčia tapybai ir kaligrafijai, kurios tampa 
pagrindiniu jo pragyvenimo šaltiniu. 1920-ųjų metų pabaigoje iš Šanchajaus atvyksta į Pekiną, 
kur vadovaujamas garsių mokytojų toliau sparčiai tobulėja ir atlieka įvairius prekybininkų ir 
šventyklų vadovų užsakymus, pradeda pardavinėti savo kaligrafijos ir tapybos kūrinius, tai ir 
tampa pagrindiniu jo pragyvenimo šaltiniu. Pekine suartėja su tautinės pakraipos dailininkais, 
ypač intelektualų dailės šalininku Pu Xinyu, kuris turi poveikį Zhang Dagian pasaulėžiūrai ir 

tradiciniams estetiniams požiūriams, skatina susidomėjimą nuo vaikystės artimais natūralios 
gamtos grožį šlovinančios daoistinės estetikos principais. Kartu su Pu Xinyu jis kuria bendrus 
darbus, kurie dailininkų aplinkoje gauna pavadinimą „Pietų Zhang ir Šiaurės Pu“. Ši sparnuota 
frazė vėliau kinų dailininkų aplinkoje plačiai vartojama žymint dviejų itin dvasiškai artimų 
menininkų bendrus kūrinius. Kurį laiką dailininkas klajoja po šalį, tobulinasi kaligrafijos ir ta- 
pybos srityse, ieškodamas savito stiliaus. Jo kūryboje vis akivaizdesniu darosi spartus profesinis 
tobulėjimas, iškeliantis jauną dailininką į žymiausių to meto tradicinės pakraipos tapytojų gretą. 

1925 m., padedamas turtingos bankininkų šeimos, Zhang Dagian surengia pirmą savo 
personalinę parodą Šanchajuje, kurioje eksponuoja per šimtą darbų, jie sėkmingai išpar- 
duodami. Tai dailininko šlovės nacionaliniu mastu pradžia, jis savo įvairiapusio talento jėga 
lyginamas su kitu XX a. kinų dailės korifėjumi Oi Baishi. Finansinė parodos sėkmė ir nauji 
pelningi užsakymai suteikia Zhang Dagian galimybę atsiduoti nuo jaunystėje išryškėjusiai 
kolekcionavimo aistrai. Jo kolekcijoje susikaupia daug didžių praeities meistrų kūrinių, iš 
kurių įdėmiai studijuodamas jis mokosi teptuko valdymo technikos subtilybių. Ypač didžia- 
vosi savo Ming ir Ging dinastijos laikų peizažo tapybos meistrų kūriniais, iš kurių labiausiai 
vertino Shitao paveikslus. 

Nuo 1927 m. Zhang Dagian vis dažniau tapo gamtoje. Tuomet jis susiruošia į pirmą 
didžiulį įspūdį palikusią kelionę į Huang kalnų atokiausias vietas, kurios stulbina jį prieš akis 
atsiveriančiais didingais kalnų virtinių, tarpeklių, upių ir upelių slėnių vaizdais. Šie vaizdai vėliau 
jį persekioja visą gyvenimą ir tampa mylimais jo peizažų motyvais. Vėliau dailininkas dar tris 
kartus grįžta į šią jam sakraline tapusią dvasingą įstabaus gamtos grožio erdvę. Tarsi apsvaigęs 
nuo sąlyčio su gamtos didybe ir grožiu teikiamo būties pilnatvės ir dziaugsmingumo jausmo 
kuria daugybę įstabių peizažų šlovinančių šios dailininkų pamėgtos Kinijos dalies gamtos grožį. 
Persmelktas daoistinės pasaulėjautos dailininkas dievina įvairiausias gamtos apraiškas; tapo 
gėles, medžius (spygliuočių medžių tapymo srityje jis yra neprilygstamas meistras), vabzdžius, 
žuvis, paukščius, kalnus, upes. 

1929 m. Zhang Dagian jau kaip žinomas tradicinės tapybos atstovas lydi didžiulę nuo 
Tang iki Ming imtinai kinų didžiųjų tapybos meistrų parodą į Japoniją. 1930 m. įsteigia savo 
dailės mokyklą, daug dėmesio skiria senųjų meistrų kūrinių studijoms ir jų darbų kolekcio- 
navimui. 1933 m. jis eksponuojasi kinų dailininkų pirmojoje parodoje Paryžiuje, 1934 m. 
lankosi Japonijoje ir Korėjoje, eina Nankino universiteto Dailės fakulteto profesoriaus pareigas. 
Tačiau netrukus atsistatydinęs iš jų vėl išvyksta į pamėgtus Huang kalnus ir Longmen olas, 
kuriose studijuoja senosios čanbudistinės sienų tapybos pavyzdžius. Lygiagrečiai daug kuria, 
eksponuojasi parodose Nankine, Šanchajuje, Pekine (kartu su Fang Jiekan), Tiandzine ir kitur. 
Prieškario metai - tai daugybės jo parodų įvairiuose kinų miestuose, Paryžiuje, Londone bei 
kituose užsienio kultūros centruose metas. 

Išgarsėjęs Šanchajuje dailininkas po 1934 m. įsikuria sostinėje Pekine, kuris, lyginant su 
tarptautiniais kultūros centrais Šanchajumi ir Kantonu, yra miestas, kuriame gilesnes šaknis 
yra suleidusi šimtmečiais imperatorių rūmų remiama tautinė dailės tradicija. 1936 m. išeina 
naujas Zhang Dagian kūrinių rinkinys, kurio pratarmėje kinų tradicinės dailės korifėjus Xu 
Beihong įžvalgiai pavadina savo kolegą „paskutiniųjų penkių amžių genijumi“. Zhang Dagian 
iš tikrųjų suformuoja savitą kūrybinį stilių ir pasiekęs savo kūrybinės evoliucijos epogėjų tampa 
garsenybe, kurios šlovė išplinta visoje šalyje. 

1938 m. dailininkas grįžta į tėvynę Sičuano provinciją. Prasidėjus japonų agresijai ir sve- 
timšaliams kariams okupavus rytinę šalies dalį, japonai, vertinę dailininko talentą, siūlo Zhang 
Dagian atsakingus dailės institucijų postus, tačiau gavę neigiamą atsakymą apriboja jo veiklą 
namų areštu. Tuo metu dailininkas daug dėmesio skiria monumentalios Tang ir Song epochų 
peizažo tapybos studijoms. Jų pėdsakas yra ryškus vėlesnėje dailininko kūryboje. Po Pekino 
okupacijos išvyksta į prancūzų koncesiją Tiandzine, vėliau į Honkongą. Kartu su Xu Beihong 
ir broliu Zhang Shanzi čia jie kuria patriotinius kūrinius nukreiptus prieš japonų agresiją. 

Zhang Dagian yra laisvo kupino galingos kūrybinės energijos ir kartu griežtos vidinės 
disciplinos kūrėjo tipas, kuris aiškiai suvokia savo kūrybinę misiją, pats formuoja savo gyve- 
nimo kelią. Sunkus gyvenimas audringu Kinijos istorijos laikotarpiu užgrūdina charakterį. 
Vėliau įgavęs pripažinimą jis pats renkasi sau priimtinas kūrybos sąlygas, gyvenimo vietą, 
būdą, šalis, kurias laiko parankiomis savo talento skaidai. Kalbėdamas apie savo kūrybinės 
sėkmės receptus Zhang Dagian pasitelkia seną kinų patarlę, kad „tris dešimtosios priklauso 
nuo sėkmės, o likusios dalys nuo gerų santykių su kitais žmonėmis“. Įvairiuose interviu užsie- 
nio šalyse jis nuolatos pabrėžia, kad visa savo esybe yra pasišventęs tapybai ir kurs, ir nekeis 
savo gyvenimo siekių ir įpročių tol, kol bus gyvas. Dar pridurdavo, kad jei taptų vienuoliu, 
būtų vienuoliu dailininku. 

Tai išskirtinio darbštumo, talento ir originalumo kūrėjas, asmenybė, kuri, įkūnydama 
savyje intelektualų estetikos tradicijas, ne tik lygiagrečiai reiškiasi trijuose didžiuosiuose 
kinų menuose (kaligrafija, tapyba, poezija), tačiau ir daugelyje kitų kūrybinės veiklos sričių: 
senosios dailės kūrinių kolekcionavime, jų restauravime, dailės teorijoje, pedagogikoje. Jis 
pasižymėjo neįtikėtinu techniniu virtuoziškumu ir sugebėjimu meistriškai kopijuoti bet kurį 
iš daugybės tradicinių dailės stilių. Todėl garsėjo kaip geriausias didžiųjų praeities meistrų 
kūrinių falsifikatorius. Meno rinkoje aukštai vertinamos jo atliktos didžiųjų praeities meistrų 
darbų kopijos (Jiazi, 2001, p. 9). 

Kita vertus, Zhang Dagian - geriausias savo meto senosios dailės ekspertas, praeities pei- 
zažo tapybos stilių ir daugybės techninių tušo tapybos subtilybių, senovės tapymo priemonių, 
popieriaus, tušo, pigmentų, teptukų, antspaudų, visų tapybos ritinėlio komponentų žinovas. 
Jis atkuria praeities meistrų paveikslus remdamasis tik jų išlikusiais rašytiniais aprašymais“ 

(Fu, 1991, p. 37-38). Jo senuju kiny meistry kü- 

perteikti didžiųjų praeities tapybos meistrų sti- 
lių virtuoziškumą ir kitus individualius bruožus 
nepaprastai sunku atskirti nuo originalų. Meno 
rinkoje aukštai vertinamos jo atliktos didžiųjų 
praeities meistrų darbų kopijos. 

Pirmiausia Zhang Dagian yra didis tapy- 
tojas, kuris tarsi sugeria savo kūryboje geriau- 
sias praeities dailės tradicijas. Pasinerdamas 
ir įdėmiai studijuodamas įvairius skirtingose 
epochose gyvavusius dailės stilius, dailininkų 
naudojamas technines priemones, medžiagas, 
meninės kūrybos principus jis ilgame savo 
gyvenimo kelyje atkakliai žingsnis po žingsnio 
žengia į priekį įsisavindamas įvairių stilių teikia- 
mas meninės išraiškos galimybes. Zhang Dagian = 
kūrybinis palikimas išsiskiria ne tik tapymo 
manieros virtuoziškumu, tačiau ir stilistinių 
meninės išraiškos priemonių įvairove, visa tai, i 


ką jis visą gyvenimą aistringai studijavo, ko- — 
lekcionavo, kopijavo atsispindi jo tapybiniame Zhang Daqian. Vanduo ir debesys prie Xiao ir Xiang 
ER ; PME "e i upių. 1946 m. Spalvotas tušas, popierius 
palikime, kuriame stilistiniai budistinės religi- 

nės dailės meistrų kūrybos bruožai jungiasi su 
Song, Yuan, Ming, Qing dinastinių meistrų tapybos laimėjimais ir Vakarų ekspresionistinei 
bei abstrakčiai tapybai būdingais plastinės kalbos elementais. 

Savo kūrybiniame kelyje Zhang Dagian vadovaujasi dievinamo Shitao teiginiu, kad 
„teptukas ir tušas privalo žengti koja į koja su laiko dvasia“. Skirtingais savo kūrybinės 
evoliucijos tarpsniais jis derina įvairių epochų ir mokyklų kūrybinius stilius, puikiai valdo 
tapybos stilius, manieras ir technikas, dirba skirtingų žanrų srityse. Jis tapo įvairių žanrų ir 
stilių paveikslus: gėlių ir paukščių, buitinio žanro, gyvūnų, portretus, peizažus. Kita vertus, 
tai - nepralenkiamas kompozicijos meistras, neperkraunantis savo paveikslų nereikalingo- 
mis detalėmis, puikiai išnaudojantis, erdvės, skirtingų erdvinių planų sąveikos, neužpildyto 
paveikslo ploto emocinio poveikio žiūrovui galimybes. Jis vienodai meistriškai tapo tiek 

sausa, tiek minkšta tušo klojimo technika, yra didis palietų tušo formų liejimo ir įvairiausių 
jio atspalvių išgavimo meistras. 

Zhang Dagian kūrybinis palikimas yra milžiniškas, jį sudaro per 40 000 įvairių žanrų 
ir stilių kūrinių. Šio menininko kūryba yra tokia įvairi ir daugialypė, kad kaip ir P. Picasso 
atveju netgi solidžios apimties tekste ją sunku išsamiau apibūdinti. Todėl dabar apsiribosime 
tik glaustu kelių charakteringiausių jo peizažo apibüdinimu. 

Iki 1940 m. jo kūrybai didžiausią poveikį turi didieji kinų peizažo tapybos meistrai. Pa- 
grindine jo kūrybinio įkvėpimo versme buvo keturi Qing epochos tapytojai vienuoliai (Hong 
Ren, Kun Can, Bada Sharen ir Shitao), Ming dinastijos Wu mokyklos meistrai (Shen Zhou, 
Wen Zhengming, Tang Yin, Qiu Ying) ir Yuan epochos peizažistai (Huang Gongwang, Wu 
Zhen, Ni Zan ir Wang Meng). 

1940 m. Zhang Dagian atranda sau kaip reikšmingą kinų dailės palikimo dalį - Gobio 
dykumos pakraštyje Didžiajame šilko kelyje nutolusią 25 kilometrus nuo Dunhuango oazės 
kalnuose esančią Sui ir Tang epochų čanbudistinę dailę. Netrukus pasitelkęs būrį talkininkų 
jis kartu su šeima išvyksta į smėlynų jūroje esančius čan šventyklų kompleksus Magao ir 
Yulin. Čia iškaltose kalnų grandinėse šventyklų grotose dailininkas įdėmiai tyrinėja dau- 
gybę skulptūrų ir freskų. Po parengiamojo darbo imasi 276 freskų kruopštaus kopijavimo. 
Magao ir Yulin grotų freskų tapyba sužavi jį savo grožiu ir įkvepia darbui. Įgyvendindamas 
šį sumanymą Zhang Dagian ilgam pasineria į budistinės dailės studijas, artimai bendrauja 
su budistų ir lamaistų vienuoliais. Nuo tada jo kūrybos stilių vis stipriau įtakojo budistinė 
dailės tradicija. Dailininko potėpis po šio kopijavimo tarpsnio darosi platesnis, pripildytas 
emocionalios jėgos užtaiso. 

Prasidėjus pilietinio karo suirutei ir Mao atėjus į valdžią, Zhang Dagian palieka kontinen- 
tinę Kiniją, kurį laiką gyvena Taivanyje, Hong Konge, Makao. Netrukus jis gauna iš Indijos 
kvietimą surengti kūrinių parodą ir Indijos tarptautinių santykių universitete perskaityti 
paskaitų kursą, jis išvyksta į Indiją, lankosi budistinės ir lamaistinės meninės kultūros centre 
Darželinge, bendrauja su vietos lamomis, gilinasi į vietinės sakralinės tapybos tradicijas. Nuo 
tada jis daugiau niekuomet negrįžo į kontinentinę Kiniją, taigi išvyko gyventi į Argentiną, 
Braziliją, kur praleido 16 atkaklių kūrybiniu darbu užpildytų metų, vėliau apsigyveno JAV 
Kalifornijoje, eksponavo darbus pagrindiniuose Vakarų Europos, Šiaurės ir Pietų Amerikos 
kultūros centruose. 

Savo kūrybinės galios ir profesionalizmo viršūnę dailininkas pasiekia artėdamas prie 
penkiasdešimtmečio. Tuomet sukuriami brandžiausi jo įvairių tapybos žanrų, pirmiausia 
peizažo tapybos kūriniai. Iš pirmiausia vertėtų išskirti įstabaus grožio puikaus lakoniško 
kompozicinio sprendimo paveikslą „Vanduo ir debesys prie Xiao ir Xiang upių“ (1946). 
Jame vaizduojami tradiciniai kinų klasikinio peizažo motyvai, tarp kurių vyrauja kalnai ir 

vandenys. Paveikslo dešiniame kampe regimas mažytis upės kranto lopinėlis, kurį užgožia 
žemutinę paveikslo dalį užimanti iš tolumos atvingiuojanti rami upė, antrame, trečiame ir 
ketvirtame plane iškyla rūkuose paskendusios kalnų viršūnės, o viršutinę paveikslo dalį puošia 
trijų skirtingų struktūrų kaligrafiniai užrašai. 

Kitas kompozicijos požiūriu ne mažiau tobulas, sudėtingesnės kompozicinės struktū- 
ros yra po kelių metų nutapytas peizažas „Sekant Dong Yuanu. Kelionė išilgai upės kranto 
prietemoje“ (1950), kuriame harmoningai sąveikauja skirtingi erdviniai planai. Paveikslo 
pirmame plane vaizduojamas kalno pakraštys, apaugęs retais medžiais, o antrame plane upės 
slėnyje - keliu judantys su žirgais keliautojai. Toliau iškyla didingas kalnas ir už jo slypintys 
vandens srautai, atskirti neaukštų kalnų grupėmis. Paveikslas labai harmoningas, kadangi 
visi kompozicijos sudėtiniai komponentai yra tarpusavyje subalansuoti. Šie ir daugybė kitų 
vėliau sukurtų paveikslų liudija, kad po daugybės įtempto darbo metų Zhang Dagian pasiekia 
ypatingą formos ir turinio sąveikos tobulumą. Jo šlovė po daugybės parodų įvairiuose pasaulio 
kultūros centruose auga. 

1956 m. Prancūzijoje beveik vienu metu organizuojamos Pablo Picasso ir Zhang Dagian 
parodos. Tai tampa postūmiu Antibuose, Viduržemio jūros pakrantėje P. Picasso dirbtuvėje, 
šių dviejų skirtingų civilizacinių pasaulių korifėjų susitikimui ir pasikeitimui dovanojamais 
kūriniais. Michael Sullivanas traktuoja šį susitikimą kaip vieną svarbiausių Rytų ir Vakarų 
dailės sąlyčio taškų, kurį reprezentuoja dvi iškiliausios šių tradicijų asmenybės (Sullivan, 
1973, p. 198) 

Iš tikrųjų šis dviejų pasaulinės dailės korifėjų susitikimas turėjo abipusį poveikį. Po jo 
Picasso vis dažniau pagarbiai pasisakydavo tradicinio kinų ir Rytų meno atžvilgiu, kad „tikras 
menas gyvuoja Rytuose ir Afrikoje, o ne Vakaruose“. Kita vertus, paveiktas Picasso kūrinių 
galingos energetikos, Zhang Dagian pradeda eksperimentuoti artimoje modernistinės dailės 
estetikai srityje. Jis pasitelkia Vakarų ekspresionistinei ir abstrakčiai dailei būdingus spon- 
taniškus potėpius, išplautas amebines formas ir jungia jas su tradicinio kinų dailės stiliaus 
elementais. Rengiama daug jo parodų įvairių kontinentų pagrindiniuose kultūros centruose. 
1958 m. Tarptautinė meno istorikų draugija suteikia Zhang Dagian aukščiausią apdovanojimą 
ir paskelbia jį žymiausiu epochos dailininku. 

1965 m. Zhang Dagian sukuria savitą ekspresyvių potėpių tušo tapybos stilių, kuris įsivy- 
rauja jo kūryboje iki gyvenimo pabaigos. Iš šio stiliaus kūrinių galėtume išskirti paskutiniaisiais 
gyvenimo metais sukurtą spontaniško stiliaus paveikslą „Persikų spalvos pavasaris“ (1983), 
kuriame į antrą eilę nuslenka ankstesnio periodo darbams būdingas peizažo pagrindinių 
kompozicijos elementų santykių išryškinimas. Jame viešpatauja išplautos spontaniško tušo 
liejimo abstrakčios ir pusiau abstrakčios formos, kurios atskirose paveikslo dalyse sąveikau- 
ja su menkiau išreikštais tradicinio peizažo elementais ir neįprastose vietose patalpintais 

kaligrafiškais užrašais. Tai jau visai kita peizažo tapybos koncepcija, kurioje tradicinei kinų 
peizažo tapybai taip svarbią peizažo visumos, jo dvasios pertekimo idėją keičia subjektyvaus 
kūrybinio menininko dvasios polėkio koncepcija. 

Vadinasi, Vakarų modernistinės tapybos principų pažinimas ir jos techninių subtilybių 
įsisavinimas atskleidžia naują modernų Zhang Dagian požiūrį į Rytų Azijos dailės tradicijas, 
kadangi jo paveiksluose atgimsta kinų ir japonų tapybos meistrams būdingi spontaniški 
minkšti išplautų formų tušo liejimo manieros principai. Kita vertus, įvairiuose pasaulio meno 
centruose eksponuojamos ir spaudos išreklamuotos Zhang Dagian parodos turi neabejotiną 
poveikį prieš Antrąjį pasaulinį karą ir po jo Prancūzijoje, o vėliau ir JAV galingai išsiskleidusiai 
ekspresionistinės ir abstrakčios dailės orientalizacijai. Jo tapybos stiliaus akivaizdžios įtakos 
pėdsakus galime aptikti daugelio lyrinės abstrakcijos ir abstraktaus ekspresionizmo taip pat 
mūsų tapytojo Adomo Galdiko išeivijoje kurtuose kūriniuose. Paskutinį gyvenimo dešimtmetį 
ieškodamas tinkamos savo kūrybinių galių sklaidai aplinkos jis dažnai keičia savo gyvenamąją 
vietą ir galiausiai gyvenimo saulėlydyje norėdamas arčiau būti tėvynės jis 1978 persikelia į 
Taivaną, kur 1983 m. užgęsta šio kinų modernios dailės genijaus gyvybė. 

Apibendrindami šį glaustą ekskursą į didžiųjų XX a. pirmosios pusės neodaoizmo 
estetinių idealų įkvėptų tapybos meistrų kūrybą galime teigti, kad Oi Baishi, Xu Beihong ir 
Zhang Dagian kūryba jautriai atspindi ne tik tradicinės tapybos, besiplėtojančios sąveikoje su 
vesternizacijos tendencijomis, pokyčius, tačiau ir tų socialinių šalies sukrėtimų bei kultūrinių 
virsmų pasekmes, kurios skleidžiasi jų akyse. Šie neodaoizmo adeptai yra tie iškiliausi savo 
meto kinų tradicinės tapybos atstovai, kurių kūriniuose išlieka gyvybinga visa persmelkianti 
šios tradicijos dvasia. Nors ir vėliau aptiksime Kinijoje nemažai talentingų ją plėtojančių 
tapybos meistrų, tačiau jie nepasiekia šiems XX a. pirmosios pusės korifėjams būdingo na- 
tūralaus ryšio su tradicija. 


Maoistinė „revoliucinio realizmo“ estetika 
ir pomaostinio periodo prieštaravimai 


Dar 1931 m. Japonija pradeda karo veiksmus šiaurinėje Kinijos dalyje Mandžiūrijoje, kur 
valstybės vadovu paskelbiamas marionetinis buvęs imperatorius Xuantong. 1937 m. Japoni- 
ja, paskelbusi karą Kinijai, užgrobia Pekiną ir rytinę pajūrio teritorijų dalį. Po šios Japonijos 
agresijos, šalies šiaurinių teritorijų Mandžiūrijoje, svarbių kultūros centrų Šanchajaus ir Nan- 
kino okupacijos kinų estetikoje ir mene ryškėja atsisukimas į tradicines meno formas, ypač 
į intelektualų bei žanrinę tušo tapybą, kas visuomeninėje sąmonėje suvokiama kaip natūrali 
patriotizmo nuotaikų augimo apraiška. Kita vertus, Japonijos-Kinijos karo (1937-1945) metu, 

aktyviai remiant SSRS, Zenkliai auga komunisty partijos jtaka Salies politiniame gyvenime, 
stipréja marksistinés ir nacionalistinés pakraipos intelektualy ir menininky konfrontacija. Tik 
pasibaigus šiam karui Kinijoje įsiplieskia naujas pilietinis karas (1946-1949), kurio pradžioje 
sėkmė lydi JAV remiamą nacionalistinės pakraipos Gomindaną, tačiau antroje jo pusėje nu- 
gali SSRS aktyviai ginklais ir instruktoriais remiami komunistai, kurie 1949 m. rudenį įkuria 
Kinijos Liaudies Respubliką. 

Netrukus Kinijos komunistų lyderis Mao Zedong pradeda praktiškai įgyvendinti dar 
karo metu 1942 m. gegužėje paskelbtus naujus revoliucijos idealus atitinkančiais literatūros 
ir meno raidos orientyrus, kurie kinų estetikoje ir mene stiprina panašios į SSRS viešpatavu- 
sios socialistinio realizmo estetikos analogo vadinamojo „revoliucinio realizmo“ pozicijas ir 
kinų vaizduojamoji dailė orientuojasi į sovietinės tapybos modelius. 1950 m. iš SSRS atvykę 
dailininkai moko kinus pagrindinėje oficialią ideologiją skleidžiančioje ir diktuojančioje es- 
tetines nuostatas šalies dailės akademijoje Pekine tapyti sovietinio vadinamojo socialistinio 
realizmo stiliumi. 

Tolesnė liaudies respublikos estetikos ir meno plėtotė tiesiogiai siejasi su sistemingu 
senų imperinių struktūrų ir institucijų griovimu, vis gilėjančiu atsiribojimu nuo šimtmečiais 
gyvavusių kinų estetikos ir meno tradicijų, senosios tradicinėmis kultūros ir meno vertybėmis 
besiremiančios meninės inteligentijos i$stümimu. Ilgainiui, šiam procesui stringant naujų 
„demokratinės liaudies diktatūros“ principų įtvirtinimas įgauna destruktyvų prieš tradi- 
cinį pavidalą. Šie procesai itin išryškėja vadinamosios „Didžiosios kultūrinės revoliucijos“ 
(1966-1976) idėjų pakilimo metu, kai priešprieša kinų kultūros ir meno tradicijoms įgauną 
agresyvią formą. Mao ir jo šalininkų nesubrendusio jaunimo būrių - chunveibinų („raudonųjų 
maištininkų“) 1966 m. pradėta politinė akcija, vadinamoji kultūrinė revoliucija, palieka gilų 
randą modernios kinų kultūros, estetinės minties ir meno raidoje. 

Mao kultūrinė revoliucija paliko ilgalaikių pasekmių tradicinių kultūros, estetinės minties 
ir meno formų raidai, kadangi kryptingai suardytos gyvavusios institucijos, sunaikinta daug 
svarbių materialinės kultūros paminklų, sunyko tradicijas saugojusio šalies intelektinio ir 
meninio elito sluoksnis. Uždaromos meno mokyklos, meno akademijos, išsiunčiama į kon- 
centracijos stovyklas daug inteligentų, aukštųjų mokyklų profesorių, menininkų. Represijos 
taikytos apie 90 procentų kūrybinės inteligentijos ir menininkų sluoksnio atstovų. Kampani- 
jos metu suveši Mao kultas, sužlugdoma šalyje funkcionavusi švietimo sistema, aukštosiose 
mokyklose panaikinami egzaminai. 

Aristokratinio ir elitinio kultūros ir meninės inteligentijos sluoksnio kryptingas perse- 
kiojimas ir naikinimas neabejotinai paveikia estetinių idealų ir vaizduojamosios dailės raidą, 
ženklina didingų dailės ir kitų menų tradicijų nuosmukį. „Kultūrinės revoliucijos“ metais 
menas buvo traktuojamas kaip vienas iš pagalbinių ideologizuotų valstybės ir visuomeninės 

sąmonės valdymo instrumentų. Sumenksta tradicinės estetikos ir meno puoselėtojų kūrybi- 
nis potencialas, katastrofiškai smunka estetinis oficialiai palaikomų meno formų lygis. Ši 10 
metų užtrukusi antikultūrinė kompanija, kurios rezultatus galima traktuoti kaip katastro- 
fišką politinę akciją, pasibaigusią tik po Mao mirties 1976 metais. Ji nustekena kinų kultūros 
potencialą, stabdo jos natūralią raidą ir palieka gilius psichologinius randus ją išgyvenusių 
intelektualų ir menininkų sąmonėje. 

Po Mao mirties nuo 1978 m. iki įvykių Tianjamino aikštėje 1989 m. galima pavadinti 
„pokultūrinės revoliucijos“ tarpsniu. Jis siejasi su stiprėjančiu Vakarų modernistinės dailės 
tendencijų poveikiu. Jo pradžioje išsisėmus „kultūrinės revoliucijos“ ideologiniam užtaisui, 
prasideda kūrybinės inteligentijos ir menininkų reabilitacija. Nuvainikavus „kultūrinės re- 
voliucijos“ idėjas iškart pirmiausia atkuriamos anksčiau gyvavusios kūrybinės organizacijos. 
Atgimę meno žurnalai, greta kinų naujų meno reiškinių, spausdina japonų ir Vakarų šiuo- 
laikinių dailininkų darbų reprodukcijas. Ryškėjantis laipsniškas menininkų išsivadavimas iš 
maoistiniy dogmų išsilieja į alternatyvių modernistinių meninės kūrybos formų, naujų temų 
ir meninės išraiškos priemonių paieškas. 

Pomaoistinio periodo pradžioje dar aktyviai sąveikauja tradicinės estetikos ir tušo tapybos 
tendencijos, intelektualų tapybos ir jai oponuojančios politinio meno, ciniško realizmo, mo- 
terų meno ir kitos kryptys, o amžiaus pabaigoje jau reiškiasi įvairios sparčiai besiplėtojančios 
Vakarų postmodernistinio meno formos. Šiame kinų dailės raidos etape ženkliai sumenko 
tradicinės kinų dailės svoris, ji tampa tautiškai angažuotų entuziastų kūrybinės raiškos sritimi, 
kadangi Kinijos meno rinkoje įsivyrauja suprekintos postmodernaus meno formos. 


Įvairiais aspektais aptarę kinų tradicinės estetikos pagrindinių estetinių kategorijų pasau- 
lio, menų sistemos, menininko, meninės kūrybos proceso, estetiškumo kriterijų ir pagrindinių 
estetinės minties bei vaizduojamosios dailės etapų raidos savitumą, galime konstatuoti, kad 
magistralines Rytų Azijos tautų estetinės minties raidos gaires nubrėžusi hieroglifinio mas- 
tymo principais paremta kinų tradicinė estetika ir meninė kultūra yra išskirtinė dėl daugelį 
šimtmečių besitęsiančių idėjų, meno formų, kūrybos principų perimamo ir tęstinumo. Pa- 
matinėmis nuostatomis ji ženkliai skiriasi nuo indų, arabų musulmonų, Antikos ir Vakarų 
tradicijų. Kinų dailės estetiniam meniniam kanonui lyginant netgi su tipologiškai artimiausiu 
japonų mažiau yra būdingas įvairių kasdienybės apraiškų žavesio išryškinimas, tačiau didesnė 
gelmė ir meditatyvumas. 

Tradicinė kinų estetika ir menas yra paveikti trijų pagrindinių filosofijos krypčių konfeci- 
anizmo, daoizmo ir su pastaruoju artimai susijusio budizmo. Vėlesnėje kinų kultūros istorijoje 
jos aktyviai sąveikavo ir konkuravo dėl įtakos. Būtent jos suformavo pagrindinius požiūrius į 
meną, jo vietą, funkcijas visuomenės gyvenimą, menininką, jo santykį su gamtos pasauliu, me- 

ninés kūrybos procesą. Kinų tradicinėje estetikoje išsikristalizavusiame autentiško menininko 
vaizdinyje išryškėja sąmoningas atsiribojimas nuo išorinės būties, vienišumas, aistra kūrybai, 
nuolatinio nepasitenkinimo pasiektais rezultatais ir tobulėjimo būtinybės suvokimas, kuris 
jungiasi su kuklumu, šlovės vengimu, nuolatiniu atsinaujinimo siekiu. Kitas charakteringas 
tokios asmenybės bruožas - išsilavinimo ir kūrybinės raiškos universalumas. Jis siejasi su geru 
kaligrafijos, tapybos, poezijos, o neretai muzikos ir kitų menų principų jvaldymu. Ryškus ir 
teorinis sugebėjimas konceptualizuoti savo kūrybinius siekius. 

Styguojančia tradicinės kinų estetikos ir meninės kultūros ašimi tapo savitas įvairiapu- 
siškai išsilavinusio menininko - mokslininko vaizdinys, jo santykis su tradicija, supančiu 
gamtos pasauliu. Priklausomai nuo įvairių išorinių ir vidinių veiksnių įtakos kinų meninės 
kultūros raidoje istoriškai keičiasi menų hierarchija, plečiasi meno techninės meninės išraiškos 
galimybės. Ankstyvajame kinų estetinės minties raidos etape estetinė teorija patyrė stipresnį 
anksčiau išsikristalizavusių muzikos ir poezijos estetinių principų poveikį. Vėliau menų hie- 
rarchijoje įsiviešpatavus kaligrafijai estetika ir meno teorija plėtojosi jos veikiama. Skirtingai 
nei Vakaruose, kur pagrindinė rašto funkcija yra informacijos perteikimas, Kinijoje kaligrafijai 
ir tušo tapybai įgaunant vis rafinuotesnes formas, informacinė su teksto perskaitymu susijusi 
funkcija palaipsniui išsiskaido į kitas estetines vaizdines funkcijas. Glaudžiai siedamasis su 
pamatiniais hieroglifų kultūros principais kaligrafinis mąstymas ir universalus tikrovės suvo- 
kimas persmelkia kinų tradicinę estetiką, kalbą, literatūrą, poeziją, tapybą, grafiką. 

Pagrindinis kaligrafijos kaip savarankiškos meno rūšies tapsmo etapas susijęs su origina- 
lių kūrėjų iškilimu ir intensyvia naujų meninių stilių sklaida trunka maždaug nuo IV iki X a., 
kai išsiskleidžia šios meno rūšies energetinis užtaisas. Vėliau jau pasigendame tokių svarių 
laimėjimų kaligrafijos srityje. Nuo šiol svariausi menotyrinės estetikos ir dailės laimėjimai 
pirmiausia siejasi su unikalia peizažo tapybos estetika ir sukurtu įstabia kompozicijos, spalvos 
ir formos harmonija dvelkiančiu kinų peizažo tapybos fenomenu, kuris savo viršūnę pasiekia 
Song epochos peizažo tapybos didžiųjų meistrų kūriniuose. Jie pasaulinio meno istorijoje 
išsiskiria technikos meistriškumu, subtiliu muzikalumo, ritmikos, poetiškumo jausmu, hu- 
manitarine erudicija, unikaliu kūrybinės raiškos universalumu. 

Nors jie kuria idealios, o ne realios gamtos harmoningą vaizdinį, tačiau jų hu- 
manistinio patoso kupini tapiniai giliai išreiškia savo epochos intelektualių, artistiškai 
mąstančių ir subtiliai suvokiančių estetinių ir meninių vertybių svarbą žmonių dvasinį 
pasaulį. Tapybai iškilus į menų hierarchijos viršūnę tapytojų ceche ryškėja skilimas tarp 
įišbaigtą tapymo manierą orientuotų imperatoriškos tapybos akademijos atstovų ir į sponta- 
niškumą linkstančių ir dirbtinai savo menamą „neprofesionalumą“ pabrėžiančių „intelektualų“ 
tradicijos šalininkų. Ir galiausiai peizažo estetikos ir paties žanro plėtotės įvairovę skatina ir 
daugybės naujų ryškių tapybos individualybių atsiradimas. 

Mongoly uzkariavimas traumuoja kiny estetine samone, taciau kartu dar Yuan epochos 
pradžioje pagimdo svarbius tapybos, kaligrafijos reiškinius. Song ir Yuan epochose kinų es- 
tetikos ir vaizduojamosios dailės tradicija pasiekia savo klestėjimo epogėjų, o paskui ryškėja 
estetinės minties stagnacijos procesas. Jis ilgainiui Qing dinastijos valdymo saulėlydyje atveda 
prie gilios tradicinės estetikos ir meno krizės. Feodalinės imperijos griuvėsiuose 1912 m. pa- 
skelbtos Kinijos respublikos kultūros ir meno gyvavimas taip pat lydimas virtinės sudėtingų 
sukrėtimų, išbandymų. 

Šiuolaikinis konfrontuojantis su tradicine estetika ir vaizduojamąja daile kosmopolitinis 
menas Kinijoje užgimsta XX a. pradžioje, po imperijos žlugimo ir Kinijos respublikos atsira- 
dimo. Kartu su sparčiai plintančiais šalies vakarietinimo ir Vakarų estetikos ir modernistinės 
dailės sklaidos procesais skverbiasi aliejinės tapybos technika ir ryškėja naujos meno formos. 
Tačiau šiuos besiskleidžiančius kinų ir Vakarų modernistinės dailės sąveikos procesus su- 
stabdo karas ir jo griuvėsiuose po pilietinio karo gimusi Kinijos Liaudies Respublika. Su ja 
į novatoriškumą linkę menininkai pradžioje sieja didžiules viltis, tačiau netrukus valdžią pa- 
ėmusios komunistų partijos lyderiai meną besąlygiškai pajungia naujos maoistinės ideologijos 
reikalavimams. Iš dogmatiškų maoistinės estetikos nuostatų kinų menas vaduojasi tik XX a. 
9 deš. atvirėjant kinų politiniam ir kultūriniam gyvenimui, prasidėjus ekonominių reformų 
ir santykinės liberalizacijos tarpsniui. Tuomet ir paklojamas pamatas kitame dešimtmetyje 
šalyje intensyviai besiskleidžiančioms modernistinio meno formoms ir naujos vakarietiškos 
meno kūrinių rinkos formavimuisi. 


424 


2 dalis 


JAPONIJA 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


JAPONU ESTETIKOS IR MENO TEORIJOS ISTAKOS 


Saviti tradicinės japonų estetikos bruožai 


Japonijos estetika, skirtingai nei Indijos ir Kinijos, neturi tokių senų tūkstantmečius aprėpian- 
čių tradicijų. Jos raida tiesiogiai buvo susijusi su kitomis Rytų Azijos civilizacijomis. Svarbiau- 
sias šio arealo kultūros centras daugelį tūkstantmečių išliko didžioji kinų civilizacija, iš kur 
į kaimynines šalis sklido naujos idėjos, kultūros ir meno laimėjimai. Kinijoje nuo labai senų 
laikų viešpatavo pasitikėjimas savųjų kultūros tradicijų galia. Kinai, daugelį šimtmečių buvę 
pagrindiniais pasaulinės civilizacijos vedliais įvairiose kultūros, mokslo, technologijos srityse 
ir gerokai aplenkę Vakarų tautas, neišvengiamai tapo paveikti kinų mentaliteto ir požiūrio į 
kitas jiems pažįstamas tautas. 

Japonijos kultūra yra atviresnė ir imlesnė išorinėms įtakoms, kultūriniam pliuralizmui, 
pokyčiams, novacijoms. Ši atskirtose nuo Azijos žemyno salose išsidėsčiusi šalis buvo apsau- 
gota nuo kitas Rytų civilizacijas niokojusių klajoklių tautų įsiveržimų. Gilinantis į Japonijos 
estetikos ir meno istoriją stebina jos gyventojų prisirišimas prie savo kultūros tradicijų ir kar- 
tu nenumaldomas noras pasinerti į naujovių pasaulį. Nuo pirmųjų ryšių su žemyno kultūra 
jie noriai periminėjo ir asimiliavo idėjas, skolinius, vertybes, keitė savo socialinio gyvenimo 
institucijas, religiją, teisę, valstybinio gyvenimo principus, filosofijos, literatūros, dailės ir kitas 
kultūros formas. Greitas ir kūrybingas kitų tautų kultūros tradicijų perpratimas ilgainiui tapo 
japoniškojo mentaliteto bruožu. Tačiau, periodiškai perėminėjusi galingus kinų civilizacijos 
impulsus, japonų kultūra pasuko savitu keliu ir sukūrė daug unikalių kultūros, estetinės minties 
bei meno formų, kurių rafinuotumas neretai lenkė ir buvusių mokytojų laimėjimus. 

Pradedant brandžiaisiais viduramžiais šalyje matyti nuoseklus estetikos ir meno skver- 
bimasis į įvairias žmogaus gyvenimo sritis. Skirtingai nei Vakaruose, kur estetika ir menas 
neretai virsdavo abstrakčių teorinių spekuliacijų objektu, Japonijoje šios dvi dvasinės veiklos 
sritys tapo itin svarbia kasdienio gyvenimo kultūros dalimi. Jos sakralizuoja daugybę euro- 
piečiams nepastebimų buities aspektų ir todėl kasdienės buities kultūra, dizaino estetika čia 
ilgainiui pasiekia aukštesnį lygį. „Menas, - rašo Masaharu Anesaki, - paplitęs kiekvienoje 
Japonijos gyvenimo srityje, nes įkvėpimo ir meno motyvų japonai semiasi iš gamtos. Japonas 
gėrisi ir džiaugiasi laukų gėlės žiedu, pamerkia jį inde, išskobtame iš medžio. Kabindamas 
paveikslą ant sienos menui skirtoje nišoje, pasirūpina, kad jis derintųsi prie besikeičiančių 
metų laikų. Kai visas pasaulis apklotas sniegu, jis parenka paveikslą su rudu jaučiu sniege 
ar šaltyje sustirusiu adoniu; vasarą pasikabina kūrinį, vaizduojantį krioklį ar žaliuojančius 
medžius; rudenį - nupieštą purpurinį klevą ir elnią, besiganantį po klevu. Jis mėgsta stebėti 

Japoniškas sodas šalia imperatoriaus rūmųs Katsuroje. XVIII a. 


besikeičiantį Motinos Gamtos veidą, nori juo mėgautis namuose taip pat kaip lauke ar sode“ 
(Anesaki, 1973, p. 6-7). 

Japonų estetikos ir meno savitumą bei nuoseklų kultūros formų tęstinumą lėmė įvairūs 
veiksniai, iš kurių pirmiausia reikėtų išskirti sąlyginę šalies atskirtį nuo žemyninės Azijos. 
Japonija yra kraštas, išsidėstęs rytinėje Eurazijos dalyje esančiame salyne. Atskirtis padėjo 
išsaugoti nuoseklų archajiškų kultūros formų perimumą. Kita vertus, Japonija buvo unikali 
šalis, nepatyrusi niokojančių užkariautojų antplūdžių ir prievartinio kitų civilizacijų kultūros 
formų diegimo. 

Ir pagaliau vertėtų priminti nepaprastą kraštovaizdį, kuris visada veikia žmonių mentali- 
tetą, gyvenimo būdą, estetinius skonius. Japonijos gamta - ypač graži ir įvairi. Japonų jautrumą 
grožiui ugdė nepakartojama įvairių šalies regionų gamta. Su nacionaline šintoizmo religija 
susijęs gebėjimas žavėtis nuolatos besikeičiančiu gamtos grožiu tapo neatsiejama japonų tau- 
tinio charakterio dalimi. Gamtos grožis jiems yra nuolatinis įkvėpimo šaltinis įgyvendinant 
pirmapradės Visatos harmonijos idėją. Visi, net didingiausi i$ akmens ir kitų patvarių medžiagų 
pastatyti kultūros ir meno paminklai, paklusdami nenumaldomai laiko tėkmei, yra tik didinga, 
išgyvenanti savo metamorfozių ciklus gamta, kiekvienai japonų kartai iš naujo aiškinanti savąjį 
mislinga amžinybės šifrą. Gamtos formų kaitos suvokimas japonams siejasi su žmogaus būties 
laikinumu ir skatina garbinti grožio amžinumą bei kartu laikinumą. 

Japonai estetinį pasaulį suvokia dvejopai. Pirmas požiūris: erdviskumas, arba vadinamasis 
toliaregiškumas, t. y. sugebėjimas vientisu žvilgsniu aprėpti plačią perspektyvą (tai itin būdin- 
ga japonų peizažo tapybos tradicijai), antras — išskirtinis dėmesys detalei, arba vadinamasis 
artimasis regėjimas, kada pagrindinis dėmesys sutelkiamas ne į visumą, o į kokią nors, meni- 
ninko akimis žvelgiant, itin svarbią detalę. Todėl jo kontempliacijos objektu gali tapti ne tik 
bekraštis dangaus skliautas ar jūros erdvė, bet ir rasos lašelis, ne tik miškas, medis, grakščios 
jo šakos siluetas, bet taip pat lentoje ryškėjančios rėvos ar vos regimos lapo gyslelės. Toks jus- 
linis, atrodytų, smulkmeniškas prieraišumas prie detalės ir įdėmus tarsi pro didinamąjį stiklą 
jos stebėjimas, tyrinėjimas, aprašinėjimas tiesiogiai susijęs su požiūriu į harmoningą Visatos 
sandarą, įsitikinimu, kad per mažą detalę galima suvokti visumos esmę. 

Estetinės minties raida Tekančios Saulės šalyje sukuria savitą kategorijų pasaulį, savitus 
estetinio suvokimo ir meno vertinimo principus. Jokioje kitoje pasaulio šalyje estetiškumo jaus- 
mas ir meninės vertybės nepajėgia taip įsitvirtinti žmonių buityje, jų kasdieniame gyvenime. 
Tikriausiai istorinė japonų tautos misija siejasi su grožio ir meniškumo išaukštinimu. Vienas 
savičiausių japonų kultūros ir estetinės sąmonės bruožų yra tas, kad žmogaus kūrybinės raiš- 
kos sritys, kurios liko kitų kultūrų marginalijose, Japonijoje nepaprastai svarbios ir atsiduria 
intensyvių apmąstymų bei meninės kūrybos centre. 

Estetinė japonų mintis neturi išorinio spekuliatyvumo. Tai tipiška „estetika iš apačios“, 
kuri daugiausia plėtojama ne pedantiškuose filosofiniuose traktatuose, o savo struktūrą, turinį, 
kategorijų aparatą formuoja kaip menotyros problematiką. Nuo IX a. pradžios įvairių meno 
rūšių raidą Japonijoje lydėjo teorinė refleksija. Čia, kaip ir visose kitose japonų kultūros srity- 
se, nuolatos remiamasi kinų teorijomis. Tačiau, kaip taikliai pastebėjo čekų kilmės prancūzų 
japonistė V. Linhartova, japonų tekstų pobūdis skiriasi daugeliu požiūrių. Juose nėra jokių 
sistemingai suformuluotų principų, įsakmių ar draudžiančių teiginių, panašių į tuos, kuriais 
remiasi V-VI a. kinų teorijos. „Šios ilgos epochos pradžioje, - rašo ji, - buvo suformuluoti 
pamatiniai principai to, ką galime vadinti ganėtinai netiksliu terminu - japonų estetika. Nors 
ji retai buvo apibrėžiama aiškia forma, dėl to realumo neprarado. Ji atsiskleidė ne tik tapyboje 
ar kitose meno srityse, bet ir persmelkė visą šalies kultūrą iki menkiausių detalių, ženklino 
dvasią, kasdienio gyvenimo elgseną, gestus“ (Linhartova, 1996, p. 14). 

Jauankstyvaisiais viduramžiais estetika glaudžiai susipina su to meto meno raida ir skatina 
plėtotis originalias meno formas. Dauguma žymiausių estetikų (Kūkai, Ki no Tsurayuki, Sei 
Shonagon, Murasaki Shikibu, Nijo Yoshimoto, Fujiwara Shunzei, Zeami, Ikkyü Sojunas, Sen 
no Rikyū, Basho) - tai sintetiškos homo universale asmenybės, išsiskiriančios daugiabriauniu 
talentu, išlavintu estetiniu skoniu, puikiu skirtingų menų technologijos, meninės išraiškos 
priemonių pažinimu. Jie ne tik estetikai, tačiau pirmiausia žinomi mąstytojai, poetai, rašytojai, 
kaligrafai, tapytojai ir kitų meno sričių meistrai, siekiantys teoriškai apibendrinti savo meninės 

praktikos problemas. Formuojantis naujų rūšių menams atsiranda norminiai estetiniai traktatai 
(karon - samprotavimai apie poeziją, bungeiron - samprotavimai apie menus), aiškinantys, 
kaip kurti tam tikro žanro meno kūrinius, ir kartu gvildenantys pamatines estetines proble- 
mas. Estetinės idėjos plėtojamos ne tik specialiuose estetiniuose traktatuose: neretai organiškai 
įsilieja į romanus, kelionių aprašymus, dienoraščius. Jos dėstomos vaizdingai - gausu poetinių 
įvaizdžių ir metaforų. 

Vakarų estetinė tradicija subjektą ir objektą, idėją ir vaizdinį atriboja, o japonų esteti- 
kai šį dualizmą panaikina. Atmesdami vakarietiškai mąstysenai būdingą aktyvaus pasaulio 
pertvarkymo idėją, jie siekia suvokti savo vientisumą su juos supančiu gamtos pasauliu, įsi- 
klausyti į jo ritmus, natūralią metų laikų kaitą, išryškinti savo nepakartojamą santykį su kon- 
templiuojamais reiškiniais ir atskleisti po išorine skraiste slypintį grožį. Japonams nepriimtina 
pasaulio sukūrimo idėja. Jie aukština „neveiklos“ principą. Grožis egzistuoja mus supančiame 
pasaulyje. Jis yra imanentinis būčiai. Vadinasi, žmogus negali sukurti to, kas jau yra. Jis gali 
jį tik įžvelgti. 

Japonų estetikams būdingas nepasitikėjimas analitine proto galia, logos principu apskritai. 
Jie puikiai suvokia racionalaus proto, abstrakčių teorijų ribotumą siekiant pažinti sudėtingiau- 
sias estetinio patyrimo ir meno formas. Tai sukuria požiūrį į racionalų protą kaip į instrumentą, 
preparuojantį ir ardantį pirmapradį grožio pasaulio vientisumą. Giluminė grožio esmė suvokia- 
ma ne protu, o nuojauta, jautriausiais emociniais išgyvenimais, nepaklūstančiais racionaliam 
verbaliniam aprašinėjimui. Dėl to estetiniams japonų vertinimams būdingas sensualizmas, 
švelnumas, išskirtinis dėmesys meno psichologijos ir estetinio suvokimo problemoms. 

Jų estetinio pasaulio suvokimo savitumą grindžia tautinės kultūros, mitologijos, religi- 
jos, tautosakos tradicijos, taip pat iš Indijos, Kinijos, Korėjos plintančios įtakos. Tarp daugelio 
japoniškų ir žemyno estetikos bei meno krypčių yra tiesioginis ryšys, kuris neretai matyti iš 
japonizuotų indiškų ir kiniškų terminų bei pavadinimų. 

„Gilindamiesi į estetinio juslingumo svarbą japonų kultūrai, - rašo Daisaku Ikeda, - išvy- 
sime, kad jis turi religinių motyvų. Tai suprato ir komentavo Paulis Claudelis, o vėliau - André 
Malraux, su kuriuo bendraudamas turėjau galimybę apie tai kalbėtis. Religinės tradicijos turi- 
nys Japonijoje atrodo žavus, palyginti su griežtu krikščioniškuoju monoteizmu. Nors tradicinė 
japonų estetika nuo vakarietiškų koncepcijų iš esmės skiriasi, tačiau tai lemia, P. Claudelio 
žodžiais tariant, „daugiau noras įsilieti į gamtą, nei joje viešpatauti“. Keliais dešimtmečiais 
vėliau A. Malraux prabilo apie „vidinę tikrovę“. Tai, man atrodo, labai tikslus religinio jausmo 
suvokimas, kai jis sieja žmogų su visuomene ir gamta“ (Ikeda, 1989, p. 7). 

Japoniško mentaliteto ir požiūrių į estetines vertybes specifiškumą stipriausiai paveikia 
senoji japonų šintoistinė (shinto) religija ir mitologija, kurios esmė - gamtos sudievinimas, 
kilęs iš pagarbos ir žavėjimosi ja. Šintoistinis panestetizmas japonų sąmonėje formuoja stabilią 

psichologinę nuostatą dėl sakralinės grožio funkcijos. Daug kas šioje pasaulėžiūroje per amžius 
keičiasi, tačiau išlieka tas pats mitologinis-poetinis pasaulio suvokimas, ekstaziškas žavėjimasis 
nuolatos besimainančiu gamtos reiškinių grožiu. Šintoizmas praktiškai iki XIX a. neturėjo vieno 
tautinio kulto centro, kadangi gyvavo kaip daugybės vietinių menkai tarpusavyje susijusių re- 
liginių tradicijų visuma. Du kartus - X ir XIX a. - valstybės valdovai siekė padaryti šintoizmą 
oficialiąja ideologija, tačiau abu kartus šie bandymai žlugo. 

Šintoistinis grožio kultas nurodo pagrindinę japonų estetikos suvokimo ir meno raidos 
kryptį, o iš žemyno bangomis plintančios budizmo, daoizmo, konfucianizmo, tantrizmo, čan 
įtakos nuolatos ją koreguoja, turtina naujomis idėjomis. 

Žemyno kultūrą japonai perima savitai. Kiekvieną reikšmingą atsivėrimo ir aktyvaus kitų 
civilizacijų kultūros vertybių priėmimo, t. y. žemyno kultūros įtakos, tarpsnį čia periodiškai 
keičia trumpas užsisklendimo ir jos pervertinimo laikotarpis. Ateinančios estetinės bei me- 
ninės idėjos nuolatos kritiškai permąstomos ir pritaikomos tautinės kultūros poreikiams. 
Šintoistinio panestetizmo dvasia niekuomet neišnyksta iš japonų estetikos ir meno tradicijos, 
kadangi įsilieja į budistinių, daoistinių, konfucianistinių idėjų srautą, o vėliau tampa organiška 
sinkretiškos dzenbudistinės pasaulėžiūros dalimi. 

Japonija buvo vienintelė šalis Rytuose, kuri išvengė svetimšalių klajoklių tautų antplūdžių 
ir ilgalaikių okupacijų, grasinančių pažeisti nuoseklią kultūrinių tradicijų sklaidą. Tai padeda 
įtvirtinti šios šalies kultūroje tradicionalizmo reikšmę. Tradicijos ir kanonų išmanymas, savos 
kūrybos suvokimas jų nužymėtoje erdvėje - tai neatsiejamas japonų estetikos kūrėjų bei me- 
nininkų bruožas. Tradicija ir kanonai juos įkvepia, juose jie ieško pamėgdžiojimo pavyzdžių, 
išaukštintų idealų, randa savo kūrybos vertinimo kriterijų. Garbinga laikoma ne paneigti tra- 
diciją, kanoną, o jautriai prisiliesti prie juose slypinčių per amžius susiklosčiusių vertybių ir 
gaivių versmių. Netgi ryžtingi estetinės minties ar meno raidos posūkiai pateisinami kreipiantis 
į primirštas tradicijas, kanonus, kadangi juos paminti - tai nutraukti vientisą gyvenimo giją. 
Toks pagarbus požiūris į tradiciją paaiškina, kodėl estetikai ir menininkai kuria neperžengdami 
tradicijos kanono, suteikiančio užtektinai erdvės jų dvasinei saviraiškai, ribų. 

Jau ankstyvųjų viduramžių literatūrinė ir vaizduojamųjų menų estetika sukaupė profesines 
tam tikrų kanoniškų meno kūrinių kūrimo paslaptis, kurios nuosekliai buvo perduodamos iš 
kartos į kartą. Šios kanoniškos „slaptosios tradicijos“ ankstyvųjų viduramžių estetikai ir menui 
labai svarbios. Jos pasidarė dar reikšmingesnės skverbiantis į šalį įvairioms ezoterinėms budiz- 
mo ir tantrizmo kryptims, kuriose vyrauja iš ortodoksinio budizmo išsirutuliojęs įsitikinimas, 
kad „tikrasis“ žinojimas, sutrų išmintis autentiškai gali būti perteikiami tik ezoteriniu būdu iš 
proto į protą. „Slaptųjų tradicijų“ žinovų buvo nedaug, ir juos didžiai vertino. Iš šalies istorijos 
žinomi faktai, kai imperatoriai ir šiogūnai nutraukdavo pilių bei miestų apsiaustis iškilus juose 

Tai, kad daugelis viduramžių estetikų, meno kritikų, poetų, kaligrafų, tapytojų, teatro, 
arbatos ceremonijos ir japoniškų sodų meistrų buvo iš tų pačių šeimų - klanų (Fujiwarų, Tosų, 
Kano, Sogų, Hasewagų, Zeami, Rikyū ir t.t.), sudarė palankias sąlygas kanoniškas „slaptąsias 
tradicijas“ perduoti iš kartos į kartą. Pavyzdžiui, no teatro estetikos korifėjus Zeami, kaip ir 
daugelis kitų viduramžių estetikos kūrėjų, save ne iškelia, o kukliai vertina kaip tėvo kanonizuo- 
tų tradicijų tęsėją, „siekiantį sustiprinti šeimos tradicijas“ ir suteikti joms reikšmingumo. „Šie 
užrašai - „Sakmė apie stiliaus žiedą“, - rašo savo programinio traktato įvade Zeami, - vengia 
pašalinių žvilgsnių; jie rašomi popieriuje mūsų šeimos palikuonims kaip mūsų namų tradicijos 
mokymas. Taip dažniausiai yra sakoma, tačiau tikroji paskata palikti šiuos užrašus susijusi su 
nuolatos mane persekiojančia mintimi, ar neatėjo dar tas laikas, kada mūsų pasirinktas kelias 
jau nebereikalingas, kai žvelgiu į savo meno brolius ir regiu, kaip jie nerūpestingai dirba, nuola- 
tos pasineria į kitus užsiėmimus ir skęsta laikinoje šlovėje, atsirandančioje tik dėka atsitiktinio 
pasisekimo kokiame nors viename spektaklyje. Pamiršę ištakas jie iškrinta iš tradicijos srauto“ 
(Zeami, 1989, p. 23-24). „Slaptąsias tradicijas“ mini ir žinomas japonų literatūros estetikas 
Fujiwara Teika veikalo „Šviesaus mėnulio užrašai“ pradžioje. Čia kreipdamasis į savo mokinį 
rašo: „turėčiau būti dėkingas šiai progai galėdamas atskleisti keletą man tėvo patikėtų poezijos 
meno paslapčių“ (Fujiwara Teika, 1981, p. 80). 

Gvildendami japonų estetinės minties ir meno sklaidą pastebime būdingą jos bruožą, t. y., 
kad skirtingų koncepcijų, mokyklų ir meninių stilių plėtotė tarsi paklūsta banguojančios kaitos 
dėsniui, kuris reiškiasi ne tik nuolat perimant jau susiformavusių tradicijų, kanonų, simbolių, 
išraiškos priemones, tačiau ir periodiškai joms kartojantis. Jokia reikšminga estetikos ir meno 
teorijos kryptis, sukūrusi savitą koncepciją ar meninį stilių, neišnyksta be pėdsakų iš Japonijos 
kultūros. Suklestėjusi ji gali laikinai susilpnėti, tačiau vėliau neišvengiamai vėl iškyla ir savo 
gyvybingas idėjas, pasiekimus perduoda kitoms dvasiškai artimoms kryptims. Pavyzdžiui, 
tapybinėje estetikoje viena kitą keičia dvi skirtingos tendencijos: pirmoji remiasi konfucia- 
nistinės estetikos principais ir linksta į dekoratyvumą, spalvingai atspindi realistinį pasaulį 
(yamato-e, kano, ukiyo-e), antroji pripažįsta daoistinės ir dzenbudistinės estetikos principus 
ir aukština spontaniškumą, sąlygiškumą, santūrumą, natūralių dvasios polėkių reikšmę (su- 
ibokuga, haiga, zenga, bunjinga). 

Japonų estetiniai idealai išreiškiami sunkiai apibrėžiamomis situacinėmis estetinėmis 
kategorijomis, iš kurių svarbiausios makoto (tiesa, natūralus nuoširdumas), aware (žavesys), 
okashi (žaismingo humoro žavesys), yūgen (slėpiningas grožis), sabi (senovės apnašas), wabi 
(prislopintas grožis), shibui (paprastumo grožis ir aristokratizmas), en (žavesys), miyabi (ra- 
mumas), hosomi (subtilumas, trapumas), karumi (lengvumas), yübi (elegancija), sobi (didin- 
gumas), mei (skaistumas, kilnumas). Jos daugiausia vyrauja viduramžių estetikoje atsiradus 
kontempliatyviam asmenybės santykiui su gamtos reiškiniais ir meno kūriniais. Šių sinkretiškų 

vaizdinių - sąvokinių kategorijų, turinčių emocinių atspalvių ir vienijančių mintį bei vaizdinį, 
pagrindas - ne abstraktus teorinis mąstymas, o jautrus psichologinis atsakas. Estetiniuose ver- 
tinimuose subjektyviai pabrėžiamas psichologinis estetinių atspalvių laipsniškumas išryškina 
japonų estetinių kategorijų ir indų rasa giminystę. 

Japonų estetikai išoriškai nepriešpriešina grožio ir bjaurumo. Jų estetiniai vertinimai 
dialektiški, jautrūs, juose jaučiama kinų „Permainų knygos“ ir daoistinių principų įtaka. Bi 
(grožis) sąvoka, artima šiuolaikinei vakarietiškajai estetiškumo kategorijai, traktuojama kaip 
amžinas visų būties reiškinių esmėje slypintis fenomenas. Jis - Visatos sandaroje, gamtos pasau- 
lyje, žmogaus būtyje, mene, jausmuose. Bi čia suvokiama kaip nekintama konstanta, kuri ne tik 
vienokia ar kitokia forma a priori egzistuoja visuose būties reiškiniuose, tačiau kartu sugeba 
keisti išorinį pavidalą ir įgauti naują formą. Dėl to estetikai ir menininkai tiki, kad netgi pa- 
prasčiausiuose, nepastebimuose, kasdienybės stichijoje blėstančiuose reiškiniuose slypi savitas 
nepakartojamas grožis. Nors bi kategorija, rutuliojantis japonų kultūrai, nuolatos keičia savo 
leksinį pavidalą - praturtina naujomis estetinėmis savybėmis, atspalviais, - tačiau, Makoto 
Uedos žodžiais tariant, „grožis, kaip gyvenimo ir meno principas, išsaugoja savo universalią 
prasmę“ (Ueda, 1967, p. 53). 

Kadangi japonų mentalitetas ir estetinis tikrovės suvokimas emocionalūs, estetinės kate- 
gorijos situatyvios, o estetika, meno filosofija, meno teorija, meno kritika ir meno psichologija 
sumišusios, sunku viską sistemingai tyrinėti, formaliai aprašinėti, nagrinėti teoriškai. Tai viena 
svarbiausių priežasčių, taip pat ir ideografinių iš kinų perimtų hieroglifų raštas, stabdančių 
japonų estetiką tyrinėti Vakaruose. Palyginti su Indijos ir Kinijos estetika, kurias jau seniai 
tyrinėja įvairių šalių mokslininkai, Japonijos estetinės minties istorija Vakaruose dar menkai 
pažįstama, išskyrus bendro pobūdžio menotyrinius bei kultūrologinius tyrinėjimus, nedaug 
yra specializuotų akademinių šios srities studijų. Tradicinės japonų estetikos problemos gvil- 
denamos Makoto Uedos, 1967, Masaharu Anesaki, 1932, 1973, Sen'ichi Hisamatsu, 1963, 1971, 
Grigorjevos, 1979, 1993, Tonomobu Imamichi, 1980, Toshikiko Izutsu, Toyo Izutsu, 1981, 
Bergue, 1982, Linhartovos, 1996, veikaluose. Išsamesni japonų estetikos tyrinėjimai, pripažinto 
autoriteto M. Uedos nuomone, „būtų vertingi dviem aspektais. Jie padėtų geriau suvokti japonų 
literatūros ir meno esmę. Išstudijavę Japonijos meno filosofiją geriau pažinsime tuos tikslus ir 
metodus, kuriais vadovavosi japonai kurdami paveikslus, muziką, pjeses, apsakymus, poeziją. 
Kadangi japonų estetikai buvo reikšmingi patys menininkai, todėl tas, kuris įsigilins į jų meno 
teorijas, suvoks jų kūrybinės sėkmės paslaptis. Keista, kad japonų estetika iki šiol nesusilaukė 
dėmesio Vakaruose, kur labai domimasi japonų menu“ (Ueda, 1967, p. VII). 

Periodizacijos problemos 


Japonų estetinės minties ir meno istorija itin nuosekli. Dar žiloje senovėje išsirutuliojusios idėjos, 
tendencijos ir motyvai buvo vis praturtinami naujų iš žemyno plintančių įtakų, bet įgaudavo 
savitas japonų civilizacijai būdingas formas. Netgi destruktyvūs šalį niokoję karai niekada ne- 
pajėgė sustabdyti kultūros, estetinės minties ir meno raidos procesų, tik juos sulėtindavo. Ana- 
lizuojant jos estetinės minties ir meno raidos vingius, natūraliai iškyla skirstymo į laikotarpius 
klausimas. Japonų tyrinėtojai naudojasi įvairiomis periodizacijos schemomis. Vieni, remdamiesi 
simbolinėmis datomis, išskiria reikšmingas epochas, turinčias tam tikrų požymių visumą, kiti 
perkelia europinę klasifikaciją, treti, pavyzdžiui, S. Hisamatsu, išsaugoja Rytų Azijos istoriogra- 
fijoje populiarų skirstymą į tokius pagrindinius periodus: senovės (kodai), viduramžių (chüsei), 
netolimos praeities, arba Naujųjų laikų (kinsei), ir šiuolaikinį (kindai) (Hisamatsu, 1963, p. 2). 

Tačiau daugumos labiausiai paplitusių skirstymo į laikotarpius schemų būdingas bruo- 
žas yra stambių periodų skaidymas į smulkesnius, kurių pavadinimai siejami su geografiniais 
aspektais, dažniausiai tuometinėmis šalies sostinėmis arba šalį valdančių šiogūnų (vyriausiųjų 
karvedžių) rezidencijomis. Svarbiausi laikotarpiai įvardijami šiais pavadinimais: Asukos (552- 
710), Naros (710-794), Heian (794-1185), Kamakuros (1185-1333), Muromachi (1333-1568), 
Momoyamos (1568-1603), Tokugawy, arba Edo (1603-1868), ir vadinamasis Modernusis 
periodas (1868-), kuris savo ruožtu skyla į smulkesnius tarpsnius: Meiji (1868-1912), Taisho 
(1912-1926), Showos (1926-1989), Heisei (1989-). 

Mes pirmiausia remiamės pastarąja, nusistovėjusia japonistikoje ir Tekančios Saulės šalies 
kultūros istorijos periodizacija, tačiau kartu, suvokiant jos neįprastumą lietuvių skaitytojui ir 
siekiant studiją paversti prieinamesne lyginamajai analizei, pasitelkiamas krikščioniškasis da- 
tavimas bei šiandieną daug pagrįstos polemikos keliantis, kalbant apie jo pritaikymo korektiš- 
kumą neeuropinėms civilizacijoms, tradicinis vakarietiškas istorijos epochų skirstymas. Tokiu 
pagalbiniu skirstymu neretai remiasi ir japonų autoriai rašydami kultūros istorijos studijas 
Vakarų skaitytojams. 

Šioje knygos dalyje tradicinė japonų estetikos ir meno istorija tyrinėjama nuo Asukos 
epochos pradžios VI a. iki Tokugaw epochos pabaigos 1868 metais. Tokį pasirinkimą sąlygoja 
ne tik ribota knygos apimtis, tačiau ir grynai konceptualios autoriaus nuostatos, kadangi tai 
svarbiausias japonų kultūros raidos tarpsnis, kuriame ryškėja ir išsiskleidžia pagrindinės tradi- 
cinės estetikos bei meno formos. Kita vertus, pradedant Asukos laikotarpiu, jau yra patikimų 
istorinių šaltinių, kurie sudaro galimybę tyrinėjamus reiškinius datuoti ganėtinai tiksliai. Šis 
keliolika amžių aprėpiantis japonų civilizacijos raidos tarpsnis studijoje skirstomas į septynis 
smulkesnius, pasižyminčius savitomis kultūrinėmis vertybėmis, išskirtiniais estetinės minties 
ir meninės kultūros bruožais. 

Pirmasis - estetinės minties užuomazgų - laikotarpis prasideda Asukos epochos pra- 
džioje 500 m. ir trunka iki Naros epochos pabaigos 794 metais. Jis siejasi su naujos feodalinės 
Japonijos valstybės tapsmu ir iš Kinijos, Korėjos bei Indijos plintančiomis kultūros įtakomis. 
Tuomet formuojasi daugelio tų estetinio pasaulio suvokimo ir meno formų užuomazgos, kurios 
vėliau įvardija japonų kultūros savitumą. Estetiniame pasaulio pažinime iš pradžių viešpatauja 
japoniškos kilmės žodinė literatūra - lyrinė poezija. Ji atsirado natūraliai iš kasdienio gyveni- 
mo ir padėjo stiprinti tautinę japonų savimonę, istoriškumo jausmą ir kanonizuoti archajiškus 
šintoistinius ritualus. 

Svarbiausiuose šio periodo literatūrinės estetikos paminkluose vyrauja šintoistinis panes- 
tetizmas, iškeliantis makoto (tiesa) ir aware (žavesys) kategorijų svarbą. Kartu ryškėja iš žemyno 
sklindančios budistinės estetikos ir meno įtaka. Tarp Naros epochos menų suklesti skulptūra; 
tai glaudžiai susiję su bendru budistinės kultūros pakilimu. Ji — savito tautinio stiliaus, kuris 
apima indų Guptų imperijos ir kinų budistinės skulptūros tradicijas. Naros skulptūra išreiškia 
budistinei estetikai būdingą kupiną rimties kontempliatyvų tikrovės suvokimą. 

Antrasis - klasikinės estetikos - laikotarpis siejasi su aristokratiškos imperatorių rūmų 
kultūros atsiradimu Heian epochoje, nepaprastu kaligrafijos, tapybos ir literatūros suklestėji- 
mu. Nors aukštą lygį pasiekia įvairios meno sritys, tačiau vyrauja lyrinė poezija ir ypač romano 
žanras. Kadangi japoniškoji rašto sistema turėjo trūkumų ir didžiosios kinų civilizacijos kul- 
tūros vertybes perimti buvo sunku, aukštoji kultūra priklausė išimtinai rafinuotai imperatorių 
rūmų aristokratijai, kuri kūrė, puoselėjo ir diktavo estetikos, literatūros ir kitų menų taisykles. 
Žymiausi estetikai Kūkai, Ki no Tsurayuki, Sei Shonagon, Murasaki Shikibu siekia įtvirtinti 
tautinės estetikos ir meno tradicijas. Heian kultūroje klesti mandalų ir yamato-e tapybos tra- 
dicijos, tanka poezija, apysakų, dienoraščių literatūra. Estetinė mintis daugiausia plėtojama 
poetikos ir literatūros estetikos forma. Vyrauja mono no aware ir okashi estetinės kategorijos. 

Trečiasis - dzenbudistinės estetinės minties ir meno tapsmo - laikotarpis, artimas anksty- 
viesiems Vakarų viduramžiams, aprėpia Kamakuros epochą, kai kultūrinę iniciatyvą iš impe- 
ratorių rūmų aristokratijos perima dzen vienuoliai ir socialinis karingųjų samurajų sluoksnis. 
Įsivyrauja asketiška dzen estetika, kuri veikia estetinius kaligrafijos, monochrominės ir portre- 
tinės tapybos principus. Aktualiausios tampa aware (žavesys) kategoriją išstūmusios naujos 
estetinės yūgen (slėpiningas grožis, slapčiausias), sabi (senovės apnašos, arba laiko tėkmės 
paveiktas grožis), wabi (prislopintas grožis), shibui (paprastumo grožis ir aristokratizmas), 
monomane (pamėgdžiojimas) ir kitos sąvokos. Įsiviešpatauja yūgen, pagrįsta esminiais dzen- 
budistinės estetikos idealais. Literatūroje įsigali dvi pagrindinės kryptys - „atsiskyrėlių“ ir „ka- 
ringųjų samurajų“. Pastarasis pavadinimas nereiškia, kad šią literatūrą kūrė kariai, o tik žymi, 
kad daugiausia buvo rašoma apie juos. Šiuo laikotarpiu, veikiama kinų estetinių tradicijų, taip 
pat stiprėja Meno kelio ideologija, kurios žymiausias reiškėjas - Fujiwara Teika. 

Ketvirtasis - dzen estetikos ir meno įsigalėjimo - laikotarpis aprėpia Muromachi epochą. 
Šio meto japonų kultūra keičiasi: joje susilieja Heian aristokratiškosios ir Kamakuros samurajų 
kultūros tradicijos. Dėl to formuojasi demokratiškesnė brandžiųjų viduramžių kultūra. Įsivy- 
ravę rigoristiniai dzen idealai skatina plėtotis šią estetinę tradiciją. Tanka poeziją keičia naujas 
renga, arba „sunertų eilių“, žanras, klesti no teatras, dzen kaligrafija ir garsioji monochrominė 
peizažinė suibokuga tapyba. Viduramžių estetiką ir meną labiausiai išaukština žymiausi šio 
tarpsnio japonų kultūros puoselėtojai Zeami, Ikkyū Sojunas, Sesshū. 

Penktasis - japoniškojo renesanso idėjų sklaidos - tarpsnis aprėpia Momoyam epochą, 
kurioje, stiprėjant kinų Song epochos renesanso humanistinių idėjų ir neokonfucianizmo es- 
tetikos įtakai, dzen religinės estetikos ir meno formos palaipsniui perauga į pasaulietines. Su- 
klesti daug naujų estetinio pasaulio suvokimo formų ir meno žanrų: pasaulietinė architektūra, 
dekoratyvinė ir žanrinė tapyba, japoniškųjų sodų, arbatos ceremonijos menas, t. y. tos estetinės 
veiklos sritys, kuriose menas susipina su kasdienės buities estetika. Simbolinė šios epochos as- 
menybė - subtilus japoniškųjų sodų, interjero, ikebana ir arbatos ceremonijos teoretikas Sen 
no Rikyū, pabrėžiantis wabi sąvokos reikšmę. 

Šeštasis — tautinės estetikos ir meno tradicijų įtvirtinimo - laikotarpis siejamas su Toku- 
gawų, arba Edo, epocha, kai ėmė vyrauti pasaulietinė miestų kultūra: stiprėjo hedonizmo tenden- 
cijos ir estetika bei menas suartėjo su gyvenimiškais žmonių poreikiais. Šis periodas skyla į du. 

Pirmajame (XVII a. - XVIII a. pradžioje) kritiškai permastomos ir plėtojamos anksčiau 
susiformavusios estetinės tradicijos ir „aukštosios“ meno formos, iš kurių reikšmingiausios 
kaligrafija, spontaniškoji haiga tapyba ir haiku poezija. Estetikoje vyrauja oficiali prokiniškoji 
neokonfucianistinė ir tradicinė menotyros pakraipos. Žymiausias estetikos ir meno kūrėjas - 
Basho Matsuo, išaukštinęs sabi, hosomi, karumi, shiori kategorijų reikšmę. 

Antrajame Tokugaw epochos etape galutinai išsiskiria: 1) „aukštoji“ estetika ir su ja susiju- 
si meninė kultūra, kuriai būdinga aukšto meninio lygio spontaniškoji zenga, bunjinga tapyba, 
kaligrafija, ir 2) naujoji hedonistinė estetika, atspindinti miestietiškąją meninę trečiojo luomo 
kultūrą, gyvuojančią kaip bunraku ir kabuki teatrai, ukiyoshi literatūra ir ukiyo-e raižiniai. 
Antrojoje XVIII a. pusėje įsivyrauja hedonistinė Edo kultūra, kuri pamažu perima tam tikrus 
„aukštosios“ meninės kultūros bruožus. Estetinė mintis patiria oficialių neokonfucianistinių 
koncepcijų krizę - susiformuoja Nacionalinių mokslų mokykla, išaukštinanti japoniškas esteti- 
kos bei meno tradicijas. Svarbiausias šios krypties ideologas - Motoori Norinaga, kurio estetika 
teoriškai grindžia Japoniškojo kelio savitumą. 

Septintajame - moderniosios kultūros raidos - laikotarpyje japonų kultūra atsiveria 
pasauliui ir sparčiai bei kritiškai perimamos Vakarų civilizacijos sukurtos kultūros ir meno 
vertybės. Atsiribojusi nuo atsiskyrimo politikos Japonija ima glaudžiau bendrauti su kitomis 
civilizacijomis, pavyzdžiui, suartėja kai kurios japonų ir Vakarų estetikos bei meno formos. 

Daug tradiciniy japony estetikos ir meno formy kinta i$ esmés, konservatyvéja, yra kanoni- 
zuojamos arba modernizuojamos ir veikiamos Vakary jtaky. Kita vertus, ir Vakarai pajunta 
galinga japonizmo, t. y. paskiry japony tradicinés estetikos ir meno formu, poveikj, kuris itin 
pastebimas impresionistų ir įvairių neoromantizmo krypčių (simbolizmas, secesija, art nouve- 
au, Jugendstil) dailininkų kūriniuose. 


Šintoizmas ir japonų estetinės bei meninės kultūros ištakos 


Prie rytinės Azijos žemyno dalies prisišliejęs lanko pavidalo Japonijos salyno etnosas formavosi 
ikiistoriniais laikais iš dviejų pagrindinių ateivių iš žemyno srautų. Iš šiaurės per Korėjos pusiasalį 
į archipelagą skverbėsi mongoloidines kilmės gentys, iš pietų - pietinės Kinijos ir Indokinijos 
pusiasalio gyventojai. Susilieję šie du pagrindiniai ir daugybė kitų etninių tipų ilgainiui sufor- 
mavo japonų etnosą. Ir dabar Hokkaido saloje išlikusių ainių protėviai tikriausiai iki didžiųjų 
migracijos srautų buvo apgyvenę didžiąją Japonijos salyno dalį. Seniausias japonų kultūros ir 
meno raidos tarpsnis yra susijęs su daugybe ankstyvųjų šintoistinių maginės pakraipos pirmykš- 
tės kultūros formų, kurias galima rekonstruoti remiantis archeologiniais tyrinėjimais. 

Periodiški taifūnai, žemės drebėjimai, ugnikalnių išsiveržimai ir jų padariniai vertė Japoni- 
jos gyventojus pagarbiai žvelgti į gamtos stichiją. Toks požiūris į gamtos reiškinius atsispindėjo 
jau archajinėje sąmonėje, o vėliau tapo šalyje įsigalėjusios šintoistinės (shinto) religijos pagrin- 
du. Žodį shinto sudaro du hieroglifai — „dievas“ ir „kelias“, reiškiantys dievų kelią. Skirtingai 
nei kitos didžiosios religijos (budizmas, džainizmas, krikščionybė, islamas), garbinančios savo 
kūrėjus ir jų mokymus, šintoizmas niekuomet neturėjo mokymo dogmatikos ir nebuvo vie- 
ntisa tautinė japonų religija, kadangi jungė daug skirtingų vietinių genčių kultų, kurie gerbė 
protėvius ir garbino gamtos gaivalą bei elementus. Todėl kelio sąvoka taikliai atspindėjo jos 
religinių idealų ir tikėjimų neapibrėžtumą. 

Šintoizmas yra bendruomeninė politeistinė (t. y. aukštinanti daugybę dievų) artima ša- 
manizmui religija, atmetanti vieno dievo kūrėjo idėją. Jai svetimas didžiosioms indų religijoms 
būdingas polinkis į sudėtingus metafizinius ir religinius-filosofinius apmąstymus, vienareikš- 
mis religinės simbolikos vertinimas. Tai teoantropinė religija, kuri griežtai neatskiria žmonių 
ir dievų pasaulių. Pasaulis harmonizavosi, pasak šintoizmo išpažinėjų, spontaniškai atsiradus 
sudievintoms dvasioms kami. Šintoizmui svarbu daugybė kami. Paukščiai, gyvūnai, augalai, 
medžiai, kalnai, akmenys, kriokliai, upės - tai dvasios, veikiančios žmonių poelgius ir gyvenimą. 
Šintoizmo garbintojams jau pati gamta yra šventykla. Tokį gamtą sudievinantį požiūrį rodo 
ypatingos aikštelės torii prie įėjimo į sakralinius parkus, kuriuose siekiama išsaugoti natūralios 
gamtos grožį. 

Pagal šintoistinę mitologiją pasaulio įvairovės 
atsiradimą paveikė dievai vyras ir žmona Izanagi ir 
Izanami. Jų vyresnioji duktė Amaterasu (Ama-terasu- 
6-mi-kami) - Žemę globojanti Saulės deivė. Iš jos save 
kildino Japonijos imperatorių giminė. 

Šintoistinei pasaulėžiūrai būdingas išskirtinis 
dėmesys ritualinei švarai, kurios reikalaujama iš šios 
religijos šalininko. Sakralinio objekto erdvė buvo 
laikoma švariausia, todėl tik „apsivalę“, besilaikantys 
griežtos higienos taisyklių religijos išpažinėjai galėjo 
sėkmingai priartėti prie kami. Pagrindinis nusižen- 
gimas buvo nešvarumas, purvas, kurių turėjo griežtai 
atsikratyti plaudamas kūną, dėvėdamas būtinus religi- 
nėms apeigoms švarius drabužius. Ligos, žaizdos buvo 
laikomos blogio ir nešvarumo įsikūnijimu. Todėl ne 
tik šventyklose, tačiau ir visuomeniniuose pastatuose, 
žmonių būstuose yra pirmapradę ritualinę prasmę 


turintys apsiplovimo indai. 

Vertingiausias žinių šaltinis apie archajinį kul- 
tūros ir meno raidos tarpsnį yra keramika, kurioje Varpas. Yayoi periodas 
tiesiogiai susiduriama su autentiška meno formų kalba, 
geriausiai atspindinčia ankstyvųjų meno formų savitu- 
mą. H. Readas taikliai pastebėjo, kad „sprendžiant apie konkrečios šalies meną ir jos estetinio 
jausmo subtilumą, patikimas kriterijus yra keramika“ (Read, 1931, p. 41-42). Iš tikrųjų anks- 
tyvosios japonų meno formos iki pirmojo galingo budistinės kultūros srauto yra keramika ir 
skulptūra, kurių atsiradimas tiesiogiai siejasi su kasdienio gyvenimo poreikiais, protošintoisti- 
niais ritualais ar laidojimo papročiais. 

Iki nūdienos archeologai Japonijos teritorijoje neaptiko jokių paleolito kultūros pėdsakų. 
Iš neolito laikų patikimų duomenų yra apie šiaurinėje archipelago dalyje tūkstantmečius pr. 
Kr. iki 300 m. pr. Kr. vyravusią jomon (virvelinę) kultūrą. Jos pavadinimas kilęs iš keramikos 
indus puošiančių juostų pobūdžio. Jai atstovauja skirtingos utilitarinės, ritualinės ir maginės 
paskirties indai, urnos, šviestuvai, kurie ilgainiui išplito didžiojoje šalies dalyje. Jomon kultūros 
kūrėjams būdinga šintoistinė panteistinė pasaulėžiūra, tikėjimas įvairiomis gamtos dvasiomis, 
šventais kalnais, giraitėmis, medžiais, gyvūnais. 

Pirmojo tūkstantmečio pr. Kr. pabaigoje į japonų salyną atsikėlė naujos gentys, kurios 
išplatino aukštesnes su ryžių auginimu susijusias žemdirbystės ir kultūros formas. Jos sukū- 

ré vélesne pietinéje salyno dalyje nuo 300 m. pr. Kr. iki 
300 m. vyravusią yayoi - ant rato ZiedZiama utilitarinés 
paskirties keramiką; pavadinimą gavo pagal jos liekanų 
radimo vietovę. Jomon keramika paprastesnė, tačiau 
išsiskiria puošnia, spalvinga puošyba, o yayoi būdingas 
aukštesnis technologijos lygis, tačiau menkesnė formų 
ir puošybos įvairovė. 

Palyginti su kitų pasaulinių civilizacijų pavyzdžiais, 
ankstyvoji japonų neolito keramika yra įvairesnių formų, 
daugiau spalvinio dekoro. Japonų keramikos savitumas 
taip pat matyti iš plačiai paplitusių terakotinių statulėlių 
haniwa (molinis ratas), randamų daugybėje kapaviečių. 
Jų atsiradimas tiesiogiai siejasi su socialiniais šalies poky- 
čiais, genčių ir jų sąjungų kova dėl naudingiausių žemės 
plotų bei įtakos vienam ar kitam regionui. 

Nuo III iki VI a. klesti kofun, vadinamoji pilkapių 
kultūra, susijusi su archajiškais šintoistiniais kalnų kultais 


ir žymiausių genčių vadų kapavietėmis, protėvių kultais. 
Kaip ir šventosios kalvos ar kitos sakralinę prasmę įga- 
Haniwa - muzikantas. vusios gamtos zonos, objektai, pilkapiai buvo apjuosiami 
VENAE KOKA periodas moliniais cilindro formos dirbiniais, vaizduojančiais 
apibendrintas nuo 30 cm iki pusantro metro aukščio 
žmonių figūras - haniwa. Pavadinimas apibūdina šių žiedinių gaminimo būdą: vienas ant 
kito kraunami moliniai žiedai sudarydavo cilindrines tuščiavidurės figūrėles, vėliau degamas 
krosnyse. Haniwa figūrėlių eilės apjuosdavo simbolinę sakralinę gyvenamąją šintoistinių dievų 
erdvę, saugojo nuo nelaimių gyvybiškai svarbias grūdų talpyklas. Maždaug nuo V-VI a. paplito 
įvairių plastinių formų žynių, karių, valstiečių, žirgų bei kitų gyvūnų figūrėlės. Jos pasižymėjo 
skirtingu apibendrinimo ir realistiškumu. 

Galinga kinų Han imperijos ekspansija į kaimynų šalis ir su ja susijusių kultūros formų 
sklaida buvo reikšminga besiformuojančiai japonų civilizacijai, kadangi japonų salynas pakliuvo 
į kinų kolonijų Korėjos pusiasalyje įtaką; iš ten sklido kinų civilizacijos laimėjimai. Kita vertus, 
vykstant Kinijos centralizacijos procesui, nepaklusnių Han imperijos valdovams irstančių Ki- 
nijos karalysčių ir kunigaikštysčių, ypač iš į pietus nuo Yangzi esančių rytinių šalies teritorijų, 
pabėgėliai jūros keliais plūstelėjo į Kyūshū salą. Stiprėjant Han imperijos spaudimui, žmonių 
atplūdo ir iš Korėjos pusiasalio. Šie kinų ir korėjiečių migrantai ne tik greit susimaišo su vie- 
tiniais gyventojais, bet ir paskleidžia aukštesnės materialinės bei dvasinės kultūros elementų; 

įsigali nauji žemės ūkio puoselėjimo principai, technologija, įrankiai, taip pat naujos religijos, 
meno apraiškos. Anksčiausiai Han imperijos istorinėse kronikose šalis Wa (Japonija) paminėta 
57 m. - aprašytas šios šalies pasiuntinių atvykimas į Han imperijos sostinę. Pietinėje Japonijos 
salyno dalyje maždaug apie I a. pr. Kr. neolitinė akmens amžiaus kultūra dėl senesnių Kinijos ir 
Korėjos kultūrų poveikio sparčiai transformuojasi į kokybiškai naują žalvario amžiaus kultūrą. 

Nors šintoizmo religija neįgavo oficialios valstybinės religijos statuso, tačiau skatino plėtotis 
sakralinę architektūrą ir kitas meno formas. Seniausias iki nūdienos po daugybės rekonstrukci- 
jų išlikęs ankstyvosios šintoistinės architektūros pavyzdys yra pirmaisiais amžiais po Kristaus 
pastatytas Ise šventyklų kompleksas Ramiojo vandenyno pakrantėje, Isuzu upės žiotyse. Jis 
skirtas pagrindinei šintoistų garbinamai dievybei - Saulės deivei Amaterasu. Ansamblį sudaro 
dvi didingos šventyklos, kurias supa daugybė mažesnių nedažyto medžio pastatų. Šis šedevras, 
sukurtas sekant kinų architektūra, darė poveikį vėlesnei japonų sakralinei ir reprezentacinei 
pasaulietinei architektūrai. Ansamblis puikiai dera prie kraštovaizdžio; architektūrinės formos 
vieno stiliaus, funkcionalios, puošyba skoninga. 

Naujos kultūros apraiškos matyti ankstyvaisiais viduramžiais, ypač tai pasakytina apie dva- 
sinį gyvenimą. Kyoto regione iškilusi glaudi genčių sąjunga IV a. pajungia centrinę šalies dalį ir 
įkuria galingą Yamato valstybę, kuri aprėpė didžiąją šiuolaikinės Japonijos dalį. V a. (pirmieji 
paminklai datuojami 430 m.) japonai perima hieroglifinį kinų raštą ir literatūrinę kalbą, kuri 
plinta tarp valdžios bei išsilavinusių žmonių. Svarbus japonų kultūros pakilimo tarpsnis tie- 
siogiai siejasi su kita migracijos iš Korėjos banga V-VI a., kai vyko pilietiniai karai šioje šalyje. 
Tarp atvykusiųjų buvo aukštesnės kultūros raštingų kinų kalbą mokančių ir perėmusių kinų 
kultūros laimėjimus žmonių. Įsiliedami į besiformuojančią japonų aristokratiją jie skatino įval- 
dyti žemyninę kultūrą. Maždaug ankstyvaisiais viduramžiais Japonija pamažu perima valstybės 
valdymo struktūrą, mokslo, švietimo sistemą. Šie procesai pradeda skleistis Asukos (552-710), 
o itin sparčiai - Naros (710-794) epochose. 

Vyraujančia valstybės ideologija iš pradžių tampa šintoizmas, o vėliau - per Kiniją ir 
Korėją besiskverbiantis budizmas. Sustiprėjusios prieš budizmą nukreiptos represijos Šiaurės 
Kinijoje paskatino 574 m. per Korėją į Japoniją plūstelėti kinų vienuolius budistus, amatinin- 
kus, menininkus, kurie naujoje tėvynėje galėjo pritaikyti savo talentus. Šintoizmo religijai buvo 
sunku konkuruoti su budizmu, kuris turėjo visapusiškai išplėtotą religinę sistemą, bažnytinę 
hierarchiją, aiškius estetinius idealus, filosofines mokyklas, daugybę atsidavusių ir gerai orga- 
nizuotų misionierių, daug budistinės literatūros ir turtingas architektūros, vaizduojamosios ir 
taikomosios dailės tradicijas. Susidūrimas su stiprėjančia budizmo įtaka padėjo japonams geriau 
suvokti savo religijos tradicijų ir estetinių idealų savitumą. Neatsitiktinai atsirado shinto vardas. 

Dar VIa. pabaigoje kinų transformuota mahūyūnos budizmą imperatorius Yomei paskelbia 
oficialiaja valstybės religija. Tačiau tikruoju budizmo skleidėju tapo jo sūnus princas Shotoku. 

607 m. jis uzmezga glaudzius diplomatinius santykius su Kinija, siuncia jaunuolius studijuoti j 
pagrindinius kinų kultūros centrus ir visokeriopai remia budistinių šventovių bei vienuolynų 
steigimą. Į šalį iš Kinijos plūsteli veržlus budistinės kultūros, estetinės minties ir meno srautas. 
Kinų visuomenė tuo metu buvo tobuliausias socialinės organizacijos pavyzdys, šalis, pasižy- 
minti gerai organizuotu valstybės valdymo aparatu, išplėtotomis sausumos, upių bei jūros kelių 
sistemomis, joje gausu mokslinės ir meninės inteligentijos. Šioje klestinčioje imperijoje vyravo 
vienybės bei tvarkos idėjos, o Japonijoje - pavojingos šalies stabilumui regionalizmo ir galin- 
giausiems aristokratų klanams būdingos konkurencijos dėl valdžios tendencijos. 

Budizmo įtvirtinimą Japonijos valdovai traktavo daugiau kaip politinį nei religinį veiksnį. 
Remdami kiniškąjį valstybinių institucijų organizacijos modelį ir budizmo religiją, jie siekia 
nustelbti vietines tendencijas ir stiprinti politinę bei kultūrinę atskirų genčių integraciją. Jų 
lūkesčiai pasitvirtino, kadangi budizmas, skverbdamasis į visas kultūros ir dvasinio gyvenimo 
sritis, išstūmė daugelyje šalies regionų vyravusias gimininės kultūros formas. 

Pirmieji budistų vienuolynai, pastatyti pajūryje esančioje Naniwoje (Osaka) ir spalvingame 
Asukos upės slėnyje, tapo svarbūs šalies dvasinio gyvenimo centrai. Šintoistų šventyklų tvoromis 
atribotos nuo profaniškojo lygmens erdvės buvo sakralinės zonos, t. y. neregimų dievų buveinės, 
o didžiulės budistines šventyklas supančios teritorijos - iškilmingų šventinių ritualų atlikimo 
vietos, kuriose galėjo susitelkti daugybė šios religijos išpažinėjų. Taigi budistų vienuolynai ir 
šventyklos siekė užkariauti žmonių protus, todėl vadovavosi aktyvaus pasauliečių įtraukimo į 
budistų bendrijos narius ideologija. 

Vienuolynai ir šventyklos pasidarė pagrindiniai ankstyvųjų viduramžių mokslo židiniai, 
savotiški universitetai, kuriuose telkiasi intelektualai, juose komplektuojamos bibliotekos, 
kaupiamos religinių relikvijų ir meno kūrinių kolekcijos. Čia plinta žemyno kultūros, filosofi- 
jos, estetikos, meno idėjos, svarbių paskatų gauna literatūros, kaligrafijos, tapybos, skulptūros, 
taikomosios dailės raida. Budistinio meno formos VI a. pabaigoje - VII a. pradžioje į Japoniją 
perkeliamos beveik mechaniškai. Eiliniams japonams nepažįstamų dievų vaizdiniai užtvindė 
sostinę supančią centrinę šalies dalį. Iš įvairių Kinijos, Korėjos regionų atvykę įvairioms bu- 
dizmo kryptims ir mokykloms priklausantys meistrai, architektai, skulptoriai, tapytojai statė 
šventyklas, pagodas, vienuolynų ansamblius. Interjerus dekoravę skulptoriai, tapytojai, metalo 
meistrai perkėlinėjo skirtinguose žemyno regionuose viešpatavusius stilius, dievų panteonus 
ir ikonografinius elementus. 

Vila. pradžioje iš atvykusių Kinijos vienuolių japonai perima polichrominės ir monoch- 
rominės tušo tapybos techniką. Netrukus įkuriama pirmoji budistinės altorių ir freskų tapybos 
mokykla, kuri formuojasi veikiama Kinijos Wei periodo (IV-V a.) tapybos estetikos. Šios mo- 
kyklos šalininkų kūriniai išsiskiria paprastu linijiniu piešiniu, skurdžia ikonografija, neryškių 
spalvų gama ir apibendrintais vaizdiniais. 

Asukos epochos architektūra, skulptūra, tapyba ir taikomoji dailė plėtojasi veikiama In- 
dijoje, Kinijoje ir Korėjoje įsigalėjusių kanonų ikonografijos. Sparčiai daugėjant budistinių 
vienuolynų ir šventyklų, didžioji dalis sakralinių kūrinių atvežama iš žemyno arba kuriama 
menininkų iš Indijos ir Kinijos, kurie vėliau tampa menininkų cechų meistrais bei mokytojais. 
Tuo paaiškinamas Asukos epochos budistinės tapybos ir skulptūros bei analogiškų žemyno 
kūrinių panašumas. Ilgainiui prie žymiausių budistinių šventyklų ir vienuolynų kongregacijų 
centrų steigiamos cechinės mokyklos, kurių svarbiausias tikslas - rengti įvairių sričių meninin- 
kus. Gausėjant šių mokyklų, išsirutulioja atskiros specialybės. Daugelis naujų budistinio meno 
formų, sumišusios su vietinėmis šintoistinėmis tradicijomis ir po kelių kartų pradėjus kurti 
vietinės kilmės menininkams, palaipsniui įgauna savitus tautinius bruožus. 

Klasikinis Asukos vienuolynų architektūros, vaizduojamosios ir dekoratyvinės dailės pa- 
vyzdys yra 607 m., remiantis kinų budistinio meno tradicija, pastatytas Horyü-ji vienuolyno 
ansamblis, kurį sudarė didžiulė aikštė, vidaus vartai, pagoda, šventykla ir kiti pagalbiniai pasta- 
tai. Svarbiausia - didinga kvadratinio perimetro bokšto pavidalo penkių aukštų pagoda, kurios 
kiekvienas aukštas ir stogai tarsi laipteliais stiebėsi į padangę. Jos išorės ir vidaus puošyboje 
daug ritmiškų detalių, sukuriančių sklendimo įstabaus kraštovaizdžio erdvėje iliuziją. Statinys 
į viršų siaurėjo ir baigėsi aukštu špiliumi; jo aukštai simbolizavo budistinės kosmologijos esmę 
sudarantį šventąjį kalną, pasaulio stulpą, vadinamąjį axis mundi, t. y. ašį, jungiančią žemės ir 
dangaus pasaulius, o pagodos aukštai - devynias dangaus pasaulio pakopas. 

Kitas įspūdingas ansamblio pastatas - didinga su dvigubu lenktu - „skriejančiu“ dangumi - 
čerpių stogu, Kondo šventykla, kurios vidus buvo dekoruotas įvairiomis ryškiomis spalvomis 
nudažytais ornamentais, medžio, metalo raižiniais ir skulptūromis. Šventyklos erdvę skaidė 
raudonos lakuotos kolonos. 

Įeiti į šventovės patalpas galėjo tik šventikai, o pašaliečiai jos vidumi tegalėjo gėrėtis žvelg- 
dami pro plačias priekinio fasado duris. Pagrindinis interjero elementas - altorius, kurio vidury 
stovėjo Buddhos, o apie jį - griežtai kanonizuota tvarka išdėstytos kitų budistinio panteono 
dievybių figūros. Nors altoriuje buvo daug medinės skulptūros elementų, tačiau jų fone regi- 
mos dekoratyvios medinės pastato konstrukcijos teikė jam rimties ir iskilmingumo. Prieblan- 
da šventyklos viduje bei tauriaisiais metalais aptaisytos altoriaus detalės darė iskilmingumo ir 
paslaptingumo įspūdį. 

Horyū-ji ir kiti to meto vienuolynų ansambliai liudija, kad tarp budistinių menų pama- 
žu įsivyrauja skulptūra: ji nepakeičiama interjere ir svarbiausias vaizduojamasis menas. Tai 
pirmiausia, remiantis ikonografiniais kinų budistinės skulptūros kanonais, sukurti Buddhos 
ir bodisatvų vaizdiniai, kupini rimties bei vidinio susitelkimo. Juose geriausiai atsiskleidžia ja- 
ponizuotos budistinės estetikos idealai. Skulptūros raida tiesiogiai siejosi su šios meno rūšies 
funkcijomis budistinės architektūros ansamblyje. Kaip ir budizmo tėvynėje Indijoje, skulptūra 

rutuliojasi sąveikaudama su 
architektūra, tapyba ir tai- 
komąja dekoratyvine daile. 
Sakralinės skulptūros atsi- 
radimą ir itin greitą sukles- 
tėjimą paskatino budistinės 
kultūros sklaida. 

Iš Asukos epochos iš- 


liko labai nedaug medinių 
gruntuotų, o vėliau dažytų 
arba auksuotų skulptūrų, 
kadangi dauguma Žuvo per 
karus ir gaisrus. Seniausia iš 
išlikusių yra 606 m. sukurta 
beveik trijų metrų aukščio 
didinga sėdinčio Buddhos 
figūra. Jos siluetas - masyvus, 
poza ir gestai tarsi sustingę; 
tai pabrėžia išorinio pasaulio 
kaitos nepastebintis žvilgsnis. 
Asukos skulptūra, pradėjus 
dirbti vietiniams meninin- 


étant kams, jgauna vietiniy etniniy 
bruožų: itin pabrėžiamas su 
Sintoistiniu Saulés kultu susi- 
jes veido švytėjimas, kuris dabar simbolizavo budistinės išminties sklaidą. Budistinės skulptūros 
ikonografijai labai reikšminga sudėtinga pozų, gestų, aprangos, simbolių sistema. Stovinčios 
Kudara Kannon figūros iš Horyū-ji grakščių rankų judesių ir drabužių klosčių, primenančių 
Gandharos skulptūros stilių, išraiška jau rodo vėlesnei Naros skulptūrai būdingas meninės 
formos tobulumo, linijų plastiškumo užuomazgas. 

Teikos reformomis (645—649) šalis įžengia į vadinamuosius Baltojo fenikso metus (645- 
710) ir virsta galinga feodaline valstybe, kuri rašytiniuose šaltiniuose pradedama vadinti Nihon, 
t. y. Japonija. 710 m. iš Asukos, esančios šalies centre, sostinė perkeliama į pajūrio miestą Narą 
(šiuolaikinė Osaka). Svarbiausi Naros epochos (710-794), kurios ribos dažniausiai išplečiamos 
įtraukiant Baltojo fenikso metus, kultūros bruožai - atvirumas išorinėms jtakoms ir kartu is- 
torinės savimonės stiprėjimas. 

Šalis patiria į klestėjimo tarpsnį įžengusios, tuo metu pažangiausios pasaulyje kinų Tang 
(618-907) kultūros poveikį, kuris darosi vis aiškesnis, kadangi Japonijoje augo žmonių, mo- 
kančių kinų kalbą ir gerai perpratusių šios šalies kultūros tradicijas. Tang imperija nutiesė 
karavanų ir jūros kelius į Indiją, Vidurio Aziją, Iraną, arabų pasaulį, Bizantiją bei kitas šalis. 
Šilko kelias buvo pagrindinė Rytų ir Vakarų pasaulių kultūros, estetikos ir meno vertybių 
mainų bei transliacijos arterija. Tačiau kinų kultūra plito ne tik Vakarų, bet ir Rytų kryptimis. 
Per Kiniją japonai susipažino su kitų didžiųjų žemyno civilizacijų laimėjimais. Sužavėti Tang 
imperijos spindesio, didingų miestų, rūmų, japonai kopijuoja ir periminėja įvairias Kinijoje 
gyvavusias kultūros formas, teisės įstatymus, administracinio valdymo principus, ceremonijas, 
aprangą, estetines idėjas ir meno stilius. 

Į šalį iš Kinijos plūsteli dar viena galinga kinų kultūros įtakos banga, atvyksta vienuo- 
liai, amatininkai, menininkai, kurie aktyviai skleidžia naujas idėjas. Į žemyną vyksta gausios 
japonų pasiuntinybės, semtis žinių - vienuoliai, mokslininkai, menininkai. Pavojingos kelio- 
nės audringomis jūromis, piratai neretai kėlė siaubą išlepusiems aristokratams, todėl diplo- 
matinėse misijose juos pamažu keitė prie nereiklaus gyvenimo būdo įpratę ir žinių ištroškę 
vienuoliai. Jie vežė iš Kinijos rašytinius tekstus, meno kūrinius ir kitas relikvijas. Japonijoje 
didžiai vertinama kiniškos knygos bei meno kūriniai. Kinų Tang imperatorių kronika liudi- 
ja, kad Japonijos pasiuntinys, iš imperatorių rūmų gavęs brangių dovanų, keičia jas į knygas. 
Japonijoje ypač išplinta budistinis mahayanos mokymas, kurio šalininkai diegia daoizmo ir 
konfucianizmo idėjas. 

Vidurinėje šalies dalyje ir naujojoje sostinėje dygo didingi budistų vienuolynai bei šven- 
tyklos. Pagal rašytinius šaltinius, 640 m. jų buvo 46, o 697 m. - jau daugiau nei 500. Budistinę 
kultūrą sklisti skatina 741 m. imperatoriaus paskelbtas įsakas dėl budistų vienuolynų ir šven- 
tyklų įsteigimo visose šalies provincijose. 

Dėl naujos Tang kultūros įtakos bangos Japonijoje ima plisti budistinė architektūra, skulp- 
tūra, daugėja tapybos gildijų ir amatų mokyklų. 605 m. šalyje įkuriama dailininkų gildija, o po 
penkerių metų jau imamasi tradicinės kinų tušo tapybos. 649 m. imperatoriaus įsaku tapyto- 
jai, kaligrafai įtraukiami į valstybinių departamentų sistemą, kuri reglamentuoja jų kūrybinę 
veiklą. Menininkų specializaciją stiprina 661 m. įkurtas valstybinis Dailės departamentas, 
į kurį įeina 4 vyresnieji meistrai ir 60 pameistrių. 701 m. įsteigiama lako meistrų, o netrukus 
ir šikšnių cechinė korporacija, vienijanti ir skulptorius. 

Menininkų gyvenimas bei kūryba tuomet priminė kolektyvinį amatininkų darbą, kur 
funkcijos griežtai specializuotos ir aprėpia tik tam tikrą kūrybos dalį. Tokį funkcijų padali- 
jimą lėmė siekimas kuo geriau panaudoti menininkų kūrybą įspūdingiems valstybės užmo- 
jams. Japonai jau puikiai liejo metalą ir jį apdirbinėjo. Daugėjo įvairių vienuolynų ir rūmų 
poreikius aptarnaujančių dirbtuvių, tradicijos buvo sparčiai perimamos, dėl to menininkai 

ERES S 


Tôdai-ji. Didžioji Buddhos salė. Nara. 752 m. 


tobulėjo - tai matyti iš skulptorių ir metalo meistrų kūrinių: inkrustacijy, lietų, kaltų, raižytų 
aukso, sidabro, bronzos, vario dirbinių. Tauriaisiais metalais dažniausiai buvo išryškinamas 
nimbų spindesys. 

Budistų šventyklų ir vienuolynų statybos plėtra Naros epochoje išryškina socialinę meno 
svarbą bei skatina jo raidą. „VI-VII a. užplūdęs budistinis menas buvo tobulas, subtilus, tačiau, 
nespėjęs įtvirtinti naujų formų, jis pateko į Tang meno įtaką. Šis menas buvo lyg dieviškas 
įkvėpimas gaivinant budistinę architektūrą bei skulptūrą ir kuriant naują tapybos mokyklą. 
Tang meno įtaka vyravo VIII-IX amžiuje, o paskui mene ėmė reikštis japoniški bruožai - ypač 
sentimentalus Miyako (dabar Kyoto) rūmų aristokratų gyvenimas. Pamėgti švelnesni tonai, 
subtilus ir tikslus piešinys, kuriam vietą užleido anksčiau paplitusios ir kupinos jėgos kom- 
pozicijos“ (Anesaki, 1973, p. 26-27). 

Naujoji šalies sostinė Nara statoma pagal Tang imperijos sostinės Chang modelį. Jos plano 
esmė - taisyklingas, į pagrindines pasaulio dalis orientuotas stačiakampis. Miestą į dvi - kairę 
ir dešinę - dalis dalijo pusiau plati pagrindinė gatvė, kurią lygiais kampais kirto kitos, sudaran- 
čios taisyklingus kvartalus; jų pagrindiniai architektūriniai statiniai (pagal kinų architektūros 
kanonus) - imperatorių rūmai, parkai ir šventyklos. Sostinę, be jos centre esančių didingų 
imperatorių rūmų, puošė daug aristokratų rūmų ir šventyklų. Nara tapo didžiuliu šventyklų 
miestu, kuriame vienuolių budistų įtaka buvo labai stipri. 

Naros epochos architektūros ir 
skulptūros simbolis - milžiniškos terito- 
rijos erdvėje pastatytas didingas Todai-ji 
(Didžiosios Rytų šventyklos) ansamblis, 
kuris po kelis dešimtmečius užtrukusių 
darbų buvo baigtas 752 metais. Šis sustip- 
rėjusios imperijos galią rodantis pagrin- 
dinis šalies religinio kulto statinys buvo 
skirtas Buddhai Rusanai (Vairocana) bei 
Amaterasu ir įamžino budizmo ir šintoiz- 
mo idealų suartėjimą. 

Svarbiausia - Didžiojo Buddhos - sa- 
lė siekė daugiau nei 50 m aukščio ir 80 m 


ilgio. Ją supo daug kitų mažesnių šventyk- 
lų ir įvairių pagalbinių pastatų, sudariusių Didžioji Buddhos statula. Nara. 752 m. 
vientisą ansamblį. Atraminiai pietinių 
vartų stulpai - 21 m aukščio. Didžiojo Buddhos salėje 752 m. buvo pastatyta didžioji Buddhos 
statula, kuriai nulieti prireikė beveik 500 tonų vario ir alavo. Šventyklos erdvė buvo tokia didžiu- 
lė, kad 16 m aukščio statula (be pjedestalo) neatrodė gremėzdiška. Šventykla padalyta šešiomis 
kolonų eilėmis. Į ją buvo perkelta daug relikvijų iš šintoistinių šventyklų. Buddhos statulą, kaip 
įprasta, supo ir kiti budistinio panteono dievai. Šiais ir kitais skulptūriniais Naros vaizdiniais 
pabrėžiama galia, atsiribojimas nuo išorinio pasaulio šurmulio ir skendėjimas meditacijoje. 
Įsigalėjusioje religinėje Naros epochos skulptūroje matyti saviti japoniški stiliai, neabejo- 
tinas skulptorių tobulėjimas, dėmesys žmogiškajam pradui, harmonijos tarp kūno ir dvasios 
ieškojimas. Skulptūros plastiškėja: daugiau dėmesio skiriama proporcijoms, judesių laisvumui 
ir harmoningumui. Jomis pabrėžiamas formos natūralumas. Panašūs japonizacijos procesai 
vyksta ir pasaulietiniuose menuose. 


Poezijos ir literatūrinės estetikos užuomazgų sklaida 


Naros epochoje suklestėję kultūra ir menas žadina estetinę mintį. Ankstyvasis japonų estetikos 
raidos etapas glaudžiai susijęs su ars poetica, t. y. su poezijos žanrų hierarchija tarp kitų menų. 
Skirtingai nei dailėje, poezijoje ryškėja tautiniai japonų estetinio pasaulio suvokimo principai. 
Poezijos viešpatavimą grindė senieji šintoistiniai mitai, turtingos tautosakos, rašytinės poezijos 
tradicijos, japonų polinkis į metaforinį mąstymą. 

S. Hisamatsu, mėgindamas atskleisti japonų literatūros estetikos bei literatūros žanrų 
raidos dėsningumus, apibūdina esminius Yamato (Asukos ir Naros tarpepochio), Heian, 
Kamakuros bei vėlesnių epochų skirtumus. „Pirmiausia, - rašo jis, - Yamato ir Heian epo- 
chos - tai metas, kai svarbiausius literatūros bruožus ir jos pobūdį suformavo aristokratija, 
kuri privalėjo laikytis kanonizuotų formų. Antra, vyrauja lyrinė literatūra. [...] Senovės lite- 
ratūra pirmiausia buvo kilmingųjų literatūra. Japonų rašto neturėjimas ir nuoseklus Kinijos 
literatūros siužetų savinimasis literatūrą padarė išsilavinusių imperatoriaus rūmų aristokratų 
privilegija. Vėliau, Heian laikotarpiu, atsiradus japonų raštui, literatūra patyrė esminių po- 
kyčių: literatūrinės kūrybos iniciatyvą iš vyrų perima moterys, poezija ir proza rašoma kinų 
pavyzdžiu, keičiasi japonų poetinės konstrukcijos ir japoniški grožinės literatūros bei dieno- 
raščių rašymo principai“ (Hisamatsu, 1963, p. 3). 

Naros kultūroje lavėja istorinė sąmonė. Tai patvirtina svarbiausi tekstai, kurių jau pa- 
vadinimai rodo, kad vyrauja įvairūs istoriniai traktatai ir kronikos, atskleidžiančios istori- 
nės savimonės stiprėjimą ir saviidentifikaciją. Kartu reikšmingiausiose Naros epochos kinų 
kalba parašytose istorinėse kronikose ir japonų literatūros paminkluose „Senovės įvykių 
užrašai“, 712 m., „Švelnus poezijos dvelksmas“, 751 m., ir „Miriadų lapų rinkinys“, 758 m., 
kinų hieroglifais išreikšti japoniški garsai. „Senovės įvykių užrašų“ tekstų sudarytojui buvo 
sunku senųjų japonų dainas autentiškai perteikti kinų kalba, kadangi prasminis ir vaizdinis 
jų aspektai neatsiejami nuo garsinių, ritminių, melodinių struktūrų. Tuomet atsitiko „vienas 
reikšmingiausių įvykių japonų kultūros istorijoje: randamas būdas užrašinėti savosios kalbos 
žodžius svetimu transkribciniu raštu bei suprantama, kad hieroglifus galima panaudoti ir 
kaip garsinio rašto ženklus. 

N. Konradas, aptardamas kinų kalba parašytos antologijos „Švelnus poezijos dvelksmas“ 
pasirodymą, primena, kad išsilavinę japonai tuomet ne tik žinojo kinų eiles, tačiau ir patys 
mokėjo jas kurti kinų kalba. Šios eilės liudija, kad jie ne tik įvaldę kinų poezijos kalbą, bet 
ir jos vaizdinių bei temų pasaulį, netgi svarbiausią dalyką poetinėje kūryboje: atitinkamą 
poetinės mąstysenos būdą. Būtina priminti, kad ši antologija buvo svarbiausias, tačiau ne 
vienintelis japonų autorių kinų kalba išleistas poetinis rinkinys (Konpay, 1980, p. 47-48). 

Skirtingai nei „Senovės įvykių užrašuose“, kuriuose garsinės struktūros sinkretiškai 
jungiasi ir susipina su muzikinėmis bei dainuojamosiomis, antologija „Miriadų lapų rinki- 
nys“ - tai jau ne dainos, o rašoma ir skaitoma poezija, paveikta šintoistinio pan-estetizmo. 
Kinų kalba parašytos pastarojo paminklo eilės išsaugo japoniškų frazių konstrukciją. Šis 
dviejų kalbinių struktūrų susiliejimas japonų poezijai atskleidžia metaforiškumo ir ekspre- 
sijos galimybes, padaro ją daugiasluoksnę. Čia išreiškiamas ne tik regimasis hieroglifinių 
struktūrų suvokimas, bet perteikiama ir girdimoji prasmė, o tai suteikia eilėms ypatingo 
vaizdingumo. 

Pereinamuoju laikotarpiu iš senovės į ankstyvuosius viduramžius išsirutulioja šie japo- 
nų poezijos žanrai: 1) choka, arba nagauta (ilgos dainos), kurių temos ir intonacijos primena 
vakarietiškas odes, elegijas, balades, 2) tanka (trumpa daina), penkiaeilės poezijos žanras, ir 
3) sedoka (irkluotojų dainos), šešiaeilės poezijos forma. Populiariausiu poezijos žanru nuo 
VII a. tampa iš trumpos liaudies dainos išsirutuliojusi 31 skiemens tanka poezija. 

Svarbiausias ankstyvųjų viduramžių estetinės minties paminklas, savotiška japonų es- 
tetikos ištaka - pirmoji poezijos antologija „Miriadų lapų rinkinys“, į kurią įdėta apie 500 
anoniminių ir žinomų V-VIII a. poetų kūrinių. Šis poezijos paminklas tarsi kuria japonų 
sąmonėje daugelį estetinio pasaulio suvokimo ir meninio mąstymo principų, kuriais grin- 
džiami vėlesnių epochų grožio idealai. 

Veikale išryškėjęs estetinis pasaulio suvokimas formuojasi patirdamas stiprią senosios 
japonų religijos šintoizmo, mitologijos ir tautosakos įtaką. Žodis shinto (dievų kelias) yra 
kiniškos kilmės. Jis perimtas iš „Permainų knygos“, kurioje ši daugiareikšmė sąvoka vartoja- 
ma metų laikų kaitai, viską aprėpiantiems būties dėsniams, išminčiams, pažinusiems dievų 
kelią, apibūdinti. 

Skirtingai nei kitos religijos, šintoizmas neturi kanonizuotų sacra scriptum tekstų ir nė- 
ra sisteminga religinė pasaulėžiūra. Jos atspara - gamtos sudievinimas, praeities ir protėvių 
atminimo aukštinimas. Visuose gamtos reiškiniuose, žmogų supančiuose daiktuose (akmuo, 
vanduo, medis) šintoistai regi dvasingos dieviškosios esmės (kami) atspindį ir pirminį grožio 
šaltinį. Šintoistinė grožio glūdėjimo daiktuose ir reiškiniuose idėja tampa vienu vyraujančių 
ankstyvųjų „Miriadų...“ poetinių tekstų motyvų. 

Vėlesniuose tekstuose šintoizmo, budizmo ir daoizmo principai susilieja. Šintoistinis 
panestetizmas ir polinkis sudvasinti žmogų supantį pasaulį juose susipina su žemyno sklei- 
džiamais teiginiais apie individualaus ir universalaus prado vienybę (budizmas) bei harmo- 
nijos ieškojimą gamtoje (daoizmas). Emocionaliai suvokiamiems reiškiniams ir daiktams 
„Miriadų...“ suteikiamas svarus estetinis turinys, tad jis neretai nustelbia visus kitus aspektus, 
ir poetinis grožio kultas virsta savotiška panestetine religija. 

Vyraujančia estetine knygos kategorija tampa bi modifikacija makoto (tiesa, natūralus 
nuoširdumas, teisingas požiūris), kuri vartojama apibūdinti žmogaus, suvokiančio išorinio 
pasaulio grožį, išgyvenimus. Grožis čia sutapatinamas su tiesa, nuoširdumu, o neretai įgau- 
na ir etinį pobūdį. Buvo manoma, kad makoto kategorijos įprasmintas natūralus nuoširdu- 
mas ir tiesos siekimas yra didžiausia estetinė vertybė, vienijanti sei (emocinį tyrumą), mei 
(skaistumą, kilnumą), choku (nuoširdumą) ir kitas japonų menininkų vertinamas žmogaus 
savybes. „Skaistumas, tyrumas ir nuoširdumas, - rašo S. Hisamatsu, - yra sudėtiniai makoto 
komponentai ir jo, kaip kategorijos, estetiniai požymiai. Skaistumas yra racionalus grožis, 
tyrumas - emocionaliai išgyvenamas grožis, o nuoširdumas išreiškia valingąjį grožio aspektą. 

Visi šie trys grožio kriterijai apibrėžia senovės žmonių mąstymo horizontus, žmonių, kurių 
sąmonėje juos supantis pasaulis ir grožis tiesiogiai siejasi tarpusavyje“ (Hisamatsu, 1963, p. 11). 
Skirtingai nei makoto kategorija, kuri yra Naros epochos estetinių požiūrių atramos taškas, 
svarbiausia ankstyvųjų viduramžių estetikos sąvoka ilgainiui tampa kita bi modifikacija - aware 
(žavesys). Pastaroji sąvoka „Miriadų...“ poezijoje atspindi šintoistinę pasaulėžiūrą ir aktyviai 
meninę sąmonę užvaldžiusį kiniškąjį Tang epochos estetizmą. Kol nebuvo virtusi pagrindine 
estetikos kategorija, aware reiškė spontanišką susižavėjimą. Japonų mokslininkai aware atsiradi- 
mą sieja su šintoistiniais mitais apie iškilmingą Saulės deivės Amaterasu pasirodymą žmonėms 
bei ju įspūdį („kaip tai nuostabu!“) išvydus neregėtą grožį. Taip interpretuojama aware reiškia 
emocinį sielos atgarsį, susižavėjimo šūksnį, spontaniškai ištrūkstantį suvokiant išskirtinį regi- 
mąjį ar girdimąjį grožį. Aware susideda iš dviejų jaustukų - a ir hare, reiškiančių susižavėjimą 
bei emocijų antplūdį. Palaipsniui ši sąvoka įgauna žavaus daikto, harmonijos, vidinio grožio 
prasmę. Ji siejasi su jausmais, sukeltais išorinių estetinių objektų savybių, ir paliekančiais su- 
vokėjo dvasioje estetinio išgyvenimo pėdsakus. Ši aware permaina, išryškėjusi „Miriadų lapų 
rinkinyje“, atveria kelią kokybiškai naujai aware sklaidai ateinančioje Heian epochoje. 

Taigi Asuka ir Nara tapo japonų kultūros, estetinės minties ir meno raidos epochomis, 
kai japonų civilizacija, veikiama stiprėjančių ryšių su žemyno, ypač kinų, kultūra, įžengė į ko- 
kybiškai naują raidos etapą: susiliejus šintoizmui ir iš žemyno plintančiai budizmo kultūrai, 
atsiranda estetinės minties užuomazgų ir daug naujų meno formų. Sakraliniuose budistiniuose 
menuose įsiviešpatauja skulptūra. 

Pagrindiniai Heian epochos kultüros ir estetinés minties bruozai 


Spartus žemyno kultūros perėmimas Naros epochoje lėmė akivaizdų kultūros, meno ir estetinės 
minties suklestėjimą ateinančioje Heian epochoje (794-1185), kurią tyrinėtojai pagrįstai vadina 
japonų klasikinės literatūrinės estetikos ir literatūros aukso amžiumi. Pritaikę daugelį Indijos, 
Kinijos, Korėjos dvasinės ir materialinės kultūros pasiekimų japonų intelektualai ima gręžtis į 
tautines tradicijas. Svarbiu posūkio tašku Heian estetinės minties ir meno raidoje tampa IX a. 
pabaiga, būtent tada laikinai nutrūkus oficialiems ryšiams su Kinija, atsiranda sąlyginė japonų 
kultūros izoliacija. Tai stiprina tautinę savimonę ir skatina atskleisti savitų estetinių bei meni- 
nių tradicijų vertę. Nors iš žemyno ir toliau perimamos įvairios estetinės bei meninės idėjos, 
tačiau jos vis labiau japonizuojamos. X a. pradžioje japonų kalba, išstūmusi literatūrinę kinų 
kalbą, galutinai įsivyrauja grožinėje literatūroje ir poezijoje. Tas pats pasakytina apie religinę 
bei pasaulietinę tapybą, skulptūrą, kaligrafiją ir taikomąją dailę. 

Akivaizdūs Heian epochos estetinės minties ir meno pokyčiai tiesiogiai siejasi su politiniais 
bei kultūriniais. Naros epochos absoliutizmą keičia galingo Fujiwaros klano valdžia imperatorių 
rūmuose. Ilgainiui susiklosto tradicija, kad imperatoriai ir princai žmonas renkasi tik iš Fuji- 
waros giminės, kurios nariai, nušalinę nepaklusnius imperatorius, dirba regentais ir kancleriais 
auklėdami mažamečius imperatorius. Iš Naros sostinę jie perkelia 30 km piečiau į savo giminės 
valdas, kur pagal kinų Tang sostinių Chang ir Luoyang planus stato naują šalies sostinę Heia- 
na (Heiankyo - taikos ir ramybės sostinė), arba Miyako, vėliau įgavusią Kyoto vardą. Jau IX a. 
naujoji sostinė nustelbė senąją, joje gyveno apie pusė milijono gyventojų. 

Šis miestas buvo ne tik administracinis valstybės centras, tačiau ir vienintelis stambus 
miestas, kurio dvasiniame gyvenime vyrauja kilmingoji aristokratija. Šiaurinėje miesto dalyje 
iškilo didingi imperatorių rūmai, kurie tapo šios epochos dvasinio gyvenimo ir kultūros cen- 
tru. Heian architektūra toliau plėtoja Naros epochoje išryškėjusias tendencijas. Aristokratinės 
kultūros pakilimas atsispindi ne tik pasaulietinių pastatų - įvairių vasaros rezidencijų ir poilsio 
paviljonų, bet ir religinės architektūros formose: ieškoma ryšio su supančia gamta. 

Heian epochos kultūra, estetika ir menas pirmiausia rodo imperatorių rūmų aukštuome- 
nės pasaulėjautą, gyvenimo būdą, dvasinius poreikius bei estetinius idealus. Nors ši kultūra 
buvo prieinama tik imperatorių rūmų aristokratijai, ji buvo aukšto meninio lygio. Šiai kultūrai 
būdingas išskirtinis dėmesys detalei įsigalėjo literatūroje, haiku poezijoje, įvairiose tapybos ir 
kaligrafijos mokyklose. Heian epocha - tai pirmas veržlių japonų tautos dvasios polėkių laiko- 
tarpis, pavertęs japonų civilizaciją svarbiu pasaulinės civilizacijos centru. 

Estetiniy teorijų klestėjimą paskatino pokyčiai švietimo, filosofijos, religinės minties ir 
įvairių meno rūšių srityse. IX a. įkuriamos dvi pirmos - imperatoriškoji ir Fujiwaros gimi- 
nės - aukštosios mokyklos. Vėliau galingiausi aristokratų klanai steigia savas, kuriose kilmingų 
giminių atžalos ir ištikimų klanui vasalų vaikai rengiami valstybinei veiklai. Universitetinėse 
aukštosiose mokyklose studentų skaičiumi vyrauja filologijos, arba kinų klasikos, fakultetai, 
kuriuose daugiausia mokoma kinų konfucianistinio kanono, filosofijos, literatūros, istorijos, 
matematikos, meno teorijos ir praktikos. Nė viena iš vyraujančių japonų estetinio pasaulio su- 
vokimo pasaulėžiūrų (šintoizmas, budizmas, daoizmas) negalėjo patenkinti valstybinių struk- 
tūrų poreikių, todėl šią funkciją perima kinų konfucianizmas, kuris išplečia įtaką valstybinei 
organizacijai, švietimui, auklėjimui, o vėliau - estetikai ir menui. Konfucianistinė ideologija, 
pasižyminti ryškia etine orientacija ir skiepijanti hierarchinės subordinacijos, paklusnumo vy- 
resniajam idėją, išpažįstanti knyginės kultūros kultą, buvo remiama šalį valdančių imperatorių, 
regentų ir šiogunų. 

Tačiau liberaliose Heian aukštosiose mokyklose konfucianistinė pasaulėžiūra netapo svar- 
biausia. Išsilavinimas - filologinio, estetinio, įvairiapusio meninio pobūdžio, vertinama vidinė 
žmogaus kultūra. „Jei puikios išorės ir dvasios žmogus, - rašo Heian literatūros meistras Yoshida 
Kenko, - yra nekultūringas, jis lengvai užslopinamas prastų polinkių negražių žmonių ir tam- 
pa toks pat kaip jie. Tai graudu. Pageidautina mokytis išmintingų kūrinių, poezijos subtilybių, 
japonų dainų, groti pučiamaisiais ir styginiais instrumentais, taip pat išmanyti papročius bei 
ceremonijas. Jei žmogus tuo remsis, puiku. Rašysena neturi būti negrabi ir skubi; pasižymint 
maloniu balsu būtina iškart gebėti išgauti aukštutinę natą, neatsisakyti taurės vyno, nepaisant 
sumišimo - nes tai nesvetima vyrui“ (Yoshida, 1988, p. 316). 

Heian epochos intelektualams būdingas tobulas estetinis skonis, hedonistinis meilės kultas, 
jautrumas žmogaus dvasios, kūno grožiui, sugebėjimas grožėtis nuolatos besikeičiančiais gam- 
tos reiškiniais. „Heian epochos žmonės, - rašo N. Konradas, - tikėjo, kad kiekvienas daiktas, 
reiškinys turi tik jiems būdingą žavesį, grožį, estetinę vertę (mono no aware). Kartais šis žavesys 
pastebimas savaime, jis aiškus, regimas, tačiau dažniausiai yra užslėptas, jį reikia įžvelgti. Netgi 
atvirame žavesyje visada slypi kažkas ypatinga, užslėpta, o tai sudaro giliausią ir patraukliausią 
estetinę daikto ar reiškinio vertę“ (Konrad, 1927, p. 87). 

Ankstyvajame Heian epochos etape estetinę sąmonę veikė kinų Tang epochos estetika ir 
menas. Tang estetizmas, tvirtai jauges į japonų estetiką ir tapęs neatsiejama jos dalimi, ilgainiui 
keičiasi, įgauna tautinių bruožų. Estetinė sąmonė siekia perteikti tai, ką ji regi, girdi, jaučia, kas 
kelia susižavėjimą. Mastant apie objektą, reiškinį, ieškoma tik jam būdingo nepakartojamo ža- 
vesio (mono no aware), atspalvių, niuansų, kurie įgauna ypatingą estetinę vertę. Emocionalus 
subjekto reagavimas į grožį, kuris išsakomas netiesiogine forma - poetinėmis metaforomis ir 
estetinėmis užuominomis, parodo, kaip tikrovė suvokiama. 

Fenikso šventykla. 1053 m. 


Heian kultūra aukština hedonistinj meilės kultą daugybėje to meto literatūros kūrinių. 
Apie meilės temos universalumą vien Murasaki Shikibu kūryboje būtų galima parašyti daugy- 
bę solidžių veikalų. Tačiau meilės poetizavimas būdingas ne tik moterims, bet ir vyrams. Tuo 
įsitikiname skaitydami Yoshidos Kenko „Nuobodulio užrašus“: „Kad ir koks talentingas bei 
išsilavinęs būtų jaunas vyras, be meilės jis tarsi įstabi jaspio taurė be dugno. Nėra nieko nepa- 
prastesnio, kaip klaidžioti nesurandant sau vietos, permirkti nuo rasos ar šerkšno, kuomet tavo 
širdis, bijanti tėvų priekaištų ir pasaulio pasmerkimo, neturi nė akimirką ramybės, kai mintys 
klaidžioja visur, ir kartu vienam leisti bemieges naktis. Kartu vyras turi siekti, kad netaptų 
gašlybės vergu, neprarastų nuovokos dėl meilės ir neteiktų moteriai peno laikyti save lengvu 
grobiu“ (Yoshida, 1988, p. 316). 

Tačiau kartu su hedonistine pasaulietine imperatorių rūmų aristokratų kultūra kaip jos 
priešprieša stiprėja kita, susijusi su budistinės pasaulėžiūros įtaka. Todėl, norint teisingai su- 
vokti Heian epochos estetinės sąmonės savitumą in corpore, būtina aiškintis ir tuos pokyčius, 
kurie atsirado šalyje įsivyraujant ezoterinio budizmo idėjoms, įgaunančioms savitą japonišką 
pavidalą. „Apie japonų kultūrą, - rašo D. T. Suzuki, - negalima kalbėti atsietai nuo budizmo, 

kadangi kiekviename jos raidos laikotarpyje aptinkame vienokią ar kitokią budistinės sąmonės 
raiškos formą. Faktiškai nėra nė vienos japonų kultūros srities, kuri nebūtų patyrusi viską 
aprėpiančios budizmo įtakos“ (Suzuki, 1960, p. 154). 

Skirtingai nei Kinijoje, kur svarbiausių budizmo krypčių diegėjai buvo išeiviai iš Indijos, 
Japonijoje įtakingiausių mokyklų pradininkai buvo japonai: Tendai mokyklos - Saicho, Shin- 
gon - Kūkai, Rinzai - Eisai, Soto - Dogenas. Pradedant Saicho (767-822) ir Kūkai (774-835) 
traktatais japoniškasis budizmas ima kurti savąją religinę-filosofinę tradiciją. IX a. pradžioje 
iš daugybės budizmo krypčių savo reikšme išsiskiria dvi kiniškos kilmės mokyklos - Tendai 
ir Shingon, kurių mokymuose vyravo ezoterinėms doktrinoms būdingas paslaptingumas. 
Svarbiausius šių mokymų principus ir patį „mokymo kelią“ išreiškė tuo metu labai išplitusi 
mandalų tapyba. Teigdami estetikos ir meno galią, ezoterinio budizmo šalininkai jų emocinį 
poveikį siekė panaudoti įtvirtindami savo idealus. 

Žymiausi Tendai mokyklos ideologai Saicho (767-822) ir Nichirenas (1222-1282) teigė, 
kad žmogų supantis reiškinių pasaulis yra nerealus, iliuzinis, ir tik „tuštuma“ - tikroji būtis. 
Plėtodami „Lotoso sutros“ mokymą apie dvilypę Buddhos prigimtį, jie pabrėžė ortodoksinių 
budistinės metafizikos principų ir etinės problematikos svarbą. Tendai šalininkų nuomone, 
aukščiausios tiesos suvokimo pagrindas - kontempliacija ir būties dėsnių pažinimas. 

Lygiagrečiai Tendai ir Shingon mene „skleidžiasi naujos tendencijos, nutraukiančios 
ryšius su Naros tradicijomis. Itin keičiasi šventyklų architektūra. Architektūrinę Naros vie- 
nuolynų kompoziciją sudarė simetriškai išdėstytos pastatų grupės lygioje vietovėje ir dėl savo 
valstybinės reikšmės buvo glaudžiai susijusios su imperatorių rūmais. Nauji vienuolynai iš 
dalies dėl topografinių priežasčių, iš dalies dėl plintančios tarp religijų mokytojų mados ieš- 
koti nuošalių vietovių meditacijai ir askezei buvo statomi kalnų pašlaitėse arba viršūnėse, o 
jų planavimas ir įranga atitiko vietovės reljefą bei supančią gamtą“ (Sansom, 1977, p. 251). 

Stipriausią poveikį japonų estetikos ir meno raidai turėjo Shingon (pavadinimas kilęs 
iš sanskrito kalbos žodžio mantra) mokyklos mokymas, kuris pabrėžė „slaptųjų žodžių“ ir 
mantrų (skr. magiškų formulių, maldų) reikšmę, žmogų supantį pasaulį traktuodamas kaip 
skirtingas Saulės Buddhos (skr. Mahavairocana, jap. Dainichi) raiškos formas. Shingon 
šalininkai aukština tiesioginį mokytojo ir mokinio bendravimą, ypač per meno teikiamas 
galimybes. 

Šios krypties pradininkas ir žymiausias teoretikas - poetas, tapytojas, kaligrafas, skulp- 
torius, architektas, daugelio religijos, filosofijos, estetikos traktatų autorius Kükai (774-835). 
Šlovingos aristokratų giminės palikuonis imperatorių rūmų mokykloje gauna klasikinį hu- 
manitarinį išsilavinimą. Jaunystėje jis nuodugniai studijuoja kinų klasiką. 

804 m. vyksta į Kiniją vykdyti diplomatinės misijos. Paklusdamas imperatoriaus įsa- 
kymui jis vienintelis iš delegacijos narių ilgesniam laikui lieka Kinijoje: studijuoja budistinę 

literatūrą, metafiziką, kinų estetiką, meną, kolekcionuoja budistinę skulptūrą, tapybą, knygas, 
gilina kaligrafijos Žinias. 

Hishingo šventykloje jis suartėja ir vėliau glaudžiai bendrauja su tiesioginiu indo Amogha- 
vajros mokiniu žymiu čanbudizmo ideologu Hiu Kuo, šventiku iš Žaliojo Drakono šventyklos, 
kuris turėjo didžiulę įtaką imperatorių rūmams. Net trys kinų imperatoriai jį laikė savo dvasios 
vadovu. Jo vadovaujamas Kūkai gilina sanskrito, budizmo, metafizikos ir meditacinės prakti- 
kos žinias. Imperatorių rūmuose Kūkai bendrauja su kinų peizažinės tapybos meistru Li Chen, 
kuris atveria jam peizažinės ir mandalų tapybos paslaptis. Vertindami neeilinį Kūkai talentą, 
kinų budistai ir menininkai dovanojo jam bei jo šaliai daug budistinių tekstų bei meno kūrinių. 

Grįžęs į Japoniją Kūkai įsteigia Shingon vienuolyną, kuriame įkurdina didžiulę iš žemyno 
atgabentą budistinių sutrų, ezoterinės literatūros, dailės ir kaligrafijos kolekciją. Jis vadovavo 
kaligrafijos studijoms imperatorių rūmuose. Čia jo mokinys buvo imperatorius Soga, vėliau 
tapęs vienu žymiausių to meto kaligrafų. 

Su juo Kūkai siejo draugystė. 806 m. laiške imperatoriui Sogai jis pirmą kartą prabyla apie 
peizažinę tapybą. 828 m. įkuria neturtingų šeimų mokiniams mokyklą, kurioje dėstomi įvairūs 
mokslai ir menai. Aktyviai platindamas budizmo idėjas, jis parašo daugiau nei 50 traktatų, iš 
kurių išskirtini „Apmąstymai apie garsiai skelbiamą ir slaptąjį mokymą“, „Apie dešimt sąmonės 
pakopų“ ir „Apie brangaus literatūrinio veidrodžio saugojimą“. 

Apibendrindamas įvairių budizmo krypčių idėjas Kūkai plėtoja universalų panestetinį mo- 
kymą. Visatos esmę jis regi šešiuose sudėtiniuose elementuose, kuriuos sudaro žemė, vanduo, 
ugnis, vėjas, erdvė (dangus, tuštuma) ir sąmonė. Visi jie kuria skirtingas mus supančio pasaulio 
raiškos formas, o jų „vienybę“ simbolizuoja Buddha Mahavairocana. Visatos sandara Kūkai 
koncepcijoje aiškinama kaip regimasis (mandala forma) Buddhos Mahavairocanos atvaizdas. 

Iš čia išsirutulioja keturios pagrindinės Shingon tradicijos mandalų formos: 1) maha-man- 
dala, atkurianti Visatos modelį ir simbolizuojanti Buddha Mahavairocaną jo kūrybinių potencijų 
visumoje; 2) samaya-mandala, nusakanti jo norus; 3) dharma-mandala, simbolizuojanti „gilu- 
minės tiesos“ sklaidą; 4) karma-mandala, apibrėžianti Buddhos Mahavairocanos veiklos sritis. 

Taigi Kūkai skelbia ne tik tradicinę viešinamą doktriną apie dešimties sąmonės pakopų 
sklaidą, bet ir plėtoja budistines bei tantristines grynojo ezoterizmo teorijas apie spontanišką 
„giluminės tiesos“ atsiskleidimą kontempliuojant meno kūrinius. Toks grynojo ezoterizmo tei- 
gimas ir jo supriešinimas su deklaruojamu kilo iš įsitikinimo, kad budistinio mokymo išmintis 
yra daugiasluoksnė. Vadinasi, priklausomai nuo metafizinių teorijų sudėtingumo, jų prasmė 
gali būti perteikiama skirtingomis formomis. „Ezoteriniai tekstai, - rašo Kūkai, - pasižymi to- 
kia gelme ir sudėtingumu, kad tikrąją jų prasmę galima perteikti tik meno priemonėmis, [...] 
ir tuomet slapčiausi mokymai, sudarantys tiesos esmę, paaiškėja. Nei mokytojai, nei adeptai 
negali be jų apsieiti. Menas yra tai, kas atveria kelius į tobulybę“ (Moris, 1964, p. 11). 

Nuodugniausiai gilumine budistinio mokymo esme, Kükai jsitikinimu, galima perteikti 
savitais dailės kūriniais mandalomis, kuriose tapyba ar grafika bei simboliai įprasmina meta- 
fizines idėjas. Jis ragina savo šalininkus neužtemdyti sąmonės abstrakčiais samprotavimais, o 
kryptinga mandalų kontempliacija priartėti prie giluminio Visatos ritmo suvokimo. 


Kaligrafijos estetikos ir meno tapsmas 


Kaligrafijos menas, Kinijoje vadinamas shu arba shu fa, o Japonijoje sho arba shodo, kaip savita 
meno rūšis su jai būdinga estetika ir meninės išraiškos priemonių visuma, labiausiai ištobulėjo 
Rytų Azijos šalyse. Neabejotinai - tai viena rafinuočiausių ir artistiškiausių Rytų Azijoje atsira- 
dusių vaizduojamojo meno formų. Jos atsiradimas šiame regione tiesiogiai susijęs su kinų raš- 
menų prigimtimi, t. y. piktograminiu pobūdžiu, ir poreikiu perteikti realaus pasaulio daiktų bei 
reiškinių formas hieroglifinėmis struktūromis. Vaizdinė hieroglifų rašto kilmė lėmė jo natūralų 
virsmą grafikos menui artima kaligrafija. Perėmę iš kinų hieroglifų raštą, japonai kartu perima 
ir pagarbą „dieviškajam menui“ kaligrafijai, kuriai skiria ypatingą vietą tarp menų. 

„Vakaruose kaligrafija dažniausiai įsivaizduojama kaip dailyraštis, manoma, kad ji - tvar- 
kingo rašymo menas. Tačiau Kinijoje ir Japonijoje dėl vartojamų medžiagų bei šriftui būdingų 
grafinių galimybių ji įgauna svarbaus meno statusą“ (Nakata, 1973, p. 9). Kinams ir japonams 
požiūris į kaligrafiją vien kaip į tvarkingo bei gražaus rašto meną atrodo perdėm primityvus ir 
svetimas šio meno esmei. 

Daugelis Rytų Azijos kultūrų žinovų kaligrafijoje įžvelgia svarbų ne tik vaizduojamosios 
dailės, tačiau ir daugelio kitų dvasinio gyvenimo sričių veiksnį, paskatinusį šias kultūras rutu- 
liotis griežtumo ir grynumo kryptimi. „Neperpratęs hieroglifų rašybos niekada nepajėgs tobulai 
suvokti japonų estetikos. Hieroglifai simbolizuoja idėjas, o ne vaizduoja daiktus, ir todėl žmogus, 
imantis teptuką joms išreikšti, neapsisunkina konkrečios tikrovės perteikimu arba spėliojimu 
apie ją; jam iškyla kitas tikslas - sukurti savaime gražias formas ir nepriklausomas nuo jų reikš- 
mes. Kaligrafas gyvena grynos formos pasaulyje, ir jam rūpi tik abstraktus sumanymas; gražiai 
parašyti - tai, jo manymu, spręsti pamatines meno problemas. Linija turi tiksliai sąveikauti su 
kitomis linijomis, ir nors ji gali būti skirtinga priklausomai nuo paspaudimo, jos nutraukti ne- 
galima - turi būti regima visa jos sklaida“ (Sansom, 1977, p. 255). 

Kaligrafiškai parašytas hieroglifinis tekstas organiškai susieja du skirtingus lygmenis: 
1) vaizdinį, nes plastiškai įvaldo ir suteikia jam estetinį pavidalą, 2) komunikacinį, kadangi 
vaizdinių sistemą įprasmina. Tobulėjant kaligrafijos menui, stiprėjo jo vaizduojamoji funkcija. 
Kaligrafija Japonijoje buvo suvokiama kaip visavertė tapybos sesė, o ne tarnaitė. Buvo mano- 
ma, kad tik dėl kaligrafijai būdingos disciplinos, valios santalkos, įkvėpimo, rankos miklumo 

tapyba pasiekė tobulumo. Pagrindinis kaligrafijos skirtumas, palyginti su tapyba, yra tas, kad 
ji ne mėgdžioja išorinio pasaulio formas, o abstrakčių linijų, simbolių, ženklų kalba išreiškia 
jautriausius žmogaus dvasios pokyčius, asmenybės artistizmą. Čia slypi atsakymas, kodėl kali- 
grafija laikoma intymiausiu menu. 

„Miklus kaligrafas jau yra dailininkas, kadangi, mokydamasis rašyti, jis įvaldo teptuką, 
kompoziciją, sumanymą ir pagaliau atlikimo greitį ir tikslumą; jo vartojamų medžiagų pobūdis 
yra nesuderinamas su nemokšiškumu ir abejonėmis. Nenuostabu, kad visuomenėje, kurios po- 
žiūris į gyvenimą buvo visuotinai estetiškas, šis menas, reguliuojamas griežtų ir kartu elegantiškų 
kanonų, pasiekė tobulybę“ (Sansom, 1977, p. 255-256). 

Kaligrafijos savitumą ir išskirtinę padėtį tarp Rytų Azijos menų lėmė daug įvairių veiks- 
nių - nuo pasaulėžiūros nuostatų iki medžiagų bei hieroglifiniam raštui ir su juo susijusiam 
vaizdiniam asociatyviam mąstymui bei tikrovės suvokimui būdingų galimybių. pirmiausia - 
universalios pasaulėžiūros koncepcijos, pabrėžiančios žmogaus dvasios, rašančios rankos ir su- 
formuotų rašto struktūrų vidinį sąryšingumą. Rytų Azijoje toks dėmesys teikiamas grafologijos 
mokslui, kadangi kiekvieno žmogaus raštas yra toks pat unikalus, kaip ir jo pirštų atspaudai 
ar balso tembras. Kaligrafija plastiškumu, emocinio poveikio galia, kompozicinėmis meninės 
išraiškos priemonėmis dažnai lyginama su muzika. 

Kita vertus, labiausiai paplitusi Rytų Azijoje kaligrafinio teksto užrašymo priemonė tep- 
tukas lėmė daug savitų kaligrafijos meno bruožų. Juk rašymas teptuku ne tik suteikė linijai 
lankstumo, laisvumo, spontaniškumo, impulsyvumo, tačiau fiksavo ir paties rašančiojo indi- 
vidualybę. Japoniškas popierius iš ryžių ir kaligrafijos technika iš rašančiojo reikalavo įgūdžių 
ir meistriškumo, nes taisyti buvo nebeįmanoma. 

Pradžioje kaligrafijai, be šilko, buvo naudojamas brangus aukštos kokybės, skirtingo 
storio, minkštumo ir įvairių spalvų Kinijoje pagamintas popierius, kurį vėliau keitė aukštos 
kokybės popieriaus gaminimo subtilybes perėmusių japonų gaminiai. Išpopuliarėjo įvairaus 
storio minkštas ir purus, su faktūromis ir lygus, pūkuotas, natūraliai nuplėštais kraštais, sudu- 
rtas, dekoruotas vandenženkliais, plaušais, aukso ar sidabro grūdeliais, popierius bei daugybė 
kitų popieriaus rūšių. 

Kaligrafijai buvo naudojama aukštos kokybės, panašaus į indiškąjį juodo lako spalvos mo 
(kin.), sumi (jap.) tušo rūšis, kuri teikė daugybę galimybių - kaligrafas išgaudavo nuostabią 
subtilių tonų ir pustonių gamą. Pirmas potėpis būdavo tamsus, kontrastavo su popieriumi, o 
vėliau, slystant teptukui, jis nuolatos šviesėjo. Toks aukštos kokybės tušas padėjo tapytojui ir 
kaligrafui išgauti tonų moduliacijas. 

Kaligrafijos meno užuomazgos Japonijoje tiesiogiai siejosi su kasdienio gyvenimo porei- 
kiais. Dabar jau sunku tiksliai atkurti pagrindinius kinų kaligrafijos stilių ir formų transformacijų 
Japonijoje ypatumus, tačiau, ko gero, tai buvo „dvigubo pamėgdžiojimo“ menas, kadangi jo 

ištakose būta ne tik hieroglifiniam raštui būdingo tikrovės reiškinių pamėgdžiojimo, formali- 
zavimo, siekiant juos perteikti vizualiai, tačiau ir tiesioginis daug senesnes tradicijas turinčių 
kinų kaligrafijos stilių perėmimas, jų kūrybiškas plėtojimas, pritaikant japonų kalbos ir men- 
taliteto ypatumams. 

Ilgainiui japonai išrado savitą kinų kalbos užrašymo raštą kana, kuriame japoniškų rašme- 
nų kombinacijomis su fonetiniais simboliais perteikiami garsai priešingi kinų ideografiniams 
ženklams. Stiprėjantis japonų hieroglifinio rašto kanonizacijos procesas tiesiogiai veikė ir kali- 
grafiją, kurioje ryškėjo visiems privaloma kiekvienos piktogramos detalės brūkšnio užrašymo 
seka, arba taisyklių visuma, kurias išmokdavo ir vėliau jų laikydavosi. Viename ar kitame japonų 
kultūros istorijos raidos etape nusistodavo socialiai aprobuota kaligrafinio rašto sistema, kurioje 
menininkas galėjo atskleisti savo individualybę. 

Ankstyviausio - kobun (senojo) - kaligrafiško rašto užuomazgos aptiktos ant bronzinių 
indų ir varpų, o kiniškojo paprastojo, blokinio (kaisho), stiliaus - seniausiuose iki nūdienos 
išlikusiuose Asukos epochos užrašuose ant akmens ir metalo, t. y. užraše ant Yakushi statulos 
Hôryü-ji (607), užraše ant Buddhos statulos (623). Šis kaligrafinio rašto stilius labai giminingas 
Sui ir Tang dinastijų pradžioje viešpatavusiam kinų stiliui. 

Sudėtingos kinų rašto transformacijos ir poreikis kuo tiksliau jį panaudoti perteikiant ja- 
ponų kalbos savitumą bei niuansus, spartus japonų kalba rašomos literatūros sklidimas Heian 
epochoje skatino plėtotis ir kaligrafijos meną. Kaligrafija užsiėmė tik nedaugelis labiausiai išsi- 
lavinusių kinų klasikos srityje rafinuotų aristokratų. Heian epochos intelektualai didžiai vertina 
abstrakčių hieroglifinių struktūrų grožį, trapumą, muzikalumą. 

Heian epochoje ėmė vyrauti keli kiniškos kilmės kana kaligrafijos stiliai: paprastasis, arba 
blokinis (kaisho), pusiau kursyvinis, bėgantis arba nenutrükstantis (gyosho) ir rankraštinis, arba 
„žolės rašysenos“ (sosho), ornamentinis (zattaisho). Pirmieji trys nuosekliai plėtojosi greito rašto 
kryptimi. Tuomet, greta anksčiau išvardytų vadinamųjų vyriškųjų kaligrafijos stilių, išplito iš 
japonų kalba kuriamos waka poezijos kilusi švelni ir gracinga tarsi upelio vingiai hiragana rašy- 
mo maniera, kuri pastebimai skiriasi nuo klasikinių kinų kaligrafijos formų. Atsiradus hiragana 
tradicinis kana išsiskleidė į tris: otokode (vyrų rašysena), sosho (žolės rašysena) ir minkštas bei 
aptakus onnade (moterų rašysena) stilius; pastarajam būdingos raiškesnės įmantrios minkštos 
ritmingos linijos popieriuje ar šilke. Vadinasi, vyriškosiomis kaligrafinio rašto formomis lai- 
komos kaisho, gyosho ir sosho, o moteriškąja — hiragana. Pastaroji, suklestėjus aristokratiškai 
Heian imperatorių rūmų kultūrai, rūmų freilinų ir kitų damų rankų valdoma, pasiekė įstabų 
grožį ir rafinuotumą, išreiškiantį rašančiojo žmogaus nuotaikas bei jausmus. 

N. Konradas primena, kad hiragana ženklai „atspindi savitai transformuotus hieroglifus, o 
hieroglifų raštas savo kilme yra piešiamasis, todėl visada gali virsti į grafinį meną, turintį savitą 
meninę kalbą ir savo estetiką. Apie šį meną įprasta kalbėti kaip apie kaligrafiją, tačiau vargu ar 

toks požiūris yra šiuo atveju teisingas. Kaligrafija paprastai suvokiama kaip sugebėjimas gra- 
žiai ir aiškiai rašyti. Antrasis hieroglifinio rašto meno požymis - aiškumas - visiškai išnyksta: 
greitraštinė ženklų forma sudaro daug sunkumų skaitytojui. Savitai išreikštas ir trečiasis po- 
zymis - grožis; čia svarbiausia ne išorinė forma, o linijų judėjimas, perėjimas nuo plonų prie 
storų, nuo vos pastebimo štricho prie raiškaus krintančio į akis brūkšnio, vingrių kontrastų 
žaismo. Dar reikia pridurti, kad tekstas sudaro grafinę visumą, t. y. išsiskiriantį grafinį paveiks- 
la“ (Konrad, 1980, p. 70). 

Kaligrafijos menui iškilti Japonijoje padėjo tai, kad jis tapo vienu svarbiausių i$ būtinų 
klasikinio humanitarinio išsilavinimo komponentų, kaip kad kalbos maniera, iškalbingai liu- 
dijančių apie žmogaus kilmę, dvasios taurumą, skonį, grožio jausmą. Heian epochos aukštuo- 
menės žmogus, nemokantis kaligrafiškai rašyti, negalėjo tikėtis pagarbos. Kaligrafiją taip pat 
įvardijo pagrindine tapybos ir poezijos palydove. Poezijos įstabumas buvo tiesiogiai siejamas 
ne tik su gebėjimu kurti įtaigius poetinius įvaizdžius, bet ir su jų kaligrafiško rašymo meist- 
riškumu. Kaligrafiškų užrašų pasitaikydavo ir paveiksluose. Kita vertus, imperatorių rūmų 
kultūroje susiklostė visuotinai pripažinti etiketo reikalavimai, pagal kuriuos kaligrafija buvo 
itin reikšminga vyrų ir moterų meilės santykiams. Moterys ir vyrai po kiekvieno svarbaus pa- 
simatymo keisdavosi meilės laiškais, kurių subtilus turinys taip žavi Murasaki Shikibu „Genji 
apysakoje“. Kaligrafijos išskirtinumas tokioje svarbioje moters gyvenimo srityje skatino plisti 
taurų, elegantišką hiragana kaligrafijos stilių. 

Vienas pirmųjų didžiųjų Heian epochos japonų kaligrafijos meistrų buvo universalusis 
Kūkai, kurio paminkluose, akmeninėse stelose, širmose ir šilko ritinėliuose išlikę kaligrafiniai 
tekstai bei jų fragmentai parašyti tuo metu populiariausiais kaisho, gyosho, sosho, zattaisho ir 
kitais stiliais. Kūkai buvo puikus daugybės kinų kaligrafijos stilių žinovas. 

816 m. Kūkai imperatoriaus užsakymu rūmų širma dekoruota zattaisho kaligrafijos stiliu- 
mi, tačiau jame matyti įvairių stilių elementų. Jo užrašai puikiai perteikia pagrindines širmos 
dekoro temas - valdovo ir pavaldinių, vyro ir žmonos, tėvo ir sūnaus santykių dvasią. Šios ten- 
dencijos dar ryškiau atsiskleidžia 825 m. sukurtame šilko ritinėlyje, skirtame dievams pagarbinti: 
jame greta vieno vyraujančio, pavyzdžiui, sosho stiliaus, įpinti daugybė kitų stilių, vadinamų 
„debesies raštu“, „varvančiu lašu“, „gyvatės judesiu“, „drakono nagais“ ir pan., elementai. Šių ir 
daugybės kitų išraiškingų kaligrafijos stilių sudedamosios dalys padeda jam sukurti džiaugsmin- 
ga ir iškilmingą dievų sveikinimo šventę. Būdamas didis kaligrafijos meistras (kaligrafijos mokė 
imperatorių rūmuose bei įvairiuose vienuolynuose), Kūkai sustiprino kaligrafijos meno reikšmę. 

Savitą tiesiogiai susijusią su garsiąja kinų fengliu (vėtros ir srauto) estetika ir kinų kali- 
grafijos genijaus Wang Xizhi kūriniais bei kito skandalingai pagarsėjusio kinų Tang epochos 
kaligrafo Zhang Xu kūrybą grindusio sosho stiliaus tradiciją plėtojo Heian kaligrafijos meistras 
imperatorius Daigo (897-930). 

Kükai. Kaligrafija. Sosho stilius, IX a. pr. 


Fengliu estetikos šalininkai ir Zhang Xu kurdami siekė absoliutaus spontaniškumo ir 
laisvės. Todėl neretai savo kūrybines galias išlaisvindavo vynu. Legendos pasakoja, esą Zhang 
Xu, apsvaigęs nuo vyno, garsiai šaukdamas, į kaligrafijos kūrimo procesą puldavo tarsi į mūšį. 
Jis, „apsiginklavęs“ teptuku, tėkšdavo dažus ir žaibiškai piešdavo didžiulius kaligrafinius žen- 
klus visur, kur tik siekdavusi jo ranka. Pasakojama, kad, pagautas įkvėpimo, jis kartais į dažus 
įmerkdavo plaukus ir piešdavo ženklus jais. 

Kitas čan vienuolis - Huaisu - irgi naudojosi analogisku spontanišku sosho kaligrafijos 
stiliumi, kuris įgavo „laukinės žolės“ pavadinimą. Šiuo stiliumi eiles rašė didieji Tang poetai — 
neodaoizmo išpažinėjai, kadangi jis idealiai atitiko maištingą gaivališką jų dvasią. 

Imperatorius Daigo, dievinęs didžiuosius kinų Tang epochos poetus ir žavėjęsis sponta- 
niškais Wang Xizhi, Zhang Xu bei Huaisu darbais, nupiešė visiškai laisvo sosho stiliaus (tarsi 
menininkas būtų apsvaigęs nuo alkoholio) kūrinius, kur vienas kaligrafinės struktūros elementas 
lyg natūraliai čiurlenanti vandens srovė atsiranda iš kito. 

Apie kaligrafijos svarbą Heian epochos intelektualų gyvenimui vaizdžiai pasakoja Mura- 
saki Shikibu „Genji apysakoje“: „Amžius linksta į pabaigą ir viskas menkėja [...], - sako rašytoja 
herojaus Genji lūpomis. — Rasi, tik kaligrafinis kana stilius pasiekia įstabaus tobulumo būtent 
šiuo metu. Senieji stiliai buvo gan monotoniški, kadangi reikalavo griežtai laikytis taisyklių ir 
kartu ribojo saviraiškos laisvę. Mūsų laikais daugelis išsiskiria išskirtiniu stiliaus grakštumu“ 
(Shikibu, 1993, t. 2, p. 234). 

Šiame kūrinyje yra labai būdingas Heian epochai ir apskritai japonų estetinei sąmonei 
epizodas, kai Genji svajoja apie dar neregėtą savo slapčiausių lūkesčių moterį, žavėdamasis jos 
puikaus kaligrafinio stiliaus meistriškumu. Jo širdis suvirpa tik pagalvojus, kad šios paslaptin- 
gos moters grožis turi pralenkti nepakartojamą kaligrafinio rašto žavesį. Kitas Heian litera- 

tūros meistras - Yoshida Kenko - teigia, jog žmogui, norinčiam suvokti išminčių mokymus, 
pirmiausia reikia išmanyti kaligrafijos subtilybes. „Kaligrafija, - rašo jis, - net jai neatsiduodant 
visiškai, turi tapti mokslų ramsčiu“ (Yoshida, 1988, p. 369). 

Heian epochoje vertinamas ne tik kaligrafijos sugebėjimas atskleisti dvasinį rašančiojo 
pasaulį, tačiau ir sintetinė šio meno prigimtis, jungianti poezijos, tapybos, muzikinės ritmikos 
elementus. Visi šie menai remiasi ta pačia medžiaga, idėjomis, jausmais ir nuolatos papildo 
vienas kitą. Svarbiausia ne išorinė forma, o vidinė hieroglifų sandaros sąveika, jautrūs perėjimai 
nuo vos pastebimų štrichų prie drąsių linijų, netikėti posūkiai, kontrastingų darinių žaismas, 
reikalaujantis savaiminės erdvinių ir grafinių struktūrų pusiausvyros. 

Atsiradus teorinių kaligrafijos principų poreikiui, šioje epochoje pasirodo ir pirmieji este- 
tiniai traktatai, kuriems būdinga didelė kinų kaligrafinės estetikos įtaka. Žymiausi šio pirmojo 
kaligrafijos meno pakilimo laikotarpio teoretikai Fujiwara Norinaga, ministras Toba, princas 
Kaneaki savo veikaluose daugiausia dėmesio kreipia į „dieviškąją“ kaligrafijos prigimtį ir me- 
ninės technikos subtilybes. 

Heian epochos kaligrafija, kaip ir kitos meno rūšys, ypač hiragana, kuri skiriasi nuo gi- 
miniškų kinų rašmenų stilių, išryškina savitus tautinius bruožus. Japonų kaligrafijai būdingos 
švelnesnės ir aptakesnės gracingos ritmiškos linijos, artimas ryšys su poetine pasaulėjauta. Šio 
laikotarpio kaligrafija dar labai glaudžiai susijusi su hieroglifinio rašto poreikiais ir išlieka tarp 
jo nubrėžtos estetikos ribų. Spartus kaligrafijos emancipavimasis ir ženklinės funkcijos bei 
ekspresyvumo stiprėjimas, siekimas perimti tapybos funkcijas išryškėja ir viduramžiais, būtent 
tada išauga dzen estetikos įtaka. 


Estetiniai yamato-e tapybos principai 


Posūkį į tautinius idealus rodo IX a. susiformavusi pasaulietinė polichrominė yamato-e (ja- 
ponų tapyba) tradicijos makimono, t. y. horizontalių ritinėlių, tapyba. Paveikslus dailininkai 
tapė įvairių spalvų tušu ant specialaus storo popieriaus, kuris naudojamas byobu (širmoms) ir 
fusuma (pertvaroms), skaidančioms interjerų erdves, arba ant ilgų popieriaus ar šilko juostų, 
kurias klijavo vieną prie kitos. Pats tapybos pavadinimas liudija tautinio identiteto suvokimą ir 
sąmoningą priešpriešą anksčiau vyravusiai kara-e (kinų tapyba) tradicijai. Estetinius yamato-e 
tradicijos principus formuoja Kose, Takumo ir Kasugos mokyklos. Yamato-e pavadinimas 
pirmą kartą aptiktas 999 metų literatūros tekste. Tai viena ryškiausių japonų tapybos tradi- 
cijų, būdingų daugeliui nuo X iki XIV a. vyravusių pasaulietinės tapybos mokyklų. 

Ši tapybos tradicija perėjo kelis skirtingus raidos tarpsnius. Ankstyvajame vyrauja emo- 
cionali spalva ir švelnus linijinis piešinys, cikliniai paveikslai vaizduoja nuosekliai vienas kitą 

Murosaki Shihihi dienoraščių iliustracija. XIII a. 


keičiančius literatūrinius siužetus. Kiekvieną paveikslą papildo tekstas. Vėlesniame laikotar- 
pyje - maždaug nuo ketvirtojo XII a. dešimtmečio iki XIII a. pradžios - pastebimai sustiprėjo 
grafiško motyvo interpretacija. Vėliau tolydžio plito peizažas ir batalinės scenos. 

Skirtingai nei pirmosios XII a. pusės ritinėliuose, kurių kiekvienas ciklo paveikslas tarsi 
savarankiškas ir išbaigto siužeto, vėliau ryškėja atskiro vaizdinio fragmentiškumas vientisoje 
literatūrinio pasakojimo sistemoje. Svarbiu tampa tik visas pasakojimas jį sudarančių dalių 
visumoje. Šio pasakojimo tęstinumui perteikti buvo patogesnė grafiškesnė vaizdinių trakta- 
vimo forma. 

Vienas svarbiausių yamato-e mokyklos tapybinės estetikos ypatumų buvo tas, kad ji - 
„dvigubo estetizavimo“ padarinys, nes siužetai dažniausiai perimti ne iš realaus gyvenimo, o 
jau iš per meninę sąmonę perėjusios Heian literatūros, turėjusios savitą meninių simbolių ir 
siužetų traktavimo tradiciją. Suprantama, yamato-e tapyba neatsiejama nuo Heian epochos 
aristokratų gyvenimo stiliaus, viešpatavusių estetinių skonių, poezijos, bendravimo būdo. 
Tapyba tuomet buvo pirmiausia malonus aristokratų laiko leidimas. Joje vyravo Miyako aukš- 
tuomenės kasdienio gyvenimo, rūmų švenčių, įvairūs įsimintini įvykiai iš istorijos, mitologiniai 
siužetai ar romantinės kupinos sentimentalumo ir meilės scenos, pažįstamos iš garsiųjų Heian 
romanų. Ne taip mėgti paukščių ir gyvūnų žanro bei peizažinės tapybos siužetai. Tapyba buvo 
tarsi vizualinis madingiausių literatūros siužetų pakaitas. 

Tačiau šis yamato-e tapybos ypatumas anaiptol nepaneigė jos aukštos estetinės vertės; 
jos galia ir žavesys pirmiausia skleidėsi ne literatūroje, o tapybos plastikoje. Japonų kultūros 

žinovas N. Konradas taikliai pastebėjo, kad visiškai konkrečios, pasižyminčios ryškia estetine 
pakraipa Heian kultūros dailininkas akylai žvelgė į savo kūrinio grožį, grynai estetinę paveiks- 
lo paviršiaus organizaciją. Grožio kultas, siekimas visomis materialaus ir dvasinio paveikslo 
apraiškomis išryškinti joms būdingą žavesį (aware) buvo svarbesnis Heian pasaulėjautos 
elementas (Konrad, 1973, p. 85). 

Iš tiesų, nepriklausomai nuo vaizduojamo turinio, paveikslas pirmiausia turėjo teikti 
suvokėjui estetinį pasitenkinimą. Tokia buvo pamatinė estetinė yamato-e tapybos tradicijos 
nuostata. Ji lėmė išskirtinį dėmesį paveikslo emocinio poveikio galiai, kuri išgaunama įvairio- 
mis meninės išraiškos priemonėmis, tačiau įspūdingiausiai - emocionalia spalva ir forma. Dėl 
to atsirado yamato-e tapybai būdingas emocionalus koloritas, spalvos simbolika, sentimentalus 
jausmingumas, prislopintas dekoratyvumas, spalvų ir linijų švelnumas. „Dailininkas stengė- 
si ne tik pavaizduoti pasirinktą epizodą, bet ir kiek įmanoma perteikti jo emocinį turinį. Jei 
pasitelksime literatūrinius terminus šiems kūriniams apibūdinti, pamatysime, kad epiniai ir 
lyriniai motyvai šiuose paveiksluose labai glaudžiai siejasi“ (Anesaki, 1973, p. 67-68). 

Dailininkai tapė aukštuomenės gyvenimo scenas tiek interjeruose, kuriuose vyravo sod- 
rios, prislopintos spalvos, tiek išorėje - soduose, laukų, kalnų fonuose, kur viešpatavo skaidrių 
harmoningų spalvų pasaulis. Gamtos elementų skverbimasis į Miyako tapybos pasaulį buvo 
visiškai natūralus, kadangi aristokratai daug laiko praleisdavo iškylaudami gamtoje, užmiesčio 
vilose, kontempliuodami gamtos grožį. Peizažas Heian aristokratijai buvo tinkamas jausmin- 
gų meilės epizodų vaizdavimo fonas. Gamta - galingas dvasinio ir meninio įkvėpimo šaltinis. 
Jos dievinimo pėdsakus aiškiai regime to meto poezijoje ir literatūroje. Todėl ir tapyba nega- 
lėjo apeiti gamtos poetizavimo, skatinusio peizažinės tapybos sklaidą. Neatsitiktinai būtent 
įvairias gamtoje vykstančias gyvenimo scenas vaizduojančiuose paveiksluose pamažu radosi 
peizažinės tapybos užuomazgų. 

Svajinguose ir sentimentaliuose to meto paveikslų ritinėliuose dailininkams buvo svarbu 
ne tik žmonių figūros, jų ištaigingų drabužių klostės, bet ir peizažo detalės. Rūpestingai iš- 
piešdavo žmones supantį dažniausiai kalnuotą, vagojamą upių, vandens platybių gamtovaizdį, 
medžius, uolas, rūkuose paskendusias kalnų viršūnes. Paveikslai išsiskyrė raiškiu linijiniu pie- 
šiniu, skaidriomis harmoningomis spalvomis. Dažnai remiamasi žvilgsniu iš paukščio skrydžio 
taško, horizonto linija driekėsi palyginti aukštai. Kadangi vis didesnę svarbą paveiksluose 
įgaudavo panoraminė erdvė, tapybai darėsi reikšmingesnis peizažas. 

Paveikslų siužetai atspindi nuoseklią metų laikų kaitą. Čia griežti kanonai reikalauja sta- 
bilios su konkrečiu sezonu susijusių meninių simbolių visumos. Įvairūs Mėnulio kalendoriaus 
mėnesiai paveikslų cikluose perteikiami pasitelkiant konkrečiam metų tarpsniui būdingiau- 
sius motyvus. Žydinti vyšnia primena pavasario gaivumą, paukščiai ir vešli augalija - vasaros 
šilumą, mėnulio pilnatis - elegiškas rudens nuotaikas, sniegas simbolizuoja žiemą. Mėnulio 

judėjimas, jo fazė paveiksle tiesiogiai siejasi su konkrečiu metų laiku. Yamato-e tapyba, gyvai 
atspindinti stiprėjančią šintoistinės ir daoistinės estetikos įtaką, nuosekliai įtvirtina tautines 
tradicijas. Įspūdingo suklestėjimo laikotarpį yamato-e išgyvena Heian epochos saulėlydyje 
XII a., kai kūrė didieji šios mokyklos meistrai Takayoshi, Takanobu, Mitsunaga. 

Klasikiniu pagal Heian literatūros siužetus sukurtos tapybos pavyzdžiu galime laikyti 
Fujiwara Takayoshi paveikslus, jautriomis spalvomis nutapytus Murasaki Shikibu „Genji 
apysakos“ temomis. Įvairius romano epizodus iliustruojantys paveikslai, nutapyti tarsi iš 
paukščio skrydžio, išsiskiria nepaprastu stiliaus, meninių formų ir kompozicijos brandu- 
mu. Pagrindinė šios tapybos mokyklos meninės išraiškos priemonė - blankios švelnios 
spalvos; vyrauja rusvi, rausvi, melsvi ir sidabro tonai. Tapymo technikai būdingas ypatin- 
gas potėpio lengvumas, jautrių spalvinių tonų ir pustonių emocionalumas, subtilus lenktų 
linijų žaismas. 

Veikiama yamato-e estetikos, formuojasi ir kita svarbi Heian epochos pasaulietinės ta- 
pybos pakraipa, susijusi su šmaikštaus groteskinio stiliaus pradininko Tobos Sojo (Kakuyü, 
1053-1140) kūryba. Horizontaliosios, besiremiančios literatūros siužetais, tapybos šalininkai, 
skirdami nepaprastai daug dėmesio piešinio ir kompozicijos kultūrai, nesąmoningai linko į 
akademiškumą, o Toba Sojo, tapybą suartindamas su kaligrafijos išraiškos priemonėmis, ta- 
pyboje iškėlė spontaniškąjį pradą. Jo apibendrinta, itin glaustas meninės išraiškos priemones 
naudojanti kūryba stipriai paveikė haiga, zenga, bunjinga (nanga) ir kitų aukštinančių sponta- 
niškumą bei glaustą stilių mokyklų raidą. Heian epochos tapyba ne tik pasiekia aukštą meninį 
lygį, bet ir labai vertinama išsilavinusių žmonių. Shikibu teigimu, „paveikslų kolekcionavimas 
buvo mėgstamiausias užsiėmimas pasaulyje“ (Shikibu, 1993, t. 2, p. 14). 

Vadinasi, tautinis japonų pasaulietinės tapybos savitumas išryškėjo horizontaliojoje 
daugiaspalvėje yamato-e tradicijos ritinėlių tapyboje. Ji formavosi kaip tapybinė garsių 
Heian epochos apysakų iliustracija. Darbams būdingi pasakojamieji siužetai ir ciklinis temų 
plėtojimas, atkuriantis svarbiausius garsiųjų literatūros kūrinių herojų gyvenimo epizodus. 
Vienas motyvas nuosekliai kilo iš kito, ir panoraminėje erdvėje besiskleidžiančios ritinėlio 
scenos išsirutuliodavo į to meto romanams būdingas istorijas. Tapybos vaizdus neretai ly- 
dėdavo jautriai įkomponuotas kaligrafiškas įrašas, glaustais tekstais aiškinantis ir papildantis 
atskiras vaizduojamų siužetų dalis. Yamato-e tapybos iškilimas liudijo aukšto meninio lygio 
japonų tapybinės tradicijos atsiradimą. Jai buvo reikšmingiausia spalvos emocionalumas, 
švelnus dekoratyvus piešinys ir arabeskinės formos. Šios savybės vėliau atsiskleidė Tosa, 
Kano mokyklose ir turėjo didžiulę įtaką daugelio vėlesnių tautinius idealus aukštinančių 
mokyklų raidai. 

Ki no Tsurayuki estetika ir tautinés poetinés savimonés tapsmas 


Skirtingai nei kaligrafijoje ir tapyboje, kur tautinės tendencijos nebuvo užgožtos, poezijoje bei 
literatūroje kinų tradicijų poveikis daug stipresnis, švietimo ir auklėjimo sistemose išskirtinai 
vyravo klasikinė kinų literatūra, kinų literatūrą ir poeziją buvo itin pamėgę išsilavinę žmonės. 
Heian laikotarpio literatūra — „tai pirmiausia aristokratijos literatūra. Tuo metu, dar neturint 
savarankiškos rašto sistemos, buvo naudojamas savitai pritaikytas kinų hieroglifinis raštas. 
Visiškai suprantama, kodėl literatūra tapo išsilavinusio aristokratijos luomo veiklos sritimi. 
Vėliau susiformavus japoniško skiemeninio rašto sistemai, literatūros pobūdis pasikeitė — iš 
vyrų ji perėjo į moterų rankas, o kinų hieroglifais parašyta poezija ir proza užleido savo vietą 
japonų poezijai, dramai bei dienoraščiams“ (Hisamatsu, 1963, p. 3). 

Heian epochoje didieji kinų Tang epochos poetai Wang Wei, Du Fu, Li Po, Bai Juyi ne- 
paprastai išpopuliarino fanka poeziją. Iš visų kitų estetinio pasaulio apmastymo formų tanka 
žanras išsiskiria lakoniškumu, vaizdingumu, užuominų ir asociacijų gausa. Tai imlus, kupinas 
filosofinės potekstės poetinio pasaulio suvokimo modelis, veikęs Heian epochos kilmingosios 
aristokratijos ir intelektualių vienuolių pasaulėjautą. 

Tanka poezijos kultą išpažįsta ir daugelis imperatorių bei jų šeimų narių. Jos eilės įauga 
į daugelio meno rūšių audinius, gaivina apysakas, romanus, kelionių aprašymus, intymius 
eilėraščius, estetinius traktatus, puošia kaligrafijos, tapybos, taikomosios dailės kūrinius. Jų 
poetinė dvasia glūdi ne tik mene, bet ir kasdieniame gyvenime, rūmų ir vienuolynų kultūroje, 
meilės etikete, intymiame žmonių bendravime. 

Pagrindinės tanka poezijos temos - draugystė, meilė, ilgesys, jautriausių išgyvenimų pa- 
saulis, pilnas gamtos įvaizdžių. Čia, kaip ir kitose Rytų Azijoje vyravusiose poezijos formose, 
pagrindinis dėmesys teikiamas asociatyvių meninių vaizdinių sistemai, ypač vadinamiesiems 
sezoniniams įvaizdžiams (vystančios gėlės, klykiančios gervės, balti debesys ir t.t.), kurie 
suvokėjo sąmonėje sukelia asociacijų grandines, tiesiogiai siejasi su besikeičiančiais metų 
laikais ir konkrečiomis žmogaus dvasios būsenomis. Konkrečių daiktų įvaizdžiai čia, taikliu 
A. Berque pastebėjimu, tampa aiškių dvasinių išgyvenimų simboliais. Suvokiant gamtą ob- 
jektyvus pradas nuo subjektyvaus neatsiejamas. Kaip tiesa nuo grožio. Dėl to tarp žmogaus 
ir gamtos pasaulių atsiranda „tarpusavio projekcijos“ arba „projekcijos projekcijos“ santykiai 
(Bergue, 1986, p. 52). 

Kinų poetinės tradicijos įsigalėjimui Heian epochoje ima priešintis intelektualai, ypač 
X a. poetas ir estetikas Ki no Tsurayuki (872-945), kuris iki šiol laikomas vienu didžiųjų 
japonų poezijos kūrėjų, geriausiu kinų klasikinės literatūros ir estetinės teorijos specialistu. 
Jau ankstyvoje jaunystėje atsiskleidžia jo poetinis talentas, 20 metų amžiaus jis laimi poezijos 
konkursą ir išgarsėja. Be poezijos, jis aktyviai darbuojasi estetikos ir meno kritikos srityse. 

Véliau paskiriamas imperatoriy bibliotekos kuratoriumi, o 905 m. imperatoriaus jsakymu 
pradeda rengti japonų poezijos antologiją „Senovės ir naujos Yamato dainos“, kurią paskel- 
bia 922 metais. 

Įvade į šią antologiją Ki no Tsurayuki audringai pasisako prieš kinų estetinių principų 
įsigalėjimą ir, nukreipęs žvilgsnį į Naros epochos poeziją, aukština tautines poetines tradicijas. 
„Yamato dainos! Jūs išaugate iš vienos sėklos - širdies ir išsiskleidžiate į miriadus kalbos žiedų, 
miriadus žodžių. Žmonės šiame pasaulyje yra supančioti daugybės pasaulietinių rūpesčių; ir 
visa, kas slypi jų širdyse - visa, ką jie girdi ir regi - išsako. Ir štai, kuomet pasigirsta tarp žiedų 
lakštingalos čiulbėjimas, vandenyje gyvenančios varlės balsas, norisi paklausti, kas gi iš gyvų 
žemės padarų nedainuoja savo dainų? [...] Taip sukurti žodžiai apie meilę gėlėms, pavydą 
paukščiams, pagarbą išvydus rūką; užplūdo liūdesys žvelgiant į rasa, atsirado daug įvairių Zo- 
džių“ (Ki no Tsurayuki, 1927, p. 93). 

Taigi Ki no Tsurayuki nurodo japonų tautinės savimonės stiprėjimo tendencijas, iškelia 
naujus idealus ir numato estetinės minties bei meno plėtojimosi kryptis. Geriausi autentiškos 
kūrybos pavyzdžiai, jo nuomone, iš japonų poezijos. Juk tobuliausi darbai buvo sukurti Naros 
epochoje, vadinasi, menas, kuris remiasi autentiškumu ir aukštais kriterijais, turi lygiuotis į 
praeities kūrybą. 

Be tautinių estetinių ir meninių tradicijų pagrindimo, Ki no Tsurayuki taip pat plačiai 
gvildena pamatines meno filosofijos problemas. Kalbėdamas apie meno kilmę, jis pabrėžia jo 
ekspresyvumą ir tai vertina kaip natūralią jausmų išraišką. Emocijas, išreiškiamas meno kūri- 
niais, sukelia įspūdžiai iš gyvenimo. Meno kūrinys apibendrina, „ką žmogus mąsto ir jaučia, 
ką jis regi ir girdi“. 

Ki no Tsurayuki yra intuityviosios, aukštinančios emocijų reikšmę, meninės kūrybos 
koncepcijos šalininkas. Jo nuomone, menininkas atspindi ne tikrovės reiškinį ar objektą, o 
emocijas, kilusias apmąstant tikrovę. „O regėdami, kaip krinta žiedai pavasario rytą, girdėdami 
rudens tamsoje krintančius lapus, liūdėdami kasmet veidrodyje išvydę ir „baltą sniegą“ ir „ban- 
gas“, regėdami putas lygaus vandens paviršiuje ir rasos lašus ant augalų, - jie [poetai. - A. A.) 
pajusdavo širdies virpesį, susimąstydavo apie savosios būties efemeriškumą“ (Ten pat, p. 95). 
Vadinasi, menas atsiranda iš menininko dvasios polėkių, apmąstymų, siekimo išlieti tai, kas 
susikaupia jo širdies gelmėse. 

Ki no Tsurayuki koncepcijai svarbus makoto principas. Grožis jam neatsiejamas nuo 
gyvenimiškos tiesos. O tiesa yra vientisa, ji ta pati tikrovėje ir menininko sieloje. Tikro me- 
no požymiu teoretikui tampa menininko sugebėjimas meistriškai išreikšti grožio idealą, t. y. 
kūriniu perteikti harmoniją. Būtent harmonija yra paslaptinga meno galia. „Meninė forma 
išraiškinga, - aiškina Ki no Tsurayuki, - kai vyrauja pusiausvyra tarp žodžių ir emocijų, 
technikos ir turinio, aiškumo ir užuominos, jėgos ir silpnybės, kai ji įdomi forma ir gracinga“ 

Ki no Tsurayuki. Kaligrafija. VIII a. Spalvotas tušas, popierius 


(Ueda, 1967, p. 14). Jis pabrėžia menininko sugebėjimą stebėti pasaulį ir meistriško meninės 
išraiškos priemonių valdymo reikšmę. 

Savo meno filosofijoje Ki no Tsurayuki teigia, kad menas atlieka socialinę pertvarkomąją 
ir auklėjamąją funkcijas, jis aktyviai veikia žmonių pasaulėžiūrą, mąstyseną, gyvenimo ir elgesio 
nuostatas. Menas jam „ne tik pavasario ūkų, puikių gėlių ir paukščių čiulbėjimo grožis“, tačiau 
ir galinga sąmonės poveikio priemonė. Jis be jokių ypatingų pasTang natūraliai „veikia dangų 
ir žemę, užburia mūsų akimis neregimus dievus ir demonus; daro subtilesnę vyrų ir moterų 
sąjungą, suminkština rūsčių karių širdis...“ (Ki no Tsurayuki, 1972, p. 93). 

Ki no Tsurayuki yra pirmojo japonų kalba parašyto dienoraščio „Kelionės iš Tosos“ auto- 
rius, nors tuomet vyrai dienoraščius rašydavo kinų kalba. Dienoraščio pradžioje jis užsimena, 
kad šio japonišku kana raštu parašyto veikalo autorius yra moteris. „Sako, kad vyrai taip pat 
rašo „dienoraščius“, ar kaip juos dar ten vadina? Ką gi, laikykime tai plunksnos išbandymu, 

juk moteris ėmėsi šio uždavinio“ (Ki no Tsurayuki, 1935, p. 88). Tarsi maskuodamas autorystę 
pasakotojas sako, kad nesupranta kinų kalba parašytų eilių. 

Tarp autoriaus ir pasakotojo dienoraštyje neretai išryškėja properšos. Pasakojimas patei- 
kiamas ne tik moters iš Tosos provincijos, valdytojo aplinkos žmonių vardu, bet ir daugybės 
kitų personažų, kelionės dalyvių akimis, nuolatos perkeliant dėmesį nuo vieno dalyvio prie 
kito. Taip dienoraštinio pasakojimo autorystės iliuzija išsisklaido ir autorius tampa daugybės 
savo balsais kalbančių personažų išraiška, sąlygine figūra. 

Ši išmoninga medžiagos pateikimo intriga kelia kontroversiškų minčių ir spėlionių. 
Galima manyti, kad Ki no Tsurayuki siekė paversti savo kūrinį įdomesniu įvairaus amžiaus 
skaitytojams, o gal jis pasirinko tokią medžiagos pateikimo formą norėdamas vaizdingiau 
perteikti savo estetines idėjas. Ko gero, tai buvo spontaniškas anoniminis šešiasdešimtmečio 
poeto noras išsilieti po skausmingai išgyventos dukters mirties. 

Menamas pasakojimo autorius aprašinėja, kokius įspūdžius patyrė, žiūrėdamas į upės 
krante ar laive esančius žmones, pakrantėse augančius pušynus, sutemose skendinčius kalnus 
ir jūros platybes bei vertindamas daugybę kitų dalykų ilgos bei pavojingos kelionės į sosti- 
nę metu. „Užgulė naktis, apylinkės tarpsta tamsoje, tačiau džiaugiamės pagaliau įžengdami 
į sostinę. Čia mėnulio šviesoje regime viską aplinkui. Ką išvydome? Sugriauta ir nuniokota 
namuose buvo daug daugiau, tiesiog neįmanoma aprašyti... Čia (sode) išliko kažkas panašaus 
į tvenkinį - tiesiog dauba, užlieta vandeniu. Pakrantėje augo pušis. Per kokius penkerius še- 
Serius metus - tarsi praslinko ištisas tūkstantmetis - ji vienoje pusėje neteko šakų. Stiebiasi ir 
ką tik pasirodę ūgliai. Beveik viskas buvo apleista...“ (Ten pat, p. 107). 

Tačiau „Kelionėje iš Tosos“ svarbiausia ne kelionės įspūdžių, peizažų, įvykių aprašinėji- 
mas, o poezijos subtilybių aptarimas. Jis pasižymi gerai apmąstyta vientisa kompozicine san- 
dara; čia išmoningai sumaišytos įvairios pasakojimo formos nuo intymiausios iki triukšmingų 
apgirtusių žmonių sapaliojimų. 

Talentingas poetas Ki no Tsurayuki jautriai gvildena reikšmingiausią japonų estetikai 
menininko ir jį supančios gamtos santykį. Gamtos pasaulis bei įdėmi jo kontempliacija čia 
įvardijama kaip pagrindinis kūrybinio įkvėpimo šaltinis. Poetas nuolatos pabrėžia meninin- 
ko sugebėjimo stebėti gamtos pasaulį, jautriausius jo pokyčius svarbą, dėl to jo estetikai tokia 
reikšminga mono no aware (daiktų žavesys) sąvoka. Japonų estetikoje ir mene Ki no Tsurayuki 
įtvirtina pagarbą japonų tautinėms šintoistinėms tradicijoms, ekstazišką žavėjimąsi nuolatos 
besikeičiančiu gamtos grožiu ir apibrėžia tą poetinių simbolių bei metaforų pasaulį, kuris 
šios iškilios asmenybės autoriteto dėka daugeliui amžių įsigalės japonų kultūroje ir stiprins 
tautinę savimonę. 


466 


ARISTOKRATISKA HEIAN KULTÜRA 


Sei Shonagon ir Murasaki Shikibu literatüriné estetika 


Estetines Ki no Tsurayuki idéjas plétojo Sei Shonagon (966?-1025) ir Murasaki Shikibu (978- 
1014?). Pirmosios „Priegalvio užrašai“, 966, ir antrosios „Genji apysaka“, 1001, - tai du japonų 
literatūros šedevrai, parašyti japonų kalba ir suformavę „moteriškąjį' savo epochos literatūros 
stilių. Jų autorės, imperatorių rūmų freilinos, ne tik pateikia plačią Heian dvasinės kultūros, aris- 
tokratijos gyvenimo panoramą, bet ir subtiliai išreiškia estetinius savo epochos požiūrius, idealus. 

Nekreipdamos daug dėmesio į siužeto reikšmę, rašytojos savo kūrinius sudaro iš sąlygiškai 
savarankiškų dalių, kurių kompozicinė sandara, apimtis (neretai miniatiūrinė) priklauso nuo 
konkretaus fragmento nuotaikos, emocinio krūvio. Neretai jų nesieja siužetinių linijų ir veiks- 
mo intriga, o tarpusavio ryšį lemia daugiau nuotaikos. „Kuomet rašytojas vaizdavo kieno nors 
gyvenimą, - rašo M. Ueda, - jis rėmėsi panoraminės ritinėlių tapybos metodu - ne tik todėl, 
kad paveikslai, iliustruojantys apysakas, tuomet buvo labai populiarūs; toks buvo mąstymo 
būdas. Šiuo atžvilgiu „Genji apysaka“ nėra išimtis. Kūrinys susideda iš daugybės spalvingų ap- 
rašymų, raiškių vaizdinių, greitų natūros škicų. Čia nėra siužeto šiuolaikine šio žodžio prasme“ 
(Ueda, 1967, p. 29). 

Sei Shonagon ir Murasaki Shikibu pasaulėjautai būdingas rafinuotas estetizmas, subtilus 
poetiškumo jausmas, asmeninio santykio su jas supančiais daiktais, žmonėmis, gamtos reiš- 
kiniais, meno kūrinių pasauliu ieškojimas. Jautrių išgyvenimų, gamtos, meno pasauliai yra ta 
stichija, kurioje gyvena imperatoriaus rūmų damos. Čia itin vertinamas vidinis asmenybės 
aristokratizmas, subtilus skonis, sugebėjimas greit ir savita poetine forma aprašyti estetiškus 
reiškinius. 

Skirtingai nei makoto, kuri buvo Naros epochos estetinio pasaulio suvokimo išeities taškas, 
Heian epochos estetiniu idealu ir netgi savotiška dominante tampa aware ir mono no aware. 
Tarp šių sąvokų nėra esminio skirtumo. Jos neatsiejamos nuo sugebėjimo išvysti ir išryškinti 
nepakartojamą vidinį būties reiškinio ar daikto žavesį, sutapatinti save su kontempliuojamu 
objektu, įsijausti į jo paslaptingąjį grožį. Aware sąvokoje vyrauja jausminis pradas, kuris siejasi 
su emocijos grožio išraiška ir estetinėmis savybėmis - harmonija, patosu, elegancija. „Heian 
periode harmonija buvo vienas iš aware požymių, atspindinčių harmoniją tarp jausmo ir žodžio 
bei formos ir turinio. Tai būdingi šio periodo literatūros bruožai. Taigi apie aware kalbėdami 
kaip apie terminą, kontroliuojantį jausmus, žinome, kad buvo pasiekta harmonija ir pusiausvy- 
ra tarp priežasties ir emocijos. Galima taip pat teigti, kad aware buvo tarsi emocinis kreipinys, 
siekiantis išsaugoti pusiausvyrą tarp klasikos ir romantikos“ (Hisamatsu, 1963, p. 16). 

Klasikinė literatūrinė Heian estetika (Ki no Tsurayuki, Sei Shonagon, Murasaki Shikibu) 
mono no aware aiškina kaip tokį jausmų ir proto harmonijos subrandintą žavesį, kuriame susi- 
lieja emocinė subjekto nuostata (aware) su apmąstomu objektu (mono). Japonų kalboje sąvoka 

mono reiškia daiktas, dalykas, aware - emocionaliai suvokiamą žavesį, o no yra šias sąvokas 
jungianti dalelytė. Vadinasi, frazė mono no aware reiškia emocionalų susižavėjimą tam tikrais 
daiktais arba daiktų žavesį. 

Mono no aware apima tris skirtingus komponentus: 1) ypatingą psichologinę emocinę 
būseną (susižavėjimą, nuostabą); 2) jausmingumą apskritai ir 3) estetinį grožio suvokimą. Šių 
komponentų samplaikoje vyrauja iš šintoizmo atėjęs ekstaziškas žavėjimasis grožiu, kurio dar 
nepakeitė asketiškos dzen estetikos įtaka. „Apskritai, - apibendrina S. Hisamatsu, - aware iš- 
reiškia ir stiprų gilų jausmą, ir prislopintas, santūrias emocijas, tačiau brandžioje klasikoje ši 
sąvoka dažniau įvardija ne šėlstančias aistras, bet valdomas emocijas“ (Hisamatsu, 1963, p. 16). 

Emocinis mono no aware turinys nepastovus. Jis, pavyzdžiui, Sei Shonagon knygoje, pri- 
klausomai nuo estetinės situacijos, nuolatos kinta kaip metų laikų spalvos. Tai visuomet pasi- 
nėrimas į grožio stichiją ir jautrių estetinių išgyvenimų pasaulį. Stiprėjant dzen estetikos įtakai 
ši kategorija vis dažniau siejasi su elegiškomis ir melancholiškomis nuotaikomis. Apibūdinda- 
ma santūrius, prislopintus ar apvaldytus jausmus, mono no aware ilgainiui aprėpia reiškinius, 
matomus kaip nereikšmingus, trapius, trumpalaikius, efemeriskus, kurie, estetinėje sąmonėje 
sukėlę stiprų emocinį išgyvenimą, skatina elegišką liūdesį, švelnią melancholiją, žmogaus bū- 
ties laikinumo nuotaiką. 

Heian epochos literatūros ir estetinių kategorijų raidai buvo reikšmingiausia minėtų Sei 
Shonagon ir Murasaki Shikibu kūryba. Sei Shonagon - garsios, besigiminiuojančios su impe- 
ratoriais Kiyoharos šeimos palikuonės slapyvardis, suteiktas jai imperatorių rūmuose. Žodis 
shonagon reiškia jaunesnysis patarėjas. Tikrasis rašytojos vardas nežinomas, manoma, kad 
vaikystėje ji buvo vadinama Nagiko. 

Jos giminės ištaka - 686 m. mirusio imperatoriaus Temmu trečiasis sūnus princas Toneri, 
kuris buvo tarp „Japonijos analų“ sudarytojų, o prosenelio Fukayabu eilės įtrauktos į trisdešimt 
šešių geriausių Heian poetų antologiją „Senovės ir naujos Yamato dainos“. Tėvas buvo ne tik 
valstybės pareigūnas, tačiau ir garsus poetas, 400 eilių autorius ir subtilus poetinio meno žino- 
vas, vėliau sudaryto japonų dainų rinkinio redaktorius. 

Būsimoji rašytoja augo gausioje šeimoje. Kadangi turėjo keturis vyresnius brolius, nuolatos 
dalyvavo jų mokslo procese, įvairiose literatūrinėse diskusijose, poetiniuose turnyruose. Jos sesuo 
tapo Fujiwaros Masayoshi - „Efemerinio gyvenimo dienoraščio“ autoriaus - brolio žmona. Sei 
Shonagon išprusimas kinų ir japonų grožinės literatūros, poezijos srityse stulbino pašnekovus. 

Gavusi puikų humanitarinį išsilavinimą savo garsioje literatūrinėmis tradicijomis šeimo- 
je ji tapo imperatoriaus žmonos Sadako freilina. Nors pradžioje, kaip ji pati prisipažįsta savo 
knygoje, rūmų aplinkoje jautėsi labai nejaukiai. Apie jos išsilavinimą ir kūrybą rūmuose sklido 
legendos. Rašytoja garsėjo pastabumu, ironišku charakteriu ir vertinimų taiklumu. Gyvenimas 
estetizuotame rūmų pasaulyje paliko ryškius pėdsakus būsimosios rašytojos pasaulėjautoje. 

Genji monogotari iliustracija. XII a. Spalvotas tušas, popierius 


Sei Shonagon išgarsėjo tanka eilėmis ir gaiviu „sekant teptuką“ stiliumi parašytu šedevru 
„Priegalvio užrašai“. Šiame pirmajame esė žanro kūrinyje, be tradicinių dienoraščiams būdin- 
gų užrašų, aptinkame nedidelės apimties noveles, aforizmus, spalvingus gamtos aprašymus. 

Šiandieną yra žinoma kelios dešimtys skirtingų šios knygos redakcijų. Tyrinėtojo Ikedos 
Kikano nuomone, tuoj po knygos parašymo sąsiuvinių lapai atsitiktinai ar dėl nuolatinio skai- 
tymo iširo ir vėl buvo sujungti vienu iš trijų galimų būdų: 1) iširusį originalą įrišo taip, kaip 
surinko lapus; 2) susistemino tik tas dalis, tarp kurių įžvelgė tiesioginį prasminį ryšį, o kitas 
pateikė atsitiktinai; 3) susistemino savo nuožiūra. 

Tačiau galimas dalykas, kad dar gyvai autorei esant didžiulį populiarumą įgavusi knyga 
plito ir buvo perrašinėjama dalimis skaitytojų, kurie papildinėjo bei darė naujas redakcijas. 
Tačiau, gvildenant painias tekstologines knygos problemas, nevertėtų pamiršti ir reikšmingo 
šiuo aspektu autorės pasažo. 

Ji prisipažįsta, kad užsisklendusi savo namų tyloje rašė „apie įvairius dalykus be jų tiesiogi- 
nio sąryšingumo ir nuoseklios sekos“, siekdama išsakyti „viską, kas skleidėsi jos akyse ir jaudino 
širdį“ (Shonagon, 1988, p. 294). Dėl to knygos stilius spalvingas, impresionistinis; ji nuoširdi; 
natūraliai liejasi gaivus minčių, asociacijų, skirtingų fragmentinių įspūdžių srautas. Vientisa 
vyraujanti knygos nuotaika ir vidinis ritmas visa tai sujungia į visumą. Kūryba Sei Shonagon 
estetikoje suvokiama kaip iracionalus procesas, kaip visiškas užsimiršimas, kai menininko siela 
besąlygiškai atsiduoda nesąmoningam kūrybos aktui. Kuriant, pasak rašytojos, ranką vedžioja 
tarsi kažkokia neregima, paslaptinga jėga. 

Sei Shonagon pasaulėjautai būdingas ypatingas estetinis imlumas, siekimas visuose Zmo- 
gų supančiuose reiškiniuose įžvelgti tik jiems būdingą žavesį. Grožis čia suabsoliutinamas ir 

suvokiamas kaip tiesos, gério, giliosios reiskiniy esmés sinonimas. Sei Shonagon taip apibüdi- 
na savo estetinį credo ir kūrybos principus: „Savo knygoje daugiausia pasakoju apie įdomius 
ir įstabius dalykus, kurių turtingas mūsų pasaulis, apie žmones, kuriuos laikau išskirtiniais 
[...]. Samprotauju čia ir apie poeziją, pasakoju apie medžius ir žoles, paukščius ir vabzdžius, 
laisvai - kaip noriu, ir tegu žmonės mane smerkia“ (Ten pat, p. 294). 

Daugelis knygos puslapių, ypač kai ji kalba apie „skirtingus sezonus, pasižyminčius savitu 
žavesiu keičiantis metų laikams“, gyvūnus, gėles, yra nuspalvinti jautriais tonais ir pustoniais. 
Rašytoja žavisi nuolatiniais gamtos pokyčiais, tylaus kasdieniško grožio poetika. Gamtoje vis- 
kas - vanduo, kalnai, medžiai, paukščiai - dvasingi, kupini amžinybės ilgesio. Gamta ir žmogus, 
įkūnydami pirmapradę būties harmoniją, č neatsiejami vienas nuo kito. Žaismingi gamtos vaizdų 
aprašymai tiesiogiai siejasi su autorės psichologija, jausmingais dvasios pokyčiais. Spalvingas ir 
nuolatos besikeičiantis gamtos grožis tarnauja kaip savotiškas fonas, kuriame skleidžiasi herojės 
likimas. Šis viską aprėpiantis emocionalus estetiškas būties suvokimas yra vienas būdingiausių 
Sei Shonagon estetikos bruožų. 

Sei Shonagon estetikoje gana dažna estetinė okashi (žaismingo humoro žavesys) sąvoka 
aptinkama penkis kartus dažniau nei aware. Okashi savo turiniu yra artima aware, tačiau skir- 
tingai nei pastaroji vaizdingiau išreiškia regimą grožį, nuspalvintą žaismingu humoru. 

Ši kategorija atsiranda palyginti vėlai - pirmiausia liaudiškojoje kultūroje, o vėliau pa- 
kitusiu pavidalu išplinta tarp aristokratų. „Apibendrinant semantines ir estetines okashi sa- 
vybes, - rašo S. Hisamatsu, - galima teigti, kad šis žodis turi dvi reikšmes: oko (paiktelėjęs) 
ir omukashi (malonus, nuotaikingas). Antroji abiejų žodžių reikšmė yra džiaugsmingumas ir 
žaismingumas. Okashi buvo paplitęs šnekamojoje kasdienėje kalboje ir reiškė linksmą išdaigą, 
kažką juokinga su nepadorumo atspalviais. Tai būdinga prastuomenei. Tapusi aukštuomenės 
vartojamo žodyno dalimi, ši sąvoka jau reiškė malonų pojūtį. Džiaugsmingumo ir žaismingu- 
mo momentas išliko tiek pirmuoju, tiek antruoju atveju, bet pirmuoju daugiau reiškė kažką 
paika, komiška ir nešvanku, o aukštuomenės kultūroje ji siejosi su harmonija, sumanumu ir 
elegancija. Pirmuoju atveju okashi yra visiška aware priešingybė. Bet vėliau aware sąvokai 
būdinga harmonija, elegancija pastebimai kito, įgavo naujų požymių ir savybių.Vadinasi, 
okashi per savo pakitusį pobūdį galėjo kitaip išreikšti harmoniją, išradingumą ir eleganciją“ 
(Hisamatsu, 1963, p. 23-24). 

Vadinasi, awareir okashi, artimos estetinės kategorijos, atspindi harmoniją ir susižavėjimą 
išvydus grožį. Tačiau esminis jų skirtumas, S. Hisamatsu nuomone, yra tas, kad aware atitinka 
jausmą (kurį pajunti) rudens vakarą, kuomet paukščių būrys išnyksta už kalnų besislepian- 
čios saulės spinduliuose, o okashi artima jausmui, apimančiam naktį vasarinio lietaus metu 
ar regint tolstančią žąsų virtinę. Okashi - tai lengva, skaidri nuotaika. Būtent ji ir vyrauja Sei 
Shonagon knygoje. Dėl to rašytojos stiliui būdingas tapybiškas impresionistinis vaizdingumas. 


470 


ARISTOKRATISKA HEIAN KULTÜRA 


Sei Shonagon okashi sąvoka apibūdina emocinį žmogaus santykį su jį supančiais gamtos reiški- 
niais, daiktais, gyvūnais. Vėlesnėse epochose rašytojos išpopuliarinta okashi įgauna vis ryškesnį 
linksmumo ir žaismingo komiškumo atspalvį bei plačiai paplinta renga, haiku poezijoje, hu- 
moristinéje literatūroje, intermedijose ir farsuose, atliekamuose per no spektaklių pertraukas. 

Po ankstyvos imperatorienės Sadako mirties šlovė, pasitikėjimas savimi ir samojingumas 
tapo šaltų Sei Shonagon santykių su naujos imperatorienės Akiko freilinomis priežastimi. 
Tikriausiai tuo ir natūralia konkurencija galima paaiškinti tendencingą tarp Akiko freilinų 
pakliuvusios Murasaki Shikibu požiūrį į Sei Shonagon. Ji smerkia perdėtą savo vyresnės amži- 
ninkės pasitikėjimą savimi, siekimą padaryti įspūdį aplinkiniams, išryškinti savąjį rafinuotumą, 
subtilų jausminguma. Murasaki erzinai, kad Sei Shonagon visur tarsi atsitiktinai palieka kinų 
kalba rašytus kūrinius. Ji kaltina varžovę nenuoširdumu ir pranašauja jai liūdną baigtį. Iš tiesų 
po du kartus nenusisekusio šeimyninio gyvenimo Sei Shonagon pasirinko budistų vienuolės 
likimą ir paskutinius gyvenimo metus praleido vienatvėje. 

Iškiliausia Heian epochos estetikos ir literatūros srityje asmenybė - Murasaki Shikibu. 
Murasaki - tai literatūrinis slapyvardis, suteiktas jai pagal vienos pagrindinių jos romano 
„Genji apysaka“ herojės vardą, o shikibu - rangas. Nedaug fragmentiškų duomenų apie šios 
subtilios moters kilmę, gyvenimo peripetijas pateiksime iš „Murasaki Shikibu dienoraščio“. 
Jis susideda iš trijų dalių: 1) nuodugnaus imperatoriaus Mitanagos sūnaus Atsuchiros gimi- 
mo atpasakojimo; 2) laiško draugei pavidalu pateikto pasakojimo apie imperatoriaus rūmų 
freilinų gyvenimą ir 3) pabirų, nesusijusių vieno su kitu rūmų gyvenimo epizodų aprašymo, 
kuriame yra gausybė smulkių detalių ir taiklių pastebėjimų. Dienoraštyje aprašomi įvykiai 
datuojami labai retai; susidaro įspūdis, kad jo autorė siekia visai kitų tikslų, nei skrupulingai 
aprašyti savo gyvenimą ir to meto įvykius bei įspūdžius. Jame aptinkame daug vertingų pa- 
stebėjimų apie imperatorių rūmų gyvenimo stilių, kasdienį gyvenimą, įvairių rangų žmonių 
interesus ir tarpusavio santykius. 

Gilinantis į dienoraštį ir amžininkų bei vėlesnių autorių liudijimus paaiškėja, kad Mu- 
rasaki Shikibu kilusi iš šiaurinio Fujiwary giminės klano atsišakojimo. Jos tėvas - Fujiwara 
Tametoki, o tarp artimiausių giminių ir protėvių buvo daug talentingų menininkų. Tėvas 
mokėsi pas garsų kaligrafą ir kinų filosofijos bei literatūros žinovą Sugiwarą Fumitoki. Jis ėjo 
atsakingas pareigas imperatorių rūmuose, buvo skiriamas provincijų valdytoju. Penkis vaikus 
pagimdžiusi motina mirė anksti. Nuo vaikystės būsimąją rašytoją supo aukšta humanitarinė 
kultūra. Ji ypač gerai išmanė kinų ir japonų klasiką. Dvidešimt vienerių ištekėjo už daugiau 
nei dvigubai vyresnio įvairių provincijų valdytojo Fujiwara Nabutakos, su kuriuo šeimyninis 
gyvenimas, atrodo, susiklostė laimingai. 

Pradėjusi tarnybą imperatorių rūmuose, rami, linkusi į savianalizę ir melancholiją, Mu- 
rasaki Shikibu, kaip ir daugelis kūrybingų žmonių, sunkiai prisitaikė prie griežtai ritualizuo- 

to rūmų gyvenimo stiliaus, supančių žmonių. Dienoraštis kupinas vienatvės ir nusivylimo 
nuotaikų, ji ilgisi tikros draugystės ir meilės. Freilina tarsi ieško lygiaverčio taip pat subtiliai 
jaučiančio pasaulį partnerio, su kuriuo galėtų pasidalyti slapčiausiomis mintimis ir lūkesčiais. 
Pirmaisiais gyvenimo rūmuose metais ji nedaug bendravo, buvo užsisklendusi, užsiėmė įvai- 
riais menais. Atrodo, labiausiai mėgo muziką ir poeziją, menus, kurie geriausiai atitiko jautrią 
kūrybingą jos dvasią. 

„Dienoraštyje“ didžiulį susidomėjimą kelia kritiškas autorės požiūris į rašytojas amži- 
ninkes Izumi Shikibu ir Sei Shonagon. Ji pabrėžia pirmosios asmenybės charakterio žavesį, 
sugebėjimą greit ir lengvai rašyti laiškus, paprasčiausius banalius dalykus padaryti reikšmingus. 
Tačiau ji nelaiko Izumi Shikibu aukščiausio rango poete. Dar griežčiau, kaip rašėme anksčiau, 
ji vertina Sei Shonagon. 

Tarnyba imperatorių rūmuose ir sudėtingos asmeninio gyvenimo peripetijos šiai reto 
akylumo bei talento menininkei teikė turtingą medžiagą saviraiškai. Į pasaulinės kultūros 
istoriją Murasaki Shikibu įėjo ne tik kaip geniali 54 skyrių ir daugiau nei 1000 puslapių ap- 
imties romano „Genji apysaka“, „Murasaki Shikibu dienoraščio“ ir tanka eilių autorė, bet ir 
kaip viena žymiausių japonų estetikos kūrėjų. 

„Genji apysaka“ - unikalus ir neprilygstamas savo estetine verte reiškinys to meto pa- 
saulinėje literatūroje. Tai galbūt pirmasis pasaulinėje literatūroje romanas tikrąja šio žodžio 
prasme, šedevras, kuriam nedaug surasime prilygstančių kūrinių vėlesnėje tūkstantmetėje 
pasaulinės literatūros istorijoje. Apie jokį kitą japonų literatūros paminklą nėra prirašyta tiek 
įvairaus pobūdžio studijų. 

Nors vyravo teigiamas požiūris į šį veikalą per visą istoriją, priklausomai nuo Japoni- 
jos visuomenės etinių idealų, estetinių konkrečių socialinių grupių ir vertintojų pozicijų, šis 
daugiasluoksnis kūrinys buvo vertinamas įvairiai, o neretai ir prieštaringai. Vieni jame regėjo 
idealų Heian estetizmo ir universalizmo įtvirtinimą, kiti - epochos veidrodį, savotišką puikia 
menine forma parašytą jos kroniką, treti - moralizuojantį didaktinį kūrinį, siekiantį koreliuoti 
žmonių mintis, jausmus ir veiksmus, ketvirti jį siejo su literatūrine budistinio dharmos dės- 
nio iliustracija, penktiems jis atrodė išmoninga pagrindinio herojaus meilės nuotykių istorija, 
pasakojanti apie nepasotinamą pagrindinio veikėjo malonumų aistrą, dar kiti jį traktavo kaip 
amoralų erotinį romaną, maišantį skaitytojų protus ir pan. 

Jo aukštą statusą japonų literatūros istorijoje įtvirtino autoritetingas Tokugawų periodo 
estetikas Motoori Norinaga (1730-1831). Anot jo, niekas iš japonų nesugebėjo taip jautriai 
atskleisti mono no aware esmės ir taip subtiliai aprašyti, kaip „Genji apysakos“ autorė, pasi- 
žyminti ypatingu talentu sudvasinti viską, prie ko tik prisilietė. Murasaki Shikibu „sugebėjo 
itin jautriai atskleisti mono no aware esmę. Ją jaudino įvairūs įvykiai ir žmonės, visa tai, ką ji 
regėjo ir girdėjo. Jos širdis kaskart atsiliepdavo ir joje kaupėsi išgyvenimai tol, kol ji jau nepa- 

jėgė daugiau ju savyje sulaikyti. Ir tuomet ji pradėdavo juos aprašinėti iki smulkiausių detalių, 
veikdavo išgalvoti personažai. Visa, kas jai buvo malonu ar nemalonu, brangu ar neapkenčia- 
ma, ji įdėjo į savo herojų mintis ir žodžius, kartu išlaisvindama savo išgyvenimų kupiną širdį“ 
(Ueda, 1967, p. 208-209). 

Daugelis vėlesnių epochų japonų teoretikų ir menininkų Murasaki Shikibu kūryboje 
įžvelgė neprilygstamą idealą. „Ši apysaka, — rašo savo kalboje „Japonijos grožio sukurtas mano 
sielos pasaulis“ gavęs Nobelio premiją Y. Kawabata, - yra visų laikų japonų literatūros viršūnė. 
Iki šiol jai nėra nieko lygaus. Visame pasaulyje daugelis laiko neįtikėtinu stebuklu tai, kad jau 
XI a. galėjo atsirasti toks šiuolaikiškas savo dvasia kūrinys“ (Kawabata, 1974, p. 47). 

Murasaki Shikibu kūryboje, estetinėse pažiūrose regime kondensuotų Heian estetizmo 
ir intelektualizmo įsikūnijimą. Tai asmenybė, pasižyminti išaukštintu estetiniu skoniu, pui- 
kiai išmananti poeziją, kinų literatūrą, tapybą, kaligrafiją, muzikinį instrumentavimą. Savo 
veikaluose ji plačiai gvildena daugelį pamatinių estetikos problemų, samprotauja apie meno 
prigimtį, kilmę, įvairius meno stilius, manieras, meninės išraiškos priemones. Pagrindiniai 
jos herojai gyvena nuolatinių poetinių, dailės, muzikos turnyrų pasaulyje, daugelis jų puikiai 
įvaldę poezijos, kaligrafijos subtilybes, groja įvairiais muzikos instrumentais, šoka, piešia. 

Nuolatinis grožio ieškojimas visose žmogaus būties, asmenybės santykių su išorinio pa- 
saulio reiškiniais srityse - tai vienas būdingų Murasaki Shikibu estetikos ir kūrybos bruožų. Jos 
pagrindinis kūrinys iš tiesų pateisina monogatari - daiktų atsivėrimo, daiktų bylojimo vardą. 
O daiktai, kaip ir žmonės, jų charakteriai, sudėtingos knygoje aprašomos dramatinės kolizijos 
pirmiausia byloja apie magišką grožio plačiąja šio žodžio prasme galią ir žavesį. 

Siužetiniu „Genji apysakos“ pagrindu tampa pačios autorės patirti įspūdžiai, įdėmios 
skirtingų žmonių psichologinių charakterių studijos, gamtos reiškinių ir jvairialypio meno 
pasaulio refleksija. Knyga stebina plačiu užmoju, siužetinių linijų daugiasluoksniškumu, 
jautriu psichologizmu ir paslaptingu įtaigumu. Jos sandara primena milžinišką polifonišką, 
nuosekliai besiskleidžiantį laike muzikos kūrinį, kuriame daugybė melodijų, temų, varia- 
cijų. Atskiros knygos dalys komponuojamos visiškai laisvai, išsiskiria savitu ritmu ir tonų 
atspalviais. Pagrindiniai veikėjai dažnai vaizduojami jų dvasios būseną atitinkančios gamtos 
fone, kuris padeda atskleisti subtilių psichologinių išgyvenimų, jautriausių dvasios poslinkių, 
jausmų gamą. Knygoje aptinkame daug estetinių principų, meninės išraiškos priemonių, 
artimų XX a. Vakarų „psichologinio realizmo“ literatūrai, pirmiausia M. Proustui. Stiprūs 
jausmai čia prislopinami, išsakomi estetinių užuominų kalba. Autentišką grožį ji regi ne ten, 
kur išoriškai efektinga, o greičiau santūru, tyra, kas įkūnija elegiškumą, švelnumą, liūdesį, 
netgi rezignaciją. 

Gvildendama meninės kūrybos ištakų problemas Murasaki Shikibu, kaip ir Ki no Tsurayu- 
ki, Sei Shonagon, nurodo, kad menininką įkvepia pats gyvenimas, „tai, ka matė ir jautė“. Tačiau 

nors menas vaizduoja gyvenimą „tokį, koks jis yra“, siužetai gali būti išgalvoti, svarbiausia, 
kad jie būtų meistriškai įprasminami meninės išraiškos priemonėmis ir suvokiami kaip tikri. 

Vadinasi, pabrėždama makoto (tiesos) principo svarbą, kadangi „tai, apie ką pasakoja au- 
torius, neturi skirtis nuo daiktų prigimties“, estetinėje teorijoje Murasaki Shikibu kartu iškelia 
menininko vaizduotės ir fantazijos reikšmę. Genji lūpomis ji kalba apie ekspresyvią meninės 
kūrybos prigimtį, menininką apibūdina kaip asmenybę, perpildytą gyvenimo įvykių ir faktų, 
kurie stipriai sukrėtė jo dvasią ir „negali likti užslėpti širdies gelmėse“, o turi būti meno kūri- 
nių pavidalu perteikti kitoms kartoms. Tikro meno sukūrimo prielaidų ji ieško harmoningoje 
tradicinių ir naujų minties kūrybos principų sąveikoje. „Aš nepriklausau prie senosios poezijos 
mylėtojų, - rašo ji, - tačiau vis dėlto manau, kad negalima aklai remtis senomis taisyklėmis ir 
visiškai ignoruoti šiuolaikinę kalbą“ (Shikibu, 1993, t. 2, p. 117). 

Apeliuodama į tapybą Murasaki Shikibu plėtoja estetinę teoriją apie du skirtingus me- 
ninius tikrovės apmąstymo tipus: 1) „kūrybišką romantinį“, kuriam būdingas menininko pa- 
sitikėjimas vaizduotės, fantazijos galia, siekimas sukurti nepriklausomą nuo tikrovės meninę 
realybę, ir 2) „realistinį“, besiremiantį ištikimybe tikrovei. 

„Mūsų Tapybos akademijoje, - aiškina Murasaki Shikibu, - daug puikių dailininkų. 
Visi jie yra skirtingi. Kas iš jų geresnis ar blogesnis - iškart nepastebėsi. Tačiau vienas iš jų 
tapo mitologinį Horai kalną, kurio žmonės niekuomet negalės išvysti; arba audringoje jūroje 
plaukiančią milžinišką žuvį - nuožmų mitologinį žvėrį esą gyvenantį Kinijoje, ar neregėtą 
žmonėms demoną. Tie, kurie visa tai vaizduoja savo paveiksluose, remiasi išimtinai asmeniniu 
skoniu ir stebina savo kūriniais žmones. Nors į tikrovę tai gali būti visai nepanašu, tačiau... ką 
gi? Galima juk ir taip nutapyti!..“ (Shikibu, 1927, p. 204). 

Priešingos „realistinės“ pakraipos dailininkai, išpažįstantys savo kūryboje ištikimybės 
tikrovei principą, remiasi metodais ir dėsniais, padedančiais išsaugoti kuriamojo vaizdinio 
panašumą su jo prototipu. „Visai kitas uždavinys, - tęsia ji savo mintį, - tapyti įprastus kal- 
nų vaizdus, vandens srautus - visa, kas taip gerai pažįstama Žmogaus akiai. Tapyti taip, jog 
susidarytų įspūdis, „kad taip yra iš tiesų“. Tapyti peizažus su stačiais skardžiais ir vandens 
srautais, atsargiai nupiešti minkštus ir švelnius kontūrus... Nutapyti vieną ant kitos užslenkan- 
čias medžių tankmes, nutolusius nuo gyvenviečių kalnus arba pavaizduoti visiems pažįstamo 
sodo vidų... - tam yra savi dėsniai, kuriais būtina remtis, ir meniškumas čia iškart atsiskleis. 
Šiame kelyje yra daugybė tokių subtilybių, kurios nepatyrusiam meistrui yra nepasiekiamos“ 
(Ten pat, p. 204). 

Vadinasi, Murasaki Shikibu ne tik išskiria skirtingus meninio tikrovės apmąstymo tipus, 
būdingus bruožus, tačiau kartu ieško ir objektyvių kriterijų, dėsningumų, padedančių meninin- 
kui sukurti laiko išbandymus atlaikančias estetines vertybes. Ji ragina nesižavėti pavirsutinisku 
grožiu, nepasitikėti vien tik jausmu ar išoriniu regėjimu, o pasinerti į estetinių reiškinių esmę. 


474 


ARISTOKRATISKA HEIAN KULTÜRA 


Nagrinédama kaligrafijos meno subtilybes Murasaki Shikibu pastebi, kad jj imituoti atrodo 
nesunku ir nejgudusiam mėgėjui, kuris gali išgauti išviršinį gražumą, tačiau užtenka tik šiuos 
bandymus palyginti su meistro kūriniais ir iškart atsiskleidžia estetinė tikro meno vertė. 

Taigi laikinas atotrūkis IX a. nuo kelis šimtmečius gaivinusios Japoniją kinų kultūros 
versmių nulėmė kūrybinės tautos energijos akumuliaciją ir visavertės japonų kultūros tipo 
susiformavimą. Heian epochos estetikai ir menininkai, perėmę žemyno kultūros pasiekimus, 
atsisuka į tautines tradicijas bei išpuoselėja tautinius idealus. Šios epochos estetinė mintis Ki 
no Tsurayuki, Sei Shonagon, Murasaki Shikibu veikaluose pasiekia neįtikėtinų aukštumų, 
suklesti įvairios religinės ir pasaulietinės dailės, poezijos, literatūros formos. Dėl to Japonija 
tampa vienu svarbiausių pasaulinės kultūros židinių, formuojančių unikalias teorinės minties, 
literatūros, poezijos, kaligrafijos ir tapybos tradicijas. Švelni „moteriška“ Heian estetika, išaukš- 
tinusi estetines japonų vertybes, vėlesnių epochų teoretikams ir menininkams tapo savotiška 
„antika“, neprilygstamu idealu, į kurį nuolatos kreipia savo žvilgsnius ir randa neišsenkamą 
šaltinį. Šią gležną rafinuotos estetinės dvasios epochą netrukus nutraukia naujas nerimastingas 
„vyriškasis“ - samurajų - laikotarpis. 

DZEN ESTETINIU IDEALU ISKILIMAS KAMAKUROS EPOCHOJE 


Dzenbudizmas ir Kamakuros epochos estetinės kultūros bruožai 


Dzenbudizmo (dzen) religijos ir estetinių idėjų įsigalėjimas Japonijos kultūroje glaudžiai siejasi 
su svarbiais socialiniais pokyčiais XII a. pabaigoje, kai šalis palengva žengė į viduramžius. Poli- 
tiniame šalies gyvenime, susilpnėjus Fujiwaros giminės įtakai, įsigali naujas karingųjų samurajų 
luomas, kuris apriboja imperatoriaus ir kilmingosios aristokratijos valdžią. 

Imperatorių rūmų aristokratija vis labiau tolo nuo liaudies, realaus gyvenimo problemų. 
Užsisklendusi prabanga ir rafinuotumu spindinčiame imperatorių rūmų gyvenime, ji rezgė in- 
trigas, meilės romanus, užsiiminėjo įvairiais menais. Dauguma aristokratų šeimų siekė gyventi 
arčiau privilegijas dalijančių rūmų, valdžios, o savo provincijose esančius dvarus perleisdavo 
vietiniams valdytojams, kurie turėjo tikslą lobti, o ne pažangiai valdyti ūkį. 

Tačiau buvo kitokių provincijos aristokratų: dvaruose jie kaupė turtus ir kūrė jiems pa- 
valdžių gimininių klanų struktūras, savo kariuomenę. Stiprėjanti ekonominė bei karinė šių ga- 
lingiausių provincijos feodalinių klanų galia buvo jaučiama ir sostinėje. Jų rėmėjų imperatorių 
rūmuose dėka buvo pakeista iki šiol besąlygiškai viešpatavusio Fujiwarų klano įtaka. 
nenorėjęs būti šio klano marionete, atsisakęs sosto imperatorius Shirakawa. Priėmęs vienuo- 
lio įžadus jis ieškojo ekonomiškai ir politiškai sutvirtėjusių vienuolynų paramos. Užsitikrinęs 
ją Shirakawa netrukus paskelbė apie savo paralelinių eksimperatoriaus rūmų ir vyriausybės 
įkūrimą vienuolynų prieglobstyje. Valdė keturiasdešimt trejus metus - nuo 1086 iki 1129 m. 
(Tokia dviguba valstybės valdymo sistema oficialiai išliko gyvybinga iki 1333 m., nors faktiniais 
šalies valdovais nuo 1192 m. tapo aukščiausi kariniai šalies vadai, kurie rėmėsi karine samurajų 
luomo galia.) 

Į istorijos areną įsiveržia du galingi Tairų ir Minamoto feodaliniai klanai, kurie susiremia 
žūtbūtinėje kovoje. 1192 m. po ilgų karų nugalėjęs savo priešininkus, įsigalėjo Rytų Japonijos 
karvedys Minamoto Yoritomo. Jis šalį valdančių šiogunų rezidenciją perkelia į Kamakuros 
tvirtovę rytinėje valstybės dalyje, kur įkuria bakufu - savotišką šalies aukščiausiojo karo vado 
administraciją. Jis nevaldė imperatorių rūmų vardu ir neatiminėjo jų valdžios, kadangi pastarųjų 
valdžia daugelyje provincijos regionų tradiciškai priklausė vietiniams feodalų klanams. Minamo- 
to Yoritomo savo valdžia galėjo naudotis irgi tik tiek, kiek leido galingiausi provincijos feodalai. 

Siekdamas neribotos valdžios Minamoto Yoritomo dažnai rėmėsi imperatorių rūmų pres- 
tižu ir bandė gauti atitinkamus titulus. Netrukus jis gavo valstybės ministro, o vėliau iš eksim- 
peratoriaus - ilgai lauktą Sei-Tai Shogun (didžiojo karvedžio barbarų užkariautojo) titulą, kuris 

Heiji apysaka. Ritinélio fragmentas. XIII a. Spalvotas tušas, popierius 


suteikė jam teisę oficialiai vadovauti visoms šalies karinėms jėgoms ir tramdyti nepaklusnius 
feodalus. Prasideda nauja - Kamakuros epocha (1185-1333); įsivyrauja Minamoto giminė, o 
imperatorių valdžia tėra grynai simbolinė. 

Nėra vienos mokslininkų nuomonės dėl antiką ir viduramžių feodalizmo klestėjimo epo- 
chą skiriančių istorinių įvykių bei simbolinių datų. Dauguma japonų kultūros tyrinėtojų ją 
sieja su Kamakuros epochos pradžia ir Tairų klano galios žlugimu 1185 m., kiti - su Minamoto 
įsigalėjimu 1192 m., dar kiti - su 1165 m. Hogeno karu. Mes laikysimės pirmosios pozicijos. 

Kamakuros epochoje filosofija, estetinė mintis ir menai ėmė kisti, kultūrinė iniciatyva 
iš imperatoriaus ir kilmingosios aristokratijos rūmų senojoje šalies sostinėje Heiane perėjo į 
periferijoje esančius dzenbudistų vienuolynus ir samurajų diduomenės pilis. Vyriška šios epo- 
chos kultūra, estetika ir menas sąmoningai priešpriešino save gležniems moteriškiems Heian 
kultūros idealams, todėl įgavo kitokį, daug atšiauresnį, pavidalą. Buvo gvildenama realaus 
gyvenimo prieštaravimai, balansavimas tarp gyvenimo ir mirties, kasdienybė, kritiška padėtis, 
apmąstomas žmogaus būties laikinumas. 

Estetinius Heian epochos idealus, kuriems būdingas rafinuotas artistizmas, hedoniš- 
kumas, elegancija, pamažu keičia asketiška dzenbudistinė ir atšiauri aktyviai į dvasinį šalies 
gyvenimą įsiveržusių samurajų ideologija. Socialiniame gyvenime svarbiausi tampa griežtos 
hierarchijos, pareigos, ištikimybės klanui, giminei, siuzerenui principai - neatsiejama samurajų 

Garbės kodekso dalis. „Kamakuros epochos kultūra, išskyrus savitus feodalinius bruožus, - rašo 
G. B. Sansomas, - yra ne paprasta Kamakuros kultūra, bet Heian kultūros tęsinys feodalinėje 
valdžioje“ (Sansom, 1977, p. 341-342). Suprantama, naujomis gyvenimo sąlygomis imperatorių 
rūmų aristokratijos reikšmė šalies politiniam ir kultūriniam gyvenimui silpnėjo. 

Rigoristinei samurajų pasaulėžiūrai buvo artimi daugelis dzen išpažinėjų idealų, ypač vi- 
dinės tvarkos, asketiško gyvenimo, tvirtos dvasios, kūno ir valios ugdymo reikalavimas. Dzen 
vienuolių kaip svečių laukė šioguno bei samurajų aukštuomenės rūmai. Natūralu, kad dzen 
įtaka ne tik stiprėja šiogunų rūmuose bei tarp samurajų, kurie anksčiau ne itin paisė budistinių 
nuostatų ir vienuolynų autoriteto, bet ir plinta per remiančius šią ideologiją šioguno rūmus bei 
jam pavaldžias valstybės valdymo institucijas. 

Kasdieniame gyvenime darosi vis reikšmingesnė demokratiškėjanti dzenbudistinė ide- 
ologija, kuri labai veikia žmonių pasaulėžiūrą, estetines teorijas, įvairias meno rūšis. Aršiai 
varžydamasi ji pamažu išstūmė iš kultūrinio šalies gyvenimo Tendai krypties šalininkus, tačiau 
nepajėgė įveikti šintoizmo, kuris, prie dzen prisitaikydamas, gyvavo. Todėl garsiosios šintois- 
tinės Ise ir Izumi šventyklos turėjo daug gerbėjų. Šios religijos abipusiškai artėjo, ir nemažai 
šintoistinės pasaulėžiūros bei kulto elementų tvirtai įaugo į dzenbudizmo ritualus. 

Nors sunku patikėti, tačiau per šią nesibaigiančių karų epochą suklestėjo kultūra bei me- 
nas, labiausiai veikiami kiek nuošalyje nuo politinių šalies įvykių ir pilietinių karų susidūrimų 
gyvuojančios dzen vienuolynų kultūros, kuri, remdamasi klestinčia kinų Song epochos kultūra, 
taip pat tobulėjo. 

Dzen idealai itin veikia estetines teorijas, menininkų pasaulėžiūrą, o kartu ir įvairias meno 
rūšis. „Tai, kad dzenbudizmas taip veikia japonų gyvenimą, ypač estetiką, paaiškinama tuo, 
jog jis tiesiogiai remiasi gyvenimo realijomis, o ne abstrakčiomis teorinėmis konstrukcijomis“ 
(Suzuki, 1956, p. 288). Atsiranda nauja paprastumą, santūrumą bei neryškų grožį aukštinanti 
estetika ir menas. 

Estetiniai dzen idealai - paprastinti šventyklų architektūros eksterjerą, jų vidaus dekorą; 
imta vengti ištaigingumo, perkrovimo, gausybės dievų šventyklų altoriuose. Jų viduryje - daž- 
niausiai skulptūriniai ar tapybiniai Buddhos arba patriarchų sąmonės praskaidrėjimą vaizduo- 
jantys portretai. Neatsitiktinai šiuo laikotarpiu suklesti psichologinio portreto žanras. 

Norint teisingai suvokti milžinišką dzen pasaulėžiūros poveikį ne tik Kamakuros epo- 
chai, tačiau ir visoms japonų kultūros, meno bei socialinio gyvenimo sritims, būtina išsamiau 
ir įvairiais morfologiniais aspektais aptarti šį savitą Rytų Azijos kultūros fenomeną. Japoniškas 
zen (dzen) pavadinimas kilo iš termino chan (čan), kuris yra kiniškoji budistinio termino dhy- 
ana, reiškiančio susikaupimą, meditaciją, sąmonės koncentraciją, transkribcija. Filosofinės ir 

büdinga paradoksalus mastymas, vidinis artistizmas, jsigali kiny kultüroje. 


478 


DZEN ESTETINIU IDEALU ISKILIMAS KAMAKUROS EPOCHOJE 


Can idéjy visuma formuojasi stiprios 
tradicinés kiny kultüros krizès salygomis. 
Joje susilieja daoistų maištas prieš per am- 
žius nekintančias dvasines vertybes, griežtą 
socialinių santykių reglamentavimą ir na- 
tūralumo, žmogaus bei gamtos vientisumo 
aukštinimą, grindžiamą budistų atsiri- 
bojimo nuo išorinio pasaulio idealu. Šios 
krypties šalininkai, įkvėpti daoizmo idėjų, 
sąmoningai šalinasi pagrindinių civilizaci- 
jos centrų ir ieško prieglobsčio vaizdingose 
gamtos vietovėse. Dvasinis jų eskapizmas 
reiškiasi savistaba, pasinėrimu į vidinį pa- 
saulį. Minėta budistinių ir daoistinių idėjų 
sintezė čan pasaulėžiūroje sutvirtinama 
konfucianistinės etikos principais. Tada čan 
mokymas Kinijoje įgauna vientisą pavidalą. 


Dzen idėjos Japonijoje sparčiai prade- 
da plisti XII a., kai šalyje po sostinės Heian Amida Nyorai. Lakuoto ir paauksuoto medžio statula, 
gaisro ir nuozmiy feodalinių kovų suabejo- aukštis 97,3 cm. Senju-ji. 1240 m. 
jama tradicinėmis vertybėmis bei atsisklei- 
džia žmogaus būties nepastovumas. Stiprios dvasinės krizės sąlygomis dzen ideologai aršiai 
neigia įsigalėjusias vertybes, nepaiso reglamentacijos ir racionalumo, aukština natūralumą, 
meilę gamtai, krypsta į paradoksą, groteską, ir tai įgauna ypatingą prasmę. Dzen pasaulėžiū- 
ros griežtumas, antikanoniškumas, amžinųjų tiesų neigimas, apeliavimas į gilumines tiesas, 
nepagrįstas jokiu racionaliu pradu, individualaus gėrio ieškojimas sudaro palankias sąlygas 
naujoms idėjoms sklisti. 

Pagrindiniai dzen skleidėjai - budistų vienuoliai, kurie sėmėsi žinių Kinijoje ir vėliau, 
grįžę į tėvynę, palaikė glaudžius ryšius su čan vienuolynų centrais. Per daugelį metų jie buvo 
gerai susipažinę su indiškais budizmo šaltiniais, klasikine kinų filosofija, estetika, čan literatūra, 
kaligrafija, poezija, tapyba ir kitokiais čan vienuolynuose puoselėjamais menais. Čan šalininkai, 
pirmųjų dzen vienuolynų steigėjai ir naujos budizmo krypties sekėjai išmintingai naudojosi 
dvasiniais didžiųjų Indijos bei Kinijos civilizacijų lobiais, ir dėl to nacionalinė japonų filosofija, 
estetika, menas ėmė kisti. Kitaip nei Indijoje, kur budistinė filosofija ir estetika buvo kupina 
sudėtingų abstrakčių išprotavimų, metafizinio mąstymo, Japonijoje, paveikta kinų kultūros, 
prarado metafiziškumą, ir dzen mokymas priartėjo prie kasdienio gyvenimo. 

Dzen Salininkai neigia kosminio Buddhos egzistavima, jo transcendentaluma. Ju nuo- 
mone, dieviškoji prigimtis slypi kiekviename žmoguje, kuris, būdamas tapatus Absoliutui, 
turi neišsenkamų potencialių galimybių. Pirmapradės žmogaus prigimties pažinimą jie sieja su 
meditacija, nušvitimu (satori), padedančiu įsiskverbti į giluminę daiktų prigimtį ir suvokti savo 
tapatybę su esme. Dzen mokymas Japonijoje daro daug stipresnę įtaką ir suleidžia šaknis giliau 
nei Kinijoje tikriausiai todėl, kad daugeliu esminių bruožų, ypač meile gamtai, grožio, emocio- 
nalumo, paprastumo, santūrumo aukštinimu, jis artimas šintoizmo tradicijoms. Jų idėjos plinta 
toli ir labai paveikia daugelį japonų dvasinio gyvenimo, estetinio pasaulio bei meno suvokimu. 

„Meninis japonų tautos genijus, - rašo D. Suzuki, - įkvėpimo sėmėsi iš dzen mokymo, 
teigiančio, kad individualūs objektai yra tobuli ir juose glūdi visumos prigimtis, priklausoma 
nuo Absoliuto. Asketiškos estetikos doktrina nėra tokia reikšminga kaip dzenbudistinės. Meni- 
niai polėkiai yra daug gilesni, juose daugiau nei moraliniuose protrūkiuose pirmapradiškumo. 
Moralė - įsakymas, o menas - kūryba. Pirma - išorinė pareigos nuoroda, antra - nesulaikoma 
vidujybės išraiška. Dzen savo prigimtimi yra artimas menui, o ne moralei. Jis gali atsisakyti 
moralės, tačiau ne meno“ (Suzuki, 1993, p. 414). Iš tiesų estetizuotas dzen mokymas sieja sa- 
vitą meninę pasaulėžiūrą, visuotinį gyvenimo ir mąstymo stilių, kupiną paradoksų ezoterinę 
kalbą, psichologinės treniruotės metodus, estetinio pasaulio suvokimo ir meninės asmenybės 
saviraiškos principus. Užuot užsiėmę religine praktika, dzenbudistai neretai dėmesį labiausiai 
kreipė į gamtos kontempliaciją ir lavinosi poezijos, kaligrafijos, tapybos ir kitų menų srityse. 

Brandžiaisiais viduramžiais suleidęs šaknis Japonijoje, dzenbudizmas, anot Ch. Elioto, 
„yra sinkretiškas savo turiniu. Jis jungia grynai budistinius religinius dėmenis, estetines kiniškos 
kilmės teorijas ir netgi tam tikrus „švietėjiškumo“ elementus. Dėl tokios universalios dzenbu- 
dizmo prigimties jo pasaulėžiūros atspindžiai regimi visuose Muromachi epochos kultūros 
paminkluose“ (Eliot, 1935, p. 401). 

Baigiantis Kamakuros epochai dzen vienuolynai išplinta po atokiausias šalies provincijas, 
o XIV a. pabaigoje jų jau priskaičiuojama apie tris šimtus. Dvasinis dzen išpažinėjų gyvenimas 
vienuolynuose pastebimai skyrėsi nuo Vakarų Europos viduramžių vienuolynų brolių. Į juos 
buvo einama semtis žinių siekiant perprasti įvairias kultūros, menų, padedančių asmenybei 
tobulėti dvasiškai, sritis. Todėl kai kurios dzen mokyklos rodė išskirtinį dėmesį estetinėms ir 
meno vertybėms. Dzen vienuolynai - universalaus religinio ir humanitarinio meninio profilio 
mokyklos, iš kurių jie bet kada galėjo išeiti, ir niekas už tai nesmerkdavo. Vienuolynų nariai 
galėjo likti vienuoliais visą gyvenimą, tapti pasaulietiniais šventikais, piligrimais arba panorėję 
grįžti į pasaulietinį gyvenimą. 

Siekdami kontroliuoti dzen vienuolynų veiklą, šalies valdovai Kinijos pavyzdžiu sukuria 
trijų rangų hierarchinę struktūrą, vienijančią visą minėtų vienuolynų ir šventyklų sistemą. 
Aukščiausią hierarchinę pakopą sudaro „penkių kalnų“ seniausi ir įtakingiausi vienuolynų 

centrai, paskui - „dešimt šventyklų“ ir pagaliau - „mažieji kalnai“. Vienuolynų rangai, ju svar- 
ba dvasiniam šalies gyvenimui nuolatos keitėsi. XVI a. viduryje dzenbudizmui tapus oficialiąja 
valstybės religija ir ideologija, dzen vienuolynų įtaka šalies kultūros, estetinės minties bei meno 
raidai pastebimai išaugo. Aktyviai valstybės remiami, šie vienuolynai tampa įtakingais kultū- 
rinio ir meninio gyvenimo centrais. Juose sutelkiamos didžiulės bibliotekos, meno kūrinių 
kolekcijos, klesti filosofija, estetika, literatūra, kaligrafija, tapyba, taikomieji menai. Čia labai 
plėtojama šviečiamoji kultūrinė veikla, spausdinami šimtai ne tik religinių, bet ir filosofinių, 
estetinių leidinių, kanonų komentarų (Callcut, 1981). 

Dzen šventyklų ir vienuolynų architektūra tampa griežtesnė bei paprastesnė, architektai 
ir skulptoriai, atsisakydami Heian meninei kultūrai būdingo spindesio, gausios puošybos, sie- 
kia išryškinti natūralių medžiagų, ypač įvairių medžio rūšių, grožį, tapyboje išplinta ritinėliai 
(emakimono), dažniausiai vaizduojantys budizmo šventųjų ar žymiausių apysakų apie garsius 
karius gyvenimą. Populiarios batalinės scenos ir meilės motyvai. Plinta portretų tapyba, kurioje 
sumišę piešinys ir kaligrafija. Tapomi dažniausiai žymių valdininkų, kariūnų, vienuolių portre- 
tai. Aukšta piešinio, tonų kultūra ir formos vientisumu išsiskiria to meto Minamoto Yoritomo 
bei Ashikagos Yoshimoto portretai. 

Iš daugiau nei penkiasdešimties Japonijoje žinomų dzen pakraipų įtakingiausios jau XI- 
II a. išsirutuliojusios dvi pagrindinės mokyklos: Rinzai ir Soto, kurių įkūrėjai plėtojo Kinijoje 
susiformavusių Šiaurės ir Pietų čan krypčių idėjas. 

Pirmosios pradininku tapo Eisai (1141-1215), dešimt metų praleidęs Kinijoje. Jis ir gausūs 
Rinzai mokyklos šalininkai skelbia dvasinio nušvitimo (satori) žaibiškumą, po kurio kiekvienas, 
atpažinęs savyje Buddhą, tapdavo gyvenimiškų aistrų nepažeidžiamu žmogumi. 

Dvasiniu šios krypties centru tampa 1324 m. vienuolio Daito įkurtas Daitoku-ji vienuoly- 
nas, kuris iš pradžių buvo Rinzai vienuolynų kongregacijos centras, o vėliau gavo autonomiją. 
Šiame didžiuliame, su turtingomis bibliotekomis, garsiais dzenbudistiniais sodais ir puikiomis 
meno kūrinių kolekcijomis vienuolyne gyveno bei kūrė daugelis japonų estetikos ir meno ko- 
rifėjų, iš kurių pažymėtini Daito, Ikkyū, Sen no Rikyū, Soami. Tai buvo vienas žymiausių dzen 
estetikos, japoniškųjų sodų, arbatos ceremonijos, monochrominės dzen tapybos, kaligrafijos 
centrų. 

Rinzai mokymas, kreipiantis į griežtą auklėjimą, savikontrolę, vidinės drausmės ugdymą, 
skiepijantis aktyviai siekti tikslo, išplito ne tik tarp estetikų bei menininkų, bet ir tarp karinės 
diduomenės bei eilinių samurajų. Jis itin veikė samurajų Garbės kodekso (bushido) ir įvairių 
kovos metodų formavimąsi. Rinzai mokymas įsiviešpatavo didžiojoje šalies dalyje, išskyrus 
Šiaurės ir Vakarų provincijas, kur vyravo Soto mokyklos šalininkai. 

Dar stipresnį poveikį Japonijos estetikai ir menui turi ezoterinis Soto mokyklos mokymas, 
atsiradęs dėl kinų čan Pietų krypties. Šios mokyklos pradininkas ir pagrindinis ideologas buvo 

viena iškiliausių japonų viduramžių kultūros asmenybių, garsus poetas, religinis filosofas, este- 
tikas, kaligrafas, subtilus menų žinovas Dogenas (1200-1253). Iš amžininkų jis išsiskiria aukšta 
humanitarine kultūra, mąstysenos gelme, ypatingu jautrumu grožiui. 

Dogenas gimė kilmingoje imperatiškojo antspaudo saugotojo šeimoje, dar vaikystėje ne- 
teko abiejų tėvų. Ši netektis stipriai paveikė jo pasaulėžiūrą, dvasinį jautrumą, jis ėmė domėtis 
gyvenimo ir mirties santykiu. Nuo vaikystės pasižymėjo unikalia atmintimi, įvairiapusiais 
gabumais. Gavęs puikų klasikinį išsilavinimą, 1223 m. jis nuvyksta į Kiniją: domisi daoistine, 
neokonfucianistine ir čanbudistine filosofija, estetika, studijuoja klasikinę kinų literatūrą ir 
vaizduojamąją dailę. 1234 m. Kyoto priemiestyje įsteigia savo pirmąjį dzen vienuolyną Kose-ji, 
kuriam vadovauja dešimt metų. 

Ankstyvuoju dvasinės evoliucijos periodu Dogenas, plėtodamas tradicines budistines te- 
orijas, aukština „tuštumos“, tapatinamos su absoliučia realybe, reikšmę. Dieviškoji Buddhos 
prigimtis, besiskleidžianti visuose būties reiškiniuose, jo įsitikinimu, perprantama esant dvasinio 
nušvitimo būsenai. Ji pasiekiama dvasiniu asmenybės tobulėjimu. Būties esmės, arba „kelio“, 
pažinimą jis siejo su gilinimusi į save ir kartu savęs užmiršimu dėl daiktų esmės pažinimo. 

Dogenas ragina dzen skelbėjus elgtis dorovingai, aukština pagarbos nelaimingiesiems, 
minkštaširdiškumo ir atsakomybės už savo poelgius svarbą. Vidinę drausmę ir išmintį jis lai- 
ko pagrindinėmis dorybėmis, o altruizmas ir minkštaširdiškumas jam yra svarbiausias poelgių 
pagrindas. 

„Minkštaširdiškumas, - sako Dogenas, - tai proto jausmingumas, t. y. dvasios švelnumas. 
Paprastai esame perdėm egoistiški, griežti ir atšiaurūs. Mes individualistai. Nepajėgūs viską 
suvokti taip, kaip yra, kaip tai skleidžiasi mūsų akyse. Priešpriešinimas kelia trintį, o trintis yra 
visų nelaimių priežastis. Kai išnyksta egoizmas, širdis prisipildo švelnumo ir joje nelieka jokio 
pasipriešinimo išorinėms įtakoms. Tai nebūtinai turi reikšti bet kokio jausmingumo ir emocio- 
nalumo nebuvimą. Jausmai ir emocijos pasidaro kontroliuojama dvasinės pasaulėžiūros dalis“ 
(Hsex-6yaausm, 1993, p. 442-443). 

Aukštindamas minkštaširdiškumo, atsiribojimo nuo išorinio pasaulio šurmulio prasmin- 
gumą, jis ryžtingai kovoja su egoizmu, pagiežingumu, neapykanta. Vienuoliai, kurie kivirčyda- 
vosi, buvo tuoj šalinami iš Dogeno vadovaujamų vienuolynų. 

Dogenas, pasižymėjęs stipriu teisingumo jausmu, niekuomet neslėpė savo opozicinio 
požiūrio valdžios struktūrų ir šio pasaulio stipriųjų atžvilgiu. Vengdamas oficialiai su jais ben- 
drauti, 1244 m. jis išvyksta iš Kyoto į Echizeno provinciją, ten įsteigia naują Eihei-ji vienuolyną, 
tapusį pagrindiniu Soto mokyklos vienuolynų kongregacijos centru. Šiuo metu, be tradicinių 
etinių bei religinių traktatų, ezoterinių tekstų komentarų, meditacijos vadovėlių rašymo, jis 
vis labiau gilinasi į estetinę problematiką, kuria dvasinių praregėjimų kupinas eiles, darbuojasi 
kaip kaligrafas. 

I$ gausaus teorinio Dogeno palikimo iki müsy dieny isliko septyni traktatai, i$ kuriy savo 
reikšmingumu išsiskiria 95 dalių veikalas „Pagrindinis tikrojo tikėjimo lobynas“. Šis traktatas — 
savotiškas iššūkis tradicijai, kadangi tai pirmas tokio pobūdžio veikalas Japonijoje, parašytas ne 
įprastine kinų, o japonų kalba. Tas faktas dar labiau pabrėžia giluminį Dogeno pasaulėjautos 
ryšį su tautinėmis kultūros tradicijomis. 

Jo pasaulėžiūra formuojasi kaip atsakas į oficialias, suvalstybintas budizmo formas, religi- 
nių ritualų ir formalizmo apraiškų įsigalėjmą. Jis ryžtingai paneigia scholastinio moksliskumo 
ir rašytinių šaltinių svarbą dzen išpažinėjų gyvenimui. Remdamasis mokymu apie nedualis- 
tine dharmos (išmintis ir meditacija - tas pats) kilmę, Dogenas pripažįsta Buddhos, sutrų, 
mokytojų autoritetą, atsiribojimo nuo išorinio pasaulio prasmingumą, propaguoja išskirtinę 
gamtos kontempliacijos ir estetinių vertybių reikšmę asmenybei siekiant dvasinio tobulėjimo. 
Jis teigia, kad dzen esmė - „atsiribojimas nuo kūno, dvasios ir giluminis savosios prigimties 
pažinimas“. 

Dogenas kritiškai vertina anksčiau vyravusią koan-zeno kryptį, kurios šalininkai pagrin- 
diniu asmenybės nušvitimo skatuliu įvardija zazen ir paradoksalius mokytojo bei išpažinėjo 
dialogus (koan), kreipiančius naikinti dualistinio pasaulio suvokimą. Jo nepatenkina šios 
krypties sekėjų plėtojama koan metodika, kuri atskleidžia erdvę ekstravagantiškoms pseu- 
doišmintingoms nušvitimo simuliacijoms. Reformuodamas kėan-zeno mokymą, Dogenas 
remiasi etinėmis naujos mokuse-zeno mokyklos idėjomis, aukštinančiomis gailestingumo ir 
pasiaukojimo kitiems žmonėms svarbą. Jis praplečia tradicinių koan temų skaičių, įtraukda- 
mas daugybę citatų iš budistinių sutrų, istorinių faktų, gamtos reiškinių apmąstymų, meno 
kūrinių kontempliacijų. 

Dogeno mokymas remiasi estetiniu pasaulio suvokimu. Grožis ir meninės vertybės jo 
pasaulėžiūrai, kūrybai ir pedagoginei praktikai itin svarbu. Daugelis japonų kultūros ir esteti- 
kos žinovų teigia, kad kaip tik dogeniškosios, jautrios estetikos santūrumas, artimas gležnam, 
neryškiam, nuolatos besikeičiančiam Japonijos gamtos grožiui, tarsi kondensuoja tradicinius 
japonų grožio idealus. Dogeno estetikos saikingumas, sugestyvumas, kupinas neišsakymo po- 
etikos, padeda įtvirtinti japonų sąmonėje ypatingą jautrumą prislopintoms grožio formoms. 
Aukštindamas paprastumo poetikos, kasdienybės grožį, japonų tautinės estetikos ir meno 
poreikiams jis subtiliai pritaiko kinų daoizmo bei čan estetikos principus. „Mes turime prisi- 
taikyti prie kitų tautų papročių ir kūrinių, kartu tęsdami bei tobulindami savo tautinių tradicijų 
savitumą“ (Masanobu, 1983, p. 86). 

Soto mokyklos estetika nesivadovauja abstrakčiomis teorijomis, nesilaiko griežtų kano- 
niškų reikalavimų. Jos šalininkai remiasi tam tikrų ne visuomet tiksliai apibrėžiamų estetinių 
principų visuma. Viskas čia priklauso nuo konkrečių aplinkybių, asmeninės patirties, unika- 
laus santykio su meninės kūrybos objektu ir nuolatinio vidinės tvarkos ugdymo. Estetinė Soto 

mokyklos teorija atmeta diskursyvų mąstymą, svarbiausia čia - intuicija, estetinė užuomina, 
neišsakymas. Teoretikų įsitikinimu, negi turtinga dvasinė patirtis gali būti išreikšta imlios po- 
etinės parafrazės, glausto tapybinio įvaizdžio ar kelių glaustų kaligrafinių struktūrų pavidalu? 


Menas kaip dzenbudizmo patirties perteikimo priemonė 


Dzen mokymams būdingas ezoteriškumas, paslaptingumas. Savitos jų patirties, pagrindinių 
mokymo idėjų, pasak kanoniškų tekstų autorių, neįmanoma autentiškai perteikti raštu, įpras- 
tinémis verbalinėmis komunikacijos priemonėmis. Šie mokymai - tai pirmiausia gyvoji - iš 
proto į protą, iš mokytojo - sekėjams perduodama patirtis arba meninių simbolių kalba už- 
koduota ezoterinė tradicija, išsirutuliojusi kažkuriame vienuolyne ar mokykloje ir rūpestingai 
perduodama iš kartos į kartą kitiems šios tradicijos šalininkams. Rašytinė dzen literatūra - tai 
tik fragmentiška pagalbinė priemonė, neapimanti giliosios ezoterinės mokymo esmės, tačiau 
padedanti skleistis gyvajai ir meno kūriniais įtvirtintai tradicijai. Vadinasi, giluminė dzen 
patirtis gali būti perimama tik dvasinio išgyvenimo, meninės kūrybos akto ar meno kūrinio 
suvokimo metu. 

Japonų kultūros žinovas N. Konradas, komentuodamas šį mokymo aspektą, rašo: „Sa- 
tori - tikrasis pažinimas, dhyana nepasiekiama studijuojant sutras. Kodėl? Todėl, kad tai, kas 
pažinta, neišreiškiama rašytiniais ženklais. Turint omenyje, kad sąvoka „rašytinis ženklas“ 
tuomet atitiko sąvoką „Žodis“, ši formulė teigia, kad pažinimo negalima apsakyti žmonių kalba. 
Tačiau jis gali būti apibūdintas veiksmu ir pirmiausia kūrybiniu. Taigi svarbiausia ta kūrybinės 
veiklos rūšis, kuri vadinama menu. Todėl vienas iš būdų, padedančių suvokti dzenbudizmą, - 
perprasti meną, sukurtą remiantis šio mokymo sistema“ (Konrad, 1980, p. 120-121). 

Vadinasi, asmenybė, siekianti suvokti dzen mokymo esmę, galėjo pasirinkti ne tik religinę 
praktiką, bet Absoliuto esmę suvokti ir jautresniu, meno, būdu. Pagal viduramžiais susiklos- 
čiusias tradicijas išpažinėjas, pasirinkęs „vidinį asmenybės nukreiptumą“, arba „dzen kelią“, 
turėjo išeiti iš įprastinės namų aplinkos ir surasti jo dvasinius poreikius labiausiai atitinkančius 
meistrus mokytojus. Ieškodavo neretai daugelį metų, ir dzen šalininkas, ypač pasirinkęs meni- 
ninko misiją, pagyvendavo įvairiuose vienuolynuose. Suradęs jo meninius polinkius atitinkantį 
meistrą, mokinys su juo glaudžiai bendraudavo - gyveno kartu, padėdavo savo dvasiniam 
tėvui nuveikti visus darbus, drauge įgyvendindavo sumanymus, tiesiogiai, „iš proto į protą“, 
perimdamas jo žinias, dvasinį patyrimą, meninius įgūdžius, estetinius idealus. 

Neretai laisvai pasirinkti mokytojai naudos duodavo daugiau nei tėvai, dzen tradicijos 
gerbėjui ar menininkui tobulėjant dvasiškai. Išpažinėjas tarsi išgyvendavo dvigubą gimimą: 
pirmąjį, „fizinį“, kuris siejasi su tėvais, davusiais jam gyvybę, tam tikrų išorinių bruožų visu- 

Dviejų pasaulių mandala. Jizo-in šventykla. XIII a. 


mą, genetinį kodą, ir antrąjį, „dvasinį“, kuris formuoja asmenybės dvasinio gyvenimo ateitį, 
padeda jai tikslingai nukreipti savo kūrybinius polėkius palankiausia linkme. Svarbiausia mo- 
kytojo misija - kurti mokinio vertybių sistemą, atskleisti naujas dvasios ypatybes, asmenybės 
nepakartojamumą ir kūrybiškumą. 

Tokia dzen mokymo esmės perteikimo samprata lemia savitą jo išpažinėjų gyvenimo stilių, 
kuris turi paklusti tam tikram ritmui, padedančiam pasinerti į kitą - autentiško bendravimo, 
kūrybos ir meno kūrinių suvokimo - lygmenį. Žymiausi estetikai, kurie kartu yra ir menininkai, 
ilgus metus praleidžia vienuolynuose: atlieka įvairius fizinius ir dvasinius pratimus ugdydami 
dvasios drausmę, medituoja ir užsiima sudėtingomis psichologinėmis treniruotėmis. Jie remiasi 
Zhuangzi teze: „Dėmesys išorei visuomet silpnina dėmesį vidui“. 

Čia studijuojama sutros bei kiti budistiniai šaltiniai, menas, mokomasi tapybos, kaligra- 
fijos, poezijos ir kitų meno rūšių. Knyginė patirtis siejama su gamtos ir meno kūrinių suvoki- 
mu. „Meninės kultūros srityje dzenbudizmui būdinga supasaulietinimo tendencija, dėmesio 
perkėlimas iš mistinės religinės kontempliacijos į jos analogą - estetinį išgyvenimą - pasirodė 
didžiai paveikus. Tai siejasi su mokymu apie tiesioginį intuityvumą, neverbalinj tiesos pažinimą 
per meno kūrinius. Meno kūrinys dzen mokymui galėjo tapti tiesos šaltiniu, nes ekstaziškas 
grožio pajutimas čia suvokiamas kaip Zaibiskas susiliejimas su Absoliutu. Kadangi tiesos paži- 
nimo faktas turėjo etinę prasmę (buvo „dorovingas“, jei remsimės analogija ir krikščionybe), 

tai ypatingas dėmesys menui ir apskritai kūrybiniam aktui labai būdingas dzen (neatsitiktinai 
dzen vienuoliai buvo daugumos sodų ir parkų ansamblių, monochrominės tapybos ritinėlių, 
įstabių keramikos kūrinių kūrėjai, arbatos ceremonijos meistrai)“ (Nikolaeva, 1986, p. 59-60). 

Dzen meistro mokytojo ir išpažinėjo bendravimas grindžiamas estetinėmis vertybėmis, 
kadangi menas čia neretai būna pagrindinis tarpininkas. Meditacijos žinovų nuomone, nu- 
švitimą skatina meno kūrinių kūrimas ir suvokimas. 

Kaip jau minéjome, kai kurių dzen mokyklų vienuoliai religinę praktiką pakeitė užsiė- 
mimu įvairiais menais. Estetinis aktas čia sutapatinamas su religiniu, o religinis traktuojamas 
kaip laisvas meninės kūrybos aktas. Todėl kaligrafinių struktūrų rašymas, tapyba, tyrų poetinių 
eilių kūrimas ir suvokimas įgauna sakralinę prasmę. Autentiškas meno kūrinys, įprasminantis 
pirmapradę Žmogaus ir gamtos vientisumo idėją dzen tradicijoje, aiškinamas kaip perėjimas 
iš fragmentiškos neišbaigtos būties į „didžiosios pirmapradės būties“ (tuštumos) vientisumo 
suvokimą, ir atvirkščiai. Šia meno kūriniams priskiriama transliatoriaus funkcija remiasi 
dzen meistras, siekiantis padėti mokiniui išsiveržti iš besiskaidančio proto ribų ir nukreipti jį 
sąmonės nušvitimo link. 

Pagarba mokytojui ir nusistovėję budistiniai ritualai griežtai reglamentuotos viduramžių 
Japonijos socialinių santykių sistemoje buvo suvokiami kaip būtini meistro ir mokinio ben- 
dravimo elementai. Tačiau, kita vertus, skirtingai nei ortodoksinio budizmo, dzen mokytojo 
elgesys ir dvasinio ryšio su mokiniais formos, neapibrėžtos griežtų feodalinio etiketo reikala- 
vimų ir todėl dažniausiai nenuspėjamos, kupinos netikėtų poetinės minties posūkių, šuolių, 
alogizmų, improvizacijos. 

Dzen meistrai, arba dvasiniai mokytojai, suformuoja rafinuotus psichologinius, estetinius, 
fizinius metodus, padedančius dzenbudistui pereiti iš kasdienio gyvenimo lygmens į kitą, gi- 
luminę, būties suvokimo plotmę. Šiam tikslui pritaikomas išpažinėjo gyvenimo ritmas, sudė- 
tingi meditacinės psichologinės treniruotės, meno kūrinių, kontempliavimo gamtoje metodai, 
kurie, pašalinus įvairius išorinius dirgiklius, padeda pasinerti į savitą dzen sąmonės lygmenį. 
Šis perėjimas reikalauja daugybės dvasinių pasTang, vidinės asmenybės drausmės, estetinio 
imlumo, ypatingos sąmonės koncentracijos. Neretai jis siejasi su skausmingais psichologiniais 
asmenybės lūžiais, priartinančiais dzen sekėją prie psichinės patologijos. 

Priklausomai nuo mokyklos išplėtotos metodikos, asmenybės psichinės sandaros bei 
siekiamų tikslų, dzen psichologinei treniruotei parenkami įvairūs sąmonės transformacijos 
metodai: pasyvi sėdima meditacija lotoso poza, meno kūrinių, gamtos kontempliacijos ar 
netgi fiziškai skausmingi poveikio asmenybei metodai. Dzen, kitaip nei klasikinis budizmas 
(siekiantis rimties), labiausiai vertina „pritrenkiančią“ psichinio šoko galią. Jis turi padėti 
išsiveržti iš įprastinių tiesų, sveiko proto vergijos ir giliau pažvelgti į jį supančio pasaulio reiš- 
kinius. Svarbiausia - pasąmonės veikla, psichinis automatizmas, išlaisvinta estetinė intuicija. 

„Dzen mokytojas, - rašo G. B. Sansomas, - neskaito sutrų, ignoruoja ritualus, nesimeldžia 
ikonoms; savo mokinius moko ne ilgais pamokslais, o užuominomis ir neišsakymais. Moki- 
nys turi pats gilintis į save, savarankiškai tobulintis ir surasti savo vietą dvasiniame pasaulyje. 
Meistrai moko obscurum per obscurius, pasiremdami paradoksaliomis alegorijomis“ (Sansom, 
1977, p. 339). 

Be tradicinių budistinių alegorijų, dzen mokytojo ir išpažinėjo bendravimą grindžia mon- 
do (klausimai-atsakymai) principas, t. y. dviejų dzen meistrų ar meistro ir mokinio dialogas. 
Į mokinio klausimą mokytojas dažniausiai žaibiškai atsako netikėtai alogiškai, ir tai siejasi su 
klausimu tik intuityviai, pasąmonės lygmeniu. Pavyzdžiui, į klausimą: „Kas yra Buddha?" moky- 
tojas gali atsakyti: „Žydinčios alyvos šakelė“ arba: „Sudžiūvusio mėšlo krūva“. Dzen mąstysenai 
abu šie atsakymai yra vienodai natūralūs, kadangi tiesa pasakoma ne žodžiais. Dzen teoretikai 
teigia, kad opozicijos yra regimybė, nes tikrovėje tarp juoda ir balta, gėrio ir blogio, grožio ir 
bjaurumo, būties ir nebūties nėra prarajos. Aukščiausias būties procesų suvokimas panaikina 
šį išorinį regimybės sukurtą dualizmą ir įrodo, kad didžiajame būties sraute viskas yra vientisa. 

Dzen alegorija pasakoja apie vienuolį, kuris, atkeliavęs pas garsų dzen meistrą, nori suži- 
noti, kaip rasti tiesos pažinimo kelią. Mokytojas jį klausia: „Ar girdite upokšnio Ciurlenima?" 
„Taip, girdžiu“, - atsako vienuolis. „Tai yra kelio pradžia“, - tarė jam mokytojas. Mokytojas, 
klausdamas vienuolį: „Ar girdi upokšnio čiurlenimą*“, be abejo, turėjo omenyje kažką visai kita 
nei upelio čiurlenimą. Vidinio klausimo ir atsakymo ryšys liudija mokytojui dzen išpažinėjo 
dvasinio brandumo lygmenį. 

Dvasinis dzen mokytojas, užduodamas mokiniui miglotus, paradoksalius klausimus, pir- 
miausia siekia paskatinti savo auklėtinį tobulėti, sužadinti vaizduotę, mąstymo kūrybiškumą ir 
nukreipti jį netikėtai intuityviai pasąmonės veiklai. Mokinys privalo intuityviai teisingai suvokti 
slaptąją esmę ir metaforiškai pateikti dvasiškai artimą atsakymą, kuris (nors dažniausiai turi 
daug prasmių) tiksliai apibūdintų pagrindinę, slaptąją klausimo mintį. Galima atsakyti ne tik 
verbaline, bet ir riksmo, fizinio veiksmo, meninių kūrinių ar kitokia forma. 

Vėliau i$ mondo metodikos išsirutuliojo nauja paradoksalių uždavinių sprendimo forma 
koan, kuri išpopuliarėjo dzen auklėjimo ir psichologinės treniruotės sistemoje. Koan - tai daž- 
niausiai baigiamasis mokytojo ir mokinio dialoginis bendravimas, pilnas paradoksalių, logiškai 
neišsprendžiamų uždavinių. Tipiški koan pavyzdžiai gali būti tokie klausimai: „Kaip gali žąsis 
išlįsti iš butelio su siauru kaklu, kad pati nesusižalotų ir nebūtų sudaužytas butelis“? arba „Koks 
yra vieno delno plojimo garsas?“ 

Tokių absurdiškų ir iracionalių uždavinių sprendimas išoriškai atrodo beprasmis, tačiau iš 
tikrųjų taip nėra, kadangi dvasinis mokytojas, formuluodamas analogišką klausimą, visuomet 
turi galvoje esamą situaciją, mokinio intelekto lygį. Jis padeda mokiniui atsiriboti nuo dogma- 
tiškų stereotipinių nuostatų, sustabdyti loginį mąstymą, nutraukti įprastinių asociacijų srautą 

ir pastūmėti į netradicinį problemų sprendimą. Sprendžiant koan įvyksta šuolis iš įprastinio 
racionalaus tikrovės suvokimo į asociatyvųjį lygmenį, kur sąvokinį mąstymą keičia intuityvus, 
metaforinis. Dzen teoretikai įsitikinę, kad į jokį koan neįmanoma atsakyti tiesmukai, kadangi 
toks atsakymas visuomet bus paviršutiniškas, nepalies giliosios reiškinių esmės. Dzen sąmonės 
lygmeniui nepaprastai svarbu asociatyvusis mąstymas, nepasakyta mintis, intuicija. Atsakymas 
į koan turi būti visiškai laisvas, individualus. Svarbiausia - atsakantysis turi intuityviai suvokti 
mokytojo minčių plevenimą ir užmegzti vidinį ryšį su juo. 

Pasitelkdamas mondo, koan bei kitus meditacines psichologinės treniruotės metodus, 
grindžiamus paradoksaliais klausimais, dvasinis mokytojas padeda išpažinėjui įveikti sąmonės 
išsiblaškymą ir nukreipti ją viena linkme. Tokią valdomą sąmonės koreliaciją dzen meistrai 
vaizdžiai lygina su saulės spindulių lęšiu į vieną tašką. Sąmonės sutelktumas stiprina jos veiks- 
mingumą ir intensyvumą, kryptingos valios pastangos padeda atsikratyti neaiškumų. Moky- 
tojas, matydamas dvasinį mokinio tobulėjimą, jo sąmonės slinktį į satori būseną, kelia naujus 
uždavinius, daro naujus išbandymus, kol klausimai visiškai užgožia mokinio sąmonę, išstumia 
iš jos visas pašalines mintis, ir jį apima kokybiškai nauja sąmonės nušvitimo būsena: darna 
tarp kūno ir dvasios, būties esmės pasiekimas, jos vientisumo suvokimas. „Satori, - sako dzen 
teoretikai, — tai ta pati kasdienė patirtis, tik dviem verškais aukščiau virš žemės.“ 

Dzen šalininko dvasinio tobulėjimo metu hieroglifais užrašytos eilės, glaustas kaligrafinis 
ar tapybinis vaizdinys įgauna vos ne mistinę prasmę, kadangi, išgyvenusi aukščiausią dvasinį 
patyrimą, asmenybė sukuria jos intymiausius išgyvenimus apibūdinančius vaizdinius. Pagrin- 
dinis reikalavimas satori patirtį sukaupusiems kūriniams - išgyvenimą perteikti autentiškai 
ir originaliai. Šie spontaniški nuskaidrėjusios kūrybinės dvasios blykstelėjimai, išsilieję meno 
kūrinių forma, turi glaustai, aiškiai, su gilia filosofine potekste atskleisti dvasinio praregėjimo 
esmę. Kai išpažinėjas pereina visus sudėtingus dvasinius išbandymus skaidrindamas sąmonę, 
mokytojas dar daug jį moko įtvirtindamas naują, dzen, mąstyseną, o vėliau patvirtina jau įvy- 
kusį nušvitimą. 

Žymus dzen klasikinių tekstų interpretatorius D. Suzuki, norėdamas atskleisti satori eigą, 
pateikia vaizdingą meistro ir mokinio, siekiančio nušvitimo, bendravimo pavyzdį. Kai būsima- 
sis japonų estetikos ir meno korifėjus Basho, vadovaujamas meistro Busho, studijavo dzen, tas, 
pastebėjęs prie tvenkinio mąstantį mokinį, jį klausia: „Ką jūs veikėte pastarosiomis dienomis?“ 
Basho jam atsako: „Po lietaus samanos itin žalios“. Tada susidomėjęs mokytojas žaibiškai pa- 
teikia kitą klausimą: „Kas anksčiau atsirado - Buddha ar samanų žaluma?“ Ir po pauzės išgirsta 
Basho atsakymą: „Girdite? Varlytė įšoko į vandenį“. 

D. Suzuki teigia, kad šis koan formos dialogas žymi reikšmingą Basho pasaulėjautos lūžį 
kūryboje. Basho, kurį mokytojas paklausė apie tikrąją daiktų prigimtį, stebėjo varlytę, šokančią 
į tvenkinį, ir šis garsas palietė jo sąmonės gelmes. Kasdieniškame gyvenimo reiškinyje būsi- 

majam poetui netikėtai atsiveria gyvenimo šaltinis, ir jis pradeda sekti kiekvieną savo minties 
poslinkį, priklausomai nuo to, kaip jo mintys siejasi su besiskleidžiančiu akyse pasauliu (Suzuki, 
1956, p. 286). 

Mėginkime paprasčiau aiškintis šį dzen meistro ir mokinio pokalbį. Basho, medituoda- 
mas prie tvenkinio supančios gamtos grožį, pradeda suvokti, kad tai, kas svarbiausia, dažnai 
yra greta mūsų, tik mes, paskendę kasdienio gyvenimo šurmulyje, nepastebime. Išvydęs jį 
supančios gamtos grožį, Basho paskęsta apmąstymuose. Tai pastebi šalia esantis mokytojas, 
kuris alogisku koan pirmiausia siekia patikrinti mokinio dvasios būseną ir prireikus pastū- 
mėti jį satori linkme. 

Basho, netikėtai atskleidęs giluminį gyvenimo šaltinį ir tikrovę pradedantis suvokti ko- 
kybiškai naujai, po pirmojo mokytojo klausimo patenka į itin sudėtingą psichologinę būseną. 
Susiliejes su būties paslapčių atskleidimo procesu, jis nenori iš jo „iškristi“ ir kartu negali nei 
nekreipti dėmesio į savo mokytojo klausimą, nei į jį išsamiai atsakyti, nes iškyla pavojus nu- 
traukti tos būties tiesos atsivėrimo eigą, kuri šią akimirką skleidžiasi jo akyse ir gali daugiau 
nepasikartoti. Atsakymas į mokytojo klausimą reikalauja sustabdyti, nutraukti natūralią minčių 
ir sąmonės srauto tėkmę, vadinasi, pažeisti vientisą tiesos pažinimo procesą. Todėl Basho at- 
sakymas paprastas, be siužetinio konkretumo. Jis tiesiogiai neatsako į klausimą ir, vengdamas 
išoriniam aprašinėjmui būdingo nesubstancionalumo, kalba tik apie tai, į ką nukreiptas jo 
dėmesys, apie ką jis mąsto. 

Mokytojas, nujausdamas mokinio dvasines permainas, pateikia kitą, dar sudėtingesnį 
klausimą - koan: „Kas anksčiau atsirado - Dievas ar gamta?“ Išgirdęs atsakymą, iš jo prasmės 
ir intonacijos suvokia mokinyje įvykusį dvasinį lūžį, kai apima satori būsena. Atsakymas čia 
perteikiamas ne žodžiais, o besiskleidžiančia erdvėje mintimi, pauze arba žodžiais, slepiančiais 
kitą, metaforinę, prasmę ir atliekančiais giluminės tiesos perteikimo funkciją. 

Vadinasi, dzen sąmonės lygmeniu vykstančiame dialoge daugiausia dėmesio kreipiama ne 
į verbalines struktūras, o į tiesioginį — iš proto į protą - giliausių minčių perdavimą. Čia, užuot 
gavę logišką atsakymą, susiduriame su išoriškai atrodančiomis iracionaliomis, alogiškomis 
frazės, metaforų, užuominų, neišsakymų nuotrupomis. Šis specifinis ezoterinis dzen dialogo 
pobūdis, jo komplikuotumas, alogizmas neretai erzina pašalinį klausytoją. Tačiau jame slypi 
sava sistema, savita ezoterinės kalbos logika, dėsningumai, kurie šiaip žmogui be komentarų 
yra visai nesuprantami. 

Dzen teoretikai, kaip minėjome, abejoja konfucianistų aukštinama žodžio galia, jo gebėjimu 
išreikšti esmę. Tai lemia požiūrį į žodį kaip į išorinį apvalkalą, o ne kaip į substancionalios esmės 
pasireiškimą. Dzen šalininkai vadovaujasi Laozi postulatu: „Dao, kuris gali būti apibūdintas 
žodžiais, nėra tikrasis dao“. Giliausia esmė, anot dzen teoretikų, glūdi tik intervaluose tarp Zo- 
džių. Šie intervalai, pauzės - tai tarsi didžioji pirmapradė tyluma (vienijanti Visatos potencijas), 

kurios dar nepažeidė žinojimas. Ji atvira, nefiksuojama, kupina pilnatvės. Dzen sąmonės lygiu 
peržengiamas paviršutiniškas verbalinio susižinojimo sluoksnis ir pasineriama į tokį giluminį 
bendravimą, kuris tiesiogiai siejasi su būties tiesos atsivėrimu. Dzen teoretikai skelbia: „Tiesai 
ankšta žodžiuose“, „Tiesa - už žodžių ribų“. 

Vadinasi, giliausios dzen patirties neįmanoma autentiškai perteikti nei įprastine kalba, nei 
loginio mąstymo galimybėmis, o tik jautriausiais nuskaidrėjusios sąmonės poslinkiais. Satori 
yra pagrindinis dzenbudisto siekių idealas, kadangi ji - tarsi vidinis regėjimas, dzen tradicijos 
aiškinamas kaip naujas, itin jautrus tikrovės suvokimo organas - „šviesioji akis“, kuri giliau 
žvelgia į žmogų supančius reiškinius. Šioje vidinio regėjimo ir užsimiršimo būsenoje išnyksta 
subjekto ir objekto, teorijos ir praktikos, žinojimo ir veiksmo, gėrio ir blogio dualizmas, išsi- 
laisvina asmenyje slypinčios kūrybinės jėgos, nuojauta, ir jausmai įgauna ypatingą imlumą. 

Skirtingų dzen mokyklų šalininkai, pasiekę dzen sąmonės lygmenį, elgdavosi įvairiai. 
Vieni tęsdavo įprastą, ritmingą gyvenimą vienuolynuose, kiti, palikę vienuolynus, leisdavosi 
į keliones, siekdami toliau ugdyti savo dvasią, panirę į natūralios gamtos grožį ar pasaulietinį 
purvą, treti - klajodami atokiausiais šalies keliais arba apsigyvendami atokiose medkirčių, 
žvejų lūšnelėse, atsidėdavo kasdieniškiems rūpesčiams, kontempliavimui gamtoje ir kūrybai. 


Pagrindinės dzen estetikos kategorijos 


Heian epochoje vyravusią aware (žavesys) kategoriją Kamakuros ir Muromachi epochų este- 
tikoje pamažu išstumia naujos grožio modifikacijos: yūgen (slėpiningas grožis, slapčiausias), 
sabi (senovės apnašos arba laiko tėkmės paženklintas grožis), wabi (prislopintas grožis), shibui 
(paprastumo grožis ir aristokratizmas) ir kitos estetinės kategorijos. Šie poslinkiai siejasi su nu- 
ožmių samurajų kovų epochoje didėjančia dzen pasaulėžiūros įtaka, stiprinančia intelektualų 
ir menininkų žmogiškosios būties efemeriškumo jausmą. 

Pagrindine daugumos estetinių teorijų, įtakingų viduramžiais, kategorija tampa yūgen. 
„Yūgen literatūrinė sąvoka yra tapusi tuo reikšmingu kriterijumi, kuriuo remiantis galima 
spręsti, ar mus dominantis kūrinys priklauso viduramžių, ar kokiai nors kitai epochai. Kaip 
estetinė kategorija, yügen buvo įvertinta ir sureikšminta visoje viduramžių epochos kultūroje. 
Subtilioje simbolinėje meninėje jos išraiškoje matyti budistinės pasaulėžiūros pėdsakų - dra- 
matiškais socialiniais sukrėtimais paženklintais vėlyvosios antikos ir viduramžių laikotarpiais 
ši pasaulėžiūra tapo daugelio žmonių paguoda. Viduramžių literatūra yra neatsiejama nuo 
budizmo, tapusio pagrindiniu jos elementu“ (Hisamatsu, 1963, p. 4-5). 

Skirtingai nei aware, yügen kategorija yra kiniškos kilmės. Jos ištakos siejamos su „Permai- 
nų knygos“ - Yijing (I ching) tekstu bei daoistine ir budistine filosofija, kur yügen aiškinama kaip 

didžios išminties metafora ar neatsiskleidusi visa aprėpiančio dao gelmė. Kita vertus, ši sąvoka 
reiškia ir racionaliai nepažįstamą pirmapradę esybę, amžiną visa ko šaltinį, slypintį po būties 
reiškinių skraiste. Gvildenant etimologinę yugen termino prasmę, paaiškėja, kad jis susideda i$ 
dviejų dalių - yu (miglota, neaišku) ir gen (neįžvelgiama tamsa, gelmė, juodumas). Vadinasi, 
grožio kaip yügen atsiradimas japonų viduramžių estetikoje tiesiogiai siejasi su i$ Yjing kylančia 
tamsos (yin) ir šviesos (yang) sąveika. Yūgen - tai šviesus, kupinas gyvybinės energijos, spin- 
duliuojantis grožis, prasiskverbiantis pro tamsos stichiją ir nugalintis ją. 

Pirmą kartą yügen sąvoką aptinkame „Senovės ir naujų Yamato dainų“ (905) tekste, 
kuriame ja apibūdinamas išskirtinis įvykis, turintis gilią prasmę. Palengva ji pereina į Heian 
epochos literatūrą bei estetiką ir virsta savarankiška kategorija, įgaunančia slėpiningo, gilaus 
grožio prasmę. 

Diegdamas yūgen japonų estetikoje, daug nuveikė įtakingas poetas ir meno teoretikas Fu- 
jiwara Shunzei (1114-1204), kurio veikaluose, pradedant 1166 m., daugelį kartų aptinkame jo 
pamėgtą „slėpiningo grožio“ sąvoką. Yūgen jis aiškina kaip naują nekintamo grožio (bi) idėjos 
perkūnijimą ir pagrindinį estetinės meno kūrinio vertės kriterijų. Baigdamas oficialiąją karjerą, 
patyręs stiprią įtaką ir davęs vienuolio įžadus, Fujiwara Shunzei meno pasaulį paverčia savo- 
sios būties stichija. Yugen apibūdina plačiau: ji - rimtis ir atsiribojimas nuo išorinio pasaulio. 

Dzenbudistinę yūgen sampratą galutinai įtvirtina kitas Fujiwaros Shunzei amžininkas, 
nuolatos klajojantis poetas atsiskyrėlis Saigyo (1118-1190), kuris papildo ją „vienatvės liū- 
desio“ samprata. Stiprėjant dzen estetikos įtakai, yagen kategorija darosi vis intravertiškesnė, 
tampa daugiareikšmė ir kontekstuali. Yägen sąvokos sluoksnių daugėja, ji plečiasi, kiekviename 
estetiniame kontekste įgauna kitus atspalvius, aprėpia naujas estetinio tikrovės pažinimo bei 
meno sritis. Kadangi yang sąvoka pagrįsta dzen mokymu apie išorinio pasaulio iliuzoriškumą, 
ji apibūdina nekintamos slėpiningojo grožio esmės ieškojimą nuolat besikeičiančio pasaulio 
daiktuose ir reiškiniuose. 

Tačiau kokybiškai naujas yūgen kategorijos (tiksliau - jugenizmo dvasios) klestėjimas pra- 
sideda Muromachi epochoje, ji pilna įvairių prasmių ir visapusiškai teoriškai pagrįsta, tampa 
vyraujančiu no teatro, poezijos, literatūros, vaizduojamosios dailės, sodų meno estetikos prin- 
cipu. Jos iškilimas siejamas su stipriu žymiausio šios epochos estetiko Zeami idėjų poveikiu 
įvairioms dvasinės kultūros sritims. Tada dzen estetika ir menas ima itin aukštinti simbolius, 
metaforas, kurie geriausiai galėtų perteikti mintis ir yūgen dvasią. Apie svarbiausius dalykus, 
intymiausią patirtį, aukščiausią slépiningaji grožį čia nekalbama, tik užsimenama. 

Pagrindiniu tikro meno požymiu Zeami skelbia menininko sugebėjimą atskleisti slap- 
čiausią neregimo grožio esmę. Ją vadina yūgen. Zeami siekia no teatro estetikai ne tik pritaikyti 
yügen kategoriją, bet ir kuo labiau išplėsti jos įtaką. Ši kategorija tampa visuotinis aktoriaus 
meistriškumo, jo emocinės nuostatos, spektaklio estetinės vertės kriterijus, nes ji apima ne tik 

universalias pasaulėžiūros nuostatas, žmogaus būties efemeriškumo jausmą, bet pirmiausia 
santüraus, sąlygiško, sunkiai apčiuopiamo, užslėpto grožio suvokimą. Gvildendamas yügen 
kategorijos sklaidą Zeami estetikoje, M. Ueda ją sieja su iš šintoizmo išsirutuliojusia animistine 
koncepcija, vidinio grožio ieškančia paslaptingoje žmogaus jausmų, gamtos reiškinių, daiktų 
gelmėje. Yūgen sąvoka, „apimanti aukščiausią kosminę tiesą, nuspalvinama graudžiais pesi- 
mistiniais atspalviais, kadangi visuomet įvardijama liūdna žmogaus lemtis, kai jis susiduria su 
kosmoso galia“ (Ueda, 1965, p. 61). 

Yūgen principas Zeami estetikoje taip pat siejamas su sceniniu veiksmu, vidine aktoriaus 
esme. Pastarasis, suvokdamas kerinčią jugenizmo galią, sąmoningai vengia pigių efektų. Jam 
svarbu išorinės emocijos, o nepaprastai sukauptą dramatinį veiksmą, slėpiningąjį, iki galo ne- 
išsakytą grožį jis atskleidžia giliai, tauriai, švelniai. Yagen principo esmė, anot Zeami, - subtilus 
neišsakyto grožio ir švelnumo įsikūnijimas, trapus meilės ilgesys, jautri plevenanti kalbos ma- 
niera, tyli ir taupi melodija, harmoningi kūno judesiai šokant. 

Taigi yägen kategorijos viešpatavimas viduramžių estetikoje tiesiogiai siejasi su stiprėjančia 
dzenbudistinių idealų įtaka: atsiribojimu nuo išorinio pasaulio šurmulio, rimtimi, sugebėjimu 
prasiskverbti pro kasdienybę iki giliosios reiškinių esmės. Yūgen dvasią Muromachi epochos 
estetikai ir menininkai aptinka paprasčiausiuose reiškiniuose, daiktuose. Kadangi šią vidinio 
susikaupimo pilną slėpiningojo grožio kvintesenciją sunku apibūdinti žodžiais, todėl yagen 
principo šalininkai aukština ypatingą simbolio, metaforos, estetinės užuominos reikšmę. 

Norint meno kūriniu sėkmingai perteikti sunkiai apibrėžiamą yügen esmę, menininkui 
reikia išryškinti savo asmenį, nepakartojamą santykį su meno kūriniu, nepastebimu brėžiu, 
imlia detale ar simboliu vos praskleisti užslėptą grožio aspektą. Taip suprastas yūgen principas, 
įvardijantis vos regimą, girdimą ar tik užuomina išreikštą grožį, užslėptosios prasmės aukštini- 
mu primena indiškąjį dhvani principą. 

Žvelgiant plačiau, yūgen kategorijos principo poveikis japonų estetinei kultūrai buvo 
stiprus ir ilgalaikis. Jo pėdsakai ryškūs tanka, renga, haiku poezijoje, dzen estetinės tradicijos 
veikiamoje besiplėtojančioje (suibokuga, haiga, zenga, bunjinga) tapyboje, kaligrafijoje, no te- 
atre, sodų mene, arbatos ceremonijoje, ikebanoje. 

Kita svarbi estetinė kategorija, susiformavusi veikiant šintoistinei ir dzen pasaulėžiūrai, 
yra sabi. Ji labai padėjo suvokiant savitą japonų estetinį pasaulį. Sabi, išvertus iš japonų kalbos, 
reiškia patiną, apnašą ant vario ir jo lydinių, senovės apnašą. Ši kategorija kilo iš žodžio sabu 
(gesti, tamsėti), kurio priesaga išreiškia tam tikras būsenas ar asmens priklausomybę. Sabi taip 
pat tiesiogiai siejasi su kitomis giminiškomis sąvokomis - sabishi (vienišas), sabushisa, sabi- 
shisa (vienatvė). 

Sabi estetinė kategorija, jautriai atspindinti žmogaus, gamtos ir meno ryšį, išsirutulioja 
Heian epochos pabaigoje. Teoriškai ji grindžiama Fujiwaros Shunzei estetikoje, apibūdinant 

waka poezijos išraiškos priemones. Kamakuros ir Muromachi epochose ši kategorija, veikia- 
ma dzen estetikos, įgauna platesnę prasmę ir vartojama apibūdinti elegišką meno kūrinį. Ji vis 
dažniau suvokiama kaip natūralaus vientisumo išraiška. 

„Tikras dzen dvasios kupinas sabi grožis atsiranda natūraliai, jis niekad nėra prievarti- 
nis ar dirbtinis. Bet tai nereiškia, kad sabi yra natūralus reiškinys, neveikiamas ketinimų, ar 
kad jis atsiranda iš prigimties ar natūraliai. Priešingai — jis yra pilnavertės vientisos kūrybinės 
nuostatos, neturinčios nieko dirbtinio, rezultatas - nuostatos tokios grynos ir santalkios, kaip 
samadhi, kur nėra nieko nenatūralaus. Jei arbatos indo asimetrija nėra laisva ir natūrali, arbatos 
ceremonijai jis netiks. Tik tuomet, kai jo netaisyklingumas ir asimetrija yra natūralūs, arbatos 
indas bus įdomesnis už simetrišką; juk nėra nieko labiau atstumiančio, bjauresnio už nenatū- 
ralia, suvaržytą asimetriją“ (Hisamatsu, 1971, p. 32). 

Ilgainiui išryškėja dvi pagrindinės sabi kategorijos sampratos: pirmoji siejasi su laiko 
paliesto grožio žmogų supančiuose daiktuose, reiškiniuose ir meno kūriniuose apmąstymu. 
Japonijoje nuo seniausių laikų natūralus senėjimas buvo įvardijamas grožiu. Dėl to japonai taip 
žavisi patamsėjusia seno gumbuoto medžio faktūra, apsamanojusiais akmenimis. 

Antroji sabi kategorijos prasmė susijusi su konkrečia dvasios būsena, kurią kelia intymus 
menininko bendravimas su gamtos reiškiniais. Ryškiausias šios būsenos bruožas - „nušvitimo 
liūdesys“, lakaus dvasios lengvumo ir elegiškos vienatvės pojūtis, atsiradęs asmenybei atsiribojus 
nuo išorinio pasaulio ir susidūrus su amžinybe. 

„Sabi, nors ir kilusi iš sabishisa (vienatvė), reiškia ne gryną vienatvę, o kažką panašaus į 
rezignuotą atsiskyrėliškumą“ (Hisamatsu, 1963, p. 59). Pastaroji sabi samprata įsivyrauja di- 
džiųjų dzen „vyriškojo stiliaus“ poetų Saigyo, Myoe, Dogeno estetikoje, ji aukština vienatvės 
ir nepaprastumo poetiką. Vėliau šią sabi kategorijos sampratą perima ir išplėtoja Basho bei 
gausūs jo sekėjai. 

Skirtingai nei sabi, kuri įspūdingiausiai išreiškia viduramžių poezijos idealus, kita jai 
dvasiškai artima - wabi - kategorija siejasi su kasdienės būties pasauliu. „Wabi yra viena reikš- 
mingiausių estetinių kategorijų Japonijoje, ir pilkšvas jos šešėlis krinta ant daugelio japonų kul- 
tūros sričių. Mat wabi nėra vien estetinės sąmonės išraiška, ji yra ypatingas gyvenimo būdas ir 
gyvenimo menas lygiai taip pat, kaip ir estetiškumo principas“ (Izutsu, 1991, Nr. 28-29, p. 82). 
T. Izutsu šioje kategorijoje išskiria tris pagrindinius elementus: vienišumą, neturtą ir paprastumą. 

Wabi pavadinimas kilo iš būdvardžio wabishi (atsiskyrimas, užsidarymas) ir veiksmažo- 
džio wabu (būti vienišam). Ši kategorija aukština neryškų, neturtingą grožį ir išdidžią vienatvę. 
Japonams apskritai būdingas sugebėjimas kasdieniškuose nepastebimuose reiškiniuose įžvelg- 
ti ypatingą poetiką, gelmę. Wabi tarsi kaupia vidinę harmoniją, rimtį, santūrumą - estetišką 
saikingumą. Tai subtilus prislopintas grožis, priešpriešinantis save viskam, kas perdėm ryšku, 
rėksminga, vulgaru. 

„Wabi, - rašo M. Ueda, - labai skiriasi nuo yügen, nors pagrindinis etinis abiejų tikslas - 
įveikti spalvų pasaulį. Yūgen grožis skleidžiasi elegiškai ieškant nekintamų gyvenimo reiški- 
nių: netgi tai, kas elegantiškiausia ir gražiausia, ilgainiui neišvengiamai blėsta. O wabi kyla iš 
gyvo pasaulio, esančio už paprastumo ribos. Jis yra bespalvis - kaip spalvingumo priešprieša, 
bet spalvos nebuvimas čia slepia potencinę energiją: kaip sniegas, pridengiantis besiveržiantį 
skleistis pumpura, ar nyki ir apleista jūros pakrantė, maitinanti Zveja. Jei tai - neturto grožis, 
vadinasi, neturtas turi vienyti nenutrūkstamą gyvenimo srautą“ (Ueda, 1967, p. 94). 

Taigi wabi siejasi su prislopinto neryškaus grožio poetika, skirtingai nei yagen, aukšti- 
nanti slėpiningąjį, neregimą grožį, bei sabi, apimanti laiko tėkmės, vienatvės kupiną grožį. 
Pagrindinė wabi estetinės kategorijos raiškos sritis - plati erdvė tarp meno ir kasdienio gy- 
venimo, buities. 

„Japonijos kultūroje nuostabiausia yra tai, kad menas ir estetiškumas tvirtai įaugęs 
į kasdienybę, kadangi jis puošia namus ir buities rakandus, padeda žmogui mėgautis, jaus- 
ti pasitenkinimą tuo, kad gyvena. Čia vyrauja stiliaus grynumas, išgaunamas rafinuoto ir 
subtilaus skonio“ (Anesaki, 1973, p. 5). Estetinis wabi principas japonų kultūroje įtvirtina 
estetinį pasaulio suvokimą, skirtingų meno formų nuosaikumą ir subtilaus skonio jausmą. 
Jis skatina menininkus ieškoti ypač santūrių meninės išraiškos priemonių, pirmenybę teikia 
glaustam stiliui. 

Muromachi epochos estetikoje wabi ir sabi kategorijos ilgainiui suartėja ir atsiranda nau- 
ja sinkretiška shibui (paprastumo grožis) kategorija. Shibui — tai aitrus, gaižus (šiuo žodžiu 
nusakomas persimono marmelado skonis). Shibui kategorija vienija sabi kategorijai būdingą 
elegiškumą dėl laiko tėkmės ir wabi kategorijos vertinamą natūralumą ir funkcionalumą. Taigi 
shibui kategorija aukština paprastumo grožį ir aristokratizmą. 


Dzen estetikos ir meno principai 


Kamakuros ir Muromachi epochose įsivyravusi dzen pasaulėžiūra stipriai veikia japonų estetinę 
sąmonę, mąstymo stilių ir meninę kultūrą. Ji gerokai lemia japonų estetikos savitumą. Dzen 
įtakos pėdsakus regime jautriai įkomponuotoje į gamtinę aplinką architektūroje, santūriame 
neryškių spalvų interjere, asketiškuose sausuosiuose soduose, rafinuotoje arbatos ceremonijoje, 
savitoje no teatro estetikoje, monochrominėje suibokuga, haiga, zenga, bunjinga tapyboje, eks- 
presyvioje kaligrafijoje, glaustoje haiku poezijoje, išsaugančioje natūralios spalvos ir faktūros 
elementus keramikoje bei kitose taikomosios dailės srityse. 

Daugelis išskirtinių dzen ir apskritai japonų estetikos bruožų išsirutulioja iš svarbiausių 
dzen pasaulėžiūros postulatų, savitos erdvės, laiko, nebūties, tuštumos sampratos. Dzen- 

budizmui neegzistuoja nei erdvės pradžios, nei pabaigos idėjos. Viskas čia maišosi ir pinasi 
amžiname būties procesų sraute. Už regimybės ribų visada vyksta kažkas nematoma, nenu- 
sakoma. 

Kadangi būties bekraštybės idėjos iš esmės neimanoma išreikšti, vadinasi, ir menininkas, 
suvokęs jos esmę, kuriamiems vaizdiniams nesiekia suteikti aiškiai apibrėžtą formą, o remiasi 
simboliais, metaforomis, užuominomis. Tuštuma - tai viena pagrindinių dzen estetikos ka- 
tegorijų. Būdama „neišsenkamumo“ simbolis, ji aprėpia neišsakomo, beformio, negirdimo 
Absoliutaus prado esmę. Tuštuma, neužpildytas plotas paveiksle, tylumos ir pauzių momentai 
muzikoje, spektaklio veiksme įgauna nepaprastai svarbią reikšmę, kadangi šios „neveiklos“ 
būsenos, dzen estetikų įsitikinimu, yra galingų kūrybinių būties jėgų potencijų pagrindas, tai, 
nuo ko viskas dar turi prasidėti. 

„Būtis, - sako dzen išpažinėjas Zeami, - tai išorinė išraiška to, kas slypi Nebūtyje. Nebū- 
tis - indas, iš kurio atsiranda Būtis“. Poezijoje nebūties ir tuščios erdvės atitikmuo yra pauzė, 
tyla, kurios tiesiog būtinos glaustai japoniškų eilių formai. Kuo tylumos pauzė ilgesnė, tuo 
galingesnį emocijų antplūdį ji sukelia suvokėjui. Šis dzen estetikai būdingas aukščiausios „be- 
žodės poezijos“ kultas tobulybę pasiekia trieilėje haiku poezijoje. 

Erdvės bekraštybės ir nebūties substancionalumo aukštinimas dzen estetikoje tiesiogiai 
siejasi su dinamiška laiko tėkmės koncepcija, kuri būtį aiškina kaip vientisą spontanišką gy- 
vybinį procesą; kiekviena jos akimirka nepakartojama ir vertinga. 

Tokia laiko tėkmės samprata išsirutulioja pirmiausia iš budistinės dharma teorijos, tei- 
giančios nuolatinį pasaulinių procesų, reiškinių, daiktų, psichinių struktūrų kintamumą, ir, 
kita vertus, iš ryškiai šalyje pastebimos ciklinės metų laikų kaitos, skatinančios japonų sąmonę 
laiko tėkmę suvokti ypatingai. 

Kiekviena vientiso būties proceso ir žmogaus gyvenimo akimirka dzen tradicijoje vadina- 
ma „unikalia laiko tėkmės estetika“, kuri ypatingą reikšmę teikia protrūkio, tarpsnio, pauzės, 
tylos kategorijoms; jos apima subjektyvų bei objektyvų laiko suvokimą ir kartu panaikina 
laiko sąvokos abstraktumą. 

Iš tokios laiko ir erdvės sampratos tiesiogiai išsirutulioja vienas pagrindinių dzen esteti- 
kos ir meno principų, šiuolaikinėje estetikoje žinomas non finito vardu. Estetinė užuomina, 
neišsakymas aiškinamas kaip visiškai natūralus bet kokios autentiškos kūrybos rezultatas. Jo 
organiškumas teoriškai grindžiamas budistiniu teiginiu apie principinį Žmogaus dvasios ne- 
išsakomumą, požiūriu į asmenybę kaip į iš anksto nenuspėjamų potencijų visumą. 

Kadangi tikras menininkas, kaip ir būtis, yra neišsakomas, vadinasi, ir visi jo kūrybos 
rezultatai tėra neišsakomumas. Bet koks išbaigtumas dzen estetikos šalininkams atrodo nesu- 
derinamas su amžinu būties, kūrybinio dvasios polėkio judėjimu ir todėl siejasi su sustingimu, 
mirtimi, energetinių kūrybos impulsų i$nykimu. 

Dzen estetika vengia daiktus vadinti vardais, juos išoriškai aprašinėti. Menininkas pri- 
valo išmokti reikšti savo mintis ir išgyvenimus subtiliomis užuominomis. Estetiškai vertinga 
pasirinkti kuo mažiau meninių išraiškos priemonių; keli tinkamiausi Žodžiai poezijoje, išgry- 
nintų linijų, dėmių, kaligrafinių struktūrų sąveika tapybos ar kaligrafijos kūrinyje daro ją itin 
išraiškingą. Aukščiausio meistriškumo požymiu čia laikomas išskirtinis stiliaus glaustumas ir 
lakoniškumas. 

Menininkui „nereikia kurti šimto eilučių poemų, kad atskleistų erdvę jausmams, kurie 
atsiranda pažvelgus į bedugnę. Kai jausmai pasiekia kulminaciją, nutylame. [...] Dzen meni- 
ninkas dviem trimis žodžiais ar teptuko brūkštelėjimais sugeba parodyti savo jausmus. Jei jis 
juos išreiškia perdėm nuodugniai, tuomet nelieka erdvės užuominai, o būtent užuominoje slypi 
japonų meno paslaptis“ (Suzuki, 1956, p. 287). 

Taigi daugiažodžiavimą literatūrinėse formose, bet kokį vaizduojamosios dailės kūrinių 
perkrovimą dzen estetikos šalininkai griežtai smerkia. Jie vadovaujasi teze: „Daug kalbantis 
nežino, ką reikia pasakyti“. Jei kūrinyje kalbama per daug, norima įrodyti galutinę tiesą ar vis- 
ką pasakyti, vadinasi, jis praranda autentiškam kūrybiniam procesui būdingą gyvybingumą ir 
yra menkavertis, nes tik tai, kas neišbaigta, dar neišsakyta, aprėpia natūralią gyvenimo tėkmę. 
Vaizduotė, mintis, kūrybinė dvasia turi užpildyti tai, kas liko neatskleista. 

Dzen estetikos plėtojama non finito koncepcija aukština japonų estetikos vertinamą 
grožio laikinumo sampratą. Vertinga tai, kas dar neišsiskleidė, kas apima judėjimą, sklaidos 
potenciją. Tikriausiai todėl Japonijoje taip Zavimasi trumpalaikiu sakuros žydėjimu, o jos žie- 
das - tautinis simbolis. 

XIV a. rašytojas Kenko Yoshida rašo: „Jeigu mūsų gyvenimas būtų begalinis ir neišnyktų 
taip greit kaip rasos lašeliai Adashi lygumoje ir neišsisklaidytų kaip dūmai virš Toribe kalno, tai 
jis taip slėpiningai nežavėtų. Pasaulis įstabus dėl savo kaitos, tėkmės“ (Yoshida, 1988, p. 317). 

Kitas reikšmingas dzen estetikos bruožas siejasi su estetizuotu panteizmu. Plėtodami šin- 
toizmo ir daoizmo idėjas dzen estetikai japonų sąmonėje galutinai įtvirtina ekstazišką meilę 
gamtai, kuri - pagrindinis menininko įkvėpimo šaltinis ir autentiškos kūrybos ištakos. „Gamtos 
sąvokai, - kaip teisingai pastebi A. Bergue, - japonų kultūra suteikia etinį-estetinį turinį ir todėl 
dvasinių asmenybės siekių tikslas — „atrasti gamtą““ (Berque, 1986, p. 181). 

Gamtoje dzen išpažinėjui viskas yra dvasinga, kupina didžios poetikos, vidinio grožio. 
Joje slypi tai, kas reikalauja ypatingos pagarbos, susižavėjimo. Todėl gamtos grožio kontem- 
pliacija dzenbudizme įgauna universalią religinę, etinę ir estetinę prasmę. Netgi meną dzen 
estetika įvardija aukščiausia gamtos saviraiškos forma: „Žmogus, nejaučiantis gamtos grožio, 
nesugebantis mėgautis juo, negali būti dorybingas“. 

Nusišalinę nuo miestų ir socialinio gyvenimo šurmulio į vaizdingą gamtą, dzen tradi- 
cijos menininkai kukliai gyvena kalnų, miškų lūšnelėse, prie vandens telkinių, kur, pasinėrę 

į gamtos stichiją, siekia įamžinti savo kūriniais nuolatos besikeičiančios gamtos grožį. Zeami, 
gamtą apibūdindamas kaip „indą, kuriame gėlės ir lapai, sniegas ir mėnulis, medžiai ir žolės, 
paklūstantys metų laikų kaitai“, ragina menininkus šią gamtos reiškinių įvairovę paversti me- 
ninės kūrybos objektu. 

Taigi dzen estetinė tradicija menininką sugretina su indu, sukaupusiu savyje kūrybinę 
gamtos energiją. Jo ryšys su gamtos pasauliu yra toks galingas ir viską aprėpiantis, kad netgi 
apmąstymai apie sudėtingas būties problemas neatsiejami nuo gamtos grožio reflektavimo. 

Grožis Japonijoje jau nuo seniausių laikų siejamas su gamta. Ji, anot dzen estetikų, or- 
ganiškai sukaupusi universalią pasaulyje viešpataujančio grožio esmę ir kartu yra pagrindinė 
estetiškumo raiškos sritis ir meninės kūrybos objektas. Tikroji kūryba bei estetinis pasitenkini- 
mas įmanomi tik tuomet, kai kūrėjas ir suvokėjas jaučia savo vientisumą su gamtoje slypinčia 
Visatos dvasia. Netgi kasdieniškuose gamtos reiškiniuose dzen tradicijos menininkas įžvelgia 
ypatingą prasmę, taigi jis siekia tokios dvasinio nušvitimo būsenos, kuri skatintų kūrybiškumą. 

„Basho, - rašo K. Yasuda, - stengėsi suvokti ir atskleisti gamtos paslaptis. Jis ieškojo ne 
išorinės formos, o norėjo prisilytėti prie esmės. Pats meistras Basho sakė: „Haiku girdime, 
kuomet varlytė šokteli nuo laukine žole apaugusio tvenkinio kranto. Čia atsiranda regėjimas 
ir garsai. Kur sukuriamas toks poeto jausmais pagrįstas hokku, ten skleidžiasi poetinė tiesa“ 
(Yasuda, 1975, p. 2). 

Dzen išpažinėjo menininko kūrybos procesui labai svarbu psichologinė nuostata, rimtis, 
atsiribojimas nuo išorinių reiškinių poveikio. „Prieš pradėdamas tapyti paveikslą jis sėdasi šva- 
riame ir prismilkytame kambaryje, lyg ruošdamasis tyliai budistinės meditacijos valandai. Tai 
kontempliacijos ir reiškinių suvokimo fazė, kuri gali trukti vos kelias minutes arba - dienas ir 
mėnesius. Kai menininkas baigia medituoti, jis ima tyrinėti prieš save padėtą popierių ar hori- 
zontaliai ištemptą šilko skiautę. Tai gali trukti kelias akimirkas ar daugelį valandų. Menininkas 
imsis teptuko, kai jo vizija mintimis bus perkelta į baltą popierių, kai taps pakankamai ryški, 
kaijis tikrai žinos, kur kokio potėpio reikia. Tada jis užsimiršęs imsis darbo, o greitis priklausys 
nuo to, ar menininkas vaizduos rudeninį viesulą, ar pavasarinį brizą. Būtent taip menininkas 
įgyvendina savo viziją popieriuje“ (Anesaki, 1973, p. 21). 

Vadinasi, menininkas, sukaupdamas jį supančios gamtos grožį, padedamas meditacinės- 
psichologinės treniruotės, įgauna tokią kūrybinio įkvėpimo būseną, kai tampa tarsi išminčius, 
analogas, pajėgiantis pakilti iki reiškinių esmės įžvalgos. Tada siekiama įveikti savo egoistinį 
aš, prisirišimą prie vardo, išorinių šlovės atributų, neautentiško gyvenimo ir kūrybos lygmens, 
visko, kas trukdo pasinerti į aukščiausią neveiklos (wu wei) būseną ir išlaisvinti natūraliai be- 
siveržiančias kūrybines galias. 

Dzen tradicijos menininkai, siekdami autentiškai atspindėti savo pasaulėjautos, kūrybos 
stiliaus lūžius, netgi pakeitę mokytoją, gyvenamąją vietą, neretai keisdavo vardą, pavardę į 


497 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


kitą, rodančią kokybiškai naują dvasinės evoliucijos tarpsnį. Autentišką kūrybą jie sieja su 
nepasitenkinimu pasiektais rezultatais, nuolatiniu ieškojimu, judėjimu į priekį. 

Išskirtinis tikro menininko bruožas, pagal dzen estetiką, sugebėti žavėtis tuo, kas kitiems 
neregima, girdėti negirdimą muziką. Svarbiausia jam išvysti vaizdinį savo sielos gelmėse, o 
plastinis idėjos įgyvendinimas tėra antraeilis grynai techninis uždavinys. Meno kūrinys tarsi 
gimsta apėmus savotiškai dvasinei ekstazei, kuomet, apribojus diskursyvų mąstymą, tiesa ir 
grožis atsiskleidžia visai netikėtai. 

Norėdamas nutapyti konkretų gamtos objektą ar gyvūną dailininkas pirmiausia įsijaučia 
į kūrybos objektą ir sutapatina save su juo. Menininko siela turi prieš įžengdama į svarbiausią 
kūrybinio proceso fazę surasti vidinį sąskambį su apmąstomais reiškiniais ir kūrybine Visatos 
energija. Kiekvienu teptuko prisilietimu ar poetiniu įvaizdžiu jis siekia pavaizduoti ne realų 
objektą, o perteikti jo idėją, išreikšti tai, kas natūraliai sklinda iš jo sielos gelmių. 

Meninės kūrybos eigai, dzen estetikų supratimu, labai reikšmingas „sąmoningo nesą- 
moningumo“ principas, kuomet kūrybinio dvasios polėkio svaigulyje išnyksta suvokimas „ką 
darau“, ir sąmonė pasiekia nušvitimo būseną: nusimeta ją varžančius pančius, suvokia būties 
vientisumą. Dzen tradicijos menas išsiskiria žaismingumu, improvizacija, kuo aiškiausiai jame 
matyti individualių emocijų, išgyvenimų autentiškumas. 

Estetiniai principai, susiformavę veikiami dzenbudistinių idealų, darė pastebimą įtaką 
japonų meninės kultūros raidai. S. Hisamatsu, knygos „Dzen ir vaizduojamieji menai“ (1971) 
autorius, išskiria septynias pagrindines savybes, apibūdinančias dzen meno savitumą: asimet- 
riją, paprastumą, asketišką didingumą, arba atšiaurų išdidumą, natūralumą, neapčiuopiamą 
gelmę, arba giliamintį subtilumą, visišką neprieraišumą, arba laisvės išaukštinimą ir rimtį 
(Hisamatsu, 1971, p. 29). 

Iš tiesų japonų grožio sampratai būdingas simetrijos ignoravimas, taisyklingų, išbaigtų, 
sustingusių formų neigimas. „Norėčiau, - rašo Anesaki, - atkreipti dėmesį į japonų antipatiją 
simetrijai ir prisirišimą prie gamtos. Reikia paklausti, ar gamtoje yra kas nors tikrai simetriška. 
Medžiai šakojasi laisvai ir netaisyklingai, žvaigždės danguje įvairiai išsibarsčiusios. Ši gamtos 
savybė ir turėjo įtakos japonų gyvenimui bei menui“ (Anesaki, 1973, p. 18-19). 

Asimetrijos sąvoka čia siejama su netaisyklingumu, kreivumu, pusiausvyros pažeidimu. 
Išaukštindami asimetriškumą, atmesdami statiką dzen menininkai ieško judėjimo dinamizmo. 
Grožį jie regi asimetriškoje kompozicijoje, sąmoningame pusiausvyros pažeidime, kadangi 
simetrija kausto erdvę, o asimteriškumas ją išlaisvina ir teikia peno vaizduotei. 

Viskas, ką palietė autentiškas kūrybinės dvasios polėkis, turi būti „kelyje“, judėti, nuolat 
keistis, nes pastovi būsena - tai sustabdytas natūralus būties srautas, kuris suvokiamas kaip 
mirties simbolis. Todėl, pavyzdžiui, architektai, statydami rūmus, muziejus, saugyklas, kom- 

ponuoja juos visiskai laisvai, samoningai palieka neuZpildytas erdves, kad ilgainiui, atsiradus 
būtinybei, pastatas galėtų natūraliai tarsi gyvas organizmas plėtotis, augti. 

Kita vertus, asimetriškumo išaukštinimas nepanaikina universalaus harmonijos princi- 
po, kuris tiesiogiai siejasi su Visatos harmoniškumo idėja. Harmonija - pirmapradė pasaulio 
būsena. Viskas gamtoje paklūsta visa aprėpiančios harmonijos dėsniams, ir asimetriškumas 
šia prasme tampa aukštesne pastarosios pasireiškimo forma. Menininko tikslas - pastebėti 
ir parodyti šią harmoniją. Dėl to paneigiamos taip svarbios Vakarų estetikai grandioziškumo 
ir didingumo kategorijos: tai, kas perdėm grandioziška, pažeidžia būties harmoniją, slegia, 
disharmonizuoja grožio pasaulį. 

Dzen meno formomis itin aukštinama paprastumo poetika. Netgi paprasčiausiose me- 
džiagose menininkai įžvelgia savitą faktūrų ir natūralių tonų žavesį. Šie dzen meno bruožai 
būdingi asketiškoms sausųjų sodų kompozicijoms, paprastam arbatos ceremonijos namelio 
interjerui - jame naudojamos medžiagos ir indai natūralūs; monochrominėje tapyboje - tai 
santūrūs toninių struktūrų santykiai, keramikoje - pabrėžtos būdingos paprastos formos ir 
natūralios spalvos. Paprastumas čia dažniausiai reiškia nedirbtinumą ir siekimą išryškinti 
natūralų naudojamų medžiagų funkcionalumą. 

„Vidinis ir išorinis arbatos kambario apipavidalinimas yra vienas tokių pavyzdžių. Spal- 
vų paprastumas pabrėžia jų kuklumą ir įvairiaspalviškumo vengimą. Paprasčiausia tapyboje 
yra juoda kinų tušo spalva, šviesa ir šešėlis paveiksle išgaunami viena tušo spalva, bet tokie 
paveikslai vis tiek įgauna daug tokių ypatybių, kurių nepajėgia sukurti ryškios spalvos“ (Hi- 
samatsu, 1971, p. 30-31). 

Paprastumas dzen estetikoje siejamas su naivumu, laisvumu, natüralumu, taurumu, 
nejkyrumu, daugiaspalviskumo ir margumo vengimu, $ventumo ir chaoso neigimu, nesuvar- 
zymu, beribiskumu. Juk keramikinis natüralios, paprastos formos indas tinkamesnis naudoti 
ir malonesnis akiai. 

Paprastumas lemia kitą pamatinę dzen meno savybę - natūralumą, kurį pirmiausia 
sudaro nedirbtinumas, pirmapradžių, kylančių iš daiktų prigimties, savybių išryškinimas, 
nesuvaržymas, neprievartinis, spontaniškas, be jokio manieringumo, išoriškumo esmės išsa- 
kymas. Tačiau paprastumas netapatintinas su naivumu ir instinktyvumu, kadangi jame glūdi 
aukšta humanitarinė kultūra bei subtilus skonis. 

Be paprastumo ir natūralumo, dzen meną išskiria asketiškas didingumas, arba atšiau- 
rus išdidumas, kuris tiesiogiai atspindi dzenbudizmo išpažinėjų idealus, jų siekimą pasiša- 
linti iš išorinio pasaulio tuštumos, išdidžiai kęsti likimo smūgius, negandas ir pasitenkinti 
mažyste. Dėl to menas atmeta priimtas normas, taisykles, išryškina asmeninį santykį su me- 
no kūriniu. 

Vengdami apibrėžtumo, prisirišimo prie daiktų menininkai laisvai improvizuoja, ju kürybi- 
nis aktas laisvas ir spontaniškas. Dzen menas atskleidžia medituojant įgautą vidinį susikaupimą, 
rimtį, dvasinių vertybių aukštinimą. 

„Šis kultūrinis kompleksas Rytuose atsirado ne atsitiktinai, ne padrikai, o plėtojosi didelėje 
vientisoje sistemoje. Jis prasiskverbė į kiekvieną Žmogaus gyvenimo sritį - tapybą, kaligrafiją, 
keramiką ir kasdienį gyvenimą. Japonija gali didžiuotis tapusi šių kultūrinės raiškos formų 
lobynu. Todėl labai svarbu tęsti iki šiol išlikusių raiškos formų studijas, nors gyvenimiškasis 
šių tradicijų turinys jau beveik išnyko. Vis tiek lieka ne tik muziejiniai reliktai ar vakarykštės 
kultūros vertybės, bet ir gyvos nūdienos tradicijos“ (Hisamatsu, 1971, p. 37-38). 


„Meno kelias“ ir dzenbudizmo idealų įtakos stiprėjimas 


Kamakuros epochos estetinės minties bei meno raidoje sparčiai nyko ankstesnės pasaulietinės 
kryptys ir įsivyravo dzen tendencijos. Ši idealų kaita apėmė teorinę mintį ir tanka, renga poeziją, 
kaligrafiją, peizažinę ir portretine tapybą, kraštovaizdžio architektūrą ir no teatrą, kurio estetika 
jautriausiai rodė dvasinius epochos ieškojimus. 

Pasaulietinių meno formų keitimosi į religines nesklandumai gerai matyti poezijoje: mat 
IX-XIII a. kultūroje pasaulietinė tanka poezija buvo išskirtinė. Kita vertus, Heian epochos 
pabaigoje įsigalėjusios tautinės japonų kalba rašomos waka poezijos šalininkai dar aktyviai ko- 
voja su japonų kultūroje įsiviešpatavusios kinų kalba rašomos kanshi poezijos kūrėjais. Minėti 
veiksniai pristabdo dzen estetikos skverbimąsi į poezijos pasaulį. 

Dramatiškai išgyvenama Heian epochos pabaiga, nesibaigiantys šalį niokojantys pilietiniai 
karai, išklibinę amžiais nusistovėjusias dvasines vertybes, ilgainiui keičia situaciją. Susipažinę su 
antrosios XII a. pusės poetinėmis antologijomis, estetiniais traktatais, žymiausių poetų kūryba, 
pastebime laipsnišką dzen ideologijos įtakos stiprėjimą. Ji ryški dviejų XII a. poezijos korifėjų 
ir autoritetingų estetiky Fujiwaros Shunzei ir Saigyo dvasinėje evoliucijoje. Šių genialių poetų, 
nuolatos rašiusių vienas kitam intymius laiškus, kūryba apnuogina japonų poetinės sąmonės lūžį. 

Užėmęs aukščiausius valstybinius postus ir tapęs neprilygstamu tanka poetu bei meno kri- 
tiku, Fujiwara Shunzei, kaip minéjome, netikėtai nutraukia pasaulietinį gyvenimą ir, davęs dzen 
vienuolio įžadus, pasišvenčia menui. Tokį žingsnį žengia ir jaunesnysis jo amžininkas Saigyo: 
atsisakęs viliojančios karjeros, pasirenka klajojančio dzen vienuolio „poeto atsiskyrėlio“ kelią. 

Abiejų pasaulėžiūroje ryškėja sukrečiantis požiūris į žmogaus gyvenimą, kūryboje atsiran- 
da naujų elegiškų dzen motyvų. Šių iškilių asmenybių mestas iššūkis „pasaulietinio gyvenimo 
teikiamoms grožybėms“ - pavyzdys sekėjams, formuojantiems Rytų Azijos kultūroms būdingo 
asketiško geido (Meno kelio) idealą. 

Fujiwaros Teikos portretas. Apie 1239 m. Spalvotas tušas, popierius 


Jo šalininkai, skirdami savo gyvenimą meninėms vertybėms kurti, šiam pasirinkimui su- 
teikia vos ne religinę priartéjimo prie Absoliuto prasmę. Meno kelio ideologijos kūrimas liudija, 
kad dzen estetinėje sąmonėje ryškėja naujas ypatingos meninės veiklos reikšmės suvokimas, 
kuriai verta skirti gyvenimą. 

Įtakingas naujo Meno kelio idealo reiškėjas buvo Fujiwaros Shunzei sūnus Fujiwara Tei- 
ka (1162-1241), kuris, nuo vaikystės globojamas tėvo, anksti pradeda garsėti kritiniu protu, 
subtiliu estetiniu skoniu ir įstabiomis tanka eilėmis. Jis - kokybiškai naujos „minties poezijos“ 
pradininkas, savo eilėmis atskleidęs nepaprastų filosofinių praregėjimų gelmes ir įvairiapusio 
talento jėga nustelbęs tėvo šlovę. 

Netgi rašydamas tanka eiles tradicinėmis gamtos grožį aukštinančiomis temomis, su- 
teikia joms ypatingus, tik jam būdingus atspalvius, giliamintišką, poezija alsuojančią dvasią. 
Nepasiduodamas išorinės formos žavesiui, Fujiwara Teika subtiliai perteikia savo jautriausius 
išgyvenimus, todėl jo poezija nepralenkiama jausmų tyrumu, filosofiškumu, metaforų ir įvaiz- 

džių tikslumu, neišsakomumo poetika. 

Ilgainiui Fujiwara Teika tampa oficialiu imperatorių rūmų poetu (1200) ir visuotinai pri- 
pažintu autoritetu estetikos, meno kritikos ir poezijos srityse. Jis sudarė šias antologijas: „Naujas 

senovės ir naujų Yamato dainų rinkinys“ (1206), „Geriausios šiuolaikinės eilės“, „Šimtas šimto 
poetų eilių“, skelbė savo poezijos rinkinius. 

Nuo 1215 m. dar labiau garsėja itin mėgstamomis elegantiškomis ushin stiliaus tanka ei- 
lėmis. Subrendusio Fujiwaros Teikos pasaulėžiūrą ir kūrybą vis labiau veikia dzen. 

Teoriniuose veikaluose „Apie eilių kūrimą“, „Šviesaus mėnulio užrašai“, dialoguose, kriti- 
niuose straipsniuose, įvaduose į antologijas jis atsiskleidžia kaip autoritetingiausias japonų kalba 
rašomos waka poezijos teoretikas, nuosekliai ginantis estetinę tautinių poetinių tradicijų vertę. 
Jis plėtoja paveikias honkadori, ushin, kokoro, yoen teorijas, mokymą apie dešimt poezijos sti- 
lių, gvildena tradicijų ir naujovės, turinio ir formos, meninės kūrybos proceso, vidinės kūrinio 
esmės, estetinės užuominos ir kitas problemas. 

„Siekdamas išsaugoti reikšmingiausius klasikinės poetinės tradicijos laimėjimus, - rašo 
S. Hisamatsu, - Fujiwara Teika visiems laikams apibrėžia japoniškų eilių kanonus. Jo požiūris 
turi poveikį ne tik tiems poetams, kurie gilinasi į jo poetikos principus, bet ir visai japonų tau- 
tai. „Šimtas šimto poetų eilių“ yra pati populiariausia antologija, kurią Japonijoje kiekvienas 
moka mintinai. Fujiwara Teika dalyvauja sudarant paskutinę ir populiariausią iš visų didžiųjų 
antologijų - „Naujas senovės...“, redaguoja visus pagrindinius Heian epochos literatūros kū- 
rinius. Mūsų suvokimas apie šią didingą epochą tam tikra dalimi yra paženklintas jo skonio“ 
(Sources..., 1958, t. 1, p. 188). 

Plétodamas Ki no Tsurayuki idéjas Fujiwara Teika gina waka poezijos savituma ir estetine 
verte. Jo pasauléjautai büdingas klasikinés poezijos kultas, raginantis estetikus ir menininkus 
laikytis tradicijų, kurios yra neišsenkamas kūrybinio įkvėpimo bei autentiškos kūrybos šalti- 
nis. Todėl nestebina ir jo neigiamas požiūris į amžininkų poeziją, kurioje regi daug savitikslių 
originalumo ieškojimų bei paviršutiniško įmantrumo. 

Savo tikrosios waka poezijos teorijoje Fujiwara Teika nurodo svarbiausią honkadori 
(sekimo senovės poezija) principą, kurio esmė - naujus jausmus išreikšti „senais“ žodžiais ir 
įvaizdžiais. Traktate „Apie eilių kūrimą“ jis rašo: „Išreiškiant jausmus originalumas būtinas. 
Prasmingų žodžių reikia ieškoti klasikinėje poezijoje, sekant geriausių praeities meistrų stiliumi, 
o pastaruoju metu atsiradusių poetinių įvaizdžių geriau atsisakyti“ (Fujiwara Teika, 1958,t. I, 
p. 188). Jis iškelia naują - yoen (kerinčio grožio) idealą, kurį siekdami įgyvendinti suklumpa 
netgi didžiausi poetai. 

Fujiwara Teika, plačios humanitarinės erudicijos asmenybė, supama antikiniškų nuotaikų, 
pripažįsta būtinybę pažinti turtingas poetines kinų tradicijas. Jis dievina kinų Tang epochos 
poeziją, ypač „neprilygstamą Bai Juyi (Po Chu-i)“, kurį siūlo įdėmiai gvildenti kiekvienam 
poetui. Pabrėždamas kinų poezijos sugebėjimą „praskaidrinti sąmonę“, Fujiwara Teika ragina 
skolintis iš jos žodžius ir idėjas nurodydamas, kad, nepiktnaudžiaujant tokiomis meninėmis 
išraiškos priemonėmis, waka poezijai galima „suteikti savitą aromatą“. 

Teoriniuose veikaluose Fujiwara Teika daug kalba apie dešimt waka poezijos stilių, iš 
kurių išskiria keturis pagrindinius: 1) gilaus sugestyvumo, 2) tobulo atitikimo, 3) grakštaus 
grožio ir 4) minties gelmės. Aukščiausiu iš jų vadinamas ushin (minties gelmės) stilius, kuris 
yra „tobuliausias waka kvintesencijos įsikūnijimas“. Iki šiam stiliui būdingų meninių aukštu- 
mų, arba, kitais žodžiais tariant, „pavyzdinės“ poezijos idealo, gali pakilti tik didžiausi talentai. 

„Minties gelmės kupiną waka, - rašo dzen estetikos tradiciją plėtojantis Fujiwara Tei- 
ka, - galima tikėtis sukurti tik tada, kai pasiekiama absoliuti dvasinė rimtis ir giliai panyrama 
į vidinės harmonijos būseną“ (Fujiwara Teika, 1981, p. 82). 

Ushin stiliaus virsmas tikrosios poezijos požymiu ir idealu jo estetikoje yra simptomiškas 
reiškinys, atspindintis esminius pokyčius, vykstančius poetinėje viduramžių sąmonėje. He- 
donistinius Heian epochos idealus Kamakuros epochos estetikoje ir poezijoje išstumia nauji 
intravertiški dzen idealai. Ushin principas įgauna vis universalesnę prasmę ir tęsia savo per- 
galingą žygį japonų tradicijos estetikoje bei mene. Jis tampa vienu svarbiausių meno kūrinio 
vertės kriterijų, kuriuo remiantis galima atskirti gerą kūrinį nuo blogo, kadangi tobuliausiomis 
eilėmis laikomos minties gelmės kupinos eilės. 

Gvildenamų idėjų kontekste savaime suprantamas Fujiwaros Teikos teiginys, kad ushin 
principą tikslinga taikyti kuriant visų kitų stilių poeziją, nes nesvarbu, kokio stiliaus kūrinys, 
bet jei tik jame nebus išreikštos ushin ir glaudžiai su „minties gelme“ susijusi kokoro (vidinė 
daikto ar reiškinio esmė, jo šerdis), kūrinys bus paviršutiniškas. 

Vadinasi, tikrai meniškose waka eilėse „pirmiausia turi glūdėti kokoro gelmė, didingu- 
mas (poetinis patosas) ir sumanumas (retorinė technika) su gausiai besiliejančiais estetiškais 
žodžiais, kad kilniu grakštumu galėtų iškilti visa poetinė „figūra“ (sugata)“ (Ten pat, p. 82). 
Kita vertus, jos turi išsaugoti tradicinei japonų poezijai būdingą „grakštų švelnumą ir subtilų 
jautrumą“. Tai įpareigoja sąmoningai vengti grubių ir šiurkščių Žodžių, kurie trukdo jpras- 
minti yoen. 

Tobuliausiomis waka eilėmis Fujiwara Teika laiko tokias, „kurios, iškildamos virš visų 
polinkių, nurodančių jų priklausomybę vienam kuriam iš dešimties stilių, apima visų jų bruožus 
ir kartu skleidžia įtaigų aromatą“ (Ten pat, p. 82). Jose turi organiškai jungtis turinys ir forma, 
t. y. harmoningai susilieti kokoro išraiška su meistriškai parinktais žodžiais. 

Kalbėdamas apie tobulų eilių kūrimą, Fujiwara Teika remiasi tėvo mintimi, kad „poetas 
turi rinktis tokius žodžius, kurie natūraliai išsilieja iš jo dvasios gelmių“. Patys žodžiai neturi 
patraukti suvokėjo dėmesio, kadangi, anot dzen mokymo, jie yra tik „išorinis giluminės esmės 
apvalkalas“, o tikroji meninė tiesa, kuri reiškiasi mintimis, prisodrinančiomis eiles, atsisklei- 
džia už žodžių ribų. 

Čia matyti ir vienas pagrindinių skiriamųjų tobulo meno bruožų - sugebėjimas sukel- 
ti poetinį atgarsį suvokėjo dvasioje. Įgyvendinant šį tikslą, daug veiksmingesni klasikinės 

poezijos nudailinti, it apaugę ypatingu, tik jiems būdingu dvasiniu turiniu seni žodžiai, jvaiz- 
džiai, simboliai, metaforos, kuriuos, meistriškai panaudodamas kūrybai, poetas gali sukelti 
patrauklų efektą ir sukurti savitą regimų vaizdinių ryšių grandinę, lemiančią yoen idealo 
įprasminimą. 

Fujiwara Teika aukština estetines užuominas, neišsakymo reikšmingumą. Poetas, jo 
nuomone, pradėjęs mintį, turi sugebėti taip meistriškai ją nutraukti, kad suvokėjo vaizduotėje 
susidarytų turtinga užuominų erdvė. Kita vertus, autentiškai kūrybai būtinas dvasios tyrumas, 
kadangi tikroji minties gelmė nepasiekiama, kai sąmonė sujaukta, užteršta nešvariomis min- 
timis ir vaizdiniais. 

Tobuliausi kūriniai, įprasminantys yoen (kerinčio grožio) idealą, sukuriami tada, kai 
praskaidrėja dvasia, panirstama į rimties būseną, o psichinis poeto susikaupimas pasiekia tokį 
laipsnį, kada „eilės pradeda lietis tarsi savaime“. Fujiwara Teika šitaip apibūdina tobulo me- 
no kūrinio atsiradimą. Taigi jo meninės kūrybos koncepcija plėtojasi veikiama dzen estetinių 
tradicijų. 

Kaip ir daugelis dzen estetikos šalininkų, Fujiwara Teika deklaruoja reiklumą sau, savi- 
kritiškumą ir kuklumą vertindamas savo talenta bei pasiekimus. Viename laiške mokiniui jis 
vadina save „senu neišmanėliu“ ir negailestingai kerta, kad „vargu ar gali teigti, jog kaip reikiant 
suvokia nors vieną waka poezijos problemą“, o visos jo „sukurtos eilės yra tiesiog prastos“, to- 
dėl retai kada „be abejonių širdyje jis ryžtasi jas pateikti publikai“. Ši viena genialiausių japonų 
kultūros asmenybių remiasi senovės išminčiaus žodžiais: „Kuo arčiau kalno - tuo aukštesnė 
atrodo viršūnė“. 

Gyvenimo saulėlydyje, perrašydamas jį žavėjusio milžiniško Murasaki Shikibu romano 
„Genji apysaka“ penkiasdešimt keturias dalis, Fujiwara Teika 1225 m. dienoraštyje užrašo: 
„Net jei tai yra pagražintos vaizduotės vaisius, jis sukurtas genijaus. Vadinasi, belieka žavėtis“ 
(Kato, 1985, t. 1, p. 281). 

Senatvėje iš savo kūrybinės patirties aukštumų Zvelgdamas į meninės kūrybos problemas, 
Fujiwara Teika pateikia daug vertingų patarimų jauniems poetams, ragindamas juos atidžiai 
įsižiūrėti į ars poetica jvaldymo subtilybes. Įtvirtinant pradedančiojo poeto talentą, labai svarbu 
mokytojas, kuris turi rūpestingai saugoti mokinį, kad tas neišklystų iš kelio, nes jei įvairiais ga- 
bumais apdovanotas mokinys paklus valios impulsams, jo kūryba gali pakrypti klaidinga linkme. 

Kiekvienas poetas, atsižvelgdamas į savo prigimtį, vartoja savitas meninės išraiškos prie- 
mones, todėl iš visų dešimties poezijos stilių jam reikia pasirinkti tokį, kuris labiausiai atitiktų 
individualius meninius polinkius. 

„Kad ir kaip poetas būtų pamėgęs vieną stilių, kuriam jis yra gabus iš prigimties, - rašo 
Fujiwara Teika, - jam šito stiliaus nevalia primetinėti kitiems (gal jis jų prigimčiai visai ne- 
tinka), nes taip elgdamasis tik sudarys papildomų sunkumų ir pavojingų kliūčių kitam poetui 

kurti waka eiles. Tik tada, kai mokinys yra nuodugniai susipaZines su savo eiliy prigimtimi, 
mokytojas jam turėtų parinkti vieną iš anksčiau minėtų dešimties stilių. Nereikia priminti, 
kad nesvarbu, koks būtų pasirinktas stilius, dorumas ir sąžiningumas turėtų būti tie principai, 
kuriais visada reikėtų vadovautis“ (Fujiwara Teika, 1981, p. 91). 

Gvildendamas meninės kūrybos psichologijos subtilybes, Fujiwara Teika įspėja poetą, 
kad vengtų sudėtingų temų, staigių minties posūkių, nes tokios eilės gali sužlugdyti talentą, 
palaužti pasitikėjimą savo jėgomis. Kita vertus, jam pavojinga kurti prievartaujant save, nes 
tuomet nualinami jausmai ir dvasia, gali atsirasti pasibodėjimas poezija, o „sukurtos eilės bus 
amorfiškos ir negyvos“. 

Nepajėgiančiam kurti ushin stiliaus „eilių su mintimis“ Fujiwara Teika pataria pradėti 
kūrybos procesą nuo lengvesnių temų, motyvų, kurie, nepretenduodami į filosofinę minties 
gelmę, skambės elegantiškai ir gyvai. Vėliau, poetui įsitraukus į meninę kūrybą, sąmonės už- 
temimas išsisklaido ir praskaidrėjusi sąmonė lengviau pasinaudoja savo kūrybinėmis galiomis. 

Ir pagaliau svarbiausias dalykas siekiant tobulos tanka poezijos aukštumų ir yoen (kerin- 
čio grožio) idealo - įvairiapusis poeto išsilavinimas, reikšmingiausių kinų ir senovės japonų 
poezijos stilių, ypač Man'yoshū, įvaldymas. 

„Kai, ilgai mokiusis ir užsiėmus pratybomis, tobulai perprantama waka poezijos dvasia ir 
stilius, tada manoma, kad poetas yra gerai susipažinęs su Man'yoshū stiliumi, kurio neįvaldžius 
negalima jo laikyti apsišvietusiu poetu“ (Ten pat, p. 81). Įvairiapusis išsilavinimas, minties gel- 
mė, geriausių meninių praeities tradicijų priėmimas čia aiškinami kaip pagrindinės prielaidos, 
leidžiančios talentingam poetui mėginti įprasminti yoen idealą. 

Taigi Fujiwaros Teikos kūryba tapo svarbiu dzen tradicijos poezijos ir estetinės minties 
brendimo reiškiniu. Jo estetiniai traktatai prilygsta universaliems praktiniams meno filosofijos 
vadovėliams, todėl juos daugelį šimtmečių įdėmiai studijavo teoretikai ir menininkai. Šios iš- 
kilios asmenybės gyvenime ir kūryboje įprasmintas geido (Meno kelias) tampa daugelio didžių 
dzen pakraipos menininkų gyvenimo bei meno filosofija. 

MUROMACHI EPOCHOS ESTETINES KULTUROS SKLAIDA 


Muromachi epocha ir Nijo Yoshimoto renga poezijos estetika 


Naujos Muromachi epochos kultüros raida lydéjo socialiniai sukrétimai ir tolesné Kamakuros 
epochoje atsiradusių kultūros, estetinės minties ir meno formų japonizacija. Po 1333 m. šalyje 
įsigalėjęs Ashikagų klanas perkelia valstybės sostinę į greta Kyoto esantį Muromachi miestą. 
Jame įsikuria Ashikagų šiogunų rezidencija. Tai ir nulėmė Muromachi epochos (1333-1568) 
pavadinimą. XIV a. šalį niokoję karai tęsėsi ir beveik visą XV amžių. 

Nors samurajai nevertino rafinuotos aristokratijos kultūros ir jos gyvenimo stiliaus, Mu- 
romachi kultūra, estetiniai idealai, meno formos apima dvi anksčiau susiklosčiusias tendencijas: 
1) rafinuotg aristokratišką Heian ir 2) atšiaurios formos, kupiną vitališkos energijos samurajišką- 
ją Kamakurą. Subrendusi samurajų kultūra ilgainiui praranda šiurkštų žemišką pobūdį ir, vis 
labiau sekdama savo par excellence idėjiniais priešais, perima ištaigingą aristokratų gyvenimo 
stilių, jų kultūros, estetikos, meno bruožus, o imperatoriaus rūmai ir juose besispiečianti aris- 
tokratija praranda anksčiau turėtą prestižą bei galią. 

Provincijoje esančių dvarų, žemių ir apskritai ekonominių jos išteklių kontrolę perima 
šiogunų vietininkai kilmingi samurajai, kurie tampa visagaliais provincijų viešpačiais. Išsilavi- 
nęs samurajų luomas skleidžia kultūros šviesą po tolimiausius Japonijos pakraščius. Kultūra, 
švietimas, estetinių ir meninių vertybių kūrimas, buvę išskirtine aristokratijos bei vienuolynų 
teise, pastebimai apima ir kitus socialinius luomus. 

Muromachi epochoje vėl aktyvėja prekybiniai ir kultūriniai šalies ryšiai su Kinija, kuri po 
įstabaus Song kultūros pakilimo išgyvena sunkių socialinių sukrėtimų metą. Į Japoniją emig- 
ruoja intelektualai ir menininkai, kurie nenorėjo susitaikyti su mongolų užkariautojų peršamais 
papročiais bei gyvenimo normomis. 

Dukartus - 1274ir 1281 m. - galingiems taifünams nuniokojus didžiulius mongolų ir kinų 
laivynus su kariuomene, japonai išvengė užkariautojų įsiveržimų. Ekonominiai ir kultūriniai 
ir meniniai šalies santykiai su Kiniją užgrobusia mongolų Yuan dinastija susilpnėja. Japonijos 
valdovai Muromachi epochoje nuosekliai stiprino šalies karinę bei ekonominę galią. 1368 m. 
Kinijoje, nuvertus mongolų dinastiją, įsigali nauja Mingų dinastija, kuri skatino gaivinti tau- 
tinius Tang bei Song epochų kultūros idealus. Mongolų valdymo metu nutrūkę Japonijos ir 
Kinijos ekonominiai bei kultūriniai ryšiai greit atkuriami ir Tekančios Saulės šalį vėl gaivina 
kinų kultūros įtakos. 

Valdant Ashikagų klanui, dzenbudizmas faktiškai tapo oficialiąja šalies religija, o dzen vie- 
nuoliai įsiviešpatavo įvairiose mokslo, kultūrinio ir meninio gyvenimo srityse. Šiais neramiais 

Auksinis paviljonas. XV a. pr. 


laikais, i$saugoje salyginj neutraliteta pilietiniuose galingu feodaliniy klany karuose, turtingi 
dzen vienuolynai tapo pagrindiniais kinų mokslo, estetinės minties, meno bei klasikinio išsi- 
lavinimo sklaidos židiniais. Dzen vienuolių valdomoje Ashikagų filosofijos mokykloje 1550 m. 
buvo 3000 mokinių iš įvairių Japonijos provincijų. Atokiausiuose dzen vienuolynuose buvo 
dėstomi ne tik su religija susiję, bet ir kiti dalykai, aprėpiantys pagrindines humanitarinės 
kultūros, estetikos, praktinio gyvenimo bei meno sritis. 

Lygindami dzenbudistinių estetinių idealų stipriai paveikta Muromachi epochos meną 
su krikščioniškuoju Vakarų menu, dėl ryškių estetizmo tendencijų ir „Meno kelio“ įtakos 
ideologijos stiprėjimo Japonijoje regime didesnį meno savarankiškumą religijos atžvilgiu nei 
krikščioniškoje Europoje, kur menas dar neatsiejamas nuo religijos. Japonijoje dėl „Meno kelio“ 
ideologijos neretai menas traktuojamas kaip aukščiausia vertybė ir autentiškiausia intelektualios 
asmenybės kūrybinės raiškos forma. 

Šiuo karų ir suiručių metu, griūnant tradicinėms institucijoms, ilgimasi idealizuojamos 
praeities, domimasi Naros ir Heian epochose klestėjusiomis estetinėmis idėjomis bei meno 
formomis. Atsinaujina potraukis kupiniems ekstaziškos meilės gamtai ir spontaniškų dvasios 

polėkių idealams, kurie, plintant asketiško budizmo ideologijai, nebuvo užmiršti. Praeities kul- 
tūros, tradiciniai estetiniai idealai ir meno formos įgauna žavesio, domina rūmų aristokratiją bei 
menininkus. Regimas didžiulis susidomėjimas poezija, renkamos ir pakartotinai spausdinamos 
didžiųjų praeities poetų eilės, vyksta poezijos turnyrai, diskusijos. 

Skirtingai nei Kamakuros epochos poezijos ir literatūrinės estetikos korifėjus Fujiwara 
Teika, kuris savo teoriniuose veikaluose pagrindinį dėmesį kreipė į universalias estetikos, meno 
psichologijos problemas, kito įtakingo jau Muromachi laikotarpio teoretiko Nijo Yoshimoto 
(1320-1388) estetinė koncepcija apibendrina techninius naujo renga poezijos žanro raidos 
dėsningumus. 

Dėl tradicinių poezijos formų evoliucijos XIV a. tanka poezija įgauna naują žaismingos, 
spontaniškos poetinės improvizacijos pavidalą ir vis labiau formalizuojama bei estetizuojama. 
Taigi, veikiant analogiškoms poetinėms kinų tradicijoms, atsiranda naujas, kompoziciniu požiū- 
riu dvilypis poetinis žanras renga, arba „sunertos eilės“. Jos susideda iš pradinio trieilio hokku, 
atspindinčio renga dvasią, kadangi pateikia pagrindinę eilių temą, vyraujančius motyvus, toninę 
sandarą, vidinį ritmą, kuriais turi remtis kiti poetinės vakaronės ar turnyro dalyviai, ir dvieilio, 
spontaniškai sukurto kito poeto, turinčio (pagal renga estetikos reikalavimus) rasti „emocinį 
atgarsį hokku pateiktoms temoms, ritminéms struktūroms, nuotaikoms. 

Poetinių turnyrų ir vakaronių metu renga estetikos žinovai labiausiai vertino poetinės 
improvizacijos spontaniškumą, sukūrimo greitį, grakštumą, potekstės ir yūgen (slėpiningojo 
grožio) įsikūnijimo gelmę, sugebėjimą maža poetine asociacija išreikšti prasmę. Renga, kaip 
yra sakęs M. Ueda, skleidžiasi analogiškai gyvenimo ritmui „su jam būdinga nepastebima, 
atrodančia chaotiška įvykių kaita, netikėtais jų posūkiais. Gyvenimas taip pat nenumatomas, 
kaip ir renga“ (Ueda, 1967, p. 53). 

Stiprėjant dzen asketiškų idealų įtakai, daugiasluoksnių elegiškų asociacijų kaita formuoja 
ypatingą vidinio susikaupimo ir liūdesio kupiną aplinką, kur grožis įgauna naujų dramatiškų 
atspalvių. Keičiantis šioms sunkiai fiksuojamoms elegiškoms nuotaikoms bei asociacijoms, 
atsiskleidžia vėlyvosios Muromachi epochos renga poezijos savitumas, kuriama sudėtinga 
dzenbudistinių simbolių, metaforų visuma, konkrečios metaforiškos meninių vaizdinių siste- 
mos, padedančios išreikšti emocines žmogaus būsenas, atitinkančias būdingus paskirų metų 
laikų bruožus. Renga poezija itin suklesti XIV-XV a., o pirmoji šio poetinio žanro antologija 
paskelbiama 1499 m. 

Kadangi Muromachi epochoje poetinės formos plėtojasi ir darosi sudėtingesnės, prireikia 
kokybiškai naujų estetinių traktatų, kuriuose pagrindinis dėmesys būtų kreipiamas į meninės 
išraiškos priemones ir technines kūrybinio proceso subtilybes. Tipiški tokio pobūdžio estetikos 
veikalai yra XIV a. pabaigoje parašyti Nijo Yoshimoto traktatai („Naujos Oano meto taisyklės“ 
ir „Pokalbiai Tsukuboje“). 

Juose teoriškai grindžiama estetinė renga poezijos vertė ir plačiai gvildenami techniniai 
„sunertų eilių“ kūrimo principai. Teoretiko nuomone, poetinė renga forma daugelio žmonių 
gyvenimo patirtį, išmintį ir išgyvenimus atskleidžia daug įvairiapusiškiau bei nuodugniau, nei 
tai pajėgia padaryti atskiras žmogus. Sudėtingiausiu renga estetikos elementu jis laiko atski- 
rų „sunertų eilių“ sudedamųjų dalių vientisumo išsaugojimą, poetų sugebėjimą taip užbaigti 
poetinę parafrazę, kad, nepaisant nuolatinės kaitos, liktų vidinis sąryšingumas ir grakšti, Zais- 
minga forma. 

Estetinę renga poezijos vertę Nijo Yashimoto tiesiogiai sieja su poetiniu kūrėjų talentu, 
nuojautos galia, individualaus stiliaus bruožais ir techninių subtilybių jvaldymu. „Sunertų ei- 
lių“ kūryba remiasi vaizdinio daugiaprasmiškumo bei emocinio atgarsio principais: pirmapradį 
leitmotyvą pratęsia trieilis, kuris yra tarsi ankstesnio dvieilio atgarsis. Prie vieno poeto sukurto 
viršutinio eilėraščio (17 skiemenų) kitas poetas prijungia žemutinį (14 skiemenų) ir atsiranda 
išbaigta tanka (31 skiemuo) poetinė forma. Čia regime perėjimą į kitą emocinio atgarsio pakopą, 
kuomet vėlesnė poetinė asociacija nuolatos remiasi ką tik prieš tai išsiskleidusia. 

Renga poetinės formos ypatumas tas, kad kiekviena iš minėtųjų sunertų į poetinę grandinę 
porų gyvena savitą gyvenimą. Visą grandinę gali sudaryti dešimtys, šimtai tokių porų, kurias 
tarpusavyje sieja ta pati nuotaika, artimų motyvų ir asociacijų sąveika. Vienas motyvas skatina 
kitą, asociacijų, prasmės ir vaizdinių įvairovės lauką plėsdamas iki begalybės, taip viena grandis 
nuolatos perauga į kitą ir atskiros dalys susilieja į visumą. 

Čia negali būti jokių išankstinių taisyklių, kurių nereikėtų paneigti. Poeto nuojauta, aso- 
ciatyvus mąstymas gali visai netikėtai pakreipti meninę mintį. Nijo mano, kad renga poezijos 
tikslas - „seną gerai pažįstamą tiesą išreikšti nauja menine forma“ ir kartu atgaivinti atmintyje 
tai, kas jau žinoma. Tikrasis menas, jo įsitikinimu, visuomet išsaugo tam tikrą nekintamą kon- 
stantą, o „keičiasi tik žodžiai ir stilius“. 

Svarbi vieta Nijo Yoshimoto estetikoje tenka vaizdinio esmės, ar pagrindinio tikslo, per- 
teikimo teorijai, kuri svarbiausiais savo principais yra artima jo amžininko Zeami plėtojamai 
monomane (pamėgdžiojimo) koncepcijai. Geriausių praeities poetų kūrybos panaudojimą ir 
įdėmų pasaulio stebėjimą bei jame besiskleidžiančių grožio apraiškų pamėgdžiojimą jis laiko 
pagrindine autentiškos kūrybos prielaida, padedančia sukurti laiko išbandymus atlaikančius 
meno kūrinius. Nijo Yoshimoto plėtojama estetinė teorija savitai pagrindė dzenbudistinę visų 
būties reiškinių nepastovumo ir nuolatinės kaitos idėją. „Įsigilinę į poetinę renga formą, - rašo 
jis, - išvysite, kad vienas eilėraštis natūraliai pratęsia kitą, atspindėdamas didžiąją daiktų įvai- 
rovę; vieni pražysta, kiti vysta, vieni spinduliuoja džiaugsmą, kiti apsiniaukia liūdesiu, tačiau 
viskas yra greta ir visą laiką juda. Tai yra mūsų pasaulio dao. Praeitis tampa dabartimi, pavasa- 
ris - rudeniu, gėlės - pageltusiais žiedlapiais, viską nusineša nesustabdoma laiko tėkmė. Todėl 
toks nenumaldomas laiko tėkmės pojūtis“ (Ueda, 1967, p. 52). 

Renga poezija šio žanro teoretikų traktuojama kaip dzen idėjų ir dvasingumo populia- 
rinimo priemonė tarp pasauliečių. Jos improvizacinis perdėm išorinis žaidybinis pobūdis 
vėliau paskatino substancionalesnės žmogaus vidinį pasaulį aukštinančios poezijos atgimimą. 


Zeami No teatro estetika 


Iš daugelio tradicinių Japonijoje atsiradusių teatro formų estetinių principų jtaigumu ir 
poveikiu išsiskiria no (noh - malonumas, mokėjimas, meistriškumas) teatras. Jo iškilimui 
vėlyvaisiais viduramžiais lemiamą įtaką turėjo dzen idėjos. Jos stipriai veikė estetinę Zy- 
miausio nō teatro teoretiko, dramaturgo, aktoriaus, režisieriaus, daugelio populiarių pjesių 
autoriaus Zeami Motokiyo (arba Seami, 1363-1443) koncepciją, kuri apibendrina ir kanoni- 
zuoja XIV a. pabaigoje susiformavusius nō dramos principus. „Drama, - rašo autoritetingas 
japonų teatro žinovas Donaldas Keene, - yra ta literatūros sritis, kuri Japonijoje, kaip jokioje 
kitoje šalyje, pasiekė neprilygstamą grožį, įvairovę ir sulaukė didžiulio dėmesio Vakaruose“ 
(Keene, 1977, p. 47). 

Savitos nō dramos atsiradimas siejasi su Zeami tėvo, garsios aktorių trupės vadovo ir 
pagrindinio aktoriaus Kan'ami Kiyotsugu (1333-1384) veikla. Suvienijęs anksčiau gyvavusių 
klajojančių trupių estetinius principus, jis vaidina jau nuo X a. Japonijoje žinomus pabrėžtinai 
sąlygiškus sarugaku (beždžionės muzikos) žanro spektaklius, kuriuose susipina pantomimos, 
akrobatikos, ritualinių šokių, kaukių teatro, gestų bei mimikos elementai. 

Paskiri Tolimujų Rytų teatro istorijos tyrinėtojai teigia, kad ši sintetinė teatro forma kilo 
iš Kinijos, tačiau tai įrodyti sunku. No teatro estetikos tapsmą neabejotinai paveikė ir XIII- 
XIV a. klestėjusi kita konkuruojanti dengaku (lauko muzikos) teatro pakraipa, išsirutuliojusi 
iš įvairių ritualizuoty rudens žemdirbystės švenčių. Šis teatras atliko nedidelės apimties pjeses, 
kuriose buvo įvairių šokių ir dainavimo elementų. 

Po tėvo mirties tradiciškai trupei imasi vadovauti Zeami. Tai nepaprastų gabumų, vi- 
sokeriopai išsilavinusi asmenybė, puikiai pažįstanti profesines teatro paslaptis, besidominti 
filosofija, estetika, literatūra, muzika, daile. Augdamas teatro aplinkoje, jis nuo vaikystės atliko 
vaikų, jaunuolių vaidmenis, vėliau ilgą laiką vadovavo trupei, parašė daugiau nei 100 pjesių 
ir 24 estetikos traktatus, iš kurių iki nūdienos išliko vienuolika. Su Zeami vardu siejamas ga- 
lutinis nō teatro estetinių principų susiformavimas bei jo iškilimas iki tikro meno lygmens. 

Brandžiausių Zeami estetikos traktatų („Devynios pakopos“, „Sakmė apie stiliaus žiedą“, 
„Šeši principai“, „Sugrąžintas žiedas“, „Visas galias vienijanti galia“), apibendrinančių tėvo, 
pirmtakų bei daugelio metų asmeninės kūrybos patirties rezultatus, problematika apima ne 
tik teatro meną, bet ir gvildena beveik visas pagrindines dzen estetikos nuostatas. 

Aktorius su véduokle 


Tai tarsi profesionaliy menininko paslapciy savadai, padedantys tobulinti dramaturgo, 
režisieriaus, shite (pagrindinių vaidmenų atlikėjo) ir kitų teatro meno specialistų meistrišku- 
mą. Tokią estetinių traktatų paskirtį lėmė saviti viduramžių raidos bruožai, kai trupės vadovas 
dažniausiai buvo ir dramaturgas, ir režisierius, ir pagrindinių vaidmenų atlikėjas. 

Pagalviduramžių „slaptąsias tradicijas“ profesiniai estetikos traktatai buvo uždaro cechi- 
nio pobūdžio. Juos didžiai vertino ir perduodavo saugoti vienos trupės vadovas ar geriausias 
aktorius kitam, vertam šio pasitikėjimo. „Slaptųjų tradicijų“ būtinumą Zeami grindžia tuo, 
kad žiūrovus galima sėkmingai žavėti tuomet, kai jiems lieka nežinomos cechinės paslaptys. 

Estetinė Zeami teorija formuojasi stipriai veikiama dzen estetikos idealų. Japonų estetinės 
minties istorijoje ji išsiskiria neregėtu filosofiškumu, aukštu teorinės minties lygiu, gvilde- 
namų idėjų vientisumu ir universalumu. Iš dzen Soto mokyklos Zeami perima asketiškumą, 
santūrumą, satori teoriją, meditacinius psichologinius ir auklėjimo sistemos metodus, įsiti- 
kinimą, kad esmė gali būti išsakoma tik glausta paprasčiausių sąlygiškų simbolių kalba. Šios 
dzen minimalistinės nuostatos lemia pabrėžtinį no teatro estetikos asketiškumą, sterilumą, 
buitiškumo vengimą ir esmės ilgesį. 

„Spalvų požiūriu, - rašo Toshihiko Izutsu, - no drama nepaneigiamai yra chromati- 
nės gausos pasaulis. Tačiau per šią polichrominio spindesio išorę tokio genijaus, kaip Zeami 
(1363-1443), tikrojo nō, kaip meno pagrindėjo, žvilgsnis buvo nukreiptas į juodai baltą pasaulį. 

Jo dėka no dramos ir šokių žiedas visiškai išsiskleidė toje dvasinės gelmės dimensijoje, kur visos 
spalvos turi būti redukuojamos į monochrominį paprastumą“ (Izutsu, 1991, Nr. 28-29, p. 83). 

No teatro estetikos sterilumas ir griežtumas tiesiogiai susijęs sa Muromachi epochoje 
vyravusios samurajų ideologijos rigorizmu. Tuo tikriausiai paaiškinamas didžiulis no teat- 
ro populiarumas tarp samurajų aukštuomenės. Tačiau, skirtingai „nei šiurkščioje samurajų 
etikoje, estetinis nō griežtumas atsirado dėl subtilios kanonizuotos aktorinio meno plastikos, 
neretai stipriai veikiant žiūrovų pasąmonę“ (Yamaguti, 1990, p. 205). 

Vizuališkumas ir pabrėžtinai santūrus apipavidalinimas visuomet sudarė no teatro esteti- 
kos esmę, todėl šiems estetiniams reikalavimams tarnavo visi pagrindiniai teatro komponen- 
tai. Muromachi epochoje galutinai susiklosto kanoniški nō teatrų scenų statybos, dekoracijų 
įrengimo, apipavidalinimo, drabužių, kaukių, muzikinio akompanimento, aktorių vaidybos ir 
kiti reikalavimai. Spektakliai dažniausiai vykdavo po atviru dangumi degant laužams, o vėliau 
specialioje teatro scenoje šviečiant alyvos šviestuvams. Tokiam apšvietimui buvo pritaikytos 
spektaklių dekoracijos, kostiumai ir ypač kaukės, kurių tipažus atspindinčios išraiškos keitėsi 
priklausomai nuo apšvietimo pobūdžio, intensyvumo ir krypties. 

Vizualinis nō spektaklio akcentas yra prabangus ir kupinas simbolinės prasmės pagrin- 
dinio aktoriaus shite kostiumas bei kaukė. Tai dvi svarbiausios no teatrų trupių relikvijos, 
kurios turėjo vos ne magišką ritualinę prasmę, buvo rūpestingai saugojamos ir perduodamos 
iš kartos į kartą. 

Shite kostiumas spektaklyje buvo svarbiausias dinamiškas dekoratyvinis elementas, neat- 
siejama jo scenografijos dalis. Daugybė kostiumą sudarančių detalių kaupia informaciją apie 
jį dėvintį herojų. Pavyzdžiui, tauriausiomis laikomos balta ir raudona spalvos simbolizuoja 
dievybes, kilnius kilmingus herojus, gražias moteris. Waki, atliekančio piligrimo arba dvasi- 
ninko vaidmenį, kostiumas išsiskiria tipažui būdingais santūriais rudais ir mėlynais spalviniais 
tonais. Dryžuoti arba languoti farsus atliekančių aktorių kostiumai akis traukia rėksmingomis 
spalvomis. Tas pats kostiumas priklausomai nuo dėvėjimo pobūdžio, papildomų ikonografi- 
nių elementų gali įgauti gausybę įvairiausių prasmių. 

No teatrui nepaprastai svarbi nedidelė, nevisiškai aktoriaus veidą uždengianti kaukė, kuri 
yra ne antrininkas, o tarsi tikrasis personažo veidas, perteikiantis jautriausius jo išgyvenimų 
ir dvasios pokyčius. Pagrindinio herojaus shite kaukės sukūrimas bei jos plastinės išraiškos 
galimybių panaudojimas reikalavo iš aktoriaus išskirtinio meistriškumo, kadangi siauros akių 
skylutės leido jam regėti tik labai ribotą sceninės erdvės lauką ir kėlė daug problemų bendrau- 
jant su partneriais. Todėl laisva ir natūrali vaidyba su kauke reikalavo iš aktoriaus subtilaus 
sceninės erdvės jausmo, dėmesio partneriams bei patirties. 

Kita vertus, gera kaukė, priklausomai nuo aktoriaus judesių scenoje, apšvietimo kampo, 
galėjo žaibiškai keisti liūdesį į džiaugsmą, susirūpinimą ar kitą nuotaiką. Kaukė spektaklio 

metu tarsi pradeda su žiūrovu kalbėti savo sąlygiška kalba, kurią papildo sudėtingos kano- 
niškos judesių ir gestų sistemos. 

No kaukės ir kostiumai, atitinkantys vaizduojamąjį personažą, sceniniai judesiai, ges- 
tai, kalbos maniera papildomi būgnų garsais bei fleitos melodijomis. Įeiti į n0, o vėliau ir 
į kabuki teatrus buvo galima tik per siaurą angą, vadinamą „pelės durimis“. Šių durų per- 
žengimas simbolizavo perėjimą iš kasdienės būties pasaulio į kitą - naujos dvasios būsenos 
atgimimo ir „apsivalymo“ nuo pilkos kasdienybės šurmulio - erdvę, kurioje skleidžiasi ki- 
toks pasaulis. 

Virš grindų pakelta keturkampė stacionari scena buvo statoma iš šviesaus poliruoto 
kipariso, išsaugojusio natūralių faktūrų pėdsakus, lentų. Sceną dengė ant stulpų paremtas 
kraštuose lenktos formos stogas. Scena iš trijų pusių atvira, jos gilumoje dažniausiai vaiz- 
duojama sena išsišakojusi pušis, simbolizuojanti pasaulio ašį, t. y. axis mundi, amžinybę. Tai 
tiltas, jungiantis gyvus žmones su dievų ir mirusiųjų pasauliu. Choras ir orkestras yra scenos 
gale bei šone. Iš kairės į sceną vedė ilgas tiltas hashigakari, kuriuo įeidavo į sceną ir išeidavo 
aktoriai. Žiūrovų vietos — prieš sceną bei dešinėje pusėje. Scena supo iš smėlio ir smulkių 
akmenėlių plūktas takelis, greta kurio buvo sodinamos trys neaukštos pušelės. 

No dramų tekstai trumpi, apima maždaug vieno europinio spektaklio veiksmo laiką, 
tačiau pjesėje apie valandą trunka įvairūs dainavimo, šokio, pantomimos intarpai, kurie 
labai svarbūs draminiam veiksmui. Nors aštuonių dešimties vyrų choras veiksme tiesiogiai 
nedalyvauja, tačiau kulminacinėse scenose kalba pagrindinio aktoriaus shite vardu, perteikia 
jo vidinius monologus, išgyvenimus, apmąstymus, veiksmus, atpasakoja gamtos vaizdus ir 
su jais tiesiogiai susijusias herojaus dvasios būsenas. 

Spektaklyje itin svarbus vaidmuo tenka muzikai, kuri pradeda skambėti dar prieš pasi- 
rodant aktoriams ir yra tarsi savotiška meditacinė-psichologinė treniruotė, padedanti sukurti 
pageidaujamą nuotaiką. Muzikinį spektaklio foną sukuria trys skirtingo dydžio būgnai ir 
vienintelis instrumentas, pajėgiantis išgauti melodingus garsus, - fleita. 

Atskiri garsai ir glaustos muzikinės frazės mainosi su itin reikšmingomis pauzėmis bei 
tylos akimirkomis, atveriančiomis naujų garsų pasaulius. Kontrastingi būgnų garsai lydi vi- 
są spektaklį, jie tiksliai perteikia pagrindinius siužeto posūkius, kulminacinius momentus, 
įvairias dramatines kolizijas. Muzika neatsiejama nuo šokio, ritmiškų ar plastiškų aktorių 
judesių, įvairių kanonizuotų gestų, pozų, kurie turi žiūrovams suprantamą simbolinę prasmę, 
nusakančią emocijas, peizažo elementus ir pan. 

Atliekant muzikinius pasažus ypatingas dėmesys kreipiamas į glaudžiai su muzika susi- 
jusį dainuojančiojo balsą, kuriam keliamas pagrindinis reikalavimas savo faktūra, atspalviais 
perteikti konkrečios pjesės, herojaus dvasios poslinkius. Todėl balsas gali būti sodrus, duslus, 
užkimęs, kaip senyvo žmogaus. Į konkrečių personažų lytį, amžių ir kitas išorines savybes 

rečitalį atliekantis dainininkas nekreipia ypatingo dėmesio. Jam svarbiausia perteikti intrigą, 
kuri išgaunama kaitaliojant tempus, ritmus, intonacijas. 

Tradiciniai no spektakliai trunka apie 6 valandas ir apima penkias kanonine tvarka išdės- 
tytas yokyoku (dainuojamosios muzikinės pjesės): apie dievus, karį, moterį, pamišusį žmogų 
ir paskutinė - apie piktąsias dvasias, arba skirta konkrečiai proginei šventei. 

Spektaklyje dalyvauja trijų pagrindinių amplua atlikėjai, apsirengę dekoratyviais kostiu- 
mais: 1) shite (pagrindinis herojus), 2) waki (dažniausiai klajojantis piligrimas) ir 3) ai-kyogen 
(tarpininkas, beveik visada vietinis personažas). Iš viso pjesėje dalyvauja ne daugiau kaip keturi 
penki aktoriai ir choras. Religiniuose ceremoniniuose spektakliuose svarbus dievų pasaulio 
atstovas, pasirodantis seno išminčiaus pavidalu, ir vietinės dvasios su juodomis kaukėmis. 
Moterų vaidmenis atlikdavo jauni vyrai. Tai vertė aktorius subtiliai įvaldyti pozas, gracingus 
judesius, aprangos dėvėjimo subtilybes. 

Zeami estetikos traktatuose susiduriame su estetine sistema, apimančia mokymus apie 
monomane (pamėgdžiojimą), yagen (slėpiningąjį grožį), hana (sceninį aktoriaus žavesį arba jo 
talento sklaidą), meninį stilių, meninės kūrybos procesą, estetinio auklėjimo sistemą bei kitus 
mažiau reikšmingus mokymus. Be įprastinio nuoseklaus idėjų dėstymo, juose aptinkame ir 
dzen tradicijoje paplitusią dialoginio bendravimo formą, kada mokinys užduoda mokytojui 
jį dominančius klausimus ir laukia atsakymo. 

Pagrindinis kelias, vedantis į tikrąjį meną, Zeami akimis, yra nuosekliai paveldėtos praei- 
ties tradicijos ir sekimas geriausiais meno pavyzdžiais. Šis sekimas nėra paviršutinis imitavimas, 
o sudėtingas ir įvairialypis reiškinys. Monomane Zeami estetikoje aiškinamas kaip laipsniškas 
aktoriaus perėjimas nuo išorinės formos prie vidinės esmės, nuo balaganiško grotesko prie 
glausto simbolinio vaizdinio. Meistriškas monomane principo įgyvendinimas reikalauja iš 
aktoriaus ne tik įgimto talento, tačiau ir atsidavimo menui, subtilios technikos, padedančios 
natūraliai persikūnyti į kuriamą vaizdinį. 

„Tas, kuris įvaldė visas monomane formas, - rašo Zeami, - tačiau nesuvokia žiedo esmės, 
panašus į žmogų, renkantį dar nepražydusius augalus [...] Visiems medžiams ir tūkstančiams 
žolių būdingi saviti, nepakartojami žiedų atspalviai, tačiau ta jų esmė, kurią regime kaip ža- 
vesio apraišką, yra viena, tai - žydėjimas“ (Zeami, 1989, p. 106). 

Kalbėdamas apie žiedą, Zeami turi omenyje aktoriaus talentą, suteikiantį jam galios sekant 
geriausiais pavyzdžiais sužydėti, t. y. natūraliai atskleisti savo kūrybines potencijas. Natūrali 
talento sklaida drauge su meistriškai įvaldytu pamėgdžiojimo principu atveria kelią į meno 
esmės yūgen pažinimą. 

Traktate „Devynios pakopos“ Zeami plėtoja mokymą apie devynias aktoriaus meist- 
riškumo pakopas, iš kurių tik ketvirtojoje pradeda skleistis jstabi yügen dvasia, lemianti 
tikrąjį meną. „Pamėgdžiojimo mene, - rašo jis, - pasiekiama tokia pakopa, kurioje išnyksta 

noras pamėgdžioti. Asmenybė, įvaldžiusi pamégdZiojimo mena, jau pati tampa imitavimo 
objektu. Dėl to išnyksta būtinybė galvoti apie panašumą su pamėgdžiojimo objektu“ (Zeami, 
1989, p. 132). 

Kryptingos meditacijos bei apmąstymai aktorių pakylėja į aukščiausias kūrybinio meist- 
riškumo pakopas, kuriose jis ne tik įsijaučia į kuriamą vaizdinį, bet ir pajėgia atskleisti tą ne- 
regimą yügen esmę, kuri yra pagrindinis nó teatrinio veiksmo idealas. 

Yūgen principas Zeami estetikoje įgauna universalią prasmę. Jis tampa visuotiniu aktoriaus 
meistriškumo, jo emocinės nuostatos, spektaklio estetinės vertės kriterijumi. Yūgen reiškiasi 
ne tik universalios pasaulėžiūrinės struktūros, žmogaus būties efemeriškumo jausmas, bet 
pirmiausia - santūrus sąlygiško užslėpto grožio suvokimas. 

Gvildendamas yügen kategorijos sklaidą Zeami estetikoje, Makoto Ueda sieja ją su iš 
šintoizmo išsirutuliojusia animistine koncepcija, ieškančia vidinio grožio paslaptingoje Zmo- 
gaus jausmų, gamtos reiškinių, daiktų gelmėje. Yūgen sąvoka, „jungdama savyje aukščiausią 
kosminę tiesą, nuspalvinama graudžiais pesimistiniais atspalviais, kadangi visuomet apeliuoja 
į liūdną žmogaus lemtį, susidūrus su kosmoso galia“ (Ueda, 1965, p. 61). 

Yūgen principas Zeami estetikoje taip pat siejamas su sceninio veiksmo, aktoriaus „vidi- 
ne esme“, slypinčia po išorinės regimybės skraiste. Tikras menininkas, suvokdamas kerinčią 
jugenizmo galią, sąmoningai vengia pigių efektų. Jam svarbu ne išorinės emocijos, o dramati- 
nis veiksmas, slėpiningasis iki galo neišsakytas grožis su jam būdinga gelme, taurumu, stiliaus 
lakoniškumu. Yägen principo esmė pagal Zeami - subtilus neišsakyto grožio ir švelnumo 
įsikūnijimas, meilės ilgesys, jautri plevenanti kalbos maniera, tyli ir glausta melodija, harmo- 
ningi kūno judesiai šokant. 

Taigi yūgen kategorijos iškilimas viduramžių teatrinėje estetikoje tiesiogiai siejasi su 
stiprėjančia dzenbudistų idealų įtaka: atsiribojimu nuo išorinio pasaulio šurmulio, rimtimi, 
sugebėjimu prasiskverbti pro kasdienybės skraistę į giliąją reiškinių esmę. Slėpiningojo gro- 
žio dvasią Zeami ir kiti Muromachi epochos estetikai aptinka paprasčiausiuose neryškiuose 
reiškiniuose, daiktuose, slepiančiuose savyje savitą grožį. Kadangi vidinės rimties kupiną 
slėpiningą grožį sunku išreikšti žodžiais, todėl yūgen principo šalininkai aukština išskirtinę 
kaukės, simbolio, metaforos, estetinės užuominos reikšmę. Norint sėkmingai perteikti sunkiai 
apibrėžiamą yügen esmę meno kūrinyje menininkui reikia išryškinti savo nepakartojamą santykį 
su meno kūriniu, nepastebimu štrichu, imlia detale ar simboliu vos praskleisti užslėptą grožį. 
Taip suprastas yagen principas, apimantis nevisiškai vizualiai suvokiamą, girdimą ar tik užuomi- 
na atskleistą grožį, savo „užslėptosios prasmės“ aukštinimu primena indiškąjį dhvani principą. 

Yūgen, išreikšdamas esminius dzen pasaulėžiūros aspektus, nubrėžia visus pagrindinius 
no teatro estetikos lygmenis, pradedant spektaklio verte ir baigiant konkretaus aktoriaus meist- 
riškumu. Slėpiningojo grožio išraiška - svarbiausias teatro meno komponentas ir aukščiausio 

aktoriaus meistriskumo pozymis. Yugen esme Zeami sieja su dvasios aristokratizmu, kuris 
remiasi elgesio subtilumu, išvaizda ir kitais išoriniais požymiais. 

„Išvaizdoje yügen - tai ramumas ir elegancija. Kalboje - kultūringiems žmonėms būdingas 
kalbos grakštumas, tobulas jos valdymas, kuomet net atsitiktinai ištarta frazė ausiai maloni. 
Muzikoje yügen skleidžiasi tuomet, kai melodija liejasi tarsi upelis, skambédama sklandžiai ir 
švelniai. Sokyje yügen siejasi su tobulu šokio jvaldymu: žiūrovus žavi atlikėjo judesiai ir rimtis. 
Spektaklyje yžgen - meistriškai atliekami trys pagrindiniai no teatro amplua (seno išminčiaus, 
moters ir kario)“ (Anthology..., 1977, p. 260). 

Aktoriaus mene slėpiningojo grožio dvasia labai sunkiai pasiekiama, ji nuolatos keičiasi, 
nes priklauso nuo pamėgdžiojamo objekto. Kiekvienas herojus reikalauja savitos yügen dva- 
sios, unikalių stilistinių bruožų. 

Gvildendamas sudėtingą yägen dvasios įkūnijimo vyksmą Zeami iškelia proto ir kūno 
harmonijos svarbą. Kad ir ką vaizduotų aktorius - kilmingą ar vargšą, vyrą ar moterį, šventiką, 
grubų kaimietį ar benamj elgeta - jis visuomet privalo galvoti apie juos tarsi apie gėlių vainikais 
apipintas asmenybes. Nors visuomeninė jų padėtis ženkliai skiriasi, visų jų esmė skleidžiasi 
per išvaizdą ir kitus sunkiai nusakomus asmenybės bruožus, kuriuos tik protas leidžia aktoriui 
teisingai suvokti, ir juo remiantis perteikti slėpiningojo grožio dvasią. 

„Aktorius savo protu paverčia vaidybą gražia. Tik protas suteikia jam galimybę suvokti 
minėtus principus; įsiskverbti į poeziją taip, kad yügen persmelktų kalbą, dėvėti elegantiškus 
rūbus taip, kad yžgen dvasia atsispindėtų laikysenoje“ (Anthology..., 1977, p. 261). 

Kalbėdamas apie yügen perteikimo dvasią Zeami įspėja savimi perdėm pasitikinčius ir 
perpratusius skirtingus vaidmenis aktorius neprarasti savikritiskumo bei kontroliuoti savo 
išvaizdą, nes, pamiršęs tai, nepajėgs įžengti į slėpiningojo grožio valdas, taigi nepasieks tikrų 
dramos meno aukštumų, netaps didžiu meistru. Aukščiausi teatro meno pasiekimai teoretikui 
neatsiejami nuo formalių aktoriaus meno aspektų. 

„Aukščiausi pasiekimai“, apie kuriuos ką tik kalbėjau, yra formos ir manierų grožis. 
Daugiausia dėmesio turi būti skirta išvaizdai. Kai forma graži - ar tai būtų šokis, dainavimas, 
ar bet koks kitas vaizdavimo tipas - tai galima pavadinti „aukščiausiu pasiekimu“. Kai forma 
bjauri, vaidyba bus niekam tikusi. Aktorius turėtų suvokti, kad yügen pasiekiamas tik tada, 
kai visos regimosios ir garsinės išraiškos formos yra gražios. Ir tik tuomet, kai pats aktorius 
išplėtoja šiuos sugebėjimus ir tampa jų valdovas, galima teigti, kad jis įžengė į yügen valdas. 
Jei aktorius nesugeba sukurti sau šių principų, jis nevaldys jų, todėl kad ir kiek jis betrokštų 
prasiskverbti į yagen gelmes, jam niekuomet nepavyks to padaryti“ (Anthology..., 1977, p. 261). 

Meistras, - remdamasis paradoksalia dzen estetika teigia Zeami, - yra pamėgdžiojimo 
pavyzdys nemokšoms, o nemokša - pavyzdys meistrui. Teisingo pamėgdžiojimo kriterijumi 
Zeami estetikoje tampa menininko talento jėga ir elegantiškumas. Taigi monomane ir yugen 

Zeami estetikoje - neatsiejamos tikrojo meno dalys, tarsi harmoninga formos ir turinio sąjun- 
ga, sukurianti vientisą herojaus vaizdinį bei spektaklio visumą. 

Itin svarbią vietą Zeami estetikoje užima talento ir jo ugdymo problemos. Šiose artimai 
susijusiose teorijose išryškėja teoretiko intuityvaus mąstymo galia, jo įžvalgumas, sugebėjimas 
atskleisti įvairius talento brendimo ir sklaidos aspektus. Gvildendami minėtąją Zeami estetinės 
koncepcijos dalį, nuolatos susiduriame su vienos pagrindinių sąvokų - hana (žiedo) vaizdiniu, 
suprantamu kaip sceninis aktoriaus žavesys, talentas. 

„Stebėdamas, kaip skleidžiasi gėlės, - sako Zeami, - žiedo sąvoka įvardiju alegorinį grožį, 
kuris būdingas visoms meno rūšims. Gėlės žydi ne nuolatos, o išsiskleidžia tik tam tikrą metų 
laiką, ir jų įstabumas yra netikėtas, žavintis mus. No teatro menas taip pat unikalus. Kai aktorius 
įvaldo daugelį vaidmenų, jis gali pasirinkti tą, kuris atitinka laiko dvasią, žiūrovų nuotaikas. 
Čia ir glūdi aktoriaus panašumas į žiedą, kuris atsiskleidžia tik tam tikru metu“ (Hcmopus..., 
1985, t. 2, p. 72). 

Aktoriaus gyvenimas, anot Zeami, kartoja nuolatos regimą gamtos pasaulio ciklą: augimą, 
žydėjimą ir nuvytimą. Šiame cikle aktoriaus meistriškumas auga palaipsniui, pamažu kaupiant 
gyvenimo ir profesinę patirtį. Kaip ir gamtoje, visa jėga jis išsiskleidžia žydėjime, simbolizuo- 
jančiame aktoriaus brandą. 

Vadinasi, metaforiška žiedo kategorija čia tiesiogiai siejama su sceninio žavesio reiškėju 
aktoriumi, jo talentu ir meistriškumu, kurį galima sėkmingai išugdyti, taip pat sužlugdyti. Ta- 
lentą Zeami aiškina kaip paslaptingą kosminės dieviškosios prigimties reiškinį, kurį aktorius, 
poetas, dramaturgas atskleidžia jame slypinčia galinga kūrybine ir gyvenimiškąja energija. 
Talentą lavinti įmanoma tik atsivėrus pasauliui, stebint jį, gilinantis į jo įvairovę ir visiškai at- 
siduodant kūrybai. „Nusprendus žengti mūsų keliu, - teigia Zeami, - svarbiausia nenuklysti 
į kitus kelius“ (Zeami, 1989, p. 89). 

Nuoširdžiai tobulybės siekiantis menininkas, Zeami akimis, - tarsi augalas, kuris stiebia- 
si į dangų, o šaknimis yra įkibęs į jį maitinančią žemę. Jis siekia aukštojo slėpiningojo grožio 
(yugen) ir kartu perpranta žemišką didžiųjų pavyzdžių pamėgdžiojimo (monomane) meną. 
Tik derindamas šiuos tikslus jis tobulina meistriškumą. Meistriškumas siejamas su menininko 
sugebėjimu atskirti esmę nuo mažiau reikšmingų dalykų. 

Zeami išskiria dvi autoriaus sceninio žavesio formas: laikinąją ir ilgalaikę. Pirmoji būdinga 
tik tam tikram aktoriaus kūrybos etapui, pavyzdžiui, trumpalaikiam vaiko ir paauglio žavesiui, 
kuriam išreikšti pakanka amžiui būdingų duomenų, o antroji - tai gilus, neišnykstantis žavesys, 
kuris pasiekiamas daugybe skirtingų būdų įtemptai dirbant. Laikinojo ir ilgalaikio žavesio są- 
vokas teoretikas plačiau aiškina gvildendamas pagrindines meninio talento formavimosi fazes 
ir meistriškumo pakopas. Jo įsitikinimu, tik slėpiningos, giluminės, iš esmės neišsakomos, o 
ne aiškiai regimos išorinės savybės sudaro tikro, ilgalaikio talento esmę. 

Remdamasis dzen pasaulėžiūrai būdinga kiekvienos 
asmenybės unikalumo idėja, Zeami nesiūlo vienintelio 
teisingo būdo įgimtiems sugebėjimams ir meistrišku- 
mui lavinti. Talento tobulėjimas aiškinamas kaip vidinis 
asmenybės augimas, sąmoningas savo gyvenimo kelio 
pašventimas vienam pagrindiniam tikslui. Jam įgyven- 
dinti reikia ypatingos valios, vidinės drausmės, daugybės 
profesinių įgūdžių, meninės išraiškos priemonių jvaldy- 
mo bei daugelio kitų dalykų, kurie atveria kūrybai atsi- 
davusiam menininkui meno esmės, jo „širdies“ pasaulį. 

Daugelį pagrindinių talento ir meistriškumo ug- 
dymo receptų Zeami tiesiogiai perima iš dzen estetinių 
doktrinų. Pavyzdžiui, dėl Dogeno įtakos svarbiausiomis 
talento tobulėjimo prielaidomis jis laiko askezę, medi- 


taciją („kontempliuoti - tai pažinti giliausią reiškinių 

esmę“), psichologines pratybas, tampančias pagrindu 

Zeami. Kaukė. XIV a. pab. - XV a. pr. menininkui grūdinti valią, vidinę drausmę, kurios pa- 

deda pasinerti į slėpiningojo grožio (yūgen) esmę. Ak- 

toriaus meistriškumo, kaip ir poetinio talento, ištakos, jo 

nuomone, - emocionali dvasios sandara; kartu jis pabrėžia ir racionalaus intelektinio pažinimo 
svarbą skleidžiantis kūrybinėms menininko galioms. 

Zeami manymu, ypač svarbu anksti atskleisti meninius vaikų sugebėjimus ir juos kryp- 
tingai ugdyti. Svarbiausia kuo anksčiau sužadinti vaiko potraukį kuriai nors kūrybinės veiklos 
sričiai, šį poreikį įtvirtinti jo sąmonėje ir kartu natūraliai lavinti įgimtus sugebėjimus. Tikrą 
talentą, iš kurio kyla ilgalaikis aktoriaus žavesys, galima išplėtoti tik tuomet, kai vaikas nuo sep- 
tynerių metų nuosekliai perpranta visus pamokymus, metodus, būtinus kiekvienam profesinio 
augimo etapui. Šiame ankstyvajame menininko tapsmo tarpsnyje ugdant vaiką būtina remtis 
natūraliais jo kūrybinės dvasios polėkiais ir leisti elgtis visiškai spontaniškai. 

Ugdymas turi vykti ne prievarta, nes ji gali atgrasinti, o natūraliai skatinant vaiko kūrybiš- 
kumą. Vaikas turi neskubėdamas pareigingai ir teisingai atlikti jam duotus pratimus, nuosekliai 
ir daug kartų kartodamas mokytojo judesius, kol intuityviai suvoks jų esmę. 

No teatras visuomet didžiai vertino savitą 12-13 metų vaikų žavesį, suvokdamas šio am- 
žiaus grožio laikinumą, kuris paauglystės metais išnyksta dėl žymių fiziologijos, figūros, balso 
tembro pokyčių. Šio lūžio metu nepaprastai svarbi etinė paauglio orientacija, vidinė drausmė. 
Jaunuolis, pasiryžęs menininko misijai, Zeami nuomone, pagal senovėje suformuotas taisykles 
turi griežtai atsiriboti nuo gašlaus geidulingumo, azartinių žaidimų ir alkoholio. 

Labai svarbus talentui 24-25 metų amžiaus laikotarpis, kuomet galutinai susiformuoja 
aktoriaus išorė, balsas, - įgauna išbaigto grožio pavidalą. Tačiau, nepaisant išorinio formos 
tobulumo, šio amžiaus aktorių vaidyboje dažnai pastebimas meistriškumo ir gelmės stygius. 
Dar galutinai nesutvirtėjusiam aktoriui šiuo metu itin pavojinga pirmoji sėkmė ir nepelnyti 
pagyrimai, nes dėl to gali atsirasti perdėtas pasitenkinimas ir per didelis savo talento su- 
reikšminimas. 

Po daugelio įtempto darbo metų, būnant 30-35-erių, įvaldžius skirtingas monomane 
formas ir išraiškos priemonių subtilybes, susidaro objektyvios prielaidos atsiskleisti talento 
žiedui ir tapti pripažintam. Teatro mene pripažinimas tuo metu, Zeami įsitikinimu, yra būtinas. 
Šiuo kūrybinės biografijos tarpsniu aktorius turi suvokti savo talento savitumą ir rūpestingai 
jį tausoti, tobulinti, antraip jis gali prarasti šią Dievo dovaną. „Kai perprasi visas monomane 
rūšis ir kufū pratimais išsiugdysi valią, - rašo Zeami, - tikriausiai suprasi, kad žiedas nepra- 
randamas“ (Ten pat, p. 130). 

Jei aktoriui dėl kokių nors priežasčių sunkiau sekasi vaidinti sudėtingesnėse pjesėse, te- 
oretikas pataria iš pradžių šiuos vaidmenis tobulinti ne tokiose reikliose provincijos scenose. 
Ilgainiui gludinant techniką ir meistriškumą, sėkmingai atliekama tai, kas anksčiau nesisek- 
davo, ir ateina laikas, kuomet meistriškumas atsiskleidžia, visa nereikalinga išnyksta, šlovė 
darosi vis tvirtesnė ir žiedas išsaugomas jau iki senatvės. 

Atėjus 45 metams, pagrindinių vaidmenų atlikėjas turi ieškoti sau pamainos, nes išoriniai 
jo duomenys, fiziologija, temperamentas menkėja. O 50 metų amžius viduramžių Japonijoje 
aktoriui buvo laikomas kriziniu: atsisakyta vaidmenų, reikalaujančių didelio fizinio krūvio, 
emocinės įtampos, judesių miklumo; rūpestingai rinktasi lengvesni, labiau atitinkantys fizinę 
ir psichinę būklę. Į klausimą apie jauno ir patyrusio aktoriaus konkuravimo galimybes Zeami 
atsako, kad „savo natūraliu žavesiu jaunas aktorius gali nustelbti aktorių, įžengusį į fizinio 
senėjimo periodą, tačiau kad ir koks puikus būtų jo veidas, jis nepajėgs nurungti tokio shite 
(pagrindinio vaidmens atlikėjo), kuris po penkiasdešimties metų savo žiedo neprarado. Juk 
pralaimi šioje dvikovoje tik eilinis aktorius, ir tik todėl, kad jis visiems laikams prarado savąjį 
žiedą“ (Ten pat, p. 106). 

Tikro ilgalaikio talento sklaida Zeami koncepcijoje neatskiriama nuo meninio stiliaus 
kategorijos, kuri siejasi su tam tikrų kiekvienam menininkui būdingų stilistinių požymių 
visuma. Meninių stilių aibę jis laiko neišmatuojama ir kiekviename jų (jeigu jis yra tikras) 
įžvelgia savitą žavesį. „Neturinčius ilgalaikio žiedo, - pareiškia jis, - galima laikyti neįval- 
džiusiais jokio stiliaus“. Menas, nepajėgiantis pakilti iki stiliaus lygmens, čia aiškinamas kaip 
nevertas tikro meno vardo. 

Ne mažiau reikšmingas, Zeami teigimu, ir dramaturgo stilius, kadangi tik įvaldžius savitą 
raiškų stilių, pažinus visas sudėtines no teatro dalis, galima sukurti gerą pjesę. Tekstas, plasti- 


519 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


né stilistika, judesiai, muzikinis ritmas ir dainuojamieji spektaklio intarpai draminj veiksma 
pavercia vientisa visuma tik tuomet, kai pjesés autorius tiksliai jsivaizduoja, kokie judesiai, 
atlikimo maniera ir kiti dalykai atitiks jo kuriama scena, jos vieta, metu laika. 

Büdamas subtilaus meno psichologas, puikiai ismanantis menkiausias kürybos deta- 
les, Zeami pateikia daugybe iki Siol aktualiy taikliy pastaby, praktiniy patarimy, padedanciy 
dramaturgui, režisieriui, aktoriui išvengti teatro meno labirintuose slypinčių pavojų. Daugelį 
pagrindinių meno psichologijos problemų jis gvildena veikiamas ma ir viską aprėpiančių yin 
bei yang teorijų. 

Ma (tarpsnio, pauzés) savoka no teatro estetikoje, taip pat Zeami koncepcijoje atitinka 
tuštumos, neužpildytos erdvės kategorijas dzen tapybos estetikoje. Si sąvoka į teatro estetiką 
perėjo iš šintoizmo religijos, kurioje ma vadinama sakralinė tuščios erdvės sritis; čia gyvena 
dievai. No teatro estetikoje ma aiškinama kaip itin svarbi „neveiklos“, t. y. tylumos, pauzės bū- 
sena, po kurios turi prasidėti spektaklis arba itin svarbios draminio veiksmo dalys. Čia ma yra 
gera priemonė veikti žiūrovų pasąmonę, kadangi ji apima tai, kame slypi visa būties potencija“ 
(Piligrim, 1986, t. 25, Nr. 3, p. 259). 

„Neveiklos“ akimirkas Zeami estetika traktuoja kaip maloniausias žiūrovui ir kartu galin- 
giausią žiūrovų salės valdymo instrumentą. Jos yra tas paveikus slaptas aktoriaus ginklas, kuris 
naudojamas tarp įvairių kūno judesių, per pertraukėles tarp dialogų, dainavimo įvedant nau- 
jus netikėtus siužeto posūkius. „Neveikla“ reikalauja iš aktoriaus ypatingos vidinės santalkos, 
meistriškumo, dvasinės jėgos, t. y. labai svarbių veiksnių, padedančių išsaugoti nemažėjantį 
žiūrovų dėmesį. 

„Japonų aktorinio meistriškumo meno šerdis, - rašo garsus japonų teatro žinovas Ma- 
sakatsu Gunji, - vadinamosios ma (pauzės). Tai ne laiko pauzė. Taip pat ne išraiškos pauzė. 
Šios pauzės sąvokai artima tai, kas japonų mene vadinama kokū (tuštuma) arba haku (palikta 
neužpildyta erdvė, baltas plotas). Tai galima vadinti tautinio savitumo esmės išraiška. Pauzės 
menas ilgainiui buvo taip ištobulintas, kad faktiškai virto išraiškos priemone. [...] Ši pauzė japo- 
nų mene reiškia fiziologinį grožio suvokimą. Būtent šių pauzių metu vyksta aktorių ir žiūrovų 
bendravimas. Aktoriai pašvenčia visą savo gyvenimą šiems trumpalaikiams akimirksniams kurti, 
o žiūrovams jie teikia pasitenkinimą ir tarsi apvalo juos“ (Guinji, 1969, p. 24-25). 

Zeami teigia, kad vidinės įtampos kupinos akimirkos be veiksmo yra sudėtingiausios te- 
atro menui. Aktoriaus veiksmų prieš tarpsnį be veiksmo ir po jo vienybė turi užtikrinti tokią 
sąmonės atpalaidavimo būseną, kai savo tikslus aktorius paslepia netgi nuo savęs. 

Traktate „Visas galias vienijanti galia“ Zeami, apibūdindamas šį nepaprastai svarbų nō 
teatro estetikos komponentą, rašo: „Kartais no žiūrovai teigia, kad „neveiklos“ akimirkos yra 
įspūdingiausios. Tai viena iš slaptų aktoriaus gudrybių. Šokis ir dainavimas, judėjimas sce- 
noje ir skirtingi mimikos variantai — visa tai atlieka kūnas. „Neveiklos“ akimirkos atsiranda 

tarp šių veiksmų. Ieškodami 
atsakymo, kodėl akimirkos be 
veiksmo yra įspūdingiausios, 
matome, jog tai priklauso nuo 
jose slypinčios dvasinės ga- 
lios. Jos nesumažina įtampos 
šokiui baigiantis arba tarp- 
uose tarp dialogo ir atskirų 
mimikos scenų, bet palaiko 
neslobstančią vidinę jėgą. Šios 
vidinės jėgos pojūtis šiek tiek 
atsiskleisdamas sukelia žiūro- 
vams malonumą. Bet nepa- 


geidautina, kad dvasinė galia 


Aktorius su kauke ir vėduokle 


taptų akivaizdi. Jei ji regima, 

tampa pjesės elementu, ir jau 

nebelieka „neveiklos“ įspūdžio. Veiksmai prieš „neveiklos“ tarpsnį ir po jo turi būti sujungti 
pasiekiant tokią sąmonės atpalaidavimo būseną, kai aktorius slepia savo tikslus netgi nuo sa- 
vęs. Taigi galimybė jaudinti žiūrovus priklauso nuo to, ar viena dvasia suvienija visas menines 
galias“ (Anthology..., 1977, p. 258). 

Zeami ragina dramaturgus, reZisierius, aktorius atsiZvelgti j $j svarbu dalyka, nes nuo tei- 
singai panaudotos ma galios, nuo jzanginés emocijos, pirmųjų aktoriaus gestų, frazių neretai 
priklauso spektaklio sėkmė. Shite turi išeiti į sceną tą akimirką, kai salė nuščiūva, kai joje įsigali 
ma nuotaika ir laukiančių veiksmo pradžios žiūrovų žvilgsniai nukrypsta į aktorių kambarį. 
Aktoriui pajutus ir laiku panaudojus šį momentą, žiūrovai natūraliai pasineria į jo mintis, 
nuotaikas, patiria emocinį sceninio veiksmo atgarsį. 

Apibūdinant savitus psichologinius skirtingų spektaklių vaidinimo aspektus ir vyksmo 
bruožus, išskirtinę reikšmę Zeami meno psichologijoje įgauna yin ir yang sąveika. Teoretikas, 
remdamasis teatro meno tradicijomis, pagrindinius vaidinimo principus, meninio meistriš- 
kumo paslaptis tiesiogiai sieja su teisingu viską aprėpiančiu yin ir yang santykio suvokimu bei 
sugebėjimu tikslingai panaudoti šias žinias kūrybos metu. Šiuo naktinis nó spektaklis gerokai 
skiriasi nuo dieninio. 

„Naktį, - rašo Zeami, - kai spektaklis prasideda vėlai, žiūrovų salėje vyrauja rami nuo- 
taika. Todėl įdomią pjesę, kurią būtų galima vaidinti antrąja dieniniame spektaklyje, reikėtų 
vaidinti pirmąja vakarinio sarugaku metu. Jei pirmoji pjesė pasirodys nuobodi, tuomet viso 
vaidinimo įspūdžio jau nepavyks ištaisyti. Naktį reikia įdomiai ir patraukliai vaidinti puikias 

pjeses. Net jei naktį dar iki spektaklio pradžios žmonių balsai guvūs, jie tik pasigirdus pirmie- 
siems melodijos garsams nuščiūva. Dieninio spektaklio metu veiksmingesnė baigiamoji pjesė, 
o naktį gerai stebima ir pirmoji. Kai naktinis spektaklis prasideda vangiai, nuobodžiai, tuomet 
ištaisyti padarytas klaidas jau labai sunku“ (Zeami, 1989, p. 103). 

Vadinasi, dieninio spektaklio metu, kai žiūrovai gyvi, susijaudinę, jie yra yang būsenos. 
Zeami pataria aktoriams vaidinti prislopintu yin stiliumi. Vakare, kai dėl tamsos apima liū- 
desys yin, reikia, priešingai, vaidinti gyvai, kad į žiūrovų širdis įsiskverbtų aktyvi yang dvasia. 
Spektaklio pasisekimas čia tiesiogiai siejamas su menininko sugebėjimu suderinti nuotaikas, 
pasiekti organišką yin ir yang harmoniją. 

Kalbėdamas apie viduramžiais populiarius skirtingų no trupių konkursus, Zeami pataria 
jų dalyviams neužmiršti yin ir yang dialektikos dėsnių. „Kuomet varžovai suvaidina raiškią bei 
spalvingą pjesę, tuomet reikia pakeisti aplinką ir vaidinti tylią pjesę, kuri pasibaigia emocionaliu 
širdį jaudinančiu momentu. Taip pasielgus ir suvaidinus priešingo turinio pjesę nei varžovų 
suvaidintoji, netgi nepavykus spektakliui, pralaimėjimas bus vos pastebimas. O jei spektaklis 
pasibaigia puikiai, tuomet jau švenčiama neabejotina pergalė“ (Ten pat, p. 105). 

Taigi su Zeami vardu glaudžiai siejasi galutinis n6 teatro estetinių principų kūrimo etapas, 
kuomet šiai unikaliai teatro meno atšakai suteikiamos kanonizuotos visų jos sudėtinių dalių - 
dramaturgijos, režisūros, sceninio veiksmo, scenografijos ir aktoriaus vaidybos - formos. 

Apibendrinusi Muromachi epochos dzen pasaulėžvalgos, gretimų meno rūšių teorijų 
bei sintetinio nō teatro meninius ir estetinius principus, estetinė Zeami teorija tampa japonų 
viduramžių estetinės minties viršūne. Teoretikas nuodugniai susistemino ir giliai filosofiškai 
pagrindė vientisą estetinę koncepciją, kuri susideda iš mokymo apie pamėgdžiojimą, slépiningaji 
grožį, meninį stilių, meninės kūrybos procesą, talentą ir jo ugdymo problemas. 

Pamatinis šios koncepcijos, kaip ir apskritai nō teatro estetikos, idealas - perteikti užslėptą, 
neregimą grožį, sudarantį tikrojo meno esmę. Zeami išplėtotos estetinės idėjos stipriai veikė 
ne tik visų japonų estetiką bei vėlesnes teatro meno formas, tačiau ir XX a. Vakarų, ypač post- 
modernizmo epochos, teatro meną, kuris aktyviai perima ir savitai perkuria daugelį nō teatro 
estetikos išplėtotų meninių principų, aktorių profesinio bei psichologinio parengimo metodų. 


Dzen kaligrafijos iškilimas 


Po mongolų antplūdžio į Kiniją ir Pietų Song sostinės nuniokojimo 1279 m. į Japoniją plūs- 
teli nauja Song meno ir čan estetinių idėjų įtakos banga. Iš sugriautų čan vienuolynų Pietų 
Kinijoje atvyksta pabėgėlių, kurie atsigabena į Japoniją daug šios tradicijos kaligrafijos ir ta- 
pybos kūrinių. Savo rimtimi, įstabia tonine kultūra jie sukrečia japonų dailininkus, veikia jų 

pasaulėjautą bei estetinį skonį (Speiser, 1978, p. 52). Dzen dailė iš Kinijos gauna naują galingą 
paskatą. Menas, kupinas sudėtingos budistinės simbolikos ir ikonografijos, pastebimai keičia- 
si; veikiamas dzen estetikos, tampa santūresnis, eiliniam žmogui suprantamesnių, paprastes- 
nių formų. 

Keičiasi vaizduojamosios dailės estetika ir su ja tampriai susijusi aukšto meninio lygio 
dzen kaligrafija bei monochrominė tapyba, kurios palaipsniui išstumia anksčiau vyravusias 
kaligrafijos, budistinės religinės tapybos ir yamato-e mokyklas. Dzen pasaulėjautai artimiau- 
sios savo minimalistiniais estetiniais principais kaligrafija ir kaligrafinė tapyba. Juose nyksta 
ribos, skiriančios tapybą ir kaligrafiją, kadangi piešinys glaudžiai susipina su eilėmis bei hie- 
roglifinėmis struktūromis. 

Skirtingai nei kinų vaizduojamosios dailės istorijoje, kur paskiros, ypač akademinės pa- 
kraipos konfucianistinės estetikos veikiamos, tapybos mokyklos sukuria savitą plastinę kalbą 
ir siekia įtvirtinti jos sąlyginę nepriklausomybę nuo kaligrafijos, japonų dailės tradicijoje ka- 
ligrafijos bei tapybos technikos neišskirtos. Tekančios Saulės šalyje šis genetinis kaligrafijos 
bei tapybos ryšys ypač glaudus ir šių dviejų vaizduojamojo meno rūšių meninės išraiškos 
priemonės, paveikslo erdvės panaudojimo galimybės nuolatos pinasi tarpusavyje. 

Kaligrafija Japonijoje, kaip ir Kinijoje, daug amžių buvo ne tik autentiškiausias bei aukš- 
čiausias menas, tačiau ir malonaus intelektualių žmonių laisvalaikio praleidimo būdas, tobula 
meno kultivavimo dėl malonumo priemonė. Toks požiūris buvo itin būdingas Heian epochai 
ir vėl atsinaujino skverbiantis į šalį garsiųjų kinų mokyklų fengliu (vėtros ir srauto) bei wen- 
renhua (intelektualų) estetiniams principams. 

Dzen kaligrafijos meistrus kurti skatino dažniausiai poetiniai, didieji praeities tapybos, 
kaligrafijos kūriniai, kurie sukelia audringus išgyvenimus, nuotaikas; tai jie pavaizduoja spon- 
tanišku kaligrafijos kūriniu. Emocionaliai asociatyvus poetinės parafrazės, grafinio teksto ar 
ženklo suvokimas žaibiškai perkeliamas į kaligrafijos kūrinį. 

Kaligrafas kūrybinio akto metu siekia susilieti su prieš jo akis besiskleidžiančia šilko riti- 
nėlio ar minkšto popieriaus erdve. Jo teptukas su tiksliai pamatuotu tušo keliu yra valdomas ne 
pirštų judesių, bet viso kūno dvasios polėkio, perduodamo nuo peties į riešą, kuris, drastiškai 
įsiverždamas į erdvę, sukuria įvairias kompozicines struktūras: jose plati atspalvių skalė - nuo 
blyškaus pilko tono iki giliausio juodumo. 

Dzen kaligrafijos stilius, pirmiausia atsiskleidęs dzen išpažinėjų vienuolių darbuose, iš- 
sirutuliojo iš jų pamėgto sdsho (žolės) stiliaus. Dzen kaligrafija pastebimai skiriasi nuo Heian 
epochoje klestėjusios kaligrafijos, kurioje daug lyriškumo, nerūpestingo žavėjimosi išorinės 
formos grožiu. Dzen kaligrafija yra intravertiškesnė, dramatiškesnė, kupina vidinės įtampos, 
galingos ekspresijos, susitelkimo į konkrečius sureikšmintus labai lakoniškus ir imlius žen- 
klus bei simbolius. 

Jai stiprią įtaką turėjo didis kinų čan 
kaligrafijos meistras vienuolis Xutang Zhi- 
yu, 1266 m. plačiu teptuku pradėjęs tapyti 
paveikslus, kurie buvo akivaizdžiai ženklinės 
kaligrafinės prigimties. Juose ribos tarp kali- 
grafijos ir tapybos iš esmės išnyko, o žaibiškai 
sukurtos kaligrafinės vaizdinės struktūros 
stulbina glaustumu ir išraiškingumu. Šis 
kaligrafijos stilius labai atitiko japonų dzen 
dailininkų dvasios polėkius. 

Svarbiausias dzen kaligrafijos meistrų 
kūrinių stiliaus bruožas - glaustumas; kiek- 
viena linija, kaligrafinė struktūra reikšminga, 
perteikia meistro dvasios impulsus ir spon- 
taniškai besiskleidžiančią kūrybinę energiją. 
Ženklinės plačiu teptuku tapomos kaligrafijos 
tradicijoje įskaitomas tekstas tarsi nuslenka 
į antrąjį planą, jo galime netgi nepastebėti, 
kadangi pirmiausia žavi vizualinis ženklo 
kompozicijos grožis. Šis kaligrafijos stilius yra 


intymesnis, dramatiškesnis, kupinas įtampos; 
Ikkyū Sojun. Kaligrafijos. XV a. Tušas, popierius čia r eikšmingi tušti plotai, numatoma jų emo- 
cinio poveikio galia. 

Dzen kaligrafijos meistrai, ilgai mokęsi sudėtingos kaligrafijos, vėliau menkai paisė for- 
malių technikos reikalavimų. Jiems svarbiausia autentiška meninė saviraiška, išreiškianti jų 
dvasinę būseną. Netgi spontaniškiausi menininko kūrybinės dvasios polėkiai dzen kaligrafijoje 
stebina paveikslo erdvės panaudojimo vientisumu. Susižavėjimą kelia glaudus ryšys tarp baltos 
tuščios erdvės, kupinos jėgos ir gyvybės, bei kelių kaligrafinių struktūrų joje. Šis dzen kaligrafijos 
bruožas yra būdingas ir su ja glaudžiai susijusiai monochrominei tapybai - čia kaligrafiniai 
tekstai meistriškai įterpiami į paveikslus. Juose kaligrafija įauga į vientisą vaizdinę sistemą ir 
tampa organiška kompozicijos dalimi. 

Didžiųjų dzen meistrų kaligrafijai ypač būdingas formos glaustumas. Jie galėjo sukurti 
kupiną didžios jėgos ir emocinės įtaigos paveikslą arba kaligrafijos kūrinį, susidedantį tik iš kelių 
taupių linijų, taškų ar dėmių. Dzen vienuolių kaligrafija išsiskiria teptuko valdymo tobulumu, 
absoliučiai spontanišku, t. y. laisvu nuo apribojimų, ir labai tiksliu neatskiriamu rankos bei 
minties judėjimu. Gausybė pratybų ir tūkstančiai nepavykusių sunaikintų kūrinių kėlė jiems 

vis aukštesnius reikalavimus, ir galop jie išsiugdydavo vos ne absoliutų kompozicijos jausmą. 
Virtuoziškas teptuko, bambuko plaušo, minkšto medžio gabaliuko ar kitos kruopščiai pasi- 
rinktos meninės kūrybos priemonės valdymas, begalinis susikaupimas padėdavo jiems išgauti 
netikėtus efektus, kurie nepaliauja stebinti ir šiandieną. 

Subtiliam dailės mėgėjui tokios meistro ranka atliktos kaligrafijos teikia ne mažiau stiprų 
estetinį pasitenkinimą nei įstabiausi tapybos kūriniai. Dzen kaligrafija atvėrė naujas šio me- 
no galimybes ir pavertė jį autentiškiausiu bei artistiškiausiu menu tikrąja šių žodžių prasme. 

Palyginti su ankstesniais kaligrafijos stiliais, didžiųjų dzen meistrų Ikkyü Sojuno, Sesshü, 
Zekkai Chushino kūriniai - glaustesnio stiliaus, dramatiškesni, intymesni, kupini įtampos, 
ekspresyvūs. Netgi spontaniškiausiuose darbuose slypi meditacinei kūrybai būdingi susikau- 
pimas, rimtis. Aktyvios tuščios baltos erdvės fone išdėstytų lakoniškų kaligrafinių struktūrų 
estetinė kultūra aukšta, stilius veržlus. Dzen kaligrafijos meistrai, kurie remiasi sabi bei wabi 
estetika, savo kūriniais atskleidžia paprastumo grožį ir aristokratizmą. 


Monochrominės sumi-e tapybos estetiniai principai 


Song dailės ir čan estetikos veikiamos, formuojasi dvi naujos tapybinės tradicijos, kurioms 
didžiulę įtaką darė dzen kaligrafija. Pirmoji, realizmu grindžiama dzen portretinės tapybos 
kryptis, vienijo menininkus, vaizduojančius žmogų, siekiantį dvasios nušvitimo. Asketiškuose 
susikaupusių, paskendusių apmąstymuose dzen išpažinėjų portretuose sąmoningai pabrėžia- 
mas ne išorinis, o vidinis dvasiškai subrendusios asmenybės grožis. Šiuose portretuose vyrauja 
viešumo, išdidaus neturtingumo grožio ir paprastumo poetikos kupina wabi dvasia. 

Kita įtakingesnė įstabų formos tobulumą pasiekusi dzen dvasios įkvėpta monochromi- 
nės tušo tapybos pakraipa pastebimai skiriasi nuo anksčiau vyravusios budistinės tapybos 
tradicijos ir menkiau pažįstantį Rytų Azijos dailės savitumą europietį gali gluminti. Ši bran- 
džiaisiais viduramžiais įsiviešpatavusi dzen tapyba išsirutulioja iš kinų čan peizažinės tapybos, 
Japonijoje igavusios suibokuga, t. y. vandens (sui), tušo (boku) tapyba (ga), arba sumi-e (tušo 
tapyba), pavadinimą. Islikdama budizmo dailės tradicijos dalimi ji patiria stiprų kinų Tang, 
Song ir Yuan epochose klestėjusių peizažinės tapybos bei kaligrafijos mokyklų poveikį. Dzen 
yra budizmo atsišakojimas, todėl ir dzen monochrominę tušo tapybą, suprantama, būtų gali- 
ma vadinti budistine. 

Tačiau ji labai skiriasi nuo tradicinės budistinės tapybos, sukūrusios sudėtingą ikonogra- 
finių vaizdinių sistemą. Pastaroji paprastai atspindi Buddhos vaizdinius arba įvykius, susiju- 
sius su bodisatvų arba Buddhos gyvenimu, kaip aprašo budistinės sutros ar byloja populiarios 
legendos. Būdingi ankstyvosios monochrominės tapybos motyvai taip pat buvo Buddhos 

Shakyamuni gyvenimo epizodai, budizmo legendos ir istorijos, tiesiogiai susijusios su tradici- 
niais budistinés ikonografijos elementais. 

Kita vertus, tradiciniy indy ir kiny budistines tapybos siuzety traktavimas Japonijoje i$ 
esmės pakito. Čia pirmiausia pasireiškė japonams būdinga meilė natūralioms asimetriškoms 
gamtos formoms, sąmoningas simetrijos vengimas. „Kai budistinės tapybos kūriniai iš Kinijos 
ir Indijos pirmą kartą pasiekė Japoniją, daugumai jų buvo būdinga stabili kontūro ir kompozi- 
cijos sistema. Japonų dailininkas, pradėjęs tapyti tradiciniu stiliumi, greit atsisakė kompozicijos 
griežtumo, spalvoms suteikė švelnumo, o figūroms - plastiškumo. Paveiksle pasirodė naujų 
objektų, kurie visuomet išdėstyti asimetriškai“ (Anesaki, 1973, p. 13-14). 

Ilgainiui, darant įtaką dzen estetikai, antropomorfines dievybes pradeda išstumti sudie- 
vintos Gamtos vaizdiniai. Dzen monochrominės tapybos tradicijai svetimas išorinis siužetiš- 
kumas. Ji siekia žvelgti toliau už paviršutiniško siužetiško „šventraštinio mokymo“ traktavimo 
bei įsiskverbti į giliąją gamtos ir būties esmę, todėl nekuria anapusinių arba šventojo Buddhos 
vaizdinių; vis rečiau vaizduoja Shakyamuni, arhatus ir patriarchus konkrečiais žmonių pa- 
vidalais. Dzen peizažinės tapybos principai formavosi palaipsniui. Jos ištakos yra dvilypės: 
japoniškos ir kiniškos. 

Pirmiausia ji nuosekliai rutuliojasi iš japonų apysakas iliustruojančių Heian yamato-e 
(japonų tapyba) ritinėlių ir ankstyvųjų Zanriniy bei batalinių Kamakuros paveikslų, kuriuose 
vis didesnę reikšmę įgavo paskiros didžiulę simbolinę prasmę turinčios peizažo detalės: kalnai, 
uolos, upės, kriokliai, vandens platybės, pušys, slyvos, gervės ir pan. Darantis svarbesniems tam 
tikriems gamtos fragmentams ar jų elementams šiose japonų tapybos tradicijose laipsniškai 
emancipavosi ir peizažo Žanras. 

Yamato-e ir Kamakuros bei Muromachi laikotarpiais suklestėjusi batalinė tapyba peiza- 
žinės tapybos raidą veikė nevienodai. Iš yamato-e tapybos pasisavintas aristokratiškai Heian 
kultūrai būdingas sentimentalumas, jausmingumas, subtilus estetinis skonis, elegantiškumas, 
spalvų ir linijų švelnumas, emocionalus koloritas, jautrus dekoratyvumas. 

Yamato-e tapyba neatsiejama nuo Heian epochos aristokratų gyvenimo būdo, estetinių 
skonių, poezijos, bendravimo būdo. Tapyba tuomet buvo pirmiausia malonus aristokratų laiko 
leidimas. Joje vyravo aukštuomenės kasdienio gyvenimo, rūmų švenčių, romantinės kupinos 
sentimentalumo ir meilės scenos, pažįstamos iš garsiųjų Heian romanų. Tapyba buvo tarsi vaiz- 
dinė madingiausių literatūros siužetų išraiška. Tačiau šis yamato-e tapybos ypatumas visiškai 
nepaneigė jos aukštos estetinės vertės; jos galia ir žavesys pirmiausia skleidėsi ne literatūroje, 
o grynai plastinėje tapyboje. 

Yamato-e tapybai itin būdingas jausmingumas. „Tapyboje jausmus stengtasi išreikšti 
spalva ir forma. Temos - aukštuomenės gyvenimas, įvairūs įsimintini įvykiai iš istorijos, mi- 
tologiniai siužetai ar to meto romantinės istorijos. Visais minėtais atvejais dailininkas stengėsi 

ne tik pavaizduoti pasirinkta epizoda, bet ir perteikti emocinj jo turinj. Jei Siems küriniams 
apibüdinti pasitelksime literatürinius terminus, pamatysime, kad epiniai ir lyriniai motyvai 
šiuose paveiksluose labai glaudžiai siejasi“ (Anesaki, 1973, p. 67-68). 

Kamakuros epochoje besirandanti peizažinė tapyba irgi patyrė stiprų jos - nerimastingos, 
kupinos socialinių sukrėtimų - poveikį. Samurajų įsiveržimas į šalies gyvenimą atsispindėjo 
literatūroje, o iš ten perėjo ir į tapybą. Dailininkai ėmėsi tapyti batalines scenas. Anksčiau vyra- 
vusias švelnias spalvas pakeitė įvairūs ryškios raudonos kraujo spalvos atspalviai, harmoningai 
derinami su kitomis spalvomis. Tapyboje atsirado neregėtas veržlumas ir jėga, vingrių dina- 
miškų linijų poetika, kuri perėjo ir į batalinių scenų tolumoje piešiamas peizažo detales. Čia 
mezgasi tas epiškumas, dramatiškumas, vidinė įtampa, kurie vėliau įsitvirtins didžiųjų japonų 
monochrominės tapybos meistrų kūriniuose. 

Ne mažiau reikšmingi dzen monochrominės peizažinės tapybos tapsmui didžiųjų kinų 
čan peizažinės tapybos meistrų kūriniai, kurie buvo gerai žinomi ir labai vertinami Japonijo- 
je. Juose - kalnų, ūkų, upių ir krioklių poetika; ji artima panteistinei japonų dvasiai. Peizažas 
tiesiogiai susijęs su japonų Gamtos filosofija ir perteikė jos didybės, bekraštybės suvokimo j 
ausmą, A. Bergue žodžiais tariant - „gamtos ir visuomenės nedalomumo suvokimą“ (Bergue, 
1986, p. 11). Meistriškai nutapyto peizažo, vaizduojančio pirmapradį gamtos grožį, suvoki- 
mas dzen teorijoje buvo prilyginamas dievybės suvokimui, t. y. sąmonės nuskaidréjimo satori 
būsenai. 

Peizažinės tapybos ritinėlis dzen kultūros tradicijoje įgavo ne tik ypatingą filosofinę prasmę, 
tačiau tarnavo ir kaip religinio katarsio objektas. Itin vertingus didžių peizažo meistrų kūrinius, 
kaip ir sakralinius tekstus, laikydavo susuktus į ritinėlius futliaruose kaip brangiausias relik- 
vijas ir švenčių ar ritualų metu kabindavo sakralinėje erdvėje arba garbingiausioje tokonoma 
vietoje ikoną, kuriai melsdavosi. Peizažo motyvai dzen išpažinėjui simbolizavo pirmapradę 
Gamtos, Kosmoso ir žmogaus būties vienybę. Ritinėlyje jis regėjo daugybę suprantamų sim- 
bolių, kuriuos perprasdamas tarsi skaitydavo paveikslą ir iškart ar palaipsniui suvokdavo jo 
simbolines prasmes. 

Monochrominės suibokuga tušo tapybos technika, sporadiškai sklisdama, Japonijoje su- 
dėtingai plėtojosi. Išskirtini keturi pagrindiniai raidos etapai. 

Pirmasis prasideda Kamakuros epochos pradžioje pirmojoje XIII a. pusėje ir tęsiasi iki 
XIV a. pabaigos. Jame, veikiant kinų čan tapybos tradicijai, pagrindiniai šios tapybos siužetai 
dar tik ryškėja. 

Vienas pirmųjų šios tradicijos meistrų buvo iš Kyoto kilęs Takuma Shoga (1168-1209?), 
kuris tušo tapybos technika sukūrė dvylikos dievybių vaizdinius. Kao (?-1345), mokęsis Kini- 
joje apie 1317 m., ir Muso Kokushi (1275-1335) daug nuveikė diegdami sumi-e tapybą dzen 
vienuolynuose. 


527 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Josetsu. Kaip įgyti meškeriojimo meistriškumo. XV a. Tušas, popierius 


Būtina irgi paminėti garsų dzen teoretiką, kaligrafą ir suibokuga tapytoją Mokuaną, ku- 
ris lankėsi Kinijoje XIV a. pradžioje. Jo įtaka buvo stipri beveik visą pirmąją XIV a. pusę iki 
mirties 1345 metais. 

Tapybos ir kaligrafijos principai suartėjo Tesshu Tokusai, kuris aktyviausiai kūrė 
1342-1366 m., Gyokuen Bamp (1347-1420) ir korėjiečio Ri Shūbun kūryboje. Jie įtvirtino 
ekspresyvumą, kaligrafizmą ir eleganciją tušo tapyboje. 

Tačiau žymiausias šio periodo monochrominės tapybos meistras yra Josetsu (13862- 
14282), kurio įkurta monochrominés tušo tapybos mokykla Shokoku-ji vienuolyne išugdė 
daug didžių meistrų, iškiliausias jų - Tensho Shūbun. Jo talento dėka nuo XIV a. išimtinai 
paskiruose dzen vienuolynuose puoselėjama sumi-e tapyba pamažu išplito šalyje. 

Antrasis laikotarpis prasidėjo pirmojoje XV a. pusėje, kai korėjiečių kilmės mylimas 
Josetsu mokinys, vienas žymiausių XV a. tapytojų ir skulptorių Tensho Shūbun padėjo dzen 
peizažinės (kalnai ir vandenys) tapybos pamatus. Jis - pirmasis japonų tapytojas, kurio kūry- 
boje peizažas tapo pagrindiniu monochrominės tapybos siužetu. 

Trečiasis - aukščiausio tušo tapybos pakilimo - tarpsnis siejasi su dviejų iškiliausių XV a. 
tapytojų Ikkyū Sojun ir Tensho Shūbun mokinio Sesshū, arba Unkokuken (tikroji pavardė 

Toyo Oda), vardais, kurių kūryba atvėrė naujas tapybos galimybes. Ikkyū išgarsėjo kaip uni- 
versaliausias to meto kūrėjas, darbavęsis tapybos, kaligrafijos ir poezijos srityse, o Sesshū - kaip 
neprilygstamas japonų peizažinės tapybos meistras, suteikęs jai klasikines formas. Jis žavėjosi 
kinų peizažinės tapybos meistrų kūryba ir ne tik perėmė iš jos labai daug, bet taip pat sugebėjo 
daugelį jos laimėjimų paversti japonų dailės savastimi. 

Ketvirtoji, paskutinė, jos pakilimo fazė aprėpia Muromachi epochos pabaigą ir tęsiasi iki 
garsiosios Kano mokyklos įsigalėjimo, kurios klestėjimo metas Japonijoje siejasi su daugeliu 
šio klano dailininkų kartų. Joje tapyba tušu ima kisti, o visa jos jėga išsiveržia naujomis - jau 
Tokugaw epochoje suklestéjusiomis - spontaniškosios tapybos kryptimis, iš kurių svarbiausios 
haiga, zenga ir bunjinga (nanga). 

Dzen monochrominėje tapyboje susipina spontaniškas menininko dvasios polėkis ir jo 
turimos medžiagos bei meninės išraiškos priemonės. Pastarosios - ekspresyvi linija ir švelnios, 
jautriai niuansuotos šviesios tušo dėmės. Itin svarbūs paveiksluose tušti plotai. Dažnai sako- 
ma, kad suibokuga tapybai būdingas gamtos bekraštybės perteikimo siekimas. Apie pasaulio 
vaizdavimą iš slenkančio paukščio skrydžio taško kalbėsime vėliau. Iš tiesų peizažai siekia 
perteikti gamtos pasaulio bekraštybės ir jo nepakartojamo nuolatos besikeičiančio pagal metų 
laikus grožio idėjas. 

Savo fizinėmis savybėmis tušo tapyba tarsi lemia daugelį savitų kūrybos proceso ypa- 
tumų. Pirmiausia, skirtingai nei Vakarų klasikinės tapybos tradicijoje, kur tapymo procesas 
yra ganėtinai ilgas ir duoda galimybę kuriant keisti, koreguoti tapoma objektą, spontaniškos 
prigimties tušo tapyboje dailininkas dar prieš imdamasis teptuko turi turėti aiškią tapomo 
motyvo viziją, nes pati tapymo technika ir medžiaga reikalauja techninio meistriškumo bei 
greito sumanymo įgyvendinimo. 

Rytų Azijojepagamintas tapyti skirtas minkštas purus popierius ir šilkas itin jautriai re- 
aguoja į kiekvieną tuše pamirkyto teptuko prisilietimą. „Panašios savybės būdingos ir šilkui, 
nors jis blogiau sugeria drėgmę nei popierius. Ant šilko galima piešti anglimi, tačiau nei ištaisyti 
piešinio, nei jo ištrinti neįmanoma, kaip piešiant ant drobės. Be to, mokydamiesi būsimieji 
tapytojai pratinasi piešti ant šiurkštaus popieriaus - bet kaip darbą taisyti griežtai draudžiama. 
Jiems įteigiama, jog geras tapytojas turėtų gėdytis taisyti piešinį, kurį jis jau kartą padarė, - 
juk ir karys, ketinąs šauti į taikinį, niekuomet neima į rankas antros strėlės“ (Anesaki, 1973, 
p. 22-23). 

Sakoma, kad juodas, geros kokybės, presuotas kiniškas tušas leidžia išgauti penkis jautrius 
tonus. Čia labai reikšmingi subtilūs tos pačios spalvos tonų ir pustonių santykiai, kurie išgau- 
nami skirtingo intensyvumo potėpiais. Greit tušą sugeriančioje tapomoje medžiagoje to, kas 
tekštelėta ar nupiešta paveikslo erdvėje, jau nepakeisi - jokių klaidų neįmanoma nei ištrinti, 
nei ištaisyti. Tai reikalauja iš dailininko nepaprasto susikaupimo, nuolatinių pratybų, tobulos 

teptuko valdymo technikos ir didelio profesionalumo, ypatingo techninio meistriškumo mo- 
deliuojant motyvą. 

Tapant svarbu spontaniškumas, sugebėjimas keliais meistriškais teptuko judesiais per- 
teikti vaizduojamojo daikto ar reiškinio charakterį, jų esmingiausius bruožus. Iš čia populiarūs 
suibokuga tapytojų priesakai: „Neliesk teptuko tol, kol nebūsi pasirengęs dėl būsimo kūrinio 
paaukoti ne tik šlovę, bet ir gyvenimą“ ir „Žinok, jog net brūkšnyje ir taške slypi mirtis arba 
gyvenimas, ir tavo teptukas turi galią nužudyti arba prikelti gyvenimui“. 

Kitas išskirtinis suibokuga bruožas, skiriantis ją nuo Vakarų klasikinės tapybos tradicijos, 
yra tas, kad jai ne taip svarbu pasaulį vaizduoti tikroviškai. Savo prigimtimi tai yra idėjų tapyba. 
Antra vertus, suibokuga tapybai svetimas Vakarų klasikinei tapybai būdingas polinkis į natūra- 
lizmą, žavėjimasis ryškiomis, žėrinčiomis spalvomis. Spalvinį santūrumą, prislopintą koloritą 
ir švelnų kontūrą tikriausiai lėmė ūkanotas šalies kraštovaizdis. Dailininkai įdėmiai studijuoja 
realaus pasaulio, gamtos formas, tačiau kurdami jie atsiriboja nuo nereikšmingų detalių ir pir- 
miausia siekia perteikti tapomo motyvo idėją, išreikšti jo gelminę dvasią. Todėl tarp suibokuga 
tapybos meistrų populiarus posakis: „Kai tapai bambuką, turi jausti, kaip jis auga“. 

Kadangi suibokuga tapytojas pirmiausia siekia pavaizduoti ne tikrovės objektą, o perteikti jo 
idėją, todėl Rytų Azijos tušo tapyboje ypatingą reikšmę įgauną genealiai ją perteikusių didžiųjų 
praeities meistrų šedevrų kopijavimas, atskirų jų motyvų perfrazavimas, kūrybinio įkvėpimo 
iš jų sėmimasis. Pabrėžtinai garbus požiūris į praeities tapybos šedevrus - neabejotinai vienas 
būdingiausių suibokuga tapybos meistrų bruožų. 

Minėtas bruožas yra pagrindas kito - nuoseklaus ankstesnėje tradicijoje įgytų techninių 
įgūdžių, konkrečių motyvų tapymo principų perėmimo ir plėtojimo. Karta iš kartos daugelis 
sudėtinių tušo, ypač peizažinės, tapybos dalių įgauna techniniu požiūriu kanonizuotas tapymo 
formas, tiesiogiai susijusias su ilgainiui garsių mokyklų didžiųjų meistrų išpuoselėtais taisyklin- 
gais rankos judėjimo principais. Todėl, pavyzdžiui, tapant kalnus, vandenis, medžius, bambuką 
ir pan., konkrečios kryptys ir mokyklos įtvirtina savotiškus idealius šių motyvų ar jų elementų 
tapymo principus. Suibokuga šalininkas puikiai perpratęs kanoniškus konkrečių motyvų tapy- 
mo principus bei rankos valdymo subtilybes, todėl ir sugeba meistriškai tuo naudotis kūrybos 
procese, kur nieko nebegalima pataisyti. 

Suibokuga tapyba glaudžiai siejasi su kaligrafija ir natūraliai patiria jos techninių bei 
kompozicinių meninės išraiškos priemonių poveikį. Ankstyvajame suibokuga raidos etape jos 
meninės išraiškos priemonių priklausomybė nuo kaligrafijos buvo ryški traktuojant daugelį 
kanoniškų motyvų ir jų sudėtinių elementų. Tai visiškai suprantama, nes medžiagos ir meni- 
nės išraiškos priemonės buvo tapačios. Šios spontaniškos tapybos šalininkai nuolatos remiasi 
kaligrafijoje išplėtotais rafinuotais tapybinės technikos principais, siekdami išsaugoti glaudų 
teptuko, potėpio, lapo, ant kurio tapomas paveikslas, miklaus rankos judėjimo ir spontaniš- 

Soami. Peizažas. XVI a. Tušas, popierius 


kų dvasios polėkių sąryšingumą. Teptuko judėjimas čia suvokiamas ne tiek kaip rankos, kiek 
pirmiausia kaip spontaniško menininko dvasios polėkio ir intymiausių jo sąmonės pokyčių 
raiška, subtiliai atspindinti menininko sielos artistizmą, kūrybinių užmojų gelmę ar didybę. 

Piešinys suibokuga tapyboje ilgainiui darosi savarankiškesnis, o kartais netgi tampa vos 
ne savitikslis, ir tapyba, remdamasi savitais pasaulio apmąstymo principais ir įvaizdžių siste- 
momis, tolsta nuo tiesioginės kaligrafijos priklausomybės. Tačiau vidinis šių dviejų giminiškų 
vaizduojamojo meno rūšių ryšys neišnyksta niekuomet. 

Giluminis tapybos ir kaligrafijos ryšys čia įgauna kitą netikėtą pavidalą, kadangi paveiks- 
lo kampe kaligrafiškai užrašomi įvairūs glausti poetiniai, filosofiniai tekstai, apmąstymai, eilės 
apibūdina paveikslo idėjos prasmę. Paveikslo tekstai aktyviai sąveikauja su vaizduojamomis 
struktūromis tiek kompozicijos, tiek prasmės požiūriu. Užrašai bylojo apie paveikslo sukūrimo 
motyvus, kam jis skiriamas ar dovanojamas. 

Šie du pagrindiniai paveikslo kompozicinės sandaros elementai suibokuga tapyboje siejasi 
įvairiai. Kartais kaligrafiškai užrašytas tekstas kompozicijos aspektu ir plastiškai susipriešina 
vaizdiniui, t. y. tarsi prieštarauja subalansavimui ir išsaugoja emocinę įtampą. Tačiau sumaniai 

ir skoningai jkomponuotas tekstas daZniausiai idealiai atitinka paveikslo kompozicinio spren- 
dimo reikalavimus ir sukuria harmonijos įspūdį. 

Aptardamas šią problemą S. Kato atkreipia dėmesį į semantinį tapybos ir kaligrafinio 
užrašo santykių aspektą: „Motyvacija, kuri įveikia šią priešpriešą, yra kaip semantika, siejanti 
vaizdinį bei kaligrafiškai užrašytą eilių frazę, ir tai būdinga poetiniam mąstymui. Šios eilės tar- 
si išryškina vaizdinio prasmę. Eilės ir kaligrafiškas šios frazės užrašas plastiškai priešpriešina 
vaizdiniui, tačiau jie siejasi semantiniu lygmeniu“ (Kato, 1992, p. 101). 

Kitais žodžiais tariant, pagrindinė suibokuga meistrų kūrybos nuostata — „paprasčiau- 
siomis meninės išraiškos priemonėmis sukurti įspūdingiausią vaizdinį“. Meninio mąstymo 
ekspresyvumas ir intymumas monochrominėje suibokuga tapyboje, kaip ir su ja glaudžiai 
susijusioje kaligrafijoje, meninės kūrybos procese išsiveržia pirmiausia. Tai paaiškina plastinių 
jos formų artimumą vakarietiškajam abstrakčiam ekspresionizmui, kurio šalininkai nuolatos 
remiasi Rytų Azijos spontaniškosios dailės tradicijomis bei ieško jose teorinio savo kūrybos 
principų pagrindimo. 

Gvildendamas ekspresyvų monochrominės tapybos pobūdį N. Konradas rašo: „Dailinin- 
kas siekė perteikti tai, kas buvo vadinama žodžiu gi, t. y. ne pats daiktas, o jame slypinti jėga, 
tarsi suspausta, kuri kaip spyruoklė gali žaibiškai išsitiesti. Tokia spyruoklė slypi visoje būtyje 
ir kiekviename jos reiškinyje, gamtoje ir žmoguje. Labai įspūdingai ši jėga išreikšta garsiame 
Sessono paveiksle „Audra jūroje““ (Konrad, 1980, p. 124). 

Muromachi epocha išugdė nemažai didžių monochrominės suibokuga, arba sumi-e, ta- 
pybos meistrų, iš kurių talento jėga ir stiliaus vientisumu išsiskyrė Ikkyū Sojun (1394-1481), 
Soga Yasoku (mirė 1483), Sesshü (1420-1506), Soami (?-1525), Sesson (1504-1581). Jie pakeitė 
anksčiau japonų klasikinėje tapyboje vyravusią tapymo manierą, verZlüs spontaniski jų potė- 
piai suteikė kūriniams ypatingo artistizmo, muzikalumo, anksčiau neregėtą gamtos ritmo ir 
erdvės begalybės pojūtį. Jų darbai pasižymi tobula teptuko valdymo technika, vidiniu gamtos 
esmės suvokimu, stiliaus autentiškumu, įstabia jėga ir gaivumu. 

Šių subtilaus rafinuoto skonio monochrominės tapybos meistrų (beveik vien tik dzen 
vienuolių) kūryboje viešpatauja dvasinio nušvitimo kupini panteistiniai peizažai, gyvūnai, 
paukščiai, augalai. Paveikslai tapomi vadinamuosiuose kakemono (pakabinamuose) arba 
makemono (suvyniojamuose) iki 20 m ilgio šilko ar popieriaus ritinėliuose. Suibokuga mo- 
nochrominės tapybos meistrai, kaip ir kinų peizažistai, gamtos netapo tiesiogiai, o nuodugniai 
ją apmąsto, nagrinėja, daro pagalbinius škicus, perpranta jautriausius gamtos atspalvius ir tik 
vėliau kuria simbolinį peizažą, atspindintį ne tiek tikrą gamtos fragmentą, kiek apibendrintą 
pasaulėvaizdžio sistemą. 

Sumi-e mokyklos estetikos išeities taškas yra dzen pasaulėžiūrai būdingas panteizmas 
ir kūrybos sinkretiškumas. Dailininkai, tapydami peizažus, nuolatos ieško sąsajų su poezija 

ir kaligrafija. Monochrominės tapybos estetikai išskirtinai svarbi i$ daoizmo perimta dzen 
idėja, tad kiekvienas gamtos reiškinys turi didžiojo dao potencijų. Natūralios gamtos grožį 
aukštinantys sumi-e tapytojų peizažai išsiskiria neregėtu japonų tapyboje technikos meistriš- 
kumu, tonine kultūra, netikėtais kompoziciniais sprendimais, gilaus menininko susikaupimo 
atspindžiais. 

Tęsdami didžiųjų kinų čan peizažinės tapybos meistrų Mu Chi, Hsia Kouei, Ma Yuano 
tradiciją, dzen monochrominės tapybos šalininkai savo paveikslais dažniausiai siekia perteikti 
dieviškąjį pradą įkūnijančią žmogaus rankų nepaliestą didžiąją Gamtą. Įspūdinguose dzen 
meistrų peizažuose vyrauja miškų, kalnų, upių ar vandens platybių harmonija, rečiau apsiri- 
bojama paskirais augalijos ar gyvūnų, paukščių pasaulio elementais. Toks dievybės įsikūniji- 
mo vaizdavimas, jei jis vienija autentišką psichologinę nuostatą ir būtiną meistriškumą, dzen 
išpažinėjų akimis, geriau perteikia budistinio mokymo esmę nei įprasti budizmo tapybinės 
tradicijos kūriniai, vaizduojantys Buddhą ir bodisatvas. 

Vienas išraiškingiausių sumi-e peizažinės tapybos bruožų, anot A. Wattso, yra tuštumos 
reikšmingumo pabrėžimas. Neužpildytas paveikslo plotas čia tampa svarbia paveikslo vaizdinės 
sistemos dalimi. Vieną paveikslo kampą dailininkas nutapo taip, kad suteikia gyvybę visai jo 
erdvei. Ma Yuanas buvo vienas didžiųjų šios „tapybos be tapybos“, dzen išpažinėjų vadinamos 
„grojimo bestyge liutnia“, technikos meistrų. Svarbiausia čia - gebėti suderinti formą su tuščia 
erdve ir pajusti akimirką, kai reikia sustoti. Paveikslo vaizdinys taip glaudžiai susilieja su tuš- 
čia erdve, kad sukuria tokios įstabios „tuštumos įspūdį, iš kurios rutuliojasi įvykiai“ (Watts, 
1978, p. 19). Santūri ir kupina meninio mąstymo betarpiškumo, susikaupimo, emocionalumo 
monochrominė tušo tapyba idealiai atitiko estetinius to meto poreikius. 


Ikkyū Sojuno tapybos estetika 


Ikkyū Sojun (1394-1481) - viena iškiliausių japonų kultūros istorijoje asmenybių, išsiskirianti 
interesų universalumu ir kūrybos vientisumu. Dar gyvas būdamas, jis sulaukė šlovės, su kuria 
Japonijoje galėjo varžytis tik Basho. Ikkyü tapo brandžiųjų viduramžių dzen meninės kultūros 
viršūne, neįtikėtinai sukaupusia savo gyvenime ir kūryboje dvasinę Muromachi epochos patirtį. 

„Penkioliktajame amžiuje Japonijoje iškilo tušo tapybos stilius, tiesiogiai nesusijęs su 
jokia reikšminga tuometine šventykla, bet plačiai pasklidęs apie dinamišką Ikkyū Sojuno as- 
menybę. Didžiąją savo gyvenimo dalį jis praleido kelionėse, o jo impulsyvumas, regis, įkvėpė 
daug sutiktų žmonių. Jis buvo kaligrafijos meistras ir poetas, tačiau tušu tapė ne nuolatos, o 
apėmus nuotaikai. Menininko stilius nesirėmė konkrečia kinų tradicija, nors jis ir buvo garsus 
kinų stiliaus poetas. Ikkyü peizažai ir paukščius vaizduojantys paveikslai yra jo vienybės su 

Visatos gyvybės energija išraiška. Ikkyü 
paveiksluose tapybinius vaizdinius ir ka- 
ligrafiškas paprastai aukščiau užrašomų 
eilių linijas sunku atskirti vienus nuo kitų“ 
(Covell, 1974, p. 105). 

Anot legendų, Ikkyū yra dviejų 
kilmingiausių šalies giminių atžala. Jo 
motina atstovauja garsiajam Fujiwarų 
klanui, o tėvas - talentingas poetas, sub- 
tilus zenga tapybos meistras, šimtasis 
Japonijos imperatorius Go - Komatsu. 
Dėl imperatorių rūmų intrigų motinai 
pakliuvus į nemalonę, penkiametis sū- 
nus atiduodamas į dzen vienuolyną, kur 
pirmieji mokytojai įskiepija jam pagarbą 
kinų kalbai, filosofijai, estetikai, poezijai, 


vaizduojamajai dailei. 
Nežinomas autorius. Ikkyū portretas (detalė). Nuo jaunystės jis pradeda klajo- 
Tapytas iki 1481 m. Tušas, popierius T RE . . . aO 
jančio vienuolio gyvenimą, kuris tęsiasi 
dvidešimt metų, pereina daug prestižinių 
dzen vienuolynų ieškodamas mokytojų, sugebančių patenkinti jo begalinį smalsumą. Ryškų 
pėdsaką jo pasaulėjautoje palieka ketveri metai (nuo 1410 m.), praleisti provincijos šventyk- 
loje prie vaizdingo Biwos ežero pas mažai žinomą meistrą - „Kuklų senį“, ir dešimt metų 
šventykloje pas garsėjantį savo asketiškomis nuostatomis meistrą Kaso Sodoną, kur gyveno 
labai varganomis salygomis pusbadžiu. 

Vadovaujamas šių nonkonformistinės orientacijos dzen meistrų, jaunuolis nueina sudė- 
tingą, kupiną daugybės meditacijų ir išbandymų dzen mokinio kelią. Dvidešimt ketverių metų 
amžiaus jis pirmą kartą pasiekia satori būseną ir meistras Kaso Sodonas suteikia mokiniui 
Ikkyū (pauzė, atokvėpis, pertrauka) vardą. Po dvejų metų, vėl pasiekęs nušvitimo būseną ir 
gavęs mokytojo palaiminimą, jis, kaip ir dera pagal dzen tradicijas, leidžiasi į ilgalaikes klajo- 
nes, siekdamas praturtinti savo dvasinę patirtį ir gauti kūrybinių paskatų. 

Nuo 1424 m. Ikkyū atsisako asketiško gyvenimo ir, veikiamas kinų fengliu, t. y. vėtros ir 
srauto (jap. furyü), estetikos idėjų, pasineria į bohemiska, kupiną nuotykių gyvenimą, kuris 
kelia susirūpinimą aukštiesiems dzenbudizmo hierarchams. Pasirinkusio „Pamišusio debesies“ 
vardą jaunuolio gyvenimo credo tampa natūralumas, spontaniškumas, laisvė, meilės aukštini- 
mas. Visuomet turėjęs stiprų savigarbos jausmą, buvęs nepriklausomas, spontaniškų poelgių 

ir nesiskaitęs su visuomenės normomis, dabar jis dar labiau pabrėžia šiuos savo charakterio 
bruožus. Jis du kartus mėgino nusižudyti. Ignoruodamas dzen šventikų gyvenimo tradicijas, 
veda, augina ir auklėja sūnų. 

Šis kilmingiausių aristokratų palikuonis nuolatos keliauja pėsčiomis po atokias šalies 
provincijas, paprastiems žmonėms skelbia dzen mokymą, visą gyvenimą maištauja, keičia savo 
gyvenimo būdą, įpročius, interesus, dvasinės saviraiškos formas. Sielos gelmėje Ikkyū buvo 
labiau estetas, menininkas nei vienuolis, nors jo estetinės pažiūros ir kūryba neatsiejamos nuo 
dzenbudistinės pasaulėžiūros, nuolatinių apmąstymų apie žmogaus būties laikinumą, meilės 
gamtai, paprastumo aukštinimo. 

Jis, pasirinkęs geido (Meno kelią), žmogaus gyvenimą įvardija kaip vientisą meninės 
kūrybos procesą. Jau solidaus amžiaus Ikkyū užsidega meilės aistra aklai dainininkei Shin. 
Tuomet jo poetiniuose kūriniuose naujai suskamba amžinoji meilės tema. 

Gyvenimo pabaigoje (1474 m.) imperatoriaus įsaku Ikkyū paskiriamas gaisrų nuniokoto 
stambiausio sostinės šventyklų bei vienuolyno komplekso Daitoku-ji vyriausiuoju šventiku ir 
paskutinius gyvenimo metus paskiria jį atstatyti bei rekonstruoti. Šį milžinišką architektūrinį 
kompleksą su daugybe nuostabiausių dzen sodų ir įvairių meno kūrinių menininkas paverčia 
brandžiųjų viduramžių japonų kultūros pasididžiavimu. 

Formuojantis estetinėms Ikkyū pažiūroms ir kūrybai, didelės įtakos turi kinų kultūra. Jo 
jaunystės metais atgyja susidomėjimas kinų kanga tapyba ir kinų kalba rašoma kanshi poezija, 
kurių veikiamas jis sukuria savo ankstyvuosius kūrinius. Vėliau Ikkyū idealu tampa didieji 
Tang epochos kinų poetai Du Fu, Po Chu-i ir wenrenhua mokyklos šalininkų Su Shih, Mi Fu 
estetinės pažiūros bei kūryba. 

Tang epochos poetai jį jaudina įtaigių simbolių ir metaforų pasauliu, meile gamtai, glau- 
daus artimų žmonių dvasinio bendravimo aukštinimu. Iš intelektualų jis perima estetinių 
polėkių universalizmą, pabrėžtiną kanoniškų nuostatų ignoravimą, vidinį artistizmą, požiūrį 
į meną kaip į aukščiausią dvasinę vertybę, teikiančią malonumo. 

Tačiau Ikkyū estetines pažiūras ir kūrybą labiausiai paveikė kinų „vėtros ir srauto“ este- 
tikos pradininkai Gu Kaizhi, Tao Yanmingas ir Wangxizhi, propaguojantys principinį gyve- 
nimo bei kūrybinių nuostatų laisvumą, vadavimąsi nuo išorinių sąlygotumų, spontaniškumo 
ir hedonizmo kultą. Jiems, kaip ir tantristams, vyro ir moters meilė turi mistinę sakralinę 
atsinaujinimo prasmę. 

Dėl sudėtingos dvasinės evoliucijos Ikkyū tapo tobulu Rytų Azijossintetizmo ir univer- 
salizmo įsikūnijimu, aukščiausio pasaulinio lygio menininku, genialiai dirbančiu kaligrafijos, 
tapybos, poezijos, arbatos ceremonijos, sodų meno ir estetikos srityse. 

Per visą ilgą gyvenimą (išgyveno 87 m.) jis glaudžiai bendravo su daugeliu žymiausių 
Muromachi epochos menininkų, pats puikiai grojo fleita. Jo nuopelnai kaligrafijai, tapybai 

ir poezijai anksti jgavo platy pripazinima. Per savo mokinj Shuko Murata jis stipriai paveiké 
dzen sausųjų sodų ir arbatos ceremonijos estetikos formavimosi eigą. 

Ikkyū taip pat domėjosi estetiniais nō teatro principais, daug bendravo su savo mokiniu, 
Zeami įpėdiniu ir dukters vyru Zenchiku, kuris tęsė didžiojo meistro tradicijas. Visa tai jam 
padėjo gyvenimo pabaigoje sutelkti daugybę didžių meistrų ir tikslingai panaudoti jų talen- 
tus atstatant Daitoku-ji vienuolyno kompleksą. Šiame vienuolyne jis sukaupė daug vertingų 
didžiųjų kinų meistrų kūrinių, iš kurių išskirtini Mu Qi ir Li Tang paveikslai. 

Gyvendamas chaotišką, neretai vienišo atsiskyrėlio gyvenimą, jis menkai rūpinosi sa- 
vo kūrinių likimu. Iš gausios ir įvairialypės jo kūrybos teišliko paskiri kaligrafijos ir tapybos 
kūriniai, daugiau nei 1000 kinų kalba rašytų kanshi žanro eilių, kelios dešimtys japoniškų 
waka eilėraščių ir nemažai dzen patirtį išreiškiančių filosofinių ketureilių bei meilės poezijos 
pavyzdžių. 

Ikkyū buvo neprilygstamas Muromachi epochos kaligrafijos meistras, įvairiais savo 
dvasinės evoliucijos tarpsniais sukūręs daug skirtingų stilių kaligrafijos kūrinių, natūraliai 
išreiškusių jo dvasios polėkius. Jie labai autentiški, atspindintys dvasinę spontaniškos kūrimo 
akimirkos patirtį. Kaligrafijos kūrimo aktą menininkas lygino su nuoširdžia malda. 

Jis buvo netradicinis kaligrafijos meistras, nesiskaitęs su visuotinai priimtais kaligrafijos 
stiliais, kurių elementus pasirinkdavo savo nuožiūra ir laisvai perkurdavo. Jam svarbiausia 
autentiškumas ir gyvybingumas. Labiausiai vertino šiurkštų bambuko plaušų teptuką ir kūrė 
neįprasto drastiško, gyvybingo stiliaus kaligrafijos kūrinius, kurie akivaizdžiai atskleidė jo 
gyvenimo patirtį ir nonkonformistinius estetinius skonius. 

Skirtingai nei kiti dzen meistrai, kurie iš daugelio to paties kūrinio variantų palikdavo 
tik patį geriausią, Ikkyū vienodai vertino visus savo darbus, neskirstydamas jų į gerus ir pras- 
tus, nes visuose regėjo praslinkusios dienos ypatingos patirties atspindį, savo nepakartojamų 
išgyvenimų ir nenumaldomos laiko tėkmės pėdsakus. 

Veikiamas wenrenhua estetikos, į tapybą Ikkyt žvelgia kaip į natūralią savo kaligrafinės 
ir poetinės kūrybos tąsą. Tapydavo atsitiktinai, neretai ilgai nesiimdavo šio svarbaus dvasinės 
saviraiškos žanro. Tačiau nuolatinis užsiėmimas kaligrafija padėjo išsaugoti profesionalius 
techninius įgūdžius ir būtiną meistriškumą. Ikkyū paveiksluose tapyba natūraliai siejasi su 
kaligrafija ir poezija, išryškindama vidinį „trijų didžiųjų menų“ sąryšingumą. 

Jo tapybos, kaip ir kaligrafijos bei poezijos, kūriniai intensyvaus dvasinio išgyvenimo 
akimirką žaibiškai išsilieja popieriuje ar šilko ritinėlyje. Ikkyū paveiksluose „Slyvos šakelė“, 
„Jaunos kregždės“, „Meditacija tarp pušų“ ekspresyvių laužytų piešinio linijų judėjimas liudija 
stiprų techninių kaligrafijos principų poveikį. Čia kompoziciją sudaro meistriškai grakščiu 
kaligrafiniu stiliumi parašytos spontaniškai erdvėje besiskleidžiančios kaligrafinės struktūros, 
kurios apima neįprastai didelius paveikslų plotus. 

Pagal dzen tradiciją dailininkas aukština vien- 
tisuma, paprastuma, neturtinguma (wabi dvasia), 
naudoja kuo mažiau meninės išraiškos priemonių, 
kai kiekviena linija, brūkšnys kūrinyje turi prasmę. 
Daugumą jo paveikslų galima laikyti simboliniais 
autoriaus dvasios portretais siekiant sąmonės nu- 
skaidrėjimo būsenos. 

Šios asmenybės gyvenimas daugybe gijų siejo- 
si su žymiausiais įvairių kultūros, estetinės minties 
ir meno sričių asmenimis, labai veikė jų estetinius 
požiūrius, kūrybą. Ikkyū mokiniai buvo daugelis 
itin garsių japonų menininkų, iš kurių pažymėtini 
poetas Socho, dramaturgas ir aktorius Zenchiku, 
tapytojas Soga Jasoku, arbatos ceremonijos meist- 
ras ir dzen sodų kūrėjas Shuko Murata, vyriausias 
ir atkakliausias jo mokinys tapytojas, kaligrafas 
ir keramikas Bukusai, kuris vėliau tapo Shin- 
juan šventyklos vadovu. Tvarkant ir dekoruojant 
vienuolyną jis praktiškai rėmėsi savo mokytojo 
įdiegtais asketiškos dzen estetikos principais. Ikkyū 
stilius paskatino jį nutapyti daug puikių peizažų. 

Savo klajonėse Ikkyü sutiko ir Tensho Shübu- 
no mokinį samurajų Soga Jasoku, kuris, paveiktas 
didžiojo meistro, nutraukė ryšius su samurajų 
luomu ir, pasirinkęs Bokkei pseudonimą, visiškai 


Ikkyū. Slyvos šakelė. Tušas, popierius 


pasišventė tapybai. Soga Jasoku ne tik tapo vienu didžiųjų japonų peizažinės tapybos meistrų, 
bet ir pradininku keturių kartų tapytojų dinastijos, kurios idealas buvo Ikkyü. 

Didisjaponų meno istorijos specialistas Yashiro Yukio rašo: „Asketiška Ikkyū dvasia, regis, 
vis dar vyrauja šventykloje, ypač salėje, kur glaudžiasi šie paveikslai. Kompozicijos atžvilgiu 
šie tapybos darbai yra paprastumo esencija, išgauta minimaliais teptuko potėpiais ir tamsaus 
tušo atspalviais. Rezultatas - didaus menininko sukurtas dvasingo peizažo šedevras... pasaulis 
be jokių banalybės pėdsakų, nutolęs nuo žmogiškojo“ (Covell, 1974, p. 106). 

Sesshü peizazinés tapybos estetika 


Kitas XV a. dailės korifėjus Toyo Oda, plačiai žinomas Sesshū arba Unkokuken (1420-1506) 
slapyvardžiu, buvo neprilygstamas dzen peizažinės tapybos meistras. Apie daugelio anksčiau 
gimusių japonų monochrominės tapybos meistrų gyvenimą žinoma labai nedaug, o apie 
Sesshū išliko palyginti daug istorinės medžiagos, užrašų ant daugybės jo darbų su aiškiomis 
baigimo datomis, atskleidžiančių jų sukūrimo paskatas, ir pan. Kita vertus, Sesshū, kaip ir 
Ikkyü, buvo neeilinio talento menininkas bei asmenybė, todėl daug papildomos informacijos 
apie jo gyvenimą, kūrybą aptinkama amžininkų ir sekėjų liudijimuose. 

Jis gimė pajūrio gyvenvietėje Akahamoje, tolimoje Bitchū provincijoje, nuskurdusioje 
šeimoje, iš kurios kilo plejada tapytojų, kaligrafų, poetų, dzen sodų meistrų. Toyo Oda (tuo- 
pa) nuo vienuolikos metų mokėsi greta esančioje dzen šventykloje, o vėliau - Shokoku-ji 
vienuolyne Kyoto, kuris garsėjo monochrominės peizažinės tapybos mokykla, pripažinusia 
tuo metu populiarią Japonijoje kinų peizažinę tapybą. Shunrin Shuto, vėliau tapusio šio vie- 
nuolyno vadovu, prižiūrimas jaunuolis studijuoja dzen filosofiją, kaligrafiją, tapybą, poeziją, 
muziką, uoliai užsiima dzen meditacija. 

Sulaukęs dvidešimties, jis, vadovaujamas garsaus peizažinės tapybos meistro Tensho 
Shūbuno, dešimtmetį gilinasi į tapybos ir kaligrafijos paslaptis. Užbaigęs studijas Shokoku-ji 
vienuolyne, tampa dzen vienuoliu ir pasirenka geido (Meno kelią). Daug keliauja, tapo įvairių 
provincijų peizažus, kuriuose jaučiama Tensho Shūbuno įtaka. Kaip rodo užrašas viename 
Sesshü peizaže, savo mokytojais jis laikė Josetsu ir Shūbuną. Jis labai žavėjosi kaligrafija ir, ypač 
sulaukęs 40 metų, daug dirbo šioje srityje. Kaligrafija jam padėjo įtvirtinti piešinio tobulumą 
ir tvirtą kompozicinę jo peizažų konstrukciją. 

Sesshū tapė labai daug, kruopščiai rinkdamasis motyvus, mėgo tapyti aukštų smailių 
kalnų viršūnes, plačiai atsiveriančius reginius. Vyravo požiūris iš paukščio skrydžio regos taš- 
ko ir buvo siekiama perteikti erdvės bekraštybės iliuziją. Ilgainiui jis tampa vienu žymiausių 
peizažinės tapybos meistrų. 1463 m. jau išgarsėjęs dailininkas atvyksta į pajūryje esantį kles- 
tinčios kultūros centrą Yamaguchi miestą netoli karų nuniokoto Kyoto, kur įkuria Unko- 
kukeno mokyklą. Maždaug tuo metu jis pradeda pasirašinėti savo paveikslus Sesshū (sniego 
laivas) vardu. 

Gyvendamas Yamaguchi, pradeda jausti nepasitenkinimą pasiektais rezultatais — gilėja 
dvasinė krizė. Dailininkas supranta, kad, norint pasiekti tobulybės peizažinės tapybos srityje, 
būtina geriau pažinti didžiųjų kinų meistrų kūrybą. 1467 m., įgyvendindamas seną svajonę, 
išvyksta dvejiems metams į Kiniją, kur daug keliauja, lankosi garsiuose čan vienuolynuose ir 
įdėmiai studijuoja didžiųjų Song ir Yuanų epochų peizažinės tapybos meistrų Li Tang, Hsia 
Kouei, Wu Chien ir Liang Kai kūrybą. Užrašas ant vieno išlikusio Sesshū paveikslo liudija, kad, 

grįžęs į tėvynę, dailininkas regéjos Kinijos kalnus ir 
didžiąsias upes, keturiuose šimtuose provincijų ieš- 
kojo meistro, tačiau jo kelionės buvo bergždžios, nes 
tarp tuomet kūrusių nerado tapytojų, meistriškumu 
prilygstančių Shubūnui ir Josetsu. 

Netrukus Bungos provincijos Oitos mieste, 
vaizdingoje pajūrio vietovėje, Sesshū įkuria „dan- 
giškos kūrybos“ mokyklą, suburia artimiausius 
mokinius. Prasideda naujas svarbus jo dvasinės ir 
kūrybinės evoliucijos etapas, pastebimai sustiprėja 
Li Tang, Hsia Kouei, Ma Yuano, Liang Kai įtaka. Ses- 
shū buvo spontaniška, gaivališka asmenybė, kurios 
kūrybos procesui buvo itin reikšminga meditacija. 
Jo dirbtuvėje kaupėsi įvairūs pradėti tapyti ir nauji 
peizažo ritinėliai. Peizažus pradėdavo kurti daž- 
niausiai po ilgo jūros erdvių ir kalnų, atsiveriančių 
išjo aukštai kalvoje esančių namų, apmąstymo. Po 
gurkšnelio sakės jis paimdavo fleitą ir ilgai grodavo 
tinkamą nuotaiką kuriančią melodiją. Paskui imda- 
vo teptuką ir pradėdavo tapyti, iš pradžių apmesda- 
mas būsimą peizažą. 

Palyginti su kitų peizažinės tapybos meistrų 
kūriniais, Sesshū jėga pirmiausia atsiskleidžia ver- 
žlia dinamiška linija. Irgi svarbios meninės išraiškos 
priemonės - švelnūs tonų ir skirtingų erdvinių planų 
santykiai. Siekiant įspūdingai perteikti nesibaigian- 


Sesshū. Vasaros peizažas iš „Keturių metų laikų 


peizažų“. Apie 1468 m. Tušas, popierius 


čios erdvės iliuziją, daromos šviesios švelnių kontūrų dėmės, kupinos dvasinio nušvitimo. 


Aukšto meninio lygio lakoniški kalnus, jūrą, meškeriotojus vaizduojantys kūriniai. Popu- 


liarus monochrominėje čan ir dzen tapyboje meškeriojimo motyvas (prisiminkime puikius 


Ma Yuano „Vienišas žvejys, meškeriojantis žiemą ežere“, ir Josetsu „Kaip įgyti meškeriojimo 


meistriškumą“) tampa dvasinių asmenybės ieškojimų simboliu. 


Perkopęs penkiasdešimtmetį, dailininkas paliko savo studiją Yamaguchi ir leidosi į il- 


gas keliones po šalies provincijas, tapė daug įvairių šalies regionų peizažų. Daugelis jų mums 


pažįstami tik iš vėlesnių autorių, dažniausiai Kano mokyklos meistrų, kopijų, kurie aukštai 


vertino dailininko kūrybą. Tai buvo našiausias Sesshū kūrybos metas, kuomet jis subrendo ir 


galutinai įvaldė savąjį poetišką peizažinės tapybos stilių. 

Kai tapo žymiausiu peizažinės tapybos meistru, buvo pasiūlytas į Tapybos akademiją, 
tačiau vertinantis nepriklausomybę dailininkas vietoj savęs pasiūlo Kano Masanobu. Kukliam, 
asketiškam dzen vienuoliui nelabai svarbūs išoriniai šlovės požymiai - jis atkakliai siekia to- 
bulumo kaligrafijos ir tapybos srityse. 

Sesshū pasaulėžiūra, požiūris į kūrybą, menininko misiją pasižymi panteistinės dzen 
estetikos dvasia, asketiškais idealais. Savo kūriniuose jis perteikia dzen estetikai būdingą po- 
žiūrį į būties procesų nenutrūkstamumą; išryškina intymų santykį su nuolatos besikeičiančiu 
gamtos grožiu. Būdamas tvirto kūno sudėjimo ir geros sveikatos, veržlaus charakterio, Sesshü 
beveik visą gyvenimą klajoja po dzen vienuolynus, šventyklas, atokiausias šalies provincijas, 
siekdamas įamžinti jo žvilgsnį pavergusius gamtos vaizdus. 

Sesshū, sprendžiant iš užrašo viename iš paveikslų, laikė save tiesioginiu ankstyvųjų dzen 
monochrominės tapybos meistrų - Josetsu ir Tensho Shūbun - mokiniu. Tačiau brandžiai jo 
peizažinės tapybos estetikai svarbesnį poveikį turėjo kinų chan ir wenrenhua mokyklų esteti- 
niai principai. Dailininkas daug ir kruopščiai kopijuoja savo mėgstamų kinų tapytojų Li Tsai, 
Mu Chi, Hsia Koueiir Kao Yen-ching peizažus, neretai savo kūriniuose „cituoja“ ir kūrybiškai 
panaudoja jų motyvus. 

Sesshū peizažuose - daugybė nepakartojamų Japonijos kraštovaizdžio vaizdinių, nepa- 
prasta nuotaikų perteikimo gama, sugebėjimas kiekviename metų laike įžvelgti savitą grožį. Iš 
kelionės Kinijoje jis, subtilaus Rytų Azijosdailės žinovo E. F. Fenollosos pastebėjimu, parsivežė 
pojūtį beribių panoraminių erdvių su įlankomis, laivais, miestais-tvirtovėmis, kalnų virtinėmis, 
stūksančiomis svaiginančiame aukštyje ir metančiomis atspindį sidabriniame ežerų paviršiuje; 
bauginančių krioklių šuolių akmens bedugnių pakraščiuose, apšerkšnijusių kalnų miškų, vir- 
pančių po amžino rūko šydu; klaidžiojančio tarp grėsmingų tarpeklių vienišo dzen vienuolio; 
saulėtų kaip šachmatinė lenta ryžių laukų, kovojančių dėl vietos po saule tarp netvarkingai 
stūksančių vulkaninės kilmės nuolaužų; stačiais stogais tarsi paukščiai išsidabinusių šventyklų 
(Fenollosa, 1913, p. 80-81). 

Į kūrybos procesą dailininkas žvelgia labai rimtai. Regėdamas gamtoje dievybės įsikūniji- 
mą, jis daug medituoja, tobulina dvasią, psichologiškai rengiasi kurti. Pagrindiniai kūrybinio 
įkvėpimo šaltiniai - gamtos meditacija ir muzika. Sesshū garsėjo muzikine klausa ir meile 
muzikai. Amžininkų liudijimu, prieš pradėdamas tapyti, jis visada kontempliuodavo prieš 
akis esantį gamtos peizažą arba, paėmęs bambukinę fleitą, ilgai improvizuodavo melodijas, 
kurios paZadindavo jo kūrybinę dvasią. Paskui imdavo į rankas teptuką. Per savo ilgą gyve- 
nimą dailininkas sukūrė daug puikių kaligrafijos, gėlių ir paukščių žanro darbų, portretų, ta- 
čiau visuotinį pripažinimą įgijo savo subtiliais gamtos grožį iš paukščio skrydžio regos taško 
vaizduojančiais peizažais, kuriems būdingas ekspresyvus kaligrafiškumas, žema perspektyvos 
linija ir erdvės bekraštybės iliuzija. 

Išlikę 1438 m. Kinijoje tapyti keturi sta- — Us 
tūs Sesshū peizažai, plačiau žinomi „Keturių 
sezonų peizažų“ pavadinimu, liudija stiprų Li 
Tsai kūrybos poveikį. Kitas tais pačiais metais 
pradėtas tapyti Kinijoje ir užbaigtas tėvynėje 
„Mažasis peizažinis ritinėlis“, susidedantis iš 
šešių peizažų, yra nutapytas Yuanų epochos 
intelektualų mokyklos sekėjo Kao Yen-chingo 
peizažų stiliumi. 

Tačiau stipriausią poveikį brandžiai Sesshū 
kūrybai turėjo garsus Song epochos peizažistas 
Hsia Kouei, iš kurio japonų tapytojas perima 
daug motyvų, stilistinių bruožų ir kompozicinių 
principų. Kaip ir Hsia Kouei, jis siekia perteikti 
pasaulį iš paukščio skrydžio regos taško, sukur- 
ti plačios panoraminės erdvės iliuziją, mėgsta 
vaizduoti lanksčių gluosnių šakas, sraunius 
upelius, krioklius tarp didingų kalnų. 

Perpratęs kinų peizažinės tapybos esteti- 
kos ir žymiausių kinų meistrų kūrybos princi- 


pus, įdėmiai studijuodamas gamtą bei nuolat + 
lavindamas techninius kaligrafijos įgūdžius $ 


(ja jis visada žavėjosi ir skyrė daug dėmesio), 

Sesshü įgijo nepaprastą stiliaus veržlumą, ar- L EL 
tistizma, tapybinio mąstymo vientisumą. Su- 
brendusio peizažisto talentas visa jėga atsiskleidžia Hsia Kouei motyvų įkvėptame beveik 17 
metrų „Ilgame peizažų ritinyje“. Čia peizažiniuose paveiksluose vaizduojama nuosekli metų 
laikų kaita, pradedant pavasariu ir baigiant žiema. 

Gana ryškūs ir panteistinės dzen estetikos pėdsakai. Tapytojas itin mėgsta rimties ku- 
pinus rudens ir žiemos motyvus, kuriuose subtiliai perteikiama ne tik gamtos grožis, bet ir 
paties menininko dvasios būsenos. Geriausi ciklo peizažai žavi tobula polichrominės tapybos 
liejimo technika, potėpio išraiškingumu, polinkiu į minimalias menines išraiškos priemones. 
Jo, kaip ir čan peizažinės tapybos meistrų, kūriniuose įtaigiai perteikiama gamtos didybės, 
kalnų, miškų, ūkų, sraunių upių grožio poetika. 

Sesshū peizažuose svarbiausia erdvės bekraštybės perteikimas. Kaip meninės išraiškos 
priemonė meistriškai panaudojama aktyvi neužpildytų plotų emocinio poveikio jėga. Daili- 

ninkas išryškina arba stambiu planu pateikia atskirą, jo akimis žvelgiant, esmingiausią meninio 
vaizdinio detalę, taip sugestyviai išreikšdamas būties bekraštybės idėją. 

Tobulai perpratęs skirtingų kaligrafijos stilių subtilybes, Sesshū suvaldo vingrią liniją 
ir temperamentingas laužytų linijų struktūras, kurios kartu su šviesiomis dėmėmis yra pa- 
grindinės peizažų kompozicijos priemonės. Ritmingų skirtingo intensyvumo linijų sąveika 
paveikslams teikia intymumo ir muzikalumo. 

„Sesshū menas, - rašo Tanaka Ichimatsu, - liudija, kad jis ne tik rūpestingai studijavo 
Šiaurės ir Pietų Song mokyklų tapybos stilius, bet ir pats kūrė su jam būdingu verZlumu bei 
pasitikėjimu. Sesshū tapyba, pasižyminti tvirtu struktūriniu tikrovės perteikimu, išliko nepri- 
lygstama per visą Muromachi periodą“ (Tanaka, 1974, p. 128-129). 

Kupina ekstaziško susižavėjimo didingu gamtos grožiu, jo tapyba Japonijai turi tokią pat 
reikšmę, kaip Tang epochoje gyvenusio ir kūrusio Wang Wei kinų peizažinės tapybos esteti- 
kos bei monochrominio peizažo istorijai. Jis išplėtoja monochrominės tapybos principus iki 
rafinuočiausioms meno formoms būdingo artistizmo ir jtaigumo. Šio kuklaus dzen vienuolio 
kūryba - puikiausias pavyzdys, kaip meninės išraiškos priemonių mažuma ne tik neapriboja 
menininko saviraiškos , bet ir skatina jo kūrybiškumą bei meninį meistriškumą, verčia reikliau 
vertinti visas kūrinio vaizdinės sistemos dalis. 

Perėmęs japonų dvasiai artimiausius kinų peizažinės tapybos estetikos bei dailės prin- 
cipus, Sesshū sugebėjo sukurti savitą tautinį peizažo stilių. Jokio kito japonų dailininko 
kūryboje visa aprėpiantis panteizmas ir nuolat kintančio gamtos grožio tema nepasiekia 
Sesshū intymiausiems peizažams būdingo dvasingumo bei meninio jtaigumo aukštumų. Jo 
peizažiniai kūriniai vertingiausi ne tik Muromachi epochoje, bet ir apskritai japonų peizaži- 
nėje tapyboje. 

Apie savo kūrybos vertės suvokimą liudija paveikslų autografai. Jie toje epochoje dar 
buvo reta išimtis. Dailininkas iki senatvės išsaugojo puikią sveikatą, energingumą, veržlu- 
mą. 1501 m. nutapyta Chion-ji pagoda stulbina daugiau nei aštuoniasdešimt metų turinčio 
dailininko kūrybiniu pajėgumu, potėpio tikslumu ir profesionalumu. Jautriu psichologizmu 
alsuojantys Sesshū didingos gamtos peizažai, perteikiantys metų laikų kaitos grožį, vėlesnių 
epochų menininkams tapo nepasiekiamu idealu. 

G. B. Sansomas taikliai pastebėjo, kad Sesshū kūryba yra puikus dzen pasaulėžiūrai bū- 
dingo skonio ir pažiūrų į pasaulį meninio įkūnijimo pavyzdys, kuris negali būti paaiškintas 
išskirtinėmis estetinių paslapčių įžvalgomis ar metafizinėmis idėjomis, kadangi dailininkui 
svarbiausia ne teorija, o kūrybos aistra. 

Vertingiausiais Sesshū peizažų bruožais, be energingo potėpio, jis laiko ypatingos rimties 
ir paprastumo poetikos išaukštinimą. „Aptikęs grožio esmę dailininkas jį tarsi supaprastino iki 
kraštutinumo. Dosnus pagyrimas keliems potėpiams ir blyškioms tušo dėmėms nedideliame 

popieriaus lape taip pat pabrėžia šios mokyklos svarbą meno istorijai, ir galbūt greit Sesshü ir 
jam lygūs įgaus didesnį pripažinimą“ (Sansom, 1977, p. 395). 

Taigi estetinius suibokuga tapybos principus Japonijoje padėjo įtvirtinti Josetsu, įkūręs 
monochrominės tušo tapybos mokyklą dzen Shokoku-ji vienuolyne. Vėliau jo darbą tęsė 
mylimas mokinys, vienas žymiausių XV a. tapytojų ir skulptorių Tensho Shūbun, kuris su- 
formavo daugelį pagrindinių dzen peizažinės (kalnai ir vandenys) tapybos stilistinių principų. 

Tačiau dzen dailės suklestėjimas siejasi su dviejų genialių XV a. tapytojų - Ikkyū Sojun ir 
Tensho Shūbun mokinio Sesshū - vardais. Pirmojo kūryboje vyrauja dramatiškos lūžtančios, 
oantrojo - vingrios linijos. Išlavintu skoniu ir meistriško teptuko valdymo kultūra pasižyminti 
šių meistrų kūryba monochrominę japonų tapybą pakylėjo beveik iki didžiųjų kinų Song ir 
Yuan epochų peizažinės tapybos meistrų lygmens, suteikė jai didžiulę filosofinę prasmę bei 
meninės formos išbaigtumą. 

JAPONU RENESANSO IDÉJU SKLAIDA MOMOYAM EPOCHOJE 


Specifiniai japoniskojo renesanso estetikos bruozai 


Svarbus japony kultüros posükio metas yra dramatisky istoriniy jvykiy kupina antroji XVI a. 
pusė, kai prasideda naujas kultūros pakilimas, vadinamas japoniškuoju renesansu. Po nuožmių 
feodalinių pilietinių karų šalis ima vienytis; šitai skatina ir pirmieji tiesioginiai ryšiai su Vakarų 
Europa. Neribotą valdžią įgavę šiogunai Oda Nobunaga, Toyotomi Hideyoshi, Tokugawa Ie- 
yasu siekė įtvirtinti naujus šalį vienijančius ir valdovų galią aukštinančius simbolius. Kadangi 
dzen vienuolynai priešinosi šalies suvienijimui ir siekė apriboti šiogunų valdžią, todėl pastarieji 
atsainiai vertino religinio meno apraiškas ir rėmė pasaulietinį meną. 

XIV-XV a. brandžiųjų viduramžių estetiniai idealai išsamiausiai atsiskleidė peizažinėje 
tapyboje ir kraštovaizdžio architektūroje. XVI a. joks menas nepajėgė įgyvendinti šio uždavi- 
nio. Šio periodo tapyba dekoratyvi, ir dėl to silpnėja jos dvasiné-filosofiné prasmė (šią kryptį 
palaiko vadinamoji Kano mokykla). Širmų tapyba dabar nebeišreiškė sudėtingų dvasinių to 
meto koncepcijų, bet buvo rūmų interjerų papuošimas. Lygiai taip pat kaip ir sodas, anksčiau 
buvęs budistinės šventovės ansamblio dalis ir savotiškas simboliškai atspindintis pasaulėvaizdį 
altorius, vis labiau virto praradusiu savo sakralumą dekoratyviu meno priedėliu, gyvenamosios 
erdvės elementu. Atsirado nauji tapybos ir sodų meno santykiai su architektūra - sukurtas iš 
esmės kitas ansamblio tipas, pasižymintis naujomis meninėmis ir socialinėmis funkcijomis 
(Nikolaeva, 1978, p. 125). 

Oficialia valstybės ideologija tapo kinų Song epochos neokonfucianizmas, tvirtos valsty- 
binės organizacijos, „Dangaus kelio“ visuomeniniame ir asmeniniame gyvenime aukštinimas, 
universalizmo tendencijų kultūroje stiprėjimas. Šalies valdovai skelbė teisingumo, pareigos ir 
ištikimybės humanistiniams idealams principus. Asketišką ankstyvosios samurajų kultūros 
griežtumą keičia nauja į pasaulietinės kultūros vertybes nukreipta ideologija, kurios įtaka su- 
stiprėja po 1573 m., kai, nuo valdžios nušalinus Ashikagų giminę, prasideda Momoyam epocha 
(1568-1603). 

Naujus pasaulietinės kultūros principus šiogunų ir įtakingiausių feodalinių kunigaikš- 
čių - daimyo ekonominės ir politinės galios augimą rodė galingų samurajų pilių architektūra, 
interjeras, suklestėjusi taikomoji dailė, širmų tapyba. Išnyko ankstesnio samurajų gyvenimo 
būdo kuklumas ir paprastumas. Šiogunų bei feodalų pilyse menas įgavo naujas pasaulietinės 
formas, estetinius idealus, monumentalaus ir dekoratyvaus stiliaus bruožus. „Valdžia, turtas 
buvo įtvirtinama ne tik karine jėga: galią rodė ir neįveikiami kariniai įtvirtinimai, neregėtas 

Sodo ir tvenkinio vaizdas i$ Auksinio paviljono. Imperatoriaus Katsuros rümai. Salia Kyoto. XVII a. 


rūmų patalpų puošnumas, kurių pagrindinis dekoratyvinis elementas buvo sienų ir širmų ta- 
pyba“ (Nikolaeva, 1989, p. 46-47). 

1542 m. prie Japonijos krantų atsidūrė taifūnų nublokšti Fernando Mendeso Pinto va- 
dovaujami portugalų jūreiviai, po kurių plūstelėjo pirkliai ir misionieriai. Pirmuosius euro- 
piečius bei krikščionių misionierius nustebino šalies gyventojų raštingumo lygis, kultūros ir 
meno paminklų gausa, tai, kad oficialūs priėmimai didinguose rūmuose vykdavo sėdint ant 
tatamio salėse, kuriose nebuvo jokių baldų, valdžios atributų, o tik tapybos ir taikomųjų me- 
nų kūriniai. 

Šiogunas Toyotomi Hideyoshi iš pradžių rėmė portugalų misionierius ir krikščionybę, 
kadangi manė, jog tai bus atsvara opoziciškai nusiteikusių dzenbudistinių vienuolynų galiai. 
Jėzuitai pirmieji atvėrė Vakarams savitą japonų kultūros ir meno pasaulį. Aktyvi misionie- 
riška jų veikla prasidėjo 1549 m., kai į pietinę Kyūshū salos dalį atvyko vienas Jėzuitų ordino 
steigėjų Francis Xavieras, kuris greit išplėtojo įvairias religinės ir kultūrinės veiklos formas. 
Jis pirmasis pradėjo sistemingai siųsti į Europą laiškus, kurie, perėję Ordino ir popiežiaus 
cenzūrą, buvo verčiami į kitas kalbas bei leidžiami įvairių kultūros centrų. 

„Jei sprestume apie žmones, su kuriais dažnai susitinkame, - rašo F. Xavieras, - turėčiau 
pripažinti, kad japonai yra geriausia iš rastųjų rasių. Nemanau, jog tarp pagonių galima aptikti 
kitą tokią tautą. Japonai labai atvirai bendrauja, geranoriški, nepikti, garbę ir orumą jie iškelia 
aukščiau visko. Dauguma jų neturtingi, tačiau neturtas čia neniekinamas. Jiems būdingas vienas 
savitas bruožas, kurio neturi nė viena krikščioniška tauta: kad ir koks varganas būtų kilmingas 
žmogus (ar jokių turtų neturėtų iš prastuomenės kilęs žmogus), japonai į jį žvelgia su tokia pat 
pagarba, tarsi jis būtų turtingas“ (Anthology..., 1965, p. 60). 

Kitas misionierius - Valignano - atkreipė dėmesį į ypatingus intelektinius japonų suge- 
bėjimus, imlumą, kad „jų vaikai europines žinias, raštą ir kalbą netgi greičiau perpranta nei 
vakariečiai. Žemesnės socialinės klasės Japonijoje ne tokios tamsios ir grubios kaip Europoje. 
Iš ju dauguma yra protingi, gerai išauklėti ir lengvai suvokia žinias“ (Ten pat, p. 4). 

Itin daug vertingų žinių apie Japonijos kultūrą ir meną paliko nuo 1563 m. daugiau nei 
trisdešimt metų šioje šalyje gyvenęs jėzuitų misionierius portugalas Louis Froisas (1532-1597), 
puikiai įvaldęs japonų kalbą ir artimai bendravęs su įvairių socialinių luomų žmonėmis. Jis 
parašė kapitalinį kelių tūkstančių puslapių veikalą „Japonijos istorija“, kuris kupinas daugybės 
įžvalgių pastebėjimų ir didžios pagarbos šios šalies žmonėms bei kultūrai. Tačiau Jėzuitų or- 
dino vadovybė, tikriausiai dėl perdėm teigiamų japonų kultūros vertinimų, ilgai jį slėpė savo 
archyvuose. Pirmasis jo tomas vokiečių kalba buvo išleistas Leipcige tik 1926 m., o visi keturi 
tomai portugalų kalba Lisabonoje dienos šviesą išvydo 1976-1983 metais. 

L. Froisas atkreipė dėmesį į visiškai skirtingas japonų ir europiečių vertybių sistemas: „Mes 
kaip brangenybes vertiname juvelyrinius, aukso ir sidabro dirbinius, tačiau japonai brange- 
nybėmis laiko įvairius senoviškus virdulius, senovišką keramiką, kroketes ir didžiulius indus“ 
(Japan..., 1995, p. 24). 

Europiečius žavėjo japonų smalsumas, intelekto imlumas, švaros kultas, aukštas asmeninės 
higienos lygis, tolerancija, stebino religinių vaizdinių neapibrėžtumas. Skirtingai nei europie- 
čius juos menkai domino rojaus ir pragaro vaizdiniai, jie blogai susigaudė krikščioniškosios 
metafizikos išvedžiojimuose bei pomirtinio gyvenimo labirintuose. 

Jį ir kitus europiečius itin stulbino, kad japonai milžiniškas sumas mokėjo už, jų akimis, 
nieko vertus arbatos ceremonijoje naudojamus indus ir nedidelio formato popieriuje be jokių 
rėmų nupieštus monochrominius kaligrafijos bei tapybos kūrinius. „Popieriaus lapelio su jame 
nupieštu paukščiuku ar medžiu pardavimo kaina, - rašo jis, - gali siekti tris, keturis ar dešimt 
tūkstančių dukatų, jei tai seno praeities meistro kūrinys, nors, mūsų akimis žvelgiant, jis nie- 
ko nevertas [...] Kai klausiame japonų, kodėl jie leidžia tokias pinigų sumas pirkdami nieko 
nevertus daiktus, jie atsako, kad jie taip elgiasi dėl tos pačios priežasties, kurios stumiami mes 
didžiulius pinigus mokame už deimantą ar rubiną, o tai juos ne menkiau stebina“ (Anthology..., 
1965, p. 262). 

Nedidelio formato monochrominiai japony dailininky küriniai misionieriams visiskai 
nesiderino su vakarietiškais požiūriais į tapybą, kurios neatsiejama dalis buvo griozdiški 
puošnūs rėmai, spalvingai spindinčių aliejumi tapytų paveikslų medžiagiškumas. Kita vertus, 
juos stebino ir visiškai kitoks požiūris į dailės kūrinį. Vertikalūs šilke ar popieriuje nutapyti 
kaligrafijos ar tapybos kūriniai, kuriuose europiečiams iškart į akis krito didžiulės neužpildytos 
erdvės, dažniausiai konkrečiam laikui ar progai buvo iškabinami specialioje nišoje, o vėliau 
susukami į ritinėlius, neretai įpakuojami į kelias apsaugines dėžutes ir saugomi kaip bran- 
genybės. Ilgus horizontalios formos tapybos ritinėlius ištraukdavo tik ypatingomis progomis 
ir žavėdavosi jais ant žemų staliukų, o paskui vėl tvarkingai susukdavo, įdėdavo į dėžutes ir 
specialias jiems skirtas saugyklas. 

Toks neįprastas požiūris į dailės kūrinį, jų metaforiški, simboliniai siužetai ir jiems sutei- 
kiamos prasmės glumino europiečius. Ką ši tapyba galėjo turėti bendra su masyviais rėmais 
apribotu realistiniu Vakarų paveikslu? Japonų tradicinės „aukštosios“ dailės metaforiškumas, 
gili filosofinė potekstė, ypatingas meninio stiliaus glaustumas dar daug šimtmečių trukdė 
europiečiams tinkamai ją suvokti. 

Japonijos gyventojų pažintis su Vakarų Europos kultūra pirmiausia sužadino jų smalsu- 
mą, o vėliau, suvokus tikruosius europiečių tikslus, sustiprėjo savosios kultūros skirtingumo 
nuovoka ir tautinė savimonė. Susidūrimas su europiečiais skatino uždarumą, kartu ir preky- 
binius ryšius su Filipinais, Malaja, Siamu ir Indokinijos regionais. 

1560 m. karvedys Oda Nobunaga pradeda vienyti šalį, o 1568 m. sustiprėjusi Japonija 
įžengia į naują - Momoyamos (1568-1603) laikotarpį. Prie įstabaus Biwos ežero iš milžiniš- 
kų akmens blokų Odos Nobunagos pastatyta didinga Azuchi pilis su pagrindiniu septynių 
aukštų gynybiniu bokštu ir apjuosta aukštomis apsauginėmis sienomis tarsi tampa stiprėjan- 
čios japonų karinės galios ir Momoyam epochos simboliu. Netrukus tokių tvirtovių atsirado 
įvairiose šalies provincijose. 

Oda Nobunaga buvo ne tik nuožmus karys, bet ir menus globojantis samurajus. Savo 
rūmuose jis sutelkė daug iškilių menininkų, kurie dekoravo jo rūmus, turtino kolekcijas. 
Jis rėmė įvairius kultūrinius užmojus, su kilmingiausiais aristokratais varžėsi savo meno 
kūrinių kolekcijomis. Azuchi pilyje buvo gausybė oficialiems priėmimams ir svečiams skirtų 
patalpų, kurias trejus metus - nuo 1576 iki 1579 - dekoravo garsios Kano mokyklos lyderis 
Kano Eitoku su daugybe pagalbininkų. Oda Nobunaga užsakė aukso fono tapybos kūrinius, 
kadangi ši spalva simbolizavo turtingumą, galią, neribotą valdžią ir emocionaliai stipriai vei- 
kė lankytojus. 

Nabunagos šalies vienijimo bei pasaulietinės kultūros ir meno rėmimo politiką tęsia jį 
pakeitęs šiogunas Toyotomi Hideyoshi. Norėdamas įtvirtinti savo autoritetą ir jaustis lygus 
tarp galingiausių šalies aristokratų klanų, jis daug dėmesio skyrė savišvietai, menų plėtojimui 

ir ju rémimui. Osakoje šiogunas pastatė galingą tvirtovę ir rūmus, kuriuose buvo daug įstabių 
kinų bei japonų meno šedevrų (po jo mirties ši tvirtovė buvo sulyginta su žeme). Daug gar- 
sių menininkų, iš kurių žymiausi Kano Eitoku, Kano Sanraku, Sen no Rikyū, kurie dekoravo 
rūmus, pavertė juos svarbiu šalies kultūrinio gyvenimo centru. 

Jo valdymo metu centrinėje Japonijos dalyje tarsi prasideda ilgai lauktas ramybės ir vi- 
suotinės gerovės kilimo laikotarpis; tik dar šiek tiek trikdo silpstantys nepaklusnių provincijos 
feodalų maištai. Pastebimai spartėja ekonominiai ir socialiniai procesai, formuojasi demokra- 
tiškesnė pasaulietinė miestų kultūra. Sostinė Kyoto išauga į didžiulį miestą. Greitai plėtojantis 
prekybai su Kinija, Korėja, Vakarų Europos šalimis, iškyla stambūs prekybiniai uostai Sakai, 
Hakata, Nagasaki, Yamaguchi. Regimas ryškus ekonomikos ir kultūros pakilimas. 

Ankstesnėms epochoms būdingą polinkį į religines, intravertiškas, asketiškas dvasines 
vertybes palaipsniui keičia jusliniai, ekstravertiški, nukreipti į aplinkinį žmogaus pasaulį kul- 
tūra ir menas. Atskleidęs tikrovės vertę, žmogus pirmą kartą sugebėjo į ją pažvelgti iš šalies, 
t. y. atskirti save kaip subjektą nuo objekto ir kartu suvokti savąjį aš, jo reikšmę, naujai įsi- 
vaizduoti vietą pasaulyje. Tai buvo svarbus pasaulėjautos poslinkis, nulėmęs kitokią meninę 
mąstyseną, tipologiškai kitokią negu viduramžiais. 

Į Japoniją aktyviai skverbiasi neokonfucianistinė kiniškojo renesanso ideologija, domima- 
si estetinėmis didžiųjų Song epochos humanistų Han Yui, Guo Xi, Mi Fu ir Zhu Hsi idėjomis, 
aukštinančiomis universalią asmenybės reikšmę. Uolus Chu Hsi idėjų šalininkas, įtakingas 
estetikas ir poetas Fujiwara Seika (1561-1619) tampa oficialiu naujo galingo menus globojančio 
šioguno Tokugawos Ieyasu (1542-1616) ideologu. Žmonių lygybės, dieviškosios prigimties 
idėjas japonų neokonfucianistai, kaip ir Vakarų renesanso pagrindėjai, kelia skelbdamiesi 
praeities idealų gaivintojais. Deklaruodami humanizmo idėjas ir aukštindami humanitari- 
nės bei meninės kultūros svarbą asmenybei, jie siekia apriboti religinės pasaulėžiūros įtaką. 

L. Binyonas dar amžiaus pradžioje taikliai pastebėjo, kad Tokugawų šiogunų dinastijos 
steigėjo Ieyasu idealas buvo paprastumas. Tuo paaiškintinas Kano tapybos mokyklos atsakas 
į Momoyamos periodo manieringumą. Nors Ieyasu tikriausiai norėjo sugrįžti prie subtilaus 
Ashikagų kultūros griežtumo, tačiau laiko dvasia buvo kita. Tauta pradėjo suvokti savąjį vie- 
ningumą. Kita vertus, galinga šiogunų valdžia, įvedusi tvarką ištuštėjusioje šalyje, sukūrė naują 
dvasinę aplinką, svetimą anksčiau viešpatavusiam asketiškam dzen menui, kuris subrendo 
pavojų ir nelaimių laikotarpiu (Binyon, 1913, t. 4, p. 198). 

Iš tiesų anksčiau vyravusios ilgos dvasinės veiklos subrandintos rafinuotos meno formos 
ir papročiai be esminių pokyčių po šalyje įvykusio perversmo negalėjo gyvuoti, todėl kultūra 
„ima dvasiškai smukti ir atsiranda tam tikras išpuikimas“ (Ten pat, p. 199). 

Estetika ir menas, praradę ankstesnėms epochoms būdingą sakralumą, dabar vis labiau 
linksta į kasdienį gyvenimą, buitį. „Religinis kultūros aspektas šiuo laikotarpiu, - rašo I. Ta- 

naka, - ne paprastai užleidžia vietą pasaulietiniam, tačiau kisdamas įgauna estetinį pavidalą“ 
(Tanaka, 1972, p. 137). 

Viduramžiais vyravusi dzen estetika ir su ja glaudžiai susijusios meno formos, veikia- 
mos naujų idealų, keičiasi. Dzen estetikos supasaulietinimo tendencijos siejasi su atsisukimu 
į praeities kultūros ir meno tradicijas. Religinės, pasaulietinės estetikos bei meno tradicijos 
Momoyam epochoje neatsiejamai susipina tarpusavyje. Greta besikeičiančių tradicinių me- 
no formų atsiranda nauji meno stiliai ir žanrai, suklesti didingų pilių, rūmų, kraštovaizdžio 
architektūra, dekoratyvinė širmų ir fusumų (sienų pertvarų) tapyba, sausųjų sodų, arbatos 
ceremonijos menas, ikebana. 

Stiprėjančią rūmų ir samurajų aukštuomenės galią tiesiogiai lydi išorinio puošnumo, iš- 
taigingumo, gyvenimo jaukumo siekimas. Milžiniškos Okayamos (1597), Himeji (1609), Nijo 
(1626) ir daugelis kitų pilių bei rūmų anksčiau vyravusią religinę architektūrą užgožia ne tik 
savo ištaigingumu, bet ir pabrėžia pasaulietinės valdžios bei kultūros įsigalėjimą. Siekiantys 
suvienyti šalį šiogunai Oda Nabunaga, Toyotomi Hideyoshi, Tokugawa Iyeyasu, įtakinguose 
dzen vienuolynuoe regėdami didžiulę priešišką jėgą, visokeriopai siekia išstumti ir apriboti 

religijos įtaką šiogunato remiamose kultūros bei meno srityse. Tuo paaiškinamas palyginti 
menkas religinių motyvų, siužetų vaidmuo šiogunato rūmų ir samurajų aukštuomenės este- 
tiniams poreikiams skirtoje meninėje Momoyam epochos kultūroje. 

Šalyje vykstantys esminiai socialiniai poslinkiai ir spartus miestų augimas skatina plėto- 
tis architektūrą ir su ja susijusius menus. Momoyam epochoje galutinai susiklosto tradicinių 
japonų pilių, rūmų, gyvenamųjų namų, jų interjero bei pastatus supančios kraštovaizdžio 
architektūros formos. Japonų tautinės architektūros ir interjero savitumą bei estetinę vertę 
labiausiai atskleidžia ne milžiniškų pilių bei rūmų architektūra, o pirmiausia jautriai įkompo- 
nuotų į gamtos aplinką užmiesčių paviljonų, arbatos ceremonijos namelių ir netgi tradicinių 
gyvenamųjų namų bei interjero estetika. 

Skirtingai nei Vakarų romaniškoji, o ypač gotikinė architektūra, kuri, stiebdamasi į dangų, 
vyrauja aplinkinėje erdvėje, tradicinė japonų architektūra, išpažįstanti horizontalių poetiką, 
tarsi ištirpsta aplinkoje. C. Lancasteris, remdamasis ilgaamžėmis kultūros tradicijomis, išskiria 
šiuos aštuonis esminius Vakarų ir japonų tradicinės architektūros skirtumus: „1) pirmoji palie- 
ka masyvumo, antroji - lengvumo ir grakštumo įspūdį; 2) pirmojoje pastatas projektuojamas 
atsižvelgiant į jo formą, antrojoje - į jo apimtį; 3) pirmojoje projektuojama iš atskirų dalių, 
antrojoje - iš vientisų architektūrinių blokų; 4) pirmojoje orientuojamasi į perdėtą puošnumą, 
antrojoje - į paprastumą ir natūralumą; 5) Vakaruose pastatas komponuojamas pabrėžiant 
vertikalę, o Rytuose - horizontalę; 6) Vakarų architektą su jo kūriniu sieja tiktai formalūs ryšiai, 
o Rytų architektą - gilus dvasinis ryšys; 7) pirmojoje siekiama išorinio įspūdingumo, antrojoje 
stengiamasi kuo raiškiau atskleisti vidines panaudojamos medžiagos savybes; 8) Vakaruose 
pastatas neturi nieko bendra su jį supančia gamta, o Rytų Azijojejis tarsi susilieja su aplinka“ 
(Lancaster,1956, p. 287-303). 

Tradicinės japonų architektūrinės koncepcijos esmė - funkcionalumas, tyras saikingu- 
mas, konstrukcijų aiškumas ir estetinis skonis. „Statydamas namą, - rašo Kenko Yoshida, - 
galvok apie vasarą. Žiemą pragyvensi bet kur, o karščių metu gyvenimas prastame statinyje 
nepakeliamas. Gilus vanduo neteikia vėsos. Nedidelis upelis gaivina iš toli. Jei skaitote smulkų 
raštą kambaryje, su atstumiamomis durimis šviesiau nei su vyriais. Esant aukštoms luboms 
žiemą šalta, su $viestuvu - tamsu. „Kambariai, sukurti, atrodo, be jokio galvojimo apie naudą, 
yra malonūs akiai ir įvairiais atvejais gali būti naudingi“ - teigė susitikimo metu pažįstami“ 
(Yoshida, 1988, p. 340). 

Japonų architektūrai, pradedant didingomis šventovėmis ir baigiant tradiciniais gyve- 
namaisiais namais, būdingas stiliaus grynumas, konstrukcijų lengvumas, archajiškas formų 
paprastumas, atsisakymas dekoro, gulsčių linijų pabrėžimas, vieningos gamtos ir interjero 
visumos siekimas, naudojamų statybos medžiagų savybių atskleidimas. „Rinkdamiesi me- 
džiagas ir planuodami statinio konstrukciją, architektai stengiasi kaip galima labiau išsaugoti 

gamtos sielą ir aromata. Jie ieško brangios miško medžiagos, dažnai atsigabena ją iš labai toli, 
jei reikia išlaikyti grublėtą kolonų ir lubų faktūrą arba jei norima pabrėžti poetinę aliuziją, ku- 
ria statinys turėtų teigti. [...] Jo grožis slypi natūraliame medžio paviršiuje, dažnai talentingai 
statytojo apdorotame [...] Tiek eksterjero, tiek interjero dekoras labai negausus. Tokį apdailos 
griežtumą švelnina gerai parinktose vietose pasodinti medžiai, o namo viduje - švara, kuri, 
puikiai derėdama su paprastumu ir tyrumu, laikoma geriausiu namo papuošimu“ (Anesaki, 
1973, p. 76). 

Japonų architektai, statydami pastatą, neretai daugiau vertina supančio kraštovaizdžio 
grožį nei pačios architektūros privalumus. Todėl ir tradicinėje architektūroje pirmiausia matyti 
siekimas statinį pritaikyti prie gamtos, nepažeisti pirmapradės gamtos harmonijos ir išryškin- 
ti atskirų jos detalių grožį. Architekto talentas atsiskleidžia ne sugebėjime įtvirtinti savąjį aš, 
statinio reikšmingumą, o atvirkščiai - išryškinti konkretaus kraštovaizdžio ypatinguma. To- 
dėl architektai išnaudoja reljefo teikiamas galimybes, kalnų siluetus, miškelius, upių vingius, 
vandens telkinius, vaizdingas salas ir pan. 

Įterpdami pastatą į gamtos apsuptį, išryškina jo vidinį sąryšį su minkštomis, aptakiomis 
natūralios gamtos linijomis. Artėjant prie statinių tiek jų priekyje, tiek tolumoje dažniausiai 
atsiveria akiai malonus kalnų, kalnagūbrių, upių vingių ar vandens erdvių vaizdas. Architek- 
tūros ir ją supančios gamtos vienybė įsitvirtina užmiesčio imperatorių ir didikų rezidencijose, 
iškilusiose vaizdingiausiose vietovėse. Tvirtų ir grakščių medžio konstrukcijų statinių stogų 
šlaitai lenkti. Pagrindinis reprezentacinis pastatas su priėmimo sale ir šeimininko apartamentais 
pusmetrį pakeltas virš žemės ir dengtomis galerijomis sujungtas su damų fligeliais, įvairiais 
pramogų paviljonais ir kitais pagalbiniais statiniais. Iš visų pusių pastatus ir galerijas supo 
sodas, greta būtinai buvo ežeras, upės ar dirbtiniai vandens telkiniai, kuriuose išsibarsčiusios 
natūralios arba dirbtinės vaizdingos salos, su poilsio paviljonais sujungtos tilteliais. Iš namo 
lango ar verandos atsiverdavo įstabios namą supančios gamtos vaizdai: raibuliavo vanduo, ošė 
medžiai, augo gėlės, čiulbėjo paukščiai... Daugelis svarbiausių sodo dėmenų - medžiai, akme- 
nys, krūmai - buvo išdėstyti taip, kad sudarydavo absoliutaus natūralumo įspūdį. 

Pastato ir interjero kompozicinės struktūros, erdvės paskirstymo pagrindu tampa mo- 
dulio principas, t. y. matavimo vienetas, kurį lemia žmogaus aukštį atitinkantis tatamio dydis. 
Eksterjeras glaudžiai siejasi su interjeru, kuris per stumdomas sienas ir atviras verandas pastatą 
susieja su sodu ir platesniu gamtovaizdžiu. Pastato konstrukcijos plastiškumas ir stumdomos 
sienos duoda galimybę žmonėms, priklausomai nuo poreikių, laisvai disponuoti gyvenamąja 
erdve. Žiemą naudojamos tvirtesnės medinės sienos pavasarį pakeičiamos lengvais slankiojan- 
čiais rėmais, aptrauktais storu matiniu popieriumi, praleidžiančiu blankią šviesą. „Atstūmus 
sąvarą, į kambarį laisvai dvelkteli oras, pūstelėjus vėjui, pabyra snaigės ar žiedlapiai, namus 
aplanko paukščiai, drugeliai. Veranda statoma namo gale: tereikia peržengti jos slenkstį, ir 

pasijunti esąs sode. Naktį verandy savaros uZstumiamos, ir tik tuomet žmonės atsiskiria nuo 
išorinio pasaulio. Tačiau ir tada jų miegą gali sutrikdyti nakties vėjas, šlaminantis pertvaras. Šį 
šlamesį poetai apibūdina kaip artėjančio rudens požymį. Lygiai taip šios pertvaros praleidžia ir 
švelnų nuo bambuko lapų krintančio sniego garsą - niekuomet nepamirštamą eilėraščiuose, 
apdainuojančiuose žiemą“ (Ten pat, p. 76-77). 

Momoyam epochos pastatų interjerai, palyginti su ankstesnių epochų, puošnesni, tačiau 
išsaugo tradicinį paprastumą ir funkcionalumą. Čia viskas planuojama ir dekoruojama sten- 
giantis neužgožti žmogaus, neapriboti jo erdvės. Beveik visi daiktai paslepiami nematomose 
sieninėse spintose ir į interjero erdvę įsiveržia tik jų prireikus. Interjero erdvė skaidoma lengvai 
stumdomomis pertvaromis ir širmomis, padarytomis iš storo popieriaus arba šilko, kuriame 
švelniomis spalvomis išpiešti skrendantys paukščiai ar gėlės. Prie šios santūrios aplinkos gerai 
derėjo skoningi ir puošnūs tradiciniai japonų apdarai. Spalviniai jų deriniai siejosi su besikei- 
čiančia gamta, t. y. metų laikų pokyčiais. Netgi sezoniniai spalviniai drabužių deriniai turėjo 
konkrečių tuo metu žydinčių gėlių ar medžių žiedų pavadinimus ir spalvas, pavyzdžiui, baltos 
ir violetinės drabužių spalvos derinys buvo vadinamas žydinčia slyva, rausvos ir žalios - per- 
siko žiedu, baltos ir šviesiai rausvos - bijūnu ir pan. Taigi žmonių kostiumai tarsi išsaugojo 
vidinį interjero detalių ir supančios gamtos sąryšingumą. 

Svarbiausia interjero dalis, vienintelė išsiskirianti neutralioje erdvėje, yra tokonoma - spe- 
cialiai menui skirta niša, kuri genetiškai išsirutuliojo iš budistinių altorių ir buvo pagrindinė 
sakralinė interjero vieta. Joje paprastai pakabintas peizažinis ritinėlis arba kaligrafijos kūrinys 
ir apačioje ant lentynėlės arba servanto padedamas keramikos dirbinys, lako dėžutė arba vaza 
su gėle. Tokonoma turi būti ne daugiau kaip 2-3 meno kūriniai. Iš tapybos dažniausiai būna 
peizažas, o ikebana gali sudaryti subtili puokštė, vienas gėlės žiedas arba pumpuras. Peizažas ir 
ikebana kompozicija atitinka esamą metų laiką, vyraujančius interjero tonus, formas. Ikebana 
augalų simbolika, spalva, išdėstymas taip pat daug pasako svečiams apie šeimininko jausmus, 
dvasios pasaulį, nuotaikas. 


Japoniškųjų sodų estetika 


Momoyam epochai būdingą perėjimą nuo religinių prie pasaulietinių meno formų ryškiausiai 
atskleidžia japoniškųjų sausųjų sodų ir daugybės kanoniškų ritualų apipintas cha no yu, t. y. 
arbatos ceremonijos, menai. Šie Kinijoje atsiradę ir dzen vienuolynuose išpuoselėti menai, ilgai 
kanonizuojantis estetiniams principams, įgauna vientisą pavidalą ir tampa neatsiejama japonų 
dvasinės kultūros dalimi. Japoniškųjų sodų kūrime ir arbatos ceremonijos rituale neatskiriamai 
susipynę meno ir buities estetikos elementai jauga į kasdienybę. 

Japoniškųjų sodų estetikos raidai didžiulę įtaką turėjo šalyje klestėję užmiesčių rezidencijų 
ir paviljoninės architektūros, kurios neatsiejama dalis buvo įvairūs juos supantys sodai, stiliai. 
Šie imperatorių, didikų statiniai buvo vaizdingose vietovėse prie vandens telkinių (neretai 
dirbtinių). Priekinė pagrindinio pastato ir didžiosios priėmimų salės shinden pietinio fasado 
dalis neretai buvo iškeliama ant polių virš vandens. Iš verandos atsiverdavo žavus vaizdas į 
tvenkinį ir jį supantį sodą su daugybe poilsio vietų. Tereikia peržengti verandos slenkstį, ir 
žmogus atsiduria gamtos stichijoje. Šis stilius įgavo shinden stiliaus pavadinimą. 

Kitas įtakingas, vadinamasis archipelagų, stilius formavosi stipriai veikiamas iš Kinijos 
sklindančios čan estetikos. Paviljonai buvo statomi prie pailgų formų salų, kurios turėjo su- 
kurti susikaupimo, tylumos, meditacijos nuotaikas. Palyginti su shinden stiliaus, sodai buvo 
mažesni, santūresni, subtiliau kartojo natūralios gamtos grožį. Visa sodo sandara - uolų forma, 
spontaniškas akmenų, medžių ir krūmų grupių išdėstymas - tarnavo vientisai rimties sukūri- 
mo koncepcijai. Itin vertinta grubios, natūralios formos objektai, netašytos detalės, rodančios 
laiko tėkmę, senėjimą. 

Ypač tobulas ir gražus savitasis dzen sodų menas. Momoyamos laikotarpyje paplitusių so- 
dų estetiniai principai išsirutulioja iš tradicinių kraštovaizdžio ir dzen sodų elementų sąjungos. 
Jau ankstyvuosiuose dzen soduose, kurie yra neatskiriama dzen vienuolynų kompleksų dalis, 
budistinis asketiškumo ir santūrumo aukštinimas susilieja su šintoistiniu panteizmu, kuriam 
būdingas sakralinės erdvės zonų - dievų buveinių ir religinių kultų vietų - sudievinimas. Jose 
savo reikšmingumu išsiskiria atskiri sakralinę prasmę turintys gamtos objektai: uolos, akmenys, 
medžiai, kurie ir yra svarbiausi japoniškųjų sausųjų sodų kompozicinei sandarai. Veikiami 
dzen estetinių idealų, Muromachi epochoje iš esmės ima kisti tradicinių kraštovaizdžio so- 
dų funkcijų ir erdvės užpildymo principai, didėja jų estetinis švarumas bei funkcionalumas. 

Skirtingai nei kraštovaizdžio shinden ir archipelagų stilių soduose, kuriuose vyrauja ištai- 
gingi užmiestiniams aristokratų pobūviams ir meniniams turnyrams skirti paviljonai, remiantis 
dzen estetika sukurtuose soduose paviljonai mažėja ir paprastėja. Didesnę reikšmę įgauna ne 
paviljoninis pastatas, o pati gamta, intymaus ryšio su ja ieškojimas. „Japoniškasis sodas yra 
namo tąsa; žmogus sodan gali patekti tiesiai iš kambario, tačiau sodo grožiu bei aromatais 
gali mėgautis ir būdamas namuose. Sodas įveistas taip, kad primintų sumažintą kraštovaizdį: 
peizažą su kalvomis, upėmis, tiltais, šventyklomis ir mažyčiais medžiais, susodintais pavieniui 
ir grupelėmis. Tokį sodą privalo turėti ir skurdžiausi namai“ (Anesaki, 1973, p. 38-39). Dzen 
sodai yra skirti apmąstyti gamtos grožį, atsiriboti nuo išorinio pasaulio, susikaupti, sukurti 
aplinką medituoti. Vešli, spalvinga kraštovaizdžio sodų augalija išnyksta. Jie tampa santüres- 
ni, monochromiški. 

Ankstyvasis dzen sodų estetinių principų formavimosi etapas siejasi su dzen vienuolių 
Daito ir Muso Kokushi vardais. Pastarasis apie 1350 m. sukuria asketišką samanų sodą Sai- 

Sausas peizaZinis sodas. Daitoku-ji vienuolynas. Kyoto. XVI a. 


koku-ji ir peizažinį sodą Tenryū-ji vienuolynuose. Itin svarbus dzen sodų estetikos raidai 
Daitoku-ji vienuolynas, kuriame šimtmečiais Daito, Ikkyū, Murata Shuko (Juko), Soami, Sen 
no Rikyū ir kiti garsūs dzen meistrai kuria įvairių stilių sodų estetinius principus. Ikkyü ir jo 
mokinys Shuko Murata tampa vadinamųjų dzen sausųjų ir stilizuotų dzen peizažinių sodų 
estetikos pradininkais. Ikkyū, vadovaujamas Shuko, kurdamas du sodus iš didžiulių akmenų 
ir smulkaus smėlio Daitoku-ji vienuolyne, pritaiko asketiškos dzen estetikos principus. Ma- 
noma, kad būtent jis pirmasis dzen soduose vandens plotus pakeičia smulkiais lašų formos 
akmenukais, kurie sukuria vilnijančio vandens paviršiaus įspūdį. 

Tačiau estetinių dzen sodų principų tapsmui ypač didelę reikšmę turėjo garsus peizažų 
tapytojas, poetas, arbatos ceremonijos ir dzen sodų meistras Soami (1485-1525), kuris laiko- 
mas pagrindinio japoniškųjų sodų estetikai skirto traktato autoriumi. Siekdamas įprasminti 
žmogaus ir gamtos vientisumo idėją, sodų menui jis suteikia subtiliai kanonizuotų simbolių 
ir metaforų sistemos pavidalą. Manoma, kad Soami sukūrė vaizdingo ežero pakrantėje ply- 
tėjusį šioguno Ashikagos Yoshimitsu vilos Sidabrinio paviljono sodą, 1509 m. įkurtą sausąjį 
Daisen-in soda Daitoku-ji vienuolyne ir sodų meno šedevrą - i$ 15 akmenų sukomponuota 
sausąjį Ryoan-ji sodą Kyoto mieste. 

Aukšta estetinė Soami sukurtų sodų kultūra, subtilus kompozicijos jausmas padeda at- 


skleisti gamtos grožį ir taurumą. Iš Sidabrinio paviljono vidaus ar prieangio akimis aprėpiamo 
sodo kompozicija vientisa, išmoningai išryškintos estetinės natūralių gamtos elementų savybės. 

Dzen estetiniai idealai Momoyamos periode skatina kurti spalvingus sodus, mažėja jų 
apimtis, bet stiprėja filosofinė bei simbolinė prasmė. Filosofiniu požiūriu dzen sodai išreiškia 
pagrindines dzenbudistines kosmogonines idėjas, o estetiniu - asketišką ir santūrią wabi dva- 
sią. Vešlius, spalvingus peizažinius sodus su nelygiu kalvotu reljefu pamažu išstumia santūrūs 
plokšti sodai, kuriems būdinga asketiškumo ir rimties dvasia. Iš trijų pagrindinių Momoyam 
epochoje išsirutuliojusių sodų formų: 1) plačiai išskleisto, 2) matoma tik dalis ir 3) labai su- 
glausto, t. y. sukurto naudojant tam tikras taupiausias meninės išraiškos priemones, labiausiai 
paplinta dvi pastarosios. 

Skirtingi vienuolynai bei jų kongregacijos sukuria savitas dzen sodų komponavimo 
sistemas — joms būdinga išskirtinių estetinių kanonų bei normų visuma. Žymiausios jų yra 
Daitoku-ji, Tenryū-ji, Nanzen-ji, Tofuku-ji mokyklos. Priklausomai nuo vyraujančio kom- 
pozicijos elemento įsigali akmenų, vandens, samanų sodai. Pagal pagrindinius kompozicijos 
principus ir funkcinę paskirtį svarbiausios šios trys dzen sodų formos: sausojo peizažo — iš 
lakoniškų uolų, akmenų, smėlio, paskirų krūmų ir medžių grupių kompozicijų; plokščiasis 

sodas - jo reljefas lygus ir iš visų pusių akmenimis, smėliu ir smulkiais akmenukais apribotas 
plotelis; arbatinis - kuriamas prie įėjimo į arbatos ceremonijos namelį ir pabrėžtinai puošnus. 

Kiekvienas Momoyam epochos sodų tipas pasižymi savita subtiliai išmąstytų kanoniškų 
taisyklių ir normų visuma. Viskas čia apibrėžta griežtais kanonų principais ir nieko nėra atsi- 
tiktinio. Kompozicinė įvairių sodų tipų struktūra yra asimetrinė, dažniausiai trikampio formos, 
kurio ilgiausia dalis - priešais pastato fasadą. Sodo erdvė nuo išorinio pasaulio atribojama sie- 
nomis, pastatais arba kitų sodų perimetrais. Japonai labai mėgsta pabrėžtinai natūralias, neretai 
grubios formos sodo detales: apsamanojusius yrančius akmenis, masyvius šulinius, grubaus 
akmens tvoras, įvairias asimetriškos formos tarsi atsitiktinai išmėtytas senienas. 

Japoniškieji sodai yra skirti ne pasivaikščioti, o kontempliuoti. Skirtingai nei kraštovaiz- 
džio spalvingi sodai, dzen sodai simboliškai įprasmina budistinį pasaulėvaizdį ir pagrindines 
šio mokymo idėjas. Iš sumaniai išdėstytų uolų, akmenų, smėlio, negausių augalų (samanos, 
bambukas, pušys) sukuriama erdvės iliuzija. Visi komponentai yra nedideli, jautriai parinktų 
spalvų, tonų, formų. 

Sodo erdvė kontempliacijai iš paviljono ar arbatos ceremonijos namelio pusės sukompo- 
nuota taip, kad žvilgsnis, judėdamas iš kairės į dešinę, galėtų aprėpti pagrindinius kompozi- 
cijos elementus. Jie turi pabudinti suvokėjo emocinius išgyvenimus, sukurti rimties, liūdesio, 
atsiribojimo nuo išorinio pasaulio aplinką, padedančią kontempliuojančiam žmogui išsilais- 
vinti iš žemiškų išgyvenimų ir kasdieniškos būties srauto. Čia svarbus asociatyvus mąstymas, 
sudėtingas simbolių, metaforų pasaulis. Iš kurios sodo vietos bepažvelgsime, visada lieka 
neregima, tačiau išmąstoma sodo dalis, kažkas besiplėtojančio, įprasminančio būties procesų 
nenumatomumą ir principinį neišsakomumą. Šioje non finito estetikoje skleidžiasi ypatingas 
japoniškųjų sodų žavesys. 

Tik japonų kultūroje, kuri remiasi šintoistine ir dzen pasaulėžiūra, sudvasinančia gamtos 
grožį, sodų menas galėjo įgauti tokias rafinuotas estetines formas ir gelminę filosofinę prasmę. 
Taikliu E. S. Morse pastebėjimu, „japonų sodo paslaptis - jo saikingumas. Santūrumas, taupu- 
mas ir sugebėjimas teisingai pasirinkti - tai būdinga visiems jų dekoro ir kitokiems meniniams 
darbams - akivaizdus. Trumpalaikiškumą japonai supriešina su ilgaamžiškumu: mažais tvenki- 
nėliais ir tiltais, keistos formos akmeniniais žibintais ir akmenimis su iškaltais įrašais, vasariniais 
nameliais ir netašyto akmens tvoromis, akmenimis ir žvirgždu išpiltais slėpiningais ir keistais 
takeliais bei gausybe visžalių medžių ir krūmų“ (Morse, 1954, p. 274). 

Savita sodų meno atmaina tapo bonsai (augalas ant padėklo), t. y. mažų medžių auginimo 
ir komponavimo menas, įsiskverbiantis į estetiką ir grožį aukštinančių japonų kasdienę buitį. 
Tai dar viena tradicinio meno rūšis, bylojanti apie japonų meilę gamtai. Bonsai yra mažesni 
nei metro, tačiau itin vertinami ne didesni kaip 30 cm aukščio dirbtinai suformuoti medžiai, 


even 


kurie, rūpestingai prižiūrimi, neretai gyvuoja 400 ir daugiau metų. Mažųjų bonsai aukštis sie- 

kia tik apie 5 centimetrus. Jų auginimo menas reikalauja ypatingo profesionalumo, kruopštaus 
darbo, nuolatinės priežiūros ir subtilaus skonio. Bonsai ne tik padeda įvairiai modeliuoti in- 
terjero erdvę: dažnai keičiantiems gyvenamąją vietą nesunku šį natūralios gamtos fragmentą 
gabenti su savimi. 

Bonsai, kaip ir daugelio Japonijoje puoselėjamų tradicinių menų užuomazgos, slypi kinų 
Han epochos kultūroje. Japonus su šiuo menu supažindino dzen vienuolynų kultūra Kamakuros 
epochoje, o jis suklestėjo bei itin išplito Momoyam ir ypač Edo laikotarpyje. Bonsai menui stiprų 
poveikį turėjo rigoristinė čan estetika. Jis buvo artimai susijęs su dzen vienuolynų tradicijomis ir 
įgavo sakralinę prasmę. Miniatiūriniai, atitinkantys reiklius dzen estetikos reikalavimus, bonsai 
medžiai buvo traktuojami kaip brangios, analogiškos sakraliniams tekstams relikvijos, kurios 
būdavo perduodamos iš kartos į kartą. Šie ilgaamžiai miniatiūriniai medžiai įkūnijo gyvenimo 
tęstinumo idėją ir buvo suvokiami kaip savotiška gyvybės gija, siejanti įvairias kartas. Todėl 
daugelyje šeimų bonsai įgavo daug naujų savitų simbolinių prasmių. Pagrindinis estetinis rei- 
kalavimas - bonsai turi būti kuo natūralesni. 

Japonijoje susiformavo įvairių bonsai stilių, kurie dažniausiai vadinami pagal išorinę me- 
džio formą: stačias, pakrypęs, skėčio, sudvejinto kamieno, daugiakamienis, kaskadinis ir pan. 
Ilgainiui iš bonsai išsirutuliojo kitos savitos giminiškos meno formos: saikei, t. y. kelių medžių 
kompozicijos, papildytos padėkle juos supančia žeme, ir bonkei - miniatiūroje atkuriamas 
ištisas kraštovaizdis, neretai su kalvomis ar kalnais. Visoms šioms miniatiūrinėms meno for- 
moms itin svarbus keraminis padėklas, kurio kanoniškos formos turi atitikti griežtus estetikos 
reikalavimus ir neardyti kompozicijos vientisumo. 


„Arbatos kelio“ estetika 


Su japoniškųjų sodų estetika glaudžiai siejasi cha no yū - arbatos ceremonijos menas. Ši savita 
Rytų Azijos meno forma yra unikalus Momoyam epochai būdingas estetinės sąmonės skver- 
bimosi į kasdienį gyvenimą reiškinys, besirutuliojantis laike ir specialiai jam skirtoje pabrėž- 
tinai estetizuotoje aplinkoje. Arbatos ceremonija tiesiogiai paskatino beveik visų svarbiausių 
Momoyam epochos meno rūšių: architektūros, sodų meno, tapybos, kaligrafijos, keramikos, 
ikebana ir įvairių taikomojo meno formų plėtotę. Kita vertus, glaudžios menų sąveikos idėją 
įgyvendinanti arbatos ceremonija ne tik neturi analogų Vakarų kultūroje, tačiau ir nelengva 
nustatyti jos vietą netgi japonų menų hierarchijoje. Nors ši meno forma labai savita, ją galima 
laikyti vienu tipiškiausių japonų kultūros raidos produktų. 

Ilgas Japonijos užsisklendimas nuo išorinio pasaulio sudarė itin palankias sąlygas tobulėti 
arbatos ceremonijos menui: jis vienijo įvairias šimtmečiais besiklostančias kultūros tradicijas, 

etinius ir estetinius idealus, papročius, įvairias meno formas, susiliejusias vientisoje „Arbatos 
kelio“ estetikoje, kuri palaipsniui įsiskverbė į elegantiškus kilmingųjų buduarus ir į neturtingų 
valstiečių namus. „Savimi patenkintas vidutinis vakarietis, - rašo Kakuzo Okakura, - arbatos 
ceremoniją suvoks kaip vieną iš tūkstančio rytietiškų keistenybių, kuri jam dar kartą patvirtins 
Rytų keistumą ir nebrandumą. Kol Japonija domėjosi taikiais menais, jis ją laikė barbarų šali- 
mi; civilizuota, jo akimis, ji tapo tada, kai Mandžiūrijos laukuose surengė masines skerdynes. 
Pastaruoju metu dažnai prisimenamas Samurajy Garbės kodeksas - Mirties menas, kuris iš- 
mokė mūsų kareivius sutikti mirtį su šypsena; tačiau beveik jokio dėmesio nesulaukė „Arbatos 
kelio“ filosofija, kuri atspindi Meną Gyventi. Ar ne geriau mums būtų buvę likti barbarais, 
nei būti pripažintiems civilizuotais dėl baisaus karo šlovės. Geriau jau būtume palaukę meto, 
kada deramos pagarbos susilauks mūsų menas ir skelbiami idealai“ (Okakura, 1989, p. 31-32). 

Arbatos ceremonijos kūrėjai ir pirmieji meistrai buvo dzen vienuoliai, kurie šį subtilų 
teatralizuotą ritualą kūrė remdamiesi tradicinės estetikos ir kitų menų principais. Nors ne- 
abejotinai stipriausią įtaką arbatos ceremonijos tapsmui turėjo dzen estetikos tradicija, tačiau 
negalima nepaisyti ir daugelio kitų įtakų, kurios formavo šį svarbų japonų kultūros fenomeną. 
Jo ištakų galime aptikti ir asketiškose ankstyvųjų budizmo, ir daoizmo skelbėjų nuostatose. 

Daugelis japonų kultūros žinovų arbatos ceremonijos ištakas sieja su Kinija. Šis augalas 
beijo savybės Pietų Kinijoje buvo žinomas nuo seniausių laikų ir dažnai minimas klasikinė- 
je literatūroje. Vienas pirmųjų jo paminėjimų siejamas su daoizmo pradininko Laozi vardu, 
kuriam, pasak daoizmo tekstų, mokinys padavė puodelį arbatos. Vėliau, veikiant daoizmui, 
čan vienuolynuose Kinijoje atsirado tradicija vienuolių bendrijoje gerti arbatą arbatos puodelį 
perduodant paeiliui iš rankų į rankas. Pagal K. Okakurą, arbatos ceremonijoje japonai nieko 
nauja nesukūrė, nors būtent salose ji tapo savita „estetizmo religija“ (Ten pat, p. 54). Arbatos 
kelyje jis aptiko subtilią, neįžvelgiamą, giliai glūdinčią daoizmo filosofiją. 

Kiti arbatos ceremonijos ritualo ištakų tyrinėtojai pagrįstai iškėlė konfucianistinio „etinio 
kelio“ principų svarbą įvairių ceremonijos procedūrų ritualizavimui ir jai būdingos dvasinės 
moralinės aplinkos sukūrimui. Toks požiūris irgi turi realų mokslinį pamatą. Arbatos ceremo- 
nija neabejotinai patyrė minėtų tradicijų poveikį ir, darant įtaką dzen samurajiškosios epochos 
idealams, suliejo jas į vientisą estetinių idėjų ir ritualinės praktikos darinį. Kita vertus, tai yra 
sintetinis menas, sukaupęs daug išskirtinių kinų kultūros bruožų. 

Jau IV-V a. arbata tapo mėgstamu centrinės Kinijos gyventojų gėrimu. Tų laikų rašyti- 
niuose šaltiniuose aptinkame užuominų apie daoizmo ir budizmo išpažinėjų pamėgtą arbatos 
gėrimą. Jos paruošimas ir gėrimas buvo dar labai paprastas. Išdžiovintus arbatkrūmio lapelius 
sutrindavo grūstuvėje ir iš šutintų lapų kartu su imbieru, džiovintomis apelsinų žievelėmis, 
druska darydavo arbatos plyteles; šį gėrimą neretai, ypač Šiaurės Kinijoje, Mongolijoje, Ti- 
bete, užpildavo pienu. Tokia arbata karštomis vasaros dienomis puikiai malšindavo troškulį, 

Arbatos ceremonijos paviljonas. 1593-1594 m. 


o šaltą žiemą šildydavo kūną. Arbata buvo vaistas nuo visų ligų: mažino nuovargį ir teikė 
žvalumo, stiprino valią, ramino nervus, gerino regėjimą - grąžino Žmogui būties pilnatvės 
jausmą. Arbatą gerdavo nedideliais gurkšneliais, pasigardžiuodami. Viešus gėrimus neretai 
lydėdavo eilės, muzika, dainos. 

Arbatos gėrimo ritualas Kinijos vienuolynuose padėjo įveikti mieguistumą ilgalaikių 
nakties meditacijų metu ir kaip ritualinis gėrimas vartojamas religinių ceremonijų metu. Jis 
itin išplito čan vienuolynuose - ritualui buvo teikiama sakralinė reikšmė. 

Ilgainiui susiklostė ir tam tikros kanoniškos arbatos paruošimo ir gėrimo taisyklės, apie 
kurias pirmą kartą užsimena VIII a. vidurio kinų poetas Luwuhas savo Šventoje arbatos kny- 
goje, tapusia savotišku Arbatos kodeksu. Šis poetas glaudžiai bendravo su reto talento įvairius 
menus globojusiu imperatoriumi Taisungu (763-779). 

Pirmame knygos skyriuje glaustai aprašoma arbatkrūmių savybės, auginimas, priežiūra, 
lapų rinkimas, antrame - arbatos rinkimo įrankiai, trečiame - lapų rūšiavimas, džiovinimas ir 
apdirbimas. Geriausi - švelnūs arbatos lapai, kurie išdžiovinti atrodo „kaip raukšlės ant odinių 
totorių raitelio batų, turi garbanas panašias į jauno jautuko pagurklį“. Arbatos aromatas turi 

skleistis lyg i$ gilios daubos pakilusi migla, ji turi spindéti kaip vakario véjo paliestas eZeras ir 
turi būti švelni kaip ką tik lietaus nuplauta žemė. 

Ketvirtame skyriuje Luwuhas apibūdina dvidešimt keturis arbatai paruošti būtinus reik- 
menis, pradedant trikoju žarijų indu ir baigiant puikiu porceliano puoduku bei bambukine 
spintele įvairiems indams bei pagalbiniams instrumentams sudėti. 

Penktas skyrius skirtas arbatos paruošimo būdams ir su jais susijusioms subtilybėms. 
Arbatos skonį jis tiesiogiai susiejo su vandens kokybe, virimo laipsniu ir arbatžolių užpliki- 
nimo būdu. Geriausiu laikė tyrą kalnų šaltinių vandenį. Išskyrė tris vandens virimo pakopas: 
pirmoji, kai vandens paviršiuje pasirodo maži, žuvies akis primenantys burbuliukai; antro- 
ji - burbuliukai tampa panašūs į krištolinius purslų karoliukus; trečioji - katiliuke pradeda 
audringai siausti bangos. 

Arbata skaniausia, kai druska įberiama pirmosios virimo pakopos metu - vandenyje 
vos pasirodžius pirmiesiems burbuliukams, o arbatos plytelės žaliavą reikia užpilti antrosios 
pakopos metu; prasidėjus trečiajai virimo pakopai, įpilti kaušą tyro šalto vandens, kuris pa- 
deda nusėsti arbatžolėms ir vandeniui atgauti gyvybingumą. Paskui arbatą jau galima pilstyti 
į puodukus. 

Kitas arbatos gėrimo paruošimo žinovas Tang epochos poetas Lotingas teigė, kad pirma- 
sis arbatos puodelis tik suvilgo lūpas ir gerklę, antrasis panaikina vienatvės jausmą, trečiasis 
pasiekia slapčiausias sielos gelmes ir žadina rimtį, ketvirtasis sukelia lengvą prakaitavimą ir per 
odos poras iš kūno pašalina visą blogį, penktasis skverbiasi į jausmus ir juos visiškai apvalo, 
šeštasis skatina svajingumą ir kviečia į nemirtingųjų valdas... 

Tang epochos pabaigoje, VIII-IX a. sandūroje, Kinijoje galutinai įsigali du pagrindiniai 
arbatos gėrimo ritualo tipai: 1) religinis, praktikuojamas vienuolynuose, ir 2) pasaulietinis, 
liberalesnis, paveiktas konfucianistinės etikos. Ilgainiui tampa svarbiausi keturi: 1) susijęs 
su valstybinėmis šventėmis (imperatoriaus gimimo diena, jo mirties, gedulo dienos ir pan.); 
2) pasauliečių vienuolyno globėjų garbei; 3) religinių konkretaus vienuolyno ar jų kongre- 
gacijų švenčiamų švenčių progomis; 4) vienuolynų celėse įvairių mažiau reikšmingų švenčių 
progomis ir individualių „mažųjų sėdimųjų“ meditacijų progomis. 

Tai, kad šiam ritualui čan vienuolynuose buvo teikiama didžiulė svarba, liudijo ir įsteigta 
specialisto - arbatos vadovo - pareigybė; jis buvo atsakingas ruošiant arbatos gėrimą vienuolių 
bendrijai, turėjo laikytis visų Buddhai skirtos arbatos pateikimo ritualų ir vadovauti svečių 
vaišinimo ritualams. Geros arbatos rūšys Kinijoje buvo labai vertinamos. Iš rašytinių šaltinių 
žinoma faktų, kai itin pasižymėjusius tarnyboje karo vadus, ministrus ir kitus aukšto rango val- 
dininkus imperatoriai apdovanodavo retų rūšių ypatingai paruošta arbata. Šiai „skysto nefrito 
putai“, kaip Kinijoje buvo vadinama arbata, ir įvairių vos ne magiškų jos savybių aukštinimui 
daug įstabių eilių skyrė didieji kinų poetai. 

Arbatos kultas Kinijoje apogėjų pasiekė kitoje - Song - epochoje, kai įsivyravo plak- 
ta arbata, verdama iš akmeninėje grūstuvėje malūnėliu smulkiai sutrintų lapų, kurie buvo 
užpilami verdančiu vandeniu ir suplakami bambuko šluotele; atsisakyta druskos. Arba- 
tos kulto įsigalėjimui Song epochoje didžiulį poveikį turėjo kitas išskirtiniais gabumais 
menams pasižymėjęs imperatorius Kiasungas (1101-1124), kuris ne tik kolekcionavo retas 
arbatos rūšis, bet ir parašė traktatą, kuriame įvairiais požiūriais apibūdino dvidešimt arbatos 
rūšių. Nuoseklią arbatos kulto plėtotę Kinijoje nutraukė 1127 m. galingas niokojantis klajok- 
lių įsiveržimas. 

Japonijoje sklindant Tang kultūrai atvykstantys vienuoliai platina arbatos gėrimo ritualą, 
tačiau iš pradžių japonai tuo domisi menkai. Pirmą reikšmingesnį arbatos gėrimo paminėjimą 
Japonijoje aptinkame 729 m., kai imperatorius Shomu savo rūmuose Naroje šiuo gėrimu, anot 
kronikos, vaišino šimtą vienuolių. Kitas svarbus istoriniuose šaltiniuose užfiksuotas faktas 
datuojamas 801 m., kai vienuolis Saicho atveža iš Kinijos arbatos sėklų ir jas pasodina. Kūkai 
pirmasis įveda į japonų literatūrą cha no yii (karštas vanduo su arbata) terminą, vėliau tapusį 
arbatos ceremonijos pavadinimu. Tačiau ši pirmoji arbatos sklaidos banga greit nuslūgo ir 
japonų kultūroje ryškesnių pėdsakų nepaliko. 

Antroji jau su kinų Song kultūra į Japoniją atsiritusi arbatos gėrimo ritualo banga sie- 
jama su įtakingos dzen Rinzai mokyklos pradininku Eisai (1141-1215). Jis, anot rašytinių 
šaltinių, 1194 m. atsiveža iš Kinijos arbatos krūmus, kuriuos išaugina savo vadovaujamuose 
vienuolynuose ir medicininiais tikslais pradeda kinišką chado, t. y. „Arbatos kelią“, arba ar- 
batos kultą. Jis parašė pirmąją japonišką arbatai skirtą knygą „Užrašai apie arbatos gėrimą ir 
gyvybės išsaugojimą“, kurioje remdamasis daoizmo tradicija pabrėžė gydomąją jos svarbą. 

Dzen vienuolynų statyba ir stiprėjanti dzen ideologijos įtaka sudarė palankias sąlygas šiam 
ritualui plisti. XIII-XIV a. sandūroje arbata jau auginama įvairiose Japonijos provincijose. 
Silpnéjant didžiųjų Song kultūros tradicijoms Kinijoje, Japonija, išvengusi mongolų invazijos, 
perėmė ir pradėjo savitai plėtoti kinų arbatos kulto tradiciją. „Sėkmingai pasipriešinę mongolų 
įsiveržimui 1281 m., galėjome tobulinti Song kultūros laimėjimus, kurių plėtotė Kinijoje buvo 
barbariškai nutraukta užpuolus klajoklių gentims. Mūsų dėka arbata tapo kažkuo daugiau nei 
idealizuota arbatos gėrimo forma; tai gyvenimo meno religija. Arbatos gėrimas virto tyrumo 
ir subtilumo garbinimo dingstimi, kurios šventas tikslas, kad šeimininkas ir svečias siektų 
sukurti aukščiausios žemėje įmanomos palaimos būseną. Arbatos kambarys buvo rūškanos 
egzistencijos tikrovės oazė, kur pailsę keliautojai galėjo susitikti, ir meno suvokimo versmės. 
Ceremonija buvo improvizuota drama, kurios turinys buvo suregztas iš arbatos, gėlių ir pa- 
veikslų. Jokia spalva netrikdė kambario nuotaikos, joks atsitiktinis gestas neardė aplinkos 
vientisumo, visi judesiai buvo atliekami paprastai ir natūraliai - tokie arbatos ceremonijos 
tikslai“ (Okakura, 1989, p. 53-54). 

Naujas arbatos gérimo ritualo estetizavimo etapas prasideda dzen meistry Ikkyü Sojuno 
(1394-1481), Noami (1397-1471), Murata Shuko, arba Murata Juko (1422-1502), ir Takeno 
Joo (1502-1555) veiklos dėka; jie šį ritualą išplatino už vienuolynų sienų - tarp kitų socialinių 
japonų visuomenės sluoksnių. 

Dzen pasaulėžiūros įsigalėjimas šį ritualą skatino priimti ir samurajus. Itin vaisingai 
šioje srityje pasidarbavo šioguno Yoshimasos vyriausiasis sūnus Yoshimitsu, kuris šalį valdė 
1443-1473 m. Jis buvo uolus arbatos kulto šalininkas: nors buvo finansinių sunkumų ir kari- 
nių neramumų, nenuilsdamas skleidė arbatos kelio ideologiją tarp samurajų atokiausiose šalies 
provincijose. 

Savo vasaros rezidencijoje šiogunas pastatė subtilų ir didžiai rafinuotą Sidabrinį paviljoną, 
kuris buvo daug mažesnis už garsųjį Auksinį. Jame, remdamasis dzen estetikos reikalavimais, 
įrengė arbatos ceremonijai skirtą kambarį, iš kurio atsivėrė puikus vaizdas į mažytį kruopščiai 
suplanuotą sodą, tikrą dzen sodų meno šedevrą. Čia Yoshimitsu rengė arbatos gėrimo ritualus 
ir mokė jų subtilybių karo vadus. Šis menų globėjas aktyviai skelbė „Arbatos kelio“ principus 
iki pat mirties 1490 m. Jo pasišventimas ir beveik pusę amžiaus trukusi šio pobūdžio veikla 
paliko ryškius pėdsakus japonų kultūroje. 

Asketiška, santūri, kupina rimties ir dvasinio tyrumo arbatos ceremonijos dvasia Yoshi- 
mitsu bei dzen vienuolių veiklos dėka palaipsniui skverbėsi į eilinių samurajų ir karinių šalies 
valdovų gyvenimą. Ji buvo dvasiškai artima samurajų gyvenimo stiliui: jie turėjo užsiimti karo 
menais, ugdyti griežtą moralę, dvasinį tyrumą, rimtį ir šaltakraujiškumą. „Japonų kariūnai 
žavėjosi gamtos grožiu. Jie nekalbėjo apie meilę, bet apdainavo mėnulį, rūką. Arbata tapo jų 
mėgstamiausiu gėrimu. Jie išreiškė save karo menuose, bet nerengė turnyrų damoms. Jie sė- 
dėdavo priešais sieną, apimti tylios meditacijos rimties, kai Europos riteriai tuo metu klūpojo 
prieš Mergelę Mariją turtingai dekoruotose bažnyčiose su spalvingais vitražais“ (Anesaki, 1973, 
p. 120-121). 

Arbatos gėrimo ceremoniją samurajai suvokė kaip paprastumo ir grožio kultą, padedantį 
tobulinti kario dvasią ir, derinant su meditacija, atsikratyti nuovargio per sunkius žygius rai- 
žytomis šalies vietovėmis. Kita vertus, buvo manoma, kad arbatos ceremonijos ritualas padeda 
suartinti vadus su eiliniais kariais ir skiepyti jiems ištikimybės giminei, klanui, siuzerenui idėjas. 
Ir pagaliau šis ritualas padėdavo kariams, skirtingai nei aristokratams, kurie dėvėjo ryškius įvairių 
spalvų drabužius su daugybe detalių, bylojančių apie jų rangą, ignoruoti socialinius skirtumus. 

Arbatos kultas Momoyam epochoje palaipsniui tapo neatsiejama rūmų aristokratijos ir 
samurajų diduomenės gyvenimo dalimi, įprasta laisvalaikio leidimo forma. Aristokratija, kil- 
mingi samurajai rūmuose bei vasaros rezidencijose arbatos gėrimui pradėjo statyti specialius 
kambarius ir rengti mėgstamas arbatos žinovų varžybas: jie mėgindavo atspėti arbatos rūšis, 
jų kilmės vietą, vandenį, iš kurio paruošta arbata, ir pan. „Dzen kelio iškėlimas arbatos gėrimo 


562 


JAPONU RENESANSO IDÉJU SKLAIDA MOMOYAM EPOCHOJE 


metu, - pasakoja Zaichuan Shontaku „Užrašuose apie dzen arbatos ritualą“, - išsirutuliojo iš 
dzen meistro Ikkyū, kurio mokinys buvo Murata Shuko. Dzen meistras, matydamas, kaip Shu- 
ko, pamėgęs arbatos gėrimą, leidžia dienas, pripažino, kad „Arbatos kelias“ yra vientisas taip 
pat dėl įstabiosios Buddhos kelio esmės, ir arbatos paruošimui teikė giliausią dzen mokymo 
prasmę“ (Shontaku, 1991, p. 152). 

Iki Ikkyü Daitoku-ji, kaip ir kituose dzen vienuolynuose, arbatos gėrimo ritualas turėjo 
religinį pobūdį. Ikkyū mokomas, arbatos gėrimo ritualą Shuko pritaiko dzen principams skleis- 
ti tarp pasauliečių. Jis pirmasis samurajų ir imperatorių rūmų aukštuomenę pradėjo kviesti į 
ritualinius arbatos gėrimus Buddhai pagerbti. 

Ritualas, tapęs arbatos ceremonijos savastimi ir svarbiausia jos sudėtine dalimi, tiesiogiai 
atsirado iš religinės bei gyvenimiškosios dzen vienuolynų praktikos, kasdienį dzen išpažinėjo 
gyvenimą apibrėžiančios iki smulkmenų. Shuko, kaip ir kinai, aukštindamas arbatos kultą, 
religinius-meditacinius šio ritualo bruožus perkelia į estetiką. Shuko buvo visapusiškai išsila- 
vinusi asmenybė, monochrominės tapybos, kaligrafijos, dzen sodų meistras, jis, remdamasis 
dzenbudistine pasaulėjauta, arbatos ceremonijai siekė suteikti vientisos, jungiančios įvairių 
menų laimėjimus, estetinės sistemos pavidalą. Ikkyū ir Shuko amžininkai sukūrė žinomą po- 
sakį „Arbatos skonis atspindi dzen dvasią“. 

Ikkyū įkvepia Shuko arbatos gėrimo ritualui skirti pabrėžtinai kuklų statinį, savo dvasia 
primenantį atsiskyrėlio lūšnelę iš pačių paprasčiausių medžiagų (medžio, bambuko, šiaudų, 
meldų); jos šeimininkas svečią sutiks visuomet širdingai. Pirmuosius arbatos ceremonijos name- 
lius, užimančius apie 9 kvadratinius metrus, Shuko statė turėdamas galvoje daug funkcionalaus 
ir konstruktyvaus tradicinio japonų namo principų, tik dar labiau išaukštino paprastumą. Jo 
vidus irgi itin kuklus. Čia svarbiausiu dalyku Shukô paverčia tokonoma, specialią menui skirtą 
nišą, kurioje vyrauja peizažinės tapybos arba kaligrafijos kūrinys. 

Estetinė arbatos ritualų visumos forma pirmiausia turi išreikšti dzenbudistine žmogaus 
ir jį supančio pasaulio vientisumo idėją, padėti joje dalyvaujantiems žmonėms išgyventi tyrus 
išaukštinto grožio bei harmonijos jausmus. Tokie pagrindiniai uždaviniai kelia jos dalyviams 
gilios tarpusavio pagarbos, meilės gamtai, natūraliems ir estetiškiems daiktams reikalavimą. 
Dėl to atsiranda būtinas ritualui meditatyvumas, apsivalymas nuo išorinio pasaulio chaoso, 
netvarkos, pasaulietinio purvo. 

Švara, interjero sterilumas, visų meno objektų ir natūralus ceremonijoje naudojamų prie- 
taisų paprastumas, dalyvių dvasios atvirumas turėjo padėti ceremonijos dalyviams pasinerti į 
tylą ir apsivalyti vidų. Ypatingas dėmesys žmonėms bendraujant intymiai dvasiškai, skiriamas 
meditacijai, tylumai, rimčiai, susiklausymui. 

Shuko nenuilsdamas skleidė „Arbatos kelio“ ritualą, ir jis pamažu įsiskverbė į šiogunato 
rūmus, įgavo dar ryškesnį estetizuotą pasaulietinį pavidalą. Shuko tampa pirmuoju valstybės 

išlaikomu asmeniu, kuriam suteikiamas oficialus arbatos ceremonijos meistro titulas. Gre- 
ta Ashikagos Yoshimasos rūmų jis įrengė 9 kvadratinių metrų patalpą arbatos ceremonijos 
ritualui ir kvietė šiogunato aukštuomenę, ne daugiau kaip penkis žmones, į pirmas pasau- 
lietines arbatos gėrimo ceremonijas Buddhai garbinti. Šio dekoratyvaus kambario sienos 
buvo aptrauktos šviesiai gelsvos spalvos popieriumi, interjero centre radosi niša su joje pa- 
kabintu tapybos kūriniu, apačioje - lentynėlė su ceremonijai skirtais indais. Shuko pirmasis 
įvedė griežtai ritualizuotų ceremonialo principų seką, kanonizuotų judesių sistemą ir pagal 
griežtas arbatos ruošimui skirtų indų bei instrumentų naudojimo taisykles svečiams pradėjo 
gaminti arbatą. 

Nors Shuko buvo puikus kinų meno žinovas ir aistringas kolekcininkas, tačiau kartu su 
įprastais aukštos kokybės kiniškais indais pradėjo naudoti paprastesnius, sukurtus vietinių 
meistrų. Toks estetinis suderinimas turėjo didžiulę simbolinę prasmę, kadangi, atiduodamas 
duoklę kinų įnašui į arbatos ceremonijos meno formavimąsi, Shuko siekė suteikti jam savitą 
japonizuotą pavidalą. Ši jo tendencija tolydžio stiprėjo ir vėliau. 

Nuo šiol pradeda aiškėti pagrindiniai japoniškieji religinio bei pasaulietinio arbatos 
gėrimo ceremonialo bruožai. Remdamasis dzen idealais ir jungdamas dzen vienuolynuose 
susiklosčiusias „Arbatos kelio“ tradicijas, besiformuojančioje arbatos ceremonijos estetikoje 
Shuko išskiria keturis svarbiausius principus: harmoniją, pagarbą, švarą, rimtį. 

Šiogunų rezidencijose ir vasarvietèse Shukô projektuoja arbatos ceremonijai skirtus 4,5 
tatamio (9 kvadratinių metrų) namelius, interjerus, arbatos sodus, ceremonijos indus bei 
prietaisus ir su arbatos ceremonija supažindina aukštuomenę. Arbatos namelio erdvę jis laikė 
artima šintoistinei pasaulėžiūrai sakraline zona, skirta atribotiems nuo profaniškojo pasaulio 
ritualiniams veiksmams atlikti. Interjero erdvės sakralumą pabrėžė apipavidalinimo mini- 
malizmas, įkūnijantis dzenbudistinę ir daoistinę Tuštumos, kaip aukščiausiosios būties, visa 
ko pradžios, begalinės būties potencijos idėjas. Vyraujanti tuštuma rodė dvasios pergalę prieš 
menkavertį materialumą. 

Sakralinė zona buvo niša tokonoma, savotiškas altorėlis. Vienas šoninis atraminis šios 
nišos stulpas sąmoningai buvo parenkamas iš nelygaus gražios faktūros medžio kamieno, kuris 
ne tik pajvairindavo lygias puošnias jį supančio interjero erdves, bet ir savo asimetriškomis 
linijomis tarsi priminė axis mundi, todėl suvokėjui turėjo kilti minčių apie natūralias gamtos 
formas, žmogaus gyvenimo bei Gamtos metamorfozių sąsają. 

Iš pradžių, Shuko laikais, šiogunų rūmų arbatos susirinkimų kambario tokonoma puošė 
brangūs Song akademijos meistrų polichrominiai peizažai, kurie buvo imperatoriaus ir tur- 
tingiausių aristokratų kolekcijų pasididžiavimas. Kadangi šie paveikslai buvo labai brangūs 
ir ne visuomet prieinami netgi samurajų diduomenei, Shuko ilgainiui juos pakeitė monoch- 
rominės čan, o vėliau ir japonų dzen meistrų peizažinės tapybos arba kaligrafijos kūriniais, 

kurie idealiai atitiko asketišką arbatos ceremonijos dvasią. Nišoje kabinamas paveikslas kei- 
čiamas pagal metų laikus. 

Shuko arbatos ceremonijos principuose vos matomos asketiškos wabi dvasios uzuomaz- 
gos: aukštinama santūrumas, natūralumas, susikaupimas, rimtis, neturto grožis, paprasčiau- 
sias interjeras, indai, atitinkantys svečio amžių. Su wabi susijusi nauja arbatos ceremonijos 
traktuotė galutinai išryškėja tik artimiausių jo sekėjų Takeno J66 ir Sen no Rikyū estetikoje. 

Shuko tradicijas tęsia jo mokinys, vienas įtakingiausių arbatos ceremonijos meistrų, 
vadinamosios Sakai mokyklos pradininkas Takeno Jōð. Šis turtingas Sakai pirklys, labai 
vertinantis meną ir turįs savo namuose didžiulę unikalių meno kūrinių kolekciją, daug pasi- 
darbuoja, kad arbatos ritualas įgautų pasaulietinį pobūdį. Takeno Joo estetikai stiprų poveikį 
turi „laisvajame mieste“ Sakai susiformavusios tradicijos. Šiame pajūrio prekybininkų mieste 
arbatos ritualas praranda religines funkcijas ir tampa artimų žmonių dalykinio susitikimo bei 
glaudaus draugiško dvasinio bendravimo priemone. Pagrindinis jo arbatos ceremonijos esteti- 
kos reikalavimas - besąlygiškai laikytis socialinės lygybės principo. Takeno J66 įveda tradiciją 
arbatos ceremonijai skirtą namelį statyti su siauru maždaug 60 kvadratinių centimetrų įėji- 
mu, kad samurajų ideologijos vyravimo epochoje į namelį įeinantys žmonės, nepriklausomai 
nuo jy rango, būtų priversti pagarbiai pasilenkti, nusiimti ginklus (kalavijas - priklausomy- 
bės samurajų luomui ženklas) ir užmiršti prieštaravimus. Vadinasi, už namelio sienų turi 
likti titulai, kilmė, turtinės nelygybės skirtumai. Namelio erdvė - ypatinga, artima sakrali- 
nei, zona, kurioje turi vyrauti wabi dvasia. Į ją ceremonijos dalyviai negalėjo atsinešti jokių 
žemiškų rūpesčių ir neturėjo teisės paversti paprasta pasilinksminimo vieta - tam tarnavo 
užmiesčio paviljonai. 

Ankstyvasias arbatos ceremonijos namelio formas Takeno Joo paverčia estetiškai vien- 
tisu wabi dvasios kupinu organizmu. Jam labai svarbu eksterjero ir interjero santūrumas, 
statybos medžiagų natūralumas, paprastumas, netgi išorinis grubumas. Wabi dvasia, slypinti 
namelio detalėse ir interjere, anot šio meistro, turi rasti tiesioginį atgarsį žmonių bendravimo 
principuose. Wabi kategorijai, be estetinio, Joó suteikia ir moralinį pobūdį. „Šiuolaikinė wabi 
prasmė, - pareiškia jis, - būti atviram, santūriam, paprastam“ (Ueda, 1967, p. 94). 

Vadinasi, wabi apima ne tik santūrumo, natūralumo, paprastumo, bespalviškumo, 
grubios kasdienybės grožį, tačiau ir etines garbingumo, nuoširdumo, santūrumo, atvirumo, 
paprastumo kategorijas. Takeno Joo sureikšmino namelį supančios sodo erdvės planavimą, 
vientisą jo stilistiką. Dzen vienuolynuose atlikęs religinę būties esmės ir žmogaus prigimties 
pažinimo funkciją, stiprinamas pasaulietinių Takeno Joo nuostatų, arbatos ceremonijos 
ritualas suleidžia šaknis pasaulietinėje kultūroje, kurioje įgauna estetinę išaukštinto artimų 
žmonių dvasinio bendravimo prasmę. 

Sen no Rikyü arbatos ceremonijos estetika 


Klasikines formas arbatos ceremonijos estetika jgauna Zymaus Sakai mokyklos meistro Arba- 
tos knygos autoriaus Sen no Rikyü (1521-1591) teorijoje ir meno praktikoje. Sis jtakingiausias 
„Arbatos kelio“ meistras, S. Hisamatsu žodžiais tariant, „įgyvendindamas savo įstabius ir neti- 
kėtus sumanymus rėmėsi kultūriniu dzen estetikos kompleksu, sudarytu iš septynių dzen meno 
savybių“ (Hisamatsu, 1971, p. 35). 

Daug žinių apie šio didžio meistro biografiją, estetinius požiūrius ir kūrybos principus 
pateikia jo talentingas mokinys Nambo Sokei, kurio septynių tomų veikalas „Nambė užra- 
šai“ - autentiškas Sen no Rikyū mokymo perteikimo šaltinis. Tikrasis šio neprilygstamo arbatos 
ceremonijos autoriteto vardas buvo Yoshiro (Sen no Rikyū vardas jam buvo suteiktas vėliau 
specialiu imperatoriaus ediktu). Nors šis ypatingu estetiniu imlumu išsiskiriantis jaunuolis 
augo merkantilioje pirklių aplinkoje, tačiau jautė ypatingą potraukį menams. Nuo jaunystės 
Yoshiro atkakliai studijavo tradicinius arbatos ceremonijos stilius, vėliau panūdo susipažinti 
su dzen mokymu ir pradėjo ieškoti, kaip ritualą estetizuoti naujai. Sulaukęs vos 35-erių, jis jau 
tapo pripažintu arbatos ceremonijos specialistu ir buvo kviečiamas į turtingų pirklių bei didžiū- 
nų rūmus. Yoshiro buvo puikus įvairių menų žinovas ir prisiekęs kolekcininkas, pirko labai 
brangius arbatos ceremonijos rykus, savo kolekcijoje turėjo apie pusšimtį unikalios meninės 
vertės objektų. Pavyzdžiui, 1562 m. jis nuperka anksčiau Muratai Shuko priklausiusį kaligrafijos 
šedevrą už tiek, kad buvo galima nupirkti 150 tonų ryžių. 

Įgijusį didžiulę šlovę meistrą netrukus pakviečia į šioguno Odos Nobunagos rūmus kaip 
vieną arbatos meistrų, padedančių rengti arbatos susirinkimus. Jo talentas greit įvertinamas - 
meistras tampa šioguno patikėtiniu ir jo vadovu perprantant arbatos ceremonijos subtilybes. 

Po Odos Nobunagos mirties 1582 m. Yoshiro tęsė tarnybą jį pakeitusio šioguno Toyotomi 
Hideyoshi rūmuose, arbatos ritualui vadovavo tradiciniu ir savuoju stiliumi. 1585 m. jam už 
išskirtinius nuopelnus specialiu imperatoriaus ediktu suteikiamas naujas - Sen no Rikyū - var- 
das. Jis oficialiai pripažįstamas pirmuoju šalies arbatos ceremonijos meistru ir tampa įtakingu 
asmeniu. Sen no Rikyū - ir puikus diplomatas, politikas, padedantis šiogunui sureguliuoti daug 
konfliktų su įnoringais bei nepaklusniais galingiausiais provincijų feodalais. 

Toyotomi Hideyoshi Osakoje pastatė galingą tvirtovę ir rūmus, kuriuose įkūrė arbatos 
ceremonijos kambarį (po šioguno mirties ši tvirtovė buvo sulyginta su žeme). Pradžioje jis labai 
vertino Sen no Rikyū talentą ir įsiklausydavo į jo patarimus. Tačiau rūmų intrigos ilgainiui jų 
draugiškus santykius sugadino. Šiogunas laikė save didžiu arbatos ceremonijos žinovu. Būdamas 
valdinga asmenybė sunkiai pakentė nepriklausomą Sen no Rikyū charakterį, kuris, dvariškių 
nuomone, buvo nepakankamai pagarbus siuzerenui. Iš tiesų, rengdamas arbatos susirinkimus, 
Sen no Rikyū ne visada paisė valdovo norų ir skonių. Vis aršesni šių asmenybių nesutarimai 

neišvengiamai lėmė tragišką atomazga. Sen no Rikyū buvo nuteistas ištremti ir mirti. Jam bu- 
vo sudaryta galimybė kompromisiniam atsiprašymui, tačiau jis, atsisakęs tarpininko paslaugų, 
pasirinko savižudybę. 

Plėtodamas Ikkyū, Shuko, Takeno Joo idėjas, Sen no Rikyū pirmasis sujungia įvairius 
„Arbatos kelio“ ritualų komponentus ir sukuria vientisą kanono apibrėžtą sistemą. Jo arbatos 
ceremonijos koncepcijai, be dzen estetikos, stiprią įtaką darė daoizmo filosofija. Sen no Rikyū 
perėmė daoistų psichinės pusiausvyros, aistrų raminimo, kosminio universalizmo, dvasios to- 
bulinimo teorijas, mokymą, kad išmintinga asmenybė privalo valdyti savo aistras ir pasinerti į 
neveiklos (wu wei) būseną. Jam itin reikšminga vidinė pagrindinių ritualo komponentų sąveika 
ir funkcionalumas. Meistras sustiprino wabi estetikos svarbą ir arbatos ceremonijos kompo- 
nentams suteikė santūraus dzen bruožų, nors joje ir liko užslėptų daoistinės pasaulėžiūros 
bei konfucianistinės etikos elementų. Konfucianistinė etika pastebima griežtai numatytuose 
šeimininko ir svečio santykiuose. 

Sen no Rikyū, kaip minėjome, galutinai suvienijo svarbiausias sudėtines arbatos ritualo 
dalis. Viskas - pradedant sodu, nameliu, jį supančios „rasotos žemės“ pasauliu, t. y. namelį 
supančios sodo erdvės, namo eksterjeru, interjeru, meno kūriniais, esančiais tokonoma, in- 
ventoriumi, įrankiais, turinčiais aiškiai apibrėžtą funkcinę prasmę, ir baigiant iki smulkmenų 
apmastyta ritualo seka - tarnauja vienam tikslui: intuityviai išgyventi ir garbinti grožį. 

Grožio akivaizdoje vykstanti vientisa ceremonija turėjo panaikinti turto, socialinių rangų 
skirtumus ir padėti šiame vyksme dalyvaujantiems žmonėms labai kuklioje aplinkoje pajusti 
intymaus dvasinio bendravimo svarbą. „Žemiškame gyvenime, - sako Sen no Rikyū, - prabanga 
ir skanus maistas yra komforto pasireiškimas. Tačiau Žmogui reikia labai nedaug, tik turėti pa- 
stogę, saugančią nuo lietaus, ir maisto alkiui numalšinti. Būtent tai, kaip ir Buddhos mokyme, 
sudaro arbatos ceremonijos esmę“ (Ueda, 1967, p. 91). 

Formuodamas vientisos arbatos ceremonijos estetikos principus Sen no Rikyū daug dė- 
mesio kreipia ne tik į intymų dvasinį žmonių bendravimą, bet ir į visus kitus pagalbinius, pa- 
dedančius sukurti ypatingą meditacinę psichologinę nuotaiką, dalykus. Arbatos sodo santykį 
su ceremonijos nameliu jis traktuoja kaip savotišką tiltą tarp kasdieniškos būties stichijos ir 
dvasingo intymaus žmonių dvasinio bendravimo pasaulio. 

Sen no Rikyū suprojektuotas arbatos ritualo namelis yra pabrėžtinai paprastas - apie 2,6 
kvadratinio metro, su nedideliu langu, praleidžiančiu blankią šviesą. Jis statomas iš paprasčiau- 
sių natūralių medžiagų, daugiausia iš medžio, išryškinant faktūrą, atspalvių grožį ir savitumą. 
Namelio išorė ir vidus sąmoningai niekaip negražinta. Viskas natūralu, neturtinga, švaru. „Va- 
dinamojo Sen no Rikyū stiliaus arbatos kambarys, šio arbatos meistro suprojektuotas kuriant 
arbatos meną, yra nieko daugiau - tik mažas namelis, tegalintis sutalpinti penkis ar dar mažiau 
žmonių. Interjeras stulbina paprastumu ir griežtumu - dažnai atrodo netgi apleistas ir negy- 

venamas. Joks ryškus tonas, joks įkyrus 
objektas čia neleistinas. Iš tikrųjų: arba- 
tos kambarys yra beveik visai tuščias, 
išskyrus keletą arbatos indų, kurių 
kiekvienas - tauriai paprastas. Arbatos 
kambary viešpatauja ramybė, niekas 
nedrumsčia tylos, kad būtų išsaugotas 
geležiniame katiliuke verdančio van- 
dens garsas, kuris japono ausiai panašus 
į pušų ošimą ant tolimo kalno“ (Izutsu, 
1977. Cit. pagal L. Skeivienės vertimą: 
Krantai, 1991, Nr. 28-29, p. 82). 
Ceremonijos pradžia yra svečių 
įžengimas pro sodo vartus, kurie yra 
simbolinė profaniškąjį ir sakralinį pa- 
saulį skiriančioji riba. Už sodo vartų at- 
siveriantis švarus, nuodugniai apmąs- 
tytas estetizuotas pasaulis, kiekviena jo 


sudedamoji dalis turėjo padėti svečiams 

Arbatos sodo takelis pakeisti savo psichologinę nuostatą. 

Švariais ką tik išskalbtais ir kukliais ne- 

ryškių spalvų drabužiais apsirengę svečiai, peržengę šią ribą, tarsi nusimeta pasaulietinio purvo 

naštą, savo kasdienius rūpesčius ir patenka į kitą - kupiną rimties ir susikaupimo - sakralinės 

erdvės įtakos lauką, kuris juos gaubs per visą ceremoniją. Čia veikia kiti - chado, t. y. „Arbatos 

kelio“, - dėsniai. Kiekvienas sodo elementas turi du skirtingus prasminius sluoksnius - akivaiz- 

di, susijusį su utilitaria jo funkcija (iš žolės išlindę sodo takelio („rasotos žemės“) akmenys, kad 

nesušlaptų kojos nuo ryto ar vakaro rasos, žibintas keliui apšviesti, ritualinis indas rankoms 
nusiplauti), ir simbolinį - išreiškiantį konkretų dzen mokymo aspektą. 

Tyliai eidami siauru sodo keliuku, „vedančiu iš laikino ukiyo pasaulio“ (Sen no Rikyū), jie 
susikaupia ir atsiduria kitame juos supančių konvencionalių estetinių objektų, simbolių pasau- 
lyje. Prieš įžengdami į namelį pagal ritualo reikalavimus turi prie specialaus indo su vandeniu 
simboliškai nusiplauti rankas tyru vandeniu - apvalyti sielą, numaldyti mintis apie pasaulietinį 
purvą ir atverti savo dvasią vidinei sąsajai. „Pirmiausia, - teigia Sen no Rikyū, - ceremonijos 
šeimininkas, sutikdamas svečius, privalo jiems parodyti vandenį. O svečiai - nusiplauti rankas. 
Šiame veiksme slypi ceremonijos esmė. Abu, tiek šeimininkas, tiek jo svečias, susitikę sodo ta- 
kelyje, turi būti atidūs vienas kitam ir apsišvarinti nuo žemiško purvo. Tam tikslui šalia takelio 

yra vandens pripildytas dubuo“ (Ueda, 
1967, p. 87-88). 

Vadinasi, arbatos ceremonijos 
erdvė, kurioje vyksta ritualas, suside- | 
da iš dviejų visiškai skirtingų zonų: 1) - M kak | 
atviros sodo erdvės, simbolizuojančios : i 
gamtos pasaulio ir grožio bekraštybę, ir 
2) arbatos kambario — uždaros erdvės; 
joje vyksta intymus žmonių bendravi- 
mo ritualas, atribotas nuo profaniškojo 
išorinio pasaulio įvykių. Tai konceptu- 
ali dviejų pasaulių priešprieša. Svečių, 
iš kasdienio pasaulio persikėlusių į 
sodo erdvę, asmenybéje prasideda 
dvasinė transformacija, ima formuotis 
naujos psichologinės nuostatos, o, per- 
ėję per arbatos namelį supančio sodo 
„rasotos žemės“ erdvę, namelio slenkstį 


peržengia, už jo ribų tarsi palikdami 
juos skiriančius prieštaravimus. Arbatos sodo žibintas 

Statant arbatos namelį samonin- 
gai atsisakyta užmiesčių poilsio paviljonuose ir vasaros rezidencijose anksčiau vyravusių gamtą 
ir namą siejančių galerijų bei verandų, būdingų tradiciniam japonų gyvenamųjų namų stiliui, 
ir tai tarsi pabrėžė esminį šių erdvių skirtingumą. Perėjimas per siaurą namelio įėjimo angą 
pirmiausia simbolizavo perėjimą į kitą - švaresnės dvasinės būsenos ir socialinių konvencijų - 
erdvę. Todėl, prieš įžengdami į namelį, svečiai privalėjo palikti avalynę ant tam skirto prieš įėji- 
mą esančio akmens, kad profaniškojo pasaulio dulkės liktų už šios sakrališkiausios erdvės ribų. 

Visa arbatos ceremonijos estetika, pagrindiniai jos ritualo elementai yra kupini nuosaikiu 
paprastumu, natūralumu, neturtingumo grožiu alsuojančios wabi dvasios, kuri turi padėti ri- 
tuale dalyvaujantiems žmonėms išgryninti savo jausmus. Sen no Rikyū ir kitų arbatos meistrų 
skelbiamame wabi kulte savitai įprasminama viena pagrindinių dzen ir arbatos ceremonijos 
idėjų, teigiančių, kad būtina pasitenkinti mažuma, atsiriboti nuo visko, kas perdėm ryšku, rėks- 
minga, vulgaru. Šis wabi kultas pagrindžia arbatos kambario bespalviškumą ir ritualo metu 
vyraujančią nuotaiką. Arbatos gėrimo namelyje viešpatauja prieblanda, kadangi tiesioginį kam- 
bario erdvės apšvietimą prislopina popierinės širmos. Jos sukuria rimtį ir jaukumą, padedančius 
atsiriboti nuo kasdienio gyvenimo šurmulio ir susilieti su estetizuotu arbatos gėrimo ritualu. 

„Spalvų požiūriu esminis arbatos kambario paprastumas geriausiai gali būti aprašytas 
kaip bespalviskumo būsena. Arbatos kambarys nėra visiškai arba tikrąja to žodžio prasme 
bespalvis, nes viskas šiame pasaulyje turi spalvą. Siekdami tikslumo, šiame kontekste geriau 
vartokime visuotinai paplitusią japonišką frazę „užmušti spalvą“, o tai reiškia - visas spalvas 
kiek įmanoma prislopinti ir sušvelninti. Todėl natūralu, kad kraštutinis spalvų prislopinimas, 
arba „užmušimas“, galų gale atveda prie monochromiškumo ribos ir nukrypimo į juoda ir 
balta [...] Šia prasme spalvos nebuvimas yra negatyvus jos buvimas. Ir kaip tik todėl išorinis 
spalvos nebuvimas įgauna pozityvią estetinę vertę kaip vidinis spalvos buvimas. Taigi kaž- 
kuo fundamentaliai paradoksalus yra estetinis bespalviškumo arba juoda-balta suvokimas, 
ir tai būdinga ne tik arbatos menui, bet visam Rytų Azijos menui “ (Izutsu, 1977. Cit. pagal: 
Krantai, 1991, Nr. 28-29, p. 82). Ši prislopinta monochromiškumo dvasia išsaugoma viso 
ceremonijos vyksmo metu. Vyraujantis jame wabi grožis yra esminė puošnaus, spalvingo, 
rafinuoto grožio priešprieša. 

Jei namelio vidaus sienos yra ištinkuotos, kad žmonės nesusiteptų drabužių, tam tikrose 
vietose klijuojamos dekoratyvios popieriaus juostos. Namelio interjeras pabrėžtinai santūrus, 
jame viešpatauja dzenbudistinė Didžiosios Tuštumos idėja. Čia nėra jokių baldų, išskyrus ne- 
įmantrią lentynėlę tana, kuri kartu su tokonoma yra svarbiausias interjero elementas, nes joje 
išdėstomi pagrindiniai ceremonijos indai. Šalia arbatos ritualo kambario yra patalpėlė, kurioje 
laikomi kiti būtiniausi ritualo indai, instrumentai, maisto produktai, vanduo. 

Pagal tradicinį arbatos ceremonijos stilių buvo naudojami įvairūs metaliniai, keraminiai 
ir mediniai indai. Sen no Rikyū, modernizuodamas ritualą, siekė išstumti metalinius indus ir 
pakeisti juos „šiltesniais“ mediniais. Itin svarbu puodukai. Tradicinis stilius reikalavo aukš- 
tos kokybės kiniškų. Tačiau Sen no Rikyū laikais juos jau keitė korėjiečių ir japonų gamybos. 
Meistras siekė įteisinti gan grubios faktūros wabi dvasią atitinkančius neglazūruotus japoniš- 
kus indus. 

Pasakojama, kad kartą Sen no Rikyū ir Takeno Joo, kartu eidami, pamatė parduodamą 
vazą. Takeno Joo ji labai patiko, tačiau kadangi jis buvo ne vienas, nieko nesakęs, kitą rytą 
nusiuntė tarną jos nupirkti. Tačiau vaza jau buvo parduota. Kai atėjo kvietimas arbatos cere- 
monijai pas Sen no Rikyū, kuris sakė, kad norėtų parodyti ką tik įgytą vazą, Takeno Joo jau 
nujautė, kas jį aplenkė. 

Ir iš tiesų atvykęs jis išvydo šią vazą su dailiai pamerktomis dviem kamėjų šakelėmis. 
Svečią nustebino, jog viena vazos ąselė buvo nuskelta. Takeno Joo kreipėsi į Sen no Rikyū: 
„Keista, kad tu nudaužei vazos ąselę. Jau nuo vakar, kai išvydau šią vazą ir buvau ja sužavė- 
tas, pagalvojau naudosiąs ją savo arbatos ceremonijai, bet tik po to, kai nudaušiu ąselę. Taigi 
dar prieš ateidamas pas tave buvau pasiruošęs tai padaryti. Manydamas, kad neturėtų būti 
labai įdomu nuskelti ąselę po diskusijos apie ją ceremonijos pabaigoje, aš buvau numatęs 

nudaužti ja per pertrauką ar kokiu kitu tinkamu metu“. Tai pasakęs Takeno Joo ištraukė iš 
kišenės plaktuką. 

Šis arbatos ceremonijos istorijos epizodas liudija pirmiausia apie didiesiems jos meistrams 
būdingą estetinį imlumą, rafinuotą skonį ir pirmenybės teikimą neįprastam asimetrijos grožiui. 

Labai svarbūs arbatos namelio interjerui kvadratiniai arba stačiakampiai asimetriškai 
išdėstyti langai ir dėl to atsirandantys erdvės bei apšvietimo ypatumai. Per juos atkuriamas 
regimasis ryšys su sodu - „rasotos žemės“ erdve. Langai yra sienose ir lubose. Šone prie židi- 
nio dažniausiai yra nedidelis vadinamasis „apšviečiamasis langas“, pro kurį sklindanti šviesa 
apšviečia tokonoma ir padeda suvokti joje esančius objektus ar meno kūrinius. 

Tokonoma, anot Sen no Rikyū, arbatos ceremonijos namelyje yra svarbiausia. Joje daZ- 
niausiai kabinamas kaligrafijos arba peizažinės tapybos ritinėlis, vaza su ikebana kompozicija 
ir koks nors šeimininkui brangus bei ceremonijos nuotaiką atitinkantis arbatos ritualo objektas 
ar pagaliau net paties šeimininko parašytas kaligrafiškas tekstas, kuris tampa tarsi savotiška 
interliudija ar vyraujančiu būsimo pokalbio temos leitmotyvu. 

Ypatingą mikroklimatą padeda sukurti ir tokonomai būtina subtili ikebana - specialiai 
šiai progai sukurta gėlių kompozicija, šeimininko atidžiai parenkama atsižvelgiant į metų lai- 
ką, augalų sąsajas, šeimininko ir svečių nuotaikas, dvasinius ryšius. Priklausomai nuo sezono 
japonai pirmenybę dažniausiai teikia skirtingoms gėlėms ir žydinčių medžių šakelėms. Per 
didžiausią Rytų Azijos šventę - Naujuosius metus - jie labai vertina baltus ir rusvus slyvos 
žiedus, gležnus žalius bambuko lapus; trečiąjį Mėnulio mėnesį, kai švenčiama mergaičių šven- 
tė, - persiko žiedus; ketvirtąjį mėnesį, kai švenčiama Buddhos gimimo diena, - šlovinama azalija 
ir pan. Ikebana, kaip ir kaligrafijos mene, japonai išskiria tris pagrindinius stilius: formalųjį, 
neformalųjį ir gyvąjį, arba žolės. 

Sen no Rikyū pakeitė tradicinį požiūrį į gėlių spalvą tokonoma ir galutinai įtvirtino naują 
chabana (arbatos gėlių) - santūrių spalvų gamą - kaip wabi estetikoje. Jam labiau tiko neryškių, 
neegzotiškų rūšių gėlės. Kompoziciją dažniausiai sudarė viena ar dvi gėlės su šakele ar žole. 
Vaza, į kurią įmerkiama gėlė ar jų kompozicija, turėjo ne tik jas „laikyti“, bet ir pasižymėti 
savitu grožiu. Meistras itin vertino paprastą, netgi asketišką, vazos formą ir juodą arba tamsiai 
raudoną jos spalvą, nes manė, kad jos išryškins gėlės skaistumą ir grožį. 

Sen no Rikyū arbatos ceremonijos estetika teigė, jog labai svarbu, kad tokonoma pasta- 
tyta kompozicija ikebana būtų keraminiame inde, ypač vazoje. H. Readas taikliai pastebėjo, 
kad kiekvienos tautos meninės kultūros ir estetinio skonio subtilumas geriausiai atsiskleidžia 
paprasčiausiame bei sudėtingiausiame mene keramikoje, kurioje „tiesiogiai susiduriame su 
autentiška meninių formų kalba“ (Read, 1931, p. 42). 

Šie žodžiai itin tinka japonų keramikai, kuri laikoma intymiausiu iš menų ir didžiai 
vertinama Tekančios Saulės šalyje. Apie aukštą keramikos padėtį menų hierarchijoje liudija 

ir išskirtinė keramikos vieta tokonoma, Zavéjimosi ja ir kitais keraminiais indais bei instru- 
mentais ritualas. Arbatos ceremonijai naudojami dvideëimt keturi jrankiai, i$ kuriy beveik 
pusé keraminiai. 

Skirtingai neFi kinai, kurie keramikoje išryškina indo masės švarumą, formos tobulumą, 
taisyklingumą, japonai labiausiai vertina jos skulptūriškumą, asimetriškumą, formų ir faktūrų 
natūralumą. Arbatos ceremonijos keraminiai indai pagal Sen no Rikyū estetikos reikalavimus 
turėjo atitikti septynias pagrindines dzen meno savybes. Sen no Rikyū ir kiti garsūs meistrai 
vertino senus, netgi įskilusius ar kitaip laiko paženklintus keraminius indus, taip pat papras- 
tų netaisyklingų formų keramiką su išdegimo metu likusiais šiaudais arba netikėtais glazūros 
nutekėjimais, tokius taikomosios dekoratyvinės dailės dirbinius, kurie atskleidžia natūralių 
medžiagų, faktūrų, senėjimo, bėgančio laiko pėdsakų grožį, asimetriją. „Jei arbatos indo asi- 
metrija nėra laisva ir natūrali, arbatos ceremonijai jis netiks. Tik tuomet, kai netaisyklingu- 
mas, asimetriškumas natūralus, arbatos indas bus įdomesnis už simetrišką; nėra nieko labiau 
atstumiančio už nenatūralią asimetriją“ (Hisamatsu, 1971, p. 32). 

Arbatos ceremonija yra ritualizuotas vyksmas, kurio pagrindinis tikslas - sukurti glau- 
daus ir malonaus dvasinio bendravimo aplinką. Sen no Rikyū šį vyksmą įvardija kaip vieną 
iš pažinimo kelių, nuo kitų besiskiriantį tuo, kad jame „pirmenybė teikiama ne analizei, o 
metaforai, simboliui, vaizdiniui". Visi vaidmenys šiame teatralizuotame rituale yra paskirstyti 
tarp ceremonijos organizatoriaus „šeimininko“ ir jos dalyvių „svečių“. Arbatos ceremonijai 
reikalingas vadovas, išmanantis jos subtilybes ir sugebantis žaibiškai improvizuoti. Tikrasis 
arbatos ceremonijos vedimo menas prasideda tuomet, kai apie techniką ir sudėtinius ritualo 
elementus jau nebegalvojama. 

Sen no Rikyū teigia, kad iki arbatos ceremonijos organizatoriaus lygmens žmogus privalo 
subręsti ir „tol, kol jis netapo gražus, neturi moralinės teisės liestis prie grožio“. Todėl šeimi- 
ninkas „turi būti daugiau nei menininkas, jis pats turi tapti menu“. Kuo ritualo tvarkytojas 
kilnesnis, subtiliau išmano žmonių santykius, meną, yra arčiau idealo, tuo didesnė nauda jo 
dalyviams, nes toks žmogus geriau pajėgs sukurti būtiną intymaus bendravimo nuotaiką. 

Šeimininkas organizuoja ritualą, brėžia pagrindines jo gaires, o svečiai tarsi dramos ar 
muzikinio kūrinio atlikėjai improvizuoja ir palaiko dialogą su juo. Šeimininkas pasitinka sve- 
čius, sveikina juos, įneša arbatos ceremonijos indus, patarnauja jiems, ruošia arbatą, vaišina, 
neleidžia nutrūkti pokalbiui, palydi juos ritualui pasibaigus. Tačiau ritualo esmė - ne vieno 
vaidmens viešpatavimas, o šeimininko ir svečio vaidmenų susiliejimas į vientisą visumą bei 
pasiekimas tokios būsenos, kai šis dualizmas išnyksta, ir atsiranda ypatingas intymus ben- 
dravimas. 

Arbatos ceremonijos ritualo pradžia laikytina pagrindinio, vadinamojo garbės svečio, ir 
kitų svečių pakvietimas. Dažniausiai jų būna ne daugiau kaip penki. Garbės svečias turi būti 

šviesuolis, didžiai gerbiamas ir gerai išmanantis ritualą žmogus, su kuriuo iš anksto sudaro- 
mas kviestinių sąrašas. Sudarius sąrašą, svečiai kviečiami laiškais likus maždaug savaitei iki 
ceremonijos pradžios; nurodoma vieta, laikas ir pobūdis. 

Ceremonija prasideda dažniausiai pietų metu ir trunka apie keturias valandas. Tačiau 
kartais rengiamos vadinamosios nakties arbatos - šviečiant mėnuliui tarp pusės dvyliktos nak- 
ties ir ketvirtos ryto, taip pat saulės patekėjimo — tarp ketvirtos ir šeštos ryto. Kviestieji, gave 
pranešimą, pagal etiketo reikalavimus turi greit pranešti apie savo apsisprendimą. 

Kviestiniai ateina atskirai arba grupelėmis maždaug prieš 15-20 min. iki paskirto lai- 
ko. Sodo varteliai jiems paliekami truputėlį praverti. Per juos iš išorinio pasaulio šurmulio 
patenkama į kitą - sakralizuotą ir kupiną intymumo, rimties - erdvę. Tai ypatingas dvasinis 
pasaulis, kurio grožio ir harmonijos atradimas kaskart patiriamas iš naujo. Paskutinis svečias 
duris užverdavo - taip duodavo ženklą, kad į vidų įėjo visi. Anapus vartelių laukia žmogus, 
kuris rituale atlieka šeimininko funkcijas. Svečius prie vartelių kartais pasitinka šeimininko 
tarnas arba giminaitis. Įėję į sodo erdvę svečiai neskubėdami eina vingiuotu (nuo XVI a. žolėje 
kyšančių plokščių netolygiai sudėtų akmenų) takeliu (roji), susėda ant suoliuko prie namelio 
ir žavisi sodo vaizdu, miško ošimo, paukščių čiulbėjimu ar cikadų čirpimu. Šis judėjimas na- 
melio link arbatos ceremonijoje įvardijamas susikaupimo, apmąstymų ir žmogaus susiliejimo 
su gamta keliu. 

Toliau - labai svarbus šalia takelio esantis sodo elementas - skėtį primenantis akmeninis 
žibintas keturšlaičiu stogeliu, kuris reikalingas naktį rengiamoms ceremonijoms. Jis ne tik švie- 
čia naktį einantiems žmonėms, tačiau atlieka ir kitą reikšmingą ritualinę funkciją: stabtelėjus 
šis ugnies šaltinis tarsi apvalo kiekvieną nuo įvairių negandų. 

Netrukus iš namo išeina šeimininkas ir sveikinasi su svečiais, kurių socialinė padėtis 
arbatos ritualo metu šeimininkui neturi jokios reikšmės. Kiekvienas svečias priimamas labai 
pagarbiai ir su išskirtiniu dėmesiu. 

Priešais namą šalia tako stovi iš stačio akmens iškirstas, medinis arba metalinis ritua- 
linio apsiplovimo dubuo, į kurį iš virš jo pritaisyto bambukinio latakėlio lėtai laša vanduo. 
Svečiai prie jo sustoja, neskubėdami apsiplauna ir juda namelio link. „Pirmiausia, - sakė Sen 
no Rikyū, - ceremonijos šeimininkas privalo svečiams parodyti vandens indą. O svečiai turi 
nusiplauti rankas. Šiame veiksme slypi ceremonijos esmė. Abu, ir šeimininkas, ir jo svečias, 
susitikę sodo takelyje, turi būti atidūs vienas kitam ir apsivalyti nuo žemiško purvo. Tam tikslui 
padėtas dubuo su vandeniu“ (Ueda, 1967, p. 87-88). Pirmasis lėtai eina garbės svečias, jis aki- 
mirką sustoja, medituoja, nusiauna avalynę ir padeda ant aukšto plokščio akmens prie durų. 

Paskui, pradedant pagrindiniu garbės svečiu, kviestiniai per siaurą angą pasilenkdami 
įžengia į vidų. Į namelį įžengęs svečias pirmiausia apžvelgia tokonoma ir tyliai kontempliuoja 
joje esančius objektus, kaligrafijos ar tapybos ritinėlį (kaligrafijos ritinėliai galutinai įsitvirtino 

XVIII a. viduryje), gėles, žavisi keramikos kūriniais, indais bei instrumentais. Tokonoma esantys 
objektai tarsi pateikia svečiui pagrindinės arbatos ceremonijos nuotaikos leitmotyvą, kuria jos 
mikroklimatą. Lytėjimas ceremonijos indų ir žavėjimasis jų savybėmis - būtina ritualo dalis. 
Ritualas tiksliai apibrėžia indų įnešimo, žavėjimosi jais, jų simbolinio valymo tvarką, arbatos 
paruošimo, užvirimo procedūrą. 

„Arbatos ceremonijos cha no yū tikslas, - aiškina Nakano Kayuma, - apvalyti penkis ju- 
timo organus nuo užterštumo. Suvokiant tapybos kūrinį ir gėlę keraminiame inde, esančius 
tokonoma nišoje, apvalomas regėjimas; įkvepiant smilkalų, apvaloma uoslė, girdint vandens 
kunkuliavimą metaliniame katiliuke bei vandens lašėjimą iš bambukinio vamzdžio, apvaloma 
klausa, mėgaujantis arbata, apvalomas skonis, lytėdami arbatos ceremonijos indus, apvalome 
lytėjimo organus. Kuomet visi jutimo organai apvalomi, tuomet ir pati dvasia apsivalo nuo 
purvo. Arbatos ceremonija, be viso to, yra ir dvasinė drausmė“ (Engel, 1964, p. 284). 

Šis visų jutimo organų apvalymas tampa savotiška įžanga į vaišinimosi ir bendravimo 
procesą. Apsivalymas nuo pasaulietinio purvo vyksta ir per vieną kulminacinių ceremonijos 
momentų, kuomet prasideda ritualizuotas simbolinis arbatos rykų valymas tam skirta Silkine 
servetėle fukusa. 

Pagal Sen no Rikyū principus pagrindinis vadinamasis garbės svečias, nepriklausomai 
nuo jo kilmės, socialinio rango, turto, visuomet užima garbingiausią vietą priešais tokonoma 
ir visi svečiai, kad ir kokią aukštą vietą jie užimtų socialinėje hierarchijoje, turi tai vertinti kaip 
visiškai natūralų bei būtiną ritualo elementą. Sen no Rikyū mokinys garsus arbatos meistras iš 
Sakai Yamanoue Soji aiškina: „Jei tavo svečias yra aristokratas, vaišink jį paprasčiausiai. Jei jis 
iš žemesnių socialinių luomų, vaišink pabrėžtinai skrupulingai ir rūpestingai“. 

Sen no Rikyū ne tik nurodo svečių priėmimo, aprangos, vaišinimo procedūras, etiketo 
ir tolesnių ceremonijos komponentų eiliškumą, tačiau ir tam tikras nepageidautinų pokalbių 
temas (priklausomybė religijai, kaimynų turtai, giminės, karai šalyje, žmonių dorybių ir ydų 
apkalbėjimas arba gyrimasis savais nuopelnais). Bendravimo metu geriau vengti visko, dėl ko 
nesutaptų nuomonės, kiltų konfliktų, atsirastų dvasios diskomfortas. Pokalbis Sen no Rikyū 
koncepcijoje nėra būtina ritualo dalis, nes svarbiausias dalykas, kaip moko dzen estetika, yra 
gelminis bendravimas, kuriame tyla, pauzė, „tylus pokalbis“, sugebėjimas išgirsti negirdima ir 
regėti neregima įgauna daug svarbesnę reikšmę nei žodžiai. 

Nors arbatos ceremonijos vyksmas, netgi pats subtiliausias žmonių dvasinio bendravimo 
lygmuo, yra apipintas daugybės kanonizuotų taisyklių, patarimų, tačiau iš esmės jis, kaip ir dzen 
mokymas, vengia bet kokių išorinių apribojimų. Šiuo požiūriu ceremonijos, ritualo terminai 
išreiškia tik išorinę šio subtilaus vyksmo formą, o ne vidinę jo dvasią, kuri visuomet yra laisva 
nuo išorinių taisyklių, apribojimų. Todėl Sen no Rikyū ir kiti didieji arbatos meistrai priklauso- 
mai nuo konkrečių aplinkybių elgiasi skirtingai. Ceremonijos eigai svarbiausia ne paklusnumas 

negyvai schemai, o nuolatiné improvizacija, jsiklausymas j jautriausius kito Zmogaus dvasios 
virpesius. Arbatos ceremonijos ritualų paslaptį Sen no Rikyū apibūdina šitaip: „Priimk svečius 
taip, kad jie jaustų šilumą žiemą ir vėsą vasarą. Įdėk anglių, kad ji [arbata] būtų skani. Kitos 
paslapties nėra“ (Ueda, 1967, p. 96). 

Arbatos ceremonijos vyksme labiausiai vertinamas vidinis žmonių artumas, prislopinti 
jausmai, wabi grožis, slypintis po grubios, neryškios išorės, santūrių spalvų šydu. Wabi dvasios 
grožis yra neturto, paprastumo, natūralumo grožis. Jis siejasi su nuoširdumu, dvasine šiluma, 
atviraširdiškumu. Iškreiptą požiūrį į wabi dvasią Arbatos kelyje aršiai kritikuoja Zaichuanas 
Shontaku: „Wabi ženklas labai dėmesingai pritaikomas Arbatos kelyje ir siejasi su (budistinių) 
įsakų laikymusi. Tačiau pasauliečiai paprastume, nedirbtinume, natūralume (wabi) regi tik 
išorinę formą yang ir nemato giluminės šio paprastumo, nedirbtinumo, natūralumo esmės 
yin. Todėl jie švaisto auksą, siekdami įsigyti arbatos namelį, kuris savo išorine forma yra pa- 
prastas (wabi), savo laukus, sodus keičia į retus porcelianinius indus ir didžiuojasi jais sulaukę 
garbingų svečių. Tačiau apskritai ar galima tokį paprastumą (wabi) laikyti gyvenimo stiliumi?“ 
(Shontaku, 1991, p. 158). 

Taigi arbatos ceremonijos, daugybės jos sudėtinių dalių esmės neįmanoma teisingai suvok- 
ti šį japonų kultūros fenomeną gvildenant atsietai nuo jį sukūrusios supasaulietinimo linkme 
besivystančios dzenbudistinės pasaulėžiūros. Jau „Arbatos kelio“ ištakos dzen vienuolynuose 
siejasi su giliosios dzen mokymo esmės suvokimu. „Arbatos dvasia, - rašo Zaichuanas Shon- 
taku, - tai dzen dvasia, todėl jei atmesime dzen dvasią, tuomet be jos nebus ir arbatos dvasios. 
Jei nepažįstamas dzen skonis, tuomet nepažinsi ir arbatos skonio“ (Shontaku, 1991, p. 155). Iš 
čia atsirado dzen arbatos meistrams būdingas požiūris į arbatos ceremoniją kaip į „dzen įstaty- 
mo“, „būties esmės“, „savosios prigimties pažinimo“ instrumentą. Vadinasi, „prisilietimas prie 
arbatos ruošimo - tai ne kas kita kaip savo prigimties ieškojimas“ (Ten pat, p. 153). 

Per arbatos ceremoniją vaišinama dažniausiai lengvu maistu: dubeniu sriubos, įvairiomis 
daržovėmis, kartais patiekiami japonų itin vertinami žuvies patiekalai. Pavalgius daroma per- 
traukėlė, ir svečiai išeina iš arbatos namelio: atsisėdę ant suoliuko žavisi sodo grožiu, užsiima 
tualetu. Kambaryje tuo metu nuimami naudoti indai, pašalinamos maisto liekanos, atveriami 
langai, išvaloma ir išvėdinama patalpa. Kai viskas paruošta, gongo dūžis kviečia svečius grįžti. 
Netrukus jie, nusiplovę rankas, paeiliui sugrįžta į savo vietas ir prasideda kitas vaišinimosi arbata 
etapas. Pirmiausia geriama vadinamoji tirštoji arbata, o vėliau - silpnesnė. Arbatos ceremonijos 
dalyviai, prieš gerdami pirmą gurkšnį, paprastai nusilenkia ir atsuka puodelį į menamą Buddhą, 
kurio buvimas dažniausiai įsivaizduojamas sakralinėje tokonoma erdvėje, ypač joje kabančiame 
peizažinės tapybos ritinėlyje, įprasminančiame Gamtos ir Dievo idėjas. Išgėrę pirmąjį arbatos 
puoduką svečiai atsipalaiduoja ir užsimezga šilti pokalbiai. Pasibaigus ceremonijai, svečiai dė- 
kodami lenkiasi šeimininkei, o šeimininkas - svečiams. 

Taigi, isgvildene arbatos ceremonijos sklaida, galime teigti, kad ir ji paklüsta visa apré- 
piantiems yin ir yang pulsacijos bei kaitos dėsniams, kadangi ritualo ritmui įprastas laipsniškas 
perėjimas nuo yin būdingos rimties ir pusiausvyros prie yang žvalumo bei linksmumo. 

Arbatos ceremonija savitai pakeitė daugelį svarbiausių supasaulietintos dzen pasaulė- 
žiūros idealų: meditaciją, gamtos grožio suvokimą, apsivalymo nuo žemiško pasaulio purvo 
aukštinimą, dvasinio nušvitimo ilgesį, siekimą persikelti iš kasdieniškos būties stichijos į sak- 
ralizuotų išgrynintų dvasinių vertybių pasaulį. Nuosekli ritualizuotų veiksmų seka nuo svečių 
sutikimo, arbatos paruošimo iki mėgavimosi wabi dvasia sukuria vientiso nenutrūkstamo 
kūrybinio vyksmo aplinką. Ji padeda ceremonijoje dalyvaujantiems žmonėms pabėgti nuo 
pilkos kasdienybės šurmulio ir sukurti uždarą išaukštintų estetinių vertybių pasaulį, kuriame 
pasitenkinimas visiškai atitinka meninės kūrybos akto teikiamą malonumą. 

Apibūdindamas šį eskapistinį (bėgimo nuo tikrovės) arbatos ceremonijos aspektą M. Ueda 
teisingai pastebi, kad kurdama asmenybė pajėgia atitrūkti nuo socialinių varžtų, apribojančių 
jos laisvą kūrybinių galių sklaidą. Tuomet arbatos ritualas pasidaro „gyvenimo momentu, 
simboliškai paverstu į meno pasaulį. Tačiau galiausiai pasirodo, kad kol meno pasaulyje yra 
žmonių, gyvenimas negali būti visiškai paverstas menu. Jame žmogus gali atmesti socialinį, 
bet ne asmeninį, biologinį aš, jis mirtų, jei tai padarytų. Todėl arbatos ceremonija nepajėgia 
įveikti mirties ir peržengti jos lemtingos ribos. Ji ieško dvasinės rimties ir susiklausymo už 
įprastinio žemiško gyvenimo ribų dar šioje mirties pusėje. Arbatos ceremonijoje, aukštinančioje 
Tylumos filosofiją, nuolatos jaučiamas šilumos alsavimas, ir wabi dvasiai būdingame jautru- 
me, bespalviškumo grožyje skleidžiasi vos pastebimas gyvybingos šviesos spindulys“ (Ueda, 
1967, p. 93). Apie M. Uedos teiginio teisingumą liudija tragiška didžiojo arbatos ceremonijos 
meistro Sen no Rikyū gyvenimo pabaiga - savižudybė, pasirinkta gavus šioguno, buvusio jo 
uolaus gerbėjo, įsakymą. 

Arbatos ceremonijos estetika, grindžiama wabi, santūraus skonio principus įtvirtina ne 
tik menuose ir tampa reikšmingu japonų dvasinės kultūros reiškiniu. Joje išryškėjusios supa- 
saulietinimo tendencijos tiesiogiai siejasi ne tik su ekonominiais ir socialiniais šalies gyvenimo 
pokyčiais, tačiau ir su dzen pasaulėžiūros idealais, jai būdingu demokratizmu, socialinės padė- 
ties bei hierarchinių visuomenės struktūrų nepaisymu. Šis dzen vienuolynų menas išplito tarp 
visų Momoyam epochos socialinių luomų. Kiekvienas jų arbatos ceremonijos „paprastumo 
estetikoje“ įžvelgė savitą Žavesį. 

„Arbatos kultas, - pastebi N. Nikolajeva, - turėjo milžinišką poveikį skirtingoms japonų 
kultūros sritims. „Ribinė“ arbatos ceremonijos vieta tarp tikrovės ir meno pasaulių nulėmė 
jos įtaką abiem šioms sritims. Kasdieniame gyvenime arbatos ritualas iš dalies užpildė tą etinę 
tuštumą, kuri atsirado, kai besiformuojančio „trečiojo luomo“ jau nepatenkino nei bushido 
(kario kelias) moralė su jai būdingu jėgos, brutalumo, feodalinės ištikimybės valdovui kultu, 

nei grynai religinė moralė (budistinis-šintoistinis jos variantas). „Arbatos kelias“, pripažįstan- 
tis lygybės idėją, demokratinės kilmės idealus, buvo savitas estetinis religijos pertvarkymas“ 
(Nikolaeva, 1986, p. 104). 

Taigi rafinuota arbatos ceremonija, sujungusi daugelio tradicinių Japonijos estetinių 
teorijų ir meno formų elementus, buvo perimta iš Kinijos. Tačiau kinų arbatos ceremoni- 
jos elementus Momoyam epochos kultūra gerokai pakeitė ir ji įgavo savitas japonų kultūrai 
būdingas estetizuotas formas bei atspalvius, kurie pirmiausia pastebimi meno ir buities suar- 
tinime. Arbatos ceremonija patvirtina, kaip dvasinis dzen mokymas dera su tvirtais etiniais 
principais, estetiniu imlumu, meninio mąstymo universalumu. Ši ritualizuota meno forma 
į vientisą visumą sulieja keramiko, sodų architekto, interjero specialisto, kaligrafo, tapytojo, 
ikebana kūrėjo ir kitų menininkų veiklą. 


Dekoratyvinės tapybos mokyklos ir Tosos Mitsuoki tapybinės estetikos principai 


Reprezentacinių Momoyam epochos pastatų interjerus dažnai puošė tapyba, kuri, tenkindama 
šiogunato ir samurajų aukštuomenės skonius, rėmėsi pasaulietiniais siužetais. Iki antrosios 
XV a. pusės japonų tapyboje vyrauja dzen tradicijos menininkų plėtojamas peizažo žanras, o 
XVa. pabaigoje susidomima „gėlių ir paukščių“ tapyba - ji pasirodė esanti tinkama Momoyam 
epochoje įsivyravusiai dekoratyvinei širmų bei sieninių pertvarų puošybai. 

Tapyba yra vienas reikšmingiausių Momoyam epochos meno reiškinių. Šioje srityje dar- 
bavosi iškiliausi tapybos meistrai, kurie įspūdingai nutapytais didelių formatų dekoratyviais 
paveikslais palaipsniui nustumia į šalį anksčiau viešpatavusios dzen religinės tradicijos tapybą. 
Tam įtakos turėjo ir Japonijos visuomenės socialiniai poslinkiai, naujós šiogunato ir samurajų 
aukštuomenės, turtingų pirklių bei amatininkų luomų, turinčių savitą estetinį skonį, iškilimas. 

Į pasikeitusį estetinį skonį jautriai reaguoja kartu gyvuojančios įtakingos Kano ir Tosos 
mokyklos, kurių šalininkai daugiausia praktikuoja polichrominę širmų bei sieninių pertvarų 
tapybą. Joje vyrauja ankstesnei tapybos tradicijai būdingas švelnus kontūrinis piešinys ir pri- 
slopintas koloritas, tiesiogiai susijęs su rūkuose skendinčiu šalies kraštovaizdžiu. 

Šios mokyklos nesutarė, kuriam pradui teikti pirmenybę — dekoratyviniam ar vaizduo- 
jamajam, nors tarp jų Japonijoje niekuomet nebuvo ryškios takoskyros. Jų siužetai perimti 
iš gamtos pasaulio, klasikinės dailės, literatūros, kasdienio samurajų aukštuomenės ir miestų 
gyvenimo. Nors Kano ir Tosos mokyklos nuolat konfrontavo, jos yra artimos dvasia, meninės 
išraiškos priemonėmis, polinkiu į dekoratyvumą. Kano mokyklos meistrams svarbiausia erdvės 
perteikimo problema, o Tosos tapytojų kūriniuose pabrėžiama vaizduojamųjų daiktų faktū- 
ra, formalieji ir kompoziciniai tapybos elementai, jos emocionalumas, vidinė architektonika. 

Greta Kano mokyklos neabejotinai jtakingiausia Momoyam epochos dekoratyvi- 
nés tapybos mokykla buvo Tosa, kuri atgaivina estetinius yamato-e mokyklos principus, 
ir vél ima klestéti horizontalioji tapyba. Tai buvo vienintelé i$ senuju tradicinés tapybos 
mokyklų, išsaugojusių aukštą meninį lygi, kūrybingumą ir socialinį prestižą. Perkélus ša- 
lies sostinę į Edo, dauguma šiogunų rūmuose dirbusių Kano mokyklos meistrų persikėlė į 
naują sostinę, o pagrindiniai tos mokyklos centrai tradiciškai buvo Sakai ir imperatoriaus 
rūmai Kyoto, kur darbavosi tradicijas puoselėjantys intelektualai ir menininkai, priešiški 
šiogunatui. 

Žymiausi šios mokyklos meistrai - garsios Tosos tapytojų giminės nariai Tosa Mitsunobu 
(1434-1525), Tosa Mitsushige (1496-1559), Tosa Mitsumoto (1530-1569), Tosa Mitsuyos- 
hi (1539-1613), Tosa Mitsuoki (1617-1691) renkasi gamtos pasaulio ir klasikinės literatūros 
siužetus. 

Skirtingai nei Kano mokyklos meistrai, kurie pirmenybę teikia erdviškumui, linijiniam 
piešiniui, skaidrioms spalvoms ir plačiai naudojasi santūrių spalvų tonų bei pustonių grada- 
cijos teikiamomis galimybėmis, Tosos mokyklos sekėjai linksta į raiškią spalvų gamą, auksi- 
nius tonus, subtilų kaligrafinį piešinį, pabrėžiantį išraiškingų linijų grožį. Jų kūryboje vyrauja 
plokštuminis vaizdavimas, švelnus linijinis piešinys, o spalva, įgavusi ypatingo intensyvumo, 
tampa vyraujančia meninės išraiškos priemone. 

Šios mokyklos meistrai ypatingą dėmesį teikia grynai formaliems, muzikaliems plas- 
tiniams tapybos bruožams, formai, medžiagai, faktūrai, lesiruotei, kompozicijai, skirtingo 
intensyvumo dekoratyvių spalvinių plotų santykiams. Jiems svarbiausia ne pasakojamasis 
siužetas, o harmoningi atskirų paveikslo dalių santykiai, emocionalus paveikslo, kaip plastinių 
formų visumos, suvokimas. 

Tapybinei Tosos mokyklos estetikai didžiulį poveikį turėjo įvairūs lako dirbiniai, kuriems 
šios mokyklos meistrai skyrė ypatingą dėmesį. Jie persiėmė savita spalvinių ir dekoratyvių 
elementų santykių koncepcija, kurioje įsivyravo lako dirbiniams būdingi juodų, rudų, aukso 
ir kitų tauriųjų metalų atspalviai. Buvo itin svarbu raiškios ornamentinės struktūros, inkrusta- 
cijos elementai, įvairūs dekoratyvių linijų audiniai. Tapyba dekoruoti ir laku padengti įvairūs 
medžio bei metalo dirbiniai būdavo labai švelnių ir turtingų spalvų. 

Tosos mokyklos meistrai netrukus šitaip ėmė tapyti širmas ir pertvaras. Širmos, kaip 
ir dekoratyvūs lako dirbiniai, turėjo ne tik tarnauti kaip naudingi interjero daiktai, bet savo 
grožiu taip pat teikti estetinį pasigėrėjimą. Todėl dekoratyvinėje širmų ir pertvarų tapyboje 
Tosos mokyklos meistrai pirmiausia siekė išryškinti estetinį įvairių formų, faktūrų, spalvų, 
medžiagų turtingumą, neretai imituodami tauriesiems metalams ir lako dirbiniams būdingą 
spindesį bei atspalvių turtingumą. Tuo paaiškinamas iš esmės kitoks nei Kano mokyklos po- 
žiūris į dekoratyvumą. 

Didžiausias XVII a. tapybos estetikos autoritetas ir paskutinis žymus Tosos mokyklos 
šalininkas buvo Tosa Mitsuoki (tikrasis vardas Josho). Jis buvo Tosos Mitsunori sūnus ir 
mokinys. Iš pradžių gyveno Sakai, o 1634 m. persikėlė į Kyoto, kur greit iškilo kaip vienas 
elegantiškiausių to meto tapytojų, pamėgusių šiltas spalvas ir puikų linijinį piešinį. 1685 m. 
jam suteiktas hogen titulas. Jis buvo ne tik didis tapybos meistras, bet ir subtilus estetikas. To- 
sos Mitsuoki gyvenimo metai peržengia Momoyam epochos ribas, tačiau kadangi jo estetinė 
teorija apibendrina estetinius XVI a. klestėjusių pasaulietinės tapybos mokyklų principus, jo 
koncepciją glaustai apžvelgsime šiame skyriuje. 

Estetinė Tosos Mitsuoki teorija rodo perėjimą nuo anksčiau viešpatavusių sakralinės 
tapybos principų prie naujų - pasaulietinės. Jį labiausiai domino ne abstrakčios estetinės pro- 
blemos, o tie konkretūs uždaviniai ir problemos, su kuriais dailininkas susidūrė savo kasdie- 
nėje veikloje. Tosos Mitsuoki dėmesio centre atsidūrė meno kilmės, tautinio savitumo, meno 
savarankiškumo, santykių su tikrove, dailininko parengimo, jo kūrybinio potencialo, kūrybos 
proceso, „dvasios polėkio“ perteikimo, pagrindinių tikro meno kūrinio savybių, meno kūrinio 
neišbaigtumo ir daugelis kitų problemų. 

Tosa Mitsuoki, kaip ir daugelis jo epochos menininkų, gvildena svarbią tautinio meno 
savitumo problemą ir japonų dailės tradicijos santykių su Indijos, Kinijos, Korėjos dailės tra- 
dicijomis savitumus. Lygindamas japonų tapybą su kinų jis pabrėžia tautinės dailės jautrumą, 
švelnumą, poetiškumą, spontaniškumą ir kinų tapybai būdingą ortodoksalumą, konservaty- 
vumą, pagarbą tradicijai, realistiškumą. „Svetimšalių tapyba, - rašo jis, — yra tarsi proza. Arba, 
kaip sakoma, tapyba - tai regima poezija, o poezija - tai žodinė tapyba“ (Ueda, 1967, p. 138). 

Kita vertus, nors jo epochos žmonės darosi patriotiškesni, labiau suvokia tautinį tapatu- 
mą, Tosa Mitsuoki yra perdėm sąžiningas mąstytojas, kad nepripažintų kinų tapybos vertės. 
„Paprastai manoma, kad japonų tapyba lanksti, unikali, vaizdinga, nesuvaržyta, primenanti 
gėlę. Kinų tapyba ortodoksali, nesikeičianti, realistinė, primenanti vaisių. Tiesą sakant, lyginant 
paveikslų originalus, matyti, kad net geriausi senųjų Japonijos tapytojų kūriniai yra žemesnio 
meninio lygio nei kinų tapytojų paveikslai“ (Ten pat, p. 139). 

Kiekvienam trokštančiam pažinti tapybos meno paslaptis Tosa Mitsuoki pataria įdėmiai 
stebėti ir studijuoti gamtos dėsnius, įvaldyti meninės technikos, piešinio, nuotaikos perteiki- 
mo subtilybes bei daugybę kitų šio meno paslapčių. Tosa Mitsuoki yra intelektinės tapybos 
šalininkas, nuolatos pabrėžiantis plačios menininko erudicijos, visapusiško humanitarinio 
išsilavinimo ir subtilaus meninės išraiškos priemonių pažinimo svarbą. „Erudicija, - sako 
jis, - yra būtina sąlyga dailininkui. Jis gali ir nebūti dailininkas žinovas, bet jeigu jis visapusiš- 
kai išsilavinęs, tai jo paveiksle rasime tai, ką verta išvysti“ (Ten pat, p. 133). 

Analizuodamas garsaus meistro Kano Matanobu kūrinį, neteisingai vaizduojantį skren- 
dantį paukštį ištiestu kaklu ir ištiestomis kojomis bei vieną gervės jauniklį dar su rausvai 

rusvomis plunksnomis kažką lesinėjantį 
žemėje, jis pastebi, kad tikrovėje gervės 
leidžia jaunikliui palikti lizdą tik tuomet, 
kai plunksnos išbąla. Vadinasi, nors kū- 
rinys atliktas meistriškai, ir dailininkas 
žinomas, tačiau jei paveiksle yra faktinių 
klaidų, jis nevisavertis. Kita vertus, nag- 
rinėdamas Tosos Mitsunobu kūrybą, jis 
iškelia meno savarankiškumo tikrovės 
atžvilgiu idėją. „Japonijos dailininkai, - 
rašo jis, - yra įvaldę šiuos principus ir 
netgi pranokę šioje srityje visus Kinijos 
dailininkus; vadinasi, jis buvo gerbiamas 
netgi Kinijoje. Tai vienas iš pavyzdžių, 
kai paveikslas nepanašus į tikrovę, tačiau 
geras“ (Ten pat, p. 139). 

Mokantis jis pripažįsta išskirtinę 
didžiųjų praeities meistrų šedevrų kopi- 


javimo svarbą ir laiko tai geriausiu bū- 
Kano Matanobu. Gervė ant pušies šakos. Apie 1543 m. du išmokti piešti. Kopijuojant šedevrus 

alis Poppierius palaipsniui įvaldomos įvairios piešinio 
ir darbo su spalvomis technikos. Tačiau 
tikslus formos kopijavimas yra tik pradinis būtinų dailininkui įgūdžių įsisavinimo etapas, 
kuris reikalauja išmokti tapybos taisykles ir atsidėjus tobulinti įgūdžius, kad ilgainiui bū- 
tų įgytas tikras meistriškumas, kelia subtilesnius technikos taisyklių bei tobulo tapybos 
dėsnių įvaldymo uždavinius. „Nebūtų jokio poreikio kalbėti apie tapybos taisykles, jei tapyba 
būtų tiktai formos kopijavimo menas. Galutinis tapybos tikslas - perteikti objekto dva- 
sią“ (Ten pat, p. 137). 

Aukščiausiu dailininko siekiu ir pagrindiniu tapybos dėsniu Tosa Mitsuoki, remdamasis 
kinų tapybos estetikos tradicija, skelbia autentišką kiekvieno vaizduojamojo objekto dvasios 
perteikimą. Joks eilinis menininkas nepajėgia kaip pridera įgyvendinti savo kūriniuose šio 
didžio tikslo. Tačiau jei mokinys nuo pat pradžių atkakliai nesieks pažinti tapybos dėsnių, 
tuomet jis negali tikėtis pasiekti tobulybės tapybos mene. „Jei paveikslas yra itin gyvas ir dėl 
šios priežasties geras, vadinas, jį tapant buvo laikytasi tapybos dėsnių“ (Ten pat, p. 130). 

Pradedant kinų Tsin ir Tang peizažinės tapybos estetikos teoretikais Tsung Pingu, 
Wang Wei I (415-443), Hsieh Ho, Wang Wei II (699-756) ir baigiant didžiaisiais Song bei 

Yuan epochy tapybos koriféjais, dvasios polékio, arba dvasios pulsacijos ar virpesiy, pertei- 
kimas buvo pamatinis autentiškos tapybos principas. Šią tradiciją perima ir plėtoja Tosa 
Mitsuoki, kuris teigia, kad kai meno kūrinys sukaupia dvasios polėkį atspindinčius gyve- 
nimo ritmus bei pulsaciją, tuomet jis, viršydamas eilinio žmogaus sugebėjimus, pakyla virš 
pilkos kasdienybės ir virsta Dieviškuoju Kūriniu. „Dvasios polėkis, - aiškina jis, - reiškia, kad 
dailininkas, kuris ketina imtis darbo, leidžia savo dvasiai plisti po kūną. Jei jo siela yra men- 
ka ir dvasia nepakankama - kūrinys bus prastas, silpnas bei visada nepatenkinamas“ (Ten 
pat, p. 135). 

Kalbėdamas apie autentišką vaizduojamojo objekto dvasios perteikimą, jis primena, 
kaip svarbu, jog dailininkas tiksliai išreikštų konkrečiu kūrybos proceso metu išgyvenamų 
jausmų gamą. Kurdamas pirmiausia turi atsiriboti nuo išorinio pasaulio, pasinerti į ramią 
dvasios būseną, vėliau leisti dvasiai pasklisti po kūną ir sielą, pagaliau, išsilaisvinęs nuo minčių, 
natūraliai pradėti tapyti. Kad ir ką jis vaizduotų savo kūrinyje (Žmogų, paukštį, žvėrį, medį, 
dvasias), dailininkas turi jaustis taip, tarsi tapomas objektas skleidžiasi jo akyse. „Svarbiausias 
tapybos meno dėsnis - kiekvieno objekto dvasios perteikimas. Tai ypač svarbu paveikslams, 
atskleidžiantiems žmonių ir jų gyvenimo vaizdus. Jeigu paveikslas sėkmingai neperteiks ob- 
jekto dvasios, vadinasi, jame nebus nieko dieviška, ir tuomet kūrinys bus tarytum šventykla 
be Dievo“ (Ten pat, p. 136). 

Tęsdamas dzen estetikos tradiciją Tosa Mitsuoki tiek monochromine, tiek polichromine 
tapyba aukština pakylėtą lengvumą, paprastumo poetiką ir aristokratizmą. Tiksliausiu tapybos 
esmės apibūdinimu jis laiko pakylėtą lengvumą, būdingą visiems praeities šedevrams. Kita 
vertus, jis pasisako prieš perdėtą susižavėjimą išoriniu grožiu. „Paveikslas, kuris yra per daug 
gražus, - silpnas“ (Ten pat, p. 141). Ir pagaliau jis skelbia principinio grožio neišsakomumo, 
t. y. non finito idėją. „Eskizus geriau palikti neišbaigtus. Įspūdis bus stipresnis pavaizdavus 
tik vieną trečdalį numatytų objektų. Jeigu interpretuojate poetinę temą, palikite jos prasmę 
neišsakytą iki galo, nesistenkite pavaizduoti visko itin detaliai. Tuščia erdvė taip pat yra pa- 
veikslo dalis; palikite baltą erdvę ir pripildykite ją neišsakomos prasmės“ (Ten pat, p. 138). 
Tikro meistro kūrinys, vaizduojantis tik kelias detales, jo nuomone, atveria minčiai begali- 
nes erdves. „Kuo daugiau tušo - tuo menkesnis įspūdis“ (Ten pat, p. 142). Tosa Mitsuoki, 
regėdamas perdėtą ukiyo-e meistrų susižavėjimą tikrovišku daiktų vaizdavimu ir perkrovimą 
gausiomis detalėmis, jų kūrybą vertina kaip žemo stiliaus apraišką. 

Tosa Mitsuoki savo tapybos estetika, remdamasis kinų ir japonų tapybinės estetikos 
tradicijomis, apibendrino daugelį svarbiausių to meto pasaulietinės tapybos tendencijų. Jo 
požiūryje pastebimas epochai būdingas tautinės savimonės stiprėjimas, laipsniškas religinės 
dzen tapybos estetikos idealų silpnėjimas ir vertinimas autentiškos kūrybos, kuriai nebūdingas 
išorinis išraiškingumas, principų. 

Unkoku, Hasegawos ir Sogos tapybos mokyklos 


Tiek Kano mokykloje, linkusioje į konfucianistinės estetikos racionalizmą ir tikslų tikrovės 
atspindį, tiek su ja polemizuojančioje spontaniškesnėje Tos mokykloje ilgainiui įsivyrauja 
gyvybingumą praradę kanonai, abstraktus dekoratyvumas, iliustratyvumas, dėmesys išorinei 
pagavai. Kaip atsakas į visa tai atsirado naujos mokyklos, siekiančios grąžinti tapybai gyvybę. 

Spontaniškosios monochrominės tapybos atgimimo banga Momoyam epochoje susijusi 
su įtakingomis Unkoku, Hasegaw ir Sog mokyklomis, kurios savitai plėtoja atskiras suiboku 
tapybinės tradicijos tendencijas. Šios mokyklos derina tapybos ir kaligrafijos elementus, kom- 
pozicijos išsiskiria tušo liejimo meistriškumu, vaizdinio glaustumu. Skirtingai nei Muromachi 
periodo monochrominės tapybos meistrai, plétojantys daugiausia peizažo žanrą, minėtų mo- 
kyklų tapytojai dažniau tapė gėles, paukščius, gyvūnus. Jų kūriniuose stiprėja epochai būdinga 
stilizacija ir dekoratyvumas. 

Unkoku mokyklos pradininkas Unkoku Tôgan (1547-1618), tikriausiai Kano Shoei mo- 
kinys, ir jo sūnus Toeki Toganas laiko save monochromines Sesshū tapybos sekėjais. Daug 
metų įdėmiai studijavęs Sesshū kūrybą Unkoku Toganas ilgainiui suformavo savitą tapybos 
stilių, kurį perėmė ir plėtojo šios mokyklos meistrai. Už nuopelnus šios mokyklos įkūrėjui buvo 
suteiktas hokkyo titulas. Unkoku mokyklos dailininkai dažniausiai tapo didingus peizažus ir 
paukščius, gyvūnus gamtoje. Nors jie kūrė pagal tradicinius monochrominės tapybos princi- 
pus, jaučiamas siekimas asketišką monochrominę tapybą praturtinti puošniais dekoratyvinės 
tapybos elementais. Paveikslai neretai tapomi auksinio tono popieriuje išryškinant jo spindesį 
ir stilizuoto linijinio piešinio dekoratyvumą. 

Greta viešpatavusių Kano ir Tos mokyklų Momoyam epochoje įtakingiausia buvo Hasega- 
wos mokykla, kurios meistrų kūryboje savitai susimaišė įvairūs stilistiniai bruožai. Hasegawos 
mokyklos pradininkas Hasegawa Tohaku (tikroji pavardė - Okumura, 1539-1610) ir jo sūnūs 
Kyüzo, Sotaku, Sakonas taip pat užsiėmė peizažine bei Zanrine tapyba. 

Monochrominės dzen tapybos tradicijai būdinga filosofinė apmąstymo gelmė ir meninės 
formos glaustumas čia susiliejo su paskirais polichrominės yamato-e ir emocionalios dekora- 
tyvinés Kano mokyklos elementais. Šį Hasegawos mokyklos stilistikos neįprastumą iš dalies 
galima paaiškinti jos pradininko dvasinės evoliucijos vingiais. 

Gimęs 1539 m. Noto provincijoje dažytojo šeimoje, Hasegawa Tohaku augo religinguose 
Nichiren sektos vienuolynuose. Ankstyvąjį dvasinės evoliucijos tarpsnį tapė išimtinai religinius 
siužetus. Apie 1570 m., jau sulaukęs trisdešimties metų, atvyko į Kyoto, kur studijavo Kano 
mokyklos tapybą, buvo Kano Shoei arba Kano Eitoku mokinys. Netrukus patyrė stiprią Sen 
no Rikyū dzen estetikos įtaką; kūrė ir monochrominės, ir polichrominės tapybos paveikslus. 

Unkoku Tôgan. Medžio šakos ir varnos. XV a. Tušas, popierius 


Atsiribojęs nuo Kano mokyklos, Hompo-ji vienuolyne Kyoto sukūrė savo mokyklą. 
Nors oficialiai Hasegawa Tohaku skelbė savo mokyklos estetinių nuostatų priešingumą Kano 
estetikai, tačiau tikrovėje tarp šių mokyklų gyvavo tiesioginis daugelio stiliaus elementų ry- 
šys. Kita vertus, skirtingai nei Kano mokyklos meistrai, kurie gamtos motyvus stilizuoja tarsi 
atsiribodami nuo tiesioginio jų suvokimo, Hasegaw mokyklos meistrai pabrėžia tiesioginį 
emocionalų jų suvokimą ir kruopščiai tikroviškai išpiešia atskiras detales. 

Hasegaw Tohaku kūriniuose matyti monochrominės tapybos tradicija, dėl to jie inty- 
mesni. Šios savybės atsiskleidžia Hasegaw Tôhaku šešių dalių paveiksle „Pušys“, kuris žavi 
įspūdinga emocine neužpildytų erdvių galia, subtiliu grafišku piešiniu. Nabuharu slapyvardžiu 
pasirašyti jo paveikslai daug artimesni emocionalių spalvų yamato-e mokyklos tradicijai. Juose 
išryškėja rafinuotos imperatorių rūmų Heian kultūros, nuvertinančios šiogunato diegiamas 
meno formas, ilgesys. 

Nuo jaunystės artimai bendraudamas su įvairių budizmo mokyklų išpažinėjais, Hase- 
waga Tohaku išsaugojo dzen tapytojams būdingą apibendrinimo gelmę. Jis įdėmiai studijavo 
didžiųjų kinų Song ir Yuan epochų tapybos meistrų kūrinius, žavėjosi Sesshū kūriniais. Iškilo 
kaip vienas įtakingiausių to laikotarpio tapytojų, kuriam už išskirtinius nuopelnus buvo su- 
teiktas hogen titulas. 

Jo XVI a. pabaigoje tapytos širmos išsiskiria stiliaus glaustumu, subtiliu grafišku piešiniu, 
didžiuliais neužpildytų erdvių plotais, kupinais neišsakymo poetikos. Jo sūnų kūrybą veikė 

Kano mokykla: matyti dekoratyvumas ir artėjimas prie kasdienio gyvenimo temų. Polich- 
rominės tapybos kūriniuose Hasegawos mokyklos meistrai įtvirtina auksinių spalvų foną ir 
ryškias kontūrines linijas. 

Sog mokyklos Sakai mieste įkūrėjas Soga Chokuan (aktyvūs kūrybos metai 1596-1610) 
irjo sūnus Nichokuanas savo kūrybą remia spontaniškos Ikkyü tapybinės estetikos principais. 
Manoma, kad ši dailininkų karta yra tiesioginiai garsaus suibokuga tapybos meistro Sogos 
Jasoku palikuonys. Atkreipę žvilgsnį į gamtos pasaulį, jie tapo puikius peizažus, paukščius, 
gyvūnus, žmonių figūras tarp peizažų. Šios mokyklos meistrų paveiksluose, išsaugančiuose 
kaligrafinio teptuko judesio pėdsakus, ryškiau nei daugelio jų amžininkų kūryboje įtvirtinta 
vidinė įtampa, dramatizmas. Jų kūriniai kupini susikaupimo bei rimties, stilius vientisas, in- 
tymus, piešinys meistriškas. 

Unkoku, Hasegawos ir Sog mokyklų tapytojai, sustambinę atskirus motyvus ir iškėlę juos į 
pirmąjį paveikslo planą, padėjo pagrindus spontaniškam mišraus stiliaus haiga, zenga, bunjinga 
monochrominės tapybos mokyklų atgimimui, kuri suklestėjo kitoje - Tokugaw - epochoje. 


Taigi Momoyam epochoje pastebimai pakito kultūrinė šalies padėtis ir pagrindinė este- 
tikos bei meno raidos kryptis. Į valdžią atėję kariniai diktatoriai šiogunai pradėjo nuosekliai 
šalį vienyti. Jie labai silpnino dzen religinės estetikos ir meno įtaką. Šalis įžengė į artimą Va- 
karų renesansui raidos tarpsnį: sustiprėjo neokonfucianistinio humanizmo ir universalizmo 
poveikis, atsirado nauja pasaulietinio meno koncepcija. Dėl to suklestėjo pasaulietinė archi- 
tektūra, sodų menas, arbatos ceremonija ir dekoratyvinė sienų bei širmų tapyba, išryškėjo 
įvairių menų sąveikos tendencijos. Epochos dvasią geriausiai atskleidė savitas arbatos ceremo- 
nijos menas. 

Momoyam epochos architektūros pobūdį nulėmė pagrindinė statybos medžiaga medis, 
konstrukcijos principai ir sekuliarizuota žmogaus bei jį supančio pasaulio vienybės koncepcija, 
kuri patiria stiprėjančios pasaulietinės kultūros ir jai būdingų idealų bei estetinių prioritetų 
įtaką. Komponuojant namus ir paviljonus supančius sodus, buvo daugiau estetinio švaru- 
mo, sodų apimtis mažėjo. Jie įgavo naujų funkcijų ir virto estetinės kontempliacijos objektu. 
Interjere įsigalėjo dekoratyvumas, esmiškai pakeitęs anksčiau viešpatavusios dzen religinės 
tapybos estetines funkcijas. Pagrindiniu pasaulietinės tapybos tikslu tapo dekoruoti žmogų 
supančią erdvę. Lengvai išardomų sieninių pertvarų ir širmų tapyba buvo paranki interjero 
erdvės pokyčiams, joje atsirado įvairių motyvų, interjerą siejančių su gamta. Dekoratyvinės 
tapybos, interjero ir architektūros sąveika Momoyam epochoje rėmėsi universaliais iš gamtos 
perimtais ir pasaulietiškai interpretuojamais simboliais bei motyvais, kurie buvo nuosekliai 
plėtojami vėlesniais trečiojo luomo miesto kultūros įsigalėjimo amžiais. 

Saviti XVII a. estetikos ir meno bruožai 


Momoyam epochoje išryškėjusios kultūros supasaulietinimo tendencijos pastebimai sustiprėja 
ateinančioje Edo, arba Tokugaw, epochoje (1603-1868). Po 1603 m. Taikos sutarties Japonija 
vėl suvienijama ir tampa viena galingiausių Rytų valstybių. Valdžioje įsitvirtinęs Tokugaw klano 
šiogunas 1614 m. šalies sostinę perkelia į Edo, Rytų sostinę. Nors stabilizuota politinė šalies pa- 
dėtis vidinių prieštaravimų ir nepanaikina, tačiau suaktyvina ekonomiką, tarptautinę prekybą, 
neregėtą miestų plėtrą. Prasideda nauja savotiškos miestų kultūros įsivyravimo epocha, kurioje 
veiklus trečiasis luomas siekia įtvirtinti savus estetinius kriterijus ir idealus. 

Ilga Tokugaw epocha, - nurodo K. P. Kirkwoodas, - kartais perdėm „neapibrėžtai ir netiks- 
liai vadinama „Edo periodu“, kadangi šiogunato sostinė buvo Edo (šiuolaikinis Tokijas), tačiau 
iš tikrųjų ji skyla į du etapus. Pirmąjį, aprėpiantį XVII a., galima pavadinti „Kyoto epocha“, 
nes tuo metu, apie 1600-1700 m., kultūra labiausiai suklesti Kyoto, Osakos ir greta esančiuose 
regionuose [...] Antrąjį etapa, aprėpiantį daugiausia XVIII a. - XIX a. pradžią, pagrįstai galime 
pavadinti „Edo periodu“: jis jungia Genroku epochą su ypatinga tik Edo miestui būdinga kul- 
tūra“ (Kirkwood, 1970, p. XI). 

Tokugawų dinastijos valdymo metu įsigalėjusi šiogunato diegiama konfucianistinė ideo- 
logija, siekusi išsaugoti hierarchinį ir luominj visuomenės pasidalijimą, prieštaravo naujiems 
visuomenėje vykstantiems procesams. XVII a. Japonijoje teisiškai įtvirtinama nauja visuome- 
nės luomų sandara. Šalies gyventojai suskirstomi į keturis pagrindinius socialinius sluoksnius: 
samurajus, valstiečius, amatininkus ir pirklius. Du pastaruosius, tapusius pagrindiniais Edo 
epochos kultūros kūrėjais ir vartotojais, apima sintetinė chomin (miestiečių) sąvoka. Nors vi- 
suomenė griežtai buvo suskirstyta į luomus, šiogunai nepajėgė nuslopinti veržlios kūrybinės 
miestiečių energijos. Pastarieji aktyviai skverbiasi į visas kultūros ir meno sritis. Aukštą lygį 
šalyje pasiekus švietimui miestiečiai įsilieja į besiformuojantį naują išsilaisvinusį nuo dogmų 
kūrybinės ir meninės inteligentijos sluoksnį. 

Pasaulietinėms tendencijoms stiprėti moksle didžiulę įtaką turėjo įsakas, oficialiai panai- 
kinęs išskirtines vienuolių privilegijas švietimo srityje. Dabar mokymu ir dėstymu galėjo verstis 
ne tik vienuoliai, bet ir pasauliečiai. Vienuolynai, buvę pagrindiniai viduramžių humanitarinės 
ir meninės inteligentijos rengimo centrai, pamažu praranda švietimo bei knygų leidybos mo- 
nopolį; tuo pradeda užsiimti nauji demokratiniai miestietiškos kultūros sluoksniai. Kultūra 
skleidžiasi platyn, greta Naros, Kyoto iškyla Edo, Osakos, Sakai, Nagasaki, Nagoyos ir kiti 
miestietiškos kultūros centrai. 

Japonai plėtė ekonominius ryšius su kitomis Pietryčių bei Pietų Azijos šalimis, jų pirkliai 
pasiekdavo ir Indijos uostus. Japonai Rytų šalyse garsėjo sąžiningumu, gilia savigarba, narsa 
ir ambicingumu. „Japonai, - tvirtina portugalų misionierius Francis Xavieras, daug metų 
praleidęs Indijoje ir Japonijoje, - vertina ginklą ir pasitiki juo. Ne tik aristokratai, tačiau ir 
paprasti žmonės, vos sulaukę 14 metų, nešioja kalaviją bei durklą. Jie nepakenčia jokio įžeidi- 
mo, pasipūtimo ar atsainaus požiūrio į bet ką. Žmonės elgiasi labai oriai ir gerbia vienas kitą“ 
(Anthology... 1965, p. 61). Neretai susidūrę su, jų akimis žvelgiant, Garbės kodekso pažeidimu, 
japonai užsienyje tuoj griebdavosi kalavijų, kuriuos valdė meistriškai. Todėl Indijoje 1605 m. 
buvo išleistas specialus išimtinai japonams skirtas įsakas, draudžiantis japonams su ginklais 
išsilaipinti šalies uostuose. 

Smalsūs ir griežtai besilaikantys nerašyto svetingumo kodekso japonai ilgai kentė euro- 
piečius, t. y. juos vertino pagarbiai. Tačiau, regėdami jų klastas, kolonijinę ekspansiją gretimose 
Rytų šalyse ir girdėdami jų skundus dėl kitų konkuruojančių prekyboje Europos valstybių tik- 
rųjų kėslų Japonijoje, šalies valdovai po krikščionių misionierių paskatinto valstiečių sukilimo 
pirmiausia iš šalies išprašė juos, 1629 m. uždarė anglų faktoriją, po metų - ispanų, 1638 m. - 
portugalų, o nuo 1641 m. šalyje liko tik labai apribotos olandų ir kinų pirklių atstovybės. 

1639 m. Japoniją valdantys šiogunai sąmoningai apriboja šalies ryšius su išoriniu pa- 
sauliu. Pagrindinė kultūrinio uždarumo priežastis - tautinės nepriklausomybės ir savitumo 
praradimo grėsmė, kurią japonai pajunta bendraudami su ekspansyviais europiečiais. Užsi- 
sklendimo nuo išorinio pasaulio sąlygomis Japonijoje stiprėja tautinio identiteto suvokimas, 
estetikai ir menininkai ima puoselėti savos kultūros tradicijas bei siekia kūrybingai išnaudoti 
jose slypinčias galias. 

Išplitus surenkamo šrifto ir estampo technologijai, knygos bei meno kūriniai pasklinda 
ne tik tarp vienuolių, aristokratijos, samurajų, bet ir tarp pralobusių prekybininkų, amatinin- 
kų, miestelėnų. Meno kūrinius ir knygas iš pradžių vertinęs tik kaip prekes, teikiančias pelną, 
trečiasis luomas ilgainiui suvokė jų prestižiškumą, reikšmę ir šios dvasinės vertybės tapo jų 
gyvenimo poreikiu. Prasideda knyginės kultūros bei estetinius trečiojo luomo poreikius ap- 
tarnaujančio pasaulietinio meno pakilimas. 

Tokugaw epochoje atsirado ir kaip niekuomet anksčiau buvo labai veiklios daugybė 
literatūros, teatro, keramikos, netsuke smulkiosios skulptūros, lako dirbinių krypčių bei mo- 
kyklų. Tačiau ypač pagyvėja tapyba ir kaligrafija: greta Momoyam epochoje gyvavusių Tosos, 
Kano, Hasegaw, Rimp, Takum mokyklų itin suklesti Koetsu, haiga, zenga, bunjinga (nanga), 
ukiyo-e mokyklos. 

Šalies sostinę perkėlus į Edo (Tokiją), XVII a. pagrindiniai šalies kultūros ir meno centrai 
buvo Kyoto, Edo bei Osaka. Tačiau svarbiausias intelektinio ir meninio gyvenimo židinys vis 
dėlto liko senoji sostinė Kyoto, kur apie imperatoriaus rūmus tradiciškai spietėsi įvairiais me- 

nais užsiimantys mecenatų remiami menininkai. 1690 m. pagal oficialius gyventojų surašymo 
duomenis Kyoto turėjo per pusę milijono gyventojų, kurių devintąją dalį sudarė šventikai. 
Mieste veikė 3893 budistinės ir 2127 šintoistinės šventyklos. Todėl neatsitiktinai šis miestas 
buvo tradicinių japonų kultūros ir meno vertybių puoselėjimo centras. 

Norint teisingai suvokti tautinės savimonės ir savitų japonų meno formų suklestėjimo 
priežastis, nepakanka remtis „užmerktų akių“ politikos pasekmėmis, o būtina atsižvelgti ir į 
kitus svarbius veiksnius. Edo epochos pradžioje iš esmės keičiasi, subrendusios ir suvokusios 
savo savitumą, japonų kultūros santykis su didžiąja kinų civilizacija. 

Tam turi įtakos ir tradicinių ekonominių bei kultūrinių santykių su Kinija silpnėjimas. 
XVII a. naujos niokojančios Šiaurės klajoklių tautų bangos sudavė stiprų smūgį didžiosios kinų 
civilizacijos kultūros raidai - ją pristabdė. Prasidėjo gili krizė: šalį plėšė įvairios klajoklių užka- 
riautojų gentys. Savotišku lūžiu tapo 1644 m., kai po galingo antplūdžio mandžiūrai užgrobė 
Kinijos sostinę Pekiną, ir buvo pakirstos šimtmečiais viešpatavusios šalies kultūros tradicijos. 
Įsigalėjus mandžiūrų Tsing dinastijai, Kinijos kultūra smunka. Ilgus šimtmečius japonų es- 
tetiką ir meninę kultūrą gaivinęs kinų kultūros šaltinis senka, naujos idėjos iš žemyno beveik 
nesklinda, o senos ne visuomet atitinka naujus veržlesnės japonų miesto kultūros reikalavimus. 

Į šiuos pokyčius jautriai reaguoja japonų intelektualai ir menininkai, kurie visuomet buvo 
imlüs pasaulinės civilizacijos vedliu buvusios Kinijos jtakoms. Nuo šiol japonai atsainiau žvelgia 
į naujausius kinų kultūros procesus, kurie jiems atrodo kaip didingų kinų praeities kultūros 
tradicijų paneigimas. Todėl japonų intelektualai ir menininkai vėl prisimena tautinę kultūrą 
arba kinų kultūros praeities tradicijas, kuriose jie ieško atsakymų, spręsdami reikšmingas nū- 
dienos problemas. 

Posūkis į tautines kultūros tradicijas buvo ryškus ne tik imperatorių rūmuose, bet ir 
Tokugaw šiogunų dinastijos įkūrėjo Tokugaw Ieyasu veikloje, kuris rodė didžią pagarbą pra- 
eities kultūros tradicijoms. 1615 m. buvo priimtas įstatymų kodeksas „Imperatoriaus rūmų ir 
kilmingųjų dvarų taisyklės“, kurių pirmas punktas skelbė, kad „mokslas yra pagrindinis Zmo- 
gaus privalumas. Nesimokyti, vadinasi, nežinoti praeities išminčių mokymų; joks neišsilavinęs 
valdovas negali sėkmingai valdyti savo pavaldinių“. 

Ieyasu būdinga išskirtinė meilė klasikinėms knygoms ir senovės tradicijoms. Jis steigė 
daugybę mokyklų ir rėmė bibliotekų komplektavimą Kyoto ir naujojoje sostinėje Edo. Pasku- 
tiniais gyvenimo metais šiogunas uoliai rinko senuosius rankraščius ir skatino juos tyrinėti. 
Savo rūmuose jis sukaupė didžiulę vertingų senųjų sakralinių, poezijos, filosofinių tekstų, kali- 
grafijų bei paveikslų kolekciją. Jo tradiciją tęsė ir kiti šiogunai, kuriuos mėgdžiojo aristokratai, 
taip pat įvairaus rango rūmų tarnautojai. Tai skatino plėtotis kultūrą, meną ir estetinę mintį. 

Edo epochos estetinės minties raidoje išsiskiria trys pagrindinės pakraipos: 1) įtakin- 
giausia menotyrinė (šalininkai - Chikamatsu, Basho, Nishikawa, Yusho), glaudžiai susijusi su 

ankstesnémis estetinés minties tradicijomis ir siekianti teoriskai apibendrinti naujus meninio 
gyvenimo reiškinius; 2) oficialioji prokiniska neokonfucianistinė, kurios žymiausias ideolo- 
gas - Ogyü Sorai, ir 3) įsivyraujanti tautinė, arba Nacionalinių mokslų mokykla (Keichū, Kada 
Atsumamaro, Kamo Mabuchi, Motoori Norinaga), kurios sekėjai siekia atgaivinti estetinius 
praeities idealus ir įtvirtinti Japoniškojo kelio pirmenybę. Minėtų trijų krypčių polemikoje 
turėtas pozicijas praranda aktyviai valdžios remiama neokonfucianistinė. Šis procesas dar la- 
biau sustiprėja po 1639 m. išryškėjusių šalies kultūrinio uždarumo tendencijų, kurios padeda 
įsivyrauti tautiniais idealais besiremiančioms estetinėms teorijoms. 

Iš daugybės skirtingų neokonfucianizmo krypčių Edo epochoje įtakingumu išsiskiria filo- 
sofinės ir filologinės pakraipos kiniškų Senovės mokslų mokykla, kurios šalininkai nuodugniai 
gvildeno senąsias kinų išminties knygas („Permainų“, „Dainų“, „Istorijos“, „Pavasario ir rudens“, 
„Ritualų“, „Muzikos“), skelbė Konfucijaus ir kinų neokonfucianistų idėjas. 

Žymiausias neokonfucianizmo ideologas yra kinų estetikos, literatūros, muzikos žinovas 
Ogyü Sorai (1666-1728). Šio Edo mieste gimusio išeivio iš samurajų luomo enciklopedisto 
aktyviausios kūrybinės veiklos metai apima Genroku periodą (1688-1704), kai šalyje atgyja 
kultūrinis ir meninis gyvenimas. 

Senkant gaivaus kinų kultūros, estetinės minties, meno srautui, Ogyū Sorai sudarinėja Tang 
ir Song epochų kinų poezijos, literatūros antologijas, rašo estetinius ir literatūrinius veikalus, 
kuriuose aukština humanizmo idealus. „Tikrasis kelias, - teigia jis, - slypi ne danguje ir ne že- 
mėje, o žmoguje“. Estetines kinų humanistų idėjas mąstytojas siekia pritaikyti japonų miesto 
pasaulietinės meninės kultūros poreikiams. Jo estetikoje matyti epochai būdingos stiprėjančios 
utilitarizmo ir pasaulietinės tendencijos. 

Šiogunato užsakymu jis kompleksiškai analizuoja socialinio ir kultūrinio gyvenimo proce- 
sus šalies sostinėje, migracijos srautus, skirtingų socialinių sluoksnių veiklos sritis, kultūrinius 
poreikius, siekia sukurti tikslią gyventojų surašymo, registracijos, socialinio mobilumo sistemą, 
ieško būdų, kaip sugrąžinti į provincijos dvarus samurajus, kad pagyvėtų ekonominis, kultū- 
rinis ir meninis šalies gyvenimas. 

Daugybė jo veikalo „Tyrinėjimo principai“ siūlymų rėmėsi konfucianistinės filosofijos 
nuostatomis. Japonų mokslininkai pagrįstai šį veikalą laiko pirmu metodologiniu japonų 
intelektinės ir kultūros istorijos tyrinėjimu, kuriame pagrindiniu analizės objektu tapo ne ob- 
jektyvus pasaulis, o pažintinė subjekto veikla, t. y. žmogus čia iškilo kaip pažįstantis subjektas. 

Ogyü Sorai, kaip ir R. Descartes'as, kurdamas savąją išorinio pasaulio ir kultūros procesų 
pažinimo koncepciją, rėmėsi pirmine mąstymo nuostata. Iš konfucianizmo jis perėmė įsitiki- 
nimą, kad socialinis ir kultūrinis žmogaus gyvenimas skleidžiasi jo sukurtų savokų ir institucijų 
sistemoje, kurios sudėtiniai komponentai yra glaudžiai susiję tarpusavyje ir kultūros istorijoje 
patiria esminius pokyčius. 

Tolesnei japony kultüros teorijos ir estetinés minties raidai labai svarbi pamatinés kon- 
fucianistinés Dangaus (kin. Tian) savokos interpretacija. Skirtingai nei daugelis kiny ir japony 
pirmtakų, kurie teigė jo pažinimo ir ateities numatymo galimybę, Ogyü Sorai buvo įsitikinęs, 
jog Žmogus nepajėgia adekvačiai pažinti pasaulio, universumo ir istorijos prasmės. Kadangi jis 
negali pažinti aukščiausios realybės - Dangaus - esmės, todėl netiki savo absoliučiu teisingu- 
mu. Ši reliatyvistinė išvada labai svarbi japonų intelektinei istorijai, nes atspindi moderniajai 
sąmonei, kultūrai, estetinei minčiai ir menui būdingą stiprėjantį atotrūkį tarp Žmogaus bei jį 
supančio pasaulio. 

Iš požiūrio į dangų išsirutulioja ir kitas pamatinis Ogyū Sorai konfucianistinis mokymas 
apie Kelią (Dao). Mokslininkas teigia, kad didžiųjų praeities mąstytojų atvertas Kelio mokymas 
remiasi Žmogaus prigimties, natūralių principų bei „Dangaus ir žemės principų“ suvokimu. 
Šiems principams būdingas pastovumas, tad vieną kartą išminčių pažintas Kelio principas 
pasižymi visuotinumo bruožais. Vadinasi, ir eiliniai mokslininkai, nuosekliai laikydamiesi pra- 
eities išminčių ritualų ir taisyklių („Išminčių kelias“), gali iš dalies pažinti „Dangaus ir žemės 
principus“ bei žmogaus prigimtį. 

Kadangi dangus yra nepažinus, Kelias Ogyū Sorai koncepcijoje tampa išminčių sukur- 
ta išganinga iliuzija, nes sudaro visiems žmonėms galimybę gyventi rimtyje. Vadinasi, Kelias 
Ogyü Sorai teorijoje atlieka visiškai analogišką „išganingos iliuzijos“ funkciją, kaip ir menas 
F. Nietzsche's „gyvenimo filosofijoje“. Ogyū Sorai išplėtotus metodologinius kultūros ir meno 
tyrinėjimo principus vėliau, tyrinėdami tautines estetikos bei meno tradicijas, perima jo idėji- 
niai priešininkai - Nacionalinių mokslų mokyklos šalininkai. 


Nacionalinių mokslų mokyklos estetika 


Antruoju Edo epochos kultūros raidos laikotarpiu, pradedant antrąja XVII a. puse, įsivy- 
rauja tautinės pakraipos, ypač Nacionalinių mokslų mokyklos sekėjų, teorijos. Naujosios 
tautinės pakraipos mokyklos pradininkas yra garsus XVII a. teoretikas vienuolis Keichū 
(1640-1701), kuris pirmasis pradėjo nuosekliai tyrinėti japonų literatūros tradicijas. Svarbiau- 
sios šio mąstytojo ir artimiausių jo sekėjų Kada Atsumamaro (1669-1736), Kamo Mabuchi 
(1697-1769) ir Motoori Norinaga (1730-1831) estetinės koncepcijos artimos XVI a. renesanso 
ideologams. Jie siekia apriboti religinės pasaulėžiūros įtaką, skelbia humanizmo, asmenybės 
universalumo idėjas, kalba apie kūno ir dvasios pradų vienovę, aukština praeityje sukurtų 
vertybių reikšmę. 

Nacionalinių mokslų mokyklos, estetikos įtakos stiprėjimą skatino gilėjanti oficialiosios 
neokonfucianistinės ideologijos krizė ir intelektualų nuostata atgaivinti tautines estetikos bei 

meno tradicijas. Tautinės savimonės stiprėjimas kelia susidomėjimą šintoistinėmis tradi- 
cijomis, skatina plėtotis teorijas apie dieviškąją japonų kilmę ir šalies estetikos bei meno tra- 
dicijų savitumą. 

Pagrindiniu Nacionalinių mokslų mokyklos teoretikų dvasinių ieškojimų bei apmąstymų 
objektu tampa Heian epochos estetika, literatūra, „slaptosios“ estetinės tradicijos. Jie rūpestingai 
tyrinėja svarbiausius šios epochos meno paminklus, sukuria naujus autentiškų senųjų tekstų 
perskaitymo ir interpretacijos metodus, rengia naujus jų leidimus, siekia atskleisti „Senovės 
įvykių užrašuose“, „Japonijos analuose“, „Miriadų lapų rinkinyje“, Sei Shonagon ir Murasaki 
Shikibu kūriniuose įkūnytų estetinių idealų savitumą. 

Šios mokyklos posūkis į tautines kultūros tradicijas turėjo didžiulį poveikį japonų este- 
tikos istorijos mokslo užuomazgų formavimuisi ir jos tyrinėjimo objekto bei problemų lauko 
plitimui. Anksčiau, tyrinėjant nuo IX a. Japonijoje besiplėtojančias estetines praeities teori- 
jas, dažniausiai buvo nagrinėjama literatūra ir su ja glaudžiai susijusi teatro estetika, kurių 
literatūros tekstai tradiciškai buvo plačiai komentuojami jau nuo XI a., teatro - nuo XIV a., 
o, pavyzdžiui, vaizduojamųjų menų (tapybos, kaligrafijos) estetikai skirti tekstai tik Tokugaw 
epochoje pakliuvo į tyrinėtojų regos lauką. „Apskritai, - rašo V. Linhartova, - originalūs (tapy- 
binės estetikos) tekstai Japonijoje buvo ganėtinai trumpi ir dauguma jų susilaukė ne ypatingo 
dėmesio. Jie pradėti tyrinėti bei naudoti tik Tokugaw epochoje (XVII-XIX a.). Pertrūkis laiko 
atžvilgiu iš tiesų atrodo neįtikėtinas“ (Linhartova, 1996, p. 13). 

Aukštindami tautinės šintoistinės mitologijos, estetikos, meno tradicijų, Japoniškojo 
kultūros ir meno raidos kelio apskritai unikalumą, Nacionalinių mokslų mokyklos teoretikai 
kritikuoja konfucianistines ir budistines svetimšalių estetikos teorijas. Kamo Mabuchi ir Moto- 
ori Norinaga fundamentaliame 44 tomų veikale „Kojiki komentarai“ teoriškai grindžia senųjų 
šintoistinių estetinių idealų atgaivinimo būtinybę. 

Žymiausias šios mokyklos estetikas Motoori Norinaga pabrėžė tautinių estetinių teorijų 
ir meninių tradicijų svarbą. Skirtingai nei daugelis ankstesnių Nacionalinių mokslų mokyklos 
teoretikų (Keichū, Kada Atsumamaro, Kamo Mabuchi), Norinaga yra filosofinės pakraipos 
mąstytojas, pagrindines estetikos problemas sprendžiantis ne meno, o būtent filosofijos požiūriu. 

Tam buvo palanki ir objektyvi mokslo raidos situacija, nes klostėsi modernioji estetikos, 
kaip mokslo apie grožį, samprata - kokybiškai nauja sistemingesnių estetinių žinių sankaupa, 
susidariusi apmąstant praeityje susiformavusių požiūrių į grožį, teorines meno problemas, 
profesines meninės kūrybos paslaptis ir įvairias meninės kūrybos nuostatas. 

Motoori Norinagos estetikai būdinga intuityvistinė orientacija, nepasitikėjimas loginio 
mąstymo ir racionalaus proto galia, sugebėjimu pasinerti į gelminę grožio bei meno esmę. 
Skeptiškai vertindamas racionalaus estetinių vertybių pažinimo galimybes, jis teigia, kad protas 
yra išskaidanti jėga, kuriai svetima „kūrybinė energija“, slypinti meno esmėje. 

„Protas, - aiškina savo mintį Norinaga, - yra labai menkas ir nieko negali žinoti apie tai, 
kas plyti už jo ribų“ (Ueda, 1967, p. 54). Dėl to iškeliamas tiesioginis intuityvus meninis paži- 
nimas ir paskelbiamas tobuliausia giluminės reiškinių esmės pažinimo priemone. 

Čia intuityvistinė Motoori Norinagos estetika tiesiogiai siejasi su dvasiškai artimomis anks- 
tyvojo F. Schellingo, A. Schopenhauerio, H. Bergsono, F. Nietzsche's koncepcijomis. Norinagos 
estetikos nuostata išryškina Nacionalinių mokslų mokyklos teoretikams būdingą priešpriešą 
konfucianistinės estetinės tradicijos racionalizmui ir polinkį moralizuoti, o Vakarų romantikų 
bei iracionalistų koncepcijose - analogišką prieštarą racionalaus proto sureikšminimui, kuris 
būdingas klasikiniam vokiečių idealizmui. 

Norinagos estetikoje, kaip ir kituose Nacionalinių mokslų mokyklos teoretikų veikaluose, 
matyti literatūrocentrizmas. Savo estetinę teoriją jis remia Heian epochos prozos bei poezijos 
kūriniais. Minėtųjų literatūros formų tarpusavio giminystė siejama su natūraliu žmoguje sly- 
pinčiu estetiškumo jausmu ir būtinybe išreikšti emocinius išgyvenimus. 

Veikale „Slapčiausi žodžiai apie senovės poeziją“ Motoori Norinaga plėtoja teoriją apie 
dvasinį prozos ir poezijos estetinių siekių tapatumą, šių literatūrinių formų sugebėjimą įveikti 
dirbtines mąstymo užkardas ir įsiskverbti į sielos gelmes. Iš čia kyla trilypis literatūros tikslas: 
pirmiausia, geri romanai ir poezija, skatindami dvasinį apsivalymą, kurio prasmė artima Aris- 
totelio katarsiui, išgrynina jausmus ir suteikia malonumą; kita vertus, jie ugdo estetinį žmonių 
imlumą, sugebėjimą jausti mono no aware, pagaliau padeda pažinti šintoistinių tradicijų esmę 
ir kartu moko žmones teisingai elgtis konkrečiomis gyvenimo aplinkybėmis. 

Norinagos estetinės teorijos šerdimi tampa mono no aware kategorija, kurią jis aiškina 
kaip autentišką grožio esmės apraišką. Šiai Heian epochos literatūroje atsiradusiai sąvokai, 
reiškiančiai daiktų žavesį, teoretikas suteikia naują prasmę. Mono no aware jis susieja su giliais 
jausmais, išsiveržiančiais iš asmeninių interesų lauko ir aprėpiančiais visuotinumo sritį, tiksliau, 
daugelio žmonių patyrimą, universalius estetinius išgyvenimus. Pavyzdžiui, daugelį žmonių, 
kontempliuojančių išsiskleidusius sakuros žiedus, jaudina jų grožis, o jei ko nors nejaudina, 
vadinasi, jiems svetimas pakylėtas, išgrynintas, taurinantis asmenybę aware jausmas. 

Mono no aware kategoriją Motoori Norinaga sieja su intuityviu daiktų vidinio grožio pa- 
žinimu, kuris suvokėjo sąmonėje sukelia emocijų virtinę. Toks estetinės kontempliacijos akto 
interpretavimas pagrindžia gnoseologinį jo estetinės teorijos pobūdį. 

Mono no aware kategoriją Norinaga nuolatos sieja su pažinimu, aktyviu subjekto įsigi- 
linimu į suvokiamo daikto ar reiškinio esmę. Įsijaučiant suvokti vieną ar kitą daiktą, žmogų, 
būties reiškinį, anot Norinagos, - tai pažinti pačia plačiausia šio žodžio prasme. „Gyvendamas 
pasaulyje, - rašo jis, - žmogus regi, girdi ir patiria daug įvairiausių atsitikimų. Jei jis visa tai 
paima į savo širdį ir pajaučia ja visų dalykų esmę, galima sakyti, kad toks žmogus pažįsta pačią 
įvykių šerdį, faktų esmę - jis žino mono no aware" (Ten pat). 

Priešingai konfucianistinės estetikos tradicijai, mono no aware pažinimą Norinaga 
sieja su protu, racionaliais veiksmais, o išimtinai - su žmogaus širdimi, jai būdingu suge- 
bėjimu intuityviai pajusti vidinį reiškinių ir daiktų grožį. Šio aktyvaus pažintinio akto metu 
žmoguje kyla stiprios širdį perpildančios ir asmenybę taurinančios estetinės emocijos, kurias 
jis vadina aware. 

Vadinasi, aware - tai estetinis atliepas į vidinę intuityviai pažįstamo gražaus daikto ar reiš- 
kinio esmę. Žodis mono, reiškiantis daiktą, dalyką, mono no aware sąvokoje apibrėžia aware 
reikšmę ir nurodo, kad ši kategorija išreiškia gilų susižavėjimą estetinėmis tam tikrų daiktų ar 
reiškinių savybėmis. Priklausomai nuo suvokiamo objekto pobūdžio, ji įgauna linksmą, liūdną 
ar kitokį emocinį atspalvį. 

Kadangi žmogaus emocinis santykis su jį supančiu pasauliu negali būti grynas bei viena- 
reikšmis, vadinasi, ir suvokdami kiekvieno konkretaus objekto esmėje slypintį grožį, susidu- 
riame su skirtingomis mono no aware emocijų kombinacijomis. Sugebėjimas subtiliai jausti 
mono no aware emocijų niuansus Motoori Norinagai yra pagrindinis vertės, etinio tvirtumo ir 
žmogiškumo kriterijus, išskiriantis tikrą asmenybę iš abejingų, nejautrių, nejaučiančių gamtos, 
meno kūrinių grožio žmonių, kuriuos jis laiko žemesniais už žvėris. 

Tobulo estetinio imlumo ir aukštojo dvasingo grožio idealu Norinagai tampa rafinuota 
Heian epochos kultūra. Prisimindamas didingus tolimosios praeities menininkų dvasios polė- 
kius, japonų „aukso amžiaus“ meninei kultūrai jis priešpriešina savo epochos meno nuosmukį. 
Kūrybinių dvasios polėkių silpnėjimą to meto mene Norinaga tiesiogiai sieja su „svetimšalių“ 
konfucianistinių etinių normų suvaržymais ir asketiškų budistinių reikalavimų, apribojančių 
natūralių jausmų sklaidą, įsigalėjimu. 

Atmesdamas konfucianistinių ir budistinių teorijų siekį pajungti meną racionalaus proto, 
etiniams bei religiniams reikalavimams, Motoori Norinaga, turėdamas galvoje tautines meno 
tradicijas, teigia, kad meno tikslai yra specifiniai ir jis plėtojasi pagal nepriklausomus savo dės- 
nius, kurių nereikia painioti su religijos bei etikos reikalavimais. 

„Poezijos arba romano autoriams, - rašo jis, - neįdomu gėris ar blogis, išmintis ar kvailybė. 
Jie tik išsamiai aprašo, ką žmogus jaučia būdamas toks, koks yra, iš jų sužinome slapčiausias 
žmogaus širdies gelmes. Tik iš literatūros kūrinio sužinome, kokie yra tikri žmogaus jausmai, 
suvokiame mono no aware“ (Ten pat, p. 55). 

Siekdamas suteikti savo humanistinei estetikai didesnį įtaigumą, Heian epochos literatū- 
ros šedevrą Murasaki Shikibu romaną „Genji apysaka“ Norinaga vertina kaip neprilygstamą 
meniškumo įamžinimą. Ypatingame Murasaki jautrume grožiui jis įžvelgia japonų tautinės 
estetikos ir meno savitumą, kurį priešpriešina prokiniškos tradicijos kūriniams. Pagrindinė 
„Genji apysakos“ idėja nusakoma kaip mono no aware išraiška ir meilės temos atskleidimas. 
Kodėl, - klausia teoretikas, - grožinės literatūros kūriniuose toks dėmesys skiriamas meilės 

jausmams aprašyti? Ir į šį klausimą atsako: „Giliausias žmogaus jausmas yra meilė. Todėl gi- 
liausiai ir jautriausiai mono no aware atsiskleidžia meilės išgyvenimuose“. 

Vadinasi, meilės jausmas dėl jam būdingo intensyvumo, gilumo, stiprių išgyvenimų 
suteikia rašytojui ir suvokéjui galimybę pajusti giliausią mono no aware esmę. Itin stiprius 
estetinius išgyvenimus sukelia slapčiausių meilės lūkesčių neišsipildymas, taip pat neteisėtos 
meilės fabula. 

Rašytojai, aprašinėdami pastarąją, siekia ne pateisinti geidulingumą, o įtaigiai išreikšti 
mono no aware. Norinaga palygina aware, atsirandantį iš neteisėtų meilės ryšių, su įstabiu baltu 
lotoso žiedu, išsiskleidusiu drumzliname vandenyje. Šiuo konkrečiu atveju tiek menininkui, 
tiek suvokėjui svarbiausia žiedo grožis, o ne tai, kur jis skleidžiasi ir auga. 

Taigi pastaraisiais savo argumentais Motoori Norinaga siekia ne tik teoriškai pagrįsti 
meno savarankiškumą, tačiau ir pateisinti Tokugaw epochos meninės kultūros supasaulietini- 
mo procesą. Kita vertus, grožio reikšmės suabsoliutinimo nuostata - tai Nacionalinių mokslų 
mokyklos teoretikams būdingas nusistatymas prieš konfucianistinės estetinės tradicijos ri- 
gorizmą, griežtą moralinę reglamentaciją bei budistinėms teorijoms būdingą asketiškumą, 
natūralių žmogaus jausmų slopinimą. 

Norinagos estetinių idėjų įtaka ir paplitimas aiškintina jų atitikimu vyraujančioms 
XVIII a. pabaigos - XIX a. pradžios japonų kultūros raidos tendencijoms. Primindamas ir 
vertindamas japonų estetines bei menines tradicijas, filosofas teoriškai pagrindė jų savitumą 
ir vertę, apribojo gyvybingumą prarandančių deklaratyvių konfucianistinių bei budistinių 
teorijų įtaką, išaukštino natūralių žmogaus jausmų, subtilių estetinių išgyvenimų reikšmę ir 
numatė savito Japoniškojo kelio ateitį. 

Ragindamas žmones pasinerti į estetinių ir meninių vertybių pasaulį, jis tikisi išlaisvinti 
grožį jaučiantį žmogų iš išorinių jo dvasią kaustančių dogmų, išplėtoti jo kūrybingumą, es- 
tetinį imlumą ir kartu priartėti prie japonų „aukso amžiaus“ kultūroje vyravusių autentiškų 
šintoistinių idealų. 


Nishikawos Sukenobu estetika 


Prieš kinų estetikos ir meno tradicijų įsigalėjimą Japonijoje nusistatęs įtakingas menotyrinės 
pakraipos estetikas, tapytojas, kaligrafas, knygų iliustratorius, Kano Eino ir Tosos Mitsusuke 
mokinys, vėliau tapęs vienu žymiausių Kyoto mokyklos raižybos meistrų, Nishikawa Sukeno- 
bu (1671-1751). Jis, kaip ir Nacionalinių mokslų mokyklos estetikai, remia tautines tradicijas, 
teigia, kad Japonijoje susiformavę estetikos ir meninės kūrybos principai yra tobulesni bei 
geriau išreiškia tautinę dvasią. 

„Mūsų senieji tapytojai, - rašo 
Nishikawa Sukenobu, - mokėsi iš 
kinų meistrų paveikslų. [...] Jie re- 
miasi kinų tapybos dėsniais, kuriais 
naudojantis negalima autentiškai 
pavaizduoti japono. Kai piešiamas 
japonas, paveikslas visada dvelkia 
Kinija, ir mūsų dvasia neišreiškiama. 
Argi tai ne ribotumas? Remtis tapy- 
boje kinų tradicijomis, paniekinti ja- 
ponų mokyklas, viską grįsti išimtinai 
kinų vertybėmis, kinų peizažais, kinų 
gaminiais, kinų pasilinksminimais, 
ignoruojant savo Japoniją, ar tai ne- 
reiškia tikėti svetima tolima šalimi ir 
paniekinti savąją artimą? Nors kinų 
ir japonų tapybos dėsniai daug kuo 
panašūs, vis dėlto kai kurių skirtumų 


Nishikawa Sukenobu. Prieš veidrodį. Tarp 1716 ir 1751 m. yra, nes Japonijoje ir Kinijoje kitokia 
Spalvotas musas, popieus žemė ir vanduo“ (Macmepa..., 1965, 
t. 1, p. 127). 


Taigi estetinė Nishikawos Sukenobu koncepcija atspindi estetinių idealų kaitą, ryškėjančią 
estetinės minties ir meno orientaciją į nacionalines tradicijas. Be Japoniškojo kelio savitumo 
problemų, mastytojui rūpi menininko asmenybės formavimasis, jo raiškos būdai, menininko 
ir gamtos santykis, meninės kūrybos eiga bei kitos estetinės problemos. 

Teoretikas aktyviai skelbia asmenybės universalumo idėjas, ragina menininkus neap- 
siriboti siauromis kūrybos temomis, motyvais, plačiau žvelgti į pasaulį. „Jei tu esi Visatos 
žmogus, turi dalyvauti visur. Todėl tapant paveikslus negalima prisirišti prie kažko viena, 
reikia kiek galima nuolatos plėsti vaizduojamojo pasaulio ribas. Jei tu išmokai vaizduoti tik 
ką nors viena, nesiekdamas aprėpti visos būties esmės, tavo meno veikimo sritis bus ribota“ 
(Ten pat, p. 126). 

Nishikawa Sukenobu ypatingą dėmesį kreipia į profesinį menininko meistriškumą. Jo 
nuomone, meistriškumo aukštumas galima pasiekti daugeliu skirtingų būdų. Todėl, norint 
tobulėti pasirinktoje meno srityje, labai svarbu mokytoju pasirinkti iš dvasiškai artimos mo- 
kyklos patyrusį meistrą, kuris pirmiausia „turi išmokyti valdyti teptuką ir tušą, o tik paskui 
tapyti paveikslus“. Jei jaunas dailininkas neįgis būtinų tapytojui profesinių įgūdžių ir iškart 

imsis kurti sudétingus vaizdinius, jo potépis liks sukaustytas, ir menininkas nepajégs savo 
küryba pasiekti giluminés meno esmés. 

Kaip ir daugeliui Rytu Azijos estetiku, Nishikawai Sukenobu pagrindinis autentiskos 
kūrybos šaltinis atrodo esąs įvairialypis gamtos pasaulis. „Pasinėrus į gamtos esmę, - sako 
teoretikas, - galima perteikti ją, tačiau nereikia gamtai per daug pataikauti. Tas, kuris siekia 
tik perteikti gamtą, neretai tampa vulgarus“ (Ten pat, p. 124). 

Kalbėdamas apie meno prigimtį, estetikas nesiūlo kopijuoti gamtos, o tik žvelgti į ją kaip 
į pradinę kūrybos pakopą. Jis gerai supranta, kad menininkas formuoja savitą nepriklausomą 
nuo tikrovės meninę realybę, kuriai sukurti nepakanka vien gamtos, o būtina tobulai pažinti 
tapybos dėsnius bei geriausias praeities meno tradicijas. „Visa tai virsta dėsniais, kurie nekin- 
ta, ir tokių nekintamų dėsnių daug. Todėl prisimink praeities pavyzdžius ir nedaryk klaidų, 
nepaaukok tapybos dėsnių pernelyg sekdamas gamtą“ (Ten pat, p. 124). 

Taigi Nishikawa Sukenobu išplėtoja artimą Nacionalinių mokslų mokyklos šalininkams 
estetinę teoriją, kuria pasisako prieš kinų dailės tradicijų įsigalėjimą ir aukština tautinę dailę, 
kurios savitumą grindžia kitokia gamtine aplinka bei praeities tradicijomis. Kartu jis gvilde- 
na daugelį pamatinių dailininko profesinio tobulėjimo, meninės kūrybos proceso problemų, 
grindžia meno nepriklausomumo nuo tikrovės ir tapybos dėsnių perėmimo idėjas. 


Chikamatsu Monzaemono lėlių teatro (bunraku) estetika 


Be „aukštųjų“ meno formų, meninėje XVII a. kultūroje atsiranda naujų dalykų, glaudžiai 
susijusių su estetiniais trečiojo luomo skoniais, buitinėje literatūroje, dramaturgijoje, kabu- 
ki ir joruri teatruose, dekoratyvinėje ir žanrinėje tapyboje. „Išskirtinis dėmesys vidui, - rašo 
T. Grigorjeva, - turėjo virsti dėmesiu išorei; dvasinių vertybių vertinimas - dėmesiu kūniškumui; 
judėjimo, garsų rimties, tylos, tylėjimo idealas - jausmų, daugiabalsiškumo, ryškių spalvų pro- 
trūkiu“ (Tpuroppesa, 1979, p. 281). Daugelis šių bruožų aptinkama Chikamatsu Monzaemono 
(1653-1724) kūryboje, su kurio vardu siejasi teatro estetikos ir įvairių tradicinio teatro formų 
suklestėjimas. Japonija - šalis, kurioje bunraku, t. y. lėlių teatro menas, itin ištobulėjo ir stip- 
riai paveikė XX a. estetinius Vakarų lėlių teatro principus bei pagrindinius jo komponentus. 

„Japonija, - rašo D. Keene, - toli gražu nėra vienintelė šalis, kurioje lėlių teatras turi tokią 
ilgą istoriją, tačiau kitur jis neužsitarnavo tokio aukšto meno statuso. Europos lėlių teatras - tai 
pjesių, parašytų aktoriams, parinkimas. Japonijoje lėlių teatras skatino aktorių kūrybiškumą. 
Galiausiai - didžiausias japonų dramaturgas Chikamatsu visas savo garsiausias pjeses parašė 
lėlėms. Netgi šiandien, kai ši teatro forma prarado buvusį publikos palankumą, jis išliko tokio 
paties aktorinio meistriškumo lygmens“ (Keene, 1977, p. 57-58). 

Bunraku teatras patyrė stiprią no teatro estetikos įtaką. Tačiau skirtingai nei nō, kuris išsi- 
skiria ypatingu susikaupimu, estetiniu grynumu, bunraku teatras yra žemiškesnis, emocionales- 
nis, jam svarbiausia dinamiškos intrigos ir siužeto sklaida. Perėmęs paskirus no ir kabuki teatrų 
estetikos elementus, bunraku teatras tarsi balansuoja tarp poetinio simbolizmo ir regimiškumo 
teikiamų galimybių. Lėlių teatro kameriškumas ir tobulesni lėlių valdymo mechanizmai padeda 
jam suformuoti savitą pjesės teksto nulemtą estetiką. 

„Kodėl Japonijoje, - klausia Saeki Junko, - atsirado lėlių teatras, prilygstantis aktoriniam 
ar net jį pranokstantis? Japonų drama, net vaidinama tikrų aktorių, išraiškingiausia tikriausiai 
lėlių teatre. Nors no pjesės, atliekamos aktorių, vaidinimo negalima laikyti realistišku, kadangi 
aktorių veidus slepia kaukės, o jų judesiai labai simboliški. Ir kabuki su savo gausiu grimu ir 
vyrais, atliekančiais moterų vaidmenis, sukuria stilizuotą teatrą, visai nepanašų į šiuolaikinę 
dramą“ (Saeki, 1993, Nr. 386, p. 164). 

Bunraku teatro, kaip ir daugelio kitų japonų tradicinio meno formų, ištakų kilmė dvi- 
lypė - jos sietinos su tautinėmis versmėmis ir žemyno įtaka. Lėlių teatro tapsmą pirmiausia 
skatina tautinė šintoistinė religija, kurios esmė yra gamtos sudievinimas, kilęs iš pagarbos jai 
ir žavėjimosi. Iš šintoistiniuose religiniuose kultuose ir misterijose žmonių bei dievų pasaulį 
jungiančios ritualinės lazdos ilgainiui išsirutuliojo medinės lėlės, kuriomis manipuliuodami 
šventikai perteikinėjo žiūrovams šintoistinių legendų turinį. Šie ritualiniai kultai, per liaudies 
šventes nuėję sudėtingą supasaulietinimo kelią, pamažu tapo menu, o šventikų funkcijas ilgai- 
niui perėmė klajojantys vienuoliai ir aktoriai. 

Ankstyvieji improvizuoti klajojančių su lėlėmis aktorių spektakliai paprastai vyko natū- 
ralioje gamtoje greta gyvybingiausių šalies kelių, vienuolynų, pilių, gyvenviečių, vaizdingose 
gamtos vietose, kuriose vėliau buvo garbinami šintoistiniai dievai. Pradžioje primityvios, iš 
lengvo medžio rūšių padarytos lėlės vaidinimų metu slėpėsi už kelionėms skirtų dėžių. Vėliau 
scenos erdvė darėsi sudėtingesnė, atsirado lengvai gabenamos ir išardomos „scenos-pastatai“, 
kuriose uždaros teatrinės erdvės iliuziją kūrė šiaudinės bei bambukinės pertvaros. 

Stichiškai besiformuojančio lėlių teatro estetiką labai veikė kinų estetika ir menas, kuriuos 
skleidė iš Kinijos kultūros centrų, vienuolynų sugrįžę japonų vienuoliai bei menininkai. Didžioji 
kinų civilizacija japonų teatralams buvo svarbi. Iš žemyno retkarčiais atvykdavo pavieniai lėlių 
teatro meistrai, ir šalyje pasklido įvairių dydžių tobulos konstrukcijos sudėtingos mechaninės 
kinų lėlės. Jų estetinis grožis, sugebėjimas tikroviškai imituoti daugybę žmogaus judesių žavėjo 
bunraku aktorius. Kinų lėlių teatro tradicijos paveikė tiek išorinę spektaklių formą, tiek daugelį 
kinų kilmės personažų, kurie susiliejo su vietiniais herojais. 

Aristokratija, kultivavusi rafinuotus aukštuomenės puoselėjamus menus (poeziją, kali- 
grafiją, tapybą, muziką), nepalaikė besikuriančio „plebėjiško“ lėlių teatro meno, tačiau Mo- 
moyamos periode, kuomet kultūrinė iniciatyva iš imperatorių rūmų aristokratijos ir samurajų 

aukštuomenės pilių palaipsniui pereina į trečiąjį 
luomą, liaudiškam lėlių teatrui atsiranda palankes- 
nė kultūrinė aplinka ir daugybė gerbėjų. 

Tikrą bunraku, kaip savita estetika pasižy- 
minčios teatro formos, suklestėjimą lėmė didžiųjų 
šalies miestų kultūros pakilimas, plataus miestiečių 
ir prekybininkų sluoksnio, kuris tapo pagrindiniu 
lėlių teatro žiūrovu bei rėmėju, atsiradimas Toku- 
gawų periode. Jų dėka bunraku teatras iš klajoklinio 
virto spalvingos miestų kultūros dalimi. Didžiųjų 
miestų pramogų kvartaluose dygo laikini, o vė- 
liau nuolatiniai teatrai su prie pagrindinių įėjimų 
iškylančiais aukštais bokštais, kuriuose iš trijų pu- 
sių puikavosi lankytojus viliojantys ryškūs teatro 
užrašai. Netrukus radosi ir monumentalūs, savo 


sudėtingomis konstrukcijomis primenantys šven- 
tyklas lėlių teatrai. 
Bunraku teatro estetika ir pagrindiniai meni- 


Lėlės kario galva. 1718 m. 


niai principai galutinai susiformavo XVI a. pabai- 

goje, o jis klestėjo iki XIX a. vidurio. Japoniškasis lėlių teatras vakariečiui yra didžiai mįslingas 
reiškinys, kadangi svarbiausia jame - simbolinis regimiškumas, lėlės, dramaturginis tekstas, 
įvairių personažų vaidmens atlikėjo balso įtaigumas ir muzikinis akompanimentas. Bunraku 
teatre itin ištobulėjo lėlės ir jų valdymo technika. Spektaklyje operatorius pasislepia taip, kad 
žiūrovas galėtų matyti tik lėles, kurios iš viršaus manipuliuojamos virvelėmis. 

Veiksmas vyksta panašiai kaip europiniame marionečių teatre. Lėlės kūno viduje esanti 
valdančio operatoriaus ranka plastiškais judesiais perteikia daugybę lėlės veiksmų. Įgarsinantis 
aktorius nuo žiūrovų taip pat pasislepia, kad pabrėžtų kalbančios ir vaidinančios lėlės tapatumo 
iliuziją. Lėlės stulbina savo mastais, gyvybiškumu, apipavidalinimo įvairove, meninės išraiškos 
bei techninių priemonių gausa. Pagrindinius vaidmenis atliekančios lėlės neretai siekia tris ket- 
virtadalius žmogaus aukščio, techniškai tobulos - su judančiomis akimis, antakiais, lūpomis, 
pirštais. 

Pradžioje marionetes valdantys aktoriai slėpėsi už užuolaidų, tačiau vėliau žiūrovams buvo 
apnuogintas sudėtingas manipuliavimo lėlėmis procesas. Net ne pagrindinius vaidmenis at- 
liekančios mažesnės lėlės yra dekoratyvios, funkcionalios, aukšto meninio lygio, išraiškingos, 
puikiai atspindi tipus, apibendrintas personažo savybes. Žavi jų valdymo ir judėjimo erdvėje 
plastika, kuri, kaip ir visi kiti bunraku teatro komponentai, kuria vientisą estetiką. 

Skirtingai nei vakarietiskame lėlių teatre, kuriame lėles valdantis aktorius į vaidinama per- 
sonažą tarsi įsikūnija, bunraku teatre tarp lėlės ir jos vaidmenį atliekančio balso tiesioginio ryšio 
nėra. Čia tarp vaidybinės ir garsinės spektaklio funkcijų atsiranda properša, kadangi balsines lėlę 
valdančio aktoriaus funkcijas perima scenos pakrašty esantis dramos teksto skaitovas gidayū, 
kuris, lydimas japoniškos liutnios shamisen akompanimento, pratisai dainuojamu balsu įgarsina 
visų spektaklyje veikiančių herojų balsus. Lėlių judesiai, deklamacija ir muzikinis akompani- 
mentas organiškai susiliejo tik XVI a. pabaigoje, bunraku teatrui įgaunant kanonišką pavidalą. 

„Lėlių išraiškos jėgą užtikrina ne vien lėlininkų meistriškumas; gidayu (dramos teksto 
deklamuotojo vaidmuo) čia yra labai svarbus. Išplėtotas naratyvinės recitacijos menas - tai 
dar viena japonų scenos menų ypatybė. Dainuotojo, recituojančio daugelio įvairių personažų 
vaidmenis, balso jėga įkvepia lėlėms dvasią. Taigi bunraku yra menas, skirtas ne tik akiai, bet ir 
ausiai“ (Ten pat, p. 164). Tikriausiai jokių abejonių nekelia tai, kad japoniškajame lėlių teatre 
išorinis dinamiškas veiksmas neužgožia dramos teksto, kuris visuomet išsiskyrė subtiliomis 
dramatinėmis kolizijomis. 

Ypatingas bunraku ir kabuki teatrų suklestėjimas neatsiejamas nuo žymaus Tokugawos 
periodo dramaturgo, teatro reformatoriaus Chikamatsu Monzaemono. (Tikrasis vardas ir pa- 
vardė - Sugimori Nobumori.) Šis išsilavinusio samurajaus iš Echizeno provincijos sūnus nuo 
11 metų kartu su tėvais gyvena Kyóto, studijuoja tradicinius menus ir mokslus. Šeima buvo 
gana dėmesinga vidinei drausmei ir plačios humanitarinės kultūros ugdymui. Vaikai gauna 
puikų išsilavinimą. Neatsitiktinai vyresnysis būsimo dramaturgo brolis Munenaga ilgainiui 
tampa vyriausiuoju garsaus Shokoku-ji vienuolyno šventiku. 

Chikamatsu pasirenka netikėtą garbingos samurajų giminės palikuoniui kelią. Priešmir- 
tiniame laiške, apžvelgdamas savo gyvenimą, jis rašė: „Gimiau kario šeimoje, tačiau, nutraukęs 
ryšius su samurajų luomu, tarnavau daugiau nei vienam kilniam klanui“. 

Chikamatsu - atviras žinioms, malonus, mėgstantis bendrauti ir pastabus jaunuolis. Jis 
pirmiausia išgarsėja kaip talentingas haiku poetas, o nuo 1686 m. galutinai pasišvenčia teatrui ir 
parašo apie 150 pjesių, iš kurių apie 30 skirta kabuki teatrui, o likusios, turinčios nepalyginamai 
didesnę meninę vertę, - lėlių teatrui. Geriausias lėlių teatrui skirtas pjeses jis parašo tarp 1705 
ir 1724 m., kai bunraku teatras labai klestėjo. 

Dramaturgas rašė įvairaus žanro pjeses lėlių teatrui: ne tik plačiai paplitusias herojiškas, bet 
ir buitines tragedijas, nevengdamas vidutinės ir žemiausios klasės herojų - pirklių, tarnautojų, 
nusikaltėlių, prostitučių, o tai dramaturgiją priartino prie realaus gyvenimo ir buvo aktualu bei 
suprantama nemažai daliai gyventojų. Tačiau labiausiai pamėgta herojiška jo pjesė „Koshingos 
mūšiai“: per septyniolika mėnesių viename teatre ją išvydo 240 000 žiūrovų. 

Tai, kad Chikamatsu pirmenybę teikia lėlių teatrui skirtoms pjesėms, paaiškinama jo 
potraukiu teatrališkumui ir dramaturgo svarba. Jis siekia apriboti išskirtinį aktoriaus talento 

kultą, jo asmenybės sureikšminimą teatro mene ir įrodyti kitų šio meno sudėtinių dalių, ypač 
dramaturgijos, išskirtinumą. Savitame lėlių teatre jis įžvelgia palankias galimybes šiems siekiams 
įgyvendinti. Todėl pjeses sąmoningai rašo taip, kad jos ne tik atskleistų dramaturgo talentą, bet 
ir geriau tiktų lėlėms nei žmonėms. 

Savo lėlių teatrui skirtose pjesėse jis pirmiausia siekia suprantamumo, jų pripildymo di- 
namiškais veiksmais. Veiksmo dinamiškumą jis traktuoja kaip priemonę, padedančią varžytis 
su no ir kabuki teatrais, kur vaidmenis atlieka gyvi aktoriai. Tai kelia lėlėms ir jomis manipu- 
liuojantiems bei įgarsinantiems aktoriams daugybę sudėtingų profesinių reikalavimų, nes, 
norėdami išgauti negyvų lėlių sudėtingų emocinių išgyvenimų iliuziją ir patraukti žiūrovų 
dėmesį, jie privalo itin ištobulinti vizualines ir grynai technines meninės išraiškos priemones. 

Chikamatsu, skirtingai nei Zeami, nerašė specialių teatrui skirtų estetinių traktatų. Jo po- 
žiūriai į pamatines bunraku teatro problemas išliko draugų užrašuose ir pratarmėje Hozumi 
Ikano knygai „Prisiminimai iš Naniwos“. Jį labiausiai domino lėlių teatro sąlygiškumo, meno 
ir tikrovės, menų sąveikos bei dramatinio veiksmo plėtotės problemos. 

Chikamatsu estetinį požiūrį ir dramaturgiją veikė konfucianistinė estetika, todėl rašytojas 
siekė suteikti teatro menui moralinę prasmę, padedančią ugdyti meno mėgėjų jausmus ir dvasią. 
Bunraku pjesėse dėl daugiau nei kabuki teatre skiriamos reikšmės veiksmui jis įžvelgia platesnes 
galimybes savo meniniams siekiams įgyvendinti. Pagrindinį dramaturgijos tikslą rašytojas sieja 
su vidinių veiksmo motyvų atskleidimu. Dramaturgui, jo įsitikinimu, turi būti svarbūs tik tie 
gyvenimo momentai, kurie „išreiškia giliausią žmogaus prigimtį“. 

Nusižengdamas anksčiau vyravusiai nō teatro estetikos tradicijai, pagrindinių dramatinių 
kolizijų motyvų Chikamatsu ieško ne dieviškoje lemtyje - karmos dėsnyje, o realiame pasaulyje, 
žmonių poelgių, jų konfliktų priežastyse. Šie poslinkiai liudija naujų pasaulietinių pasaulėžiūros 
principų įsivyravimą teatrinėje Tokugaw epochos estetikoje. 

Chikamatsu estetikoje itin giliai gvildenamos meno ir tikrovės santykių, meno esmės 
problemos. Jis polemizuoja su realistinės kabuki teatro koncepcijos šalininkais, teigiančiais, 
kad žiūrovams bus neįdomios pjesės, kurios nesieks tikroviškai perteikti siužetinių linijų ir 
įvykių. Dramaturgo nuomone, ištikimybė tikrovei ir paskirų teatro detalių tikroviškumas dar 
negarantuoja įdomumo bei pjesės sėkmės. Jam rodos, perdėm tiesmukiškas realaus gyvenimo 
personažų atkūrimas teatro mene kaip tik atgrasina žiūrovą. Norėdamas vaizdingai paaiškinti 
savo požiūrį, jis pasitelkia istoriją apie vieną kilmingą damą. 

Ji turėjo meilužį, abu aistringai mylėjo vienas kitą. Tačiau dama buvo atskirta rūmų, kur 
mylimasis negalėjo patekti, ir ji tik retkarčiais galėjo jį išvysti Zvelgdama pro bambukinę širmą. 
Dama taip ilgėjosi mylimojo, kad įsakė išdrožti tikrovišką jo atvaizdą. Šis buvo visiškai nepanašus 
į paprastą lėlę - jis niekuo nesiskyrė nuo mylimojo. Viskas buvo tiksliai atkurta - veido spalva, 
odos poros, ausys, burna, šnervės, net dantų skaičius. Iš tikrųjų realus žmogus ir jo atvaizdas 


599 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


buvo visiškai tapatūs, išskyrus tai, jog pirmasis buvo gyvas, o antrasis - ne. Tačiau kai dama 
išvydo šią tikrovės kopiją iš arčiau, ji jai pasirodė neįdomi, negraži, netgi truputėlį baugino. 
Taip jos meilė išblėso, o kadangi lėlės laikymas greta kėlė daug nepatogumų, greit ją išmetė. 

Ši vaizdingai papasakota istorija siekia įrodyti, kad perdėm tiesmukas netgi gražios tikro- 
vės atkūrimas suvokėjui gali sukelti visiškai priešingą atsaką — pasibodėjimą, kurio turėtume 
vengti ir teatro mene. Minėtu konkrečiu atveju pasibjaurėjimą galbūt lėmė gyvybės nebuvimas. 
Todėl kai žmogus neranda gyvybės požymių ten, kur tikėjosi, jis patiria nemalonius išgyveni- 
mus, netgi išsigąsta. O galbūt per daug tikroviškas natūralistinis nemalonių gyvenimo aspektų 
atskleidimas skausmingai veikia suvokėją, ir toks menas žiūrovui nepriimtinas. 

Chikamatsu plėtoja teoriją, kad tikrame meno kūrinyje visuomet jungiasi du skirtingi 
tiesos ir išmonės pasauliai. Todėl tikrą meną norintis kurti teatras negali tiesmukai kopijuoti 
gyvenimo, kadangi tuomet jis neišvengiamai praranda savo paslaptingą žavesį, patrauklumą, 
intrigą, o būtent dėl to žiūrovai veržiasi į teatrą. 

„Menas, - sako dramaturgas, - tarsi nubrėžia sunkiai pastebimą ribą tarp tiesos ir išmonės. 
Mūsų amžiuje, kai žmonės pamėgo tikroviškumą, savaime suprantama tapo tai, kad aktorius, 
atliekantis scenoje vasalo vaidmenį, mėgdžiotų tikro vasalo kalbą ir gestus. Tačiau ar tikras va- 
salas kada nors dažosi, pudruoja veidą, kaip kad elgiasi aktorius? [...] Šis dalykas yra tai, ką aš 
turiu omenyje sakydamas „sunkiai pastebima riba tarp tiesos ir išmonės“. Tai yra tiesa ir kartu 
ne išmonė. Įdomumas kaip tik ir slypi šiame dvilypume“ (Ueda, 1967, p. 188). 

Taigi lėlių teatras įdomus, Chikamatsu manymu, savo irealumu, meninės išraiškos prie- 
monių sąlygiškumu, jų svetimumu, savitu kabuki teatro realizmu, tikroviškomis dekoracijomis. 
Detalių tikroviškumas, paviršutiniškas imitavimas bunraku nebūdinga, kadangi tiksli tikrovės 
kopija ar išorinis lėlės panašumas į konkretų žmogų kelia nemalonių jausmų. 

Vadinasi, magiška, žiūrovus viliojanti lėlių teatro galia yra tai, kad jis ne kopijuoja tikrovę, 
o sukuria nepriklausomą nuo tikrovės meninę realybę su savitais dėsniais. Lėlių teatro scenoje 
netgi lėlė tigras, nepažeisdamas spektaklio erdvės sąlygiškumo, gali elgtis kaip žmogus bei or- 
ganiškai funkcionuoti sąlygiškame teatro pasaulyje kaip ir lėlė žmogus. 

„Natūralu, - rašo M. Ueda, - kad Chikamatsu meno koncepcija visiškai atitinka lėlių 
teatro prigimtį. Lėlių teatras iš esmės skiriasi nuo realistinio kabuki ir nuo simbolistinio no. 
Pakeisdamas aktorius lėlėmis, jis atsisako tikroviško gyvenimo vaizdavimo, tačiau leidžia lėlėms 
imituoti žmonių veiksmus ir kartu išvengia įsitraukti į lėtą simbolinės dramos ritualą. Taigi lėlių 
teatras skleidžiasi tarp dviejų dramos meno polių - natūralistinio ir poetinio - ir iš tikrųjų jis 
yra „neaiški riba tarp tiesos ir išmonės“ (Ten pat, p. 192). 

Sąlygiška ir dvasinga lėlių teatro prigimtis, jo sugebėjimas manipuliuoti lėlėmis ir skleistis 
tarp sunkiai pastebimų tikrovės bei išmonės ribų suteikia jam galimybę sukurti tokią nepriklau- 
somą meninę realybę ir pasinerti į tokias gelmes, kurios yra tikroviškesnės nei empiriniai mus su- 

pantys faktai. Bunraku teatras šia prasme tarsi virsta tokia talpia būties vizija, kurioje herojai lėlės 
gali nepaisyti visuomenėje vyraujančių konvencionalių nuostatų, atvirai išsakyti savo jausmus. 

Gelminių žmogaus poelgių motyvų, dvasios polėkių atskleidimas, Chikamatsu nuomone, 
pjesei, jos intrigai, pagrindinių siužetinių linijų plėtotei suteikia daugiau gyvybiškumo nei tiks- 
liausias išorinis veiksmų ir faktų imitavimas. Todėl dramaturgas bei aktoriai turi sutelkti savo 
dėmesį ne į išorę, siužetines linijas, o į vidinius išgyvenimus, kurie geriausiai išreiškia esmę. 
Kaip ir garsioji Anandavardhanos dhvani teorija, Chikamatsu koncepcija iškelia non finito, t. y. 
neišsakymo, estetinės užuominos, paslėptos tiesos svarbą, kuri, neduodama tiesioginių atsaky- 
mų, teikia suvokėjui ypatingą išgyvenimų gamą, skatina jo vaizduotę. 

Vadinasi, bunraku menas atmeta ir tikslų tikrovės kopijavimą, ir perdėtą polinkį į fanta- 
zavimą. Jis, skleisdamasis tarp sunkiai pastebimų tiesos ir išmonės ribų, sukuria visiškai sava- 
rankišką, tik jam būdingą meno pasaulį. Lėlių teatro prigimtį traktuojant taip, spektaklis virsta 
meniniu tikrovės atkūrimu, o ne simboline jo išraiška. 

Tuo ir skiriasi Zeami plėtojamos no ir Chikamatsu lėlių teatro estetikos koncepcijos. Jie 
yra artimi meno nepriklausomybės nuo tikrovės teigimu, tačiau iš esmės kitaip aiškina jo pri- 
gimtį ir tikslus. Zeami estetikos aukštuma - no teatro sąlygiškumas, simboliškumas, prislopintų 
jausmų ir slėpiningas yūgen grožis, o Chikamatsu koncepcijos - meninis tikrovės atkūrimas 
ir natūralių, visa jėga besiveržiančių jausmų, išgyvenimų grožis. Lėlių teatras, pasitelkdamas 
turtingą meninių vaizdinių, simbolių, metaforų pasaulį, anot dramaturgo, pajėgia „atskleisti 
dalykus, kurie yra tikroviškesni nei realūs gyvenimo faktai“. 

Chikamatsu estetinėje koncepcijoje išskirtinis dėmesys teikiamas nuosekliai dramatinio 
veiksmo plėtotei, atsisakymui nuo nereikšmingų išorinių veikmių, melagingo patoso. „Patosas 
ta prasme, kuria vartoju šią sąvoką, kyla iš savigarbos jausmo. Pjesė jaudins žiūrovus, jei įvairūs 
jos veikėjai elgsis vadovaudamiesi garbės jausmu. Ir jei pjesė tikrai bus tokia, ji įrodys, kad kuo 
nuosaikesni melodija ir žodžiai, tuo gilesnis patosas. Jei keliantis pagailą objektas bus aprašomas 
žodžiu gaila, tuomet nebeliks vietos vaizduotei, ir patoso jausmas bus blankus. Labai svarbu, 
kad daiktas keltų gailestį to nepasakant“ (Ten pat, p. 192-193). 

Chikamatsu pataria dramaturgams vertinti tik tokius jausmus, kurie natūraliai išsirutu- 
lioja iš dramatinio veiksmo, charakterių susidūrimo, vengti melagingo nemotyvuoto patoso, 
melodramiškumo, sentimentalumo ir išryškinti tokias dramatinio veiksmo kolizijas, kurios 
sukurtų erdvę suvokėjo fantazijai, jausmams. 

Taigi Chikamatsu veikaluose bei meninėje praktikoje susiduriame su visapusiškai išplėto- 
ta bunraku teatro koncepcija. Chikamatsu, kaip ir kito japonų teatro meno korifėjaus Zeami, 
suformuluoti estetiniai principai stipriai veikia ne tik tautinio teatro raidą, tačiau ir Vakarų 
teatralus, kurie perima ir savitai perkuria daugelį tradicinės japonų teatro estetikos išplėtotų 
meninių principų, aktorių profesinio bei psichologinio parengimo metodų. 

Matsuo Basho estetika ir menas 


Tokugaw epochoje keiciasi ir poezija, nes atsiranda nauja jos forma haiku, i$garséja jtakingiau- 
sias XVII a. japonų estetikas, garsus poetas, kaligrafas, haiga tapytojas Jinshichiro Ginzaemono 
(1644-1694), daugiausia žinomas Basho Matsuo slapyvardžiu. XVI a. dėl renga poezijos evo- 
liucijos pradinė jos dalis - trieilis hokku - išsirutulioja į savarankišką žanrą haiku (šis kiniškos 
kilmės žodis reiškia pajuoką, humorą, humoristines eiles). 

Renga estetikos pagrindu besiplétojanti, komizmo turinti haiku poezija XVII a. pradžioje 
jau virsta rimtomis eilėmis, gvildenančiomis pagrindines žmogaus būties problemas. Į klau- 
simą, kas yra haiku meno esmė, vienas didžiųjų XVII a. poetų ir teoretikų Onitsura atsakė: 
„Priešais sode baltai pražydo kasmėjos medis ir kiekviename jo žiede skleidžiasi didi Visatos 
tiesa. Vadinasi, Visatos ir Dievo esmės pažinimas įmanomas suvokiant šią tiesą“. Onitsuros 
įsitikinimu, haiku meno esmė slypi menininko sugebėjime panaikinti savąjį aš ir, poetiškai 
išsklaidant ar išplėšiant gamtos elementus, atskira detale, atskleisti visumą. 

XVI-XVII a. išsiskiria dvi pagrindinės trieilės haiku poezijos mokyklos: Senoji, kurios 
šalininkai siekia priartinti haiku poeziją prie tradicinių rimtos poezijos kanonų, kad ji atskleistų 
reiškinių esmę, o Dandrin šalininkai atsisako tradicinių kanonų ir siekia įteisinti menininko 
kūrybinių polėkių laisvę, pasitelkti naujas meninės išraiškos priemones. 

Didieji haiku meistrai Basho, Issa, Busonas, Onitsura, Otsuji trieilę poeziją kartu su zenga 
ir haiga tapyba paverčia glausčiausia bei daugiausia laisvės minčiai teikiančia poetine forma, 
tobulu jautriausių dvasios potyrių išraiškos instrumentu. Haiku poetinės formos glaustumas 
ir Onitsuros pabrėžiamas reiškinių esmės ieškojimas tampa XVII a. kaligrafų ir haiga tapybos 
meistrų idealu. 

Didysis haiku poezijos reformatorius Basho gimė Igos provincijos Ueno mieste neturtingo 
samurajų kilmės kaligrafijos mokytojo šeimoje, kuri sūnui įskiepijo meilę kaligrafijai, tapybai 
ir poezijai. Jau vaikystėje Jinsichiro suartėja su Igos provincijos siuzereno Todo klano įpėdi- 
niu Todo Yoshitada, kurio remiamas kartu išvyksta tęsti studijų į Kyoto. Senojoje sostinėje jo 
dvasinę evoliuciją stipriausiai paveikė monochrominės tapybos meistras Morikawa Kyoroku 
ir garsus haiku poetas Kitamura Kiginas, į kurio įtaką pateko iš provincijos atvykęs jaunuolis. 

Ankstyvasis Jinsichiro poetinės evoliucijos etapas siejasi su senosios haiku mokyklos įta- 
ka - jaunuolis remiasi kinų ir japonų klasikinės poezijos tradicijomis. Jo idealai - didieji kinų 
Tang epochos poetai ir japonų poetas atsiskyrėlis Saigyo. 1662 m. jaunasis poetas pradeda 
pasirašinėti savo kūrinius Sobo slapyvardžiu. 

Dvidešimtmetis jaunuolis kartu su savo draugu Todo Yoshitada pirmą kartą paskelbia 
savo eiles haiku poezijos antologijoje. Po tragiškai išgyventos draugo mirties 1666 m. jis trum- 
pam sugrįžta į gimtinę, tačiau netrukus vėl išvyksta į Kyoto, kur tampa Kitamuros Kigino 

padejéju. Penkerius metus gyvendamas greta savo mokytojo, 
Sobo gilinasi j klasikine kiny poezija, uZsiima kaligrafija, mo- 
nochromine tapyba, rašo tanka, haiku eiles, kuria yokyoku 
žanro dramas. SuZavétas kinų poeto Li Po kūrybos senąjį 
slapyvardį pakeičia į Tosei (žalias persikas). 

1672 m. šiogunui iškvietus Kitamurą Kiginą į Edo jį lydi 
Tosei. Pradžioje jis eina vandentiekio statinių prižiūrėtojo 
pareigas, tačiau greit šį darbą meta ir 1677 m. įkuria savo 
haiku mokyklą, o pragyventi užsidirba kaligrafijos kūriniais. 
Siekdamas autentiškai perteikti dvasinius išgyvenimus, su- 
sidomi novatoriškais estetiniais Dandrin haiku mokyklos 
principais, remdamasis jais rašo eiles, kritinius straipsnius, 
komentarus poezijos leidiniams. Tosei aktyviai bendrauja 
su įvairių sričių menininkais, suartėja su iš Kyoto kilusių 
haiku poetų grupe. Be poezijos, jis užsiima kaligrafija ir 
haiga tapyba. Gausėjant publikacijų, auga jo poetinė šlovė 
ir mokinių skaičius. 

Sulaukęs 36 metų, jis jau žinomas poetas, kaligrafas, hai- 
ga tapytojas, tačiau, nesitenkindamas pasiektais rezultatais, 
netikėtai keičia įprastą gyvenimo būdą ir išvyksta į Koshimos 
šventyklą, kur, vadovaujamas garsių dzen mokytojų Buttio 
ir Bankei, pasineria į dzen mokymą. 

Po tiesioginės pažinties su dzen vienuolynų gyvenimo 
principais, dzen filosofija, meditacine praktika įvyksta Tosei 
pasaulėjautos estetikos ir meninės saviraiškos lūžis. Nuo 
1681 m. jo kūryboje pastebimas daug gilesnis filosofinis 

pasaulio suvokimas. Brandžioji Tosei kūryba išsirutulioja iš dzen sekėjams būdingo požiūrio 


į meną - jis remiasi daugeliu pagrindinių dzen estetikos principų. 


1682 m., tarsi įtvirtindamas savo dvasinį lūžį, dzen pripažinėjas Tosei pasirenka naują 
slapyvardį - Basho (bananų lapai) pagal savo gyvenamą bananų lapais dengtą lūšnelę, jo mo- 


kinių vadinamą bananų lapų būstu. 


Stiprėjančią dzen estetinių idealų įtaką Basho estetinėms pažiūroms aiškiai pastebime 


lygindami 1680 m. paskelbtus du kritikos veikalus - „Kaimiškas konkursas“ ir „Amžinai žy- 


dintis konkursas“, įdėtus į vieną knygą „Haiku konkursai“, su 1686 m. paskelbtais komenta- 


rais „Kritinės pastabos apie naujametinius renga“: pastarajame, vadovaujantis dzen estetika, 


gvildenama estetinė užuomina ir užslėptos esmės perteikimas meno kūrinyje. 

Tęsdamas dzen menininkų tradicijas, 1684 m. Basho leidžiasi į ilgalaikes, su nedidelėmis 
pertraukomis vienuolika metų užtrukusias keliones atokiais Japonijos keliais. Šiuo laikotarpiu 
jis sukuria daug įstabių haiku poezijos, kaligrafijos ir haiga tapybos kūrinių. Tuomet Basho 
šlovė jau plačiai pasklinda šalyje ir atsiranda šimtai jo mokinių bei sekėjų. 

Basho priklauso klasikiniam Rytų Azijos klajojančio mąstytojo-menininko tipui, kuris 
artimas daugeliui kinų ir japonų menininkų, metusių iššūkį šio pasaulio galingiesiems bei 
gyvenančių varganą atsiskyrėlio gyvenimą. Nors dzen pasaulėžiūrą Basho perima visa savo 
širdimi, tačiau niekuomet netampa vienuoliu. Didžiąją savo gyvenimo dalį praleidžia papras- 
tose žvejų, vienuolių, medkirčių lūšnelėse arba mokinių pastatytuose laikinuose būstuose 
gamtos prieglobstyje. 

Gamta jam - gimtoji stichija, iš kurios jis semiasi kūrybinio įkvėpimo ir randa priebėgą 
nuo šalį kaustančios šiogunų tironijos. 1690 m. vasarą leisdamas dienas lūšnelėje prie įstabaus 
Biwos ežero, jis pastebi, kad gyvena kaip atsiskyrėlis keliaunininkas, kuriam nėra reikalo kaupti 
turtą. Visa jo manta susideda iš plačiakraštės kiparisų skrybėlės ir osokos lietpalčio, pakabinto 
virš pagalvio. 

Po kelionių Basho sukuria garsiuosius dienoraščius „Kelionė į Koshimą“, „Klajojančio po- 
eto laiškai“ (1687), „Kelionė į Sarashiną“ (1688), intymiausią dienoraštį apie beveik puse metų 
trukusią kelionę „Šiaurės takais“ (1689) ir „Dienoraštį iš Sogos“ (1691). Šie lyriniai kelionių 
aprašymai, kaip ir to meto kritiniai veikalai, kupini subtilių estetinių apmąstymų apie grožio 
bei meninės kūrybos prigimtį, meno tikslus, esmę, menininko misiją. 

Basho nesuteikia savo estetinei teorijai išbaigto ir sistemingo pavidalo. Jo estetinės idėjos 
išblaškytos kritiniuose straipsniuose, įvaduose į poezijos rinkinius, komentaruose, kelionių 
dienoraščiuose, laiškuose, mokinių užrašytose mintyse ir pasisakymų fragmentuose, meno 
kūriniuose. Apibendrindamas savo ilgalaikę kūrybinę patirtį „trijuose didžiausiuose menuose“, 
jis suformuoja originalią estetinę teoriją su savitu estetinių kategorijų pasauliu. 

Svarbiausios Basho estetikoje sabi (vienatvė, elegiškas liūdesys), hosomi (subtilumas, tra- 
pumas, įsiskverbimo gelmė), karumi (lengvumas), shiori (asociatyvus grožio harmonijos su- 
vokimas) estetinės kategorijos. Tęsdamas didžiųjų dzen menininkų atsiskyrėlių Saigyo, Myoe, 
Dogeno tradicijas, Basho daug kalba apie nenumaldomą laiko tėkmę, elegišką vienatvės liūdesį. 
Jis teigia, kad sabi - tai „meno kūrinio atspalvis, jo toninė struktūra“. 

Sabi kategorija traktuojama ambivalentiškai: pirmiausia kaip visiškai natūrali vyraujanti 
dvasinė tapybos ar poezijos kūrinio atmosfera, kaip reiškinys, pažymėtas laiko tėkmės ir įkūni- 
jantis būties tęstinumą, kita vertus, kaip intymiausių dvasinių menininko išgyvenimų išraiška. 
Ši sąvoka Bashó kūriniuose dažniausiai siejasi su „nuskaidrėjimo vienatve“, neatskiriama nuo 
tikro menininko sugebėjimo surasti emocinį atgarsį gamtos pasaulyje. Šis intymus menininko 
dvasios sąlytis su gamtos stichija suteikia jo kūriniams švelnaus elegiškumo. 

Apibüdindamas išskirtinę sabi kategorijos reikšmę Basho estetikoje, S. Hisamatsu ra- 
šo: „Sabi kategorijoje Basho įžvelgia gamtos esmę. Jis geriau nei kiti pažįsta makoto ir ne 
tik išvysta gamtą tokią, kokia ji yra, tačiau ir įsiskverbia į jos gelmes bei susieja jos esmę su 
sabi. [...] sabi Basho aptinka kasdienybėje. Sabi jam ne tik gamtos, bet ir žmogaus gyveni- 
mo esmė. „Išgyvenus nušvitimą, reikia grįžti į kasdienybę“. Taip Basho supranta „gyvenimą 
sabi dvasia“. Sabi - tai aukščiausias gamtos, žmogaus gyvenimo ir meno dėsnis“ (Istorija..., 
1985, t. 2, p. 78). 

Netgi kasdieniškiausiuose žmogų supančio pasaulio reiškiniuose, daiktuose Basho sugeba 
įžvelgti ypatingą estetinę prasmę, poetiką ir, išryškindamas intensyvią detalę, pasineria į kitą, 
giliąją būties suvokimo aplinką, kurioje vyrauja trapus, kupinas subtilumo (hosomi) grožis. Jis 
geriausiai gali būti perteiktas lengva, žaisminga (karumi) ir paprasta menine forma. Tikrasis 
menas, - pabrėžia Basho, - „visuomet labai paprastas“. Tikrojo meno paprastumu jis įvardija 
labai išraiškingą paprastumą. 

Basho estetika ir kūryba pagrįsta dzen pasaulėžiūra. Ryškiausias iškilaus menininko este- 
tikos ir kūrybos bruožas - gilus bei principinis panteizmas, siejantis jį su didžiaisiais kinų Tang 
epochos poetais Li Po, Du Fu ir dzen tradicijos menininkais atsiskyrėliais. Žmogų supančią 
gamtą, nuolatinę metų laikų kaitą, intymų bendravimą su neryškios, kasdieniškos gamtos 
grožiu jis regi kaip pagrindinį menininko kūrybinio įkvėpimo šaltinį. 

»Saigyo tanka, Sogos renga, Sesshü paveikslai, Sen no Rikyū arbatos ceremonijos menas - 
visų jų kelias yra kupinas vienos idėjos. Jausti grožį (fūga) - vadinasi, sekti gamta, būti keturių 
metų laikų draugu. Visa, ką regi, yra žiedas, apie ką mąstai, - mėnulis. Tas, kuriam daiktai ne 
žiedas, yra laukinis. Tas, kurio širdyje nėra žiedo, - žvėris. Nebūk laukinis, įveik savyje žvėrį, 
sek Visata, ir grįši į ją“ (Grigorjeva, 1979, p. 265). 

Savo meninės kūrybos koncepcijoje Basho aukština meditacijos, dvasinio nuskaidrėjimo, 
artimo satori būsenai, reikšmę, nurodo tikrojo meno neasmeniškumą. Pats kūrybos aktas čia 
traktuojamas kaip spontaniškas būties atsivėrimas, intuityvi reiškinių esmės įžvalga. Meninin- 
kas turi užmiršti savo tuštybę, prislopinti jausmus, išguiti asmeniskuma ir visa siela įsiklausyti į 
supantį gamtos pasaulį, intuityviai surasti gilųjį jo apraiškų ryšį su dvasiniu žmogaus pasauliu, 
jautriausiais išgyvenimais. 

Basho atmeta nesubrandintus išorinius išgyvenimus ir reikalauja iš menininko maksima- 
laus estetinių išgyvenimų autentiškumo. Iš tikro išgyvenimo išsirutuliojusiame haiku „girdėti, 
kaip varlė šokteli nuo laukine žole apaugusio kranto. Jame skleidžiasi regimieji ir girdimieji 
vaizdiniai. Kur yra toks hokku, kokį poetas išgyveno, ten poetinė tiesa“ (Yasuda, 1975, p. 22). 

Autentiška kūryba, Basho žodžiais tariant, reikalauja iš menininko tol skverbtis į vaizduo- 
jamąjį objektą, kol atsiskleidžia jo esmė. Šiame kūrybinio proceso tarpsnyje estetinis potyris 
atsiliepia menininko sąmonėje, ir jo ego išnyksta įsiliedamas į kontempliuojamos gamtos ob- 

jektą. Menininko pasinérimas į vieningą dvasinę jungtį su gamta padeda jam kaupti kūrybinę 
Visatos energiją ir vėliau ją spinduliuoti kūriniuose. 

„Basho, - rašo M. Ueda, - turi omenyje dvasią, kuri apskritai slypi kūrybinių galių esmėje. 
Ši dvasia, kurdama meno kūrinius, vėl įsilieja į kūrybinę Visatos energiją. Kaip Visata sukuria 
įstabius žiedus ir švelnų mėnulį, taip menininkas kuria grožį“ (Ueda, 1967, p. 183). 

Suvokiamojo objekto perpratimas ir sugebėjimas naujai išvysti reiškinius, išryškinti tokią 
detalę ar akimirką, kurioje menininko dvasia susilieja su amžinybe, Basho estetikoje traktuo- 
jama kaip sudėtingiausia kūrybinio proceso dalis, o praktinis idėjos įgyvendinimas - antraeilis 
žaibiškas kūrybinių galių blykstelėjimas. Vadinasi, meno kūrinys atsiranda iš akimirką trun- 
kančio dvasinio nuskaidrėjimo. 

„Eilėraštį kurti, - sako jis, - reikia per akimirką, kaip medkirtys verčia galingą medį“. Me- 
ninėje kūryboje Basho labiausiai vertina spontanišką menininko dvasios polėkį, kūrybos akto 
nuoširdumą. „Kuomet kuri, - pataria, - nekurk per daug, nes prarasi nuoširdumą. Tavo haiku 
tegimdo širdis, o ne meistrystė“ (Kirkwood, 1971, p. 189). 

Basho sukūrė kokybiškai naują, kupiną filosofinės potekstės trieilę haiku poeziją. „Poetinis 
jo genijus, - rašo K.P. Kirkwoodas, - supaprastino tanka eiles ir pavertė jas į glaustas, tobulas 
miniatiūras. Talentingai supaprastintos eilės niekuo nenukentėjo. Tradicinį tanka žanrą ir dviejų 
autorių kuriamą renga jis apvalė nuo žodžių žaismo, pigaus humoro, vulgarizmų ir, suteikęs 
poezijai rimtį, ją pagrindė gamtos dvelkimu“ (Ten pat, p. 187). 

Basho ir garsūs jo mokiniai Onitsura, Otsuji haiku įvardija tobuliausiu menu ir siekia pa- 
versti vyraujančiu savo epochos poetiniu žanru, pajėgiančiu glaustai ir su gilia filosofine potekste 
išreikšti sudėtingas būties problemas. Haiku jiems - didžiausio meistriškumo reikalaujantis 
poezijos žanras, iššūkis didiesiems praeities poetams, jų kūrybinės galios, talento išbandymas. 

Tikrasis haiku meistras, Basho įsitikinimu, ne pasiduoda išorinės formos ar gražių žodžių 
poveikiui, o nuoširdžiai siekia autentiškai perteikti grožio esmę. „Daugelis poetų, - aiškina 
jis, - Zavingai kalba savo eilėse, tačiau, priešingai, žavesio jose nėra nė šešėlio, žavesio esmė 
nėra kalbėjimas apie ji. [...] Dar - daugelio eilės yra perdėm ambicingos ir todėl praranda 
nuoširdumą“ (Yasuda, 1975, p. 11). Vadinasi, tikrojo meno esmė neturi nieko bendra su išori- 
ne forma, tuščiažodžiavimu, kadangi tuomet meno kūrinys praranda vieną svarbiausių savo 
bruožų - nuoširdumą. 

Pastarąją Basho mintį plėtoja ir jo mokinys Otsuji (1675-1739), kuris pabrėžia: „Mes gali- 
me pasinerti į kūrybos pasaulį tik tapę visiškai nuoširdūs ir nusilenkę gamtai, tačiau kartu laisvi 
ir bebaimiai, kai nutolstame nuo gamtos, paklūstame fantazijoms bei įsiveliame į bergždžius 
samprotavimus [...] Norint sukurti haiku koncepciją ir asmeninės filosofijos išpažinimas ne- 
reikalingas, nes idėjų pasaulyje atsiranda pavojus, kad poetas pradės kurti remdamasis logika, 
kai vienintelis kūrybos motyvas turi būti grynas jausmas“ (Ten pat, p. 10-11). 

Sia sensualistine ir intuityvistine Otsuji koncepcijos nuostata koreguoja kitas didis haiku 
poetas ir teoretikas Onitsura (1661-1731), kuris savo estetikoje iškelia makoto (tiesa, nuošir- 
dumas) kategorijos reikšmę. Ją sieja su autentiškam menui būdinga gamtos reiškinių kontem- 
pliacija ir jų vidinės esmės atskleidimu. Esė „Monologas“ Onitsura teigia: „Kai poetas, kurda- 
mas eiles, pagrindinį dėmesį kreipia į retoriką ir frazeologiją, tuomet nukenčia meninė tiesa ir 
nuoširdumas“ (Ten pat, p. 17). 

Basho savo veikaluose plačiai naudojasi apibendrinta füga-makoto sąvoka, reiškiančia 
grožio tiesą, arba tiesos kelią mene. Jo įsitikinimu, tikrasis menas negali remtis vien tik išorine 
forma ar gražiais žodžiais, o turi paklusti fūga-makoto principui. Kalbėdamas apie jo svarbą, 
omenyje turi ne meno sutapatinimą su tikrove, o tikrą natūralų nuoširdumą, siekiant auten- 
tiškai perteikti meninę tiesą. Basho pabrėžia, kad jei meno kūrinyje nėra nuoširdumo, adekva- 
taus meninei tiesai, tuomet nėra dvasinio grožio, o lieka tik dirbtiniai žodžiai. Vadinasi, tikras 
meno kūrinys, anot Basho ir Onitsuros, gali būti sukurtas tik organiškai nuoširdžiam dvasios 
polėkiui, tobulai meninei formai ir turiniui. Basho meninės kūrybos teorijos esmė slypi tezėje: 
„Nekintanti tiesa besikeičiančioje formoje“. 

Skirtingai nei rafinuotos aristokratų pamėgtos tanka ir renga poetinės formos, Basho hai- 
ku išsiskiria pabrėžtinu paprastumu, minties, įvaizdžių, asociacijų glaustumu. „Haiku, - rašo 
K. Yasuda, - yra tokia glausta poezijos forma, kurioje žodžiai išsilieja per akimirką, tarsi ypa- 
tingo dvasinio nuskaidrėjimo būsena. Haiku atsiradimo akimirką skleidžiasi nepakartojamas 
estetinio išgyvenimo momentas, kuriame žodžiai, išreiškiantys šį išgyvenimą, ir pats išgyve- 
nimas susilieja į vientisą jungtį. Haiku kilmė yra antilaikinė ir jos kokybė tiesiogiai susijusi su 
nepaklūstančia laiko tékmei amžinybė, nes šio kūrybinio proceso metu žmogus ir jį supantis 
pasaulis tampa visuma, ir išnyksta laiko pojūtis. Visuminé žodinė šio estetinio išgyvenimo iš- 
raiška sukuria tą nuoširdumo jausmą, kurį Ezra Poundas pavadino esmingiausiu meno bruožu“ 
(Ten pat, p. 24-25). 

Miniatiūrinė Basho haiku poetinė forma organiškai jungia du skirtingus griežto kanono 
apibrėžtus pasaulio suvokimus: pirmasis, universalus kosminis, poetą tiesiogiai siejantis su jį 
supančiu gamtos pasauliu, nuolatine metų laikų kaita bei nurodantis žmogaus priklausomy- 
bę amžinam būties ciklui, ir antrasis, lokalinis, konkretus daiktinis pasaulis su jam būdinga 
kasdieninių įvykių visuma. Sis haiku dvilypumas padeda išplėsti meninę lakoniškos poetinės 
formos erdvę ir sudėtinga įvaizdžių, asociacijų, užuominų seka sujungti kasdienybės ir am- 
žinybės lygmenis. Vienas būdingiausių Basho estetikos bruožų yra netikėtas loginės minties 
nutraukimas. Jo haiku eilėse tarsi susiduria du esmiškai skirtingi tikrovės suvokimo planai - 
į pirmąjį ištraukta detalė ir bendra frazė, besirutuliojanti pagrindinės minties sraute. Jos nu- 
traukimas vyksta netikėtai perkeliant asociacijas į detalę ir kreipiantis į neišsemiamas pauzės 
bei estetinės užuominos galimybes. 

Basho plétojamoje haiku estetikoje, kaip ir kituose japony poezijos Zanruose (tanka, waka, 
renga), reikšmingi „metų laikų žodžiai“, kurie, suteikdami eilėms gamtos alsavimą, kartu nuro- 
do ir tą metų laiką, apie kurį kalbama eilėse. Metaforiškai „metų laikų žodžiai“ suteikia eilėms 
asociatyvumo ir žadina vaizduotę. Už haiku teksto, sako Basho, „turi skleistis ištisas paveikslas“. 

Basho, kaip ir dzen estetikai, įsitikinęs, kad giliausia tiesa bei aukščiausias grožis neišsako- 
mas žodžiais. Dėl to haiku eilių stilius lapidariškas, jose minimalus žodžių skaičius, pabrėžtinai 
taupios meninės išraiškos priemonės, kiekvienas žodis, skiemuo, pauzė, estetinė užuomina 
reikšminga. 

„Stilius, - rašo poetas laiške draugui, - turi būti natūralus, su grakščiais temų posūkiais. 
Originalumas, neįprastumo siekimas nepatartini... Būk natūralus ir nuolat prisimink gamtą... 
Tegu tavo haiku bus panašios į liepsnojančią vėtroje gluosnio šakelę su lietaus lašais“ (Cham- 
berlain, 1925, t. 1, p. 113). 

Tikrasis menas, Basho įsitikinimu, turi kelti neišbaigtumo įspūdį, skatinti suvokėjo vaiz- 
duotę, kuri turi užpildyti menininko atskleistą erdvę, suteikti tam, kas meno kūrinyje pateikta 
tik estetinės užuominos forma, savitą prasmę. 

Non finito principo reikšmę haiku estetikoje pabrėžia ir Otsuji, kuris nurodo, kad tai, „kas 
pasakoma haiku, tėra labai maža reiškinio dalelė, bet vis dėlto tai, ką poetas patiria, yra tikrovė, 
slypinti už pasakytų žodžių, ką galime pavadinti universaliu jausmu, kylančiu iš poeto sąlyčio 
su gamta“ (Yasuda, 1975, p. 22). Sugebėjimas suteikti meno kūriniui kupiną užuominų, neiš- 
sakymų filosofinę potekstę - vienas svarbiausių haiku meistro meistriškumo ir meno kūrinio 
vertės įrodymų. 

Būdamas labai reiklus kūrybai, Basho reikalauja iš menininko atsakyti už savo veiklos re- 
zultatus. Tobula haiku jis laiko itin reta sėkme netgi didžio poeto kūryboje. „Tas, kuris per visa 
gyvenimą sukūrė tris ar penkis puikius eilėraščius, - sako jis, - yra tikras poetas, o kuris sukūrė 
dešimt, - tikras meistras“. Pasak artimųjų didžiojo meistro mokinių, autentišką kūrybinį kelią 
jis siejo su menininko nepasitenkinimu pasiektais rezultatais, nenumaldomu tobulumo sieki- 
mu, naujų saviraiškos formų ieškojimu, nuolatiniu judėjimu į priekį. Jis mėgo sakyti, kad yra 
„pavargęs nuo vakardienos savo įspūdžių“, ir tas poetinis praregėjimas, kuris vakar išsiliejo į 
gaivų kūrinį, kitą dieną tampa bevaisis, „melagingas“. Į mokinio klausimą: „Ar tikras meistras 
kartais klysta?“ reiklusis Basho trumpai atsako: „Kiekviename eilėraštyje“. 

Kaip ir Ikkyü, Basho savo kūrinius vertina kaip konkrečios nugyventos dienos „pėdsa- 
kus“, arba „mirties eiles“. Kiekvienas kūrinys turi atsirasti visiškai atsiduodant kūrybai, tarsi 
ruošiantis mirti. Gyvenimo pabaigoje jis aiškina savo mokiniams: „Vakarykštės eilės — tai šios 
dienos priešmirtinės eilės. Šios dienos eilės bus rytdienos priešmirtinės eilės. Kiekvienas eilė- 
raštis, kuriuos sukūriau per visą savo gyvenimą, yra priešmirtinis“ (Miyamori, 1932, p. 60). Tik 
nuolat paneigiant pasiektus rezultatus ir atsinaujinant, Basho požiūriu, atsiranda tikroji kūryba. 

Taigi daugumai pagrindinių brandžios Basho estetinės teorijos ir meninės kūrybos aspektų 
įtaką darė dzen estetiniai idealai. Jis suformuoja kokybiškai naujo filosofinio meno, susijusio 
su svarbiausių žmogaus būties problemų apmąstymu, koncepciją, išaukština gamtos kontem- 
pliacijos, asmenybės dvasinio nušvitimo reikšmę, teigia, kad tikrą meno kūrinį menininkas gali 
sukurti tik visiškai užslopinęs savąjį egocentrizmą ir vidumi suaugęs su kontempliacijos objektu. 

„Pamokas, kaip piešti pušį, reikia imti iš pušies, o kaip piešti bambuka - iš bambuko“, - 
aiškina Basho. Jei menininkas sutelkia dėmesį į asmeninius išgyvenimus ir išreiškia tik savo 
jausmus, tuomet jis pamiršta pirmapradę gamtą bei praranda tą vaizdinių asociacijų, dvasios 
polėkių turtingumą, kurį jam gali suteikti susikaupimas ties vienu ar kitu kontempliuojamos 
gamtos objektu. 

Tikras menas čia aiškinamas kaip ilgos meditacijos ir akimirką trunkančio dvasinio nu- 
švitimo rezultatas. Jam būdingas didžiausias imlumas, stiliaus glaustumas, asociatyvumas, gili 
potekstė, metaforiškumas, estetinė užuomina. Netgi kasdieniškiausiuose gyvenimo reiškiniuose 
Basho siekia įžvelgti savitą grožį ir, vaizduodamas juos, pakylėti iki tikrojo meno aukštumų. 
Kanonizuotų grožio formų deidealizavimas ir kasdieniškos paprastumo poetikos iškėlimas - 
vienas būdingiausių Basho estetikos bruožų. 

Taigi Basho sukūrė savitą meninės kūrybos koncepciją, kurią praktiškai įgyvendino savo 
„trijų didžiųjų menų“ kūriniuose. Šis vienas žymiausių japonų meninės kultūros reformato- 
rių dar gyvas būdamas tapo visuotinai pripažintas klasikas, suformavo įtakingą mokyklą, kuri 
parengė ištisą plejadą didžių menininkų. Basho išplėtoti estetiniai principai ir stilistiniai atra- 
dimai turėjo milžinišką poveikį tolesnei japonų kultūros istorijai. Jam mirus šalyje liko apie 
60 talentingų tiesioginių jo mokinių ir apie 2000 sekėjų, apsiskelbusių didžiojo meistro moki- 
niais. Poetinis Basho stilius japonų poezijoje vyravo beveik du šimtmečius. 


Kyoto tapybos mokyklos iškilimas 
(Honami Koetsu, Tawaraya Sotatsu, Ogata Korin) 


Ankstyvajame Edo epochos estetinės minties ir dailės raidos laikotarpyje dar buvo gajos Mu- 
romachi ir Momoyam epochų tendencijos. Greta monumentalumo ir dekoratyvumo linkme 
evoliucionuojančių įtakingų Tosos, Kano, Unkoku, Hasegawos mokyklų pastebimai stiprėja 
keramikos, lako dirbinių, netsuke skulptūros, ukiyo-e raižybos reikšmė. Vaizduojamojoje dailėje 
pastebima ryški spontaniškų ir dekoratyvinių krypčių bei mokyklų poliarizacija. Pirmajame 
Edo epochos etape, aprėpiančiame XVII a., savo estetine verte ir aukštu meniniu lygiu išsiskiria 
spontaniškos kūrybos formos, o antrajame nuo XVIII a. pradžios vis labiau įsigali taikomieji 
ir dekoratyviniai menai. 

Momoyam epochoje tušo tapyba palaipsniui išsiveržė i$ dzen vienuolynų ir, praradusi 
tiesioginį ryšį su religine praktika, išplito tarp pasauliečių. Tapyboje reikšmingu XVII a. mies- 
tietiškos kultūros reiškiniu tampa vadinamosios Kyoto mokyklos meistrų Honami Koetsu, 
Tawaraya Sôtatsu ir Ogata Korin kūryba. Šie daugiausia Kyoto mieste dirbantys dailininkai ne 
tik savitai išplėtoja ankstesnes dekoratyvinės tapybos tendencijas, bet ir savaisiais plastiniais 
atradimais tampa jungiamaja grandimi tarp Momoyam epochos ir XVIII-XIX a. pradžioje 
suklestėjusios žanrinės tapybos bei ukiyo-e raižybos meistrų. 

XVII a. senoji sostinė Kyoto dar išlieka pagrindiniu Japonijos meno talentų traukos ir 
sankaupos centru. Prie imperatorių rūmų susibūrę dailininkai siekia atgaivinti senosios tapy- 
bos tradicijas - kaip atsvarą tiek šiogunato, tiek Edo miestietiškai kultūrai. Klestint proziškai 
trečiojo luomo kultūrai jiems priimtinesnis emocionalus Heian epochos dailės artistizmas. 
Tačiau Kyoto mokyklos meistrų - nuo Honami Koetsu iki Ogata Korin - stiliaus evoliucija 
aiškiai rodo naujų Edo epochos miestietiškos kultūros estetinių principų skverbimąsi. 

Kyoto mokyklos ir savitos tautinės japonų tapybos tradicijos pradininkas - garsios ka- 
lavijų meistrų giminės palikuonis Honami Koetsu (1558-1637). Jau vaikystėje jis išsiskiria 
imlumu ir daugiabriauniu talentu. Gavęs šeimoje profesionalų ginklų meistro parengimą, jis 
studijuoja tapybą vadovaujamas Kano Eitoku. Neturėdamas tapytojo išsilavinimo ir forma- 
liai nepriklausydamas jokiai mokyklai, Koetsu, be tapybos, lygiagrečiai reiškiasi kaligrafijos, 
skulptūros, poezijos, keramikos, sodų kompozicijos, arbatos ceremonijos, nō teatro kaukių, 
brangių ginklų gamybos srityse. 

Koetsu buvo labai kuklių gyvenimiškų poreikių menininkas: atsainiai vertino išori- 
nę šlovę, nesiekė praturtėti. Jis artimai draugavo su daugeliu menininkų, o jo įvairiapusiai 
interesai stipriai veikė jaunus dailininkus. Jo artimas draugas buvo Kano Sanraku, ištikimi 
mokiniai - Tawaraya Sotatsu ir Ogata Korin. Įgijęs didžiulę šlovę 58 metų menininkas samo- 
ningai nusišalino nuo visuomeninio gyvenimo ir paskutinius du dešimtmečius gyveno gamtos 
prieglobstyje šalia Kyoto. 

Nuolat keisdamas kūrybinių interesų sritis, jis kuria labai laisvai, nepaisydamas daugelio 
kanonų. Kupina artistizmo, meilės gamtai Koetsu tapyba tarsi jungia Momoyamos ir XVII a. 
Tokugaw epochos tapytojus. Jo estetiniai skoniai ir stilistika patiria Momoyam epochos pa- 
baigoje vyravusių stilių poveikį. 

Koetsu nepatenkina didžiųjų šios epochos meistrų polinkis į išorinį spalvingumą, turtin- 
gą dekorą. Dailininko idealas ir nuolatinio jo dėmesio objektas - emocionali Heian epochos 
literatūra, kaligrafija, tapyba, kurios jį įkvepia kurti. Iš Koetsu tapybos iki mūsų laikų išliko 
labai nedaug jam priskiriamų kūrinių, kurių dalis sukurti kartu su mylimu mokiniu Sotatsu. 

Koetsu artimiausi Heian epochoje pamėgti paveikslo ir eilių bei gėlių ir paukščių žanrai. 
XVII a. pradžioje dailininko sukurti horizontalūs ritinėliai ir kai kurie paveikslai su eilėmis iš 

klasikinés poezijos ,Klevo 
lapai ir eilės“, „Eilės“, taip 
pat kartu su Sotatsu nutapy- 
tas „Tapybos ir kaligrafijos 
ritinėlis“ išsiskiria nepapras- 
tu artistizmu, kaligrafinio 
piešinio laisvumu, linijų 
švelnumu, puikiu kompo- 
zicijos jausmu. 

Koetsu sąmoningai kū- 
ré albumus, kurių tikslas - 
atskleisti „tapytos poezijos“ 
galimybes. Jos išryškinamos 
pasitelkiant tarpinę grandį 
kaligrafiją, kuria užrašo- 


mos eilės dailės kūrinyje. 


Tawaraya Sôtatsu. Antys ir meldai. XVII a. Tušas, popierius 


Kaligrafija čia funkcionuoja 

jau kaip sudėtinis tapybos 

komponentas. Nors dauguma Koetsu pamėgtų siužetų, motyvų, jų traktavimo principų yra 
perimti iš Heian epochos dailės, tačiau jo naudojamos išraiškos priemonės dažnai perimamos 
iš savo meto kūrybos. 

Kitas šios tradicijos šalininkas buvo mylimas Koetsu mokinys įstabus teptuko meistras 
Tawaraya Sotatsu (1576-1643). Nuo vaikystės gyvendamas vienuolynuose, gauna įvairiapusį 
humanitarinį išsilavinimą. Labai domisi senovės poezija, kaligrafija, įdėmiai studijuoja ir ko- 
pijuoja senųjų tapybos meistrų kūrinius, siekia perprasti jų kūrybos metodus. Estetinių idealų 
jis ieško Heian epochos kultūroje - jaunuolį traukia jos menininkų nuoširdumas. 

Tai suartina jaunąjį tapytoją su dvasiškai labai artimu Koetsu, kuris stipriai paveikia jo 
pasaulėjautą ir kūrybą; glaudus bendradarbiavimas maždaug nuo 1600 iki 1620 m. daro ne- 
mažą įtaką besiformuojančiam jo stiliui. Šiame kūrybinės evoliucijos etape jis daug dėmesio 
skiria kaligrafijai, kuria spontaniškus santūrių tonų paveikslus su eilėmis. 

Koetsu padeda jam tobulai įvaldyti kaligrafinį piešinio lankstumą ir potėpio jėgą, suvokti 
blankios dėmės reikšmę. Iš mokytojo jis perima meilę kaligrafijai, piešinio linijų laisvę ir dauge- 
lio kanonų nepaisymą. Šie dailininko kūrybos bruožai atsiskleidžia Koetsu tapytuose kaligrafijos 
nestokojančiuose kūriniuose. Juose reikšminga improvizacija, asociatyvus poetinis mąstymas. 

Sotatsu pirmenybę teikė tapybinėms dėmėms ir blankaus tušo formoms. Ant vienos 
šlapiame popieriaus lape nutapytos dėmės jis tuoj pat klodavo kitas ir išgaudavo itin jautrius 

tapybinius atspalvius. Jo spontaniškas tapybos stilius, jau išsivadavęs iš kinų mokyklų įtakos, 
formuoja savitos japoniškos tradicijos bruožus. Šie nauji stilistiniai bruožai išryškėja kartu su 
Koetsu nutapytuose kūriniuose. 

Vėliau Sotatsu aktyviai dirba ir santürios, ir raiškios dekoratyvinės tapybos srityse. Ji vis 
labiau traukia kinų žanrinės tapybos, suiboku meistrų ir dekoratyvinės tapybos išraiškos prie- 
monės. 1621 m. sukurtoje širmų tapyboje „Baltas dramblys“, „Kiniški liūtai“ regime dvasinį 
ir toninį artumą kinų dekoratyvinės tapybos meistrams, o meistriškai nutapytame paveiksle 
„Paukščiai lotosų tvenkinyje“ ryškus kinų gėlių ir paukščių žanrinės tapybos poveikis. Antrojo 
periodo kūriniuose Sotatsu įspūdingai panaudoja emocinę spalvinių dėmių jėgą ir lanksčios 
linijos teikiamas galimybes. 1630 m. dailininko kūryba įvertinama hokkyo titulu, kuris sutei- 
kiamas tik aukščiausio lygio tapybos meistrams. 

Vėlyvajame Sotatsu kūrybinės evoliucijos etape pastebimai stiprėja dekoratyvinės tapybos 
mokyklų poveikis, ryškėja polinkis į monumentalų žanrinių temų interpretavimą. Širmose ir 
sieninėse pertvarose jis tapo žmonių bei gėlių ir paukščių žanrų kūrinius, kuriuose vyrauja 
spalvingi, neretai ir puošnūs auksiniai tonai. Vėlyvoji Sotatsu kūryba praranda ankstyviesiems 
kūriniams būdingą intymumą, spontaniškumą, savo dvasia ir meninės išraiškos priemonėmis 
artėja prie Ogata Korin ir XVIII a. dekoratyvinės tapybos meistrų stilistikos. 

Japonų polichrominės dekoratyvinės tapybos raida apogėjų pasiekia Genroku periode kū- 
rusio Ogata Korin (1658-1716) kūryboje. Iš samurajų kilę dailininko seneliai pasirenka Kyoto 
prekybininkų kelią. Jie įkuria drabužių siuvyklą ir sėkmingai vadovauja jai bei respektabiliai 
kimono parduotuvei, aptarnaujančiai netgi imperatorių ir šiogunų rūmus. 

Korino šeima susigiminiuoja ir artimai bendrauja su šlovės zenite esančiu Koetsu. Ogata 
Korin tėvas, atskleidęs sūnui pirmąsias tapybos paslaptis, garsėja kaip žymus kaligrafas, tapyto- 
jas, gyvenantis intelektualaus meno mėgėjo gyvenimą. Vaikystėje būsimasis dailininkas gauna 
įvairiapusį meninį išsilavinimą šeimoje, vėliau studijuoja tapybą, vadovaujamas Yamamoto 
Sokeno ir Kano Tsunenobu. Šis reto talento tapytojas, paveldėjęs turtingą palikimą, tapo nesiste- 
mingai, gyvena nerūpestingą malonumų ieškotojo gyvenimą. Iššvaistęs palikimą ir sukrėstas gy- 
venimo negandų, paskutinius gyvenimo dešimtmečius - nuo 1697 iki 1716 m. - skiria kūrybai. 

Be dekoratyvinės polichrominės tapybos, Ogata Korin aktyviai darbuojasi monochromi- 
nės tapybos, kaligrafijos, keramikos, lako gaminių ir drabužių modeliavimo srityse. Dailinin- 
kas garsėja dekoratyviais žmonių bei gėlių ir paukščių žanrų kūriniais, įgauna neprilygstamo 
drabužių dizainerio šlovę. 1701 m. jam suteikiamas hokkyo titulas. 

Sulaukęs oficialaus pripažinimo, dailininkas įkuria savo mokyklą, plėtojančią Koetsu ir 
Sotatsu tapybos tradicijas. Nors Ogata Korin save laiko tiesioginiu šių didžių tapytojų tradicijų 
tęsėju, tačiau jis yra kitos - ekstravertiškos pasaulėjautos ir kito - daug raiškesnio, spalvinges- 
nio stiliaus dailininkas. 

Ogata Korin. Zydinti slyva. XVII a. pab. Spalvotas tušas, popierius 


Kitaip nei pirmtakai, kurių kūriniai sutelkti į vidines vertybes ir siekia atgaivinti Heian 
epochos meistrų poetinės dvasios polėkius, Ogata Korin artimiau susijęs su savo epochos uti- 
litaria, pragmatiška miestiečių pasaulėjauta. Būdamas tikras savo epochos sūnus, jis išreiškia 
hedonistinę Genroku periodo dvasią, dėmesį išoriniam, kūniškam, spalvingam pasauliui. 

Nors Ogata Korin yra vienas dekoratyviškiausių japonų tradicinės tapybos meistrų, dau- 
gybėje savo kūrinių lieka ištikimas peizažinės tapybos tradicijai būdingam gamtos grožio poeti- 
zavimui. Gelminis ryšys su gamtos poetika pasireiškia netgi dekoratyviausiuose jo kūriniuose, 
kuriuose ribos tarp dekoratyvinės ir vaizduojamosios dailės ganėtinai paslankios. 

Nuo 1704 iki 1710 m. Ogata Korin gyvena ir kuria Edo, bet sunkiai prisitaiko prie šiame 
mieste vyraujančio skonio ir meninių stilių. Sugrįžus 1710 m. į Kyoto, prasideda vaisingiausias 
dailininko kūrybinės evoliucijos periodas, sukuriami brandžiausi kūriniai. Perėmęs aristokratiš- 
kos Kyoto kultūros skonio rafinuotumą, vėlyvojoje polichrominéje tapyboje jis remiasi Koetsu 
ir Sotatsu piešinio, vingrių linijų artistizmu bei Tosos ir Kano mokyklų polinkiu į dekoratyvinį 
apibendrinimą. 

Garsiajame paveiksle „Raudonos ir baltos slyvų žydėjimas“ dailininkas jautriai modeliuoja 
detales, vaizduojamiems motyvams siekdamas suteikti didžiausią išraiškingumą ir dekoratyvu- 
mą. Jam svarbiausia ne paveikslo siužetas, o plastinis pasirinktų motyvų stilizavimas. Tapytojas 
mėgsta didžiules erdves, intensyvius spalvinius laukus, siekia suderinti skirtinguose poliuose 
esančius kompozicijos elementus. Įspūdingai panaudodamas emocinę spalvos poveikio galią 

ir nuolatinj vingriy linijy bei dekoratyviy motyvy pakartojima, jis sudaro ritmiska paveikslo 
kompoziciją. 

Taigi Kyoto mokyklos meistrų Koetsu, Sotatsu ir Ogata Korin kūryboje išplėtotos anks- 
tesnių dekoratyvinės tapybos mokyklų yamato-e, Tosos, Kano tendencijos pasiekia tą lemtingą 
meistriškumo ribą, po kurios epigonai galėjo tik suvulgarinti šių didžiųjų meistrų pasiekimus. 
Išsėmę tradicinės dekoratyvinės tapybos teikiamas galimybes, šie dailininkai savo polinkiais 
į raiškų linijinį piešinį, lokaliosios spalvos panaudojimą, pabrėžtiną dekoratyvumą, stiliaus 
glaustumą, plokštuminį erdvės traktavimą, vingrios ritmingos linijos pabrėžimą paveikslo 
struktūroje atveria kelią naujam dekoratyvinės dailės raidos etapui, kuris siejasi su ukiyo-e 
raižybos atsiradimu. Pastarosios šalininkai, plėtodami Kyoto mokyklos meistrų pasiekimus, 
pasuko piešinio, linijos, spalvos redukavimo keliu. 


Kaligrafijos atgimimas ir Yusho estetika 


Tokugaw epochoje, stiprėjant retrospekcijos tendencijoms ir skleidžiantis spontaniškosioms 
dailės formoms, itin susidomima kaligrafija, tačiau ne tiek tradicinėmis su rašymu susijusiomis, 
kiek ženklinėmis, vizualinėmis jos atmainomis, kuriose tekstą užgožia vizualinis kaligrafijos 
grožis. Įtakingiausių spontaniškųjų haiga, zenga ir bunjinga (nanga) dailės mokyklų šalininkų 
būreliuose išplinta įvairūs kinų kaligrafijos pratimų sąsiuviniai, kurie stropiai studijuojami, se- 
kama gaivališka genialaus Ikkyū kūryba, kuri naujame kultūros kontekste suvokiama jau visai 
kitaip. Amžininkus šokiravusi netradicinė jo kaligrafija tampa nekvestionuojama klasika. 

Stiprėjant neokonfucianistinę estetiką plėtojančių intelektualų įtakai, vėl susidomima di- 
džiosiomis kinų ir tautinėmis kaligrafijos tradicijomis. Įdėmiai studijuojami klasikiniai kinų 
kaligrafijos pavyzdžiai, perleidžiama daug senųjų kaligrafijos knygų, plačiai plinta įvairių stilių 
kanoniški pratybų sąsiuviniai. 

„Kaip poetas, kurdamas eiles, turi laikytis tam tikrų eiliavimo taisyklių, taip ir kaligrafas 
negali neatsižvelgti į nusistovėjusias per amžius tradicines normas, kurios yra lyg būsimo namo 
karkasas, ir tik šio karkaso viduje menininkas gali atskleisti savo individualybę. Rašymo kinų raš- 
menimis savitumas pirmiausia yra tas, kad kaligrafo rašomoji priemonė yra teptukas, suteikiantis 
linijai lankstumą. Be to, yra gausybė įvairių stilių, kuriais gali būti rašomi kinų hieroglifai. Visi 
šie stiliai remiasi šiais pagrindiniais: oficialiausiu kvadratiniu, vienu laisviausių - greitraštiniu 
ir užimančiu tarpinę padėtį tarp šių dviejų - pusiau greitraštiniu“ (Ueda, 1967, p. 173-174). 

Kaligrafiškai rašant kiniškuoju kana raštu, nepaprastai svarbus kiekvieno ženklo išdėstymo 
ir laisvos sklaidos lapo erdvėje grožis, vadinasi, ir visos kompozicijos grožis. Čia būtinas didelis 
meistriškumas, kadangi kiekvienas ženklas rašomas tarp įsivaizduojamų rėmų. Iš trijų tradicinių 

Honami Kôetsu. Laiškas Sotoku. 1620 m. Tušas, popierius 


ankstyvojo kana rašto stilių kaisho, gyosho ir sosho Tokugaw epochoje intensyviausiai plėtojasi 
greitraštinis aptakus ir švelnus sdsho stilius, kuris, plastiškai skleisdamasis erdvėje, išryškina 
visos kompozicijos grožį. Netaisyklingas ženklų ir linijų išdėstymas, aktyvios įžambios linijos ir 
vertikalios formos sdsho stiliumi atliktuose kūriniuose sukuria tokį pat įspūdį kaip ir paveikslai. 

Tarp haiga, zenga ir bunjinga mokyklų meistrų itin plačiai buvo paplitęs sunkiai įskai- 
tomas sosho, kuris jų kūriniuose keitėsi abstrakcijos ir pabrėžtinai ženklinės vizualios raiškos 
kryptimi. Imlios kaligrafijos ženklų struktūros, ryškėjančios didžiulėse neužpildytose balto lapo 
erdvėse, čia nepastebimai perauga į tapybą. Todėl, kaip taikliai pastebėjo Y. Nakata, pavyzdžiui, 
užrašytos japoniškos eilės „vizualiai sudaro mėnulio patekėjimo pro medžius įspūdį, o tai yra 
neatsiejama kūrinio kompozicijos dalis“ (Nakata, 1976, p. 128-129). 

Kaligrafijos ir tapybos suartėjimo, netgi susiliejimo įspūdį sustiprina laisvi kompoziciniai 
sprendimai, būdingi ankstyvojo Edo periodo tarpsnio meistrams Honami Koetsu, Shokado 
Shojo ir ypač zenga meistrams Takuan, Jiun, Senga ir Ryokan, kurie teikė pirmenybę netai- 
syklingoms laisvoms kompozicijoms, spontaniškai keitė ženklų dydį, potėpio ir linijų storį, 
padėjusį sustiprinti lyriškumą, dramatizmą ar tapybiškumą. 

Greta sosho didžiulį populiarumą Tokugaw epochoje įgauna ir karay-o stilius, kuriame 
kartu gyvuoja dvi skirtingos pakraipos: tradicinė senoji mokykla - jos šalininkai plėtoja Jingų 


615 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


(Chingy) ir Tang epochų manieras ir modernioji - rėmėsi Chang chi-chih ir kitais jo tradiciją 
tęsiančiais kaligrafais. Analogiškai kaip ir sosho šalininkai vizualizavimo linkme taip pat pasuko 
tensho stiliaus kaligrafijos šalininkai, kurių rašomų tekstų daugelis Edo epochos žmonių jau 
nepajėgė perskaityti, o mėgavosi tik jų grožiu. 

Geriausius Edo epochos kūrinius atliko klasikinės kultūros išauklėti intelektualūs meni- 
ninkai, kadangi kaligrafija, kaip joks kitas menas, reikalauja plačios humanitarinės erudicijos ir 
subtilaus estetinio skonio. Edo epochos pradžioje iškyla trys didieji kaligrafijos meistrai Honami 
Koetsu (1558-1637), Kanoe Nobutada (1565-1614) ir Shokado Shojo (1584-1639). 

Pirmasis mégo piesti kaligrafijas specialiai paruostame popieriuje, ant kurio klodavo si- 
dabrinius arba auksinius pigmentus, neretai visa lapo erdve padengdavo smulkiy jvairiomis 
kryptimis besiskleidžiančių linijų audiniu, labai panašiu į tą, kurį vėliau, įkvėptas Rytų Azijos 
dailės, naudodavo J. Pollockas. Tik paskui paveikslą padengdavo lanksčiomis išsibarsčiusiomis 
tarsi paukščiai žolėje grafinėmis struktūromis. Kaligrafiškus užrašus įvairiausiais potėpių storiais 
ir tušo tonais jis kartais darydavo ant švelniomis spalvomis fone nupieštų lapų ar gėlių. Susidaro 
įspūdis, kad jam nepaprastai svarbus santykis su gamtos grožio apraiškomis - įvairiais augalais, 
gėlėmis, paukščiais. Jis rašė įvairiais tapybiškais kaligrafijos stiliais sumaniai remdamasis kanji 
ir kana variacijomis. Netgi vizualinė paskirų jo kaligrafiškai parašytų laiškų struktūra neretai 
atrodo kaip griežtos kompozicijos paveikslas. 

Kanoe Nobutada (tikrasis vardas Nobumoto) buvo vienas žymiausių to meto Kyoto kūru- 
sių kaligrafų ir zenga tapytojų. Šis įtakingo imperatorių rūmų dvariškio Sakihisos sūnus garsėjo 
ne tik kaip dailininkas, bet ir kaip sumanus politikas, užėmęs aukštus ministro postus. Jo, kaip 
ir daugelio zenga tradicijos meistrų, kaligrafijos stilius neretai buvo šiurkštus, nesuvaržytas, 
linkstantis į neišbaigtumą. Kaligrafijose daug vidinės sprogdinančios jėgos, neretai laisvai be- 
sisukančių linijų, rodančių emocinę dvasios iškrovą. 

Iš prekybinio Sakai miesto kilęs Shokado Shojo išsilavinimą gavo įvairiuose šintoistų ir 
dzen vienuolynuose. Mokėsi vadovaujamas Kano Sanraku, gilinosi į kinų Mingų ir Yuanų 
periodų tapybą bei kaligrafiją. Apsigyvenęs Kyoto, artimai bendravo su daugeliu žymiausių 
intelektualų, tapo apie Koetsu susispietusio būrelio nariu. Jis sukūrė daugybę vertikalių kiek 
šiurkščiu kampuotu reisho stiliumi atliktų kaligrafijų ir kartu meistriškai buvo įvaldęs gracingą 
tekantį kana stilių. 

Tokugaw epochos pradžioje besirutuliojančias naujas kaligrafijos meno estetikos tenden- 
cijas siekė apibendrinti vienas didžiausių šios meno srities autoritetų XVIII a. teoretikas Ogio 
Yusho veikale „Kaligrafijos paslaptys“. Šis iš septyniasdešimt septynių paragrafy susidedantis 
veikalas parašytas dzen estetikos tradicijai būdinga klausimų ir atsakymų forma. 

Traktate kaligrafijos meno subtilybės ir jų perpratimo būdai dėstomi aiškia bei gerai ar- 
gumentuota kalba. Jau teksto pradžioje formuluojama dešimt pamatinių nurodymų, kurių 

privalėtų laikytis pavyzdingas mokinys: „1) imdamas į rankas teptuka, būk tiesus kūnu ir tyras 
dvasia; 2) rašyk tik tuomet, kai tavo sąmonė kupina rimties ir esi atidžiai išstudijavęs hieroglifų 
formas; 3) teptuku naudokis švelniai; 4) įkūnyk rašmenis; 5) lai rašmenys seka nustatyta tvarka; 
6) atidžiai skverbkis į teptuko ir hieroglifų dvasią; 7) atsižvelk į kiekvieno rašmens svarbą; 8) at- 
kreipk dėmesį į teptuko judėjimo ritmą; 9) jsisamonink, kaip reikia laikyti teptuka; 10) atkreipk 
dėmesį į tai, kaip vienas su kitu jungiami rašmenys“ (Ueda, 1967, p. 174-175). 

Toliau Yusho formuluoja dešimt kitų, jau pažengusiam mokiniui skirtų taisyklių: „1) 
rašyk su jėga, tačiau išsaugok švelnumą naudodamasis teptuku; 2) leisk rašmenims nukrypti 
nuo nustatytos vaizdavimo formos; 3) turėk omeny iš teptuko kylantį impulsą; 4) atsižvelk į 
numatomos frazės ilgį, išlaikyk ją proporcingą tavo popieriaus formatui; 5) neprarask indivi- 
dualaus braižo; 6) atrask pusiausvyrą tarp rašmenų; 7) vesdamas teptuką venk nerūpestingumo 
ir suglebimo; 8) suvok tušo reikšmę teptuke; jo neturėtų būti nei per daug, nei per mažai; 9) 
surask tušo, teptuko ir popieriaus harmoniją; 10) suvok Kaligrafijos kelią“ (Ten pat, p. 175). 

Esminis skirtumas tarp šių dviejų taisyklių rinkinių tas, kad pradedančiajam privalu jų 
laikytis, o pažengęs gali jas peržengti ir labiau išreikšti save. Kitais žodžiais tariant, pradedančia- 
jam pirmiausia turi rūpėti nuoseklus normatyvinių taisyklių įsiminimas, simbolinis kaligrafijos 
aspektas, o pažengusiam - ekspresyvus. 

Kaligrafijos meno savitumą teoretikas regi nevaizduojamoje jo prigimtyje. Todėl ir pra- 
eities meistrų darbų kopijavimas neturi ypatingos prasmės. „Tikro kaligrafo darbu negali būti 
laikomas kūrinys sukurtas kopijuojant kito dailininko darbą. Tai lygiai tokia pati klastotė, kaip 
ir laukinės lapės virtimas žmogumi“ (Ten pat, p. 106). 

Prastą kaligrafijos darbą Yusho metaforiškai lygina su žmogaus kūnu, kuomet jau pradeda 
dvokti beirstanti mėsa ir kaulai, o gero kaligrafo nubrėžtos linijos priešingai — išsiskiria formų 
gyvybe ir tikslumu. Priklausomai nuo kaligrafo talento, ženklai gali būti gyvybingi, mirę ar pa- 
liegę. Gyvybe pulsuojantys kaligrafijos ženklai čia aiškinami kaip kiekvieno tobulybės siekiančio 
kaligrafo tikslas. Priešpriešindamas vieną kitai gyvą ir negyvą kaligrafijos manierą jis išvardija 
dvidešimt aštuonis gyvo rašto požymius ir dešimt - negyvo. Apibūdindamas nuolatos remiasi 
žmogaus kūno vaizdiniu. 

Kaligrafiją Yusho pagrįstai traktuoja kaip tokį formos meną, kuriame kiekvienas rasmuo 
turi įgauti nepriekaištingai subalansuotą ir harmoningą formą. Grjsdamas įvairių kaligrafijos 
meno aspektų vientisumą, t. y. funkcionavimą vienoje sistemoje, jis remiasi idealiai sudėto 
žmogaus kūnu, kuris turi galvą, stuburą, rankas, kojas, kaulus ir kitas kūno dalis, kurios būda- 
mos tos pačios funkcionalios sistemos dalys harmoningai sąveikauja tarpusavyje. Kaligrafiškas 
raštas, kaip ir žmogus, taip pat turi būti atitinkamai aprengtas drabužiais. 

„Visų luomų žmonės - tiek aukščiausio rango aristokratai, tiek žemiausi iš prastuomenės, 
kiekvienai skirtingai progai turi savo luomą atitinkančius drabužius. Greitraštiniu stiliumi at- 

liktas darbas - tai lyg zmogus, apsirenges kas- 
dieniais drabužiais. Kadangi nėra taisyklių ar 
draudimų dėl drabužių dėvėjimo paprastomis 
dienomis, tai ir greitraštiniam stiliui nėra kaž- 
kokių ypatingų taisyklių; pagrindinis jo tikslas — 
harmoningą pusiausvyra“ (Ten pat, p. 179). 
Teoretikas kaligrafiją lygina su kitu gi- 
minisku menu tapyba ir jų bendrumą įžvelgia 
erdvinėje šių menų prigimtyje bei vadovavime- 
si tuo pačiu vizualinės darnos principu. Jei šis 
principas yra neįgyvendintas, tuomet kūrinys 
tampa panašus į gyvatę, t. y. subjaurotos gam- 
tos apraišką. Kaligrafija, skirtingai nei tapyba, 


pirmiausia yra linijos menas, todėl jai nebūtina 


Jiun. Hieroglifas. Bugha. XVIII a. pab. 


naudotis spalvos teikiamomis galimybėmis. 

Kaligrafijos menui, Yusho manymu, 
svarbiausia kompozicijos vientisumas, harmo- 
ningos pusiausvyros grožis, tikslingas rašmenų išdėstymas konkrečiame formate, jų subalan- 
suotumas, linijų gyvybingumas, greitis, ritmas, impulsyvus judėjimas. Taigi kaligrafijos meno 
išraiškos priemones sudaro ne tik specifiniai erdvinio meno elementai, tačiau ir laikiniams 
menams būdingos savybės greitis, ritmas, impulsyvus judėjimas. Jos ir suteikia kaligrafijos 
menui ypatingą lankstumą bei dinamiškumą. 

Yusho daug dėmesio skiria svarbios kaligrafijos menui linijos analizei. Jis pastebi, kad 
greitai nupiešta linija tarsi spinduliuoja greitį netgi po to, kai veiksmas yra užbaigtas. Lygiai taip 
pat kaligrafijos kūrinyje atsiskleidžia staigumas, agresyvumas, ramumas, paprastumas ir kitos 
žmogaus savybės. Lėtai parašyta linija skleidžia rimtį, susimąstymą, pasyvumą, skeptiškumą. 
Linijos pobūdis, storis, plonis, paspaudimo jėga irgi rodo konkrečias žmogaus charakterio ir 
dvasios ypatybes. Pavyzdžiui, stora linija išreiškia turtingumą ir švelnumą, plona - užuominą 
į uždarumą, tvirtumą bei ryžtingumą ir pan. 

Gvildendamas kaligrafijos meno subtilybes, Yusho atkreipia dėmesį ir į ritmą, kuris yra 
vienas svarbiausių kūrinio gyvybingumą lemiančių elementų: „Geras ritmas yra tas, kuris 
sukuriamas veikiant vidinei paskatai spontaniškai“. Kalbėdamas apie tikro kaligrafijos meno 
kūrimą, teoretikas pabrėžia ekspresyvią jos prigimtį, būtinybę jautriai perteikti pulsuojančias 
ritmines struktūras, jautriausius sielos virpesius, išreikšti savąją individualybę. Jis itin pabrė- 
žia aklo savo pirmtakų darbų pamėgdžiojimo nevaisingumą ir kiekvienai asmenybei būdingų 
savitų gabumų bei polinkių išryškinimo svarbą. 

„Aklai besilaikantis taisyklių, - sako jis, — gali būti palygintas su mokslininku, kuris vartoja 
pasenusius žodžius, arba su perdėm prie vaistų prisirišusiu gydytoju ar pameistriu, tegalvo- 
jančiu apie savo pasaulinę šlovę, ar pirkliu, kuris koneveikia savo prekybą dėl menko pelno. 
Menininkas neturi būti vergas. Jis turi sekti taisyklėmis, bet sugebėti nuo jų atitrūkti ir laikytis 
dėsnių, tačiau ir peržengti juos“ (Ten pat, p. 183). 

Yusho taip pat kalba apie būtinybę, ugdant kaligrafus, atsižvelgti į įgimtus kiekvieno jauno 
žmogaus gabumus, charakterio savybes, netaikyti visiems tų pačių metodų. Tokią poziciją jis 
vaizdžiai palygina su nemokša gydytoju, visiems kitokiomis ligomis sergantiems pacientams 
skiriančiu tą pačią piliulę. Kaligrafiją jis lygina su širdies daina, kurią kiekvienas dainuoja 
skirtingai. Kaligrafijos meno savitumas čia siejamas su tuo, kad jis itin jautriai atspindi kūrėjo 
asmenybę. Todėl ir mokinys, norėdamas tapti idealiu kaligrafu, visų pirma turi stengtis tapti 
moraliai tobulu žmogumi. 

Taigi Yusho savo traktate apžvelgia daugelį pamatinių šio meno problemų ir tarsi api- 
bendrina daugelį šimtmečių besiplėtojančio šio savito meno dėsningumus. Jo veikalas vėlesnių 
kartų teoretikams ir menininkams tapo kanonišku tekstu, kuriame suformuluotais principais 
jie rėmėsi savo kasdienėje praktikoje. 

Tradicinės japonų meninės kultūros saulėlydis ir laipsniškas jos peraugimas į naują mo- 
dernią epochą skatina atsirasti naujų, aprėpiančių daugelio šimtmečių patirtį, kaligrafijai skirtų 
veikalų. Tokugawos epochos pabaigoje, remiantis intelektualų estetika, rengiama daug išsamių 
atskiriems kaligrafijos stiliams skirtų kompendiumų ir žinynų. 

Vienas svarbiausių - Seku Kokumei 1833 m. išleistas 12 tomų gyosho kaligrafijos stiliaus 
sąvadas, kuriame pateikiami įvairių periodų kaligrafijos pavyzdžiai, suklasifikuoti pagal atskirus 
kaligrafinio rašmens elementus. 1855 m. pasirodo kitas fundamentalus 15 tomų kompleksinis 
veikalas, kuriame įvairiais aspektais apžvelgiami kaishó ir gyôsho kaligrafijos stiliai. Šių ir dau- 
gelio panašių kaligrafijai skirtų veikalų atsiradimas liudijo, kad kaligrafijos meno dėsningumų 
recepcija įžengė į naują specializacijos fazę. 


Estetiniai haiga ir zenga spontaniškos tapybos mokyklų principai 


Kaip atsvara stiprėjančioms dekoratyvinės tapybos tendencijoms, vėl ėmus domėtis kaligrafija, 
kartu rutuliojasi su jomis polemizuojančios spontaniškosios tapybos kryptys haiga, zenga, ku- 
rių šalininkams labai svarbu improvizuoti. Šios sintetinės kryptys ryškiausiai atskleidžia savitus 
tautinius japonų tapybos bruožus, polinkį į meninės formos glaustumą ir gelminės vaizduoja- 
mųjų reiškinių esmės atskleidimą. Jos išsirutulioja iš kraštutinių monochrominės tapybos ir vis 
didesnę įtaką įgaunančių vizualumui teikiančių pirmenybę kaligrafijos stilių. 

„XVIIa. pradžioje, - rašo A. Watts, - japonų dailininkai išplėtojo dar įtaigesnį ir daug spon- 
taniškesnį sumi-e stilių, pavadintą haiga, kurio tikslas - iliustruoti haiku eiles. Jis išsirutuliojo iš 
improvizacinių dzen vienuolių zenga piešinių, kurie buvo kuriami kaip Zenrin Kushu eilių arba 
iš įvairių sutr ir mondo perimtų sentencijų iliustracijos. Zenga ir haiga - tai „kraštutiniausios“ 
sumi stiliaus apraiškos, kurios čia įgauna ypatingą organiškumą, natūralumą, grubumą ir yra 
kupinos tų teptuką „valdančių atsitiktinumų“, kurie atspindi įstabų pačios gamtos beprasmiš- 
kumą“ (Watts, 1978, p. 201). 

Su šių krypčių meistrų kūryba siejasi daugelis reikšmingiausių japonų vaizduojamosios 
dailės laimėjimų. Haiga, zenga mokyklų dailininkų kūriniai greta Rytų Azijospeizažinės ir bun- 
jinga (nanga) tapybos yra vieni rafinuočiausių pasaulinės dailės reiškinių. Šių krypčių darbuose 
atsiskleidžia japonų dailininkams būdingas artistizmas, ypatingas meninės formos glaustumas 
ir stiliaus išraiškingumas. 

Sintetinés haiga tapybos pavadinimas kilo iš trieilės poezijos haiku, iš kurios haiga meistrai 
perėmė polinkį į stiliaus glaustumą ir mąstymo metaforiškumą. Minėtos mokyklos iškilimas 
tiesiogiai siejosi su Heian epochoje (794-1185) klestėjusio paveikslo ir eilių žanro atgimimu 
ir kaligrafijos bei poezijos pokyčiais, kurie savo ruožtu paskatina atsirasti naujus šių menų es- 
tetiniams principams skirtus estetinius traktatus. Estetiniai poezijos bei kaligrafijos principai 
aktyviai skverbiasi į tapybą, ir dėl to stiprėja menų sintezė. Kurdami įstabius klasikinės poezi- 
jos įkvėptus kaligrafijos ir tapybos kūrinius, tapybą jie traktavo „kaip tylią poeziją“. Iš čia kilo 
pamatiniai haiga estetikos principai. 

Haiga estetikos pagrindas - dar genialaus Kamakuros epochos poeto ir estetiko Fujiwara 
Teika (1162-1241) išplėtota ushin (minties gelmės) teorija, kuri iš esmės buvo dvasios buvimo 
kūrinyje teorija, teigianti, kad minties gelmės kupinas haiga kūrinys gali atsirasti tik menininkui 
pasiekus absoliučią dvasinę rimtį, susikaupimą, vidinės harmonijos būseną. Jei haiga kūrinyje 
nebus išreikšta ushin, vadinasi, jis bus netobulas ir nevertas tikro meno kūrinio vardo. 

Būdingiausias haiga tapytojų bruožas - tobulai įvaldytos „trijų didžiųjų menų“ (kaligrafijos, 
tapybos, poezijos) išraiškos priemonės. Neatsitiktinai žymiausiais šios mokyklos meistrais tapo 
poetai, tapytojai ir kaligrafai - Koetsu (1558-1637), Shokado (1584-1639), Basho (1644-1694), 
Keroku (1656-1715), Issa (1763-1827). 

Tačiau sugebėjimai šiose pagrindinėse trijose meno srityse buvo papildomi daugybe kitų 
kultūros ir meno interesų, ypač dėmesiu estetinėms teorijoms bei muzikai. Estetinio hedonizmo 
forma kiekviename iš didžiųjų haiga meistrų yra skirtinga, neretai į jų regos lauką pakliūdavo 
ir įvairūs meilės su rūmų damomis bei artimų žmonių draugystės, glaudaus dvasinio bendra- 
vimo aspektai. 

Svarbiausiu savo kūrybos autentiškumo kriterijumi haiga meistrai skelbė tapybos ir po- 
ezijos vienybės principą. Vargu ar surasime nors vieną haiga krypties tapytoją, kuris nebūtų 

küres poezijos. Nors amZiais Japonijoje kiny poezija (kanshi) buvo 
įvardijama aukščiausiu pamėgdžiojimo pavyzdžiu, tačiau haiga 
mokyklos savitumas buvo polinkis į tautines poezijos, ypač Basho 
ir gausių jo mokinių bei sekėjų ištobulintas haiku, tradicijas. 

Lakoniškos haiga tapybos esmė yra trieilis eilėraštis haiku, 
kurio dvasia perteikiama išskirtinėmis kaligrafijos ir tapybos 
išraiškos priemonėmis. Taigi haiga tapyba jau savo kilme yra 
sintetinė. Be pagrindinio paveiksle užfiksuoto tapybinio įvaiz- 
džio, ji jungia ir kaligrafinį svarbiausios haiku temos užrašą, kuris 
meistriškai įterpiamas į paveikslą. 

Haiga tapyba menininkui kelia savitus reikalavimus, pir- 
miausia - mažoje poetinėje asociacijoje įžvelgti didžiulę prasmę 
ir vizualiai įprasminti ją keliais ekspresyviais štrichais bei stambiu 
planu pateikta detale. Kūrinys turi teikti daug erdvės apmąsty- 
mams ir kartu atskleisti gelminę poetinio įvaizdžio esmę. Haiga 
tapybos kūriniai yra kupini santūrios sabi. Jie išsiskiria anksčiau 
japonų tapyboje neregėtu stiliaus glaustumu, emocionaliu iš- 
raiškingumu, asociacijų turtingumu ir ypač neišsakymo poetika. 

XVIII a. pradžioje spontaniškoji haiga tapyba pamažu 
virsta nauja sintetine zenga tapyba. Jos tapsmui didžiulį poveikį 
turėjo Ikkyū kūryba, kuri žavėjo daugelį naujos mokyklos meist- 
rų. Žymiausi šios mokyklos meistrai - dzen vienuoliai Takuan 
(1573-1645), Hakuin (1685-1768), Jiun (1718-1804), Sengai 
(1750-1837) ir Ryokan (1757-1831), pasižymintys poetine dva- 
sia, kūriniuose jungė tapybos, kaligrafijos ir poezijos elementus. 
Spontaniškumą priešindami sustabarėjusiems estetiniams de- 
koratyvinės tapybos principams, jie siekė išryškinti kūrybinių 
dvasios polėkių laisvumą ir menininko artistizmą. Filosofinių 
dzen aforizmų turinį zenga meistrai išreiškė pabrėžtinai taupio- 
mis meninės išraiškos priemonėmis. 


Keroku. Ruduo. XVII a. 


"Tušas, popierius 


Šios mokyklos tapybinės estetikos principus kūrė Takuanas (tikrasis vardas Hideki). Jis 


gimė Izushi, mokėsi garsiajame Daitoku-ji vienuolyne Kyoto, žavėjosi Ikkyū ir anksti išgarsėjo 


kaip nepriklausoma, nesiskaitanti su valdžios institucijomis asmenybė, puikus poetas, kalig- 


rafas, dzen sodų, arbatos ceremonijos ir monochrominės tušo tapybos meistras. 1669 m. jis 


tapo mokytoju Daitoku-ji, tačiau netrukus atsistatydino, palikdamas eilėraštį, kuriame teigė 


savo prigimtimi esąs klajojantis vienuolis, todėl negalįs gyventi prabangiame sostinės narvelyje. 

Nuo šiol iki penkiasdešimt šešerių metų Takuanas gyveno klajojančio atsiskyrėlio gyve- 
nimą ir kūrė nepaprastai gilios prasmės su kaligrafija susietus paveikslus. „Aš, - prisipažįsta 
jis, - niekuomet nesijaučiu vienišas. Kai išvyksta lankytojas, jaučiu grožį ir rimtį. Besileidžiant 
sutemoms mąstau: niekas dabar neateis ir galiu pabūti pats su savimi. Mėnuo ir lietus tokie 
pat vieniši ir ramūs, ir aš jaučiu juos esant manuoju lietumi, mano mėnuliu“ (Blyth, 1974, t. 
5, p. 153). 

1629 m. dėl šiurkštaus šiogunato praktikuojamų ritualų pažeidimo Takuanas buvo įka- 
lintas ir tik 1632 m. grįžo į Edo. Gavęs šioguno Iemitsu leidimą jis įkūrė Tokai-ji vienuolyną 
Shinagawoje, kur praleido likusį gyvenimą. Pabrėžtinai asketiškas šio dzen šalininko gyvenimo 
stilius, vidinis susikaupimas, susitelkimas atsispindėjo jo zenga vardą įgavusios tapybos stiliuje, 
kuris išsiskyrė kaligrafizmu, elegancija ir ypatingu meninės formos glaustumu. 

Takuanas ir kiti iškiliausi zenga mokyklos meistrai Jiunas bei Ryokanas itin vertino 
Ikkyü spontaniškas kaligrafijas ir išplėtojo greitam rašymui skirto sunkiai skaitomo sdsho 
stiliaus estetiką, šiam stiliui būdingą vizuališkumą. Jų ryšiai su Ikkyū kaligrafijos tradicija 
yra labai stiprūs; plėtodami šio didaus meistro kūryboje išryškėjusias tendencijas jie sukūrė 
daug puikių darbų. 

Zenga meistrai daug dėmesio teikia psichologiniam menininko pasiruošimui, meditacijai, 
atsiribojimui nuo išorinio pasaulio ir susiliejimui su kuriamu motyvu. Įsijautimas ir psicholo- 
ginis nusiteikimas yra būtina zenga meistrų kūrybos prielaida, kadangi jos aktas apibūdinamas 
kaip žaibiška pulsuojančios kūrybinės energijos iškrova. Kuriant nepaprastai sureikšminami 
abstrakčia kaligrafiškų vaizdinių kalba perteikiami jautriausi menininko išgyvenimai. 

Zenga, kaip ir su ja glaudžiai susijusios bunjinga, mokyklos meistrams svarbiau ne vaiz- 
duojamojo objekto tikroviškumas, o jo idėjos, individualaus menininko regėjimo išryškinimas, 
jo sielos atgarsio perteikimas. Šis atgarsis išreiškiamas kiek galint glaustesniu ekspresyviu pie- 
šiniu. „Netgi tuomet, kai dzen vienuolis piešia vien tik ratą - o tai yra vienas populiariausių 
zenga motyvų - šis ratas tik truputėlį pakreiptas ir asimetriškas, tačiau pati linijų faktūra su 
atsitiktiniais grubaus teptuko judėjimo taškomais pėdsakais ir neužpildytomis erdvėmis yra 
kupina gyvybės ir kūrybingo dvasios pakylėjimo“ (Watts, 1978, p. 199). 

Kaligrafiškas grakštus tarsi skriejantis teptuko potėpis meistriškai perteikia vaizduoja- 
mojo objekto esmę. Meninė forma glausta, vaizdinys imlus. Palyginti su haiga tapyba, zenga 
meistrų kūriniai išsiskiria didesniu vidiniu dramatizmu, talpumu, poetinės ir filosofinės po- 
tekstės turtingumu. 

Zenga tapyba, labiausiai vertinanti dailininko vidinės dvasios išraišką ir vaizdinį kon- 
kretumą, kaip jokia kita Rytų Azijos tapybos mokykla atskleidžia vidinį tapybos ir kaligra- 
fijos meninės išraiškos principų sąryšingumą. Glaudų šių menų ryšį zenga dailėje iš dalies 
lemia jų apibūdinimas vientisu minties ir dvasios polėkio menu. Toks požiūris neabejotinai 

Jiun. Hieroglifas. XVIII a. pab. Tušas, popierius 


buvo prasmingas, kadangi Rytų Azijoje kaligrafija nuo tapybos skiriasi pirmiausia tuo, kad 
jos tapomi ženklai bei simboliai yra abstraktesni ir geriau išreiškia gamtos kūriniams būdingą 
gyvybės ritmą. 

Zenga tapyboje, kuri remiasi dzen estetika, pagrindiniai tapymo principai yra perimti 
iš tuo metu itin populiarios kaligrafijos. Zenga tapybinė estetika aukština kūrybinio akto be- 
tarpiškumą, lengvumą, kaligrafinio teptuko valdymo technikos artistizmą ir meistriškumą. 
Ribos tarp tapybos ir kaligrafijos zenga meistrų kūriniuose faktiškai išnyksta, kadangi daili- 
ninkai sąmoningai pasirenka tokius motyvus, kuriems siužetas beveik neturi reikšmės. Visas 
dėmesys sutelkiamas į artistišką stambiu planu pavaizduotos detalės ar motyvo traktavimą. 

Perteikdamos aktyvų dailininko kūrybinės dvasios polėkį, tiek kaligrafinės struktūros, 
tiek tapybiniai vaizdiniai tarsi gyvos būtybės pulsuoja gyvybės energija, kuri persmelkia visus 
sudėtinius paveikslo elementus. Šios struktūros ir vaizdiniai gali būti traktuojami kaip tie- 
sioginé žmogaus proto bei dvasios išraiška. Todėl ir suartinantis tapybą su kaligrafija zenga 
kūrinys yra aiškinamas kaip dailininko minties atspindys arba dvasinis jo portretas. Todėl 
zenga meistrai teigia, kad „zenga yra minties ir dvasios tapyba“. 

Kaligrafiški zenga meistrų kūriniai vaizduotę pirmiausia veikia pulsuojančia savo pa- 
prastų, tačiau ir labai imlių linijų energija, atspindinčia slėpiningą gamtos energiją bei jos 
gyvybės ritmus. Jų kūriniuose išryškinama harmoninga pusiausvyra tarp raiškaus ženklo 

ir jį supančios tuščios erdvės, tiesios aiškios tvirta vyriška ranka nupieštos linijos čia keistai 
susimaišo su švelniomis lenktomis moteriškomis linijomis. Meistrai sumaniai keičia linijų storį, 
daro ekspresyvius teptuko posūkius. Ženklai čia neretai labai dideli, nutapyti emocionaliai, 
vienu užmoju. Jie drastiškai įsiveržia į balto lapo erdvę ir emocionaliai užvaldo ją, suteikdami 
suvokėjui vizualinį estetinį pasitenkinimą. 

Vienas reikšmingiausių zenga tapybos bruožų yra tuštumės, neužpildyto ploto paveiksle, 
estetinės užuominos pabrėžimas. Tuščios erdvės čia tampa itin svarbiu paveikslo vaizdinės 
sistemos komponentu, o ne paprasta netapyta dalimi. Svarbiausias dailininko uždavinys - su- 
balansuoti tapomas struktūras ir formas su tuščia lapo erdve. Tarp zenga tapytojų gyvybingas 
posakis: „Tuščios vietos paveiksle turi didesnę prasmę nei tai, kas nutapyta“. 

Geriausiuose zenga meistrų kūriniuose galima įžvelgti psichologinę menininko būseną, 
t. y. jie traktuotini kaip autentiška tyro dailininko poetinės dvasios polėkio išraiška. Todėl 
zenga tapyba itin taupi, kiekviena linija, brūkšnys reikšmingi, vaizdiniai intymūs ir dramatiški. 
Ženklų kilmės kaligrafinės struktūros itin imlios. Esmę siekiama perteikti keliomis kontrastuo- 
jančiomis tarsi atsitiktinėmis tušo dėmėmis, ekspresyviais teptuko brūkšniais, dramatiškomis, 
kupinomis energijos ir įtampos laužytomis linijomis. 

Šie bruožai išryškėja didžiųjų zenga meistrų Jiuno ir Ryokano kūriniuose, kuriems 
būdingas ypatingas dramatizmas, vaizdinių glaustumas, ekspresyvūs potėpiai, kaligrafiško 
teptuko judėjimo grakštumas, netikėtos kompozicijos. Pagrindinis dailininko dėmesys sutel- 
kiamas į vieno imlaus motyvo traktavimą. Zenga estetika, manyčiau, geriausiai atsiskleidžia 
genialaus Jiuno kūriniuose, kuris gyveno labai uždaro, atsiribojusio nuo išorinio pasaulio 
menininko gyvenimą. Jo lakoniška plastinė kalba kupina jėgos ir vidinio susikaupimo, o ge- 
riausiems kūriniams, pavyzdžiui, „Žmogus“, būdinga formos ekspresyvumas, griežtumas, 
glaustumas. 


Bunjinga (nanga) tapybos estetika 


Po Ogata Korin mirties 1716 m. kelis šimtmečius viešpatavusi japonų dailėje Kano mokykla 
greit prarado gyvybingasias kūrybines potencijas. Pamažu susilpnėjus dekoratyvinės tapy- 
bos tendencijoms, regimas naujas spontaniškosios tapybos pakilimo tarpsnis, kuris siejasi su 
susižavėjimu įstabiais kinų intelektualų (wenrenhua) ir Pietų čan tapybos mokyklos meistrų 
kūriniais. Šis posūkis atgal į kinų meno tradicijas buvo atsakas į išsigimstančias akademines 
japonų dailės tradicijas ir į naujų idealų ieškojimą. Todėl opoziciškumas oficialioms meno 
kryptims ir atsiribojimas nuo išorinių veiklos formų, kasdienybės šurmulio sudarė naujos 
japonų intelektualų mokyklos sąjūdžio esmę. 

Dalis Kano ir kity mokykly Salininky peréme vis didesnj 
populiarumą įgaunančią, o antrojoje XVIII a. pusėje - XIX a. 
suklestėjusią intelektualų tapybą, kuri apėmė klasikinės kinų 
tapybos tradicijos, haiga, zenga ir Kano mokyklų principus. 

Šiuolaikinėje japonistikoje, apibūdinant šį vieną įstabiausių 
pasaulinės tapybos reiškinių, pasitelkiami du lygiaverčiai termi- 
nai, atsiradę glaudžiai sąveikaujant klasikinėms „kinų mokslų 
studijoms“ (kangaku): bunjinga ir nanga. Pirmasis reiškia tapy- 
tojai intelektualai (kin. wenrenhua), arba tapytojai eruditai (kin. 
shifuhua), o antrasis yra nanzonghua (jap. nanshūga) santrumpa, 
žyminti garsią kinų Pietų tapybos mokyklą, priešpriešinamą 
Šiaurės tapybos mokyklai (kin. beizonghua, jap. bokushūga). 

Taigi bunjinga šalininkų estetiniai idealai ir meninės kūry- 
bos principai pirmiausia glaudžiai siejasi su garsia kinų Song ir 
Yuanų epochų wenrenhua, arba Pietų tapybos mokykla (Andri- 
jauskas A., 1996, p. 194-204.) Tarp tų, kurie skelbė ir siekė savo 
kūriniuose įtvirtinti bunjinga estetikos principus, buvo turtingų 
bei įtakingų Žmonių: valstybės tarnautojų, mokslininkų, gydytojų. 

Nors intelektualų tapyba ypatingą populiarumą įgavo in- 
telektinėje Kyoto aplinkoje, kur buvo traktuojama kaip išsilavi- 
nusių žmonių malonaus laisvalaikio forma, tačiau japoniškosios 
jos ištakos slypi už šio miesto ribų, provincijoje, prasidėjusiuose 
intelektualų sąjūdžiuose. 

Du pirmieji šios krypties pradininkai - Gion Nankai 
(16772-1751) ir Yanagisawa Kien (1696 arba 1704?-1758) bu- 
vo valstybiniai funkcionieriai, dirbe Kii ir Yamato provincijose. 
Gion Nankai išsiskyrė erudicija ir buvo šešiolikos menų žinovas. 
Be tradicinių intelektualams būdingų interesų, jis garsėjo kaip 
antikvarinių vertybių ekspertas, būgnininkas, grojimo japoniška 
liutnia meistras, smilkalų ir įvairių karo menų žinovas. 


Yanagisawa Kien. Bambukas. 
XVIII a. vid. 
Spalvotas tušas, popierius 


Antrasis įtakingo feodalo šiogunų rūmų patarėjo sūnus Yanagisawa Kien nuo vaikystės 


studijavo konfucianistinį kanoną, mediciną, klasikinę poeziją. 9 metų amžiaus susižavėjo ka- 
ligrafija ir tapyba, kurias studijavo Kano mokykloje. Greit iškilo kaip vienas intelektualiausių 
ir įvairiapusiškai išsilavinusių to meto žmonių. Šio intelektualų mokyklos pradininko talentas 
buvo labai vertinamas Ogyü Sorai būrelio. Jis pirmiausia iškilo tapybos ir kaligrafijos srityse. 
Taigi Yanagisawa Kien kartu su Gion Nankai tapo intelektualų tapybos pradininkais Japonijoje. 

Trečiasis talentingiausias šios krypties pirmtakas Sakaki Hyakusenas (1697-1752), aktyvus 
Kyoto kultūrinio gyvenimo dalyvis, buvo kilęs iš vargingos šeimos, kurios protėviai atvyko iš 
Kinijos. Jo tėvas buvo žinomas Nagoyos farmacininkas. Pastarasis daug dėmesio skyrė sūnaus 
lavinimui. Gavęs Nagoyos puikų klasikinį filologinį išsilavinimą Sakaki Hyakusenas vėliau 
Kyoto rūmuose garsėjo kaip puikus klasikinės kinų literatūros ir poezijos žinovas, didis haiku 
poetas bei peizažinės tapybos meistras. 

Sužavėti neokonfucianistinio humanizmo filosofijos, Song, Yuanų, Mingų intelektualų kū- 
ryba bunjinga pirmtakai siekė glaudaus dvasinio bendravimo, kūrė klasikinės poezijos įkvėptus 
kūrinius, domėjosi kinų poezija, kaligrafija, tapyba. Tačiau klasikinė Kinijos kultūra ir menas 
nebuvo vienintelis jų įkvėpimo šaltinis. Kitas labai svarbus jų pasaulėžiūros aspektas, būdingas 
visiems šios krypties pirmtakams, yra išskirtinis dėmesys tautinėms japonų kultūros formoms: 
kaligrafijai, tapybai, haiku poezijai. Haiga ir zenga tapybos principus perėmė intelektualų mo- 
kykla ir toliau jie buvo plėtojami šios mokyklos prieglobstyje. 

Šie trys pirmtakai savo plačia šviečiamąja kultūrine veikla tik sukėlė japonų intelektua- 
lų sąjūdį, o tikro meno aukštumas jis pasiekė žymiausių bunjinga puoselėtojų Ike no Taigos 
(1723-1776), Yosa Buson (1716-1783), Uragami Gyokudo (1745-1820), Tanomura Chikuden 
(1777-1835), Watanabe Kazan (1793-1841), Tomioka Tessai (1836-1924) küryboje. 

Šis sąjūdis ilgą laiką buvo išimtinai intelektualaus ir artistisko Kyoto kultūrinio gyvenimo 
reiškinys. Turtingomis kultūros bei meno tradicijomis pasižyminti senoji sostinė, nepaisant 
ekonominio nuosmukio, išliko neginčytinu konfucianistinio švietimo, mokslo ir didžiųjų kinų 
estetikos bei meno tradicijų puoselėjimo centru. Todėl meniniai bunjinga mokyklos siekiai čia 
buvo suprantami ir greit įgavo didžiulį populiarumą, nors pagrindiniuose uostuose bei preky- 
bos centruose iš pradžių ją suprato ir vertino menkai. 

Bunjinga šalininkai, kaip ir wenrenhua tapytojai (Su Shih, Mi Fu), yra aukštos humani- 
tarinės kultūros asmenybės, pasižyminčios subtiliu estetiniu skoniu ir demonstratyviai dekla- 
ruojančios savo neprofesionalumą. Visi jie išsiskiria talento daugiabriauniškumu ir, be „trijų 
didžiųjų menų“, taip pat yra garsūs kitų sričių menininkai, mokslininkai, visuomenės veikėjai. 

Buson buvo ne tik vienas žymiausių savo laikotarpio poetų, tapytojų, bet ir žinomas 
mokslininkas, Mokubei - keramikas, Gyokudo - muzikantas, Sanyo Rai - istorikas, Kazan - 
visuomenės veikėjas. Tapyba jiems - ne profesija, o kūrybinis asmenybės realizavimas ir laisvas 
dvasios polėkis. 

Bunjinga mokyklos atstovai - stiprios asmenybės, sąmoningai pasirinkusios nekonformis- 
tinę autsaiderio poziciją valdžios struktūrų ir kultūrinių institucijų atžvilgiu. Būdami įsitikinę 
opozicininkai, bunjinga šalininkai kovojo už laisvę, prieš varžančias normas ir akademinius 
reikalavimus.. Jų tapybai būdingas naujų sudėtingų meninės išraiškos priemonių ieškojimas, 
sintetinis pasaulio suvokimas, aktyvus poezijos ir kaligrafijos estetinių principų panaudojimas, 

humanitarinio, ypač literatūrinio, konteksto turtingumas, 
dvasios polėkio reikšmės aukštinimas, nuolatinis savęs tobu- 
linimas. „Aukščiausias kelias, - rašo Chikuden, - yra ne kas 
kita, o kasdienis žmogaus darbas su pačiu savimi. Jis veda į 
tobulumą, esantį anapus bet kokio meno; į tobulą savitvardą“ 
(Chikuden, 1996, p. 543). 

Kinijoje intelektualai tradiciškai buvo aukštą socialinę pa- 
dėtį užimantys aristokratai arba įtakingi valstybės pareigūnai, 
o Japonijoje, Tokugaw epochoje, kur kultūriniame gyvenime 
kartu su aristokratija aktyviai dalyvavo samurajų ir trečiasis 
miestiečių luomas, bunjinga nariais tapo įvairių socialinių 
sluoksnių asmenys. Be aristokratų ir aukštų valstybės pareigū- 
nų, čia regime išeivius iš neturtingų samurajų, prekybininkų, 
mokslininkų, medikų, teisininkų šeimų. Jie galėjo atlikti savo 
oficialias ar profesines funkcijas, kurios užtikrino stabilų gyve- 
nimą, bet galėjo pardavinėti ir paveikslus, kad galėtų išgyventi 
ir tenkinti poreikius. 

Todėl anaiptol ne visi bunjinga tapytojai galėjo būti vadi- 
nami autentiškais intelektualais, galinčiais gyventi nepriklauso- 
mai ir išsaugoti taip geidžiamą laisvų Žmonių statusą. Dalis jų 
buvo tikri dailininkai profesionalai, užsidirbantys gyvenimui 
atlikdami tapybos užsakymus feodalų rūmuose arba parduo- 
dami sukurtus paveikslus. Mėgėjiškumo kriterijus, garsiai šios 
krypties šalininkų skelbiamas, skirtingai nei Kinijoje, nebuvo 
privalomas japonų intelektualams. 

Intelektualai rinkosi įvairių jiems dvasiškai artimiausių 
tapybos mokyklų stilių ir tradicijas. Šiandien Vakaruose plačiai 


Sakaki Hyakusen. Slyvos šakelė 
žiemos mėnulio šviesoje. 1751 m. 
Spalvotas tušas, popierius 


paplitęs ir postmodernizmo estetikos įtvirtintas terminas eklektizmas dažniausiai apibūdinamas 


kaip neigiamybė. Tikrovėje šis žodis, - sako viena autoritetingiausių japonų tapybinės esteti- 


kos žinovių V. Linhartova, - „reiškia ne ką kita, kaip platų, be jokių prietarų tokių įvairiausių 


mums žinomų metodų ir prieigų pasirinkimą, kurie galiausiai geriausiai atitinka individualų 


tapytojo sumanymą“ (Linhartova, 1996, p. 519). 


Iš tiesų tradicinės japonų kultūros kontekste toks atviras be jokių ideologinių prietarų 


požiūris į praeities meno tradicijas buvo aiškinamas kaip visiškai natūralus plačios humanita- 


rinės erudicijos dailininko elgesys. Iš praeities palikimo perimdamas dvasiškai jam artimiau- 


sias savybes, bruožus, technines meninės išraiškos priemones, dailininkas sukuria savitą jų 

kombinacija, kuri apibüdina jo individualy stiliy. Vadinasi, intelektualams svetimas moder- 
niajai Vakarų dailei būdingas perdėtas naujumo siekimas, priešingai - jų kūryba grįžta atgal - 
remiasi į didžiąsias praeities tapybos tradicijas. Intelektualai tarsi žaidžia iš pirmtakų perimtais 
simboliais, vaizdiniais, metaforomis. Jiems visiškai nebūdingos ideologinės, moralizuojan- 
čios nuostatos. 

Bunjinga mokyklos šalininkai, kaip ir jų dievinami pirmtakai kinų wenrenhua mokyklos 
meistrai, daug keliavo, kontempliavo gamtą, kolekcionavo praeities meno kūrinius, keitėsi 
idėjomis, dovanodavo vieni kitiems kūrinius. Siužetą jie rasdavo kinų kultūros istorijoje, legen- 
dose, literatūroje, juos itin traukė kalnai, miškai, upės, ežerai, amžinas gamtos grožis. Įdėmiai 
studijavo kinų tapybos teorijas, žavėjosi didžiųjų kinų fengliu ir wenrenhua meistrų kūriniais. 

Tapyboje jie ieškojo pasitenkinimo, kūrybos džiaugsmo, atsiribojimo nuo išorinio pasau- 
lio ir autentiškos asmenybės saviraiškos. Svarbiu tikros kūrybos veiksniu jie laikė sugebėjimą 
įveikti bet kokį susikaustymą ir išryškinti kūrybos proceso lengvumą bei betarpiškumą. Tai 
viena iš priežasčių, kodėl jie, kaip ir fengliu šalininkai, garbino vyną. 

Užmiesčių vilose ir paprastose lūšnelėse prie vaizdingų kalnų ar vandens telkinių jie reng- 
davo pobūvius, kuriuose prie vyno taurės spontaniškai kurdavo eiles, kaligrafijos ir tapybos 
darbus. Jie neretai kurdavo kartu arba papildydavo vienas kito paveikslus, vėliau keisdavosi 
jais arba geriausius dovanodavo dvasiškai artimiems žmonėms. Yra išlikę daugybė Taiga ir 
Buson, Chikuden ir Gyokudo bei kitų dailininkų kartu tapytų paveikslų, kurie labai įdomūs 
intelektualams būdingo kūrybinio dialogo pavyzdžiai. 

Pagarbus intelektualų požiūris į tradiciją nebuvo aklas jos mėgdžiojimas, jis neužtvėrė 
kelio inovacijoms, asmeninio stiliaus įsitvirtinimui. Tuo nesunkiai įsitikinsime analizuodami 
didžiųjų intelektualų mokyklos meistrų kūrybą. Jiems svarbu ne techninės meninės išraiškos 
priemonės (vyraujantis profesionalų akademinės orientacijos tapytojų bruožas), o perteikti 
gyvenimo pulsą ir vidinį paties dailininko sielos atbalsį. Tai atveria plačias perspektyvas at- 
siskleisti individualiam stiliui. Kaip ir zenga tapyboje, svarbiausia čia yra ne vaizduojamas 
objektas, technikos subtilybės, o emocinio kontempliuojamo objekto atgarsio išreiškimas 
glausta emocionalių kaligrafiškų linijų kalba. 

Į tapoma motyvą intelektualai žvelgia kaip į intymių dvasinių išgyvenimų išraišką. Anot 
Chikuden, tapybos technika visuomet privalo tarnauti tikslui, kuris turi sukelti suvokėjui jaus- 
mus, analogiškus tiems, kuriuos išgyvena kūrybos procese tapytojas. Suvokiamas vaizdinys 
nesuteikia suvokėjui naujo pažinimo, neiliustruoja parašytų žodžių. Anapus ieškomos tiesos 
jis turi išreikšti intensyvius emocinius išgyvenimus. 

„Peizažinė tapyba: jei ji yra nutapyta kupino rimties žmogaus, tuomet žiūrovas natū- 
raliai šią rimtį perima ir pasidalija ja. Jei ji nutapyta neramaus, aistringo žmogaus, žiūro- 
vas savo ruožtu perima šį susijaudinimą. Arba gėlių ir paukščių tapyba: jei tai yra kūrinys 

tapytojo, kuris kürybos procese subtiliai suderina savo dvasia ir potépi, tuomet jis sudaro 
galimybę pamatyti praslenkančių akimirkų grožį ir žavėtis jų dvasia“ (Linhartova, 1996, 
p. 495-496). 

Emocinius išgyvenimus siekdami perteikti autentiškai intelektualai pasitelkia kaligrafija 
ir poeziją. Jų tapyboje ypatingą svarbą įgauna grakštūs kaligrafiški užrašai paveikslo kampe. 
Taip atsiranda sintetiniai kūriniai, kuriuose kaligrafinis poetinio teksto užrašas pagal bunjinga 
estetikos reikalavimus turi būti suvokiamas kartu su nutapytu motyvu, jungiančiu į visumą 
trijų skirtingų menų elementus. 

Siekimu iškelti tapybą iki poezijai ir kaligrafijai būdingo intymumo bunjinga meistrai yra 
artimi haiga ir zenga mokyklų tapytojams. Pagrindinis skirtumas tarp bunjinga ir zenga este- 
tinių principų yra dramatiškumas, kuris daug stipresnis zenga meistrų kūriniuose. Bunjinga 
ir haiga meistrų kūriniai skiriasi atvirumu. Bunjinga mokykloje pastebimas dvasinio atgarsio 
ir aktyvaus įsitraukimo į kūrybos procesą laukimas, o haiga tapyboje atvirumas siejasi su „vi- 
diniu išbaigto meninio vaizdinio išgyvenimu, kuomet netgi papildomas štrichas tampa jau 
nereikalingas“ (Sokolov-Remizov, 1985, p. 46-47). 

Kita vertus, bunjinga tapytojų kūriniai, palyginti su haiga ir zenga mokyklų, pasižymi 
didesniu humanitarinio, ypač literatūrinio, konteksto turtingumu, platesne meninės išraiškos 
priemonių, kompozicinių sprendimų bei temų skale. Pamėgtoje peizažinėje tapyboje bunjinga 
meistrai remiasi estetiniais kinų klasikinės peizažinės tapybos principais ir siekia išsaugoti 
wenrenhua mokyklos meistrams Su Shih, Mi Fu būdingą dvasingumą bei filosofinę potekstę. 

Be tapytojų intelektualų kūriniuose vyraujančio peizažo žanro, čia gausu stambiu planu 
meistriškai nutapytų paukščių, gėlių, gyvūnų, vabzdžių, medžių šakų motyvų. Dailininko 
kūrybinio įkvėpimo šaltinis gali būti įvairiausi gamtos objektai, savitas medžio siluetas, muzi- 
kos garsai, poetinė parafrazė, mįslinga kaligrafinė struktūra. Spotaniškiems bunjinga meistrų 
kūrybinės dvasios polėkiams būdingas netikėtų ekspresyvių kompozicijų bei naujų tradicinių 
motyvų ieškojimas. 

Bunjinga mokyklos pirmtakų kūryboje išryškėjusios tendencijos ryškiai išsiskleidė dviejų 
ateinančios kartos didžiųjų šios mokyklos meistrų Taigos ir Busono kūryboje, kurie intelektu- 
alų tapybai suteikė aukštą profesionalumą. Jų tapyba patyrė esminius pokyčius, nes dailininkai 
geriau perprato didžiųjų kinų wenrenhua tradicijas ir jas susiejo su tautiniais tapybos bruožais. 

Jie sukūrė savitą bunjinga tapybos stilių, esmiškai besiskiriantį nuo jo kiniškojo proto- 
tipo. Taiga ir Buson darbuose atkuriamos didžiųjų kinų peizažo meistrų, dzen religinės bei 
spontaniškosios Sotatsu ir Koetsu pasaulietinės tapybos tendencijos, ir tapymo stilius tarsi 
įgauna visišką laisvumą, žaidybines nuostatas. Japonų intelektualai tapyboje išplėtė emocinių 
išgyvenimų gamą, praturtino stilistinių meninės išraiškos priemonių ir poetinių vizijų pasaulį, 
iki ju Rytų Azijos tapybai nežinomą. 

Šie du didieji bunjinga meistrai tapybai skyrė ne tik laisvalaikį - jie buvo tikri profesio- 
nalai, savo kūryba užsidirbantys pragyvenimui. Tapyba ir kaligrafija buvo svarbiausia jų gy- 
venimo dalis. Jų gyvenimiškosios ir kūrybinės pozicijos pasirinkimą, pasišventimą dailei lėmė 
nuoširdi meilė kinų klasikinės kultūros tradicijoms, kurių ilgėjosi gyvendami intelektualioje 
Kyoto terpėje, kur visa aplinka priminė glaudžius kinų ir japonų meno tradicijų ryšius. Jie 
tapė daugelį didžiulių širmų turtingam mecenatui, intelektualų globėjui Kuwayama Gyokus- 
hu (1746-1799), kuris labai vertino intelektualų tapybai būdingą kūrybos autentiškumą ir 
profesionalumą. 

Nors Taiga ir Buson dvasiškai buvo giminiški, skirtingai suvokė meninės kūrybos 
procesą ir pasižymėjo savitais tapybos stiliais. „Taiga, - rašo Chikuden, - labiausiai vertino 
„greito tapymo“ stilių, o Buson prijautė „virpančio tapymo manierai“. Šie du Meistrai kiek- 
vienas savitu tapymo būdu liudija apie praeities meno tyrinėjimus“ (Chikuden, 1996, p. 457). 
Vaizduodami konkretaus gyvūno ar augalo siluetą jie pirmiausia siekia perteikti formos, ju- 
desio grakštumą. 

Pirmu didžiu intelektualų mokyklos meistru tapo Ike no Taiga (1723-1776). Jis gimė Kyoto 
ir nuo septynerių metų pradėjo įvairių menų studijas Manpuku-ji vienuolyne. Čia atsiskleidė 
jo neeiliniai gabumai vaizduojamajai dailei, kuriuos pirmasis įžvelgė Yanagisawa Kien: jis su- 
sižavėjo įstabiomis Taigos kaligrafijomis ir kinų intelektualų įkvėptais peizažiniais paveikslais. 

Taigos pasaulėžiūrą stipriai veikė pradėjęs jį globoti Kienas, kuris jauną dailininką laikė 
daugiausiai vilčių teikiančiu genijumi. Jo tapybos ir kaligrafijos kūriniai, anot Chikuden, buvo 
nuostabūs. Dailininkui gyvam esant jo kūrybos reikšmingumas nebuvo pastebėtas, tačiau po 
mirties vardas iškeltas į padanges. Žinovai ir nenutuokiantys vienu balsu pradėjo skelbti, kad 
jis buvo geriausias to meto tapytojas. 

„Kaligrafijos, kurias jis sukūrė, buvo ne prastesnės nei jo tapybos paveikslai; jos buvo par- 
duodamos juokingai pigiai. Jo tapybos kūrinius publika įvertino, kaligrafija tokio pasisekimo 
neturėjo“ (Chikuden, 1996, p. 454). 

Taiga, kaip ir jį įkvėpę kinų peizažinės tapybos meistrai, jautė potraukį didžiulėms erd- 
vėms, kai kurių paveikslo detalių padidinimui. Savo paveikslų mastu jis esmiškai skiriasi nuo 
daugelio kitų intelektualų, nes juos traukė kameriški nedidelio formato kūriniai. 

Kompozicijų savo temoms Taiga ieškojo kinų poezijoje. Jo paveikslams būdingas ekspre- 
syvumas, nutolimas nuo tikroviško jį žavinčio gamtos pasaulio vaizdavimo, sąmoningas tapo- 
mų detalių deformavimas, spontaniškas dvasios polėkis ir intymus tonų žaismas. Šis potraukis 
įvairioms deformacijoms tiesiogiai siejasi su intelektualams būdingu subjektyvaus vidinio 
pasaulio sureikšminimu. Taikliu S. Kato pastebėjimu, jis yra vienas asmeniškiausių XVII a. 
dailininkų, kurio kūriniuose ypač atsiskleidžia intelektualams būdingas subjektyvizmas (Kato, 
1992, p. 110). 

Yosa Buson. Kelionés j Noyarashi kiko iliustracija. XVIII a. TuSas, popierius 


Taigos bendražygis ir bičiulis Yosa Buson gimė 1716 m. Settsu mieste, o nuo dešimties 
metų buvo išsiųstas į Osaka. Čia studijavo kinų poeziją ir kaligrafiją, vėliau atvyko į Edo, kur 
daug dėmesio skyrė dievinamiems Li Bai, Basho ir haiku poezijai. Busonas sistemingai pradėjo 
tapyti tik sulaukęs keturiasdešimt metų, kai jau buvo žinomas haiku poetas. Vėliau jis išgarsėjo 
ir kaip vienas didžiųjų japonų kaligrafų, tapytojų. 

Buson, kaip ir jo bičiulis Taiga, demonstratyviai atsisakė pavardėje aristokratišką kilmę 
rodančios no dalelytės. Yra išlikę paveikslų, tapytų kartu su Taiga. Šis glaudus bendradarbiavi- 
mas viršūnę pasiekė 1770 m., kai Taiga ir Buson kartu piešė japoniškus peizažus, iliustravusius 
kinų poetų eiles. Kaip ir Taiga, jis tapo spontanišku stiliumi, žavisi kinų kaligrafijos meistrais, 
todėl jo tapybai būdingas kaligrafizmas ir vaizdinių ekspresyvumas. Jis imasi įvairių formatų 
paveikslų, didžiuosiuose linksta į skaidrius poetiškus spalvų santykius, nesiekia formos išbaig- 
tumo, estetinėje užuominoje, neišsakyme regi emocinio poveikio potenciją, siekia perteikti 
potekstės gelmę. 

Buson talentas pirmiausia atsiskleidžia peizažinėje tapyboje. Dauguma jo peizažų vaiz- 
duoja vasaros pradžią Kyoto apylinkėse. „Jis tapo nuo vėjo linguojančius gluosnius ir snieguo- 
tus sutemų gaubiamus peizažus, panašius į tapomus objektus. Jis niekuomet nenutolsta nuo 
realizmo ir pasirenka artimas kasdieniam gyvenimui temas“ (Ten pat). 

Jo peizažuose kaligrafiškas užrašas savo tobulu grakštumu ir grožiu neretai netgi vos neuz- 
gožia vaizduojamosios paveikslo dalies. Klasikiniu tapybos ir kaligrafijos harmoningos sąveikos 
pavyzdžiu galime laikyti vertikalų paveikslą „Haiga“, kuriame pavaizduoti gležni bambuko ūgliai 
tarsi susilieja su viršuje užrašyta vingrių linijų kaligrafija. 

Visiškai kitokio temperamento ir charakterio nei Taiga ir Buson buvo kitas japonų intelek- 
tualų tapybos korifėjus Uragami Gyokudo, kuris garsėjo kaip vienas iškiliausių to meto tapytojų, 
poetų, muzikos žinovų, įtvirtinančių intelektualų skelbiamus idealus. „Jis, - rašo M. Murase, - 
yra viena spalvingiausių ir kerinčių bunjinga mokyklos asmenybių tiek emocinio savo kūrybos 
poveikio jėga, tiek nepriklausoma mąstysena“ (Murase, 1996, p. 316). 

Gimęs aukšto rango samurajaus šeimoje, kur nuo vaikystės buvo skiepijama pareigos 
ir ištikimybės klanui ideologija, didžiąją gyvenimo dalį jis blaškėsi tarp neįveikiamo potrau- 
kio menams ir pareigos jausmo. Gaivališkas, nepriklausomas charakteris jam nuolatos kėlė 
problemų tarnyboje. Būdamas nepaprastai smalsus ir imlus žinioms bei menams, jis nuo vai- 
kystės daug dėmesio skyrė klasikinei kinų literatūrai, muzikai, kaligrafijai, tapybai, domėjosi 
Vakarų kultūra, puikiai grojo įvairiais kinų ir japonų muzikos instrumentais. Jį vadino ging, 
t. y. meistru. 

Iki 50 metų jis ėjo visas jam klano vadovybės skiriamas pareigas, o vėliau metė viską ir pa- 
sišventė kūrybai. Nepaprastai pamėgęs gamtą, jis su muzikos instrumentu daug keliavo po šalį, 
pragyvenimui dažniausiai užsidirbdavo muzikos pamokomis. Nors buvo daugiabriaunio talento, 
įjaponų kultūros istoriją pirmiausia įėjo kaip vienas iškiliausių tapytojų, sukūrusių savitą stilių. 

Gyokudo garsėjo ne tik gaivališku charakteriu, tačiau ir tuo, kad, kaip ir kinų fengliu (vėtros 
ir srauto) mokyklos meistrai, savo kūrybiškumui skatinti pasitelkdavo svaigalus. 

„Kai apsvaigdavo, - rašo Chikuden, - būdavo kūrybingiausias - ir elgdavosi neįprastai. 
Gyokudo be perstojo gerdavo švelnų vyną, kol pasiekdavo svaigulio būsenai būdingą pakilią 
nuotaiką. Tuomet imdavo teptuką ir aistringai be mažiausio atokvėpio pasinerdavo į tapymo 
procesą. Jis trukdavo tol, kol dailininkas prablaivėdavo, - tuomet sustodavo“ (Chikuden, 1966, 
p. 467). 

Meninės kūrybos proceso savitumas neabejotinai turėjo įtakos ir Gyokudo tapybos stiliui, 
kuris yra daug gaivališkesnis nei kitų jo amžininkų. Jei lyginame jo peizažus su Ming epochos 
intelektualų ar kitų bunjinga meistrų kūriniais, iš karto į akis krinta ypatingas jo tapymo būdo 
spontaniškumas, daug didesnis laisvumas, turtinga vaizduotė ir potraukis vaizdinių apibendri- 
nimui, priartinančiam jo tapybą prie abstraktaus ekspresionizmo stilistikos. 

Gyokudo labiausiai mėgo tapyti subtilius monochrominius peizažus, vaizduojančius aukš- 
tus miškingus kalnus su atsiskyrėlių lūšnele; jie kupini amžinybės ilgesio. Jie labai muzikalūs, 
sukurti dvasinio rezonanso principu. Daug asmeniškumo, vidinių dramatiškų sielos konfliktų 
atspindžių, kurie perteikiami jautriausiais tušo atspalviais ir grakščiais kaligrafiškais užrašais. 

Kitas bunjinga sąjūdžio narys Tanomura 

Chikuden išgarsėjo ne tik kaip didis tapybos ir 
kaligrafijos meistras, bet ir kaip autorius vieno 
svarbiausių japonų tapybinės estetikos trak- « 
tato „Bevardis kalnų atsiskyrėlis“ (1813), kurį « 
V. Linhartova pagristai laiko ,,ne tik vienu 
svarbiausių šio meto japonų tapybos istorijos 
tekstų, bet ir savotišku kinų stiliumi parašytu 
šedevru“ (Linhartova, 1996, p. 523). 

Kilęs iš medikų šeimos ir gavęs klasikinį 
išsilavinimą, Chikuden greit išgarsėjo skvar- 
biu protu ir neeiliniais gabumais įvairiems 
menams. Jo pasaulėžiūrai stiprų poveikį 
turėjo glaudus bendravimas su garsiu kinų 
kultūros istorijos, tapybos žinovu, poetu Rai 
Sanyo ir plačios erudicijos mecenatu Kimura 
Kenkado. Pragyvenimui Chikuden užsidirbo 
dėstydamas klano mokykloje, o laisvalaikį 


skyrė literatūros ir dailės studijoms, kruopš- 
čiai rinko medžiagą apie bunjinga ir kitas 
mokyklas, artimai bendravo su daugeliu in- 


Tanomura Chikuden. Cikada. 1830 m. 


Spalvotas tušas, popierius 


telektualų. Nuo 1813 m. jis pasišalino į atokią 
Kansai vietovę, kur pasišventė literatūrai, 
kaligrafijai ir tapybai. 

Pagrindiniu šio tarpsnio uždaviniu tampa minėto traktato rašymas. Jo savotiškas proto- 
tipas buvo garsaus kinų Song epochos intelektualo Mi Fu veikalas „Tapybos istorija“, kuriame 
įvairiais požiūriais gvildenama pirmtakų ir amžininkų kūryba, pateikiama daug svarbių jų 
gyvenimo detalių, apibūdinami pagrindiniai stiliaus bruožai. 

Chikuden traktatas yra vienas didžiausių ir įvairiapusiškiausių japonų tapybinės estetikos 
istorijoje. Jį sudaro 100 įvairios apimties paragrafų, dažniausiai skirtų konkrečiai personalijai 
ar temai. Jame aptinkame daugybę aliuzijų į didžiuosius kinų mąstytojus, fengliu, peizažinės 
tapybos, wenrenhua, akademikų mokyklų meistrus, jų stiliaus bruožus, teorinius traktatus. 
Kita vertus, čia yra ir daug medžiagos apie įvairių japonų tapybos mokyklų istoriją. Itin daug 
dėmesio skiriama didiesiems peizažinės tapybos meistrams Josetsu, Shūbunui, Sesshū, Kano 
Matanobu, pateikiama plati jo epochos dailės panorama, nuodugniai nagrinėjama Taiga, Bu- 
son ir kitų amžininkų kūryba. 

Chikuden plačiai gvildena ir įvairias autentiško menininko tapsmo bei jo kūrybos proceso 
problemas. Pagrindinį kelią į tikro meno atsiradimą jis regi nuolatiniame dvasiniame meni- 
ninko tobulėjime, praeities tradicijų pažinime ir kūrybiškame jų įvaldyme. Tik tas menininkas, 
kuris nesitenkina pasiektais rezultatais, o nuolatos dirba su savimi pačiu ir tobulėja, ugdo savyje 
savitvardą, gali kurti autentiškus darbus. 

„Mes neturime baimintis nemiklumo dirbdami su teptuku, tačiau turime bijoti savo, savo 
dvasios netobulumo. Tiems, kurie viešpatauja darbo su teptuku srityje, itin reikia vadovautis 
praeities meistrų nuostatomis. Tie, kurie meistriškumą papildo ir dvasios pokyčiais, subręsta 
kaip nepriklausomos asmenybės. Kaip sako patarlė: „Gausybė turtingo žmogaus žinių never- 
tos vienos esminės vargingos moters tiesos“. Posakis neabejotinai verčia tobulinti savo dvasią“ 
(Chikuden, 1996, p. 506). 

Tapyba Chikuden yra daugiau nei paprastas pasaulio pažinimas pasitelkus meną. Tai uni- 
versalus žmogaus supančio pasaulio, gamtos ir žmogaus dvasios pažinimo pagrindas. Tapyba 
gali išeiti iš siaurų jos ribų ir įgauti svarbiausią reikšmę. Ji reikalauja daugybės pastangų pažinti 
nepasiekiamą ir neaiškų pasaulį, kad būtų sukurtas didingumas. 

Chikuden, kalbėdamas apie tapybos paskirtį, primena didžiuosius praeities meistrus, kurie 
rūpinosi neatitikimu tarp regimo ir tapomo. „Tapybos tikslas, - rašo jis, - peržengti regimybės 
lygmenį, tuomet ji nukreipta ne į išorę, o atveria aukščiausią pažinimo kelią. Mūsų regėjimas 
neturi sustoti ties išoriniu tapybos sluoksniu“ (Ten pat, p. 504). 

Tikroji tapyba Chikuden prasideda nuo dailininko santykio su prieš jį esančia balta pa- 
veikslo erdve, kurioje jis siekia atspindėti intymiausią savo dvasios kaitą. „Tapyba, - sako jis, - 
siekia įsitvirtinti baltame fone. Šie žodžiai kaip užuomazgos apima bet kokius apmąstymus apie 
tapybą“ (Ten pat, p. 506). 

Chikuden kūryboje itin išryškėjo tapybos ir kaligrafijos sąryšingumas, vidinis teksto ir 
vaizdinio ryšys. Jo paveiksluose užrašas tradiciškai yra viršutinės paveikslo dalies kairiame 
arba dešiniame kampe, tačiau šie užrašai išsiskiria ypatingu aktyvumu bei energijos pulsacija. 

Kitas įtakingas bunjinga šalininkas Watanabe Kazan gimė 1793 m. Edo samurajų šeimoje. 
Gavęs įvairiapusį išsilavinimą greit išgarsėjo kaip puikus peizažinės tapybos meistras, kaligra- 
fas, garsiausias Tokugaw epochos portretistas, poetas, mokslininkas, politinis veikėjas. Jis buvo 
plačių intelektinių interesų, nenuolanki asmenybė, domėjosi Vakarų mokslu ir menu, aktyviai 
dalyvavo politiniame šalies gyvenime, kovojo prieš bet kokius asmenybės laisvės apribojimus, 
kritikavo valdžios institucijas, buvo kalinamas. Kazan itin vertino menininko sugebėjimą atsi- 
riboti nuo išorinio pasaulio, asmenybės dvasios turtingumą ir rafinuotą skonį. 

Kazan tapybai būdingas savitas stilius, puikus linijinis piešinys. Svarbiausiu autentiškos 
tapybos veiksniu jis laikė jausmo subtilumo perteikimą. Savo kūriniuose jis, kaip ir dauguma 
intelektualų, pirmiausia siekė atskleisti ne išorinius dalykus, o dvasią. 

»Stiliaus harmonijos ir dvasios dvelks- 
mo atgarsio painiojimas yra labai paplites 
tarp mūsų amžininkų. Aš vis dėlto manau, 
kad stiliaus harmonija ir elegantiškas skonis 
yra terminai, grąžinantys prie prozodijos 
taisyklių tuomet, kai dvasios dvelktelėjimo 
atgarsis atsiskleidžia formule „dvasios at- 
garsis yra gyvenimo srauto išraiška“ (Kazan, 
1996, p. 508). 

Kazan buvo didis bambuko tapybos 
meistras. Klasikiniai bunjinga tapybos pa- 
vyzdžiai - meistriškai Kazan nutapyti daž- 
niausiai vertikalūs „Bambuko“ ciklo paveiks- 
lai (1835-1839), kuriuose žavi jaunų ūglių 


linijos. Šiuose greitu tapymo būdu atliktuose 
paveiksluose kaligrafiškai užrašyti poetiniai ST core eT 
tekstai yra neatsiejama vaizdinés paveikslo Spalvotas tušas, popierius 

struktūros dalis. Kaligrafiški užrašai jungiasi 

su kaligrafinio teptuko judėjimo pėdsakus išsaugančiais piešiniais. 

Peizažiniuose Kazano paveiksluose, kaip ir bambuko tapyboje, itin įspūdingai išnau- 
dojama emocinė neužpildytų plotų poveikio jėga. Paveiksle „Gėlių kalnas“ - tik keli kalną 
vaizduojantys imlūs štrichai, kuriuos į vientisą vaizdinę sistemą jungia vertikalus profesiona- 
lus kaligrafinis užrašas, dešinėje aprėpiantis tris ketvirtadalius paveikslo aukščio. Vaizdinei 
paveikslo struktūrai kaligrafinis tekstas svarbus ne mažiau nei lakoniškas piešinys. Tapybos, 
kaligrafijos, poezijos ir muzikinės ritmikos elementai čia glaudžiai susiję. Kiekvienas šių me- 
nų sustiprina bunjinga meninės išraiškos priemonių galią. Paveikslams būdingas subtilus 
poetiškumas, linijų grakštumas, vaizdinės sistemos turtingumas, filosofinės potekstės gelmė. 

Apie 1822-1839 m. Kazan ėmėsi portretų tapybos, kurioje dailininko talentas atsiskleidė 
savitai. Būdamas puikus piešėjas, didis linijos meistras, jis sukūrė per šešiasdešimt psichologi- 
nių savo draugų ir garsių to meto kultūros veikėjų portretų, subtiliai atspindinčių jų socialinę 
padėtį ir vidinį pasaulį. 

Itin aukšto meninio lygio yra Takami Senseki portretas, kuris išsiskiria vientisa kompo- 
zicija, puikiu linijiniu piešiniu ir apibendrintu portretuojamojo dvasios perteikimu. 1840 m. 
parašytame laiške Chinzan jis rašo: „Stiliaus harmonija ir elegantiškas skonis: jei jie vienija 
savybes, kurios lemia žmogaus būtį, yra panašūs į veido bruožus ir kalbėjimo būdą“ (Ten pat, 
p. 507). Paskutiniais gyvenimo metais dailininko likimas susiklostė tragiškai. Po melagingo 

skundo 1838 m. jis buvo areštuotas ir nuteistas kalėti iki gyvos galvos. Tačiau šis samurajų pa- 
likuonis 1841 m. pasitraukia iš gyvenimo pasirinkęs ritualinę savižudybę harakiri. 

Paskutinis iškilus intelektualų mokyklos šalininkas Tomioka Tessai gimė 1836 m. Kyoto 
turtingo drabužių pirklio šeimoje. Jaunystėje daug dėmesio skyrė budizmo, konfucianizmo, 
klasikinės japonų literatūros studijoms, o sulaukęs 23 metų pradėjo studijuoti bunjinga tapybą. 
Remdamasis klasikine kinų intelektualų tradicija, jis siekė tapybos ir kaligrafijos tobulumo. Jo 
kūryboje išryškėja daugeliui didžiųjų fengliu, wenrenhua ir Muromachi epochos spontaniškosios 
tapybos meistrų kūrybai būdingos subjektyvistinės tendencijos. Jis ne tik su didžiule pagarba 
žvelgė į didžiųjų kinų peizažinės tapybos meistrų kūrinius, tačiau ir siekė išsaugoti japonų dai- 
lėje po Taigos išryškėjusias temas, kompozicinius sprendimus, motyvus. 

Tessai kūrybai būdingas universalizmas, nuolatinis atsinaujinimas. Jis tapo daug gamtos 
motyvų, objektų, pasitelkdamas įvairius tapybos stilius. Buvo reto produktyvumo dailininkas, 
sukūręs gausybę darbų, iš kurių neabejotinai svarbiausi peizažai. Nors kūrybinėmis nuostatomis 
dailininkas praeities tradicijas gerbia, tačiau savita kūrėjo asmenybė, temperamentas skatino jį 
neretai nusižengti intelektualų mokyklos tradicijoms ir plėsti jų erdves. 

Tessai kūriniuose vyrauja ne tik temos bei motyvai iš klasikinės kinų dailės, poezijos, ainių 
mitologijos, bet ir iš jį supančio pasaulio. Dauguma jo peizažų nutapyti iš paukščio skrydžio 
regos taško. Dailininkas mėgo skaidrius blankius tonus, neretai besimainančius su intelektua- 
lams nebūdingais intensyviais žaliais, raudonais ir melsvais. 

Kartu jo kūriniams būdingas ypatingas potėpio tvirtumas ir elegancija. Jo spontaniškoji 
tapyba vystosi abstraktaus ekspresionizmo kryptimi. Tiesa, paskiri jo paveikslai, palyginti su 
Chikuden ir Kazan darbais, yra šiek tiek perkrauti antraeilėmis detalėmis. 

Taigi spontaniškosios haiga, zenga ir bunjinga tapybos mokyklos formavo savo estetinius 
principus, pamėgtų motyvų ir meninės išraiškos priemonių visumą, nuosekliai perduodamos 
savo atradimus viena kitai. Nors šioje tradicijoje, kaip ir daugelyje kitų japonų vaizduojamosios 
dailės krypčių, pastebime stiprų dvasiškai artimų kinų tapybos mokyklų estetinių principų po- 
veikį, tačiau šių spontaniškosios pakraipos mokyklų meistrų kūryba yra vienas brandžiausių ir 
estetiškai vertingiausių japonų nacionalinės kultūros fenomenų. Jų kūryboje atsiskleidžia šimt- 
mečiais puoselėtos japonų dailės savybės. Haiga, zenga ir bunjinga tapyba - neabejotinai vienas 
rafinuočiausių bei estetiškai vertingiausių ne tik Rytų Azijos, bet ir pasaulinės dailės reiškinių. 


Klasikinės japonų ukiyo-e raižybos estetika 


Kartu su „aukštąja“ menine Kyėto regiono kultūra, kurioje vyrauja rafinuotos aristokratinės 
kultūros tradicijos, antrojoje XVII a. pusėje Japonijos sostinėje Edo pradeda greitai plėtotis 

populiarusis ukiyo menas (ukiyoshi literatüra, kabuki teatras, ukiyo-e raizyba), atspindintis 
hedonistinius estetinius lobstančio trečiojo luomo skonius. „Gyventi tau duota tik gyvenimo 
akimirka, - teigia XVII a. rašytojas Asai Ryoi tipiškai pavadintoje „Ukiyo apysakoje“. - Žavė- 
tis mėnulio, sniego, vyšnių žydėjimo ir rudeninių klevo lapų grožiu, dainuoti dainas, mėgautis 
vynu, linksmintis, nors skurdas įžūliai žvelgia į akis, atmesti liūdesį, gyventi tarsi upės srauto 
nešamai pliauskai - tai ir yra ukiyo“ (Hiller, 1960, p. 9). Taigi budistinės kilmės terminas ukiyo, 
reiškiantis kupiną liūdesio atsiribojimą nuo išorinio efemeriškos būties pasaulio, miestietiškoje 
Edo kultūroje įgauna visiškai priešingą asketiškiems budistiniams absoliučių vertybių ieško- 
jimo idealams hedonistinę „šiuolaikinio“, gyvybingo, pilno malonumų „madingo gyvenimo 
stiliaus“ prasmę. 

XVIII a. Edo tampa stambiausiu šalies miestu, į kurį ilgainiui iš vakarų regiono persikelia 
pagrindinis dvasinis ir meninis šalies gyvenimas, pastebimai sudėtingėdamas ir demokratėda- 
mas. Silpnėjant cechinių tradicijų įtakai, atsiranda daugybė tarpusavyje prieštaraujančių vaiz- 
duojamosios ir dekoratyvinės dailės krypčių, mokyklų, stilių, klesti įvairios buitinės, komiškos, 
atvirai hedonistinės literatūros formos, dramaturgijos žanrai. 

Sparčiai besiplėtojanti hedonistinė meninė Edo kultūra savo estetinius idealus priešina ofi- 
cialiems „aukštosios“ šiogunato remiamos meninės kultūros kanonams. Naujojo meno herojai 
ir pagrindiniai vartotojai - jau ne rūmų ir vienuolynų gyventojai, o gyvenimu besidžiaugiantys 
miestiečiai. Būties credo tampa siekimas išgyventi gyvenimo akimirką, mėgautis jo teikiamais 
malonumais. Jau Genroku periode gyvenimas Edo mieste, pasak L. Bynono, „virsta savotišku 
malonumų ir pasilinksminimų karnavalu“ (Bynon, 1913, p. 199). 

Dvasinio Edo miestiečių gyvenimo centrai - ne vienuolynai ir šventyklos, o vadinamieji 
„linksmieji kvartalai“, kuriuose įsikūrę dvylika gausiai miestiečių lankomų liaudiškų kabuki 
teatrų. „Linksmuosiuose kvartaluose“ šventiškame kabuki teatrų, užeigų spindesyje, geišų 
draugijoje išnykdavo luomų skirtumai, ir žmonės pasijusdavo laisvi nuo visuomenę kaustan- 
čios hierarchijos. Pagrindinės šio boheminio stiliaus puoselėtojos yra geišos - moterys, puikiai 
įvaldžiusios muzikavimą, dainavimą ir šokį, gerai nusimanančios apie teatrą, vaizduojamąją 
dailę bei literatūrą. Jos ne tik sugebėjo sukurti intymią dvasinio bendravimo aplinką - greta 
kabuki teatro aktorių tapo pagrindinėmis miestietiškų madų ir skonių skleidėjomis. Neatsitik- 
tinai būtent geišos, kabuki teatrų pasaulis ir kasdienės „linksmųjų kvartalų“ gyvenimo scenos 
yra svarbiausi ukiyo meno motyvai. 

„Populiarioje“ meninėje Edo kultūroje suklesti ukiyo-e (kasdienio gyvenimo vaizdai) 
raižyba. Jos šalininkai nesiekė monochrominei tapybai būdingo subtilumo, ypatingo estetinio 
skonio, potekstės gelmės, o rinkosi paprastiems miestiečiams artimus ir suprantamus siužetus. 
Daugelis Vakarų tyrinėtojų, gvildendami ukiyo-e dailę, jos genezę perdėm atsieja nuo Rytų 
Azijos dailės tradicijų ir ukiyo-e vertina kaip visiškai naują savitą japonų miestietiškos kultūros 

reiškinį. Toks požiūris yra vienpusiškas, kadangi ukiyo-e, kaip ir kitose japonų dailės kryptyse, 
matyti stiprus pakitusių ankstesnės kinų ir japonų dailės tradicijų poveikis. 

Japonų klasikinės raižybos estetinių principų formavimąsi neabejotinai veikė kinų mo- 
nochrominė ir spalvotoji medžio raižyba, kuri Japonijoje žinoma jau XIV a. Tačiau tuomet šis 
menas dailininkų nedomino. XVII a. vidurio klasikinė japonų raižyba iš esmės skiriasi nuo 
kiniškos Song ir Mingų epochų polichrominės spalvos ryškumu, dekoratyviosios kontūrinės 
linijos svarba. Šie saviti bruožai atsirado iš tautinės dekoratyvinės ir spontaniškosios dailės. 
Ukiyo-e spalvotosios raižybos meistrai tęsia ir sintetina yamato-e, Tosos, Kano XVI a. žanrinės 
tapybos dekoratyvines tradicijas, dėl to kompozicinė raižinių sandara paprasta, dekoratyvinės 
kontūrinės linijos išraiškingos, emocionalios, linkstama į spalvų lokalizavimą. 

Ukiyo-e meistrai savo kūriniuose suvienija ne tik aiškiai pastebimus ankstesnių deko- 
ratyvinės dailės mokyklų elementus, bet ir i$ spontaniškųjų haiga, zenga, bunjinga mokyklų 
perimtas meninės išraiškos priemones. Pastarųjų mokyklų poveikis itin ryškus brandžiaja- 
me klasikinės raižybos raidos etape. Didžiųjų klasikinės raižybos meistrų Utamaro, Hokusi, 
Hiroshige kūriniuose daugybė spontaniškų linijinių struktūrų, žaibiškų škicų, greitai atliktų 
kaligrafinių detalių. Knygų grafikoje ir proginiuose sveikinimuose surimono iš haiga ir zenga 
perimti spontaniški principai neretai vyrauja. Dauguma ukiyo-e dailės meistrų kuria ir tapybą, 
ir grafiką, tačiau dėl pigaus raižinių dauginimo ji daug plačiau paplinta miestiečių buityje ir 
„knygų kultūros“ pasaulyje. 

Raižinio kūrimas primena ankstyvojoje japonų dailės raidoje susiklosčiusias tradicijas, 
kai menas dar nebuvo išsiskyręs iš amatų. Procesas susideda iš trijų savarankiškų darbų, kurių 
kiekvieną atlieka siauros specializacijos meistras. Pirmą ir svarbiausią daro dailininkas, kurio 
autorystė išlieka raiZinyje. Jis permatomame popieriuje piešia kontūrinį piešinį, nurodo spalvas, 
tonus. Tada raižytojas vyšnios ar kriaušės medžio lentoje išraižo dailininko pateiktą kompoziciją. 
Darbą užbaigia spausdintojas: parinkęs spalvas, ksilografijos technika jį padaugina. Tradicinei 
japonų dailei svarbus tiesioginio kūrėjo ryšio su meno kūriniu išnykimas, išraiškos priemonių 
ribotumas, raižinio kūrimo artimumas amatui skatino aristokratiją ir intelektinį elitą ukiyo-e 
vertinti kaip plebėjišką meną. 

Ilgainiui ši vaizduojamosios dailės forma, turinti savas temas, ištobulėja ir savitai išreiš- 
kia estetinius miestiečių idealus. Raižybos vystymasis sudėtingas - nuo paprastų ankstyvųjų 
kūrinių iki klasikinei XVIII a. pabaigos - XIX a. pradžios šio meno formai būdingo stilistinio 
išbaigtumo. Jos raidą galima suskirstyti į tris sąlygiškai savarankiškus tarpsnius. 

Pirmasis prasideda XVII a. viduryje ir trunka maždaug iki šeštojo XVIII a. dešimtmečio. 
Jo metu atskleidžiamos techninės medžio raižybos galimybės, susiformuoja ankstyvosios, glau- 
džiai susijusios su dekoratyvine ir žanrine tapyba, monochrominės bei spalvotosios raižybos 
mokyklos. 

Antrasis - pagrindinių klasikinės 
spalvotosios raižybos mokyklų ir žan- 
rų sklaidos - aprėpia antrąją XVIII a. 
pusę. Įsivyrauja spalvotoji raižyba ir 
susiklosto pagrindiniai jos žanrai, iš 
kurių reikšmingiausi bijinga (gražuo- 
lių geišų ir kurtizanių gyvenimą vaiz- 
duojantys kūriniai), yakusha-e (kabuki 
teatro scenų ir aktorių vaizdavimas), 
sumo-e (imtynininkų kovų vaizdai ar- 
bajų portretai) ir kasdienio miestiečių 
gyvenimo vaizdai. 

Trečiasis, labiausiai klestėjusios 
klasikinės raižybos, laikotarpis aprėpia 
pirmąją XIX a. pusę. Išryškėja sponta- 
niškųjų dailės mokyklų poveikis; raižy- 
ba artėja prie „aukštiesiems“ menams 
būdingo emocionalumo ir psichologiš- 
kumo. Klesti peizažo žanras. 

Kiekvienas tarpsnis išsiskiria ypa- 


tinga stilistinių bruožų visuma, vyrau- 


Suzuki Harunobu. Chrizantema. 


Apie 1764-1770 m. Raižinys 


jančiais Zanrais, temomis, motyvais, 
kompozicijos principais, spalvos ir 
linijos galimybių panaudojimu. 
Ukiyo-e raižybos pradininkas, savitai įvaldęs kinų Song ir Mingų epochų raižybos meną, 
yra Tosa Mitsunori mokinys Iwasa Matabei (1578-1650), kurio kūriniuose istorinės temos 
susipina su žanriniais motyvais iš miestiečių gyvenimo. Jo mokinys Hishikawa Moronobu 
(1618-1694) sukuria pirmą įtakingą ukiyo-e raižybos mokyklą, kuri išrutulioja pagrindinius jos 
siužetus iš „linksmųjų kvartalų“, kabuki teatrų aktorių, geišų ir paprastų miestiečių gyvenimo. 
Tarp pirmojo ir antrojo raidos etapų darbavosi lyriškos linijos meistras Suzuki Harunobu 
(1724-1770). Ankstyvuosiuose monochrominiuose kūriniuose dailininkas vaizduoja kabuki 
aktorius ir kasdienes miestiečių gyvenimo scenas. Vėliau šiame mene įgyvendina daugybę nau- 
jovių: pirmasis pradeda spausdinti dviejų spalvų darbų, o maždaug apie 1760-uosius, atskleidęs 
šio žanro meninės raiškos galimybes, įžengia į brandžios kūrybos metus: pradeda naudoti pus- 
tonius ir laipsnišką perėjimą nuo šviesių į tamsius tonus. Dailininko talentas itin atsiskleidžia 
emocionaliuose spalvotuose raižiniuose, vaizduojančiuose trapias ir grakščias moteris tarp in- 

tymių peizažų ir interjerų, pavyzdžiui, 
„Gražuolės, laužiančios slyvos šakelę“ 
(1764), „Įsimylėjėliai apsnigtame sode“ 
(1760 m.), „Šeši Tomagawos upės vaiz- 
dai“ (1764-1770), „Aštuoni elegantiški 
Edo vaizdai“ (1764-1770), „Skirtingų 
metų laikų poezija“ (1764-1770) ir 
„Žaliųjų namų gražuolės“ (1765-1770). 

Subrendusį Harunobu labiausiai 
domina švelnių Žmogaus jausmų ir 
išgyvenimų pasaulis, kurį jis siekia 
perteikti vaizduodamas grožiu jį pa- 
vergusias moteris. Dailininkas pradeda 
įtvirtinti lyrizmo, emocionalumo ir 
psichologizmo tendencijas klasikinėje 
japonų raižyboje. Lanksčios muzika- 
lios linijos ir švelnūs tonai jam pade- 
da formuoti tą apibendrintą idealiai 
gražios moters vaizdinį, kuris įkvėps 
daugelį jo tiesioginių mokinių ir gar- 


sių sekėjų. 
Vėlyvosios Harunobu kūrybos 


Katsukawa Shunsho. Gražuolės šalia gluosnio. 
Apie 1775 m. Raižinys 


pokyčiai rodo kitą klasikinės raižy- 
bos raidos laikotarpį, kai sudėtingiau 
traktuojamos tradicinės temos, giliau 
atskleidžiami psichologiniai žmogaus išgyvenimai, naudojamos naujos kompozicijos ir meni- 
nės išraiškos priemonės. Be Harunobu, šiuo metu daugiausia bijinga (gražuolių) ir yakusha-e 
(kabuki aktorių) žanrus plėtoja Katsukawa Shunsho, Sharaku Torii Kiyonaga ir Utamaro; 
vėlyvoji pastarojo kūryba daugeliu bruožų artimesnė trečiajam didžiausio klasikinės raizybos 
klestėjimo etapui. 

Šiuos žanrus savitai perprato pirmasis Hokusai mokytojas garsios Katsukawos mokyklos 
pradininkas bei žymiausias jos dailininkas Katsukawa Shunsho (1726-1792). Nuo tapybos 
prie raižinių perėjęs meistras brandžiausiai vaizdavo kabuki aktorius. Jis pirmasis pradeda 
kurti portretus aktoriaus, esančio už scenos ribų - užkulisiuose, ir iki pusės vaizduojamą ak- 
torių paverčia vieninteliu vyraujančiu kūrinio elementu. Kai grimo kambaryje aktorius prieš 
veidrodį lieka pats su savimi, dailininkas siekia perteikti ne jo būdingus bruožus, o kuriamo 

herojaus. Taigi svarbu aktoriaus kostiu- 
mas, pozos, gestai, veido išraiška, grimas, m 
t. y. tos meninės priemonės, kurios pade- 
da sukurti personažą. 

Kitaip nei Katsukawą Shunsho, 


žymiausią yakusha-e žanro meistrą, nō 


teatro aktorių Saito Jarubei, plačiau Zi- 
noma Toshüsai Sharaku slapyvardžiu, 


labiausiai domina po išorine kuriamo 
veikėjo kostiumo ir grimo skraiste sly- 


pintis paties aktoriaus dvasios pasaulis, 


jo charakteris. Šis aktorių žanro meistras 
raižo tik mažiau kaip metus (1794-1795) 
ir sukuria apie 130 aktorių portretų bei 
spektaklių scenų. Iš pradžių dailininko 
darbai vertinami priešiškai. [pratusius 
prie idealizuotų aktorių portretų su dau- 
gybe įmantrių ir puošnių detalių žmones 
erzina visiškai kitokios - asketiškos ir 
groteskiškos - Sharaku koncepcijos. 
Segawą Tomisaburo II, Sanogawą Ichi- 
matsu III, Bando Hikosaburo III bei 
kitus žymius aktorius vaizduojančiais 


Torii Kiyonaga. Devinto mėnesio naktis. 1784 m. Raižinys 


raižiniais jis pažvelgia į teatro pasaulį iš 
vidaus ir atskleidžia sudėtingus vaizduojamųjų charakterius, jų jausmų gamą. Geriausi por- 
tretai itin išraiškingi, jų kompoziciniai sprendimai netikėti, ryškus polinkis į groteską ir šaržą. 
Harunobu dėmesį moters grožiui XVIII a. pabaigoje perima ir savitai plėtoja lyrinių 
kompozicijų meistras Torii Kiyonaga (1752-1815). Tai vienas rafinuočiausių ukiyo-e rai- 
žybos meistrų, suformavusių savitą moters grožio koncepciją. Ankstyvuosiuose dailininko 
darbuose, kur vaizduojamos įstabios įvairių luomų moterys interjerų ir peizažų aplinkoje, 
yra daug ankstesnių amžių kanoniškų elementų. Kiyonagos moterys kiek žemiškesnės nei 
Harunobu. Tai pabrėžia ir buitiška moters vaizdinius supanti tamsių spalvų aplinka. Vėles- 
ni kūriniai emocionalesni ir lyriškesni, harmoningos piešinio linijos muzikalios. Geriausi 
Kiyonagos raižiniai - „Vasaros prieblanda Sumidos upės krante“ (1786), „Šeimyninis va- 
karas Yoshiwaroje“, „Vakaro vėsa Okawos upės pakrantėje“ (abu - iš paskutiniojo to am- 
žiaus dešimtmečio) - išsiskiria nepaprastu prailgintų moterų figūrų judesių gracingumu ir 

plastiškumu. Įspūdinga dekoratyvių drabužių drapiruotė, ornamentika. Geišos čia - kaip 
kilmingos aristokratės. 

Daugelį Kiyonagos stiliaus bruožų perima žymiausias XIX a. pabaigos klasikinės raižybos 
šalininkas, neprilygstamas bijinga žanro meistras Kitagawa Utamaro (1753-1806), kuris, rem- 
damasis pirmtakais, sukuria savitą moters grožio idealą. Ankstyvoji kūryba (1775-1780) apima 
įvairius raižybos žanrus. Domėdamasis gamtos mokslais, jis daro daug škicų, piešinių iš gam- 
tos, iliustruoja albumus „Vabzdžių knyga“, „Paukščių knyga“, „Potvynio dovanos“, „Kriauklių 
dainos“ ir daug kitų liaudiškų knygų, tačiau visuotinį pripažinimą Utamaro pelno vėlesniais 
geišų ir kurtizanių portretais, estetiniu požiūriu sudarančiais vertingiausią jo kūrybos dalį. 

Sekdamas Kiyonagos lyriniu stiliumi, ankstyvuosiuose bijinga žanro kūriniuose Utamaro 
vaizduoja besikalbančias, vaikščiojančias, knygas skaitančias, muzikos instrumentais grojančias 
moteris, kurių komponavimo principai, pozos, gestai iš esmės perteikti laikantis ankstesnių ka- 
noniškų šio žanro tradicijų. Dailininką domina emocionalūs meilės siužetai. Įvaldęs grakščią 
liniją, jis siekia išaukštinti rafinuotą moters grožį, jos judesių gracinguma. Zanriniuose raiži- 
niuose, vaizduojančiuose kiek prailgintas moterų figūras, švelniomis lakoniškomis linijomis 
subtiliai perteikia savo emocijas: jis prisipažįsta stengiąsis taip „išreikšti moters dvasią, kad 
kiltų noras ją pamilti“. 

Siekdamas gilesnio psichologizmo ir emocionalumo, moters vaizdinį, moterį iki pusės ar 
intymias, kameriškas, kelias moteris vaizduojančias kompozicijas Utamaro kuria pirmame plane. 
Naujų bijinga estetikos bruožų atsirado dešimtojo dešimtmečio raižinių cikluose „Didžiųjų gal- 
vų portretai“ (1790), „Rinktinės meilės dainos“ (1791), „Įstabios šešių arbatos namų gražuolės“ 
(1791-1792), „Moters dienos ir valandos“ (1792-1793), „Ištikimos meilės išbandymai“ (1800). 
Savitą lyrinio dailininko stiliaus formavimąsi ir domėjimąsi asmenybės psichologija liudija ciklai 
„Dešimt moteriškos psichologijos aspektų“, „Dešimt psichologinių portretų“. 

Vertindamas stambius planus ir moters grožio dvasingumą, tradicinį bijinga žanrą jis pra- 
turtina daugeliu išskirtinių bruožų. Portretuose sudėtingiausių moters jausmų pasaulį Utamaro 
perteikia artistiškais figūros, grakščiais galvos, kaklo, rankų posūkiais, išryškina veido ovalo 
ir atskirų jo dalių grožį. Pagrindinės meninės raiškos priemonės - originalūs kompoziciniai 
sprendimai, lanksti kontūrinė linija, harmoninga spalva, itin deranti prie muzikalių kaligrafinių 
užrašų. Geriausiuose raižiniuose bruožai neindividualizuojami, siekiama sukurti apibendrintą 
gražios moters portretą, kuris ilgainiui tampa japonų tautinio moters grožio idealu. Utamaro 
moters grožį aukštinantys kūriniai - geriausi lyriniai ukiyo-e žanro raižiniai. 


Paskutiniame reikšmingame ukiyo-e raižybos raidos laikotarpyje peizažo žanras sukles- 
tėjo didžiųjų meistrų Hokusai ir Hiroshige kūryboje. Jie subtiliai įprasmina Japonijos gamtos 
grožio poetiką, tradicines raižybos temas papildo naujais motyvais, praturtina jos meninės 

raiškos priemones, daro naujus kompozicinius sprendimus, nevengia švelnesnių atspalvių. Su 
šių dviejų menininkų vardais susijusiame aukščiausio klasikinės raižybos pakilimo tarpsnyje jos 
meninės raiškos priemonės artėja prie „aukštosios“ spontaniškosios dailės estetinių principų. 

Klasikinę ukiyo-e raižybą ypač išgarsino Hokusai Katsushika (1760-1849), kurio kūryba 
yra savita senosios dailės tradicijų ir naujumo samplaika. Šio garbaus amžiaus sulaukusio me- 
nininko kelias į savitą stilių buvo ilgas ir sudėtingas. Visą gyvenimą jis kuria daug ir įvairiose 
srityse: užsiima ukiyo-e peizažine raižyba, tapyba, kaligrafija, smulkiąja grafika, iliustruoja 
knygas, rašo apysakas, romanus, dienoraščius, eiles, dailės vadovėlius. Savo gyvenamajame 
Edo kvartale jis pirmiausia garsėja kaip poetas. Hokusai sukuria daugybę grožinės literatūros, 
poezijos ir apie 30 000 dailės kūrinių, iliustruoja daugiau nei 500 knygų. Dailės ir literatūros 
kūrinius jis pasirašinėja maždaug 60-čia slapyvardžių. 

Hokusai gimė 1760 m. Edo priemiestyje Katsushikoje amatininkų šeimoje. Jo motina buvo 
garsios samurajų giminės palikuonė, iš kurios sūnus tikriausiai paveldėjo verZluma ir išdidų 
nenuolankų charakterį. Penkerių metų berniuką paima auklėti, o vėliau įsūnija veidrodžių 
meistro Nikojimos Ise šeima, čia nuo šešerių metų jis visam gyvenimui užsidega piešimo aist- 
ra. Sulaukęs dešimties, palieka įtėvių namus ir pradeda dirbti knygų bei raižinių parduotuvėje, 
pamilsta knygą, susidomi raižybos menu ir nuo trylikos metų būsimasis dailininkas jo mokosi. 
Perpratęs šio amato paslaptis, 1778 m. įstoja į vieną įtakingiausių garsaus meistro Katsukawa 
Shunsho vadovaujamą raižybos mokyklą, ir greit atsiskleidžia jo neeilinis talentas. Ryškiai iš- 
siskirdamas iš jaunų mokinių savarankiškumu, stipriu charakteriu, gabumais, jaunuolis daro 
piešinius teatro afišoms, padeda mokytojui iliustruoti knygą, atlieka paruošiamąjį darbą jo 
tapybos kūriniams. Jau po metų, praleistų mokykloje, jam suteikiama teisė pasirašinėti savo 
kūrinius Katsukawa Shunsho vardu. 

Ankstyvajame savo kūrybinės evoliucijos etape dailininkas, plėtodamas Katsukawos mo- 
kyklos tradicijas, kuria kabuki aktorių, sumo imtynininkų, žanrinių scenų raižinius, iliustruoja 
knygas, rašo eiles, romanus, apysakas. Jo ankstyviesiems raižiniams, teatro afišoms, knygų 
grafikos kūriniams būdingas emocionalus žmogaus vaizdinio traktavimas, meistriškas linijų 
piešinys. Tačiau daugumos šio periodo grafikos kūrinių kompoziciniai sprendimai dar netobuli, 
labai daug nereikšmingų detalių, nors piešinio kultūra aukšta. 

Sulaukęs trisdešimt penkerių nepriklausomybę vertinantis dailininkas 1795 m. galutinai 
nutraukia ryšius su krizę išgyvenančia Katsukawos mokykla ir, pasirinkęs Sori slapyvardį, ima 
ieškoti naujo savito stiliaus. Iš pradžių prisišlieja prie Kano mokyklos, kurioje lavina kaligra- 
fijos ir dekoratyvinės tapybos įgūdžius, tačiau po metų, nepatenkintas šios mokyklos konser- 
vatyvumu, iš jos išeina. Dailininkas gilinasi į daugelio praeities kinų ir japonų mokyklų stilius, 
įdėmiai studijuoja Yamato-e, Tosos, Sogos, Kyoto mokyklų meistrų, kinų Mingų epochos ir 
Vakarų dailę. Itin stiprų poveikį jam daro Kyoto mokyklos meistrų (Koetsu, Sotatsu, Korino) 

küriniai. I$ Koetsu ir Sotatsu jis perima spontaniskojo piesinio principus, temy jvairove, dé- 
mesj paprasty zmoniy kasdieniam gyvenimui, o i$ Korin - polinkj j dekoratyvuma, kontürinj 
piešinį ir raiskias spalvas. 

Hokusai blaškosi ir ieško: knygų iliustracijas, vaizduojančias gėles, paukščius, vabzdžius, 
gyvūnus, Zanrines scenas, peizažus, ir tuo metu labai populiarios smulkiosios grafikos kūrinius 
surimono (įvairūs proginiai atvirukai, atliekami medžio raižybos technika) grindžia sponta- 
niškųjų dailės mokyklų principais. Estetiniu požiūriu neabejotinai vertingiausias surimono: 
Hokusai tampa vienu talentingiausių savo gyvenamojo meto miniatiūros grafikos meistrų. Iš- 
plečia tradicinių surimono siužetų ribas - jo kūriniai apima visus pagrindinius grafikos žanrus 
ir jų motyvus. Smulkiosios grafikos Hokusai darbuose neretai aptinkame tai, ko taip trūksta 
jo didelio formato raižiniams - įvairiausius kompozicinius sprendimus, spontaniško piešinio 
kultūrą, plastiškus kaligrafinius užrašus, įspūdingai panaudotą neužpildytą plotą. 

Antrojoje devintojo dešimtmečio pusėje, maždaug nuo 1796 m., dailininko kūryba kinta. 
Jis pradeda kurti kokybiškai naujus horizontalius peizažinius raižinius, kuriems dar būdingos 
blyškios spalvos. Juose dar neretai per daug nereikšmingų motyvų, trūksta to meistriškumo ir 
apibendrinimo gelmės, kuri būdinga vėlesniems brandžiausiems dailininko kūriniams. Tipiš- 
kas šio svarbaus pereinamojo laikotarpio savito stiliaus darbas - „Fuji vaizdas po Takahashi 
tiltu“ (1796). 1799 m. dailininkas savo kūrinius ima pasirašinėti Hokusai, o dar po septynerių 
metų - Katsushika Hokusai, nors naudojasi dar ir kitais slapyvardžiais. 

Greta knygų grafikos ir poezijos jis vis daugiau užsiima peizažine raižyba, įdėmiai studi- 
juoja didžiųjų suiboku peizažinės tapybos meistrų kūrybą. Vienas po kito pasirodo didžiuliai 
spalvotų raižinių ciklai „Rytų sostinės įžymybės“ (1800), „Kelionės po Rytų sostinę“, „Itako 
dainos“ (abu 1802) ir vienintelis monochrominės raižybos ciklas ,Sumidagawos upės krantų 
vaizdai“ (1803). Kitais metais dailininkas sukuria pirmą ne visai pavykusį raižinių ciklą „Pen- 
kiasdešimt trys Tokaido stotys“. Praslinkus šešeriems metams, jis vėl grįš prie sumanymo ir 
sukurs naują, kur kas vientisesnį to paties pavadinimo raižinių albumą. Tokaido trakto tema 
nuolatos kartosis ir vėlesnėje jo kūryboje. 

1806 m., po Utamaro, su kuriuo Hokusai bendradarbiavo iliustruodamas knygas, mirties, 
jis tampa įtakingiausiu, pripažintu šalyje raižybos meistru. 1809 m. įsteigia savo mokyklą, kurioje 
mokosi apie 20 mokinių, padedančių jam įgyvendinti naujus sumanymus. 1812 m. išsipildo 
sena dailininko svajonė - Tokaido traktu jis išvyksta į Kyoto ir Nagoya, o vėliau leidžiasi ir į 
kitas ilgalaikes keliones, kurios padaro labai stiprų įspūdį ir paskatina sukurti daugelį puikių 
peizažinės raižybos ciklų. 

1814 m. pasirodo Hokusai penkiolikos tomų knygos-paveikslo žanro rinkinio „Manga“ 
(įvairūs piešiniai, škicai) pirmas tomas ir iškart susilaukia didžiulio pasisekimo. „Galima 
atsakingai pareikšti, — rašo įvade į pirmą „Manga“ tomą kaligrafas ir tapytojas Hanshu San- 

zinas, - kad šiuolaikiniams dailininkams, kopijuojantiems gamtą, nepakanka gelmės ir sko- 
nio, o tiems, kurie vaizduoja savo idealą, dažnai nepakanka išaukštintos dvasios. O Hokusai 
piešiniai išsiskiria akivaizdžiu aiškiaregiškumu, tiek formos, tiek dvasios aiškumu. Jo kūri- 
niuose viskas pavaizduota taip, tarsi gyventų savo gyvenimą, ir, žvelgdamas į juos, jauti tikrą 
pasitenkinimą. Kas iš mūsų dailininkų gali padaryti žiūrovams tokį stiprų įspūdį?“ (Konowuer, 
1967, p. 128). 

Leidėjai, paskatinti šio leidinio sėkmės, nuolat ragina dailininką rengti kitus „Manga“ 
tomus. Šiam įspūdingam sumanymui Hokusai prireiks daugelio dešimtmečių - iki pat gyve- 
nimo pabaigos. Penkiolika „Manga“ tomų aprėpia japonų mitologiją, istoriją, religiją, kultūrą, 
architektūrą, biologiją, zoologiją, įvairius mokslus ir visų visuomenės luomų gyvenimą. 

Ilgus dešimtmečius šis ambicingas, nerimstantis menininkas nuolatos ieško, blaškosi 
tarp poezijos, prozos, tapybos, grafikos, gilinasi į įvairius mokslus. Kaupdamas savyje skirtin- 
gų mokslų, meno krypčių, mokyklų, asmenybių įtakas, jis nuolatos lavina savo estetinę kul- 
tūrą, skonį, tobulina piešinį ir kompoziciją, formuoja savitą meninį stilių ir visą talento jėgą 
atskleidžia brandžiais peizažiniais raižiniais. „Kūryba, - sako Hokusai, - yra tiesioginis, gyvas 
individualaus menininko pasaulio įsikūnijimas, kuris nepriklauso nuo išorinių įtakų ir remiasi 
visiška kūrėjo nuotaikos laisve. Tai nepriklausomybė, atsiribojimas nuo autoritetų, bet kokios 
naudos“ (Bopouosa, 1975, p. 24). Po ilgų ieškojimų įtvirtinęs savitą peizažinės raizybos stilių 
dailininkas siekia paversti ją reikšmingu menu, estetine verte nenusileidžiančiu „aukštosioms“ 
meno formoms. 

Maždaug apie 1820 m. prasideda brandžiausias Hokusai kūrybos metas, jo raižiniuose 
įsivyrauja peizažas. Reikšmingi spalvotų raižinių ciklai „Trisdešimt šeši Fuji kalno vaizdai“ 
(1823-1831), „Įstabūs įvairių provincijų tiltų vaizdai“ (1827-1829), „Kelionės po įvairių pro- 
vincijų krioklius“ (1827-1830). Iš jų meniškumu išsiskiria jau 70 metų sulaukusio dailininko 
1831 m. užbaigtas Fuji kalnui skirtas ciklas, kuriame jaučiama raižybai savitai pritaikytos suiboku 
peizažinės tapybos įtaka. Šiame vėliau papildytų dar dešimčia raižinių cikle matyti pagrindiniai 
estetiniai vėlyvosios Hokusai peizažinės raižybos principai, jai būdingas linijos, spalvos ir kom- 
pozicijos vientisumas. Dailininkas siekia išsaugoti polichrominei peizažinei tapybai būdingą 
linijų aptakumą, švelnių spalvų tonus ir pustonius. Palyginti su spalvotąja peizažine tapyba, 
„Fuji“ ciklo raižiniai yra dekoratyvesni, sausesni, kompoziciškai griežtesni. 

Geriausi 1820-1830 m. Hokusai raižiniai - tai savotiška peizažo ir tradicinio buitinio 
žanro sąjunga, kai vyrauja gamtos vaizdai. Didžiųjų suibokuga peizažinės tapybos meistrų Jo- 
setsu, Tensho Shūbuno, Sesshū kūriniuose dažniausiai vaizduojama žmogaus rankų nepaliesta 
gamtos harmonija, o Hokusai raižiniuose peizažas humanizuojamas ir virsta natūralia žmogų 
bei jo veiklos sritis supančia aplinka. Buvęs antraeilis ankstesnių ukiyo-e meistrų kūriniuose 
peizažas Hokusai įgauna naują prasmę. Jis virsta vyraujančiu kompozicijos elementu, kuriam 

Katsushika Hokusai. Zxejys. 1823-1831 m. Raizinys 


besąlygiškai paklūsta žmonių figūros ir kiti vaizdiniai. Daugelyje dailininko peizažų dar yra 
kai kurių žanrinio paveikslo elementų, kadangi čia viešpataujančioje didingų peizažų erdvėje 
vyksta paprastų žmonių - žemdirbių, žvejų, statybininkų, prekybininkų - gyvenimas. Ne vie- 
name peizaže gamta jau nevaizduojama iš paukščio skrydžio ir peizažas nekomponuojamas 
„Iš apačios“, kaip buvo įprasta. 

1834 m. Hokusai kūrybą paveikia nauji gyvenimo išbandymai. Dailininkas paaukoja sa- 
vo turtą gelbėdamas mylimą anūką nuo skolininkų. Pakeitęs pavardę jis slapstosi nuo likusių 
kreditorių tolimoje šiaurės provincijoje. Laiške iš priverstinės tremties vietos savo raižinių lei- 
dėjui dailininkas rašo: „Šį baisų metą, sulaukęs septyniasdešimt šešerių, neturiu nieko, išskyrus 
apverktiną padėtį. Apsisaugoti nuo šalčio liko tik lietpaltis. Prašau jus neužmiršti apie mano 
pagailos vertą padėtį. Mano rankos stiprios kaip visuomet, dirbu tarsi patrakęs. Turiu vienintelį 
tikslą - tapti didžiu dailininku“ (Ten pat, p. 71). 

Šiais skaudžių išgyvenimų ir rūpesčių dėl miglotos ateities metais, atitrūkęs nuo įprasti- 
nių kontaktų, dailininkas visiškai atsiduoda kūrybai. Jis įtemptai kuria milžinišką horizontalių 
raižinių ciklą „Šimtas Fuji kalno vaizdų“ (1834-1835) — prasideda vaisingiausias jo peizažinės 
kūrybos metas. Palyginti su anksčiau sukurtu „Fuji“, naujuose peizažuose filosofiškesnis po- 

Ziüris j gamta, didesnis brandumas, apibendrinimo gelmé. [vade j albumo ,Simtas Fuji kalno 
vaizdų“ pirmą toma dailininkas, kritiškai žvelgdamas į nueitą kelią, rašo: „Per puse amžiaus 
sukūriau labai daug paveikslų, tačiau iki 70 metų amžiaus nesukūriau nieko reikšminga. Bū- 
damas 73 metų pagaliau suvokiau gyvūnų, vabzdžių, paukščių ir augalų sandarą. Todėl galiu 
pasakyti, kad iki 80 metų mano menas nuolatos plėtosis ir, sulaukus šimtmečio, jis taps įstabus. 
Kai sulauksiu 110 metų, kiekviena linija, kiekvienas taškas taps pačiu gyvenimu. Gerai būtų, 
kad mano žodžiai apie ilgą gyvenimą nevirstų tuščiais plepalais“ (Ten pat, p. 72). 

Subrendęs Hokusai įdėmiau stebi gamtos pasaulį, daug klaidžioja po gražiausias savo 
tremties vietos apylinkes, atranda savitą Šiaurės Japonijos gamtos grožį, savo kūriniams daro 
daug paruošiamųjų studijų, škicų. Dailininko peizažinės raižybos estetiką pastebimai veikia 
realistinės tendencijos. „Netgi išmonė, - rašo jis, - jei nori ją paversti stipria, turi remtis de- 
taliy tiesa, o realizmas - ne kas kita, kaip šviežia jėga paversti išmonės pasaulį gyvybingu“ 
(Noguchi, 1932, p. 19). 

Vėlyvieji Hokusai peizažai „Audra“, „Fuji, remiantis saulę“ iš šio ciklo yra tikroviškesni, 
labiau apibendrinti, juose nemažai išryškintų, padidintų detalių, raiškus kontūrinis piešinys, 
intensyvios spalvos, jautriai perteikiančios gamtos grožį. Daugumoje peizažų vyrauja dailinin- 
ko pamėgta mėlyna spalva ir įvairūs jos atspalviai. Nors Hokusai, kaip ir kiti žymūs ukiyo-e 
meistrai, savo darbų neraižė, tačiau jaunystėje perimtos raižytojo amato profesinės paslaptys, 
puikus techninių naudojamų medžiagų galimybių pažinimas padeda jam, kuriant „Šimtą Fuji 
kalno vaizdų“, sėkmingai parinkti savo kūrinių raižytojus, duoti jiems išsamių rekomendacijų, 
kaip geriau įgyvendinti meninius sumanymus. Šis ciklas neabejotinai yra Hokusai peizažinės 
kūrybos viršūnė. Dailininkas nurodo naujus kelius tradicinius siužetus išsėmusiai raižybai ir 
peizažą paverčia reikšmingiausiu ukiyo-e žanru. Paskutiniais gyvenimo metais šis negandų 
nepalaužtas menininkas tampa budizmo išpažinėju, gyvenančiu pasaulietinį gyvenimą. 

Su Hokusai peizažinės raižybos srityje varžėsi kitas žymus, ištobulinęs klasikinę raižybą 
dailininkas Ando Hiroshige (1797-1858). Jis gimė Edo mieste smulkaus samurajaus, einančio 
gaisrininkų brigadininko pareigas, šeimoje. Jau nuo vaikystės berniukas išsiskiria neeiliniais 
gabumais tapybos ir kaligrafijos srityse. Pirmą stiprų sukrėtimą būsimasis dailininkas išgy- 
vena sulaukęs trylikos, kai, per beveik metus mirus abiem tėvams, jis pradeda savarankišką 
gyvenimą - perima paveldėtas tėvo pareigas. 1811 m. įstoja į žymaus ukiyo-e raižybos meistro 
Utagawos Toyochiro vadovaujamą mokyklą, iškart sužavi mokytoją savo talentu ir atsidavimu 
menui. Jau po metų jaunuolis gauna meistro liudijimą ir pradeda pasirašinėti savo kūrinius 
Hiroshige Utagawa, o dar kitais - ir būdingu Ichiyusai (susikaupęs menui) vardu. 

Jausdamas būtinybę plėsti savo akiratį ir meninės raiškos priemonių skalę, 1815 m. Ando 
toliau studijuoja vadovaujamas žymaus bunjinga mokyklos meistro Ooka Umpo, kuris supažin- 
dina jį su kinų wenrenhua estetika ir spontaniškosios tapybos principais, atskleidžia intymaus 

menininko bendravimo su gamta svarba. Ankstyvajame kürybos laikotarpyje Hiroshige lieka 
ištikimas savo pirmojo mokytojo sekėjas, plėtojantis Utagawos (poezijos upė) raizybos mokyk- 
los meistrų pamėgtus motyvus. Jis daugiausia kuria gražuolių (bijinga) ir aktorių (yakusha-e) 
portretus, kurių fone vis dažniau pasirodo peizažų. Dailininkui ypač svarbu linijinio piešinio 
grakštumas, dekoratyvių kostiumų grožio išryškinimas. 

Siekdamas savito stiliaus ir išplėsti saviraišką, Hiroshige ilgainiui išmėgino visus tradi- 
cinius ukiyo-e raižybos žanrus, iš kurių jo pasaulėjautai artimiausias tik peizažas. Stipriausią 
poveikį meniniam jauno dailininko stiliui turi nuo 1823 m. parduodami atskiri Hokusai pei- 
zažinių ciklų („Trisdešimt šeši Fuji kalno vaizdai“ ir kiek vėliau „Įstabūs įvairių provincijų tiltų 
vaizdai“ bei „Kelionės po įvairių provincijų krioklius“) raižiniai, kurie ženklina lūžį Hiroshige 
kūrybinėje evoliucijoje. 

1823 m. dailininkas veda ir, atsisakęs nemėgstamų gaisrininkų brigadininko pareigų, 
pasineria į kūrybą. Sužavėtas Hokusai peizažų, nuo 1825 m. gilinasi į kinų peizažinės tapybos 
estetinius traktatus, studijuoja Yamato-e, Kano, spontaniškųjų kinų wenrenhua ir bunjinga 
mokyklų meistrų kūrybą. Wenrenhua ir bunjinga estetikoje jį jau nuo mokymosi Ooka Umpo 
mokykloje laikų itin žavi gamtos grožio kultas ir nuolatinio bendravimo su ja aukštinimas. 
Didesnę patirtį įgijęs Hiroshige dabar geriau suvokia įdėmių gamtos - augalų, medžių, paukš- 
čių, gyvūnų - studijų reikšmę peizažo žanrą pasirinkusiam dailininkui. Jis daro daug škicų iš 
gamtos, kopijuoja didžiųjų peizažinės tapybos meistrų kūrinius. Ankstyvuosiuose peizažiniuose 
raižiniuose, kur daugiausia Edo apylinkių vaizdai, matyti panteistinių wenrenhua ir bunjinga 
mokyklų bei Hokusai peizažinių raižinių įtaka. 

1832 m. Hiroshige leidžiasi į ilgalaikę kelionę Tokaido traktu. Imlų menininką sužavi 
didinga kalnų, upių, miškų harmonija, senosios sostinės Kyoto rimtis, įstabūs didingą praeitį 
menantys rūmai, šventyklos, vienuolynai. Jį labai sujaudina šalia Kyoto Omi provincijos esančio 
daugelio poetų apdainuoto Biwos ežero grožis. Kelionės įspūdžiai netrukus išsilieja vienas po 
kito pasirodžiusiais Hiroshige spalvotų peizažinių raižinių ciklais „Penkiasdešimt trys Tokaido 
trakto stotys“ (1833-1834), „Kyoto vaizdai“ (1834), „Aštuoni Omi apylinkių vaizdai“ (1835), 
„Šešios Tamos upės“ (1836), „Aštuoni Kanazawos provincijos vaizdai“ (1836-1839), „Šešias- 
dešimt devynios Kisokaido stotys“ (1837-1842). 

Ciklas „[...] Tokaido trakto stotys“ pradeda kokybiškai naują brandžios dailininko kūrybos 
laikotarpį (1833-1839), kai įsivyrauja peizažo žanras. Gyvi ir įvairūs savo dvasia bei motyvais 
šio ciklo raižiniai, vaizduojantys pakelės miestelių gyvenimo kasdienybę, keliautojų virtines, čia 
natūraliai susipina su didingos gamtos vaizdais. Hiroshige talentas pirmiausia savitas jautria 
spalvų kalba ir kompozicinių sprendimų įvairove. Dinamiškas kompozicijas „Seno. Liūtis“ cikle 
keičia kupinos rimties, gerai subalansuotos „Hakone. Kalnų ežeras“ ir ,Ejini. Jūros panorama“. 
Atskirose kompozicijose lietų dailininkas vaizduoja įstrižais visą raižinio erdvę aprėpiančiais 

Ando Hiroshige. Numaru sutemos. 1833-1834 m. Raizinys 


linijiniais štrichais, pirmą kartą raižybos istorijoje efektingai panaudoja daugelį i$ smulkiosios 
grafikos ir spontaniškų dailės mokyklų perimtų meninės išraiškos priemonių. Čia svarbi jautri, 
neretai nervinga kontūrinio piešinio linija, sušvelninanti ankstesnei raižybai būdingą piešinio 
griežtumą ir formų atšiaurumą. 

Po kelionės Tokaido traktu paskelbti Hiroshige peizažinių raižinių ciklai susilaukia di- 
džiulio pasisekimo. Polemizuodamas su Hokusai peizažinių raižinių ciklais, Hiroshige pamažu 
kuria savąją lyrinio kameriško peizažo koncepciją. Jo estetiniame požiūryje ir kūryboje jaučia- 
mas daug stipresnis spontaniškų suiboku, wenrenhua ir bunjinga tapybos mokyklų tradicijų 
poveikis. Hiroshige santykis su gamta, kaip ir šių mokyklų meistrų kūryboje, įgauna vos ne 
religinę prasmę. Siekdamas būti gamtoje, jis tampa upių kelionių agentu, todėl dažnai keliauja, 
stengiasi ją pažinti. 

Dailininkas ypač brangino akimirkas, praleistas vienatvėje su gamta. Dėl to Hiroshige pei- 
zažo koncepcija išskiria sabi (vienatvės, laiko pėdsakų pažymėto grožio) ir yūgen (slėpiningo 
grožio) kategorijas. Meilė gamtai ir nuolatinis jos ilgesys lemia lyrišką peizažinių motyvų trak- 
tuotę. Dauguma peizažinių dailininko raižinių (kaip ir dzen tradicijos peizažistų) sukurti tarsi 
žvelgiant iš vienišo, apmąstančio gamtos grožį stebėtojo pozicijų. Hiroshige ir dzen peizažistų 

artimumą sustiprina atskirų peizažo detalių, ypač tolumoje vaizduojamų medžių, kontūrai, 
kalnai, kurie atrodo iškilę švelniai prisilietus teptukui. 

Nors brandžiuose 1833-1839 m. Hiroshige cikluose kompozicinių, spalvinių, grafinių 
sprendimų daug, labai stiprus peizažo visumos jausmas. Peizažiniuose raižiniuose, vaizduo- 
jančiuose įvairias gyvenimiškas situacijas, peizažų aplinkoje veikiančios žmonių figūros yra 
dinamiškesnės nei Hokusai kūriniuose. Pastarojo raižinių kontūrinis piešinys ryškus, o Hi- 
roshige peizažai lyriškesni, netgi sentimentalūs. Iš darbų pamažu išnyksta būdingas formai 
atšiaurumas, šio žanro vaizdiniai įgauna švelnumą ir kameriškumą. 

Svarbiausiais Hiroshige peizažinės raižybos uždaviniais tampa ekspresyvios kompozicijos, 
apšvietimo įvairovės ir erdvės begalingumo išraiška. Jam, kaip ir prancūzų impresionistams, 
itin svarbu netikėti kompoziciniai sprendimai, skirtingo paros laiko šviesos kaita, šviesos 
atspindžių perteikimas vandenyje. Dailininko peizažai išsiskiria meistrišku gebėjimu pavaiz- 
duoti šviesėjančią dangaus horizonto liniją, erdvės gelmę. Palyginti su kitais ukiyo-e raižybos 
meistrais, Hiroshige jautriau perteikia žmogų supančio gamtos pasaulio žavesį ir spalvinguma: 
peizažuose - ir lietaus, rūkų, minkšto sniego pusnių, brėkštančio ryto, nakties motyvai, jis ne 
tik plačiai remiasi iš spontaniškųjų dailės krypčių perimtais meninės išraiškos principais, bet 
ir artina ukiyo-e raižybą prie spalvotu tušu atliekamų kūrinių. 

1839 m. po slegiančių praradimų, Hiroshige įžengia į paskutinį kūrybos etapą (1840- 
1858). Jis daug keliauja po šalį, dažnai keičia gyvenamąsias vietas. Nuolatos grįžta prie pamėgtų 
Edo apylinkių ir Tokaido traktų temų, tačiau meninė daugelio naujų ciklų vertė jau ne tokia 
kaip anksčiau. Tai siejasi su išgyvenama dvasine krize ir vyriausybės įsaku, griežtai apriboju- 
siu lentų, skirtų raižinių atspaudams gaminti, kiekį. Dėl šio apribojimo Hiroshige praranda 
vieną svarbiausių savo peizažinės raižybos teigiamybių: nepaprastą spalvinių tonų perėjimų 
jautrumą. Dailininko dėmesys krypsta į sudėtingėjantį grafiškumą, detales, vaizduojamų daik- 
tų medžiagiškumo perteikimą. Daugelį šio meto raižinių jis kuria pagal kelionėse padarytus 
eskizus. 

Po Hokusai mirties 1849 m. Hiroshige tampa vieninteliu japonų klasikinės raižybos lyde- 
riu. Įgavusiam pripažinimą dailininkui jau nebetenka rūpintis pragyvenimu. Jis turi daugybę 
užsakymų, kuriuos padeda įgyvendinti jo dirbtuvėje besispiečiantys mokiniai. Nors dailinin- 
kas nemėgsta reglamentuotų mokytojo pareigų, reikalaujančių daug energijos, apribojančių 
judėjimo laisvę ir jam tokį svarbų ryšį su gamta, tačiau, jausdamas būtinybę perteikti sukauptą 
patirtį ir susisteminti žinias, jis ruošia vertingus iliustruotus vadovėlius „Greita tapymo ma- 
niera“, „Piešimo vadovas“. Kartu Hiroshige sukuria daug tapybos, kaligrafijos, įvairių žanrų 
smulkiosios grafikos darbų, iliustruoja knygas. Tačiau vertingiausi - paskutiniais gyvenimo me- 
tais sukurti peizažinių raižinių ciklai „Daugiau nei 60 įvairių provincijų vaizdų“ (1853-1858), 
„Trisdešimt šeši Fuji kalno vaizdai“ (1854-1858), „Sniegas, mėnulis, gėlės“ (1857), „Kyoto 

vaizdai“ (1852). Tuo laikotarpiu naują kūrybinių jėgų pakilimą išgyvenantis dailininkas daug 
energijos skiria didžiausiam raižinių ciklui „Šimtas Edo vaizdų“ (1856-1858). 

„Šimtas Edo vaizdų“ ir paskutiniais gyvenimo metais sukurti peizažiniai triptikai — ne 
tik vieni brandžiausių Hiroshige kūrinių, tačiau ir naujas reikšmingas įnašas į ukiyo-e raižybą. 
Palyginti su ankstesnių metų kūriniais, peizažai lakoniškesni, santūresni, juose ryškus polinkis 
į stiliaus glaustumą. Greta dekoratyvaus Kano mokyklos meistrams būdingų medžio motyvų 
traktavimo („Žydinčios slyvos Kameido šventykloje“) cikle regime ir subtilaus grafiškumo ele- 
mentų prisodrintus neryškių spalvų peizažus, kuriuose sąmoningai atsisakoma nereikšmingų 
detalių bei išryškinama bendra lyriška vaizdo nuotaika. 

Atskiri paskutiniais gyvenimo metais sukurti peizažiniai raižiniai (triptikai „Kalnai ir upė 
ties Kisokaido“ (1858), „Mėnesiena Kanazawoje“ (1858) atlikimo technika ir motyvais artimesni 
peizažinei suibokuga tapybai nei tradiciniams ukiyo-e raižiniams. Šis raižybos ir polichrominės 
tušo tapybos meninės išraiškos priemonių suartinimas yra vienas ryškiausių vėlyvosios Hiros- 
hige peizažinės raižybos bruožų. Klasikiniu jos pavyzdžiu galime laikyti vieną brandžiausių 
raižinių „Liūtis prie Ohashi tilto“ iš ciklo „Šimtas Edo vaizdų“. Jame, be ekspresyviai priekyje 
pavaizduoto tilto su skubančiomis žmonių figūromis, regime tris melsvų tonų paveikslo zo- 
nas: dangaus, tolumoje esančio upės kranto ir didžiausią erdvę užimančios upės, kurioje išnyra 
plaustas su vienišo palinkusio žmogaus figūra. Šis ir daugelis kitų paveikslų, atliktų pagal sabi 
bei yūgen principus, liudija apie budizmo įtakos stiprėjimą dailininko estetikoje ir kūryboje. 

Nuo 1847 m. Hiroshige tampa budizmo išpažinėju, o sulaukęs šešiasdešimties, 1856-aisiais, 
vienuoliu, gyvenančiu pasaulietinį gyvenimą. Vėlyvaisiais savo peizažiniais raižiniais dailininkas 
tarsi suvienija dzen peizažinės tapybos meistrų ir Hokusai išplėtotą peizažinės raižybos tradi- 
cijas. Iš pirmosios jis perima elegiškų nuotaikų, motyvų, atskirų meninės raiškos priemonių 
ir kompozicinių sprendimų visumą, iš antrosios - humanizuoto peizažo koncepciją, peizažą 
traktuojančią kaip žmogų globojančią ir priglaudžiančią erdvę. 

Hokusai ir Hiroshige, savitai išplėtoję kinų bei japonų peizažinės dailės tradicijas, sufor- 
muoja naują peizažinės raižybos žanrą. Šių japonų klasikinės raižybos korifėjų kūriniais raižybos 
menas, nuėjęs sudėtingą stilistinės raidos kelią, pasiekia kulminaciją. Dailininkai ne tik paverčia 
peizažą vyraujančiu ukiyo-e raižybos žanru, bet ir emocionaliu įtaigumu, aukštu meniniu ly- 
giu ją priartina prie „aukštosios“ dailės formai būdingo stilistinio išbaigtumo bei vientisumo. 

Ukiyo-e raižyba - paskutinė reikšminga Tokugaw epochos japonų klasikinės dailės for- 
ma, kuri paveikė ir įvairių Vakarų dailės krypčių (impresionizmo, simbolizmo, Art nouveau, 
Jugendstil, Vienos secesijos, ekspresionizmo ir t. t.) menininkų kūrybą. Iki Meiji epochos pra- 
džios 1868 m., ženklinusios kokybiškai naują moderniosios japonų kultūros raidos laikotarpį, 
reikšmingų raižinių jau nesukurta. Gausių Hokusai ir Hiroshige epigonų kūriniuose stiliaus 
meniškumas pastebimai menkėjo, o išgyvenantis krizę raižybos menas ilgam praranda pirmumą. 

Taigi Japonijos atsiskyrimas nuo išorinio pasaulio Edo epochoje kultūros raidai netrukdė - 
susiformavo daug estetinių teorijų ir meno krypčių. Estetikoje įsivyravo oficiali prokiniškoji 
menotyrinės pakraipos ir įtakingiausia Nacionalinių mokslų mokykla. Svariausi XVII a. me- 
ninės kultūros pasiekimai siejasi su japoniškųjų meno formų - Ihara Saikaku miestietiškosios 
literatūros, haiku poezijos, glaustų kana, kanji kaligrafijos stilių ir naujų spontaniškosios 
tapybos mokyklų - iškilimu. Kiekvienas „trijų didžiųjų menų“ (poezija, kaligrafija, tapyba) 
vaduojasi iš kanonų ir formuojasi savitai. Meninis spontaniškosios tapybos stilius darosi itin 
glaustas. Šios tautinės japonų dailės tendencijos labiausiai matyti sintetinéje Kyoto, haiga ir 
zenga tapybos mokyklų nuostatose. 

Naujų miestietiškosios kultūros formų suklestėjimas antrajame Tokugaw epochos raidos 
etape tiesiogiai susijęs su naujų socialinių luomų skverbimusi į kultūrą ir ankstesniais amžiais 
susiformavusių tradicijų plėtojimu bei sintetinimu. Svarbiu šalies meninio gyvenimo reiški- 
niu tampa kabuki ir bunraku teatras, polemizuojančios tarpusavyje rafinuota, intelektualų 
ir miestiečių idealus atspindinti, ukiyo-e raižyba. Tokugaw epochoje suklestėjusios estetikos 
kryptys ir meno formos praeities kultūros tradicijas susiejo su dabartimi ir tapo šiuolaikinės 
japonų kultūros pamatu. 

FAR EAST TRADITIONAL AESTHETICS AND ART THEORY 


Summary 


Chinese aesthetics is an uncommonly distinctive cultural phenomenon created by the spiritual 
values ofa great civilization. China is where many fundamental ideas formed that determined 
the main features of Far Eastern aesthetics and art. When we compare the aesthetics of China 
with that of other great Eastern civilizations, we can distinguish some characteristic features. 
First of all, Chinese and Indian aesthetic theories are connected by a sustained continuity of 
ideas determined by equally rich unbroken traditions in the development of spiritual culture. 
On the other hand, unlike India, where normative aesthetic treatises on poetry and dramatic 
art are dominant, in China - because of the visual-associative apprehension of reality charac- 
teristic of a pictographic culture - aesthetic works on painting and calligraphy stand out. In 
Korea and Japan aesthetic thought, like the entire culture of these countries, is more sensitive 
to external influences, experiences more transformations, and more easily adopts innovations. 
In China, however, we can see the incomparably stronger influence of aesthetic and artistic 
traditions formed over centuries. 

The cultural, aesthetic, and artistic strata, movements, themes, and leitmotifs that crys- 
tallized in China obeyed, as it were, a law of undulating change. Here, traditionalism, the 
search for something new, and the constant remining of the cultural lodes of the past always 
progressed together. The cultural tradition was open, plastic, and dynamic, strong enough 
to adapt to the needs of the day, and capable of integrating not only new forms, themes, and 
motifs but also entire socially important strata of spiritual culture. In this way, the cultural, 
aesthetic, and artistic tradition of the Chinese became, by absorbing new content in every 
period, ever richer and more multilayered. It was naturally self-regulating. For this reason, 
meaningful progress in Chinese aesthetics and art primarily demanded that the bearers of 
this culture achieve self-awareness in tradition, adapt this tradition, and guarantee its further 
continuity and transmission. The cult oftraditionalism dominates Confucian aesthetics. Even 
those who follow Daoist and Chan aesthetic concepts and outwardly negate traditionalism 
unconsciously form traditions of their own based on other ideas and ideals. 

Unlike the Western tradition of philosophical aesthetics, where the development of 
terminology and basic concepts is promoted by ideas, in China this important function is 
usually performed by categories. These categories not only coalesce with the totality of certain 
pictogrammatic structures but also become the most important stimulus for Chinese aesthetic 
thinking. Here, new ideas are regarded as a revival of old ones expressed in the works of ancient 

sages of the "golden age” For this attitude to become entrenched, something characteristic of 
Confucianism helped greatly: the cult of traditionalism and canonized texts. This cult encour- 
ages the followers of every school to rely on ancient categories, which, once they have appeared 
in a new context, constantly acquire new nuances and significances that are often rather far 
removed from their primary meaning. Hence follow the polysemy and situativity characteristic 
of many basic Chinese aesthetic categories because, depending on the context, the same term 
acquires different meanings. In essence, this polysemy and situativity distinguish the world 
of Chinese aesthetic categories from that of India and Europe. 

As Chinese civilization matured and formed its own aesthetic traditions, this feature of 
aesthetic terminology and how it is understood, closely connected with the principles of char- 
acter script, essentially changed the relationship between the aesthetic tradition of China and 
those of other countries. After becoming one of the most important cradles of world culture, 
Chinese civilization gradually acquired confidence in its own powers and the ability to adapt 
to its own needs many of the ideas that penetrated from other countries and to give them 
a distinctively Chinese form. This fate could not be avoided even by such a fully developed 
metaphysical doctrine as Buddhism, which underwent the influence of Chinese philosophical 
traditions and quickly acquired Chinese features. 

This syncretic and broad concept eventually distinguished between those kinds of art that 
are cultivated by the lower strata of society and are closely connected with practical human 
needs and those that satisfy the spiritual needs of the aristocracy. There was a differentiation 
between the crafts that were just beginning to develop and the art needed by "highborn people? 
Moreover, the concept of art split into two other levels. The first, or lower, one embraced those 
forms of creative activity that were connected with external adornment. These included what 
was very popular in ancient and medieval China: landscape architecture, the composition of 
artificial lakes and ponds, the art of eloquence, many rituals and ceremonies, i.e. everything 
foreign to the natural and, in one way or another, connected with the "artificial? Performing 
a hedonistic function, the art of adornment devoted most of its attention to satisfying human 
emotional needs. Oriented toward external aesthetics, it could not, according to the authors 
ofthe ancient texts, give people an understanding of the nature of true beauty. It is no accident 
that, when the artistic forms of adornment are treated, only the results of creation are usually 
discussed - and not the creative process itself. 

Chinese aesthetics, which has laid the foundations for the other great traditions of the Far 
East, stands out in the history of aesthetic thought not only because of its continuity but also 
because of its especial subtlety and a multitude of distinctive features that separate it from the 
great aesthetic traditions that have developed in other regions of the world. The refinement 
of the mature Chinese aesthetic and artistic tradition can be explained by the inclusion in its 

creation ofa comprehensively educated highborn aristocracy, high-ranking officials, thinkers, 
scholars, artists, and writers who have relied for millennia on rich traditions of philosophy 
and artistic practice, the ideal of the noble-minded wise man, and the distinctive ideology of 
their own “artistic path” 

Typical of Western scholars is an unconscious desire to impose on the study of the aesthetic 
and artistic theories of other civilizations, thus, too, that of the Chinese, their own intellectual 
schemata, their own theoretical and methodological principles. However, the Western concept 
of aesthetics can be applied only with certain qualifications to traditional Chinese aesthetics, 
which is based on different attitudes toward the relationship between man and the natural 
world around him, aestheticism, art, the hierarchy ofthe arts, the artist, the goals of his creative 
work, the creative process, the most important factors that influence it, etc. For this reason, 
as we acquaint ourselves with traditional Chinese aesthetics, artistic theory, and art, we must 
not forget the distinctiveness of the aesthetic phenomenon we are studying. 

Ina close comparative analysis of the characteristics of aesthetic thought, its manifestations 
in nature, and its traditions in art, we are immediately struck by the fundamental differences 
in how it developed in China, India, and the West. These differences primarily emerge in basic 
theoretical attitudes, in categories and areas of interest, in accents on specific problems and 
on their distinctive interpretation. Moreover, in each of these traditions different movements 
have developed - schools with their own distinctive views of the fundamental problems of 
philosophical and art-historical aesthetics. These differences are also obvious in the basic 
theoretical attitudes of the most influential movements in Chinese aesthetics (Confucianism, 
Daoism, Chan). For example, in texts by Confucian artists and followers of Confucianism 
there emerges, more clearly than in other movements, an attraction to rational thinking, to 
thelogical arrangement of ideas, to more clearly defined categories, while Daoist and Chan 
thinking often amazes us with its paradoxes and the indefiniteness typical of its categories, 
the dependence of meaning on a specific context and situation. 

When we look back at the long path trodden by Chinese aesthetic thought, we cannot 
categorically state that traditional Chinese culture has a "science of beauty" in the Western sense 
of this discipline. First of all, the compound term meixue, which consists of the words mei 
(beauty) and xue (science) and is widespread in today's Chinese humanities, is a neologism 
that was coined only in the early 20" century. It has become established through the translation 
of Western aesthetic texts and a search for Chinese equivalents of the concept aesthetics. In 
China, this search for symmetrical terminological equivalents is shaped by the various factors 
involved in the encounter between the development of learning and Western civilization: it is 
primarily a way to help one better understand the distinctive nature of the ancient Mediter- 
ranean world and Western aesthetic and artistic traditions. Moreover, it follows from a quest 


655 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


for cultural dialogue, from the desire to have a rewarding discussion with representatives of 
the Western aesthetic and artistic tradition in the domain of their theoretical concepts and 
ideas. And finally, a reception of the ideas and theoretical and methodological principles of 
Western aesthetics helps the Chinese themselves better understand the distinctiveness and 
value of their own traditions in aesthetics, art theory, and art. 

The distinctive features of Chinese aesthetic thought and its system of categories are in- 
fluenced by the ideographic system of writing. In contrast to the aesthetics with which we are 
familiar, that of the West since ancient times, here we see different situational and contextual 
categories that are directly connected with the associativeness of ideographic writing and 
whose content and diverse shades of meaning it is almost impossible to convey adequately 
in European languages. Moreover, in China we do not encounter a dualistic division into a 
material world and a spiritual one because, from an intellectual viewpoint, all spiritual entities 
are inseparable from their material, tangible, physical, sensory nature. And finally, under the 
influence of an organicist worldview Chinese ontology regards man, the cosmos around him, 
and the natural world holistically, as a single system in which the ideal (spiritual) and the real 
(material) principles are inseparable from each other and in a constant process of metamorphosis. 
Hence follows what is characteristic of the Chinese perception of the aesthetic world and of 
many Chinese aesthetic categories - the processuality that is reflected in the concept of space 
and time as well as in such fundamental categories as harmony, beauty, the Dao, qi, the flow 
of energy, breath, wind, rhythm, line, etc. 

These situational and contextual categories attest through their semantic meanings to 
the openness of Chinese thinkers to the processes of the universe and nature, to their atten- 
tion to these processes, and to their attempt to authentically convey in their works the most 
diverse aspects of their contact with the manifestations and elements of the natural world. 
Analogues of other categories important for Western aesthetics - for example, grandeur, 
gracefulness, tragedy, etc. - either generally do not emerge in the treatises of the Chinese 
or are on the periphery of their conceptual vocabulary. 

Indeed, when we delve into Chinese aesthetic treatises, it immediately becomes clear 
that we encounter the concept beauty (mei) far less often than harmony. In Chinese philosoph- 
ical texts, as in the early ones of the ancient Greeks, there is a greater discussion of harmony 
in its various aspects - cosmogonic, social, ethical, and aesthetic. For this reason, in the early 
Chinese aesthetics that was connected with reflection on cosmogonic problems, the functions 
of the main aesthetic category were eventually taken over by harmony (he), which had acquired 
the status of a universal category, while other aesthetic concepts were regarded as semantically 
narrower modifications of aestheticism. 

In our brief discussion of what distinguishes Chinese aesthetics, we mentioned that the 
main and universal category that most profoundly expresses the nature of aestheticism in this 
tradition is harmony (he). The sources ofthis category can be found in archaic cosmological 
concepts of primordial chaos and the harmony of the heavenly spheres. Universal harmony in 
the cosmos and in natural processes dominated the mythic worldview of the Chinese and was 
inevitably reflected in their attitudes toward nature, phenomena, things, and all forms of human 
existence, creative work, and art. As mythic consciousness broke down, early philosophical 
theories connected the concept of harmony with the purposefulness of natural and cosmic 
processes, beauty, truth, and the destruction of opposites. Hence followed the conviction that 
the ideal state of the world is harmony, which like beauty is regarded as an objectively existing 
matter independent of the human will. The chief task of the sage and the artist is not only to 
achieve inner harmony but also to make it the highest goal of his spiritual aspirations. 

Moreover, aesthetic texts of the Classical Period show that the concept of harmony is 
closely connected with two other concepts, beauty (mei) and goodness (shan), which are used 
in the narrower context of ideas. Today, because of the universal application of the concept 
of harmony, it is difficult to say with any precision whether it first became established in cos- 
mology, natural philosophy, social relations, ethics, aesthetics, or some other field, for it can 
be found everywhere. 

When Confucians deal with the problems of harmony, they first look at them in their 
social aspect, but the followers of Daoism spread their discussion of these problems over various 
fields of life, learning, and reflection on the relationship between man and nature. Since the 
rise of Neo-Daoist aesthetics, when the Fengliu (Storm and Stream) Movement emerged and 
the beginnings of landscape painting aesthetics formed, the leitmotifs of the artists harmony 
with the natural world around him and of his seclusion in mountains to contemplate the harmony 
and beauty of nature have been established in the Chinese aesthetic and artistic tradition. Ideas 
about the quest for this primordial harmony in nature reached their apogee during the Tang, 
Song, and Yuan periods, primarily in the work of followers of the Wenrenhua (intellectual) 
and Chan tradition that arose during the 11*-14* century. 

In the aesthetic texts of this period, the concept of harmony is connected with a structure 
in the artist's spirit that promotes a concentration of creative powers and inner concord in 
thought and feeling. The special role of harmony also emerges when dealing with the nature 
of aestheticism, the aesthetic qualities of works of art, the criteria for artistry, and other prob- 
lems. This category additionally plays an important role in the theory of composition, which 
requires that each component in a work of art must find, in accordance with the principle 
of balance or its violation, a defined place in a unified compositional system. Moreover, the 

category of harmony is employed in describing the artist's fruitful spiritual state during the 
creative process, when the mysterious nature of all existing phenomena and beauty is revealed. 

When harmony became the universal point ofreference and the supreme value in aesthetic 
life and artistic creation, it also acquired the status of a basic category that cements together 
the system of concepts in traditional Chinese aesthetics. It is the nurturing source of important 
aesthetic categories such as, for example, beauty, refinement, naturalness, spontaneity, simplic- 
ity, purity, plainness, etc., and as such it pervades the attitudes of Chinese thinkers and artists 
toward aesthetic ideals, works of art, their aesthetic value, inner structure, etc. 

Alongside harmony, in the treatment of different aspects of aestheticism and the crea- 
tive process, what is perhaps closest to the fundamental category of beauty, which has been 
dominant for many centuries in Western aesthetics, is the Chinese category mei, which means 
beauty in general. Since remote antiquity, this concept has been used to describe women, nature, 
things, precious metals, etc. as well as inner personal qualities like virtue, noble-mindedness, 
honesty, sincerity, elegance, etc. 

Later, in the Chinese aesthetic tradition beauty was more and more often connected with 
the concept oftruth because in both of these concepts a movement can be felt in the direction 
of striving for the idea and ideal of perfection. The closeness of these concepts is noted by the 
French academic and patriarch of Sinological aesthetics François Cheng, who maintains that 
"Chinese aesthetic thought always envisions the beautiful in its relationship with the true" 
(Cheng, 1994, p. 2). 

For the Chinese, moreover, abstractly understood beauty is not in general a special value 
that requires special attention because in the everyday world around man and in nature, they 
believe, we constantly encounter complex relationships between beauty and ugliness - rela- 
tionships in which these categories, understood by Westerners as polar opposites, permeate 
each other and in each specific instance interact differently. 

In comparison to the Western aesthetic tradition, the Chinese typically have a more 
dialectical view ofthe relationship between the categories of beauty and ugliness. In the work 
attributed to the founder of Daoism, Laozi, beauty is interpreted only as the dialectical oppo- 
site of ugliness and not as something alien to it. Laozi emphasizes the relative nature of these 
categories and their inner connection. Sometimes, beauty is regarded as something external, 
unstable, and occasionally, its importance for Daoist and Chan aesthetics in general is denied. 
In his development of Laozi's relativistic ideas about aesthetics, Zhuangzi demonstrates that it is 
impossible to draw a boundary between beauty and ugliness because there are not and cannot 
be objective criteria for beauty. Hence follows the relativistic conviction that the diverse forms 
of beauty are boundless and that beauty has so many different aspects that it is impossible to 
evaluate all of them objectively. 

In treating the Chinese concept of beauty, we may distinguish three essentially different 
levels of understanding. The first is that of the specific objects that we encounter in everyday 
life; the second is higher - that of all the diversity of life in the totality of all the colors of life, 
while the third is connected with a cosmic sense that transcends individual experience and 
encompasses everything, a cosmic sense ofthe fullness of beauty and existence. This last, highest 
level has many features in common with religious feelings because it is directed toward the 
world of absolute values and an understanding of beauty as the great harmony of existence. 
In many Chinese aesthetic treatises, it is precisely this knowledge that is proclaimed the main 
goal of a true artist's creative aspirations. 

The Daoists were the first in the history of Chinese aesthetics to develop the idea of the 
ineffability of supreme beauty, to speak about background aesthetics, about formless forms, in- 
visible colors, supreme inaudible music and poetry. Supreme beauty, perfection, and harmony 
can be adequately known, Daoist and Chan theoreticians believed, only by avoiding criteria 
of outward evaluation and plunging into the underlying nature of phenomena. 

Hence follow several conclusions that are necessary in order to understand the Chinese 
concept of beauty. First, this concept values not outward but inward beauty, which lies beneath 
the surface, hidden and not always visible. Second, it recognizes the relative and subjective na- 
ture of customary assessments of beauty. And finally, in order to know the profoundest nature 
of beauty, aesthetic treatises call on us to avoid normative attitudes and conventional criteria 
of assessment. 

The concept of harmony that developed in the Chinese tradition emphasizes different 
categories from the ones in Western or Indian aesthetics. One of the main categories encoun- 
tered in Daoist and Chan aesthetic treatises is naturalness (ziran), which constantly emerges 
in philosophical and art-historical texts. 

Indeed, in texts of the Classical Period naturalness is understood as the result of the 
spontaneous development of the Dao, and it unfolds in the most diverse forms and in differ- 
ent aesthetic contexts. This concept permeates all the main schools of Chinese philosophical 
and art-historical aesthetics, but in Daoism we even see a distinctive cult of the natural. In 
the Laozi, Zhuangzi, Huainanzi, and other treatises of philosophical Daoism, naturalness is 
primarily interpreted as an essential aesthetic attribute of the value of an object or work of 
art. Daoist and Chan thinkers are proponents of an ascetic minimalistic aesthetics, and they 
discern underlying harmony and beauty in the simplest and most natural aesthetic quali- 
ties. Thus, they understand being natural as the highest aesthetic principle because beauty 
is nothing other than naturalness. This emphasis on naturalness in classical philosophical 
aesthetics later also spread to works by intellectuals (Wenrenhua) and by adepts of art-his- 
torical Neo-Daoism in the Storm and Stream (Fengliu) Movement. In discussions of beauty 


659 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


and harmony in the natural world around us, the foreground is also occupied by leitmotifs of 
the artists harmony in relation to himself. In the creative process, the spontaneous unfolding 
of naturalness helps the artist achieve his dreamt-of ideal state of inaction (wu wei), in which 
spiritual flights and mastery emerge in a completely natural manner, without any external 
pressures or restrictions. For this reason, naturalness is understood in the Daoist and Chan 
traditions as one of the main distinguishing features of a master of the highest level or, in 
other words, of a genius. Thus, in the Chinese aesthetic and artistic tradition naturalness 
became not only a fundamental creative principle but also the highest criterion of aestheti- 
cism and the value ofa work ofart because, according to the proponents of Daoist and Chan 
aesthetics, the deepest nature of harmony and beauty lies in the naturalness that unfolds in 
the worlds of nature and art. 

Having discussed the main categories of traditional aesthetics, the system of arts, the 
artist, the creative process, and the main stages of development in aesthetic thought and art, 
we may state, first of all, that traditional Chinese aesthetics and art markedly differ in their 
theoretical positions, fundamental worldview, ideas, and artistic criteria from the correspond- 
ing traditions of the Indians, the Arab Muslims, Classical Antiquity, the West, and even the 
Japanese, who developed under the strong influence of Chinese culture. In comparison to 
the Japanese, Chinese art is less given to expressive decorativeness and an emphasis on the 
charm of diverse everyday phenomena, but when it flowered, in works created under the Song 
and Yuan dynasties, it undoubtedly exhibited greater meditational concentration and depth. 

Second, traditional Chinese aesthetics and art were influenced by the ideographic system 
of characters in which the Chinese language is written. Hence follows the main archetype that 
systematically organizes the Chinese aesthetic and artistic tradition of fine art - the character. 
Its essence consists of visual symbols, enriched with energy (qi) meaning, that are an important 
factor influencing the Chinese tradition of fine art and the components of the system of arts. 

Third, China has had two basic movements in the development of its aesthetic thought: 
one philosophical and the other art-historical. Proponents of the first explain fundamental 
aesthetic problems "from above" by relying on the abstract principles of Confucian, Daoist, 
and Chan philosophy, while supporters of the second movement work “from below, i.e. by 
starting with artistic practice to conceptualize its patterns. It must be acknowledged that the 
Chinese aesthetic tradition, unlike the Classical one of the West, does not accord "beauty" 
the "special" or "supreme" role of organizing basic aesthetic categories into a system. This 
central function is performed by “harmony, which brings together under its roof the other 
important categories of Chinese aesthetics. 

And finally, Chinese artistic culture stands out for the centuries-old continuity of its 
ideas, art forms, and creative principles. The hub of this artistic culture is the comprehensively 

educated artist-scholar with his relationship to tradition and the natural world around him. 
Because of various external and internal factors, Chinese culture has historically altered the 
hierarchy of its arts and markedly expanded their interaction and their technical means of 
expression. During their early stage of development, Chinese aesthetics and fine art were 
greatly influenced by the principles that had already crystallized in music, poetry, and espe- 
cially calligraphy. However, the greatest achievements of the Chinese are primarily connected 
with their unique aesthetics of landscape painting and what was created under its influence 
with a wonderful harmony of composition, color, and form - the phenomenon that reached 
its pinnacle in the landscapes of the great masters of the Song and Yuan periods. In these 
works, this genre soared to spiritual heights not reached by any other painting tradition in 
the world. 


Japanese aesthetics, unlike that of India and China, does not have ancient traditions 
extending over thousands of years. It is more sensitive to external influences, to changes. The 
evolution of aesthetic thought in the Land of the Rising Sun gave birth to a world of unique 
categories, to distinctive principles of aesthetic understanding and art appreciation. In no other 
country on earth have aesthetic feeling and artistic values been able to take such firm root in 
everyday life. Most assuredly, the historical mission of the Japanese people is to exalt beauty 
and art. One of the most distinctive features of Japanese culture and aesthetic consciousness 
is that those areas of human creative expression which remain marginal in other cultures 
acquire extreme importance in Japan and become the focus of intense aesthetic reflection 
and artistic creation. 

Abstract speculation is foreign to Japanese aesthetic thought, which is typically aesthetics 
from below. Mainly, it is not developed in pedantic philosophical tracts but forms its struc- 
ture, content, and system of categories in the context of specific artistic problems. In the early 
Middle Ages aesthetics was already closely tied to the artistic evolutionary process of the time 
and stimulated the development of original art forms. The most eminent aestheticians (Kükai, 
Ki no Tsurayuki, Sei Shonagon, Murasaki Shikibu, Nijo Yoshimoto, Fujiwara Shunzei, Zeami, 
Ikkyü Sojun, Sen no Rikyü, Basho) were mainly synthesizing homo universalis personalities 
who stood out because of their multifaceted talent, refined aesthetic taste, and brilliant grasp 
ofthe technology of various art forms and of the means of artistic expression. They expressed 
themselves not simply as aestheticians but primarily as famous thinkers, poets, writers, callig- 
raphers, painters, and masters of other branches of art who sought to find theoretical princi- 
ples for problems that arose in artistic practice. With the rise of different arts there appeared 
normative aesthetic treatises (karon - reflections about poetry, bungeiron — reflections about 
the arts) which explained how to create works in a specific art form or genre. Aesthetic ideas 

were not only developed in special treatises, but they were often also organically woven into 
the fabric of novels, travel writings, and diaries. They were expounded picturesquely with a 
broad reliance on the power of poetic images and metaphors. 

Unlike Western aesthetic tradition, which is dominated by distinctions between subject 
and object, idea and image, Japanese aesthetics tends to reject this dualism. Rejecting, too, 
the idea of actively reordering the world, characteristic of the Western mentality, it seeks to 
grasp mans unity with the world of nature, to discern its rhythms, the natural changes of the 
seasons, to illuminate mans unique relationship with the phenomena being contemplated, 
to reveal the beauty concealed beneath the outer mantle of reality. The idea of recreating the 
world is foreign to the Japanese. They exalt the principle of inaction. Beauty exists in the 
world around us. It is immanent in existence. Thus, man cannot create that which already 
exists. He can only discern. 

Japanese aestheticians characteristically distrust the power of analytic reason, the logos 
principle in general. They understand very well the limitations of the rational mind, of abstract 
theoretical constructs, when seeking to know the most complex forms of aesthetic experience 
andart. That attitude conditions their view ofthe rational mind as an instrument which creates 
and destroys the primordial integrity of the world of beauty. The essence of beauty is known 
not intellectually, but intuitively, through the most sensitive emotional experiences, which 
do not submit to rational, verbal description. Consequently, Japanese aesthetic evaluations 
are characterized by sensuality, softness, attention directed exclusively toward the problems 
of the psychology of art and aesthetic understanding. 

This distinctively Japanese understanding of the aesthetic world is conditioned by na- 
tional culture, mythology, religion, and folkloric tradition as well as by influences spreading 
from India, China, and Korea. Between many Japanese and continental schools of aesthetics 
and art we observe a direct connection which is often indicated by the Japanese borrowing of 
Indian and Chinese terms and names. The Japanese get the specific features of their mentality 
and aesthetic values mainly from Shinto, the old religion of Japan, and from their mythology, 
the essence of which is the awe-inspired deification of nature. The pan-aestheticism of Shinto 
forms in the consciousness of the Japanese a stable psychological attitude toward the sacral 
function of beauty. In the course of centuries many things have changed in this worldview; 
what has not changed, however, is the mythological-poetic understanding of the world, ecstatic 
enchantment with the constantly changing beauty of natural phenomena. 

The Shinto cult of beauty has determined the basic direction of the Japanese aesthetic 
understanding of the world and of the evolution of art, while the waves of Buddhist, Taoist, 
Confucian, Tantric, and Chan influence coming from the continent have constantly adjusted 
it and enriched it with new ideas. The Japanese have adopted continental culture in their own 

way. Each significant wave of cultural influence from the continent has often been followed 
by a short period of isolation and assimilation. Aesthetic and artistic ideas spreading from the 
continent have always been critically examined, filtered through the Japanese mentality, and 
adapted to- the requirements of the national culture. The spirit of Shinto pan-aestheticism has 
never disappeared from Japanese culture; it has merged with the torrent of Buddhist, Taoist, 
and Confucian ideas and later become an organic part of syncretistic Zen Buddhist aesthetics. 

Japan is the only Oriental country which has avoided invasions and prolonged occupa- 
tions by nomadic peoples who threatened the consistent transmission of cultural traditions. 
This fact has helped consolidate the traditionalism in the culture of this country. A grasp of 
tradition and canons, an understanding of their creative work within limits they themselves 
have demarcated - these are an indispensable feature of Japanese aestheticians and artists. Tra- 
dition and canons provide them with inspiration, examples to imitate, high ideals, and criteria 
to evaluate their own work. What is considered honorable is not the negation of tradition and 
canon, but sensitive contact with the values, formed over the centuries, that they embody and 
with life-giving sources. Even resolute shifts in aesthetic thought or artistic development are 
justified by appealing to forgotten traditions and canons because violating them is the same 
as cutting short the unending thread of life. Such a respectful view of tradition explains why 
aestheticians and artists, regardless of their eminence and talent, create within the limits ofa 
canon, defined by tradition, which suffices for their spiritual self-expression. 

In the early Middle Ages, in the aesthetics of literature and representationalart, a certain 
body of canonical secrets, consistently handed down from generation to generation, was 
already forming among professional artists. The role of these canonical secret traditions in 
the aesthetics and art ofthe early Middle Ages is very important. It expands perceptibly with 
the penetration ofthe country by various esoteric schools of Buddhism and Tantrism, dom- 
inated by the conviction, which developed from orthodox Buddhism, that real knowledge, 
the wisdom of the sutras, can be truly passed on only by esoteric means, directly from mind 
to mind. Masters of secret traditions were not numerous and were highly valued. From the 
history of the country it is known that emperors and shoguns (supreme military commanders) 
sometimes ended the sieges of castles and cities when the danger arose that masters of secret 
traditions might perish in them. 

The fact that during the Middle Ages many of the most eminent aestheticians, art 
critics, poets, calligraphers, painters, and masters of theater, the tea ceremony, and Japanese 
gardens were members of the same families or clans (Fujiwara, Tosa, Kano, Soga, Hasegawa, 
Zeami, Rikyü) created favorable conditions for the consistent handing down of canonical 
secret traditions from generation to generation. For example, Zeami, a leading figure in the 
aesthetics of no theater, like many other mediaeval aestheticians, does not exalt himself, but 

modestly values himself as a follower of canonized traditions, his father's successor, "seeking 
to strengthen family traditions" and give them meaning. 

When analyzing the evolution of Japanese aesthetic thought and art, we notice a char- 
acteristic feature: the development of different conceptions, schools, and artistic styles seems 
to obey a law of undulating change which manifests itself not only by constantly adopting 
pre-existing traditions, canons, symbols, and means of expression but also by periodically 
repeating them. No significant school with its own distinctive theory or artistic style has 
ever disappeared without a trace from the cultural horizon of Japan. After flourishing it may 
temporarily withdraw from the foreground of cultural life, but later it is inevitably reborn by 
transmitting its vital ideas and achievements to other spiritually allied schools. For example, 
in the aesthetics of Japanese painting two different tendencies polemicize and alternate with 
each another: one, which relies on the principles of Confucian aesthetics and is inclined to- 
ward decorativeness and a colorful, realistic depiction of the world (yamato-e, kano, ukiyo-e), 
and another, which is oriented toward the principles of Taoist and Zen Buddhist aesthetics 
and exalts spontaneity, limitation, restraint, and the significance of natural flights of the spirit 
(suibokuga, haiga, zenga, bunjinga). 

Japanese aesthetic ideals are expressed in situational categories which are difficult to define 
and of which the most important are makoto (truth, natural sincerity), aware (enchantment), 
okashi (charm of playful humor), yugen (mysterious beauty), sabi (veil of antiquity), wabi 
(restrained beauty), shibui (aristocratic simplicity), en (charm), miyabi (tranquility), hosomi 
(subtlety, fragility), karumi (lightness), yubi (elegance), sobi (grandeur), and mei (purity, 
nobility). In mediaeval aesthetics these categories crystallize mainly as a consequence of the 
personality's contemplative relationship with natural phenomena and artistic creations. Colored 
by sensitive emotional shadings, these syncretistic, visual-conceptual categories, which unite 
thought and image, unfold in the sphere not of abstract theoretical thought, but of sensitive 
psychological reactions. Subjectively emphasized in aesthetic evaluations, the psychological 
gradations of aesthetic shadings highlight the relationship between Japanese aesthetic cate- 
gories and Indian rasa. 

The outer antithesis between beauty and ugliness is foreign to Japanese aestheticians. 
Their aesthetic evaluations are dialectical and sensitively nuanced; the influence of the Yijing 
and of Taoist dialectics can be felt in them. Bi (beauty), a concept close to the modern West- 
ern category of aestheticism, is seen as the eternal essence hidden in all the phenomena of 
existence. It unfolds in the structure of the universe, in the world of nature, in the spheres of 
human existence, art, and feeling. Bi is understood as a constant which not only in one way 
or another exists a priori in all the phenomena of existence but which is also characterized 
by the power to change its outer shape and acquire a new form. From this springs the belief 

characteristic of Japanese aestheticians and artists that even the simplest unnoticed occurrence 
fading away in everyday life has within it a distinctive, unique beauty. 

Because ofthe emotional character of the mentality and aesthetic thought ofthe Japanese, 
the situationalism of aesthetic categories, and the close interconnection of the problems of 
aesthetics and of the philosophy, theory, criticism, and psychology of art, Japanese aesthetics 
submits with difficulty to systematic research, formal description, and theoretical analysis. 
That is one of the most important reasons (alongside the non-alphabetic script) preventing 
Western research into Japanese aesthetics. Compared with Indian and Chinese aesthetics, 
which the scholars of various countries have been researching for a long time, the history of 
Japanese aesthetic thought is still poorly known in the West, and except for general research 
into art and culture there are almost no academic studies in this field. 

The orientation toward continental culture and its intensive assimilation during the Nara 
period stimulated a distinct advancement of cultural, artistic, and aesthetic thought in the later 
Heian period (794-1185), which many researchers justifiably call the Golden Age of Japanese 
classical literary aesthetics and literature. After synthesizing many of the achievements of the 
spiritual and material culture of India, China, and Korea, Japanese intellectuals gradually re- 
turned to national traditions. An important turning point in the evolution of Heian aesthetic 
thought and art came at the end ofthe gth century, when a temporary rupture in official contacts 
with China led to the partial isolation of Japanese culture. This strengthened national cons- 
ciousness and the effort to highlight the value of distinctively Japanese aesthetic and artistic 
traditions. Even though various aesthetic and artistic ideas continued to be adopted from 
the continent, they increasingly bore a Japanese stamp. At the beginning of the joth century 
the Japanese language replaced Chinese as a literary language and finally became dominant 
in literature and poetry. The same tendencies actively manifested themselves in the fields of 
religious and secular painting, sculpture, calligraphy, and applied art. 

Unlike calligraphy and painting, in which national tendencies developed without disrup- 
tion, the influence of Chinese traditions was much stronger in poetry and literature. This influ- 
ence was connected with the exclusive role of classical Chinese literature in the education and 
upbringing ofthe young as well as with the popularity of Chinese poetry among the educated. 

The establishment of the Chinese poetic tradition during the Heian period provoked a 
powerful reaction, the most eminent ideologist of which was the famous 10th-century poet and 
aesthetician Ki no Tsurayuki (872-945), who is to this day considered one ofthe great geniuses 
of Japanese poetry and a recognized authority in the field of Chinese aesthetic theory. Tsurayuki 
sensitively expressed the growing Japanese national consciousness and presented new ideals, 
at the same time drawing up the guidelines for the development of aesthetic thought and art. 
He sought the highest ideals of authentic creation in the traditions of national poetry. The best 

works were created during the Nara period; therefore, any art with claims to authenticity and 
high standards must orient itself to the unparalleled examples of the past. 

The aesthetic ideas that Tsurayuki discussed were further developed by Sei Shonagon 
(9662-1025) and Murasaki Shikibu (978-1014?). The worldview of these women of the im- 
perial palace was characterized by refined aestheticism, subtle poetic feeling, and a search 
for a personal relationship with the things, people, natural phenomena, and works of art 
around them. A world of sensitivity to experience, nature, and art was the element in which 
these ladies of the imperial palace lived. Especially valued here were an inner aristocracy of 
personality, subtle taste, and the ability to react to aesthetic phenomena quickly and with a 
distinctive poetic form. 

Instead of the concept of makoto, which was the basis for understanding the aesthetic 
world of the Nara period, the categories of aware and mono no aware became the aesthetic 
ideal of the Heian period and even achieved a peculiar dominance. There is no essential dif- 
ference between these concepts. They are inseparable from the ability to discern and bring out 
the unique inner charm of every existing phenomenon or thing, to identify oneself with the 
object being contemplated, to empathize with its mysterious beauty. In the classical aesthetics 
of Heian literature (Tsurayuki, Sei Shonagon, Murasaki Shikibu) the category mono no aware 
was explained as the charm unfolding in the harmony of feeling and reason, in which the 
emotional attitude (aware) of the subject fuses with the object (mono) being contemplated. 

The establishment of the aesthetic ideas of Zen Buddhism in Japanese culture is closely 
related to important social changes that emerged at the end ofthe 12th century, when the coun- 
try was gradually entering the late Middle Ages. During the Kamakura period new changes in 
philosophy, aesthetic thought, and art emerged which were connected to the gradual transition 
of cultural initiative from the imperial and aristocratic court located in the old capital of Heian 
to Zen monasteries and samurai castles scattered in the provinces. The aesthetic ideals of the 
Heian period with their characteristic refinement, hedonism and elegance were gradually 
replaced by the ascetic ideology of Zen Buddhists and the severe ideology of the samurai, who 
had actively invaded the spiritual life of the country. 

Another basic feature of Zen aesthetics is aestheticized pantheism. By developing the 
ideas of Shinto and Taoism, Zen aestheticians firmly established in the Japanese conscious- 
ness an ecstatic love for nature, which they regard as the chief source of artistic inspiration 
and authentic creation. To a follower of Zen, everything in nature is full of spirit, lofty poetry, 
and inner beauty. All of its phenomena excite special respect and admiration. Thus, the con- 
templation of nature acquires in Zen Buddhism a universal religious, ethical, and aesthetic 
meaning. In Zen aesthetic tradition, even the world of art is interpreted as the highest form 
of natures self-expression. 

Characteristic of the development of aesthetic thought and art in the Kamakura period 
is the rapid decline of earlier secular influences and their replacement by those of Zen Bud- 
dhism. This gradual change of ideals manifests itself both in theoretical thought and in tanka 
and renga poetry, calligraphy, landscape and portrait painting, landscape architecture, and no 
theatre, whose aesthetics most sensitively reflected the spiritual quests of the period. 

The end of the Heian period was dramatic: endless civil wars not only devastated the 
country but also unsettled age-old spiritual values. Aesthetic treatises from the second half 
of the 12th century and works by the greatest poets attest to the slowly growing influence of 
Zen Buddhist ideology. It is evident in the spiritual evolution of Fujiwara Shunzei and Saigyo, 
the two leading poets and aesthetic authorities of the 12th century. These two brilliant poets, 
who corresponded regularly with each other, account for a turning point in Japanese aesthetic 
consciousness. 

The cultural development of the new Muromachi period was accompanied by powerful 
social convulsions and by the further Japanization of the aesthetic and artistic forms that had 
appeared during the Kamakura period. The cultural initiative began to change after 1333, 
when the Ashikaga clan, upon coming to power, transferred the capital of their state to the city 
of Muromachi near Kyoto. Although the samurai did not value the refined culture and effete 
lifestyle of the aristocracy, Muromachi culture embraced the two tendencies that had formed 
earlier: 1) the refined aristocratic one of Heian and 2) the samurai one of Kamakura, severe 
in form and full of vital energy. Of the many traditional art forms that appeared during the 
Muromachi period no (noh - pleasure, skill, mastery) theater stands out for the suggestiveness 
and influence of its aesthetic principles. Its rise during the late Middle Ages was decisively 
influenced by the ideas of Zen. 

An important turning point for Japanese culture occurred during the second half of the 
16th century, a time full of dramatic historical events, when a rebirth of culture called the 
Japanese Renaissance began. The Neo-Confucianism of the Chinese Sung period became 
the official ideology of the state. The ascetic harshness of the early samurai culture was now 
replaced by a new ideology, oriented toward the values of secular culture, whose influence 
grew after 1573, when the Ashikaga family was deposed from rule and the Momoyama period 
began (1573-1603). 

The Momoyama period saw the final crystallization of the forms of traditional Japanese 
castles, palaces, homes, their interiors, and the landscape architecture surrounding these build- 
ings. The distinctiveness and aesthetic value of Japanese national architecture and interiors 
are most clearly revealed not in the architecture of gigantic castles and palaces but primarily 
by the aesthetics of country pavilions, tea ceremony houses, and even traditional homes and 
interiors sensitively integrated into their natural surroundings. 

After first appearing during the Momoyama period, tendencies to secularize culture 
perceptibly grew during the following Edo period (1603-1863), in which the third estate 
sought to establish its aesthetic criteria and ideals. In the development of aesthetic thought 
three basic trends emerged: 1) the most influential art historical (represented by Chikamatsu, 
Basho, Nishikawa Sukenobu, and Yusho), which was closely related to earlier traditions of 
aesthetic thought and sought to theoretically summarize new phenomena of artistic life; 2) the 
official pro-Chinese, Neo-Confucian, whose leading ideologist was Ogyü Sorai; and 3) the 
growing national or school of national learning (Keicho, Kada Atsumamaro, Kano Mabuchi, 
and Motoori Norinaga), whose followers sought to revive the aesthetic ideals of the past and 
establish the priority of the Japanese way. 

During the Edo period the field of poetry saw fundamental changes which were connect- 
ed with the creator of the new poetic form haikai: Basho Matsuo, who exalted the meaning of 
meditation and of a spiritual enlightenment close to the condition of satori and appealed to 
the impersonality of true art. Here, the creative act itself is regarded as a spontaneous open- 
ing up of existence and as an intuitive insight into the inner essence of phenomena. When 
plunging into the creative process, the artist must bridle his vanity, subdue his feelings, drive 
out personality, and with all his soul listen to the surrounding world of nature, intuitively 
find the profound connection of its phenomena to the spiritual world of man, to his most 
tender experiences. 

During the early stage ofartistic development in the Edo period the tendencies that had 
formed during the Momoyama period were still powerful. In painting the work of masters of 
the Kyoto school (Koetsu, Sotatsu, and Korin) became a significant phenomenon of 17th-cen- 
tury city culture. Full of artistry and love of nature, Koetsu's painting became an important 
link between painters of the Momoyama and 1705- century Edo periods. His aesthetic tastes 
were influenced by the styles dominant at the end of the Momoyama period. 

As a counterbalance to the tendencies of decorative painting, under the influence of 
a renascent interest in calligraphy, there was a parallel growth in the spontaneous painting 
styles haiga and zenga, in which improvisation is most important. In these synthetic styles 
the distinctive native features of Japanese painting are most clearly revealed; the tendency 
emerges to conciseness of artistic form and the revelation of the inner essence of the phe- 
nomena being depicted. These styles evolved from the increasingly influential and ever more 
visual styles of monochrome painting and calligraphy. 

The most characteristic feature of haiga painters is perfect mastery of the expressive 
means of the three great arts (calligraphy, painting, and poetry). Not by accident, the greatest 
masters of this school were famous poets, painters, and calligraphers - Koetsu, Shokado, 
Basho, Keroku, and Issa. Their works stand out for a condensation of style unseen in earlier 

Japanese painting, for emotional expressiveness, for wealth of associations, and especially 
for a poetics of reticence. 

At the beginning ofthe 18th century one can see the gradual transformation of the spon- 
taneous aesthetic principles of haiga painting into the new synthetic style of zenga painting. 
This change was greatly influenced by Ikkyu's work, which fascinated many masters of this 
new school. The most eminent masters of this school - the Zen monks Takuan, Hakuin, 
Jiun, Sengai, and Ryokan, who were noted for the poetic structure of their spirit - united 
elements of painting, calligraphy, and poetry in their work. By opposing spontaneity to the 
ossified aesthetic principles of decorative painting, they sought to highlight the freedom of 
their creative flights of spirit as well as their artistry. Zenga masters drew inspiration from 
Zen philosophical aphorisms, whose content is expressed by the emphatically economical 
means of artistic expression. 

After the death of Ogata Korin in 1716, when the tendencies of decorative painting 
were exhausted, the school of spontaneous bunjinga (nanga) or intellectual painting moved 
on to a new stage, which was related to fascination with the wonderful works of Chinese in- 
tellectuals (wenrenhua) and masters of the Southern Ch'an school of painting. Followers of 
bunjinga sought close spiritual communication, created works inspired by classical poetry, 
and were interested in Chinese poetry, calligraphy, and painting. The bunjinga school reached 
the heights of true art in the work of Taiga, Buson, Gyokudo, Chikuden, Kazan, and Tesai. 

The spontaneous haiga, zenga, and bunjinga schools had their own distinctive aesthetic 
principles as well as favorite motifs and means of artistic expression and consistently passed 
their discoveries on to one another. Their work reveals, in condensed form, the best qualities 
of Japanese art as it has been cultivated over the centuries. Haiga, zenga, and nanga painting 
is undoubtedly one of the most refined and aesthetically valuable phenomena not only in Far 
Eastern art but also in that of the entire world. 

Penkių dinastijų ir Dešimties karalysčių laikotarpis (907-960 m.) 
Song dinastija 

Šiaurės Song (960-1127 m.) 

Piety Song (1127-1279 m.) 

Yuan dinastija (1271-1368 m.) 

Ming dinastija (1368-1644 m.) 

Qing dinastija (1644-1912 m.) 


Modernus periodas 


Kinijos Respublika (nuo 1912 m.) 
Kinijos Liaudies Respublika (nuo 1949 m.) 

JAPONIJOS ISTORIJOS PERIODIZACIJA 


JAPONIJOS ISTORIJOS PERIODIZACIJA 


Jomon periodas (7000-300) 

Yayoi periodas (IV a. pr. Kr. III a.) 
Kofun periodas apie (300-538 m.) 
Asuka periodas (552-710) 

Nara periodas (710-794) 

Heian periodas (794-1185) 
Kamakura periodas (1185-1333) 
Muromachi periodas (1333-1568) 
Momoyama periodas (1568-1603) 
Edo (Tokugawa) periodas (1603-1868) 
Meiji periodas (1868-1912) 
Taisho periodas (1912-1926) 
Showa periodas (1926-1989) 
Heisei periodas (1989- ) 

TRADICINÉS ESTETIKOS TRAKTATAI 

HZ shuhua Kaligrafija ir tapyba 
Xie He #ifiih(4592-532?) | Gu huapin lu it SR Piety Qi 
Yu Jianwu JX JA & (487- | Shupin iti Liang 
551) 
Yao Zui WE (-) Xu huapin (Xu huapin lu) Em (4E mek) | Chen 
Li Sizhen Æi (2-696) ^ | Xu huapin lu 4 S Fk Tang 
Sun Guoting FRERE Shupu i£ Tang 
(646-691) 
Zhang Huaiguan RIRE | Shuduan fr Tang 
Zhang Yanyuan 5k/Ži Fashu yaolu 1: 8 ESR Tang 
(815-877) 
Lidai minghua ji ERZ ic 
Zhu Jingxuan RE X Tangchao minghua lu J£ 5H 4 :E fk Tang 
Wei Xu #44 Mosou ššš] Tang 
Zhao Gou #4 (r. 1127- Siling Hanso zhi (Hanmozhi) EIRE (Gg | Song 
1162) ES 
Liu Daochun #118 B2 Wudai minghua buyi T. 4&4 E 4 Song 
Liu Daochun Žiliči RE Songchao minghua ping RKA ERF Song 
Huang Xiufu AE Yizhou minghua lu fil] 4 ESk Song 

KINU TERMINU ZODYNÉLIS 


Dao (ii dao - „kelias“ „mokymas“, „metodas“) galima pavadinti Visatos tėkme, gamtos procesų 
esme, kuri palaiko pasaulio tvarką. Nors Dao yra laikomas neišreiškiamu, neapibūdinamu, 
nepaliečiamu, neregimu, tačiau būtent jame ryškėja pasaulio ir gamtos įvairovės, grožio ir 
harmonijos gimimo procesas. 


De (1& dé- „galia“, „vidinė galia“, „sąžiningumas“, „dorybė“, „nuopelnas“) - sąvoka, nusakanti 
Dao raiškos formą, deramą jo laikymąsi. 


Taiji (XIX taiji - „aukščiausioji riba“) yra kosmologinės kilmės terminas, nurodantis į 
„aukščiausiąją ribą“; nediferencijuoto absoliuto ir neriboto potencialo būseną; vieningumą 
/ vienybę, iš kurios randasi du visų būties procesų, gamtos grožio ir harmonijos esmę 
sudarantys yin ir yang pradai. 


Yin yang (PHBH yinyáng - kosmologinis terminas, žymintis dvi, viena kitą papildančias jėgas, 
kurios kuria visa, kas egzistuoja, vadinasi, ir visas grožio, harmonijos formas pasaulyje). Yin 
simbolizuoja žemę, moteriškumą, tamsą, pasyvumą, o yang yra suprantama kaip dangus, 
vyriškumas, šviesa, aktyvumas ir skverbimasis. 


Qi (^i - „oras“, „eteris“ „kvėpavimas“, „gyvybinė jėga“, „energijos srautas“) — estetiniuose 
tekstuose suvokiama kaip meno esmę apsprendžianti kūrybinė energija, energijos tėkmė 
ar energetinis postūmis. 


Li (98 [i - „sandara“, „principas“, „pagrindas“, „priežastis“) — terminas, kuris nurodo į visa 


grindžiančią priežastį ir gamtos dėsnį, įstatymą, tvarką, kuri yra perteikta natūraliomis jos 
formomis ir struktūromis. 


Ziran (AŽA zirdn - „natūralus“ „spontaniškas“, „savaiminis“, „gamtos“) yra kinų mąstyme, 
estetikoje svarbi sąvoka, nurodanti į natūralią Visatos vyksmų tėkmę, į darnų veikimą su 
Dao dėsniais. 


Yi (Œ yi - „idėja“, „noras“, „nuostata“, „prasmė“). Idėjos įkūnijimas kinų tradicinėje estetikoje 
laikomas pagrindiniu tikro menininko kūrybos uždaviniu. 


Shen (1! shén — „dvasia“, „esmė“, „puikumas“, „tobulumas“, „Dievas“). Dvasios išraiška kinų 
tradicinėje estetikoje laikoma vienu iš šešių pamatinių tikro meno principų. 


Pu (f^ pu - „paprastumas“, „nuoširdumas“). Estetiniuose traktatuose yra aiškinamas kaip 
natūralus, jokių dirbtinių išorinių efektų, žmogaus rankų nepaliestas natūralių, neapdorotų, 
nenudailintų medžiagų grožis. 


Dan (7X dàn - „prėskumas“, „atskiestumas“, „neraiškumas“). Aiškiai apibrėžto, išskirtinio 
grožio nebuvimas, noras kiekviename daikte, gamtos reiškinyje kaip estetiškai vertingas 
išvysti kasdieniškas, neryškias, asketiškas, prislopintas grožio formas. 

KINU TERMINU ZODYNÉLIS 


Wu (Z5 wii - tiesiogiai išvertus reiškia „nėra“, „nesa“). Kinų filosofijos ir estetikos tradicijoje — 
„pirmapradė Tuštuma“, „nebūtis“, „neužpildytas plotas“, „atviros būties būsena“, kuri 
suprantama kaip giliausios Dao esmės ištaka ir neišsemiama būties potencija. 


Wuwei (ÆJ wiiwéi - „Ne-veikimas“ „ne veikla“). Neveikimas iš tikrųjų daoizmo ir čan 
estetikoje suprantamas kaip aukščiausia vidinės veiklos forma ir veikla, paklūstant prigimčiai. 


He (Ail hé - „harmonija“, „taika“, „ramybė“) - sąvoka konceptualiai susiejama su gamtos ir 
kosminių procesų tikslingumu, grožiu, tiesa, priešybių panaikinimu. Kosmoso ir gamtos 
harmonija daoizmo filosofijoje suvokiama kaip idealaus grožio pirmapradė idėja. 


Mei (€ mėi - „grožis“) - sąvoka, siejama su grožiu, dailumu paremtu harmonijos principu. 


Shan (3& shàn - „gėris“) - terminas kinų estetikos tradicijoje dažnai siejamas su harmonijos 
ir grožio principais. 

Xuan ( X xuán - „slėpiningumas“, „gilumas“) - sąvoka, išreiškianti gelminę po išore slypinčią 
daiktų ir reiškinių esmę. 

Qing (Iš qing - „tyrumas“, „aiškumas“, „skaidrumas“) - terminas, išryškinantis pirmapradį 
asmenybės, jos sąmonės tyrumą, skaidrumą, daoizmo estetikoje asocijuojasi su tyro grožio 
pasauliu, kurio dar nepažeidė užterštos būties srautas. 

JAPONU TERMINU ZODYNÉLIS 


Aware (avare)- Zavesys. 
Bi - grožis, visų būties reiškinių esmėje slypintis, nuolatos įgaunantis naują pavidalą grožis. 
Byobu - perstatoma širma. 


Bunjinga (budžinga) arba nanga - kinų wenrenhua („intelektualų“) mokyklos idėjų įtakoje 
susiformavusi estetikos ir meno kryptis. 


Bunraku - tradicinio japonų lėlių teatro pavadinimas nuo XVIII a. palaipsniui išstūmęs joruri 
terminą. 


Daimyo - kunigaikštis, valdantis konkrečią provincijos žemių dalį. 

Emaki, e-makimono - horizontalus tapybos paveikslas, kuris saugojamas susukant į ritinėlį. 
En - žavesys. 

Füga - grožis. 

Füga-makoto - „grožio tiesa“, tiesos kelias mene. 

Furyu - japoniškas kinų fengliu („vėtros ir srauto“) estetikų ir menininkų krypties pavadinimas. 
Fusuma - pertvara tradicinio japonų namo interjere. 

Geido - „Meno kelio“ ideologija arba gyvenimas vardan meno. 

Haboku - monochrominės tapybos technika. 


Haiga - XVII-XIX a. klestėjusi spontaniškos tapybos kryptis, kurios šalininkams būdingas 
tobulas „trijų didžiųjų menų“ (kaligrafijos, tapybos, poezijos) išraiškos priemonių įvaldymas. 


Hana - „žiedas“, sceninis aktoriaus žavesys, jo talento sklaida. 


Hokku - pirmosios dvi tanka, renga, waka poezijos eilutės, vėliau išsiskyrusios į specifinį 
poezijos žanrą. 


Hokkyo - garbės vardas suteikiamas garsiems menininkams. 

Honkadori (chonkadori) - sekimo senovės poezija principas. 

Hosomi - subtilumas, trapumas. 

Yamato-e (Jamato e) - Heian epochoje klestėjusi dekoratyvinės tapybos kryptis. 
Yūbi (jūbi) - elegancija. 

Yügen (jūgen) - slėpingas grožis. 

Yoen (joen) - kerinčio grožio idealas. 


Joruri - XVI a pabaigoje populiarios lėlių teatro pjesių veikėjos vardas, kuris netrukus identi- 
fikavosi su lėlių teatro pavadinimu, kurį XIX a. pakeitė bunraku terminas. 


Kabuki - tradicinė populiaraus teatro forma įgavusi didžiulį populiarumą Edo epochos miestų 
kultūroje. 

Kakemono - kabantis vertikalus paveikslas. 

Kanshi (kanši) - kinų kalba parašytos eilės. 

Karumi - lengvumas. 

Kokoro - siela, daikto ar reiškinio vidinė esmė, jo šerdis. 


Ma - „tarpsnis“, „pauzė“, teatrinio meno, muzikos akimirkos „be veiksmo“, kurios japonų 
tradicinėje estetikoje skelbiamos svarbia meninės išraiškos priemone, sudėtingiausiu meno 
komponentu. 


Makoto - tiesa, natūralus nuoširdumas. 

Mei - skaistumas, kilnumas. 

Miyabi (mijabi) - ramumas. 

Monogatari - Viduramžių Japonijoje klestėjęs artimas apysakai ir romanui literatūrinis žanras. 
Monomane - mėgdžiojimas, mėgdžiojimo principas mene. 

No - „talentas“, „sugebėjimas“, viduramžiais klestėjusi tradicinio japonų teatro forma. 
Okashi (okaši) - žaismingo humoro žavesys. 

Sabi - senovės apnašas, grožis slypintis laiko pėdsakų paliestuose daiktuose. 

Satori - budistinis terminas žymintis sąmonės nušvitimą. 

Shinto (šinto) - „dievų kelias“, japonų nacionalinė religija, iškelianti protėvių ir gamtos kultą. 
Shite (šite) - pagrindinio vaidmens no teatre atlikėjas. 

Shogun (šiogun) - karo vadas. 

Shibui (šibui) - paprastumo grožis ir aristokratizmas, kupinas rimties, gilus. 

Sobi - didingumas. 


Suiboku arba suibokuga - „vanduo ir tušas“, XVI-XVIII a. klestėjusi spontaniškos tapybos 
kryptis. 


Sumie - „tapyba tušu“. 

Tanka - „trumpa daina“, populiarus penkiaeilés poezijos žanras. 

Ukiyo-e (ukijo e) - XVIII-XIX a. klestėjusi dekoratyvi graviūros kryptis. 

Ushin (ušin) - minties gelmės stilius. 

Wabi (vabi) - santūrus, prislopintas grožis. 

Waka (vaka) - „japoniška daina“, japonų kalba parašytas penkiaeilis, vadinamas tanka. 

Zen (dzen) - įtakinga japoniško budizmo kryptis, susiformavusi stipriame kinų čanbudizmo 
idėjų poveikyje. 

Zenga (dzenga) - XVII-XIX a. klestėjusi spontaniškos tapybos kryptis, kuriai būdingas ypa- 
tingas vaizdinių kondensuotumas ir kaligrafiškumas. 


701 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


ASMENVARDZIU RODYKLÉ 


Aleksejav, Vasilij 183 

Argan, Carlo 93 

Asai Ryo 637 

Ashikago Yoshimoto 481, 554, 564 


Bacon, Roger 93 

Bada Sharen Et Shitao 418 

Bai Juyi 28, 35, 214, 252, 283, 463, 502 
Bai Pu 221 

Balzac De Honore 137 

Bao Dong 402, 403 

Baridon, Michael 212 

Basho Matsuo 8, 435, 602, 

Batist, Albert 93 

Baudelaire, Charles 137 

Beinorius, Audrius 4 

Belozerceva, Vera 129 

Belting, Hans 93 

Bergson, Henri 93, 591 

Berque, Augustine 432, 463, 496, 527 
Byčkov Viktor 10, 12 

Bynon, Laurence 637 

Brunelleschi, Filippo 92, 93 

Burling, Judith 86 


Cai Yong 128, 129, 227 
Cai Yuanpei 396, 397, 398, 410 
Cai Lun 190 

Cai Xiang 305 

Cao Pi 117, 128 

Cao Zhi 185 

Cézanne, Paul 398 

Cha Shibiao 404 

Chang Shuhong 395 
Chen Baoyi 398 

Chen Hongshou 275, 414 
Chen Xianhang 367 
Chen Zheng 376 

Chen Zihe 135 


Cheng Zhengkui 403 

Cheng, Francois 11, 26, 31, 41, 50, 55. 56, 113, 
139, 197, 200, 20, 261, 282 

Chiang, Ho(Cheng) 50 

Chikamatsu Monzaemon 598 

Chu Suiliang 321, 322 

Chu Teh-Chun (Zhu Dequn) 395 

Claudel, Paul 429 

Comentale Christphe 395, 393, 394 

Cowell 534, 537 


Ciurlionis, Mikalojus Konstantinas 10, 97, 157 


Dagens, Bruno 11 

Delahaye, Hubert 285 

Dai Yue 396, 398, 399 

Dai Jin 111 

Daigo 457, 458 

Daisetsu Teitaro Suzuki 451, 452, 478, 480, 488, 
489, 496 

Daoji 376 

Descartes René 588 

Detrie, Muriel 41, 46 

Di Bona, Joseph 21 

Dong Qichang 30, 39, 75, 99, 117, 118, 139, 148, 
193, 196, 227, 229, 296, 303, 311, 315, 321, 
327, 368, 370, 371, 372, 373, 404 

Dogen 452, 481, 482, 483, 511 

Dogen Zenji 452, 482, 483, 493, 518, 604 

Dolby, Williams 220 

Dong Yuan 39, 78, 157, 324, 356, 363, 373, 377, 
406, 419 

Du Fu 28, 35, 128, 167, 227, 252, 282, 283, 292, 
295, 318, 463, 535, 605 

Dufrenne, Mikele 12 


Eliot, Charles 480 
Ellisseeff, Danielle 11 
Ellisseeff, Vadime 11 


702 


ASMENVARDZIU RODYKLÉ 


Escande, Yolaine 30, 41, 45, 59, 68, 71, 113, 126, 
195 


Fitzgerald, Charles Patrick 15 

Fa Rouzhen 376 

Fan Kuan 7, 23, 99, 113, 135, 154, 206, 229, 258, 
272, 300, 303, 304, 307, 308, 309, 310, 324, 
328, 331, 332, 333, 364, 372 

Fan Qi 376, 377 

Feng Wen 41 

Fenollosa, Ernest 22, 540 

Feng Zikai 400, 401, 402 

Francesca, Della Pierro 93 

Freud, Sigmund 127 

Frois, Louis 546 

Fu Lei 405 

Fujiwara, Masayoshi 468 

Fujiwara, Nabutaka 471 

Fujiwara, Norinaga 459 

Fujiwara, Shunzei 428, 491, 500 

Fujiwara, Takayoshi 462 

Fujiwara, Teika 431, 434, 501, 502, 503, 504, 
505, 508 

Fujiwara, Teika 548 

Fujiwata, Tametoki 471 


Galdikas, Adomas 420 

Gao Cen 377 

Gao Kegong 361 

Gaozong 188, 332 

Gautier, Theophile 136 

Gyokueno Bampo 528 

Gong Xian 376, 377, 387 

Gongsun Nizi 171 

Gouo, Xi 144 

Grigorjeva, Tatjana 41, 432, 595, 605 

Gu Hongzong 169 

Gu Kaizhi 27, 33, 37, 49, 113, 112, 125, 135, 167, 
202, 266, 269, 275, 276, 280, 281, 282, 286, 
323, 324, 535 

Guan Daosheng 353, 356 

Guan Hangging 221 


Guan Tong 214, 272, 300, 301, 302, 304, 308, 

Guo Rouxu 7, 28, 38, 153, 264, 270, 271, 272, 
273, 297, 300, 301, 308, 329 

Guo Xi 7, 23, 28, 37, 90, 91, 99, 118, 131, 133, 
153, 154, 162, 163, 192, 196, 206, 227, 304, 
307, 309, 310, 327, 328, 329, 330, 331, 335, 
336, 338, 339, 346, 359, 377, 548 


Han Feizi 27, 269 

Han Yu 55, 128, 292, 312, 548 

Hartmanno, Von Eduard 392 

Hasegawa Tohaku 582, 583 

He Qing 153, 200 

Hegel, Georg 46 

Heidegger, Martin 66 

Hikamatsu Monzaemon 8, 595, 598 

Hiroshige, Ando 647, 648, 649, 650, 651, 638, 
642 

Hisamatsu, Sen‘ichi 432, 433, 446, 447, 448, 463, 
467, 468, 470, 490, 493, 498, 499, 500, 502, 
566, 572, 605 

Hishikawa Moronobu 639 

Hiu Kuo 453 

Hoanami Koetsu8, 609, 610, 615, 616 

Hong Ren 404, 418 

Hongren 376 

Hsia Kouei 533, 538, 539, 540, 541 

Hu Sterk, Florence 18, 41, 46, 188, 202 

Hu Xigui 402, 403 

Hu Zao 377 

Hua Tianyou 395 

Huainanzi 26, 58, 60, 244, 245, 252 

Huaisu 35, 113, 125, 128, 135, 154, 192, 195, 
319, 321, 458 

Huang Binhong 7, 126, 152, 207, 402, 403, 404, 
405, 406 

Huang Gongwang 7, 38, 39, 206, 351, 353, 354, 
355, 358, 359, 361, 363, 364, 365, 377, 403, 
418 

Huang Han 37 

Huang Tingjian 304, 305 

Huei Yuan 286 


703 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Huineng 226, 227, 255, 256, 293, 296, 337 
Huizong 164, 321, 331, 332, 335 
Hulin, Michael 4 


Ihara Saikaku 652 

Ike No Taiga 630 

Ikeda Daisaku 429 

Ikkyū Sojun 8, 428, 435, 481, 524, 525, 528, 532, 
533, 534, 535, 536, 537, 538, 543, 554, 562, 
563, 564, 567, 584, 608, 614, 621, 622 

Issa 620 

Itten, Johannes 133, 149, 157, 158, 159, 401 

Iwasa Matabei 639 


Yakushi 456 

Yamaguti 512 

Yan Shuilong 395 

Yan Wenliang 396, 398, 399 
Yanagisawa Kien 625 

Yang De Wang 204 

Yang Kai 395 

Yang Liang 319 

Yang Ningshi 113, 128, 135, 305 
Yang Weizhen 353 

Yang Zhu 272 

Yasuda Kennet 497, 605, 606, 607, 608 
Yasunari Kawabata 473 

Ye Xin 377 

Yosa Buson 631, 626 

Ysuda K. 497, 605, 606, 607, 608 
Yu Shinan 35, 175 

Yu Shouping (Yun) 374, 376 
Yuan Hongdao 370 

Yuan Jiang 376 

Yusho 8, 587, 614, 616, 617, 618, 619 


Jaskünas, Valdas 4 

Ji Cheng 214, 215, 216, 217, 218 
Jin Chao 252 

Jin Dunxin 376 

Jin Hong 376 

Jin Kun 374 


Jing Hao 214, 224, 227, 272, 291, 297, 298, 299, 
300, 301, 302, 303, 306, 308, 324, 329, 360, 
380, 404 

Jiun 624 

Josetsu 528, 538, 539, 540, 543, 633, 645 

Journeau Alexandre Veronique 171 

Ju Ran 39, 363 

Jullien, Francois 4, 41, 54, 55, 63, 198, 

Jung, Carl Gustav 79, 231 

Juran 261 


Kada Atsumamaro 588, 589, 590 

Kamo Mabuchi 588, 589, 590 

Kandinsky, Wassily 130 

Kaneaki 459 

Kangxi 374 

Kano Ein 593 

Kano Eitoku 548, 547, 548, 610 

Kano Masanobu 483, 540 

Kano Matanobu 633 

Kano Sanraku 548, 610, 616 

Kano Shoei 582 

Kano Tsunenobu 612 

Kanoe Nobutada 616 

Kant Immanuelv 66, 79, 392 

Kao Yen-Chingo 527, 540, 541, 

Kasulis, Thom 226 

Kato Suichi 504, 532, 630 

Katsukawa Shunsho 640 , 641 

Katsushika Hokusai643 

Keene Donald 510, 595 

Keichu 588, 589, 590 

Kenko Yoshida 450, 451, 459, 496 

Keroku 620, 621 

Keswick, Maggie 212, 213 

Kierkegaard, Soren 240, 258 

Kiyotsugu Kanami 510 

Kimura Kenkado 633 

Ki-No Tsurayuki 8, 428, 434, 463, 464, 465, 466, 
467, 473, 475, 502 

Kirabaev, Nur 10 

Kirkwood Kenneth 585, 606 


704 


ASMENVARDZIU RODYKLÉ 


Klee, Paul 130, 157 

Kobzev, Artiom 10, 235 

Konfucijus 7, 27, 54, 60, 98, 107, 112, 141, 159, 
165, 168, 171, 173, 174, 224, 225, 227, 234, 
235, 236, 237, 238, 239, 241, 242, 243, 313, 
329, 367, 588 

Konrad, Nikolai 10, 12, 237, 304, 446, 450, 456, 
457, 461, 484, 532 

Kukai 428, 434, 452, 453, 454, 457, 458, 561 

Kuncan (Kun Can) 376, 418 

Kuzmickas, Bronislovas 4 


Lancaster Clay 550 

Laozi 7, 27, 42, 43, 45, 47, 48, 53, 56, 57, 58, 59, 
60, 62, 80, 112, 124, 159, 162, 173, 175, 176, 
224, 225, 227, 230, 234, 236, 239, 241, 242, 
243, 244, 245, 248, 251, 252, 253, 276, 392, 
407, 489, 558 

Le Bot Marc 12 

Leonardo Da Vinci 92, 94, 133, 293 

Li Bai 128, 157, 191, 192, 214, 252, 283, 292, 
295, 631 

Li Bo 324, 337 

Li Cheng 7, 28, 36, 90, 91, 94, 99, 110, 126, 154, 
157, 163, 196, 206, 229, 258, 272, 291, 300, 
301, 302, 303, 304, 306, 308, 309, 323, 324, 
328, 406, 407 

Li Gonglin (Li Longmian) 304, 324, 325 

Li Jinjao 252 

Li Ruiging 414 

Li Shimin 35 

Li Sixun 117, 202, 272, 293, 386 

Li Tang 7, 23, 99, 118, 157, 206, 304, 307, 331, 
332, 333, 336, 339, 340, 344, 536, 538, 539 

Li Zehou 185 

Li Zhaodao 117, 202, 293 

Liang Kai 7, 113, 135, 154, 206, 258, 259, 333, 
335, 336, 337, 338, 346, 348, 538, 539 

Liang Qichao 392 

Lidai Minghua 267 

Liezi 173, 175, 176 

Lin Fengmian 395 


Lin Shu 393 

Lin Wenzheng 396 

Linhartova, Vera 428, 590, 627, 629, 633 

Liu Huaisu 35, 113, 125, 128, 135, 154, 192, 195, 
319, 321, 458 

Lizong 189 

Lu Buwei 173, 177, 178 

Lu Ji 131, 147, 161, 181, 185, 227 

Lu Peng 405, 397 

Lu Tangwei 269 

Lu Tawei 266 

Lu Zhan 374 


Ma Yuan 7, 118, 153, 154, 157, 183, 206, 258, 
262, 303, 310, 327, 328, 333, 335, 336, 338, 
339, 340, 341, 342, 344, 346, 348, 353, 360, 
370, 533, 539 

Ma Lin 7, 23, 51, 99, 157, 206, 310, 327, 328, 
333, 335, 338, 338, 339, 340, 342, 343, 346, 
353, 370 

Ma Zhiyuan 221 

Makota Ueda 432, 465, 472, 192, 494, 508, 509, 
515, 565, 567, 569, 573, 573, 576, 579, 591, 
600, 606, 614, 617 

Maliavin, Vladimir 4, 10, 12, 212, 215, 216, 217, 
218, 365 

Malraux, Andre 19, 66, 146, 429 

Masacharu Anesaki 426, 427, 432, 444, 461, 
494, 497, 498, 526, 527, 529, 551, 553, 562 

Masakatsu Gunji 520 

Matisse, Henri 400 

Matsuo Basho 8, 428, 435, 488, 489, 493, 497, 
533, 587, 602, 603, 604, 605, 606, 607, 608, 
609, 620, 621, 631, 

Mengzi 173, 174 

Mi Fu 7, 23, 28, 37, 38, 107, 110, 112, 128, 135, 
160, 163, 166, 167, 193, 196, 203, 205, 214, 
227, 229, 258, 264, 301, 304, 305, 307, 310, 
311, 313, 314, 315, 316, 317, 320, 321, 322, 
323, 324, 325, 326, 327, 328, 338, 346, 354, 
356, 361, 371, 373, 535, 548, 603, 626, 629, 
633 


705 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Mi Youren 65, 110, 327 

Mi Yujen 321, 329, 339 

Mickünas, Algis 4 

Miyamori 608 

Minamoto Yoritomo 476, 477, 481 

Ming Huang 292 

Miro, Joan 157 

Mitsunaga 462 

Monet, Claude 398 

Motoori Norinaga 435, 472, 588, 589, 590, 591, 
592, 593 

Mozi 174, 177 

Mu Chi 533, 540 

Mu Qi 7, 23, 81, 154, 258, 260, 333, 336, 346, 
347, 348, 349, 350, 536 

Murasaki Shikibu 8, 428, 434, 451, 457, 458, 
462, 467, 468, 471, 472, 473, 474, 475, 504, 
592 

Muso Kokushi 527, 553 

Muther, Richard 400 

Nankai Gion 625 


Needham, Joseph 231, 232 

Nerval, De Gerard 136 

Ni Tsan 315, 327, 328 

Ni Zan 7, 62, 193, 196, 351, 353, 354, 355, 357, 
358, 359, 360, 361, 362, 363, 418 

Nichiren 452 

Nietzsche, Friedrich 127, 240 242, 258, 392, 
589, 591 

Nijo Yoshimoto 8, 428, 506, 508, 509 

Nikolaeva, Natalija 164, 342, 486, 544, 545, 
577 

Nishikawa Sukenobu 587, 593, 594, 595 


Oda Nobunaga 544, 547 

Ogata Korin 8, 609, 610, 612, 613 
Ogyu Sorai 588, 589, 625 
Okakura Kakuzo 558, 561 
Omitsura 602, 606, 607 

Ooka Umpo 647, 648 

Otsuji 602, 606, 607, 608 


Ouyang Xun 35 
Ovsiannikov, Michail 12 


Paléologue, Maurice 67 

Pan Yuliang 395 

Pang Xungin 395 

Panofsky, Erwin 93 

Pecam, John 93 

Petrucci, Raphaél 67, 158 
Piatigorski, Aleksandr 10, 12 
Picard, Francois 170, 175, 180 
Picasso, Pablo 409, 413, 418, 419 
Pietra R. 91, 335 

Pissaro, Camille 398 

Polo, Marco 351, 352 


Qi Baishi 100, 110, 155, 164, 370, 400, 402, 403, 
406, 407, 408, 409, 411, 413, 415, 420 


Poškaitė, Loreta 4 
Proust Marcel 473 
Pu Xinyu 400, 414, 415 


Rai Sanyo 633 

Read, Herbert 571, 437 

Ren Bonian 411 

Ren Yi 411 

Renoir, Pierre-Auguste 398 

Ri Shubun 528 

Ridoux, Charles 12 

Rinzai-Eisai 452, 481, 561 

Ryokan 624 

Rong Bing 113, 135, 137 

Rowley, George 19, 51, 98, 106, 122, 274, 284 

Ryckmans, Pierre 52, 121, 252, 283, 285, 380, 
382 


Saeki Junko 596 

Saicho 452, 561 

Saisson, Marivonne 12 

Saito Jurabei (Tosgusai Sharaku) 641 
Sanyu (Chang Yu) 395 


706 


ASMENVARDZIU RODYKLÉ 


Sansom G.p. 452, 454, 455, 478, 487, 542, 543 

Sasaki, Ken-Ichi 11, 12 

Schiller, Friedrich 392 

Schopenhauer, Arthur 127, 177, 242, 392, 591 

Sei Shonagon 8, 428, 434, 467, 468, 469, 470, 
471, 472, 473, 475, 590 

Seku Kokumei 619 

Sengyou, Zhang 83 

Sen-No Rikyü 8, 428, 431, 435, 481, 548, 554, 
565, 566, 567, 568, 569, 570, 571, 572, 573, 
574, 575, 576, 582, 605 

Sers, Philippe 68, 111, 195 

Sesshü 8, 435, 525, 528, 529, 532, 538, 539, 540, 
541, 542, 543, 582, 583, 605, 633, 645 

Shang Xi 241 

Sharaku Torii Kiyonaga 640, 641 

Shen Yinmo 402 

Shen Yue 274 

Shen Kuo 304 

Shen Zhou 418 

Shen Zonggian 40 

Shi Huang Di 210 

Shirakawa 476 

Shokado Shojo 616 

Sickman, Laurence 82 

Sikong, Tu 116, 162, 186 

Sima Guang 304 

Sima Qian 381, 414, 415, 417, 418 

Sirén, Osvald 118, 212, 285, 290, 380 

Sisley, Alfred 398 

Soami 531, 481 

Soga Chokuan 584 

Sokolov-Remizov, Sergei 318, 629 

Song Guang 366 

Song Ke 366 

Song Sui 366 

Su Shi (Su Dongpo) 7, 111, 135, 148, 197, 205, 
304, 305, 310, 311, 312, 313, 315, 316, 317, 
318, 319, 320, 321, 322, 323, 324, 328, 346, 
356 

Su Shih 27, 38, 167, 197, 204, 214, 227, 229, 252, 
258, 321, 535, 626, 629 


Sullivan, Michael 67, 87, 92, 305, 419 
Sun Hu 374 
Suzuki Harunobu 639 


Sestakov, Viceslav 12 


Taizong 35, 175, 177, 188, 278, 292 

Takami Sanseki 635 

Takanobu 462 

Tanaka, Hidemichi 4, 271, 272, 291 

Tanaka, Ichimatsu 542, 549 

Tang Yin 367, 414, 418 

Tano Remi 212 

Tanomura Chikuden 633 

Tao Yuanming 27, 103, 185, 202, 213, 229, 267, 
275, 276, 282, 283, 294, 403 

Tawarya Sotatsu 8, 609, 610, 611, 612, 613, 614, 
629, 644 

Tensho Shubun 528, 537, 538, 540, 543, 645 

Tesshu Tokusai 528 

Tingyou, Chen 152, 197 

Toba Sojo 459, 462 

Toyo Izutsu 432 

Toyotomi Hideyoshi 544, 545, 547, 549, 566 

Tokugawa Ieyasu 587, 598, 599, 602, 614, 616, 
619, 634, 433, 548, 585 

Tomioka Tesai 636, 626 

Tonomobu Imamichi 432 

Tosa Mitsuoki 8, 577, 578, 579, 580, 581 

Toshihiko Izutsu 511, 493, 512, 568, 370, 432 

Toshikiko Imamichi 432 

Toshikiko Izutsu 432 

Truikys, Liudas 10 

Tulejev, Semion 10, 12 


Ueda Makoto 432, 465, 467, 472, 492, 494, 508, 
509, 515, 565, 567, 569, 573, 575, 576, 579, 
591, 600, 606, 614, 617 

Unkoku Togan 583 

Utamaro Kitagawa 640, 642, 644, 638 


Vaitkevicius, Julius 44, 47 


797 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


Vandier-Nicolas, Nicole 11, 12, 26, 41, 205, 206, 
229, 231, 275, 285, 296, 304 

Vinogradova, Nadezda 202 

Vitelo 93 


Walley, Arthur David 67 

Wanbg Hizhi 356, 128 

Wang Anshi 304 

Wang De Yanling 204 

Wang Gai 7, 28, 29, 39, 40, 227, 229, 242, 378, 
384, 385, 386, 408 

Wang Hui 374, 376 

Wang Yuanqi 374, 376 

Wang Jian 374, 376 

Wang Meng 354, 355, 358, 359, 361, 363, 373, 
418 

Wang Shifu 221 

Wang Shimin 374, 376, 377 

Wang Ting Yuan 310 

Wang Wei (415-443) 7, 27, 34, 89, 202, 227, 
274, 286, 287, 288, 289, 296, 580 

Wang Wei (699—756) 227, 229, 252, 257, 258, 

Wang Wei (701-761) 7, 28, 35, 36, 63, 76, 89, 
117, 126-128, 139, 154, 161, 162, 164, 167, 
197, 202-205, 214, 227, 229, 230, 252, 257, 
258, 267, 272, 273, 283, 291, 293-298, 313, 
323, 324, 327, 325, 328, 330, 363, 373, 385, 
415, 463, 542, 580 

Wang Xianzhi 192, 277, 278, 279 

Wang Xizhi 21, 27, 33, 35, 55, 113, 130, 135, 
153, 188, 192, 196, 227, 229, 273, 275, 276, 
277, 278, 279, 280, 282, 296, 313, 321, 322, 
324, 356, 364, 369 

Wantanabe Kazan 626, 634, 635 

Watts, Allan 22, 166, 230, 234, 533, 620, 622 

Wei Guan 277 

Wei Heng 277 

Wei Shuo 277 

Wen Tong 204 

Wen Zhengming 214, 216, 367, 418 

Wilhelm Rudolf 230 

Wing-Cheuk Chan 116, 200 


Wittkower, Rudolf 93 

Wu Changshuo 120, 123, 151, 196, 388, 389, 
390, 391, 396 

Wu Daozi 113, 125, 202, 266, 292, 293, 295, 323, 
324, 327, 386 

Wu Guanzhong 395 

Wu Youru 396 

Wu Yu 374 

Wu Shiguang 398 

Wu Zhen 7, 193, 196, 204, 206, 258, 315, 328, 
351, 353, 354, 355, 358, 359, 360, 418 


Xavier, Francis 545, 546 

Xia Gui 7, 11, 23, 75, 99, 123, 154, 206, 310, 327, 
328, 333, 335, 336, 338, 340, 344, 345, 346, 
348, 353 

Xianyu Shu 353, 354, 356, 358 

Xiao Tong 274 

Xie He 27, 34, 36, 37, 107, 133, 147, 160, 200, 
227, 271, 287, 289, 290, 291, 296, 298, 299, 
328, 330 

Xie Sun 377 

Xu Beihong 7, 395, 398, 402, 403, 406, 409, 410, 
411, 412, 413, 416, 420 

Xu Daoning 101, 149 

Xu Wei 113, 136, 207, 222, 367, 368, 369, 370, 
377, 378, 407 

Xu Zenqing 367 

Xuanzong 181, 364, 366 

Xunzi 165, 171, 173, 174 


Zao Woju-Ki (Zhao Wuji) 395 

Zavadskaja, Jelena 12, 37, 45, 281, 314, 315, 316, 
325 

Zeami Motokyo 8, 428, 431, 435, 491, 492, 495, 
497, 509, 510, 511, 514, 515, 516, 517, 518, 
519, 520, 521, 522, 536, 599, 601 

Zekkai Chushino 525 

Zeng Xi 414 

Zhang Dagian 7, 400, 403, 409, 413, 414, 415, 
416, 417, 418, 419, 420 

Zhang Hu 125, 128, 135, 193, 198 


708 


ASMENVARDZIU RODYKLÉ 


Zhang Yanyuan 7, 28, 36, 38, 39, 125, 204, 205, 
264, 267, 268, 269, 270 

Zhang Maoxun 222 

Zhang Qi 374 

Zhang Shunzi 353 

Zhang Xu 113, 135, 136, 137, 192, 457, 458 

Zhang Zao 266 

Zhang Zhihe 266 

Zhang Zixiani 269 

Zhao Yong 353, 356, 358 

Zhao Mengfu 7, 61, 107, 193, 196, 199, 321, 351, 
353, 354, 355, 356, 357, 358, 361, 371, 373 

Zhao Mengijan 189 

Zheng Fu 370 

Zheng Guangzu 221 

Zhu Da 29, 148, 370, 374, 376, 377, 378, 387, 
407, 414 

Zheng Xie (Zheng Banqiao) 193, 196, 207, 358, 
376 


Zhong Li 140 

Zhong Rong 186, 274 

Zhou Fang 266 

Zhou Lianggong 376 

Zhu Yuanzhang 210 

Zhu Yunming 367 

Zhu Jingxuan 7, 35, 107, 112, 264, 265, 266, 267, 
272 

Zhu Quan 221 

Zhuangzi 7, 27, 43, 47, 48, 53, 56, 57, 58, 59, 60, 
62, 112, 113, 124, 125, 162, 173, 175, 176, 224, 
225, 226, 227, 239, 241, 242, 243, 244, 247, 
248, 249, 250, 251, 252, 276, 283, 322, 402, 
485 

Ziran Rao 39 

Zong Baihua 402 

Zong Bing 27, 34, 37, 89, 111, 118, 147, 202, 
227, 258, 273, 274, 285, 286, 287, 288, 289, 
296, 298 


709 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


ESTHĖTIOUE ET THĖORIE DART TRADITIONNELLE EN EXTRĖME-ORIENT 


Table des matiéres 


Avant-propos / 9 
Premiére partie. CHINE 


L'ESTHÉTIQUE CHINOISE TRADITIONNELLE DANS L'ANALYSE COMPARATIVE / 14 
La force de la tradition et la conception chonoise de l'esthétique / 14 
Le canon esthétique et artistique chinois / 20 

Périodisation de l'histoire de la pensée esthétique / 25 

Loriginalité des traités d'esthétique et de théorie de l'art / 29 

La spécifité des catégories esthétiques chinoises / 41 

L'idée dela puissance inépuisable du vide / 46 

L'harmonie - catégorie fondamentale de l'esthétique / 51 

Le naturel, la simplicité, la pureté et la sobriété / 59 

LORIGINALITĖ DU PHENOMENE ARTISTIQUE CHINOIS / 65 

La conception de l'art / 65 

Les styles, les écoles et les mouvements artistiques / 72 

Lelangage mystérieux des symboles / 77 

Les systèmes de perspective / 89 

Subtilités de la pensée en matiére de composition / 94 

LARTISTE, LA CONCEPTION DU PROCESSUS DE CRÉATIVITÉ ARTISTIQUE 
ET L'ŒUVRE D'ART / 103 

L'image de l'artiste / 103 

Le rapport de l'artiste avec la nature / 114 

Considérations sur le processus de créativité artistique / 120 

Le vin, les produits hallucinogènes et la manifestations de la folie dans l'art / 134 
L'œuvre d'art et les formes de son existence / 138 

Espace, temps et forme artistique / 143 

Les fonctions esthétiques du rythme et la magie de la ligne / 149 

La couleur et l'absence de couleur / 156 

LE SYSTEME HIÉRARCHIQUE DES ARTS / 165 

La spécificité du systéme artistique chinois / 165 

La musique comme réflexion sur l'harmonie du monde / 168 

Le culte de la poésie / 182 

L'essor de la visualité dans la calligraphie / 187 

La peinture en tant que poésie silencieuse / 198 

La diversité des formes sculpturales / 207 

Lesthėtigue des jardins chinois / 211 

La musique et les principes esthétiques du drame / 218 


710 


TABLE DES MATIÈRES 


ESTHÉTIQUE PHILOSOPHIQUE ET ARTISTIQUE / 224 

Deux courants de pensée esthétique / 224 

Le livre des mutations (Yijing) et les sources de l'esthétique philosophique / 229 
Confucius et la tradition esthétique confucianiste / 234 

L'esthétique du taoïsme classique (Laozi and Zhuangzi) / 239 

Tradition esthétique du chan / 253 

LE DEVELOPPEMENT DE LESTHĖTIOUE ET DES BEAUX-ARTS / 264 
Lhistoriographie des beaux-arts (Zhu Jingxuan, Zhang Yanyuan, Guo Rouxu) / 264 
Les sources aux origines de la critique d'art / 273 

L'ère des Tangs et des Cinq dynasties (Wang Wei, Jing Hao, Li Cheng) / 291 
L'ère des Song du Nord (Fan Kuan, Su Shi, Mi Fu, Guo Xi, Li Tang) / 304 

La révélation de la peinture de paysage des Song du Sud 

(Laing Kai, Ma Yuan, Ma Lin, Xia Gui, Mu Qi) / 333 

Essor de l'intimité durant l'ére Yuan (Zhao Mengfu, Wu Zhen, Ni Zan, Huang Gongwang) / 351 
LA RENAISSANCE DES TRADITIONS DURANT L'ERE MING ET QING / 366 
La canonisation de la peinture paysage / 366 

Modification des idéaux esthétiques au début de l'ère des Qing / 374 

La philosophie de l'art de Shi Tao d'une « ligne unique» / 378 

L'esthétique de Wang Gai / 384 

Les bouleversements du 19ème siècle et leur impact / 387 

LE CREPUSCULE DES TRADITIONS ET LA MODERNISATION / 392 

Les changements dans la pensée esthétique au début du 20ème siècle / 392 

La continuation de Huang Binhong des traditions d'intellectuels / 403 

Le foyer national de Qi Baishi / 406 

Xu Beihong polyvalence / 409 

Le génie de Zhang Dagian et la force des traditions / 409 

L'esthétique maoiste du « réalisme révolutionnaire » et les contradictions 

du développement artistique post-maoiste / 420 


Deuxiéme partie. JAPON 


LES SOURCES DE L'ESTHÉTIQUE ET LA THÉORIE DE L'ART / 426 

Les particularités originales de l'esthétique traditionnelle japonaise / 426 
Périodisation de l'histoire de la pensée esthétique / 433 

Schinto et les sources de l'esthétique et la culture d'art / 436 

Le développement de la poésie et l'esthétique littéraire / 445 

LA CULTURE ARISTOCRATIQUE HEIAN / 449 

Les traits principaux de la culture et l'esthétique Heian / 449 

Le devenir de l'esthétique et l'art de la calligraphie / 454 

Les principes esthétiques de la peinture yamato-e / 459 

Le tournant de l'esthétique de Ki-no Tsurayuki vers les traditions nationales / 463 
Lesthėtigue littéraire Sei Shonagon et Murasaki Shikibu / 467 


71I 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


LES IDÉAUX ZEN ESTHÉTIQUES À L'ÉPOQUE KAMAKURA / 476 

L'essor du bouddhisme Zen / 476 

L'art comme moyen de transmission de l'expérience zen / 484 

Les catégories principales des esthétiques zen / 490 

Les principes de l'esthétique et l'art zen / 494 

« La voie de l'art » et l'essor de l'influence des idéaux esthétiques zen / 500 
L'ÉPOQUE DE MUROMACHI / 506 

L'époque de Muromachi et l'esthétique de la poésie renga de Nijo Yoshimoto / 506 
L'esthétique du théâtre Zeam No / 510 

La naissance de la calligraphie zen / 522 

Les principes esthétiques de la peinture monochrome sumi-e / 525 

Lesthėtigue de peinture Ikkyü Sojun / 533 

L'esthétique du paysage Sesshü / 538 

LE DÉCOLLAGE DES IDÉES DE LA RENAISSANCE À L'ÉPOQUE MOMOYAMA / 544 
Les lignes spécifiques de l'esthétique de la Renaissance japonaise / 544 
Lesthėtigue des jardins japonais / 552 

L'esthétique de « la voie dethé» / 557 

L'esthétique de la cérémonie de thé Sen-no Rikyü / 566 

Les écoles de peinture décorative et les principes de l'esthétique Tosa Mitsuoki / 577 
Les écoles de peinture de Unkoku, Hasegawa et Soga / 582 

L'ÉPOQUE DE EDO / 585 

Les lignes originales de l'esthétique et l'art de XVII siécle / 585 

L'esthétique de l'école des sciences nationales / 589 

L'esthétique de Nishikawa Sukenobu / 593 

L'esthétique du théátre de marionnettes (bunraku) Hikamatsu Monzaemon / 595 
Le fondement de l'esthétique et l'art de Matsuo Basho / 602 

L'école de peinture de Kyoto (Honami Koetsu, Tawarya Sotatsu, Ogata Korin) / 609 
La Renaissance de la calligraphie et l'esthétique de Yusho / 614 

Les principes esthétiques des écoles de la peinture spontanée haiga et zenga / 619 
L'esthétique pittoresque de l'école bunjinga (nanga) / 624 

Lesthėtigue de la gravure japonaise classique ukiyo-e / 636 


Résumé en anglais / 653 

Bibliographie / 670 

Le périodisation de l'histoire chinoise et japonaise / 694 
Liste des traités d'esthétique chinois / 696 

Glossaire des termes / 698 

Index des personnes / 702 

Table des matiéres en francais / 710 

Table des matiéres en anglais / 713 

Table des matiéres en russe / 716 


712 


TABLE OF CONTENTS 


EAST ASIAN TRADITIONAL AESTHETICS AND ART THEORY 


Table of Contents 


Preface / 9 


First Part. CHINA 


TRADITIONAL CHINESE AESTHETICS IN COMPARATIVE ANALYSIS / 14 
Growth of Tradition and Chinese Concept of Aestheticism / 14 
Chinese Aesthetical-Artistic Canon / 20 

Periodisation of History of Aesthetic Thought / 25 

Theoretical Treatises of Aesthetics and Fine Arts / 29 
Distinctiveness of Chinese Aesthetic Categories / 41 

The Idea of Inexhaustible Potency of Emptiness / 46 

Harmony - the Fundamental Category in Aesthetics / 51 
Naturalness, Simplicity, Purity and Plainness / 59 

THE ORIGINALITY OF CHINESE ART PHENOMENON / / 65 
Conception of Art / 65 

Art Style, Art School and Art Movement / 72 

Mysterious Language of Symbols / 77 

Systems of Perspective / 89 

Subtleties of Compositional Thought / 94 

THE ARTIST, CONCEPTION OF ARTISTIC CREATIVE PROCESS AND WORK OF ART / 103 
The Image of Artist / 103 

Artist's Relationship with Nature / 114 

Peculiarities of the Process of Artistic Creativity / 120 

Wine, Hallucinogenic Materials and Manifestations of Madness in Art / 134 
Work of Art and the Forms of Its Material Being / 138 

Space, Time and Artistic Form / 143 

Aesthetic Functions of Rhythm and the Magic of Line / 149 
Colour and Colourlessness / 156 

CONTOURS OF THE HIERARCHICAL SYSTEM OF ARTS / 165 
Peculiarities of Chinese System of Arts / 165 

Music as a Reflection of the Universes Harmony / 168 

The Cult of Poetry / 182 

The Rise of Visuality in Calligraphy / 187 

Painting as Silent Poetry / 198 

Diversity of Sculptural Forms / 207 

Artistic Aesthetics of Chinese Gardens / 211 

Music and Aesthetic Principles of Drama / 218 


713 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


PHILOSOPHICAL AND ARTISTIC AESTHETICS / 224 

Two Currents of Aesthetic Thought / 224 

The Book of Changes (Yijing) and the Sources of Philosophical Aesthetics / 229 
Confucius and the Spread of Confucianist Aesthetic Tradition / 234 

Aesthetics of Classical Philosophical Daoism (Laozi and Zhuangzi) / 239 

The Tradition of Chan Aesthetics / 253 

DEVELOPMENT OF AESTHETICS AND FINE ARTS / 264 

Historiography of the Fine Arts (Zhu Jingxuan, Zhang Yanyuan, Guo Rouxu) / 264 
Peculiarities of Early Aesthetics of Fine Arts / 273 

The Era of the Tang and Five Dynasties (Wang Wei, Jing Hao, Li Cheng) / 291 
Landscape Aesthetics of the Northern Song (Fan Kuan, Su Shi, Mi Fu, Guo Xi, Li Tang) / 304 
The Rise of the Southern Songs Landscape Painting 

(Liang Kai, Ma Yuan, Ma Lin, Xia Gui, Mu Qi) / 333 

The Rise of Intimacy during the Yuan Period 

(Zhao Mengfu, Wu Zhen, Ni Zan, Huang Gongwang) / 351 

REVIVAL OF TRADITIONS DURING THE MING AND QING PERIODS / 366 
Canonizing of Landscape Painting / 366 

The Changes of Aesthetic Ideals in the Qing Era / 374 

Shi Taos Art Philosophy of "One Line" / 378 

Wang Gai's Aesthetics / 384 

19th Century's Upheavals and their Impact / 387 


TWILIGHT OF TRADITION AND THE CHALLENGES OF RAPID MODERNIZATION / 392 
Changes in Aesthetic Thought in the Beginning of the 20th Century / 392 

Huang Binhongs Continuation of Intellectuals’ Traditions / 403 

Qi Baishi's National Focus / 406 

Xu Beihongs Universality / 409 

The Genius of Zhang Daqian and the Power of Tradition / 413 

Maoist Aesthetics of "Revolutionary Realism" and Contradictions 

of Post-Maoist Artistic Development / 420 


Second Part. JAPAN 


THE SOURCES OF AESTHETICS AND ART THEORY / 426 
Specific Features of Traditional Japanese Aesthetics / 426 
Periodization of the History of Aesthetic Thought / 433 

Shinto and the Origins of Aesthetics and Artistic Culture / 436 
Development of Poetry and Literary Aesthetics / 445 
ARISTOCRATIC CULTURE OF HEIAN / 449 

Main Features of Heian Culture and Aesthetics / 449 

Formation of Calligraphic Aesthetics and Art / 454 

Aesthetic Principles of Yamato-e Painting / 459 

The Turn of Ki-no Tsurayukis Aesthetics towards National Traditions / 463 
Literary Aesthetics of Sei Shonagon and Murasaki Shikibu / 467 


714 


'TABLE OF CONTENTS 


ZEN AESTHETIC IDEALS DURING THE PERIOD OF KAMAKURA / 476 

The Rise of Zen Buddhism / 476 

The Art as the Transmission Medium of Zen Experience / 484 

Main Categories of Zen Aesthetics / 490 

The Principles of Zen Aesthetics and Art / 494 

The *Way of Art" and the Growing Influence of Zen Aesthetic Ideals in Poetry / 500 
MUROMACHI PERIOD / 506 

The Muromachi Period and Nijo Yoshimotos Aesthetics of Renga Poetry / 506 
Zeam NO Theater Aesthetics / 510 

The Origins of Zen Calligraphy / 522 

Aesthetic Principles of Sumi-e Monochrome Painting / 525 

Ikkü Sojun’s Artistic Works / 533 

Aesthetics of Sesshü Landscape Painting / 538 

THE RISE OF IDEAS OF RENAISSANCE DURING THE MOMOYAMA PERIOD / 544 
Distinctive Features of the Japanese Renaissance / 544 

Aesthetics of the Japanese Gardens / 552 

Aesthetics of “the Way of Tea” / 557 

Sen-no Rikyü Aesthetics of the Tea Ceremony / 566 

The Schools of Decorative Painting and Principles of Tosa Mitsuoki / 577 

The Unkoku, Hasegawa and Soga Schools of Painting / 582 

EDO PERIOD / 585 

Distinctive Features of Aesthetics and Art in the 17th Century / 585 

Aesthetics of School of National Sciences / 589 

Nishikawa Sukenobus Aesthetics / 593 

Hikamatsu Monzaemons Aesthetics of Puppet Theatre (Bunraku) / 595 

Matsuo Bashos Aesthetics and Art / 602 

The Rise of Kyoto Painting (Honami Koetsu, Tawarya Sotatsu, Ogata Korin) / 609 
The Rebirth of Calligraphic Art and Yushos Aesthetics / 614 

Aesthetic Principles of the Haiga and Zenga Schools of Spontaneous Painting / 619 
Aesthetics of Bunjinga (Nanga) Painting / 624 

Aesthetics of the Japanese Classical Engraving of Ukiyo-e / 636 


Summary in English / 653 

Bibliography / 670 

The Periodization of Chinese and Japanese History / 694 
List of Chinese Aesthetic Treatises / 696 

Glossary of Terms / 698 

Index of Persons / 702 

Table of Contents in French / 710 

Table of Contents in English / 713 

Table of Contents in Russian / 716 


71$ 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


TPAJIMIITHOHHA4 3CTETMKA M TEOPMA UCKYCCTBA BOCTOUHON A34M 


Coxepxanne 
BBerenne 


Iepsas sacre. KMTAÏ 


DEHOMEH TPAJIMIIHOHHO!I 3CTETHKM M MCKYCCTBA KMTAA B IEPCIIEKTMBE 
CPABHIATE/IbHOTO AHAJIN3A / 14 

Cua rpagmuu M noHMMaHMe 3CTETH4CKOTO / 14 

Kuraiickuit crerwaeckurit XYHOXKECTBEHHPIM KAHOH / 20 
Ilepnonusanna ncropuu ƏCTETMYECKOÑ MBICHM / 25 

Tpakrarbi 9cTeTUKM M Teopun HCKYCCTBa / 29 

CBoeo6pasne KUTAÏCKUX 9CTETH4CKHUX kareropuit / 41 

Vines neuccakaewoit HOTEHIAM HYCTOTBI / 46 

OTHOCHTETPHOCTE KoHrIerim TAPMOHMM M Kpacorbi / 51 
Harypa7tbHoCTP, HPOCTOTA, UHCTOTA M HPECHOCTE / 59 
CBOEOBPA3ME OEHOMEHA KHTAHCKOTO MCKYCCTBA / 65 
Tlonumanue uckyccTBa / 65 

XyrtoxecrBennbiit CTWJIb, HIKOJIA M HanpaBnenue / 72 
TauncTBeHHbIJ A3bIK CHMBO/IOB / 77 

IlepcnekTMBHBIe CHCTEMBI / 89 

TOHKOCTH KoMrio3umionnoro MÞIJICHMA / 94 


XYTOOKHMK, IIPOITECC XYJIOJKECTBEHHOTO TBOPHECTBA M XYTOXKECTBEHHOE 
IIPOMS3BE/IEHME / 103 

OGpas xynoxnuka / 103 

CB43P xy;oxunka c npupojoit / 114 

CBoeo6pasne rporcca xy10XKeCcTBeHHOrO rBopuecrBa / 120 

Burgo, razmoriorennpie cpejyicrBa M rposerenus TICUXMAECKOÏ rarozioruu B TBOpuecTBe / 134 
IIpousseyreuus uckyccrBa M (bOpMBI ero 6errua / 138 

IIpocrpancrbo, BpeMA n xynoxecrbBengas opua / 143 

Əcrernyeckne PYHKUMM purwa M MATMA AUHUM / 149 

Iper n 6ecuBerne / 156 

MEPAPXMUECKA# CHCTEMA HCKYCCTB / 165 

CBoeo6pasne KUTaCKOÏ CHCTEMBI MCKYCCTB / 165 

Mysbika Kak orpaxxeuue TaPMOHMH Bcerreugoit / 168 

Kynpr nossun / 182 

BsxeT o6pasnoro nayana B Kanurpabun / 187 

ŽKuBonucb Kak Tuxas 103314 / 198 

Pasuoo6paaue bopM ckynbnrypsi / 207 

Screruka uckyccrBa KUTAÏCKHX CAOB / 211 

CBa371 MCKYCCTBa JipaMbI c Myabrkoit / 218 


716 


COAEPKAHHE 


®VMJIOCO®CKAA M cMCKYCCTBOBE/THECKAs 3CTETHMKA / 224 

]IBa noTOKa pasBuTMA 3CTeTH4eCKOÏË MPICHM / 224 

«Kuura nepemex» (Viuaung) n ucroxu bunocobckui acretuxu / 229 

Kondoyuuit n KonpyuManckaa acrerwaeckas rpanunusa / 234 

Əcrernka kgraccuaeckoro bunocobckoro gaonsma (/Iao 1361 n Yxyan 351) / 239 
TpanuuusscreruKuM YaHb / 253 

PA3BMTME HCKYCCTBOBEJFIECKOÏM 3CTETUKM M M3OBPA3MTEJIBHOTO MCKYCCTBA / 264 
CraHoBrenne HCKyCCTBOBeT4eCKOÏ wcropuorpadun 

(xy Haucroanp, xan Anbroanb, To Koco) / 264 

CBoeo6pasne uckyccrBoBejeckoit acreruku. / 273 

Screruka nepuojoB npaBnenua Tan n Marn punacTuū (Ban Bait, Lsux Xao, JIu Hog) / 291 
IeñsaxHaa ocreruka Cenepnoit Cyn (Pas Kyau», Cy Mn, Mu Dy, Io Cu, JIu Taur) / 304 

Baner neii3axnoit xnBonncu IOxuoit Cyn (Jan Kai, Ma Oam, Ma JIuus, Ca Tyit, My Un) / 333 
Pocr BAMAHMA MHTMMHOCTH B arroxy IOaup (Yxxao Mandy, Y "xen, Hu Isan, Xyan IynBan) / 351 
METAMOP®O3bI TPAJIMIIMIA B 3IIOXM MMH M OMH / 366 

Kanonusaims nei3axuolt xxuBonucu / 366 

CMena acrerumeckux urea;roB B Haua/re arioxu I Tun. / 374 

®unocodua uckyccrBa «egmimort zi» In Tao / 378 

Screruka Ban Iaita / 384 

Ilorpacenua XIX Beka n ux HOCHeNCTBUA JIA pa3BUTUA ƏCTETMYECKOÑ MbIc/IM M uckKyccrBa / 387 
3AKAT TPAJIHAIIATI M MOJIEPHMSAIIMSI / 392 

lA3Menenus B acrermeckoit MbICIM Hauajia XX Beka / 392 

IIpofomkenne rpauuit MHTEJUIEKTYAJIOB B TBOpYecTBe Xyan bunpxyna / 403 

Hapoguoctp Un baitum / 406 

YuusepcamiaM Cioit beñxyHa / 409 

Lean xan [angan n cuna rpanumui / 413 

ICTETHKA MaOMCTCKOTO «peBOJHoHWoHHOTO peairi3Ma» M IHporuBopeuns 

HOCTMaOMCTCKOTO uckyccrBa / 420 


Bropaa uacrb. AIIOHHA 


HCTOKHM 3CTETHKH M TEOPHH HCKYCCTBA / 426 
CBoeo6pasHble ueprbi TPAJMIMOHHON arnonckoit acreruku / 426 
Ilpo6nembI nepnomnsaumm / 433 

CHHTOU3M  HCTOKN 3CTETHKH V XYHOKECTBEHHOÏ KYJIDTYpbI / 436 
PasBnTue 109311 n nnuTeparypnoŭ 3creruxu / 445 
APHCTOKPATWYECKAA KYJIbTYPA XEMAH / 449 

OcHOBHBIe ueprbi KYJIbTYPBI M 3creruku Xeitan / 449 
CTaHoBJIeHME 9CTeTUKM kajunmpadun / 454 

Scrermaeckue HPMHIHMNPI KMBOTIMCH AMATO- / 459 

Screruka Ku-Ho ITyparoku / 463 

JIwreparypnas acreruka Ceit Conaron n Mypacaku Cuxn6y / 467 


717 


Antanas Andrijauskas. RYTŲ AZIJOS TRADICINÉ ESTETIKA IR MENO TEORIJA 


II39HCKME 3CTETMUECKME MJIEAJIBI B 3IIOXY KAMAKYPBI / 476 
Tlogbem j32n6ynnuswa / 476 

lIckyccrBo Kak CpelCTBO mepegan A33HCKOTO ONBITA / 484 

OcHoBHbIe Kareropu j133nckoit ocreruku / 490 

IIpuunarmnsr ocreruku M uckyccrBa 39H / 494 

"IIyrb uckyccrBa" M pocr BIMAHMA H39HCKUX acrerweckux ueazoB / 500 
PA3BHTHE 3CTETHYECKOH KYJIBTYPbI 3IIOXH MYPOMAUN / 506 
Snoxa Mypomaun n screruxa 109341 poura Hugsé Écumoro / 506 

Zeam No Tearparbnas »creruxa / 510 

Sapox;jreuue j39uckojt kayummpadua / 522 

Əcrernyeckne IIPUHIMIIbl MOHOXPOMHOÏ >xABONMCH CYMH-9 / 525 
XKuBonncHas acreruka Mikko CoysroHa / 533 

OcTeTuKa neñsaxHoï xmBonncu Cecco / 538 

B3JIET MJIEII PEHECCAHCA B 3IIOXY MOMOSMA / 544 
Cnrenudjuueckue geprbi acreruku ATOHCKOTO peHeccanca / 544 

OcTeTuKa ATOHCKMX cajoB / 552 

Screruka “yaitHoro nyt” / 557 

JcTeTnka uaituoit Yepemonun Cen-no Pukto / 566 

Ikoh HeKOpaTHBHOÏË 2KUBOTMCH M npuunarbi KMBONMCHOÏ 3CTeTHKM Toca Muuyéxu / 577 
JKunornucuni HIKOJIbI YHKOKy, XaceraBa n Cora / 582 

STIOXA DO / 585 

CB0e06pa3H5Ie ueprbi ICTETUKM M uckyccrBa XVII seka / 585 

ICTETHKA IIIKO/IbI HaITHOHa/IbHDIX HayK / 589 

Screruka HucnkaBa CykenoGy / 593 

Screruka rearpa Kykox (6yHpaky) XukamaTcy Mouy3semoua / 595 
Screruka n uckycrBo Maryo Bacë / 602 

JKusonucHnaa mkoja Kuoro (Xoubamu Kosuy, Tasapae Corauy, Orara Kopux) / 609 
Bospoxrenne xayummpadu n ocreruxa IOcé / 614 

Əcrernyeckne PMHLMIPI ILIKO7I CHOHTAHHOÏ KMBONHMCH XaÏra n A39Hra / 619 
JKuBonucnaa 3CTeTHKA IIKOJIbI 6yngiaunra (Hanra) / 624 

OcTeTUKa ATIOHCKOM K/IaCCH4eCKOÏ rpaBiopbr ykué-3 / 636 


PestoMe Ha aHIJIMACKOM A3bIKe / 653 

JIwreparypa n ncrouHuxn / 670 

Ilepuonusamas ncropun Kuraa n Anonnu / 694 

OcHOBHBIe TpakTaTbI TPAHMLMOHHOÏË ICTETUKM KUTAÏCKOË kazumimpaduy, KMBONMCH M MY3bIKA / 696 
CnoBapb TepmuxoB / 698 

Caucok JIMYHBIX HMeH / 702 

Coxepxanne Ha bpaHljysCKOM ashike / 710 

Coxepxanne Ha aHTIMÄCKOM asbike / 713 

CoxepxaHne Ha pycckoM A3bIKe / 716 


718 


Monografija yra trilogijos „Estetikos ir meno filosofijos idėjų istorija: Rytai-Vakarai“, skirtos 
visuotinės estetikos, meno filosofijos ir meno teorijos idėjų analizei, antroji knyga. Šį veikalą 
galima traktuoti kaip daugiau nei tris dešimtmečius jo autoriaus darytų komparatyvistinių 
Rytų Azijos tradicinės estetinės minties ir meno teorijos tyrinėjimų konceptualią sintezę. 
Tai tarpdalykinis humanitarinės krypties veikalas, aprėpiantis visus pagrindinius kinų ir 
japonų tradicinės estetikos ir meno teorijos raidos etapus plačioje lyginamosios analizės 
perspektyvoje. 

Monografijos adresatas yra dvejopas: profesionalioji akademinė auditorija ir visuomeninė 
aplinka, kūrybinė inteligentija, menininkai. Ji gali būti naudinga aukštųjų mokyklų dėsty- 
tojams, studentams, kultūros darbuotojams, visiems, besidomintiems aktualiomis huma- 


nistikos, kultūros, estetikos ir meno istorijos problemomis. 


ESTETIKOS IR MENO FILOSOFIJOS IDĖJŲ ISTORIJA: RYTAI-VAKARAI 


Antanas Andrijauskas 
Rytų Azijos tradicinė estetika ir meno teorija 


Redaktorė Margarita Dautartienė 
Maketavo Daiva Mikalainytė 


Viršelio dailininkė Skaistė Ašmenavičiūtė 
Tiražas 300 egz. 


Išleido Lietuvos kultūros tyrimų institutas, Saltoniškių g. 58, LT-08105, Vilnius 
Spausdino UAB „Standartų spaustuvė“, S. Dariaus ir S. Girėno g. 39, LT-02189 Vilnius 


